
Th. HOBBESO LEVIATANO ĮŽVALGOS 


Pirmą kartą lietuvių kalba leidžiamas anglų filosofo Thomaso 
Hobbeso (1588-1679) pagrindinis veikalas Leviatanas (Leviathan) 
buvo išspausdintas 1651 m., netrukus po Anglijos buržuazinės 
revoliucijos, tad ar verta imti į rankas ir skaityti daugiau kaip 
prieš tris šimtmečius parašytą storą politinės filosofijos veikalą? 
Klausimas anaiptol nėra retorinis, nes politinės filosofijos trak- 
tatas intelektualinių senienų muziejuje gali atsidurti daug leng- 
viau negu bet kuris kitas filosofinis kūrinys. Kitaip negu „gry- 
nosios“ filosofijos klausimai, tikrosios ir nuolat gyvos politinės 
ir socialinės filosofijos problemos lengvai pradingsta po viena- 
dienių arba geriausiu atveju trumpalaikių žemiškų tikslų ir in- 
teresų sluoksniu. Čia verdančios žmonių aistros neprideda šiai 
disciplinai rimties ir orumo auros, kuri gaubia „amžinuosius“ 
filosofijos klausimus. Pateisinti politinės filosofijos egzistavimą 
nėra taip paprasta, kaip gali pasirodyti iš pirmo žvilgsnio. Išsi- 
lavinęs žmogus palyginti nesunkiai pripažins filosofijos teikia- 
mą dvasinę naudą ar bent jau sutiks, kad ji yra niekam žalos 
nedarantys tušti plepalai apie abstrakčius dalykus. Tačiau var- 
gu ar jis tą patį galės pasakyti apie politinę filosofiją, kurios 
pavadinimas jam pagrįstai asocijuosis arba su niekada neįgy- 
vendintais utopiškais politiniais projektais, arba, priešingai, su 
beprotiškais ir tragiškai pasibaigusiais socialiniais eksperimen- 
tais. Kad ir kaip būtų, Platono Valstybę arba Aristotelio Politiką, 
ko gero, skaitome ne tam, kad susipažintume su seniai išnyku- 

sių socialinių-politinių santvarkų ir valdymo formų pranašu- 
mais ir trūkumais, o šiuolaikiniai šios srities darbai mus masina 
tikrai ne kokiais nors jų siūlomais efektyviais postmodernios 
visuomenės ir valstybės tvarkymo receptais. Tad vis dėlto kodėl 
dabartinė politinė filosofija neištirpsta vadinamųjų politikos 
mokslų katile, o didieji politinės filosofijos veikalai nepradings- 
ta užmaršties bedugnės nasruose? Principinis ir labai apiben- 
drintas atsakymas galėtų būti toks: nors politinę filosofiją ir 
persekioja blogi įtarimai ir tamsūs šešėliai, ji išlieka gyvybinga 
todėl, kad gali pasakyti apie Žmogų ir jo socialinę būtį kažką 
esminga, ko nesugeba pasakyti kitos filosofijos sritys ir discip- 
linos bei jau minėti politikos mokslai. O tai, kas šitaip pasako- 
ma, yra nepraeinančios tiesos ir tikrasis, dažnai nelengvai iš- 
lukštenamas, šios filosofijos problematikos branduolys. Ko gero, 
jis nėra ir negali būti vien politinis, nes kitaip ir Hobbeso Levia- 
taną nebent atsitiktinai primintų tik retos bibliografinės nuoro- 
dos vėliau gyvenusių autorių darbuose. Kodėl vis dėlto politi- 
nės filosofijos srityje randame itin mažai iškilių mąstytojų, kurių 
vardus galėtume sieti su radikaliais šios disciplinos raidos lū- 
žiais? Šį klausimą svarstęs garsus vokiečių-amerikiečių istori- 
kas ir politinės minties tyrinėtojas E. Voegelinas tokių vardų 
stoką linkęs aiškinti tuo, kad stabilumo laikotarpiais politikos 
mokslai (juos autorius iš esmės tapatina su politine filosofija) tik 
aprašinėja ir teisina jau egzistuojančias socialines-politines ins- 
titucijas. Pasak E. Voegelino, šie mokslai suklesti revoliucijų ir 
krizių laikotarpiais, kai jie tampa mokslais apie „Žmogaus eg- 
zistavimą istorijoje ir visuomenėje, taip pat mokslu apie tvarką 
apskritai“!. Dėl priežasčių, kurias derėtų aptarti atskirai, šis au- 
torius, kalbėdamas apie didžiuosius politikos mokslų novato- 
rius (Platoną, Aristotelį, Augustiną ir J. Bodiną), net nemini Hob- 
beso vardo. Tačiau jo mintis, kad politikos mokslai yra mokslai 
apie tvarką, išties verta dėmesio. Ji tarsi įspėja, kad neįmanoma 
politinės filosofijos klasikų įsprausti į siauras politologijos ar 


! Voegelin E. Nowa nauka polytiki. - Warszawa, 1992. - S. 16. 

politinių idėjų istorijos schemas. Ši nuostata taikytina ir Hobbe- 
sui. Jeigu jis iš tikrųjų mąstė apie „tvarką apskritai“, vadinasi, 
negalėjo būti nei paprastas XVII šimtmečio absoliutizmo teore- 
tikas ir apologetas, nei antiliberalių polinkių turėjęs „protolibe- 
ralas“, kaip kad, pavyzdžiui, apie jį mano vienas Žymiausių 
liberalizmo politinės tradicijos tyrinėtojų ir žinovų J. Gray. 

Nieko neįprasta, kad toks daugiaplanis veikalas kaip Leviata- 
nas visada buvo ir bus labai įvairiai interpretuojamas ir skirtin- 
gai vertinamas. Ir vis dėlto beveik visi be išimties Hobbeso pa- 
likimo tyrinėtojai lyg susitarę pripažįsta vieną jo mąstymo 
savybę - ypatingą nuoseklumą ir radikalumą, neretai peraugan- 
tį į vienpusiškumą. Norisi pridurti dar daugiau - Leviatanas yra 
negailestinga ir savotiškai net brutali knyga. Tačiau šis brutalu- 
mas galbūt ir yra didžiausia jos stiprybė. Jeigu Hobbesui rūpė- 
jusi tvarkos problema išties tokia svarbi, tai Leviatano išliekamą- 
ją vertę turėtų lemti ne tiek jame išdėstytos tuo metu originalios 
ir reikšmingos politinės idėjos, kiek daug gilesnės ir fundamen- 
talesnės įžvalgos. Tad kas yra toji „tvarka“, apie kurią mąstė 
Hobbesas, ir kokia ji atsiveria Leviatano skaitytojo Žvilgsniui? 
Preliminariai atsakytume taip: Leviatane skleidžiama nauja ir sa- 
vita Žmogaus ir pasaulio vizija, kurią vargu ar apskritai būtų 
įmanoma išskleisti naudojantis vien ankstesnės ir teoriniu po- 
žiūriu daug sterilesnės filosofijos priemonėmis. O praskleisti šios 
vizijos turinį galėtume prisiminę, jog kiekvienas didis filosofas 
mąsto daugiau, negu mano apmąstęs jis pats ar jo amžininkai. 
Dviejų politinio mąstymo tradicijų sankirtoje esantis Hobbesas 
atsisako dalykų, kurių galbūt visai neketino griauti, ir išprana- 
šauja tai, ko turbūt niekaip nenumanė įvyksiant. Tai reiškia, kad 
į jo Leviataną galime žvelgti iš dvejopos - „pradinės tvarkos“ ir 
„galutinės tvarkos“ - perspektyvos. 

„Hobbesas faktiškai buvo pirmasis iš didžiųjų naujųjų laikų 
filosofų, pamėginęs politinę teoriją glaudžiai susieti su visiškai 
modernia mąstymo sistema, ir jis stengėsi padaryti šią sistemą 

? Žr. Gray J. Liberalizmas. - Vilnius, 1992. - P. 18-25. 

pakankamai plačią, kad ji galėtų moksliniais principais paaiš- 
kinti visus gamtos faktus, taip pat žmogaus elgesio individua- 
lius ir socialinius aspektus. Jo sistema buvo pirmas nuoširdus 
mėginimas traktuoti politinę filosofiją kaip mokslinio pažinimo 
mechanistinės visumos dalį“?. Šią citatą pateikiame tik todėl, 
kad ji yra glaustas ir labai tipiškas Hobbeso politinės filosofijos 
siekių, užmojų ir novatoriškumo apibūdinimas. Renė Descarte- 
s'o (1596-1650) įtaka Hobbesui seniai ir visuotinai pripažinta. 
Taigi atrodytų, kad Hobbesas, susižavėjęs dekartiškojo pažini- 
mo metodo galimybėmis, užsimoja sukurti mokslišką politinę 
filosofiją ir šitaip tampa savo paties naivumo ir trumparegišku- 
mo auka. Taip manome todėl, kad garsusis metodas seniai atgy- 
veno, o „moksliškumo“ klausimas iki šiol tebėra vadinamųjų 
socialinių ir politinių mokslų skaudulys. Pasiduodami tokioms 
mintims, turėtume Hobbesą pripažinti buvus kokiu nors anks- 
tyvu „protopozityvistu“ ar „protoscientistu“, o jo veikalą galė- 
tume ramiai atidėti į šalį. Tačiau galbūt Leviatano autoriui gali- 
ma priskirti mintį, kurią kadaise C. G. Jungas pasakė apie 
S. Freudą: gal moksliniai tyrinėjimai ir mokslinė kalba psichoa- 
nalizės pradininkui buvę tik priemonė išsakyti ir įtvirtinti jam 
pačiam nežinomą pasaulėžiūrą, o šios pasaulėžiūros įtvirtini- 
mas kaip tik ir buvusi tikroji kultūrinė-istorinė Freudo misija? 
Jeigu ši mintis nors kiek teisinga, ji leidžia spėti, kad ir abu 
iškiliuosius naujųjų amžių mąstytojus — Descartes'ą ir Hobbe- 
są - sieja ne vien meilė griežtam pažinimo metodui, bet, saky- 
tume, šio metodo taikymo padariniai. Metodas garantuoja moks- 
linio pažinimo plėtrą, bet kartu jis kuria tai, ką H. Arendt yra 
labai vykusiai pavadinusi „augančia moderniojo pasaulio be- 
prasmybe“*. Hobbeso Leviatanas irgi pažymėtas šios beprasmy- 
bės atspaudu, nors jis yra ir desperatiškas mėginimas ją įveikti. 

` Sabine G. H., Thorson T. L. Politinių teorijų istorija. - Vilnius, 1995. — 


P. 470—471, 474. 
* Arendt H. Tarp praeities ir ateities. - Vilnius, 1995. — P. 91. 

Gimstančią beprasmybę įkūnijo radikalus nepasitikėjimas kas- 
dienio, juslėms prieinamo pasaulio tikrumu ir natūralaus (t. y. 
nemetodiško) proto pažintinėmis galiomis. Iš tikrųjų šis nepasi- 
tikėjimas buvo dar stipresnis - dekartiškoji abejonė griovė nuo 
antikos laikų vyravusį tikėjimą amžinuoju Logosu ir juo grin- 
džiama natūralia pasaulio tvarka. Ši tvarka reiškė tai, kad pa- 
saulis buvo suvokiamas kaip priežasties - pasekmės ryšiais su- 
sietų ir hierarchiškai išsirikiavusių esinių grandinė, sudaranti 
organišką ir tikslingą (taigi ir prasmingą) visumą. Šioje teleolo- 
ginėje schemoje Žmogaus, visuomenės ir valstybės gyvenimas 
tėra daliniai pasaulio tikslingos tvarkos atvejai, papildantys, pra- 
tęsiantys ir pakylėjantys į aukštesnę pakopą (šiuolaikine kalba 
sakytume „sublimuojantys“) natūralią ir amžiną gamtos daiktų 
tvarką. Žmogaus - socialios būtybės - gyvenimas galėjo būti 
suprantamas kaip dalyvavimas toje visuotinėje tvarkoje siekiant 
galutinio pasaulio tikslo, kuris savaime yra ir sımmum bonum — 
aukščiausiasis to gyvenimo gėris. 

Kaipgi reagavo Hobbesas į jo akyse vykusią šios tvarkos iri- 
mo dramą? Jo atsakymas Leviatane lakoniškas ir išties dekartiš- 
kas: valstybė yra tobuliausias dirbtinis kūnas. Tai jau, ko gero, ne 
vien paprasta metodologinė įžvalga, o principinė filosofo pozi- 
cija, kurios padariniai tiesiog milžiniški. Jeigu valstybė tik „dirb- 
tinis kūnas“, vadinasi, šį „kūną“ sudarantys individai taip pat 
turi būti „dirbtiniai“. Tai reiškia, kad jie kažkaip „padaryti“, o 
valstybė yra jų „darymo“ instrumentas. Hobbeso politinėje filo- 
sofijoje glūdi aiški užuomina apie kažkokią Žmogaus „gamy- 
bos“ technologiją — mintis, absoliučiai svetima ankstesnei poli- 
tinei filosofijai. 

Norėdami tuo įsitikinti, turime atidžiau žvilgtelėti į Leviatano 
autoriaus antropologiją, atseit, mokslą apie žmogų. Tai ypač 
svarbu turint galvoje, kad bet kuri politinė filosofija yra vieno- 
kios ar kitokios filosofinės antropologijos (pirmiausia sielos te- 
orijos) išsklaida ir tąsa. Tradicinėje politinėje filosofijoje žmo- 


gaus socialumas buvo laikomas prigimtine jo savybe, o valstybė - 

žmogaus prigimties sklaidos forma ir kartu būtina kuo tobules- 
nio jos realizavimo sąlyga (šiuo atveju galime nekreipti dėmesio 
į neigiamai valstybę vertinusias teorijas). Negana to, platoniško- 
je-aristotelinėje politinio mąstymo tradicijoje vidinė sielos san- 
kloda yra optimalios valstybės sanklodos modelis, o taikant va- 
dinamąjį antropologinį principą pačios sielos tvarka ir harmonija 
laikomos socialinės-politinės santvarkos tinkamumo kriterijumi 
ir matu. 

Hobbeso antropologija yra visiškai kitokia. Priešingai negu 
Aristoteliui, jam Žmogus nėra nei „politinis“, nei „kalbantis“ 
(tereikia prisiminti jo kalbos ir mąstymo sampratas) gyvūnas. 
Hobbeso antropologijos branduolys taip pat yra psichologija, 
bet tai jau — racionalistinė psichologija. Čia atkreipsime dėmesį 
tik į mums svarbius jos bruožus. Nuo platoniškosios-aristoteli- 
nės psichologijos ji skiriasi tuo, kad yra ne idealų, o motyvų 
psichologija. Žmogaus siela čia suprantama kaip nuolatinės kon- 
fliktuojančių motyvų kovos arena. Ši kova ir sudaro dvasinio 
individo gyvenimo šerdį, pačią jo esmę. Toks individas išsiski- 
ria tuo, kad gali puikiausiai suvokti savo veiksmų ir poelgių 
motyvus, bet nežino ir niekada nesužinos jų tikrųjų priežasčių, 
kurias paslepia smulkiausių ir tik matematinės fizikos kalba ap- 
rašomų materijos dalelių judėjimo tamsa. Matyt, kaip tik tokią 
būseną ir galima pavadinti stovėjimu akistatoje su beprasmybe. 

Taigi Hobbeso individas nėra būtybė „iš kūno ir kraujo“. Tai 
labai hipotetinis racionalistinės psichologinės teorijos konstruk- 
tas. Atrodytų, neįmanoma apie jį pasakyti ką nors daugiau, ypač 
politinės filosofijos sąvokomis. Tačiau Hobbesas ir čia randa 
išeitį: savo hipotetinį individą jis perkelia į dar hipotetiškesnę 
„prigimtinę būklę“. Ji yra ne kas kita, o individo psichologinio 
portreto (kaip matėme, pakankamai blyškaus) projekcija į įsi- 
vaizduojamą, greičiausiai niekur ir niekada neegzistavusią, iki- 
žmogišką ir ikisocialinę (gal geriau - kvazižmogišką ir kvaziso- 
cialinę) erdve. Ši erdvė irgi grynas teorinis konstruktas (kai kurių 


moderniųjų mąstytojų mėginimai surasti empirinį „prigimtinės 

būklės“ atitikmenį primityvių tautelių gyvenime buvo beviltiš- 
ki). Tačiau šis Hobbeso išradimas turi didelę euristinę galią, nes 
leidžia išryškinti tokius jo individo bruožus, kurių niekaip ne- 
atskleistų vien psichologinė teorija. Pasirodo, „prigimtinis“ in- 
dividas nežino ir nepripažįsta, taigi ir nesiekia, jokio aukščiau- 
siojo gėrio. Bet tai anaiptol nereiškia, kad jis neturi aukščiausiojo 
savo gyvenimo tikslo. Šis tikslas labai paprastas - tiesiog būti, 
o tiksliau - išlikti. Šitaip Hobbeso psichologijos pamatinė min- 
tis, kad Žmogaus gyvenimo varomoji jėga yra egoistinis savi- 
saugos instinktas, įgyja daug platesnę - socialinę ir net apskritai 
ontologinę-metafizinę - prasmę. Čia jau galima kalbėti apie naują 
žmogaus būties sampratos paradigmą ar bent originalų jos mo- 
delį. Jo esmė - žmogaus būties prasmė redukuojama į papras- 
čiausią buvimo funkciją. Visi kiti žmogaus gyvenimo ir veiklos 
tikslai tėra priemonės šiai funkcijai atlikti. Tačiau būtent toji 
funkcija ir lemia, kad Hobbeso individas — iš pirmo žvilgsnio 
nevaldomas ir su visais kariaujantis egoistinių aistrų gniužu- 
las - gali savyje rasti gyvenimo ir veikimo principą, leidžiantį 
jam pakankamai aiškiai ir racionaliai (gal net superracionaliai) 
vertinti jį supantį pasaulį, o tam tikromis sąlygomis net tapti 
visai socialia ir žmogiška būtybe. Šis padedantis individui išlik- 
ti ir jį socializuojantis principas yra naudos siekimas. Būtent jis 
kuria tai, kas vadinama socialiniu Žmonių ryšiu. Kaip vyksta 
prigimtinėje būklėje esančio individo virsmas socialiniu atomu, 
šiek tiek primenančiu niutoniškosios fizikos atomą, išsamiai dės- 
toma Hobbeso visuomenės ir valdymo sutarties teorijose. Šiose 
teorijose aprašomas prigimtinio individo šuolis į tikrojo žmo- 
giškumo karalystę gerokai paryškina pagrindinius Hobbeso įsi- 
vaizduojamos naujos „tvarkos apskritai“ kontūrus. Ši tvarkos 
vizija skiriasi nuo ankstesniųjų pasaulio tvarkos sampratų tuo, 
kad čia žmogus jokiu būdu nėra absoliuti ir besąlygiška duoty- 
bė. Prigimtinės būklės individas tėra tikro žmogaus galimybė. 
Žmogaus „pagaminimas“, kurio visą ciklą aprašo Hobbeso pri- 


gimtinės būklės ir sutarčių teorijos, yra sudedamoji ir neatsieja- 

ma šios naujos visuminės tvarkos dalis. Kartu aiškėja, kodėl ir 
kokiu būdu Hobbeso racionalistinė psichologija ir jo politinė 
filosofija nuosekliai pratęsia ir papildo viena kitą: realizuodami 
save individai sukuria visuomenę ir valstybę, o šios savo ruožtu 
realizuoja individus juos sužmogindamos. Kaip galime nesun- 
kiai numatyti, šio vientiso vyksmo fazės ar momentai vėliau 
bus pavadinti atitinkamai „socialiniu tikrovės konstravimu“ ir 
„individo socializacija“. 

Šioje vietoje norėtųsi atkreipti dėmesį į vieną Hobbeso pri- 
gimtinės būklės bei visuomenės ir valdymo teorijų ypatybę, ku- 
ri, atrodo, patvirtina spėlionę, jog už mokslinių šios politinės 
filosofijos pretenzijų glūdi daug didesni pasaulėžiūriniai sie- 
kiai. Kas yra šios grynai hipotetinės ir niekada empiriškai nepa- 
tvirtintos teorijos, jei ne dirbtinai, t. y. moksliškai, konstruojami 
racionalistiniai mitai? Ar jie išties yra kas nors daugiau, o ne 
vien senųjų mitų apie Žmogaus atsiradimą sumodernintos ir 
sociologizuotos versijos? Čia nesvarstysime šių klausimų, ta- 
čiau iškelti juos verta vien tam, kad parodytume, koks reikš- 
mingas Hobbeso politinėje filosofijoje turėtų būti nemokslinio mąs- 
tymo klodas. 

Norėdami dar labiau priartėti prie hobsiškos „tvarkos“ es- 
mės, turime įdėmiau panagrinėti, kaip jis supranta Žmogaus ir 
valstybės santykį. Politinis Leviatano turinys, žmogaus teisės ir 
priedermės valstybei nedaug ką sako apie tikrąjį šio santykio 
pobūdį. Jau vien tai, kad Hobbeso individas yra abstraktus psi- 
chologinis konstruktas, leidžia manyti, jog žmogaus ir valstybės 
nebegali sieti tas natūralus ir organiškas ryšys, apie kurį kalba- 
ma ankstesnėje politinėje filosofijoje. Dar labiau šį įtarimą su- 
stiprina jau minėta filosofo mintis, kad valstybė yra dirbtinis 
kūnas, t. y. žmogaus kuriama dirbtinė mašina. Šitoks požiūris 
savaime rodo, kad į politinę filosofiją įvedama tai, ką galima 
pavadinti sisteminiu visuomenės organizavimo principu. Tai iš- 
ties naujas ir modernus principas, leidžiantis visuomenę suprasti 


kaip racionaliai ir kartu dirbtinai organizuojamą visumą arba 

„Sistemą“ (iki „struktūrinio“ požiūrio dar buvo toloka). Tad žmo- 
gaus ir valstybės santykis Leviatane faktiškai jau pradedamas 
suvokti kaip abstraktaus individo, arba „elemento“, ir taip pat 
abstrakčios ir anonimiškos visumos, arba „sistemos“, santykis. 
Jo esmė - abipusis funkcinis ryšys, kurį cementuoja jau minėtas 
naudos siekimas. Suprantama, jį palaiko ir jam tarpininkauja 
panašios kilmės ir pobūdžio individų santykiai, sukuriantys tą 
visuomeninę terpę, kurioje galioja „socialinės fizikos“ taisyklės 
(Hobbesas neabejotinai yra ir vienas iš šios „fizikos“, t. y. būsi- 
mosios sociologijos, pirmtakų). 

Visai politinės filosofijos tradicijai būdingas principas, kad vi- 
suomenės ir valstybės sandara bent jau teoriškai turi būti žmo- 
gaus (nesvarbu, kaip jis konkrečiai suprantamas) sielos tvarkos 
projekcija, išlieka ir Hobbeso filosofijoje. Leviatanas (t. y. vals- 
tybė) lygiai kaip ir individas nežino ir nepripažįsta jokio aukš- 
čiausiojo ir visuotinio gėrio, išskyrus savo paties gėrį. Tad kaip 
ji apibrėžti ir atpažinti? Jokia politinė filosofija taip ir nedavė 
aiškaus ir vienareikšmio atsakymo į šį klausimą. Tiesą sakant, 
kitaip ir negali būti, nes kalbama apie „dirbtinio kūno“ gėrį. Vis 
dėlto šis „kūnas“, panašiai kaip ir individas, turi savotišką ga- 
lutinį tikslą: „visuma“ turi išlikti ir funkcionuoti kuo optima- 
liau. Tokia formuluotė padvelkia mums jau pažįstama bepras- 
mybe. Vertinant ikihobsiškosios politinės filosofijos ir net 
kasdienių žmogiškų vertybių masteliu, ji turėtų skambėti ne itin 
solidžiai ir įtikinamai, o gal net atrodyti tiesiog atstumianti. Ta- 
čiau ne be Hobbeso pagalbos šiandieninis valstybės paskirties ir 
tikslo apibūdinimas skamba beveik didingai. Tokį skambesį šian- 
dien sugeba įgyti nuvalkiota frazė, jog valstybė privalo ginti 
„neatimamas prigimtines žmogaus teises“. 

Ką apskritai galėtų reikšti posakis „neatimamos prigimtinės 
teisės“? Ar tai reiškia, kad jos amžinos, ar kažką kita? Hobbeso 
Leviatanas galbūt labiau negu bet kuri kita tokio pobūdžio kny- 
ga kloja modernybės prigimtinių teisių teorijos pamatus, bet 


antra vertus, ji skatina ypač smarkiai suabejoti šių teisių „neat- 

imamumu“. O suabejoti yra dėl ko: juk tai yra hipotetinėje pri- 
gimtinėje būklėje esančio ir lygiai tiek pat hipotetiško (negana 
to - dar nesocializuoto ir todėl faktiškai ikižmogiško) individo 
teisės. Kaip Žinoma, „prigimtinių teisių“ ir „prigimtinio įstaty- 
mo (dėsnio)“ sąvokos modernybės politinėje filosofijoje visada 
buvo glaudžiai susipynusios. Nenagrinėdami ilgos ir sudėtin- 
gos „prigimtinio įstatymo“ sąvokos istorijos, pamėginkime pri- 
gimtinių teisių problemą užčiuopti pasinaudodami kai kuriais 
paties Leviatano teiginiais. 

Veikalas palieka įspūdį, jog Leviatanas, ši viską ryjanti vals- 
tybė-pabaisa, gali daryti su individu ką tik nori, tačiau negali iš 
jo reikalauti, kad šis susinaikintų, nes, pasak jo autoriaus, šitaip 
būtų pažeista prigimtinė individo teisė gyventi. Šitoks pabaisos 
kilniaširdiškumas kaip tik ir verčia susimąstyti. 

Hobbesas, kaip, beje, ir kiti tos epochos mąstytojai, grįsdami 
individo prigimtines teises, nevengė visai krikščioniškai skam- 
bančių argumentų. Bet ar iš tiesų šiuos argumentus įkvepia ar- 
timo meilė, caritas ir kitos panašios krikščioniškos dorybės? Ir 
kaip juos galėtų išgirsti ir į juos įsiklausyti „dirbtinis kūnas“? 
Jeigu šios abejonės nors kiek pagrįstos, vadinasi, gali būti, kad 
tokie argumentai tėra ideologinės klišės, o Hobbeso ir vėlesnių 
autorių prigimtinės teisės teorijos atmieštos geroka ideologijos 
doze. Nėra abejonių, kad samprotaujančio apie prigimtines tei- 
ses mąstytojo argumentai yra nuoširdūs, tačiau mes turime vie- 
ną pranašumą - galime skaityti Leviataną iš didžiulės laiko per- 
spektyvos ir paieškoti įtikinamesnio pabaisos kilniaširdiškumo 
paaiškinimo. Jis galėtų būti kad ir toks: siekdama egzistuoti ir 
išlikti, sistema (t. y. valstybė) neturi teisės leisti susinaikinti ją 
sudarantiems elementams (t. y. individams). Tokia įžvalga gal- 
būt kai ką sako apie po ideologijos skraiste paslėptą prigimtinių 
teisių kilmę ir pobūdį. Išeitų, kad tos teisės yra „socialinės fizi- 
kos“ (galėtume sakyti „socialinių santykių“) vediniai. Taigi jos 


yra išvestinės, grynai funkcinės ir instrumentinės teisės. 

Taikydami šitokį požiūrį kitoms dviem fundamentalioms pri- 
gimtinėms teisėms — teisei į nuosavybę ir teisei į laisvę — turė- 
tume prieiti prie panašių išvadų. Šios dvi teisės, kurių didysis 
grindėjas ir gynėjas buvo Johnas Locke'as (1632-1704), mums 
svarbios dar ir todėl, kad leidžia pasvarstyti ir Hobbeso libera- 
lumo ar neliberalumo klausimą. Teisės į gyvybę ir teisės į nuo- 
savybę sąsajos akivaizdžios - neatsitiktinai individo nuosavy- 
bės teisės į jo paties kūną klausimas yra mėgstama naujųjų amžių 
liberalizmo teoretikų tema. Teisė į nuosavybę interpretuotina 
taip: sistema yra gyvvbinga ir funkcionali tik tada, kai yra funk- 
cionalūs ją sudarantys elementai, todėl ji privalo besąlygiškai 
garantuoti, kad ją sudarantiems elementams būtų deramai atly- 
ginta už jų „produktyvumą“, t. y. už indėlį palaikant optimalų 
pačios sistemos funkcionavimą. 

Pagaliau lieka paskutinis ir sunkiausias - laisvės - klausimas. 
Manytume, kad būtent čia atsiskleidžia visa Hobbeso kaip mąs- 
tytojo didybė. Kaip žinoma, jis nepripažino tokio dalyko kaip 
individo laisvė ir absoliučiai subordinavo jį valstybės suvereno 
valiai. Tačiau neverta daryti skubotų išvadų ir juo labiau filoso- 
fo smerkti ar teisti. Būtent Leviatane atsiskleidžia visas moder- 
nybės epochos žmogaus laisvės problemiškumas. Hobbesas aiš- 
kiai pasako, kad prigimtinis individas tampa tikru žmogumi tik 
tapdamas „dirbtinio kūno“ (valstybės) nariu ir už tai turi jam 
atsidėkoti besąlygišku paklusnumu. Tai išties gili mintis. Jeigu 
valstybė yra individo socializacijos ir sužmoginimo įrankis, tai 
ji neišvengiamai yra ir savotiška jo „šlifavimo“ mašina. Tai reiš- 
kia, kad ji suinteresuota skatinti jai naudingas individo savy- 
bes. Kartu ji privalo slopinti jai kenksmingus individo polinkius 
ir geriausiu atveju gali tik toleruoti šiuo atžvilgiu neutralias jo 
savybes. Socializacijos mechanizmas veikia būtent taip, nes prie- 
šingu atveju laisvės klausimas seniai būtų buvęs išspręstas. To- 
dėl netikėdamas laisve Hobbesas pasirodo kaip didžiuliu meta- 
fiziniu įžvalgumu apdovanotas, rūstus ir negailestingas, tačiau 


išvengęs daugelio iliuzijų, realistas. Šiuo požiūriu jo įpėdiniai ir 

sekėjai — tikrieji liberalizmo politinės filosofijos klasikai - jam, 
atrodo, neprilygsta. Nedrįstume teigti, kad jie išsigando Hobbe- 
so išvadų ar jomis bjaurėjosi, tačiau pripažinti jų negalėjo. Ir vis 
dėlto būtent Leviatane išdėstyta politinė filosofija iš pat pradžių 
lėmė dviprasmišką tokių politinių mąstytojų kaip Locke'as ar 
Davidas Hume'as (1711-1776) padėtį. Jie buvo tiesiog pasmerkti 
toliau plėtoti vidinę „dirbtinio kūno“ logiką ir tuo pat metu, 
kaip pasakytų Voegelinas, teisinti jau egzistuojančias instituci- 
jas. Šių dvilypių pastangų rezultatas gerai žinomas - tai vadina- 
moji negatyvios laisvės samprata. Pasak jos, kiekvienas indivi- 
das gali turėti privataus gyvenimo ir veiklos sritį, į kurią, jeigu 
jis nepažeidžia tokios pat kitų individų teisės, negali kištis nei 
jie, nei valstybė. Pastarosios pareiga prižiūrėti, kad šių sociali- 
nio žaidimo taisyklių būtų griežtai ir nenukrypstamai laikoma- 
si. Šios laisvės sampratos svarbiausia išvada yra formali teisinė 
individų lygybė. Tačiau praktiniai jos padariniai yra paradok- 
salūs. 

Prieštaravimas tarp egalitarinių liberalizmo politinės filosofi- 
jos prielaidų ir liberalioje visuomenėje realiai egzistuojančios 
galios hierarchijos yra visuotinai pripažįstamas faktas ir opi šios 
filosofijos teorinė problema”. Negatyviai laisvai veikiančių indi- 
vidų veiklos rezultatas yra faktinė jų nelygybė. Vertinant čia 
taikomu sisteminiu požiūriu, tai reiškia, kad daug „sistemos 
elementų“ neišvengiamai tampa nefunkcionalūs (taigi ir nenau- 
dingi - prisiminkime, jog plėtojame leviataniškojo egoizmo lo- 
giką), o potencialiai net gali būti sunaikinti. „Sistema“ su tokia 
padėtimi taikstytis negali, nes šitaip pakertamas jos, kaip visu- 
mos, stabilumas bei gyvybingumas ir sukeliama grėsmė pačiam 
jos egzistavimui. Ji privalo įsikišti, kad apsaugotų jai iš principo 
reikalingus „elementus“ — tai daroma norom nenorom ribojant 
kitų „elementų“ laisvę. Moderniosios valstybės kišimasis į indi- 


vidų laisvę nebūtinai turi būti tiesmukiškas ir brutalus. Šiuolai- 


S Žr. Unger R. M. Law in Modern Society. - New York; London, 1977. - 
P. 170-176. 

kinės liberalios valstybės vykdoma „gerovės politika“- leviata- 
niškos logikos požiūriu priverstinė ir visiškai neišvengiama — 
užsirekomendavo kaip itin efektyvus būdas garantuoti savano- 
rišką individų paklusnumą. Šitaip „neliečiamos“ privatumo ri- 
bos tapo daug paslankesnės, negu numatė klasikinio liberaliz- 
mo teorijos. Ir jos siaurėja juo sparčiau, kuo uoliau šiuolaikinio 
liberalizmo teoretikai tikslina ir plečia „pirminių gėrybių“, be 
kurių, kaip aiškėja, lygi individų laisvė yra negalima, sąrašus. 

Tokiame prasminiame kontekste dažnai girdimi ne vieno šiuo- 
laikinio liberalo skundai dėl neva „išduodamo“ klasikinio libe- 
ralizmo laisvės idealo atrodo keisti, naivūs ir net juokingi. Juk 
negatyvi individo laisvė visada buvo ir liks problemiška būtent 
todėl, kad net ir šitokią laisvę sistema (valstybė) gali toleruoti 
tik iki tam tikros ribos. 

Taigi modernios visuomenės individas anaiptol nėra toks lais- 
vas, kokiu jis dažnai save laiko. Tiesiog jo laisvė apribojama ir 
suvaržoma kitais būdais. Užuot atvirai nurodinėjęs individui, 
ką šis turi daryti ir kokių tikslų siekti, arba užuot šiurkščiai jį 
varžęs ir slopinęs, „dirbtinis kūnas“ sankcionuoja ir palaiko tik 
„funkcionalius“, t. y. jam naudingus ir reikalingus, individo lais- 
vės aspektus ir jos apraiškas. Kiti šios laisvės aspektai ir apraiš- 
kos tyliai ir nepastebimai (pakanka prisiminti gausybę šiuolai- 
kinių subtilių ir rafinuotų priemonių individo elgesiui 
kontroliuoti) nukreipiami nepavojinga vaga arba paverčiami gry- 
nai „privačiu“ reikalu, tad ji ir neturi jokių reikšmingesnių vi- 
suomeninių, etinių ar socialinių padarinių. Bet ar šitoks laisvės 
reguliavimas, o tiksliau - dozavimas, nereiškia, kad grandinė, 
kuria individas vis tiek tebėra prikaustytas prie visumos, išlie- 
ka, tik pamažu išmokstama tiksliai ją įtempti arba atleisti pri- 
klausomai nuo konkrečių aplinkybių ir „kūno“ poreikių? Ne- 
jaugi visa tai ir yra toji laisvės plėtra, apie kurią tiek daug 
mąstė ir svajojo ne vienas modernybės politinis filosofas? Tuo 
tarpu Hobbesas, abejodamas individo laisve, pasirodo nepapras- 


tai įžvalgus. Šį jo įžvalgumą su kaupu patvirtino vėlesnioji isto- 

rija. Juk laisvės išlaikymas, suprantamas kaip nuolatinis jos kie- 
kio balansavimas, nepaneigia to, kad tampoma grandinė turi 
galus. Totalitarinės valstybės vykdoma absoliuti individo gyve- 
nimo kontrolė ir visuomenės dezintegracijos bei anarchijos lai- 
kotarpiai tam tikra prasme yra visiškai natūralios, nors ir ribi- 
nės, negatyvios laisvės būsenos. 

Kaip apskritai apibūdinti laisvės situaciją moderniojoje epo- 
choje? Manytume, ją galima pavadinti laisvės tremtimi. Hobbe- 
sas tarsi nujautė šitokį jos likimą. Tradicinėje visuomenėje „tik- 
roji“ laisvė iškyla kaip pozityvus ir atpažįstamas, tačiau 
nepasiekiamas (bent jau socialinėje ir politinėje žmogaus buvi- 
mo plotmėje) idealas. Moderniojoje visuomenėje ji tampa nepa- 
siekiamybe todėl, kad paprasčiausiai ištremiama kažkur anapus 
formalių procedūrinių socialinio sambūvio taisyklių ir apskritai 
virsta neatpažįstama. Tad ar moderniojo žmogaus laisvės esmė 
nėra, perfrazuojant Heideggerį, laisvės niekėjimas? 

O apie kitokią, t. y. „pozityvią“, laisvės sampratą tokioje si- 
tuacijoje vargu ar apskritai verta kalbėti, nes jos proveržiai ir 
apraiškos „dirbtiniame kūne“ neturi visuomeniškai reikšmin- 
gos vertės. Milijonams postmodernios visuomenės Žmonių to- 
kios laisvės ilgesys tėra „atavistinis“ troškimas, nors jis kažko- 
dėl prasiveržia net tokio karšto negatyvios laisvės šalininko, koks 
buvo I. Berlinas, garsiojoje esė „Dvi laisvės sąvokos“ *. Būtent 
tokie netikėti šito ilgesio proveržiai ir verčia susimąstyti, ar ci- 
vilizuotoje visuomenėje labai išplitę postringavimai apie žmo- 
gaus teises, jo orumą ir laisvę dažnai nėra tik sentimentalios 
pseudohumanistinės ideologijos šydas, pridengiantis visai kitus 
šios visuomenės humaniškumo motyvus. 

Tad kokią tvarką neša ir įkūnija Leviatanas? Geležinio narvo 
tvarką. To paties narvo, apie kurį tiek daug ir skausmingai mąs- 
tė Maxas Weberis (1864-1920) ir kiti jo amžininkai, jautę rūpestį 
ir nerimą dėl moderniojo pasaulio likimo ir ateities. Hobbesas 
yra didis ir vis dar aktualus mąstytojas, nes jo Leviatane išsakyta, 


5 Žr. Šiuolaikinė politinė filosofija. — Vilnius, 1998. - P. 90-98. 

o greičiau išpranašauta tiesa apie geležinį narvą yra šiuolaikinio 
pasaulio tiesa. Nėra abejonių, kad Locke'as ir Hume'as buvo 
iškilūs mąstytojai. Bet ar jų aistringas laisvės gynimas nebuvo 
kartu gili abejonė tikrosios laisvės galimumu? Nėra neįmano- 
ma, jog, mąstydami apie laisvę, jie iš tikrųjų mąstė apie tai, kaip 
padaryti, kad narvo kalinys nejaustų jo sienų šalčio. Tiesa, kad 
Hobbesui buvo svetimas vėlesniojo liberalizmo „meliorizmas“, 
t. y. naivus tikėjimas proto valdomos visuomenės tolydžia ir 
nuolatine pažanga. Jis išties yra paradigminis filosofas, kurio 
mintis nukalė geležinį narvą ir pačiai moderniajai politinei filo- 
sofijai. Ir sunku pasakyti, kada ji iš jo ištrūks. 

Įvertinę šias Leviatano įžvalgas ir Hobbeso vietą politinės filo- 
sofijos istorijoje, turėtume sutikti, kad tai drąsus ir provokuo- 
jantis mąstytojas. Ir ne vien tai - jis neabejotinai yra vienas iš 
Europos Sąjungos, į kurią entuziastingai veržiasi ir Lietuva, dva- 


sinių tėvų. 


Vytautas Radžvilas 


LEVIATANAS, 


arba 
BAŽNYTINĖS IR PILIETINĖS 
VALSTYBĖS 
MATERIJA, FORMA IR VALDŽIA 


Mano gerbiamiausiam draugui 
p. Francis'ui Godolphinui! iš Godolfino 


Gerbiamasis Sere, 


Jūsų garbingiausias brolis p. Sidney Godolphinas, kai dar 
buvo gyvas, malonėjo pripažinti tam tikrą mano tyrinėjimų 
vertę ir kitaip mane įpareigoti, kaip Jūs žinote, savo geros nuo- 
monės patvirtinimais, kurie yra puikūs jau patys savaime ir 
dar puikesni dėl jo šviesios asmenybės. Juk nėra nė vienos do- 
rybės, nuteikiančios žmogų tarnauti Dievui ar savo šaliai, pi- 
liečiams ar asmeninei draugystei, kuri nebūtų buvusi akivaizdi 
jo kalbose ne kaip įgyta ar apsimestinė būtinybė, o kaip įgimta 
ir šviečianti iš jo kilnios prigimties. Todel Jo garbei ir su dėkin- 
gumu Jam, taip pat būdamas ištikimas Jūsų asmeniui, nuolan- 
kiai skiriu Jums šį mano traktatą apie valstybę. Aš nežinau, 
kaip šis veikalas bus sutiktas pasaulyje ir kas bus manoma apie 
tuos, kurie bus jam palankūs. Juk eiti keliu, iš vienos pusės 
apgultu tų, kurie kovoja del per didelės laisvės, o kitoje pusėje 
tykančių tų, kurie pasisako del per didelės valdžios, ir likti ku- 
rios nors iš šių pusių nesužeistam labai sunku. Tačiau man 
atrodo, kad siekimas padidinti pilietinę valdžią neturėtų būti 
pilietinės valdžios pasmerktas; ir nei privatūs asmenys, jai prie- 
kaištaujantys, neturėtų sakyti, kad, jų manymu, ši valdžia esanti 
per didelė. Be to, aš kalbu ne apie žmones, o abstrakčiai apie 
valdžios Sostą (panašiai kaip tos paprastos ir nešališkos būtybės 
Romos Kapitolijuje, kurios savo triukšmu ir klegesiu apgynė 
esančiuosius jo viduje ne dėl to, kad tai buvo jie, o del to, kad 

jie buvo ten), manau, neįžeisdamas nieko, tik vien tuos išorėje 
ar tuos, kurie, būdami viduje, yra šiems palankūs (jeigu tokių 
išvis yra). Galbūt labiausiai įžeisti gali tai, kad kai kurie Šven- 
tojo Rašto tekstai mano yra naudojami kitu tikslu, nei paprastai 
tai daro kiti. Bet aš dariau tai su didžia pagarba ir nusižemi- 
nimu ir tai turėjau daryti neišvengiamai (kaip reikalavo mano 
dalykas), nes tie tekstai yra Priešo išoriniai Įtvirtinimai, iš ku- 
rių jis puola civilinę valdžią. Jeigu, nepaisydamas to, Jūs pama- 
tysite, kad mano darbas visuotinai smerkiamas, malonėkite pasi- 
teisinti sakydamas, jog aš esu tvirtų pažiūrų žmogus, manantis, 
kad visa, ką sakau, yra teisinga, kad aš gerbiau Jūsų brolį ir 
gerbiu Jus ir kad del to drįsau prisiimti titulą (Jums nežinant), 
bylojantį, kad esu tas, kas esu, 
Sere, Jūsų nuolankiausias ir paklusniausias tarnas 
Thomas Hobbes 


Paryžius, 1651 m. balandžio 15-25 d. 


PRATARMĖ 


GAMTĄ (meną, kurį pasitelkęs Dievas sukūrė ir valdo 
pasaulį) žmogaus menas, kaip ir daugelyje kitų dalykų, 
taip ir čia mėgdžioja taip, kad gali padaryti dirbtinį gyvū- 
ną. Argi regėdami, kad gyvybė yra tik narių judėjimas, 
kurio pradžia yra kurioje nors esminėje vidaus dalyje, 
negalėtume pasakyti, kad visi automatai (mechanizmai, ku- 
rie juda, judinami spyruoklių ir ratų, panašiai kaip laik- 
rodis) turi dirbtinę gyvybę? Kas gi yra širdis, jei ne spy- 
ruoklė? Kas yra nervai, jei ne daugybė stygų; ir sąnariai, jei 
ne daugybė ratų, varančių visą kūną, kaip buvo sumany- 
ta meistro? Menas eina dar toliau, mėgdžiodamas protin- 
gą ir nuostabiausią gamtos kūrinį - žmogų. Juk kas, jei ne 
menas, sukūrė didįjį LEVIATANĄ, vadinamą RESPUBLIKA, 
arba VALSTYBE (Commonwealth or state), lotyniškai CIVI- 
TAS, kuris yra ne kas kita kaip dirbtinis Žmogus, nors 
didesnio masto ir jėgos už natūralų žmogų, kurį saugoti 
ir ginti jis buvo sumanytas ir kurio aukščiausioji valdžia 
yra dirbtinė siela, suteikianti gyvybę ir judėjimą visam 
kūnui; teisėjai ir kiti teismo ir vykdomosios valdžios parei- 
gūnai - tai dirbtiniai sąnariai; atlyginimas ir bausme (kuriais 
prie aukščiausiosios valdžios sosto pritvirtinti visi sąna- 
riai ir kūno dalys yra verčiami atlikti savo pareigą) yra 
nervai, kurie tą patį daro natūraliame kūne; visų atskirų 
jo narių gerove ir turtai yra galia; salus populi (tautos saugu- 

mas) yra jo rūpestis; patarėjai, kurie primena visus būtinus 
jam žinoti dalykus, yra atmintis; teisingumas ir įstatymai — 
dirbtinis protas ir valia; santarvė — sveikata; maištavimas — 
liga; pilietinis karas — mirtis. Galiausiai paktai ir sutartys, 
kuriomis šio politinio kūno dalys buvo iš pradžių sukur- 
tos, draugėn susietos ir suvienytos, primena tą fiat, arba 
sukurkime žmogų, Dievo ištartą kuriant. 


Kad galėčiau aprašyti šio dirbtinio Žmogaus prigimtį, 
aš aptarsiu: 

pirma, medžiagą, iš kurios jis padarytas, ir meistrą, t.y. 
ŽMOgŲ; 

antra, kaip ir kokiomis sutartimis jis buvo sukurtas, 
kokios yra suvereno teisės ir teisėta valdžia, arba autorite- 
tas, ir kas jį saugoja, o kas griauna; 

trečia, kas yra krikščioniška valstybė; 

galiausiai, kas yra tamsos karalyste. 

Dėl pirmo klausimo, tai yra toks pasakymas, kuris da- 
bar labai paplitęs, kad išmintis įgyjama skaitant ne knygas, 
o žmones. Taigi tie asmenys, kurie dažniausiai negali ki- 
taip įrodyti savo išmintingumo, jaučia didžiulį malonu- 
mą parodydami, ką, jų manymu, jie išskaitė žmonėse, prie- 
kabiai peikdami vienas kitą už akių. Tačiau yra kitas 
pasakymas, šiuo metu nesuprantamas, iš kurio būtų ga- 
lima pasimokyti teisingai skaityti vienas kitą, jeigu bent 
kiek pasistengtų; jis skamba taip: nosce te ipsum, skaityk 
save patį: juo nebuvo ketinama, kaip dabar įprasta many- 
ti, palaikyti barbarišką esančių valdžioje Žmonių elgesį su 
pavaldiniais ar padrąsinti žemesnės padėties žmones įžū- 
liai elgtis su aukštesnę padėtį užimančiaisiais; juo mes 
mokomi, kad dėl vieno žmogaus minčių ir aistrų panašu- 
mo į kito Žmogaus mintis ir aistras, tai tas, kuris žvelgia 
į save ir svarsto, ką jis daro, kai mąsto, mano, samprotauja, 
viliasi, bijo ir t.t., ir kuo remdamasis tai daro, jis perskaitys 

ir žinos, kokios yra kitų žmonių mintys ir aistros pana- 
šiomis aplinkybėmis. Aš kalbu apie panašumą tų aistrų, 
kurios visų žmonių yra tos pačios — noras, baime, viltis ir 
t.t., o ne apie panašumą šių aistrų objektų, kurių norima, 
bijomasi, viliamasi ir t.t.; šie yra labai skirtingi, nes priklau- 
so nuo individualios žmogaus konstitucijos ir jo išsilavi- 
nimo, juos lengva nuslėpti nuo mūsų pažinimo, tad žmo- 
gaus širdies rašmenis, suteptus ir supainiotus apsimetimu, 
melu, apgavyste ir klaidingomis doktrinomis, gali įskai- 
tyti tik tas, kuris ištyrė žmonių širdis. Ir nors kartais iš 
žmonių veiksmų mes galime įspėti jų ketinimus, tačiau 
daryti šitai, nelyginant jų su mūsiškiais ir nepaisant visų 
aplinkybių, dėl kurių gali kas nors pasikeisti, - tai lygu 
mėginti šifruoti be rakto ir daug kartų apsirikti arba dėl 
pernelyg didelio patiklumo, arba dėl pernelyg didelio ne- 
pasitikėjimo, nesvarbu, ar tas, kuris skaito, pats yra geras 
ar blogas žmogus. 

Tačiau nors ir labai tobulai vienas žmogus skaitytų kitą 
žmogų iš jo veiksmų, šitai jis gali daryti tik su savo pa- 
žįstamais, kurių nėra daug. Tas, kuriam reikia valdyti vi- 
są tautą, skaitydamas save, turi skaityti ne atskirą Žmogų, 
o visą žmoniją. Tai sunku padaryti, sunkiau nei išmokti 
kurią nors kalbą arba išstudijuoti kurį nors mokslą, ta- 
čiau, kai nuosekliai ir aiškiai išdėstysiu tai, ką išskaitau 
savyje, kitiems reikės vien apsvarstyti, ar to paties jie ne- 
randa savyje. Juk ši mokslo rūšis nepripažįsta jokio kito 
įrodymo. 


Pirma dalis 


APIE 
ŽMOGŲ 


Pirmas skyrius 


APIE JUTIMUS 


Žmogaus mintis aš iš pradžių apsvarstysiu atskirai, O 
tada jų grandinę, arba jų tarpusavio priklausomybę. Atski- 
rai kiekviena mintis yra vaizdas (representation) arba ap- 
raiška (apparence) kurios nors savybės arba kito požymio 
už mūsų esančio kūno, kuris paprastai yra vadinamas 
objektu. Tas objektas veikia akis, ausis ir kitas žmogaus 
kūno dalis. Dėl šio poveikio įvairovės atsiranda apraiškų 
įvairovė. 

Pirmoji iš apraiškų yra ta, kurią mes vadiname JUTIMU 
(sense). Juk Žmogaus prote nėra tokio suvokimo (concep- 
tion), kurio iš pradžių viso ar dalimis nebūtų sukėlę juti- 
mo organai. Visos kitos apraiškos yra kilusios iš pirmosios. 

Pažinti prigimtinę jutimų priežastį nėra labai būtina ma- 
no aptariamam dalykui; be to, apie tai esu plačiai rašęs 
kitur“. Vis dėlto, kad būtų užpildyta kiekviena mano da- 
bartinio metodo dalis, aš glaustai tą patį pateiksiu ir čia. 

Jutimų priežastis yra išorinis kūnas, arba objektas, ku- 
ris spaudžia organą, atitinkantį kiekvieną jutimą, arba tie- 
siogiai, kaip skonio ir lytėjimo, ar netiesiogiai, kaip regė- 
jimo, klausos ir uoslės. Tas spaudimas, tarpininkaujant 
nervams ir kitoms kūno stygoms ir membranoms, perei- 
na vidun į smegenis ir širdį, čia sukelia pasipriešinimą, 
arba kontraspaudimą, arba širdies pastangas apsisaugoti; 

kadangi tos pastangos nukreiptos išorėn, jos atrodo kaip 
tam tikras dalykas, esantis už mūsų. Ir šis atrodymas (se- 
eming), arba įsivaizdavimas (fancy), yra tai, ką žmonės va- 
dina jutimais; akiai tai yra šviesa ar suvokta spalva; ausiai — 
garsas, šnervėms - kvapas, liežuviui ir gomuriui - skonis, O 
visam kūnui - karštis, šaltis, kietumas, minkštumas ir kitos 
savybės, kurias mes skiriame pojūčiais. Visos tos savybės, 
kurios vadinamos juntamomis, jas sukėlusiame objekte yra 
tik daugybė įvairių materijos judėjimų, kurie skirtingai 
veikia mūsų organus. Ir mumyse visi jutimai yra ne kas 
nors kita, o vien skirtingi judėjimai (judėjimas nesukelia 
nieko kito, išskyrus judėjimą). Tačiau jų apraiška mums 
yra įsivaizdavimas, toks pat suvokimas, kaip svajojant ar 
sapnuojant. Ir kaip akies spaudimas, trynimas ar sumuši- 
mas padaro taip, kad mes įsivaizduojame šviesą, o ausies 
spaudimas sukelia ūžesį, taip ir kūnai, kuriuos mes ma- 
tome ar girdime, sukelia tą patį savo stipriu, nors ir mūsų 
nepastebimu poveikiu. Jei šios spalvos ir garsai būtų kū- 
nuose ar objektuose, kurie juos sukelia, jie negalėtų būti 
nuo jų atskirti, kaip veidrodžio atspindys ar garso aidas, 
kurie, kaip matome, yra atskiriami; juk mes žinome, kad 
daiktas, kurį matome, yra vienoje vietoje, o apraiška — 
kitoje. Ir nors iš tam tikro atstumo atrodo, kad tikras kaip 
tik yra tas objektas, matomas kaip padarinys to įsivaizda- 
vimo, kurį jis mumyse sukelia, vis dėlto objektas yra vie- 
na, o vaizdinys ar įsivaizdavimas — visai kas kita. Vadi- 
nasi, jutimas visais atvejais yra niekas kitas kaip vien 
pradinis vaizdinys, sukeltas (kaip jau sakiau) išorinių daik- 
tų spaudimo, t. y. judėjimo, nukreipto į mūsų akis, ausis 
ir kitus tam skirtus organus. 

Tačiau visų krikščioniškojo pasaulio universitetų filo- 
sofijos mokyklos, besiremiančios tam tikrais Aristotelio 
tekstais, skelbia kitą teoriją ir, aiškindamos regėjimo prie- 
Žastį, sako, kad matomas daiktas į visas puses skleidžia 

matomas apraiškas, matomą vaizdą, apraišką, arba aspektą, ar- 
ba regimą būtį, kurios suvokimas akimi yra regėjimas. Ir 
girdėjimo priežastį jie aiškina taip: girdimas daiktas sklei- 
džia girdimas apraiškas, t. y. girdimą aspektą, arba girdimą 
regimąją būtį, kuri patenka į ausį ir sukelia girdėjimą. O 
supratimo priežastį jie aiškina sakydami, kad supranta- 
mas daiktas skleidžia suprantamas apraiškas, suprantamą re- 
gimąją būtį, kuri įeidama į protą (understanding) padeda 
mums suprasti. Aš sakau tai ne todėl, kad neigčiau uni- 
versitetų naudą, o dėl to, kad vėliau turėsiu kalbėti apie 
jų pareigas valstybėje ir pakeliui norėsiu pasinaudoti kiek- 
viena proga, kad jūs pamatytumėte, kurie dalykai juose 
turėtų būti taisomi ir gerinami; vienas jų — tai dažnos 
bereikšmės kalbos. 


Antras skyrius 


APIE VAIZDUOTĘ 


Vaizduotė. Niekas neabejoja tiesa, kad ramiai stovintis 
daiktas, jeigu niekas jo neišjudina, taip nejudėdamas ir 
stovės amžinai. Tačiau su tuo, kad judantis daiktas judės 
amžinai, jeigu kas nors jo nesustabdys, nors priežastis čia 
ta pati (būtent, kad joks daiktas pats negali pakeisti savo 
padėties), ne taip lengvai sutinkama. Mat žmonės ne tik 
kitus Žmones, bet ir visus daiktus lygina su pačiais savi- 
mi: kadangi ilgai judėję jaučiasi nusikamavę ir pavargę, 
jie mano, kad ir kiekvienas daiktas pailsta judėdamas ir 
savaime nori ramybės ir poilsio, mažai paisydami to, kad 
tai gali būti kitoks judėjimas, kuriame, jų manymu, slypi 
šis poilsio noras ir kurį jie patys patiria. Dėl to taip ir esti, 
kad filosofinės mokyklos sako, jog sunkūs kūnai krinta 
žemyn, nes jie trokšta ramybės ir nori išsaugoti savo pri- 
gimtį toje vietoje, kuri labiausiai yra jiems tinkama, ab- 

surdiškai priskirdami negyviems daiktams troškimą ir Ži- 
nojimą, kas yra gera jų pačių išsaugojimui (žinojimas yra 
didesnis už Žmogaus žinojimą). 

Kai tik kūnas pajuda, jis judės (jeigu kas nors kitas jam 
nekliudys) amžinai, ir kad ir kas jį stabdytų, jis negali 
akimirksniu sustoti — visiškai jį sustabdyti galima tik per 
tam tikrą laiką ir pamažu. Panašiai mes matome ir van- 
denyje: nors jau ir nėra vėjo, bangos dar ilgai nenustoja 
bangavusios; taip yra ir su tuo judėjimu, kuris yra sukel- 
tas vidinėse žmogaus dalyse tada, kai jis mato, sapnuoja 
ir t.t. Nes ir po to, kai objektas yra pašalintas arba akys 
užmerktos, mes dar išsaugome regėto daikto atvaizdą, 
nors ir ne tokį aiškų, kaip tada, kai jį matėme. Tai ir yra 
tas, ką romėnai vadina vaizduote (imagination), - nuo at- 
vaizdo, vaizdinio, susikurto matant, ir vartoja tą patį Žo- 
dį, nors ir klaidingai, visiems kitiems jutimams įvardyti. 
Tačiau graikai šitai vadina įsivaizdavimu, o tai reiškia ap- 
raišką (appearance) ir vienodai tinka tiek vieniems, tiek 
kitiems jutimams. Todėl VAIZDUOTĖ tėra nykstantis juti- 
mas; jis būdingas žmonėms ir daugeliui kitų gyvų būty- 
bių, tiek miegant, tiek būdraujant. 

Nemiegančio žmogaus jutimo nykimas yra ne judėji- 
mo, sukelto jutimo, išnykimas, o tik jo užtemdymas, pa- 
našiai kaip Saulės šviesa užtemdo žvaigždžių šviesą; die- 
ną Žvaigždės turi ne mažiau tų savo savybių, dėl kurių 
jos matomos naktį. Tačiau iš daugelio dirgiklių, kuriuos 
gauna mūsų akys, ausys ir kiti organai iš išorinių kūnų, 
mes juntame tik vyraujančius, todėl, vyraujant Saulės švie- 
sai, mūsų neveikia žvaigždžių savybės. Nors įspūdis, ku- 
rį padarė koks nors objektas, lieka ir pašalinus jį iš mūsų 
akių, tačiau kiti, artimesni objektai, kuriems dabar labiau 
pavyksta paveikti mus, ankstesnio objekto įsivaizdavimas 
(imagination) užtemdomas ir susilpninamas, panašiai kaip 
žmogaus balsą nustelbia dienos triukšmas. Iš to išplau- 

kia, kad juo daugiau laiko praeina nuo kurio nors objekto 
regėjimo ar jutimo, juo silpnesnis yra jo vaizdas. Mat nuo- 
latiniai žmogaus kūne vykstantys pokyčiai ilgainiui su- 
naikina tas dalis, kurios buvo paveiktos jutimų; tad laiko 
trukmė, kaip ir vietos atstumas, daro mums tą patį povei- 
kį. Kaip ir iš didelio atstumo daiktas, į kurį mes žiūrime, 
atrodo neaiškus, blausus ir mes neskiriame mažesnių jo 
dalių, kaip tolstantys balsai tampa silpni ir neartikuliuoti, 
taip ir per ilgą laiką mūsų praeities įsivaizdavimas su- 
silpnėja: pavyzdžiui, miestuose, kuriuos matėme, pamirš- 
tame daug atskirų gatvių, o matytų įvykių - daugelį kon- 
krečių aplinkybių. Šį nykstantį jutimą, kai norime apibrėžti 
patį daiktą, turiu omeny patį įsivaizdavimą, mes vadina- 
me, kaip jau minėjau, vaizduote; tačiau, kai mes norime 
išreikšti nykimą ir pažymėti, kad jutimas yra nykstantis, 
senas ir praėjęs, vadiname jį atmintimi. 

Atmintis. Taigi vaizduotė ir atmintis yra tas pats daly- 
kas, kuris įvairiais sumetimais skirtingai vadinamas. 

Gera atmintis arba daugelio dalykų atmintis vadinama 
patyrimu (experience). Be to, įsivaizduoti galime tik tuos 
daiktus, kuriuos anksčiau suvokėme jutimais, arba visus 
iš karto, arba dalimis per keletą kartų. Pirmuoju atveju, 
kai įsivaizduojamas visas objektas taip, kaip jis buvo pa- 
teiktas jutimui, yra paprastas įsivaizdavimas; pavyzdžiui, 
kai kas nors įsivaizduoja žmogų arba arklį, kuriuos jis 
matė anksčiau. Antroji vaizduotė yra sudėtinė, jungiamoji, 
kai iš žmogaus regėto vaizdo vieną kartą ir iš pamatyto 
arklio kitu metu mes įsivaizduojame kentaurą. Taip žmo- 
gus sujungia savo paties vaizdinį su kito žmogaus veiks- 
mų vaizdiniu, kaip ir tada, kai Žmogus įsivaizduoja esąs 
Herkulis arba Aleksandras (taip dažnai atsitinka tiems, 
kurie labai įnikę į romanus), - tai irgi sudėtinė vaizduotė, 
o iš tikrųjų — tai proto fikcija. Yra ir kitokių įsivaizdavi- 
mų, kurie kyla žmonėms (nors ir būdraujantiems) dėl di- 

lę, dėl įspūdžio Saulės vaizdas prieš mūsų akis išlieka 
dar ilgai, panašiai ir žmogus po ilgo bei įtempto susikau- 
pimo prie geometrinių figūrų ir tamsoje (nors ir nemiego- 
damas) prieš savo akis regi linijų ir kampų vaizdinius; ši 
vaizduotės rūšis neturi atskiro pavadinimo, nes tai toks 
dalykas, apie kurį paprastai Žmonės nekalba. 

Sapnai. Miegančių Žmonių įsivaizdavimus mes vadi- 
name sapnais. Ir šie taip pat (kaip ir visi įsivaizdavimai) 
prieš tai buvo jutimuose arba visiškai, arba dalimis. Ka- 
dangi smegenys ir nervai, kurie yra būtini jutimo orga- 
nai, miegant yra taip nuslopinti, kad jie sunkiai išjudina- 
mi išorinių objektų veikimo, todėl negali būti jokio 
vaizdinio ir jokio sapno, išskyrus tai, kas kyla iš vidinių 
žmogaus kūno dalių dirginimo; tos vidinės dalys, kai yra 
dirginamos, dėl ryšio su smegenimis ir kitais organais ir 
toliau juda; todėl anksčiau čia susiformavę vaizdiniai at- 
gyja taip, tarsi Žmogus nemiegotų; kadangi jutimų orga- 
nai dabar yra taip užslopinti, kad nėra jokio naujo objek- 
to, kuris galėtų įveikti ir užtemdyti juos stipresniu, 
gyvesniu įspūdžiu, todėl sapnas būtinai ir turi būti aiš- 
kesnis šioje jutimų tyloje negu mūsų mintys budint. To- 
dėl taip ir atsitinka, kad yra sunku - daugeliu atvejų ir 
neįmanoma - tiksliai atskirti jutimą nuo sapno. Kai aš 
svarstau, jog sapnuose dažnai ar niekados negalvoju apie 
tuos pačius asmenis, vietas, objektus ir veiksmus, kaip 
darau būdraudamas, kad sapnuodamas neprisimenu to- 
kios ilgos rišlių minčių grandinės kaip kitais kartais ir 
kad nemiegodamas aš dažnai pastebiu sapnų absurdiš- 
Kumą, vis dėlto niekada nesapnuoju apie savo nemiegan- 
čio minčių absurdiškumą, esu visiškai įsitikinęs tuo, kad 
nemiegodamas žinau, jog nesapnuoju, nors, kai sapnuo- 
ju, manau, kad tuomet nemiegu. 


4() 


2. APIE VAIZDUOTĘ 

Sapnų regėjimą, kaip matėme, sukelia kai kurie vidinių 
kūno dalių dvasinės pusiausvyros trikdymai: įvairūs trik- 
dymai būtinai sukelia skirtingus sapnus. Taigi taip ir yra, 
kad gulėjimas šaltyje sukelia baimės sapnus ir kokio nors 
baisaus vaizdo prisiminimą (nes judėjimas iš smegenų į 
vidines dalis ir iš vidinių dalių į smegenis yra abipusis). 
Kaip pyktis sukelia karštį kai kuriose kūno dalyse, kai 
mes nemiegame, taip ir mums miegant kai kurių dalių 
perkaitimas sukelia nerimą ir pagimdo smegenyse priešo 
vaizdinį. Tokiu pat būdu natūralus gerumas mums ne- 
miegant sukelia norą, o noras sukelia šilumą tam tikrose 
kūno dalyse, lygiai taip pat pernelyg daug šilumos šiose 
dalyse mums miegant sukelia smegenyse tam tikro mums 
atrodančio gerumo įsivaizdavimą. Trumpai tariant, mūsų 
sapnai yra kita mūsų budėjimo vaizdinių pusė: judėji- 
mas, kai mes budime, prasideda viename gale, o kai mes 
sapnuojame - kitame. 

Pasivaidenimai, arba regėjimai. Sunkiausia atskirti 
žmogaus sapną nuo jo minčių nemiegant tada, kai dėl 
kokio nors atsitiktinumo mes nepastebime, kad miegojo- 
me; taip lengvai atsitinka žmogui, kai jį apnikusios viso- 
kios baimingos mintys, kai jo sąžinė labai nerami, kai jis 
miegojo ne lovoje ir nenusirengęs, kaip būna, pavyzdžiui, 
knapsint bei snūduriuojant krėsle. Tas, kuris tvarkingai 
atsigulęs bando užmigti, jeigu jam ir ateitų į galvą kokia 
nors keista, negirdėta neregėta fantazija, negalėtų pama- 
nyti, kad tai kas nors kita, o ne sapnas. Skaitome apie 
Marką Brutą* (tą, kuris buvo Julijaus Cezario numylėti- 
nis; nepaisant to, Brutas jį nužudė), kaip jis Filipuose naktį 
prieš kautynes su Augustu Cezariu susapnavo baisų sap- 
ną, kurį istorikai dažniausiai pateikia kaip regėjimą ar 
viziją. Tačiau išsiaiškinus aplinkybes, nesunku nuspręsti, 
kad tai iš tikrųjų buvo tik trumpas sapnas. Sėdėdamas 
savo palapinėje, apniktas liūdnų minčių, kankinamas bai- 


41 


I. APIE ŽMOGŲ 


mės dėl savo neapgalvotų veiksmų ir spaudžiamas šalčio 
jis tiesiog susapnavo tai, ko labiausiai bijojo; ta pati baimė 
jį pažadino, ir, žinoma, vaiduoklis pamažu turėjo pra- 
nykti; nebūdamas įsitikinęs, kad miegojo, Brutas neturėjo 
jokios priežasties manyti, kad tai buvo sapnas ar kas nors 
kita, o ne regėjimas. Tokie atvejai nereti, nes net ir tie 
žmonės, kurie yra absoliučiai budrūs ir žvalūs, bet jeigu 
bailūs ir prietaringi, apimti ir užvaldyti baisių pasakoji- 
mų, būdami vieni tamsoje, labai linkę į panašias fantazi- 
jas. Jie tiki, kad mato dvasias, numirėlių vėles, vaiduok- 
lius, klaidžiojančius po šventorių. Tuo tarpu tai yra arba 
vien tų Žmonių fantazijos, arba, priešingu atveju, niekin- 
gas jų suktumas, norint pasinaudoti prietaringa kitų žmo- 
nių baime, kad persirengę naktį patektų į tas vietas, kur 
nenorėtų būti pastebėti. 

Iš šio nežinojimo, kaip atskirti sapnus ir kitus ryškius 
įsivaizdavimus nuo regėjimo ir jutimo nemiegant, praei- 
tyje kilo dauguma pagonių religijų. Tie stabmeldžiai gar- 
bino satyrus, faunus, nimfas ir panašias būtybes. Dabar- 
tiniais laikais primityvūs, neišsilavinę Žmonės tiki fėjomis, 
vaiduokliais, piktosiomis dvasiomis, raganų galiomis. Dėl 
raganų, tai netikiu, kad jų kerėjimas bei raganavimas tu- 
rėtų kokią nors realią galią, tačiau manau, kad jos yra 
teisingai baudžiamos už jų klaidingą įsitikinimą, esą jos 
galinčios padaryti tokią žalą, drauge už jų ketinimą tai 
padaryti, jeigu galėtų; jų užsiėmimas yra artimesnis nau- 
jai religijai, negu menui, amatui ar mokslui. O dėl fėjų ir 
vaikščiojančių vėlių, tai nuomonė apie jas, manau, yra 
palaikoma ar nepaneigiama, norint išlaikyti pasitikėjimą 
būrimais, kryžiais, švęstu vandeniu ir kitais tokiais dva- 
sios Žmonių išradimais. Vis dėlto nėra abejonės, jog Die- 
vas gali sukelti nenatūralius, neįprastus pasivaidenimus, 
tačiau kad jis tai darytų taip dažnai, kad žmonėms reikė- 

tų bijoti tokių dalykų labiau, negu jie bijo gamtos procesų 
sustojimo ar pasikeitimo (Dievas tai gali taip pat sustab- 
dyti ir pakeisti), visai nepriklauso krikščionių tikėjimui ir 
nesudaro jo esmės. Tačiau blogi žmonės ta dingstimi, kad 
Dievas gali padaryti ką tik nori, yra tokie įžūlūs, jog sako, 
ką tik nori, kai tai jiems yra naudinga, nors ir Žino tai 
esant neteisinga; išmintingų Žmonių pareiga netikėti jais 
daugiau, negu sveikam protui tai, ką jie sako, atrodo ti- 
kėtina. Jeigu bus pašalinta ši prietaringa dvasių baimė, o 
drauge su ja ir spėjimai iš sapnų, melagingos pranašystės 
ir daugybė kitų nuo to priklausančių dalykų, kuriais ap- 
gavikai garbėtroškos klaidina paprastus žmones, žmonės 
būtų labiau nei dabar tinkami pilietiniam paklusnumui. 

Tai turėtų daryti mokyklos. Tačiau jos linkusios puose- 
lėti tokius mokslus, nes (nežinodamos, kas yra vaizduotė 
ar jutimai) jos moko to, ką suvokia; kai kurie mokytojai 
sako, kad vaizdiniai kyla iš jų pačių ir neturi priežasties, 
kiti - kad vaizdiniai dažniausiai kyla iš valios ir kad ge- 
ros mintys Žmogui yra įkvepiamos Dievo, o blogos min- 
tys — velnio; arba kad geros mintys Žmogui yra įteigtos 
Dievo, o blogosios — velnio; dar kai kurie vartodami daug 
žodžių, iš kurių nieko negalima suprasti, sako, kad juti- 
mai gauna daiktų apraiškas ir teikia jas sveikam protui, 
sveikas protas teikia jas vaizduotei, vaizduotė - atmin- 
čiai, o atmintis —- sprendimui, tarsi vienas kitam perdavi- 
nėdami daiktus. 

Supratimas. Vaizduotę, kurią žmogui (arba kuriai nors 
kitai būtybei, turinčiai vaizduotės sugebėjimą) sukelia žo- 
džiai ar kiti sąmoningi ženklai, yra tai, ką dažniausiai 
vadiname supratimu (understanding), kuris yra bendras 
žmogui ir gyvūnui. Antai šuo iš įpročio supranta šeimi- 
ninko šaukimą arba barimą; tokį pat supratimą turi ir kai 
kurie kiti gyvuliai. Šis ypatingas žmogaus supratimas yra 


43 


I. APIE ŽMOGŲ 


ne vien kito žmogaus valios supratimas, tai supratimas ir 
jo idėjų ar Minčių, nes jos reiškiamos daiktų vardų seka 
ir sujungiamos į teiginius, neiginius ir kitas kalbos for- 
mas. Apie šios rūšies supratimą kalbėsiu vėliau. 


Trečias skyrius 


APIE VAIZDINIŲ SEKĄ, ARBA GRANDINĘ 


Minčių seką, arba GRANDINĘ, aš suprantu kaip vienos 
minties ėjimą paskui kitą, ir tai (norint atskirti nuo žodi- 
nės kalbos) vadinama proto kalba (mental discourse). 

Kad ir apie ką galvotų Žmogus, jo minčių seka nėra 
visiškai atsitiktinė, kaip gali atrodyti. Nėra taip, kad vie- 
na mintis eitų paskui kitą be jokio ryšio, indiferentiškai. 
Priešingai, kaip mes neturime jokio vaizdinio, kurio ne- 
būtume anksčiau turėję jutimuose, visiškai ar dalimis, taip 
neturime ir jokio perėjimo nuo vieno vaizdinio prie kito 
tokio, kurio panašaus anksčiau niekada nebūtume turėję 
mūsų jutimuose. Šito priežastis yra tokia. Visi įsivaizda- 
vimai yra liekanos tų judėjimų mumyse, kurie buvo su- 
kelti jutimuose; ir tie judėjimai, kurie tuoj pat ėjo vienas 
po kito jutimuose, vyksta taip pat kartu jau po išnykusio 
jutimo; kai ankstesnis jutimas vėl prasideda ir yra vyrau- 
jantis, vėlesnis eina įkandin jo dėl judinamo dalyko susie- 
tumo, panašiai kaip vanduo ant lygaus stalo yra traukia- 
mas tuo keliu, kuriuo kuri nors jo dalis yra vedama piršto. 
Kadangi jutimuose paskui tą patį suvoktą daiktą ėjo kar- 
tais vienas daiktas, kartais kitas, ilgainiui įvyksta taip, 
kad, vaizduojantis kurį nors daiktą, nėra tikrumo, ką mes 
įsivaizduosime po jo; viena yra tikra, kad tai bus kas nors, 
kas ėjo paskui tą patį daiktą anksčiau vienu ar kitu metu. 

Nevaldomų minčių grandinė. Ši minčių arba proto kal- 
bos grandinė būna dviejų rūšių. Pirmoji yra nevaldoma, be 
sumanymo ir nepastovi; joje nėra jokios aistringos minties, 

kuri valdytų ir kreiptų tas, kurios plaukioja, į save, kaip 
į tam tikro noro ar troškimo, ar kitokios aistros tikslą ir 
akiratį; tokiu atveju sakoma, kad mintys klajoja ir atrodo 
viena kitai netinkamos, tarpusavyje nederančios, kaip bū- 
na sapne. Tokios dažniausiai būna ne tik tos žmonių min- 
tys, kurios tarp savęs nesusijusios, bet ir tos, kurios nero- 
do susidomėjimo jokiu daiktu; ir net jeigu tada mintys 
yra tokios pat gyvos ir aktyvios kaip ir kitais kartais, vis 
dėlto jos yra nedarnios, kaip garsas, kurį nesuderinta liut- 
nia išgauna bet kuris Žmogus, arba suderinta nemokantis 
groti žmogus. Tačiau net ir šioje netvarkingoje minčių 
maišalynėje Žmogus dažnai gali pagauti vienos minties 
priklausomybę nuo kitos. Kalbant apie mūsų dabartinį 
pilietinį karą", kas galėtų atrodyti mažiausiai tinkama pa- 
klausti (kaip vienas pašnekovas ir padarė), kokia buvo 
romėniškų sidabrinių vertė? Tačiau darna ir ryšys man 
gana akivaizdūs. Kadangi mintis apie karą sukėlė kara- 
liaus išdavimo priešams mintį, ši mintis pažadino Kris- 
taus išdavimo mintį, o ši priminė trisdešimt sidabrinių, 
šios išdavystės kainą. Iš to lengvai kilo tas piktas ir kan- 
dus klausimas; visa tai įvyko akimirksniu, nes mintis yra 
greita. 

Valdomų minčių grandinė. Antroji minčių grandinė yra 
pastovesnė, nes valdoma kokio nors noro ar ketinimo. Juk 
tų daiktų, kurių mes norime arba bijome, padarytas įspū- 
dis yra stiprus ir nuolatinis arba (jei kuriam laikui išnyks- 
ta) greitai sugrįžtantis; kartais jis yra toks stiprus, kad 
sutrikdo ir pertraukia mūsų miegą. Iš noro kyla mintis 
apie kokias nors priemones, kurios, kaip matėme, sukelia 
ką nors panašaus į tai, ko mes siekiame, o iš šios min- 
ties- mintis apie kelius šioms priemonėms pasiekti; ir 
taip be perstojo, kol prieiname kokią nors išeitį, esančią 
mūsų pačių galioje. Kadangi tikslas dėl savo įspūdžio di- 

dumo dažnai ateina į galvą (mind), tad pradėjusios klai- 
džioti mūsų mintys tuojau pat grąžinamos į savąjį kelią; 
tai pastebėjęs vienas iš septynių išminčių davė žmonėms 
taisyklę, kuri dabar atrodo nusidėvėjusi, t.y. respice finem, 
kitaip tariant, visuose savo veiksmuose dažniau pažvel- 
kite į tai, ką norėtumėte turėti, kaip į tą daiktą, kuris 
nukreipia visas tavo mintis į kelią jam įgyti". 
Atsiminimas.Valdomų minčių grandinė yra dviejų rū- 
šių: viena, kai ieškome įsivaizduojamo padarinio priežas- 
čių ar priemonių, kurios jį sukelia; tai yra bendra Žmogui 
ir gyvuliui. Antros rūšies grandinė yra tada, kai įsivaiz- 
duodami kurį nors daiktą ieškome visų galimų padari- 
nių, kuriuos jis gali sukelti; kitaip sakant, mes įsivaizduo- 
jame, ką galime su juo padaryti, kai jį turime. Šios minčių 
eigos jokių ženklų niekada nemačiau kitur, išskyrus vien 
žmogų, nes tai yra retenybė, vargu ar būdinga prigimčiai 
kokios nors gyvos būtybės, kuri neturi kitų aistrų, išsky- 
rus vien juslines, tokias, kaip alkį, troškulį, geidulį ir bai- 
mę. Apskritai proto kalba, kai ji yra valdoma sumanymo, 
yra ne kas kita, o ieškojimas (seeking) arba išradingumas, 
kurį romėnai vadina sagacitas ir solertia, kokio nors pada- 
rinio, dabartinio ar buvusio, priežasčių arba kokios nors 
dabartinės ar praeities priežasties padarinių radimas. Kar- 
tais Žmogus ieško to, ką jis prarado; ir nuo tos vietos ir 
laiko, kur jis jau neturi to, jo protas (mind) atsekdamas 
bėga atgal iš vietos į vietą, nuo laiko prie laiko, kad su- 
rastų, kur ir kada jis tai turėjo; tai yra, kad surastų tam 
tikrą ir ribotą laiką ir vietą, kur pradėtų naudoti ieškoji- 
mo metodą. Be to, nuo tada jo mintys perbėga tas pačias 
vietas ir momentus, norėdamos surasti, kokie veiksmai ar 
įvykiai buvo ta priežastis, dėl kurios jis tai prarado. Tai 
mes vadiname atsiminimu (remembrance), arba pašaukimu 
atgal į protą (calling to mind); romėnai tai vadino rėminis- 

centia, tarsi tai būtų mūsų ankstesnių veiksmų peržvelgi- 
mas (re-conning). 

Kartais žmogus žino konkrečią vietą, kurioje jis turi ieš- 
koti, ir tada mintimis peržvelgia visas jos dalis taip, kaip 
žmogus atidžiai peržvelgtų kambarį, ieškodamas pames- 
to brangakmenio, arba kaip spanielis laksto po lauką, kol 
suseka pėdsaką, arba kaip Žmogus perbėgtų abėcėlę, ieš- 
kodamas rimo. 

Nuovokumas. Kartais žmogus nori Žinoti, koks bus jo 
poelgio padarinys, kas atsitiks jam taip pasielgus; ir tada 
jis apmąsto kurį nors panašų praeities poelgį ir jo pada- 
rinius vieną po kito, manydamas, kad po panašių poelgių 
bus ir panašūs padariniai. Kaip tas, kuris numato, kas 
atsitiks nusikaltus, tikisi, kad bus taip pat, kaip po pana- 
šaus prieš tai buvusio nusikaltimo. Jo minčių eiga tokia: 
nusikaltimas, policininkas, kalėjimas, teisėjas, kartuvės. To- 
kio pobūdžio mintys yra vadinamos numatymu (foresight) 
ir nuovokumu (prudence) arba įžvalgumu (providence), o 
kartais išmintimi (wisdom), nors toks įsivaizduojantis spė- 
jimas dėl sunkumo aprėpti visas aplinkybes ir būtų labai 
klaidingas. Tačiau viena yra tikra: tiek, kiek žmogus tu- 
rėjo daugiau patirties, tiek jis yra nuovokesnis ir rečiau 
klysta savo spėjimais. Tik dabartis turi būtį gamtoje; pra- 
eities dalykai yra vien atmintyje, o ateities dalykai visai 
neturi būties; ateitis tėra proto, taikančio praeities poelgių 
padarinius dabarties poelgiams, išgalvojimas (fiction); at- 
eitis yra išgalvojama to, kuris turi daugiausia patirties, ir 
nors tiki tuo, bet nėra pakankamai tikras. Ir nors išgalvo- 
jimas bus vadinamas nuovokumu, jei padarinys atitiko 
mūsų lūkesčius, tačiau savo prigimtimi yra tik prielaida. 
Mat ateities dalykų numatymas priklauso tik Apvaizdai, 
kurios valia jie ateis. Vien iš jos ir antgamtiškai kyla pra- 
našystės. Akivaizdu, kad geriausias pranašas iš prigim- 
ties yra geriausias spėjikas, o geriausias spėjikas yra tas, 

kuris yra labiausiai pažinęs ir ištyręs dalykus, kuriuos jis 
bando atspėti, nes jis turi daugiausia ženklų, kuriais gali 
pasiremti spėdamas. 

Ženklai. Ženklas (sign) yra prieš einantis įvykis po ei- 
nančio; ir priešingai, po einantis prieš einantį, jei panašūs 
padariniai buvo pastebėti anksčiau; ir kuo dažniau jie bu- 
vo pastebėti, tuo tikresnis yra ženklas. Ir todėl tas, kuris 
yra daugiausia patyręs bet kurioje veiklos srityje, turi ir 
daugiausia ženklų, kuriais remdamasis gali spėti ateitį; 
vadinasi, yra nuovokiausias; ir yra tiek nuovokesnis už 
tą, kuris yra naujokas šioje veiklos srityje, kad tam negali 
prilygti joks įgimto ir spontaniško proto pranašumas; nors 
galbūt daugelis jaunuolių mano priešingai. 

Vis dėlto ne nuovokumas ir nuovokumas žmogų skiria 
nuo gyvulio. Yra gyvulių, kurie būdami seni daugiau pa- 
stebi ir siekia to, kas jiems naudinga, nei gali padaryti 
dešimtmetis vaikas. 

Praeities patirtis. Kaip nuovokumas yra prielaida apie 
ateitį, įgyta iš praeities patyrimo, taip esama ir prielaidų 
apie praeitį, paimtų iš kitų dalykų (ne ateities, o praei- 
ties). Juk tas, kuris pats matė, kaip nuosekliai klestinti 
valstybė pirmiausia atėjo į pilietinį karą, o vėliau virto 
griuvėsiais, matydamas kurios nors kitos valstybės griu- 
vėsius, manys, kad ir čia būta panašių karų ir panašių 
įvykių. Bet šis spėjimas yra kone toks pat netikras, kaip 
ir spėjimas apie ateitį, nes abu jie pagrįsti vien patyrimu. 

Nėra kito Žmogaus proto veiksmo, kurį galėčiau prisi- 
minti, natūraliai įdiegto į jo prigimtį taip, kad jam reali- 
zuoti nereikėtų jokio kito dalyko, o vien gimti žmogumi 
ir gyventi, naudojantis savo penkiais pojūčiais. Tie kiti 
sugebėjimai, apie kuriuos netrukus kalbėsiu ir kurie, at- 
rodo, būdingi tik žmogui, yra įgyjami ir didinami moky- 
musi ir darbštumu, ir daugumos žmonių išmokstami per 

nurodymus ir discipliną; ir visi jie kilo, išradus žodžius ir 
kalbą. Mat, nors ir be pojūčių ir minčių, be minčių eigos, 
žmogaus protas neturi jokių kitų judesių, vis dėlto, pasi- 
telkus kalbą ir metodą, šie sugebėjimai gali būti taip smar- 
kiai ištobulinami, kad skirtų Žmogų nuo visų kitų gyvų 
būtybių. 

Begalinumas. Visa, ką mes įsivaizduojame, yra baigtinis 
dalykas. Todėl nėra jokios idėjos ar supratimo apie kokį 
nors dalyką, kurį mes vadiname begaliniu. Joks žmogus 
negali turėti savo prote begalinio dydžio vaizdinio nei 
suvokti begalinio greičio, begalinio laiko, begalinės jėgos 
ar begalinės galios. Kai mes sakome, kad koks nors daik- 
tas yra begalinis, pažymime tik tai, kad negalime suvokti 
to daikto galo ir ribų, nes neturime jokio to daikto suvo- 
kimo, o tik suvokiame mūsų pačių nesugebėjimą. Todėl 
Dievo vardas yra vartojamas ne tam, kad mes galėtume 
jį suvokti (nes jis nesuprantamas ir jo didybė bei galia yra 
nesuvokiamos), o tam, kad mes jį galėtume garbinti. Taip 
pat todėl viskas, ką (kaip jau sakyta anksčiau) mes suvo- 
kiame, iš pradžių buvo suvokta pojūčiais arba visas iš 
karto, arba dalimis; žmogus negali turėti jokios minties, 
jokio supratimo apie daiktus, kurie nepriklausytų nuo po- 
jūčio. Todėl joks žmogus negali suvokti kokio nors daikto 
kaip nors kitaip negu esantį tam tikroje vietoje, turintį 
tam tikrą apibrėžtą dydį ir galimybę būti padalytam į 
dalis; ne taip, kad tas koks nors daiktas visas būtų šioje 
vietoje ir tuo pat metu visas kitoje vietoje; taip pat ir tai, 
kad šie du ar daugiau daiktų galėtų būti toje pačioje vie- 
toje tuo pat metu, nes nei viena, nei kita niekada dar 
nebuvo ir negali būti pajausta — tai kvailos kalbos, kurio- 
mis patikima (ir kurios apskritai neturi jokios reikšmės), 
kai jas sako apgauti filosofai ir apgauti ar apgaudinėjan- 
tys scholastai. 

APIE KALBĄ 


Kalbos kilmė. Spaudos išradimas, nors ir labai suma- 
nus, palyginti su rašto (letters) išradimu nėra toks svar- 
bus. Kas pirmasis išrado raidinį raštą, nėra žinoma. Žmo- 
nės sako, kad Graikijoje pirmasis tai padaręs Kadmas, 
Finikijos karaliaus Agenoro sūnus“. Tai buvo naudingas 
išradimas praėjusio laiko atminčiai įamžinti ir žmonėms, 
išsisklaidžiusiems po tokią daugybę, be to, tolimų žemės 
vietų, palaikyti ryšį įveikiant visus sunkumus, kylančius 
iš rūpestingo stebėjimo ir laikymosi skirtingų liežuvio, 
gomurio, lūpų ir kitų kalbos organų judesių, ir taip suku- 
riant tiek skirtingų rašmenų, kad juos būtų galima įsi- 
minti. Tačiau pats didingiausias ir naudingiausias išradi- 
mas buvo KALBA (speech), sudaryta iš vardų (names), arba 
pavadinimų (appellations), ir jų ryšio; jais žmonės išreiškia 
savo mintis, prisimena jas, kai jos jau seniai praėjusios, 
taip pat skelbia jas vienas kitam tarpusavyje bendrauda- 
mi ir kalbėdami. Be viso šito nebūtų nei valstybės, nei 
visuomenės, nei sutarimo, nei taikos daugiau negu tarp 
liūtų, lokių ir vilkų. Pirmasis kalbos kūrėjas buvo pats Die- 
vas, kuris išmokė Adomą, kaip vadinti tokius tvarinius, 
kuriuos jam parodė; Šventasis Raštas šiuo klausimu nesa- 
ko nieko daugiau. Tačiau to pakako nurodyti Adomui, 
kaip pridėti daugiau vardų, kai patirtis ir šių tvarinių 
naudojimas suteiks jam progą, taip pat sujungti juos taip 
nuosekliai, kad būtų suprastas; ir taip ilgainiui susikaupė 
tiek žodžių, kiek jų reikėjo Adomui, nors ir ne tiek, kiek 
reikia oratoriui ar filosofui. Mat aš nerandu nieko Šven- 
tajame Rašte, iš ko tiesiogiai ar išvedžiojant galima būtų 
daryti išvadą, kad Adomas buvo išmokytas visų figūrų, 
skaičių, matų, spalvų, garsų, vaizdinių, santykių vardų, o 
dar daug mažiau - žodžių ir kalbos vardų, pvz., bendras, 


50 


4. APIE KALBĄ 


specialus, teigiamas, neigiamas, klausiamas, geidžiamoji, ben- 
dratis, nors visi yra naudingi; ir visai nežinojo — esybės 
(entity), intencionalumo (intentionality), esmės (guiddity) ir 
kitų nereikšmingų mokyklinių žodžių. 

Tačiau visa ši gauta ir Adomo bei jo palikuonių išsaugota 
kalba buvo vėl prarasta Babelio bokšte, kai Dievas nu- 
baudė Žmones už maištą savo ankstesnės kalbos užmarš- 
timi. Šitaip privertė juos išsisklaidyti po įvairias pasaulio 
šalis; žinoma, tas kalbų skirtingumas bei įvairovė, kurie 
egzistuoja dabar, pamažu radosi taip, kaip reikmė (visų 
išradimų motė) juos išmokė, ir per ilgą laiką vis didėjo ir 
augo. 

Kalbos vartojimas. Bendras kalbos vartojimas yra mū- 
sų proto kalbos (discourse) pavertimas žodine kalba arba 
mūsų minčių grandinės - į žodžių grandinę; tai daroma 
dėl dviejų naudingų dalykų; vienas jų - tai registravimas 
mūsų minčių, kurios lengvai išslysta iš mūsų atminties ir 
verčia mus iš naujo dirbti; šios mintys gali vėl būti prisi- 
mintos tais žodžiais, kuriais jos buvo išreikštos. Tad pir- 
masis vardų vartojimas — būti atsiminimo ženklais, arba 
pastabomis (marks, or notes). Antra yra tai, kad kalbantis 
daugelis vartoja tuos pačius žodžius pareikšti (jų sąsają ir 
tvarką) vienas kitam, ką jie suvokia arba mano apie kiek- 
vieną dalyką; taip pat, ko jie nori, bijo ar turi kokią nors 
kitą aistrą. Ir šiam vartojimui žodžiai yra vadinami žen- 
klais (signs). Specialūs, atskiri kalbos vartojimai vra šie: 
pirma, registruoti, ką mąstydami nustatome esant kiek- 
vieno daikto, esamo ar buvusio, priežastimi ir ką, mūsų 
manymu, esami ar buvę daiktai gali sukelti ar paveikti, o 
tai apskritai yra įgūdžių įgijimas. Antra, perteikti kitiems 
tas Žinias, kurias įgijome, t.y. patarti vienas kitam ir mo- 
kyti vienas kitą. Trečia, pareikšti kitiems mūsų norus ir 
tikslus, kad galėtume vienas kitam pagelbėti. Ketvirta, 

suteikti malonumą ir pasitenkinimą sau ir kitiems, Žai- 
džiant mūsų žodžiais dėl nekalto malonumo ar puošnumo. 

Piktnaudžiavimas kalba. Šiuos vartojimo būdus atitin- 
ka taip pat keturi piktnaudžiavimai kalba. Pirma, kai žmo- 
nės registruoja savo mintis klaidingai dėl jų žodžių nepa- 
stovios reikšmės; todėl jie registruoja kaip savo sąvokas 
tai, ko niekada nesuvokė, ir taip patys save apgauna. An- 
tra, kai jie vartoja žodžius metaforiškai, t.y. kita reikšme 
negu toji, kuri jiems iš anksto buvo skirta, tada apgauna 
kitus. Trečia, kai žodžiais jie pareiškia, kad jų valia yra 
tai, kas ja nėra. Ketvirta, kai jie vartoja žodžius, kad vie- 
nas kitą įskaudintų, nes matome, kad gamta vienas gyvas 
būtybes apginklavo dantimis, kitas - ragais, trečias - ran- 
komis, kad jos galėtų sukelti priešui skausmą. Tačiau su- 
kelti skausmą „liežuviu“ yra piktnaudžiavimas kalba, ne- 
bent tai būtų kas nors, ką mes turime valdyti, ir tuomet 
čia rūpi svarbiausia ne įskaudinimas, o taisymas ir geri- 
nimas. 

Būdas, kuriuo kalba vartojama priežasčių ir padarinių 
sekai prisiminti, — tai vardų suteikimas ir jų siejimas. 

Tikriniai ir bendriniai vardai. Kai kurie vardai yra tik- 
riniai ir priklauso tik vienam daiktui, pavyzdžiui, Petras, 
Jonas, šis žmogus, šis medis; o kai kurie yra bendri dauge- 
liui, pavyzdžiui, žmogus, arklys, medis; nors kiekvienas jų 
yra vienas vardas, tačiau yra skirtingų, atskirų daiktų var- 
das ir jų visų kartu požiūriu vadinamas visuotiniu (uni- 
versal); pasaulyje nėra nieko visuotinio, išskyrus vardus, 
nes kiekvienas pavadintas daiktas yra individualus ir pa- 
vienis. 

Visuotiniai vardai. Vienas visuotinis vardas yra taiko- 
mas daugeliui daiktų dėl jų panašumo kuria nors savybe 
ar kita akcidencija; tikrinis vardas sukelia mintį tik apie 
vieną daiktą, o visuotiniai primena vieną kurį nors iš dau- 
gelio tų daiktų. 

Iš visuotinių vardų kai kurie yra platesnės, kai kurie — 
siauresnės reikšmės, o dar kiti yra vienodo lygio ir apima 
vienas kitą abipusiškai. Pavyzdžiui, žodis kūnas turi pla- 
tesnę reikšmę už Žodį žmogus ir jį apima; o žmogus ir 
protingas (rational) yra vienodo lygio ir apima vienas kitą. 
Tačiau čia reikia pasakyti, kad vardas ne visuomet su- 
prantamas kaip gramatikoje, kaip vienas žodis; kartais 
suprantamas kaip aplinkinis nusakymas daugeliu žodžių. 
Pavyzdžiui, visi šie žodžiai: tas, kuris savo veiksmais laikosi 
savo šalies įstatymų, yra tik vienas vardas, tolygus vienam 
žodžiui: teisingas. 

Taip vartodami vardus, vienus platesnės, kitus siaures- 
nės reikšmės, prote įsivaizduojamų daiktų seką paverčia- 
me pavadinimų seka. Pavyzdžiui, jeigu žmogus, kuris vi- 
sai nesugeba kalbėti (kuris gimė ir yra visiškai kurčias ir 
nebylys), pasidės prieš akis trikampį ir šalia jo du stačius 
kampus (tokie yra kvadrato kampai), tai jis gali mąstyda- 
mas palyginti ir nustatyti, kad šio trikampio trys kampai 
yra lygūs tiems dviem statiems kampams, esantiems šalia 
jo. Bet jeigu jam bus parodytas naujas trikampis kitokios 
formos negu ankstesnysis, jis negalės be naujų pastangų 
sužinoti, ar trys šio trikampio kampai taip pat yra lygūs 
dviem statiems kampams. Tačiau tas, kuris moka vartoti 
žodžius, pastebėjęs, kad tokia lygybė priklauso ne nuo 
kraštinių ilgio ir ne nuo kurio nors kito savito šio trikam- 
pio bruožo, 0 nuo to, kad jo tiesūs šonai ir trys kampai ir 
kad tai yra viskas, dėl ko jis pavadintas trikampiu, - drą- 
siai padarys bendrą išvadą, kad toks kampų lygumas yra 
visuose trikampiuose, kad ir kokie jie būtų, ir užregist- 
ruos šį savo atradimą šiais bendrais terminais: kiekvieno 
trikampio trys kampai yra lygūs dviem statiems kampams. To- 
kia seka, surasta viename atskirame atvejyje, yra užre- 
gistruojama ir įsimenama kaip bendra taisyklė, o tai atpa- 
laiduoja mūsų mintinį skaičiavimą (mental reckoning) nuo 

laiko ir vietos ir išlaisvina mus nuo visokio protinio dar- 
bo, išskyrus pradinį, ir padaro taip, kad tai, kas buvo 
teisinga čia ir dabar, tampa tiesa visiems laikams ir visur. 

Tačiau žodžių nauda mūsų mintims registruoti niekur 
nėra tokia akivaizdi kaip skaičiuojant. Apsigimęs kvailys, 
kuris niekada negalėtų išmokti atmintinai skaičių eilės: 
vienas, du, trys, gali stebėti kiekvieną laikrodžio dūžį ir 
linguoti į jį galva arba sakyti: vienas, vienas, vienas, tačiau 
jis niekada nežinos, kurią valandą muša laikrodis. Ir, at- 
rodo, buvo laikas, kai tie skaičių vardai nebuvo vartoja- 
mi, ir žmonės buvo priversti naudotis savo vienos ar abiejų 
rankų pirštais, kad suskaičiuotų norimus daiktus; todėl 
taip atsitiko, kad dabar vienos tautos turi dešimt skaičių 
vardų, o kai kurios tik penkis, o po to pradedama skai- 
čiuoti iš naujo. Bet ir tas, kuris gali skaičiuoti iki dešim- 
ties, jeigu juos ims vardyti ne ta tvarka, susipainios ir 
nežinos, ar juos visus išvardijo; dar mažiau jis mokės pri- 
dėti, atimti ir atlikti kitus aritmetikos veiksmus. Taigi be 
žodžių negalima pažinti skaičių, o juo labiau apskaičiuoti 
dydžius, greičius, jėgas ir kitus dalykus, kurių apskaičia- 
vimas yra būtinas Žmonių buičiai ar gerovei. 

Kai du vardai yra sujungti drauge į seką ar teiginį, pa- 
vyzdžiui, žmogus yra gyva būtybė, arba: jeigu jis yra žmo- 
gus, tai jis yra gyva būtybė, - tada, jeigu antrasis vardas - 
gyva būtybė - reiškia visa tai, ką reiškia pirmasis vardas — 
žmogus, teiginys arba seka yra teisinga, priešingu atveju — 
melaginga, nes tiesa ir melas yra kalbos, o ne daiktų atribu- 
tai. Ir kur nėra kalbos, ten nėra nei tiesos, nei melo. Klaida 
ten gali būti, pavyzdžiui, kai mes tikimės to, ko nebus, 
arba įtariame buvus tai, ko nebuvo, tačiau nė vienu iš šių 
atvejų negalima apkaltinti žmogaus melagyste. 

Apibrėžimų būtinumas. Matydamas, kad tiesa - tai tei- 
singas vardų išdėliojimas (ordering) mūsų teiginiuose, 
žmogus, kuris ieško tikros tiesos, privalo atsiminti, ką 

reiškia kiekvienas vardas, kurį jis vartoja, ir atitinkamai jį 
padėti; kitaip jis susipainios žodžiuose, kaip paukštis įsi- 
painioja į klijais išteptas kilpas; kuo labiau jis stengiasi 
ištrūkti, tuo labiau išsitepa klijais ir prilimpa. Todėl geo- 
metrijoje (vienintelis mokslas, kurį iki šiol Dievas teikėsi 
suteikti žmonijai) žmonės pradeda nuo savo žodžių reikš- 
mės nustatymo; šį reikšmių nustatymą jie vadina apibre- 
žimais; ir nuo jų pradeda savo samprotavimus. 

Iš to aišku, kaip svarbu yra kiekvienam žmogui, sie- 
kiančiam teisingo pažinimo, ištirti ankstesnių autorių api- 
brėžimus ir pataisyti juos, jeigu jie aplaidžiai suformu- 
luoti, arba pačiam juos apibrėžti iš naujo, nes apibrėžimų 
klaidos savaime dauginasi samprotaujant (reckoning) ir 
atveda Žmones į nesąmones, kurias galų gale jie pamato, 
bet negali jų išvengti, nepradėdami svarstyti iš naujo nuo 
pat pradžios, kur slypi jų klaidų šaltinis. Dėl to taip ir 
atsitinka, kad tie, kurie pasitiki knygomis, elgiasi kaip tie, 
kurie sudeda daug mažų sumų į didesnę nepatikrinę, ar 
tos mažos sumos buvo teisingai suskaičiuotos; ir paga- 
liau suradę aiškią klaidą ir neabejodami pirmaisiais savo 
pagrindais, nežino, kaip [šią klaidą] ištaisyti, ir tik veltui 
leidžia laiką, skrajodami po savo knygas kaip paukščiai, 
kurie, įskridę pro kaminą ir atsidūrę uždarytame kamba- 
ryje, plazdena į apgaulingą šviesą, sklindančią pro lango 
stiklą, nes jiems trūksta proto pamąstyti ir suprasti, kaip 
jie įskrido į kambarį. Taigi teisingas vardų apibrėžimas 
yra pirmoji kalbos nauda, tai yra žinių įgijimas; o klaidin- 
gas apibrėžimas arba apibrėžimo nebuvimas yra pirma- 
sis piktnaudžiavimas, iš kurio kyla visos klaidingos ir 
beprasmiškos teorijos, dėl kurių tie žmonės, kurių Žinios 
paremtos knygų autoritetu, o ne savo pačių apmąstymais, 
yra tiek žemiau už nemokytus žmones, kiek žmonės, tu- 
rintys teisingų Žinių, yra aukščiau už juos. Mat nežinoji- 
mas yra tarp teisingo žinojimo ir klaidingų doktrinų. Įgim- 

tas protas ir vaizduotė nepasiduoda kvailystėms. Pati gam- 
ta negali klysti, ir žmonės, kurių kalba vis labiau turtėja, 
darosi išmintingesni ar kvailesni už vidutinius žmones. 
Be rašto joks žmogus negali tapti labai išmintingas arba 
(jeigu jo atmintis nėra pažeista ligos ar blogos organų 
sandaros) labai kvailas. Nes žodžiai yra išmintingų žmo- 
nių Ženkleliai, kuriuos jie vartoja tik skaičiuodami, tačiau 
jie yra tikri kvailių pinigai, kuriuos jie vertina, remdamie- 
si Aristotelio, Cicerono, Tomo ar kurio nors kito daktaro 
ar šiaip Žmogaus autoritetu. 

Vardų objektai. Vardo objektas yra kiekvienas, kuris ga- 
li būti suskaičiuotas, t.y. pridėtas vienas prie kito, kad 
sudarytų sumą, arba atimtas vienas iš kito, kad liktų lie- 
kana. Romėnai pinigines sąskaitas vadino rationes, o skai- 
čiavimą —- ratiocinatio; tai, ką mes sąskaitose ar sąskaitų 
knygose vadiname pozicijomis (items), jie vadino nomina, 
tai yra vardais; ir iš čia, atrodo, jie išplėtė žodį ratio suge- 
bėjimui suskaičiuoti visus kitus daiktus. Graikai turi tik 
vieną žodį, 40706, ir kalbai, ir protui; ir ne dėl to, jog manė, 
kad nėra kalbos be proto, o todėl, kad manė, jog nėra 
samprotavimo be kalbos. Samprotavimo aktą jie vadino 
silogizmu, o tai reiškia susumuotas vieno pasakymo pa- 
sekmes kitam pasakymui. Kadangi tie patys daiktai gali 
būti skaičiuojami (enter into account) remiantis skirtin- 
gais požymiais, jų vardai (norint parodyti tą skirtingumą 
ir įvairovę) įvairiai pakreipti ir pakeisti. Ši vardų įvairovė 
gali būti redukuota į keturias bendras grupes. 

Vardai. Pirma, daiktas gali būti įtrauktas į apyskaitą 
dėl materijos, arba kūno, kaip gyvas, juntantis, protingas, 
karštas, šaltas, judantis, ramybės būklėje; visais šiais vardais 
turimas omeny žodis materija, arba kūnas, nes visi tokie 
vardai yra materijos vardai. 

Antra, daiktas gali būti įskaičiuojamas, arba svarstomas, 
dėl kokios nors savybės ar bruožo, kurį mes suvokiame 

kaip esantį jame, pavvzdžiui, dėl to, kad judinamas, yra 
tokio ilgio, karštas ir t.t., ir tuomet iš paties daikto vardo, 
truputėlį jį pakeitę arba pakreipę, mes sukuriame to bruo- 
žo, kurį aptariame, pavadinimą; ir aptardami gyvas mes 
įtraukiame apyskaiton gyvenimą; judantis — judėjimą; karš- 
tas - karštį; ilgas - ilgį ir pan. Ir visi tokie pavadinimai yra 
bruožų ar savybių, kuriomis viena materija, arba kūnas, 
skiriasi nuo kitos vardais. Jie vadinami abstrakčiais var- 
dais, nes yra atitraukti ne nuo pačios materijos, 0 nuo 
materijos apyskaitos (account of matter). 

Trečia, mes įtraukiame apyskaiton mūsų pačių kūnų 
savybes, pabrėždami tokį skirtumą: kai koks nors daiktas 
yra mūsų matomas, tuomet mes „skaičiuojame“ ne patį 
daiktą, o jo vaizdą, spalvą, jo idėją mūsų vaizduotėje; o kai 
kokį nors daiktą girdime, mums svarbu ne jis, o vien gir- 
dėjimas, arba garsas, kuris yra mūsų vaizdinys arba daik- 
to suvokimas ausimis. Tokie vardai yra vaizdinių vardai. 

Teigiamų vardų vartojimas. Ketvirta, mes įtraukiame 
apyskaiton arba svarstome pačius vardus ir kalbas (spee- 
ches) ir duodame jiems vardus, nes bendras, visuotinis, at- 
skiras, dviprasmis yra vardų vardai. O teigimas, klausimas, 
liepimas, pasakojimas, silogizmas, pamokslas, kalba ir daug pa- 
našių kitų yra kalbų vardai. 

Tai labai įvairūs teigiami vardai, kurie vartojami pažy- 
mėti kam nors, kas yra gamtoje arba gali būti įsivaizduo- 
ta Žmogaus proto, pvz., kūnai, kurie yra arba gali būti 
įsivaizduojami kaip esantys; arba kūnų savybėms, kurios 
yra, arba gali būti įsivaizduotos kaip tų kūnų savybės; 
arba žodžiams ir kalbai. 

Negatyvūs vardai ir jų vartojimas. Yra ir kitų vardų, 
vadinamų negatyviais. Tai yra lyg Ženklai, pažymintys, 
kad koks nors žodis nėra daikto, apie kurį kalbama, var- 
das; tokie žodžiai yra: niekas, joks žmogus, begalinis, nesu- 
vokiamas, trys ne keturi ir pan., kurie vis dėlto yra naudin- 

gi samprotaujant arba minčių krypčiai ir atgaivina bei 
primena mūsų buvusius apmąstymus, nors jie ir nėra jo- 
kio daikto vardai, nes verčia mus atsisakyti neteisingai 
vartojamų vardų. 

Bereikšmiai žodžiai. Visi kiti vardai yra tik tušti, be- 
reikšmiai garsai; jie yra dviejų rūšių. Pirmiesiems priklauso 
nauji žodžiai, tačiau jų reikšmė vis dėlto nėra paaiškinta 
apibrėžimo; gausybę tokių vardų nukalė scholastai ir silp- 
nadvasiai (puzzled) filosofai. 

Antroji rūšis, kai žmonės sudaro vieną vardą iš dviejų 
vardų, kurių reikšmės yra viena kitai prieštaraujančios ir 
nesuderinamos, pavyzdžiui, kaip šis vardas: bekūnis kū- 
nas, arba (o tai tas pats) bekūnė substancija, ir daugybė 
panašių vardų. Juk jeigu koks nors teiginys yra klaidin- 
gas, du vardai, iš kurių jis yra sudarytas, sujungti į vieną 
vardą apskritai nieko nereiškia. Pavyzdžiui, jeigu klai- 
dingas teiginys būtų pasakyti keturkampis yra apskritas, tai 
žodis apskritas keturkampis nieko nereiškia, ir yra vien gar- 
sas. Taip pat jeigu būtų klaidinga pasakyti, kad dorybę 
galima įlieti ar įkvėpti ir iškvėpti, žodžiai įlieta dorybė, 
įkvepta dorybė yra taip pat absurdiški ir bereikšmiai kaip 
ir apskritas keturkampis. Todėl vargu ar surasite tokį be- 
prasmišką ir bereikšmį žodį, kuris nebūtų padarytas iš 
kokio nors lotyniško ar graikiško vardo. Prancūzas retai 
girdi, kad mūsų Išganytojas būtų vadinamas Parole var- 
du, bet dažnai girdi jį vadinant Verbe, tačiau verbe ir parole 
skiriasi vienas nuo kito tik tuo, kad vienas yra lotyniškas, 
o kitas —- prancūziškas. 

Supratimas. Kai žmogus, girdėdamas kieno nors kalbą, 
turi tas mintis, kurioms šios kalbos žodžiai ir jų ryšys 
buvo skirti ir nustatyti bei reikšti, tada yra sakoma, kad 
jis ją supranta; supratimas yra ne kas kita, o tik suvokimas 
(conception), sukeltas kalbos. Todėl, jeigu kalba yra spe- 
cifiškai būdinga Žmogui (o tai, kiek man žinoma, vra iš 

tikrųjų), tai ir supratimas yra taip pat jam specifiškai 
būdingas. Todėl negali būti absurdiškų ir klaidingų teigi- 
nių supratimo tuo atveju, jeigu jie visuotiniai; ir nors dau- 
gelis mano, kad jie juos supranta, jie vien tyliai kartoja 
žodžius ar juos iškala mintinai. 

Kokios kalbos rūšys išreiškia žmogaus sielos potrau- 
kius, pasišlykštėjimus ir aistras bei jausmus, taip pat jų 
vartojimą ir piktnaudžiavimą jomis, aš kalbėsiu po to, kai 
aptarsiu aistras. 

Nepastovūs vardai. Vardai tokių daiktų, kurie veikia 
mus emociškai, t.y. kurie mums patinka arba nepatinka, 
nes visi žmonės nėra vienodai paveikiami to paties daik- 
to, taip pat ir tas pats Žmogus ne visada vienodai yra 
emociškai jo paveikiamas, kasdieniuose Žmonių pokal- 
biuose yra nepastovios reikšmės. Mes žinome, kad visi var- 
dai suteikiami mūsų suvokimams pažymėti ir kad visi 
mūsų jausmai irgi yra tik suvokimai; kai skirtingai suvo- 
kiame tuos pačius daiktus, vargu ar galime išvengti skir- 
tingo jų pavadinimo. Ir nors to, ką suvokiame, prigimtis 
yra ta pati, tačiau tai, kad skirtingai tai suvokiame, turint 
galvoje skirtingą kūno sandarą ir išankstinės nuomones 
bei nusistatymus, viskam suteikia įvairių mūsų jausmų 
atspalvį. Todėl samprotaudamas žmogus turi būti atsar- 
gus su žodžiais, kurie be tos reikšmės, pažyminčios tai, 
ką mes įsivaizduojame apie daiktų prigimtį, taip pat turi 
ir kalbančiojo prigimties, būdo ir interesų reikšmę. Tokie 
yra dorybių ir ydų vardai. Juk tai, ką vienas žmogus va- 
dina išmintimi, kitas vadina baime; vienas - žiaurumu, ki- 
tas — teisingumu; vienas - išlaidumu, kitas - kilniadvasiškumu; 
vienas - rimtumu, kitas - bukumu, ir panašiai. Todėl tokie 
vardai niekada negali būti teisingi jokio samprotavimo 
(ratiocination) pagrindas. Ne daugiau juo gali būti kalbos 
metaforos ir tropai; tačiau šie yra mažiau pavojingi, nes 
atvirai pripažįsta savo nepastovumą, o to nedaro kiti. 

Penktas skyrius 


APIE PROTĄ IR MOKSLĄ 


Kas yra protas (reason)? Kai Žmogus samprotauja (rea- 
soneth), jis nedaro nieko kito, o vien suvokia visą sumą, 
sudėdamas dalis, arba liekaną, atimdamas vieną sumą iš 
kitos; šitai (jei tai daroma žodžiais) jis, jungdamas visų 
dalių vardus, suvokia visumos vardą arba iš visumos ir 
vienos dalies vardų - kitos dalies vardą. Ir nors kai kurių 
daiktų (kaip ir skaičių) be sudėties ir atimties Žmonės 
įvardija dar ir kitus veiksmus, pvz., daugybą ir dalybą, ta- 
čiau jie yra tie patys, kaip ir pirmieji, nes daugyba yra tik 
sudėjimas lygių daiktų, o dalyba - tik vieno kokio nors 
daikto atimtis tiek kartų, kiek tik galima. Šie veiksmai 
būdingi ne tik skaičiams, bet ir visokio pobūdžio daik- 
tams, kurie gali būti sudėti ir vienas iš kito atimti. Juk 
kaip aritmetikai moko sudėti ir atimti skaičius, taip geo- 
metrai moko sudėti ir atimti linijas, figūras (trimates ir 
plokščias), kampus, proporcijas, laikus, greičio, Jėgos, galios 
laipsnius ir pan.; logikai moko atlikti tuos pačius veiks- 
mus su žodžių sekomis: sudėti du vardus, kad padarytų tei- 
ginį, ir du teiginius, kad padarytų silogizmą, ir daug silogiz- 
mų, kad sukurtų įrodymą; o iš sumos, arba iš silogizmo 
išvados, jie atima vieną teiginį, kad surastų kitą. Politikai 
sudeda drauge sutartis, kad nustatytų žmonių pareigas, o 
teisininkai — įstatymus ir faktus, kad nuspręstų, kas yra 
teisinga ir neteisinga privačių asmenų veiksmuose. Žodžiu, 
kuriuos dalykus galima sudėti ir atimti, apie tuos galima 
ir samprotauti; ten, kur negalima nei sudėti, nei atimti, 
samprotavimui nėra kas veikti. 

Samprotavimo apibrėžimas. Remdamiesi visu tuo, mes 
galime apibrėžti, t.y. determinuoti, kas yra tai, kas turima 
omeny, vartojant žodį samprotavimas (reason), kai priski- 

riame jį mąstymo (mind) sugebėjimams. Juk SAMPROTAVI- 
MAS šia prasme yra ne kas kita, o tik skaičiavimas (t.y. 
sudėjimas ir atėmimas) bendrųjų vardų sekų, sutartų ir 
pripažintų žymėti (marking) ir ženklinti (signifying) mūsų 
mintis. Sakau jas žymėti, kai mes skaičiuojame patys sau; 
ir ženklinti, kai mes įrodinėjame arba parodome mūsų ap- 
skaičiavimus kitiems Žmonėms. 

Kur yra teisingas samprotavimas. Kaip ir aritmetikoje 
nepatyrę žmonės klysta, o ir patys profesoriai dažnai gali 
klysti ir neteisingai suskaičiuoti, taip ir kituose samprota- 
vimuose patys gabiausi, atidžiausi ir labiausiai patyrę 
žmonės gali apsigauti ir padaryti neteisingas išvadas. Ta- 
čiau pats samprotavimas savaime visuomet yra teisingas, 
kaip ir aritmetika yra tikslus ir neklystantis menas. Ta- 
čiau nė vieno atskiro Žmogaus samprotavimas, kaip ir 
visokio žmonių skaičiaus samprotavimas, nesuteikia tik- 
rumo, kaip ir tai, kad sąskaita yra teisinga tik dėl to, kad 
ją vieningai patvirtino labai daug žmonių. Todėl, kai kyla 
ginčas dėl kurios nors „sąskaitos“, šalys turi savanoriškai 
susitarti laikyti teisingu vieno arbitro arba teisėjo, kurio 
sprendimą abi pusės laikys teisingu samprotavimą; ki- 
taip jų ginčas arba baigsis muštynėmis, arba liks neiš- 
spręstas, nes nėra teisingo samprotavimo, kuris būtų įdieg- 
tas ir nustatytas iš prigimties. Taip yra visuose ir 
visokiausiuose ginčuose. Ir kai žmonės, manantys esą pro- 
tingiausi iš visų, triukšmingai reikalauja, kad teisėjas bū- 
tų teisingas, tačiau nenori nieko kito, o tik to, kad reikalas 
būtų išspręstas ne kurio nors kito Žmogaus, o būtent jų 
pačių samprotavimu, tai irgi neleistina žmonių visuome- 
nėje, kaip ir kortų žaidime, kai koziris atverstas ir paro- 
dytas, kiekviena proga naudoti kaip kozirį tos spalvos 
kortą, kurios daugiausia jie turi savo rankose. Kadangi 
čia jie siekia tik to, kad kiekvienas jų jausmas, kuris juos 


61 


I. APIE ŽMOGŲ 


tą kartą užvaldė, būtų laikomas teisingu samprotavimų, 
ir dar jų pačių ginčuose; taip išsiduodami, jog stokoja 
teisingo samprotavimo, jie atkakliai tvirtina teisingai sam- 
protaują. 

Samprotavimo paskirtis. Samprotavimo paskirtis (use) 
ir tikslas yra ne nustatyti vienos ar kelių sekų, nutolusių 
nuo pirmųjų apibrėžimų ir nustatytų vardų reikšmių, su- 
mą arba teisingumą, o pradėjus nuo pirmųjų apibrėžimų 
ir nustatytų žodžių reikšmių eiti nuo vienos sekos prie 
kitos. Juk negali būti jokio tikrumo dėl galutinės išvados 
teisingumo, neįsitikinus visų tų teiginių ir neiginių, ku- 
riais ji buvo pagrįsta ir iš kurių ji buvo išvesta, teisingu- 
mu. Panaši padėtis būtų, jei šeimos galva, darydamas ap- 
skaitą, sudėtų visų išlaidų sąskaitų sumas netikrindamas, 
kaip buvo apskaičiuota kiekviena sąskaita tų, kurie jam 
pateikė jas, ir nežiūrėtų, už ką jis moka; jis neturėtų iš to 
jokios didesnės naudos net ir tuo atveju, jei apmokėtų 
visą sąskaitą urmu, pasitikėdamas kiekvieno sąskaitos pa- 
teikėjo sugebėjimu ir sąžiningumu; lygiai kaip ir tas, ku- 
ris, samprotaudamas apie visus kitus dalykus, daro išva- 
das, pasitikėdamas autoriais, o ne iš pirmųjų kiekvieno 
skaičiavimo duomenų (t.y. apibrėžimų nustatytomis var- 
dų reikšmėmis), veltui triūsia - jis nepažįsta jokio daikto, 
o tik juo tiki. 

Apie klaidą ir absurdą. Kai žmogus samprotauja be 
žodžių, o tai gali būti daroma su atskirais daiktais (pa- 
vyzdžiui, išvydę kokį nors daiktą, mes spėjame ar bando- 
me numatyti, kas tikriausiai buvo iki jo arba kas, o tai 
labiausiai tikėtina, bus po jo), jeigu tai, ką jis manė tikė- 
tina būsiant po jo, nebūna, arba tai, ką jis manė tikėtina 
buvus iki jo, nebuvo iki jo, šitai vadinama klaida; tokias 
klaidas daro net ir labiausiai nuovokūs žmonės. Tačiau 
kai mes samprotaujame žodžiais, turinčiais bendrą reikš- 
mę, ir prieiname bendrą išvadą, kuri yra neteisinga, nors 

šitai paprastai ir vadinama klaida, iš tikrųjų yra absurdas, 
arba beprasmė kalba. Juk klaida yra vien apsigavimas, 
tariant, kad kas nors buvo ar bus, ir nors šito nebuvo ar 
nebus, bet nebuvo atskleista, jog šitai neįmanoma. Tačiau 
kai mes pateikiame bendrą teiginį, tai tuo atveju, jeigu jis 
yra neteisingas, jo galimumo neįmanoma suvokti. O žo- 
džius, kuriuos girdėdami mes nesuvokiame nieko, o vien 
tik garsą, vadiname absurdiškais, bereikšmiais ir nesąmone 
(nonsense). Todėl jei kas nors man imtų kalbėti apie ap- 
skritą keturkampį arba apie duonos savybes sūryje, arba apie 
bekūnes substancijas, arba apie laisvą subjektą, laisvą valią 
arba apie bet kokią laisvę, išskyrus laisvę nuo išorinių 
kliūčių, aš nesakyčiau, kad jis klysta, o sakyčiau, kad jo 
žodžiai neturi prasmės, t.y. kad tai - absurdas. 

Anksčiau (antrame skyriuje) sakiau, jog Žmogus pra- 
noksta visus kitus gyvūnus tuo sugebėjimu, kad jis, su- 
vokdamas kokį nors daiktą, sugeba ištirti to daikto pada- 
rinius ir kokių rezultatų jis su šiuo daiktu gali pasiekti. 
Dabar pridėsiu ir kitą to paties žmogaus pranašumo laips- 
nį, t. y. kad jis gali žodžiais redukuoti surastus padari- 
nius į bendras taisykles, vadinamas teoremomis, arba afo- 
rizmaiS, t. y. jis gali aptarti arba skaičiuoti ne tik skaičius, 
bet ir visus kitus daiktus, kurie gali būti pridėti vienas 
prie kito ar atimti vienas iš kito. 

Tačiau šį pranašumą sumenkina absurdo privilegija, ku- 
rios neturi jokia gyva būtybė, išskyrus Žmogų. Iš žmonių 
labiausiai ji prieinama tiems, kurie užsiima filosofija. La- 
bai teisingai apie juos yra pasakęs Ciceronas, kad negali 
būti tokio absurdo, kurio negalima būtų surasti filosofų 
knygose“. Priežastis yra akivaizdi. Nė vienas iš jų nepra- 
deda savo samprotavimo nuo tų apibrėžimų, arba vardų, 
kuriuos jie vartoja, paaiškinimų; toks metodas buvo tai- 

komas tik geometrijoje, todėl ir jos išvados tapo negin- 
čytinos. 

Absurdų priežastys. 1. Pirmąją absurdiškų išvadų prie- 
žastį aš priskiriu metodo nebuvimui, tam, kad filosofai 
nepradeda savo samprotavimo nuo apibrėžimų, t.y. nuo 
savo žodžių reikšmės nustatymo, tarsi jie galėtų parengti 
sąskaitą, nežinodami tikslios skaičių vienas, du ir trys reikš- 
mės. 

Kadangi visi kūnai įeina į apskaitą dėl skirtingų sume- 
timų (kuriuos aš minėjau ankstesniame skyriuje) ir šie 
sumetimai yra įvairiai pavadinti, tai ir visokie absurdai 
kyla iš jų vardų painiavos ir netinkamo jų siejimo teigi- 
niuose. 

2. Antrąją absurdiškų teiginių priežastį aš priskiriu tam, 
kad kūnų vardai suteikiami jų savybėms, arba savybių var- 
dai - kūnams, kaip daro tie, kurie sako: tikėjimas yra įlietas 
arba įkvėptas, nors niekas, išskyrus kūną, negali būti įlie- 
tas ar įkvėptas į jokį daiktą; taip pat, kad tįsumias yra kūnas 
ir kad pasivaidenimai yra dvasios ir t.t. 

3. Trečiąją priežastį aš priskiriu tam, kad kūnų, esančių 
už mūsų, požymių vardai suteikiami mūsų pačių kūnų požy- 
miams, kaip daro tie, kurie sako, kad spalva yra kūne, gar- 
sas yra ore ir t.t. 

4. Ketvirtąją - tam, kad kūnų vardai suteikiami vardams 
arba kalboms, kaip daro tie, kurie sako, kad yra visuotiniai 
daiktai, kad gyva būtybė yra giminė, arba visuotinis daiktas, 
ir t.t. 

5. Penktąją - tam, kad savybių vardai suteikiami var- 
dams ir kalboms, kaip daro tie, kurie sako, kad daikto pri- 
gimtis yra jo apibrėžimas, žmogaus įsakymas yra jo valia ir 
pan. 

6. Šeštąją - tam, kad vartojamos metaforos, tropai ir 
kitos retorinės figūros, užuot vartojus tikslius žodžius. 

Nors įprastinėje kalboje ir leistina, pavyzdžiui, pasakyti: 
kelias eina arba veda šen ar ten, patarlė sako tą ar aną (nors 
keliai ir negali vaikščioti, o patarlė — kalbėti), tačiau, kai 
skaičiuojame ir ieškome tiesos, tokios kalbos yra neleisti- 
nos. 

7. Septintąją priskiriu tam, kad nieko nereiškiantys var- 
dai yra paimti iš scholastų ir išmokti mintinai, pavyz- 
džiui, hipostatinis, transubstanciacija, konsubstanciacija, am- 
žinasis dabar ir panašios scholastų giesmelės. 

Tam, kuris gali šito išvengti, nelengva pasiduoti ko- 
kiam nors absurdui, nebent taip atsitiktų dėl samprotavi- 
mo ilgumo, nes jis galbūt užmirštų, kas ėjo prieš tai. Mat 
visi žmonės iš prigimties samprotauja panašiai ir gerai, 
jeigu jų principai geri, nes kas gi bus toks kvailas, kad 
suklystų geometrijoje ir atkakliai laikytųsi tos klaidos, jei- 
gu kas nors kitas jam ją parodytų? 

Mokslas. Taigi aišku, kad protas, ne taip kaip jutimai ir 
atmintis, nėra mums įgimtas ir nėra įgyjamas vien paty- 
rimu, kaip nuovokumas, o pasiekiamas darbštumu; pir- 
miausia tinkamai suteikiant vardus ir, antra, sukuriant 
gerą ir teisingą metodą, einant nuo elementų, t. y. vardų, 
prie teiginių, sudarytų siejant vardus vieną su kitu. Ir 
taip prieinama prie silogizmų, kurie yra vieno teiginio 
ryšiai su kitu, kol sužinome visus vardus, susijusius su 
mus dominančia tema, [galimų] sekų pažinimu; šitai žmo- 
nės ir vadina MOKSLU. Jutimai ir atmintis yra vien fakto, 
t.y. praėjusio ir negrąžinamo daikto Žinojimas, tuo tarpu 
mokslas yra [faktų] pasekmių ir vieno fakto priklausomy- 
bės nuo kito pažinimas: jo dėka, remdamiesi tuo, ką ga- 
lime padaryti dabar, mes žinome, kaip padaryti ką nors 
kita ar ką nors panašaus į tai, kai mes to panorėsime 
kuriuo nors kitu laiku. Kai mes matome, kaip kas nors 
įvyksta, dėl kokių priežasčių ir kokiu būdu, tada mes 

žinome, kaip priversti panašias priežastis, kai jos atsidu- 
ria mūsų galioje, sukelti panašius padarinius. 

Todėl vaikams visai nesuteiktas protas ir gebėjimas sam- 
protauti, kol jie neišmoksta kalbėti, tačiau jie yra vadina- 
mi protingomis būtybėmis, nes akivaizdu, kad ateity jie 
sugebės samprotauti. Ir dauguma žmonių, nors jie ir turi 
tam tikrą sugebėjimą samprotauti, pvz., iš dalies iki tam 
tikro skaičius skaičiuoti, tačiau kasdieniame gyvenime iš 
to jiems maža naudos; tai, kad vieni tvarkosi geriau, kiti 
blogiau, priklauso nuo jų skirtingo patyrimo, atminties 
guvumo ir polinkių į skirtingus tikslus, ypač nuo geros ir 
blogos sėkmės ir klaidų vienas kito atžvilgiu. Dėl mokslo 
arba tam tikrų veiklos taisyklių, tai jie yra taip toli nuo jų, 
kad net nežino, kas tai yra. Geometriją jie laiko kerais ir 
burtais. O dėl kitų mokslų, tai tie, kurie nebuvo išmokyti 
pradmenų ir nepadarė tam tikros pažangos juose, kad 
galėtų pamatyti, kaip šie mokslai buvo pasiekti ir sukurti, 
šiuo požiūriu yra kaip vaikai, kurie, neturėdami suprati- 
mo apie pastojimą ir gimdymą, tiki moterų pasakomis, 
kad jų broliai ir seserys ne gimė, o buvo surasti darže. 

Vis dėlto tų, kurie neturi jokio mokslo, dėl jų įgimto 
nuovokumo padėtis yra geresnė ir garbingesnė, negu žmo- 
nių, kurie neteisingai samprotaudami arba pasikliaudami 
tais, kurie neteisingai samprotauja, daro klaidingas ir ab- 
surdiškas bendrąsias taisykles. Kadangi priežasčių ir tai- 
syklių nežinojimas nenuveda Žmonių taip toli nuo jų ke- 
lio, kaip rėmimasis klaidingomis taisyklėmis ir laikymas 
to, ko jie siekia, priežastimis to, kas nėra to priežastys, o 
veikiau yra priežastys ko nors visai priešingo. 

Apibendrinu: žmogaus proto šviesa yra aiškūs ir skaid- 
rūs žodžiai, tiksliais apibrėžimais apvalyti nuo dvipras- 
miškumo; samprotavimas yra žingsnis, mokslo vystymasis — 
kelias, o Žmonijos gerovė - tikslas. Ir priešingai, metaforos 

ir beprasmiai bei dviprasmiški žodžiai yra tarsi ignes fa- 
tui?, o samprotavimas, kuris jais remiasi, yra klaidžioji- 
mas tarp nesuskaičiuojamų absurdų; viso to rezultatas — 
nesantaika, maištas arba panieka. 

Nuovokumas ir išmintis, jų skirtumas. Kaip daug pa- 
tyrimo yra nuovokumas, taip daug Žinių yra išmintis (sa- 
pience). Ir nors mes dažniausiai abu šiuos dalykus vadi- 
name vienu išminties (wisdome) vardu, tačiau romėnai 
visuomet skyrė prudentia ir sapientia, pirmąjį priskirdami 
patyrimui, o antrąjį - mokslui. Tačiau, norėdami jų skir- 
tumą padaryti aiškesnį, įsivaizduokime, jog vienas žmo- 
gus iš prigimties turi tobulą sugebėjimą ir miklumą nau- 
dotis ginklu, o kitas, be šio miklumo, dar įgijo žinių, kaip 
jis gali savo priešininką sužeisti arba būti jo sužeistas kiek- 
vienoje galimoje padėtyje ir gynyboje. Pirmojo sugebėji- 
mas palyginti su antrojo sugebėjimu bus kaip nuovoku- 
mas palyginti su išmintimi: abu naudingi, bet antrasis — 
visiškai patikimas. O tie, kurie, pasikliaudami vien kny- 
gų autoritetu, aklai seka paskui akluosius, yra tarsi žmo- 
gus, kuris, pasikliaudamas klaidingomis fechtavimo mo- 
kytojo taisyklėmis, pernelyg pasitikėdamas savo galia 
išdrįsta stoti akis į akį su priešu, kuris jį arba nužudys, 
arba pažemins. 

Mokslo požymiai. Kai kurie mokslo požymiai yra tikri 
ir neklaidingi, kai kurie - netikri. Tikri tada, kai tas, kuris 
tariasi pažįstąs tam tikrą daiktą, gali to paties išmokyti, 
t.y. gali aiškiai ir suprantamai įrodyti savo teisingumą 
kitam. Netikri, kai vien atskiri atvejai atitinka jo preten- 
Zijas ir dėl daugelio atsitiktinumų pasitvirtina tai, kaip, jo 
nuomone, ir turi būti. Nuovokumo požymiai visi yra ne- 
tikri, nes neįmanoma iš patyrimo pastebėti ir įsiminti vi- 
sas aplinkybes, kurios gali pakeisti sėkmę. Jei kokioje nors 
veikloje, kurioje žmogus neturi teisingų žinių, kaip elgtis, 
išsižada savo paties įgimto gebėjimo spręsti ir vadovauja- 

si bendromis sentencijomis, išskaitytomis iš knygų ir tu- 
rinčiomis daugybę išimčių, tai jau yra kvaištelėjimo po- 
žymis, dažniausiai paniekinamai vadinamas pedantizmu. 
Ir net iš tų žmonių, kurie valstybės pasitarimuose mėgsta 
pasirodyti turį politikos ir istorijos Žinių, tik vienas kitas 
tai daro savo namų reikaluose, kur liečiami jų pačių as- 
meniniai interesai, - jiems užtenka nuovokos savo asme- 
niniuose reikaluose, bet visuomeniniuose reikaluose jiems 
labiau rūpi išgarsėti savo sąmoju, negu reikalo sėkme. 


Seštas skyrius 


APIE VIDINIUS VALINGŲ JUDESIŲ, DAŽNIAU- 
SIAI VADINAMŲ AISTROMIS, PRADMENIS IR 
POSAKIUS, KURIAIS JIE APIBŪDINAMI 


Gyvybinis ir gyvūninis judėjimas. Pastanga. Gyvū- 
nams būdingi dviejų rūšių judėjimai. Vieni yra vadinami 
gyvybiniais (vital); jie prasideda nuo pat gimimo ir nenu- 
trūksta visą gyvenimą; tai kraujo apytaka, pulsas, kvėpavi- 
mas, virškinimas, maitinimasis, tuštinimasis ir t. t.; šiems ju- 
desiams visai nereikalinga jokia vaizduotė. Kitas yra gyvūninis 
judėjimas (animal motion), kitaip dar vadinamas valingu 
judėjimu (voluntary motion), pavyzdžiui, eiti, kalbėti, ju- 
dinti kurią nors savo galūnę taip, kaip pirmiausia mes tai 
įsivaizdavome savo prote. Kad jutimas yra judėjimas or- 
ganuose ir vidinėse žmogaus kūno dalyse, sukeltas daik- 
tų, kuriuos mes matome, girdime, ir t.t., poveikio, ir kad 
vaizduotė yra tik to paties judėjimo liekanos po pojūčio, 
jau sakėme pirmame ir antrame skyriuose. Kadangi vaikš- 
čiojimas, kalbėjimas ir panašūs valingi judesiai visuomet 
priklauso nuo prieš tai buvusios minties: kur, kokiu keliu 
ir ką — tai akivaizdu, kad vaizduotė yra visokio valingo 
judėjimo pirmasis vidinis pradas. Ir nors nemokyti žmo- 

nės nesuvokia, kad apskritai yra koks nors judėjimas ten, 
kur judantis daiktas yra nematomas, arba erdvė, kurioje 
jis juda, (dėl jos mažumo) yra nejuntama, tačiau tai ne 
kliūtis tam, kad tokie judėjimai būtų. Nors ir labai maža 
būtų toji erdvė, tai, kas juda per didesnę erdvę, kurios 
dalis yra ši maža erdvė, turi pirmiausia judėti per ją. Tie 
maži judėjimo žmogaus kūne pradmenys iki jų pasireiš- 
kimo vaikščiojime, kalbėjime, mušime ir kituose mato- 
muose veiksmuose dažniausiai vadinami PASTANGA (en- 
deavour). 

Potraukis. Noras. Alkis. Troškulys. Pasibjaurėjimas. 
Ši pastanga, kai ji nukreipta į tai, kas ją sukelia, vadinama 
POTRAUKIU (appetite), arba NORU (desire). Pastarasis yra 
bendras vardas, o pirmojo reikšmė dažnai apribojama 
maisto noru, būtent alkiu ir troškuliu. Pastangos nusisukti 
nuo ko nors dažniausiai vadinamos PASIBJAURĖJIMU (aver- 
sion). Žodžiai apetitas ir aversija yra atėję iš lotynų kalbos; 
abu jie reiškia judėjimus; vienas — artėjimą, antras — atsi- 
traukimą. Tą patį reiškia ir graikų kalbos žodžiai opun ir 
Gpopur. Juk pati gamta dažnai įdiegia tas tiesas, ant ku- 
rių žmonės vėliau suklumpa, kai ieško ko nors šalia gam- 
tos. Antai scholastai apskritai nemato jokio realaus judė- 
jimo pačiame nore eiti arba judėti, tačiau tam tikrą 
judėjimą čia jie turi pripažinti, todėl jį vadina metaforišku 
judėjimu; visa tai niekų kalbos, nes jei ir galima metafo- 
riškais pavadinti žodžius, to negalima pasakyti apie kū- 
nus ir judėjimus. 

Meilė. Neapykanta. Apie tai, ko Žmonės nori, yra sako- 
ma, kad jie MYLI, ir NEKENČIA tų dalykų, kuriems jie jau- 
čia pasibjaurėjimą. Taigi noras ir meilė yra tas pats, išsky- 
rus gal tai, kad noru mes visuomet konstatuojame objekto 
nebuvimą, o meile dažniausiai — objekto buvimą. Taip 

pat ir pasibjaurėjimu žymime objekto nebuvimą, o ne- 
apykanta - jo buvimą. 

Kai kurie norai ir pasibjaurėjimai žmonėms yra įgimti, 
pavyzdžiui, noras valgyti ir gerti, noras tuštintis ir leng- 
vintis (tą galima taip pat, ir dar teisingiau, pavadinti pa- 
sibjaurėjimu kažkuo, ką jie jaučia savo kūnuose) ir kai 
kurie kiti norai ar potraukiai, bet jų nedaug. Visi kiti at- 
skirų daiktų norai ar troškimai kyla iš patyrimo ir jų po- 
veikio mums patiems ar kitiems Žmonėms išbandymo, 
nes daiktams, apie kuriuos nesame girdėję arba manome, 
kad jie neegzistuoja, mes negalime turėti jokių kitokių, 
toliau siekiančių norų, išskyrus norą juos pabandyti ir 
išmėginti. Tačiau pasibjaurėjimą mes jaučiame ne tik tiems 
daiktams, kurie mums gali pakenkti ar padaryti kokią 
nors žalą, bet ir tiems, apie kuriuos mes nežinome, ar jie 
mums pakenks, ar ne. 

Panieka. Apie tuos dalykus, kurių mes nei norime, nei 
neapkenčiame, sakoma, kad juos niekiname. PANIEKA (con- 
tempt) yra ne kas kita, o vien širdies kietumas arba užsi- 
spyrimas, priešinantis tam tikrų daiktų poveikiui, ir kyla 
iš to, kad širdis yra judinama kitų, stipresnių objektų, 
arba iš to, kad mes dar jų nepatyrėme. 

Kadangi Žmogaus kūno sandara nuolat kinta, tai ne- 
įmanoma, kad vis tie patys dalykai visada sukeltų tuos 
pačius norus ir pasibjaurėjimus; dar mažiau visi Žmonės 
gali sutarti kone kiekvieno to paties objekto norėjimo klau- 
simu. 

Gėris. Blogis. Tačiau kad ir koks būtų žmogaus potrau- 
kio, arba noro, objektas, šitai yra tai, ką jis savo atžvilgiu 
vadina gėriu, o savo neapykantos ar pasibjaurėjimo objek- 
tą - blogiu, savo niekinimo objektą - niekingu ir nereikš- 
mingu. Mat žodžiai „gėris“, „blogis“ ir „niekingas“ visuo- 
met yra vartojami santykiškai, visuomet būdami susiję su 

asmeniu, kuris juos vartoja. Nėra nieko, kas paprastai ir 
absoliučiai būtų vienoks ar kitoks (geras, blogas ar nie- 
kingas), ir nėra jokios bendros gėrio ir blogio taisyklės, 
kurią būtų galima paimti iš pačių objektų prigimties, ji 
gali būti įgyta tik iš Žmogaus asmenybės (ten, kur nėra 
valstybės) arba valstybėje iš ją reprezentuojančio asmens, 
arba iš arbitro, arba teisėjo, kurį nesutariantys Žmonės 
paskirs ir kurio sprendimą laikys šių dalykų taisykle. 

Pulchrum. Turpe. Lotynų kalboje yra du žodžiai, kurie 
artimi žodžiams gėris ir blogis, tačiau nėra tie patys, - tai 
pulchrum ir turpe. Pirmasis reiškia tai, kas tam tikrais aki- 
vaizdžiais požymiais žada gėrį; antrasis — tai, kas žada 
blogį. Tačiau savo kalboje mes neturime tokių bendrų var- 
dų, kuriais galėtume juos išreikšti. Vietoj pulchrum mes 
kartais sakome dailus, kartais - gražus, arba puošnus, arba 
mandagus, arba garbingas, arba malonus, arba draugiškas. 
Turpe mes verčiame: bjaurus, iškreiptas, negražus, niekingas, 
šlykštus ir panašiai, žiūrint, apie kokį dalyką kalbame. Vi- 
si šie žodžiai pavartoti vietoje reiškia vien miną arba vei- 
do išraišką (countenance), kuri žada gėrį ir blogį. 

Malonus. Naudingas. Nemalonus. Nenaudingas. Taigi 
yra trys gėrio rūšys: žadamas gėris, t.y. pulchrum; pasiek- 
tas gėris kaip trokštamas tikslas, kuris vadinamas jucun- 
dum (maloniu), ir gėris kaip priemonė, kuris vadinamas 
utile (naudingu). Tiek pat yra ir blogio rūšių; žadamas blo- 
gis yra tai, ką romėnai vadina turpe; blogio padarinys ir 
rezultatas yra molestum (nemalonus, varginantis), ir blogis 
kaip priemonė - inutile (nenaudingas, žalingas). 

Kaip pojūčiuose tai, kas iš tikrųjų yra mumyse, kaip jau 
sakiau anksčiau, tik judėjimas, sukeltas išorinių objektų 
poveikio, tačiau regėjimui pasirodo kaip šviesa ir spalva, 
ausims - kaip garsas, šnervėms — kaip kvapas ir t.t., taip 
ir to, kai to paties objekto poveikis toliau iš akių, ausų ir 

kitų organų eina į širdį, tikrasis padarinys yra vien judė- 
jimas, arba siekimas, kurį sudaro noras įgyti judantį ob- 
jektą arba nusigręžti nuo jo. Tačiau šio judėjimo vaizdi- 
nys arba pojūtis yra tai, ką mes vadiname malonumu arba 
dvasios nerimu. 

Malonumas. Skriauda. Aprmaudas. Šis judėjimas, kuris 
vadinamas noru ir kurio apraiška yra pasitenkinimas (de- 
light), arba malonumas (pleasure), regis, sustiprina gyvy- 
binį judėjimą ir jam padeda, todėl tokie daiktai, kurie 
sukelia pasitenkinimą, visiškai teisingai yra vadinami ju- 
cunda À juvando, nes padeda ar sustiprina; ir šiems daik- 
tams priešingi — molesta, offensive (įkyrumas, bjaurumas), 
nes kliudo ir trukdo gyvybiniam judėjimui. 

Tad malonumas arba pasitenkinimas yra gėrio apraiška 
arba pojūtis, o kentėjimas arba nemalonumas — blogio ap- 
raiška arba pojūtis. Vadinasi, kiekvieną norą, troškimą ir 
meilę lydi tam tikras didesnis ar mažesnis malonumas, o 
visokią neapykantą ir antipatiją - didesnis ar mažesnis 
nemalonumas ir skriauda. 

Pojūčių (sense) malonumai. Džiaugsmas. Skausmas. 
Liūdesys. Kai kurie malonumai ir pasitenkinimai kyla iš 
esamo, dabar esančio objekto pojūčio, ir jie gali būti va- 
dinami pojūčių malonumais (žodis juslinis taip kaip jis var- 
tojamas tik tų, kurie juos smerkia, netaikomas tol, kol 
nėra įstatymų). Tokio pobūdžio yra visi kūno apsunkini- 
mai ir išlaisvinimai, taip pat ir visa, kas yra malonu regėti, 
girdėti, uostyti, ragauti ar lytėti. Kiti kyla iš laukimo ar 
tikėjimosi, kylančio iš daiktų galutinio rezultato arba pa- 
darinių numatymo, nesvarbu, ar juntami daiktai pojūčiams 
yra malonūs ar nemalonūs. 

Dvasios malonumai. Dvasios (mind) malonumai yra tie, 
kuriuos patiria tas, kuris sukelia minėtus padarinius, ir 

dažniausiai yra vadinami DŽIAUGSMU. Taip pat ir kai ku- 
rie pojūčiuose juntami nemalonumai yra vadinami SKAUS- 
MU; kiti kyla iš padarinių laukimo ir vadinami LIŪDESIU. 

Šie paprasti jausmai (passions), vadinami potraukiu, no- 
ru, meile, pasibjaurėjimu, neapykanta, džiaugsmu ir liūdesiu, 
gauna skirtingus vardus dėl skirtingų priežasčių bei su- 
metimų. Pirma, kai jie eina vienas po kito, vadinami skir- 
tingai, atsižvelgiant į žmonių nuomonę apie to, ko jie no- 
ri, pasiekimo tikėtinumą. Antra, atsižvelgiant į mylimą ar 
neapkenčiamą objektą. Trečia, dėl to, kad daugelis jų yra 
svarstoma drauge. Ketvirta, dėl jų pasikeitimo ar jų sekos. 

Viltis. Noras, kai manoma, kad tai, ko norima, bus pa- 
siekta, vadinamas VILTIMI. 

Neviltis. Tas pats noras, bet nemanant, kad jis išsipil- 
dys, vadinamas NEVILTIMI. 

Baimė. Pasibjaurėjimas, susijęs su nuomone, kad objek- 
tas padarys ŽALĄ, vadinamas BAIME. 

Drąsa. Tas pats kartu su viltimi išvengti žalos prieši- 
nantis yra DRĄSA. 

Pyktis. Staigi drąsa — PYKTIS. 

Pasitikėjimas. Nuolatinė viltis yra PASITIKĖJIMAS savo 
jėgomis. 

Nepasitikėjimas. Nuolatinė neviltis yra vadinama NE- 
PASITIKĖJIMU savo jėgomis. 

Pasipiktinimas. Pyktis dėl didelės žalos, padarytos ki- 
tam, kai mes manome, kad tai buvo padaryta neteisingai, 
vadinamas PASIPIKTINIMU (indignation). 

Geranoriškumas. Norėjimas gero kitam vadinamas GE- 
RANORIŠKUMU, GERA VALIA, KILNIAŠIRDIŠKUMU. 

Gerumas. Jeigu gero norima apskritai žmogui, vadina- 
ma GERUMU (good nature). 

Godumas. Turtų noras — GODUMAS: Žodis vartojamas 
visuomet gėdinga reikšme, nes žmonės, varžydamiesi dėl 

turtų, yra nepatenkinti vieni kitų pasiekimais; šis noras 
pats savaime yra peiktinas arba leistinas, žiūrint kokio- 
mis priemonėmis siekiama šių turtų. 

Garbės troškimas. Aukštesnių pareigų arba geresnės 
padėties išskirtinumo noras yra vadinamas GARBĖS TROŠ- 
KIMU (ambition); žodis vartojamas taip pat blogąja pras- 
me dėl anksčiau minėtos priežasties. 

Silpnadvasiskumas. Noras daiktų, kurie mažai tarnauja 
mūsų tikslams, ir baimė daiktų, kurie tėra menkos kliū- 
tys jiems pasiekti, yra SILPNADVASIŠKUMAS (pusillanimity). 

Didžiadvasiškumas. Menkos pagalbos ir menkų kliū- 
čių nepaisymas vadinamas DIDŽIADVASIŠKULMU (magnani- 
mity). 

Narsumas. Didžiadvasiškumas, esant mirties ar sužeidi- 
mo pavojui, vadinamas NARSUMU. 

Dosnumas. Didžiadvasiškumas negailint turtų, vadina- 
mas DOSNUMU (liberality). 

Sykštumas. Šilpnadvasiškumas darant tą patį vadinamas 
ELGETIŠKUMU, ŠYKŠTUMU arba TAUPUMU, žiūrint ar jis mėgs- 
tamas, ar ne. 

Mielumas. Mylėjimas asmenų, su kuriais bendraujama 
draugijoje, vadinamas MIELUMU (kindness). 

Įgimtas geismas. Mylėjimas asmenų vien dėl malonumo, 
kurį jie suteikia pojūčiams, vadinamas ĮGIMTU GEISMU. 

Pasimėgavimas. Mylėjimas to paties, įgytas iš buvusio 
malonumo apmąstymo, išgyvenimo iš naujo, t.y. įsivaiz- 
davimo, vadinamas PASIMĖGAVIMU (luxury). 

Meilės jausmas. Meilė vieno atskiro asmens drauge su 
troškimu būti jo paties vieninteliu mylimuoju vadinamas 
MEILĖS JAUSMU. 

Favydas. Tas pats, bijantis, kad meilė nėra abipusė, — 
PAVYDU. 

Kersštingumas. Noras padaryti žalą kam nors, kad šis 
būtų priverstas pasmerkti kurį nors jo paties poelgį, yra 
KERŠTINGUMAS (revengefulness). 

Smalsumas. Noras žinoti, kodėl ir kaip, yra SMALSUMAS; 
tokio noro neturi jokia gyva būtybė, išskyrus žmogų. Tai- 
gi Žmogus ne tik protu, o ir šiuo savitu jausmu skiriasi 
nuo kitų gyvūnų, kurių maisto ir kitų pojūčių malonumų 
noras yra toks stiprus ir vyraujantis, kad visiškai nustel- 
bia rūpestį pažinti priežastis; tai proto geismas, kuris, nuo- 
lat palaikydamas pasitenkinimą, teikiamą nenutrūkstamo 
ir nenuilstamo pažinimo gausinimo, pranoksta trumpą 
visokio kūniško malonumo aistrą ir galią 

Religija. Prietaras. Tikroji religija. Nematomos, proto 
prasimanytos ar įsivaizduojamos, remiantis viešai pripa- 
žintais pasakojimais, jėgos baimė yra RELIGIJA; [įsivaizduo- 
jamos remiantis] nepripažintais [pasakojimais] — PRIETA- 
RAS. Ir kai įsivaizduojama jėga iš tikrųjų yra tokia, kaip 
mes ją įsivaizduojame, yra TIKROJI RELIGIJA. 

Panisška baimė. Baimė be supratimo kodėl ir ko yra PA- 
NIŠKA BAIMĖ; pavadinimas kilęs iš legendos, kad jos sukė- 
lėjęs buvęs Panas. Iš tikrųjų tas, kuris pirmasis išsigąsta, 
visada šiek tiek supranta baimės priežastį, nors kiti ir 
bėga, sekdami jo pavyzdžiu, kiekvienas manydamas, kad 
jo kolega žino, kodėl bėga. Todėl šis jausmas apima ne 
vieną Žmogų, o minią arba daugelį žmonių. 

Susižavėjimas. Džiaugsmas, suvokus ką nors nauja, yra 
SUSIŽAVĖJIMAS; jis specifiškai būdingas Žmogui, nes suke- 
lia norą sužinoti priežastį. 

Garbė. Tusčiagarbiškurmas. Džiaugsmas, kylantis iš žmo- 
gaus pasitikėjimo savo paties jėgomis ir sugebėjimais, yra 
tas dvasios džiūgavimas ir pakilimas, kuris vadinamas 
PASIDIDŽIAVIMU (glorying); jeigu jis remiasi savo paties 
ankstesnių veiksmų patyrimu, tai yra tas pats, kas ir pa- 
sitikėjimas; tačiau jeigu jis pagrįstas kitų pataikavimu ir 

pagyrimais arba vien paties [nepagrįstai] įsivaizduojamu 
pasitenkinimu dėl jo veiksmų rezultatų, yra vadinamas 
TUŠČIAGARBIŠKUMU (vain-glory): šis vardas yra duotas vi- 
siškai teisingai, nes gerai pagrįstas pasitikėjimas skatina 
pastangas, o vien jėgos įsivaizdavimas to neskatina, todėl 
teisingai vadinamas tuščių. 

Dvasios nuopuolis. Liūdesys, kylantis dėl nepasitikėji- 
mo savo jėgomis, yra vadinamas dvasios NUOPLOLIU (de- 
jection). 

Tuščiagarbiškumas, kuris yra prasimanymas arba tik 
įsivaizdavimas savo pačių menamų sugebėjimų, kurių, 
mes žinome, neturime, dažniausiai būdingas jauniems 
žmonėms ir gauna peno iš istorijų ir prasimanytų pasa- 
kojimų apie narsius ir šaunius asmenis, ir dažnai yra pa- 
taisomas amžiaus ir veiklos. 

Netikėta garbė. Juokas. Netikėta garbė yra jausmas, ku- 
ris sukelia grimasas, vadinamas JUOKU. Jį sukelia arba koks 
nors nelauktas paties žmogaus poelgis, kuris jam patinka 
arba kai jis suvokia kieno nors kito trūkumą, su kuriuo 
palyginęs save jis netikėtai pajunta savo paties pranašu- 
mą. Jis būdingas daugiausia tiems, kurie suvokia, kad 
turi labai mažai gabumų, ir kurie yra tiesiog priversti 
pastebėti kitų Žmonių netobulumus, kad išsaugotų apie 
save gerą nuomonę. Todėl daug juoktis iš kitų Žmonių 
trūkumų yra silpnadvasiškumo požymis, nes kilnioms sie- 
loms vienas iš būdingų bruožų yra padėti kitiems ir ap- 
saugoti juos nuo pajuokos, o patiems save lyginti tik su 
pačiais gabiausiais. 

Staigus nuopuolis. Verksmas. Priešingai, staigus nuo- 
puolis yra jausmas, kuris sukelia VERKSMĄ ir pats yra su- 
keliamas tokių nelaimingų atsitikimų, kurie netikėtai at- 
ima iš jų kokią nors viltį ar jų galios ramstį. Labiausiai į 
jį yra linkę tie, kurie daugiausia pasikliauja išorine pagal- 

ba, pavyzdžiui, moterys ir vaikai. Todėl kai kurie verkia, 
kad prarado draugus, kiti - dėl draugų negerumo, dar 
kiti dėl to, kad jų mintis atkeršyti netikėtai nutraukia su- 
sitaikymas. Tačiau visais atvejais ir juokas, ir verksmas 
yra ūmūs judesiai, įprotis juos abu pašalina, nes niekas 
nesijuokia iš senų juokų ir neverkia dėl senos nelaimės. 

Gėda. Raudonavimas. Liūdesys, atradus, jog trūksta tam 
tikro gebėjimo, yra GĖDA arba jausmas, kuris pasireiškia 
RAUDONAVIMU (blushing) ir yra kokio nors gėdingo, ne- 
darančio garbės dalyko suvokimas; jaunų žmonių raudo- 
navimas yra požymis, kad jie rūpinasi gera reputacija, 
todėl pagirtinas. Toks požymis būdingas ir seniems žmo- 
nėms, bet jis nėra girtinas, nes atėjo pernelyg vėlai. 

Begėdiškumas. Panieka gerai reputacijai vadinama BE- 
GĖDIŠKUMU (impudence). 

Gailestis. Liūdesys dėl kito nelaimės yra GAILESTIS ir ky- 
la iš įsivaizdavimo, kad panaši nelaimė gali ištikti jį patį, 
todėl taip pat vadinamas UŽUOJAUTA ar, kaip dabar sako- 
ma, ATJAUTA. Todėl nelaimei, kuri yra didelio ydingumo 
padarinys, geriausi žmonės turi mažiausiai gailesčio; ir 
tai pačiai nelaimei mažiausiai gailesčio turi tie, kurie ma- 
no, kad ji mažiausiai jiems gresia. 

Žiaurumas. Panieka kitų nelaimėms arba mažas jų juti- 
mas yra tai, ką Žmonės vadina ŽIAURUMU; jis kyla iš įsi- 
tikinimo, kad jų pačių likimas yra saugus. Neįsivaizduo- 
ju, kad koks nors žmogus patirtų malonumą dėl didžiulių 
kitų Žmonių nelaimių, neturėdamas jokių savo paties 
tikslų. 

Lenktyniavimas. Pavydas. Liūdesys dėl varžovo sėkmės 
įgyjant turtus, šlovę ar kitą gėrį, jeigu eina drauge su 
pastangomis didinti mūsų pačių sugebėjimus, kad jam 
prilygtume ar jį pranoktume, vadinamas LENKTYNIAVIMU 

(emulation). Tačiau jeigu tai susiję su siekimu išstumti, 
„paminti po padu“ savo varžovą ar jam trukdyti, vadina- 
mas PAVYDU. 

Svarstymas. Kai žmogaus sieloje vienas po kito kyla 
norai ir pasibjaurėjimai (aversion), viltys ir baimės, susi- 
jusios su tuo pačiu dalyku, ir kai mintys apie įvairius 
gerus ir blogus ketinamo veikimo ar neveikimo padari- 
nius viena po kitos mums ateina į galvą, kad kartais mus 
prie jo traukia, o kartais nuo jo atstumia, kartais mes tu- 
rime viltį, kad galėsime tai padaryti, kartais nustojame 
vilties arba bijome bandyti tai daryti, - visa suma tų no- 
rų, pasibjaurėjimų, vilčių ir baimių, trunkančių tol, kol tai 
bus padaryta arba imta laikyti neįmanomu padaryti, va- 
dinama SVARSTYMU (deliberation). 

Todėl praėję dalykai negali būti svarstomi, nes akivaiz- 
du, jog neįmanoma jų pakeisti; taip pat ir dalykai, apie 
kuriuos žinoma arba manoma, kad jie neįmanomi, nes 
žmonės žino arba mano, kad toks svarstymas yra tuščias. 
Bet neįmanomus dalykus, apie kuriuos manome, kad jie 
galimi, mes galime svarstyti, nežinodami, kad tai daro- 
me tuščiai. Tai vadinama svarstymu, nes jis padaro galą 
laisvei, kurią mes turėjome, norėdami ką nors daryti ar 
norėdami ko nors nedaryti. 

Ši besikaitaliojanti vienas po kito einančių norų, pasi- 
bjaurėjimų, vilčių ir baimių seka yra įprasta ne tik žmo- 
gui, ji būdinga ir kitoms gyvoms būtybėms, vadinasi, ir 
žvėrys taip pat svarsto. 

Apie kiekvieną svarstymą yra sakoma, kad jis baigėsi, kai 
tai, kas buvo svarstoma, yra arba padaroma, arba imama 
manyti, kad tai neįmanoma, nes iki tol mes buvome iš- 
saugoję laisvę daryti ar nedaryti pagal mūsų norą ar pa- 
sibjaurėjimą. 

Valia. Svarstyme paskutinis noras ar pasibjaurėjimas, tie- 
siogiai susiję su veiksmu ar to veiksmo atsisakymu, vadi- 

namas VALIA, valios aktu, o ne sugebėjimu. Ir gyvuliai, 
kuriems būdingas svarstymas, būtinai turi taip pat turėti 
ir valią. Valios apibrėžimas, kurį dažniausiai pateikia scho- 
lastai kaip protingą norą, nėra geras. Jei taip būtų, tuomet 
negalėtų būti jokio valios akto, prieštaraujančio protui, 
nes valingas aktas yra niekas kitas, kaip tai, kas kyla iš 
valios. Bet jei vietoj „protingo noro“ mes pasakysime „no- 
ras, kylantis iš ankstesnio svarstymo“, tada šis apibrėži- 
mas yra tas pats, kaip ir mano pateiktasis. Taigi valia yra 
paskutinis noras svarstyme. Ir nors paprastoje šnekoje mes 
sakome, kad žmogus kartą turėjo valią padaryti kokį nors 
dalyką, nuo kurio padarymo jis vis dėlto susilaikė, tačiau 
čia, tiesą sakant, yra tik polinkis, nedarantis jokio veiks- 
mo valingo, nes veiksmas priklauso ne nuo jo, o nuo pas- 
kutinio polinkio arba noro. Jeigu tarpiniai norai darytų 
kokį nors veiksmą valingą, tada dėl tos pačios priežasties 
visi tarpiniai pasibjaurėjimai darytų tą patį veiksmą ne- 
valingą, todėl tas pats veiksmas būtų valingas ir nevalin- 
gas vienu metu. 

Iš šito aišku, kad ne tik tie veiksmai, kurie kyla iš go- 
dumo, garbės troškimo, pasimėgavimo ar kitų ketinamo 
dalyko norų, bet taip pat ir tie, kurie kyla iš pasibjaurėjimo 
ar tų padarinių, kurie išplaukia iš to dalyko nepadarymo, 
baimės, yra valingi veiksmai. 

Kalbos formos jausmams išreikšti. Kalbos formos, ku- 
riomis yra išreiškiami jausmai, iš dalies yra tos pačios, 
kaip ir tos, kuriomis išreiškiame savo mintis, iš dalies 
skiriasi nuo jų. Pirmiausia visi jausmai apskritai gali būti 
išreikšti tiesiogine nuosaka, pavyzdžiui, aš myliu, bijau, džiau- 
giuosi, svarstau, noriu, įsakau, bet kai kurie iš jų turi savitas 
kalbines išraiškas, kurios vis dėlto nėra teiginiai, nebent 
tada, kai jos vartojamos padaryti kitoms išvadoms be to 
jausmo, iš kurio jie kyla, išraiškos. Svarstymas yra išreiš- 
kiamas ariamąja nuosaka, kuri yra tinkama kalba pažymė- 

ti prielaidoms drauge su jų pasekmėmis, pavyzdžiui, jei- 
gu bus padaryta tai, tada bus tai, ir nesiskiria nuo sampro- 
tavimo kalbos, išskyrus tai, kad samprotaujama bendri- 
niais, o svarstoma dažniausiai atskirais, individualiais 
žodžiais. Noro ir pasibjaurėjimo kalba yra liepiamoji: daryk 
tai, nedaryk to! — o tai, jeigu tas asmuo (ar kita pusė) pri- 
valo tai daryti arba to nedaryti, yra įsakymas, kitais atve- 
jais - prašymas arba patarimas. Tuščiagarbiškumo, pasipik- 
tinimo, gailesčio ir keršto kalba yra geidžiamoji. Tačiau 
noras žinoti turi savitą išraišką, vadinamą klausiamąja: kas 
tai, kada tai bus, kaip tai padaryta, kodel taip? Kitokios jaus- 
mų kalbos aš nežinau, nes prakeikimas, keikimasis bei 
dievagojimasis, užgauliojimas ir pan. nėra kalba, tai tik 
įprastiniai kalbėjimo veiksmai. 

Šios kalbos formos, sakyčiau, yra mūsų jausmų išraiš- 
kos arba valingi mūsų jausmų požymiai, bet jos nėra tik- 
rieji jų ženklai, nes gali būti vartojamos savavališkai, ne- 
svarbu, ar tie, kurie jas vartoja, patiria tuos jausmus, ar 
ne. Geriausi dabar esamų jausmų ženklai yra veido iš- 
raiška, laikysena, kūno judesiai, veiksmai ir tikslai ar sie- 
kiai, apie kuriuos mes kaip nors kitaip žinome, kad žmo- 
gus juos turi. 

Matomas gėris ir blogis. Kadangi svarstyme norai ir 
antipatijos kyla dėl numatomų mūsų svarstomo veiksmo 
gerų ir blogų pasekmių, geras ar blogas jo rezultatas pri- 
klauso nuo ilgos pasekmių grandinės, kurios galą labai 
retai kuris nors žmogus gali matyti. Bet tiek, kiek žmogus 
mato, jeigu tų pasekmių gėris yra didesnis negu blogis, 
tai visą tą grandinę rašytojai vadina matomu arba regimu 
geriu. Ir priešingai, jeigu blogis pranoksta gėrį, visa gran- 
dinė yra matomas arba regimas blogis. Taigi tas, kuris dėl 
patyrimo ar proto gali regėti didžiausią ir teisingiausią 
pasekmių perspektyvą, geriausiai pats apsvarsto ir gali, 
jei nori, duoti geriausią patarimą kitiems. 

Laimė. Nuolatinė sėkmė įgyjant tai, ko Žmogus vis nori, 
t. y. nuolatinis klestėjimas, žmonių vadinama LAIME (feli- 
city); aš turiu omeny laimę šiame gyvenime. Mat nėra 
tokio dalyko, kaip amžina dvasios ramybė, kol mes gyve- 
name čia, nes pats gyvenimas yra tik judėjimas ir niekada 
negali būti be noro ir baimės, kaip ir be pojūčių. Kokio 
pobūdžio laimę Dievas paskyrė tiems, kurie jį pamaldžiai 
garbina, žmogus nesužinos anksčiau, nei bus jam duota 
ja džiaugtis, nes tai džiaugsmai, kurie dabar yra taip pat 
nesuvokiami, kaip nesuprantami ir scholastų žodžiai „pa- 
laimingas regėjimas. 

Pagyrimas. Aukštinimas. Maxapiouoc. Kalbos forma, 
kuria žmonės išreiškia savo nuomonę apie tam tikro daikto 
gerumą, yra PAGYRIMAS. Ta forma, kuria jie išreiškia tam 
tikro daikto jėgą ir didumą, yra AUKŠTINIMAS. O ta, kuria 
jie pažymi jų nuomonę apie žmogaus laimę, graikų yra 
vadinama axapiouoc , bet tam mūsų kalboje nėra pa- 
vadinimo. To, kas buvo čia pasakyta apie JAUSMUS, pa- 
kanka mūsų dabartiniam tikslui. 


Septintas skyrius 


APIE SAMPROTAVIMO TIKSLUS 
ARBA GALUTINIUS SPRENDIMUS 


Kiekvienas samprotavimas (discourse), valdomas noro pa- 
žinti, galiausiai turi tikslą arba įgyti pažinimą, arba jo at- 
sisakyti. O samprotavimo grandinėje, kad ir kur ji būtų 
nutraukta, yra tos akimirkos tikslas. 

Jeigu samprotavimas yra vien mintinis, tai jis sudarytas 
iš pakaitom kylančių minčių, kad koks nors daiktas bus 
ir nebus ar kad jis jau buvo ir nebuvo. Todėl, kad ir kur 
nutrauktumėte žmogaus samprotavimo grandinę, jūs pa- 
liktumėte jį su prielaida, kad tas daiktas bus arba to daikto 
nebus; arba kad tas daiktas jau buvo arba jo nebuvo. Visa tai 

yra nuomone. Ir tai, kas yra besikaitaliojantis noras svars- 
tyme, kuriam rūpi gėris ir blogis, tas pats yra kintanti, 
besikaitaliojanti nuomonė ieškant tiesos apie praeitį ir at- 
eiti. Kadangi paskutinis noras svarstyme yra vadinamas 
valia, analogiškai paskutinė nuomonė praeities ir ateities 
tiesos ieškojime yra vadinama SPRENDIMU arba tvirta ir 
galutinė nuomone (final sentence) to, kuris samprotauja. 

Sprendimas, arba galutinė nuomonė. Abejojimas. Pa- 
našiai kaip visa besikeičiančių norų dėl gėrio ar blogio 
grandinė yra vadinama svarstymui, taip ir visa besikeičian- 
čių nuomonių dėl tiesos ar klaidos grandinė yra vadina- 
ma ABEJOJIMU. 

Joks samprotavimas negali baigtis buvusio ar būsimo 
fakto absoliučiu pažinimu. Juk faktas pirmiausia pažįsta- 
mas pojūčiu, o tik vėliau atmintimi. O dėl padarinių pa- 
žinimo, kuris, kaip sakiau anksčiau, vadinamas mokslu, 
tai jis yra ne absoliutus, o sąlygiškas. Joks žmogus sam- 
protaudamas negali sužinoti, kad šitai ar tai yra, buvo ar 
bus, nes tai būtų absoliutus pažinimas; žmogus gali suži- 
noti tik tai, kad jeigu yra šitai, tai yra ir tai; jeigu šitai 
buvo, tai buvo ir tai; jeigu bus šitai, tai bus ir tai, - tai yra 
pažinti sąlygiškai ir, be to, ne daiktų seką, ėjimą vienas 
po kito, o tik vieno kurio nors daikto pavadinimo ėjimą 
po kito to paties daikto pavadinimo. 

Mokslas. Nuomonė. Jei samprotavimas išreiškiamas kal- 
ba ir prasideda nuo žodžių apibrėžimo, toliau juos susie- 
ja į bendrus teiginius, kurie vėlgi susiejami į silogizmus, 
tai galutinis rezultatas, arba galutinis susumavimas, va- 
dinamas galutine išvada, 0 proto šia išvada pažymėta min- 
tis yra tas sąlyginis pažinimas arba žodžių sekų pažini- 
mas, kuris paprastai vadinamas MOKSLU. Tačiau jeigu 
pirmasis tokio samprotavimo pagrindas yra ne apibrėži- 
mai arba jeigu apibrėžimai neteisingai vienas su kitu su- 
sieti į silogizmus, tada rezultatas, arba galutinė išvada, 

vėl yra NUOMONĖ (opinion), būtent nuomonė apie teisin- 
gumą ko nors pasakyto, nors kartais tai ir būtų pasakyta 
absurdiškais ir beprasmiškais žodžiais, kurių negalima 
suprasti. 

Sąžinė. Kai du arba daugiau Žmonių žino tą patį faktą, 
tai sakoma, kad jie jį ŽINO (conscious) tarpusavyje, o tai 
yra tas pat, kad jie Žino kartu. Kadangi tokie yra geriausi 
faktų liudininkai vienas kito arba trečio atžvilgiu, tai vi- 
sada buvo ir bus laikoma labai blogu poelgiu kalbėti prieš 
savo sąžinę (conscience) ar papirkti, ar prievarta versti 
taip daryti kitą. Mat į sąžinės argumentus visais laikais 
buvo labai atidžiai įsiklausoma. Vėliau žmonės ėmė var- 
toti tą patį žodį metaforiškai, pažymėdami juo savo pačių 
slaptų faktų ir slaptų minčių žinojimą, todėl retoriškai ir 
sakoma, kad sąžinė yra tarsi tūkstantis liudininkų. Galų 
gale žmonės karštai įsimylėję savo naujas nuomones (nors 
jos ir būtų labai absurdiškos) ir linkę atkakliai jų laikytis, 
suteikė šioms savo nuomonėms taip pat garbingą sąžinės 
vardą, manydami, kad neteisėta jas keisti ar pasisakyti 
prieš jas, tarsi tai prieštarautų kokiam nors įstatymui; tai- 
gi jie tvirtina Žiną, kad jos yra teisingos, nors daugiausia, 
ką jie Žino, yra tai, jog jie mano, kad jos tokios yra. 

Pasitikėjimas. Tikėjimas. Jei kas nors pradeda sampro- 
tauti ne nuo apibrėžimų, jis pradeda arba nuo kokio nors 
kito savo paties apmąstymo (contemplation), ir tada jo 
samprotavimas vis dar vadinamas nuomone, arba jis pra- 
deda nuo kurio nors kito žmogaus pasakymo, - o to žmo- 
gaus sugebėjimu pažinti tiesą ir tikru, neapgaulingu sąži- 
ningumu neabejoja, - tada samprotaujančiajam rūpi ne 
tiek pats daiktas, kiek asmuo, ir sprendimas yra vadina- 
mas TIKĖJIMU ir PASITIKĖJIMU: pasitikėjimu žmogumi, tikėji- 
mu žmogumi ir to, ką jis sako, teisingumu. Taigi tikėjime 
yra dvi nuomonės: viena - apie žmogaus pasakymą, ki- 


ta - apie jo dorumą, asmenines savybes. Tikėti į žmogų ar 

juo pasitikėti, ar tikėti žmogumi reiškia tą patį, būtent nuo- 
monę apie žmogaus teisingumą. Tačiau tiketi tuo, kas pa- 
sakyta, reiškia tik nuomonę apie to, kas buvo pasakyta, 
teisingumą. Tačiau turime pasakyti, kad ši pasakymo for- 
ma „aš tikiu“, kaip ir lotynų credo in bei graikų 7i07600 
£1c, yra vartojama tik teologų raštuose ir niekur kitur. 
Vietoj jos kituose raštuose sakoma: aš tikiu juo, aš pasitikiu 
juo, pasikliauju juo; lotyniškai: credo illi, fido illi; o graikiš- 
kai: mıotevæ avto, ir kad šio bažnyčioje vartojamo posa- 
kio ypatingumas sukėlė daug ginčų dėl krikščionių tikė- 
jimo tikrojo objekto. 

Tačiau tikėjimas, vadinamasis credo tikėjimo išpažinime, 
suprantamas ne kaip pasitikėjimas asmeniu, o kaip dok- 
trinos išpažinimas ir pripažinimas. Juk ne vien krikščio- 
nys, ir kiti žmonės tiki Dievą, kad tiesa laiko viską, ką 
girdi sakant, nesvarbu, ar jie tai supranta, ar ne, - ir tai 
visas tikėjimas ir pasitikėjimas, koks apskritai gali būti, 
bet kuriuo asmeniu. Tačiau ne visi tie žmonės tiki tikėji- 
mo doktrina. 

Iš čia mes galime padaryti išvadą: kai mes tikime, kad 
kuris nors pasakymas yra teisingas, remdamiesi argumen- 
tais, paimtais ne iš paties daikto ar iš įgimto proto prin- 
cipų, o remdamiesi to, kuris tai pasakė, autoritetu ir mū- 
sų gera nuomone apie jį, tada mūsų tikėjimo objektas yra 
kalbėtojas, arba asmuo, kuriuo mes tikime ar pasitikime 
ir su kurio žodžiais mes sutinkame, ir pagarba, išreiškia- 
ma tikėjimu, yra parodoma vien jam. Vadinasi, ir tuo at- 
veju, kai mes tikime, kad Šventasis Raštas yra Dievo žo- 
dis, neturėdami tiesioginio apreiškimo iš paties Dievo, 
mes iš tikrųjų tuo tikime, ir pasitikime Bažnyčia, kurios 
žodį mes laikome tiesa ir kuriam mes pritardami paklūs- 
tame. Ir tie, kurie tiki tuo, ką jiems perduoda pranašas 
Dievo vardu, sutinka su pranašo žodžiu, rodo pranašui 
pagarbą, juo pasitiki ir tiki, kad tai, ką jis pasakė, yra 

tiesa, nesvarbu, ar tai būtų tikras ar netikras pranašas. Ir 
visiškai tas pats yra ir kiekvienos istorijos atveju. Juk jei- 
gu aš netikėsiu visu tuo, kas istorikų yra prirašyta apie 
šlovingus Aleksandro ir Cezario žygius, nemanau, kad 
Aleksandro ar Cezario dvasia ar dar kas nors kitas, išsky- 
rus istoriką, turėtų pakankamą pagrindą jaustis įžeistas. 
Jeigu Livijus sako, kad dievai kartą padarė taip, jog karvė 
ėmė kalbėti, ir mes tuo netikime, tai nepasitikime ne Die- 
vu, O Livijumi | Taigi akivaizdu, kad ir kuo mes tikėtu- 
me, be jokio kitokio pagrindo, o vien tik remdamiesi žmo- 
nių autoritetu ir jų raštais, nesvarbu, ar jie pasiųsti Dievo, 
ar ne, tai bus tikėjimas vien žmonėmis. 


Aštuntas skyrius 


APIE PRANAŠUMUS, DAŽNIAUSIAI VADINA- 
MUS INTELEKTUALINIAIS, IR APIE JIEMS 
PRIEŠINGUS TRŪKUMUS 


Intelektualinių pranašumų apibrėžimas. Apskritai vi- 
sokiausių dalykų pranašumas (virtue) yra tai, kas vertina- 
ma dėl savojo pranašumo ir remiasi palyginimu, nes jei- 
gu visi žmonės būtų visiškai vienodi, niekas nebūtų 
vertinamas ir giriamas. Ir intelektualiniais pranašumais vi- 
suomet yra laikomi tokie proto sugebėjimai, kuriuos žmo- 
nės giria, vertina ir kurių trokšta patys turėti, dažniausiai 
tai vadinama gera galva (good wit), nors tas pats Žodis 
galva taip pat yra vartojamas norint atskirti tam tikrą vie- 
ną sugebėjimą nuo kitų. 

Įgimtas ir įgytas protas. Šie pranašumai yra dviejų rū- 
šių: įgimti ir įgyti. Įgimtais aš vadinu ne tuos, kuriuos 
žmogus turi nuo gimimo, nes tai yra ne kas kita, o vien 
pojūčiai, kuriais žmonės taip mažai tesiskiria vienas nuo 
kito ir nuo neprotingų gyvūnų, kad jų negalima laikyti 
pranašumais. 

Įgimtas protas. Aš turiu omeny tą protą, kuris įgyjamas 
vien praktika ir patyrimu, be metodo, kultūros ir apmo- 
kymo. Šį ĮGIMTĄ PROTĄ iš esmės sudaro du dalykai: greita 
vaizduotė (t. y. greitai viena po kitos einanti mintis) ir 
nuolatinis nukreiptumas į tam tikrą pasirinktą tikslą. Prie- 
šingai, lėta vaizduotė yra tas proto defektas ar trūkumas, 
kuris dažniausiai vadinamas BUKUMU (dullnes), kvailumu 
(stupidity), o kartais ir kitais vardais, kurie žymi judėji- 
mo lėtumą ar sunkumą išjudinti. 

Gera galva arba gera vaizduotė. Šis skirtingas greitu- 
mas atsiranda dėl skirtingų Žmogaus jausmų; mat kai ku- 
rie žmonės mėgsta vieną dalyką (ar jo nemėgsta), kai ku- 
rie — kitą, todėl kai kurių žmonių mintys bėga vienu keliu, 
kai kurių - kitu ir jie skirtingai „sugriebia“ ir skirtingai 
mato daiktus, kurie eina per jų vaizduotę. Kadangi šioje 
žmogaus minčių sekoje negalima nieko kito pastebėti daik- 
tuose, apie kuriuos jie galvoja, išskyrus vien tai, kuo jie 
panašūs vienas į kitą, arba kuo jie nepanašūs, arba kam jie 
tarnauja, arba kaip jie tarnauja šiam tikslui, tai apie tuos 
žmones, kurie pastebi daiktų panašumus net ir tada, kai 
tie panašumai yra labai menki ir tik retai pastebimi kitų, 
yra sakoma, kad jie turi gerą galvą, šiuo atveju turint ome- 
ny gerą vaizduotę. 

Geras sprendimas. Sumanumas. Apie tuos, kurie pa- 
stebi skirtumus ir nepanašumus, o tai yra vadinama daiktų 
atskyrimu vienas nuo kito, jų atpažinimu ir sprendimu apie 
juos tuo atveju, kai toks atskyrimas yra nelengvas, sako- 
ma, kad jie gerai sprendžia [apie daiktus]; ypač pokalbiuo- 
se ir dalykiniuose reikaluose, kur turi būti gerai skiriami 
laikai, vietos ir asmenys, ši savybė vadinama SUMANUMU 
(discretion). Pirmasis, t. y. vaizduotė, nėra vertinamas kaip 
pranašumas, jeigu nepadeda sugebėjimas spręsti. Tačiau 
antrasis, t. y. sprendimas ir sumanumas, yra vertinamas 

jau pats savaime, net jeigu jam ir nepadeda vaizduotė. Be 
gero laikų, vietų ir asmenų skyrimo, būtino gerai vaiz- 
duotei, taip pat reikia, kad žmogus dažnai pritaikytų sa- 
vo mintis jų tikslui, t. y. tam tikram jų panaudojimui, 
kuriam jos turi būti pajungtos. Tas, kuris turi šią gerą 
ypatybę, nesunkiai galės pasitelkti gausybę panašumų, 
kurie patiks ne vien dėl to, kad iliustruos jo kalbą ir puoš 
ją naujomis ir taikliomis metaforomis, o ir dėl to, kad tos 
metaforos bus nepaprastai originalios. Tačiau nepastovi 
ir betikslė didelė vaizduotė yra savotiškas pamišimas. Toks 
pamišimas būdingas tiems žmonėms, kurie, pradėję kokį 
nors pokalbį, atitrūksta nuo jo tikslo dėl kiekvieno nieko, 
kuris tik šauna jiems į galvą, ir taip įsipainioja į tokią 
daugybę ilgų nukrypimų, įterptinių sakinių ir „skliaus- 
tų“, kad visiškai pameta savo mintį. Aš nežinau, kaip 
būtų galima pavadinti šią pamišimo rūšį, tačiau jos prie- 
žastis kartais yra patyrimo stoka, todėl Žmogui atrodo 
nauja ir reta kas nors, kas kitiems taip neatrodo; kartais 
priežastis yra silpnadvasiškumas, dėl kurio Žmogui atro- 
do svarbu tai, ką kiti žmonės laiko smulkmena, o viskas, 
kas yra nauja ir svarbu, manoma esant tinkama tai pasa- 
kyti, ir tai pamažu atitraukia Žmogų nuo jo iš pradžių 
numatytos pokalbio linkmės. 

Geroje poemoje, epinėje ar dramatinėje, taip pat sonetuose, 
epigramose ir kituose eilėraščiuose, reikalingas ir sprendi- 
mas, ir vaizduotė. Tačiau vaizduotė turi visa pranokti, 
nes poezija patinka savo ekstravagantiškumu, tačiau ne- 
turėtų nepatikti savo nenuovokumu (indiscretion). 

Gerame istorijos veikale pranašesnis turi būti sprendi- 
mas, nes veikalo gerumas priklauso nuo metodo, teisin- 
gumo ir naudingiausių poelgių bei veiksmų parinkimo. 
Vaizduotei čia nėra vietos, nebent ji galėtų papuošti stilių. 

Pagiriamosiose kalbose ir satyrose vaizduotė yra vy- 
raujanti, nes jų tikslas yra ne tiesa, o šlovinimas arba iš- 
juokimas; tai daroma kilniais arba niekingais palygini- 
mais. Sprendimas čia tik pataria, kurios aplinkybės daro 
poelgį pagirtiną ar smerktiną. 

Raginimuose ir gynimuose, žiūrint, kas esamam tikslui 
tarnauja geriausiai - tiesa ar jos maskavimas, - labiausiai 
reikia arba sugebėjimo spręsti, arba vaizduotės. 

Įrodymui, patarimui ir visokiam tiksliam tiesos ieškoji- 
mui sprendimas yra viskas, nebent kartais, kad atsirastų 
supratimas, reikia tam tikro vykusio panašumo, tada ir 
čia yra naudinga vaizduotė. Metaforos šiuo atveju yra 
absoliučiai neleistinos. Matant, kad jos atvirai klaidina, 
leisti jas naudoti patarime arba samprotavime būtų aiški 
beprotystė. 

Kiekvienas kalbėjimas, jeigu tik jame bus stokojama nuo- 
vokos, sugebėjimo skirti niuansus, nors ir labai turtinga 
būtų vaizduotė, vis dėlto bus laikomas ženklu, kad kal- 
bančiajam trūksta proto; ir niekada niekas taip nemanys, 
jei bus aiškiai matomas kalbėtojo sumanumas, nors ir la- 
bai vidutiniška būtų jo vaizduotė. 

Slapčia žmogus apmąsto visokiausius daiktus: šventus, 
pasaulietiškus, švarius, nepadorius, rimtus ir lengvus, ne- 
jausdamas gėdos ir jų nesmerkdamas, o to negali daryti 
žodinė kalba daugiau nei tai leidžia sprendimas, atsižvel- 
giant į laiką, vietą ir asmenis. Anatomas arba gydytojas 
gali išsakyti arba užrašyti savo nuomones apie nešvarius 
daiktus, nes tai jis daro ne tam, kad būtų malonu, o tam, 
kad būtų naudinga; tačiau jeigu kas nors kitas imtų rašyti 
savo ekstravagantiškus ir jam malonius fantazavimus apie 
tą patį, tai būtų tarsi žmogus, kuris pargriuvęs ir susipur- 
vinęs toks ir pasirodytų gerai draugijai. Ir čia yra sugebė- 
jimo skirti stoka. Žinoma, ir būdamas aiškiai atsipalaida- 

vusios, nerūpestingos dvasios ir gerai pažįstamoje drau- 
gijoje žmogus gali Žaisti garsais ir dviprasmiškomis žo- 
džių reikšmėmis, dažnai netikėtai susidurdamas su ne- 
įprasta fantazija, — tačiau, sakant pamokslą, kalbant 
viešumoje ar su nepažįstamais asmenimis, ar su tais, ku- 
riuos privalome gerbti, visoks žongliravimas žodžiais ir 
jų sąskambiais būtų laikomas pamišimu; skirtumas čia 
yra vien dėl sumanumo stokos. Taigi ten, kur trūksta proto 
(wit), trūksta ne vaizduotės, o sumanumo. Todėl sprendi- 
mas be vaizduotės yra protas, o vaizduotė be sprendimo 
nera protas. 

Nuovokumas. Kai žmogus, turintis konkretų tikslą, min- 
timis perbėga daugybę dalykų ir mato, kaip jie veda ar 
gali vesti į tam tikrą tikslą, tada, jeigu tai vyksta neleng- 
vai ir neįprastai, jo protas vadinamas NUOVOKUMU (pru- 
dence) ir priklauso nuo panašių dalykų turėto didelio 
patyrimo ir atminties bei iki šiol buvusių jų padarinių. 
Žmonės ne tiek skiriasi nuovokumu, kiek savo vaizduote 
ir sugebėjimu spręsti, nes vienodo amžiaus žmonių paty- 
rimas kiekybiškai yra beveik tolygus, skiriasi tik tuo, kad 
šis patyrimas buvo įgytas skirtingomis progomis, nes kiek- 
vienas Žmogus turi savo asmeniškus tikslus. Gerai valdy- 
ti šeimą ir karalystę nėra skirtingi nuovokumo laipsniai, 
skiriasi tik veiklos rūšys, panašiai kaip nupiešti miniatiū- 
rinį, natūralaus dydžio ar didelį paveikslą nėra skirtingi 
meno laipsniai. Paprastas šeimos galva yra nuovokesnis 
tvarkydamas savo namų reikalus už slaptąjį patarėją 
spręsdamas kito Žmogaus reikalus. 

Gudrumas. Jeigu prie nuovokumo jūs pridėsite netei- 
singas ar nesąžiningas naudojamas priemones, tokias, ku- 
rių imtis žmones paprastai skatina baimė ar skurdas, tu- 
rėsite suktą išmintį, kuri vadinama GUDRUMU ir yra 
silpnadvasiškumo požymis. Juk didžiadvasiškumas yra 

panieka neteisingoms ar nesąžiningoms priemonėms. O 
tai, ką romėnai vadina versutia (verčiama ~- gudrauti) ir 
kas yra dabartinio pavojaus ar nepatogumo atsikratymas, 
įsipainiojant į dar didesnius pavojus ar nepatogumus, pa- 
vyzdžiui, kai žmogus apiplėšia vieną žmogų, kad užmo- 
kėtų kitam, - yra ne kas kita kaip trumparegiškas gudru- 
mas, vadinamas versutia, iš versura, ir tai reiškia skolinti 
pinigus su lupikišku procentu, kad būtų sumokėti pro- 
centai kitam. 

Įgytas protas. Įgytas protas (wit) (turiu omeny įgytą me- 
todu ir mokymusi) yra ne kas kita, o tik protas (reason), 
kuris remiasi teisingu kalbos vartojimu ir kuria mokslą. 
Bet apie protą ir mokslą aš jau kalbėjau penktame ir šeš- 
tame skyriuose. 

Šio protų skirtumo priežastys slypi jausmuose, o jaus- 
mų skirtumas iš dalies atsiranda dėl skirtingo kūno sudė- 
jimo ir iš dalies dėl skirtingo išsilavinimo. Jeigu šis skir- 
tumas atsirastų dėl smegenų sandaros ir išorinių ar vidinių 
jutimo organų sandaros, tuomet Žmonių regėjimo, klau- 
sos ir kitų pojūčių skirtumai būtų nė kiek ne mažesni už 
skirtumus tarp jų vaizdinių ir sumanumo. Todėl skirtu- 
mas atsiranda dėl jausmų, kurie įvairuoja ne tik dėl žmo- 
nių sudėjimo skirtumų, bet ir dėl jų skirtingų įpročių ir 
išsilavinimo. 

Svarbiausi jausmai, kurie labiausiai lemia proto skirtu- 
mus, yra didesnis ar mažesnis valdžios, turtų, pažinimo 
ir garbės troškimas. Visi jie gali būti laikomi pirmuoju, tai 
yra valdžios, troškimu. Juk turtai, pažinimas ir garbė yra 
tik skirtingos valdžios rūšys. 

Todėl ir žmogus, kuris aistringai nesidomi nė vienu iš 
šių dalykų, yra, kaip žmonės sako, abejingas, nors ir būtų 
toks geras, kad niekada nieko neįžeistų, negali turėti nei 
didelės vaizduotės, nei didelio sugebėjimo spręsti. Juk 

mintys norams yra kaip žvalgai ir šnipai, kad toli nuke- 
liautų ir surastų kelius trokštamiems dalykams; ir visoks 
protų judėjimo pastovumas ir jo greitumas kyla iš to. Kaip 
neturėti jokių norų reiškia būti tarsi mirusiam, taip ir sil- 
pni jausmai byloja apie bukumą, o abejingumas visiems 
dalykams yra LENGVABŪDIŠKUMAS (giddiness) ir išsiblaš- 
kymas (distraction). Pernelyg stiprūs jausmai kam nors, į 
ką, kiti žmonės dažniausiai reaguoja ramiai, vadinami PA- 
MIŠIMU (madness). 

Lengvabūdiškumas. Pamisimas. Pamišimo rūšių yra ko- 
ne tiek pat, kiek ir jausmų rūšių. Kartais neįprastas ir 
keistas, beprotiškas jausmas atsiranda dėl blogos kūno 
organų sandaros arba jiems padarytos žalos, o kartais or- 
ganus sužaloja ar jiems kitaip pakenkia aistros, stiprūs 
jausmai ar ilga jų trukmė. Tačiau abiem atvejais pamiši- 
mas yra tos pačios prigimties. 

Jausmas, kurio stiprumas arba trukmė sukėlė pamiši- 
mą, yra arba didelis tuščiagarbiškumas, kuris dažniausiai 
vadinamas išdidumu ir pasipūtimu, arba didelis dvasios 
prislėgtumas (dejection). 

Įnirsis. Pasipūtėliškas išdidumas lenkia žmogų į pyktį, 
kurio perteklius yra beprotybė, vadinama ĮNIRŠIU (rage) 
bei SIAUTĖJIMU (fury). Taip atsitinka tada, kai yra perdė- 
tas noras atkeršyti, kai jis tampa įpročiu, pažeidžia orga- 
nus ir tampa įniršiu. Perdėta meilė, sumišusi su pavydu, 
taip pat virsta įniršiu. Pernelyg gera žmogaus nuomonė 
apie save, apie savo dievišką įkvėptumą, apie savo išmin- 
tį, mokytumą, grožį ir panašiai, tampa išsiblaškymu ir 
lengvabūdiškumu; o kai tai susiję su pavydu, yra įniršis. 
Įniršiu tampa ir pernelyg karštas įsitikinimas kurio nors 
dalyko teisingumu, kai tam prieštarauja kiti žmonės. 

Melancholija. Prislėgtumas skatina žmogų nepagrįstai 
baimintis. Šis pamišimas dažniausiai vadinamas MELAN- 

CHOLIJA, kuri pasireiškia skirtingai: pavyzdžiui, dažnu lan- 
kymusi nuošaliose vietose ir kapinėse, prietaringu elge- 
siu ir baime dėl vieno ar kito dalyko. Trumpai tariant, 
visi jausmai, kurie sukelia keistą ir neįprastą elgesį, yra 
vadinami bendru pamišimo vardu. Tas, kuris nepatingė- 
tų, įvairių pamišimo rūšių galėtų priskaičiuoti visą legio- 
ną. Ir jeigu šie nesaikingi perdėjimai yra pamišimas, tai 
nėra abejonės, kad ir patys jausmai, kai jie krypsta į blogį, 
taip pat yra įvairūs pamišimo laipsniai. 

Pavyzdys. Nors beprotybės poveikis tiems Žmonėms, 
kuriuos užvaldė įsitikinimas, kad jie yra įkvėpti iš aukš- 
čiau ir ne visuomet yra matomi viename žmoguje, nepa- 
sireiškia jokiu šio jausmo paskatintu beprotišku poelgiu. 
Tačiau kai daug tokių Žmonių susimoko tarpusavy, visos 
minios įsiūtis tampa visiems matomas. Kaip dar labiau 
gali pasireikšti pamišimas, kai garsiai plūstami geriausi 
draugai, jie mušami, apmėtomi akmenimis? Tačiau tai tik 
dalelė to, ką gali padaryti tokia minia. Žmonės šauks, 
daužys ir žudys tuos, kurie juos anksčiau globojo, saugo- 
jo nuo visokios žalos. Ir jeigu tai yra minios pamišimas, 
tai kartu ir kiekvieno atskiro Žmogaus pamišimas. Juk 
žmogus, būdamas jūroje, nors ir negirdi jokio artimiausio 
vandens lašelio garso, tačiau jis yra visiškai įsitikinęs, kad 
šis lašelis tiek pat prisideda prie jūros šėlsmo ir ūžesio, 
kaip ir bet kuri kita to paties kiekio dalelė; panašiai ir 
mes, nors ir nesuvokiame jokio didelio vieno ar dviejų 
žmonių susijaudinimo, galime būti visiškai tikri, kad at- 
skiri jų jausmai yra maištingo sunerimusios minios šėls- 
mo dalys. Ir nors čia nebūtų nieko daugiau, kas išduotų 
jų pamišimą, tačiau jau pats tokio įkvėptumo priskyrimas 
sau yra pakankamas argumentas. Jeigu Bedlame!* koks 
nors žmogus jus priimtų ir blaiviai su jumis šnekėtųsi ir 
jūs atsisveikindamas panorėtumėte sužinoti, kas jis toks, 

kad kitą kartą galėtumėte jam atsimokėti tokiu pat pa- 
slaugumu, o jis jums pasakytų esąs Dievas Tėvas, manau, 
jog jums nereikėtų laukti kito keisto poelgio, kad turėtu- 
mėte jo pamišimo įrodymą. 

Ši nuomonė apie įkvėptumą, dažniausiai vadinamą as- 
menišku įkvėpimu, dažnai susidaro dėl atsitiktinai kur 
nors surastos klaidos, kas visuotinai kitų yra laikoma tie- 
sa. Nežinodami ar neprisimindami, kokiu samprotavimo 
būdu jie priėjo prie tokios nepaprastos tiesos (taip jie ma- 
no, nors dažnai ir tai, ką jie atsitiktinai suranda, būna 
netiesa), jie tuojau pat ima žavėtis savimi, kaip esančiais 
ypatingoje Visagalio Dievo malonėje, nes esą tai jis jiems 
apreiškė antgamtiniu būdu, įkvėpdamas juos savo Dvasia. 

Be to, tai, kad pamišimas yra tik pernelyg stipriai pasi- 
reiškiantis jausmas, gali būti suprasta iš vyno padarinių 
ir poveikio, kurie yra tokie patys, kaip ir blogos organų 
būklės padariniai. Juk žmonių, kurie per daug išgėrė, el- 
gesys yra toks pats kaip ir pamišėlių; kai kurie iš jų įniršę 
siautėja, kiti — ypač meilūs, dar kiti — juokiasi, ir visa tai 
daro keistai ir „pamišėliškai“, tačiau pagal savo tuomet 
dominuojančius jausmus, nes vyno poveikis panaikina ap- 
simetimą ir veidmainiavimą ir neleidžia jiems matyti savo 
jausmų išsigimimo ir iškreiptumo. Mat (esu tuo įsitiki- 
nęs) patys blaiviausi žmonės, būdami vieni, nerūpestin- 
gai nusiteikę ir apie nieką rimtai negalvodami, nenorėtų, 
kad jų minčių tuštybė ir keistumas tuo metu būtų viešai 
visų matomi: tai yra pripažinimas, kad nevaldomi jaus- 
mai dažniausiai yra tikras pamišimas. 

Tiek senaisiais, tiek ir vėlesniais amžiais apie pamišimo 
priežastį pasaulyje buvo dvi nuomonės. Kai kurie kildino 
ją iš jausmų, antri - iš demonų arba dvasių, gerų ar blo- 
gų, kurios, kaip manyta, gali įeiti į žmogų, jį užvaldyti ir 

judinti jo organus taip keistai ir nerangiai, kaip daro pa- 
mišėliai. Todėl pirmieji tokius žmones vadino tiesiog pa- 
mišėliais, o antrieji kartais - demoniakais (t.y. dvasių apsės- 
taisiais), kartais energumenais (t. y. veikiamais ar 
judinamais dvasių), ir dabar Italijoje jie vadinami ne tik 
pazzi, pamišėliais, bet ir spiritati, apsėstaisiais. 

Kadaise vieną labai karštą dieną į graikų miestą Abde- 
rą, į tragedijos Andromeda!" spektaklį, suplaukė labai daug 
žmonių; jame daugelį Žiūrovų ištiko karštligė - tiek dėl 
karščio, tiek dėl vaidinamos tragedijos, - jie visą laiką 
garsiai deklamavo jambus apie Persėją ir Andromedą; at- 
ėjus Žiemai, jie išgijo, kaip ir nuo karštligės, - ir buvo 
manoma, kad šis pamišimas kilo dėl tragedijos sukeltų 
jausmų. Panašiai pamišimo antkrytis įsisiautėjo ir kitame 
graikų mieste; jis ištikdavo tik jaunas merginas, ir paska- 
tino daugelį jų pasikarti. Dauguma žmonių manė, kad tai 
yra velnio darbas. Tačiau vienas žmogus įtarė, kad jų pa- 
nieka gyvenimui gali kilti dėl kokio nors dvasios jausmo, 
ir manydamas, kad jos vis dėlto taip neniekina savo gar- 
bės, patarė miesto valdžiai išrengti pasikorėles nuogai ir 
palikti kyboti jas nuogas. Kaip byloja istorija, tai išgydė šį 
pamišimą. Tačiau, kita vertus, tie patys graikai dažnai 
pamišimą priskirdavo eumenidžių!* arba furijų!? povei- 
kiui, o kartais Cereros!“, Foibo!' ir kitų deivių bei dievų 
įtakai; žmonės šmėkloms ir vaizdiniams priskirdavo tiek 
daug, kad net manydavo esant juos oro padarais, gyvo- 
mis oro būtybėmis, ir apskritai jas vadino dvasiomis. Ro- 
mėnai čia buvo tos pačios nuomonės, kaip ir graikai; pa- 
našiai manė ir žydai, nes jie pamišėlius vadino pranašais, 
arba (Žiūrint, ar jie dvasias laikė geromis ar blogomis) 
demoniakais; kai kurie iš jų ir pranašus, ir demoniakus 
vadino pamišėliais, dar kai kurie tą patį žmogų vadino ir 
apsėstuoju, ir pamišėliu. O dėl pagonių, tai čia nieko ste- 

bėtino, nes ligas ir sveikatą, vdas ir dorybes jie vadino 
demonais ir juos garbino. Taigi žodį demonas žmogus ga- 
lėjo kartais suprasti ir kaip drugį, ir kaip velnią. Tačiau 
keista, kad tokios nuomonės laikėsi žydai, nes tiek Mozė, 
tiek Abraomas skelbėsi esą pranašai ne dėl to, kad juos 
valdo dvasia, o dėl to, kad jiems [bylojąs] Dievo balsas, 
arba kildino savo pranašystę iš regėjimo arba sapno. Nie- 
ko, kas liudytų, kad juos užvaldė dvasia, nėra nei įstaty- 
me, moralėje ir papročiuose, kurie buvo suteikti žydams. 
Kai sakoma, kad Dievas (Sk 11, 25), paėmęs iš dvasios, 
buvusios Mozėje, ir davęs jos septyniasdešimčiai vyriau- 
siųjų, tai Dievo dvasia (suprantant ją kaip Dievo substan- 
ciją) čia nebuvo dalijama. Šventasis Raštas Dievo dvasią 
žmoguje supranta kaip į dieviškumą linkusią Žmogaus 
dvasią. Ir kai Išėjimo knygoje sakoma: kuriems esu suteikęs 
išmonę, kad jie pasiūtų Aaronui drabužius (Iš 28, 3) turima 
omeny ne tai, kad dvasia buvo įkvėpta į tuos, kurie moka 
siūti drabužius, o jų pačių sielos išmintis šitokiam darbui. 
Tokia pačia prasme Žmogaus, darančio nešvarius darbus, 
dvasia dažniausiai vadinama nešvaria; taip vadinamos ir 
kitos dvasios, nors ir ne visada, tai bent jau tais atvejais, 
kai taip nusakoma dorybė arba yda yra nepaprasta ir di- 
delė. Taip pat ir kiti Senojo Testamento pranašai net ne- 
tvirtino esą Dievo įkvėptieji ar kad jų lūpomis bylojąs 
pats Dievas, jie sakė tiktai, kad Dievas kalba jiems balsu, 
regėjimu ar sapnu; ir Viešpaties našta buvo ne užvaldy- 
mas, o įsakymas. Kaipgi tada galėjo žydai padaryti tokią 
išvadą apie valdymą? Negaliu įsivaizduoti jokios kitos 
priežasties, išskyrus tą, kuri yra bendra visiems žmonėms, 
būtent noro ieškoti natūralių priežasčių stoka ir tai, kad 
laimė jiems buvo šiurkštūs pojūčių malonumai dėl daly- 
kų, kurie kuo greičiausiai juos teikia. Juk tie, kurie mato 
kokį nors keistą ir neįprastą sugebėjimą ar žmogaus pro- 

to trūkumą, jeigu iš karto nemato, dėl kokios priežasties 
jis galėtų kilti, vargu ar gali laikyti jį natūraliu; jeigu jis 
nėra natūralus, įgimtas, jie būtinai turi manyti, kad jis yra 
antgamtinis, o tada kas gi daugiau dar galėtų būti, jeigu 
ne tai, kad šiame žmoguje slypi Dievas ar velnias? Todėl 
taip atsitiko, kad tie, kurie buvo name, kai mūsų Išgany- 
tojas (Mk 3, 21) buvo apsuptas minios, įtarė jį esant išpro- 
tėjusį ir išėjo jo sulaikyti, tačiau Rašto Žmonės pasakė, 
kad jis turi Belzebulą!* ir kad jo galia jis išvaro velnius, 
tarsi didesnis beprotis išgąsdintų mažesnį. Ir kad (Jn 10, 20) 
kai kurie sakė: „Jis velnio apsėstas ir šėlsta“, tuo tarpu kiti, 
laikydami jį pranašu, sakė: „Tai ne apsėstojo kalbos“. Taip 
ir Senajame Testamente Žmogus, kuris atėjo patepti Jehuvą 
(2 Kar 9,11), buvo pranašas, tačiau kažkas iš ten buvusių 
paklausė Jehuvą: „Ko tas kvaiša buvo atėjęs pas tave? . Taigi 
galiausiai aišku, jog kiekvienas, kuris keistai elgėsi, žydų 
buvo laikomas apsėstu geros ar blogos dvasios; išimtį su- 
darė čia tik sadukiejai, kurie taip smarkiai klydo, kad 
netikėjo, jog apskritai egzistuoja kokios nors dvasios (tai 
jau labai artima ateizmui) ir tuo galbūt labiau provokavo 
kitus vadinti tokius žmones greičiau velnio apsėstaisiais 
negu pamišėliais. 

Tačiau kodėl tada mūsų Išganytojas gydydamas juos 
elgiasi taip, tarsi jie būtų apsėsti, o ne išprotėję? Į tai aš 
negaliu kitaip atsakyti, negu atsakoma tiems, kurie pana- 
šiai remiasi Šventuoju Raštu, pasisakydami prieš nuomo- 
nę, kad Žemė juda. Šventasis Raštas buvo parašytas pa- 
rodyti žmonėms Dievo karalystę ir parengti jų protus tam, 
kad jie taptų paklusniais Dievo pavaldiniais; jis paliko 
pasaulį ir pasaulio filosofiją žmonėms svarstyti ir jų įgim- 
tam protui naudoti ir lavinti. Dėl Žemės ir Saulės judėji- 
mo atsiranda diena ir naktis; žmogaus poelgiai, nukryps- 
tantys nuo įprastųjų, peržengiantys ribas, atsiranda dėl 

jausmo ar yra sukeliami velnio (tiek, kiek mes jo negar- 
biname), vis vien yra mūsų nuolankumas ir atsidavimas 
Visagaliam Dievui, — kaip tik šiuo tikslu buvo parašytas 
Šventasis Raštas. O dėl to, kad mūsų Išganytojas kalbasi 
su liga kaip su asmeniu, tai yra įprastas stilius tų, kurie 
gydo vien žodžiais, kaip darė Kristus (ir kaip dedasi darą 
užkalbėtojai, ar jie kreiptųsi į velnią ar ne). Ir argi taip pat 
nesakoma (Mt 8, 26), kad Kristus subaręs ir sutramdęs 
vėjus? Argi taip pat nesakoma (Lk 4, 39), kad sutramdė 
karštinę? Tačiau tai dar neįrodo, kad karštinė yra velnias. 
Ir kai yra sakoma, kad daugelis tų demonų pažino Kris- 
tų, tai nėra reikalo šių vietų aiškinti kitaip, nei kad šie 
išprotėję Žmonės tikėjo Kristų. Ir kai mūsų Išganytojas 
(Mt 12, 43) kalba apie netyrąją dvasią, kuri, išėjusi iš žmo- 
gaus, klaidžioja bevandenėmis vietomis, ieškodama poil- 
sio ir jo neranda, tada ji sugrįžta į tą patį Žmogų su sep- 
tyniomis kitomis dvasiomis, piktesnėmis už ją pačią; 
akivaizdu, kad tai parabolė, alegorija apie žmogų, kuris 
po nedidelių pastangų atsikratyti savo geidulių yra įvei- 
kiamas jų galios ir tampa septyniskart blogesnis negu bu- 
vo iki tol. Taigi aš nematau Šventajame Rašte nieko, kas 
reikalautų tikėti, jog velnio apsėstieji būtų ne pamišėliai, 
o kas nors kita. 

Bereikšmė kalba. Yra dar vienas kai kurių žmonių sam- 
protavimų trūkumas, kurį taip pat galima priskirti prie 
pamišimo rūšių: būtent tas piktnaudžiavimas žodžiais, 
apie kurį kalbėjau anksčiau penktame skyriuje, vadinda- 
mas jį absurdu. Ir taip yra, kai žmonės sako tokius Žo- 
džius, kurie drauge visai neturi jokios reikšmės; kai kurie 
taip daro dėl to, kad nesupranta žodžių, kuriuos jie išgir- 
do iš kitų, ir mechaniškai juos kartoja; kiti taria juos sąmo- 
ningai, ketindami suklaidinti tamsiu, neaiškiu kalbėjimu. 

Tai būdinga vien tiems, kurie kalba apie nesuprantamus 
dalykus arba tamsios, sunkiai suprantamos filosofijos klau- 
simais, kaip tai daro scholastai. Paprasti žmonės retai kal- 
ba tuščiai, todėl šių „nepaprastųjų“, išrinktųjų, yra laiko- 
mi kvailiais. Tačiau tam, jog įsitikintume, kad jų žodžių 
neatitinka jų protuose joks daiktas, reikėtų keleto pavyz- 
džių; jeigu koks nors žmogus to pareikalautų, tegu paima 
kurio nors scholasto veikalą ir pažiūri, ar galės išversti 
bet kurį skyrių, nagrinėjantį kokį nors sunkų klausimą, 
pavyzdžiui, apie Trejybę, Dievybę, Kristaus prigimtį, 
transsubstanciaciją, laisvą valią ir pan., į kurią nors mo- 
derniąją, naujųjų laikų kalbą taip, kad tai būtų supranta- 
ma, arba į gerą, pakenčiamą lotynų kalbą, kuria buvo 
kalbama tada, kai ji dar buvo liaudies kalba. Kokia šių 
žodžių reikšmė: „Pirmoji priežastis dėl to, kad antrinės 
priežastys iš esmės yra pavaldžios pirminėms, dar nebū- 
tinai ką nors suteikia antrajai, kuo ji padėtų jai veikti“? 
Šie žodžiai — tai Suarezo!? Apie sąveiką, judėjimą ir Dievo 
pagalbą pirmos knygos 6 skyriaus pavadinimo vertimas. 
Argi žmonės, kurie apie tokius dalykus prirašo ištisus 
tomus, nėra pamišėliai arba neketina tokiais padaryti ki- 
tus? Ypač transsubstanciacijos klausimu, kai tie, kurie, iš- 
tarus tam tikrus žodžius, sako, kad baltumas, apvalias, 
dydis, kokybė, trapumas, kurie yra bekūnės savybės, iš- 
plaukia iš ostijos ir pavirsta mūsų pagarbintojo Išganyto- 
jo kūnu, ar taip kalbantys žmonės nedaro tų umų, isų ir 
ybių tokiu pačiu skaičiumi dvasių, valdančių jo kūną? Mat 
dvasias jie visuomet supranta kaip kūnus, kurie, nors ir 
būdami besvoriai, gali judėti iš vienos vietos į kitą. Taigi 
šią absurdų rūšį galima teisėtai priskirti prie daugybės 
pamišimo rūšių; o visą laiką, kai scholastai, vedami savo 
pasaulietiškų troškimų aiškių minčių, susilaiko nuo šito- 

kių disputų ir šitokio rašymo, — tėra šviesėjimo proper- 
šos. Tad tiek apie intelektualinius pranašumus ir trū- 
kumus. 


Devintas skyrius 


APIE SKIRTINGUS ŽINOJIMO DALYKUS 


Yra dvi ŽINOJIMO (knowledge) rūšys. Viena jų yra fakto 
žinojimas, antroji — vieno teiginio poveikio kitam teiginiui ži- 
nojimas. Pirmasis Žinojimas yra ne kas kitas, o jutimai ir 
atmintis, t. y. absoliutus žinojimas, pavyzdžiui, kai mes ma- 
tome vykstantį faktą arba prisimename, kad jis įvyko. Tai 
žinojimas, kurio reikalaujama iš liudytojo. Antrasis vadi- 
namas mokslu ir yra sąlygiškas, pavyzdžiui, kai mes žino- 
me, kad parodyta figūra yra apskritimas, tada bet kuri Hesioji, 
einanti per jo centrą, padalins jį į dvi lygias dalis. Ir tokio 
žinojimo reikalaujama iš filosofo, kitaip sakant, iš to, ku- 
ris pretenduoja į samprotavimą. 

Žinomo fakto žinojimo užrašymas yra vadinamas istorija. 
Ji yra dviejų rūšių; viena vadinama gamtos istorija; tai is- 
torija tokių faktų, arba gamtos reiškinių, kurie nepriklau- 
so nuo žmogaus valios. Pavyzdžiui, metalų, augalų, gyvū- 
nų, šalių ir panašių dalykų istorijos. Kitos rūšies pilietinė 
istorija; tai laisvų ir sąmoningų žmogaus veiksmų valsty- 
bėse istorija. 

Mokslo registrai yra tokios knygos, kuriose yra teiginių 
sekų, t.y. vieno teiginio ryšio su kitu, įrodymai, ir jos daž- 
niausiai vadinamos filosofijos knygomis. Tokių knygų yra 
daug rūšių ir jos priklauso nuo dalykų įvairovės. Jas ga- 
lima suskirstyti taip, kaip aš suskirsčiau šioje lentelėje: 

MOKSLAS, 
t, y. 
pasekmių 
žinojimas, 
kuris taip 
pat vadina- 
mas 
FILOSOFIJA 

Savybių, būdingų visiems gamtos 
kūnams, pasekmės; tai kiekis ir judėjimas 


Gamtos 
kūnų 
savybių 
pasekmių 
žinojimas; 
vadinamoji 
GAMTOS 
FILOSOFIJA 


FIZIKA, arba 


kokybių 
pasekmės 


Politinių kūnų 
savybių pasekmės, 
kurios vadinamos 
POLITIKA ir PILIETINE 
FILOSOFIJA 


Takių kūnų, tokių 
kokybių, kurios kartais 
pasirodo, kartais pranyks- 


ta, pasekmės, Meteorologija — — — 


Pastovių 
kūnų 
kokybių 
pasekmės 


Žvaigždžių 
kokybių 
pasekmės 


Takių kūnų, 
kurie 
užpildo 
erdvę tarp 
žvaigždžių, 
savybių 
pasekmės. 
Tokie kūnai 
— tai Oras 
arba eterinė 
substancija 


Žemės kūnų 
kokybių 
pasekmės 


1. Apie VALSTYBĖS institucijos 
pasekmes politinio kūno arba 
suvereno teisėms ir pareigoms 


2. Apie to paties pasekmes 


pavaldinių teisėms ir pareigoms 

Neapibrėžtos kiekybės ir neapibrėžto judėjimo 


pasekmių žinojimas; tai yra filosofijos pradai arba Šonai 
pirmasis pagrindas, vadinamas Philosophia Prima 122 
Apibrėžtu- a 
5 Figūros | | GEOMETRIJA 
: a Matematika 
kiekybės 1r ARITMETIKA 
judėjimo re 
pasekmių Skaičiaus 
Apibrėžtojo žinojimas Didelių 
judėjimo ir pasaulio 
kiekybės dalių, kokios | | ASTRONOMIJA 
pasekmių yra žemė ir Kosmografija 
zınojımas Atskirai žvaigždės, GEOGRAFIJA 
paimtų pasekmių 
kūnų žinojimas 
judėjimo ir 
kiekybės Specialių 
ažinimas | judėjimo | 
4 rūšių ir Mechanika kas 
kūnų figūrų Svorio teorija S 
pasekmių ARCONEKTORA 
žinojimas NAVIGACIJA 
E 22 —+"————— 1 ———— METEOROLOGIJA 
Zvaigždžių šviesos pasekmių žinojimas. Iš jų ir iš 
Saulės judėjimo pasekmių žinojimo atsiranda mokslas > RE 
Žvaigždžių įtakos pasekmių žinojimas — — — — ASTROLOGIJA 


Mineralų, akmenų, metalų ir pan. savybių Žinojimas 
Augalų savybių pasekmių Žinojimas 


Žemės 
dalių, 
kurios 
neturi 
pojūčių, 
pasekmių 
žinojimas 


Gyvūnų 
kokybių 
pasekmių 
žinojimas 


Apskritai 
gyvūnų 
savybių 
pasekmių 
žinojimas 


Konkrečiai 
žmonių 
savybių 
pasekmių 
Žinojimas 


Regėjimo pasekmių pažinimas OPTIKA 
Garsų pasekmių žinojimas MUZIKA 


Kitų jutimų pasekmių Žinojimas 


f ETIKA 


Žmonių jausmų 
pasekmių žinojimas 


Kalbos Aukštinant, 
pasekmių šmeižiant ir POEZIJA 
žinojimas pan. 
Įtikinėjant RETORIKA 
Samprotau- EA 
jant 
Mokslas apie 
Sudarant tai, kas p 
sutartis TEISINGA ir 
NETEISINGA 

Dešimtas skyrius 


APIE GALIĄ, VERTE, ORUMĄ, PAGARBĄ 
IR VERTINGUMĄ 


Galia. Žmogaus galia apskritai yra jo dabar turimos prie- 
monės ateityje įgyti kokį nors matomą gėrį, ir yra arba 
įgimta arba instrumentinė. 

Įgimta galia yra kūno ar proto sugebėjimų pranašumas, 
nepaprasta jėga, grožis, įžvalgumas, gabumas, iškalba, 
dosnumas, kilnumas. Galios, kurios įgytos šių [įgimtų] 
galių arba sėkmės dėka, yra instrumentinės. Tai priemo- 
nės ir instrumentai dar didesnei galiai įgyti, pvz., tur- 
tams, reputacijai, draugams ir slaptai Dievo pagalbai, ku- 
rią žmonės vadina sėkme arba laime, nes galios prigimtis 
šiuo požiūriu panaši į šlovę, vis augančią jai plintant, ar- 
ba į sunkių kūnų judėjimą, kuris kuo toliau, tuo labiau 
spartėja. 

Didžiausia žmogaus galia yra ta, kuri sudaryta iš dau- 
gumos Žmonių galių, susitarimų, suvienytų į vieną asme- 
nį, fizinį arba pilietinį, kuris naudojasi visomis šiomis ga- 
liomis, savo valia, — tokia yra valstybės galia, arba 
priklauso nuo kiekvieno atskiro jos nario valios — tokia 
yra partijos arba sambūrio (faction) galia, arba atskirų 
sambūrių, suvienytų į lygą, galia. Todėl turėti tarnų yra 
galia, turėti draugų - irgi yra galia, nes jie yra suvienytos 
jėgos. 

Turtas kartu su dosnumu taip pat yra galia, nes jis pa- 
deda įsigyti draugų ir tarnų; turtas be dosnumo nėra ga- 
lia, nes šiuo atveju jis negina, o daro žmones lengvai pri- 
einamomis pavydo aukomis. 

Valdžios reputacija yra galia, nes ji pritraukia tuos, ku- 
riems reikia globos. 

Dėl tos pačios priežasties yra ir mylinčio savo šalį žmo- 
gaus reputacija, vadinama populiarumu. 

Nesvarbu, dėl kokios savybės žmogus yra kitų myli- 
mas arba kelia jiems baimę, arba garsėja, kaip turintis 
tokią savybę, tai yra jo galia, priemonė sulaukti daugelio 
žmonių pagalbos ir tarnavimo. 

Sėkmė yra galia, nes ji sukuria Žmogaus išminties ir 
laimės reputaciją, kuri verčia žmones arba jo bijoti, arba 
juo pasikliauti. 

Jau įgijusių galią Žmonių mandagumas yra jų galios 
stiprinimas, nes šitaip jie pelno kitų meilę. 

Garsėjimas nuovoka tvarkant reikalus taikos metu ar 
vykstant karui yra galia, nes nuovokiems žmonėms mes 
daug noriau patikime mūsų pačių valdymą. 

Kilmingumas yra galia, bet tik tose valstybėse, kur kil- 
mingieji turi privilegijų, kurios ir yra jų galia. 

Galia yra ir iškalba, nes ji atrodo kaip nuovokumas. 

Galia yra graži Žmogaus išvaizda, nes, būdama gėrio 
pažadas, ji palankiai nuteikia tų Žmonių atžvilgiu mote- 
ris ir nepažįstamuosius. 

Žinojimas yra maža galia, nes nepasireiškia išorėje, to- 
dėl neatpažįstamas nė viename žmoguje; be to, jis būdin- 
gas tik nedaugeliui, o ir tie Žino tik nedaugelį dalykų. 
Mat žinojimas yra tokios prigimties, kad suprasti jį esant 
gali tik tas, kuris nemaža dalimi jį jau įgijo. 

Menai, naudingi visuomenei ir turintys pritaikymą, pvz., 
fortifikacija, mašinų ir kitų karo įrankių kūrimas, yra ga- 
lia, nes padeda gynybai ir pergalei, ir nors tikroji jų mo- 
tina yra mokslas, būtent matematika, tačiau jie iškeliami 
į dienos šviesą amato meistro rankomis, todėl laikomi 
(pribuvėją paprasti žmonės vadina motina) jo darbu. 

Vertė. Žmogaus VERTĖ (worth), arba vertingumas, kaip 
ir kitų daiktų, yra jo kaina, t. y. tiek, kiek būtų duodama 
už naudojimąsi jo galia, todėl ji nėra absoliutus dalykas, 
o priklauso nuo kito poreikių ir sprendimų. Gabaus ka- 

reivių vado vertė didelė karo - dabar vykstančio ar neiš- 
vengiamai gresiančio - metu, tačiau ne tokia didelė tai- 
kos metu. Išsilavinęs ir nepaperkamas teisėjas turi didelę 
vertę taikos metu, bet ne tokią didelę karo metu. Tiek 
kitų dalykų, tiek ir žmonių vertę nustato ne pardavėjas, 
o pirkėjas. Nors žmogus (kaip dauguma ir daro) vertintų 
save kuo aukščiausiai, tačiau tikroji jo vertė yra ne dides- 
nė už tą, kuria jį vertina kiti. 

Vertės, kurią mes suteikiame vienas kitam, apraiška yra 
tai, ką mes dažniausiai vadiname gerbimu ir negerbimu. 
Didžiai vertinti žmogų - reiškia jį gerbti; menkai vertinti — 
jo negerbti. Bet didžiai ir menkai šiuo atveju reikia supras- 
ti kaip lyginimą su ta verte (rate), kurią žmogus suteikia 
pats sau. 

Orumas. Visuomeninė žmogaus vertė, kurią jam sutei- 
kia valstybė arba visuomenė, yra tai, ką žmonės paprastai 
vadina ORUMU (dignity). Ir ši jo vertė, kurią jam suteikia 
valstybė, yra išreiškiama suteikiant jam valdžios, teismo, 
valstybinių įstaigų pareigas arba vardus ir titulus, kurie 
įvedami kaip pasižymėjimo ženklai tokiai vertei išskirti. 

Pagarba ir nepagarba. Prašyti kitą kokios nors pagal- 
bos, tai rodyti jam PAGARBĄ (honour), nes tai yra ženklas, 
kad mes manome, jog jis turi galią mums padėti; ir juo 
sunkiau tokią pagalbą suteikti, juo didesnė pagarba. 

Paklusti kam nors, vadinasi, rodyti pagarbą, nes joks 
žmogus nepaklūsta tiems, kurie, jo manymu, neturi ga- 
lios jam padėti arba pakenkti. Taigi nepaklusti - reiškia 
negerbti. 

Dovanoti žmogui brangias dovanas, reiškia jį pagerbti, 
nes tai yra jo protekcijų pirkimas ir jo galios pripažini- 
mas. Dovanoti menkas dovanas, - vadinasi, jo negerbti, 
nes tai yra tik išmalda, bylojanti, kad tas žmogus yra toks, 
kuriam reikalinga menka pagalba. 

Uoliai rūpintis kieno nors gėriu, taip pat jam meilikau- 
ti, irgi reiškia jį gerbti, nes tai yra ženklas, kad mes nori- 
me jo globos ar pagalbos. Nepaisyti ko nors ir jį ignoruo- 
ti - vadinasi, jo negerbti. 

Duoti kelią, užleisti kam nors kokį nors patogesnę vietą, 
vadinasi, jį gerbti, nes tai yra didesnės galios pripažini- 
mas. Reikalauti sau šio patogumo reiškia nepagarbą kitam. 

Rodymas kitam Žmogui kokių nors meilės ar baimės 
ženklų yra pagarba; nes ir mylėti, ir bijotis - tai jį vertinti. 
Ką nors niekinti arba ko nors nemylėti ir mažiau bijoti, 
negu jis to tikisi, vadinasi, jo negerbti, t. y. menkai jį 
vertinti. 

Girti, aukštinti ar vadinti ką nors laimingu —- reiškia 
pagarbą, nes yra vertinamas tik gerumas, jėga ir laimė. 
Užgaulioti, plūsti, išjuokti ar gailėtis - vadinasi, negerbti. 

Kalbėti su kuo nors pagarbiai, būti su juo pagarbiam ir 
kukliam - vadinasi, jį gerbti, ir tai yra baimės jį įžeisti 
požymiai. Kalbėti su kuo nors neapgalvotai, elgtis jo aki- 
vaizdoje nepadoriai, nevalyvai, akiplėšiškai reiškia to žmo- 
gaus negerbti. 

Tikėti kuo nors, juo pasitikėti ir pasikliauti, reiškia jį 
gerbti; tai geros nuomonės apie jo dorybę ir galią ženklas. 
Nepasitikėti ar netikėti — tai negerbti. 

Klausyti kokio nors Žmogaus patarimo arba domėtis 
tuo, kad ir ką jis kalbėtų, - reiškia jį gerbti, nes tai požy- 
mis, kad mes jį laikome išmintingu, iškalbingu ar sąmo- 
jingu. Snausti, išeiti ar šnekučiuotis jam kalbant - tai jo 
negerbti. 

Daryti kitam dalykus, kuriuos jis laiko pagarbos ženk- 
lais arba kuriuos tokiais daro įstatymas ar paprotys, — 
reiškia ji gerbti, nes pritardami pagarbai, rodomai kitų, 
mes pripažįstame visų pripažintą galią. Atsisakyti juos 
daryti — reiškia negerbti. 

Sutikimas su kieno nors nuomone reiškia pagarbą jam, 
nes tai ženklas, kad pritariame jo sprendimui ir išminčiai. 
Nesutikimas - tai nepagarba ir priekaištavimas jam dėl 
klaidos ar (jei nesutinkama dėl daugelio dalykų) kvai- 
lumo. 

Sekti kuo nors — reiškia jį gerbti, jam karštai pritarti. 
Mėgdžioti jo priešus — vadinasi, jo negerbti. 

Gerbti tuos, kuriuos gerbia koks nors žmogus, - reiškia 
gerbti jį patį, nes tai ženklas, kad pritariame jo sprendi- 
mui. Gerbti jo priešus, - vadinasi, negerbti jo. 

Naudotis kieno nors patarimu arba pagalba sunkiu at- 
veju reiškia jį gerbti, nes tai yra ženklas, kad manome jį 
esant išmintingą ar turintį kitokią galią. Tais pačiais atve- 
jais atsisakymas siūlomo patarimo ar pagalbos byloja apie 
nepagarbą. 

Visi šie pagarbos reiškimo būdai yra natūralūs tiek vals- 
tybėje, tiek ir privačiame gyvenime. Tačiau valstybėse, 
kur žmogus (arba Žmonės) turi aukščiausiąją valdžią ir 
gali viską, kas patinka, padaryti pagarbos ženklais, gali 
būti ir kitų pagarbos ženklų. 

Suverenas parodo pagarbą savo pavaldiniui, suteikda- 
mas jam kokį nors titulą, pavesdamas pareigas, duoda- 
mas užsiėmimą arba atlikdamas veiksmus, kuriuos jis pats 
savo valia nustatė kaip pagarbos savo pavaldiniui ženklą. 

Persijos karalius pareiškė pagarbą Mordechajui, nu- 
sprendęs, kad jis, aprengtas karaliaus rūbais ir su karūna 
ant galvos, jotų gatvėmis ant vieno iš karališkų žirgų, o 
prieš jį eitų princas šaukdamas: „Taip daroma žmogui, kurį 
karalius nori ypatingai pagerbti“*9. Tačiau kitas Persijos ka- 
ralius, ar tas pats kitu atveju, kažkam, kuris už didelius 
nuopelnus panoro būti aprengtas karaliaus rūbais, leido, 
bet su sąlyga, kad šis juos dėvėtų kaip karaliaus juokda- 
rys, ir tai jau buvo nepagarba. Taigi pilietiniai pagarbos 
ir pasižymėjimo ženklai kyla iš valstybės asmens ir pri- 

klauso nuo suvereno valios, todėl jie yra laikini ir vadina- 
mi pilietinės pagarbos ženklais. Tai teisėjo vardas, pareigos, 
titulai, o kai kuriose vietose - uniformos ir herbai. Ir žmo- 
nės gerbia tuos, kurie juos turi, kaip turinčius daug vals- 
tybės palankumo ženklų, o toks palankumas yra galia. 

Garbingumas. Visoks turtas, veiksmas arba savybė, kuri 
yra galios įrodymas ir ženklas, yra garbingi. 

Todėl būti gerbiamam, daugelio mylimam ar kelian- 
čiam daugeliui baimę, yra garbinga, nes tai yra galios 
įrodymai. Būti gerbiamam nedaugelio arba niekieno yra 
negarbingumas. 

Negarbingumas. Valdžia ir pergalė kelia pagarbą, nes 
yra pasiekiami jėga; o nelaisvė yra negarbingumas, jis sie- 
jasi su neturtu ar baime. 

Sėkmė (jeigu ji nuolatinė) yra pagarbos dalykas kaip 
Dievo malonės ženklas. Nelaimės ir praradimai - negar- 
binga. Turėti turto garbinga, nes jis yra jėga. Skurdas — 
negarbinga. Didžiadvasiškumas, dosnumas, viltis, drąsa, 
pasitikėjimas kelia pagarbą, nes jie kyla iš galios pojūčio. 
Silpnadvasiškumas, šykštumas, baimingumas, nepasitikė- 
jimas savimi yra negarbingumas. 

Savalaikis apsisprendimas arba nusprendimas, ką rei- 
kia daryti, kelia tam tikrą pagarbą, nes tai yra mažų sun- 
kumų ir pavojų niekinimas. Neryžtingumas - tam tikra 
negarbė, nes tai ženklas, kad pervertinami maži sunku- 
mai ir maži pranašumai. Iš tikrųjų, jei žmogus svarstė 
apie dalykus pakankamai ilgai ir nieko nenusprendė, ma- 
tyt, skirtumas tarp dalykų vertės yra labai menkas; todėl, 
jei Žmogus nieko nenusprendė, vadinasi, jis teikia perne- 
lyg daug reikšmės menkiems dalykams, o tai yra silpna- 
dvasiškumas. 

Visi veiksmai ir kalbos, išplaukiančios arba atrodo, kad 
išplaukiančios iš didelio patyrimo, žinojimo, sugebėjimo 
spręsti ar sąmojingumo, kelia pagarbą, nes visi šie daly- 

kai yra galia. Veiksmai arba žodžiai, kurie išplaukia iš 
suklydimo, nežinojimo arba kvailumo, daro negarbę. 

Jeigu žmogaus rimtumas, atrodo, išplaukia iš to, kad jo 
protas yra kuo nors užimtas, tai jis kelia pagarbą, nes 
užimtumas yra galios požymis. Tačiau jeigu jis, kaip at- 
rodo, kyla iš Žmogaus noro tokiu atrodyti, tai yra negar- 
bė, nes pirmojo rimtumas primena laivo, pakrauto prekė- 
mis, stabilumą; antrojo rimtumas - tai lyg stabilumas tokio 
laivo, kurio balastas yra smėlis ir kitoks šlamštas. 

Būti žymiam, tai yra žinomam dėl savo turto, pareigų, 
didelių darbų ir žygių arba kokio nors didelio gėrio, yra 
garbinga, nes tai yra galios, dėl kurios jis yra žymus, žen- 
klas. Priešingai, nežinomumas yra nešlovė. 

Būti kilusiam iš Žymių tėvų yra garbinga, nes garsių 
tėvų vaikai labai lengvai gauna pagalbą ir įgyja savo pro- 
tėvių draugų. Priešingai, būti kilusiam iš nežinomų tėvų, 
yra negarbinga. 

Veiksmai, kylantys iš teisingumo jausmo ir susiję su 
praradimais, laikomi garbingais, nes tai didžiadvasiškumo 
požymis, o didžiadvasiškumas yra galios ženklas. Prie- 
šingai, suktumas, gudravimas, teisingumo nepaisymas, 
yra negarbinga. 

Godumas didelio turto, didelis pasižymėjimo ir garbės 
ženklų troškimas yra tam tikras garbingumas, nes tai ga- 
lios juos įgyti ženklai. Mažų laimėjimų ar paaukštinimų 
troškimas ar mažos ambicijos laikoma negarbe. 

Šiuo atveju pagarbumo nekeičia tai, ar tas veiksmas, 
jeigu tik jis kilnus ir varginantis, vadinasi, didelės galios 
ženklas, yra teisingas ar neteisingas, nes pagarba — tai 
vien nuomonė apie galią. Todėl ir senovės pagonys ma- 
nė, kad jie neniekina, o, priešingai, kad didžiai šlovina 
dievus, vaizduodami juos savo poemose prievartaujan- 
čius, vagiančius ir atliekančius kitus didžius, bet neteisin- 
gus ar nešvarius veiksmus; todėl jokie Jupiterio Žygiai 

nėra tokie šlovingi kaip jo svetimoterystė, o Merkuri- 
jaus — kaip jo apgavystės ir vagystės. Iš garbinimų Home- 
ro himne didžiausias yra tas, kuris gimė rytą, vidurdieny 
išrado muziką, o vakare pavogė Apolono bandą iš jo pie- 
menų. 

Žmonės, prieš sukuriant dideles valstybes, taip pat ne- 
laikė gėdinga būti piratu ar pakelės plėšiku, - veikiau tai 
buvo vertinama kaip teisėta veikla, ir ne vien Graikijoje, 
bet ir kitose tautose, kaip akivaizdu iš senovės istorijos. Ir 
šiandien šioje pasaulio dalyje yra gerbiamos dvikovos, 
nors jos yra ir neteisėtos, ir bus gerbiamos tol, kol ateis 
toks laikas, kai pagarba bus pareiškiama tiems, kurie jų 
atsisakys, ir gėdinami bus tie, kurie kviečia į dvikovą. Juk 
dvikovos taip pat dažnai būna drąsos pasireiškimai, o 
drąsos pagrindas visuomet yra jėga arba miklumas, kurie 
yra galia; nors dažniausiai jos būna neapgalvotos kalbos 
ir negarbės baimės vieno arba abiejų besikaunančių pa- 
darinys. Įsipainioję per neapdairumą yra priversti kautis, 
kad išvengtų nešlovės. 

Herbai. Paveldėti herbai ir giminės ženklai ant drabu- 
žių, jeigu jie suteikia reikšmingas privilegijas, yra gerbti- 
ni, kitu atveju - ne, nes jų galią sudaro arba privilegijos, 
arba turtas, arba kokie nors kiti dalykai, kurie yra vieno- 
dai gerbiami kitų žmonių. Ši garbingumo rūšis, dažniau- 
siai šlovinama diduomenės, kilo iš senovės germanų, nes 
tokių dalykų nėra buvę ten, kur nebuvo žinomi germanų 
papročiai. Ir dabar šie dalykai nežinomi ten, kur niekada 
negyveno germanai. Senovės graikų karo vadai, eidami į 
karą, išsipiešdavo ant savo skydų jiems patinkančius žen- 
klus, nes neišpieštas skydelis buvo skurdo ir eilinio karei- 
vio požymis; tačiau tie išpiešti skydai nebuvo perduoda- 
mi paveldėjimo keliu. Romėnai perduodavo savo giminės 
ženklus, tačiau tai buvo jų protėvių portretai, o ne žen- 
klai ir įrašai. Azijos, Afrikos ir Amerikos tautos niekada 

neturėjo ir neturi tokių dalykų. Šį paprotį turėjo vien ger- 
manai ir jį išplatino Anglijoje, Prancūzijoje, Ispanijoje ir 
Italijoje, kai jie padėdavo romėnams arba patys užkariau- 
davo ką nors šiose vakarinėse pasaulio dalyse. 

Senovėje Vokietija, kaip ir kitos šalys savo valstybės 
užuomazgoje, buvo susiskaldžiusi ir valdoma gausybės 
mažų valdoviukų arba giminių vadų, kurie be perstojo 
kariavo vieni su kitais. Šie vadai arba valdovai dažniau- 
siai dėl to, kad juos ginkluotus atpažintų savieji, o iš da- 
lies ir norėdami pasipuošti, nupiešdavo ant savo ginklų, 
skydų ar apsiaustų kokių nors žvėrių ar kitų daiktų at- 
vaizdus, taip pat užsidėdavo ant savo šalmų kokį nors 
išsiskiriantį ir aiškiai matomą ženklą. Ir šis ornamentas 
ant ginklų ir ant šalmo paveldėjimo keliu pereidavo jų 
vaikams: vyriausiam - toks koks yra, kitiems - su tam 
tikrais pakeitimais, kuriuos vyriausiasis vadas, vokiškai 
vadinamas Here-alt, manė esant reikalingus. Kai daug to- 
kių giminių susijungdavo ir sudarydavo didesnę monar- 
chiją, ši Here-alto pareiga suteikti skirtumus herbams bu- 
vo paversta specialia tarnyba. Ir šių valdovų palikuonys 
yra didžioji ir sena diduomenė, kurios herbuose dažniau- 
siai pavaizduoti drąsūs ir plėšrūs padarai arba pilys, dan- 
tytos tvirtovių sienos, kardasaičiai, ginklai, grotos, aštria- 
tvorės ir kiti kariniai ženklai, nes tuomet niekas nebuvo 
taip gerbiama kaip geros karinės savybės. Vėliau ne tik 
karaliai, bet ir respublikos suteikdavo įvairaus pobūdžio 
herbus žmonėms, kurie eidavo į karą arba iš jo grįždavo, 
paskatinti arba apdovanoti už nuopelnus. Visa tai pasta- 
bus skaitytojas gali rasti tokiuose senovės graikų ir romė- 
nų istorijos veikaluose, kuriuose minima germanų tauta 
ir tų laikų papročiai. 

Garbės titulai. Garbės titulai, pavyzdžiui, kunigaikštis, 
grafas, markizas ir baronas, yra gerbiami, kaip turintys 
vertę, kurią jiems suteikė aukščiausioji valstybės valdžia. 

Senais laikais tai buvo pareigų ir karinės valdžios titulai, 
kai kurie paveldėti iš romėnų, kai kurie - iš germanų ir 
prancūzų. Kunigaikščiai (lotyniškai duces) buvo karvedžiai; 
grafai (comites) lydėdavo karvedį iš draugystės ir būdavo 
paliekami valdyti ir ginti užkariautų ir numalšintų kraš- 
tų. Markizai (marchiones) buvo grafai, kurie valdė imperi- 
jos pakraščius. Šie kunigaikščio, grafo ir markizo titulai 
atėjo į imperiją apytikriai Konstantino Didžiojo?! laikais 
iš germanų (militia) papročių. Tačiau baronas, atrodo, bu- 
vo galų titulas ir reiškė didelį žmogų; tokie buvo kara- 
liaus ar princo žmonės, karo metu laikomi asmeninėms 
paslaugoms. Man regis, „baronas“ yra kilęs iš „vir“, vir- 
tusio „ber“ ir „bar“, kuris galų kalboje reiškė tą patį, ką ir 
„vir“ lotyniškai, vėliau šis žodis kisdamas virto „bero“ ir 
„baro“; taigi ir šie žmonės buvo vadinami beroneis, vė- 
liau - barones ir ispanų kalboje - varones. Tie, kurie norėtų 
smulkiau sužinoti apie garbės titulų kilmę, gali tai rasti, 
kaip tai padariau aš, nuostabiausiame p. Seldeno** trak- 
tate šia tema. Ilgainiui šios garbingos pareigos - dėl ne- 
ramumų ir tam, kad valdymas būtų geras ir taikus, — 
buvo paverstos vien titulais, dažniausiai skirtais pavaldi- 
nių hierarchijai, jų vietai ir tvarkai valstybėje pažymėti; 
ir žmonės tapdavo kunigaikščiais, grafais, markizais ir 
baronais tokiose vietovėse, kuriose jie neturėjo nei valdų, 
nei nuosavybės. Tam pačiam tikslui buvo sumanyta ir 
daugiau titulų. 

Vertingumas. Tinkamumas. Žmogaus VERTINGUMAS 
(worthiness) skiriasi nuo jo vertės, taip pat ir nuo jo pra- 
našumų ar nuopelnų, - tai ypatinga galia ar sugebėjimas 
tam, kam jis, sakoma, yra vertas; šis ypatingas sugebėji- 
mas dažniausiai vadinamas TINKAMUMU (fitness), arba pri- 
taikytumu (aptitude). 

Kadangi labiausiai vertas būti vadu, teisėju ar turėti 
kokias nors kitas pareigas tas, kuris tam yra tinkamiau- 

sias ir pasižymi savybėmis, kurių reikia toms pareigoms 
gerai atlikti; ir labiausiai vertas turtų tas, kuris pasižymi 
savybėmis, labiausiai reikalingomis geram tų turtų nau- 
dojimui, - neturėdamas kurios nors iš šių savybių, žmo- 
gus vis dėlto gali būti garbingas bei vertas ir vertingas 
dėl ko nors kito. Antra vertus, žmogus gali būti vertas 
turto, pareigų ar tarnybos, tačiau vis dėlto neturėti pir- 
mumo teisės jų gauti, todėl negalima sakyti, kad jis jų 
nusipelno ar užsitarnauja. Iš tikrųjų nuopelnas suponuo- 
ja teisę ir tai, kad užsitarnautas dalykas priklauso gauti 
pagal pažadą, bet apie tai daugiau pasakysiu vėliau, kai 
kalbėsiu apie sutartis. 


Vienuoliktas skyrius 


APIE ELGSENOS SKIRTUMUS 


Kas yra elgsena. Elgseną (manners) aš čia suprantu ne 
kaip deramą elgesį, geras manieras, pavyzdžiui, kaip žmo- 
gus turi sveikintis su kitu žmogumi arba kaip jis turi iš- 
siskalauti burną ar išsivalyti dantis prieš eidamas į sve- 
čius, ir kitus panašius paprasto padorumo (small morals) 
dalykus, o kaip tas žmonių savybes, kurios yra susijusios 
su jų gyvenimu drauge taikoje ir vienybėje. Todėl turime 
atsižvelgti į tai, kad laimė šiame gyvenime - tai ne paten- 
kintos sielos ramybė. Mat nėra tokio finis ultimus (galuti- 
nio tikslo) ir summum bonum (didžiausio gėrio), apie ku- 
riuos kalbama senųjų filosofų moralistų knygose. Ir 
žmogus, kuris jau nieko nenori, negali ilgiau gyventi, kaip 
ir tas, kuris nebeturi pojūčių ir vaizduotės. Laimė yra nuo- 
latinis noro judėjimas nuo vieno objekto prie kito; ir pir- 
mesniojo objekto pasiekimas yra tik Žingsnis prie antrojo. 
Priežastis ta, kad žmogaus tikslas nėra pasitenkinti tik 
kartą ir vieną akimirką, [Žmogaus tikslas] yra užsitikrinti, 
kad savo norus galėtų patenkinti ir ateityje. Todėl žmo- 

nės valingais veiksmais ir polinkiais siekia ne tik [ką nors] 
įgyti, bet ir užsitikrinti patenkinamą bei sotų gyvenimą; 
skiriasi tik būdai, kuriuos iš dalies nulemia žmonių skir- 
tingi jausmai, iš dalies žinojimas skirtumo tų priežasčių, 
kurios duoda norimą rezultatą, ir nuomonių apie jas. 

Nuolatinis valdžios troškimas, būdingas visiems žmo- 
nėms. Taigi į pirmą vietą aš iškelsiu bendrą visų žmonių 
polinkį - amžiną ir nuolatinį vis didesnės valdžios troš- 
kimą, pasibaigiantį tik su mirtimi. Priežastis ne visada 
yra ta, kad žmogus tikisi vis didesnio malonumo už tą, 
kurį jis jau turėjo; ir ne ta, kad jis negalėtų pasitenkinti 
nuosaikia valdžia, o ta, kad jis negali užsitikrinti valdžios 
ir priemonių dėl savo gerovės, kurią jis turi dabar, neįgy- 
damas daugiau. Todėl taip ir yra, kad karaliai, kurių val- 
džia yra didžiausia, stengiasi ją namuose stiprinti įstaty- 
mais, o užsienyje - karais; ir kai tai pavyksta, atsiranda 
naujas troškimas: kai kuriems - garbės, kurią atneštų nauji 
užkariavimai, kitiems — ramaus, lengvo gyvenimo ir jus- 
linių malonumų, dar kitiems - kad jais būtų žavimasi 
arba kad jie būtų giriami už pranašumą kuriame nors iš 
menų ar šiaip dėl kokio nors kito proto sugebėjimo. 

Vaidų, kylančių dėl tarpusavio varžybų, pamėgimnas. 
Tarpusavio varžybos dėl turtų, garbės, vadovavimo ar 
kitos valdžios krypsta į vaidus, priešiškumą ir karą, nes 
būdas, kuriuo kiekvienas varžovas gali patenkinti savo 
norą, yra žudyti, pajungti, išstumti arba atstumti kitą. Iš 
dalies varžybos dėl garbės nuteikia senovės garbinimui. 
Nors žmonės varžosi su gyvaisiais, o ne su mirusiais, 
kuriuos iškelia labiau negu priklauso, kad jie galėtų už- 
temdyti gyvųjų šlovę. 

Pilietinis paklusnumas, kylantis is ramybės noro, is 
mirties ar sužeidimo baimės. Ramaus lengvo gyvenimo 
ir juslinių malonumų troškimas lenkia Žmones paklusti 

bendrajai valdžiai, nes tokiais norais žmogus atsisako tos 
saugos, kurios jis galėtų tikėtis iš savo paties darbštumo 
ir darbo. Mirties ir sužeidimo baimė nuteikia tam pačiam 
ir dėl tos pačios priežasties. Priešingai, neturtingi ir už- 
grūdinti žmonės, nepatenkinti savo padėtimi, taip pat kaip 
ir tie, kurie trokšta vadovauti kariuomenei, yra linkę pa- 
laikyti bei skatinti priežastis, sukeliančias karą, kelti ne- 
ramumus ir maištus, nes karinę šlovę galima įgyti tik ka- 
riaujant; ir nėra kitos vilties blogam žaidimui pataisyti, 
kaip tik priversti iš naujo išmaišyti kortas. 

Paklusnumas, kylantis iš menų pamėgimo. Žinojimo 
ir taikių menų troškimas verčia žmones paklusti bendrai 
valdžiai, nes tai yra noras turėti laisvalaikį ir, vadinasi, 
kad juos gintų ne jų pačių, o kokia nors kita jėga. 

Dorybės meilė kylanti iš pagyrimų troškimo. Garbės 
noras nuteikia žmones girtiniems veiksmams, kad jie pa- 
tiktų tiems, kurių sprendimą jie vertina, nes mes niekina- 
me ir pagyrimus tų žmonių, kuriuos niekiname. Pomirti- 
nės šlovės troškimas nuteikia taip pat. Ir nors po mirties 
ir nebus juntami pagyrimai, sakomi mums žemėje, nes tai 
džiaugsmai, kurie ištirpsta neapsakomuose dangaus 
džiaugsmuose arba kurie išnyksta ir užgęsta nepaprasto- 
se pragaro kančiose, tačiau tokia šlovė nėra tuščia ir ne- 
vaisinga, nes žmonės patiria malonumą dabar, ją numa- 
tydami ir galvodami apie naudą, kurią dėl jos turės jų 
palikuonys; nors to jie nemato dabar, tačiau įsivaizduoja, 
o kiekvienas dalykas, kuris malonus pojūčiams, taip pat 
malonus ir jį įsivaizduojant. 

Neapykanta, kylanti dėl to, kad sunku atsilyginti už 
dideles geradarystes. Jei sulaukiame iš žmogaus, kuris, 
manome, yra mums lygus, didesnių geradarysčių, nei ga- 
lime tikėtis jam atsilyginti, tai nuteikia apsimestinei mei- 
lei, o iš tikrųjų — slaptai neapykantai, nes pasijuntame esą 

beviltiški skolininkai, kurie, vengdami susitikti su skolin- 
toju, slapta geidžia, kad šis atsidurtų ten, kur jo niekada 
daugiau nebeišvystų. Juk geradarystės įpareigoja, o įpa- 
reigojimai — tai vergovė; įsipareigojimas, kurio negalima 
išpildyti, yra amžina vergovė, kuri - lygiam sau žmo- 
gui - yra nepakenčiama. Tačiau jei patyrėme geradarystę 
iš Žmogaus, kurį mes pripažįstame esant aukštesnį už 
mus, tai nuteikia meilei, nes įsipareigojimas čia nėra nau- 
jas pažeminimas; ir džiaugsmingas priėmimas (kurį žmo- 
nės vadina dėkingumu) yra tokia pagarba, išreiškiama įpa- 
reigojančiam, kad apskritai yra laikoma atsilyginimu. Ir 
geradarystės, nors ir patirtos iš lygaus ar žemesnio, jeigu 
tik yra viltis atsimokėti, nuteikia meilei, nes, gavėjo su- 
pratimu ir ketinimu, tai yra abipusės pagalbos ir abipu- 
sių paslaugų įsipareigojimas; iš to kyla tarpusavio varžy- 
bos, kuris kurį pranoks geradarystėmis ir dovanomis, — 
kilniausios ir naudingiausios varžybos, kokios tik gali būti, 
kur nugalėtojas yra patenkintas savo pergale, o kitas at- 
sirevanšuoja tai pripažindamas. 

Neapykanta, kylanti iš suvokimo, kad jis pats nusi- 
pelno neapykantos. Jeigu žmogus įžeidė kitą žmogų la- 
biau, nei gali ar nori tai išpirkti, tai jis yra linkęs neapkęs- 
ti įžeistojo, nes turi tikėtis keršto arba atleidimo, o tai jam 
tiek viena, tiek kita yra nepakenčiama. 

Pasirengimas sužeisti, kylantis iš baimės. Priespaudos 
ir spaudimo baimė nuteikia žmogų užbėgti tam už akių, 
t. y. pirmam suduoti smūgį arba ieškoti visuomenės pa- 
galbos, nes nėra kitų būdų, kuriais žmogus galėtų apsau- 
goti savo gyvybę ir laisvę. 

Ir iš nepasitikėjimo savo paties protu. Žmonės, kurie 
nepasitiki savo pačių sumanymu, sąmyšio ir maištų metu 
yra geriau pasirengę pergalei už tuos, kurie mano, kad jie 
yra išmintingi arba gudrūs. Mat pirmieji mėgsta tartis, O 
antrieji (bijodami būti apgauti) mėgsta kirsti pirmieji. Maiš- 

to metu, kai žmonės visuomet turi būti pasirengę Mūšiui, 
laikymasis drauge ir visų bendros jėgos pranašumų iš- 
naudojimas yra geresnė strategija už tą, kurią gali suma- 
nyti subtilus protas. 

Bergždi ketinimai, kylantys iš tuščiagarbisškumo. Tuš- 
čiagarbiai žmonės, neturintys didelių sugebėjimų, bet jau- 
čiantys malonumą įsivaizduoti save šaunuoliais ir nar- 
suoliais, yra linkę tik į pagyrūniškumą, o ne į pastangas, 
nes, iškilus pavojui ar sunkumams, jie nieko nedaro, to- 
dėl susilaukia tik to, kad išaiškėja jų nesugebėjimas. 

Tuščiagarbiai žmonės, kurie vertina savo sugebėjimus, 
remdamiesi kitų žmonių meilikaujamais pagyrimais arba 
tuo, kad koks nors ankstesnis jų veiksmas atsitiktinai bu- 
vo sėkmingas, neturėdami tvirto pagrindo, kuris remtųsi 
tikru savo pačių pažinimu, yra linkę stačia galva kur nors 
pulti, bet, kilus pavojui ar sunkumui, yra linkę, jeigu tik 
gali, pasitraukti; mat nematydami, kaip galėtų išlikti sau- 
gūs, jie greičiau jau rizikuos savo garbe, kuri gali būti 
sugrąžinta pasiteisinimais, nei savo gyvybe, kurios nesu- 
grąžintų jokie „balzamai“. 

Ambicijos, kylančios iš nuomonės apie savo sugebė- 
jimus. Žmonės, kurie yra tvirtai įsitikinę savo išmintin- 
gumu valdymo reikaluose, yra linkę būti ambicingi. Mat, 
neturėdami valstybinių pareigų taryboje ar teisme, jie ne- 
tenka tos garbės, kurią jiems galėtų suteikti jų išmintis. 
Todėl gražbyliai yra linkę siekti valstybinių pareigų, nes 
iškalbingumas atrodo lyg išmintis tiek jiems patiems, tiek 
ir kitiems. 

Neryžtingumas, atsirandantis dėl pernelyg didelio 
smulkmenų vertinimo. Silpnadvasiai žmonės linkę į ne- 
ryžtingumą, dėl to jie praranda progas ir geriausias gali- 
mybes veikti. Jeigu Žmonės svarstė tol, kol atėjo metas 
veikti, ir jeigu jiems tada dar nėra aišku, ką būtų geriau- 

sia daryti, tai ženklas, kad motyvų skirtumas tarp vieno 
ar kito galimo veiksmo nėra didelis, todėl tada neapsi- 
spręsti — tai prarasti progą, aptarinėjant smulkmenas, o 
šitai yra silpnadvasiškumas. 

Dėl taupumo (neturtingų žmonių dorybės) žmogus ne- 
įstengia atlikti tokių veiksmų, kuriems reikia vienu metu 
sutelktų daugelio Žmonių jėgų; tai susilpnina jų pastan- 
gas, kurių galią reikia puoselėti ir palaikyti dovanomis. 

Pasitikėjimas kitais, kylantis iš išminties ir gerumo 
požymių nežinojimo. Iškalbingumas drauge su meilika- 
vimu nuteikia Žmones pasitikėti tais, kurie juos turi, nes 
pirmasis yra atrodanti išmintis, o antrasis - gerumas. Pri- 
dėkite prie jų dar ir karinę šlovę, ir tai nuteiks žmones 
atsiduoti ir paklusti tiems Žmonėms, kurie turi šių savy- 
bių. Dvi pirmosios savybės jiems laiduoja, kad iš to žmo- 
gaus jiems negresia joks pavojus, o paskutinė jiems sutei- 
kia saugumo dėl kitų keliamo pavojaus garantiją. 

Pasitikėjimas kitais, kylantis iš prigimtinių priežas- 
čių nežinojimo. Neturėjimas žinių, t. y. priežasčių neži- 
nojimas, nuteikia ar veikiau priverčia žmogų pasikliauti 
kitų patarimu ir autoritetu. Visi žmonės, kuriuos domina 
tiesa, jeigu nepasitiki savo pačių nuomone, turi pasitikėti 
kieno nors kito, kurį jie laiko išmintingesniu už save ir 
nemato jokio pagrindo, kodėl jis turėtų juos apgaudinėti, 
nuomone. 

Ir iš supratimo trūkumo. Dėl žodžių reikšmės nežino- 
jimo, t. y. jų nesupratimo, žmonės linkę iš karto patikėti 
ne tik tiesa, kurios jie nežino, „priimti viską už gryną 
pinigą“, bet ir klaidomis, ir nesąmonėmis, pasakytomis 
tų, kuriomis jie tiki, nes nei klaida, nei nesąmonė negali 
būti atskleista be absoliučiai tiksliai suprastų Žodžių. 

Dėl tos pačios priežasties žmonės duoda skirtingus pa- 
vadinimus tam pačiam daiktui, nelygu kaip skiriasi jų 
jausmai. Kai pritariama kieno nors asmeninei nuomonei, 

ji vadinama nuomone, o kai ši nepatinka - erezija; tačiau 
„erezija“ ir reiškia ne ką kitą, o asmeninę nuomonę, tik ji 
yra tulžingesnė. 

Dėl to paties atsitinka ir taip, kad Žmonės neištyrę ir 
gerai nesuprasdami negali atskirti, vieno daugelio žmo- 
nių veiksmo nuo daugelio kitų Žmonių veiksmų; pavyz- 
džiui, vieno visų Romos senatorių veiksmo nužudant Ka- 
tiliną > nuo daugelio kelių senatorių veiksmų nužudant 
Cezarį, todėl yra linkę laikyti tautos veiksmu tai, kas yra 
daugybė veiksmų, kuriuos atlieka daugybė Žmonių, nors 
jiems galbūt vadovauja vienas Žmogus. 

Papročių laikymasis, kylantis is to, kas teisinga, ir iš 
to, kas neteisinga, prigimties nežinojimo. Teisės, teisin- 
gumo, įstatymo ir teisėtvarkos įsteigimo priežasčių ir jų 
sandaros nežinojimas skatina žmogų savo veiksmų tai- 
sykle laikyti paprotį ir pavyzdį; neteisinga yra laikoma 
tai, kas pagal paprotį buvo baudžiama, o teisinga tai, kai 
galima pateikti pavyzdį, kai tai nebuvo nubausta, o prie- 
šingai, net buvo aprobuota, arba pateikti precedentą (kaip 
teisininkai, kurie taiko tik šį klaidingą teisingumo matą, 
tai barbariškai vadina), kaip maži vaikai, kurie neturi ki- 
tos gero ir blogo elgesio taisyklės, išskyrus bausmę, kurią 
jiems skiria jų tėvai ir mokytojai; skirtumas čia tik tas, 
kad vaikai visada laikosi šios taisyklės, o žmonės - ne; 
tapę stiprūs ir užsispyrę, jie nuo papročio kreipiasi į pro- 
tą ir nuo proto - į paprotį, žiūrėdami, kaip jiems yra nau- 
dingiau: atsisakydami papročio, kai to reikalauja jų inte- 
resai, ir priešindamiesi protui, kai protas yra prieš juos. 
Todėl to, kas teisinga, ir to, kas neteisinga, mokslas nuo- 
lat yra ginčijamas ir plunksna, ir kardu. Tuo tarpu linijų 
ir figūrų mokslas nėra taip ginčijamas, nes žmonėms ne- 
rūpi, kas šiame dalyke yra tiesa, nes tai yra dalykas, kuris 
nesusikerta nei su žmonių ambicijomis, nei su jų nauda, 
nei su jų geiduliais. Aš neabejoju, jog šis mokslas, jeigu ir 

nebūtų bandomas nuginčyti, tai būtų nuslėptas ir nuslo- 
pintas, sudeginant visas geometrijos knygas, kaip tai ga- 
lėtų padaryti tas, kuriam tai rūpėtų, jeigu kurio nors žmo- 
gaus teisei į valdžią arba tų žmonių, kurie turi valdžią, 
interesams prieštarautų tai, kad trys trikampio kampai yra 
lygūs dviem kvadrato kampams. 

Sliejimasis prie privačių asmenų dėl taikos ir ram y- 
bés priežasčių nežinojimo. Tolimų priežasčių nežinoji- 
mas verčia žmones priskirti visus įvykius tiesioginėms ir 
instrumentinėms priežastims, nes tai yra vienintelės prie- 
žastys, kurias jie pastebi bei suvokia. Dėl to taip ir atsitin- 
ka, kad tose vietose, kur žmonės kenčia nuo valstybinių 
mokesčių, jie išlieja savo pyktį ant mokesčių rinkėjų, t. y. 
ant arenduotojų, surinkėjų ir kitų valstybės mokesčių Ži- 
nybos tarnautojų; ir šliejasi prie tų, kurie kaltina valdžią; 
kai taip darydami jie nueina pernelyg toli, kad jau nebe- 
turi vilties būti išteisinti, tąda puola ir aukščiausiąją val- 
džią, bijodami bausmės arba atleidimo gėdos. 

Lengvatikystė dėl prigimties nepažinimo. Dėl natūra- 
lių priežasčių nežinojimo žmogus linksta į lengvatikystę, 
jis daug kartų patiki neįmanomais dalykais, nes nežino 
nieko, kas tam prieštarautų, išskyrus vien tai, kad jie gali 
būti iš tikrųjų, nes negalima atskleisti jų negalimumo. Ka- 
dangi žmonės mėgsta, kad jų būtų klausomasi draugijoje, 
patiklumas skatina juos meluoti; taigi nežinojimas, pats 
nebūdamas blogis, gali paskatinti žmogų tikėti melu ir jį 
skleisti, o kartais taip pat ir išgalvoti. 

Smalsumas dėl rūpinimosi ateitimi. Susirūpinimas at- 
eitimi nuteikia žmones tirti daiktų priežastis, nes, jas Ži- 
nodami, žmonės gali geriau sutvarkyti savo dabartį taip, 
kaip jiems tai naudingiausia. 

Prigimtinė religija, kylanti iš to paties. Smalsumas, ar- 
ba priežasčių pažinimo noras, žmogų, aptariantį padari- 
nį, verčia ieškoti priežasties; ir toliau — priežasties prie- 

žasties; kol pagaliau jis tiesiog būtinai turi prieiti prie 
minties, kad yra tokia priežastis, kuri jau nebeturi jokios 
ankstesnės priežasties, o yra amžina, - šią priežastį žmo- 
nės vadina Dievu. Taigi neįmanoma kaip nors gilintis į 
natūralias priežastis, nelinkstant tikėti, kad yra vienas Am- 
žinasis Dievas, nors žmonės ir negali turėti savo protuose 
kokios nors jo idėjos, kuri atitiktų jo prigimtį. Juk kaip ir 
žmogus, kuris gimė aklas, girdėdamas žmones kalbant, 
kad jie šildosi prie ugnies, ir pats, atvestas pasišildyti prie 
jos, gali lengvai suvokti ir įsitikinti, kad čia yra tai, ką 
žmonės vadina ugnimi, ir ji yra šilumos, kurią jis jaučia, 
priežastis, — jis vis dėlto negali įsivaizduoti, kokia ji yra, 
ir negali savo prote turėti jos idėjos, tokios, kokią turi tie, 
kurie ją mato; taip ir matydamas šio pasaulio daiktus ir 
jų nuostabią, keliančią susižavėjimą tvarką, žmogus gali 
suvokti, kad yra jų priežastis, kurią žmonės vadina Die- 
vu, tačiau neturėti jo idėjos arba vaizdinio savo prote. 

Ir tie, kurie mažai gilinasi arba ir visai nesigilina į pri- 
gimtines daiktų priežastis, tačiau iš baimės, kuri kyla iš 
paties nežinojimo, kas yra tai, kas turi galią padaryti jiems 
daug gero ar blogo, yra linkę manyti ir įsivaizduoti įvai- 
rias nematomas jėgas ir garbinti savo pačių vaizdinius, o 
ištikus vargams ir nelaimėms, jų šauktis ir, tikėdamiesi 
pasisekimo, jiems dėkoti, darydami savo vaizduotės kū- 
rinius savo dievais. Todėl taip ir įvyko, kad iš nesuskai- 
čiuojamos įvairių vaizdinių gausybės Žmonės sukūrė pa- 
saulyje daugybę rūšių dievų. Ir ši nematomų dalykų baimė 
yra natūrali prigimtinė sėkla to, ką kiekvienas savyje va- 
dina religija, o tie, kurie garbina arba bijosi kitokios jėgos 
nei jie patys, — prietaru. 

Ir ši religijos sėkla buvo pastebėta daugelio; kai kurie iš 
tų, kurie ją pastebėjo, buvo linkę puoselėti, aprengti ir 
suformuoti ją įstatymais ir pridėti prie jos savo pačių iš- 
mone visokią nuomonę apie ateities įvykių priežastis, ku- 

ri, jų manymu, padėtų jiems geriausiai valdyti kitus ir 
padarytų juos galinčius geriausiai pasinaudoti savo pačių 
galia. 


Dvyliktas skyrius 
APIE RELIGIJĄ 


Religija vien žmoguje. Matant, kad religijos ženklų ir 
vaisių esama tik žmoguje, nėra jokio pagrindo abejoti, 
kad religijos sėkla taip pat yra tik žmoguje ir ji turi tam 
tikrą ypatingą savybę arba bent jau didelę jos dalį, kokios 
neturi jokios kitos gyvos būtybės. 

Iš jo noro pažinti priežastis. Pirma. Žmogaus prigim- 
ties būdingas bruožas — noras sužinoti jo matomų reiški- 
nių priežastis; kai kuriems žmonėms tai būdinga labiau, 
kai kuriems — mažiau, tačiau visi žmonės yra tokie smal- 
sūs, jog; trokšta Žinoti savo pačių laimės ir nelaimės prie- 
žastis. 

Iš daiktų pradžios svarstymo. Antra, matant kurį nors 
daiktą, turintį pradžią, būdinga manyti, kad jis taip pat 
turi ir priežastį, nulėmusią jį atsirasti tada, kai jis atsira- 
do, o ne anksčiau ar vėliau. 

Iš jo daiktų sekos stebėjimo. Trečia, gyvūnai nežino 
kitokios laimės, kaip pasitenkinimą savo kasdieniu mais- 
tu, poilsiu ir savo geidulių patenkinimu, mažai tegalėda- 
mi numatyti ateitį ar išvis negalėdami jos numatyti, nes 
jie nesugeba pastebėti ir prisiminti daiktų, kuriuos jie ma- 
to, tvarkos, nuoseklumo ir tarpusavio priklausomybės; tuo 
tarpu žmogus pastebi, kaip vienas reiškinys buvo sukel- 
tas kito, ir prisimena, kuris iš jų buvo ankstesnis, o kuris 
buvo jo pasekmė; kai jis negali išsiaiškinti, kokios buvo 
tikrosios daiktų priežastys (nes sėkmės ir nesėkmės prie- 
žastys dažniausiai yra nematomos), jis mano, kad daiktų 
priežastys vra tokios, kokias jam perša jo vaizduotė, arba 

pasitiki kitų Žmonių autoritetu, kuriuos jis mano esant jo 
draugais ir išmintingesniais už jį patį. 

Prigimtinė religijos priežastis, nerimas dėl ateities. Dvi 
pirmosios sukelia nerimą (anxiety). Mat įsitikinęs, kad 
visi daiktai, atsiradę iki šiol ar atsirasiantys vėliau, turi 
savo priežastis, žmogus, kuris nuolat stengiasi apsisau- 
goti nuo blogio, kurio jis bijo, ir įgyti gėrį, kurio jis trokš- 
ta, negali nuolat nesirūpinti ateitimi; tad visi žmonės, ypač 
tie, kurie yra pernelyg įžvalgūs, jaučiasi tarsi Prometėjo 
kailyje. Kaip Prometėjas, kurį reikia laikyti nuovokiu žmo- 
gumi, buvo prikaltas prie Kaukazo uolos, nuo kurios at- 
sivėrė nepaprastas vaizdas ir kur erelis, lesantis jo kepe- 
nis, prarydavo per dieną tiek, kiek ataugdvo per naktį, 
taip ir žmogaus, kuris pernelyg toli žvelgia į priekį rū- 
pindamasis ateitimi, širdis visą mielą dieną yra graužia- 
ma mirties, skurdo ir kitų nelaimių baimės ir jo nerimas 
neduoda jam nei poilsio, nei atvangos, nebent miegant. 

Kas verčia juos bijoti nematomų daiktų galios. Ši nuo- 
latinė baimė, visuomet lydinti žmoniją, nežinant priežas- 
čių, panašiai kaip būna tamsoje, privalo būtinai turėti ko- 
kį nors savo objektą. Todėl, kai nėra jokio matomo objekto, 
kurį būtų galima kaltinti dėl savo laimių ar nelaimių, ap- 
kaltinti galima tik tam tikrą nematomą veikėją ar kažkokią 
galią. Šia prasme galbūt kai kurie senovės poetai ir sakė, 
kad dievus pirmiausia sukūrė Žmonės iš baimės: kalbant 
apie dievus (t.y. apie daugelį pagonių dievų) tai yra visai 
teisinga. Tačiau vieno amžinojo, begalinio ir visagalio Die- 
vo pripažinimas labiau gali būti kildinamas iš žmonių 
noro sužinoti gamtos kūnų priežastis ir jų įvairias savy- 
bes ir veiksmus, negu iš baimės dėl to, kas jiems atsitiks 
ateityje. Tas, kuris iš kokio nors padarinio, kurį jis mato 
dabar atsitikus, išprotaus artimiausią ir tiesioginę jo prie- 
žastį, iš čia — tos priežasties priežastį, ir tas, kuris giliai 
pasiners į priežasčių ieškojimą, galiausiai prieis prie to, 

kad privalo būti (tai pripažino net ir pagonių filosofai) 
Pirmasis Judintojas, t. y. pirmoji ir amžina visų daiktų 
priežastis, tai, ką žmonės vadina Dievo vardu. Prie viso 
to žmonės prieina, negalvodami apie savo pačių likimą, 
nes dėl rūpinimosi juo jie gyvena nuolatinėje baimėje ir 
tai trukdo jiems ieškoti kitų daiktų priežasčių ir taip ska- 
tina prasimanyti tiek dievų, kiek yra žmonių, kurie juos 
išsigalvoja. 

Ir įsivaizduoti juos nekūnisškais. O dėl prasimanytų 
nematomų veikėjų materijos arba substancijos, tai jie na- 
tūraliai protaudami negali prieiti prie jokios kitos sam- 
pratos kaip ta, kad ji yra tokia pati kaip ir žmogaus siela 
ir kad Žmogaus siela yra iš tos pačios substancijos, kaip 
ir tai, kas pasirodo sapnuose tam, kuris miega, ar veidro- 
dyje nemiegančiam žmogui; žmonės, nežinodami, kad to- 
kie pasirodymai tėra vaizduotės kūriniai, mano, kad tai 
realios išorinės substancijos, todėl vadina juos vaiduok- 
liais, kaip kad romėnai juos vadino imagines ir umbrae““, ir 
mano, kad tai dvasios, tai yra lengvi, lakūs kūnai, ir kad 
šie nematomi veikėjai, kurių jie bijosi, yra kaip ir jie, iš- 
skyrus vien tai, kad jie pasirodo ir išnyksta, kada jiems 
patinka. Tačiau nuomonė, kad tokios dvasios yra bekū- 
nės arba nematerialios, negalėtų jokiam Žmogui ateiti į 
galvą natūraliai, nors žmonės ir gali sujungti prieštarau- 
jančios reikšmės žodžius, pvz., dvasia ir bekūne, tačiau jie 
niekada negali turėti kokio nors šį žodžių junginį atitin- 
kančio daikto vaizdinio. Todėl žmonės, kurie savo mąsty- 
mu prieina prie vieno begalinio, visagalio ir amžino Die- 
vo pripažinimo, linkę verčiau pripažinti jį esant 
nesuvokiamą ir pranokstantį jų supratimą, negu apibrėžti 
jo prigimtį bekūne dvasia, o po to pripažinti, kad jų apibrė- 
žimas yra nesuprantamas; jeigu jie taip jį ir pavadina, tai 
daro ne dogmatiškai, ketindami padaryti dieviškąją pri- 
gimtį suprantamą, o pamaldžiai, norėdami jį pagerbti to- 

kiomis savybėmis, kurių reikšmė būtų kuo labiausiai nu- 
tolusi nuo matomų kūnų grubaus žemiškumo. 

Tačiau nežino, kokiu būdu jie daro kokį nors poveikį. 
Dėl būdo, kuriuo, jų manymu, šie nematomi veikėjai su- 
kelia padarinius, t.y. kokiomis tiesioginėmis priežastimis 
jie naudojosi sukeldami kokius nors dalykus ir įvykius, 
žmonės, kurie nežino, kas yra tai, ką mes vadiname prie- 
žashingumu (o to nežino beveik visi Žmonės), neturi jokių 
kitų taisyklių, kuriomis vadovaudamiesi jie galėtų daryti 
prielaidas dėl tų priežasčių, o vien tik stebėdami ir prisi- 
mindami tai, kas, kaip jie matė, vyko anksčiau prieš pa- 
našų padarinį kokiu nors kitu laiku vieną ar daugiau kar- 
tų, nematydami tarp prieš ir po ėjusio įvykio visai jokios 
priklausomybės ar ryšio. Todėl, remdamiesi panašiais pra- 
eity buvusiais dalykais, jie tikisi, kad panašūs dalykai 
vyks ir ateity, ir prietaringai tikisi laimingų ar nelaimin- 
gų įvykių iš daiktų ir dalykų, kurie apskritai neturi nieko 
bendro su juos sukeliančiomis priežastimis; panašiai kaip 
atėniečiai savo kare prie Lepanto reikalavo kito Formio- 
no“", o Pompėjaus ** šalininkai savo karui Afrikoje - kito 
Scipiono*“'; taip vėliau darė ir kiti įvairiais atvejais. Pana- 
šiai žmonės ir savo sėkmes ar nesėkmes priskiria kokiam 
nors šalia buvusiam žmogui, laimingai ar nelaimingai vie- 
tai, kokiems nors pasakytiems žodžiams, ypač jei buvo 
ištartas Dievo vardas, pavyzdžiui, burtams ir užkeikimams 
(raganų liturgija); prieinama net iki to, kad tikima, jog šie 
turi galią akmenį paversti duona, duoną - žmogumi ar 
vieną daiktą - kitu daiktu. 

Tačiau garbina juos taip, kaip jie garbina žmones. Tre- 
čia, savo maldoms ir garbinimui, kuriuos natūraliai skiria 
nematomoms galioms, jie neturi kitų išraiškos būdų, be 
tų, kuriais parodo pagarbą žmonėms: tai dovanos, prašy- 
mai, dėkojimai, nuolankumas, pagarbūs kreipiniai, kuk- 
lus elgesys, iš anksto apgalvoti žodžiai, prisiekinėjimas ir 

dievagojimasis, t. y. tarsi vienas kito užtikrinimas, kad 
pažadų bus laikomasi, šaukiantis tų galių. Be šito protas 
jiems daugiau nieko nepasiūlo, todėl jie turi arba pasiten- 
kinti tuo, arba dėl kokių nors tolesnių ceremonijų pasi- 
kliauti tais, kurie, jų manymu, yra išmintingesni už juos. 

Ir priskiria jiems visus nepaprastus įvykius. Galiau- 
siai dėl to, kaip šios nematomos jėgos apreiškia dalykus, 
kurie turės įvykti vėliau, ypač jei tai susiję apskritai su jų 
laimingu ar nelaimingu likimu, arba sėkme ar nesėkme 
kurioje nors konkrečioje veikloje, Žmonės, suprantama, 
čia atsiduria aklavietėje. Tačiau įpratę spėti ateitį, remda- 
miesi praeitimi, jie labai linkę dėl vieno ar dviejų atvejų 
atsitiktinius dalykus laikyti pranašyste, kad panašiai atsi- 
tiks ir vėliau, ir tikėti panašiomis pranašystėmis kitų žmo- 
nių, apie kuriuos jie kada nors susidarė gerą nuomonę. 

Keturi dalykai - prigimtinės religijos sėklos. Keturi 
dalykai — vaiduoklių bei dvasių įsivaizdavimas, antrinių 
priežasčių nežinojimas, nusižeminimas prieš tą, ko žmo- 
nės bijo, ir atsitiktinių dalykų laikymas ženklais ir prana- 
šystėmis — yra prigimtinė religijos sėkla, kuri dėl įvairių 
žmonių skirtingų vaizdinių, sprendimų ir jausmų išaugo 
į tokias skirtingas apeigas, kad tos, kurias atlieka vienas 
žmogus, dažniausiai yra juokingos kitam. 

Jų skirtumas atsirado dėl kultūros, nes šios sėklos bu- 
vo kultivuojamos ir sukultūrintos dviejų rūšių Žmonių. 
darė, kaip jiems Dievas įsakė ir nurodė, Jo vadovaujami; 
tačiau ir vieni, ir kiti tai darė norėdami, kad tie žmonės, 
kurie jais pasikliovė, būtų paklusnesni, taikingi, gailestin- 
gi, laikytųsi įstatymų ir tiktų pilietinei visuomenei. Taigi 
pirmosios rūšies religija yra žmonių politikos dalis ir mo- 
ko atlikti tas pareigas, kurias atlikti privalo pavaldiniai, 
reikalaujant žemiškiesiems karaliams. Antrosios rūšies re- 
ligija yra dieviškoji politika, ir ji sudaryta iš taisyklių tiems, 

kurie patys sutiko būti Dievo karalystės pavaldiniais. Pir- 
majai rūšiai priklauso visi pagonių valstybių įkūrėjai ir 
įstatymų leidėjai. Antrajai - Abraomas, Mozė ir mūsų Pa- 
laimintasis Išganytojas, kurie įdiegė mums Dievo kara- 
lystės įstatymus. 

Absurdiškos pagonių nuomonės. Kalbant apie tą reli- 
gijos dalį, kuri palaiko nuomonę apie nematomų jėgų pri- 
gimtį, turbūt nerasime beveik nė vieno turinčio pavadini- 
mą daikto, kurio pagonys vienoje ar kitoje vietoje nebūtų 
laikę Dievu ar velniu, o jų poetai nebūtų įsivaizdavę vie- 
nokios ar kitokios dvasios apgyvendintų ir užvaldytų tuš- 
tumų. 

Beformė pasaulio materija buvo dievas, vardu Chaosas. 

Dangus, okeanas, planetos, ugnis, žemė, vėjai - visi jie 
buvo dievai. 

Vyras, moteris, paukštis, krokodilas, veršiukas, šuo, žal- 
tys, svogūnas, poras — visi jie buvo sudievinti. Be to, pa- 
gonys kone visas vietas apgyvendino dvasiomis, vadina- 
momis demonais: lygumas - panais arba satyrais, miškus - 
faunais ir nimtomis, jūrą — tritonais ir kitomis nimfomis, 
kiekvienoje upėje ir šaltinyje apgyvendino to paties pava- 
dinimo dvasią ir nimfas, kiekvieną namą - larais arba ait- 
varais, kiekviename žmoguje - jo genijų; pragare kirbėte 
kirbėjo dvasių ir dvasinių tarnautojų ir pareigūnų - Cha- 
ronas, Cerberis ir furijos; naktį nebuvo tokios vietos, kur 
nebūtų larvų, lemurų“*, mirusių žmonių vėlių ir visos ka- 
ralystės fėjų, laumių ir vaiduoklių. Jie taip pat priskyrė 
dieviškumą ir statė šventyklas paprasčiausiems požy- 
miams ir savybėms: laikui, nakčiai, dienai, taikai, santar- 
vei, meilei, kovai, dorybei, garbei, sveikatai, rūdims, karšt- 
ligei ir pan., ir kai jie maldaudavo ką nors jiems suteikti 
arba nuo ko nors juos apsaugoti, tai melsdavosi taip, tarsi 
šiais vardais vadinamos dvasios kybotų virš jų galvų ir 
leistų ar neleistų „nukristi“ tam gėriui ar blogiui dėl kurio 

jie melsdavosi ar nuo kurio prašė apsaugoti. Jie maldau- 
davo taip pat savo pačių protą, pavadinę jį Mūzų vardu, 
savo pačių nežinojimą - Fortūna, savo pačių geidulingu- 
mą - Kupidonu, savo įniršį - Furijomis, savo pačių na- 
rius - Priapu; o savo poliucijas priskyrė Inkubiui ir Suku- 
bei; taigi nebebuvo nieko, ką poetas gali įtraukti į savo 
eiles kaip asmenį, ko jie nebūtų padarę dievu ar velniu. 

Tie patys pagonių religijos kūrėjai, pastebėję antrą reli- 
gijos pagrindą, kuris yra priežasčių nežinojimas ir iš jo 
kylantis žmonių polinkis priskirti savo likimo vingius prie- 
žastims, nuo kurių likimas akivaizdžiai niekaip nepriklau- 
so, pasinaudojo proga apgaulingai įpiršti jų nežinojimui 
vietoj antrinių priežasčių tarsi antrinius ir patarnaujan- 
čius dievus, priskirdami vaisingumo priežastį Venerai, me- 
no atsiradimo priežastį - Apolonui, gudrybių ir apgavys- 
tės - Merkurijui, audrų ir vėjų — Eolui, kitas priežastis — 
kitiems dievams; taigi pagonys turėjo tokią pat didžiulę 
dievų, kaip ir veiklos sričių, įvairovę. 

Prie garbinimo, kurį žmonės natūraliai buvo linkę lai- 
kyti tinkamu jų dievams, būtent prie aukojimų, maldų, 
dėkojimų ir kitų anksčiau išvardytų būdų, pagonių įsta- 
tymų leidėjai pridėjo dievų atvaizdus, tiek tapytus, tiek 
skulptūras, kad menkai išmanantys žmonės (t. y. jų dau- 
guma arba beveik visi) manytų, jog dievai, kuriems pa- 
vaizduoti šie paveikslai ir skulptūros buvo sukurti, juose 
iš tikrųjų esti, tarsi šiuose atvaizduose jie būtų apsigyve- 
nę, ir dar labiau jų bijotų. Ir suteikė šiems dievams že- 
mes, namus, tarnautojus ir pajamas, gautas iš kokio nors 
kitokio žmonių naudojimo, t.y. pašventė ir padarė šven- 
tas šiems savo stabams olas, šilus, girias, kalnus ir ištisas 
salas; ir suteikė stabams ne tik žmonių, žvėrių ir pabaisų 
pavidalus, bet ir priskyrė jiems žmonių ir žvėrių sugebė- 
jimus ir jausmus: pojūčius, kalbą, lytį, geismą, daugini- 
mąsi (ir ne tik lytiškai santykiaujant vienas su kitu, kad 

pratęstų dievų giminę, bet ir santykiaujant su vyrais ir 
moterimis, kad gimdytų mišrius dievus, vien dangaus įna- 
mius, pvz., Bakchą, Herkulį ir kitus); be to, priskyrė jiems 
pyktį, kerštą ir tokius gyvų būtybių jausmus ir veiksmus, 
kylančius iš jų, kaip apgavystę, vagystę, svetimavimą, so- 
domiją ir visokias ydas, kurios gali būti laikomos galios 
padariniu arba malonumo priežastimi, ir visas tas ydas, 
kurios žmonių yra laikomos labiau prieštaraujančiomis 
įstatymui negu garbei. 

Galiausiai prie ateities pranašavimų, kurie natūraliai, 
kaip gamtos reiškinys, yra vien spėjimai, besiremiantys 
praeities patyrimu, ir antgamtiškai, - kaip dieviškasis ap- 
reiškimas, - tie patys pagonių religijos kūrėjai pridėjo ne- 
suskaičiuojamą daugybę kitų prietaringų ateities prana- 
šavimo būdų, paremtų iš dalies tariamu patyrimu, iš dalies 
tariamu apreiškimu; tai įteigė Žmonėms tikėjimą, kad jie 
gali sužinoti savo likimą kartais iš dviprasmiškų ar ap- 
skritai beprasmiškų Delfų, Delo, Amono žynių ir kitų gar- 
sių orakulų atsakymų, kurie sąmoningai buvo dvipras- 
miški, kad tiktų įvykiui tiek vienu, tiek kitu atveju, ar 
apskritai buvo beprasmiški dėl nuodingų svaiginančių ga- 
rų, dažnų sieringose olose, kur būdavo pranašaujama. Kar- 
tais buvo pranašaujama iš Sibilės knygų, kai kurios jų 
buvo žinomos Romos Respublikos laikais (panašių gal- 
būt į Nostradamo”, nes dabar išlikę fragmentai, atrodo, 
yra vėlesniais laikais išgalvoti); kartais iš pamišėlių be- 
reikšmių vapaliojimų, — bepročiai buvo laikomi dievo 
įkvėptaisiais, šį įkvėpimą jie vadino entuziazmu; ir šie 
įvykių numatymo būdai buvo laikomi teomantija, arba 
pranašavimu. Kartais iš žvaigždžių išsidėstymo Žmogui 
gimstant; tai buvo vadinama horoskopu, kuris laikytas 
teisėtos astrologijos dalimi. Spėjimas iš savo pačių vilčių 
ir baimių buvo vadinamas timomantija arba nujautimu; 
iš raganų pranašavimų, — šios teigusios tariąsi su miru- 

siaisiais, — nekromantija, užkerėjimais ir apžavais, o iš 
tikrųjų buvo apgaudinėjimas ir suokalbininkiškas sukčia- 
vimas. Kartais būdavo spėjama iš atsitiktinio paukščių 
skridimo ar jų lesinimo ir buvo vadinama augūrija; kar- 
tais iš paaukotų gyvulių vidurių ir vadinama aruspicina; 
kartais iš sapnų; iš varnų kranksėjimo ar paukščių čiulbė- 
jimo; iš veido raukšlių — metoposkopija, arba iš delno 
linijų, pasitelkus chiromantiją, ar iš atsitiktinai pasakytų 
žodžių, vadinant tai omina. Kartais iš pabaisų ar neįpras- 
tų įvykių: saulės užtemimų, kometų, retų meteorų, žemės 
drebėjimų, potvynių, keistų gimimų ir kitų panašių daly- 


kų, - tai buvo vadinama portenta ir ostenta?” 


„nes pagonys 
manė, kad šie įvykiai jiems pranašauja ar nurodo atei- 
siant kokią nors didelę nelaimę. Kartais vien iš papras- 
čiausios loterijos („raštas ar erelis“), rėčio skylučių skai- 
čiavimo, o kartais iš kokių nors Homero ir Vergilijaus 
kūrybos eilučių pasigavimo pažvelgus į knygą bei iš ne- 
suskaičiuojamos daugybės kitų tokių tuščių išsigalvoji- 
mų. Kaip lengva palenkti žmones tikėti viskuo, ką sako 
tie žmonės, kurie įgijo jų pasitikėjimą ir moka švelniai ir 
mikliai naudotis jų baime ir nežinojimu. 

Stabmeldžių religijos kūrėjų planai. Todėl pirmieji pa- 
gonių valstybių kūrėjai ir įstatymų leidėjai, kurių tikslas 
buvo išlaikyti žmones paklusnius ir ramius, visur kur pir- 
miausia rūpinosi įdiegti jiems tikėjimą, kad tie nurody- 
mai ir taisyklės, kuriuos jie davė kaip religijos nuostatas, 
nebūtų laikomi jų išgalvotais, o būtų priimami kaip ko- 
kio nors dievo ar kitos dvasios padiktuoti; kitaip sakant, 
įdiegti tikėjimą, kad jie patys yra aukštesnės prigimties 
už paprastus mirtinguosius, kad jų įstatymams būtų leng- 
viau paklūstama. Pavyzdžiui, Numa Pompilijus?! teigė, 
kad apeigas, kurias jis įvedė Romoje, yra gavęs iš nimfos 
Egerijos; pirmasis Peru karalystės“? karalius ir jos įkūrė- 
jas teigė, kad jis pats ir jo žmona yra Saulės vaikai; Ma- 

hometas, norėdamas duoti pradžią savo naujajai religijai, 
tvirtino, kad jis taręsis su Šventąja Dvasia, kuri jam apsi- 
reiškusi balandžio pavidalu. Antra, tie įstatymų leidėjai 
rūpinosi įteigti tikėjimą, kad tie patys dalykai, kuriuos 
draudžia įstatymai, taip pat nepatinka ir dievams. Trečia, 
nustatyti apeigas, maldavimus, aukojimus ir šventes, įteig- 
ti žmonėms tikėjimą, kad šiais dalykais galima sušvelnin- 
ti dievų pyktį ir kad nesėkmės kare, didelės epidemijos, 
žemės drebėjimai ir kiekvieno Žmogaus asmeninės nelai- 
mės kyla dėl dievų pykčio, o jie pyksta, nes Žmonės jų 
negarbina ar užmiršta kokį nors nustatytų apeigų punktą 
ar klaidingai jį atlieka. Ir nors senovės romėnai nedraus- 
davo Žmonėms netikėti tuo, ką poetai rašė apie kančias ir 
džiaugsmus po šio gyvenimo, ir nors įvairūs Žmonės, tu- 
rintys didelį autoritetą ir užimantys svarbią vietą valsty- 
bėje, šiuos rašinius atvirai išjuokdavo viešose savo kalbo- 
se, vis dėlto šis poetų tikėjimas buvo labiau puoselėjamas 
nei jam priešingos pažiūros. 

Šiomis ir kitomis tokiomis nuostatomis ir institucijomis 
įstatymų leidėjai pasiekė savo tikslą — palaikyti taiką ir 
ramybę valstybėje, kad paprasti žmonės dėl savo nelai- 
mių kaltintų save pačius, nes nepaisė apeigų ar klaidin- 
gai jas atliko, arba buvo nepaklusnūs įstatymams, ir būtų 
mažiau linkę maištauti prieš savo valdovus; kad liaudžiai, 
linksminamai švenčių ir viešų žaidynių, rengiamų dievų 
garbei, išpūsto iškilmingumo ir pramogų, neberūpėtų nie- 
kas daugiau, vien tik duona, kad ji nereikštų nepasitenki- 
nimo, neniurnėtų ir nebruzdėtų prieš valstybę. Todėl ro- 
mėnai, užkariavę didžiausią tuomet žinomo pasaulio dalį, 
nedvejodami leido ir toleravo kiekvieną religiją net ir pa- 
čiame Romos mieste, jei tik joje nebuvo nieko, kas būtų 
nesuderinama su jų pilietine valdžia; ir išties mes nega- 
lime niekur rasti parašyta, kad kuri nors religija būtų bu- 
vusi uždrausta, išskyrus žydų, kurie (būdami ypatinga 

Dievo karalystė) manė esant nesuderinama su įstatymu 
būti pavaldiems ir paklusniems kokiam nors mirtingam 
karaliui ar kokiai nors valstybei. Taigi, kaip matome, pa- 
gonių religija buvo jų politikos dalis. 

Tikroji religija yra tas pats, kas ir Dievo karalystės 
įstatymai. Tačiau kur pats Dievas antgamtiniu apreiški- 
mu įdiegė religiją, ten jis pats įkūrė savo ypatingą kara- 
lystę ir davė įstatymus, nurodančius, kaip elgtis ne tik su 
juo pačiu, bet ir vienas su kitu, todėl Dievo karalystėje 
politika ir pilietiniai įstatymai yra religijos dalis, ir čia 
nėra skirtumo tarp pasaulietinės ir dvasinės valdžios. Tie- 
sa, Dievas yra visos žemės karalius, tačiau jis gali būti ir 
atskiros išrinktosios tautos karaliumi. Čia nėra didesnio 
prieštaravimo kaip ir tarp to, kad tas, kuris bendrai vado- 
vauja visai armijai, tuo pat metu vadovautų savo paties 
pulkui ar būriui. Dievas yra visos žemės karalius savąja 
galia, o savo išrinktosios tautos karaliumi jis yra pagal 
sutartį. Tačiau plačiau apie Dievo karalystę, tiek pagrįstą 
Dievo prigimtimi, tiek paremtą sutartimi, aš kalbėsiu ki- 
toje vietoje (35 skyriuje). 

Keligijos pasikeitimo priežastys. Iš to, kaip religija plin- 
ta, nesunku suprasti jos atomazgos išsiskaidymo į pirmi- 
nes jos sėklas ar principus priežastis; šios sėklos yra tik 
nuomonės apie dievybę, nematomas ir antgamtines jėgas, 
ir jos niekada negali būti taip išrautos iš žmogaus prigim- 
ir kultivuojamos tokių Žmonių, kurie turi šiam tikslui tin- 
kamą reputaciją. 

Juk matant, kad kiekviena suformuota religija, pagrįsta 
pirmiausia daugybės Žmonių tikėjimu vienu asmeniu, ku- 
ris, jų įsitikinimu, yra ne tik išmintingas, besirūpinantis, 
kad jie būtų laimingi, bet ir šventasis, kuriam Dievas pats 
teikėsi antgamtiškai apreikšti savo valią, iš to būtinai iš- 
plaukia, kad kai tie, kurie valdo religiją, ims kelti įtarimą 

dėl savo išminties, nuoširdumo ar meilės žmonėms, ar 
negalės parodyti jokių tikėtinų dieviškojo apreiškimo 
ženklų, tai ir religija, kurią jie nori palaikyti, taip pat at- 
rodys įtartina, ir nesant pilietinio kardo baimės ji bus nei- 
giama ir atmesta. 

Reikalavimas tikėti negalimumais. Tai, kas atima iš- 
mintingumo reputaciją iš Žmogaus, kuris suformavo re- 
ligiją ar ką nors pridėjo prie jau susiformavusios, yra 
reikalavimas tikėti prieštaringais dalykais, nes abi prieš- 
taravimo pusės negali būti teisingos, todėl reikalavimas 
tikėti jomis abiem yra nežinojimo įrodymas, demaskuo- 
jantis jų autorių ir diskredituojantis viską, ką jis pateiks 
kaip antgamtiškai apreikšta; iš tikrųjų Žmogui gali būti 
apreikšta daugelis dalykų, kurie pranoksta jo įgimtą pro- 
tą, tačiau nieko, kas jam prieštarautų. 

Poelgiai, priešingi jų įkurtai religijai. Nuoširdumo re- 
putacija prarandama darant ar sakant tokius dalykus, ku- 
rie byloja, kad tuo, kuo jie reikalauja tikėti, patys netiki; 
tokie poelgiai ir pasisakymai todėl ir vadinami skanda- 
lingais, nes tai kliūtys, ant kurių suklumpa Žmonės, ei- 
nantys religijos keliu; tai neteisingumas, žiaurumas, švent- 
vagystė, godumas, pasileidimas ir prabanga. Kas gi 
patikės, kad tas, kurio poelgiai dažniausiai kyla iš kurios 
nors šių šaknų, tiki, jog yra tokia nematoma jėga, kurios 
reikia bijoti ir kuria jis gąsdina kitus žmones dėl mažes- 
nių prasižengimų? 

Artimo meilės reputacijos žmonės netenka, jeigu jie de- 
maskuojami dėl jų asmeninių tikslų, kai tikėjimas, kurio 
jie reikalauja iš kitų, padeda jiems arba, atrodo, kad pa- 
deda įgyti valdžią, turtus, garbę, ar užtikrina malonumą 
vien jiems patiems ar ypač jiems. Juk kai Žmonės semiasi 
sau naudos, yra manoma, kad tai jie daro savo pačių la- 
bui, o ne iš meilės kitiems Žmonėms. 

Stebuklingų liudijimų reikalavimas. Galiausiai liudi- 
jimas, kurį žmogus gali pateikti savo dieviškajam pašau- 
kimui įrodyti, gali būti tik stebuklas arba teisingas prana- 
šavimas (tai irgi yra stebuklas), arba nepaprastas 
laimingumas. Kai prie tų religijos punktų, kurie buvo gauti 
iš darančiųjų tokius stebuklus, pridedami kiti punktai to- 
kių Žmonių, kurie nepatvirtina savojo pašaukimo kokiu 
nors stebuklu, tai šiais punktais nėra labiau tikima, nei 
tuo, ką žmonėms įdiegė tų vietų, kuriose jie buvo išauk- 
lėti, paprotys ir įstatymai. Mat kaip ir gamtos dalykuose 
protaujantys Žmonės reikalauja gamtinių ženklų ir įrody- 
mų, taip ir antgamtiniuose dalykuose jie reikalauja ant- 
gamtiškų ženklų (stebuklų), prieš sutikdami su jais vidu- 
jai ir iš visos širdies. 

Visos šios priežastys, silpninančios žmonių tikėjimą, aki- 
vaizdžiai matyti iš šių pavyzdžių. Pirmiausia, turime IZ- 
raelio vaikų pavyzdį, kai Mozės, įrodžiusio jiems dieviš- 
kąjį savo pašaukimą stebuklais ir laimingu jų išvedimu iš 
Egipto, nebuvo vos 40 dienų, jie ėmė maištauti ir atsimetė 
nuo tikrojo Dievo, kurį jiems patarė garbinti Mozė, ir, 
padarę savo dievu aukso veršį (Iš 32, 1,2), atkrito į egip- 
tiečių stabmeldystę, iš kurios nelaisvės dar taip neseniai 
jie buvo išvaduoti. Arba kai Mozė, Aaronas, Jozuė ir ta 
karta, kuri regėjo didžiuosius Dievo darbus Izraelyje 
(Ts 2, 11), mirė, iškilo nauja karta ir tarnavo Baalui. Taigi, 
kai pritrūko stebuklų, pritrūko ir tikėjimo. 

Ir vėl, kai Samuelio sūnūs (1 Sam 8,3), tėvo paskirti 
teisėjais Beer Šeboje, ėmė kyšius ir neteisingai teisė, Izra- 
elio tauta nebenorėjo daugiau, kad jų karaliumi būtų Die- 
vas kitu pagrindu, negu jis buvo kitų tautų karaliumi, 
todėl ėmė reikalauti, kad Samuelis išrinktų jiems karalių 
taip, kaip tai daro kitos tautos. Pritrūkus teisingumo, din- 
go ir tikėjimas iki tiek, kad žydai nušalino savo Dievą 
nuo viešpatavimo jiems. 

Ir jeigu įdiegiant krikščionių religiją pranašautojai ėmė 
nykti visoje Romos imperijoje, o apaštalų ir evangelistų 
pamokslavimo dėka krikščionių skaičius stebėtinai augo 
kas dieną ir visur, tai didelė šios sėkmės dalis gali būti 
pagrįstai priskirta tai paniekai, kurią to meto pagonių žy- 
niai užsitraukė savo nedorumu, godumu ir žongliravimu 
prieš kunigaikščius. Taip pat ir Romos bažnyčios religija 
iš dalies dėl tos pačios priežasties buvo panaikinta Angli- 
joje ir daugelyje krikščionių pasaulio šalių, nes kai kuni- 
gams stinga dorybės, tai žmonėms ima stigti tikėjimo; iš 
dalies ir dėl to, kad scholastai į religiją įvedė Aristotelio 
filosofiją ir doktriną, dėl to kilo tiek prieštaravimų ir ne- 
sąmonių, kad Romos dvasininkai buvo kaltinami neišma- 
nymu ir apgaulingais ketinimais, ir tai nuteikė Žmones 
sukilti prieš juos net ir nepritariant valdovams, pvz., Pran- 
cūzijoje ir Olandijoje, ar jiems sutinkant, pvz., Anglijoje”. 

Galiausiai tarp punktų, kuriuos Romos bažnyčia paskel- 
bė būtinais išganymui, buvo tiek daug aiškiai naudingų 
popiežiui ir jo dvasininkams tarnams, gyvenantiems kitų 
krikščionių valdovų teritorijose, kad jeigu ne šių valdovų 
tarpusavio vaidai ir kovos, jie būtų galėję be karo ir ne- 
ramumų pašalinti visą užsienio valdžią taip pat lengvai, 
kaip ji buvo išvaryta Anglijoje. Juk visi mato, kieno nau- 
dai tarnauja tikėjimas, kad karalius neturi savo valdžios 
iš Kristaus, jeigu vyskupas jo nekarūnavo; kad karalius, 
jeigu jis dvasininkas, negali vesti; kad tai, ar princas gimė 
iš teisėtos santuokos, ar ne, turi spręsti Romos valdžia; 
kad pavaldiniai gali būti atleisti nuo savo ištikimybės val- 
dovui, jei Romos tribunolas paskelbs, jog karalius yra ere- 
tikas; kad karalius (kaip Prancūzijos karalius Childeri- 
kas) gali būti nuverstas nuo sosto popiežiaus (kaip tai 
padarė popiežius Zacharijas)?! be jokios priežasties, o jo 
karalvstė atiduota vienam iš jo pavaldinių; kad dvasinin- 

kai ir vienuoliai visose šalyse kriminalinių nusikaltimų 
atvejais privalo būti atleisti nuo savojo karaliaus jurisdik- 
cijos. Juk visi mato, kieno naudai eina mokesčiai už pri- 
vačiai užsakytas mišias ir išsipirkimą iš nuodėmių, kurių 
drauge su kitais asmeniško suinteresuotumo požymiais 
pakanka, kad numarintų patį gyviausią tikėjimą, jeigu 
(kaip jau sakiau) pilietinė valdžia ir paprotys nepalaiko jo 
labiau, negu nuomonė, kurią žmonės turi apie jų moky- 
tojų šventumą, išmintį ir sąžiningumą. Taigi aš galiu vi- 
sus pasaulyje įvykstančius religijos pasikeitimus priskirti 
tai pačiai priežasčiai, o ji - tai atstumiantys kunigai, ir ne 
tik katalikų, bet netgi ir tos bažnyčios, kuri labiausiai pa- 
tyrė Reformacijos įtaką. 


Tryliktas skyrius 


APIE PRIGIMTINĘ ŽMONIJOS BŪKLĘ, KIEK JI 
SUSIJUSI SU ZMONIŲ LAIME IR NELAIME 


Žmonės yra lygūs iš prigimties. Gamta sukūrė žmones 
tokius lygius jų kūno ir proto sugebėjimais, kad nors kar- 
tais ir pasitaiko Žmogus, aiškiai stipresnio kūno ar guves- 
nio proto už kitus, tačiau, viską sudėjus, vieno ir kito 
žmogaus skirtumai nėra tokie dideli, kad tuo remdama- 
sis vienas Žmogus galėtų sau reikalauti kokios nors nau- 
dos, į kurią lygiai taip pat negalėtų pretenduoti kitas. Jei 
turėsime omenyje kūno jėgą, tai silpniausias turi pakan- 
kamai jėgos užmušti stipriausią arba slaptomis machina- 
cijomis, arba sudarydamas sąjungą su kitais, kuriems gre- 
sia toks pat pavojus, kaip ir jam. 

O dėl proto sugebėjimų (atidėdami į šalį menus, pagrįs- 
tus žodžiais ir ypač sugebėjimą prieiti bendrų ir neklai- 
dingų taisyklių, vadinamų mokslu, kurį labai mažai kas 
turi ir tai tik nedaugelyje dalykų, nes tai ne įgimtas suge- 
bėjimas, su kuriuo mes gimstame, ir ne įgytas, kaip kad 

nuovokumas, mums rūpinantis kuo nors kitu), tai aš čia 
matau dar didesnę žmonių lygybę, nei jų kūno galios 
požiūriu. Juk nuovokumas yra vien patyrimas, kurį vie- 
nodas laikas lygiai suteikia visiems žmonėms tuose daly- 
kuose, kuriems jie vienodai atsideda. Tai, kas galbūt daro 
tokią lygybę neįtikėtiną, tėra vien tuščias įsivaizdavimas 
apie savo pačių išmintį, kurios, beveik visų žmonių nuo- 
mone, jie turį daugiau už paprastus Žmones, t. y. daugiau 
negu visi žmonės, išskyrus juos pačius ir nedaugelį kitų, 
kuriuos jie pripažįsta, nes šie yra garsūs arba yra tos pa- 
čios nuomonės kaip ir jie. Mat tokia jau yra Žmonių pri- 
gimtis, kad ir galėdami pripažinti, jog daugelis kitų yra 
sąmojingesni, iškalbingesni ar labiau išsilavinę už juos, 
tačiau sunkiai patiki, jog yra daug Žmonių tokių pat pro- 
tingų, kaip ir jie, nes savo pačių protą jie mato iš arti, o 
kitų Žmonių - per atstumą. Tačiau tai veikiau įrodo, kad 
žmonės šiuo požiūriu yra labiau lygūs, negu nelygūs, nes 
nėra geresnio ženklo, kad koks nors dalykas lygiai pa- 
skirstytas žmonėms, už tai, kad kiekvienas žmogus yra 
patenkintas savo dalimi. 

Is lygybės kyla nepasitikėjimas. Iš šios sugebėjimų ly- 
gybės kyla vilčių, kad galime pasiekti mūsų tikslus, lygy- 
bė. Todėl/jei du žmonės trokšta to paties daikto, kurio 
vis dėlto jie negali abu kartu turėti, jie tampa priešais ir 
kelyje į savo tikslą (kuris dažniausiai yra jų pačių gyvy- 
bės išsaugojimas, o kartais vien jų malonumas) siekia su- 
naikinti arba pavergti vienas kitą. Dėl to taip ir atsitinka, 
kad kai grobikui nėra daugiau ko baimintis, o tik vieno 
kurio nors Žmogaus jėgos, tai jis, vienas sodindamas, sė- 
damas, statydamas ar turėdamas patogius rūmus, gali ti- 
kėtis, kad kiti tikriausiai ateis suvienytomis jėgomis, už- 
grobs jo nuosavybę ir atims ne tik jo darbo vaisius, bet ir 
gvvybę ar laisvę. Tačiau užpuolikui gresia toks pat pavo- 
jus iš kitų. 

Iš nepasitikėjimo - karas. Dėl šio tarpusavio nepasiti- 
kėjimo Žmogus negali niekaip kitaip apsisaugoti, kaip tik 
iš anksto imdamasis apsaugos priemonių, t. y. jėga ar 
gudrybe užvaldydamas visus, kuriuos tik gali, kol nema- 
to jokios kitos pakankamai didelės jėgos, keliančios jam 
pavojų. Šios priemonės neperžengia būtinos savisaugos 
ribų ir dažniausiai yra leistinos. Kadangi yra tokių žmo- 
nių, kuriems teikia malonumą matyti savo pačių jėgą už- 
kariavimo žygiuose, jie ir toliau stengiasi užkariauti dau- 
giau, negu to reikalauja jų saugumas; jeigu kiti, kurie kitu 
atveju būtų patenkinti galėdami nesivargindami gyventi, 
tenkindamiesi kukliomis sąlygomis, jeigu užkariavimais 
nedidintų savo galios, jie negalėtų ilgai, pasikliaudami 
tik gynyba, išgyventi. Todėl toks valdžios žmonėms di- 
dėjimas, būtinas Žmogaus savęs išsaugojimui, turi būti 
jam leistas. 

Maža to, žmonės nepatiria jokio malonumo (priešingai, 
jie patiria nemažai sielvarto) gyvendami bendruomenėje, 
kurioje nėra valdžios, galinčios visus juos laikyti pagar- 
boje ir baimėje, nes kiekvienas Žmogus siekia, kad jo ben- 
dras (companion) jį vertintų taip, kaip jis vertina save. 
Pajutęs kokius nors paniekos ar neįvertinimo ženklus, iš 
prigimties siekia, kiek jis turi drąsos (o tarp tų, kurie ne- 
turi jokios bendros valdžios, kuri juos laikytų taikoje ir 
ramybėje, tos drąsos užtenka, kad jie sunaikintų vienas 
kitą), priversti savo niekintojus, kad šie labiau jį vertintų, 
darydamas jiems kokią nors žalą, o kitus - šiuo pavyz- 
džiu. 

Taigi Žmogaus prigimtyje matome tris esmines ginčų 
priežastis. Pirmoji - lenktyniavimas, antroji - nepasitikė- 
jimas, trečioji — garbės troškimas. 

Pirmoji verčia žmones pulti vienas kitą, norint pasipel- 
nyti, antroji - siekiant saugumo, o trečioji - šlovės. Pir- 
moji taiko prievartą, kad pasidarytų kitų vyrų, jų žmonų, 

vaikų ir galvijų ponais ir šeimininkais; antroji - kad ap- 
sigintų; trečioji prievartą taiko dėl smulkmenų: kokio nors 
žodžio, šypsenos, skirtingos nuomonės ir kitokio nepa- 
kankamos pagarbos ženklo, parodyto tiesiogiai jų asme- 
niui arba netiesiogiai jų giminėms, draugams, jų tautai, jų 
profesijai ar jų vardui. 

Nesant pilietinės bendrijos, visada vyksta karas kiek- 
vieno su kiekvienu. Taigi akivaizdu, kad tuo metu, kai 
žmonės gyvena be bendros valdžios, laikančios juos vi- 
sus baimėje, jie yra tokioje būklėje, kuri vadinama karu; 
ir dar tokiu karu, kuriame kiekvienas žmogus kariauja su 
kiekvienu kitu žmogumi. Juk KARAS - tai ne vien tik kau- 
tynės ar kovos veiksmai, bet ir laikas, per kurį pakanka 
valios kovoti tarpusavyje, todėl laiko sąvoka turi būti 
įtraukta į karo prigimtį, kaip ji įeina į oro sąlygų prigimtį. 
Kadangi blogo oro prigimtis yra ne viena ar dvi liūtys, o 
daugelis lietingų dienų iš eilės, taip ir karo prigimtis yra 
ne tikros kautynės, o aiškus nusiteikimas joms visą laiką, 
kol nėra jokio tikrumo, kad yra priešingai. Visas kitas 
laikas yra taika. 

Tokio karo nepatogumai. Todėl visa, kas būdinga ka- 
ro, kuriame kiekvienas žmogus yra kiekvieno priešas, lai- 
kui, būdinga ir laikui, kai žmonės gyvena be jokio kitokio 
saugumo, išskyrus vien tai, kurį jiems suteikia jų pačių 
jėga ir jų pačių išradingumas. Esant tokiai padėčiai, nėra 
vietos darbštumui, nes darbo vaisiai nėra garantuoti; to- 
dėl nėra vietos žemdirbystei, jūrininkystei, jūrų prekybai, 
patogiems pastatams, nėra įrengimų daiktams kelti ar per- 
kelti, kai reikia didelės jėgos, nėra žemės paviršiaus paži- 
nimo, laiko skaičiavimo, menų, amatų, literatūros, visuo- 
menės, o visų baisiausia — yra nuolatinė baimė ir 
prievartinės mirties pavojus. Žmogaus gyvenimas vieni- 
šas, skurdus, bjaurus, gyvuliškas ir trumpas. 

Kai kam, nepakankamai įvertinusiam šiuos dalykus, gali 
atrodyti keista, kad gamta taip išskyrė žmones ir padarė 
juos linkusius pulti vienas kitą ir naikinti; todėl galbūt 
žmogus, nepasitikėdamas šia išvada, padaryta vadovau- 
jantis jausmais, gali norėti, kad šią išvadą patvirtintų pa- 
tyrimas. Tad tegu jis pats pagalvoja, kai, leisdamasis į 
kelionę, apsiginkluoja ir stengiasi, kad su juo būtų geri 
kelionės draugai; kai, eidamas miegoti, jis užsirakina du- 
ris, kai net savo namuose rakina skrynias, - ir tai vyksta 
tada, kai jis Žino, jog yra įstatymai ir ginkluoti valdžios 
pareigūnai, pasirengę atkeršyti už kiekvieną jam padary- 
tą skriaudą. Kokios jis nuomonės yra apie savo bendrapi- 
liečius, keliaudamas taip apsiginklavęs, apie savo miesto 
gyventojus, užsirakindamas duris, ir apie savo vaikus ir 
tarnus, užrakindamas savo skrynias? Ar jis tokiais savo 
veiksmais neapkaltina Žmonijos, kaip aš tai darau savo 
žodžiais? Betgi nė vienas iš mūsų dėl to nekaltiname žmo- 
gaus prigimties. Žmogaus norai ir kiti jo jausmai patys 
savaime nėra nuodėmė. Taip pat nėra nuodėmė ir veiks- 
mai, kylantys iš šių jausmų, kol žmonės nežino įstatymo, 
draudžiančio šiuos veiksmus; ir žmonės negali Žinoti to- 
kių įstatymų, kol jie nėra nustatyti; ir joks įstatymas ne- 
gali būti priimtas, kol jie nesusitarė dėl asmens, kuris juos 
turi rašyti. 

Galbūt kas nors gali pamanyti, kad niekada nebuvo nei 
tokio laiko, nei tokios karo būklės, kaip mano pavaizduo- 
ta; ir aš pats manau, kad niekada taip nebuvo visuotinai 
visame pasaulyje; bet yra daugybė vietų, kur Žmonės ir 
dabar taip gyvena. Kadangi laukiniai žmonės daugelyje 
Amerikos vietų, išskyrus mažų šeimų valdžią, kurių san- 
tarvė priklauso nuo įgimtų potraukių, neturi jokios val- 
džios, dar ir šiandien gyvena taip gyvuliškai, žvėriškai, 
kaip jau sakiau anksčiau. Šiaip ar taip, galima įsivaizduo- 
ti, kaip Žmonės gyventų, jeigu nebūtų bendros valdžios, 

kurios bijome, spręsdami iš to, iki kokio gyvenimo būdo 
nusmunka žmonės pilietiniame kare, anksčiau gyvenę val- 
dant taikiai vyriausybei. 

Nors ir niekada nebūtų taip buvę, kad atskiri žmonės 
būtų buvę tarpusavio karo būklėje, tačiau visais laikais 
karaliai ir aukščiausiąją valdžią turintys asmenys, norė- 
dami būti nepriklausomi, nuolatos vieni kitiems pavydi, 
todėl jų padėtis ir būsena yra kaip gladiatorių, nukreipu- 
sių vienas į kitą ginklus ir įsmeigusių vienas į kitą akis, 
t. y. jie išdėstę savo fortus, garnizonus ir pabūklus prie 
savo karalysčių sienų ir nuolat siunčiantys šnipus pas kai- 
mynus - o tai jau karo padėtis. Kadangi jie taip apsaugo 
savo pavaldinių darbštumą, todėl iš to neplaukia tos ne- 
laimės ir skurdas, kurie kyla iš atskirų Žmonių laisvės. 

Tokiame kare nėra nieko neteisingo. Tokio karo, ku- 
riame žmonės kariauja tarpusavyje, padarinys yra tai, kad 
nieko čia nėra neteisingo. Čia nėra vietos teisybės ir ne- 
teisybės, teisingumo ir neteisingumo sąvokoms. Ten, kur 
nėra visiems bendros valdžios, nėra ir įstatymo, o kur 
nėra įstatymo, ten nėra neteisingumo. Jėga ir apgaulė ka- 
re yra dvi svarbiausios dorybės. Teisingumas ir neteisin- 
gumas nėra nei kūno, nei proto sugebėjimas. Jeigu taip 
būtų, juos galėtų turėti Žmogus, kaip jis turi pojūčius ir 
jausmus, ir kuris būtų vienas pasaulyje. Teisingumas ir 
neteisingumas yra žmonių, gyvenančių ne vienatvėje, o 
visuomenėje, savybės. Iš šios karo padėties išplaukia ir 
tai, kad joje nėra ir nuosavybės, valdymo, aiškaus mano ir 
tavo skirtumo, kiekvieno žmogaus vra tik tai, ką jis gali 
įgyti, ir tik tol, kol jis gali tai išlaikyti. Tai šitiek apie šią 
blogą padėtį, į kurią Žmogų pastatė pati gamta, tačiau jis 
turi galimybę iš jos išeiti, ši galimybė iš dalies slypi jo 
jausmuose, iš dalies — jo prote. 

Jausmai, lenkiantys žmones į taiką. Jausmai, kurie len- 
kia žmones į taiką, yra mirties baimė, noras tokių daiktų, 

kurie būtini patogiam gyvenimui, ir viltis įgyti juos savo 
darbštumu. Ir protas pasiūlo patogias taikos sąlygas, ku- 
rių laikydamiesi žmonės gali susitarti. Šios sąlygos - tai 
vadinamieji prigimtiniai įstatymai; apie juos išsamiau kal- 
bėsiu kituose dviejuose skyriuose. 


Keturioliktas skyrius 


APIE PIRMĄJĮ IR ANTRĄJĮ PRIGIMTINIUS 
ĮSTATYMUS IR APIE SUTARTIS 


Kas yra prigimtinė teisė. PRIGIMTINĖ TEISĖ, kurią rašy- 
tojai dažniausiai vadina jus naturale, yra kiekvieno žmo- 
gaus laisvė naudoti savo paties jėgas, kaip jis pats nori, 
savo paties prigimčiai, t. y. savo paties gyvenimui, išsau- 
goti, taigi ir laisvė daryti viską, kas jo paties sprendimu 
ir supratimu yra tam tinkamiausia. 

Kas yra laisvė. LAISVĖ, tiksliąja šio žodžio reikšme, yra 
suprantama kaip nebuvimas tokių išorinių kliūčių, ku- 
rios dažnai gali trukdyti žmogui visomis jėgomis daryti 
tai, ko jis norėtų, tačiau negali kliudyti jam panaudoti 
likusių savo jėgų taip, kaip jam diktuoja jo sprendimas ir 
protas. 

Kas yra prigimtinis įstatymas. PRIGIMTINIS ĮSTATYMAS 
yra proto surastas nurodymas ar bendra taisyklė, kuri 
draudžia žmogui daryti tai, kas pražūtinga jo gyvybei, ar 
atima iš jo priemones ją išsaugoti ir nepadaro to, kas, jo 
manymu, gali geriausiai jo gyvybę išsaugoti. 

Teisės ir įstatymo skirtumas. Nors tie, kurie kalba apie 
šį dalyką, dažniausiai ir suplaka, painioja jus ir lex, teisę 
ir įstatymą, juos reikia skirti, nes TEISĖ yra laisvė ką nors 
daryti ar ko nedaryti, tuo tarpu ĮSTATYMAS apibrėžia ir 
įpareigoja laikytis vieno kurio nors iš šių elgesio būdų; 
taigi įstatymas ir teisė skiriasi vienas nuo kito kaip priva- 

lėjimas ir laisvė, kurie dėl to paties dalyko yra nesude- 
rinami. 

Iš prigimties kiekvienas žmogus turi teisę į viską. Ka- 
dangi Žmogaus padėtis (kaip buvo nustatyta ankstesnia- 
me skyriuje) yra kiekvieno karo su kiekvienu padėtis, kai 
kiekvienas Žmogus yra valdomas jo paties proto ir nėra 
nieko, ko jis negalėtų panaudoti, kas jam padėtų išgelbėti 
savo gyvybę nuo priešų, tai iš čia išplaukia, kad tokioje 
padėtyje kiekvienas žmogus turi teisę į kiekvieną dalyką, 
netgi į kito Žmogaus kūną. Ir kol išlieka ši prigimtinė 
kiekvieno Žmogaus teisė į viską, nė vienas žmogus negali 
būti saugus (nors būtų labai stiprus, išmintingas) ir užtik- 
rintas, kad išgyvens tą laiką, kurį paprastai gamta leidžia 
žmogui gyventi. Tad iš čia ir yra proto nurodymas ar 
bendra taisyklė. 

Esminis prigimtinis įstatymas. Kiekvienas žmogus turėtų 
siekti taikos tol, kol jis turi viltį ją pasiekti; jeigu jis jos negali 
pasiekti, jam turi būti leista pasinaudoti visomis suteikiančio- 
mis jam pranašumą karo priemonėmis. Pirmoji šios taisyklės 
dalis — pirmasis ir esminis prigimtinis įstatymas: ieškoti 
taikos ir ją palaikyti. Antroji — išreiškia prigimtinės teisės 
esmę: ginti save visomis priemonėmis, kokiomis tik galime. 

Antrasis prigimtinis įstatymas. Iš esminio prigimtinio 
įstatymo, kuris liepia žmonėms siekti taikos, kyla antrasis 
įstatymas, kad žmogus turi būti pasirengęs, Jeigu kiti yra taip 
pat pasirengę tiek, kiek jis mano esant būtina taikai ir savigy- 
nai, atsisakyti teises į visus daiktus ir pasitenkinti, turėdamas 
tiek laisvės kitų žmonių atžvilgiu, kiek jis leistų kitiems žmo- 
nėms jos tureti jo atžvilgiu. Ir kol kiekvienas žmogus laiko- 
si šios teisės daryti viską, ko jis nori, tol visi žmonės yra 
karo padėtyje. Tačiau jei kiti žmonės neatsisakys savo tei- 
sės kaip jis, tada nėra prasmės ir jam atsisakyti jos, nes 
tada greičiau jis pats taptų auka (ko joks žmogus nepri- 
valo daryti), o ne parodytų savo taikos troškimą. Tai yra 


142 


14. APIE PIRMAJĮ IR ANTRĄJĮ PRIGIMTINIUS ĮšSTATYMUS IR APIE SUTARTIS 


ir Evangelijos įstatymas: „Kaip norite, kad jums darytų žmo- 
nės, taip ir jūs darykite jiems“ (Lk 6, 31), ir visų Žmonių 
įstatymas: Quod tibi fieri non vis, alteri ne feceris”. 

Ką reiškia atsisakyti teisės. Atsisakyti žmogaus teisės į 
ką nors — tai atsisakyti laisvės trukdyti kitam naudotis jo 
teise tuo pačiu. Juk tas, kuris atsižada savo teisės ar ją 
panaikina, neduoda kuriam nors kitam Žmogui teisės, ku- 
rios šis neturėjo prieš tai, nes nėra nieko, į ką kiekvienas 
žmogus neturėtų teisės iš prigimties, o vien tik pasitrau- 
kia iš jo kelio, kad jis galėtų naudotis savo prigimtine bei 
pradine teise jo netrukdomas, tačiau tai nereiškia, kad 
yra netrukdomas kitų. Taigi nauda, kurią gauna vienas 
žmogus dėl kito žmogaus nebuvimo, yra tik ta, kad su- 
mažėja kliūčių naudotis savo pirmaprade teise. 

Ką reiškia atsižadėti teisės. Kas yra teisės perdavimas. 
Įsipareigojimas. Pareiga. Neteisingumas. Teisės atsisa- 
koma arba paprasčiausiai jos atsisakant, arba ją perduo- 
dant kitam. Paprasčiausiai ATSIŽADAMA, kai jos atsisako- 
ma, nesirūpinant, kam tai išeis į naudą. PERDUODANT teisės 
nauda suteikiama kuriam nors kitam asmeniui ar asme- 
nims. Kai žmogus kuriuo nors būdu atsisakė ar padova- 
nojo savo teisę, yra sakoma, kad jis yra ĮSIPAREIGOJĘS, PRI- 
VALO netrukdyti tiems, kuriems suteikė ar [kurių labui] 
atsisakė tokios teisės, ja naudotis, kad jis privalo ir kad tai 
yra jo PAREIGA savo laisvos valios akto nedaryti niekiniu; 
toks trukdymas yra NETEISINGAS ir NETEISĖTAS, nes yra 
sine jure”, prieš tai atsisakius savo teisės ar perdavus ją 
kitam. Taigi neteisėtumas ar neteisingumas pasaulietiškuo- 
se ginčuose yra šiek tiek panašus į tai, kas scholastų dis- 
putuose vadinama absurdu. Ir kaip čia yra vadinama ab- 
surdu prieštarauti tam, kas buvo teigiama pradžioje, taip 
pasaulyje neteisingumu ir neteisėtumu yra laikoma sava- 
noriškai sunaikinti tai, ką iš pradžių jis laisva valia darė. 
Žmogus paprasčiausiai atsisako savo teisės arba ją per- 

duoda pareikšdamas arba išreikšdamas kokiu nors sąmo- 
ningu ir pakankamai aiškiu ženklu (ar ženklais), kad jis 
atsisako ar perduoda, ar atsisakė ir perdavė savo teisę 
tam, kuris ją gavo. O šie ženklai yra arba vien žodžiai, 
arba vien veiksmai, arba (kaip būna dažniausiai) ir žo- 
džiai, ir veiksmai. Tai ĮSIPAREIGOJIMAI, kuriais žmonės yra 
susaistomi ir įpareigojami; įsipareigojimai, kurių galia at- 
siranda ne iš jų pačių prigimties (nes nieko nėra lengves- 
nio žmogui, kaip sulaužyti savo žodį), o iš baimės susi- 
laukti blogų pasekmių juos sulaužius. 

Ne visos teisės yra perduodamos. Kai žmogus perduo- 
da savo teisę arba jos atsisako, jis daro tai arba turėdamas 
omeny kurią nors teisę, kuri mainais bus jam pačiam per- 
duota, arba dėl kitokio gėrio, kurio jis tikisi už tai. Tai yra 
laisvos valios aktas, o kiekvieno žmogaus laisvos valios 
akto tikslas yra koks nors gėris sau. Tačiau sunku įsivaiz- 
duoti, kad koks nors žmogus kokiais nors žodžiais ar ki- 
tais ženklais būtų atsisakęs visų teisių ar jas perdavęs. 
Pirmiausia Žmogus negali atsisakyti savo teisės priešintis 
tiems, kurie jį puola, kėsindamiesi jėga atimti iš jo gyvy- 
bę, nes negalima įsivaizduoti, kad jis šitaip siekė sau ko- 
kio nors gėrio. Tą patį galima pasakyti apie žaizdų, gran- 
dinių ir įkalinimo pakentimą tiek dėl to, kad iš tokio 
kantrumo neišplaukia jokia nauda, kokios galima tikėtis 
iš kito Žmogaus kentėjimo, nes jis sužeistas ar įkalintas, 
tiek ir dėl to, kad žmogus, matydamas, jog kiti jį puola 
jėga, negali pasakyti, ar jie trokšta jo mirties, ar ne. Ir 
galiausiai motyvas ir tikslas, dėl kurio atsisakoma teisės 
ar ji perduodama, yra vien žmogaus asmenybės saugumo 
užtikrinimas, jo gyvybės išsaugojimas ir užtikrinimas prie- 
monių taip išsaugoti gyvenimą, kad jis netaptų jam nepa- 
keliamas. Todėl jeigu atrodo, kad žmogus žodžiais ar ki- 
tais ženklais pats atsisako šio tikslo, kuriam buvo sumanyti 
šie ženklai, nereikia jo suprasti taip, tarsi jis tai turėjo 

omeny ar kad tokia buvo jo valia, o tiesiog kad jis neži- 
nojo, kaip gali būti tokie žodžiai ir veiksmai suprasti. 

Kas yra sutartis. Abipusis teisės perdavimas yra tai, ką 
žmonės vadina SUTARTIMI (contract). 

Yra skirtumas tarp teisės į daiktą perdavimo ir perda- 
vimo, arba suteikimo, t. y. įteikimo, paties daikto. Juk 
daiktas gali būti įteiktas kartu su teisės perdavimu, taip 
kaip perkant ir parduodant už grynus pinigus arba kei- 
čiantis prekėmis ir žmonėmis; jis gali būti įteiktas ir po 
kurio laiko. 

Kas yra susitarimas. Be to, vienas iš sutartį sudariusių- 
jų gali savo ruožtu įteikti daiktą, dėl kurio buvo susitarta, 
ir leisti kitam įvykdyti savąją sutarties dalį tam tikru nu- 
statytu laiku vėliau, ir šiuo laiku juo pasitikėti, tuomet 
sutartis iš jo pusės vadinama PAKTU arba SUSITARIMU (co- 
venant). Arba abi pusės gali dabar susitarti, kad įvykdys 
savąją sutartį vėliau; tokiais atvejais, jeigu tas, kuriuo pa- 
sitikima, kad jis įvykdys savąją sutartį atėjus laikui, ją 
įvykdo, tai vadinama pažado laikymusi arba pasitikėjimu, 
o jei neįvykdo (jei taip padaro savo valia) - pasitikėjimo 
sulaužymu. 

Savanoriška dovana. Kai teisės perdavimas nėra abi- 
pusis, o viena iš pusių ją perduoda, tikėdamasi taip įgyti 
draugystę ar kito paslaugą ar jo draugų paslaugas, arba 
tikėdamasi įgyti labdaringumo ir kilniaširdiškumo repu- 
taciją, arba išlaisvinti savo sielą nuo užuojautos keliamo 
skausmo, arba tikėdamasi, kad bus už tai atlyginta dan- 
guje, — tai ne sutartis, o DOVANA, SAVANORIŠKA DOVANA 
(free-gift), MALONĖ —- šie žodžiai reiškia tą patį dalyką. 

Aiškūs sutarties ženklai. Pažadas. Sutarties ženklai bū- 
na arba aiškiai išreikšti, arba išprotaujami. Aiškiai išreikšti — 
tai suprantamais žodžiais pasakyti; tokie žodžiai yra arba 
esamojo, arba būtojo laiko, pavyzdžiui, aš duodu, aš dovano- 
ju, aš daviau, aš dovanojau, aš noriu, kad tai būtų jūsų. Arba 

sakomi būsimuoju laiku, pavyzdžiui: aš duosiu, aš dovano- 
siu, - žodžiai, kalbantys apie ateitį, vadinasi PAŽADU. 

Išprotaujami sutarties ženklai, padarant išvadą. Išpro- 
taujami ženklai kartais yra tai, kas išplaukia iš žodžių; 
kartais - tyla, kartais - nuoseklūs veiksmai, kartais - su- 
silaikymas nuo veiksmo; apskritai kokios nors sutarties 
ženklas, išprotaujamas darant išvadą, yra viskas, kas pa- 
kankamai parodo susitariančiojo valią. 

Savanoriška dovana žodžiais, susijusiais su dabartimi 
ar praeitimi. Vieni žodžiai, jeigu jie skirti ateičiai ir yra 
vien pažadas, dar nepakankamas savanoriško dovanoji- 
mo ženklas, todėl nėra privalomi ir įpareigojantys, nes 
jeigu jie tariami būsimuoju laiku, pavyzdžiui, rytoj duo- 
siu, tai jau yra požymis, kad aš dar nedaviau, vadinasi, 
mano teisė dar neperduota, ji bus mano, kol ją perduosiu 
kokiu nors kitu veiksmu. Tačiau jeigu žodžiai tariami esa- 
muoju ar būtuoju laiku, pavyzdžiui, aš daviau, arba duodu, 
kad būtų įteikta rytoj, tuomet mano rytojaus teisė yra ati- 
duota šiandien, ir čia užtenka vien žodžių, nors ir nebūtų 
jokių kitų mano valios pareiškimų. Tarp šių žodžių reikš- 
mių yra didžiulis skirtumas: volo hoc tuum esse cras ir cras 
dabo, t. y. tarp: aš noriu, kad tai būtų tavo rytoj, ir aš tai 
duosiu tau rytoj. Žodžiai aš noriu pirmajame pasakyme reiš- 
kia dabartinį valios aktą, o antrajame - ateities valios akto 
pažadą; todėl pirmieji Žodžiai apie dabartį perduoda at- 
eities teisę, o antrieji, kalbėdami apie ateitį, neperduoda 
nieko. Jeigu, be žodžių, dar yra kitų valios ženklų, reiš- 
kiančių teisės perdavimą, tada, nors pati dovana ir būtų 
duodama laisva valia, vis dėlto galima suprasti, kad teisė 
perduodama ir žodžiais, susijusiais su ateitimi; pavyz- 
džiui, jeigu žmogus siūlo prizą tam, kuris lenktynėse pir- 
masis pasieks finišą, dovana yra savanoriška; ir nors Žo- 
džiai tariami būsimuoju laiku, tačiau teisė jais jau 

perduodama, nes jeigu jis nenorėtų, kad jo žodžiai būtų 
taip suprasti, neturėtų ir liepti jiems bėgti. 

Sutarties ženklai yra žodžiai, skirti tiek praeičiai ir 
dabarčiai, tiek ir ateičiai. Sutartyse teisė pereina ne tik 
tais atvejais, kai žodžiai tariami esamuoju ar būtuoju lai- 
ku, o ir tada, kai jie tariami būsimuoju laiku, nes visos 
sutartys yra tarpusavio perdavimas arba pasikeitimas tei- 
sėmis, todėl tas, kuris tik žada, nes jis jau gavo naudą, už 
kurią jis žadėjo, turi būti suprastas taip, jog jis norėjo, kad 
jo teisė pereitų; jeigu jis būtų nepatenkintas, kad jo žo- 
džiai buvo taip suprasti, kitas nebūtų pirmasis įvykdęs 
savosios dalies. Dėl šios priežasties perkant, parduodant 
ir kituose sutarties veiksmuose pažadas yra tolygus susi- 
tarimui, todėl ir privalomas. 

Kas yra nuopelnas. Apie tą, kuris pirmasis sutarties 
atveju įvykdė savo įsipareigojimą, yra sakoma, kad jis 
nusipelno to, ką turi gauti iš antrojo, jam įvykdžius savo 
įsipareigojimą, ir tai jam priklauso kaip užtarnauta. Taip pat 
ir tada, kai prizas siūlomas daugeliui, jis turi būti įteiktas 
tik tam, kuris nugalės, arba pinigai yra sviedžiami dau- 
geliui, kad jais džiaugtųsi tie, kurie juos sugaus; nors tai 
ir yra savanoriška dovana, tačiau nugalėti arba pagauti — 
tai nusipelnyti ir turėti kaip UŽTARNAUTĄ. Kadangi teisė 
yra perduodama siūlant prizą ir sviedžiant pinigus, kam 
atiteks ši teisė, nulems tik varžybų baigtis. Tačiau tarp 
šių dviejų nuopelnų rūšių yra toks skirtumas, kad sutar- 
tyje aš nusipelnau savo paties galios ir kitos sutarties pu- 
sės poreikių dėka, o savanoriškos dovanos atveju man 
suteikta galimybė nusipelnyti tik davėjo gerumą. Sutarty- 
je aš nusipelnau kontraktanto veiksmu, kad jis atsisakytų 
savo teisės; dovanos atveju aš nusipelnau ne to, kad da- 
vėjas atsisakytų savo teisės, o to, kad ji taptų labiau mano 
nei kitų, kai jie jos jau atsisakė. Ir tai, man regis, nori 
pasakyti scholastai, skirdami meritum congrui nuo meri- 

tum condigni?'. Juk Visagalis Dievas pažadėjo tiems žmo- 
nėms (apakintiems kūniškų geidulių), kurie gali eiti per 
šį pasaulį, vadovaudamiesi jo taisyklėmis ir neperženg- 
dami jo nustatytų ribų; tad scholastai sako, kad tas, kuris 
taip eina, nusipelnys rojų ex congruo. Kadangi nė vienas 
žmogus negali reikalauti teisės į jį vien tik savo teisingu- 
mu ar kokia kita savo galia, o tik laisva Dievo malone, 
scholastai sako, kad nė vienas žmogus negali užsitarnauti 
rojaus ex condigno. Tokia, sakau, mano manymu, yra šio 
skyrimo reikšmė; kadangi disputuotojai sutaria dėl savo 
dirbtinių terminų reikšmės tik tol, kol jiems tai naudinga, 
tai aš nieko netvirtinsiu apie jų suteikiamą reikšmę; pasa- 
kysiu tik tiek: kai dovana yra duodama neapibrėžtai, kaip 
prizas, kurį reikia laimėti varžybose, tai tas, kuris laimi, 
jo nusipelno ir gali reikalauti prizo, kaip jam priklausančio. 

Kada tarpusavio pasitikėjimu grindžiami susitarimai 
yra negaliojantys. Jeigu yra susitarimas, kurio nė viena iš 
susitariančiųjų pusių neįvykdo dabar ir tuoj pat, tačiau 
viena kita pasitiki, tai tam tikromis sąlygomis (tokios są- 
lygos yra kiekvieno žmogaus karo su kiekvienu kitu žmo- 
gumi padėtis) iškilus bent kiek pagrįstam įtarimui, jis yra 
beprasmis. Tačiau jeigu yra bendra valdžia, paskirta val- 
dyti abi puses ir turinti teisę bei pakankamą galią, kad 
priverstų jas vykdyti susitarimą, jis nėra tuščias. Juk tas, 
kuris įvykdė pirmas, nėra užtikrintas, kad kitas jį įvyk- 
dys po to, nes žodžių saitai yra pernelyg silpni, kad pa- 
žabotų Žmonių ambicijas, šykštumą, pyktį ir kitus jaus- 
mus bei aistras, jeigu nesibijoma kokios nors prievartą 
galinčios taikyti valdžios, kuri natūraliomis sąlygomis, kai 
visi žmonės yra lygūs ir patys yra teisėjai, sprendžiantys, 
kiek pagrįstos yra jų baimės, negali būti įsivaizduojama. 
Todėl tas, kuris pirmas įvykdo susitarimą, išduoda save 
savo priešui, — tai prieštarauja teisei (kurios jis niekada 
negali atsisakyti) ginti savo gyvybę ir gyvenimo priemo- 
nes. 

Tačiau pilietinės būklės atveju, kai yra valdžia, galinti 
priversti tuos, kurie kitaip laužytų savo žodį, tokia baimė 
nebepagrįsta, todėl tas, kuris pagal susitarimą pirmas tu- 
ri įvykdyti savo įsipareigojimus, privalo tai padaryti. 

Baimės, darančios tokį susitarimą negaliojantį, priežas- 
tis visuomet turi būti kas nors, kas atsiranda jau po to, 
kai įvyko susitarimas, pavyzdžiui, koks nors naujas fak- 
tas arba kitas valios nevykdyti ženklas, kitaip susitarimas 
negali pasidaryti beprasmis, nes tai, kas netrukdė žmogui 
žadėti, negali būti pripažinta kliūtimi pažadui vykdyti. 

Teisė į tikslą apima teisę į priemones. Tas, kuris per- 
duoda kurią nors teisę, perduoda ir priemones, kiek tai 
nuo jo priklauso, ja naudotis. Kaip ir tas, kuris parduoda 
žemę, turi būti suprastas taip, kad perleidžia ir žolę, ir 
viską, kas joje auga. Tas, kuris parduoda malūną, negali 
pasukti į šalį jį varančios srovės. Ir tie, kurie suteikia žmo- 
gui aukščiausiosios valdžios teisę, turi būti suprasti, kaip 
suteikiantys jam teisę rinkti pinigus kareiviams išlaikyti 
ir skirti teisėjus teisingumui vykdyti. 

Negali būti susitarimo su gyvuliais. Neįmanoma su- 
daryti susitarimo su gyvuliais, nes, nesuprasdami mūsų 
kalbos, jie nesupranta ir nepriima jokio teisės perdavimo 
ir negali perduoti jokios teisės kitam; nesant tarpusavio 
priėmimo, nėra ir susitarimo. 

Negali būti susitarimo su Dievu be ypatingo apreisški- 
mo. Sudaryti susitarimą su Dievu tegalima vien tarpinin- 
kaujant tokiems [žmonėms], su kuriais Dievas kalbasi ar- 
ba per antgamtinį apreiškimą, arba per savo vietininkus, 
kurie valdo jo vadovaujami ir jo vardu; kitaip mes neži- 
notume, ar mūsų susitarimus Dievas priima, ar ne. Todėl 
ir tie, kurie iškilmingai pažada ką nors, kas prieštarauja 
kuriam nors prigimtiniam įstatymui, žada veltui, nes vyk- 
dyti tokį pažadą būtų neteisinga. Jeigu tai yra dalykas, 

diktuojamas prigimtinio įstatymo, tuomet juos įpareigoja 
ne pažadas, o tas įstatymas. 

Susitarimai gali būti tik dėl to, kas yra galima ir bū- 
sima. Susitarimo dalykas arba objektas visada yra kas 
nors, kas yra svarstytina (nes susitarimas yra valios ak- 
tas, t. y. svarstymo aktas ir paskutinis svarstymo aktas), 
todėl visada [susitarimo dalykas] suprantamas kaip tai, 
kas bus ateity ir kas nusprendžiama, jog tas, kuris tariasi, 
galės tai įvykdyti. 

Todėl žadėti tai, kas akivaizdžiai yra neįmanoma, nėra 
susitarimas. Tačiau jeigu tik vėliau paaiškėja, kad yra ne- 
įmanoma tai, kas anksčiau buvo laikoma įmanoma, susi- 
tarimas galioja ir įpareigoja (nors ir ne įvykdyti patį su- 
sitarimą), atlyginti piniginę jo vertę, arba jeigu tai irgi 
neįmanoma, nuoširdžiai stengtis išpildyti tiek, kiek tik 
yra įmanoma, nes nieko daugiau joks Žmogus negali būti 
įpareigotas. 

Kaip susitarimai tampa negaliojančiais. Nuo susitari- 
mų žmonės yra atleidžiami dviem atvejais: kai jie įvyk- 
domi arba jiems leidžiama jų nevykdyti, nes įvykdytas 
susitarimas yra natūrali įsipareigojimo pabaiga, o atleidi- 
mas yra laisvės sugrąžinimas, t. y. perdavimas atgal tos 
teisės, kuri buvo įsipareigojimas. 

Susitarimai, sudaryti iš baimės, yra galiojantys. Susi- 
tarimai, sudaryti iš baimės natūraliomis sąlygomis, yra 
privalomi. Pavyzdžiui, jeigu aš susitariu su priešu sumo- 
kėti jam išpirką arba kuo nors pasitarnauti už savo gyvy- 
bę, tai esu susaistytas šio susitarimo. Kadangi tai yra su- 
tartis, kur vienas gauna gyvenimo naudą, o kitas už tai 
mainais turi gauti pinigus ar patarnavimą, ir kur joks 
kitas įstatymas (kaip būna natūralios būklės sąlygomis) 
nedraudžia jo įvykdyti, susitarimas galioja. Todėl karo 
belaisviai, kuriais buvo patikėta, kad jie sumokės išpirką, 
privalo ją sumokėti. Ir jeigu silpnesnis kunigaikštis suda- 

ro nenaudingą taiką su stipresniu iš baimės, jis privalo 
jos laikytis, jeigu tik (kaip buvo sakyta anksčiau) neiškils 
kokia nors nauja ir pagrįsta priežastis bijoti, kad karas 
bus atnaujintas. Ir netgi valstybėje, jeigu esu priverstas 
jėga, kad išgelbėčiau savo gyvybę, išsipirkti iš vagies, ža- 
dėdamas jam pinigų, privalau jam sumokėti, kol pilieti- 
nis įstatymas manęs neatleidžia nuo šio įsipareigojimo. 
Tai, ką aš galiu teisėtai padaryti be įsipareigojimo, tą patį 
aš galiu teisėtai susitarti padaryti iš baimės, o to, dėl ko 
aš teisėtai susitariu, negaliu teisėtai neįvykdyti. 

Ankstesnis susitarimas su vienu daro negaliojantį vė- 
lesni susitarimą su kitu. Ankstesnis susitarimas daro ne- 
galiojantį vėlesnį, nes žmogus, perleidęs savo teisę vie- 
nam žmogui šiandien, nebegali jos perleisti rytoj kitam; 
todėl vėlesnis pažadas nesuteikia jokios teisės ir yra ne- 
galiojantis. 

Žmogaus susitarimas neginti savęs yra negaliojantis. 
Susitarimas nesiginti nuo jėgos jėga visada yra negalio- 
jantis, nes (kaip parodžiau anksčiau) joks žmogus negali 
atsisakyti savo teisės gelbėtis nuo mirties, žaizdų ir įka- 
linimo (šių dalykų vengimas yra vienintelis visokios tei- 
sės atsisakymo tikslas), todėl pažadas nesipriešinti jėgai 
ir prievartai jokiu susitarimu neanuliuoja teisės ir nėra 
privalomas. Nors Žmogus ir gali sudaryti tokį susitarimą: 
jeigu aš nepadarysiu to ar ano, užmušk mane, jis negali suda- 
ryti tokio susitarimo: jeigu aš nepadarysiu to ar ano, aš ne- 
sipriešinsiu tau, kai ateisi manęs užmušti. Juk žmogus iš pri- 
gimties taip sutvarkytas, kad renkasi mažesnį blogį, kuris 
šiuo atveju yra mirties pavojus priešinantis, o ne didesnį, 
kuris yra tikra ir dabar įvyksianti mirtis nesipriešinant. 
Kad tai visi žmonės laiko akivaizdžiai teisinga, matyti iš 
to, kad jie veda nusikaltėlius į egzekucijos vietą ir į kalė- 
jimą, saugomus ginkluotų vyrų, nors tie nusikaltėliai ir 
sutinka su įstatymu, kuriuo remiantis jie buvo nubausti. 

Joks žmogus neprivalo apkaltinti pats savęs. Negalio- 
ja ir susitarimas apkaltinti save, neįsitikinus, kad būsi iš- 
teisintas. Kadangi natūraliomis sąlygomis, kai kiekvienas 
žmogus yra teisėjas, negali būti jokių apkaltinimų, o pi- 
lietinėje visuomenėje po apkaltinimo eina bausmė; jai esant 
prievarta, žmogus neprivalo jai nesipriešinti. Tas pat tin- 
ka ir apkaltinimui tų, kurių pasmerkimu žmogus paten- 
ka į skurdą ir vargus, kaip ir tėvo, žmonos arba geradario 
apkaltinimas, nes tokio kaltintojo parodymai, jeigu jie 
duodami ne savanoriškai, yra laikomi šališkais dėl savo 
prigimties, todėl negali būti laikomi teisingais; ten, kur 
nepasitikima žmogaus liudijimais, jis neprivalo jų duoti. 
Taip pat ir kaltinimai, išgauti kankinant, neturi būti lai- 
komi teisingais parodymais. Kadangi kankinimas gali būti 
naudojamas kaip priemonė susidaryti nuomonei bei spė- 
jimams ir skatinti tolesnį tyrimą ir tiesos ieškojimą, tai, ką 
šiuo atveju prisipažįsta kankinamasis, dažniausiai jis da- 
ro tik norėdamas palengvinti savo kančias ar atsikvėpti, 
o ne informuoti savo kankintojus, todėl šiais prisipažini- 
mais neturi būti pasitikima kaip pakankamais liudijimais 
ir parodymais; ar žmogus gelbstisi nuo kančių teisingais 
ar klaidingais parodymais, jis tai daro remdamasis teise 
išsaugoti savo gyvybę. 

Priesaikos tikslas. Žodžių galia (kaip jau anksčiau mi- 
nėjau) yra pernelyg silpna, kad priverstų žmones laikytis 
savo susitarimų, bet žmogaus prigimtyje yra dvi galimos 
priemonės jai sustiprinti. Tai žodžio sulaužymo pasek- 
mių baimė arba šlovė ir garbė pasirodyti, kad jam nerei- 
kia jo sulaužyti. Ši antroji yra pernelyg retai matomas 
kilnumas, kad jo galima būtų tikėtis, ypač iš tų, kurie 
siekia turto, valdžios ir juslinių malonumų, o tokia yra 
žmonijos didžioji dauguma. Jausmas, kuriuo galima pa- 
sikliauti ir kurio galima tikėtis, yra baimė, o ją sukelia du 
patys bendriausi dalykai: vienas - tai nematomų dvasių 

galia, antras — tai galia tų žmonių, kuriam jie, nevykdy- 
dami susitarimo, padarys žalą. Nors pirmųjų galia yra 
didesnė, tačiau antrųjų baimė yra dažniausiai didesnė už 
pirmųjų. Pirmojo dalyko baimė glūdi kiekviename žmo- 
guje; tai jo paties religija, kuri yra žmogaus prigimtyje iki 
atsirandant pilietinei visuomenei. Antroji nėra tokia, kad 
priverstų žmones laikytis savo pažadų, nes natūraliomis 
sąlygomis jėgos nelygumas išryškėja tik kovos metu. Tai- 
gi, prieš atsirandant pilietinei visuomenei ar jos egzista- 
vimą nutraukus karui, niekas kitas negali sustiprinti jau 
sudaryto taikos susitarimo, iškilus godumo, garbės troš- 
kimo, geidulių ar kitų stiprių aistrų pagundoms, išskyrus 
tik baimę šios nematomos jėgos, kurią kiekvienas garbina 
kaip Dievą ir kurios bijosi kaip keršytojo už savo išdavys- 
tę. Todėl visa, ką gali padaryti du žmonės, nepavaldūs 
pilietinei valdžiai, - tai priversti vienas kitą prisiekti tuo 
dievu, kurio jie bijosi. 

Priesaikos forma. Ši PRIESAIKA arba dievagojimasis yra 
prie pažado pridedama kalbos forma, kuria žadantysis pažymi, 
kad atsižada savo Dievo gailestingumo arba šaukiasi jo, kad šis 
jam atkeršytų, jeigu jis neįvykdys savojo pažado. Tokia buvo 
pagonių forma: tegu mane sunaikina Jupiteris taip, kaip aš 
sunaikinu šį gyvulį. Tokia ir mūsų forma: aš padarysiu tai ir 
tai, tepadeda man Dievas. Ir ši priesaika duodama vykstant 
apeigoms ir ceremonijoms, kurias kiekvienas iš susita- 
riančiųjų praktikuoja savo religijoje, kad tikėjimo priesai- 
kos sulaužymo baimė būtų dar didesnė. 

Prisiekti galima vien Dievu. Iš to aišku, kad priesaika, 
duota kita forma ar vykstant kitokioms apeigoms nei to 
žmogaus, kuris prisiekia, yra beprasmė. Taip pat negali- 
ma prisiekti jokiu kitu daiktu, kurio prisiekiantysis nelai- 
ko Dievu. Nors kartais žmonės ir prisiekinėdavo savo ka- 
raliais iš baimės ar jiems pataikaudami, tačiau jie tuo 
norėdavo parodyti, kad suteikia jiems dievišką šlovę. 5a- 

vaime aišku, kad prisiekinėjimas be reikalo Dievu, yra tik 
jo vardo profanacija ir išniekinimas, o prisiekinėjimas ki- 
tais dalykais, kaip žmonės daro šnekamojoje kalboje, yra 
ne priesaika, o niekam tikęs įprotys, prigijęs dėl pernelyg 
didelio kalbos aistringumo. 

Priesaika nieko neprideda prie įsipareigojimo. Aišku 
ir tai, kad priesaika nieko neprideda prie įsipareigojimo. 
Kadangi susitarimas, jeigu jis yra teisėtas, įpareigoja Die- 
vo akivaizdoje ir be priesaikos kaip ir su priesaika; jeigu 
susitarimas yra neteisėtas, jis neįpareigoja, nors ir būtų 
sutvirtintas priesaika. 


Penkioliktas skyrius 
APIE KITUS PRIGIMTINIUS ĮSTATYMUS 


Trečiasis prigimtinis įstatymas: teisingumas. Iš prigim- 
tinio įstatymo, kuriuo esame įpareigoti perduoti kitam 
tokias teises, kurių laikantis sunku įgyvendinti taiką tarp 
žmonių, išplaukia trečias įstatymas, kad žmonės turi vykdy- 
ti jų susitarimus: be šito susitarimai yra beprasmiai ir tėra 
vien tušti žodžiai; kadangi išlieka visų Žmonių teisė į vis- 
ką, mes ir toliau esame karo padėtyje. 

Kas yra teisingumas ir neteisingumnas. Šis prigimtinis 
įstatymas yra TEISINGUMO šaltinis ir pradas, nes ten, kur 
nebuvo jokio išankstinio susitarimo, ten jokia teisė nebu- 
vo perduota ir kiekvienas Žmogus turi teisę į viską, vadi- 
nasi, joks veiksmas negali būti neteisingas. Tačiau kai jau 
yra susitarimas, tuomet jį sulaužyti yra neteisinga. Ir NE- 
TEISINGUMAS yra ne kas kita, o susitarimo neįvykdymas. Vi- 
sa, kas nėra neteisinga, yra teisinga. 

Teisingumas ir nuosavybė prasideda įkūrus valstybę. 
Kadangi tarpusavio pasitikėjimo susitarimai, kur baimi- 
namasi, kad kuri nors iš šalių neįvykdys susitarimo (kaip 
buvo pasakyta ankstesniame skyriuje), yra negaliojantys, 

ir nors teisingumo šaltinis yra sudarytieji susitarimai, ta- 
čiau neteisingumo čia nėra tol, kol nebus pašalinta tokios 
baimės priežastis; to negalima padaryti, kol žmonės yra 
prigimtinėje karo padėtyje, Todėl, prieš atsirandant tei- 
singo ir neteisingo vardams, turi būti kokia nors prievartą 
vykdanti valdžia, kuri vienodai ir lygiai priverstų Žmo- 
nes vykdyti savo susitarimus, grasindama bausme, di- 
desne už naudą, kurios jie tikisi sulaužydami savo susi- 
tarimą, ir kuri patvirtintų tą nuosavybę, kurią Žmonės 
įgyja tarpusavio sutartimi, mainais už visuotinę teisę, ku- 
rios jie atsisako; tokios valdžios nėra, kol nėra valstybės. 
Lygiai to paties gali būti prieita iš įprastinio scholastų 
teisingumo apibrėžimo, nes jie sako, kad teisingumas yra 
pastovi valia duoti kiekvienam žmogui tai, kas yra jo nuosava. 
Todėl ten, kur nėra nieko nuosava, t. y. nėra nuosavybės, 
nėra ir neteisingumo; ir ten, kur nėra įkurtos prievartą 
taikančios valdžios, t. y., kur nėra valstybės, ten nėra ir 
nuosavybės; nes ten visi žmonės turi teisę į visus daiktus. 
Todėl ten, kur nėra valstybės, ten nėra nieko neteisingo. 
Taigi teisingumo prigimtis yra galiojančių susitarimų lai- 
kymasis; tačiau susitarimų galiojimas prasideda tik įkū- 
rus pilietinę valdžią, pakankamai galingą, kad priverstų 
žmones jų laikytis, nuo tada prasideda ir nuosavybė. 
Teisingumas neprieštarauja protui. Kvailys sakė savo 
širdy, kad nėra tokio dalyko kaip teisingumas, o kartais 
tai sakydavo ir garsiai, rimtai įrodinėdamas, kad, turint 
omeny, jog kiekvieno Žmogaus savęs išsaugojimas ir jo 
pasitenkinimas yra paliktas jo paties rūpesčiui, tad negali 
būti jokio pagrindo, kodėl kiekvienas Žmogus turėtų ne- 
daryti to, kas, jo supratimu, padeda išsaugoti save ir pa- 
sitenkinti, todėl ir sudaryti sandorius ar jų nesudaryti, 
laikytis ar nesilaikyti susitarimų neprieštarauja protui, jei 
padeda to žmogaus gerovei. Kvailys, taip sakydamas, ne- 

neigia, kad egzistuoja susitarimai ir kad kartais jie sulau- 
žomi, o kartais jų laikomasi, ir kad toks jų sulaužymas 
gali būti vadinamas neteisingumu, o jų laikymasis - tei- 
singumu; tačiau jis klausia, ar neteisingumas, pašalinus 
Dievo baimę (nes tas pats kvailys pasakė sau širdy, kad 
Dievo nėra), kartais negali būti suderinamas su protu, 
kuris kiekvieną Žmogų skatina siekti savo paties gėrio; 
ypač tada, kai jis padeda gauti tokią naudą, kuri žmogui 
suteiktų tam tikrą padėtį, kad jis galėtų nekreipti dėme- 
sio ne tik į kitų žmonių nepritarimą, užgaules ir plūdi- 
mus, bet ir į kitų Žmonių galią? Dievo karalystė įgyjama 
prievarta; o kas, jeigu ji būtų įgyta neteisinga prievarta? 
Argi prieštarautų protui taip ją įgyti, jeigu būtų neįmano- 
mas dalykas, kad šitaip kaip nors sau pakenktum? Ir jei- 
gu tai neprieštarauja protui, tai neprieštarauja ir teisingu- 
mui, nes kitaip teisingumas negalėtų būti laikomas gėriu. 
Tokio kaip šis samprotavimo dėka sėkmę patyręs nedo- 
rumas įgijo dorybės vardą; ir tie, kurie kituose dalykuose 
laikė tikėjimo sulaužymą neleistinu, leido jį čia, kai kal- 
bama apie Karalystės įgijimą. Ir pagonys, kurie tikėjo, kad 
Saturną nuo sosto nuvertė jo sūnus Jupiteris, vis dėlto 
tikėjo, kad tas pats Jupiteris buvo keršytojas už neteisin- 
gumą. Tai panašu į vieną įstatymą, kurį pateikia Coke'as** 
Littletono komentaruose, kur jis sako, kad teisėtam karūnos 
įpėdiniui, jeigu jis ir bus apkaltintas išdavyste, vis dėlto 
turi atitekti karūna, ir eo instante”? apkaltinimas tampa 
negaliojantis. Iš šių pavyzdžių Žmogus bus labai linkęs 
padaryti išvadą, kad ir tada, kai neabejotinas karalystės 
paveldėtojas nužudys jos valdytoją, nors ir savo tėvą, jūs 
galite tai vadinti neteisingumu ar kokiu tik norite vardu, 
tačiau tai niekada negali prieštarauti protui, matant, kad 
visi žmonės savo laisvais veiksmais yra linkę siekti nau- 
dos sau patiems, ir patys protingiausi yra tie veiksmai, 

kurie labiausiai tarnauja jų tikslams. Šis išoriškai atrody- 
tų įtikinamas samprotavimas vis dėlto yra klaidingas. 
Kadangi čia kalbama ne apie abipusius pažadus ten, 
kur nėra tikrumo, kad kuri nors šalis juos įvykdys, pa- 
vyzdžiui, ten, kur dar nėra pilietinės valdžios, iškilusios 
virš abiejų pasižadančių šalių, nes tokie pažadai nėra su- 
sitarimai. Tačiau čia klausiama apie tokius atvejus, kai 
viena iš šalių jau įvykdė pažadą arba kai yra valdžia, 
galinti priversti pažadus tesėti, ten ir kyla klausimas, ar 
prieštarauja protui kito naudai įvykdyti pažadą ar ne. Ir 
aš sakau, kad tai neprieštarauja protui. Kad taptų aišku, 
mes turime atsižvelgti į tai, kad, pirma, kai žmogus daro 
ką nors, kas, turint omeny kiekvieną galimą numatyti ir 
tikėtis dalyką, gali jį vienaip ar kitaip sunaikinti, pavyz- 
džiui, koks nors atsitiktinumas, kurio jis negalėjo numa- 
tyti, gali tai pakreipti jo paties naudai, todėl tokie atsiti- 
kimai nepadaro šio Žmogaus veiksmo protingo ar 
išmintingo. Antra, kad karo padėtyje, kai nėra bendros 
valdžios, galinčios visus žmones laikyti baimėje, kiekvie- 
nas žmogus yra kiekvieno priešas, nė vienas Žmogus ne- 
gali tikėtis vien savo jėgomis ar protu apsiginti nuo pra- 
žūties, nepadedamas sąjungininkų, ir kiekvienas laukia iš 
sąjungos tokio paties apgynimo kaip ir kiekvienas kitas; 
todėl ir tas, kuris pareiškia, kad laiko protinga apgauti 
tuos, kurie jam padeda, negali protingai tikėtis jokių kitų 
saugumo priemonių, išskyrus tas, kurias jam gali suteikti 
jo paties vieno jėgos. Todėl ir tas, kuris sulaužo savo su- 
sitarimą ir, vadinasi, tuo pareiškia, kad jis mano, jog jis 
gali taip elgtis pagrįstai ir protingai, gali būti priimtas į 
kokią nors visuomenę, susivienijusią taikai ir gynybai, 
vien per klaidą tų, kurie jį priima; kai jis į ją yra priimtas, 
negali joje būti laikomas, nebent jį priėmusieji nemato jų 
padarytos klaidos pavojaus. Tačiau šių klaidų žmogus 
negali protingai tikėtis ir apskaičiuoti, kaip savo saugu- 

mo priemonių, todėl jis, jeigu nebus priimtas į visuomenę 
ar bus iš jos išvarytas, Žus; jeigu jis gyvena visuomenėje, 
tai tik per kitų Žmonių klaidas, kurių jis negalėjo nei nu- 
matyti, nei jomis kliautis; vadinasi, jis taip elgėsi priešta- 
raudamas protui ir išlikimo pagrindui; taigi ir visi žmo- 
nės, kurie neprisideda prie jo pražūties, pakenčia jį vien 
iš nežinojimo, kas yra gera jiems patiems. 

O tikėtis, kad amžiną laimę danguje galima užsitikrinti 
bet kuriuo būdu, yra tiesiog lengvabūdiška, nes čia yra 
tik vienas galimas kelias - nelaužyti ir laikytis susitarimų. 

Kalbant apie aukščiausiosios valdžios įgijimą maištu, 
akivaizdu, kad toks bandymas yra priešingas protui, nes 
negalima protingai to tikėtis, nors ir pavyktų ją taip įgyti, 
greičiau reikia laukti priešingos baigties; ir dar dėl to, 
kad, ją taip iškovojus, ir kiti yra mokomi ją įgyti panašiais 
būdais. Todėl ir teisingumas, t.y. susitarimų laikymasis, 
yra proto taisyklė, kuri draudžia mums daryti ką nors, 
kas būtų kenksminga mūsų gyvenimui, taigi ir prigimti- 
niams įstatymams. 

Kai kurie eina toliau, sakydami, kad prigimtinis įstaty- 
mas yra ne šios taisyklės, kurios padeda išsaugoti žmo- 
gaus gyvenimą žemėje, o tos, kurios padeda pasiekti am- 
žinąją laimę po mirties, o tai, jų manymu, gali padėti ir 
susitarimų laužymas, kuris tokiu atveju yra teisingas ir 
protingas (taip mano tie, kurie laiko nuopelnu žudymą, 
nuverčiant aukščiausiąją valdžią, jų pačių išrinktą). Ka- 
dangi nėra jokio prigimtinio žinojimo apie žmogaus gy- 
venimą po mirties, dar mažiau Žinant apie tai, kaip jam 
tada bus atlyginta už pasitikėjimo sulaužymą, turint vien 
tikėjimą, besiremiantį kitų Žmonių sakymu, kad jie tai 
žino antgamtiškai arba kad jie pažįsta pažinojusius tuos, 
kurie pažinojo dar kitus, kurie tai žinojo antgamtiškai, tai 
ir susitarimo sulaužymo negalima vadinti proto ar pri- 
gimties nurodymu. 

Susitarimas nėra negaliojantis dėl asmens, su kuriuo 
jis yra sudarytas, ydų. Tie, kurie sutinka, kad prigimtinis 
įstatymas yra žodžio laikymasis, vis dėlto daro išimtį kai 
kurių asmenų atžvilgiu, pavyzdžiui, eretikų ir tokių, ku- 
rie nevykdo savo susitarimų su kitais. Tačiau ir šitai yra 
priešinga protui, nes jeigu kurio nors žmogaus kaltės pa- 
kanka, kad susitarimas taptų negaliojančiu, tai to paties 
pagrįstai ir protingai turėtų pakakti, kad mes su juo ne- 
sudarytume sutarties. 

Žmonių teisingumas ir veiksmų teisingumas. Pavadi- 
nimai „teisingas“ ir „neteisingas“, kai jie taikomi žmo- 
nėms, reiškia viena, o kai jie taikomi veiksmams ir poel- 
giams - kita. Kai jie yra taikomi žmonėms, reiškia elgsenos 
atitikimą ar neatitikimą protui. Tačiau kai jie yra taikomi 
poelgiams, reiškia ne elgsenos ar gyvenimo būdo, o atski- 
rų poelgių atitikimą ar neatitikimą protui. Todėl teisingas 
žmogus yra tas, kuris iš visų jėgų stengiasi, kad visi jo 
poelgiai būtų teisingi, o neteisingas žmogus yra tas, kuris 
to nepaiso. Tokie žmonės mūsų kalboje dažniausiai vadi- 
nami dorais ir nedorais, o ne teisingais ir neteisingais, 
nors jų reikšmė yra ta pati. Todėl doras žmogus nepra- 
randa doro Žmogaus vardo dėl vieno ar keleto neteisingų 
poelgių, sukeltų netikėtos aistros ar neteisingo dalykų ar 
asmenų supratimo; taip pat ir nedoras Žmogus nenustoja 
buvęs toks dėl tokių poelgių, kuriuos jis padaro ar nuo jų 
susilaiko iš baimės, nes jo valią nulemia ne teisingumas, 
o neabejotina nauda to, ką jis turi padaryti. Teisingumo 
atspalvį Žmogaus poelgiams suteikia tam tikras kilnumas 
arba galantiška, narsi, bet retai pasitaikanti drąsa; šiomis 
savybėmis pasižymintis žmogus nenori tokios žemiškos 
gerovės, kurią jam suteiktų apgavystės ar pažadų nesilai- 
kymas. Šis teisingas elgesys ir turimas omeny, kai teisin- 
gumas vadinamas dorybe, o neteisingumas - yda. 

Tačiau dėl teisingų poelgių žmonės vadinami ne teisin- 
gaisiais, o nekaltaisiais; dėl neteisingų poelgių (kurie dar 
vadinami teisės pažeidimu) jie vadinami kaltaisiais. 

Elgsenos teisingumas ir poelgių teisingumas. Be to, 
neteisinga elgsena yra dispozicija arba polinkis elgtis ne- 
teisėtai, ir yra neteisinga, dar prieš tapdama veiksmu, ir 
tokia yra netgi tada, kai nėra jokio konkretaus nuskriaus- 
to asmens. Tačiau neteisingas (kitaip sakant, neteisėtas) 
poelgis reiškia tai, kad yra koks nors konkretus asmuo, 
su kuriuo pasielgta neteisėtai, būtent tas, su kuriuo buvo 
sudarytas susitarimas. Todėl dažnai būna taip, kad netei- 
sybę patiria vienas asmuo, o žala atsisuka kitam. Pavyz- 
džiui, jei šeimininkas liepia savo tarnui, kad šis duotų 
pinigus kokiam nors svetimam Žmogui, ir jeigu tarnas 
šito nepadaro, tai pažeidžiama šeimininko teisė, nes tar- 
nas anksčiau sudarė susitarimą būti jam paklusnus, o ža- 
lą padarė svetimam žmogui, kuriam jis neturėjo jokių įsi- 
pareigojimų, todėl negalėjo pažeisti jo teisių. Taip ir 
valstybėse privatūs asmenys gali atleisti vienas kitam sa- 
vo skolas, bet negali atleisti apiplėšimų ir kitokio prievar- 
tavimo, padariusio jiems žalą; nes skolos nesumokėjimas 
yra jų pačių teisės pažeidimas, o plėšimas ir prievarta — 
tai jau valstybės asmens teisių pažeidimas. 

Viskas, kas padaryta žmogui jo paties sutikimu, nega- 
li būti teisės pažeidimas. Kad ir kas būtų padaryta žmo- 
gui, jei tai atitinka jo paties valią, kurią jis pareiškė dary- 
tojui, nėra jo teisės pažeidimas. Juk jeigu tas, kuris tai 
daro, neatsisakė savo pradinės teisės daryti tai, ko anas 
nori, kokiu nors ankstesniu susitarimu, čia nėra jokio su- 
sitarimo sulaužymo, taigi ir nebuvo jam padaryta nieko 
neteisėto. Jeigu darytojas buvo kokiu nors susitarimu at- 
sisakęs tos savo teisės, o anas aiškiai pareiškė savo norą, 
kad tai būtų padaryta, atleidžia darantijį nuo to susitari- 
mo, taigi ir vėl anam nebuvo padaryta nieko neteisėto. 

Komutatyvus ir distributyvus teisingumas. Veiksmų 
teisingumą autoriai skirsto į komutatyvų ir distributyvų; 
pirmąjį, pasak jų, išreiškia aritmetinė, antrąjį - geometri- 
nė proporcija. Todėl komutatyvus teisingumas, pasak jų, 
yra lygi vertė daiktų, dėl kurių sudaroma sutartis, o di- 
stributyvus - lygus naudos paskirstymas vienodai nusi- 
pelniusiems Žmonėms. Tarsi būtų neteisinga parduoti 
brangiau nei pirkome ar duoti žmogui daugiau negu jis 
to nusipelno. Visų daiktų, dėl kurių sudaromos sutartys, 
vertė yra matuojama sutartį sudarančiųjų noru; todėl ir 
teisinga vertė yra ta kaina, kurią jie sutiko duoti. Už nuo- 
pelnus (išskyrus tuos, kuriuos nustato sutartis, kai viena 
ją įvykdžiusi šalis nusipelno, kad ją įvykdytų kita šalis, ir 
priklauso komutatyviam, o ne distributyviam teisingu- 
mui) nemokama pagal teisingumą, o atlyginama vien iš 
malonės. Todėl ir šis išskyrimas ta prasme, kuria daž- 
niausiai aiškinamas, yra neteisingas. Tiesą sakant, komu- 
tatyvus teisingumas yra kontraktanto teisingumas, t. y. 
sutarties įvykdymas perkant ir parduodant, išsinuomo- 
jant ir išnuomojant, skolinant ir skolinantis, keičiant, mai- 
nikaujant ir atliekant kitus sutarties aktus. 

Distributyvus teisingumas yra arbitro teisingumas, t.y. 
apibrėžimo, kas yra teisinga, veiksmas. Ten, kur arbitras 
(turėdamas pasitikėjimą tų, kurie jį padarė arbitru) patei- 
sina jam suteiktą pasitikėjimą, sakoma, kad kiekvienam 
jis duoda tai, kas priklauso, ir tai iš tiesų yra teisingas 
paskirstymas ir gali būti pavadintas (nors ir netiksliai) 
distributyviu teisingumu, o tiksliau - teisingumu, neša- 
liškumu (eguity), kuris taip pat yra prigimtinis įstatymas, 
kaip bus parodyta atitinkamoje vietoje. 

Ketvirtasis prigimtinis įstatymas - dėkingumas. Kaip 
teisingumas priklauso nuo ankstesnio susitarimo, taip DĖ- 
KINGUMAS priklauso nuo ankstesnės malonės, t. y. anks- 
tesnės laisvai duodamos dovanos, ir yra ketvirtasis pri- 

gimtinis įstatymas, kuris gali būti taip suformuluotas: žmo- 
gus, kuris patyrė geradarystę iš kito grynos malonės, turi steng- 
tis, kad tas, kuris jam daro gerą darbą, neturėtų pagrįstos prie- 
žasties gailėtis dėl savo geros valios. Kadangi kiekvienas 
žmogus duoda tikėdamasis kokio nors gėrio sau, nes do- 
vana yra savanoriška, o kiekvieno Žmogaus visų savano- 
riškų veiksmų tikslas yra jo paties gėris, ir jeigu Žmonės 
mato, kad šis tikėjimasis yra apviliamas, tai nebebus jo- 
kio gerumo ir pasitikėjimo užuomazgos, taigi neatsiras ir 
jokios savitarpio pagalbos ir žmonės nepradės vienas su 
kitu susitaikyti, todėl jie taip ir bus karo padėtyje, o tai yra 
priešinga pirmajam ir esminiam prigimtiniam įstatymui, 
kuris liepia žmonėms siekti taikos. Šio įstatymo sulaužy- 
mas yra vadinamas nedėkingumu ir yra su malone susijęs 
tiek pat, kiek neteisingumas su susitarimo įsipareigojimu. 

Penktasis - abipusis paslaugumas ir nuolaidumas. 
Penktasis prigimtinis įstatymas yra NUOLAIDUMAS (com- 
plaisance), t. y., kad kiekvienas žmogus privalo prisitaikyti 
prie kitų. Kad jį suprastume, atkreipkime dėmesį į tai, jog 
žmonių tinkamumas visuomenei priklauso nuo jų skir- 
tingos prigimties, nuo jų jausmų ir prieraišumo (affec- 
tions) skirtingumo; panašu į tai, ką mes matome akmenų 
krūvoje, suverstoje pastatui statyti. Kaip ir akmuo, kuris 
dėl savo šiurkštumo ir netaisyklingo pavidalo tarp kitų 
akmenų užima daugiau vietos, nei jos užpildo, o dėl savo 
kietumo negali būti lengvai nulyginamas, todėl trukdo 
statybai ir statybininkai jį išmeta kaip nenaudingą, taip ir 
žmogus, kuris dėl savo prigimties šiurkštumo stengiasi 
išlaikyti tuos daiktus, kurie jam nereikalingi, o kitiems — 
būtini, ir dėl savo užsispyrimo ir nenuolaidumo negali 
būti pataisytas, turi būti paliktas už visuomenės ar iš jos 
išmestas, kaip jai trukdantis, nepatogus. Matydami, kad 
kiekvienas Žmogus ne tik dėl savo teisės, bet ir iš prigim- 

tinės būtinybės turėtų stengtis visaip, kiek tik gali, įgyti 
tai, ko jam būtinai reikia, kad išsilaikytų, tas, kuris pats 
tam priešinasi dėl jam nereikalingų perteklinių daiktų, 
yra kaltas dėl karo, kuris dėl to kils, todėl daro tai, kas 
yra priešinga esminiam prigimtiniam įstatymui, liepian- 
čiam siekti taikos. Tie, kurie laikosi šio įstatymo, vadinami 
SOCIALIAIS (sociable) (romėnai juos vadina commodi), o 
jiems priešingi — užsispyrusiais, asocialiais, kaprizingais, ne- 
sukalbamais. 

Seštasis - mokėjimas lengvai atleisti. Šeštasis prigim- 
tinis įstatymas: esant pasižadėjimo garantijoms del ateities, 
žmogus turi atleisti praeities skriaudas tiems, kurie atgailauja 
ir prašo atleisti. Juk ATLEIDIMAS yra ne kas kita, o taikos 
dovanojimas; ir nors taika, dovanota tiems, kurie ir toliau 
išlieka priešiški, yra ne taika, o baimė, tačiau nedovanoti 
taikos tiems, kurie tvirtai pasižada dėl ateities, yra taikos 
nenoro ženklas ir todėl prieštarauja prigimtiniam įstaty- 
mui. 

Septintasis - keršydami žmonės rūpinasi vien būsi- 
mu gėriu. Septintasis įstatymas: keršydami (t.y. atsilygin- 
dami blogiu už blogį) žmonės žiūri ne į praeities blogio di- 
dumą, o į gėrio, kuris turi eiti po keršto, didumą. Šis įstatymas 
mums draudžia taikvti bausmę turint kokį nors tikslą, o 
ne pataisyti nusikaltusį ar nurodyti kitiems. Mat šis įsta- 
tymas išplaukia iš ankstesnio, liepiančio atleisti esant ga- 
rantijoms dėl ateities. Maža to, kerštas, kuris nepaiso [pa- 
mokančio] pavyzdžio ir naudos, kuri bus iš jo, yra 
triumfavimas ar džiūgavimas kankinant kitą, neturint jo- 
kio tikslo (nes tikslas visuomet yra kas nors būsima), o 
betikslis triumfavimas ir džiūgavimas yra tuščiagarbiš- 
kumas ir tai prieštarauja protui; kankinimas be protingo 
pagrindo veda prie karo, o tai prieštarauja prigimtiniam 
įstatymui ir dažniausiai vadinama žiaurumu. 

Aštuntasis - prieš įžeidimą. Kadangi visi neapykantos 
ar paniekos ženklai provokuoja kovą, dauguma Žmonių 
verčiau rizikuoja savo gyvybe ir keršija, mes galime aš- 
tuntoje vietoje kaip prigimtinį įstatymą nustatyti šią tai- 
syklę: joks žmogus neturi veiksmu, žodžiu, išraiška ar gestais 
rodyti kitam neapykantą ar panieką. Šio įstatymo pažeidi- 
mas dažniausiai vadinamas įžeidimu (contumely). 

Devintasis - pries išdidumą. Klausimas, kuris žmogus 
yra geresnis, nėra prigimtinis, nes (kaip buvo anksčiau 
parodyta) visi žmonės yra lygūs. Dabar esanti nelygybė 
atsirado dėl pilietinių įstatymų. Žinau, kad Aristotelis pir- 
mojoje savo Politikos knygoje pateikia doktriną, pagal kurią 
kai kurie žmonės iš prigimties yra labiau verti valdyti, 
turėdamas omeny išmintingiausius (iš tokių, jo manymu, 
buvo ir jis pats dėl savo filosofijos), kiti - tarnauti (turė- 
damas omeny tuos, kurie turi stiprų kūną, bet nėra, kaip 
jis, filosofai), - tarytum Ponas ir Tarnas nebūtų buvę įves- 
ti žmonių sutikimu, o būtų atsiradę dėl jų proto skirtu- 
mo, O tai prieštarauja ne tik protui, bet ir patyrimui. Juk 
nedaug tesurasi tokių kvailių, kurie nenorėtų valdyti pa- 
tys save, o pageidautų, kad juos valdytų kiti. Ar išmintin- 
gieji (jų pačių supratimu), kai jie kovoja jėga su tais, kurie 
nepasitiki savo išmintingumu, visada ar dažnai, ar be- 
veik visada iškovoja pergalę? Tad jeigu gamta padarė žmo- 
nes lygius, ši lygybė turi būti pripažinta; jeigu gamta pa- 
darė Žmones nelygius, bet žmonės mano esą lygūs, tai 
galės gyventi taikoje vien laikydamiesi lygių sąlygų, ir tai 
turi būti sutikta su tokia lygybe. Todėl devintuoju pri- 
gimtiniu įstatymu aš ir laikau šį: kiekvienas žmogus turi 
pripažinti kitą sau lygų iš prigimties. Šios taisyklės sulaužy- 
mas yra išdidumas. 

Dešimtasis - pries arogantiškumą. Nuo šio įstatymo 
priklauso kitas: gyvendamas taikoje joks žmogus neturi reika- 

lauti sau kokios nors teisės, kurios jis nenorėtų pripažinti ki- 
tiems žmonėms. Panašiai kaip visi žmonės, kurie siekia tai- 
kos, privalo atsisakyti tam tikrų prigimtinių teisių, t. y. 
neturėti laisvės daryti visko, ko panorėję, bet yra būtina 
žmogaus gyvenimui kai kurias jų išsaugoti; pavyzdžiui, 
teisę valdyti savo paties kūną, naudotis oru, vandeniu, 
judėjimu, keliais, einant iš vietos į vietą, ir kitais daiktais, 
be kurių Žmogus negali gyventi ar gerai gyventi. Jei šiuo 
atveju, sudarydami taiką, žmonės reikalauja sau to, ko jie 
nenorėtų duoti kitiems, jie elgiasi priešingai ankstesniam 
įstatymui, reikalaujančiam pripažinti prigimtinę lygybę, 
taip pat priešingai ir prigimtiniam įstatymui. Tie, kurie 
laikosi šio įstatymo, vadinami kukliais, o tie, kurie jį pa- 
žeidžia, - pasipūtėliais (arrogant). Graikai šio įstatymo pa- 
žeidimą vadina TAEOVEČIA, t. y. noru, kad jiems būtų skir- 
ta daugiau, nei priklauso. 

Vienuoliktasis - nešališkumas. Jeigu žmogui patikėta būti 
teisėju sprendžiant dviejų žmonių ginčą, prigimtinis įstaty- 
mas reikalauja, kad jis elgtųsi su jais vienodai. Jeigu to nėra, 
tai ginčai tarp Žmonių gali būti išspręsti vien karu. Todėl 
ir tas, kuris kaip teisėjas darydamas sprendimą yra šališ- 
kas, daro viską, kas nuo jo priklauso, kad atgrasintų žmo- 
nes nuo teisėjų ir arbitrų pagalbos, vadinasi (priešingai 
esminiam prigimtiniam įstatymui), yra karo priežastis. 

Šio įstatymo dėl lygaus paskirstymo ar atseikėjimo kiek- 
vienam Žmogui to, kas jam protingai ir pagrįstai priklau- 
so, laikymasis yra vadinamas NEŠALIŠKUMU ir, kaip sakiau 
anksčiau, distributyviu teisingumu, o jo pažeidimas - pa- 
lankumu kuriam nors asmeniui, npoowroàngia. 

Dvyliktasis - lygus bendrų daiktų naudojimas. Iš šio 
išplaukia kitas įstatymas: tokie daiktai, kurie negali būti pa- 
dalyti, turi būti naudojami bendrai, jeigu tai yra galima, ir, 
jeigu to daikto kiekis leidžia, — be apribojimų; priešingu atve- 

ju - proporcingai turinčių teisę skaičiui, nes kitaip paskirsty- 
mas būtų nelygus ir priešingas nešališkumui. 

Tryliktasis - burtai. Tačiau yra kai kurių daiktų, kurių 
negalima padalyti ir negalima naudoti bendrai. Tada pri- 
gimtinis įstatymas, nurodantis nešališkumą, reikalauja, kad 
visiška turėjimo teisė arba, jeigu daiktais naudojamasi paeiliui, 
pirmasis turėjimas nusprendžiamas burtais, nes lygus paskirs- 
tymas - įpareigojamas įstatymo; kito lygaus paskirstymo 
būdo negalima įsivaizduoti. 

Keturioliktasis - pirmagimystė ir pirmasis užvaldy- 
mas. Burtai yra dviejų rūšių: sutartiniai ir prigimtiniai. Su- 
tartiniai yra tie, dėl kurių susitaria ir sutinka varžovai. 
Prigimtiniai yra arba pirmagimystė (kurią graikai vadina 
xAnpovonia, o tai reiškia: duotas burtų keliu), arba pirmasis 
užvaldymas. 

Todėl ir tie daiktai, kurių negalima nei naudoti ben- 
drai, nei padalyti, turi būti priteisti pirmajam savininkui, 
o kai kuriais atvejais - pirmagimiui, kaip nustatyta bur- 
tais. 

Penkioliktasis - tarpininkai. Prigimtinis įstatymas yra 
ir tai, kad visi žmonės, kurie tarpininkauja sudarant taiką, turi 
turėti saugumo garantiją, nes įstatymas, kurio tikslas yra 
taika, įtvirtina tarpininkavimą kaip priemonę, o tarpinin- 
kavimo priemonė yra saugumo garantija. 

Sešioliktasis - apie paklusimą arbitro sprendimui. 
Nors žmonės ir žino, kaip reikėtų laikytis šių įstatymų, 
vis dėlto gali iškilti klausimų dėl [kokio nors] žmogaus 
veiksmo. Pirma, ar jis buvo padarytas, ar ne; antra (jei 
buvo), ar tai pažeidžia įstatymą, ar ne; pirmasis klausi- 
mas yra vadinamas fakto klausimu, antrasis - teisės klau- 
simu; taigi, jei besiginčijančios šalys nesusitaria paklusti 
kito asmens sprendimui, jos yra labai toli nuo taikos kaip 
niekada. Tas žmogus, kurio sprendimui jie paklūsta, vadi- 

namas ARBITRU. Todėl ir yra prigimtinis įstatymas, kad tie, 
kurie ginčijasi, turi teisę pasikliauti arbitro sprendimu. 

Septynioliktasis - nė vienas žmogus nėra sau teisėjas. 
Darant prielaidą, kad kiekvienas žmogus leidžia sau da- 
ryti viską savo paties naudai, nė vienas žmogus nėra tin- 
kamas teisėjas savo paties byloje; nors ir kaip jis būtų 
tinkamas, tačiau nešališkumas leidžia, kad kiekviena ša- 
lis gautų lygią naudą, todėl jei vienam būtų leista būti 
teisėju, tai ir kitam turėtų būti leista tas pats, — taigi gin- 
čas, t. y. karo priežastis, išliktų, o tai priešinga prigimti- 
niam įstatymui. 

Asštuonioliktasis - nė vienas žmogus neturi būti teisė- 
jas, jeigu turi natūralią priežastį būti šališkas. Dėl tos 
pačios priežasties nė vienas Žmogus jokioje byloje neturi 
būti pripažintas arbitru, jeigu jis aiškiai įgyja didesnę nau- 
dą, garbę ar malonumą iš vienos šalies pergalės, nes jis 
paėmė nors ir neišvengiamą ar ne tokį, kurio reikėtų veng- 
ti, kyšį, vis dėlto kyšį, ir joks žmogus neprivalo juo pasi- 
tikėti. Ir čia taip pat išlieka ginčas ir karo padėtis, ir tai 
yra priešinga prigimtiniam įstatymui. 

Devynioliktasis - apie liudytojus. Ginčuose dėl fakto 
teisėjas neturi labiau pasitikėti viena šalimi, ir jeigu nėra 
kitų įrodymų, jis turi pasitikėti trečiu arba trečiu ar ket- 
virtu asmeniu, arba didesniu asmenų skaičiumi, nes ki- 
taip klausimas bus neišspręstas ir paliktas spręsti jėga, o 
tai prieštarauja prigimtiniam įstatymui. 

Tokie yra prigimtiniai įstatymai, diktuojantys taiką, kaip 
priemonę Žmonių masėms apsaugoti ir kurie yra svarbūs 
tik pilietinės visuomenės mokslui. Yra ir kitų dalykų, pra- 
žudančių atskirus Žmones, pavyzdžiui, girtuokliavimas 
ir kitokio pobūdžio nesusivaldymai, kurie taip pat gali 
būti priskirti tiems dalykams, kuriuos draudžia prigimti- 
nis įstatymas; tačiau juos nebūtina minėti, be to, čia tai ne 
visai tinkama. 

Taisyklė padedanti lengviau suprasti prigimtinius 
įstatymus. Nors tai ir gali atrodyti pernelyg subtilus pri- 
gimtinių įstatymų pateikimas, kad jį įsidėmėtų visi žmo- 
nės, kurių dauguma per daug užsiėmę maisto gavimu, o 
kiti yra per daug nerūpestingi, kad stengtųsi suprasti, 
tačiau, kad Žmonės negalėtų teisintis nesupratę, šie įsta- 
tymai gali būti sutraukti į vieną lengvą santrauką, su- 
prantamą net menkiausių sugebėjimų žmogui: nedaryk ki- 
tam to, ko nenoretum, kad kiti tau darytų; iš jos matyti, kad, 
mokantis prigimtinių įstatymų, nereikia nieko ypatingo 
daryti, pakanka vien to, kad, vertindamas ir lygindamas 
kitų žmonių veiksmus su savaisiais, jeigu jam pasirodys 
jie pernelyg sunkūs, perdėtų juos į kitą svarstyklių lėkštę, 
o savo paties - į jų vietą, kad jo paties jausmai ir savimei- 
lė negalėtų nieko pridėti prie jų sunkumo, ir tada nebus 
tokio prigimtinio įstatymo, kuris jam atrodytų nelabai pro- 
tingas. 

Prigimtiniai įstatymai visada įpareigoja sąžinę, tačiau 
iš tikrųjų veikia tik ten, kur jie garantuoti. Prigimtiniai 
įstatymai privalomi in foro interno, arba jie įpareigoja no- 
rėti, kad jie būtų įgyvendinti; tačiau ne visada privalomi 
in foro externo arba ne visada įpareigoja, kad jie būtų įgy- 
vendinti. Kadangi tas, kuris būtų kuklus ir paklusnus ir 
išpildytų visus savo pažadus tokiu laiku ir tokioje vietoje, 
kur ir kada niekas kitas to nedaro, tai taptų grobiu ki- 
tiems ir pats sau parengtų tikrą pražūtį, o tai prieštarauja 
visiems prigimtiniams įstatymams, kurie reikalauja išsau- 
goti gyvybę. Antra vertus, tas, kuris yra pakankamai ga- 
rantuotas, kad kiti laikysis tų pačių įstatymų jo atžvilgiu, 
pats jų nesilaiko, ieško ne taikos, o karo, vadinasi, ir savo 
prigimties sunaikinimo jėga. 

Visokius įstatymus, privalomus in foro interno, gali pa- 
žeisti ne tik faktas, priešingas įstatymui, bet ir jį atitin- 
kantis faktas, jeigu žmogus mano, kad tas faktas vra prie- 

šingas įstatymui. Nors jo veiksmas šiuo atveju ir neprieš- 
taravo įstatymui, tačiau jo tikslas buvo priešingas įstaty- 
mui, O tai yra pažeidimas ten, kur įpareigojimas yra in 
foro interno. 

Prigimtiniai įstatymai yra amžini. Prigimtiniai įstaty- 
mai yra nekintami ir amžini, nes neteisingumas, nedėkin- 
gumas, pasipūtimas, išdidumas, šališkumas, neobjekty- 
vus palankumas asmenims ir kiti panašūs dalykai niekada 
negali būti teisėti. Juk niekada negali būti taip, kad karas 
saugotų gyvybę, o taika ją naikintų. 

Ir jų lengva laikytis. Tų pačių įstatymų lengva laikytis, 
nes jie įpareigoja vien norėti ir stengtis; aš turiu omeny 
neapsimestą ir nuolatinį stengimąsi. Jie reikalauja vien 
pastangų, todėl tas, kuris stengiasi jų laikytis, jų ir laiko- 
si, o tas, kuris laikosi įstatymo, yra teisingas. 

Šių įstatymų mokslas yra teisinga moralės filosofija. 
Šių įstatymų mokslas yra tikra bei teisinga ir vienintelė 
moralės filosofija, nes moralės filosofija yra ne kas kita, o 
mokslas apie tai, kas yra gėris ir blogis žmonių bendravi- 
me ir žmonių visuomenėje. Geris ir blogis yra sąvokos, 
žyminčios mūsų norus ir atostūmius; įvairiuose žmonių 
būduose, papročiuose ir teorijose jie yra skirtingi. Ir įvai- 
rūs žmonės skiriasi ne tik savo sprendimais dėl pojūčių, 
dėl to, kas yra malonu ir nemalonu skoniui, uoslei, klau- 
sai, lytėjimui ir regėjimui, taip pat ir dėl to, kas kasdienio 
gyvenimo veiksmuose yra suderinama ar nesuderinama 
su protu. Maža to, tas pats Žmogus įvairiu laiku yra skir- 
tingas, vienu metu jis giria ir vadina gėriu, tai, ką kitu 
metu peikia ir vadina blogiu. Dėl to ir kyla disputai, gin- 
čai ir galiausiai karas. Todėl tol, kol žmogus yra vien 
prigimtinėje padėtyje (kuri yra karo padėtis), jo asmeni- 
nis potraukis yra gėrio ir blogio matas; vadinasi, visi žmo- 
nės sutinka dėl to, kad taika yra gėris, todėl gėris taip pat 
vra kelias į taiką arba tokios taikos priemonės (kaip pa- 

rodžiau anksčiau), kaip teisingumas, dėkingumas, kuklumas, 
nešališkumas, atlaidumas ir visi prigimtiniai įstatymai, t. y. 
jie yra moralinės dorybės, o jų priešybė yra ydos, t. y. blogis. 
Dorybių ir ydų mokslas yra moralės filosofija, todėl tei- 
singa prigimtinių įstatymų doktrina yra teisinga moralės 
filosofija. Tačiau autoriai, rašantys moralės filosofijos te- 
ma, nors ir pripažįsta tas pačias dorybes ir ydas, tačiau 
nematydami nei to, kas sudaro dorybių gerumą, nei to, 
kad jos turi būti giriamos kaip taikaus, visuomeniško ir 
patogaus gyvenimo priemonės, įžvelgia jas jausmų sai- 
kingume: tarsi ne drąsos priežastis, o jos laipsnis teiktų 
tvirtumą, ir ne dovanos priežastis, o jos dydis rodytų dos- 
numą. 

Šiuos proto nurodymus žmonės dažniausiai vadina įsta- 
tymais, tačiau tai neteisinga, nes jie yra vien išvados arba 
teoremos apie tai, kas padeda jiems apsisaugoti ir apsi- 
ginti, tuo tarpu įstatymas, tikrąja žodžio reikšme, yra žo- 
dis to, kuris teisėtai įsakinėja kitiems. Tačiau jeigu mes 
žvelgsime į šias teoremas, kaip į Dievo, kuris teisėtai įsa- 
kinėja visiems daiktams, pasakytą žodį, tada jos teisingai 
vadinamos įstatymais. 


Šešioliktas skyrius 


APIE ASMENIS, ĮGALIOTOJUS IR ĮASMENINTUS 
DAIKTUS 


Apie asmenį. Asmuo yra tas, kurio žodžiai ar veiksmai 
yra laikomi jo paties ar atstovaujančiais kito žmogaus žodžiams 
ar veiksmams arba kurio nors kito daikto teisingai ar fiktyviai 
priskiriamiems žodžiams ir veiksmams. 

Natūralus ir netikras asmuo. Jei žmogaus žodžiai ar 
veiksmai laikomi jo paties, tada jis vadinamas natūraliu 
asmeniu. Kai jie laikomi atstovaujančiais kito žodžiams ar 
veiksmams, tada jis yra išgalvotas, arba netikras, asmuo. 

Iš kur kilo žodis „asmuo“? Žodis asmuo (person) yra 
lotyniškas, vietoj jo graikai vartoja zpoowzov, kuris reiš- 
kia veidą, tuo tarpu persona lotyniškai reiškia maskuotę ar- 
ba išorinę išvaizdą Žmogaus, mėgdžiojamo scenoje, o kar- 
tais konkrečiai tą maskuotės dalį, kuri paslepia veidą, 
pavyzdžiui, kaukę arba antveidį. Nuo scenos šis pavadi- 
nimas buvo perkeltas kiekvienam kalbos ir veiksmų at- 
stovui ir tribunoluose, ir teatruose. Taigi asmuo yra tas 
pats kaip ir aktorius ir scenoje, ir kasdieniame gyvenime, 
o įasmeninti, vadinasi, veikti arba pristatyti (represent) sa- 
ve arba kitą; ir apie tą, kuris vaidina kitą, yra sakoma, 
kad jis atstovauja jo asmeniui arba veikia jo vardu (šią 
reikšmę vartoja Ciceronas, sakydamas: „Unus sustineo tres 
personas; mei, adversarii et judicis“, t. y. „Aš atstovauju trims 
asmenims: sau pačiam, savo priešininkui ir teisėjui”), ir 
jis įvairiais atvejais skirtingai vadinamas: atstovu, pava- 
duotoju, vietininku, patikėtiniu, deputatu, įgaliotiniu, aktoriu- 
mi ir panašiai. 

Atstovas. Įgaliotojas. Įgaliojimai. Kai kurių netikrų as- 
menų žodžiai ir veiksmai pripažįstami kaip savi tų, ku- 
riems jie atstovauja. Ir tada asmuo yra atstovas (actor), o 
tas, kuriam pripažįstami kaip jo paties žodžiai ir veiks- 
mai, yra ĮGALIOTOJAS (author). Šiuo atveju atstovas veikia 
pagal įgaliojimą, nes tas, kuris, kalbant apie turtą ir val- 
das, vadinamas savininku (lotyniškai — dominus, graikiš- 
kai - XUDIOG), kalbant apie veiksmus, vadinamas įgalioto- 
ju. Ir kaip teisė valdyti vadinama valdymu, taip teisė atlikti 
kokį nors veiksmą vadinama ĮGALIOJIMU (authority). Tai- 
gi įgaliojimas visuomet suprantamas kaip teisė atlikti ko- 
kį nors veiksmą: padaryti kam nors įgaliojus, reiškia pa- 
daryti kieno nors (kas turi šią teisę) pavedimu ar leidimu. 

Susitarimai, sudaryti pagal įgaliojimą, įpareigoja įga- 
liotoją. Tai rodo, kad atstovas, sudaręs susitarimą pagal 

įgaliojimą, įpareigoja įgaliotoją ne mažiau, negu tada, jei- 
gu jis būtų sudaręs jį pats, ir ne mažiau daro jį atsakingą 
už visas šio susitarimo pasekmes. Todėl viskas, kas buvo 
anksčiau pasakyta (14 skyriuje) apie susitarimus tarp dvie- 
jų Žmonių, iš esmės galinčių juos sudaryti tiesiogiai, taip 
pat teisinga ir tada, kai juos sudaro jų atstovai, reprezen- 
tantai ar įgaliotiniai, kurie turi galią iš jų, tačiau siekian- 
čią tik tiek, kiek leidžia jų pavedimas, bet ne daugiau. 

Todėl ir tas, kuris sudaro susitarimą su atstovu ar įga- 
liotiniu, nežinodamas, kokie yra jo įgaliojimai, daro tai 
savo paties rizika. Joks Žmogus nėra įpareigotas su- 
sitarimo, kuriam sudaryti jis nesuteikė įgaliojimų; taigi ir 
to susitarimo, kuris sudarytas priešingai jo duotiems įga- 
liojimams arba viršija juos. 

Tačiau neįpareigoja atstovo. Kai atstovas daro ką nors 
priešingai prigimtiniam įstatymui įsakytas įgaliotojo, jei- 
gu jis yra įpareigotas ankstesnio susitarimo jo klausyti, 
tai ne jis, o įgaliotojas pažeidžia prigimtinį įstatymą, nes 
veiksmas, nors ir yra priešingas prigimtiniam įstatymui, 
vra ne jo; priešingai, atsisakymas jį daryti prieštarauja 
prigimtiniam įstatymui, kuris draudžia laužyti susitarimą. 

Įgaliojimai turi būti parodyti. Jeigu tas, kuris susitaria 
su įgaliotoju, atstovui tarpininkaujant, nežinodamas, ko- 
kius jis turi įgaliojimus, o tik patikėjęs jo žodžiais, tuo 
atveju, jeigu jam pareikalavus toks įgaliotojas aiškiai jam 
neparodys, kokie tie įgaliojimai, jis toliau nebėra įparei- 
gotas, nes susitarimas, sudarytas su įgaliotoju, negalioja, 
jeigu nėra jo patvirtintas. Tačiau jeigu tas, kuris sudarė 
tokį susitarimą, žinojo iš anksto, kad jis negali tikėtis jo- 
kio kito patvirtinimo, išskyrus atstovo žodžius, tuomet 
susitarimas galioja, nes atstovas šiuo atveju tampa įgalio- 
toju. Todėl, kai įgaliojimai yra akivaizdūs, susitarimas įpa- 
reigoja įgaliotoją, o ne atstovą; kai įgaliojimai yra išgal- 

voti, prasimanyti, susitarimas įpareigoja vien atstovą, nes 
tada nėra kito įgaliotojo, išskyrus jį patį. 

ĮJasmeninti daiktai - negyvi. Maža yra daiktų, kuriems 
negalima būtų atstovauti, remiantis įsivaizdavimu. Ne- 
gyvi daiktai, tarkim, bažnyčia, ligoninė, tiltas, gali būti 
įasmeninti bei atstovaujami kunigo, vadovo ar prižiūrė- 
tojo. Tačiau negyvi daiktai negali būti įgaliotojais, todėl ir 
negali savo įgaliojimų suteikti saviems atstovams. Tačiau 
atstovai gali turėti įgaliojimus rūpintis jų išlaikymu, ku- 
riuos jiems suteikė tų daiktų savininkai ir valdytojai. To- 
dėl tokie daiktai negali būti paversti asmenimis ir turėti 
savo atstovų, kol nėra kokios nors pilietinės valdžios. 

Paikieji. Panašiai ir vaikai, kvaileliai ir pamišėliai, ku- 
rie neturi proto, gali būti įasmeninti bei atstovaujami glo- 
bėjų arba kuratorių, tačiau negali būti jokio jų atlikto 
veiksmo įgaliotojais (tuo laikotarpiu) ilgiau nei tol, kol 
(kai jie atgaus savo protą) jie galės nuspręsti, kad šie veiks- 
mai yra protingi. Tačiau pamišimo laikotarpiu tas, kuris 
turi teisę juos valdyti, gali suteikti įgaliojimus globėjui. 
Bet tai tegali įvykti esant pilietinei padėčiai, nes kol nėra 
tokios padėties, negali būti valdžios, valdančios asmenis. 

Netikri dievai. Stabas, arba vien proto pramanas, gali 
būti įasmenintas, kaip ir pagonių dievai, kuriems atsto- 
vavo valstybės paskirti tarnautojai ir kurie turėjo valdas, 
kitus turtus ir teises, kuriuos žmonės kartkartėmis jiems 
pašvęsdavo ir paaukodavo. Tačiau stabai negali būti įga- 
liotojais, nes stabas — tai niekas. Įgaliojimai kilo iš valsty- 
bės, todėl prieš atsirandant pilietinei valdžiai pagonių die- 
vai negalėjo būti įasmeninti ir turėti savo atstovų. 

Tikrasis Dievas. Tikrasis Dievas gali turėti atstovų. Kaip 
ir turėjo būti, pirmasis atstovas buvo Mozė, kuris valdė 
izraelitus (tie buvo ne jo, o Dievo tauta) ne savo vardu, 
pareikšdamas ne hoc dicit Moses, o Dievo vardu, sakyda- 

mas hoc dicit Dominus. Antrasis buvo Žmogaus Sūnus, jo 
paties Sūnus, mūsų šlovinamasis Išganytojas Jėzus Kris- 
tus, atėjęs ne pats nuo savęs, o savo Tėvo pasiųstas at- 
versti žydų ir nuvesti visas tautas į savo Tėvo karalystę. 
Trečiasis buvo Šventoji Dvasia, arba Guodėja, kalbanti ir 
veikianti per apaštalus; ši Šventoji Dvasia buvo Guodėja, 
kuri atėjo ne pati nuo savęs, o buvo pasiųsta ir kilo iš jų 
abiejų. 

Daugybė žmonių kaip vienas asmuo. Daugybė žmo- 
nių tampa vienu asmeniu, kai jiems atstovauja vienas žmo- 
gus arba vienas asmuo, jei su šiuo atstovavimu sutinka 
kiekvienas iš šios daugybės narių atskirai. Čia atstovo 
vienybė, o ne atstovaujamųjų vienybė daro asmenį vieną. 
Atstovas tik įkūnija asmenį, ir tik vieną asmenį, o kalbant 
apie daugybę, jos vienybė negali būti kitaip suprasta. 

Kiekvienas yra įgaliotojas. Kadangi daugybė žmonių 
natūraliai yra ne vienas, o daug, jie negali būti suprasti 
kaip vienas, o tik kaip daugelis įgaliotojų dėl kiekvieno 
dalyko, kurį jų atstovas sako ar daro jų vardu. Kiekvienas 
žmogus duoda jų bendram atstovui įgaliojimus atskirai 
nuo savęs, ir kiekvienam priklauso visi veiksmai, kuriuos 
atlieka atstovas, tuo atveju, jeigu jie jam duoda neribotus 
įgaliojimus. Kitu atveju, jeigu jie riboja jį, kur ir kiek jis 
jiems gali atstovauti, nė vienam iš įgaliotojų nėra savi 
daugiau atstovo veiksmų, negu jie leido jam veikti. 

Atstovu gali būti daugelis žmonių, paverstų vienu as- 
meniu balsų dauguma. Jeigu atstovauja daug Žmonių, 
tai daugumos balsas turi būti laikomas visų jų balsu, nes 
jeigu mažuma pasisako, pavyzdžiui, teigiamai, o daugu- 
ma - neigiamai, tai neigiamai pasisakiusių daugiau negu 
pakanka, kad panaikintų teigiamai pasisakiusiuosius; ta- 
da neigiamų balsų, kuriems niekas neprieštarauja, per- 
teklius, yra vienintelis atstovo balsas. 

Atstovaujantis organas, kai narių skaičius yra lyginis, 
yra neefektyvus. Atstovaujantis organas, sudarytas iš ly- 
ginio narių skaičiaus, ypač jei tas skaičius yra nedidelis, 
dėl to dažnai priešingų balsų skaičius yra lygus, dažnai 
yra nebylus ir negalintis veikti. Tačiau kai kuriais atvejais 
lygus priešingų balsų skaičius gali nuspręsti klausimą; 
pavyzdžiui, kaltinant arba išteisinant, lygus priešingų bal- 
sų skaičius jau vien tuo, kad jie nenuteisia, išteisina; ta- 
čiau, priešingai, neapkaltina ten, kur neišteisina, nes kai 
svarstoma kuri nors byla, nenuteisti — tai išteisinti; tačiau, 
priešingai, sakyti, kad neišteisinti — reiškia nuteisti, yra 
netiesa. Panašiai yra ir kai svarstoma, ar ką nors įvykdyti 
dabar ar atidėti kitam kartui. Kai balsų yra po lygiai, ne- 
nutarimas įvykdyti yra nutarimas atidėti. 

Neigiamas balsavimas. Jeigu yra nelyginis skaičius, pa- 
vyzdžiui, trys arba daugiau (žmonių arba susirinkimų), 
iš kurio kiekvienas turi galią neigiamu balsavimu anu- 
liuoti visų kitų teigiamus balsus, toks skaičius nėra atsto- 
vavimas. Kadangi dėl žmonių nuomonių ir interesų įvai- 
rovės jis dažnai tampa ir didelės svarbos atveju, nebyliu 
asmeniu, ir nesugebančiu tiek daryti daugelį kitų dalykų, 
tiek valdyti žmonių mases, ypač karo metu. 

Įgaliotojai yra dviejų rūšių. Pirmieji tiesiog taip ir va- 
dinami; tai tie, kurie, kaip aš anksčiau apibrėžiau, pa- 
prasčiausiai pripažįsta kito veiksmą savu. Antrieji yra tie, 
kurie pripažįsta savu kito veiksmą ar susitarimą sąlygiš- 
kai, t. y. jie įsipareigoja bei prisiima įvykdyti tai, ką kitas 
yra įsipareigojęs, jeigu jis to neįvykdo tam tikru laiku 
arba iki tam tikro laiko. Ir šie sąlygiški įgaliotojai daž- 
niausiai vadinami LAIDUOTOJAIS (sureties), lotyniškai fide- 
jussorės ir sponsores, o laiduojantys, kad konkrečiai išmo- 
kės kito skolą, — praedes, o dėl pasirodymo teisme ar 
magistrate — vadės“. 

APIE 
VALSTYBĘ 


Septynioliktas skyrius 


APIE VALSTYBĖS PRIEŽASTIS, ATSIRADIMĄ 
IR APIBRĖŽIMĄ 


Valstybės tikslas - individo saugurnas. Žmonių, kurie 
iš prigimties myli laisvę ir nori viešpatauti kitiems, jun- 
gimosi galutinė priežastis, tikslas ar ketinimas taip save 
pačius apribojant (matome, kaip jie save suvaržę gyvena 
valstybėje) yra jų pačių savisauga ir patogesnio gyveni- 
mo numatymas, t. y. išsivadavimas iš tos apgailėtinos ka- 
ro padėties, kuri (kaip buvo parodyta tryliktame skyriu- 
je) yra neišvengiama dėl žmonių prigimtinių jausmų ir 
aistrų, kai nėra regimos valdžios, kuri laikytų juos baimė- 
je ir, grasindama bausme, verstų vykdyti susitarimus ir 
laikytis tų prigimtinių įstatymų, kurie buvo išdėstyti ke- 
turioliktame ir penkioliktame skyriuose. 

Kurio nesuteikia prigimtinis įstatymas. Kadangi pri- 
gimtiniai įstatymai — teisingumas, nešališkumas, kuklumas, 
atlaidumas - ir apskritai darymas kitiems to, ko norėtume, kad 
ir mums būtų daroma — patys savaime, be kokios nors jė- 
gos, priverčiančios jų laikytis, baimės, prieštarauja mūsų 
įgimtiems jausmams, kurie lenkia mus į šališkumą, išdi- 
dumą, kerštingumą ir panašius dalykus. O susitarimai be 
kalavijo yra vien žodžiai, neturintys jokios galios garan- 
tuoti žmogui saugumą. Todėl, nepaisant prigimtinių įsta- 
tymų, kurių kiekvienas laikosi, kai nori jų laikytis ir kai 
jis gali tai daryti nerizikuodamas savo saugumu, jeigu 

nebus įvesta jokia valdžia arba bus įvesta nepakankamai 
stipri valdžia mūsų saugumui užtikrinti, kiekvienas žmo- 
gus pasikliaus ir galės teisėtai pasikliauti savo paties jėga 
ir vikrumu, kad apsisaugotų nuo kitų Žmonių. Ir visur, 
kur Žmonės gyveno mažomis šeimomis, plėšti vienas kitą 
buvo amatas, todėl buvo laikoma, jog tai visai nepriešta- 
rauja prigimtiniam įstatymui; ir juo didesnį grobį jie pri- 
siplėšdavo, tuo daugiau jiems buvo teikiama garbės, ir 
žmonės čia nesilaikė jokių kitų įstatymų, išskyrus garbės 
įstatymą, t. y. susilaikydavo nuo žiaurumo - jie nežudy- 
davo Žmonių ir palikdavo jiems žemdirbystės įrankius. Ir 
kaip tada darė mažos šeimos, taip dabar miestai ir kara- 
lystės, kurie yra ne kas kita kaip didelės šeimos ar gimi- 
nės, dėl savo pačių saugumo plečia savo valdas visokiau- 
siais įmanomais pretekstais — pavojaus, įsiveržimo, 
užpuolimo baimės ar pagalbos, kuri gali būti suteikta už- 
puolikams, stengiasi, kiek tik įmanydami, pajungti ar su- 
silpninti savo kaimynus atvira jėga ar slaptomis gudrybė- 
mis; nesant kitokios saugumo garantijos, daro tai teisėtai 
ir vėlesniais amžiais, todėl jie prisimenami su pagarba. 

Taip pat nedaugelio žmonių ar šeimų susijungimas. 
Taip pat ir nedidelio skaičiaus žmonių susivienijimas ne- 
suteikia jiems saugumo, nes mažiausias prisidėjimas prie 
vienos ar kitos pusės nedidelio būrio žmonių suteikia jiems 
tokį jėgos pranašumą, kad jo užtenka laimėti pergalę, to- 
dėl skatina užkariavimus. Kokios daugybės reikia žmo- 
nių, kad būtų galima pasikliauti savo saugumu, lemia ne 
koks nors konkretus skaičius, o santykis su priešo, kurio 
mes bijome, jėgomis - ir ta daugybė yra pakankama tada, 
kai priešo jėgų persvara nėra tokia didelė ir ryški, kad 
nulemtų karo baigtį ir paskatintų priešą pulti. 

Taip pat ir ta daugybė žmonių, jeigu jos nevaldo vie- 
nas sprendimas. Nors ir labai daug būtų Žmonių, jeigu 

jie savo veikloje vadovaujasi individualiais sprendimais 
ir individualiais potraukiais, negali tikėtis apsiginti ir ap- 
sisaugoti nei nuo bendro priešo, nei nuo vienas kitam 
daromų skriaudų. Nesutardami, kaip geriausiai panau- 
doti ir pritaikyti jų jėgas, jie vienas kitam ne tik nepade- 
da, bet trukdo, ir dėl tarpusavio prieštaravimų jų jėga 
sumenkėja; todėl juos gali pavergti negausus, bet sutarti- 
nai kovojantis priešas; o ir tada, kai nėra bendro priešo, 
jie kariauja vienas su kitu dėl savo asmeninių interesų. 
Juk jeigu galėtume įsivaizduoti, kad daugybė Žmonių su- 
tinka laikytis teisingumo ir kitų prigimtinių įstatymų, ne- 
turėdami bendros valdžios, kuri juos laikytų baimėje, tai 
lygiai taip pat galėtume sakyti, kad ir visa Žmonija daro 
tą patį, tada iš viso nebūtų, o ir visai nereikėtų, jokios 
pilietinės valdžios ar valstybės, nes vyrautų taika be pa- 
valdumo. 

Ir taip nuolatos. Saugumui, kuris truktų, kaip žmonės 
nori, visą jų gyvenimą, nepakanka, kad juos valdytų ir 
jiems vadovautų kieno nors viena valia nors ir ribotą lai- 
ką, pavyzdžiui, kaip mūšyje ar kare. Nors jie savo vienin- 
gomis ir sutelktomis pastangomis ir pasiektų pergalę prieš 
svetimšalį priešą, tačiau paskui, kai jau nėra bendro prie- 
šo arba kai tą, kurį viena dalis laiko priešu, kita dalis 
laiko draugu, dėl savo interesų skirtumo jie būtinai išsi- 
skaido ir vėl atnaujina tarpusavio karą. 

Kodėl kai kurios būtybės, neturinčios proto ar kalbos, 
vis dėlto gyvena visuomenėje be jokios prievartinės val- 
džios. Tiesa, kai kurios gyvos būtybės, pavyzdžiui, bitės 
ir skruzdėlės, sugyvena draugiškai (todėl Aristotelis jas 
priskyrė prie visuomeninių būtybių), nors ir neturi ko- 
kios nors vadovybės ir vadovaujasi vien savo atskirais 
sprendimais ir potraukiais, neturi kalbos, kuri viena iš jų 
galėtų pasakyti kitai, ką ji laiko esant būtina bendram 

gėriui. Todėl kas nors tikriausiai panorės sužinoti, kodėl 
žmonija negali taip gyventi. Į tai aš atsakau: 

Pirma, žmonės nuolatos varžosi tarpusavyje dėl garbės 
ir titulų, o šito nedaro tos būtybės; todėl tarp Žmonių 
šiuo pagrindu kyla pavydas ir neapykanta ir galiausiai 
karai, o tarp anų to nėra. 

Antra, tarp tų būtybių bendras gėris nesiskiria nuo as- 
meninio, ir būdamos iš prigimties linkusios siekti savo 
asmeninio gėrio, jos drauge sukuria ir bendrą naudą. O 
žmogus, kuris jaučia pasitenkinimą lygindamas save su 
kitais žmonėmis, gali mėgautis vien tuo, kas jį iškelia virš 
kitų. 

Trečia, tos būtybės, neturėdamos (kaip Žmogus) proto, 
nemato jokių jų bendrų reikalų tvarkymo klaidų ir nema- 
no jas matančios, tuo tarpu yra daugybė Žmonių, kurie 
mano, kad jie yra už kitus išmintingesni ir tinkamesni 
viešiems reikalams tvarkyti, todėl ir siekia reformuoti ir 
atnaujinti, vienas — vienaip, kitas — kitaip, sukeldami są- 
mvšį ir pilietinį karą. 

Ketvirta, tos būtybės, nors ir gali iš dalies naudotis bal- 
su, pranešdamos viena kitai apie savo norus ir kitus su- 
jaudinimus, tačiau jos neturi to žodžio meno, kuriuo kai 
kurie žmonės gali pavaizduoti kitiems tai, kas gera, kaip 
blogį, o blogį - kaip gėrį, ir padidinti arba sumažinti ma- 
tomą gėrio ir blogio dydį, sukeldami Žmonių nepasiten- 
kinimą ir savo malonumui drumsdami jų ramybę. 

Penkta, neprotingos būtybės nesugeba skirti skriaudos 
nuo žalos, todėl tol, kol jos lengvai gyvena, tol jos nepuola 
savo bičiulių; tuo tarpu žmogus kaip tik labiausiai ne- 
rimsta tada, kai jis yra kuo laisviausias ir kuo mažiausiai 
turi rūpesčių, nes kaip tik tada jis mėgsta rodyti savo 
išmintį ir kontroliuoti veiksmus tų, kurie valdo valstybę. 

Galiausiai tų būtybių sutarimas yra prigimtinis, o žmo- 
nių santarvė - vien susitarimas, kuris yra dirbtinis, todėl 

nieko stebėtino, jei reikia dar ko nors kito (be susitarimo), 
kad jų santarvė būtų tvirta ir ilgalaikė, o tai yra bendra 
valdžia, kuri laiko juos baimėje ir nukreipia jų veiksmus 
bendram gėriui. 

Valstybės atsiradimas. Valstybės apibrėžimas. Vienin- 
telis būdas sukurti tokią bendrą valdžią, kuri galėtų ap- 
ginti žmones nuo svetimšalių įsiveržimo ir vienas kitam 
daromų skriaudų, ir taip juos apsaugoti, kad jie savo triū- 
su ir žemės vaisiais galėtų gyventi patenkinti, — tai per- 
duoti visą jų valdžią ir galią vienam Žmogui ar žmonių 
susirinkimui, kuris galėtų balsų dauguma visų jų valias 
paversti viena valia, o tai yra tas pats, kaip ir paskirti 
vieną žmogų ar Žmonių susirinkimą atstovauti jiems, ir 
kiekvienas jų prisiimtų visa ir pripažintų save kūrėju viso 
to, ką jiems atstovaujantis asmuo darys pats ar vers dary- 
ti kitus, kas susiję su visuotine taika ir jų saugumu, ir taip 
kiekvienas savo valią pajungtų jo valiai, o savo sprendi- 
mą - jo sprendimui. Tai yra daugiau nei sutarimas, arba 
santarvė; tai reali visų jų vienybė viename asmenyje, pa- 
remta vieno Žmogaus susitarimu su kiekvienu kitu žmo- 
gumi taip, tarsi kiekvienas Žmogus pasakytų kiekvienam 
kitam Žmogui: Aš įgalioju šį žmogų (ar šį žmonių susirinki- 
mą) ir perduodu jam savo teisę valdyti mane su sąlyga, kad tu 
irgi perduosi jam savo teisę ir taip pat pritarsi visiems jo veiks- 
mams. Šitaip padarius, viename asmenyje suvienytų žmo- 
nių daugybė vadinama VALSTYBE (commonwealth), loty- 
niškai — CIVITAS. Taip atsiranda šis didysis LEVIATANAS, 
ar veikiau (kalbant pagarbiau) šis mirtingasis dievas, ku- 
riam mes, valdomi nemirtingojo Dievo, esame dėkingi už 
taiką ir mūsų apgynimą, nes šiuo įgaliojimu, suteiktu jam 
kiekvieno atskiro Žmogaus valstybėje, jis gali naudotis 
tokia didele jėga ir galia, kad jų keliama baimė leidžia 
jam nukreipti visų piliečių valią taikai palaikyti namuose 
ir savitarpio pagalbai, kovojant prieš jų išorės priešus. Tai 

ir yra valstybės esmė, kuri (jeigu ją apibrėžtume) yra vie- 
nas asmuo, kurio veiksmus didžiulė daugybė žmonių abipusiais 
susitarimais patys padarė kiekvienam žmogui savais ir kiekvie- 
no jų įgaliotais tam, kad jis galėtų panaudoti visų jų jėgą ir 
priemones, kaip jis manys esant būtina jų taikai ir bendrai 
gynybai. 

Suverenas ir pavaldinys. Tas, kuris įkūnija šį asmenį, 
vadinamas SUVERENU, sakant, kad jis turi aukščiausiąją val- 
džią, o visi kiti yra jo PAVALDINIAI. 

Įgyti aukščiausiąją valdžią galima dviem būdais. Vie- 
nas - tai įgimta jėga, kai žmogus priverčia savo vaikus ir 
jų vaikus paklusti jo valdžiai, nes gali juos sužlugdyti, 
jeigu jie atsisakytų paklusti; arba karu pajungia priešus 
savo valiai su sąlyga, kad dovanoja jiems gyvybę. Kitas — 
kai žmonės laisva valia susitaria tarpusavyje paklusti ku- 
riam nors žmogui ar žmonių susirinkimui, tikėdamiesi, 
kad jie bus jo apginti nuo visų kitų!. Ši antruoju būdu 
atsiradusi valstybė gali būti pavadinta politine arba įsteig- 
tąja valstybe, o pirmuoju būdu - įgytąja valstybe. Pirmiau- 
sia kalbėsiu apie įsteigtąją valstybę. 


Aštuonioliktas skyrius 


APIE SUVERENŲ TEISES ĮSTEIGTOSIOSE 
VALSTYBĖSE 


Kas yra valstybės įsteigimo aktas. Sakoma, kad valsty- 
bė yra įsteigta tada, kai daugybė žmonių sutaria ir susitaria 
kiekvienas su kiekvienu, jog kuriam nors žmogui arba žmo- 
nių susirinkimui dauguma Žmonių suteikė teisę jiems atsto- 
vauti (t. y. būti jų atstovu); kiekvienas žmogus, ir tas, kuris 
balsavo už tai, ir tas, kuris balsavo prieš, — visi turi įgalioti 
visus to Žmogaus ar žmonių susirinkimo veiksmus ir 
sprendimus, tarsi jie būtų jų pačių, siekdami taikiai sugy- 
venti tarpusavyje ir būti apginti nuo kitų Žmonių. 

Tokio įsteigimo padariniai yra Sie: 1. Pavaldiniai ne- 
gali pakeisti valdymo formos. Iš šio valstybės įsteigimo 
ir kyla to (ar tų), kuriam susirinkusios liaudies sutikimu 
buvo perduota suvereni valdžia, visos teisės ir įgaliojimai. 

Pirma, kadangi žmonės susitaria, tai reikia suprasti taip, 
kad joks ankstesnis susitarimas jų neįpareigoja daryti ką 
nors priešingo šiam susitarimui. Iš čia išplaukia ir tai, 
kad tie, kurie jau įsteigė valstybę ir dėl to yra susaistyti 
susitarimo pripažinti savais vieno žmogaus veiksmus ir 
sprendimus, negali teisėtai sudaryti naujo susitarimo būti 
paklusniems dėl kokio nors dalyko kuriam nors kitam 
žmogui. Todėl ir tie, kurie yra monarcho pavaldiniai, ne- 
gali be jo leidimo panaikinti monarchijos ir sugrįžti į su- 
siskaidžiusios daugybės sumaištį; negali atiduoti savo įga- 
liojimų, gautų iš to, kuris jį įkūnijo, kitam Žmogui ar 
žmonių susirinkimui, nes jie kiekvienas atskirai įsiparei- 
gojo kiekvienam žmogui pripažinti jo veiksmus savais ir 
laikyti save atsakingu subjektu už visa tai, ką tas, kuris 
jau yra jų suverenas, padarys ar manys esant reikalinga 
padaryti; taigi, jei vienas kuris nors žmogus su tuo nesu- 
tinka, visi kiti sulaužytų savo susitarimą, sudarytą su tuo 
žmogumi, o tai yra neteisinga; be to, kadangi kiekvienas 
žmogus suteikė aukščiausiąją valdžią tam, kuris įkūnija 
jų asmenį, todėl, jį nuvertus, iš jo atimama tai, kas jam 
priklauso kaip jo nuosavybė, o tai irgi yra neteisinga. Ma- 
ža to, jeigu tas, kuris bando nuversti savo suvereną, bus 
nužudytas ar jo nubaustas už tokį bandymą, jis pats bus 
savo paties bausmės skyrėjas, nes jis yra kūrėjas viso to, 
ką jo suverenas padarys. Kadangi yra neteisinga Žmogui 
daryti kokį nors dalyką, už kurį gali būti nubaustas savo 
paties įgaliojimu, tai ir šiuo požiūriu jis yra neteisus. Ir 
jeigu kokie nors Žmonės savąjį nepaklusnumą savo suve- 
renui bando paaiškinti nauju susitarimu, sudarytu ne su 
žmonėmis, o su Dievu, tai irgi neteisinga: nes susitarimą 

su Dievu galima sudaryti tik tarpininkaujant kokiam nors 
asmeniui, kuris atstovauja Dievo asmeniui, o jam atsto- 
vauja tik Dievo vietininkas, kuris turi aukščiausiąją val- 
džią, pavaldžią Dievui. Tačiau šis pretendavimas į susita- 
rimą su Dievu yra toks akivaizdus melas, net ir tų žmonių 
sąžinei, kad tai ne tik neteisingas, bet ir žemas, nevyriš- 
kas poelgis. 

2. Aukščiausioji valdžia negali būti prarasta. Antra. 
Kadangi teisė įkūnyti visų jų asmenį yra atiduota tam, 
kurį jie padarė suverenu kiekvieno susitarimu su kitu, o 
ne suvereno susitarimu su kuriuo nors iš jų, tai ir negali 
taip būti, kad suverenas sulaužytų susitarimą, vadinasi, 
ir nė vienas iš jo pavaldinių negali būti išlaisvintas nuo 
pavaldumo tuo pretekstu, kad suverenas kaip nors pažei- 
dė susitarimą. Akivaizdu, kad tas, kuris tapo suverenu, 
prieš tai nesudarė jokio susitarimo su savo pavaldiniais, 
nes jis arba turėtų jį sudaryti su daugybe Žmonių kaip 
viena susitarimo šalimi, arba jis turėtų sudaryti susitari- 
mus su kiekvienu žmogumi atskirai. Su visais, kaip viena 
šalimi, sutartis neįmanoma, nes jie dar nėra vienas as- 
muo; jeigu jis sudarytų tiek atskirų susitarimų, kiek yra 
žmonių, šie susitarimai, po to, kai jis įgytų aukščiausiąją 
valdžią, nebegaliotų, ir kiekvienas kurio nors iš jų tvir- 
tinimo veiksmas būtų jo sulaužymas; šis veiksmas yra 
tiek jo paties, tiek ir visų kitų, nes padarytas jų visų as- 
mens vardu ir remiantis kiekvieno iš jų teise. 

Be to, jei kuris nors vienas ar daugiau jų tvirtina, kad 
buvo pažeistas susitarimas, kurį suverenas sudarė prieš 
įsteigiant valstybę, o kiti arba vienas kuris iš jo pavaldi- 
nių, ar vien jis pats tvirtina, kad susitarimas nebuvo pa- 
žeistas, tokiu atveju nėra teisėjo, kuris išspręstų jų ginčą; 
todėl vėl grįžtama prie kalavijo teisės, ir kiekvienas žmo- 
gus atgauna teisę apsiginti savo paties jėgomis, priešingai 

sumanymui, kurį jie turėjo įsteigiant valstybę. Todėl bergž- 
džias dalykas būtų suteikti aukščiausiąją valdžią išanks- 
tinio susitarimo būdu. Nuomonė, kad koks nors monar- 
chas gauna savo valdžią susitarimu, t. v. su tam tikra 
sąlyga, atsiranda iš nesugebėjimo suprasti tos lengvos tie- 
sos, kad susitarimai yra vien žodžiai ir alsavimas, jie turi 
tik tiek galios įpareigoti, sulaikyti, apriboti ar apginti ko- 
kį nors Žmogų, kiek jiems jos suteikia valstybės galia, t. y. 
nesurištos rankos to žmogaus ar žmonių susirinkimo, ku- 
ris turi aukščiausiąją valdžią ir kurio veiksmai yra pripa- 
žįstami jų visų ir atliekami visų jų galia, suvienyta suve- 
rene. Tačiau kai tautos susirinkimas tapo suverenu, tada 
niekas neįsivaizduoja, kad jį įsteigiant irgi buvo sudary- 
tas toks susitarimas, nes niekas nėra toks bukas, jog saky- 
tų, pavyzdžiui, kad Romos liaudis sudarė susitarimą su 
romėnais, jog turės aukščiausiąją valdžią tam tikromis są- 
lygomis, kurių neįvykdžius, romėnai teisėtai gali nuvers- 
ti Romos liaudies valdžią. Žmonės nemato, jog monarchi- 
jos ir liaudies valdžios pagrindas yra panašus, jis kyla iš 
kai kurių Žmonių ambicijų, - jie yra palankesni susirinki- 
mo valdžiai, kurioje gali tikėtis dalyvauti, o ne monarchi- 
jai, kurios valdyme dalyvauti jie neturi jokių vilčių. 

3. Niekas, nepažeisdamas teisingumo, negali protes- 
tuoti pries daugumos paskelbtą suvereno įsteigimą. 

Trečia, kadangi dauguma savo balsais paskelbė suvere- 
ną, tai tas, kuris su tuo nesutiko, dabar turi sutikti su 
visais kitais, t. y. turi pripažinti visus suvereno veiksmus, 
arba, priešingu atveju, teisėtai gali būti visų kitų sunai- 
kintas. Juk jeigu jis savanoriškai sutiko su tais, kurie bu- 
vo susirinkę, su bendrija, tuo jis pakankamai pareiškė sa- 
vo valią (vadinasi, tylomis įsipareigojo) paklusti tam, ką 
dauguma nuspręs; todėl, jeigu jis atsisakys paklusti tai 
daugumai ar protestuos prieš kurį nors jos potvarkį, jis 
elgsis priešingai savo susitarimui, todėl neteisingai. Ir ne- 

svarbu, ar jis sutiko su susirinkimu, ar ne, ar buvo pa- 
klaustas dėl savo sutikimo, ar ne, turi paklusti jų potvar- 
kiams arba pasilikti karo būklėje, kurioje jis buvo prieš 
tai, kai jį, nepadarydamas nieko neteisėto, gali sunaikinti 
bet kuris Žmogus. 

4. Suvereno veiksmų pavaldiniai negali teisėtai smerk- 
ti. Ketvirta, kadangi kiekvienas pavaldinys yra visų įsteig- 
tojo suvereno veiksmų ir sprendimų įgaliotojas ir auto- 
rius, vadinasi, kad ir ką suverenas darytų, negali būti 
neteisėta skriauda kuriam nors iš jo pavaldinių, jis negali 
būti kurio nors iš jų apkaltintas neteisingumu. Nes tas, 
kuris ką nors daro kito įgaliotas, nedaro nieko neteisėto 
ir jokios skriaudos tam, kurio įgaliojimu jis veikia. Šiuo 
valstybės įsteigimu kiekvienas atskiras žmogus yra visko, 
ką daro suverenas, įgaliotojas ir autorius, taigi ir tas, ku- 
ris skundžiasi neteisėta žala, jam padaryta jo suvereno, 
skundžiasi tuo, kieno įgaliotojas ir autorius yra jis pats, 
todėl ir turėtų kaltinti ne ką nors kitą, o vien save. Bet ir 
savęs neturėtų kaltinti, nes skriausti savęs neįmanoma. 
Tiesa, tie, kurie turi aukščiausiąją valdžią, gali padaryti 
ką nors šališko, bet ne neteisybę ar skriaudą, tikrąja šių 
žodžių reikšme. 

5. Kad ir ką suverenas darytų, jo negali nubausti pa- 
valdinys. Penkta, iš to, kas pasakyta, išplaukia, kad nė 
vienas žmogus, turintis aukščiausiąją valdžią, negali tei- 
sėtai būti nuteistas mirti ar kaip nors kitaip būti savo 
pavaldinių nubaustas. Juk, kaip matėme, kiekvienas pa- 
valdinys yra suvereno veiksmų įgaliotojas, todėl nubaus- 
tų kitą už veiksmus, kuriuos pats padarė. 

6. Suverenas - teisėjas, sprendžiantis, kas yra būtina 
jo pavaldinių taikai ir saugumui. Kadangi šio įsteigimo 
tikslas yra taika ir bendras saugumas, o kas turi teisę į 
tikslą, tas turi teisę ir į priemones jam siekti, tai bet kurio 
žmogaus ar susirinkimo, turinčių aukščiausiąją valdžią, 

teisė priklauso būti teisėju, sprendžiančiu ir dėl taikos, ir 
dėl saugumo priemonių, taip pat ir dėl kliūčių, trukdan- 
čių juos įgyvendinti ar juos pažeidžiančių; ir daryti viską, 
ką jis manys esant būtina taikai palaikyti ir saugumui 
užtikrinti, iš anksto užkertant kelią nesantaikai viduje ir 
apsisaugant nuo išorinio puolimo, o jei taika ir saugumas 
jau prarasti, stengtis juos sugrąžinti. Taigi jis 

ir teisėjas, sprendžiantis, kokių doktrinų juos reikia 
mokyti. Šešta, aukščiausiajai valdžiai priklauso spręsti, 
kurios nuomonės ir doktrinos yra priešingos taikai ir ku- 
rios padeda ją palaikyti, vadinasi, ir nutarti, kokiomis pro- 
gomis, ir kokiems žmonėms galima leisti kalbėti žmonių 
minioms ir kas turi ištirti doktrinas, dėstomas knygose, 
prieš jas išleidžiant. Mat žmonių veiksmus nulemia jų 
doktrinos, ir gerai formuojamos nuomonės yra ir geras 
žmonių veiksmų valdymas, siekiant taikos ir santarvės. 
Nors doktrinos kriterijus yra tiesa, tačiau tai nepriešta- 
rauja, kad ji būtų reguliuojama ir taikos požiūriu, nes 
doktrina, prieštaraujanti taikai, negali būti teisingesnė už 
taiką ir santarvę, kurios negali prieštarauti prigimtiniam 
įstatymui. Tiesa, valstybėse, kuriose dėl valdovų ir mo- 
kytojų aplaidumo ar neišmanymo kuriuo nors metu vi- 
suotinai paplito klaidingos doktrinos, priešingos joms tie- 
sos gali pasirodyti žalingos. Tačiau ir labai netikėtai 
įsiveržusi nauja tiesa savaime niekada nesugriauna tai- 
kos, nebent tik kartais pažadina snaudžiantį karą. Nes tie 
žmonės, kurie yra taip aplaidžiai valdomi, kad drįsta 
griebtis ginklo nuomonei apginti ar jai įtvirtinti, vis dar 
tebėra karo būklėje; ir jų būklė — ne taika, o vien tik gin- 
klų trumpam padėjimas į šalį, bijantis vienas kito; ir jie 
gyvena kaip ir anksčiau nuolat rengdamiesi mūšiui. To- 
dėl suverenui, kuris turi aukščiausiąją valdžią, priklauso 
būti teisėju arba paskirti visus nuomonių ir doktrinų tei- 

sėjus, kaip taikai būtiną dalyką, ir taip išvengti nesantai- 
kos ir pilietinio karo. 

7. Teisė kurti taisykles, kad kiekvienas pavaldinys ži- 
notų, kas yra jo nuosavybė, ir joks kitas pavaldinys ne- 
galėtų, nenusižengdamas teisingumui, jos atimti iš jo. 
Septinta, aukščiausiajai valdžiai priklauso visa valdžia nu- 
statyti taisykles, kad kiekvienas žmogus žinotų, kokiomis 
gėrybėmis jis gali naudotis ir kokius veiksmus jis gali 
atlikti, kad nė vienas jo pavaldinys prie jo nekibtų ir jam 
netrukdytų; šitai žmonės ir vadina nuosavybe. Nes iki aukš- 
čiausiosios valdžios įkūrimo (kaip jau buvo parodyta) vi- 
si žmonės turėjo teisę į visus daiktus, dėl to neišvengia- 
mai kildavo karas; todėl ši nuosavybė, būdama būtina 
taikai ir priklausydama nuo aukščiausiosios valdžios, yra 
šios valdžios aktas, siekiantis pilietinės taikos. Šios nuo- 
savybės (arba meum ir tuum) ir gėrio, blogio, to, kas teisėta, 
ir to, kas neteisėta pavaldinių veiksmuose, taisyklės yra 
pilietiniai įstatymai, t. y. kiekvienos atskiros valstybės įsta- 
tymai, nors pavadinimas pilietinis įstahymas dabar yra tai- 
komas vien seniesiems Romos miesto pilietiniams įstaty- 
mams; kai Roma vaidino svarbų vaidmenį didesnėje 
pasaulio dalyje, jos įstatymai tuo metu ten buvo pilietinis 
įstatymas. 

8. Jam taip pat priklauso visa teisingumo vykdymo ir 
ginčų sprendimo teisė. Aštunta, aukščiausiajai valdžiai 
priklauso jurisdikcijos teisė, t. y. nagrinėti ir spręsti visus 
ginčus, kurie gali kilti tiek dėl pilietinio, tiek dėl prigim- 
tinio įstatymo ar dėl fakto. Kadangi, neišsprendus ginčų, 
vienas pavaldinys nebūtų apsaugotas nuo kito pavaldi- 
nio įžeidimų ir skriaudų, ir įstatymai apie meum ir tuum 
būtų tušti, nes kiekvienam Žmogui dėl įgimto ir būtino 
noro apsisaugoti lieka teisė apsiginti savo paties jėgomis, 
tai yra karo būklė, priešinga tam tikslui, dėl kurio yra 
įsteigta kiekviena valstybė. 

9. Ir teisė skelbti karą ar sudaryti taiką ką jis manys 
esant geriausia. Devinta, aukščiausiajai valdžiai priklau- 
so teisė skelbti karą ar sudaryti taiką su kitomis tautomis 
ir valstybėmis, t. y. teisė spręsti, kada dėl bendro labo 
reikia surinkti kariuomenę ir kokio dydžio ji turi būti, 
kaip ją apginkluoti ir apmokėti; taip pat ir teisė rinkti 
pinigus iš pavaldinių toms išlaidoms padengti, nes jėga, 
kuri turi apginti Žmones, yra armija, o armijos jėga - jos 
pajėgos, suvienytos ir vieningai vadovaujamos; šis vado- 
vavimas priklauso suverenui, nes vien vadovavimas ka- 
riuomenei, net ir be kitos institucijos, vadovaujantijį daro 
suverenu. Todėl, kad ir kas būtų armijos generolas, tas, 
kuris turi aukščiausiąją valdžią, visuomet yra generali- 
simas. 

10. Ir teisė pasirinkti visus patarėjus ir ministrus tiek 
taikos, tiek ir karo metu. Dešimta, aukščiausiajai valdžiai 
priklauso pasirinkti visus patarėjus, ministrus, pareigū- 
nus ir teisėjus ir taikos, ir karo metu. Matydami, kad su- 
vereno tikslas yra bendra taika ir saugumas, suprantame, 
kad jis turi teisę naudoti tokias priemones, kurios, jo ma- 
nymu, yra tinkamiausios šiam tikslui pasiekti. 

11. Jr teisė apdovanoti ir bausti (jeigu ankstesnis įsta- 
tymas nenustatė apdovanojimo ir bausmės dydžio) taip, 
kaip jam atrodo esant protinga. Vienuolikta, suverenui 
yra suteikta teisė apdovanoti turtais ar pasižymėjimo žen- 
klais ir nubausti fizinėmis ar piniginėmis baudomis ar 
pažeminimu kiekvieną pavaldinį, laikantis anksčiau jo iš- 
leisto įstatymo; jeigu tokio įstatymo nėra, suverenas gali 
elgtis, kaip jam atrodys, jog tai labiausiai paskatins žmo- 
nes tarnauti valstybei ar sulaikys juos nuo kenkimo jai. 

Ir suteikti garbės titulus bei hierarchijos rangus. Ga- 
liausiai, turint omenyje tai, kaip Žmonės iš prigimties vra 
linkę save vertinti, kokios pagarbos jie reikalauja iš kitų 
ir kaip mažai jie vertina kitus Žmones, ir dėl to tarp jų 

nuolat vyksta varžybos, kyla kivirčai, intrigos ir galiau- 
siai karas, kuriame jie naikina vienas kitą ir susilpnina 
savo jėgas, reikalingas kovai su bendru priešu, būtina, 
kad veiktų garbės įstatymai ir būtų nustatytas valstybinis 
vertės matas tiems žmonėms, kurie nusipelnė ar gali nu- 
sipelnyti valstybei, ir kad vienas ar kitas žmogus turėtų 
galią įgyvendinti šiuos įstatymus. Tačiau jau sakėme, kad 
ne tik visa kariuomenė arba valstybės [ginkluotosios] pajė- 
gos, bet ir visų ginčų teisminis sprendimas neatsiejamai 
priklauso aukščiausiajai valdžiai. Todėl suverenui priklau- 
so ir teisė suteikti garbės titulus, ir nustatyti, kokią vietą 
turi užimti kiekvienas žmogus ir koks turi būti jo kilmin- 
gumas, ir kokius pagarbos ženklus turi vienas kitam ro- 
dyti žmonės viešuose ir privačiuose susitikimuose. 

Sios teisės nedalomos. Šios teisės yra aukščiausiosios 
valdžios esmė ir požymiai, iš kurių Žmogus gali atpažin- 
ti, kokiam Žmogui ar žmonių susirinkimui yra suteikta 
aukščiausioji valdžia, nes šios teisės yra neperduodamos 
ir nedalomos. Teisę kalti monetas, disponuoti nepilname- 
čių įpėdinių turtu ir jų asmeniu, teisę pirkti anksčiau už 
kitus turguose ir kitas įstatymų prerogatyvas suverenas 
gali perduoti kam nors kitam, išsaugodamas teisę ginti 
savo pavaldinius. Tačiau jeigu suverenas perduoda teisę 
vadovauti kariuomenei, teisminė valdžia (nors ją ir išsau- 
gos) jam bus nebereikalinga, nes įstatymai nebus vykdo- 
mi; arba jeigu jis perleis kam nors teisę rinkti mokesčius, 
veltui jis turės teisę vadovauti kariuomenei; jeigu jis atsisa- 
kys teisės valdyti doktrinas, žmonės, baimindamiesi dva- 
sių, gali pradėti maištauti. Taigi, jeigu panagrinėsime bet 
kurią iš minėtų teisių, netrukus pamatysime, kad, nete- 
kus vienos, visų kitų išlaikymas bus neveiksmingas tai- 
kai ir teisingumui išsaugoti, o šiam tikslui ir yra įsteigtos 
visos valstybės. Šis padalijimas ir turimas galvoje, kai sa- 
koma, kad viduje pasidalijusi karalystė negali išlikti, nes be 

tokio išankstinio pasidalijimo negali būti, kad ji pasidaly- 
tų ir į tarpusavyje kariaujančias armijas. Jeigu didžioji 
Anglijos gyventojų dauguma būtų nesilaikiusi nuomo- 
nės, kad šios teisės yra padalytos tarp karaliaus, lordų ir 
bendruomenių rūmų, tauta niekada nebūtų pasidalijusi 
ir įsitraukusi į pilietinį karą — pirmiausia dėl politinių 
nesutarimų, o vėliau dėl nesutarimų vienos ar kitos reli- 
gijos išpažinimo laisvės klausimu; šis pilietinis karas bu- 
vo gera pamoka žmonėms dėl aukščiausiųjų suvereno tei- 
sių, kad nedaug dabar (Anglijoje) atsirastų tokių, kurie 
nematytų, kad šios teisės yra nedalijamos ir kad tokios 
jos bus visuotinai pripažintos, kai vėl įsivyraus taika, ir 
taip bus tol, kol nebus užmirštos patirtos nelaimės, - bet 
ne ilgiau, nebent prastuomenė būtų labiau išsimokslinusi 
nei iki šiol. 

Suverenas negali atsisakyti teisių kieno nors naudai, 
neatsisakydamas aukščiausiosios valdžios. Kadangi šios 
teisės yra esminės ir nedalomos, iš to būtinai išplaukia, 
kad ir kokiais žodžiais kuri nors iš jų atrodytų kam nors 
padovanota ar suteikta, jeigu tiesiogiai nebus atsižadėta 
ir pačios aukščiausiosios valdžios, o suverenu bus toliau 
vadinamas dovanotojas, tai dovana bus tuščia; nes jei su- 
verenas padovanojo viską, ką galėjo, o mes jam grąžina- 
me aukščiausiąją valdžią, tada visos jo teisės atstatomos, 
kaip neatsiejamos nuo aukščiausiosios valdžios. 

Pavaldinių valdžia ir garbė išnyksta aukščiausiosios 
valdžios akivaizdoje. Kadangi aukščiausiajai valdžiai pri- 
klausanti didžiulė valdžia ir galia yra nedaloma ir neat- 
skiriama, mažai pagrįsta nuomonė tų, kurie sako, kad 
suverenūs karaliai, nors ir yra singulis majores, t. y. turi 
didesnę valdžią negu kiekvienas atskiras jų pavaldi- 
nys, tačiau jie yra universis minores, t. y. turi mažiau val- 
džios negu visi jų pavaldiniai kartu. Iš tikrųjų, jeigu visi 
kartu reiškia ne kolektyvinį kūną kaip vieną asmenį, ta- 

da visi kartu ir kiekvienas atskirai reiškia tą patį, todėl toks 
pasakymas yra beprasmiškas. Jeigu sakydami visi kartu 
supranta juos kaip vieną asmenį, kurį įkūnija suverenas, 
tada visų jų kartu valdžia sutampa su suvereno valdžia, 
taigi ir vėl pasakymas yra beprasmiškas. Ši beprasmybė 
pakankamai gerai matoma, kai aukščiausioji valdžia pri- 
klauso liaudies susirinkimui, bet nematoma, kai ji pri- 
klauso monarchui, - aukščiausioji valdžia yra ta pati, ne- 
svarbu, kam ji priklausytų. 

Tiek suvereno valdžia, tiek jo garbė turi būti didesnė už 
kurio nors vieno ar visų jo pavaldinių garbę. Juk aukš- 
čiausioji valdžia yra visokios pagarbos šaltinis. Lordo, gra- 
fo, kunigaikščio ir princo titulai yra jos kūriniai. Kaip prieš 
poną tarnai, taip ir prieš suvereną pavaldiniai yra lygūs 
ir visai negerbiami. Ir nors vieni jų spindėtų labiau, kiti — 
mažiau, kai jų nepasiekia pono žvilgsnis, tačiau jam esant 
jie spindi ne daugiau kaip žvaigždės dieną. 

Aukščiausioji valdžia nėra tokia žalinga, kaip jos ne- 
buvimas, o žala patiriama dažniausiai dėl to, kad dau- 
guma sunkiai paklūsta mažumai. Kas nors gali čia pa- 
prieštarauti, jog pavaldinių padėtis yra labai apgailėtina, 
nes jie nėra apsaugoti nuo to ar tų, kurie savo rankose 
turi tokią neribotą valdžią, geidulių ir kitų nežabotų aist- 
rų. Ir dažniausiai tie, kurie gyvena monarcho valdomi, 
mano, jog tai yra monarchijos kaltė, o tie, kurie gyvena 
valdomi demokratinės valdžios ar kito aukščiausiojo su- 
sirinkimo, priskiria visus nepatogumus šiai valstybės for- 
mai, tuo tarpu valdžia visomis savo formomis, jei tik jos 
pakankamai tobulos, kad gintų pavaldinius, yra tokia pa- 
ti; tie, kurie skundžiasi sunkumais, visai nemano, kad 
žmogus niekada negali gyventi be vienokių ar kitokių 
nepatogumų ir kad didžiausia priespauda, kokia tik gali 
būti esant bet kuriai valdymo formai ir kurią gali patirti 
apskritai visa tauta, vargu ar yra juntama, palyginti su 

vargais ir baisiomis nelaimėmis, kuriuos sukelia pilietinis 
karas, arba palyginti su ta bevaldyste, kai žmonės nepai- 
so įstatymų ir nepripažįsta jokios valdžios, kuri galėtų 
sulaikyti juos nuo plėšikavimo ir keršto; jie nepaiso ir to, 
kad didžiausia priespauda, kurią jie patiria iš savo vyres- 
nybės, kyla ne dėl to, kad ji tikisi malonumo ar naudos iš 
padarytos žalos savo pavaldiniams ar jų susilpninimo, 
nes pavaldinių jėga yra ir jos pačios jėga ir garbė, o dėl 
pačių pavaldinių atkaklaus šykštumo, nenoro materialiai 
remti savo pačių gynybą, ir verčia savo valdytojus ištraukti 
iš jų viską, ką tik galima taikos metu, kad būtų pakanka- 
mai lėšų, staiga iškilus pavojui ar atsiradus netikėtai bū- 
tinybei pasipriešinti savo priešams ar juos nugalėti. Mat 
visi žmonės iš prigimties turi puikius padidinamuosius 
stiklus (tai jų aistros ir savimeilė), per kuriuos kiekvienas 
mažiausias mokestis jiems atrodo kaip didžiulė skriauda, 
tačiau jiems trūksta žiūronų (būtent moralės ir pilietišku- 
mo), kad pamatytų tolimas nelaimes, kurios jiems gresia 
ir kurių negalima išvengti, nemokant tokių mokesčių. 


Devynioliktas skyrius 


APIE ĮVAIRIAS ĮSTEIGTOSIOS VALSTYBĖS 
FORMAS IR APIE AUKŠČIAUSIOSIOS 
VALDŽIOS PAVELDIMUMĄ 


Yra tik trys skirtingos valstybės formos. Valstybių skir- 
tingumas pareina nuo suvereno, arba asmens, atstovau- 
jančio visiems Žmonėms ir kiekvienam iš jų daugybės. 
Kadangi aukščiausiąją valdžią gali turėti arba vienas žmo- 
gus, arba gausus Žmonių susirinkimas, o šiame susirinki- 
me turi teisę dalyvauti arba kiekvienas žmogus, arba tik 
tam tikri, iš kitų išsiskiriantys Žmonės, todėl aišku, kad 
gali būti tik trys valstybės formos. Atstovu turi būti arba 
vienas žmogus, arba daugiau žmonių, o tai jau arba visų, 

arba tik dalies susirinkimas. Jeigu atstovas yra vienas žmo- 
gus, tada valstybė yra MONARCHIJA; jeigu visų norinčiųjų 
dalyvauti susirinkimas, tada bus DEMOKRATIJA, arba liau- 
dies valstybė; jei tik dalies žmonių susirinkimas, tada ji 
vadinama ARISTOKRATIJA. Kitokių valstybės rūšių negali 
būti; nes visą aukščiausiąją valdžią (kuri, kaip minėjau, 
yra nedaloma) gali turėti arba vienas, arba daugelis, arba 
visi. 

Tironija ir oligarchija yra tik skirtingi monarchijos ir 
aristokratijos pavadinimai. Istorijos ir politikos knygose 
yra ir kitų valdžios pavadinimų, pavyzdžiui, tironija ir 
oligarchija. Tačiau tai ne kitos valdžios formos, o tik jau 
minėtų formų smerkiamas pavadinimas. Tie, kurie yra 
nepatenkinti monarchija, vadina ją tironija, o tie, kuriems 
nepatinka aristokratija, vadina ją oligarchija. Taip pat ir tie, 
kurie nusivylę demokratija, vadina ją anarchija (tai reiškia 
bevaldyste), tačiau aš manau, kad nė vienas žmogus ne- 
tiki, jog bevaldystė yra nauja valdymo forma. Ir dėl tos 
pačios priežasties nereikia manyti, kad yra viena valdy- 
mo forma, kai ji mums patinka, ir kita, - kai ji mums 
nepatinka ar kai mus spaudžia valdytojai“. 

Antraeiliai atstovai yra pavojingi. Akivaizdu, kad ab- 
soliučiai laisvi žmonės gali, jeigu jiems patinka, suteikti 
įgaliojimus tiek vienam Žmogui, kad jis atstovautų kiek- 
vienam jų, tiek ir kokiam nors žmonių susirinkimui, va- 
dinasi, jeigu jie mano esant naudinga, gali patys absoliu- 
čiai paklusti monarchui, kaip ir bet kuriam kitam atstovui. 
Todėl ten, kur jau yra aukščiausioji valdžia, negali būti 
jokio kito tos pačios tautos atstovo, išskyrus tokį, kurio 
tam tikrus konkrečius tikslus yra apribojęs suverenas. Prie- 
šingu atveju tai reikštų paskirti du suverenus ir kiekvie- 
nam žmogui atskirai atstovautų du įgaliotiniai, ir jeigu jie 
prieštarautų vienas kitam, turėtų pasidalyti valdžia, kuri 
(jei žmonės nori gyventi taikiai) yra nedaloma, todėl dau- 

gybė Žmonių vėl atsidurtų prie karo slenksčio, o tai prie- 
šinga tikslui, dėl kurio įsteigta visokia aukščiausioji val- 
džia. Kaip buvo kvaila manyti, kad aukščiausiasis val- 
džios susirinkimas, kviesdamas sau pavaldžią tautą siųsti 
savo deputatus, įgaliotus pranešti jų patarimus ir išsakyti 
jų norus bei pageidavimus, ims laikyti tokius deputatus, 
o ne save, absoliučiais tautos atstovais, lygiai taip pat kvai- 
la manyti tą patį apie monarchiją. Ir aš nežinau, kodėl 
pastaruoju metu taip mažai paisoma tokios akivaizdžios 
tiesos, kad, esant monarchijai, žmogus, įgijęs aukščiausi- 
ąją valdžią, šešis šimtus metų paveldėjimo keliu perduo- 
damą iš kartos į kartą, žmogus, vienintelis buvęs vadina- 
mas suverenu ir kiekvieno jo pavaldinio tituluojamas Jūsų 
Didenybe ir neginčijamai pripažįstamas karaliumi, vis dėl- 
to niekada nebuvo laikomas savo pavaldinių atstovu, šį 
vardą be prieštaravimų perleidžiant tiems žmonėms, ku- 
rie jo įsakymu buvo tautos pasiųsti perduoti žmonių pa- 
geidavimus ir duoti jam (jei jis tai leistų) patarimą. Tai 
gali būti įspėjimas tiems, kurie yra tikrieji ir absoliutūs 
liaudies atstovai, kad jie paaiškintų Žmonėms šios tarny- 
bos prigimtį ir saugotųsi leisti kokį nors kitą visuotinį 
atstovavimą, nesvarbu, kokia proga, jeigu jie nori vykdyti 
jiems patikėtą teisingumą bei ištikimybę. 

Monarchijos palyginimas su aukščiausiaisiais susirin- 
kimais. Skirtumą tarp šių trijų valstybės formų sudaro ne 
valdžios skirtumas, o skirtingas šių valstybės formų tin- 
kamumas ar sugebėjimas tautai suteikti taiką ir saugumą, 
įgyvendinti tam tikslui, dėl kurio jos buvo įsteigtos, t. y. 
taika ir žmonių saugumas. Lygindami monarchiją su ki- 
tomis dviem valstybės formomis, mes galime padaryti 
tokias išvadas. Pirma, kad ir kas atstovautų tautai ar būtų 
narvs to susirinkimo, kuris jai atstovauja, jis taip pat na- 
tūraliai atstovauja ir sau pačiam. Ir nors jis kaip politinis 
veikėjas rūpintųsi bendrais interesais, jis vis dėlto dau- 

giau ar mažiau rūpinasi savo asmenine gerove, savo šei- 
mos, giminių, draugų gerove, ir jeigu bendri visuomeni- 
niai interesai susikerta su asmeniniais, jis dažniausiai ren- 
kasi asmeninius, nes Žmonių aistros paprastai yra 
galingesnės už jų protą. Iš to išplaukia, kad ten, kur vi- 
suomeniniai ir asmeniniai interesai sutampa, visuomeni- 
niai labiausiai laimi. Kaip tik monarchijoje asmeniniai in- 
teresai sutampa su visuomeniniais. Monarchų turtai, 
valdžia ir šlovė priklauso nuo jo pavaldinių turtų, galios 
ir gero vardo. Ir joks karalius negali būti nei turtingas, 
nei garsus, nei saugus, jeigu jo pavaldiniai neturtingi ar- 
ba niekinami, ar pernelyg silpni dėl skurdo ar nesutari- 
mų, kad laimėtų karą su savo priešais. Tuo tarpu demo- 
kratijoje ar aristokratijoje korumpuotų asmenų ar 
garbėtroškų asmeninė sėkmė priklauso ne tiek nuo vi- 
suomeninės gerovės, kiek nuo klastingo patarimo, išdavi- 
kiškos veiklos ar pilietinio karo. 

Antra, monarchas gali gauti patarimą iš to, kurio nori, 
kada nori ir ten, kur to nori, taigi gali išklausyti nuomonę 
tokių Žmonių, kurie išmano tą reikalą, kuris jam rūpi, 
nesvarbu, koks jų rangas ar visuomeninė padėtis, ir tiek 
iš anksto, prieš pradėdamas veikti, ir taip slaptai, kaip 
jam atrodys reikalinga. O kai patarimo reikia aukščiau- 
siajam susirinkimui, tai jį leidžiama duoti tik tiems žmo- 
nėms, kurie turi teisę patarti jau iš pat pradžių, ir šią teisę 
dažniausiai turi tie žmonės, kurie labiau patyrę, kaip įgy- 
ti turtą, o ne žinių, ir kurie duoda savo patarimus ilgomis 
kalbomis, galinčiomis paskatinti ir dažniausiai paskati- 
nančiomis žmones veikti, tačiau nevaldančiomis jų veiks- 
mų. Mat aistrų liepsna niekada neapšviečia proto, o jį tik 
apakina. Ir dėl susirinkimo narių daugybės jame priimtas 
patarimas niekada negali būti slaptas. 

Trečia, monarcho sprendimų negali paveikti joks kitas 
nepastovumas, išskyrus Žmogaus prigimties nepastovu- 

mą, o susirinkimuose, be prigimties nepastovumo, atsi- 
randa nepastovumas ir dėl jo narių skaičiaus. Mat keletui 
žmonių, kurie tvirtai laikytųsi vieną kartą priimto nuta- 
rimo, nedalyvaujant susirinkime (taip gali atsitikti dėl su- 
sirūpinimo savo saugumu, aplaidumo ar asmeninių kliū- 
čių), arba laiku pasirodę keli kiti nariai, kurie laikosi 
priešingos nuomonės, šiandien panaikina viską, kas buvo 
priimta vakar. 

Ketvirta, monarchas negali prieštarauti sau pačiam iš 
pavydo ar savanaudiškumo, o susirinkimas gali, ir dar 
taip karštai, kad dėl to gali kilti pilietinis karas. 

Penkta, monarchijos nepatogumas tas, kad vieno žmo- 
gaus valia, norint praturtinti favoritą ar meilikautoją, iš 
bet kurio pavaldinio gali būti atimta viskas, ką jis turi; o 
tai, aš pripažįstu, yra didelis ir neišvengiamas nepatogu- 
mas. Tačiau lygiai tas pats gali atsitikti ir ten, kur aukš- 
čiausiąją valdžią turi susirinkimas, nes jo galia yra tokia 
pati kaip monarcho; tokio susirinkimo nariai taip pat gali 
būti paveikti blogo patarimo ar suvedžioti oratorių, kaip 
monarchas — meilikautojų, ir vieni kitiems meilikaudami 
jie tarpusavy skatina vienas kito savanaudiškumą ir am- 
bicijas. Tačiau monarchai turi nedaug favoritų ir jie rūpi- 
nasi tik savo giminaičiais, tuo tarpu susirinkimo favoritų 
yra daugybė, o jų giminių daug daugiau negu bet kurio 
monarcho. Be to, nėra tokio monarcho favorito, kuris ne- 
galėtų lygiai padėti savo draugams, kaip ir kenkti savo 
priešams. Tačiau oratoriai, kitaip tariant, aukščiausiojo su- 
sirinkimo favoritai, nors ir turi didelę galią kenkti, bet 
visai menką gelbėti. Mat apkaltinti (tokia jau Žmogaus 
prigimtis) reikia mažiau iškalbingumo negu išteisinti, ir 
smerkimas labiau primena teisingumą nei teisinimas. 

Šešta, kitas monarchijos nepatogumas, kad aukščiau- 
sioji valdžia paveldėjimo keliu gali atitekti nepilnamečiui 
ar žmogui, kuris neskiria gėrio ir blogio; nepatogumą su- 

daro ir tai, kad tokio suvereno valdžia turi būti perduota 
į kito žmogaus rankas ar kokiam nors Žmonių susirinki- 
mui, kurie kaip kuratoriai ir regentai turi valdyti jo teise 
ir jo vardu. Tačiau sakyti, kad yra nepatogumas aukš- 
čiausiąją valdžią patikėti vienam Žmogui ar žmonių susi- 
rinkimui, yra tas pats, kaip ir sakyti, jog visa valdžia yra 
didesnis nepatogumas negu sumaištis ir pilietinis karas. 
Todėl vienintelis pavojus, kuris gali grėsti, - tai varžovų 
tarpusavio kovos dėl tokios garbingos ir pelningos parei- 
gybės. Kad paaiškėtų, jog šis nepatogumas kyla ne dėl 
valdžios formos, kurią vadiname monarchija, turime atsi- 
žvelgti į tai, kad ankstesnis monarchas jau turėjo numa- 
tyti, kas mokys ir globos jo nepilnametį paveldėtoją, arba 
aiškiai testamentu, arba tylomis, tokiu atveju nekeisda- 
mas esamo papročio. Tuomet toks nepatogumas (jeigu 
toks bus), turi būti priskirtas ne monarchijai, o pavaldi- 
nių ambicijoms ir neteisingumui, o tai būdinga visoms 
valdžios formoms, kuriose Žmonės nėra gerai supažin- 
dinti su savo pareigomis ir aukščiausiosios valdžios tei- 
sėmis. Jeigu ankstesnis monarchas nenurodė, kas turės 
globoti, tada prigimtinis įstatymas duoda aiškią taisyklę, 
kad globėjo teisė turi būti suteikta tam, kuris labiausiai 
suinteresuotas išsaugoti nepilnamečio įpėdinio valdžią ir 
kuris negali turėti jokios naudos iš jo mirties ar jo val- 
džios apribojimo. Matant, kaip kiekvienas žmogus iš pri- 
gimties siekia sau naudos ir paaukštinimo, atiduoti nepil- 
nametį į rankas tų žmonių, kurie gali patys iškilti, jį 
sunaikindami arba padarydami jam žalą, yra ne globa, o 
išdavystė. Taigi, jei iš anksto buvo imtasi pakankamų at- 
sargumo priemonių, kad būtų išvengta visokių pagrįstų 
ginčų dėl valdžios, kai sostas atitenka mažamečiui įpėdi- 
niui, ir jeigu kyla kokie nors ginčai, kurie drumsčia vie- 
šąją tvarką, tai turi būti priskirta ne monarchinei valdy- 
mo formai, o pavaldinių ambicijoms ir savo pareigų 

neišmanymui. Antra vertus, kiekvienos didelės valstybės, 
kurioje aukščiausioji valdžia priklauso dideliam susirin- 
kimui, sprendžiančiam taikos ir karo klausimus ir ku- 
riančiam įstatymus, yra tokia pati padėtis, kaip ir tada, 
jeigu aukščiausioji valdžia priklausytų vaikui. Kaip vai- 
kas nesugeba savarankiškai spręsti, kad galėtų nesutikti 
su jam duotu patarimu, todėl yra priverstas priimti vienų 
ar kitų, kuriems yra patikėta jo globa, patarimą, taip ir 
susirinkimas negali laisvai atsisakyti patarimo, kurį jam 
davė dauguma, nesvarbu, ar jis geras, ar blogas. Ir kaip 
vaikui reikia globėjo ar gynėjo, kuris saugotų jį ir jo val- 
džią, taip ir didelių valstybių aukščiausiajam susirinki- 
mui, kilus dideliam pavojui ir neramumams, reikia custo- 
des libertatis, t. y. diktatorių arba jų valdžios gynėjų“; tai 
lyg laikini monarchai, nes aukščiausiasis susirinkimas ku- 
riam laikui jiems gali patikėti visą savo valdžią; pasibai- 
gus nustatytam laikui, tokie diktatoriai dažniau atimda- 
vo valdžią iš susirinkimo, negu protektoriai, regentai ar 
kokie nors kiti jų globėjai uzurpuodavo mažamečių kara- 
lių valdžią. 

Monarchijos ir kitų formų apibrėžimas. Nors, kaip jau 
parodžiau, yra tik trys aukščiausiosios valdžios formos, 
t. y. monarchija, kur ją turi vienas Žmogus; demokratija, 
kur ją turi visuotinis pavaldinių susirinkimas; aristokra- 
tija, kur aukščiausioji valdžia priklauso tam tikrų, paskir- 
tų ar kaip nors iš kitų išskirtų asmenų susirinkimas. Ta- 
čiau tas, kuris tyrinės atskiras buvusių ar dabar esančių 
pasaulio valstybių formas, galbūt nelengvai jas paaiškins, 
kaip šias tris mūsų valdžios formas, ir bus linkęs manyti, 
kad yra ir kitų formų, atsirandančių iš jų samplaikos. Pa- 
vyzdžiui, renkamosios karalystės, kur karaliams aukščiau- 
sioji valdžia suteikiama tik tam tikram laikui, arba kara- 
lystės, kurių karalius turi ribotą valdžią; vis dėlto 
dauguma autorių šias valdžias vadina monarchija. Taip 

pat jeigu liaudies ar aristokratinė valstybė užkariauja prie- 
šų šalį ir valdo ją per prezidentą, vietininką ar kokį nors 
kitą pareigūną, tai iš pirmo žvilgsnio tokia valdžia gali 
atrodyti esanti demokratinė arba aristokratinė. Bet taip 
nėra. Mat išrinkti karaliai nėra suverenai, o suverenų mi- 
nistrai; ir karaliai, kurių valdžia ribota, nėra suverenai, o 
tik tų, kurie turi aukščiausiąją valdžią, ministrai. Ir tos 
provincijos, kurios yra pavaldžios kitai demokratinei ar 
aristokratinei valstybei, yra valdomos ne demokratiškai 
ar aristokratiškai, o monarchiškai. 

O dėl renkamo karaliaus, pirmiausia reikia pasakyti štai 
ką. Jeigu karaliaus valdžia trunka tik tol, kol jis gyvas, 
kaip dabar yra daugelyje krikščioniškojo pasaulio šalių, 
ar kelerius metus, ar kelis mėnesius, kaip romėnų dikta- 
torių, ir jeigu toks karalius turi teisę paskirti savo įpėdinį, 
tai jis yra ne renkamas, o paveldimas karalius. Jeigu jis 
neturi valdžios pasirinkti sau įpėdinio, tada yra koks nors 
kitas Žmogus ar susirinkimas, kuris po jo mirties gali iš- 
rinkti naują, nes kitaip po šio karaliaus mirties valstybė 
miršta, suyra ir grįžta į karo būklę. Vadinasi, jeigu yra 
žinoma, kas turi galią suteikti aukščiausiąją valdžią po 
renkamo karaliaus mirties, tai žinoma ir tai, kad aukš- 
čiausioji valdžia jam ar jiems priklausė ir anksčiau, nes 
niekas neturi teisės duoti tai, ko jis pats neturi teisės tu- 
rėti ir pasilikti sau, jei manys, jog tai jam naudinga. O 
jeigu nėra nieko, kas gali suteikti aukščiausiąją valdžią 
po pirma išrinkto karaliaus mirties, tada karalius turi val- 
džią; maža to, prigimtinis įstatymas jį įpareigoja paskirti 
savo įpėdinį, kad apgintų tuos, kurie jam patikėjo val- 
džią, nuo grįžimo į ankstesnę varganą pilietinio karo būk- 
lę. Vadinasi, karalius po to, kai buvo išrinktas, tapo abso- 
liučiu suverenu. 

Antra, karalius, kurio valdžia yra ribota, nėra aukštes- 
nis už tą ar tuos, kurie turi galią apriboti jo valdžią, o tas, 

kuris nėra aukštesnis, nėra ir aukščiausias, vadinasi, nėra 
suverenas. Todėl ir aukščiausiąją valdžią visuomet turėjo 
susirinkimas, kuris turėjo teisę varžyti karalių, vadinasi, 
ši valdymo forma buvo ne monarchija, o demokratija ar- 
ba aristokratija, kaip senovės Spartoje, kur karaliai turėjo 
privilegiją vadovauti armijai, tačiau aukščiausioji valdžia 
priklausė eforams. 

Trečia, kai romėnai valdė Judėją, pavyzdžiui, per vieti- 
ninką, Judėja dėl to nebuvo demokratinė, nes judėjų ne- 
valdė joks susirinkimas, kuriame kiekvienas jų būtų turė- 
jęs teisę dalyvauti; nebuvo ji ir aristokratinė, nes judėjų 
nevaldė susirinkimas, į kurį kiekvienas žmogus galėtų 
būti išrinktas; juos valdė vienas asmuo, kuris Romai bu- 
vo liaudies susirinkimas arba demokratija, bet Judėjos 
žmonėms, kurie apskritai neturėjo teisės dalyvauti valdy- 
me, buvo monarchas, nes ten, kur tauta yra valdoma su- 
sirinkimo, jos pačios išsirinkto iš savo tarpo, valdžia va- 
dinama demokratija arba aristokratija, tačiau kai ji 
valdoma ne jos pačios išsirinkto susirinkimo, tai yra mo- 
narchija, - valdžia ne vieno Žmogaus kitam Žmogui, o vie- 
nos tautos kitai tautai. 

Apie įpėdinystės teisę. Visų šių valdžios formų me- 
džiaga yra mirtinga, taigi ne vien tik monarchai, bet ir 
ištisi susirinkimai išmiršta, todėl taikai tarp Žmonių iš- 
saugoti yra būtina, panašiai kaip buvo imtasi priemonių 
dirbtiniam Žmogui sukurti, imtis ir priemonių sukurti 
dirbtinei amžinybei, be kurios Žmonės, kuriuos valdo su- 
sirinkimas, sugrįžtų į karo būklę kiekvienoje kartoje, o 
tie, kuriuos valdo vienas žmogus, - vos tik mirus jų val- 
dovui. Ši dirbtinė amžinybė yra tai, ką žmonės vadina 
įpėdinystės teise. 

Nėra tokios tobulos valdymo formos, kurioje įpėdinys- 
tės nustatymas nepriklausytų tuo metu valdančiam suve- 
renui. Jeigu jis priklausytų kokiam nors kitam Žmogui ar 

privačiam susirinkimui, tai priklausytų pavaldiniui, ir jį 
galėtų pasisavinti suverenas, kai tik panorėtų; taigi šiuo 
atveju minėta teisė priklauso jam. Jeigu įpėdinio parinki- 
mas nepriklauso jokiam atskiram žmogui, o įpėdinis turi 
būti iš naujo išrinktas, tada valstybė išyra, ir ši teisė pri- 
klausys tam, kuris ją galės pasisavinti, bet tai priešinga 
tam, ko siekė valstybės įsteigėjai norėdami amžinos, o ne 
laikinos saugumo garantijos. 

Esant demokratijai, visi susirinkimai negali išmirti, nes 
neišmiršta visi jų valdomi žmonės. Todėl įpėdinystės tei- 
sės klausimai, esant šiai valdymo formai, apskritai ne- 
iškyla. 

Kai, valdant aristokratijai, miršta kuris nors iš susirin- 
kimo narių, teisė išrinkti kitą į jo vietą priklauso susirin- 
kimui kaip suverenui, kuriam priklauso teisė išrinkti vi- 
sus patarėjus ir valdininkus. Juk tai, ką atstovas daro kaip 
įgaliotinis, kiekvienas jo pavaldinys irgi elgiasi kaip įga- 
liotojas. Ir nors aukščiausiasis susirinkimas gali suteikti 
galią kitiems išrinkti naujus žmones jo sudėčiai papildyti, 
tačiau šie rinkimai vyksta, remiantis tais įgaliojimais, ku- 
riuos davė susirinkimas, ir todėl ši galia (kai tauta to pa- 
norės) gali būti atsiimta atgal. 

Esamas monarchas turi teisę disponuoti įpėdinyste. Di- 
džiausias sunkumas dėl įpėdinystės teisės yra esant mo- 
narchijai; šis sunkumas atsiranda dėl to, kad iš pirmo 
žvilgsnio nėra aišku, kas turi skirti įpėdinius, o dažnai 
neaišku, kas paskirtas įpėdiniu, nes abiem atvejais reikia 
tikslesnio išprotavimo už tą, prie kurio visi įpratę. Klau- 
simą, kas turi paskirti aukščiausiąją valdžią turinčio mo- 
narcho įpėdinį, t. y. kas turi nustatyti paveldėjimo teisę 
(nes išrinktų karalių ir princų aukščiausioji valdžia nėra 
jų nuosavybė, jie tik ja naudojasi), mes turime suprasti 
taip: teisė spręsti dėl įpėdinystės priklauso arba tam, ku- 
ris turi aukščiausiąją valdžią, arba ši teisė priklauso pa- 

krikusiai žmonių miniai. Mat, mirus turinčiam aukščiau- 
siąją valdžią kaip nuosavybę, šie žmonės lieka be jokio 
suvereno, t.y. be jokio atstovo, kuris juos galėtų suvienyti 
ir jie pajėgtų bendrai ką nors nuveikti. Todėl jie yra nepa- 
jėgūs išrinkti ir naują monarchą, nes šiuo atveju kiekvie- 
nas žmogus turi lygias teises paklusti ir nusilenkti tam, 
kuris, jo manymu, galės geriausiai jį apginti, arba, jeigu 
jis gali, pats apsiginti savo paties kalaviju, bet tai jau grį- 
žimas į sumaištį arba kiekvieno Žmogaus karo su kiek- 
vienu būklę, priešingai tam tikslui, dėl kurio monarchija 
buvo pirmą kartą įsteigta. Taigi akivaizdu, kad įsteigiant 
monarchiją įpėdinystės nustatymo teisė visuomet buvo 
paliekama valdančio monarcho nuožiūrai ir valiai. 

O ką (šis klausimas gali kartais iškilti) skiria savo įpė- 
diniu ir savo valdžios paveldėtoju, valdantis monarchas 
pareiškia aiškiais žodžiais ir testamentu arba kitu pakan- 
kamai tyliu ženklu, iš kurio aiški jo valia. 

Įpėdinystė perduodama aiškiais žodžiais. Aiškiais žo- 
džiais arba testamentu, kai monarchas paskelbia gyven- 
damas viva voce, arba raštu, kaip skelbdavo pirmieji Ro- 
mos imperatoriai, kas turi būti jų įpėdinis. Mat žodis 
„Įpėdinis“ pats savaime visai nesuprantamas kaip to žmo- 
gaus vaikai arba artimiausi giminaičiai, jis reiškia bet ku- 
rį žmogų, kurį tas žmogus kokiu nors būdu paskelbs, kad 
nori jį matyti kaip savo nuosavybės paveldėtoją. Ir jeigu 
monarchas aiškiais žodžiais arba ar raštu paskelbia, kad 
štai šis žmogus bus jo įpėdinis, tai tas Žmogus tuoj pat po 
savo pirmtako mirties įgyja monarcho teises. 

Arba laikantis papročių. Ten, kur nėra testamento ar 
tiksliai pasakytų žodžių, reikia laikytis kitų natūralių va- 
lios ženklų, o vienas jų yra paprotys. Todėl ten, kur yra 
paprotys, kad paveldėjimo teisę neginčijamai turi artimiau- 
sias giminaitis, tai tas artimiausias giminaitis turi teisę 
paveldėti ir sostą, nes jeigu prieš tai turėjusiojo valdžią 

valia būtų buvusi kita, jis būtų lengvai galėjęs tai pareikš- 
ti būdamas gyvas. Panašiai ir ten, kur yra paprotys, kad 
įpėdinystės teisę turi artimiausias vyriškos lyties giminai- 
tis, ten įpėdinystės teisė dėl tos pačios priežasties pri- 
klauso artimiausiam giminaičiui vyrui. Papročio reikėtų 
laikytis ir tada, jeigu jis teiktų pirmenybę moterims. Tad 
jeigu žmogus, savo žodžiu galintis paliepti atsisakyti ko- 
kio nors papročio, bet šio žodžio neištaria, tai yra aiškus 
ženklas, kad jis reikalauja laikytis šio papročio. 

Arba pasikliaujant įgimtu prisirišimu. Ten, kur nėra 
nei papročio, nei testamento, reikia suprasti, pirma, kad 
monarcho valia yra išlaikyti monarcho valdžią, nes jis 
tokią valdymo formą palaikė pats taip valdydamas; ant- 
ra, kad jo paties vaikas, vyriškos ar moteriškos lyties, turi 
turėti pirmenybę prieš bet kurį kitą, nes reikia manyti, 
kad žmonės iš prigimties labiau linkę iškelti ne svetimus, 
o savo pačių vaikus, o iš savo vaikų labiau linkę kelti 
vyrus nei moteris, nes vyrai iš prigimties tinkamesni dar- 
bams ir nebijo pavojų; trečia, kai nėra palikuonių, monar- 
chas pirmenybę linkęs suteikti veikiau savo broliui nei 
pašaliniam Žmogui ir veikiau artimesniam pagal kraują 
nei tolimesniam, nes visuomet manoma, kad artimesnis 
giminaitis yra arčiau širdies, ir akivaizdu, kad Žmogui 
visuomet tenka didžiausia garbė kaip jo artimiausių gi- 
minaičių didybės atspindys. 

Suteikti įpėdinystę kitos tautos karaliui nėra neteisė- 
fa. Jeigu monarchas turi teisę tvarkyti įpėdinystę sutarti- 
mi ar testamentu, žmonės gali manyti, kad tai yra didelis 
blogis, nes monarchas gali parduoti ar padovanoti savo 
valdymo teisę svetimšaliui. Kadangi svetimšaliai (t. y. 
žmonės, pripratę prie kitokio valdymo ir kalbantys kita 
kalba) dažniausiai neįvertina vieni kitų, gali imti engti 
savo pavaldinius, o tai iš tikrųjų yra didelis blogis; tačiau 

šis blogis kyla nebūtinai iš to, kad valdo svetimšalis, grei- 
čiau dėl valdovų nesumanumo, nes jie nežino tikrų poli- 
tikos taisyklių. Todėl romėnai, užkariavę daugelį tautų, 
rūpinosi, kad jų valdžia būtų pakenčiama pavergtiems 
žmonėms, ir dažniausiai šalindavo šią blogybę tiek, kiek 
manė tai esant būtina; kartais ištisoms tautoms, o kartais 
žymiausiems kiekvienos užkariautos tautos žmonėms su- 
teikdavo ne tik privilegijas, bet ir romėnų vardą, ir dau- 
gelį jų paskirdavo į senatą ir patikėdavo jiems aukštas 
pareigas net pačiame Romos mieste. To paties siekė ir 
mūsų išmintingiausiasis karalius Jokūbas?, stengdamasis 
suvienyti dvi savo karalystes - Angliją ir Škotiją. Jeigu jis 
būtų pasiekęs savo tikslą, tai visai tikėtina, kad būtų iš- 
vengta pilietinių karų, kurie dabar nusiaubė abi šias ka- 
ralystes. Todėl nėra jokios skriaudos ir žalos tautai, jeigu 
monarchas disponuoja sosto įpėdinyste savo valia, nors 
dėl daugelio kunigaikščių kaltės ir klaidų kartais atsiras- 
davo įvairių nepatogumų ir blogybių. Yra dar vienas ar- 
gumentas įrodyti, jog tai teisėta: bet koks blogis, kuris 
gali atsitikti, atiduodant karalystę svetimšaliui, gali atsi- 
tikti ir sudarant santuoką su svetimšaliais, nes tokiu atve- 
ju įpėdinystės teisė gali atitekti jiems, tačiau tai visų žmo- 
nių yra laikoma teisėta. 


Dvidešimtas skyrius 


APIE TĖVIŠKĄJĄ IR DESPOTIŠKĄJĄ VALDŽIĄ 


Įgytoji valstybė. Igytoji valstybė yra ta, kurioje aukščiau- 
sioji valdžia įgyta jėga. Ji yra įgyta jėga, kai žmonės, 
kiekvienas atskirai arba daugelis kartu, balsų dauguma iš 
mirties ar nelaisvės baimės įgalioja ir įteisina visus to žmo- 
gaus, kuris savo galioje turi jų gyvybę ir laisvę, veiksmus. 

Kuo ji skiriasi nuo įsteigtosios valstybės. Ši valdymo 
ar aukščiausiosios valdžios forma skiriasi nuo įsteigtosios 

aukščiausiosios valdžios tik tuo, kad žmonės, kurie pasi- 
renka savo suvereną, daro tai bijodami vienas kito, o ne 
bijodami to, kuriems jie patiki aukščiausiąją valdžią. Šiuo 
atveju jie paklūsta valdžiai to, kurio bijosi. Abiem atvejais 
jie tai daro iš baimės; tuo turėtų susidomėti tie, kurie 
laiko negaliojančiais visus susitarimus, sudaromus iš mir- 
ties ar prievartos baimės; jeigu tai būtų tiesa, joks žmogus 
jokioje valstybėje neprivalėtų būti paklusnus. Tiesa, kad 
kartą jau įsteigtoje ar įgytoje valstybėje pažadai, duoti iš 
mirties ar prievartos baimės, nėra susitarimai ir neįparei- 
goja, jei pasižadėjimas prieštarauja įstatymams. Tačiau ne 
dėl tos priežasties jie negalioja, kad buvo sudaryti iš bai- 
mės, o todėl, kad tas, kuris žadėjo, neturėjo jokios teisės 
į žŽadamą dalyką. Taip pat ir tada, kai jis gali teisėtai iš- 
pildyti savo pažadą, bet to nedaro, jį atleidžia nuo to pa- 
žado ne susitarimo negaliojimas ar netinkamumas, o su- 
vereno sprendimas. Visais kitais atvejais, kai žmogus ką 
nors pažada, laikydamasis įstatymo, sulaužęs pažadą nu- 
sikalsta įstatymui. Tačiau jei suverenas, kuris yra įgalio- 
tinis, jį atleidžia nuo įsipareigojimo, tuomet jis yra atleis- 
tas ir to, kuris prievarta išreikalavo iš jo pažadą, kaip iš 
tokio atleidimo įgaliotojo. 

Aukščiausiosios valdžios teisės abiem atvejais tos pa- 
čios. Tačiau aukščiausiosios valdžios teisės ir pasekmės 
abiem atvejais yra tos pačios. Suvereno valdžia be jo su- 
tikimo negali būti perduota kitam; ji negali būti iš jo at- 
imta; nė vienas pavaldinys negali jo apkaltinti neteisin- 
gumu; jis negali būti savo pavaldinių nubaustas; jis yra 
teisėjas, sprendžiantis, ko reikia taikai palaikyti; jis spren- 
džia dėl doktrinų [tinkamumo]; yra vienintelis įstatymų 
leidėjas ir visų ginčų aukščiausiasis teisėjas; jis taip pat 
nusprendžia, kada ir kokia dingstimi pradėti karą ar su- 
daryti taiką; jam taip pat priklauso teisė parinkti teisėjus, 
patarėjus, karo vadus ir kitus pareigūnus bei vykdytojus, 

taip pat skirti apdovanojimus, bausmes, pasižymėjimo 
ženklus ir rangus. Visa tai grindžiama tais pačiais princi- 
pais, kuriais rėmėmės ankstesniame skyriuje, grįsdami tas 
pačias įsteigtosios aukščiausiosios valdžios teises ir pa- 
sekmes. 

Tėviškoji valdžia įgyjama ne gimimu, o sutartimi. Val- 
džia įgyjama dviem būdais: gimimu ir užkariavimu. Tei- 
sė į valdžią, paremta gimimu, yra ta, kurią tėvas turi savo 
vaikams, ir yra vadinama TĖVIŠKĄJA. Tačiau ji neišplaukia 
iš gimimo fakto taip, tarsi tėvas turėtų valdžią savo vai- 
kui dėl to, kad jis jį pagimdė, tai išplaukia iš vaiko suti- 
kimo arba aiškiai išsakyto, arba kokiais nors kitais argu- 
mentais pakankamai pareikšto. O dėl gimimo ir gimdymo, 
tai Dievas paskyrė vyrui pagalbininkę, ir visada yra du, 
kurie abu yra tėvai; jeigu valdžią vaikui nulemia gimimo 
faktas, ji turi vienodai priklausyti abiem, ir vaikai turi 
būti vienodai pavaldūs jiems abiem, bet tai neįmanoma, 
nes joks žmogus negali klausyti dviejų ponų. Jeigu kai 
kas suteiktų valdžią tik vyrui vien dėl to, kad jis yra pra- 
našesnės lyties, tas klystų, nes ne visada yra toks jėgos ar 
nuovokumo skirtumas tarp vyro ir moters, kad būtų tai- 
kiai nuspręsta, kuriam iš jų priklauso ši teisė. Valstybėse 
šį ginčą išsprendžia pilietinis įstatymas; ir dažniausiai (bet 
ne visada) sprendimas yra tėvo naudai, nes valstybės daž- 
niausiai buvo sukurtos šeimų tėvų, o ne motinų. Tačiau 
dabar turimas galvoje toks natūralus būvis, kai nėra nei 
santuokos įstatymų, nei vaikų auklėjimo įstatymų, o vien 
prigimtiniai įstatymai ir įgimtas lyčių potraukis vienas 
kitam ir vaikams. Šiuo atveju valdžios vaikams klausimą 
tėvai patys išsprendžia sutartimi arba visai jo nespren- 
džia. Jeigu jį išsprendžia, tai ši teisė atitenka tam, kuris 
nurodytas sutartyje. Iš istorijos žinome, kad amazonės su- 
darydavo sutartis su kaimyninių valstybių vyrais, kurių 
pagalbos joms reikėdavo, kad susilauktų palikuonių; pa- 

gal sutartį berniukas turėjo būti nusiųstas tėvui, o mer- 
gaitės likdavo su motinomis; taigi valdžia mergaitėms pri- 
klausė motinai. 

Arba auklėjimu. Jeigu nėra sutarties, valdžia priklauso 
motinai, nes pirmykščiame būvyje, kai nėra jokių šeimos 
ir santuokos įstatymų, negalima žinoti, kas yra tėvas, jei- 
gu to nepasakydavo motina; todėl ir valdžios vaikui teisė 
priklausė nuo jos valios ir, vadinasi, yra jos teisė. Maža 
to, kadangi kūdikis iš pradžių priklauso nuo motinos, 
nes ji gali jį arba maitinti, arba pamesti, ir jeigu jį maitina, 
tai šis dėkingas už savo gyvybę motinai ir privalo jos 
klausyti labiau negu kieno nors kito, taigi jai priklauso ir 
valdžios jam teisė. Tačiau jeigu motina pameta savo vai- 
ką, o kitas jį suranda ir maitina, tai valdžia priklauso tam, 
kuris jį maitina. Mat vaikas turi klausyti to, kuris išsau- 
gojo jo gyvybę, nes gyvybės išsaugojimas yra tikslas, dėl 
kurio vienas žmogus tampa pavaldus kitam žmogui, tai 
yra, manoma, kad kiekvienas žmogus pažada būti pa- 
klusnus tam, kuris turi galią jį išgelbėti arba sunaikinti. 

Arba dėl ankstesnio vieno iš tėvų pavaldumo kitam. 
Jeigu motina yra tėvo valdinė, tai vaikas yra tėvo val- 
džioje, o jeigu tėvas yra motinos pavaldinys (taip būna, 
kai suvereni karalienė išteka už kurio nors savo pavaldi- 
nio), vaikas yra motinos pavaldinys, nes tėvas taip pat 
yra jos pavaldinys. 

Jeigu vyras ir moteris, dviejų karalysčių monarchai, tu- 
ri vaiką ir yra sudarę sutartį, kuris iš jų turės jam valdžią, 
tai ši teisė įgyjama pagal sutartį. Jeigu nėra sutarties, klau- 
simą dėl valdžios vaikui sprendžia jo gyvenamosios vie- 
tos valdžia, nes kiekvienos šalies suverenas turi valdžią 
visiems joje gyvenantiems. 

Tas, kuris turi valdžią vaikui, taip pat turi valdžią ir to 
vaiko vaikams ir jų vaikų vaikams. Mat tas, kuris turi 
valdžią Žmogaus asmeniui, taip pat turi valdžią ir vis- 


210 


20. APIE TĖVIŠKAIĄ IR DESPOTIŠKAJA VALDŽIA 


kam, kas yra jo, o be šito valdžia būtų vien tik pavadini- 
mas be jokios realios galios. 

Įpėdinystės teisė vadovaujasi tomis pačiomis valdy- 
mo teisių taisyklėmis. Tėviškosios valdžios paveldėjimo 
teisė atitenka lygiai taip pat, kaip ir monarchijos paveldė- 
jimo teisė; apie tai jau plačiai kalbėjome ankstesniame 
skyriuje. 

Kaip įgyjama despotiškoji valdžia. Valdžia, įgyta už- 
kariavimu ar laimėjus karą ir kurią kai kurie rašytojai 
vadina DESPOTIŠKĄJA, nuo ŠEOTOTNC, kuris reiškia poną ar 
viešpatį, yra pono valdžia tarnui. Tuo atveju ši valdžia 
yra įgyjama nugalėtojo, kai pralaimėjusysis, norėdamas 
išvengti gresiančio mirtino smūgio, tiksliais žodžiais arba 
kitais aiškiais jo valios ženklais pasižada, kad tol, kol jam 
bus išsaugota gyvybė ir fizinė laisvė, nugalėtojas galės 
juo naudotis savo nuožiūra. Ir tik tada (ne anksčiau), kai 
sudaroma tokia sutartis, pralaimėjusysis tampa TARNU; 
žodis tarnas (ar jis būtų kilęs iš lotyniško servire - tarnau- 
ti, ar iš servare — išsigelbėti, šį ginčą spręsti aš palieku 
gramatikams) reiškia ne tą belaisvį, kuris laikomas kalė- 
jime ar sukaustytas grandinėmis, kol jo savininkas, kuris 
paėmė jį į nelaisvę ar nusipirko iš to, kuris jį paėmė, ne- 
nuspręs, ką su juo daryti, nes tokie žmonės, dažniausiai 
vadinami vergais, apskritai neturi jokių įsipareigojimų ir 
teisėtai gali sutraukyti savo grandines ar sugriauti kalėji- 
mą ir nužudyti ar paimti į nelaisvę savo šeimininką, o 
tokį žmogų, kuris, paimtas į nelaisvę, paliekamas fiziškai 
laisvas, jei prižada nepabėgti ir nesiimti jokio smurto prieš 
šeimininką, o šis juo pasitiki. 

Ne pergale, o pralaimėjusiojo sutikimu. Teisę valdyti 
nugalėtąjį suteikia ne pergalė prieš jį, o jo paties sutiki- 
mas. Ir ne todėl jis yra įsipareigojęs, kad yra nugalėtas, 
t. y. sumuštas ir paimtas į nelaisvę ar priverstas bėgti, o 
todėl, kad nugalėtasis pats ateina ir paklūsta nugalėtojui. 

Nugalėtojas nėra įpareigotas dėl to, kad jo priešas jam 
pasidavė pats pasigailėti jo už atsidavimą nugalėtojo nuo- 
žiūrai (jeigu nugalėtojas nežadėjo palikti jo gyvo); tai įpa- 
reigoja nugalėtoją tik tiek, kiek jam pačiam atrodys reika- 
linga. 

O tai, ką žmonės daro, kai jie prašo (kaip dabar tai 
vadinama) pasigailėjimo (graikai šitai vadino Zoypia - pa- 
imti gyvą), yra nuolankumo pareiškimas ir pasiūlymas at- 
silyginti už gyvybės išsaugojimą išpirka arba tarnavimu, 
kad tuo momentu išvengtų nugalėtojo įniršio; todėl tam, 
kurio buvo pasigailėta, nepažadėta, kad liks gyvas, tik 
sprendimas dėl jo gyvybės ar mirties atidėtas, nes pra- 
šantysis pasidavė ne su sąlyga, kad jis bus paliktas gyvas, 
o pasidavė nugalėtojo nuožiūrai. Ir tik tada jo gyvybė 
garantuota, o jo tarnyba yra privaloma, kai nugalėtojas 
palieka jį fiziškai laisvą. Juk vergai, kurie dirba kalėji- 
muose ar yra sukaustyti grandinėmis, tai daro ne iš pa- 

Šeimininkui priklauso ne tik tarnas, bet ir viskas, ką šis 
turi, ir šeimininkas, kada tik panorėjęs, gali visu tuo pa- 
sinaudoti, t. y. jo turtu, jo darbu, jo pagalbininkais ir vai- 
kais, nes tarnas gavo iš savo šeimininko gyvybę, sudaręs 
su juo paklusnumo sutartį, t. y. sutartį, įpareigojančią jį 
prisiimti atsakomybę už viską ir laikyti save įgaliotoju 
visko, ką jo ponas daro. Jeigu jis atsisakys būti paklusnus 
ir ponas jį nužudys ar sukaustys grandinėmis, ar kaip 
nors kitaip jį nubaus, jis pats bus šios bausmės skyrėjas ir 
negalės apkaltinti savo pono neteisingumu. 

Trumpai tariant, tėviškosios ir despotiškosios valdžios tei- 
sės ir pasekmės yra visiškai tokios pat,kaip įsteigtojo su- 
vereno teisės ir pasekmės ir dėl tų pačių priežasčių, ku- 
rios buvo išdėstytos ankstesniame skyriuje. Taigi, jei 
žmogus, kuris yra dviejų valstybių monarchas, vienoje tų 
valstybių turi aukščiausiąją valdžią tautos susirinkimo va- 

lia, o kitoje - užkariavimu, t. y. kiekvieno atskiro žmo- 
gaus pasidavimu ir paklusimu jam, kad išvengtų mirties 
ar grandinių, reikalautų iš vienos valstybės daugiau nei 
iš kitos, kaip iš užkariautosios, tai liudytų aukščiausio- 
sios valdžios teisių nežinojimą. Mat suverenas yra vieno- 
dai absoliutus joms abiem, arba čia apskritai nėra aukš- 
čiausiosios valdžios ir kiekvienas žmogus, jei tik įstengia, 
gali teisėtai gintis pats savo ginklu, o tai yra karo būklė. 

Skirtumas tarp šeimos ir karalystės. Aišku, kad didelė 
šeima, jeigu ji nėra kurios nors valstybės dalis, pati savai- 
me aukščiausiosios valdžios teisių požiūriu yra maža mo- 
narchija, nesvarbu, ar tą šeimą sudaro vyras ir jo vaikai, 
ar vyras ir jo tarnai, ar vyras ir jo vaikai bei tarnai drauge; 
čia tėvas arba ponas yra suverenas. Vis dėlto šeima nėra 
tikra valstvbė, nebent ji dėl savo gausumo ir kitų palan- 
kių sąlygų turėtų tokią galią, kad negalėtų būti pajungta 
nerizikuojant karu. Ten, kur Žmonių aiškiai per mažai, 
kad susivieniję galėtų patys apsiginti, kiekvienas jų pavo- 
jaus akimirką gali vadovautis savo paties protu, norėda- 
mas išlikti gyvas arba bėgdamas, arba pasiduodamas prie- 
šui, kaip jam atrodys geriausia; taip pat ir mažas kareivių 
būrelis, netikėtai užkluptas priešo armijos, greičiau gali 
numesti savo ginklus ir prašyti pasigailėjimo arba pabėg- 
ti, negu žūti nuo kalavijo. Tiek ir pakaks apie aukščiau- 
siosios valdžios teises iš to, ką nustačiau išprotaudamas 
ir dedukuodamas iš žmonių prigimties, poreikių ir keti- 
nimų, kurių jie turi įkurdami valstybes ir tapdami paval- 
džiais monarchams ar susirinkimams, kuriems jie sutei- 
kia pakankamai galios, kad juos gintų. 

Monarchijos teisės pagal Sventąjį Raštą. Dabar pasvars- 
tykime, ko šiuo požiūriu moko Šventasis Raštas. Mozei 
Izraelio vaikai sako: „Tu mums kalbėk, ir mes klausysime. 
Tenekalba mums Dievas, kad nenumirtume!“ (Iš 20, 19). Dėl 
karalių teisių pats Dievas Samuelio lūpomis taria: „Tokios 

bus teisės karaliaus, kuris jus valdys. Jis ims jūsų sūnus ir 
skirs juos į savo vežimus — ar savo raiteliais, ar bėgti palydovais 
pirma jo vežimo. Jis skirs iš jų tūkstantininkus ir penkiasdešim- 
tininkus, arba jie turės arti jo laukus, nuiminėti jo derlių, dirbti 
jam karo reikmenis ir vežimų padargus. Jis ims jūsų dukteris 
kvepalų dirbėjomis, virėjomis ir kepėjomis. Jis paims geriau- 
sius jūsų laukus, vynuogynus, alyvmedžių sodus ir atiduos 
savo dvariškiams. Jis paims dešimtadalį jūsų grūdų bei vynuogių 
derliaus ir atiduos savo pareigūnams ir dvariškiams. Jis paims 
jūsų vergus bei verges, geriausius jūsų galvijus bei asilus ir 
paskirs juos prie savo darbų. Jis paims dešimtadalį jūsų 
kaimenių, ir jūs tapsite jo vergais” (1 Sam 8, 11-17). Tai yra 
absoliuti valdžia ir ji apibendrinta šiais paskutiniais žo- 
džiais: jūs tapsite jo vergais. Vėlgi, kai tauta išgirdo, kokia 
bus karaliaus valdžia, vis dėlto ji su ja sutiko ir taip pa- 
sakė: „Mums turi būti karalius, kad ir mes galėtume būti kaip 
kitos tautos. Tevaldo mus karalius, tegu mus veda, tekovoja 
mūsų kovas“ (1 Sam 8, 19-20). Čia yra patvirtinta teisė, 
kurią suverenai turi kariuomenei ir visai jurisdikcijai, ir 
čia yra sutelkta tokia absoliuti valdžia, kokią tik vienas 
žmogus gali perduoti kitam Žmogui. Be to, karalius Salia- 
monas Dievui meldėsi šitaip: „Todel suteik savo tarnui im- 
lią širdį, kad galėtų valdyti tavo tautą ir suprastų, kas gera ir 
kas pikta“ (1 Kar 3, 9). Vadinasi, suverenui priklauso būti 
teisėju ir nustatyti taisykles, kaip atskirti gėrį nuo blogio; 
šios taisyklės yra įstatymai, todėl jam priklauso įstatymų 
leidžiamoji valdžia. Saulius kėsinosi į Dovydo gyvybę, 
tačiau, kai galėjo nužudyti Saulių ir jo tarnai būtų tai 
padarę, Dovydas juos sulaikė, sakydamas: „Tegu Viešpats 
mane apsaugo, kad aš drįsau padaryti tokį dalyką savo viešpa- 
čiui — Viešpaties pateptajam“ (1 Sam 24, 7). Apie tarnų pa- 
klusnumą šv. Paulius sako: „Jūs vergai, visuose reikaluose 
klausykite savo žemiškųjų šeimininkų“ (Kol 3, 22) ir „Vaikai, 
visuose dalykuose klausykite savo tėvų“ (20). Čia yra besąly- 

giškas paklusnumas tų, kurie yra pavaldūs tėviškajai ar 
despotiškajai valdžiai. Ir dar: „Į Mozės krasę atsisėdo Rašto 
aiškintojai ir fariziejai. Todel visa, ką jie liepia, darykite ir lai- 
kykitės“ (Mt 23, 2-3). Čia taip pat yra besąlygiškas paklus- 
numas. Ir šv. Paulius (Tit 3, 1) moko: „Primink jiems, kad 
lenktysi ir būtų klusnūs valdovams bei vyresnybei Šis klus- 
numas irgi yra besąlygiškas. Pagaliau mūsų Išganytojas 
pats pripažįsta, kad žmonės turi mokėti tokius mokes- 
čius, kokius jiems nustatė karalius, kai jis sako: „Kas cie- 
soriaus, atiduokite ciesoriui”, ir tokius mokesčius pats mo- 
kėjo; ir kad karaliaus žodžio užtenka paimti bet kurį daiktą 
iš jo pavaldinio, kai jam to reikia, ir kad karalius pats 
sprendžia, ar to reikia. Juk pats Išganytojas, kaip žydų 
karalius, įsakė savo mokiniams paimti asilę ir asiliuką ir 
atvesti juos į Jeruzalę jam, sakydamas: „Eikite į priešais 
esantį kaimą ir tuojau rasite pririštą asilę su asilaičiu. Atriškite 
ir atveskite juos man. O jeigu kas imtų dėl to teirautis, atsaky- 
kite: ‘Jų reikia Viešpačiui", ir iš karto juos paleis“ (Mt 21, 2-3). 
Jie neklausinės, ar šis jo poreikis suteikia jam pakankamą 
teisę, ar jis yra šio poreikio vertintojas, o tyliai paklus 
Viešpaties valiai. 

Prie šių citatų dar galima pridurti ir šią: „Jūs <...> būsite 
kaip Dievas, žinantis, kas gera ir kas pikta“ (Pr 3, 5). Taip pat: 
„Kas gi tau pasakė, kad tu nuogas? Gal valgei vaisių nuo me- 
džio, kurio vaisių buvau tau įsakęs nevalgyti?” (Pr 3, 11). Mat 
pažinti ir spręsti, kas yra geris ir kas blogis, Adomui buvo 
uždrausta pažinimo medžio vaisiaus vardu, ir tai buvo jo 
paklusnumo išbandymas; velnias, kad pažadintų moters 
garbės troškimą, kuriai šis vaisius jau atrodė gražus, pa- 
sakė jai, kad, paragavę jo, jie bus kaip dievai, sužinos, kas 
yra gėris ir kas blogis. Ir kai jie paragavo šio vaisiaus, iš 
tikrųjų pasisavino Dievo funkciją spręsti, kas yra gėris ir 
kas blogis, tačiau neįgijo naujo sugebėjimo, kad atskirtų 
gėrį nuo blogio. Ir jei pasakyta, kad, paragavę pažinimo 

medžio vaisiaus, pamatė, jog yra nuogi, tai niekas šios 
vietos neaiškino taip, lyg anksčiau jie buvę akli ir nematę 
savo odos; šios vietos reikšmė yra aiški: būtent tuomet jie 
pirmą kartą suvokė savo nuogumą (tokius juos sukurti 
buvo Dievo valia) ir kad tai yra nepadoru ir susigėdę jie 
tylomis rūgojo patį Dievą. Ir tada Dievas sako: Ar tu val- 
gei? ir t. t., tarsi norėdamas pasakyti, ar tu, kuris privalai 
man paklusti, apsiėmei būti mano įsakymų teisėju? Tuo 
aiškiai (nors ir alegoriškai) pasakyta, kad pavaldiniai ne- 
turi teisės smerkti ar ginčyti įsakymus tų, kurie turi teisę 
įsakinėti. 

Aukščiausioji valdžia visose valstybėse turi būti ab- 
soliuti. Taigi, mano supratimu, aišku, kad, remiantis pro- 
tu ir Šventuoju Raštu, aukščiausioji valdžia, ar ji priklau- 
sytų vienam žmogui ar žmonių susirinkimui, kaip esti 
liaudies ir aristokratinėse valstybėse, yra tokia didelė, ko- 
kią tik galima įsivaizduoti. Ir nors Žmonės gali manyti, 
kad dėl tokios neribotos valdžios galima susilaukti daug 
blogų pasekmių, tačiau, neturint jos, pasekmės dėl amži- 
nos kovos visų prieš visus yra daug liūdnesnės. Žmogaus 
padėtis šiame gyvenime niekada nebus be vargų ir sun- 
kumų, tačiau didžiausi sunkumai bet kurioje valstybėje 
kyla dėl pavaldinių nepaklusnumo ir dėl to, kad laužomi 
tie susitarimai, kurie duoda pradžią valstybei. Ir jeigu kas 
nors manydamas, kad aukščiausioji valdžia yra pernelyg 
didelė, pamėgins ją sumažinti, jis turės paklusti tokiai 
valdžiai, kuri gali ją apriboti, t. y. dar didesnei valdžiai. 

Labiausiai prieštaraujama [šiam teiginiui] pasiremiant 
praktika, kai žmonės klausia, kur ir kada tokią valdžią 
pripažino pavaldiniai? Savo ruožtu galima juos paklaus- 
ti: kur ir kada buvo karalystė, kurioje ilgą laiką nebūtų 
buvę sąmyšių ir pilietinio karo? Tose tautose, kurių vals- 
tybės gyvavo ilgai ir buvo sunaikintos vien išorės priešų, 
pavaldiniai niekada nesiginčijo dėl aukščiausiosios val- 

džios. Tačiau argumentai, apeliuojantys į praktiką, ku- 
riuos pateikia žmonės, nuodugniai neišnagrinėję ir neap- 
svarstę tikrųjų valstybių priežasčių ir prigimties ir kas- 
dien kenčia tas nelaimes, kurios kyla dėl jų nežinojimo, 
neturi galios. Mat nors ir visur pasaulyje žmonės namų 
pamatus klotų ant smėlio, iš to negalima būtų daryti iš- 
vados, kad taip ir turi būti daroma. Valstybių kūrimo ir 
išsaugojimo mene yra tam tikros taisyklės, kaip aritmeti- 
koje ir geometrijoje, ne vien praktika (kaip teniso žaidi- 
me), bet šioms taisyklėms surasti vargšai žmonės neturi 
laisvo laiko, o tiems, kurie jo turi, iki šiol trūko ir smal- 
sumo, ir metodo. 


Dvidešimt pirmas skyrius 


APIE PAVALDINIŲ LAISVĘ 


Kas yra laisvė. LAISVĖ arba LAISVUMAS, tiksliai sakant, 
yra pasipriešinimo nebuvimas (priešinimąsi aš suprantu 
kaip išorines judėjimo kliūtis), ir nė kiek ne mažiau gali 
būti taikoma neprotingoms ir negyvoms būtybėms, kaip 
ir protingoms būtybėms. Jeigu kas nors yra taip surištas 
ar apsuptas, kad gali judėti tik tam tikroje erdvėje, kurią 
apibrėžia kokio nors išorinio kūno priešinimasis, mes sa- 
kome, kad jis nėra laisvas judėti toliau. Taip sakoma ir 
apie visas gyvas būtybes, kol jos yra įkalintos ar suvaržy- 
tos sienų ar grandinių, ir apie vandenį, kuris sulaikomas 
krantų ar indų, nes be jų išsilietų į didesnę erdvę, kad jie 
neturi laisvės taip judėti, kaip judėtų be išorinių kliūčių. 
Tačiau, kai judėjimo kliūtis yra paties daikto struktūroje, 
paprastai nesakome, kad jis neturi laisvės, o sakome, kad 
jis neturi galios judėti, pavyzdžiui, kai akmuo stūkso vie- 
toje arba Žmogus yra prikaustytas prie ligos patalo. 

Ką reiškia būti laisvam. Vikrąja ir visuotinai priimta 
žodžio reikšme, LAISVAS ŽMOGUS yra tas, kuriam niekas ne- 

trukdo daryti tai, ką nori, nes jis savo jėga ir protu gali tai 
padaryti. Jeigu žodžiai laisvas ir laisvė yra taikomi ne vien 
kūnams, bet ir kitiems daiktams, tai yra piktnaudžiavimas 
šiais žodžiais, nes tai, kas negali judėti, negali būti ir truk- 
domas. Todėl, kai sakoma, pavyzdžiui, kad kelias laisvas, 
čia turima omeny ne kelio laisvė, o laisvė tų, kurie šiuo 
keliu juda nestabdomi. Ir kai sakome, kad dovana yra 
laisva, turime galvoje ne dovanos, o dovanotojo laisvę, 
nes joks įstatymas ar susitarimas nevertė jo dovanoti šios 
dovanos. Taigi, kai mes laisvai kalbame, tai ne balso ar 
tarimo laisvė, o laisvė to žmogaus, kurio joks įstatymas 
neįpareigoja kalbėti kitaip, nei jis kalba. Pagaliau, kai sa- 
kome laisva valia, galima kalbėti ne apie valios, noro ar 
polinkio laisvę, o tik apie žmogaus laisvę, t. y. apie tai, 
kad jis nevaržomas gali daryti tai, kam jis turi valią, kas 
jį traukia ir ko jis trokšta. 

Baimė ir laisvė yra suderinamos. Baimė ir laisvė yra 
suderinamos tada, kai, pavyzdžiui, žmogus išmeta savo 
prekes į jūrą iš baimės, kad nenuskęstų jo laivas, jis tai 
daro savo noru ir gali to nedaryti, jei to panorės. Vadina- 
si, taip elgiasi laisvas Žmogus; šitaip ir žmogus grąžina 
savo skolas kartais tik iš baimės būti įkalintas, nes jokia 
kliūtis netrukdė jam atsisakyti ją mokėti; tai irgi laisvo 
žmogaus veiksmas. Apskritai visi veiksmai, kuriuos žmo- 
nės valstybėse daro iš įstatymo baimės, yra veiksmai, nuo 
kurių atlikėjai gali laisvai susilaikyti. 

Laisvė ir būtinybė yra suderinamos. Laisvė ir būtinybė 
yra suderinamos, kaip, pavyzdžiui, upės vanduo, kuris 
turi ne tik laisvę, bet ir būtinybę tekėti savo vaga; taip yra 
ir su veiksmais, kuriuos žmonės daro savanoriškai; ka- 
dangi jie kyla iš jų valios, tai jie kyla iš laisvės, tačiau 
kadangi kiekvienas Žmogaus valios aktas, kiekvienas no- 
ras ir polinkis kyla dėl kokios nors priežasties, o ši - dėl 
kitos priežasties nenutrūkstamoje priežasčių grandinėje 

(kurios pirmoji grandis yra Dievo — pirmosios priežas- 
ties - rankose), tai jie kyla dėl būtinybės. Todėl tam, kuris 
galėtų matyti šių priežasčių ryšį, visų Žmogaus laisvų 
veiksmų būtinybė taptų akivaizdi. Todėl Dievas, kuris vis- 
ką mato ir viską tvarko, mato ir tai, kad Žmogaus laisvė 
daryti, ką jis nori, yra būtinybė daryti tai, ko nori Dievas, 
ne daugiau ir ne mažiau. Mat Žmonės, nors ir gali daryti 
daugelį dalykų, kurių Dievas neliepė daryti ir už tai jis 
nėra atsakingas, negali karštai trokšti kokio nors daikto 
ar jo pageidauti, jei to priežastis nebūtų Dievo valia. Ir 
jeigu Dievo valia neužtikrintų Žmogaus valios, taigi ir 
visko, kas nuo žmogaus valios priklauso, būtinybės, žmo- 
gaus laisvė būtų prieštaravimas ir kliūtis Dievo visagaly- 
bei ir laisvei. Šituo užtektinai pasakyta (mūsų dalykui) 
apie šią prigimtinę laisvę, vien kuri ir yra teisingai vadi- 
nama laisve. 

Dirbtiniai ryšiai, arba susitarimai. Panašiai kaip žmo- 
nės, siekdami taikos ir taip apsisaugoti, sukūrė dirbtinį 
Žmogų, kurį mes vadiname valstybe, taip jie sukūrė ir 
dirbtines grandines, vadinamas pilietiniais įstatymais, ku- 
rių jie patys tarpusavio susitarimais vieną galą pritvirtino 
prie lūpų to Žmogaus ar susirinkimo, kuriems jie suteikė 
aukščiausiąją valdžią, o kitą galą — prie savo ausų. Šie 
ryšiai, nors iš prigimties ir silpni, vis dėlto gali būti tokie, 
kad laikytų dėl pavojaus grėsmės, o ne dėl to, kad juos 
būtų sunku nutraukti. 

Pavaldinių laisvė yra laisvė nuo susitarimų. Šių ryšių 
požiūriu dabar aš ir kalbėsiu apie pavaldinių laisvę. Juk 
matant, kad pasaulyje nėra tokios valstybės, kurioje būtų 
pakankamai taisyklių visiems Žmonių veiksmams ir žo- 
džiams reguliuoti (nes tai neįmanoma), iš to būtinai iš- 
plaukia, kad visuose veiksmuose, kurių įstatymai nemini, 
žmonės yra laisvi daryti tai, ką jų pačių protas sakys esant 
jiems naudingiausia. Ir jeigu laisvę tikrąja to žodžio pras- 

me suprasime kaip tizinę laisvę, t. y. laisvę nuo grandi- 
nių ir kalėjimo, būtų visiška nesąmonė, jei žmonės reika- 
lautų sau, kaip tai jie daro, laisvės, kuria jie ir taip aki- 
vaizdžiai naudojasi. Antra vertus, jeigu mes laisvę 
suprasime kaip laisvę nuo įstatymų, ne mažiau kvaila, 
kad Žmonės reikalautų, kaip jie iš tikrųjų ir daro, tokios 
laisvės, kurią turėdami visi kiti žmonės galėtų tapti jų 
gyvenimų šeimininkais. Ir nors tai labai kvaila, kaip tik to 
jie ir reikalauja, nežinodami, kad įstatymai yra bejėgiai 
juos apginti, jeigu žmogaus ar Žmonių rankose nėra gin- 
klo, kuriuo būtų galima priversti šiuos įstatymus vykdy- 
ti. Todėl pavaldinio laisvė yra tik tuose dalykuose, ku- 
riuos, reguliuodamas jų veiksmus, suverenas nutylėjo, 
pavyzdžiui, laisvė pirkti ir parduoti ar kitaip sudaryti 
sutartis vieniems su kitais, laisvė pasirinkti savo gyvena- 
mąją vietą, savo mitybą, savo verslą, savo nuožiūra, auk- 
lėti bei pastatyti ant kojų savo vaikus ir pan. 
Pavaldinio laisvė yra suderinama su neribota suvereno 
valdžia. Vis dėlto nereikia mūsų suprasti taip, kad tokia 
laisvė panaikina ar apriboja suvereno valdžią sprendžiant 
gyvybės ar mirties klausimą. Jau buvo parodyta, kad vis- 
kas, ką tik aukščiausiasis atstovas padarytų pavaldiniui, 
nesvarbu kokia dingstimi, negali būti, tikrąja to žodžio 
prasme, pavadinta neteisingumu ar neteisėtumu, nes kiek- 
vienas pavaldinys yra visų veiksmų, kuriuos atlieka su- 
verenas, įgaliotojas; taigi šis turi teisę į viską, išskyrus 
vien tai, kad jis pats yra Dievo pavaldinys ir todėl privalo 
laikytis prigimtinių įstatymų. Todėl valstybėse gali taip 
atsitikti ir dažnai taip atsitinka, kad pavaldinys aukščiau- 
siosios valdžios įsakymu nuteisiamas mirti ir vis dėlto čia 
nė vienas nedaro kitam nieko neteisingo, pavyzdžiui, kaip 
tada, kai Iftachas atidavė paaukoti savo dukterį“. Šiuo ir 
panašiais atvejais tas, kuris taip miršta, buvo laisvas at- 
likti veiksmą, už kurį jis vis dėlto, nenusižengiant jokiam 

teisingumui, pasmerkiamas mirti. Tas pat tinka ir aukš- 
čiausiajam valdovui, kuris nuteisia mirti nekaltą pavaldi- 
nį. Ir nors šis veiksmas prieštarauja prigimtiniam įstaty- 
mui, kaip priešingas teisingumui (pavyzdžiui tai, kad 
Dovydas nužudė Uriją?), tačiau tai nebuvo neteisingu- 
mas, padarytas Ūrijai, o neteisingumas, padarytas Die- 
vui. Ne Urijai, nes teisę Dovydui daryti, kas jam patinka, 
suteikė pats Ūrija. Vis dėlto tai neteisingumas, padarytas 
Dievui, nes Dovydas buvo Dievo pavaldinys, ir daryti 
kokią nors neteisybę jam draudė prigimtinis įstatymas. Šį 
skirtumą akivaizdžiai patvirtino pats Dovydas, kai jis at- 
gailaudamas dėl to sakė: „Tik tau vienam aš nusidėjau“. 
Taip pat, kai atėniečiai iš savo valstybės dešimčiai metų 
ištremdavo įtakingiausius žmones, nemanė darantys ko- 
kią nors neteisybę, ir jie niekada neklausdavo, kokį nusi- 
kaltimą tremiamasis padarė, o tik kokią žalą jis gali jiems 
padaryti. Maža to, jie nuteisdavo išvaryti, patys nežino- 
dami ką, nes kiekvienas pilietis atsinešdavo į turgaus aikš- 
tę austrės kriauklę, ant kurios būdavo parašytas vardas 
to, kurį jis manė būtina išvaryti nepateikdamas jam jokio 
konkretaus kaltinimo; kartą taip buvo išvarytas Aristei- 
das dėl savo pagarsėjusio teisingumo, o kartą - nešvan- 
kus juokdarys Hiperbolas*, kad iš jo taip pasijuoktų. Ta- 
čiau niekas negali pasakyti, kad laisvieji atėniečiai neturėjo 
teisės jų ištremti ar kad atėnietis nebūtų turėjęs laisvės 
juokauti ar būti teisingas. 

Laisvė, kurią giria rašytojai, yra suverenų, 0 ne eilinių 
asmenų laisvė. Laisvė, apie kurią taip dažnai ir taip pa- 
garbiai kalbama senovės graikų ir romėnų istorijos ir fi- 
losofijos veikaluose ir raštuose bei svarstymuose tų, kurie 
iš jų įgijo visą savo politikos mokslingumą, yra ne atskirų 
žmonių, o valstybės laisvė, kuri yra tokia pat kaip ir toji, 
kurią turėtų kiekvienas Žmogus, jei visai nebūtų pilieti- 
nių įstatymų ir valstybės. Ir jos padariniai taip pat būtų 

tie patys, nes kaip tarp Žmonių, nepripažįstančių jokios 
valdžios, vyksta amžinas karas kaimyno su kaimynu, nė- 
ra jokio paveldėjimo, kurį galima būtų perduoti sūnui ar 
tikėtis iš tėvo, jokios turto ir žemių nuosavybės, jokio sau- 
gumo, tik visiška ir absoliuti kiekvieno atskiro žmogaus 
laisvė, taip ir viena nuo kitos nepriklausomose valstybėse 
ir respublikose, kiekviena jų (ne kiekvienas žmogus) turi 
absoliučią laisvę daryti tai, ką jis (t. y. žmogus ar susirin- 
kimas, kuris jai atstovauja) nuspręs labiausiai prisidedant 
prie jos gerovės. Dėl to jos gyvena nuolatinio karo būklė- 
je, nuolat pasirengusios mūšiui, apie tai byloja prie jų 
sienų sutelkta kariuomenė ir patrankos, nukreiptos į visus 
kaimynus, kurie tik yra aplinkui. Atėniečiai ir romėnai 
buvo laisvi, t. y. laisvos valstybės; ne ta prasme, kad kiek- 
vienas atskiras žmogus būtų turėjęs laisvę priešintis savo 
atstovams, o ta, kad jų atstovas turėjo laisvę priešintis 
kitoms tautoms ar jas užpulti. Ant Lukos miesto bokštelių 
didelėmis raidėmis iki šiol užrašytas žodis LIBERTAS, tačiau 
nė vienas Žmogus negali iš to daryti išvadą, kad čia eili- 
nis žmogus turi daugiau laisvės ar labiau išlaisvintas nuo 
tarnavimo valstybei, negu Konstantinopolyje. Tiek mo- 
narchinėje, tiek demokratinėje valstybėje laisvė yra ta pati. 

Deja, žmones lengva apgauti viliojančiu laisvės vardu; 
ir dėl sugebėjimo atskirti stokos jie klaidingai laiko savo 
paveldėta ir prigimtine teise tai, kas yra vien valstybės 
teisė. Ir kai šią klaidą patvirtina Žmonės, pagarsėję savo 
veikalais šia tema, nėra ko stebėtis, jei tai sukelia sąmyšį 
ir įvyksta valdžios pakeitimas. Šiose Vakarų pasaulio ša- 
lyse esame įpratę savo nuomonę apie valstybių įsteigimą 
ir teises perimti iš Aristotelio, Cicerono ir kitų vyrų, grai- 
kų ir romėnų, kurie, gyvendami demokratinėse valstybė- 
se, kildino šias teises ne iš prigimtinių principų, 0 sura- 
šydavo jas į knygas iš savo demokratinių valstybių 
patirties, taip kaip gramatikai aprašo ir apibūdina kalbos 

taisykles, remdamiesi savo meto patirtimi, arba poezijos 
taisykles, remdamiesi Homero ir Vergilijaus poemomis. 
Kadangi atėniečiai buvo mokomi (norint sulaikyti juos 
nuo noro keisti savo valdžią), kad jie yra laisvi žmonės, 
o visi, kurie gyvena monarchijoje, yra vergai, todėl Aris- 
totelis savo Politikoje (6 kn. 2 sk.) rašo: „Reikia daryti prie- 
laidą, kad demokratijoje yra LAISVĖ, nes visuotinai mano- 
ma, kad nė vienas Žmogus nėra LAISVAS esant bet kokiai 
valdymo formai“. Panašiai kaip Aristotelis, Ciceronas bei 
kiti rašytojai grindė savo valstybės mokslą romėnų nuo- 
monėmis, o pastaruosius nekęsti monarchijos pirmiausia 
išmokė tie, kurie nuvertė nuo sosto savo suvereną ir tarp 
savęs pasidalijo Romos aukščiausiąją valdžią, o vėliau — 
jų įpėdiniai. Skaitydami šiuos graikų ir romėnų autorius, 
žmonės nuo vaikystės įprato (prisidengdami klaidinga 
laisvės regimybe) palankiai Žiūrėti į maištus ir neleistinai 
kontroliuoti savo suverenų veiksmus, o toliau kontroliuoti 
šiuos kontrolierius, ir dėl to buvo pralieta tiek daug krau- 
jo, jog manau galįs tikrai pasakyti, kad niekada niekas 
nebuvo taip brangiai pirkta, kaip šios Vakarų šalys su- 
mokėjo už senovės graikų ir lotynų kalbų mokymąsi. 
Kaip išmatuoti pavaldinių laisvę. Pereinant prie tikros 
pavaldinių laisvės konkrečių momentų, t. y., kada paval- 
dinys, nedarydamas nieko neteisėto, gali nepaklusti su- 
vereno įsakymui, turime apsvarstyti, kokių teisių mes at- 
sisakome, kai įsteigiame valstybę, arba (o tai tas pat) 
kokios laisvės atsižadame, laikydami savais visus be iš- 
imties žmogaus ar susirinkimo, kuriuos padarėme savo 
suverenu, veiksmus. Mat paklusnumo akte yra ir mūsų 
privalėjimas, ir mūsų laisvė, kurie turi argumentuotai iš- 
plaukti iš paklusnumo, nes nėra jokio žmogaus privalėji- 
mo ar įsipareigojimo, kuris nekiltų iš kokio nors jo paties 
akto, nes visi žmonės iš prigimties yra vienodai laisvi. 
Kadangi tokie argumentai turi būti arba paremti aiškiais 

žodžiais „Aš įgalioju jį atlikti visus veiksmus“, arba ketini- 
mu to, kuris pasiduoda jo valdžiai (šį ketinimą reikia su- 
prasti iš tikslo, dėl kurio jis pasiduoda valdžiai), tai pa- 
valdinio privalėjimą ir laisvę reikia kildinti arba iš šių, 
arba iš kitų jiems prilygstančių žodžių, arba iš aukščiau- 
siosios valdžios įsteigimo tikslo, būtent pavaldinių san- 
tarvės ir jų gynimo nuo bendro priešo. 

Pavaldiniai yra laisvi ginti savo gyvybę net ir nuo tų, 
kurie teisėtai į juos kėsinasi. Todėl, pirmiausia, matant, 
kad įsteigtoji aukščiausioji valdžia yra sukurta kiekvie- 
nam susitarus su kiekvienu kitu, o įgytoji aukščiausioji 
valdžia yra sukuriama nugalėtųjų ir nugalėtojų arba vai- 
ko ir tėvų susitarimu, akivaizdu, kad kiekvienas paval- 
dinys yra laisvas visų tų dalykų, į kuriuos teisė negali 
būti perduota susitarimu, atžvilgiu. Aš jau parodžiau ke- 
turioliktame skyriuje, jog susitarimai, kad Žmogus negins 
savo gyvybės, yra tušti. Todėl 

jie neprivalo save žaloti. Jeigu suverenas įsako žmogui 
(nors ir teisingai nuteistam) nužudyti, sužeisti ar sužaloti 
patį save, ar nesipriešinti tiems, kurie į jį kėsinsis, ar su- 
silaikyti nuo valgio, kvėpavimo, vaistų vartojimo ar ko- 
kio nors kito dalyko, be kurio jis negali gyventi, tai tas 
žmogus yra laisvas nepaklusti. 

Jeigu kokį nors žmogų tardo suverenas ar kas nors ki- 
tas jo vardu dėl padaryto nusikaltimo, jis neprivalo (jeigu 
jam negarantuojamas atleidimas) prisipažinti, nes joks 
žmogus (kaip jau parodžiau šiame skyriuje) negali būti 
susitarimo įpareigotas apkaltinti save patį. 

Be to, pavaldinio pripažinimas aukščiausiosios valdžios 
teisių yra šiuose žodžiuose: „Aš pripažįstu savais arba pri- 
siimu atsakomybę už visus jo veiksmus“, kurie nė kiek ne- 
varžo jo paties pirminės prigimtinės laisvės, nes, leisda- 
mas suverenui nužudyti mane, aš neįsipareigoju nužudyti 
pats save jam įsakius. Viena yra pasakyti: „Nužudyk mane 

arba mano draugą, jei tau patinka”, ir visai kas kita: „Aš 
nusižudysiu ar nužudysiu savo draugą“. Iš čia išplaukia, kad 
joks žmogus neįpareigojamas, remiantis minėtais žodžiais, 
nužudyti save ar kitą Žmogų. Taigi žmogaus privalėjimas 
suvereno įsakymu atlikti kokią nors pavojingą ar negar- 
bingą užduotį išplaukia ne iš tų žodžių, kurie įrašyti pa- 
klusnumo akte, o iš ketinimo, kuris turi būti suprastas iš 
šio akto tikslo. Todėl, kai mūsų atsisakymas šiuo atveju 
paklusti naikina šį tikslą, dėl kurio buvo įkurta aukščiau- 
sioji valdžia, tada Žmogus nėra laisvas atsisakyti paklusti, 
kitu atveju jis yra laisvas. 

Nei dalyvauti kare, jeigu jie savo noru to neapsiima. 
Šiuo pagrindu žmogus, kuriam įsakyta kautis su priešu, 
nors jo suverenas ir turi teisę nubausti jį už jo atsisakymą 
mirtimi, vis dėlto daugeliu atvejų jis gali atsisakyti pa- 
klusti, nedarydamas nieko neteisėto, pavydžiui, kai vietoj 
savęs duoda kitą jį galintį pakeisti kareivį, nes šiuo atveju 
jis nevengia karinės tarnybos. Šitai turi būti leista ir iš 
prigimties baikštiems žmonėms: ne vien moterims, iš ku- 
rių ir nesitikima, kad jos atliktų tokią pavojingą pareigą, 
bet ir vyrams, pasižymintiems moteriška drąsa. Kai kau- 
nasi armijos, tai būna, kad iš vienos ar abiejų pusių kas 
nors pabėga; jeigu tai daroma ne dėl išdavystės, o iš bai- 
mės, laikoma ne nusižengimu, o gėda. Dėl tos pačios prie- 
žasties vengimas kautynių yra ne neteisėtumas, o bailu- 
mas. Tačiau tas, kuris pats užsiverbuoja į kareivius ir 
paima avansą už tai, negali teisintis įgimtu baikštumu ir 
privalo ne tik eiti į mūšį, bet ir neturi teisės iš jo pasi- 
traukti be jo viršininko leidimo. Tik tada, kai valstybei 
ginti reikalingi visi, kurie tik gali pakelti ginklą, kiekvie- 
nas privalo tai daryti, nes priešingu atveju veltui būtų 
įsteigta valstybė, kurios piliečiai neturi noro ar drąsos ją 
išsaugoti. 

Niekas nėra laisvas priešintis valstybės įstatymui, norė- 
damas apginti kitą žmogų, kaltą ar nekaltą, nes dėl tokios 

laisvės suverenas netenka galimybės apginti mūsų, todėl 
tai griauna pačią valdžios esmę. Tačiau tuo atveju, kai 
labai daug Žmonių drauge neteisėtai pasipriešino aukš- 
čiausiajai valdžiai ar įvykdė kokį nors didelį nusikaltimą, 
už kurį jų visų laukia mirties bausmė, ar jie nėra laisvi 
drauge susivienyti ir vienas kitam padėti ar apsiginti? 
Žinoma, jie yra laisvi, nes gina savo gyvybę, o tokią teisę 
turi tiek kaltas, tiek nekaltas. Tiesa, iš pradžių jie neteisė- 
tai nusižengė savo pareigai; ir vėliau, kai jie griebėsi gin- 
klo, nors ir turėdami tikslą palaikyti tai, ką jie prieš tai 
padarė, taip pat nebuvo naujas neteisėtas aktas. Kai jau 
griebiamasi ginklo savigynai, tai jau apskritai yra teisėta. 
Tačiau jeigu jiems buvo pažadėtas pasigailėjimas, tai jie 
jau nebeturi pasiteisinimo, jog tai esanti savigyna, ir jeigu 
jie toliau atkakliai padeda kitiems ir juos gina, tai jau yra 
neteisėta. 

Didžiausia pavaldinių laisvė priklauso nuo įstatymo 
nutylėjimo. Jei kalbėsime apie kitas laisves, tai jos pri- 
klauso nuo įstatymo nutylėjimo. Ten, kur suverenas nėra 
nustatęs jokių taisyklių, pavaldinys laisvas veikti ar ne- 
veikti savo paties nuožiūra. Todėl tokios laisvės vienur 
yra daugiau, kitur mažiau, vienais laikais daugiau, ki- 
tais- mažiau, žiūrint, kaip tie, kurie turi aukščiausiąją 
valdžią, mano esant tinkamiausia. Pavyzdžiui, buvo lai- 
kas, kai Anglijoje Žmogus galėjo užvaldyti savo paties 
žemę jėga arba atimti ją iš tų, kurie neteisingai ją valdė. 
Tačiau vėlesniais laikais ši prievartinio užėmimo teisė bu- 
vo panaikinta, karaliui parlamente priėmus statutą. Kai 
kur pasaulyje vyrai turi teisę turėti daug žmonų, o kitose 
šalyse tokios laisvės nėra. 

Jeigu pavaldinys nesutaria su suverenu dėl skolos, dėl 
teisės valdyti kilnojamą ar nekilnojamą turtą, ar dėl kokio 
nors patarnavimo, kurio iš jo reikalaujama, ar dėl kokios 
nors fizinės ar piniginės bausmės, ir jeigu tai grindžiama 

anksčiau išleistu įstatymu, jis laisvai gali iškelti jam bylą 
dėl savo teisės, tarsi tai būtų bylinėjimasis su kitu paval- 
diniu, ir jis gali laimėti, nors teisia suvereno paskirti tei- 
sėjai. Kadangi suverenas reikalauja ko nors, remdamasis 
anksčiau išleistu įstatymu, o ne savo valdžia, tai šituo jis 
parodo, kad reikalauja ne daugiau, negu jam priklauso 
pagal tą įstatymą. Taigi bylinėjimasis ar ieškinys nėra prie- 
šingas suvereno valiai, vadinasi, pavaldinys yra laisvas 
reikalauti, kad būtų išklausyta jo byla ir priimtas spren- 
dimas, remiantis šiuo įstatymu. Tačiau jeigu suverenas 
ko nors reikalauja ar ką nors paima, remdamasis savo 
valdžia, tada negalima jam kelti bylos remiantis įstaty- 
mu, nes visa, ką jis padarė, remdamasis savo galia, pada- 
rė, remdamasis kiekvieno pavaldinio jam duotu įgalioji- 
mu; vadinasi, tas, kuris kelia bylą suverenui, kelia bylą 
pats sau. 

Jeigu monarchas ar aukščiausiasis susirinkimas sutei- 
kia visiems savo pavaldiniams ar kai kuriems iš jų tokią 
laisvę, kad suverenas nepajėgia užtikrinti jų saugumo, 
toks suteikimas neturi galios, nebent suverenas būtų atsi- 
sakęs aukščiausiosios valdžios ar perdavęs ją kitam. Juk 
iš to, kad jis galėjo atvirai (jeigu tokia būtų buvusi jo 
valia!) ir tiksliais žodžiais jos atsisakyti ar ją perduoti ir to 
nepadarė, reikia suprasti, kad tai nebuvo jo valia, kad 
laisvė buvo suteikta nesupratus, jog tokia laisvė ir aukš- 
čiausioji valdžia yra nesuderinamos; todėl aukščiausioji 
valdžia yra vis dar išlaikyta, vadinasi, ir visos tos galios, 
kurios yra būtinos jai išsilaikyti: pavyzdžiui, teisė skelbti 
karą ir sudaryti taiką, teisti, skirti valdininkus ir patarė- 
jus, rinkti mokesčius ir kitos galios, kurios išvardytos aš- 
tuonioliktame skyriuje. 

Kokiais atvejais pavaldiniai yra atleidžiami nuo pa- 
klusnumo savo suverenui. Manoma, kad pavaldiniai pri- 
valo paklusti suverenui, kol jis turi galios juos apginti, 

bet ne ilgiau. Mat prigimtinė teisė apsiginti patiems, kai 
niekas kitas negali jų apginti, jokiu susitarimu negali būti 
perleidžiama. Aukščiausioji valdžia yra valstybės siela, o 
jei kartą siela apleidžia kūną, nariai jau nebegauna iš jos 
jokio judėjimo. Paklusnumo tikslas yra apsauga, ir kame 
žmogus mato šią apsaugą — savo paties ar kito galioje, - 
jis iš prigimties linkęs tam paklusti ir jį palaikyti. Ir nors 
aukščiausioji valdžia ją sukūrusiųjų ketinimu turėtų būti 
amžina, tačiau savo pačios prigimtimi gali patirti ne tik 
smurtinę mirtį kare su išorės priešais, bet dėl žmonių ne- 
išmanymo ir jų aistrų ji pati nuo pat savo įsteigimo turi 
daugybę natūralios mirties nuo vidinės nesantaikos sėklų. 

Nelaisvės atveju. Jei pavaldinys paimamas į nelaisvę 
kare arba jo egzistavimo priemonės yra priešo rankose, o 
jam dovanojama gyvybė ir fizinė laisvė su sąlyga, kad jis 
taps nugalėtojo pavaldiniu, jis yra laisvas priimti šią są- 
lygą, 0 ją priėmęs jis tampa to, kuris jį paėmė į nelaisvę, 
pavaldiniu, nes jis neturi kito būdo išlikti gyvas. Panašiai 
atsitiktų, jeigu jis tomis pačiomis sąlygomis būtų sulaiky- 
tas svetimoje šalyje. Tačiau jei žmogus yra laikomas ka- 
lėjime ar sukaustytas grandinėmis ir jam nesuteikiama 
fizinė laisvė, tai negalima sakyti, kad jį saisto susitarimas 
būti pavaldžiam, todėl jis gali, jeigu tik įstengia, pasinau- 
doti visomis jam prieinamomis priemonėmis ir pabėgti. 

Tuo atveju, jei suverenas atsisako valdžios sau ir savo 
įpėdiniams. Jeigu monarchas atsisako aukščiausiosios val- 
džios ir sau, ir savo įpėdiniams, jo pavaldiniai atgauna 
absoliučią prigimtinę laisvę; mat nors ir nesunku nusta- 
tyti, kas yra jo sūnūs ir kas yra artimiausi giminaičiai, 
tačiau kas bus jo įpėdinis, priklauso nuo jo paties valios 
(kaip buvo sakyta ankstesniame skyriuje). Todėl, jeigu jis 
nenori turėti įpėdinio, tai nėra nei aukščiausiosios val- 
džios, nei pavaldumo. Tas pats bus ir tuo atveju, jeigu 
monarchas prieš mirdamas nepaskelbė, kas bus jo įpėdi- 

nis, o jam mirus negalima nustatyti, kas yra jo giminai- 
čiai, nes tuomet negalima žinoti, kas yra įpėdinis, taigi ir 
niekas neprivalo būti pavaldus. 

Ištrėmimo atveju. Jeigu suverenas ištremia savo paval- 
dinį, tai šis tremties metu nėra pavaldinys. Nors tas, ku- 
ris yra siunčiamas su kokiu nors pavedimu arba turi lei- 
dimą keliauti, tebėra pavaldinys, tačiau juo yra pagal 
suverenų tarpusavio sutartį, o ne dėl savo susitarimo [su 
savuoju suverenu] būti pavaldžiam. Ir kas tik įžengia į 
kitos valstybės teritoriją, turi paklusti visiems tos valsty- 
bės įstatymams, nebent jis turi ypatingą privilegiją dėl 
suverenų tarpusavio draugystės ar specialų leidimą. 

Tuo atveju, kai suverenas pats tampa kito pavaldiniu. 
Jeigu monarchas, nugalėtas kare, pats tampa nugalėtojo 
pavaldiniu, tai jo pavaldiniai atleidžiami nuo savo anks- 
tesnio įsipareigojimo ir privalo tapti nugalėtojo pavaldi- 
niais. Bet jeigu nugalėtasis laikomas kalėjime ar neturi 
fizinės laisvės, tai negalima laikyti, kad jis atsisakė aukš- 
čiausiosios valdžios teisių, todėl jo pavaldiniai privalo būti 
paklusnūs visiems anksčiau paskirtiems valdininkams, 
valdantiems ne savo pačių, o į nelaisvę patekusio monar- 
cho vardu. Kadangi jo teisės išlieka, tai klausimas gali 
kilti tik dėl administravimo, t. y. dėl valdininkų ir parei- 
gūnų; jeigu suverenas neturi galimybės juos paskirti iš 
naujo, tai manoma, kad jis pritaria tiems, kuriuos jis pa- 
skyrė anksčiau. 


Dvidešimt antras skyrius 


APIE PAVALDŽIAS POLITINES IR PRIVAČIAS 
SISTEMAS 


Žmonių sistemų rūšys. Aptaręs valstybės kilmę, formą 
ir valdžią, dabar kalbėsiu apie jos dalis. Pirmiausia kalbė- 
siu apie sistemas, kurios panašios į natūralaus kūno dalis 

arba raumenis. SISTEMAS aš suprantu kaip tam tikrą skai- 
čių žmonių, kuriuos vienija bendras interesas arba reika- 
las. Kai kurios sistemos yra tvarkingos, kitos — netvarkin- 
gos. Tvarkingos yra tos, kur vienas Žmogus ar žmonių 
susirinkimas atstovauja visai sistemai. Visos kitos siste- 
mos yra netvarkingos. 

Kai kurios tvarkingos sistemos yra absoliučios ir nepri- 
klausomos, nepavaldžios niekam, išskyrus jų pačių atsto- 
vą; tokios yra tik valstybės, apie kurias aš jau kalbėjau 
penkiuose paskutiniuose skyriuose. Kitos yra priklauso- 
mos, t. y. pavaldžios kokiai nors aukščiausiajai valdžiai, 
kurios pavaldiniai yra tiek visi jos nariai, tiek jos atstovai. 

Kai kurios pavaldžios sistemos yra politinės, o kai ku- 
rios privačios. Politinės (kitaip vadinamos politiniais kūnais 
ir juridiniais asmenimis) yra tos, kurios susikūrė, gavusios 
valstybės aukščiausiosios valdžios įgaliojimus. Privačios 
yra tos, kurios susikūrė pačių pavaldinių iniciatyva arba 
yra gavusios svetimos šalies įgaliojimus, nes bet koks už- 
sienio valdžios įgaliojimas kitoje valstybėje yra ne visuo- 
meninis, o tik privatus. 

Kai kurios privačios sistemos yra teisėtos, kitos neteisė- 
tos. Teisetos yra tos, kurios leistos valstybės; visos kitos 
yra neteisėtos. Netvarkingos yra tos sistemos, kurios, nie- 
kam neatstovaudamos, yra vien Žmonių sambūris, kuris, 
jeigu neuždraustas valstybės ir neturi blogų ketinimų (pa- 
vyzdžiui, žmonių susibūrimas turguose, reginiuose ar ko- 
kia nors kita nekalta dingstimi), yra teisėtas. Tačiau kai 
ketinimai yra blogi arba (kai susibūrusiųjų labai daug) 
nežinomi, jis yra neteisėtas. 

Visų politinių kūnų atstovų valdžia yra ribota. Politi- 
niuose kūnuose atstovo valdžia visada yra ribota: jos ri- 
bas nustato aukščiausioji valdžia, nes neribota valdžia yra 
absoliutus suverenitetas. Ir kiekvienoje valstybėje suvere- 

nas yra visų pavaldinių absoliutus atstovas, todėl kas nors 
kitas kurios nors jų dalies atstovu gali būti tik tiek, kiek 
jam tai leidžia suverenas. Leisti pavaldinių politiniam kū- 
nui absoliučiai atstovauti visiems jo ketinimams ir tiks- 
lams, būtų tas pat, kas atsisakyti tam tikros dalies valsty- 
bės galios ir suskaldyti valdžią, o tai prieštarautų jos taikai 
ir gynybai. Negalima net manyti, kad suverenas galėtų 
tai padaryti nors ir kokiu dovanojimo aktu, jeigu jis aiš- 
kiai ir tiesiai neatleidžia pavaldinius nuo pavaldumo. Mat 
suvereno žodžiai nėra jo valios ženklai, jei kiti Žodžiai 
yra priešingi ženklai; tai greičiau yra klaida ir nesusipra- 
timas, o į tai yra pernelyg linkusi visa žmonija. 

Šios valdžios, kuri yra suteikta politinio kūno atstovui, 
ribos gali būti atpažintos iš dviejų dalykų. Vienas - tai 
suvereno duotas privilegijų raštas ar įgaliojimas, antras — 
tai valstybės įstatymas. 

Iš privilegijų rašto. Nors nepriklausomai valstybei 
įsteigti ar įgyti nereikia jokio rašto, nes atstovo valdžia 
čia neturi jokių kitų ribų, išskyrus tas, kurias nustato ne- 
rašytas prigimtinis įstatymas, tačiau pavaldžiuose kūnuose 
reikia tiek įvairių apribojimų dėl jų veiklos, laiko ir vie- 
tos, kad jų be rašto negalima atsiminti ir jų negalima at- 
pažinti be tokio privilegijų rašto, kurį galėtų perskaityti 
tie, kuriems dera tai Žinoti, ir kad jis būtų patvirtintas 
antspaudu arba paliudytas kitais priimtais suvereno val- 
džios ženklais. 

Ir iš įstatymų. Kadangi tokius apribojimus ne visada 
lengva ar ne visada įmanoma aprašyti rašte, tai įprasti- 
niai įstatymai, bendri visiems pavaldiniams, privalo api- 
brėžti, ką atstovas gali teisėtai daryti visais tais atvejais, 
apie kuriuos nieko nesako pats raštas. Todėl, 

jei atstovas yra vienas žmogus, jo neleistini veiksmai 
yra jo paties veiksmai. Jeigu vieno politinio kūno atsto- 

vas ką nors padarys šio kūno vardu, ko nėra jam leista 
nei duotu raštu, nei įstatymu, yra jo paties veiksmas, o ne 
to kūno ar kurio nors kito jo nario veiksmas. Kadangi už 
tų ribų, kurias jam nubrėžia duotas raštas ar įstatymai, jis 
neatstovauja niekam kitam, išskyrus jį patį. O tai, ką jis 
daro neperžengdamas tų ribų, kurias jam nubrėžė raštas 
ir įstatymai, yra kiekvieno to kūno nario aktas; mat už 
kiekvieną suvereno aktą atsako įgaliotojas, nes suverenas 
yra neribotas savo pavaldinių atstovas, ir aktas to, kuris 
neprasilenkia su suvereno raštu, yra suvereno aktas, to- 
dėl kiekvienas to politinio kūno narys yra už tai atsa- 
kingas. 

Jei atstovas yra susirinkimas, tai už jo veiksmus atsa- 
ko tik tie, kurie jiems pritarė. Jeigu atstovas yra susirin- 
kimas, tai kiekvienas šio susirinkimo nutarimas, priešta- 
raujantis raštui ar įstatymams, yra susirinkimo arba 
politinio kūno, taip pat ir kiekvieno, kuris balsuodamas 
prisidėjo prie šio nutarimo priėmimo, aktas; tačiau nėra 
aktas tokio Žmogaus, kuris dalyvavo [susirinkime], bet 
balsavo prieš, arba jame nedalyvavo ir už šį nutarimą 
nebalsavo per patikėtinį. Tai yra susirinkimo nutarimas, 
nes už jį balsavo dauguma, ir jeigu jis yra neleistinas, 
susirinkimas gali būti nubaustas tiek, kiek tai galima, pa- 
vyzdžiui, jis gali būti paleistas arba iš jo atimtas raštas 
(tokiems dirbtiniams ir fiktyviems kūnams tai yra mirties 
bausmė), arba jei susirinkimas turi bendrą turtą, kurio 
dalies nuosavybės teise neturi nė vienas iš nekaltų narių, 
jam paskirta piniginė bauda. Juk dėl savo prigimties po- 
litinis kūnas negali būti nubaustas fizine bausme. Tačiau 
tie nariai, kurie nebalsavo už, yra nekalti, nes susirinki- 
mas negali niekam atstovauti tuose dalykuose, kurių ne- 
leidžia raštas, vadinasi, jie negali būti įpainioti į tai, ką 
nutarė susirinkimas. 

Jei atstovas yra vienas žmogus ir jeigu jis skolinasi 
pinigų arba yra skolingas pagal sutartį, tai jis tik vienas 
yra atsakingas už skolą, o kiti nariai ne. Jeigu politinis 
kūnas arba atstovas yra vienas žmogus ir jis skolinasi 
pinigų iš pašalinio asmens, t. y. iš ko nors, kas nepriklau- 
so tam pačiam kūnui (joks raštas neprivalo kaip nors ri- 
boti natūralaus žmonių polinkio skolintis, ir tai palieka- 
ma patiems žmonėms spręsti), tai skolininkas yra pats 
atstovas. Jeigu jis būtų rašto įgaliotas priversti narius grą- 
žinti tai, ką jis pasiskolino, tai jis kartu turėtų jiems ir 
aukščiausiąją valdžią; todėl toks jam suteiktas įgaliojimo 
raštas arba būtų negaliojantis, kaip klaidos, visuotinai bū- 
dingos Žmogaus prigimčiai, padarinys ir nepakankamas 
tokio įgaliojimo suteikėjo valios ženklas, arba jeigu šį įga- 
liojimą patvirtintų suverenas, tada atstovas būtų suvere- 
nas, ir šis atvejis nepriklausytų dabar mūsų nagrinėja- 
mam klausimui, nes susijęs vien su pavaldžiais kūnais. 
Taigi nė vienas narys neprivalo grąžinti tokios skolos, už 
ją atsako tik pats atstovas, nes tas, kuris skolina, nesusi- 
pažinęs su tuo įgaliojimo raštu ir to kūno suvaržymais, 
skolininkais laiko tik tuos, kurie patys jam įsipareigojo; 
kadangi įsipareigoti gali tik pats atstovas ir niekas kitas, 
tai tik jį ir laiko savo skolininku; todėl šis ir turi jam 
mokėti arba iš bendro turto (jeigu toks yra), arba iš savo 
paties pajamų. 

Lygiai taip pat yra, jeigu atstovas tapo skolininku pagal 
sutartį arba dėl to, kad jam buvo paskirta piniginė bauda. 

Jeigu atstovas yra susirinkimas, tai atsakingi už skolą 
yra tik tie, kurie pritarė skolinimuisi. Jei atstovas yra 
susirinkimas, o skola buvo paimta iš pašalinio Žmogaus, 
tai už skolą yra atsakingi visi tie ir tik tie, kurie balsavo 
už paskolą arba už tokią sutartį, kuri nulėmė šią skolą, 
arba už tą veiksmą, už kurį jiems buvo paskirta piniginė 
bauda, nes kiekvienas už tai balsavęs įsipareigojo mokėti. 

Kadangi tas, kuris yra atsakingas už paskolą, privalo su- 
mokėti net ir visą skolą, nors ir gali jį nuo šios prievolės 
atleisti, jei kas nors jau sumokėjo skolą. 

Jeigu skolingas yra kuris nors vienas susirinkimo na- 
rys, tai ją mokėti privalo vien tas kūnas. Tačiau jei pa- 
skola buvo paimta iš kurio nors vieno susirinkimo nario, 
tai susirinkimas privalo ją sumokėti tik iš bendro turto 
(jeigu toks yra). Jeigu skolininkas, turėdamas balsavimo 
laisvę, balsavo už tai, kad pinigai būtų pasiskolinti, jis 
balsavo ir už tai, kad jie būtų grąžinti. Jeigu jis balsavo už 
tai, kad nebūtų skolinamasi, arba nedalyvavo balsavime, 
nes jo tąkart nebuvo, vis dėlto skolindamas jis balsuoja 
už skolinimąsi ir prieštarauja savo ankstesniam balsavi- 
mui, todėl tampa ir skolininku, ir skolintoju, taigi negali 
reikalauti, kad jam skolą grąžintų koks nors atskiras žmo- 
gus, jis gali reikalauti, kad jam būtų sumokėta iš bendro 
turto; jeigu iš to turto jam negalima sumokėti (jo nėra), tai 
jis negali niekam pateikti jokio ieškinio ir gali kaltinti tik 
save, kad, gerai žinodamas susirinkimo reikalus ir jo fi- 
nansinę padėtį, be jokios prievartos, tik per savo paties 
kvailumą, paskolino jam savo pinigus. 

Protestavimas pries politinio kūno nutarimus kartais 
yra teisėtas; tačiau niekada negali būti teisėtas protesta- 
vimas pries aukščiausiąją valdžią. Akivaizdu, kad pri- 
klausomuose politiniuose kūnuose, pavaldžiuose aukš- 
čiausiajai valdžiai, kartais ne tik teisėta, bet ir tikslinga 
bei naudinga, kad atskiri nariai atvirai protestuotų prieš 
atstovaujančio susirinkimo nutarimus ir priverstų užre- 
gistruoti ar kaip nors kitaip paliudyti jų nepritarimą, nes 
priešingu atveju jie privalėtų grąžinti pagal sutartį paim- 
tas paskolas ir būtų atsakingi už kitų žmonių padarytus 
nusikaltimus. Tačiau aukščiausiajame susirinkime žmo- 
gus neturi tokios laisvės, nes tas, kuris čia protestuoja, 
neigia jo aukščiausiąją valdžią, taip pat ir dėl to, kad, 

nors ir ką įsakytų aukščiausioji valdžia, pavaldinio akyse 
(nors ir ne visuomet Dievo akyse) yra pateisinama paties 
įsakymo, nes kiekvienas pavaldinys yra atsakingas už to- 
kį įsakymą. 

Politiniai kūnai provincijoms, kolonijoms ar miestui 
valdyti. Politinių kūnų įvairovė yra beveik begalinė, nes 
jie skiriasi ne tik dėl uždavinių, kuriems jie yra sukurti, 
nenusakomos įvairovės, bet ir dėl laiko, vietos ir skai- 
čiaus, kurie priklauso nuo daugelio apribojimų. Kai kurie 
iš jų yra sukurti valdyti. Pirmiausia, provinciją valdyti 
gali būti pavesta žmonių susirinkimui, kurio visos rezo- 
liucijos turi būti priimtos balsų dauguma, tada šis susi- 
rinkimas yra politinis kūnas ir jo valdžia priklauso nuo 
gautų įpareigojimų. Žodis „provincija“ reiškia pareigą 
tvarkyti reikalus ar jais rūpintis, kuriuos tas, kam pri- 
klauso tie reikalai, paveda kitam Žmogui juos tvarkyti 
įgaliotojo interesais ir jo prižiūrimas; todėl, kai vienoje 
valstybėje yra skirtingos šalys, turinčios savo įstatymus, 
kurie skiriasi vieni nuo kitų, arba jos yra viena nuo kitos 
labai nutolusios, tai jas valdyti yra pavesta įvairiems as- 
menims; šios šalys, kuriose suverenas negyvena, o jas val- 
do kas nors jo pavestas, vadinamos provincijomis. Tačiau 
nedaug yra pavyzdžių, kad provinciją valdytų joje pačio- 
je gyvenančių Žmonių susirinkimas. Romėnai daugelyje 
provincijų turėjo aukščiausiąją valdžią, tačiau jas valdė 
visada per prezidentus ir pretorius, nepatikėdami jų valdy- 
ti susirinkimui, kaip Romos miestą ir gretimas teritorijas. 
Panašiai kaip tada, kai iš Anglijos buvo pasiųsti kolonis- 
tai, kad įkurtų ir apgyvendintų Virginiją ir Someraislen- 
dą, nors jas valdyti ir buvo pavesta susirinkimams Lon- 
done, tačiau šie susirinkimai niekada nepatikėjo valdymo 
kokiam nors vietiniam susirinkimui, o į kiekvieną koloni- 
ją pasiųsdavo gubernatorių. Mat nors kiekvienas žmogus 
ten, kur jis tai gali, iš prigimties linkęs dalyvauti valdy- 

me, tačiau ten, kur žmonės negali tiesiogiai dalyvauti, jie 
taip pat iš prigimties yra linkę patikėti jų bendrus reika- 
lus tvarkyti greičiau monarchinei, o ne demokratinei val- 
dymo formai; tai labai akivaizdu tuo atveju, kai žmonės, 
kurie turi didelį asmeninį turtą, nenori apsisunkinti jiems 
priklausančių reikalų tvarkymu ir greičiau juos patiki vie- 
nam tarnui, o ne savo draugų ar tarnų susirinkimui. Ta- 
čiau kad ir kaip ten būtų iš tikrųjų, mes galime įsivaiz- 
duoti, kad provincijos ar kolonijos valdymas yra patikėtas 
susirinkimui; šiuo atveju, turiu pasakyti, kad ir kokią pa- 
skolą paimtų susirinkimas pagal sutartį ar jis paskelbtų 
kokį nors neteisėtą įsaką, būtų atsakingi tik tie, kurie bal- 
savo už šią sutartį ar nutarimą, o ne tie, kurie balsavo 
prieš ar nedalyvavo balsavime dėl anksčiau minėtų prie- 
žasčių. Be to, jeigu susirinkimas reziduoja ne toje koloni- 
joje, kurią valdo, jis negali naudotis jokia valdžia šios ko- 
lonijos gyventojų asmens ar turto atžvilgiu, negali paimti 
jų turto už skolą ar kokią nors kitą neįvykdytą pareigą už 
kolonijos ribų, nes jis neturi nei teisminės, nei jokios kitos 
valdžios kur nors kitur, todėl ten jis gali imtis tik tų prie- 
monių, kurias leidžia tos šalies įstatymai. Nors susirinki- 
mas ir turi teisę skirti piniginę baudą savo nariui, nusi- 
žengusiam jo priimtam įstatymui, tačiau už kolonijos ribų 
jis neturi teisės šios baudos išreikalauti. Tai, kas čia pasa- 
kyta apie susirinkimo, kuriam patikėta valdyti provinciją 
ar koloniją, teises, tinka taip pat ir susirinkimui, valdan- 
čiam miestą, universitetą, koledžą, bažnyčią ar apskritai 
kokią nors grupę Žmonių. 

Apskritai visuose politiniuose kūnuose, jeigu kuris nors 
atskiras narys mano, kad jį įžeidė pats kūnas, jo reikalo ar 
bylos nagrinėjimas priklauso suverenui ir tiems, kuriuos 
suverenas paskyrė teisėjais dėl tokių atvejų ar dėl šio kon- 
kretaus atvejo, o ne to paties politinio kūno kompetenci- 

jai. Mat šis kūnas minėtu atveju yra toks pat pavaldinys 
kaip ir ieškovas; aukščiausiajame susirinkime yra kitaip 
nes čia suverenas, jei ir negali būti teisėju, bent jo paties 
byloje, tai šiuo atveju apskritai negali būti jokio teisėjo. 

Politiniai kūnai prekybai organizuoti. Politiniame kū- 
ne užsienio prekybai gerai organizuoti tinkamiausia at- 
stovavimo forma yra visų jos narių susirinkimas, t. y. toks 
susirinkimas, kuriame kiekvienas Žmogus, rizikuojantis 
įdėdamas savo pinigus, gali dalyvauti visuose šio kūno 
svarstymuose ir sprendimuose, jei pats to nori. Kad įsiti- 
kintume, jog šis teiginys teisingas, apsvarstykime, kodėl 
pirkliai, kurie gali pirkti ir parduoti, eksportuoti ir im- 
portuoti prekes savo nuožiūra, vis dėlto vienijasi į korpo- 
raciją. Tiesa, jau nedaug yra pirklių, kurie galėtų namuo- 
se pirktomis prekėmis pakrauti visą laivą eksportui arba 
užsienyje pirktomis prekėmis pakrauti laivą, kad jas par- 
gabentų namo, todėl jie yra priversti jungtis į draugiją, 
kurioje kiekvienas Žmogus gali dalyvauti bendrame pel- 
ne proporcingai savo rizikos dydžiui, arba imtis savo ri- 
zika parduoti tai, ką jis išveža ar įveža tokiomis kaino- 
mis, kurias jis laiko tinkamiausiomis. Tačiau tai nėra 
politinis kūnas, nes čia nėra bendro atstovo, kuris įparei- 
gotų juos laikytis kokių nors kitų įstatymų, išskyrus ben- 
drus visiems kitiems pavaldiniams. Jų susijungimo į kor- 
poraciją tikslas — padidinti pelną; tai daroma dviem 
būdais: vien perkant ir vien parduodant tiek namuose, 
tiek užsienyje. Taigi suteikti prekybos kompanijai korpo- 
racijos arba politinio kūno teises — tai suteikti jiems dvi- 
gubą monopoliją būti vieninteliais pirkėjais ir vieninte- 
liais pardavėjais. Juk jei kuri nors kompanija turi 
korporacijos teises dėl kurios nors atskiros užsienio ša- 
lies, tuomet tik ji gali eksportuoti prekes į tą šalį ir ten jas 
parduoti, o tai jau yra monopolinis pirkimas namuose ir 

monopolinis pardavimas užsienyje. Mat namuose yra tik 
vienas pirkėjas, o užsienyje yra tik vienas pardavėjas; tiek 
viena, tiek kita pelninga pirkliams, nes namuose jie perka 
žemesne kaina, o užsienyje parduoda aukštesne. Ir užsie- 
nyje yra tik vienas užsienio prekių pirkėjas ir tik vienas 
jų pardavėjas namuose; vėlgi tiek viena, tiek kita yra pel- 
ninga tiems, kurie rizikuoja. 

Viena šios dvigubos monopolijos pusė yra nenaudinga 
vietiniams gyventojams, kita — užsieniečiams. Namuose 
būdami vieninteliai eksportuotojai, pirkliai nustato jiems 
patinkamas kainas žemės ūkio produktams ir amatinin- 
kų dirbiniams, o būdami vieninteliai importuotojai, jie 
irgi nustato jiems patinkamas kainas visoms užsienio pre- 
kėms, kurių reikia žmonėms; ir viena, ir kita nenaudinga 
žmonėms. Būdami vieninteliai savo šalies prekių parda- 
vėjai užsienyje ir vieninteliai užsienio prekių pirkėjai toje 
šalyje, jie pakelia pirmųjų kainas ir numuša antrųjų - vie- 
tinių gyventojų nenaudai. Juk ten, kur tik vienas parduo- 
da, prekės yra brangesnės, o ten, kur tik vienas perka, — 
pigesnės. Todėl tokios korporacijos yra ne kas kita, o mo- 
nopolijos; jos būtų labai naudingos valstybėms, jeigu su- 
sijungusios į vieną kūną užsienio rinkose jos duotų laisvę 
namuose kiekvienam žmogui pirkti ir parduoti tokia kai- 
na, kokia jie gali tai padaryti. 

Kadangi šių prekybinių kūnų tikslas yra ne bendra viso 
kūno nauda (bendras šio kūno fondas sudaromas išskai- 
čiuojant iš atskirų indėlių sumas laivams statyti, pirkti, 
komandai surinkti ir ją maitinti), o kiekvieno šiame biz- 
nyje dalyvaujančiojo ir savo pinigais rizikuojančiojo pel- 
nas, yra pagrindas, kad kiekvienas būtų supažindintas su 
savo indėlio panaudojimu, t. y. kad kiekvienas priklausy- 
tų susirinkimui, kuris turi galią tvarkyti jo indėlį, ir galė- 
tų susipažinti su jų veiklos ataskaita. Todėl toks kūno 

atstovas turi būti susirinkimas, kurio pasitarimuose, jeigu 
to nori, gali dalyvauti kiekvienas jo narys. 

Jeigu pirklių politinis kūnas savo atstovų susirinkimo 
aktu iš pašalinio žmogaus skolinasi pinigus, įsipareigo- 
damas juos jam sugrąžinti, kiekvienas jo narys individu- 
aliai atsako už visą skolą, nes pašaliniam Žmogui visai 
nerūpi privatūs korporacijos įstatymai, o visus jos narius 
laiko atskirais žmonėmis, kurie įsipareigoja grąžinti visą 
skolą, kol kuris nors vienas iš jų nesumokės ir neatleis 
visų kitų nuo jos grąžinimo. Jeigu paskola paimama iš 
kurio nors kompanijos nario, tai kreditorius drauge yra ir 
visos skolos skolininkas sau pačiam, todėl negali iš nieko 
reikalauti grąžinti jam skolą, o tik iš bendro biudžeto, 
jeigu toks yra. 

Jeigu valstybė kūną apmokestina, šitai reikia suprasti 
taip, kad ji apmokestina kiekvieną jo narį, proporcingai jo 
individualaus indėlio į kompaniją dydžiui, nes šiuo atve- 
ju nėra jokio kito bendro fondo, išskyrus tą, kuris suda- 
rytas iš jų privačių indėlių. 

Jeigu kūnui už kokį nors neteisėtą aktą yra paskirta 
piniginė bauda, ją sumokėti privalo tik tie nariai, kurie 
balsavo už šį aktą ar kuriems padedant jis buvo įvykdy- 
tas, nes visi nusikalto tik tuo, kad priklauso šiam kūnui, 
o jeigu tai nusikaltimas, tai ne jo, nes kūnas buvo sukur- 
tas valstybei įgaliojus. 

Jeigu vienas narys yra skolingas visam kūnui, pastara- 
sis gali jam pateikti ieškinį; tačiau jo turtas negali būti 
paimtas ir jis pats negali būti įkalintas kūno nurodymu, 
tai gali būti padaryta tik remiantis valstybės įsakymu; 
jeigu tai jie galėtų padaryti savo pačių valdžia, tuomet jie 
savo ruožtu galėtų nuspręsti, kad esama skola privalo 
būti grąžinta, o tai tas pats kaip būti teisėju savo paties 
byloje. 

Politinis kūnas sukurtas duoti patarimams suverenui. 
Šie kūnai, sukurti žmonėms valdyti ar prekybai vadovau- 
ti, yra nuolatiniai arba laikini, veikiantys iki to laiko, kuris 
nurodytas įgaliojimo rašte. Tačiau yra kūnų, kurių laikas 
apibrėžiamas jų užduotimi. Pavyzdžiui, jeigu suverenus 
monarchas arba aukščiausiasis susirinkimas manys tei- 
singa duoti įsakymą miestams ir kitoms jų teritorijos da- 
lims, kad šie atsiųstų jam savo deputatus, kurie praneštų 
jam apie jo pavaldinių padėtį ir poreikius, ar tartųsi su 
juo, kaip su asmeniu, atstovaujančiu visai šaliai, kad būtų 
sukurti geri įstatymai ar dėl kokios nors kitos priežas- 
ties, - tokie deputatai, kuriems yra paskirta susitikimo 
vieta ir laikas, ten ir tuo laiku yra politinis kūnas, atsto- 
vaujantis kiekvienam tos valstybės pavaldiniui, bet tik 
sprendžiant tokius klausimus, kurie buvo jiems pasiūlyti 
to Žmogaus ar susirinkimo, kuris, remdamasis aukščiau- 
siąja valdžia, pakvietė juos; kai bus paskelbta, kad jau 
nieko daugiau jiems nebus pasiūlyta aptarti su jais, poli- 
tinis kūnas panaikinamas. Jeigu jie būtų absoliutūs tautos 
atstovai, tuomet tai būtų aukščiausiasis susirinkimas, bet 
tada būtų du aukščiausieji susirinkimai arba du suvere- 
nai, valdantys tą pačią tautą, o tai nesuderinama su taikiu 
jos gyvenimu. Todėl ten, kur jau yra suverenas, negali 
būti jokio kito absoliutaus tautos atstovo. Kiek ir kokiose 
ribose toks kūnas atstovaus visai tautai, yra išdėstyta raš- 
te, kuriuo jie buvo pakviesti, nes tauta negali išsirinkti 
savo deputatų dėl kitokio tikslo, negu parašyta suvereno 
jai skirtame rašte. 

Tvarkingas privatus, teisėtas kūnas, pavyzdžiui, šei- 
ma. Tvarkingi ir teisėti privatūs kūnai yra tie, kurie suku- 
riami be jokio rašto ar kito rašytinio įgaliojimo, išskyrus 
įstatymus, kurie bendri visiems pavaldiniams. Jie laikomi 
tvarkingais, nes jų nariai suvienyti vieno asmens - atsto- 
vo; tokie kūnai yra šeimos, kuriose tėvas arba šeiminin- 

kas vadovauja visai šeimai. Jis įpareigoja savo vaikus ir 
tarnus tiek, kiek leidžia įstatymas, bet ne daugiau, nes nė 
vienas jų neprivalo atlikti veiksmus, kuriuos draudžia įsta- 
tymas. Visais kitais atvejais, kol jie yra namų valdžioje, 
yra pavaldūs savo tėvams ir šeimininkams, kaip savo tie- 
sioginiams suverenams, nes tėvas ir šeimininkas iki vals- 
tybės įsteigimo savo šeimose buvo absoliutūs suverenai, 
vėliau jie neteko savo valdžios tik tiek, kiek iš jų atėmė 
valstybės įstatymas. 

Tvarkingi, bet neteisėti privatūs kūnai. Tvarkingi, bet 
neteisėti privatūs kūnai yra tie, kurie susivienija vieno 
atstovo asmenyje, visai neturėdami tam jokių viešų įga- 
liojimų: tokios yra elgetų, vagių ir čigonų korporacijos, 
sukurtos geriau organizuoti savo amatą - prašyti išmal- 
dos ir vogti; taip pat korporacijos tokių Žmonių, kurie 
kokio nors užsieniečio asmens įgaliojimu susivienija kito- 
je valstybėje, kad galėtų lengviau propaguoti teorijas ir 
įkurti partijas, nukreiptas prieš valstybės valdžią. 

Netvarkingos sistemos, kokios yra privatūs susivieni- 
jimai. Netvarkingos sistemos yra tik susivienijimai, kar- 
tais vien Žmonių sambūriai, neturintys jokių konkrečių 
tikslų ir tarpusavio įsipareigojimų, susidarantys vien dėl 
norų ir polinkių panašumo; tokios grupės yra teisėtos ar 
neteisėtos, žiūrint, koks yra kiekvieno atskiro jų dalyvio 
ketinimas, o šis ketinimas turi būti suprastas kiekvienu 
konkrečiu atveju. 

Pavaldinių susivienijimai (kadangi susivienijimai daž- 
niausiai kuriasi bendrai savigynai) valstybėje, kuri yra ne 
kas kita, kaip visų pavaldinių susivienijimas, dažniausiai 
nereikalingi ir turi neteisėtų ketinimų atspalvį; dėl šios 
priežasties jie yra neteisėti ir paprastai vadinami grupuo- 
tėmis arba suokalbiais. Kadangi susivienijimas yra žmo- 
nių sąjunga jiems susitarus, jeigu joje nė vienas žmogus 
ar susirinkimas (kaip būna natūraliame būvyje) neturi pa- 

tikėtos jiems valdžios, kad priverstų juos vykdyti susita- 
rimus, todėl jis turi galią tik tol, kol neiškyla kokia nors 
teisėta priežastis nepasitikėti; todėl ir valstybių susivieni- 
jimai, neturintys aukštesnės už juos žmonių valdžios, ku- 
ri juos visus laikytų baimėje, yra ne tik teisėti, bet ir nau- 
dingi tuo metu, kol jie veikia. Tačiau toje pačioje valstybėje, 
kurioje kiekvienas pavaldinys gali patenkinti savo teisė- 
tus poreikius aukščiausiosios valdžios priemonėmis, pa- 
valdinių susivienijimai nebūtini taikai ir teisingumui pa- 
laikyti (jeigu jų tikslai blogi ar nežinomi valstybei) ir yra 
neteisėti. Mat bet koks privačių asmenų jėgos suvieniji- 
mas, turint blogų ketinimų, yra neteisėtas, o tada, kai ke- 
tinimai slepiami, — yra pavojingas visuomenei, todėl ne- 
teisėtas. 

Slaptos intrigos. Jeigu aukščiausiąją valdžią turi dide- 
lis susirinkimas, o keletas ar keliolika Žmonių, kurie yra 
šio susirinkimo nariai, neturėdami jokių įgaliojimų, įkal- 
binėja dalį šio susirinkimo paimti į savo rankas likusios 
dalies valdymą, tai yra neteisėta klika arba nusikalstamas 
suokalbis, nes yra piktybiškas susirinkimo suviliojimas 
savo asmeniniams interesams. Jeigu tas, kurio asmeninis 
interesas yra aptariamas ir sprendžiamas susirinkime, su- 
siranda sau tiek draugų, kiek tik gali, tai jis nedaro nieko 
neteisėto, nes šito atveju jis nėra susirinkimo dalis. Netgi 
jeigu jis tokius draugus įgytų juos papirkinėdamas (jeigu 
tik įstatymas to nedraudžia), tai irgi nebūtų nieko netei- 
sėta. Mat kartais (tokie jau žmonių papročiai) teisingumo 
negalima pasiekti be pinigų, o kiekvienas žmogus gali 
manyti jo reikalą esant teisingą, kol jis bus išklausytas ir 
išspręstas. 

Privačių šeimų nesantaika. Visose valstybėse, jeigu pri- 
vatus žmogus turi daugiau tarnų negu reikia jo turtui 
valdyti ir teisėtiems reikalams tvarkyti, dėl ko jie yra pri- 
imti, tai jau yra suokalbis ir nusikaltimas, nes valstybės 

ginamam pavaldiniui nebereikia gintis savo paties jėgo- 
mis. Kadangi mažai civilizuotose tautose kai kurios gau- 
sios šeimos gyveno nuolatinėje nesantaikoje ir puldinė- 
davo vienos kitas savo pačių jėgomis, tai pakankamai 
akivaizdu, kad jos tai darė pažeisdamos įstatymus arba 
dar neturėjo valstybės. 

Grupuotės pries vyriausybę. Tiek grupuotės giminių 
labui, tiek grupuotės, siekiančios tam tikros religijos vy- 
ravimo (pavyzdžiui, popiežininkai, protestantai ir pan.) 
arba valstybės valdymo (pavyzdžiui, senovės Romoje pa- 
tricijai ir plebėjai arba senovės Graikijos aristokratai ir 
demokratai), yra neteisėtos, nes prieštarauja taikai ir tau- 
tos saugumui ir atima ginklą iš suvereno rankų. 

Žmonių susibūrimas. Susibūrimas yra netvarkinga sis- 
tema, kurios teisėtumas ar neteisėtumas priklauso nuo to, 
kokia proga įvyko šis susibūrimas ir kiek jame dalyvau- 
jančiųjų. Jeigu proga yra teisėta ir aiški, susibūrimas yra 
teisėtas; pavyzdžiui, paprastas žmonių susirinkimas baž- 
nyčioje arba viešuose renginiuose, kai jų skaičius įpras- 
tas; jeigu susirinkusiųjų yra neįprastai daug, susibūrimo 
proga neaiški, taigi kiekvienas, kuris negali išsamiai ir 
suprantamai paaiškinti, kodėl jis yra su minia, turi būti 
laikomas turinčiu sąmoningą neteisėtą ir maištininkišką 
tikslą. Gali būti teisėta tūkstančiui žmonių drauge sura- 
šyti bendrą peticiją, kuri turi būti įteikta teisėjui arba pa- 
reigūnui, tačiau jeigu jos įteikti eis tūkstantis Žmonių, tai 
jau bus maištingas sambūris, nes peticijai įteikti pakanka 
vieno ar dviejų Žmonių. Tačiau tokiais atvejais susirinki- 
mas yra neteisėtas ne dėl kokio nors nustatyto žmonių 
skaičiaus, o dėl tokio skaičiaus, kurio valdžios pareigūnai 
negali sutramdyti arba atiduoti į teisingumo rankas. 

Kai neįprastai daug susirinkusių Žmonių kaltina žmo- 
gų, susirinkimas yra neteisėtas sąmyšis, nes tie žmonės 


243 


II. APIE VALSTYBĘ 


gali įteikti savo kaltinimą pareigūnui keliese arba vienas. 
Toks buvo šv. Pauliaus atvejis Efese, kur Demetrijas ir 
daugybė kitų Žmonių atitempė pas valdininką du Pau- 
liaus palydovus, šaukdami vienu balsu: „Didi efesiečių Ar- 
temidė!“ , tai buvo jų būdas reikalauti teismo tiems, kurie 
skelbė tautai mokslą, priešingą jų religijai ir amatui. Taigi 
šios tautos įstatymų požiūriu proga buvo teisėta, vis dėl- 
to jų susirinkimas buvo pripažintas antiįstatymišku, o val- 
dininkas priekaištavo jiems šiais žodžiais: „Jei Demetrijas 
ir jo bendrai amatininkai turi prieš ką nors skundą, tai tam yra 
teismo dienos ir prokonsulai, tegul sau bylinėjasi. O jeigu jūs 
turite kokį kitą apsvarstytiną reikalą, tai jį bus galima išspręsti 
teisėtame liaudies susirinkime. Šiaip jau yra pavojus būti ap- 
kaltintiems maištu dėl to, kas šiandien čia dėjosi, nes nėra jokio 
pagrindo, kuriuo galėtume pateisinti šį triukšmingą sambūrį“ 
(Apd 19, 38—40). Tarnautojas maištu čia vadina susirinki- 
mą, kurio priežasties žmonės negali teisingai nurodyti ir 
už kurį jie negali atsakyti. Tai viskas, ką aš turėjau pasa- 
kyti apie sistemas ir žmonių susirinkimus, kurie (kaip jau 
sakiau) gali būti palyginti su panašiomis žmogaus kūno 
dalimis: teisėti - su raumenimis, neteisėti — su augliais, 
tulžimi ir spuogais, kurie atsirado dėl kenksmingų skys- 
čių sankaupos. 


Dvidešimt trečias skyrius 


APIE AUKŠČIAUSIOSIOS VALDŽIOS 
VALSTYBĖS TARNAUTOJUS 


Ankstesniame skyriuje aš kalbėjau apie panašias vals- 
tybės dalis. Šiame kalbėsiu apie organines jos dalis, tai 
yra apie valstybės tarnautojus. 

Kas yra valstybės tarnautojas. VALSTYBĖS TARNAUTOJAS 
yra tas, kuriam suverenas (monarchas ar susirinkimas) 
paveda kokius nors reikalus, įgaliodamas šioje tarnyboje 

atstovauti valstybei. Kadangi kiekvienas žmogus arba su- 
sirinkimas, turintis aukščiausiąją valdžią, atstovauja dviem 
asmenims arba, kaip dažniau įprasta sakyti, vaidina dve- 
jopą vaidmenį, vieną - natūralų, o kitą - politinį (pavyz- 
džiui, monarchas įkūnija ne tik valstybės, bet ir Žmogaus 
asmenį, o aukščiausiasis susirinkimas - ne tik valstybės, 
bet ir susirinkimo asmenį), tai tie, kurie tarnauja jiems 
kaip natūraliems asmenims, nėra valstybės tarnautojai; 
valstybės tarnautojai yra tik tie, kurie tarnauja suverenui 
tvarkydami valstybės reikalus. Todėl nei tvarkos saugo- 
tojai, nei policininkai, nei kiti valdininkai, kurie budi su- 
sirinkime tik dėl susirinkimo narių patogumo, kai valdy- 
mo forma yra aristokratinė ar demokratinė, nei dvariškiai, 
kamerdineriai, iždininkai ar kiti monarcho rūmų tarnau- 
tojai, esant monarchijai, nėra valstybės tarnautojai. 
Tarnautojai bendram administravimui. Kai kuriems 
valstybės tarnautojams yra patikėta visos valstybės arba 
jos dalies bendras administravimas. Visos valstybės ad- 
ministravimu rūpinasi protektoriai arba regentai, kuriems 
nepilnamečio karaliaus pirmtakas karalaičio nepilname- 
tystės laikotarpiu gali pavesti valdyti visą karalystę. Šiuo 
atveju visi pavaldiniai privalo paklusti tokiam protekto- 
riui, nes jo potvarkiai ir įsakymai, duodami karaliaus var- 
du, neprieštarauja aukščiausiajai valdžiai. Dalį arba pro- 
vinciją valdo gubernatorius, vietininkas, prefektas ar 
vicekaralius, jei monarchas arba aukščiausiasis susirinki- 
mas jiems tai patiki. Ir šiuo atveju visi šios provincijos 
gyventojai privalo paklusti viskam, kas daroma suvereno 
vardu ir neprieštarauja suvereno teisėms. Tokių protek- 
torių, vicekaralių ir gubernatorių teisės priklauso nuo su- 
vereno valios, ir joks pavedimas, kuris gali būti jiems duo- 
tas, neturi būti aiškinamas kaip suvereno valios 
pareiškimas perduoti jiems aukščiausiąją valdžią, jeigu 

šitai nebuvo pasakyta aiškiais ir nedviprasmiškais žo- 
džiais. Tokios rūšies valstybės tarnautojai yra panašūs į 
nervus ir sausgysles, kurios judina įvairias natūralaus 
žmogaus kūno galūnes. 

Specialiam administravimui, pavyzdžiui, ūkiui valdyti. 
Kai kuriems valstybės tarnautojams būna patikėta specia- 
lus administravimas, t. y. kokie nors specialūs reikalai 
šalies viduje ar užsienyje. Šalies viduje - pirmiausia vals- 
tybės ūkio valdymas. Tie, kurie turi įgaliojimus rūpintis 
iždu, t. y., rinkti, gauti mokesčius, duokles, nuomas, bau- 
das ir visokias kitas valstybės pajamas, taip pat gauti jų 
ataskaitas, yra valstybės tarnautojai, nes tarnauja jai at- 
stovaujančiam asmeniui, ir negali daryti nieko, kas prieš- 
tarautų jo įsakymui, ir be jo įgaliojimo; jie vadinami valsty- 
bės tarnautojais, nes tarnauja jam kaip asmeniui, 
atliekančiam politinį vaidmenį. 

Antra, turintieji įgaliojimus dėl kariuomenės, t. y. kuriems 
pavesta saugoti ginklus, fortus, uostus, verbuoti karei- 
vius, jiems apmokėti ar vadovauti, arba aprūpinti juos 
viskuo, kas būtina karui sausumoje ar jūroje, irgi yra vals- 
tybės tarnautojai. Bet kareivis, kuris neturi galios įsakinė- 
ti, nors jis ir gina savo valstybę, neatstovauja jai, nes ne- 
turi kam jos atstovauti. Juk kiekvienas, kuris turi galią 
įsakinėti, atstovauja valstybei tik tiems, kuriems jis įsa- 
kinėja. 

Žmonėms mokyti. Valstybės tarnautojai taip pat yra ir 
tie, kurie įgalioti mokyti žmones jų pareigų aukščiausia- 
jai valdžiai ir aiškinti jiems, kas yra teisinga ir neteisinga, 
kad padarytų juos labiau tinkamus gyventi pamaldžiai ir 
taikiai su visais ir priešintis valstybės priešams; tarnauto- 
jai jie yra dėl to, kad tai daro ne savo pačių galia, o kitų 
įgalioti; o valstybės, — nes jie tai daro (arba turėtų tai 
daryti) ne kieno nors kito, o tik suvereno įgalioti. Tik 
monarchas arba aukščiausiasis susirinkimas turi tiesiogi- 

nę valdžią iš Dievo mokyti ir šviesti žmones, ir joks kitas 
žmogus, tik suverenas gauna savo valdžią tiesiog Dei gra- 
tia, t. y. vien iš Dievo malonės; visi kiti savo valdžią įgyja 
iš Dievo apvaizdos ir savo suverenų malonės, pavyzdžiui, 
esant monarchijai Dei gratia et regis arba Dei providentia et 
voluntate regis“. 

Teisingumui vykdyti. Valstybės tarnautojai yra ir tie, 
kuriems yra suteikta teisė vykdyti teisingumą. Mat būda- 
mi teisėjais jie atstovauja suverenui, ir jų nuosprendis yra 
jo nuosprendis. Kadangi, kaip jau buvo sakyta, bet koks 
teisingumo vykdymas iš esmės priklauso aukščiausiajai 
valdžiai, todėl visi kiti teisėjai yra tarnautojai tik tų, kurie 
turi aukščiausiąją valdžią. Kadangi ginčai būna dviejų rū- 
šių, būtent dėl fakto ir dėl įstatymo, tai vieni sprendimai 
yra dėl fakto, kiti - dėl įstatymo; taigi iš čia išplaukia, kad 
tą patį ginčą gali spręsti du teisėjai, vienas dėl fakto, kitas 
dėl įstatymo. 

Šiuose ginčuose gali kilti nesutarimas tarp besibylinė- 
jančių šalių ir teisėjo; kadangi jie visi yra pavaldūs suve- 
renui, todėl jų ginčą turėtų bešališkai spręsti žmonės, dėl 
kurių abi pusės sutinka, nes nė vienas Žmogus savo by- 
loje negali būti teisėjas. Tačiau jie visi jau yra sutikę, kad 
suverenas būtų jų teisėjas, todėl arba jis pats turi išklausyti 
jų bylą ir spręsti arba paskirti tokį teisėją, dėl kurio jie 
abu sutiktų. Ir tada manoma, kad jų sutikimas gali būti 
pasiektas skirtingais būdais: pirma, jeigu atsakovui leidžia- 
ma atmesti tokį teisėją, kurio interesai jam įtartini (o dėl 
ieškovo, tai jis jau pasirinko savo teisėją), tie, kuriems jis 
neprieštarauja, yra teisėjai, dėl kurių jis sutinka. Antra, 
jeigu jis kreipiasi į kokį nors kitą teisėją, toliau jis jau 
negali apeliuoti, nes jo kreipimasis yra jo pasirinkimas. 
Trečia, jeigu jis kreipiasi į patį suvereną ir šis pats arba jo 
įgaliotiniai, dėl kurių abi šalys sutinka, padarys nuosp- 
rendį, šis nuosprendis yra galutinis, nes kaltinamasis yra 
teisiamas savo paties teisėjų, tai yra jo paties. 

Svarstydamas šias teisingo ir racionalaus teisingumo ir 
teismų organizavimo savybes, negaliu susilaikyti neatkrei- 
pęs dėmesio į tobulą Anglijos teismų santvarką, tiek spren- 
džiant paprastas bylas, tiek valstybines. Paprastomis by- 
lomis aš vadinu tas, kur tiek ieškovas, tiek atsakovas abu 
yra pavaldiniai, o valstybinėmis (kurios taip pat dar va- 
dinamos sosto bylomis) tas, kuriose ieškovas yra suvere- 
nas. Anglijoje buvo du žmonių luomai: lordai ir prastuo- 
menė. Lordai turėjo privilegiją, kad už visus kriminalinius 
nusikaltimus, už kuriuos grėsė mirties bausmė, juos teis- 
tų tik lordai ir tiek jų, kiek tik dalyvaus; tai visada buvo 
laikoma malonės privilegija, todėl jų teisėjai būdavo tik 
tie, kurių jie patys pageidaudavo. Ir visose bylose kiek- 
vienas pavaldinys (kaip civilinėse bylose ir lordai) turėjo 
teisėjus iš tos grafystės, kurioje yra ginčo objektas, ir jis 
galėjo juos atmesti, kol galiausiai būdavo sutariama dėl 
dvylikos Žmonių, o tie dvylika juos ir teisdavo. Taigi, tu- 
rėdami savo pačių pasirinktus teisėjus, nė viena šalis ne- 
galėjo niekaip įrodinėti, kad nuosprendis dar ne galuti- 
nis. Šie valstybės tarnautojai, aukščiausiosios valdžios 
įgalioti mokyti ar teisti Žmones, yra tokie valstybės na- 
riai, kuriuos taikliai galima palyginti su natūralaus kūno 
balso organais. 

Nuosprendžiams vykdyti. Valstybės tarnautojai taip pat 
yra visi tie, kurie turi suvereno įgaliojimus rūpintis, kad 
nuosprendžiai būtų vykdomi, skelbti suvereno įsakymus, 
malšinti maištus, areštuoti ir įkalinti nusikaltėlius ir atlik- 
ti kitus veiksmus, kurių tikslas išsaugoti taiką. Kadangi 
kiekvienas veiksmas, kurį jie atlieka turėdami tokį įgalio- 
jimą, yra valstybės aktas, todėl jų tarnyba atitinka natūra- 
laus kūno rankas. 

Valstybės tarnautojai užsienyje yra tie, kurie atstovauja 
savo suverenui užsienio valstybėse. Tai ambasadoriai, pa- 
siuntiniai, agentai ir heroldai, pasiųsti valstybės reikalais. 

Tačiau tie, kurie pasiųsti tik su kokios nors neramumus 
išgyvenančios valstybės atskiros partijos įgaliojimais, nors 
jie ir būtų priimti, nėra nei valstybės, nei privatūs valsty- 
bės tarnautojai, nes jų neįgaliojo valstybė atlikti kokius 
nors veiksmus. Panašiai ir ambasadorius, valdovo pasiųs- 
tas pasveikinti, užjausti ar dalyvauti iškilmėse, yra priva- 
tus asmuo, mat nors įgaliojimas ir yra valstybinis, pats 
reikalas yra privatus ir priklauso jo kaip privataus as- 
mens kompetencijai. Taip pat ir žmogus, pasiųstas į kitą 
valstybę slaptai ištirti šios valstybės ketinimus ir galią, 
nors jo įgaliojimas ir reikalas yra valstybiniai, tačiau nie- 
kas jo nelaiko kitu asmeniu, išskyrus jo paties asmenį, 
todėl jis yra tik privatus tarnautojas, bet kartu ir valstybės 
tarnautojas; jis gali būti palygintas su natūralaus kūno 
akimis. Tie, kurie paskirti priimti iš Žmonių peticijas, pra- 
šymus ir kitą informaciją, būdami tarsi valstybės ausys, 
yra valstybės tarnautojai ir šioje tarnyboje atstovauja su- 
verenui. 

Patarėjai, kurių vienintelis darbas yra patarti, nėra vals- 
tybės tarnautojai. Nei patarėjas, nei valstybės taryba nėra 
valstybės asmuo, jeigu sutiksime, kad jie neturi jurisdik- 
cinės ar įsakinėjimo galios, o yra įgalioti vien duoti pata- 
rimus suverenui, kai to reikia, ar siūlyti juos, kai jo ne- 
prašoma. Juk patarimo adresatas yra suverenas, kurio 
vardu niekas kitas negali veikti jam pačiam esant. Tačiau 
patarėjai niekada nebūna be kokių nors kitų galių, teismo 
vykdymo ar tiesioginio valdymo; pavyzdžiui, monarchi- 
joje jie atstovauja monarchui, perduodami jo įsakymus 
valstybės tarnautojams; demokratijoje taryba arba senatas 
pasiūlo liaudžiai savo svarstymų rezultatus kaip patari- 
mą; skirdami teisėjus arba spręsdami bylas ar priimdami 
ambasadorius, jie elgiasi kaip liaudies tarnai; o aristokra- 
tijoje valstybės taryba yra aukščiausiasis susirinkimas ir 
duoda patarimus tik sau pačiai. 

APIE VALSTYBĖS MAITINIMĄ IR GYVYBĖS 
DAVIMĄ PALIKUONIMS 


Valstybę maitina jūros ir žemės produktai. Valstybės 
MAITINIMASIS priklauso nuo medžiagų, palaikančių gyvy- 
bę, gausos ir paskirstymo: jų virimo arba paruošimo ir (kai 
jos gatavos) jų pateikimo specialiais kanalais viešam varto- 
jimui. 

Medžiagų gausa priklauso nuo gamtos produktų, ku- 
riuos iš mūsų bendros motinos dviejų krūčių - žemės ir 
jūros - Dievas paprastai teikia žmonijai nemokamai arba 
parduoda už darbą. Mat maisto medžiagas, kurias suda- 
ro gyvūnai, daržovės ir mineralai, Dievas padėjo dovanai 
prieš mus žemės paviršiuje arba visai negiliai, taigi norint 
jas paimti, reikia vien darbo ir stropumo. Taigi gausa pri- 
klauso (šalia Dievo malonės) vien nuo žmonių darbo ir 
stropumo. 

Šios medžiagos, dažniausiai vadinamos produktais 
(commodities), iš dalies būna vietinės, o iš dalies užsieni- 
nės. Vietinės — tai tos, kurių yra valstybės teritorijoje, už- 
sieninės — kurios atvežamos iš kitur. Kadangi nėra tokios 
teritorijos vienos valstybės ribose (nebent ta valstybė bū- 
tų labai didelė ir plati), kurioje būtų gaminama viskas, ko 
reikia kūnui palaikyti ir judėti, ir labai mažai tokių, ku- 
rios negamintų kokių nors prekių daugiau negu būtina, 
tai produktų perteklius valstybėje, nustoja buvęs atlieka- 
mas ir vidaus trūkumai kompensuojami leidžiant įvežti 
tai, ką galima gauti užsienyje arba mainais į kitus pro- 
duktus, arba teisinga kova, arba darbu; žmogaus darbas 
taip pat yra prekė, kurią galima naudingai iškeisti į ką 
nors kita, kaip ir bet kurį daiktą. Ir buvo valstybių, ku- 
rios, turėdamos ne daugiau teritorijos, negu joms reikėjo 
išgyventi, vis dėlto ne tik išlaikė, bet ir padidino savo 

galią iš dalies prekyba, iš dalies parduodamos pramonės 
gaminius, kuriems žaliava buvo gabenama iš kitų vietų. 

Ir teisingas jų paskirstymas. Šių maisto produktų pa- 
skirstymas yra mano, tavo ir jo nustatymas, t. y., trumpai 
sakant, nuosavybės nustatymas ir visų formų valstybėse 
priklauso aukščiausiajai valdžiai. Ten, kur nėra valstybės, 
kaip jau buvo minėta, vyksta nuolatinė kova tarp kaimy- 
nų, todėl kiekvienas daiktas priklauso tam, kuris jį pasi- 
gvelbė ir laiko jėga, bet tai nėra nei nuosavybė, nei turto 
bendrumas, o tik netikrumas. Tai yra taip akivaizdu, kad 
net Ciceronas (aistringas laisvės gynėjas) vienoje iš savo 
kalbų visos nuosavybės nustatymą priskiria pilietiniam 
įstatymui: „Atsisakykite vieną kartą pilietinio įstatymo, - 
sako jis, - arba nesilaikykite jo pedantiškai (o ką jau kal- 
bėti apie jo sustabdymą), ir nėra nieko, dėl ko kas nors 
būtų tikras, kad paveldės tai iš savo protėvių arba paliks 
tai savo vaikams“. Kitoje vietoje jis vėl sako: „Panaikinki- 
te pilietinį įstatymą, ir joks žmogus nežinos, kas priklau- 
so jam, o kas kitam Žmogui“. Taigi matyti, kad nuosavybės 
įvedimas yra valstybės veiklos rezultatas, o valstybė vis- 
ką, ką daro, gali daryti tik per tą asmenį, kuris jai atsto- 
vauja, todėl nuosavybės įvedimas yra vien tik suvereno 
aktas, ir tai yra įstatymai, kurių negali priimti niekas, kas 
neturi aukščiausiosios valdžios. Tai gerai Žinojo senieji, 
kurie vouog (t. y. skirstymu) vadino tai, ką mes vadiname 
įstatymu, ir apibrėžė teisingumą kaip skyrimą kiekvienam 
tai, kas jam priklauso. 

Visos privačios žemės valdos atsiranda dėl suvereno 
savavališko skirstymo. Pirmasis šio skirstymo įstatymas 
yra dėl pačios žemės padalijimo; juo suverenas skiria kiek- 
vienam žmogui tokią jos dalį pagal tai, kaip jis, o ne koks 
nors pavaldinys ar koks nors pavaldinių skaičius manys 
esant teisinga ir dera su bendru gėriu. Izraelio sūnūs turėjo 
valstybę dykumoje, tačiau jiems trūko žemės gėrybių, kol 

jie netapo Pažadėtosios žemės šeimininkais. Vėliau ši 
žemė buvo jiems išdalyta, bet ne jų pačių, o kunigo Ele- 
azaro ir jų vado Jozuės nuožiūra, ir nors buvo dvylika 
giminių, iš kurių pasidarė trylika, suskilus Juozapo gimi- 
nei į dvi šakas, vis dėlto žemė buvo padalyta tik į dvylika 
dalių, ir Levio giminei žemės neteko, bet jai buvo paskirta 
dešimtoji dalis visų vaisių, - taigi toks padalijimas buvo 
savavališkas. Ir nors tauta, užkariavusi žemę, ne visada 
išnaikina senuosius jos gyventojus (kaip darė žydai), o 
daugeliui, daugumai ar net visiems palieka jų turimą že- 
mę, tačiau akivaizdu, kad tada jie valdo ją tarsi nugalėto- 
jų jiems paskirtą, kaip kad vietiniai Anglijos gyventojai 
valdė savo žemes, paskirtas jiems Vilhelmo Užkariautojo”. 

Pavaldinio nuosavybės negali valdyti joks kitas pa- 
valdinys, ją valdyti gali tik suverenas. Iš to galime pada- 
ryti išvadą, kad pavaldinys, kuriam nuosavybės teise pri- 
klauso žemė, turi teisę neleisti ja naudotis kitiems 
pavaldiniams, bet ne suverenui, nesvarbu, ar tai būtų su- 
sirinkimas, ar monarchas. Kadangi viskas, ką daro suve- 
renas, t. y. valstybė, kuriai jis atstovauja, yra suprantama 
taip, kad jis tai daro vien dėl visuotinės taikos ir saugu- 
mo, todėl reikia suprasti, kad ir žemę jis skirsto tuo pačiu 
tikslu. Vadinasi, kiekvienas suvereno skirstymas, jeigu jis 
daro žalą visuotinei taikai ir saugumui, yra priešingas 
kiekvieno pavaldinio, patikėjusio savo taiką ir saugumą 
jo nuožiūrai ir sąžinei, valiai, ir todėl kiekvieno pavaldi- 
nio valia jis turi būti laikomas negaliojančiu. Tiesa, suve- 
renas monarchas ar aukščiausiojo susirinkimo dauguma 
gali liepti padaryti daugelį dalykų, norėdami patenkinti 
savo aistras priešingai savo sąžinei, o tai yra išdavystė ir 
nusižengimas prigimtiniam įstatymui; tačiau to nepakan- 
ka, kad pavaldinys galėtų pradėti karą prieš savo suvere- 
ną arba apkaltinti jį neteisingumu, arba vienaip ar kitaip 
jį šmeižti, nes pavaldiniai įgaliojo visus suvereno veiks- 

mus ir suteikė jam aukščiausiąją valdžią, todėl pripažino 
tuos veiksmus savais. Kokiais atvejais suvereno įsakymai 
prieštarauja teisingumui ir prigimtiniam įstatymui, bus 
išnagrinėta vėliau kitoje vietoje. 

Tauta neturi tenkintis dieta. Galima būtų manyti, kad, 
skirstydama žemes, pati valstybė gali pasilikti tam tikrą 
jos dalį, ją valdyti ir dirbti per savo atstovus, ir kad ši 
dalis gali būti pakankamai didelė, kad jos dėka būtų ga- 
lima padengti visas išlaidas, būtinas visuotinei taikai pa- 
laikyti ir gynybai. Tai, žinoma, būtų labai teisinga, jeigu 
būtų galima įsivaizduoti esant kokį nors atstovą, laisvą 
nuo žmogiškų aistrų ir silpnybių. Bet Žmonių prigimtis 
jau yra tokia, ir išskyrimas valstybinės žemės ar nustaty- 
mas kokių nors pajamų valstybei šaltinių yra tuščias da- 
lykas, nes tai skatina valstybės valdžios žlugimą ir grįži- 
mą į gamtinį būvį ir karo padėtį, vos tik aukščiausioji 
valdžia patenka į tokio monarcho ar susirinkimo rankas, 
kurie arba beveik nesirūpina pinigais arba pernelyg rizi- 
kuoja eikvodami valstybės lėšas ilgam ar brangiai kai- 
nuojančiam karui. Valstybė negali tenkintis dieta. Maty- 
dami, kad valstybės išlaidos priklauso ne nuo jos poreikių, 
o nuo išorinių įvykių ir jų kaimynų apetitų, suprantame, 
kad valstybės turtas negali būti ribojamas jokių kitų ribų, 
išskyrus tas, kurių reikalauja netikėtos ir neatidėliotinos 
aplinkybės. Ir nors Anglijoje Užkariautojas pasiliko sau 
įvairių žemių (be miškų ir medžioklės vietų, savo poilsiui 
arba miškui išsaugoti) ir išdalijo savo pavaldiniams įvai- 
rias rezervuotas žemes, vis dėlto atrodo, kad jos buvo 
rezervuotos ne valstybės tikslams, o jo asmeniniams po- 
reikiams. Mat jis ir jo įpėdiniai, nepaisant viso to, uždė- 
davo savavališkus mokesčius visų pavaldinių Žemei, kai 
jie manydavo tai esant būtina. Jei šios valstybės žemės ir 
tarnybos buvo numatytos kaip šaltinis gauti pajamoms, 
reikalingoms valstybei išlaikyti, tai šis tikslas nebuvo pa- 

siektas, nes (kaip matyti iš renkamų mokesčių) to nepa- 
kako ir (kaip rodo sumažėjusios karūnos pajamos) minė- 
tos žemės buvo nusavinamos ir vis mažėjo. Todėl yra 
beprasmiška skirti valstybei dalį žemės, kurią ji gali par- 
duoti ar dovanoti, ir iš tikrųjų ją parduoda ar dovanoja, 
kai tai daro jos atstovas. 

Užsienio prekybos vietos ir objektai bei jų paskirsty- 
mas priklauso nuo suvereno. Tiek žemių paskirstymas 
šalies viduje, tiek ir nurodymas, kur ir kokiomis prekė- 
mis pavaldiniai gali prekiauti užsienyje, priklauso suve- 
renui. Jeigu tai priklausytų spręsti privatiems asmenims 
jų pačių nuožiūra, kai kurie iš jų, susigundę galimu pel- 
nu, tiektų priešui produktus ir taip galėtų pakenkti savo 
valstybei, o įveždami tokius daiktus, kurie, nors ir paten- 
kintų žmonių norus, vis dėlto būtų jiems kenksmingi ar 
bent jau nenaudingi, pakenktų ir sau. Todėl tik valstybei 
(t. y. tik suverenui) ir turi priklausyti teisė nurodyti ir 
patvirtinti užsienio prekybos vietas ir dalykus, o dėl kitų 
vietų ir dalykų sutikti arba nesutikti. 

Nuosavybės perdavimo įstatymai taip pat priklauso 
suverenui. Toliau matome, kad valstybei palaikyti neuž- 
tenka, kad kiekvienas žmogus turėtų nuosavą savo že- 
mės sklypelį ar šiek tiek kokių nors prekių, ar iš prigim- 
ties būtų linkęs į kokį nors naudingą amatą, ir kad nėra 
pasaulyje amato, kuris nebūtų būtinas kone kiekvieno at- 
skiro Žmogaus egzistencijai, todėl būtina, kad žmonės 
skirstytų tai, ką jie gali išsaugoti, ir perduotų tų dalykų 
nuosavybę vienas kitam mainais ar dvišalėmis sutarti- 
mis. Todėl valstybei (t. y. suverenui) ir priklauso nurody- 
ti, kaip turi būti sudarytos visokios įmanomos sutartys 
tarp pavaldinių (kaip pirkimas, pardavimas, mainai, pa- 
skolos, skolinimas, nuomojimas) ir kokiais žodžiais bei 
ženklais jos turi būti išreikštos, kad būtų laikomos galio- 
jančiomis. Turint omeny viso mūsų veikalo planą, apie 

mitybos dalykus ir jų paskirstymą įvairiems valstybės na- 
riams pasakyta pakankamai. 

Pinigai - valstybės kraujas. Virimą aš suprantu, kaip 
visų produktų, kurie tuojau pat nesuvartojami, 0 saugo- 
mi ateičiai, pavertimą į kokį nors jiems lygiavertį daiktą 
ir drauge taip lengvai nešiojamą, kad netrukdytų žmo- 
nėms judėti iš vietos į vietą, ir žmogus, kad ir kur būda- 
mas, galėtų taip maitintis, kaip galima maitintis toje vie- 
toje. Tokie daiktai yra auksas, sidabras ir pinigai, nes 
auksas ir sidabras, kurie kone visame pasaulyje aukštai 
vertinami, yra patogus tarptautinis visų daiktų vertės ma- 
tas, o pinigai (nesvarbu, iš kokios medžiagos juos nukal- 
dintų valstybės suverenas) yra pakankamas visų daiktų 
vertės matas mainuose tarp tos pačios valstybės pavaldi- 
nių. Šių matų dėka visos prekės, kilnojamos ir nekilnoja- 
mos, gali keliauti su žmogumi visur, jo nuolatinėje gyve- 
namoje vietoje ir už jos ribų; jos pereina iš vieno Žmogaus 
kitam Žmogui valstybės viduje, taip apeina ratu ir cirku- 
liuoja, maitindamos visas valstybės dalis, todėl šis viri- 
mas bei virškinimas yra tarsi valstybės kraujo gamyba: 
panašiai ir natūralus kraujas atsiranda iš žemės vaisių ir 
cirkuliuodamas maitina pakeliui kiekvieną Žmogaus kū- 
no narį. 

Kadangi sidabras ir auksas įgyja savo vertę iš pačios 
savo medžiagos, tai pirmiausia jie turi tą privilegiją, kad 
jų vertė negali būti pakeista nei vienos, nei kelių valsty- 
bių valdžios, nes visur yra bendras prekių matas. Tačiau 
pinigų, padarytų iš netauriųjų metalų, vertė lengvai gali 
būti padidinta arba sumažinta. Antra, sidabras ir auksas 
turi tą privilegiją, kad leidžia valstybėms judėti ir ištiesti 
savo rankas, jeigu to reikia, į užsienio šalis ir aprūpinti ne 
tik keliaujančius privačius pavaldinius, bet ir visas armi- 
jas maisto atsargomis. O ta moneta, kuri vertinama ne dėl 
savo medžiagos, o dėl vietinio jos kalimo, negalėdama 

pakelti oro permainų, turi galią vien savo šalyje, kurioje 
taip pat yra priklausoma nuo įstatymų permainų, todėl 
jos vertė dažnai daugelį kartų sumažėja nenaudai tų, ku- 
rie ją turi. 

Kanalai ir keliai, kuriais pinigai pateikiami viešam 
vartojimui. Kanalai ir keliai, kuriais pinigai yra pateikia- 
mi viešam vartojimui, yra dviejų rūšių: vienais jie patei- 
kiami valstybės iždui, kitais išleidžiami valstybiniams mo- 
kėjimams. Pirmosios rūšies kanalai ir keliai yra mokesčių 
rinkėjai, gavėjai ir iždininkai, antrosios — irgi iždininkai ir 
valdininkai, paskirti apmokėti įvairiems valstybiniams ir 
privatiems tarnautojams. Ir šiuo požiūriu dirbtinis žmo- 
gus yra panašus į natūralų Žmogų, kurio venos gauna 
kraują iš įvairių kūno dalių ir neša jį į širdį, kuri, jį pagy- 
vinusi, siunčia arterijomis, kad suteiktų gyvybę visiems 
kūno nariams ir jie galėtų judėti. 

Valstybės vaikai - kolonijos. Palikuonys, arba valsty- 
bės vaikai, yra tai, ką vadiname plantacijomis, arba koloni- 
jomis; tai tam tikra grupė žmonių, kurie, vadovaujami vir- 
šininko arba gubernatoriaus, valstybės siunčiami, kad 
apgyvendintų svetimą šalį, kurioje anksčiau nebuvo gy- 
ventojų arba kuri neteko gyventojų dėl karo. Kai kolonija 
jau įkurta, tai ji yra arba jų pačių valstybė, atleista nuo 
pavaldumo juos siuntusiam suverenui (kaip padarė dau- 
gelis senovės valstybių), - šiuo atveju valstybė, iš kurios 
ji išėjo, vadinama jos metropolija arba motina, ir ji nerei- 
kalauja iš jų daugiau, nei tėvai reikalauja iš vaikų, ku- 
riuos jie išlaisvina iš namų valdžios, t. y. pagarbos ir drau- 
giškumo; arba kolonija išlieka susijungusi su savo 
metropolija, kaip senovės Romos kolonijos, ir tada jos nė- 
ra savarankiškos valstybės, o yra jas pasiuntusios valsty- 
bės provincijos ir valdos. Taigi kolonijų teisės (išskyrus 
pareigą gerbti savo metropoliją ir sąjungą su ja) visiškai 
priklauso nuo licencijos arba rašto, kuriais jų suverenas 
įgaliojo jas įkurti. 

Dvidešimt penktas skyrius 


APIE PATARIMĄ 


Kas yra patarimas. Kad apie dalyko prigimtį klaidinga 
spręsti iš nepastovaus žodžių vartojimo, geriausiai maty- 
ti iš patarimų ir įsakymų painiavos, atsirandančios dėl to, 
kad ir vieni, ir kiti yra sakomi liepiamąja nuosaka, ir iš 
daugelio kitų atvejų. Juk žodžiai padaryk tai, yra ne tik to, 
kuris įsako, bet ir to, kuris duoda patarimą ar kuris ragi- 
na; ir tik mažai kas nepastebi, kad tai labai skirtingi da- 
lykai, ar negali jų vieno nuo kito atskirti, kai regi, kas yra 
tas, kuris kalba, arba kam ir kokia proga jis kalba. Tačiau 
radę šiuos žodžius žmonių raštuose ir negalėdami arba 
nenorėdami įsigilinti į aplinkybes, žmonės dažnai klai- 
dingai patarėjų nurodymus palaiko įsakinėjančiųjų nuro- 
dymais, o kartais - priešingai, - kaip viena ar kita geriau- 
siai atitinka išvadas, kurias jie nori padaryti, ar veiksmus, 
kuriems jie pritaria. Kad būtų išvengta tokių klaidų, o 
žodžiams įsakymas, patarimas ir raginimas būtų suteikta tiks- 
li ir skirtinga jų reikšmė, aš juos apibrėžiu šitaip. 

Skirtumai tarp įsakymo ir patarimo. ĮSAKYMAS yra ta- 
da, kai žmogus sako daryk tai arba nedaryk to, nenurody- 
damas jokios kitos priežasties, išskyrus tai, kad tokia jo 
valia. Todėl akivaizdu, kad tas, kuris įsakinėja, siekia vien 
savo naudos, nes jo įsakymo priežastis yra tik jo valia, o 
tikrasis kiekvieno Žmogaus valios tikslas yra koks nors 
gėris jam pačiam. 

PATARIMAS yra tada, kai žmogus sako daryk tai ar neda- 
ryk to ir savo priežastis aiškina ta nauda, kurią turės tai 
padaręs ar to nepadaręs tas, kuriam jis tai sako. Akivaiz- 
du, kad tas, kuris duoda patarimą, tvirtina (nesvarbu, ko- 
kie yra jo ketinimai), kad jis nori vien gero tam, kuriam 
jis taip pataria. 

Taigi tarp patarimo ir įsakymo yra didelis skirtumas: 
įsakymo tikslas yra savo paties nauda, o patarimas - kito 
Žmogaus nauda. Iš to atsiranda dar vienas skirtumas, kad 
žmogus gali privalėti padaryti tai, kas jam įsakyta, pa- 
vyzdžiui, tada, kai jis yra pasižadėjęs paklusti, bet nepri- 
valo daryti to, kas jam patariama, nes, nepaklausęs pata- 
rimo, jis pakenks tik pačiam sau; jeigu jis įsipareigojo 
klausyti patarimo, tai šis patarimas jau virto įsakymu. 
Trečias skirtumas tarp jų yra tas, kad joks žmogus negali 
pretenduoti į teisę būti kito žmogaus patarėju, nes negali 
iš to siekti naudos sau pačiam; reikalauti sau teisės pata- 
rinėti kitam liudija norą žinoti kito ketinimus arba gauti 
iš to sau kokį nors kitą gėrį, o tai, kaip sakiau anksčiau, 
yra kiekvieno žmogaus valios tikrasis tikslas. 

Iš prigimties patarimui būdinga ir tai, kad tas, kuris jo 
prašo, negali teisingai apkaltinti ar nubausti už jį, kad ir 
koks jis būtų, nes prašyti ko nors patarimo - leisti jam 
duoti jį tokį, kokį manys esant geriausią. Vadinasi, tas, 
kuris duoda patarimą suverenui (monarchui ar susirinki- 
mui), kai yra to prašomas, negali būti teisingai už jį nu- 
baustas, nesvarbu, ar tas patarimas atitinka daugumos 
nuomonę svarstomu klausimu ar jos neatitinka. Mat jeigu 
galima būtų nustatyti susirinkimo nuomonę dar nesibai- 
gus debatams, tai susirinkimas neprašytų ir neklausytų 
jokio tolesnio patarimo, nes susirinkimo nuomonė, priim- 
ta po debatų, yra visų svarstymų pabaiga. Apskritai tas, 
kuris prašo patarimo, yra jo iniciatorius, todėl jo negali- 
ma bausti už jį; o ko negali suverenas, negali ir niekas 
kitas. Tačiau, jei vienas pavaldinys duoda patarimą ki- 
tam, kad šis padarytų ką nors, kas prieštarauja įstaty- 
mams, tai už tokį patarimą jį gali nubausti valstybė, ne- 
svarbu, ar jis buvo duotas turint blogų ketinimų ar iš 
nežinojimo, nes įstatymų nežinojimas neatleidžia nuo atsa- 

komybės ten, kur kiekvienas žmogus privalo žinoti, ko- 
kiems įstatymams jis paklūsta. 

Kas yra įkalbinėjimas ir atkalbinėjimas. ĮKALBINĖJIMAS 
(exhortation) ir ATKALBINĖJIMAS (dehortation) yra patari- 
mas, kurį lydi ženklai, rodantys jį duodančiojo karštą no- 
rą, kad jo patarimo būtų klausoma, arba, trumpai sakant, 
tai primygtinai peršamas patarimas. Kadangi tas, kuris įkal- 
binėja, nepaiso, kokie bus jo patarimo padariniai, ir nesu- 
sisaisto griežtomis teisingo samprotavimo taisyklėmis, jis 
tik skatina tą, kuriam jis pataria, veikti, o tas, kuris atkal- 
binėja, atgraso jį nuo veiksmo. Todėl tokie patarėjai savo 
kalbose atsižvelgia į visiems Žmonėms bendrus jausmus 
ir nuomones, savo argumentams pagrįsti naudojasi paly- 
ginimais, metaforomis, pavyzdžiais ir kitomis iškalbos 
priemonėmis, kad įtikintų savo klausytojus, kaip naudin- 
ga, garbinga ir teisinga esą klausyti jų patarimo. 

Iš to galima padaryti išvadą, pirma, kad įkalbinėjimais 
ir atkalbinėjimais duodantysis patarimą siekia naudos sau, 
o ne tam, kuris jo prašo; tai prieštarauja patarėjo pareigai; 
nes patarėjas (pagal patį patarimo apibrėžimą) turi turėti 
omeny ne savo paties, o to, kuriam jis pataria, naudą. 
Kad jis savo patarimu siekia naudos sau pačiam, pakan- 
kamai akivaizdu iš ilgo ir primygtinio įtikinėjimo, ar iš 
to, kad jis jį duoda su išmone - juk to nebuvo iš jo pra- 
šyta; vadinasi, jis tai daro savo paties sumetimais ir svar- 
biausia — tikėdamasis iš to naudos sau ir tik jau tada at- 
sitiktinai labui to, kuriam jis pataria, arba apskritai ne jo 
labui. 

Antra, įkalbinėjimas ir atkalbinėjimas reikšmingi tik ten, 
kur Žmogus kalba miniai, nes kai jis kalba vienam, šis 
gali jį nutraukti ir geriau įsigilinti į jo argumentus, o mi- 
nioje per daug žmonių, kad galėtų pradėti ginčą ar dia- 
logą su tuo, kuris kalba jiems visiems kartu. 

Trečia, tie, kurie įkalbinėja ir atkalbinėja, kai jų yra pra- 
šoma duoti patarimą, yra korumpuoti patarėjai ir tarsi 
papirkti savo pačių intereso. Nors jų duodamas patari- 
mas ir būtų geras, bet tas, kuris jį duoda, yra ne geresnis 
patarėjas už tą teisėją, kuris už atlyginimą priima teisingą 
nuosprendį. Tačiau ten, kur žmogus gali teisėtai įsakinė- 
ti, pavyzdžiui, tėvas šeimoje ar vadas armijoje, jo įkalbi- 
nėjimai ir atkalbinėjimai yra ne tik teisėti, bet būtini ir 
pagirtini, tačiau tada jie iš esmės bus ne patarimai, o įsa- 
kymai, nors tonu ir forma labiau panašūs į įtikinėjimą, 
nes ten, kur reikia atlikti sunkų darbą, kartais būtinumas 
ir visada Žmoniškumas reikalauja, kad jie skambėtų kaip 
padrąsinimas ir patarimas, o ne kaip griežtas įsakymas. 

Įsakymo ir patarimo skirtumo pavyzdžių galime paim- 
ti iš kalbos tono, kuriuo jie pateikiami Šventajame Rašte: 
neturėk kitų dievų, tik mane vieną; nesusikurk sau jokių stabų; 
netark Dievo vardo be reikalo; šventą dieną švęsk; gerbk savo 
tėvą ir motiną; nežudyk; nevok ir pan. Tai yra įsakymai, nes 
pagrindas, dėl kurio turime jų klausyti, yra Dievo valia, 
valia mūsų karaliaus, kurio privalome klausyti. Bet žo- 
džiai: parduok visa, ką turi, išdalyk tai vargšams... ir sek pas- 
kui mane, yra patarimas, nes priežastis, dėl kurios turime 
taip daryti, yra mūsų pačių nauda, nes už tai mes turėsi- 
me lobį danguje. Žodžiai: eikite į priešais esantį kaimą, ir 
tuojau rasite pririštą asilę su asilaičiu. Atriškite ir atveskite 
juos man, yra įsakymas, nes jų pagrindas yra Viešpaties 
valia; bet žodžiai: atgailaukite ir krikštykitės Jėzaus vardu, 
yra patarimas, nes priežastis, kodėl mes turime taip dary- 
ti, nėra Visagalio Dievo nauda, - jis visada bus karalius, 
nors ir labai prieš jį maištautume, - o mūsų pačių nauda, 
nes mes neturime jokių kitų priemonių, kurios padėtų 
mums išvengti bausmės, kuri gresia mums už mūsų nuo- 
dėmes. 

Skirtumai tarp tinkamų ir netinkamų patarėjų. Pana- 
šiai, kaip iš patarimo prigimties suvokiame patarimo ir 
įsakymo skirtumą, kylantį iš naudos ir žalos tam, kuriam 
yra patariama, dėl siūlomo veiksmo neišvengiamų ar ga- 
limų padarinių, lygiai iš to paties suvokiame, kuo skiriasi 
tinkami patarėjai nuo netinkamų. Kadangi patyrimas yra 
anksčiau pastebėtų panašių veiksmų padarinių atmintis, 
o patarimas — kalba, kuria šis patyrimas perduodamas 
kitam, tai patarimo teigiamybės ir trūkumai yra tokie pat 
kaip ir intelektualinės teigiamybės ir trūkumai. Valstybės 
asmeniui jo patarėjai jam atstoja atmintį ir mąstymą. Ta- 
čiau be šito valstybės panašumo į natūralų žmogų, yra ir 
vienas labai svarbus skirtumas - natūralus Žmogus savo 
patyrimą įgyja iš natūralių pojūčių, kurie veikia nesuža- 
dinti jokių aistrų ir neskatinami savų interesų, tuo tarpu 
tie, kurie duoda patarimą valstybei atstovaujančiajam as- 
meniui, gali siekti ir dažnai siekia savo tikslų ir aistrų 
patenkinimo, dėl to jų patarimai visada įtartini ir dažnai 
nepatikimi. Taigi mes galime nustatyti pirmą gero pata- 
rėjo sąlygą: jo tikslai ir interesai nesuderinami su to, kuriam 
jis pataria, tikslais ir interesais. 

Antra, kadangi patarėjo pareigos, svarstant tam tikrą 
veiksmą, yra parodyti akivaizdžius jo padarinius, kad tas, 
kuriam patariama, galėtų nešališkai ir akivaizdžiai su jais 
susipažinti, tai patarėjas turėtų pateikti savo patarimą to- 
kia kalba, kuri leistų kuo geriau išryškinti tiesą, t. v. savo 
patarimą ir samprotavimus jis turi pagrįsti tokiais tvir- 
tais argumentais, išraiškinga ir tikslia kalba ir taip trum- 
pai, kiek tik leidžia akivaizdumas. Todėl skubotos ir neaki- 
vaizdžios išvados (tokios, kurios padarytos vien iš 
pavyzdžių ar remiantis knygų autoritetu ir yra tik faktų 
arba nuomonių konstatavimas, o ne įrodymas, kas gera ir 
kas bloga), neaiškūs, painūs ir dviprasmiški sakiniai, taip pat 
įvairios metaforos, norint sužadinti jausmus (tokie argumen- 


261 


I1. APIE VALSTYBĘ 
tai ir jų išraiška yra naudingi vien apgauti tam, kuriam 
patariama, arba pakreipti jį kita linkme, negu jo paties 
tikslai), yra nesuderinami su patarėjo pareiga. 

Trečia, kadangi sugebėjimas patarti įgyjamas patyrimu 
ir ilgai tyrinėjant ir kadangi negalima tarti, kad koks nors 
žmogus turėtų visų dalykų, kuriuos būtina žinoti admi- 
nistruojant didelę valstybę, patirtį, galima daryti prielaidą, 
kad kiekvienas žmogus bus geras patarėjas tik dėl tokių reikalų, 
kuriuos jis ne tik labai gerai išmano, bet ir daug apie juos mąstė 
ir ilgai svarstė. Matydami, kad valstybės rūpestis yra iš- 
saugoti taiką šalies viduje ir apsiginti nuo išorės priešų, 
mes suprasime, kad dėl šito reikia gerai pažinti žmonių 
polinkius, Žinoti vyriausybės teises ir teisingumo įstaty- 
mų, teisės ir garbės prigimtį, o šių Žinių negalima įgyti be 
tyrinėjimų; taip pat reikia gerai Žinoti tiek apie savo ša- 
lies, tiek savo kaimynų galią, išteklius, vietines sąlygas, 
taip pat ir polinkius bei ketinimus tų tautų, kurios vie- 
naip ar kitaip gali kelti savajai valstybei nerimą. To irgi 
negalima įgyti, neturint didelio patyrimo. Šiems dalykams 
pažinti (ne vien jų visumai, bet ir kiekvienam jų atskirai) 
reikia tam tikro amžiaus ir jau pagyvenusio žmogaus ste- 
bėjimų bei didesnių negu vidutinių pastangų ir tyrinėjimų. 
Proto sugebėjimas duoti patarimą, kaip jau minėjau (aš- 
tuntame skyriuje), yra sugebėjimas spręsti. Šiuo požiūriu 
žmonės yra skirtingi dėl skirtingo auklėjimo ir lavinimo, 
dėl vienų parengimo vienokiai mokslo sričiai ar vienokiai 
veiklai, kitų - kitokiai. Jei kokiam nors reikalui sutvarkyti 
yra griežtos taisyklės (kaip mašinoms gaminti ir pasta- 
tams statyti — geometrijos taisyklės), tai visas pasaulio 
patyrimas savo verte negali prilygti patarimams to, kuris 
išmoko ar išrado šias taisykles. Jei tokių taisyklių nėra, 
geriausias patarėjas yra tas, kuris turi daugiausia patyri- 
mo tam tikroje konkrečioje veikloje ir gali geriausiai apie 
tai spręsti. 

Ketvirta, norint duoti patarimą valstybei dėl tokių rei- 
kalų, kurie susiję su kita valstybe, būtina turėti visą infor- 
maciją ir būti susipažinusiam su dokumentais, gautais iš tos 
valstybės, taip pat su visais traktatais ir kitomis valstybinėmis 
sutartimis, kurias yra sudariusi valstybė, o kiek ir kokių 
žinių turi Žmogus, gali spręsti tik valstybės atstovas. Iš to 
galime matyti, kad tie, kurie neturi pašaukimo patarti, 
negali duoti gero patarimo. 

Penkta, jeigu patarėjų skaičius yra vienodas, žmogus 
gaus geresnį patarimą, jei išklausys kiekvieną jų atskirai, 
o ne visus kartu susirinkime, dėl tokių priežasčių: pirma, 
klausydamas kiekvieno atskirai, gausite kiekvieno atski- 
ro žmogaus patarimą, tuo tarpu susirinkime daugelis jų 
duoda savo patarimą, sakydami taip arba ne, arba ranko- 
mis ir kojomis, skatinami ne savo pačių proto, o veikiami 
kitų iškalbos ar iš baimės savo prieštaravimu sukelti tų, 
kurie jau kalbėjo, ar net viso susirinkimo nepasitenkini- 
mo; arba iš baimės pasirodyti mažiau išmanančiais reika- 
lą už tuos, kurie plojimais pritarė priešingai nuomonei; 
antra, daugelio žmonių susirinkime gali atsirasti keletas, 
kurių interesai prieštarauja valstybės interesams ir jų in- 
teresai juos įkvepia, o įkvėpimas juos daro iškalbingus ir 
šiuo iškalbingumu jie įperša kitiems savo patarimą. Tuo 
tarpu žmonių aistros, kai kiekvienas žmogus yra atskirai, 
daug nuosaikesnės, tarsi vieno nuodėgulio karštis; o su- 
sirinkimas yra tarsi daug nuodėgulių, kurie vienas nuo 
kito įsiliepsnoja (ypač kai susirinkusieji pakursto vienas 
kitą savo kalbomis), kad gali padegti valstybę, tardamiesi 
jai padedą patarimais; trečia, išklausydamas kiekvieną 
žmogų atskirai, prašantysis patarimo gali ištirti (jei to rei- 
kia), ar jo argumentai ir pagrindai, kuriais jis grindžia 
savo duodamą patarimą, yra teisingi ar patikimi, dažnai 
jį nutraukdamas ir jam prieštaraudamas, o to negalima 
padaryti susirinkime, kur (kiekvienu sunkiu klausimu) 

žmogus veikiau yra suglumintas ir apakintas kalbų įvai- 
rovės, negu sužino, kurį kelią jis turi pasirinkti. Be to, 
gausiame susirinkime, kuris sukviestas dėl patarimo, vi- 
sada atsiras tokių, kurie trokšta pasirodyti labai iškalbin- 
gi ir nusimanantys politikoje, ir jie duoda patarimą, rū- 
pindamiesi ne svarstomu dalyku, o aplodismentais, kurių 
jie nori susilaukti už savo margas kalbas, išaustas iš įvai- 
riaspalvių siūlų ar įvairių autorių atraižų ir skiaučių; tai 
mažių mažiausiai įžūlu, nes gaišina laiką, reikalingą rim- 
tiems pasitarimams; šito galima lengvai išvengti tariantis 
su kiekvienu patarėju atskirai. Ketvirta, svarstymuose, ap- 
tariant reikalus, kuriuos reikia laikyti paslaptyje (tokie 
yra daugelis valstybinių reikalų), daugelio patarimai, ypač 
susirinkimuose, yra pavojingi. Todėl gausūs susirinkimai 
yra priversti perduoti tokius reikalus mažesniems susirin- 
kimams ir tokiems asmenims, kurie labiausiai išmano rei- 
kalą ir kurių ištikimybe jie neabejoja. 

Baigdami galime paklausti, ar atsirastų toks Žmogus, 
kuris taip karštai pritartų dideliam patarėjų susirinkimui, 
kad prašytų jo patarimo ir juo naudotųsi, kai kalbama 
apie jo vaikų vedybas, apie jo žemių valdymą, ūkio ar 
asmeninio turto tvarkymą, ypač jeigu jame būtų tokių, 
kurie nelinki jam gero? Žmogus, kuris tvarko savo reika- 
lus, padedamas daugelio sumanių patarėjų, bet su kiek- 
vienu atskirai tardamasis tuo klausimu, kurį šis labiau- 
siai išmano, elgiasi protingai, kaip ir tas, kuris Žaisdamas 
tenisą pasikviečia tinkamus padėjėjus ir sustato juos pa- 
rinktose vietose. Geriausiai daro ir tas, kuris pasikliauja 
vien savo sprendimu, arba tas, kuris Žaidžia tenisą visai 
be padėjėjų. Tačiau tas, kuris, tvarkydamas savo reikalą, 
ten ir šen yra blaškomas susirinkimo patarimų, o susi- 
rinkimas tą patarimą gali priimti tik daugumos balsų su- 
tikimu, ir dažniausiai tam priėmimui (iš pavydo ar 
savanaudiškumo) priešinasi jam nepritarianti dalis susi- 

rinkusiųjų, daro iš visų blogiausiai. Toks žmogus pana- 
šus į žaidėją, kurį nors ir geri žaidėjai prie kamuolio veža 
karučiu ar kuo nors kitu, sunkiu jau savaime, o dar lėčiau 
riedančiu dėl tų, kurie jį tempia, skirtingų nuomonių ir 
pastangų, ir kuo daugiau yra prie to prikišančių savo ran- 
kas, tuo lėčiau važiuojama, o labiausiai gaištama, kai tarp 
jų yra vienas ar daugiau tokių, kurie nori, kad jis praloš- 
tų. Ir nors tiesa, kad daug akių mato geriau negu vienos, 
tačiau tai tinka daugeliui patarėjų tik tada, jei galutinis 
sprendimas priklauso vienam žmogui. Priešingu atveju 
dėl to, kad daug akių mato tą patį daiktą skirtingai ir yra 
linkusios Žvairuoti savo pačių naudai, tie, kurie nori ne- 
prašauti, o pataikyti į taikinį, nors ir žiūri abiem akimis, 
bet visada taikosi tik viena. Dėl to didelės demokratinės 
valstybės visada laikėsi užsienio priešo, kuris jas suvie- 
nydavo, dėka ar kokio nors žymaus žmogaus šlovės dė- 
ka, ar slaptos negausios patarėjų tarybos dėka, ar lygių 
viena kitai partijų tarpusavio baimės dėka, tik ne atvirų 
susirinkimo pasitarimų dėka. O labai mažų valstybių, de- 
mokratinių ar monarchinių, jokia žmogiška išmintis ne- 
gali išsaugoti ilgiau, negu trunka jų galingų kaimynių 
pavydas viena kitai. 


Dvidešimt šeštas skyrius 


APIE PILIETINIUS ĮSTATYMUS 


Kas yra pilietiniai įstatymai. Pilietiniais įstatymais aš 
laikau tuos, kurių Žmonės privalo laikytis dėl to, kad jie 
yra ne vienos ar kitos konkrečios valstybės, o apkritai 
valstybės nariai. Atskirus įstatymus pažinti turi tie, kurie 
profesionaliai tyrinėja skirtingų valstybių įstatymus, ta- 
čiau žinoti, kas apskritai yra pilietinis įstatymas, privalu 
kiekvienam Žmogui. Senovės Romos įstatymai buvo va- 
dinami civilinė teise, nuo žodžio civitas, kuris reiškia vals- 

tybę. Tos šalys, kurias valdė Romos imperija ir valdė šia 
teise, dar yra išlaikę tą jos dalį, kuri joms atrodo tinkama, 
ir vadina šią dalį civiline teise, taip atskirdamos ją nuo 
kitų savo pilietinių įstatymų. Tačiau ne apie tai ketinu čia 
kalbėti, nes mano tikslas yra ne parodyti, kas yra teisė čia 
ar ten, o kas yra įstatymas, panašiai kaip darė Platonas, 
Aristotelis, Ciceronas ir kiti mąstytojai, nors specialiai ne- 
tyrinėjo įstatymo. 

Pirmiausia, akivaizdu, kad apskritai įstatymas yra ne 
patarimas, o įsakymas, ir ne bet kurio žmogaus įsakymas 
bet kuriam kitam žmogui, bet tik to, kurio įsakymas yra 
skirtas tam, kuris anksčiau buvo įpareigotas jo klausyti. 
O kalbant apie pilietinį įstatymą, tai prie jo tik prideda- 
mas įsakančiojo asmens vardas, o tai yra persona civitatis — 
valstybės asmuo. 

Atsižvelgdamas į tai, pilietinį įstatymą apibrėžiu šitaip: 
PILIETINIS ĮSTATYMAS kiekvienam pavaldiniui yra tos taisyklės, 
kurias valstybė jam pateikė žodžiu, raštu ar kitu pakankamu jos 
valios ženklu, kad naudotųsi jomis, kai reikia atskirti, kas tei- 
singa ar neteisinga, t. y. kas prieštarauja ir kas neprieštarauja 
taisyklei. 

Šiame apibrėžime nėra nieko, kas nebūtų akivaizdu iš 
pirmo žvilgsnio. Kiekvienas žmogus mato, kad kai kurie 
įstatymai yra skirti apskritai visiems pavaldiniams, kai 
kurie — tam tikroms provincijoms, kai kurie — konkre- 
čioms profesijoms, dar kiti - konkretiems Žmonėms; tai 
yra įstatymai kiekvienai grupei žmonių, kuriems skirtas 
įsakymas, ir niekam kitam. Taip pat akivaizdu, kad įsta- 
tymai iš esmės yra taisyklės, nurodančios, kas yra teisin- 
ga ir neteisinga, ir niekas negali būti laikoma neteisingu, 
jei neprieštarauja kokiam nors įstatymui. Panašu, kad nie- 
kas kitas, tik valstybė gali kurti įstatymus, nes mes paval- 
dūs tik valstybei, ir kad įsakymai turi būti pakankamai 
aiškūs, nes kitaip žmogus nežinos, kurio klausyti. Todėl 

kad ir kas iš šio apibrėžimo būtų dedukuota kaip būtina 
pasekmė, turi būti pripažinta esant teisinga. Dabar aš de- 
dukuoju iš jo štai ką. 

Suverenas yra įstatymų leidėjas. 1. Visose valstybėse 
įstatymų leidėjas yra tik suverenas, ar tai būtų vienas žmo- 
gus, kaip monarchijoje, ar žmonių susirinkimas, kaip de- 
mokratijoje ar aristokratijoje, nes įstatymų leidėjas yra tas, 
kuris leidžia įstatymus. Ir tik valstybė nustato tas taisyk- 
les, kurias mes vadiname įstatymais, ir įsako jų laikytis. 
Todėl valstybė yra įstatymų leidėjas. Tačiau valstybė nėra 
asmuo ir ką nors daryti gali tik per savo atstovą (t. y. 
suvereną), todėl suverenas ir yra vienintelis įstatymų lei- 
dėjas. Dėl tos pačios priežasties niekas negali panaikinti 
išleisto įstatymo, išskyrus suvereną, nes įstatymą panai- 
kinti gali tik kitas įstatymas, kuris uždraudžia vykdyti 
pirmąjį. 

Ir jis nepavaldus pilietiniams įstatymams. 2. Valsty- 
bės suverenas, ar tai būtų susirinkimas ar vienas Žmogus, 
nėra pavaldus pilietiniams įstatymams. Juk, turėdamas 
teisę leisti ir atšaukti įstatymus, jis gali, jeigu jam patinka, 
atleisti save nuo šio pavaldumo, panaikindamas tuos įsta- 
tymus, kurie jam trukdo ar kelia rūpesčio, ir išleisdamas 
naujus, taigi iš to išplaukia, kad jis buvo nuo jų laisvas 
jau prieš tai. O laisvas yra tas, kuris gali būti laisvas, kada 
to nori. Be to, joks asmuo negali būti įsipareigojęs pats 
sau, nes tas, kuris gali įpareigoti, gali ir atleisti nuo įsipa- 
reigojimo, todėl tas, kuris įsipareigojęs vien sau pačiam, 
apskritai nėra įsipareigojęs. 

Įprotis tampa įstatymu ne dėl to, kad jo laikomasi ilgą 
laiką, o tik sutikus suverenui. 3. Kai senas įprotis įgyja 
įstatymo galią, tai šią galią nulemia ne laiko trukmė, o 
suvereno valia, išreikšta tylėjimu (tylėjimas kartais yra 
sutikimo ženklas), ir šis paprotys tol yra įstatymas, kol 
suverenas dėl jo tyli. Todėl, jei suverenui iškils klausimas 

dėl kokios nors teisės, grindžiamos ne jo dabartine valia, 
o anksčiau išleistais įstatymais, tai įpročio senumas nė 
kiek nesumažins suvereno teisės, ir šis klausimas turės 
būti išspręstas, remiantis teisingumu. Mat nuo neatmena- 
mų laikų įvyksta daugybė neteisingų teismo procesų ir 
padaroma daugybė neteisingų nuosprendžių niekam ne- 
kontroliuojant ir neginčijant. Mūsų teisininkai pripažįsta 
esant teisingus tik tuos papročių įstatymus, kurie yra pro- 
tingi, ir mano, kad blogus papročius reikia išgyvendinti. 
Tačiau spręsti, kas yra protinga ir kas turi būti panaikin- 
ta, priklauso tam, kuris leidžia įstatymus, t. y. aukščiau- 
siajam susirinkimui arba monarchui. 

Prigimtinis įstatymas ir pilietinis įstatymas sutampa. 
4. Prigimtinis įstatymas ir pilietinis įstatymas sutampa ir 
yra vienodo masto, nes prigimtiniai įstatymai, kuriems 
būdingas nešališkumas, teisingumas, dėkingumas ir nuo 
jų priklausančios kitos prigimtinės moralinės dorybės 
(kaip jau minėjau penkiolikto skyriaus pabaigoje) iš tik- 
rųjų nėra įstatymai, tai tik savybės, nuteikiančios žmones 
taikai ir paklusnumui. Tik įkūrus valstybę, ne anksčiau, 
jie iš tikrųjų tampa įstatymais, nes tada jie yra valstybės 
įsakymai, todėl ir pilietiniai įstatymai, ir tik aukščiausioji 
valdžia įpareigoja Žmones jų laikytis. Atskiriems žmo- 
nėms nesutariant, tik aukščiausioji valdžia gali nustatyti, 
kas yra nešališkumas, kas yra teisingumas ir kas yra mo- 
ralinė vertybė, ir padaryti tuos dalykus privalomus, ir tik 
aukščiausioji valdžia gali numatyti bausmes tiems, kurie 
jų nesilaiko; todėl tokie įsakymai yra pilietinio įstatymo 
dalis. Taigi prigimtinis įstatymas yra pilietinio įstatymo 
dalis visose pasaulio valstybėse. Ir atvirkščiai, pilietinis 
įstatymas yra prigimtinių įsakymų dalis, nes teisingumas, 
t. y. susitarimų laikymasis ir davimas kiekvienam žmo- 
gui to, kas jam priklauso, yra prigimtinio įstatymo nuro- 
dymas. Juk kiekvienas valstybės pavaldinys vra įsiparei- 

gojęs laikytis pilietinio įstatymo (arba bendru susitarimu, 
kaip tada, kai jie susirenka rinkti bendrą atstovą, arba 
sutartimi kiekvieno atskirai su kiekvienu ir su pačiu at- 
stovu, kai nukariauti ginklu jie pasižada būti paklusnūs, 
kad išsaugotų savo gyvybę), todėl klusnumas pilietiniam 
įstatymui taip pat yra prigimtinio įstatymo dalis. Pilieti- 
nis ir prigimtinis įstatymai nėra skirtingos įstatymo rū- 
šys, tai tik skirtingos įstatymo dalys, iš kurių viena - ra- 
šyta — vadinama pilietiniu įstatymu, kita- nerašyta - 
prigimtiniu įstatymu. Bet prigimtinė teisė, t. y. prigimtinė 
žmogaus laisvė, gali būti pilietinio įstatymo susiaurinta ir 
apribota; maža to, įstatymų leidimo tikslas ir yra toks 
apribojimas, nes be jo negalėtų būti taikos. Įstatymas ir 
buvo duotas pasauliui tik tam, kad susiaurintų prigimti- 
nę atskirų Žmonių laisvę tiek, kad jie ne kenktų, o padėtų 
vienas kitam ir susivienytų prieš bendrą priešą. 
Provincijų įstatymus sukuria ne paprotys, o aukščiau- 
sioji valdžia. 5. Jeigu vienos valstybės suverenas užkaria- 
vo tautą, kuri iki tol gyveno pagal kitus rašytinius įstaty- 
mus, ir toliau juos valdo, remdamasis tais pačiais 
įstatymais, kuriais ji buvo valdoma anksčiau, tai šie įsta- 
tymai vis dėlto yra ne nugalėtos valstybės, o nugalėtojo 
pilietiniai įstatymai, nes įstatymų leidėjas yra ne tas, kieno 
valia įstatymai buvo anksčiau išleisti, o tas, kurio valia jie 
ir toliau yra įstatymai. Todėl ten, kur vienos valstybės 
valdose yra skirtingų provincijų ir šiose provincijose veikia 
skirtingi įstatymai, kurie dažniausiai yra vadinami šių pro- 
vincijų papročiais, mes turime suprasti, kad tokie papročiai 
turi galią ne dėl savo senumo, o dėl to, kad jie senovėje 
buvo raštu ar kokia nors kita forma paskelbti įstatymais, 
kurie sudarė šių provincijų suverenų konstitucijas ir sta- 
tutus, ir dabar jie yra įstatymai ne dėl savo senumo, o dėl 
dabartinių jų suverenų išleistų konstitucijų galiojimo. Ta- 
čiau, jei kokio nors nerašyto įstatymo bus visuotinai laiko- 

masi visose valstybės provincijose ir jo laikantis nebus 
nusižengta teisingumui, tai toks įstatymas bus ir prigimti- 
nis įstatymas, kuris vienodai privalomas visiems žmonėms. 
Kai kurios kvailos teisininkų nuomonės apie įstaty- 
mų leidybą. 6. Matydami, kad visi - rašyti ir nerašyti — 
įstatymai yra gerbiami ir galioja valstybės valia, t. y. jos 
atstovo valia, kuri monarchijoje yra monarchas, o kitose 
valstybėse — aukščiausiasis susirinkimas, galime tik ste- 
bėtis, iš kur atsiranda tokių nuomonių, kurias randame 
įvairių valstybių Žymių teisininkų knygose, tiesiogiai ar 
logiškai darančių įstatymų leidžiamąją valdžią priklauso- 
mą nuo privačių žmonių ar pavaldžių teisėjų. Pavyzdžiui, 
papročių teisę gali kontroliuoti tik parlamentas, bet tai teisin- 
ga tik tada, kai parlamentas turi aukščiausiąją valdžią ir 
gali būti sušauktas ar paleistas vien savo sprendimu. Jei- 
gu kas nors kitas turi teisę jį paleisti, tai jis turi ir teisę 
juos kontroliuoti, vadinasi, ir kontroliuoti jo kontroliavi- 
mus. Jeigu niekas neturi tokios teisės, tada įstatymus kon- 
troliuoti priklauso ne parliamentum, o rex in parliamento. 
Jei parlamentas ten, kur jis yra suverenas, surinktų neži- 
nia kiek ir kokių išmintingų Žmonių iš jam pavaldžių 
provincijų kokiam nors klausimui svarstyti, niekas vis tiek 
nepatikės, kad toks susirinkimas jau įgijo įstatymų leidžia- 
mąją galią. Tas pat pasakytina ir apie teiginį, kad dvi vals- 
tybės rankos yra jėga ir teisingumas, iš kurių pirmoji priklau- 
so karaliui, o antrasis atiduotas į parlamento rankas. Tarsi 
valstybė galėtų egzistuoti, jeigu jėga būtų rankose, kurių 
teisingumas neturėtų valdžios valdyti ir joms įsakinėti. 
Seras Edw. Coke apie Littletoną kn. 2. sk. 6, p. 97 b. 
7. Mūsų teisininkai sutinka, kad įstatymas niekada negali 
prieštarauti protui; jie sutinka ir su tuo, kad įstatymas yra 
ne raidė (t. y. visokia jo konstrukcija), o tai, kas atitinka 
įstatymų leidėjo ketinimus. Ir tai tiesa; abejonių kyla tik 
dėl to, kieno protas turi būti laikomas įstatymu. Toks pro- 

tas negali būti kokio nors privataus Žmogaus protas, nes 
tada įstatymai prieštarautų vienas kitam, kaip ir scholas- 
tų mokyklos; šis protas negali būti, kaip mano Edwardas 
Coke, ir dirbtinis proto tobulumas, įgytas ilgomis studijomis, 
stebėjimu ir patirtimi (koks buvo jo paties). Juk gali atsitikti 
ir taip, kad per ilgas studijas sustiprėja ir įsitvirtina klai- 
dinga nuomonė, o kur Žmonės stato ant iškrypusių pa- 
matų ir kuo aukštesnį statinį jie pastato, tuo didesnė bū- 
na griūtis; nuomonės ir sprendimai tų, kurie studijuoja ir 
tyrinėja vienodą laiką ir vienodai uoliai, yra ir turi būti 
skirtingi; todėl ne juris prudentia!!, arba pavaldžių teisėjų 
išmintimi, o šio mūsų dirbtinio žmogaus - valstybės — 
protu ir galia įvedami įstatymai. Kadangi valstybė per 
savo atstovą yra vienas asmuo, todėl retai pasitaiko įsta- 
tymų prieštaravimo, o jei tokių atsiranda, tas pats protas 
pajėgus juos pašalinti išaiškindamas ar pakeisdamas įsta- 
tymą. Visuose teismuose teisia suverenas, kuris yra vals- 
tybės asmuo. Pavaldus teisėjas privalo atsižvelgti į moty- 
vus, kurie paskatino jo suvereną priimti tokį įstatymą, 
kad savo nuosprendį jis suderintų su juo, todėl toks nuosp- 
rendis yra jo suvereno nuosprendis, priešingu atveju tai 
bus jo paties ir neteisingas nuosprendis. 

Priimtas įstatymas, jeigu jis nesuprantamas, nėra įsta- 
tymas. 8. Iš to, kad įstatymas yra įsakymas, o įsakymas 
yra įsakančiojo valios paskelbimas ar pareiškimas žodžiu, 
raštu ar kokia nors kita įtikinama forma, aišku, jog vals- 
tybės įsakymas yra įstatymas tik tiems, kurie gali jį su- 
prasti. Silpnapročiams iš prigimties, vaikams ir pamišė- 
liams kaip ir žvėrims įstatymas negalioja ir jie nesupranta, 
kas yra teisinga ir neteisinga, nes niekada neturėjo galios 
sudaryti kokį nors susitarimą ar suprasti jo padarinius, 
vadinasi, niekada neįsipareigojo įgalioti kokio nors suve- 
reno veiksmų, kaip turi daryti tie, kurie sukuria sau vals- 
tybę. Panašiai įstatymų laužymu nekaltinami tie Žmonės, 

kurie iš prigimties ar dėl nelaimingo atsitikimo yra nepa- 
jėgūs apskritai suprasti įstatymus, taip pat nekaltinamas 
ir bet kuris žmogus, kuris ne dėl savo kaltės prarado ga- 
limybę suprasti kokį nors atskirą įstatymą, todėl, tiesą 
sakant, šis įstatymas jam nėra įstatymas. Taigi čia būtina 
išsiaiškinti, kokių įrodymų ir ženklų pakanka, norint ži- 
noti, koks tai įstatymas, t. y. kokia yra suvereno valia, 
tiek esant monarchijai, tiek ir kitoms valdžios formoms. 

Visi nerašyti įstatymai yra prigimtiniai įstatymai. Pir- 
miausia, jei tai yra įstatymas, kurio privalo laikytis visi be 
išimties pavaldiniai, ir jeigu jis yra nerašytas ir kaip nors 
kitaip nepaskelbtas tose vietose, kuriose būtų galima apie 
ji sužinoti, - tai prigimtinis įstatymas. Viskas, ką žmonės 
privalo žinoti, remdamiesi ne kitų žmonių žodžiais, o 
kiekvienas pasikliaudamas savo paties protu yra tai, kad 
įstatymas turi būti kažkas, kas neprieštarauja visų žmo- 
nių protui, ir tai gali būti ne joks kitas, o tik prigimtinis 
įstatymas. Todėl prigimtinių įstatymų nereikia nei spaus- 
dinti, nei skelbti, nes jie nusakomi šiuo vienu visame pa- 
saulyje pripažintu teisingu sakiniu: nedaryk kitam to, ką tu 
manytum esant neprotinga, jei tau pačiam tai padarytų kitas. 

Antra, jeigu yra įstatymas, kuris privalomas tik tam tik- 
ros visuomeninės padėties žmonėms ar tik vienam atski- 
ram žmogui ir yra nerašytas ir nepaskelbtas žodžiu, tai 
irgi prigimtinis įstatymas; ir jis suprantamas iš tų pačių 
požymių ir ženklų, kurie išskiria tokios padėties žmones 
iš kitų pavaldinių. Kiekvienas įstatymas, nerašytas ar ko- 
kia nors kita forma nepaskelbtas to, kuris jį padarė įsta- 
tymu, gali būti pažintas tik to, kuris turi jam paklusti, 
protu, todėl yra ne vien pilietinis, bet ir prigimtinis įsta- 
tymas. Pavyzdžiui, jei suvereno paskirtas kuris nors vals- 
tybės tarnautojas negauna iš jo jokių rašytinių instrukci- 
jų, ką jis turi daryti, jis privalo instrukcijomis laikyti tai, 

ką jam diktuoja protas; taigi, jei suverenas paskiria kurį 
nors teisėją, tai pastarasis privalo suprasti, kad jo nuosp- 
rendis turi atitikti jo suvereno teisingumo supratimą; ka- 
dangi laikoma, kad suverenas visada siekia teisingumo, 
tai ir teisėjas privalo jo laikytis remdamasis prigimtiniu 
įstatymu. Arba jei suverenas paskiria ambasadorių, tai šis 
(visais klausimais, kurių nėra rašytose instrukcijose) turi 
vadovautis tuo, ką jam protas pataria kaip labiausiai ati- 
tinkantį jo suvereno interesus; ir taip turi elgtis visi aukš- 
čiausiosios valdžios, valstybės ir privatūs tarnautojai. Vi- 
sas šias prigimtinio proto instrukcijas galima aprėpti vienu 
žodžiu: ištikimybė, kuri yra natūralaus teisingumo dalis. 

Išskyrus prigimtinį įstatymą, visiems kitiems įstatymams 
būdinga tai, kad su jais žodžiu, raštu ar kokiu nors kitu 
iš anksto žinomu aukščiausiosios valdžios aktu turi būti 
supažindinti visi žmonės, kurie turės jų laikytis. Juk kito 
valią galima sužinoti arba iš jo žodžių ar veiksmų, arba 
numanyti iš jo ketinimų ir tikslų, kurie valstybės asmeny- 
je privalo visada būti teisingi ir protingi. Senovėje, kol 
dar nebuvo paplitęs raštas, įstatymai dažnai būdavo su- 
eiliuojami, kad paprasti žmonės patirtų malonumą juos 
dainuodami ar deklamuodami ir galėtų lengviau juos įsi- 
minti. Todėl Saliamonas pataria žmogui prisirišti dešimtį 
įsakymų prie dešimties savo pirštų (Pat 7, 3). Ir Mozė 
liepia Izraelio tautai mokyti savo vaikus įstatymų, ku- 
riuos jis jai davė, atnaujindamas sutartį (Jst 11, 19), kal- 
bantis su jais apie tai tiek namuose, tiek kelyje, ir einant 
miegoti, ir keliantis, ir užsirašyti juos ant stulpų ir ant 
savo namų durų staktų, ir (Ist 31, 12) surinkti žmones, 
vyrus, moteris ir vaikus, kad klausytų jų skaitant. 

Nėra jokio įstatymo, jei nežinomas to įstatymo leidė- 
jas. Nepakanka, kad įstatymas būtų parašytas ir paskelb- 
tas, dar reikia aiškių ženklų, kad tai yra suvereno valia. 
Kadangi privatūs asmenys, kai jie turi ar mano turintys 

pakankamai galios užsitikrinti, kad galės įgyvendinti sa- 
vo neteisėtus ketinimus ir saugiai pasiekti savo garbėt- 
roškiškus tikslus, gali paskelbti kaip įstatymus tai, kas 
jiems paranku, neturėdami įstatymų leidžiamosios val- 
džios įgaliojimo ar netgi jai prieštaraudami. Todėl būtina 
ne tik paskelbti įstatymą, bet ir nurodyti jo autorių ir jo 
teisinę galią. Manoma, kad kiekvienoje valstybėje auto- 
rius arba įstatymų leidėjas yra (ir privalo būti) akivaiz- 
dus, nes tai yra suverenas, o būdamas paskirtas visų žmo- 
nių sutikimu esąs kiekvienam pakankamai žinomas. Ir 
nors žmonių neišmanymas ir naivus įsitikinimas savo sau- 
gumu dažniausiai yra tokie dideli, kad jie pamiršta jų 
valstybės įsteigimo pradžią ir negalvoja, kieno galia juos 
gina nuo priešų, remia jų pramonę ir veiklą bei atlygina 
jiems padarytą skriaudą; kadangi žmogui užtenka tik pa- 
galvoti, kad jam neberūpi šis klausimas, tai ir negali būti 
pateisinamas nežinojimas, kam priklauso aukščiausioji val- 
džia. Tai yra prigimtinio proto įsakymas, vadinasi, tai ir 
akivaizdus prigimtinis įstatymas, kad joks Žmogus negali 
silpninti galios tos valdžios, kurios globos jis pats reika- 
lavo ar sąmoningai ją priėmė, kad ši apgintų jį nuo kitų. 
Todėl nežinoti, kas yra suverenas, gali žmogus tik dėl 
savo paties kaltės, kad ir ką stengtųsi įteigti blogi žmo- 
nės. Vienintelis sunkumas yra nustatyti, kad šį įstatymą 
išleido suverenas. Šį sunkumą įveikti padeda valstybinių 
registrų, valstybės tarybų, valstybės tarnautojų ir valsty- 
binių antspaudų, kuriais visi įstatymai pakankamai pa- 
tvirtinami, Žinojimas. 

Skirtumas tarp patvirtinimo ir galios suteikimo. Sa- 
kau, patvirtinami, o ne įgyja galią, nes patvirtinimas yra 
tik liudijimas ir užrašymas, o ne įstatymo galia, kuri yra 
vien suvereno įsakymas. 

Įstatymą patvirtina pavaldus teisėjas. Jei žmogui kyla 
klausimas dėl teisės pažeidimo, besiremiančio prigimti- 
niu įstatymu, t. y. visuotiniu teisingumu, tai pakankamas 
prigimtinio įstatymo šiuo išskirtiniu atveju patvirtinimas 
yra teisėjo, įgalioto spręsti tokius atvejus, sprendimas, nes 
patarimas žmogaus, kuris profesionaliai tyrinėja teisę, nors 
bus ir naudingas norint išvengti ginčų, tačiau tai bus tik 
patarimas; išklausęs diskusijas, teisėjas turi pasakyti žmo- 
nėms, kas yra įstatymas. 

Valstybiniai registrai. Jeigu kyla klausimas dėl rašyti- 
nio įstatymo pažeidimo ar nusikaltimo jam, kiekvienas 
žmogus, susipažinęs su registru ar paprašęs tai padaryti 
kitų, gali (jei to nori) pakankamai žinoti prieš nusikalsda- 
mas, ar tai bus įstatymo pažeidimas, ar ne. Maža to, žmo- 
gus privalo tai padaryti, nes jeigu jis abejoja, ar tai, ką 
ketina daryti, yra teisėta ar neteisėta, ir norėdamas gali 
tai sužinoti, tai jo poelgis yra neteisėtas. Panašiai ir tas, 
kuris mano, kad jam padaryta skriauda, nes toks atvejis 
yra apibrėžtas rašytiniame įstatyme, su kuriuo jis pats ar 
kitų padedamas gali susipažinti ir juo vadovautis, ir jeigu 
žmogus įteikia skundą nesusipažinęs su įstatymu, jis el- 
giasi neteisingai ir išsiduoda veikiau turįs polinkį erzinti 
kitus Žmones, o ne siekti, kad būtų atstatyta jo teisė. 

Privilegijų raštai ir valstybinis antspaudas. Jeigu žmo- 
gui kyla abejonė, ar jis privalo paklusti kuriam nors vals- 
tybės pareigūnui, jis gali patikrinti jo įgaliojimus; pakan- 
ka jam pasižiūrėti jo įgaliojimų raštą, patvirtintą 
valstybiniu antspaudu, ar išgirsti jį perskaitytą, ar kaip 
nors kitaip tai susižinoti, jei to nori. Kiekvienas Žmogus 
privalo visokeriopai stengtis susipažinti su tais rašytais 
įstatymais, kurie gali turėti įtakos jo būsimiems veiks- 
mams. 

Įstatymų aiškinimas priklauso aukščiausiajai valdžiai. 
Kai įstatymų leidėjas vra Žinomas ir įstatymai vra pa- 

skelbti ir išaiškinti ar įdiegti prigimtinio proto, vis dėlto 
čia dar trūksta vienos labai svarbios sąlygos, kad jie taptų 
privalomi. Juk ne raidė, o ketinimai arba prasmė, t. y. 
autentiškas įstatymo aiškinimas, atskleidžiantis įstatymų 
leidėjo jam suteiktą prasmę yra įstatymo esmė. Todėl vi- 
sų įstatymų aiškinimas priklauso suvereniai valdžiai, o 
įstatymų aiškintojais gali būti tik suvereno, kuriam vie- 
nam pavaldinys privalo paklusti, paskirtieji. Priešingu at- 
veju gudrus aiškintojas gali suteikti įstatymui visai kitą 
prasmę, negu jam suteikė suverenas, - taigi aiškintojas 
galėtų tapti įstatymų leidėju. 

Visus įstatymus reikia aiškinti. Visus įstatymus, rašy- 
tus ir nerašytus, reikia aiškinti. Nerašytas prigimtinis įsta- 
tymas, nors ir lengvai suprantamas tiems, kurie nuolat ir 
be emocijų vadovaujasi savo prigimtiniu protu, todėl šio 
įstatymo pažeidėjams nėra jokio pateisinimo, tačiau 
kadangi labai mažai yra tokių Žmonių, o galbūt nėra nė 
vieno, kurio kai kuriais atvejais neapakintų savimeilė ar 
kuri nors kita aistra, tai prigimtinis įstatymas dabar tapo 
visų labiausiai nesuprantamas, todėl jam reikia itin gabių 
aiškintojų. Rašyti įstatymai, jeigu jie trumpi, gali būti leng- 
vai klaidingai suprasti dėl skirtingos vieno ar dviejų žo- 
džių reikšmės; jeigu ilgi, jie yra dar neaiškesni dėl skirtin- 
gos daugelio žodžių reikšmės, tokie neaiškūs, kad joks 
rašytas įstatymas iš kelių ar daugelio žodžių negali būti 
suprastas, gerai nežinant galutinių priežasčių, dėl kurių 
tas įstatymas buvo priimtas; šias galutinės priežastis žino 
įstatymų leidėjas, todėl įstatyme jam nėra kokių nors ne- 
atmezgamų mazgų - jie atmezgami arba išsiaiškinus to 
įstatymo priėmimo tikslus, arba priskiriant jam norimus 
tikslus (kaip kad Aleksandras savo kardu perkirto Gordi- 
jo mazgą!“) įstatymų leidimo galia, o to joks kitas aiškin- 
tojas negali padaryti. 

Įvairūs rašytojai negali autentiškai aiškinti įstatymo. 
Prigimtinių įstatymų aiškinimas valstybėje priklauso ne 
nuo etikos knygų. Rašytojų autoritetas be valstybės ga- 
lios jų nuomonių nedaro įstatymais, nors ir būtų jos labai 
teisingos. Tai, ką aš parašiau šiame traktate apie dorovi- 
nes vertybes ir apie jų būtinumą taikai įgyvendinti ir pa- 
laikyti, ne todėl dabartiniu metu yra įstatymas, jog tai 
akivaizdi tiesa, o todėl, kad visose pasaulio valstybėse tai 
yra pilietinio įstatymo dalis. Nors tai ir remiasi prigimti- 
niu protu, tačiau įstatymu tampa tik aukščiausiosios val- 
džios galia. Kitaip būtų didelė klaida prigimtinius įstaty- 
mus vadinti nerašytais įstatymais; apie juos prirašyta tiek 
daug tomų, kuriuose autoriai prieštarauja vienas kitam ir 
net patys sau. 

Įstatymo aiškintojas yra teisėjas, priimdamas sprendi- 
mą viva voce kiekvienu konkrečiu atveju. Prigimtinio 
įstatymo aiškinimas yra sprendimas to teisėjo, kuris pa- 
skirtas aukščiausiosios valdžios tokiems ginčams, kurie 
remiasi šiuo įstatymu, išklausyti ir juos išspręsti; šis aiš- 
kinimas yra įstatymo taikymas konkrečiu atveju. Iš tiesų 
juk teisingumo aktu teisėjas tik svarsto, ar ieškovo reika- 
lavimas neprieštarauja prigimtiniam protui ir teisingu- 
mui, todėl jo nuosprendis yra prigimtinio įstatymo aiški- 
nimas; jis autentiškas ne dėl to, kad tai jo asmeninis 
sprendimas, o dėl to, kad jis priima jį suvereno įgaliotas; 
taigi šis sprendimas yra suvereno sprendimas, kuris tuo 
metu besibylinėjančioms šalims yra įstatymas. 

Teisėjo nuosprendis neįpareigoja jo paties ar kito tei- 
sėjo priimti tokį patį nuosprendį panašiais atvejais ir 
vėliau. Kadangi nėra nei pavaldaus teisėjo, nei suvereno, 
kurie negalėtų suklysti, spręsdami apie teisingumą, todėl 
vėliau, jei kitu panašiu atveju jie nuspręs, kad teisingu- 
mą atitinka labiau priešingas nuosprendis, tai jis privalo 
jį padaryti. Jokio žmogaus klaida netampa jam įstatymu 

ir neįpareigoja jo atkakliai jos laikytis. Tokia klaida (dėl 
tos pačios priežasties) nėra įstatymas ir kitiems teisėjams, 
nors jie ir yra prisiekę laikytis įstatymo. Mat klaidingas 
nuosprendis, nors padarytas suvereno įgaliojimu, su jo 
žinia ir pritarimu, laikantis tokių įstatymų, kurie gali būti 
pakeisti, yra naujas įstatymas tiems atvejams, kurie visiš- 
kai sutampa su tuo atveju, dėl kurio priimtas minėtas 
sprendimas; tačiau nekeičiamuose įstatymuose, o tokie 
yra prigimtiniai įstatymai, tokie klaidingi nuosprendžiai 
nėra įstatymai tam pačiam ar kitiems teisėjams panašiais 
atvejais vėliau. Valdovai keičiasi vienas po kito, vienas 
teisėjas išeina, kitas ateina; maža to, dangus ir Žemė iš- 
nyks, tačiau neišnyks nė vienas prigimtinio įstatymo punk- 
tas, nes tai yra Amžinasis Dievo įstatymas. Todėl kada 
nors buvę ankstesnių teisėjų nuosprendžiai net visi kartu 
negali tapti įstatymu, jeigu jie prieštarauja prigimtinei tei- 
sei. Ir jokie ankstesnių teisėjų pavyzdžiai negali įteisinti 
neprotingo nuosprendžio ar atleisti dabartinį teisėją nuo 
rūpesčio ištirti, kur yra tiesa (tuo atveju, dėl kurio jis pri- 
valo spręsti), remiantis jo paties prigimtinio proto princi- 
pais. Pavyzdžiui, prigimtiniam įstatymui prieštarauja nu- 
teisti nekaltą. O nekaltas yra tas, kurį teismas išteisina ir 
teisėjas pripažįsta nekaltu. Imkime atvejį, kai Žmogus yra 
kaltinamas kriminaliniu nusikaltimu, už kurį gresia mir- 
ties bausmė; Žinodamas, kad jo priešai įtakingi ir pikti ir 
kad dažnai teisėjai būna paperkami ir šališki, jis pabėga 
bijodamas teismo proceso pasekmių; vėliau jis suimamas 
ir atiduodamas teismui; teisme jis įtikinamai įrodo, kad 
nepadarė to nusikaltimo, todėl išteisinamas, bet vis dėlto 
jis yra nuteisiamas turto konfiskavimų; tai jau akivaizdus 
nekaltojo nuteisimas. Todėl aš ir sakau, kad nėra tokios 
vietos pasaulyje, kur toks sprendimas galėtų būti prigim- 
tinio įstatymo aiškinimas arba taptų įstatymu dėl anks- 
tesnių teisėjų nuosprendžių. Juk tas, kuris taip nuteisė 

pirmasis, nuteisė neteisingai, o joks neteisingumas negali 
būti vėlesnio teisėjų teisėjavimo pavyzdžiu. Rašytas įsta- 
tymas gali uždrausti nekaltiems Žmonėms pabėgti nuo 
teismo ir jie gali būti nubausti už pabėgimą. Tačiau kad 
pabėgimas iš baimės būti neteisingai nuteistam laikomas 
jo kaltės įrodymu, kai Žmogus buvo teismo išteisintas, 
prieštarauja prezumpcijos esmei, kurios negali būti po to, 
kai teismo nuosprendis jau priimtas. Tačiau su tokia prie- 
laida sutinka vienas didelis nerašytų Anglijos papročių 
teisės Žinovas. „Jeigu nekaltas Žmogus, — sako jis, — yra 
kaltinamas sunkiu nusikaltimu ir iš baimės būti nubaus- 
tas pabėga, tai nors vėliau teismo ir būtų išteisintas, kaip 
nepadaręs šio nusikaltimo, tačiau, jeigu bus nustatyta, 
kad jis pabėgo apkaltintas šiuo nusižengimu, nepaisant jo 
nekaltumo, turi būti konfiskuotas visas jo kilnojamas ir 
nekilnojamas turtas ir atimtos turtinės bei pareigybinės 
teisės. Šio konfiskavimo atveju įstatymas nepripažįsta jo- 
kio įrodymo, paneigiančio įstatymo prielaidą, kuri pagrįsta 
jo pabėgimu“. Taigi čia jūs matote, jog „teismo išteisintas 
žmogus, nepaisant jo nekaltumo“ (be to, joks rašytas įsta- 
tymas nedraudžia jam pabėgti), po savo išteisinimo, „re- 
miantis įstatymo prielaida“, nuteisiamas viso jo turimo 
turto konfiskavimu. Jeigu įstatymas, remdamasis jo pabė- 
gimu, daro prielaidą, kad jis padarė kriminalinį nusikal- 
timą, už kurį gresia mirties bausmė, nuosprendis turėtų 
atitikti nusikaltimo prigimtį; jeigu prielaida daroma ne iš 
nusikaltimo fakto, tai už ką jis turi prarasti savo turtą? 
Todėl šitai nėra Anglijos įstatymas, o bausmė pagrįsta ne 
įstatymo, o teisėjų prielaida. Įstatymui prieštarauja ir tei- 
ginys, kad negalimas joks įrodymas, paneigiantis teisinę 
prielaidą. Priešingai, visi teisėjai, aukščiausieji ir žemes- 
nieji, atsisakydami išgirsti įrodymą, nevykdo teisingumo; 
ir nors nuosprendis gali būti teisingas, tačiau teisėjai, ku- 
rie nuteisia nesusipažinę su jiems pateiktais įrodymais, 

yra neteisingi, — o jų prielaida yra vien išankstinis nusi- 
statymas, kurio negali turėti joks teisėjas, spręsdamas by- 
lą, nors jis ir galėtų remtis kokiais nors ankstesniais nuosp- 
rendžiais ar pavyzdžiais. Yra ir daugiau tokio pobūdžio 
pavyzdžių, kai žmonių sprendimai buvo iškreipti, pasiti- 
kint precedentais; tačiau jau pakankamai parodyta, kad 
nors teisėjo nuosprendis ir yra įstatymas besibylinėjančiai 
šaliai, jis nėra įstatymas naujam teisėjui, kuris užims anks- 
tesniojo vietą. 

Panašiai būna, kai iškyla rašytų įstatymų reikšmės klau- 
simas; jų aiškintojas nėra tas, kuris rašo jų komentarus. 
Mat komentarus dažniausiai lengviau klaidingai aiškinti, 
negu tekstą, todėl jiems reikia naujų komentarų; taigi ne- 
būtų galo tokiam aiškinimui. Ir jeigu nėra aiškintojo, kurį 
įgaliojo suverenas ir nuo kurio aiškinimų pavaldūs teisė- 
jai neturi nukrypti ar atsitraukti, aiškintojais gali būti tik 
paprasti teisėjai, kaip ir nerašytų įstatymų atveju, ir jų 
nuosprendžiai turi būti tų, kurie bylinėjasi, laikomi įsta- 
tymais tuo konkrečiu atveju, bet negali įpareigoti kitų tei- 
sėjų panašiais atvejais paskelbti panašius nuosprendžius. 
Mat teisėjas gali klysti aiškindamas net rašytus įstatymus, 
tačiau jokio pavaldaus teisėjo klaida negali pakeisti įsta- 
tymo, kuris yra bendras suvereno nuosprendis. 

Skirtumas tarp įstatymo raidės ir esmės. Rašytuose įsta- 
tymuose Žmonės dažniausiai skiria įstatymo raidę nuo 
esmės (sentence). Ir tai teisinga, jei įstatymo raidė supran- 
tama kaip viskas, ką galima suprasti vien iš pačių žodžių. 
Juk beveik visi žodžiai yra daugiareikšmiai patys savai- 
me ar vartojami metaforiškai ir gali būti pavartoti dauge- 
liu reikšmių, tuo tarpu įstatymas yra vienareikšmis. Ta- 
čiau jeigu įstatymą suprantame paraidžiui, tada įstatymo 
raidė ir jo esmė, arba ketinimas, yra tas pat, nes paraidinė 
reikšmė yra ta, kurią įstatymo leidėjo ketinimu privalo 
reikšti įstatymo raidė. Visada manoma, kad įstatymo lei- 
dėjo ketinimas yra teisingumas, nes kitaip manyti apie 

suvereną teisėjas negali, nes tai būtų didelis suvereno įžei- 
dimas. Todėl jeigu įstatymo žodžių nepakanka protingam 
nuosprendžiui priimti, teisėjas privalo papildomai vado- 
vautis prigimtiniu įstatymu, o jei atvejis labai sunkus, 
nuosprendį atidėti, kol gaus kokius nors didesnius įgalio- 
jimus. Pavyzdžiui, rašytas įstatymas skelbia, kad žmo- 
gus, jėga išvarytas iš savo namų, turi būti jėga į juos su- 
grąžintas. Bet, tarkime, atsitiko taip, kad žmogus per 
neapdairumą paliko savo namus atvirus ir sugrįžęs į juos 
buvo jėga neįsileistas; šiuo atveju nėra jokio specialaus 
įstatymo. Betgi akivaizdu, kad šį atvejį apima tas pats 
įstatymas, nes kitaip apskritai niekas negalėtų jo apginti, 
o tai, reikia manyti, prieštarauja įstatymo leidėjo ketini- 
mui. Arba vėl: įstatymas skelbia, kad teisėjas privalo teis- 
ti vadovaudamasis liudytojų parodymais. Antai Žmogus 
neteisingai kaltinamas kokiu nors nusikaltimu, kurį, tei- 
sėjas aiškiai mato, padarė kas nors kitas, o ne kaltinama- 
sis. Šiuo atveju teisėjas negali nei laikytis įstatymo raidės 
ir nubausti nekaltą, nei priimti nuosprendį, prieštarau- 
jantį liudytojų parodymams, nes būtų prasilenkta su įsta- 
tymo raide. Todėl teisėjas turi kreiptis į suvereną, kad šis 
paskirtų kitą teisėją, o jis pats dalyvautų kaip liudytojas. 
Taigi nepatogumas, kuris atsiranda laikantis vien rašyto 
įstatymo žodžių, gali jam padėti atskleisti įstatymo inten- 
ciją ir jį kuo geriausiai paaiškinti; nors joks keblumas ne- 
gali pateisinti nuosprendžio, prieštaraujančio įstatymui. 
Juk kiekvienas teisėjas, sprendžiantis, kas yra teisinga, o 
kas neteisinga, negali spręsti, kas patogu ar nepatogu 
valstybei. 

Teisėjui reikalingi sugebėjimai. Sugebėjimai, reikalin- 
gi geram įstatymo aiškintojui, t. y. geram teisėjui, nėra tie 
patys, kurių reikia advokatui, privalančiam gerai išstudi- 
juoti įstatymus. Mat teisėjas apie nusikaltimo faktą turi 
spręsti vien iš liudytojų parodymų, o įstatymą jis turi 

žinoti vien iš suvereno statutų ir konstitucijų, kuriais re- 
miasi besibylinėjančios šalys arba kuriuos jam pateikia 
kas nors, turintis suvereno įgaliojimus. Teisėjui nebūtina 
rūpintis iš anksto, ką jis nuspręs, nes tai, ką jis turės pa- 
sakyti apie nusikaltimo faktą, sužinos iš liudytojų, o tai, 
ką jis turės pasakyti apie įstatymą, sužinos vykstant pro- 
cesui iš besibylinėjančių šalių pareiškimų ir iš tų, kurie 
turi teisę aiškinti įstatymą vietoje. Anglijos parlamento 
lordai buvo teisėjai, jie išklausydavo ir išspręsdavo dau- 
gumą sunkių bylų, tačiau tik nedaugelis iš jų gerai išma- 
nė įstatymus, o dar mažiau jų buvo profesionalūs teisi- 
ninkai, ir nors jie konsultuodavosi su įstatymų leidėjais, 
paskirtais šiuo tikslu dalyvauti jų parlamento posėdžiuo- 
se, tačiau tik patys lordai turėjo teisę priimti nuosprendį. 
Panašiai paprastuose teismuose teisėjais yra dvylika ben- 
druomenės Žmonių, kurie priima nuosprendį ne tik dėl 
nusikaltimo fakto, bet ir dėl teisės, ir skelbia nuosprendį 
ieškovo arba atsakovo naudai, t. y. jie yra ne tik nusikal- 
timo fakto, bet ir teisės teisėjai; nusikaltimo klausimu jie 
ne tik nusprendžia, ar jis buvo įvykdytas, bet taip pat, ar 
tai buvo žmogžudystė, nužudymas, išdavystė, užpuolimas ir 
pan., o tai jau yra teisiniai apibrėžimai; kadangi manoma, 
kad jie patys nežino įstatymų, ten yra vienas juristas, įga- 
liotas aiškinti jiems įstatymus tuo konkrečiu atveju, kurį 
jie nagrinėja kaip teisėjai. Jeigu teisėjai nusprendžia prie- 
šingai jo nuomonei, jie negali būti kaip nors už tai nu- 
bausti, nebent paaiškėtų, kad jie tai padarė prieš savo 
sąžinę ar buvo papirkti. 

Geras teisėjas, arba geras įstatymų aiškintojas, yra dėl 
šių savybių: pirmiausia dėl gero svarbiausio prigimtinio 
įstatymo, vadinamo teisingumu, supratimo, kuris priklauso 
ne nuo kitų žmonių veikalų skaitymo, o nuo paties žmo- 
gaus įgimto proto gerumo ir nuo mąstymo (meditation); 
manoma, kad jis labiausiai būdingas tiems, kurie turi dau- 

giausia laisvo laiko ir yra labiausiai linkę apie tai mąstyti. 
Antra, dėl paniekos nereikalingam turtui ir privilegijoms bei 
paaukštinimams. Trečia, dėl sugebėjimo sprendžiant išvengti 
visokios baimės, pykčio, neapykantos, meilės ir užuojautos. Ga- 
liausiai, ketvirta, dėl kantrybės išklausyti, didelio dėmesingu- 
mo klausant ir geros atminties, padedančios išlaikyti galvoje, 
apmąstyti ir pritaikyti tai, kas girdeta. 

Įstatymų skirstymas. Įstatymai buvo skirstomi ir dali- 
jami įvairiai, nelygu, kokiais metodais naudojosi žmonės, 
rašę apie juos. Juk šis skirstymas priklauso ne nuo pačių 
įstatymų prigimties, o nuo rašytojo tikslo ir nuo jo nau- 
dojamo metodo. Justiniano Pamokymuose“? randame sep- 
tynias pilietinių įstatymų rūšis: 

1. Princepso ediktai, konstitucijos ir potvarkiai, nes jis buvo 
sutelkęs visą liaudies valdžią. Į juos panašūs yra Anglijos 
karalių potvarkiai. 

2. Visos Romos liaudies dekretai (kartu ir senato), jeigu jie 
buvo senato pateikti balsuoti. Tai buvo įstatymai, iš pra- 
džių aukščiausiosios valdžios, priklausiusios liaudžiai, va- 
lia, ir tie iš jų, kurių nepanaikino imperatoriai, tapo įsta- 
tymais imperatoriaus valdžios galia. Juk visi privalomi 
įstatymai laikomi, įstatymais, nes jie remiasi galia to, ku- 
ris turi valdžią juos atšaukti. Į šiuos įstatymus kai kuo 
panašūs Anglijos parlamento aktai. 

3. Liaudies susirinkimo (be senato) dekretai, jeigu juos pa- 
teikė balsuoti liaudies tribūnas. Mat tie iš jų, kurie nebuvo 
panaikinti imperatorių, liko įstatymais imperatoriškąja ga- 
lia. Panašūs į juos Anglijos bendruomenių rūmų potvar- 
kiai. 

4. Senatus consulta, t. y. senato nutarimai, nes kai Romos 
tauta tapo tokia gausi, kad buvo nepatogu ją surinkti, 
imperatoriai manė esant tikslinga, kad žmonės tartųsi su 
senatu, o ne su tauta. Ir jie šiek tiek panašūs į Valstybės 
tarybos aktus. 

5. Pretorių ir (kai kuriais atvejais) edilų ediktai; tai nelyg 
aukščiausiųjų teisėjų Anglijos teismuose nutarimai. 

6. Responsa prudentum, t. y. sprendimai ir nuomonės tų 
teisininkų, kuriuos imperatorius įgaliojo aiškinti įstatymą 
ir duoti atsakymą tiems, kurie prašys jų patarimo dėl tei- 
sės dalykų; teisėjai, darydami nuosprendį, imperatoriaus 
konstitucijų buvo įpareigoti tų atsakymų laikytis. Tie 
sprendimai būtų panašūs į Anglijos teismo jau išspręstų 
bylų protokolus, jeigu Anglijos teisė verstų teisėjus jais 
vadovautis. Bet Anglijos paprotinės teisės teisėjai iš tiesų 
yra ne teisėjai, o juris consulti, kurių teisėjai, t. y. lordai 
arba dvylika prisiekusiųjų, turi prašyti patarimo teisės 
klausimais. 

7. Taip pat nerašyti papročiai, kurie iš esmės yra įstatymo 
mėgdžiojimas, tyliu imperatoriaus pritarimu tuo atveju, 
jeigu ji neprieštarauja prigimtiniam įstatymui, yra įsta- 
ty mas. 

Įstatymai dar skirstomi į prigimtinius ir teigiamuosius. 
Prigimtiniai yra tie, kurie egzistavo amžinai ir yra vadina- 
mi ne tik prigimtiniais, bet ir doroviniais įstatymais, jų pa- 
grindas yra tokios moralinės vertybės, kaip teisingumas, 
nešališkumas, kitos dvasinės savybės, kurios nuteikia žmo- 
gų taikai ir geraširdiškumui, apie ką aš jau kalbėjau ke- 
turioliktame ir penkioliktame skyriuose. 

Teigiamieji įstatymai neegzistavo amžinai, jie tapo įsta- 
tymais valia tų, kurie turėjo aukščiausiąją valdžią kitiems 
žmonėms, ir yra arba rašyti, arba žinomi žmonėms kokiu 
nors kitu įstatymų leidėjo valios įrodymu. 

Kitoks įstatymų skirstymas. Savo ruožtu kai kurie tei- 
giamieji įstatymai yra žmogiškieji, kai kurie - dieviškieji. Iš 
Žmogiškųjų teigiamųjų įstatymų vieni yra skirstomieji, ki- 
ti- baudžiamieji. Skirstomieji apibrėžia pavaldinių teises, 
paskelbdami kiekvienam žmogui, kokios yra jo teisės, 
kuriomis remdamasis jis įgyja ir išsaugo žemės ar turto 

nuosavybę ir veikimo teisę arba laisvę; šie įstatymai ad- 
resuoti visiems pavaldiniams. Baudžiamieji skelbia, kokia 
bausmė turi būti paskirta įstatymų pažeidėjams, adresuo- 
ti tarnautojams ir pareigūnams, kurie paskirti vykdyti įsta- 
tymą. Nors visi žmonės turėtų žinoti, kokios bausmės nu- 
statytos iš anksto už įstatymo pažeidimą, vis dėlto 
įstatymas adresuotas ne nusikaltėliui (iš kurio negalima 
tikėtis, kad jis pats sąžiningai nubaus pats save), o vals- 
tybės tarnautojams, paskirtiems prižiūrėti, kad bausmė 
būtų įvykdyta. Baudžiamieji įstatymai kartu su skirsto- 
maisiais dažniausiai yra rašytiniai įstatymai ir kartais va- 
dinami nuosprendžiais, nes visi įstatymai yra bendri įsta- 
tymų leidėjo nuosprendžiai arba sprendimai, kaip ir 
kiekvienas atskiras nuosprendis yra įstatymas tam, kurio 
byla nagrinėjama. 

Dieviskieji teigiamieji įstatymai, ir kaip galima suži- 
noti, kad tai įstatymai. Dieviškieji teigiamieji įstatymai (nes 
prigimtiniai įstatymai, būdami amžini ir visuotiniai, yra 
dieviški), būdami Dievo įsakymai (ne amžini ir ne visuo- 
tinai skirti visiems žmonėms, o tik kuriai nors vienai tau- 
tai ar konkretiems asmenims), tokiais paskelbiami tų, ku- 
riuos Dievas įgaliojo juos paskelbti. Tačiau kaip galima 
sužinoti, kad Žmonės, kurie skelbia kai kuriuos teigia- 
muosius įstatymus esant dieviškus, iš tikrųjų yra Dievo 
įgalioti? Dievas gali antgamtiniu būdu paliepti žmogui 
paskelbti šiuos įstatymus kitiems žmonėms. Kadangi įsta- 
tymo esmė yra ta, kad tas, kuris privalės jo laikytis, turi 
būti įsitikinęs, jog skelbiantysis įstatymą iš tiesų yra įga- 
liotas, o kad jis įgaliotas Dievo, natūraliai negalime suži- 
noti: kaip be antgamtinio apreiškimo žmogus gali būti tikras, 
kad tas, kuris skelbia įstatymą, gavo tokį apreiškimą, ir kaip jis 
gali būti įpareigotas paklusti tam įstatymui? Dėl pirmojo klau- 
simo, kaip žmogus gali būti įsitikinęs kito apreiškimu, 
pats negavęs tokio specialiai jam skirto apreiškimo, tad 

akivaizdu, kad tai yra neįmanoma. Nors žmogų ir gali 
paskatinti tikėti tokiu apreiškimu stebuklai, kuriuos jis 
regi aną darant, ar nepaprastas jo gyvenimo šventumas, 
ar nepaprasta išmintis, ar nepaprastai sėkmingi jo veiks- 
mai, kaip nepaprastos Dievo malonės ženklai, tačiau jie 
nėra įtikinami specialaus apreiškimo įrodymai. Stebuklai 
yra stebuklingi darbai, bet tai, kas yra stebuklinga vie- 
nam, kitam gali būti nestebuklinga. Šventumas gali būti 
apsimestas, o akivaizdi sėkmė šiame pasaulyje dažniau- 
siai yra Dievo duota paprastu ir natūraliu būdu. Todėl 
joks žmogus negali neklysdamas savo įgimtu protu suži- 
noti, kad kas nors gavo antgamtišką Dievo valios apreiš- 
kimą. Jis gali tik stipriau ar silpniau tikėti, nelygu, ar tie 
apreiškimo ženklai atrodo įtikinamesni, ar mažiau tikėtini. 

Antrasis klausimas, kaip žmogus gali būti įpareigotas 
klausyti to įstatymo, nėra labai sunkus. Jeigu skelbiamas 
įstatymas neprieštarauja prigimtiniam įstatymui, kuris ne- 
abejotinai yra Dievo įstatymas, ir jeigu jis sutinka jo klau- 
syti, jis pats save įpareigoja. Sakau, įpareigojamas jo klau- 
syti, bet neįpareigojamas juo tikėti, nes žmonių tikėjimas 
ir jų slaptos mintys nepaklūsta įsakymams, o pasiduoda 
tik Dievo įtaigai paprastu ar antgamtiniu būdu. Tikėji- 
mas antgamtiniu įstatymu nėra jo įvykdymas, tai tik pri- 
tarimas jam, ir ne pareiga Dievui, o dovana, kurią Dievas 
nemokamai duoda kam patinka, lygiai kaip ir netikėji- 
mas nėra kurio nors Jo įstatymo pažeidimas, tai tik jų 
visų (išskyrus prigimtinius įstatymus) atmetimas. Tačiau 
tai, ką čia kalbu, taps dar aiškiau, remiantis Šventojo Raš- 
to teikiamais šiuo požiūriu pavyzdžiais ir liudijimais. Su- 
tartis, kurią Dievas sudarė su Abraomu antgamtiniu bū- 
du, buvo tokia: „Štai Sandora, kurios laikysies, tarp manęs ir 
tavęs ir tavo palikuonių po tavęs“ (Pr 17, 10). Abraomo pa- 
likuonys neturėjo to apreiškimo ir apskritai jų dar nebu- 
vo, tačiau jie yra šios Sandoros dalyviai ir privalo paklus- 

ti tam, ką Abraomas paskelbs jiems kaip Dievo įstatymą; 
jie privalėjo klausyti, nes jų pareiga klausyti savo tėvų, 
kurie (jeigu jie nepavaldūs jokiai kitai žemiškai valdžiai, 
kaip buvo Abraomo atveju) turi aukščiausiąją valdžią sa- 
vo vaikams ir tarnams. Tačiau, kai Dievas sako Abrao- 
mui: Tavyje bus palaimintos visos žemės tautos, nes aš žinau, 
kad tu įsakysi savo vaikams ir savo namams po savęs sergėti 
Viešpaties kelią ir daryti teismą ir teisybę, akivaizdu, kad jo 
šeimos, neturėjusios apreiškimo, paklusnumą nulėmė jos 
ankstesnis įsipareigojimas klausyti savo suvereno. Vienas 
Mozė įkopė į Sinajaus kalną pasikalbėti su Dievu, tuo 
tarpu tautai buvo uždrausta artintis prie jo, bauginant 
mirtimi, tačiau ji buvo įpareigota paklusti viskam, ką Mo- 
zė paskelbė jai kaip Dievo įstatymą. Ji buvo įpareigota 
remiantis vien savo pačios paklusimu: „Tu mums kalbėk, ir 
mes klausysime, tenekalba mums Dievas, kad nenumirtume!” 
(Iš 20, 19). Iš šių dviejų vietų pakankamai aiškiai matyti, 
kad valstybėje pavaldinys, neturintis aiškaus ir neabejoti- 
no apreiškimo, specialiai jam apreiškiančio Dievo valią, 
privalo paklusti tokiam valstybės įsakymui; jeigu Žmo- 
nėms būtų suteikta laisvė laikyti Dievo įsakymais savo 
pačių sapnus ir fantazijas ar kitų privačių asmenų sapnus 
ir fantazijas, tai retai kada du Žmonės sutartų, kas yra 
Dievo įsakymas, tačiau iš pagarbos jiems kiekvienas nie- 
kintų valstybės įsakymus. Todėl iš to darau išvadą, kad 
visais atvejais, kurie nėra priešingi dorovės (t. y. prigim- 
tiniam) įstatymui, visi pavaldiniai privalo paklusti įstaty- 
mams, kaip dieviškiems, o tokiais yra skelbiami valstybės 
įstatymai. Taip pataria ir kiekvieno Žmogaus sveikas pro- 
tas, nes kas neprieštarauja prigimtiniam įstatymui, tas gali 
būti paskelbtas įstatymu aukščiausiąją valdžią turinčiųjų 
vardu, ir nėra jokios priežasties, dėl kurios žmonės būtų 
mažiau įpareigoti jo klausyti, negu jis būtų skelbiamas 
Dievo vardu. Be to, nėra pasauly vietos, kur Žmonėms 

būtų leista pripažinti kitus Dievo įstatymus, negu tie, ku- 
riuos tokiais skelbia valstybė. Krikščioniškos valstybės 
baudžia tuos, kurie maištauja prieš krikščionių religiją, o 
kitos valstybės persekioja tuos, kurie skelbia kokią nors 
jų uždraustą religiją. Juk ten, kur nėra valstybės regulia- 
vimo, teisingumas (kuris yra prigimtinis įstatymas, todėl 
ir amžinas Dievo įstatymas) reikalauja, kad kiekvienas 
žmogus galėtų lygiai naudotis laisve. 

Dar vienas įstatymų skirstymas. Įstatymai dar skirsto- 
mi į pagrindinius ir šalutinius; tačiau iš jokio autoriaus aš 
negalėjau sužinoti, ką reiškia pagrindinis įstatymas. Vis 
dėlto toks įstatymų skirstymas gali būti prasmingas. 

Kas yra pagrindinis įstatymas. Pagrindinis įstatymas 
kiekvienoje valstybėje yra tas, be kurio valstybė griūva, 
visiškai sužlunga ir išnyksta, kaip pastatas, kurio pama- 
tai išardyti. Todėl pagrindinis įstatymas yra tas, kuris įpa- 
reigoja pavaldinius palaikyti kiekvieną valdžią, kuri duota 
suverenui, - monarchui ar aukščiausiajam susirinkimui, - 
be kurios vaistybė negali išlikti; pavyzdžiui, teisė skelbti 
karą ir sudaryti taiką, skirti teisėjus, parinkti pareigūnus 
ir suvereno teisė daryti viską, ką jis laikys būtina visuo- 
menės labui. Įstatymas, kurio panaikinimas nesukelia vals- 
tybės suirimo, vadinamas šalutiniu, pavyzdžiui, įstaty- 
mai dėl vieno ir kito pavaldinio ginčų. Tiek apie įstatymų 
skirstymą. 

Skirtumas tarp įstatymo ir teisės. Esu pastebėjęs, kad 
žodžius lex civilis ir jus civile, t. y. įstatymas ir civilinė teisė, 
net mokyčiausi autoriai vartoja kaip papuola, kalbėdami 
apie tą patį dalyką, tačiau to neturėtų būti, nes teisė yra 
laisve, būtent ta laisvė, kurią mums suteikia pilietinis įsta- 
tymas. O pilietinis įstatymas yra įpareigojimas ir atima iš 
mūsų tą laisvę, kurią mums davė prigimtinis įstatymas. 
Iš prigimties kiekvienas žmogus turi teisę apsiginti savo 
paties jėgomis ir preventyviai užpulti įtartiną kaimyną. 

Pilietinis įstatymas atima iš mūsų šią laisvę tais atvejais, 
kai įstatymas mus gina. Taigi lex skiriasi nuo jus, kaip ir 
įpareigojimas nuo laisvės. 

Ir tarp įstatymo ir chartijos. Kaip papuola vartojami 
tam pačiam dalykui žymėti ir įstahymai bei chartijos. Ta- 
čiau chartijos — suvereno dovanos - yra ne įstatymai, o 
atleidimai nuo įstatymo. Įstatyme vartojami žodžiai jubeo, 
injungo - aš įsakau ir reikalauju, o chartijoje yra - dedi, con- 
cessi — aš daviau, suteikiau; tačiau kas duota ar dovanota 
žmogui, nėra jam primesta įstatymo. Įstatymas turi būti 
privalomas visiems valstybės pavaldiniams, tuo tarpu lais- 
vė ar chartija yra suteikiama tik vienam Žmogui ar kai 
kuriems žmonėms. Mat pasakyti, kad visi žmonės valsty- 
bėje turi laisvę kuriuo nors vienu klausimu, būtų tas pat, 
kad šiuo klausimu nebuvo išleista jokio įstatymo, arba 
jeigu jis buvo išleistas, tai dabar yra panaikintas. 


Dvidešimt septintas skyrius 


APIE NUSIKALTIMUS, IŠTEISINIMUS IR KALTĘ 
ŠVELNINANČIAS APLINKYBES 


Kas yra nuodėmė. NUODĖMĖ yra ne tik nusižengimas 
įstatymui, bet ir visiška nepagarba įstatymų leidėjui. To- 
kia nepagarba kartu yra visų jo įstatymų nepaisymas. To- 
dėl nuodėmė gali būti ne tik poelgio vykdymas ar įstaty- 
mo uždraustų žodžių sakymas arba nevykdymas to, ką 
liepia įstatymas, bet ir ketinimas ar tikslas jam nusižengti. 
Ketinimas pažeisti įstatymą tam tikra prasme yra nepa- 
garba tam, kuris privalo reikalauti, kad jo būtų laikoma- 
si. Mėgautis vien svajonėse turimu kito žmogaus turtu, 
tarnais ar jo žmona, neturint jokio ketinimo atimti juos iš 
jo jėga ar gudrybe, nėra įstatymo, kuris sako negeisk, pa- 
žeidimas, taip pat nėra nuodėmė ir malonumas, kurį žmo- 

gus gali patirti įsivaizduodamas ar svajodamas apie to 
žmogaus, iš kurio jis nesitiki nieko kito, o vien tik skriau- 
dų ir nemalonumų, mirtį; nuodėmė yra tik sprendimas 
atlikti kokį nors veiksmą, kuris tokią svajonę paverstų 
tikrove. Patirti malonumą įsivaizduojant, kas žmogui bū- 
tų malonu, jeigu taip būtų iš tikrųjų, yra aistra, tokia bū- 
dinga tiek žmogaus, tiek ir kiekvienos kitos gyvos būty- 
bės prigimčiai, kad laikyti tai nuodėme būtų tas pats, kaip 
laikyti nuodėme, jog esi žmogus. Turėdamas tai omeny, 
aš manau, kad pernelyg griežti ir patiems sau, ir kitiems 
yra tie, kurie mano, kad pirmasis sielos jaudulys (nors ir 
tramdomas Dievo baimės) yra nuodėmė. Tačiau pripažįs- 
tu, kad geriau jau klysti šia kryptimi, nei priešinga. 
Kas yra nusikaltimas. NUSIKALTIMAS - tai nuodėmė, nes 
padaryta (veiksmu ar žodžiu) tai, ką draudžia įstatymas, 
ar nepadaryta to, ką jis liepia. Vadinasi, kiekvienas nusi- 
kaltimas yra nuodėmė, bet ne kiekviena nuodėmė yra nu- 
sikaltimas. Ketinti pavogti ar nužudyti yra nuodėmė, nors 
šis ketinimas niekada nebūtų pareikštas nei žodžiu, nei 
parodytas veiksmu, nes Dievas, kuris žino Žmogaus min- 
tis, gali jį tuo apkaltinti; tačiau kol šis ketinimas nepaaiš- 
kės žengus kokį nors žingsnį ar ištarus žodį, kuriuo rem- 
damasis žemiškasis teisėjas jo ketinimą gali imti įrodinėti, 
jis nevadinamas nusikaltimu; šį skirtumą graikai nusakė 
žodžiais: guaprnua ir šyzAnua arba aitia, kurių pirma- 
sis (verčiamas „nuodėmėe“) reiškė visokį nukrypimą nuo 
įstatymo, o du kiti (verčiami „nusikaltimu“) reiškia tik to- 
kią nuodėmę, kuria vienas žmogus gali apkaltinti kitą. 
Tačiau ketinimais, kurie niekada nepasireiškia jokiu iš- 
oriniu veiksmu, joks žmogus negali apkaltinti kito žmo- 
gaus. Panašiai romėnai žodžiu peccatum, t. y. nuodėme, 
pažymi visokį nukrypimą nuo įstatymo, bet žodžiu cri- 
men (kuris kildinamas iš cerno, o tai reiškia atskleisti) jie 

žymi tik tas nuodėmes, kurios gali būti atskleistos teisė- 
jui, todėl nėra vien ketinimai. 

Ten, kur nėra pilietinio įstatymo, ten nėra ir nusikal- 
timo. Iš šio nuodėmės santykio su įstatymu ir nusikalti- 
mo santykio su pilietiniu įstatymu galima padaryti išva- 
dą, kad, pirma, ten, kur nustoja veikti įstatymas, nebelieka 
ir nuodėmės. Tačiau prigimtinis įstatymas yra amžinas, 
todėl susitarimų nesilaikymas, nedėkingumas, pasipūti- 
mas ir visi poelgiai, priešingi kokioms nors moralinėms 
vertybėms, niekada nenustoja buvę nuodėme. Antra, nu- 
stojus veikti pilietiniam įstatymui, nebėra ir nusikaltimų, 
nes nebelikus jokių kitų įstatymų, išskyrus tik prigimtinį 
įstatymą, niekas negali būti apkaltintas, nes kiekvienas 
žmogus yra pats sau teisėjas ir gali būti apkaltintas tik 
savo paties sąžinės ir išsiteisinti, remdamasis savo ketini- 
mų teisumu. Jeigu jo ketinimas yra teisingas, tai jo poel- 
gis nėra nuodėmė; priešingu atveju - jo poelgis yra nuo- 
dėmė, bet ne nusikaltimas. Trečia, nustojus egzistuoti 
aukščiausiajai valdžiai, nustoja egzistuoti ir nusikaltimai, 
nes kur nėra tokios valdžios, ten nėra ir ginančio įstaty- 
mo, todėl kiekvienas turi teisę gintis savomis jėgomis; 
juk negalima manyti, kad kas nors, įsteigiant aukščiausią- 
ją valdžią, būtų atsižadėjęs savo teisės į savo paties gyvy- 
bę, kurios saugumui ir buvo įkurta suvereno valdžia. Bet 
privalu suprasti, kad tai taikoma tik tiems, kurie patys 
neprisidėjo prie juos gynusios valdžios nuvertimo, nes 
toks nuvertimas yra nusikaltimas nuo pat pradžių. 

Prigimtinio įstatymo nežinojimas niekam negali būti 
pasiteisinimas. Kiekvieno nusikaltimo priežastis yra koks 
nors supratimo trūkumas, ar kokia nors samprotavimo 
klaida, arba netikėta aistrų galia. Supratimo trūkumas yra 
nežinojimas; samprotavimo klaida - klaidinga nuomonė. Ne- 
žinojimas būna trejopas: įstatymo nežinojimas, suvereno ne- 
žinojimas ir bausmės nežinojimas. Dėl prigimtinio įstaty- 

mo nežinojimo niekas negali būti išteisintas, nes yra ma- 
noma, kad kiekvienas subrendęs žmogus žino, jog jis ne- 
turi daryti kitam to, ko jis nenorėtų, kad būtų padaryta 
jam pačiam. Todėl nesvarbu, kur žmogus nuvyktų, jeigu 
jis padaro ką nors, kas prieštarauja prigimtiniam įstaty- 
mui, jis padaro nusikaltimą. Jei žmogus atvyksta iš Indi- 
jos čia ir įtikinėja Žmones priimti naują religiją ar moko 
juos ko nors, kas prieštarauja šalies įstatymams, nors jis 
ir būtų įsitikinęs, jog tai, ko jis moko, yra teisinga, jis daro 
nusikaltimą ir gali būti teisingai už tai nubaustas; ir ne 
vien todėl, kad jo mokslas yra klaidingas, bet ir dėl to, 
kad jis daro tai, kam jis pats nepritartų, jei taip darytų kas 
nors kitas, būtent, jei jis nuvykęs į jo šalį stengtųsi ten 
pakeisti religiją. Tačiau pilietinio įstatymo nežinojimas gali 
būti pasiteisinimas Žmogui svetimoje šalyje tol, kol su 
šiuo įstatymu jis nebuvo supažindintas, nes iki to laiko 
joks pilietinis įstatymas jam nėra privalomas. 

Pilietinio įstatymo nežinojimas kartais gali būti pasi- 
teisinimas. Jeigu šalies pilietinis įstatymas žmonėms nėra 
pakankamai aiškiai paskelbtas, kad panorėję galėtų su juo 
susipažinti, o veiksmas neprieštarauja prigimtiniam įsta- 
tymui, pilietinio įstatymo nežinojimas yra geras pasiteisi- 
nimas. Kitais atvejais šio įstatymo nežinojimas nėra pasi- 
teisinimas. 

Nežinojimas, kas yra suverenas, nėra pasiteisinimas. 
Nežinojimas, kas yra aukščiausioji valdžia Žmogaus įpras- 
toje gyvenamoje vietoje, jo nepateisina, nes jis privalėtų 
žinoti, kokia valdžia jį čia gina. 

Nežinojimas, kokia bausmė laukia, nėra pasiteisini- 
mas. Ten, kur įstatymas yra paskelbtas, nežinojimas, ko- 
kia bausmė laukia, nėra pasiteisinimas. Žmogus, pažeis- 
damas įstatymą, kuris be bausmės baimės būtų ne 
įstatymas, o tušti žodžiai, privalo susilaukti bausmės, nors 
ir nežino, kokia už tai jo laukia, nes, kas laisva valia ką 

nors padaro, tas sutinka su visomis žinomomis savo veiks- 
mo pasekmėmis, o bausmė kiekvienoje valstybėje yra Ži- 
noma įstatymų pažeidimo pasekmė; jeigu ta bausmė yra 
jau nustatyta įstatymo, jis privalo būti nubaustas, jei ne, 
tada jis yra baudžiamas arbitro savarankiškai parinkta 
bausme. Juk teisinga, kad tas, kuris pažeidžia įstatymą, 
paklūsta tik savo paties valiai, todėl turi būti nubaustas 
bausme, kuri priklauso tik nuo valios to, kurio įstatymas 
yra pažeistas. 

Bausmės, paskelbtos prieš padarant nusikaltimą, at- 
leidžia nuo griežtesnės po to. Tačiau, kai bausmė yra 
nurodyta pačiame įstatyme kartu su nusikaltimu arba bū- 
davo skiriama panašiais atvejais, tuomet nusikaltėlis yra 
atleidžiamas nuo griežtesnės bausmės. Jeigu iš anksto Ži- 
noma bausmė nėra pakankamai didelė, kad atgrasytų 
žmones nuo nusikaltimo, ji yra skatinimas taip padaryti; 
kadangi Žmonės, palyginę savo neteisėto poelgio naudą 
su žala, kurią jiems gali padaryti bausmė, tai iš prigimties 
jie būtinai pasirenka tai, kas jiems atrodo būsią naudin- 
giau; todėl, kai jie nubaudžiami griežčiau, nei anksčiau 
buvo numatyta įstatyme, ar griežčiau, negu už tą patį 
nusikaltimą buvo nubausti kiti, vadinasi, juos sugundė ir 
apgavo įstatymas. 

Veiksmas negali būti traktuojamas kaip nusikaltimas, 
remiantis įstatymu, išleistu jau atlikus šį veiksmą. Joks 
įstatymas, išleistas jau po to, kai buvo atliktas koks nors 
veiksmas, negali jo traktuoti kaip nusikaltimo; jeigu tas 
veiksmas prieštarauja prigimtiniam įstatymui, tai įstaty- 
mas jau galiojo prieš įvykdant tą veiksmą; to, ką teigia 
įstatymas, negalima žinoti anksčiau, negu jis buvo išleis- 
tas, todėl jis ir negali būti privalomas. Nors įstatymas, 
draudžiantis tą veiksmą, yra išleistas prieš atliekant tą 
veiksmą, vis dėlto tas, kuris atliko tą veiksmą, yra bau- 
džiamas ta bausme, kuri buvo nustatyta vėliau, negu jis 

nusižengė, jei prieš tai nei raštu, nei pavyzdžiu nebuvo 
nurodyta mažesnė bausmė, dėl ką tik nurodytos prie- 
žasties. 

Neteisingas požiūris į tai, kas teisinga ir neteisinga, 
yra nusikaltimo priežastis. Dėl mąstymo trūkumų (t. y. 
dėl klaidos) žmonės yra linkę pažeisti įstatymus trejopu 
būdu. Pirma, vadovaudamiesi prielaida, paremta klaidin- 
gais principais, pavyzdžiui, matydami, kaip visur ir vi- 
sais amžiais nusikaltimai būdavo pateisinami dėl juos 
įvykdžiusiųjų jėgos ir pergalių, ir kad galingųjų valdžia 
dažnai sutraukydavo savo šalies įstatymų voratinklį; be 
to, tik silpnesnieji įstatymų pažeidėjai ir tie, kuriems ne- 
pavyko įgyvendinti savo sumanymų, buvo laikomi nusi- 
kaltėliais, žmonės savo mąstymo principais ir pagrindais 
laiko tai, kad teisingumas yra vien tušti žodžiai; viskas, ką 
žmogus gali įgyti savo paties sumanumu ir rizika yra jo; visų 
tautų praktika negali būti neteisinga; ankstesnių laikų pavyz- 
džiai yra geri argumentai, kad taip būtų daroma ir toliau, ir 
daugiau panašių dalykų. Kai pripažįstami tokie princi- 
pai, laikoma, kad joks veiksmas pats savaime negali būti 
nusikaltimas, jis tampa juo ne vadovaujantis įstatymu, o 
priklauso nuo sėkmės tų, kurie jį įvykdė; tas pats veiks- 
mas bus doras ar nedoras, nelygu, kaip panorės likimas; 
taigi tai, ką Marijus laikys nusikaltimu, Sula vertins kaip 
nuopelną, o Cezaris (esant tiems patiems įstatymams) vėl 
pavers nusikaltimu, nuolat trikdydami ramybę valstybėje. 

Netikri mokytojai, klaidingai aiškinantys prigimtinį 
įstatymą. Antra, klausydami netikrų mokytojų, kurie ar- 
ba klaidingai aiškina prigimtinį įstatymą, kaip nesuderi- 
namą su pilietiniu įstatymu, arba pateikia kaip įstatymus 
savo pačių teorijas ar ankstesnių laikų tradicijas, kurios 
yra nesuderinamos su pavaldinio pareigomis. 

Klaidingos išvados, mokytojų daromos iš teisingų 
principų. Trečia, darydami klaidingas išvadas iš teisingų 


294 


27. APIE NUSIKALTIMUS, ISTEISINIMUS IR KALTE ŠVELNINANČIAS APLINKYBES 


principų, o tai dažniausiai atsitinka Žmonėms, kurie daro 
skubotas išvadas ir skubotai sprendžia, ką daryti. Tokie 
žmonės yra labai geros nuomonės apie savo protinius su- 
gebėjimus ir mano, kad šitokiems dalykams reikia ne lai- 
ko ir studijų, o pakanka vien gero patyrimo ir įgimto 
nuovokumo, kurį visi žmonės mano turintys; tuo tarpu 
pažinti, kas teisinga ar neteisinga, labai sunku, ir joks 
žmogus į tokį Žinojimą negalėtų pretenduoti be kruopš- 
čių ir ilgų studijų. Nė vienas šio mąstymo trūkumas ne- 
gali pateisinti (nors kai kurie iš jų ir gali būti švelninanti 
aplinkybė) nusikaltusio žmogaus, kuris nori tvarkyti sa- 
vo asmeninius reikalus, ir dar mažiau tų prasižengėlių, 
kurie užima valstybines pareigas, nes tie žmonės mano 
turį pakankamai proto, kurio stoka jie galėtų grįsti savo 
pasiteisinimą. 

Žmonių aistros. Viena iš aistrų, kurios dažniausiai yra 
nusikaltimo priežastis, yra garbės troškimas arba kvailas 
savo pačių pervertinimas, tarsi žmonių vertė priklausytų 
nuo jų proto, turto, kraujo ar kokios nors įgimtos savy- 
bės, o ne nuo turinčiųjų aukščiausiąją valdžią valios. Dėl 
to žmonės daro prielaidą, kad įstatymo nustatytos ir ap- 
skritai visiems pavaldiniams galiojančios bausmės, neturi 
būti jiems skiriamos tokios pat griežtos, kokios jos skiria- 
mos neturtingiems, tamsiems ir paprastiems Žmonėms, 
vadinamiesiems prastuoliams. 

Pasikliovimas turtu. Dažnai žmonės, kurie didžiuojasi 
savo turtu, drąsiai ryžtasi nusikalsti, nes tikisi išvengti 
bausmės, papirkdami teisėjus arba gaudami atleidimą už 
pinigus ar kitokį atsilyginimą. 

Ir draugais. Žmonės, turintys daugybę galingų ir įta- 
kingų giminaičių, ar labai populiarūs ir turintys gerą re- 
putaciją minios akyse, drįsta pažeisti įstatymus, nes tikisi 
daryti spaudimą valdžiai, kuri turi prižiūrėti, kad įstaty- 
mai būtų vykdomi. 

Išmintis. Žmonės, esantys geros ir klaidingos nuomo- 
nės apie savo pačių išmintį, drįsta smerkti valdžios veiks- 
mus, abejoja tų, kurie valdo, autoritetu, ir savo viešais 
pasisakymais taip supainioja įstatymus, kad nusikaltimu 
būtų laikoma tik tai, kas jiems būtų naudinga tokiais lai- 
kyti. Šie žmonės dažnai būna linkę į tokius nusikaltimus, 
kaip sukčiavimas ir savo kaimynų apgaudinėjimas, nes 
mano, kad jų užmačios tokios gudrios, jog niekas jų ne- 
supras. Sakyčiau, tai klaidingo įsitikinimo savo sumanu- 
mu padarinys. Mat iš tų Žmonių, kurie yra pirmieji nera- 
mumų kurstytojai valstybėje, kurioje neišvengiamas 
pilietinis karas, mažai kas išgyvena tiek ilgai, kad išvys- 
tų, kaip išsipildė jų siekiai, taigi jų nusikaltimų nauda 
atitenka tik palikuonims ir tiems, kurie mažiausiai to bū- 
tų norėję; iš to matyti, kad kurstytojai nebuvo tokie iš- 
mintingi, kaip manė. O tie, kurie apgaudinėja, tikėdamie- 
si, kad jų apgavystės niekas nepastebės, dažniausiai 
apsigauna, nes tamsa, kuri, jų nuomone, juos dengia, yra 
ne kas kita, kaip jų pačių aklumas, - ir jie nė kiek negud- 
resni už vaikus, kurie mano, jog yra pasislėpę, jei užsi- 
dengė akis rankomis. 

Apskritai visi tuščiagarbiai žmonės, jeigu jie nėra dro- 
vūs, pasiduoda pykčiui, nes labiau už kitus įprastą pokal- 
bio laisvumą linkę aiškinti kaip panieką šiems. Ir nedaug 
yra nusikaltimų, kurių priežastis negalėtų būti pyktis. 

Nusikaltimų priežastys yra neapykanta, geismas, gar- 
bės troškimas, godumas. Kad dėl neapykantos, geismo, 
garbės troškimo ir godumo jausmų daromi nusikaltimai, 
akivaizdu kiekvienam Žmogui, patyrusiam ir supratin- 
gam, ir apie tai nėra reikalo šnekėti, nebent sakytume, jog 
tai yra silpnybės, būdingos tiek žmogaus, tiek kitų būty- 
bių prigimčiai, todėl jų padarinių galima išvengti tik ne- 
paprastomis proto pastangomis arba nuolatinėmis griež- 
tomis bausmėmis. Mat tie dalykai, kurių žmonės nekenčia, 

nuolat ir neišvengiamai kelia jiems nerimą, todėl arba žmo- 
gus turi turėti begalinę kantrybę, arba nusikratyti šiuo 
nerimu, pašalindamas jo priežastis. Pirmoji sąlyga yra sun- 
ki; antroji daugeliu atvejų neįmanoma, nepažeidus kurio 
nors įstatymo. Garbės troškimas ir godumas taip pat yra 
aistros, kurios nuolat slegia žmogų, tuo tarpu protas ne 
visada padeda joms priešintis, todėl, kai tik atsiranda vil- 
tis likti nenubaustam, išryškėja ir aistrų padariniai. Gei- 
smas, nors trunka neilgai, turi tiek jėgos, kurios pakanka 
nusverti lengvų ir neapibrėžtų bausmių baimę. 

Kartais nusikaltimo priežastis yra baimė, jei, pavyz- 
džiui, žmogui atrodo, kad jam gresia pavojus būti suža- 
lotam. Iš visų jausmų baimė mažiausiai skatina Žmogų 
pažeisti įstatymus. Maža to, tik baimė, išskyrus kai kurias 
kilnias natūras, verčia žmones laikytis įstatymų tada, kai 
atsiranda galimybė turėti naudos ar patirti malonumą, 
juos pažeidus. Vis dėlto daugeliu atvejų nusikaltimas gali 
būti įvykdytas iš baimės. 

Iš tikrųjų ne kiekviena baimė pateisina veiksmą, kurį ji 
sukelia, o vien sužalojimo baimė, kurią vadiname fizine 
baime, ir tik tada, jei Žmogus nemato kito būdo jos atsi- 
kratyti, išskyrus veiksmą. Užpultas žmogus bijo jam tą 
pačią akimirką gresiančios mirties ir nemato kito kelio jos 
išvengti, kaip sužeisdamas užpuoliką. Ir jeigu užpuolikas 
bus sužeistas mirtinai, tai nebus nusikaltimas, nes niekas 
nemanė, kad, įkuriant valstybę, kas nors atsisakė teisės 
ginti savo gyvybę ir kūną, jei įstatymas negali laiku jam 
ateiti į pagalbą. Tačiau užmušti žmogų vien dėl to, kad iš 
jo veiksmų ar grasinimų galiu padaryti išvadą, jog jis nu- 
žudys mane, kai tik pasitaikys proga, be to, jeigu aš turiu 
pakankamai laiko ir priemonių pasinaudoti aukščiausio- 
sios valdžios gynyba, yra nusikaltimas. Arba, jei žmogus 
užgauliojamas ar patiria kokią nors nedidelę skriaudą, o 
įstatymų leidėjai už tai nenumatė jokios bausmės, ma- 

nydami, kad protingas žmogus neturėtų kreipti į tai dė- 
mesio, jis bijo, kad neatkeršijus kiti jį niekins įžeidinėdami 
ir skriausdami, tad, norėdamas to išvengti, pažeidžia įsta- 
tymą ir įbaugina kitus savo asmeniniu kerštu. Tai jau nu- 
sikaltimas, nes žala buvo ne fizinė, o spėjama ir tokia 
maža, kad išauklėtas žmogus arba tikras drąsuolis negali 
kreipti į tai dėmesio, nors šiame krašte prieš ne taip se- 
niai įsigalėjusį paprotį jaunų ir tuščių Žmonių tokios ne- 
didelės skriaudos buvo jautriai išgyvenamos. Žmogus gali 
bijoti ir dvasių ar dėl savo paties prietaringumo, ar dėl 
pernelyg didelio pasitikėjimo kitais žmonėmis, kurie jam 
pasakoja keistus sapnus ir regėjimus ir įteigia, kad dva- 
sios jam pakenks, jeigu jis kažką padarys ar kažko nepa- 
darys, ką liepia ar ką draudžia įstatymas. Ir jeigu tas žmo- 
gus vienaip ar kitaip pažeis įstatymą, jis negalės 
pasiteisinti baime, ir tai bus nusikaltimas. Iš tiesų sapnai 
(kaip anksčiau parodžiau antrame skyriuje) iš esmės yra 
tik miegant pasireiškiantys išlikę vaizdiniai, kuriuos mū- 
sų pojūčiai patyrė budint; kai žmogus kokiomis nors ap- 
linkybėmis nėra įsitikinęs, kad miegojo, jam atrodo, jog 
tai buvo tikras regėjimas. Todėl tas, kuris ryžtasi pažeisti 
įstatymą, remdamasis savo paties ar kito sapnu ar taria- 
mu regėjimu arba kokia nors kita įsivaizduojama nema- 
tomų dvasių galia, nors tai nėra leista valstybės, tas žmo- 
gus nepaiso prigimtinio įstatymo, o tai jau yra tam tikras 
nusižengimas; jis vadovaujasi savo paties ar kito žmo- 
gaus vaizduotės sukurtomis vizijomis, apie kurias nie- 
kada nesužinos, ar tai ką nors reiškia, ar ne; be to, jis 
nežino, ar tas, kuris pasakoja savo sapną, kalba tiesą ar 
meluoja; jeigu tai būtų leista daryti kiekvienam Žmogui 
(kaip turėtų būti pagal prigimtinį įstatymą, jei tai būtų 
leista nors vienam Žmogui), tai nebūtų galima priversti 
laikytis jokio įstatymo, ir taip visos valstybės iširtų. 

Ne visi nusikaltimai yra vienodi. Iš šių skirtingų nusi- 
kaltimų šaltinių aišku, kad visi nusikaltimai nėra (kaip 
teigė senovės stoikai) iš to paties lydinio. Čia yra vietos 
ne tik IŠTEISINIMUI, kai tai, kas atrodė esą nusikaltimas, 
visai tuo nesąs, bet ir KALTĘ ŠVELNINANČIOMS aplinky- 
bėms, dėl kurių nusikaltimas, atrodęs sunkus, virsta leng- 
vesniu. Ir nors visi nusikaltimai vienodai verti neteisin- 
gumo vardo, kaip visoks nukrypimas nuo tiesios linijos 
vienodai yra kreivumas, kaip teisingai yra pažymėję stoi- 
kai, tačiau iš to neišplaukia, kad visi nusikaltimai yra vie- 
nodai neteisingi, lygiai kaip ir visos kreivos linijos nėra 
vienodai kreivos, nors šito stoikai jau nepastebėjo ir ma- 
nė, kad toks pat sunkus nusižengimas įstatymui yra už- 
mušti vištą ir užmušti savo tėvą. 

Visiškas išteisinimas. Veiksmas visiškai pateisinamas 
ir netenka nusikaltimo pobūdžio vien tik tada, jei tuo pat 
metu tam tikras įstatymas nustoja galios ir tampa nepri- 
valomas, nes įstatymo pažeidimas, jeigu jį padarė tas, ku- 
ris privalo paklusti tam įstatymui, yra nusikaltimas. 

Neturėjimas jokių galimybių susipažinti su įstatymu yra 
pagrindas visiškai išteisinti, nes tas įstatymas, apie kurį 
žmogus neturi jokių galimybių sužinoti, nėra jam priva- 
lomas. Bet menkos pastangos apie tai sužinoti neturi būti 
laikomos neturėjimu galimybių ir neturi būti manoma, 
kad koks nors žmogus, laikantis save pakankamai protin- 
gu tvarkyti savo paties reikalus, neturėtų galimybių pa- 
žinti prigimtinių įstatymų, nes jie pažįstami protu, kurio 
jis mano turįs; tik vaikai ir bepročiai nepakaltinami dėl 
nusižengimo prigimtiniam įstatymui. 

Jei Žmogus yra belaisvis ar priešininko valdžioje (o prie- 
šininko valdžioje jis yra tada, kai jo valdžioje yra jis pats 
ar jo pragyvenimo priemonės) ir jeigu jis ką nors daro ne 
savo valia, įstatymas jam nėra privalomas, nes jis turi 
paklusti priešui arba mirti; taigi toks klusnumas nėra nusi- 

kaltimas, nes nė vienam Žmogui neuždrausta (kai įstaty- 
mas jo neapgina) gintis visomis jam įmanomomis prie- 
monėmis. 

Jeigu Žmogus, grasinant jam mirtimi, yra verčiamas da- 
ryti ką nors prieš įstatymą, jis yra visiškai nekaltas, nes 
joks įstatymas negali versti žmogaus atsisakyti savo pa- 
ties išsaugojimo. Jeigu įsivaizduotume, kad toks įstaty- 
mas yra privalomas, tai žmogus vis dėlto samprotautų 
taip: jeigu aš to nepadarysiu, mirsiu iš karto, jeigu tai padary- 
siu, mirsiu vėliau, vadinasi, tai darydamas, aš laimiu laiko gy- 
venti; taigi prigimtis verčia jį atlikti tą veiksmą. 

Jei Žmogus neturi maisto ar kokio nors kito būtino išgy- 
venti daikto ir gali likti gyvas tik atlikdamas kokį nors 
įstatymui prieštaraujantį veiksmą, - pavyzdžiui, jeigu la- 
bai išbadėjęs, jis atima maistą jėga arba jį pavagia, nes 
negali jo įsigyti už pinigus ar gauti kaip išmaldą; arba jei 
gindamas savo gyvybę išplėš iš kito Žmogaus kardą, jis 
bus visiškai išteisintas dėl anksčiau nurodytos priežasties. 

Vykdytojo išteisinimas. Jei veiksmai, prieštaraujantys 
įstatymui, padaryti kieno nors kito įgaliojimu ar įsaky- 
mu, už juos atsako ne vykdytojas, o įgaliotojas, nes nie- 
kas neturi kaltinti už savo paties veiksmus kito, kuris 
buvo vien jo įrankis; tačiau šis veiksmas yra nusikaltimas 
trečiojo asmens, kuriam šiuo veiksmu buvo padaryta 
skriauda, atžvilgiu, mat, pažeisdami įstatymą, tiek įgalio- 
tojas, tiek vykdytojas yra nusikaltėliai. Iš to matyti, kad jo 
vykdytojas yra visiškai išteisinamas, jeigu jis padarė tai, 
kas prieštarauja ankstesniam įstatymui, žmogaus ar susi- 
rinkimo, turinčių aukščiausiąją valdžią, įsakytas. Juk su- 
verenas teisėtai negali pasmerkti šio veiksmo, nes jis yra 
įsakytojas, - o tas, kurio negali teisėtai pasmerkti suvere- 
nas, negali būti teisėtai nubaustas kieno nors kito. Maža 
to, jei suverenas įsako padaryti ką nors tokio, kas prieš- 

tarauja jo paties ankstesniam įstatymui, tai įsakymas dėl 
šio atskiro veiksmo yra įstatymo panaikinimas. 

Jeigu Žmogus ar susirinkimas, kurie turi aukščiausiąją 
valdžią, atsisako kokios nors teisės, svarbios suverenu- 
mui, ir dėl to pavaldiniai įgyja kokią nors laisvę, nesude- 
rinamą su aukščiausiąja valdžia, t. y. su pačiu valstybės 
buvimu, ir jeigu pavaldinys atsisako paklusti įsakymui 
dėl kokio nors dalyko, priešingo jam suteiktai laisvei, tai 
vis dėlto yra nuodėmė ir prieštarauja pavaldinio pareigai; 
juk pavaldinys turėtų Žinoti, kas yra nesuderinama su 
suverenumu, nes aukščiausioji valdžia buvo įsteigta jo 
paties sutikimu ir jo paties saugumui, ir kad tokia su ja 
nesuderinama laisvė buvo jam suteikta negalvojant apie 
jos blogus padarinius. Jeigu pavaldinys ne tik nepaklus, 
bet ir priešinsis valstybės tarnautojui, prižiūrinčiam, kad 
šio įsakymo būtų laikomasi, tada tai jau bus nusikalti- 
mas, nes teisingumo jis galėjo siekti (nedrumsdamas ra- 
mybės) skųsdamasis. 

Nusikaltimai yra įvairių laipsnių, kurie nustatomi, pir- 
ma, pagal šaltinio arba priežasties piktybiškumą; antra, 
pavyzdžio užkrečiamumą; trečia, padarinio žalingumą, 
ketvirta, laiko, vietos ir asmenų aplinkybių sutapimą. 

Pasikliovimas savo galia apsunkina kaltę. Tas pats įsta- 
tymo pažeidimas, jeigu jis padarytas pasikliaujant savo 
galia, turtais ar draugais, kurie priešinsis įstatymo vyk- 
dytojams, yra didesnis nusikaltimas už tą, kuris padaro- 
mas viliantis nebūti atskleistam ar išvengti atsakomybės 
pabėgant; juk viltis, jog galima išvengti bausmės turint 
galios, yra šaknis, iš kurios visais laikais ir kilus viso- 
kioms pagundoms išauga panieka visiems įstatymams, 
tuo tarpu antruoju atveju pavojaus suvokimas, verčiantis 
žmogų bėgti, daro jį paklusnesnį ateity. Nusikaltimas, pa- 
darytas sąmoningai, yra didesnis už tokį patį nusikalti- 
mą, kuris padarytas dėl klaidingo įsitikinimo, jog tai nėra 

nusikaltimas. Mat tas, kuris elgiasi prieš savo paties sąži- 
nę, pasikliauja savo paties ar kita galia, kuri jį skatina ir 
toliau nusikalsti, tuo tarpu tas, kuris nusikalsta klysda- 
mas, vėliau, kai jam parodoma jo klaida, paklūsta įsta- 
tymui. 

Blogi mokytojai sušvelnina kaltę. Tas, kuris klysta pa- 
sitikėdamas mokytojo ar valstybės įgalioto įstatymų aiš- 
kintojo autoritetu, nėra tiek kaltas, kaip tas, kuris klysta 
dėl tvirtos ištikimybės savo principams ir samprotavi- 
mams, nes to, ko moko tas žmogus, įgaliotas valstybės, 
moko valstybė, ir tai panašu į įstatymą, kol pati valstybė 
tai kontroliuoja; dėl to visiškai pateisinami tie nusikalti- 
mai, kurie neneigia aukščiausiosios valdžios ir nepriešta- 
rauja kokiam nors akivaizdžiam įstatymui; tuo tarpu tas, 
kuris ką nors darydamas vadovaujasi asmenine nuomo- 
ne, turi laikytis tvirtai arba nusidėti priklausomai nuo jo 
nuomonės teisingumo ar klaidingumo. 

Nebaudžiamumo pavyzdžiai sušvelnina kaltę. Tas pats 
veiksmas, jeigu už jį buvo nuolatos baudžiami jį padariu- 
sieji žmonės, yra didesnis nusikaltimas, nei tas, už kurį 
daugeliu atvejų nebuvo baudžiama. Tokie pavyzdžiai yra 
paties suvereno suteikta viltis būti nenubaustam. Kadan- 
gi tas, kuris suteikia Žmogui tokią viltį, kad bus atleistas 
nuo bausmės, skatina jį nusikalsti, todėl pats yra nusikal- 
timo bendrininkas ir jis neturi pagrindo visos kaltės naš- 
tos užkrauti nusikaltėliui. 

Iš anksto apgalvotas nusikaltimas sunkina kaltę. Nu- 
sikaltimas, padarytas dėl staigaus aistros protrūkio, nėra 
toks sunkus, kaip tas, kuris padarytas po ilgų apmąsty- 
mų. Pirmuoju atveju kaltę sušvelnina bendras žmogaus 
prigimties silpnumas; o tas, kuris padaro nusikaltimą iš 
anksto jį apgalvojęs, tas apdairiai, kitaip sakant, šalta- 
kraujiškai įvertino įstatymą, bausmę ir nusikaltimo pada- 
rinius Žmonių visuomenei, bet darydamas nusikaltimą vi- 

sa tai paniekino ir aukščiau visko iškėlė savo troškimus. 
Tačiau ūmus jausmų prasiveržimas nėra pakankamas pa- 
grindas visiškai išteisinti, nes laikas tarp pirmojo susi- 
pažinimo su įstatymu ir nusikaltimo įvykdymo turi būti 
pakankamas apsispręsti, ir įstatymo pažeidėjas, apmąsty- 
damas įstatymą, privalėjo įveikti savo blogas aistras. 

Jeigu įstatymas yra viešai paskelbtas, stropiai perskai- 
tytas ir išaiškintas visiems Žmonėms, tai jam prieštarau- 
jantis veiksmas yra sunkesnis nusikaltimas už tą, kuris 
padaromas, kai žmonės yra palikti patys susipažinti su 
įstatymais; tai sukelia sunkumų ir abejonių, verčia juos 
nutraukti savo kasdienę veiklą ir kreiptis į privačius as- 
menis; šiuo atveju dalis kaltės tenka bendram silpnabū- 
diškumui, o pirmuoju atveju tai yra akivaizdus aplaidu- 
mas, bylojantis apie tam tikrą panieką aukščiausiajai 
valdžiai. 

Tylus suvereno pritarimas sušvelnina kaltę. Tie veiks- 
mai, kuriuos įstatymas aiškiai smerkia, bet kuriems įsta- 
tymų leidėjas kitais aiškiais savo valios ženklais tyliai pri- 
taria, yra mažesni nusikaltimai už tokius pat veiksmus, 
kuriuos smerkia ir įstatymas, ir įstatymų leidėjas. Žino- 
dami, kad įstatymų leidėjo valia yra įstatymas, šiuo atve- 
ju čia turime du vienas kitam prieštaraujančius įstaty- 
mus, - tai visiškai išteisintų, jeigu Žmonės turėtų spręsti 
apie tai, kam pritaria suverenas, remdamiesi ne jo aiškiu 
įsakymu, o kitais požymiais ir įrodymais. Kadangi šiuo 
atveju bausmės laukia ne tik už įstatymo laužymą, bet ir 
už jo vykdymą, suverenas iš dalies pats yra įstatymo lau- 
žymo priežastimi, todėl negali pagrįstai suversti viso nu- 
sikaltimo įstatymo pažeidėjui. Pavyzdžiui, įstatymas drau- 
džia dvikovas ir už jas skiria aukščiausią bausmę. Antra 
vertus, tas, kuris atsisako stoti į dvikovą, tampa paniekos 
ir patyčių objektu, ir nėra jokių priemonių, galinčių tai 
palengvinti, nes kartais ir pats suverenas mano, kad tas 

žmogus nėra vertas gauti kokią nors tarnybą ar būti ap- 
dovanotas už karinę tarnybą; todėl, jei žmogus iškviestas 
stoja į dvikovą, manydamas, kad visi žmonės teisėtai sie- 
kia, kad apie juos susidarytų gerą nuomonę tie, kurie turi 
aukščiausiąją valdžią, tai protingiausia būtų jo griežtai 
nebausti, nes dalis kaltės atitenka baudžiančiajam; aš sa- 
kau taip ne todėl, kad norėčiau, jog būtų suteikta laisvė 
keršyti asmeniškai ar kaip nors kitaip rodyti nepaklusnu- 
mą, o rūpindamasis, kad valdovai netiesiogiai neskatintų 
to, ką jie tiesiogiai draudžia. Valdovų pavyzdžiai tiems, 
kurie juos mato, daro ir visada darydavo didesnę įtaką jų 
veiksmams negu patys įstatymai. Ir nors mūsų pareiga 
yra daryti ne tai, ką valdovai daro, o tai, ką jie sako, 
tačiau ši pareiga niekada nebus gerai atliekama, kol Die- 
vas nepanorės suteikti žmonėms nepaprastos ir antgam- 
tiškos malonės, kad šie laikytųsi šios taisyklės. 
Nusikaltimų lyginimas pagal jų padarinius. Palyginę 
nusikaltimus pagal jų padarinius, pamatysime, kad, pir- 
ma, toks pat veiksmas yra sunkesnis nusikaltimas, jeigu 
jis padaro žalą daugybei Žmonių, ir mažesnis, kai paken- 
kia nedaugeliui. Dėl to, jei veiksmas daro žalą ne tik da- 
bar, bet taip pat (savo daromu pavyzdžiu) darys ateity, 
jis yra sunkesnis nusikaltimas, negu tada, kai jis daro žalą 
tik dabar; mat pirmasis yra plintantis, todėl jo daroma 
žala yra didesnė, o antrasis yra bevaisis. Skelbti mokslą, 
priešingą valstybėje nustatytai religijai, yra sunkus nusi- 
kaltimas, jeigu jį daro ne privatus asmuo, o valstybės pri- 
pažintas pamokslininkas. Tokį skirtumą reikia daryti ne- 
garbingo ir palaido gyvenimo arba elgesio, nesuderinamo 
su religija, atveju. Panašiai ir kokios nors nuomonės sklei- 
dimas arba koks nors veiksmas, kuriuo norima susilpnin- 
ti aukščiausiąją valdžią, yra sunkesnis nusikaltimas, jeigu 
jį daro ne paprastas žmogus, o teisės profesorius. Sunkus 
nusikaltimas yra toks pat įstatymo pažeidimas, jeigu jį 

padarė išmintingas žmogus, nes daugelis mėgdžioja jo 
veiksmus, ir lengvesnis nusikaltimas, jeigu taip pasielgė 
paprastas žmogus, nes pirmuoju atveju tokie žmonės ne 
tik įvykdo nusikaltimą, bet moko jo kaip įstatymo kitus 
žmones. Ir apskritai visi nusikaltimai yra tuo sunkesni, 
kuo didesnį jie sukelia skandalą, t. y. kiek jie yra kliūti- 
mis silpniems žmonėms, kurie ne tiek Žiūri į kelią, kuriuo 
eina, kiek į šviesą, kurią kiti žmonės neša prieš juos. 

Laesa Majestas. Taip pat ir priešiški veiksmai prieš esa- 
mą valstybės padėtį yra sunkesni nusikaltimai, negu to- 
kie patys veiksmai, padaryti privatiems asmenims, nes 
pirmuoju atveju žala daroma visiems. Tokie veiksmai yra 
valstybės karinių paslapčių išdavimas priešui, taip pat 
visokie pasikėsinimai prieš valstybės atstovą, monarchą 
ar susirinkimą ir visokie bandymai žodžiu ar veiksmu 
menkinti suvereno autoritetą dabartiniu metu ar ateity; 
šiuos nusikaltimus romėnai vadino crimina laesae majesta- 
His!*, tai ketinimai ar veiksmai, prieštaraujantys pagrindi- 
niam įstatymui. 

Kysininkavimas ir melagingas liudijimas. Sunkesni ir 
tie nusikaltimai, kurie menkina teismo sprendimų galią, 
ir lengvesni, nuo kurių nukenčia tik vienas ar keli asme- 
nys; pavyzdžiui, paimti pinigus už neteisingą nuospren- 
dį ar melagingą liudijimą yra didesnis nusikaltimas, ne- 
gu kaip nors kitaip apgauti žmogų tokia pačia ar net 
didesne suma; mat pirmuoju atveju skriauda padaroma 
ne tik tam, kuris nukentėjo dėl tokių nuosprendžių, bet ir 
visi nuosprendžiai darosi nenaudingi ir yra tik jėgos ir 
asmeninio keršto įrankiai. 

Grobstymas. Valstybės iždo plėšimas ar mokesčių grobs- 
tymas yra didesnis nusikaltimas, negu privataus Žmogaus 
apiplėšimas ar apgavimas, nes apiplėšti valstybę — tai api- 
plėšti daugelį iš karto. 

Valdžios apgaudinėjimas. Apgaule užimti valstybines 
pareigas, klastoti valstybinius antspaudus ar pinigus yra 
didesnis nusikaltimas negu apsimesti kokiu nors kitu pri- 
vačiu asmeniu ar padirbti jo antspaudą, nes valstybės ap- 
gaudinėjimas daro žalą daugeliui žmonių. 

Nusikaltimų privatiems asmenims palyginimas. Iš 
prieštaraujančių įstatymui veiksmų, padarytų privatiems 
asmenims, didesnis nusikaltimas yra tas, jei žala, visuoti- 
ne žmonių nuomone, yra labiausiai juntama. 

Todėl nužudyti, prieštaraujant įstatymui, yra didesnis 
nusikaltimas, negu kaip nors sužeisti, bet išsaugoti gy- 
vybę. 

Nužudyti kankinant yra didesnis nusikaltimas, negu pa- 
prastai nužudyti. 

Žmogaus suluošinimas yra didesnis nusikaltimas negu 
jo turto pagrobimas. 

Žmogaus turto pagrobimas, bauginant mirtimi ar suža- 
lojimu, didesnis nusikaltimas, negu slaptas jo pasisavini- 
mas. 

Slaptas turto pasisavinimas yra didesnis nusikaltimas, 
negu apgaule išviliotas. 

Moters išprievartavimas jėga yra didesnis nusikaltimas, 
negu jos suviliojimas meilikavimu. 

Didesnis nusikaltimas yra suviliojimas ištekėjusios mo- 
ters, negu netekėjusios. 

Toks yra nusikaltimų vertinimas, nors žmonės nevieno- 
dai jautrūs tai pačiai skriaudai. Tačiau įstatymas atsižvel- 
gia ne į atskirą Žmogų, o į bendrus Žmonių polinkius. 

Įžeidimai žmonėms, pareikšti niekinimais, užgauliais žo- 
džiais ar gestais, jeigu jie nepadaro jokios kitos žalos, tik 
sukelia trumpalaikį skausmą tam, kuris įžeidinėjamas, ne- 
buvo aptariami graikų, romėnų ir kitų senovės ir naujųjų 
valstybių įstatymuose, nes buvo manoma, kad tikroji to- 
kio skausmo priežastis yra ne įžeidimas ir užgaulė (kurie 

nepaveikia žmonių, suvokiančių savo vertę), o įžeistojo 
silpnadvasiškumas. 

Taip pat nusikaltimą privačiam asmeniui apsunkina as- 
muo, laikas ir vieta. Nužudyti savo tėvą yra didesnis nu- 
sikaltimas, negu nužudyti ką nors kitą, nes tėvas turi būti 
gerbiamas kaip suverenas (nors jis ir perleido savo val- 
džią pilietiniam įstatymui), ir šią suvereno garbę jis turė- 
jo iš prigimties. Ir apiplėšti vargšą yra didesnis nusikal- 
timas, negu apiplėšti turtuolį, nes vargšui tai labiau 
juntama skriauda. 

Nusikaltimas pamaldų metu ir pamaldoms skirtoje vie- 
toje yra didesnis už tą, kuris įvykdytas kitu laiku ir kitoje 
vietoje; nes pirmasis padarytas iš didesnės paniekos įsta- 
tymui. 

Čia galima būtų pateikti dar daug kitų kaltę sunkinan- 
čių ar švelninančių pavyzdžių, tačiau ir iš mano pateik- 
tųjų kiekvienam Žmogui aišku, kaip nustatyti kurio nors 
nusikaltimo dydį. 

Kas yra valstybiniai nusikaltimai. Kadangi beveik visi 
nusikaltimai daro žalą ne tik kokiam nors privačiam as- 
meniui, bet ir valstybei, tai toks nusikaltimas, kai kaltini- 
mas pateikiamas valstybės vardu, vadinamas valstybiniu 
nusikaltimu, o kai jį pateikia privatus asmuo, - privačiu 
nusikaltimu. Atitinkamai ir teismo kaltinimai vadinami 
valstybiniais kaltinimais, judicia publica, karūnos kaltini- 
mais arba privačiais kaltinimais. Pavyzdžiui, jei kaltini- 
mą žmogžudyste pateikia privatus asmuo, kaltinimas yra 
privatus, jeigu kaltintojas yra suverenas, kaltinimas va- 
dinamas valstybiniu. 


Dvidešimt aštuntas skyrius 
APIE BAUSMES IR APDOVANOJIMUS 
Bausmės apibrėžimas. Bausmė yra blogis, valstybės val- 
džios skiriamas tam, kuris padarė ar nepadarė ko nors, ką ta 

pati valdžia laiko įstatymo pažeidimu, ir tai daroma dėl to, kad 
žmonių valia būtų labiau nusiteikusi paklusti. 

Iš kur atsiranda teisė bausti. Prieš darydamas iš baus- 
mės apibrėžimo kokią nors išvadą, turiu atsakyti į vieną 
labai svarbų klausimą, būtent, iš kur atsirado teisė ar val- 
džia bausti bet kuriuo atveju? Mat remiantis tuo, kas bu- 
vo pasakyta anksčiau, joks susitarimas negali nė vieno 
įpareigoti nesipriešinti prievartai, vadinasi, negalima ma- 
nyti, kad kas nors davė teisę kitam Žmogui, kad šis jam 
taikytų prievartą. Įsteigiant valstybę, kiekvienas Žmogus 
atsisako teisės ginti kitą, bet ne teisės gintis pačiam. Taip 
pat įsipareigoja padėti tam, kuris turi aukščiausiąją val- 
džią, bausti kitą, bet ne save. Tačiau susitarimas padėti 
suverenui daryti blogį kitam, jeigu tas, kuris susitaria, 
pats neturi teisės to daryti, nėra suteikimas jam teisės 
bausti. Iš čia aišku, kad teisė bausti, kurią turi valstybė (t. 
v. tas arba tie, kurie jai atstovauja), nėra pagrįsta kokia 
nors pavaldinių nuolaida ar dovana. Tačiau aš jau minė- 
jau, kad iki valstybės įsteigimo kiekvienas žmogus turėjo 
teisę į viską ir teisę daryti viską, ką tik jis manė esant 
būtina savo paties saugumui, pavyzdžiui, pavergti, su- 
žeisti ar nužudyti bet kurį Žmogų, jeigu to jam reikėjo 
šiam tikslui pasiekti. Ir tai yra šios teisės bausti, kuri yra 
realizuojama kiekvienoje valstybėje, pagrindas. Kadangi 
pavaldiniai nesuteikia suverenui šios teisės, tačiau, atsi- 
sakydami savųjų [teisių], padidina jo galimybes savo tei- 
se naudotis taip, kaip manys esant reikalinga visų jų 
saugumui; taigi ši teisė buvo jam ne duota, o tik palikta, 
ir palikta vien jam, ir (išskyrus ribas, kurias jam nustato 
prigimtinis įstatymas) palikta tokia, kokia ji buvo iš pri- 
gimties ir esant kiekvieno karo su savo kaimynu padėčiai. 

Asmeninė skriauda ir asmeniškas kerštas nėra baus- 
més. Iš bausmės apibrėžimo aš darau išvadą, kad, pirma, 
nei asmeninis kerštas, nei skriauda privatiems asmenims 

negali būti iš tikrųjų vadinami bausme, nes jie kyla ne iš 
valstybės valdžios. 

Nei atsisakymas paaukštinti tarnyboje. Antra, paval- 
dinio ignoravimas ir nepakėlimas į aukštesnes pareigas 
nėra bausmė, nes šiuo atveju joks naujas blogis jam neda- 
romas, jis tik paliekamas tokioje padėtyje, kurioje buvo 
prieš tai. 

Nėra bausmė ir skausmas, sukeltas be teismo nuo- 
sprendžio. Trečia, blogis, padarytas valstybės valdžios 
teismo nuosprendžiu, negali būti vadinamas bausme, o 
tik priešišku veiksmu, nes poelgis, už kurį Žmogus yra 
baudžiamas, pirmiausia turi būti įvertintas valstybės val- 
džios kaip įstatymo pažeidimas. 

Nei skausmas, sukeltas užgrobtos valdžios. Ketvirta, 
blogis, padarytas užgrobtos valdžios ir teisėjų, neturinčių 
suvereno įgaliojimų, nėra bausmė, o tik priešiškumo ak- 
tas, nes užgrobtos valdžios veiksmų neįgaliojo nuteistasis 
asmuo, todėl jie nėra valstybės valdžios veiksmai. 

Nei skausmas, sukeltas nepaisant būsimo gėrio. Penk- 
ta, visoks blogis, sukeltas be ketinimo ar galimybės nu- 
teikti nusikaltėlį ar jo pavyzdžiu kitus žmones paklusti 
įstatymams, nėra bausmė, o priešiškumo aktas, nes be 
tokio tikslo jokia žala negali būti pavadinta bausme. 

Natūralios blogio pasekmės nėra bausmės. Šešta, ta- 
da, kai tam tikri veiksmai dėl natūralios dalykų eigos 
sukelia baisias pasekmes, pavyzdžiui, kai Žmogus, už- 
puolęs kitą, pats būna užmuštas ar sužeistas, arba kai jis, 
padaręs kokį nors nusikaltimą, suserga, tai tokia žala, nors 
ir galima būtų sakyti, kad tai buvo Dievo bausmė, nes jis 
yra visatos kūrėjas, tačiau ji negali būti pavadinta baus- 
me Žmonių požiūriu, nes ją padarė ne Žmonių valdžia. 

Jeigu žala yra mažesnė už naudą, gautą pažeidus įsta- 
tymą, tai ji nėra bausmė. Septinta, jeigu pažeidėjo pada- 
ryta žala yra mažesnė už naudą ar pasitenkinimą, kuris 

yra natūraliai susijęs su padarytu nusikaltimu, ji neatitin- 
ka bausmės apibrėžimo ir veikiau yra kaina, sumokėta už 
padarytą nusikaltimą, arba jo išpirka, o ne bausmė. Ka- 
dangi bausmės pagrindinis tikslas - nuteikti žmones pa- 
klusti įstatymams, o šis tikslas nepasiekiamas; jeigu baus- 
mė mažesnė už naudą, gautą pažeidus įstatymą, ji duoda 
visai priešingą rezultatą. 

Jei nustatyta įstatymo bausmė yra didesnė už nustaty- 
tą žalą, tai nėra bausmė, o priešiškumas. Aštunta, jeigu 
už tam tikrą nusikaltimą yra paties įstatymo nustatyta ir 
nurodyta vienokia bausmė, bet už šį nusikaltimą paski- 
riama didesnė, tai šis padidinimas yra ne bausmė, o prie- 
šiškas veiksmas. Mat bausmės tikslas yra ne kerštas, o 
įbauginimas, ir nežinomos didelės bausmės baimė, išnyks- 
ta paskelbus mažesnę bausmę, todėl šis nelauktas padidi- 
nimas nėra bausmės dalis Tačiau ten, kur įstatymas visai 
nenumato bausmės, visoks padarytas blogis yra bausmės 
prigimties. Kadangi tas, kuris ryžtasi pažeisti įstatymą, 
už ką nėra nustatyta jokia bausmė, tas tikisi neapibrėžtos, 
t. y. savavališkos, bausmės. 

Žala už veiką, prieš priimant įstatymą, nėra bausmė. 
Devinta, žala už veiką, prieš priimant įstatymą, kuris už- 
draudė šią veiką, yra ne bausmė, o priešiškas veiksmas, 
nes kol nėra įstatymo, tol tas įstatymas negali būti pažeis- 
tas. Todėl žala, padaryta prieš išleidus įstatymą, yra ne 
bausmė, o priešiškas veiksmas. 

Valstybės atstovas nebaudžiamas. Dešimta, žala, pa- 
daryta valstybės atstovui, yra ne bausmė, o priešiškas 
veiksmas nes bausmės prigimčiai būdinga tai, kad ji ski- 
riama valstybės valdžios, kuri yra tik valstybės atstovo 
valdžia. 

Žala maištininkams daroma vadovaujantis karo teise, 
o ne kaip bausmė. Galiausiai žala, padaryta, tiems kurie 
yra paskelbti priešais, neįeina į bausmės sąvoką, nes jie 

arba niekada nesilaikė įstatymo, todėl negali jo pažeisti, 
arba buvo jam paklusnūs, bet vėliau paskelbė, kad nebe- 
nori jam paklusti, vadinasi, jie negali jo pažeisti, tai vi- 
sokia žala, kuri gali būti jiems padaryta, turi būti laikoma 
priešišku veiksmu. Tačiau tam, kuris paskelbtas valsty- 
bės priešu, visoks padarytas blogis yra teisėtas. Vadinasi, 
jei pavaldinys veiksmu ar žodžiu sąmoningai ir tyčia 
griauna valstybės atstovo autoritetą (nesvarbu, kokia baus- 
mė anksčiau buvo paskirta už valstybės išdavimą), jis ga- 
li būti teisėtai taip nubaustas, kaip to panorės atstovas, 
nes, neigdamas savo pavaldumą įstatymui, jis neigia ir 
tokią bausmę, kuri buvo nustatyta įstatymo, todėl nuken- 
čia kaip valstybės priešas, t. y. pagal jos atstovo valią. 
Mat nustatytos įstatyme bausmės, skirtos pavaldiniams, 
bet ne priešams, o tokie yra pavaldiniai, tokiais tapę savo 
pačių aktu, sąmoningai maištaujantys ir neigiantys aukš- 
čiausiąją valdžią. 

Pirmasis ir bendriausias bausmių skirstymas yra skirsty- 
mas į dieviškąsias ir žmogiškąsias bausmes. Apie pirmąsias 
aš dar turėsiu progos pakalbėti vėliau tinkamesnėje vietoje. 

Žmogiškosios yra tos bausmės, kurios taikomos žmogaus 
įsakymu ir yra arba fizinės, arba piniginės, arba nešlovė, 
arba įkalinimas, arba ištrėmimas, arba visų jų mišinys. 

Fizinės bausmės. Fizinė bausmė yra ta, kuri paskirta kū- 
nui tiesiogiai to, kuris ją skiria, ketinimu: pavyzdžiui, pla- 
kimas rykšte, sužalojimas ar atėmimas tokių fizinių ma- 
lonumų, kuriais prieš tai žmogus galėjo teisėtai džiaugtis. 

Aukščiausia bausmė. Fizinės bausmės skirstomos į auks- 
čiausią (capital) bausmę ir mažesnes bausmes. Aukščiausia 
bausmė yra mirties bausmė, kuri yra paprasta arba su 
kankinimais. Mažesnės už aukščiausią yra plakimas rykš- 
tėmis, sužeidimai, sukaustymas grandinėmis ar koks nors 
kitas iš esmės nemirtinas fizinis skaudinimas. Jeigu nu- 
baustąjį šia bausme mirtis ištinka ne baudėjo ketinimu, 

bausmė nelaikoma aukščiausia, nes sužalojimas buvo mir- 
tinas dėl nenumatyto atsitiktinumo; šiuo atveju mirtis ne- 
buvo specialiai sukelta, ji buvo atsitiktinė. 

Piniginė bausmė - tai ne tik tam tikros pinigų sumos, 
bet ir žemių ar kokių nors kitokių gėrybių, kurios papras- 
tai yra perkamos ir parduodamos už pinigus, nusavini- 
mas. Tuo atveju, kai yra įstatymas, pagal kurį skiriama 
tokia bausmė, siekiant gauti pinigų iš jo pažeidėjų, tai iš 
tikrųjų nėra bausmė, o kaina, kurią reikia sumokėti už 
privilegiją arba atleidimą nuo įstatymo, kuris visiškai ne- 
uždraudžia to veiksmo, o draudžia tik tiems, kurie ne- 
įstengia sumokėti pinigų, išskyrus tuos atvejus, kai įsta- 
tymas yra prigimtinis arba religijos dalis, nes tada turime 
ne atleidimą nuo įstatymo, o jo pažeidimą. Pavyzdžiui, 
kai įstatymas numato piniginę baudą tiems, kurie mini 
Dievo vardą be reikalo, sumokėta bauda nėra leidimas 
prisiekinėti jo vardu, o bausmė už neliečiamo įstatymo 
pažeidimą. Panašiai yra ir tada, jei įstatymas reikalauja 
sumokėti tam tikrą pinigų sumą nukentėjusiajam; tai yra 
tik atlyginimas už nuskriaustajam padarytą žalą ir atme- 
timas jo ieškinio, bet nepanaikinimas skriaudiko nusi- 
kaltimo. 

Neslovė. Nešlove yra toks valstybės daromas blogis, ku- 
ris yra gėdingas, arba praradimas tokio gėrio, kuris laiko- 
mas labai gerbtinas valstybėje. Mat kai kurie dalykai gar- 
bingi iš prigimties, pavyzdžiui, drąsa, kilnumas, jėga, 
išmintis ir kai kurios fizinės ir dvasinės savybės; kiti yra 
padaryti garbingais valstybės, pavyzdžiui, pasižymėjimo 
ordinai, titulai, pareigos ir kiti suvereno palankumo žen- 
klai. Pirmųjų (nors jų gali stokoti iš prigimties arba dėl 
kokios nors nelaimės) negali atimti įstatymas, todėl jų 
praradimas nėra bausmė. Tačiau antruosius gali atimti 
valstybės valdžia, kuri ir padarė juos garbingus, todėl iš 
tikrųjų tai yra bausmė. Tokia bausmė yra atėmimas iš 

nuteistų Žmonių ordinų, titulų ir pareigų arba jų pažemi- 
nimas, arba paskelbimas, kad jie negali jų turėti ateityje. 

Įkalinimas. Įkalinimas yra tada, kai valstybės valdžia 
atima laisvę iš žmogaus; tai gali atsitikti dviem atvejais. 
Pirmuoju, kai norima apsaugoti kaltinamąjį, antruoju, kai 
nuteistasis pasmerkiamas kentėti. Pirmuoju atveju tai nė- 
ra bausmė, nes nė vienas Žmogus negali būti nubaustas, 
kol nebaigta jo byla ir jis buvo nepaskelbtas kaltu. Todėl 
tokia skriauda, padaryta Žmogui sukaustant jį grandinė- 
mis ar kaip nors kitaip jį suvaržant, pranokstanti tai, kas 
būtina jo apsaugojimui, prieštarauja prigimtiniam įstaty- 
mui. Antruoju atveju yra bausmė, nes šis blogis padary- 
tas valstybės valdžios už ką nors, ką toji pati valdžia lai- 
ko įstatymo pažeidimu. Žodžiu, įkalinimą aš suprantu kaip 
visokį judėjimo apribojimą bei suvaržymą išorine kliūti- 
mi, ar tai būtų namas, paprastai vadinamas kalėjimu, ar 
sala, kurioje, kaip sakoma, žmonės yra įkalinami, arba 
priverstinių darbų vieta, kaip senovėje žmonės būdavo 
nuteisiami dirbti akmens skaldyklose, o šiais laikais - ga- 
lerose, ar tai būtų grandinės arba kokia nors kita kliūtis. 

Ištrėmimas. Žmogaus už nusikaltimą nuteisimas išvykti 
iš valstybės teritorijos ar iš tam tikros jos dalies ir nusta- 
tytu laiku ar niekada į ją nesugrįžti vadinama ištrėmimu; 
iš esmės tokia priemonė, be kitų aplinkybių, neatrodo 
esanti bausmė, tai veikiau pabėgimas ar valstybės įsaky- 
mu išvengimas bausmės pabėgant. Ciceronas sako, kad 
Romos mieste niekada nebuvo tokios bausmės ir vadina 
ją Žmonių, kuriems gresia pavojus, gelbėjimu. Juk jeigu 
ištremtas Žmogus gali naudotis savo turtu ir pajamomis, 
gaunamomis iš savo žemių, tai vien oro pakeitimas nėra 
bausmė; ir tai neišeina valstybei į naudą, nes dėl šios 
naudos ir nustatytos visos bausmės (t. y. formuoti žmo- 
nių valią, kad jie laikytųsi įstatymo), o dažnai net padaro 

jai žalą. Mat ištremtas žmogus yra tikras jį ištrėmusios 
valstybės priešas, nes jau nėra jos narys. Jeigu jis ne tik 
ištremiamas, bet iš jo atimama žemės ir turtai, tada baus- 
mė yra ne tremtis; tai turi būti laikoma pinigine bausme. 

Nekaltų pavaldinių nubaudimas prieštarauja prigim- 
tiniam įstatymui. Visokios nekaltų pavaldinių bausmės, 
didelės ar mažos, prieštarauja prigimtiniam įstatymui, nes 
bausmė būna tik už įstatymo pažeidimą, todėl nekaltas 
žmogus negali būti baudžiamas. Tokia bausmė pažeidžia, 
pirmiausia, tą prigimtinį įstatymą, kuris draudžia visiems 
žmonėms kerštauti turint kokį nors kitą tikslą, o ne vien 
ateities gėrį, nes valstybė negali turėti jokios naudos iš to, 
kad bus nubaustas nekaltas žmogus. Antra, tokia bausmė 
pažeidžia tą prigimtinį įstatymą, kuris draudžia nedėkin- 
gumą; Žinant, kad kiekviena aukščiausioji valdžia iš pra- 
džių gavo kiekvieno pavaldinio sutikimą tam, kad jis bū- 
tų ginamas visą laiką, kol jis neprieštaraus jos veiksmams, 
todėl nekalto žmogaus nubaudimas yra už gėrį atsilygi- 
nimas blogiu. Trečia, tokia bausmė prieštarauja prigimti- 
niam įstatymui, kuris reikalauja teisingumo, - t. y. atly- 
ginti kiekvienam pagal nuopelnus, o to nesilaikoma, jei 
nubaudžiamas nekaltas. 

Bet žala, padaryta nekaltiems žmonėms per karą, pri- 
gimtiniam įstatymui neprieštarauja. Visoks blogis, pa- 
darytas nekaltam žmogui, bet kuris nėra pavaldinys, ne- 
prieštarauja prigimtiniam įstatymui, jei tai daroma 
valstybės labui ir nepažeidžia jokio ankstesnio susitari- 
mo. Mat visi žmonės, kurie nėra pavaldiniai, yra priešai 
arba nustojo tokiais būti dėl kokių nors ankstesnių susi- 
tarimų. Bet su priešais, kurie, valstybės manymu, gali pa- 
daryti jai žalos, laikantis prigimtinės teisės, privalu kovo- 
ti, o kare kalavijas nesirenka, ir nugalėtojas, kaip senovėje, 
neskirsto, kas yra kaltas ir kas nekaltas, ir pasigaili tik 
tiek, kiek tai gali būti naudinga savo liaudžiai. 

Kaip ir tas blogis, kuris buvo padarytas atviriems mais- 
tininkams. Tuo pačiu pagrindu kerštas taip pat teisėtai 
taikomas ne tik tiems pavaldiniams, kurie sąmoningai 
griauna valstybės autoritetą, bet ir jų tėvams, taip pat 
trečiai ir ketvirtai kartai, kol kas dar nesamai, vadinasi, 
nekaltai dėl to nusikaltimo, už kurį yra baudžiama; mat 
šis pažeidimas iš esmės yra atsisakymas savo pilietybės, 
o tai jau yra grįžimas į karo padėtį, dažniausiai vadinamą 
maištų; tie, kurie taip nusikalsta, baudžiami ne kaip pa- 
valdiniai, o kaip priešai, nes maištas — tai atnaujintas karas. 

Atlyginimas yra arba užmokestis, arba malonė. ATLY- 
GINIMAS yra arba dovana, arba atlyginimas pagal sutartį. 
Pagal sutartį atlyginimas vadinamas užmokesčiu, arba al- 
ga, kuri yra nauda, priklausanti už atliktą ar pažadėtą 
paslaugą. Kai atsilyginama dovana, tai ši yra nauda, gau- 
ta iš tų, kurie ją dovanoja, malonės, ir turi paskatinti žmo- 
nes daryti paslaugą dovanojantiesiems arba sudaryti ga- 
limybes daryti tokias paslaugas. Todėl, kai suverenas 
paskiria algą už kokią nors valstybinę tarnybą, tas, kuris 
ją gauna, privalo juridiškai atlikti savo pareigą; priešingu 
atveju jis privalo vien iš pagarbos pareikšti padėką ir 
stengtis atsilyginti. Mat Žmonės, nors ir neturi teisėtos 
galimybės atsisakyti, kai jiems įsakoma mesti savo asme- 
ninę veiklą ir tarnauti valstybei be atlyginimo ar algos, to 
daryti jų neįpareigoja nei prigimtinis įstatymas, nei vals- 
tybės įsteigimas, nebent ta tarnyba negali būti kitaip at- 
likta; nes manoma, kad suverenas gali naudotis visomis 
savo pavaldinių lėšomis tiek, kiek eilinis kareivis - reika- 
lauti jam priklausančio užmokesčio už karo tarnybą. 

Gėrybės, duodamos iš baimės, nėra atlyginimas. Gè- 
rybės, kuriomis suverenas iš baimės apdovanoja pavaldi- 
nį dėl kokios nors jo galios ar dėl to, kad jis gali padaryti 
žalą valstybei, iš tikrųjų nėra atlyginimas, nes šiuo atveju 


315 


II. APIE VALSTYBĘ 


nėra jokio susitarimo; mat kiekvienas žmogus ir be susi- 
tarimo privalo nekenkti valstybei; tai nėra ir malonė, nes 
gėrybės atiduotos iš baimės, kuri neturėtų būti būdinga 
aukščiausiajai valdžiai; šie atlyginimai veikiau yra aukos, 
kurias suverenas (kaip asmuo, o ne kaip valstybės atsto- 
vas) aukoja, kad nuramintų nepatenkintuosius, kuriuos 
laiko galingesnius už save, bet tai skatina ne paklusnu- 
mą, o priešingai, pastūmėja toliau ir daugiau reikalauti. 

Nuolatinės ir atsitiktinės algos. Kai kurios algos yra 
nuolatinės ir mokamos iš valstybės iždo, o kitos - nenuo- 
latinės ir atsitiktinės, gaunamos už atliekamas pareigas, 
už kurias jos yra nustatytos; pastarosios kai kuriais at- 
žvilgiais yra žalingos valstybei, pavyzdžiui, teismuose, 
kur teisėjų ir teisingumo rūmų tarnautojų pelnas priklau- 
so nuo išnagrinėtų bylų kiekio, neišvengiamai atsiranda 
du nepatogumai. Pirmas, tai bylų didinimas, nes kuo dau- 
giau bylų, tuo didesnė nauda; antras, priklausantis nuo 
šio, yra teismų tarpusavio varžybos, - kiekvienas teismas 
sau susigriebia tiek bylų, kiek tik įstengia. Tačiau vykdo- 
mosiose įstaigose tokių nepatogumų nebūna, nes jų dar- 
bo apimtis negali būti padidinta jų pačių pastangomis. 
Tad tiek ir pakaks apie bausmę ir atlyginimą, kurie yra 
tarsi nervai ir sausgyslės, padedantys judėti valstybės ga- 
lūnėms ir sąnariams. 

Iki šiol aš apibūdinau žmogaus (kurio išdidumas ir ki- 
tos aistros privertė jį patį paklusti valdžiai) prigimtį, kar- 
tu ir didžią valdovo galią, kurią aš sulyginau su Leviata- 
nu, pateikdamas palyginimą iš paskutinių dviejų Jobo 
knygos 41 skyriaus eilučių, kur Dievas, vaizduodamas 
didžiulę Leviatano jėgą, vadina jį išdidžiųjų karaliumi. 
„Žemėje lygaus jam nėra; — sako jis; — tai kūrinys be baimės. 
Jis mato visa, kas didinga; jis visų išdidžiųjų gyvūnų karalius“. 
Tačiau jis yra mirtingas ir pasmerktas supūti, kaip ir visi 

kiti žemės kūriniai, o danguje (nors ne žemėje) yra tas, 
kurio jis turi bijoti ir kurio įstatymams jis irgi turi paklus- 
ti, todėl tolesniuose skyriuose aš kalbėsiu apie ligas ir jo 
mirtingumo priežastis, ir apie tai, kokiems prigimtiniams 
įstatymams jis privalo paklusti. 


Dvidešimt devintas skyrius 


APIE TAI, KAS SILPNINA VALSTYBĘ 
IR LEMIA JOS ŽLUGIMĄ 


Valstybių žlugimas dėl jų netobulo įsteigimo. Nors ir 
nieko, ką sukuria mirtingieji, negali būti amžino, bet jei 
žmonės vadovautųsi protu, kuriuo jie giriasi, jų valstybės 
galėtų būti apsaugotos bent jau nuo mirties dėl vidaus 
ligų. Mat savo įsteigimo prigimtimi jos yra numatytos 
gyventi tol, kol gyvuos Žmonija ar prigimtiniai įstatymai, 
ar pats teisingumas, kuris teikia joms gyvybę. Todėl, kai 
jos žlunga ne dėl išorinės prievartos, o dėl vidaus netvar- 
kos, kalti yra žmonės ne kaip valstybių medžiaga, o kaip 
valstybių kūrėjai ir vadovai. Kai Žmonės, pavargę nuo ne- 
tvarkingo stumdymosi ir savitarpio pjautynių, iš visos šir- 
dies trokšta prisitaikyti vienas prie kito ir sulipdyti vieną 
tvirtą ir ilgalaikį pastatą, tai dėl nesugebėjimo sukurti tin- 
kamus įstatymus, kuriais jie suderintų savo veiksmus, ir 
taip pat stokodami kuklumo ir kantrybės, kad susitaikytų 
su tuo, jog lyginamos jų lig tol buvusios didybės šiurkš- 
čios ir grubios pusės, jie negali be labai gabaus architekto 
pagalbos būti drauge surinkti į jokį kitokį, o vien tik į 
netvarų pastatą, kuris vargu ar gyvens ilgiau nei jie patys 
ir tikrai užgrius ant jų palikuonių galvos. 

Todėl prie valstybės negalių aš pirmiausia priskirčiau 
tas, kurios atsiranda dėl netobulo įsteigimo ir primena 

natūralaus kūno ligas, kurios atsiranda dėl nenormalaus 
gimdymo. 

Absoliučios valdžios trūkumas. Viena iš ligų yra ši, 
kad žmogus, norėdamas įgyti karalystę, kartais tenkinasi ma- 
žesne valdžia, negu jos būtinai reikia taikai ir valstybei apginti. 
Todėl, kai valstybės saugumui tenka panaudoti valdžią, 
kurios buvo atsisakyta, tai darosi panašu į jos neteisėtą 
aktą, kuris nuteikia daugybę Žmonių (atsiradus progai) 
maištauti; panašiai kaip vaikams, gimusiems iš nesveikų 
tėvų arba pasmerktiems anksti mirti, arba dėl nenorma- 
laus pradėjimo blogumas pasireiškia tulžies išsiliejimu ir 
šašais. Karaliai, atsisakydami patys kai kurios tokios bū- 
tinos valdžios, ne visada (nors kartais) jie tai daro iš ne- 
žinojimo to, kas yra būtina jų pareigoms, kurių jie imasi, 
vykdyti; dažnai jie tai daro tikėdamiesi, kad galės vėl ją 
susigrąžinti, kai tik to panorės. Jie samprotauja neteisin- 
gai, nes tuos, kurie vers juos laikytis savo pažadų, palai- 
kys užsienio valstybės, kurios dėl savo pačių pavaldinių 
gerovės retai praleidžia progą susilpninti kaimyninę vals- 
tybę. Pavyzdžiui, Kenterberio arkivyskupą Thomasą Bec- 
ketą prieš Henriką II palaikė popiežius, nes dvasininkų 
pavaldumą valstybei panaikino Vilhelmas Užkariautojas, 
kai karūnuojamas prisiekė, jog nevaržys bažnyčios lais- 
vės. Taip ir baronus, kurių valdžia padedant Vilhelmui 
Rudajam (kuriam prireikė jų pagalbos, kad sostą pavel- 
dėtų ne jo vyresnis brolis, o jis) taip padidėjo, kad tapo 
nesuderinama su aukščiausiąja valdžia, sukilimo prieš ka- 
ralių Joną metu palaikė prancūzai!?. 

Tai atsitinka ne vien monarchijoje. Kai senovės Romos 
valstybės valdžios stilius buvo senatas ir Romos liaudis, tai 
nei senatas, nei liaudis nepretendavo į visą valdžią, dėl to 
pirmiausia kilo Tiberijaus Grakcho, Gajaus Grakcho, Lu- 
cijaus Saturnino ir kiti maištai, vėliau karas tarp senato ir 
liaudies, valdant Marijui ir Sulai, o dar vėliau, valdant 

Pompėjui ir Cezariui, karai, sunaikinę demokratiją ir pa- 
skatinę įsteigti monarchiją!*. 

Atėnų liaudis apsiribojo drausdama tik vieną veiksmą, 
būtent — joks žmogus, bauginamas mirtimi, neragins at- 
naujinti karo su Salamino sala. Tačiau jeigu Solonas ne- 
būtų apsimetęs bepročiu ir, mostaguodamas rankomis, 
apsirengęs kaip pamišėlis, nebūtų eilėmis raginęs aplink 
jį susirinkusius Žmones atnaujinti tą karą, tai Atėnų liau- 
dis būtų turėjusi nuolatos pasirengusį pulti priešą prie 
savo miesto vartų!'; toks pavojus gresia visoms valsty- 
bėms, kurios nors truputėlį apriboja savo valdžią, arba 
jos turi griebtis tokių gudrybių. 

Asmeninis sprendimas apie gėrį ir blogį. Antroje vie- 
toje aš matau tas valstybės ligas, kurias sukelia maištingų 
teorijų nuodai; viena iš tokių teorijų yra ta, kad kiekvienas 
atskiras žmogus yra teisėjas, sprendžiantis, kurie veiksmai yra 
geri ir kurie blogi. Tai teisinga pirmykštės būklės sąlygo- 
mis, kai nėra pilietinių įstatymų, taip pat ir esant valsty- 
binei valdžiai tokiais atvejais, kurie yra nenumatyti įsta- 
tymo. Kitais atvejais akivaizdu, kad gerų ir blogų veiksmų 
matas yra pilietinis įstatymas, o teisėjas yra įstatymų lei- 
dėjas, kuris visada yra valstybės atstovas. Dėl šios netiku- 
sios teorijos žmonės yra linkę tarpusavyje ginčytis ir svars- 
tyti valstybės įsakymus ir po to jiems paklusti arba 
nepaklusti, kaip jie patys nuspręs esant reikalinga. Tai 
sukelia sumaištį ir silpnina valstybę. 

Klystanti sąžinė. Kita teorija, nesuderinama su pilieti- 
ne visuomene, yra tokia: visa, ką žmogus daro prieš savo 
sąžinę, yra nuodėmė, ir ji išplaukia iš prielaidos, kad kiek- 
vienas žmogus pats yra gėrio ir blogio teisėjas. Mat žmo- 
gaus sąžinė ir jo sprendimas yra tas pat, ir tiek sprendi- 
mas, tiek sąžinė gali klysti. Todėl tas, kuris nors ir nėra 
pavaldus jokiam pilietiniam įstatymui, nusideda visu kuo, 
ką jis daro prieš savo sąžinę, nes neturi jokių kitokių tai- 

syklių, kuriomis galėtų vadovautis, išskyrus tik savo pa- 
ties protą; tačiau taip nėra tuo atveju, jei Žmogus gyvena 
valstybėje, nes įstatymas yra valstybinė sąžinė, kuria va- 
dovautis jis yra įsipareigojęs. Priešingu atveju, esant to- 
kiai žmonių sąžinių įvairovei, o ši įvairovė yra tik asme- 
ninės nuomonės, valstybėje tikrai kiltų sumaištis ir 
kiekvienas Žmogus paklustų aukščiausiajai valdžiai tik 
tiek, kiek jam pačiam atrodytų esant gera. 
Pretendavimas į įkvėpimą. Dažniausiai buvo mokoma 
ir to, kad tikėjimas ir šventumas yra pasiekiami ne mokymusi 
ir mąstymu, o antgamtiniu įkvėpimu arba antgamtinė įtaiga; 
jei šitai būtų teisinga, aš nematau, kodėl Žmogus turėtų 
pagrįstai paaiškinti, kodėl jis tiki arba kodėl kiekvienas 
krikščionis negalėtų būti ir pranašu, arba kodėl kiekvie- 
nas žmogus savo veiksmuose turėtų vadovautis savo ša- 
lies įstatymais, o ne savo įkvėpimu. Šitaip mes vėl daro- 
me tą pačią klaidą, prisiimdami atsakomybę patiems 
spręsti, kas yra gera, ir kas bloga, arba darome jų teisėjais 
tokius asmenis, kurie tvirtina esą antgamtiškai įkvėpti, o 
tai išardytų kiekvieną valstybinę valdžią. Tikėjimas atei- 
na per girdėjimą, o tai, ką girdime, nulemia tie atsitikti- 
niai susidūrimai su tais žmonėmis, kurių kalbų mes klau- 
some; visi šie atsitiktinumai gyvenime yra sumanyti 
visagalio Dievo; vis dėlto jie nėra antgamtiniai, bet išim- 
tiniai, tik nepastebimi dėl didelio jų skaičiaus, nors daž- 
nai sutampantys ir drauge sukeliantys tam tikrus pada- 
rinius. Tikėjimas ir šventumas iš tikrųjų nėra labai dažni, 
tačiau tai nėra stebuklai, o išugdomi auklėjimu, discipli- 
na, tobulinimusi ir kitais natūraliais būdais, kuriais Die- 
vas įdiegia juos savo išrinktajam tada, kai jam to reikia. Ir 
šios trys nuomonės, pražūtingos taikai ir valdžiai, šioje 
pasaulio dalyje pasklido dažniausiai per kalbas ir raštus 
neišsilavinusių teologų, kurie Šventojo Rašto žodžių pras- 
mę aiškina prieštaraudami protui ir daro viską, ką tik 

gali, kad priverstų žmones manyti, jog šventumas ir pri- 
gimtinis protas yra nesuderinami. 

Suverenios valdžios pavaldumas pilietiniams įstaty- 
mams. Ketvirta nuomonė, prieštaraujanti valstybės pri- 
gimčiai, yra tokia, kad tas, kuris turi aukščiausiąją valdžią, 
yra pavaldus pilietiniams įstatymams. Tiesa, kad visi suvere- 
nai yra pavaldūs prigimtiniams įstatymams, nes tokie įsta- 
tymai yra dieviški ir negali būti panaikinti jokio žmogaus 
ir jokios valstybės. Tačiau tiems įstatymams, kuriuos su- 
kuria jis pats, t. y. valstybė, yra nepavaldus, nes būti pa- 
valdžiam įstatymams, reiškia būti pavaldžiam valstybei, 
t. y. aukščiausiajam jos atstovui, vadinasi, pačiam sau, 
bet tai yra ne pavaldumas, o laisvė nuo įstatymų. Minėta 
klaidinga nuomonė, iškeldama įstatymus aukščiau už su- 
vereną, virš jo iškelia ir teisėją, taigi ir valdžią, kuri gali 
jį nubausti, bet tai jau bus naujas suverenas, ir vėl - dėl 
tos pačios priežasties — trečias, kad šis baustų antrąjį ir 
taip toliau be galo, kol valstybė sujaukiama ir sužlug- 
doma. 

Absoliučios nuosavybės priskyrimas pavaldiniams. 
Penktoji teorija, vedanti į valstybės žlugimą, yra ši: kiek- 
vienas žmogus turi absoliučią savo turto nuosavybes teisę, ir ji 
panaikina suvereno teisę. Kiekvienas Žmogus iš tikrųjų turi 
nuosavybės teisę, kuri panaikina kiekvieno kito pavaldi- 
nio teisę. Šią teisę jis turi vien iš aukščiausiosios valdžios, 
be kurios garantijos kiekvienas kitas žmogus turėtų ly- 
gias teises į tą pačią nuosavybę. Tačiau jeigu suvereno 
teisė bus taip pat panaikinta, jis negalės atlikti pareigų, 
kurias jie jam suteikė: ginti juos tiek nuo užsienio priešų, 
tiek nuo tarpusavy vienas kitam daromų skriaudų, vadi- 
nasi, nebeliktų valstybės. 

Jeigu pavaldinių nuosavybė nepanaikina aukščiausiojo 
atstovo teisės į jų turtą, daug mažiau ji gali panaikinti jo 

teisę į jų teismų ir vykdymo pareigas, kuriomis jie atsto- 
vauja pačiam suverenui. 

Aukščiausiosios valdžios dalijimas. Šeštoji teorija, aki- 
vaizdžiai ir tiesiogiai prieštaraujanti valstybės esmei, tei- 
gia, kad aukščiausioji valdžia gali būti padalyta. Tačiau pada- 
lyti valstybės valdžią yra tas pat, kas ją sunaikinti; mat 
padalytos valdžios griauna viena kitą. Už šias teorijas žmo- 
nės dažniausiai skolingi kai kuriems profesionaliems ju- 
ristams, Kurie stengiasi padaryti juos priklausomus nuo 
jų mokslo, o ne nuo įstatymų leidžiamosios valdžios. 

Kaimyninių tautų mėgdžiojimas. Tiek klaidingos teo- 
rijos, tiek dažnai skirtingos kaimyninės tautos valdymo 
formos pavyzdys nuteikia žmones pakeisti jau nustatytą 
valdymo formą. Šitaip žydų tauta buvo paskatinta atmes- 
ti Dievą ir reikalauti iš pranašo Samuelio tokio karaliaus, 
kokį turėjo kitos tautos. Taip pat ir mažesnius senovės 
Graikijos miestus nuolat krėtė aristokratų ir demokratų 
partijų maištai; kone kiekvienos valstybės viena dalis no- 
rėdavo mėgdžioti lakedaimoniečius, kita — atėniečius. Ir 
aš neabejoju, kad daug žmonių buvo patenkinti, matyda- 
mi paskutinius Anglijos sunkumus, kilusius iš Nyderlan- 
dų mėgdžiojimo, manydami, kad, norint tapti turtingiems, 
nereikia daugiau nieko, o tik pakeisti, kaip padarė Ny- 
derlandai, savo valdymo formą. Iš tiesų Žmogus iš pri- 
gimties yra toks, kad savaime trokšta naujovių. Todėl žmo- 
nės, kai jie provokuojami tai daryti tų, kurie dėl naujos 
valdymo formos praturtėjo, negali nesiklausyti tų, kurie 
ragina pakeisti valdžią; ir jie džiaugiasi pačia maišto pra- 
džia, nors ir liūdi dėl užsitęsusios netvarkos, jie panašūs 
į nekantruolius, kurie, užsikrėtę niežais, gremžia save na- 
gais, kai jau nebegali pakęsti skausmo. 

Graikų ir romėnų mėgdžiojimas. Sukilimų prieš mo- 
narchiją viena iš dažniausių priežasčių yra senovės grai- 
kų ir romėnų politinės ir istorinės knygos; iš jų jaunuoliai 

ir kiti žmonės, kuriems trūksta solidaus proto priešnuo- 
džio, kartu su stipriais ir maloniais įspūdžiais apie sėk- 
mingus karo žygdarbius, kuriuos įvykdė jų tautų karve- 
džiai, susidaro malonų vaizdą apie viską, ką, be to, 
nuveikė tos tautos, ir įsivaizduoja, kad jų didžiulę sėkmę 
nulėmė ne atskirų žmonių lenktyniavimas, o jų demokra- 
tinės valdymo formos, nekreipdami dėmesio į dažnus 
maištus ir pilietinius karus, kilusius dėl netobulos jų po- 
litinės sistemos. Taigi, sakau, prisiskaitę tokių knygų, žmo- 
nės ėmė žudyti savo karalius, nes graikų ir romėnų auto- 
riai savo knygose ir politiniuose svarstymuose skelbė esant 
teisėtus ir pagirtinus tokius veiksmus, jei prieš nužudy- 
damas Žmogus pavadins savo auką tironu, nes jie nesako, 
kad regicide (karaliaus nužudymas) yra teisėtas, o tyranni- 
cide (tirono nužudymas) yra teisėtas. Tie, kurie gyvena mo- 
narcho valdomi, iš tų pačių knygų susidaro nuomonę, 
kad demokratinėse valstybėse pavaldiniai mėgaujasi lais- 
ve, o monarchinėje visi pavaldiniai yra vergai. Aš sakau, 
kad tokią nuomonę susidaro tie, kurie gyvena monarchi- 
jos valdomi, o ne tie, kurie gyvena valdomi demokratinės 
valdžios, nes pastarieji neturi pagrindo taip įsivaizduoti. 
Trumpai sakant, aš negaliu įsivaizduoti žalingesnio mo- 
narchijai dalyko, kaip leisti, kad tokios knygos būtų vie- 
šai skaitomos, jeigu sumanūs mokytojai jų tuojau nepa- 
taisys, kad tie pataisymai neutralizuotų šių knygų nuodus. 
Tuos nuodus aš nedvejodamas palyginsiu su pasiutusio 
šuns įkandimu, kuris sukelia ligą, gydytojų vadinamą hyd- 
rophobia, arba vandens baime, nes tą, kuriam buvo įkąsta, 
nuolat kankina troškulys, bet jis bjaurisi vandeniu ir jau- 
čia tarsi nuodai jį pavers šunimi; taip ir monarchija, kartą 
įkąsta iki gyvuonies tų demokratinių rašytojų, kurie nuo- 
latos urzgia ant šitos santvarkos, labiausiai trokšta stip- 
raus monarcho, kurio vis dėlto siaubingai bijosi iš kažko- 

kios Hironofobijos arba baimės turėti stiprią valdžią, kai jie 
jį turi. 

Nuomonė, kad valstybėje gali būti ne vienas suvere- 
nas. Buvo mokslininkų, maniusių, kad Žmogus turi tris 
sielas, taip pat yra ir tokių, kurie mano, kad valstybė gali 
turėti ne vieną sielą (t. y. ne vieną suvereną) ir iškelia 
aukštenybę prieš suverenitetą, kanonus — prieš įstatymus, ir 
dvasinę (ghostly) valdžią - prieš pilietinę, veikdami žmonių 
protus žodžiais ir įvairiais apibrėžimais, kurie patys sa- 
vaime nieko nereiškia, o tik atskleidžia (savo neaišku- 
mu), kad čia, tamsoje (kaip kai kurie mano, nematomai), 
viešpatauja kita karalystė, tarsi fėjų pasaulis. Tačiau mes 
žinome, kad pilietinė valdžia ir valstybės valdžia yra tas 
pat ir kad aukštenybė ir valdžia kurti kanonus ir suteikti 
privilegijas rodo esant valstybę; iš čia išplaukia išvada, 
kad ten, kur vienas yra suverenas, o kitas aukščiausiasis 
dvasinės valdžios atstovas, kur vienas leidžia įstatymus, 
o kitas - kanonus, neišvengiamai turi būti dvi valstybės, 
kurių pavaldiniai yra tie patys; šitai byloja, kad valstybė 
suskilusi iš vidaus ir negali egzistuoti. Nors skirtumas 
tarp žemiškasis (temporal) ir dvasinis nieko nereiškia, vis 
dėlto čia yra dvi karalystės, ir kiekvienas pavaldinys yra 
pavaldus dviem valdovams. Kadangi dvasinė valdžia rei- 
kalauja sau teisės skelbti, kas yra nuodėmė, vadinasi, ji 
reikalauja sau teisės skelbti, kas yra įstatymas (nes nuo- 
dėmė yra įstatymo pažeidimas); antra vertus, ir pilietinė 
valdžia reikalauja sau teisės skelbti, kas yra įstatymas, 
todėl kiekvienas pavaldinys turi klausyti dviejų valdovų, 
kurie abu reikalauja, kad jų įsakymų būtų laikomasi kaip 
įstatymų, o tai neįmanoma. Jeigu tai yra tik viena kara- 
lystė, tada arba pilietinė valdžia, kuri yra valstybės val- 
džia, turi paklusti dvasinei, tada yra tik dvasinis suvereni- 
tetas, arba dvasinė valdžia turi nusileisti žemiškajai, ir tada 
nėra jokios kitos aukštenybės, o yra tik žemiškoji. Todėl, kai 

šios dvi valdžios viena kitai prieštarauja, valstybei iškyla 
didelis pilietinio karo ir žlugimo pavojus. Kadangi pilieti- 
nė valdžia, būdama labiau matoma ir aiškesnė prigimti- 
niam protui, patraukia į savo pusę labai didelę dalį tau- 
tos. Tuo tarpu dvasinė valdžia, nors ji ir gaubiama 
scholastinių sąvokų ir sunkiai suprantamų žodžių tamsu- 
mo, dėl tamsos ir dvasių baimės, kuri yra didesnė už 
kitas baimes, turi turėti savo pusėje pakankamai stiprią 
partiją, kad sukeltų valstybėje neramumus, o kartais ir 
visai ją sugriautų. Ir tai yra liga, kurią visai pagrįstai ga- 
lima palyginti su natūralaus kūno epilepsija, arba nuo- 
mariu (žydai laikė tai dvasių apsėdimu). Kaip sergant 
šia liga yra nenatūrali dvasia, arba dvelksmas, galvoje, 
kuri užspaudžia nervų šakneles ir, smarkiai judindama, 
užgniaužia nervų judrumą, kurį jie natūraliai gauna iš 
sielos, esančios smegenyse, galios, ir tai sukelia smarkius 
ir netaisyklingus judesius (kuriuos Žmonės vadina kon- 
vulsijomis, traukuliais) kūno dalyse; konvulsijų tampo- 
mas žmogus kartais įkrinta į vandenį, kartais — į ugnį, 
tarsi praradęs žadą, - taip ir politiniame kūne, kai dvasi- 
nė valdžia išjudina valstybės narius bausmių baime ir 
apdovanojimų viltimi (tai yra valstybės nervai) ne taip, 
kaip jie turėtų būti judinami pilietinės valdžios (kuri yra 
valstybės siela), ir keistais bei sunkiai suprantamais žo- 
džiais sujaukia jų protą, ji būtinai išveda Žmones iš proto 
ir gniuždo valstybę priespauda arba sviedžia ją į pilieti- 
nio karo liepsnas. 

Mišrus valdymas. Kartais ir esant vien pilietiniam val- 
dymui būna daugiau kaip viena siela; pavyzdžiui, kai 
mokesčių rinkimo valdžia (kuri yra maitinanti galia) pri- 
klauso visuotiniam susirinkimui, teisę (kuri yra judinanti 
galia) vadovauti ir įsakinėti turi vienas Žmogus, o įstaty- 
mų leidimo valdžia (proto galia) priklauso nuo atsitikti- 
nio sutikimo ne tik šių dviejų jėgų, bet ir trečiosios. Todėl 

valstybei kyla pavojus kartais dėl nesutarimo, kuris truk- 
do priimti gerus įstatymus, bet dažniausiai dėl to, kad 
trūksta tokio maisto, kuris yra būtinas gyventi ir judėti. 
Nors tik nedaugelis suvokia, kad tokia valdžia yra ne 
valdžia, o valstybės padalijimas į tris partijas, ir vadina ją 
mišria monarchija, tačiau iš tikrųjų tai ne viena nepri- 
klausoma valstybė, o trys nepriklausomos partijos, ir ne 
vienas atstovaujantis asmuo, o trys. Dievo karalystėje gali 
būti trys nepriklausomi asmenys, nepanaikindami Dievo, 
kuris valdo, vienovės; tačiau ten, kur valdo žmonės, daž- 
nai turintys skirtingas nuomones, to negali būti. Todėl, 
jei karalius įkūnija tautos asmenį, ir visuotinis susirinki- 
mas taip pat įkūnija tautos asmenį, o kitas susirinkimas 
įkūnija dalies tautos asmenį, jie yra ne vienas asmuo ir ne 
vienas suverenas, o trys asmenys ir trys suverenai. 

Nežinau, su kokia Žmogaus kūno liga aš galėčiau tiks- 
liai palyginti šią nenormalią valstybės sistemą. Tačiau re- 
gėjau žmogų, iš kurio šono buvo išaugęs kitas Žmogus su 
galva, rankomis, krūtine ir pilvu; jeigu iš kito jo šono dar 
būtų išaugęs antras žmogus, tada palyginimas galėtų bū- 
ti tikslus. 

Pinigų stoka. Iki šiol vardijau tokias valstybės ligas, 
kurios kelia didžiausią ir svarbiausią pavojų. Tačiau yra 
ir kitų, ne tokių sunkių, kurių vis dėlto jų negalima nepa- 
stebėti. Pirmoji iš tokių ligų yra sunkumas surinkti pini- 
gų būtinoms valstybės reikmėms, ypač gresiant karui. Šio 
sunkumo priežastis yra nuomonės, kad kiekvienas paval- 
dinys turi savo Žemių ir turto nuosavybės teisę, kuri at- 
ima iš suvereno teisę jais naudotis. Dėl to atsitinka taip, 
kad aukščiausioji valdžia, kuri numato būtinas valstybės 
reikmes ir pavojus (matydama, kad pinigams įplaukti į 
valstybės iždą trukdo Žmonių užsispyrimas), tuo tarpu 
kai ji turėtų padidinti savo išlaidas, kad galėtų iš karto 
atremti pavojus ar jų išvengti, kol dar galima, ji apriboja 

savo išlaidas; kai ilgiau nebegali, ji ima kovoti su liaudi- 
mi įstatymo ginklu, kad gautų mažas sumas, o kai jų 
nepakanka, aukščiausioji valdžia galiausiai yra priversta 
prievarta išreikalauti mokesčius arba žūti. Ir jeigu dažnai 
jai reikia imtis šių griežčiausių priemonių, galiausiai žmo- 
nės tampa pakankamai nuolankūs, priešingu atveju vals- 
tybė turi žlugti. Šią ligą labai gerai galime palyginti su 
maliarija, kai kūno raumenys šąla ir stingsta, arba yra 
kokios nors nuodingos medžiagos užkimšti, dėl to venos, 
kurios normaliai funkcionuodamos varo kraują iš širdies 
į plaučius, negauna tiek, kiek turėtų gauti kraujo iš arte- 
rijų, todėl iš pradžių prasideda šaltas narių drebulys, o 
vėliau karšta ir stipri širdies pastanga išvaryti kraują; o 
prieš tai, kol širdis gali tai padaryti, ji pasitenkina gaivi- 
nančiu poveikiu tokių dalykų, kurie tam tikram laikui 
atšaldo, kol (jei organizmas pakankamai stiprus) paga- 
liau ji pajėgia įveikti užkimštų dalių pasipriešinimą ir iš- 
garina nuodus su prakaitu arba (jei organizmas per sil- 
pnas) pacientas miršta. 

Monopolijos ir mokesčių rinkėjų piktnaudžiavimai. 
Kartais būna ir tokia valstybės liga, kuri panaši į pleuritą; 
ir valstybė ja suserga tada, kai jos finansai, užuot tekėję 
savo įprasta vaga, pernelyg gausiai suplaukia į vieno ar 
kelių privačių asmenų rankas monopolijų ar valstybinių 
pajamų nuomotojų pavidalu, panašiai kaip sergant pleu- 
ritu kraujas susikaupia pleuroje, prasideda uždegimas, 
kuris pasireiškia karščiavimu ir skausmingais dūriais. 

Populiarūs žmonės. Pavojinga liga yra ir galingo pa- 
valdinio (jeigu valstybė nėra visai įsitikinusi jo ištikimy- 
be) populiarumas, nes žmones, kuriuos skatinti turėtų su- 
vereno valdžia, garbės ištroškusio Žmogaus pataikavimas 
ir šlovė skatina nepaklusti įstatymams, ir jie seka paskui 
ji, nežinodami, ar jis doras ir kokie jo ketinimai. Šitai pa- 
vojingiau esant demokratijai negu monarchijai, nes armi- 

ja yra tokia didelė jėga ir tokia gausi, kad ją lengva įtikin- 
ti, jog ji - tai tauta. Tokiomis priemonėmis Julijus Cezaris, 
kurį liaudis rėmė kovoje su senatu, įgijo armijos palanku- 
mą ir tapo liaudies bei senato valdovu. Toks populiarių 
ir garbės trokštančių Žmonių elgesys yra akivaizdus maiš- 
tas ir gali būti palygintas su užkerėjimu. 

Pernelyg didelis miestas, korporacijų gausa. Kitas vals- 
tybės negalavimas yra pernelyg didelis miestas, kai jis iš 
savo gyventojų gali surinkti didelę armiją ir savo lėšomis 
ją išlaikyti; liga yra ir korporacijų gausa, nes jos yra tarsi 
daugybė mažų valstybėlių didelės valstybės viduje, kaip 
kirmėlių Žmogaus viduriuose. 

Laisvė kritikuoti aukščiausiąją valdžią. Prie minėtų li- 
gų galima priskirti diskusijų prieš absoliučią valdžią lais- 
vę, suteiktą žmonėms, laikantiems save politiškai išpru- 
susiais; nors jie irgi dažniausiai yra kilę iš Žemųjų 
sluoksnių, tačiau įkvėpti klaidingų teorijų, nuolatos kriti- 
kuoja pagrindinius įstatymus, kelia valstybėje sumaištį, 
todėl panašūs į mažas kirmėles, kurias gydytojai vadina 
askaridėmis. 

Prie šių valstybės negalavimų mes galime priskirti ir 
nepasotinamą troškimą, arba Boviyua, didinti savo val- 
das, dėl to priešai dažnai padaro nepagydomų žaizdų, o 
iš neprijungtų užkariautų Žemių išauga augliai, kurie daž- 
nai yra našta ir kurių praradimas susijęs su mažesniais 
pavojais, negu jų išsaugojimas. Dar galime pridėti išlepi- 
mo ir gero gyvenimo Ietargiją, taip pat lėbavimo bei tuščio 
išlaidavimo džiovą. 

Valstybės žlugimas. Galiausiai, kai kare išorės ar vi- 
daus priešai pasiekia galutinę pergalę ir ištikimų valsty- 
bei pavaldinių jau niekas negina (nes valstybės pajėgos 
apleido mūšio lauką), tada valstybė ŽLUNGA, ir kiekvie- 
nas žmogus yra laisvas ginti save taip, kaip jam atrodys 
geriausia. Mat suverenas yra valstybės siela, suteikianti 

valstybei gyvybę ir judėjimą, ir kai ši siela miršta, jį dau- 
giau nebevaldo narių, kaip ir žmogaus lavono nebevaldo 
jį palikusi (nors ir nemirtinga) siela. Nors kito monarcho 
aktas negali panaikinti suverenaus monarcho teisės, bet 
jis gali panaikinti narių įsipareigojimą. Mat tas, kuriam 
reikia saugumo, gali jo ieškoti kur jam patinka, bet, kai ji 
turi, tada privalo (be apgaulingo atsikalbinėjimo, kad pa- 
klusęs valdžiai iš baimės) ginti savo gynėją, kol galės. Bet 
jeigu jau nuversta susirinkimo valdžia, jo teisė visiškai 
dingsta, nes nebeliko paties susirinkimo, todėl jis negali 
vėl būti aukščiausioji valdžia. 


Trisdešimtas skyrius 


APIE SUVERENAUS ATSTOVO PAREIGAS 


Kūpinimasis žmonių gerove. Suvereno (monarcho ar- 
ba susirinkimo) pareigos išplaukia iš tikslo, dėl kurio jam 
buvo patikėta aukščiausioji valdžia, būtent, rūpintis tau- 
tos saugumu, o šitai daryti jis yra įpareigotas prigimtinio 
įstatymo, ir už tai privalo atsiskaityti Dievui, šio įstatymo 
kūrėjui, ir niekam kitam. Šis saugumas čia suprantamas 
ne vien kaip egzistencijos išsaugojimas, bet ir visa kita 
žmogaus gerovė, kurią jis susikurs sau teisėtu darbu ir 
pastangomis, nekeldamas pavojaus ir nedarydamas žalos 
valstybei. 

Svietimu ir įstatymais. Numatyta, kad tai bus daroma 
ne rūpinantis atskirais individais, ginant juos nuo skriau- 
dų, kai jie skundžiasi, o bendromis priemonėmis, į kurias 
įeina tiek viešas teorijų aiškinimas, tiek ir pavyzdžiai, ir 
gerų įstatymų leidimas bei vykdymas, kuriuos atskiri as- 
menys galėtų taikyti savo gyvenimo atvejais. 

Suvereno pareigai priestarauja atsisakymas kurios nors 
esminės auksčiausiosios valdžios teisės. Jeigu esminės 
aukščiausiosios valdžios teisės (tiksliai apibrėžtos ir deta- 

liai išdėstytos aštuonioliktame skyriuje) bus susiaurintos, 
valstybė žlugs ir kiekvienas Žmogus sugrįš į kiekvieno su 
kiekvienu karo ir jo nelaimių padėtį (tai yra didžiausias 
blogis, koks tik gali atsitikti šiame gyvenime), todėl suve- 
reno pareiga išlaikyti visas šias teises be apribojimų; va- 
dinasi, suverenas visų pirma prieštarauja savo pareigai, 
jeigu kurią nors iš šių teisių perduoda kitam ar jos atsi- 
sako. Juk tas, kuris atsisako priemonių tikslui pasiekti, 
atsisako ir pačių tikslų, o atsisako priemonių tas, kuris, 
būdamas suverenas, pripažįsta esąs pavaldus pilietiniams 
įstatymams arba atsižada aukščiausiosios teisminės val- 
džios, arba valdžios skelbti karą ar sudaryti taiką savo 
paties galia, ar spręsti apie būtinas valstybės reikmes, ar 
valdžios rinkti mokesčius ir kareivius, kada ir kiek nu- 
spręs esant būtina savo paties nuožiūra, ar teisės karo ir 
taikos metu skirti karinius vadovus ir valstybės pareigū- 
nus, ar teisės skirti mokytojus ir nuspręsti, kurios teorijos 
yra suderinamos su tautos gynimu, taika ir gerove ir ku- 
rios tam prieštarauja. 

Ar neišaiškinimas žmonėms esminių suvereno teisių 
pagrindų. Antra, suvereno pareigai prieštarauja leisti, kad 
tauta nežinotų ar būtų klaidingai supažindinta su jo es- 
minių teisių pagrindais ir priežastimis, dėl kurių jis jas 
turi, nes dėl to žmones lengva suvilioti ir palenkti prie- 
šintis suverenui būtent tada, kai valstybės interesais rei- 
kės jomis naudotis ir jas įgyvendinti. 

Šių teisių pagrindus juo labiau reikia išsamiai ir teisin- 
gai išaiškinti, nes jų negali išsaugoti joks pilietinis įstaty- 
mas ar teisinės bausmės baimė, nes pilietinis įstatymas, 
kuris uždraustų maištą (o toks maištas yra visoks prieš- 
taravimas esminėms suvereno teisėms), būtų (kaip pilie- 
tinis įstatymas) privalomas vien dėl prigimtinio įstatymo, 
draudžiančio laužyti ištikimybę; jei žmonės nežino šios 
prigimtinės pareigos, jie negali žinoti ir apie jokio suve- 

reno teisę leisti įstatymą. Bausmę jie laiko vien priešišku 
aktu, kurio jie stengsis išvengti priešiškais veiksmais, kai 
manys esą pakankamai stiprūs. 

Prieštaravimai tų, kurie sako, kad nėra jokių protingų 
principų, galinčių pagrįsti absoliučią aukščiausiąją val- 
džią. Esu girdėjęs kai kuriuos sakant, kad teisingumas 
yra vien žodis be turinio ir kad viskas, ką tik žmogus gali 
jėga ar gudrumu įgyti (ne tik esant karo padėčiai, bet ir 
valstybėje), yra jo nuosavybė, o aš jau parodžiau, kad tai 
yra melas. Yra ir tokių, kurie teigia, kad nėra jokių pa- 
grindų nei proto principų, galinčių įrodyti bei patvirtinti 
šias esmines teises, dėl kurių aukščiausioji valdžia yra 
absoliuti. Jeigu jie būtų, tai būtų matomi vienoje ar kitoje 
vietoje, tuo tarpu mes matome, kad iki šiol nebuvo nė 
vienos valstybės, kurioje šios teisės būtų pripažintos ar jų 
būtų buvę reikalauta. Šie žmonės mąsto taip pat blogai, 
kaip ir Amerikos laukiniai, jeigu jie imtų neigti, jog egzis- 
tuoja kokie nors pagrindai ar proto principai taip statyti 
namą, kad jis išliktų tiek pat ilgai, kiek ir medžiaga, iš 
kurios jis pastatytas, nes jie niekada nematė gerai pasta- 
tyto namo. Laikas ir darbštumas kasdien teikia naujų ži- 
nių. Panašiai kaip gero statymo menas gimsta iš proto 
principų, pastebėtų darbščių ir kruopščių žmonių, kurie 
ilgai tyrinėjo medžiagų prigimtį ir įvairius figūros ir pro- 
porcijų derinimus, ir daug laiko buvo praėję po to, kai 
žmonės pradėjo (nors ir blogai) statyti. Lygiai taip pat 
daug laiko praėjus ir po to, kai žmonės pradėjo kurti vals- 
tybes, netobulas ir lengvai vėl grįžtančias į netvarką, uo- 
liais apmąstymais gali būti surasti proto principai, 
lemiantys, kad jų įsteigtoji valstybė (išskyrus išorinę prie- 
vartą) ir egzistuotų amžinai. Kaip tik tokie ir yra tie prin- 
cipai, kuriuos aš išdėsčiau šiame veikale; ir man šiandien 
mažai rūpi, ar pastebės juos tie, kurie turi valdžią jais 
pasinaudoti, ar juos ignoruos. Tačiau netgi tarus, kad ma- 

no išdėstyti principai nėra tokie proto principai, vis dėlto 
aš esu tikras, kad tai yra tie principai, kurie remiasi Šven- 
tojo Rašto autoritetu, ir tai aš parodysiu, kalbėdamas apie 
Mozės valdomą Dievo karalystę, viešpataujančią žydams, 
jo išrinktajai tautai, per sudarytą sandorą. 

Prieštaravimas dél paprastos liaudies nesugebėjimų. 
Kalbama, kad nors šie principai ir teisingi, tačiau paprasti 
žmonės neturi tokių protinių sugebėjimų, kad būtų gali- 
ma jiems išaiškinti. Būčiau patenkintas, jei turtingi ir ga- 
lingi karalystės pavaldiniai arba tie, kurie yra laikomi la- 
bai mokytais, būtų mažiau negabūs už paprastus žmones. 
Bet visi Žino, kad pripažinti tokią teoriją trukdo ne tiek 
jos pačios sunkumas, kiek tų, kurie turi ją suprasti, inte- 
resai. Galingi žmonės sunkiai priima viską, kas susiję su 
valdžia, kuri pažabotų jų aistras, o mokyti Žmonės at- 
skleidžia jų klaidas ir taip menkina jų autoritetą; tuo tar- 
pu paprastų žmonių protai, jei tik jie nepriklauso nuo 
galingųjų ar nėra sujaukti mokslininkų nuomonių, yra 
kaip švarus popieriaus lapas, galintis priimti viską, ką 
jame įspaudžia valstybės valdžia. Jei ištisas tautas buvo 
galima priversti nesipriešinant sutikti su didžiosiomis 
krikščionių religijos paslaptimis, kurios pranoksta žmo- 
gaus protą, ir milijonus žmonių priversti patikėti, kad tas 
pats kūnas tuo pačiu metu gali būti daugybėje vietų, o tai 
prieštarauja protui, - tai ar nesugebės Žmonės savo mo- 
kymu ir pamokslais, ginamais įstatymo, priversti pripa- 
žinti tai, kas neprieštarauja protui, kad kiekvienam be 
išankstinio nusistatymo Žmogui užtenka tai išgirsti ir ne- 
reikia nieko daugiau, kad suprastų? Todėl aš darau išva- 
dą, kad aiškinant žmonėms esmines suvereno teises (ku- 
rios yra prigimtiniai ir pagrindiniai įstatymai) nekyla jokių 
sunkumų (kol suverenas turi visą valdžią), o jei tokių ir 
pasitaiko, tai tik dėl suvereno arba tų, kuriems jis patikė- 
jo valstybės valdymą, kaltės; vadinasi, tai suvereno parei- 

ga rūpintis, kad žmonėms būtų jie aiškinami, šito reikia 
ne vien iš pareigos, bet ir dėl jo paties gerovės ir saugu- 
mo, nes tik taip jis gali išvengti pavojaus, kuris jam gre- 
sia, jei prasidėtų maištas. 

Pavaldiniai turi suprasti, kad nenaudinga keisti val- 
dymo formą. Prieš pereinant prie atskirų dalykų, žmones 
reikia šviesti pirmiausia dėl to, kad jie nesižavėtų kurios 
nors kaimyninės šalies valdymo forma labiau nei savo- 
sios ir nenorėtų pastarosios keisti (nors ir matytų kitaip 
valdomose tautose geresnį gyvenimą). Mat tautos, valdo- 
mos aristokratinio ar demokratinio susirinkimo, gerovė 
priklauso ne nuo aristokratijos ar demokratijos, o nuo pa- 
valdinių paklusnumo ir santarvės; ir esant monarchijai 
žmonės laimingai gyvena ne dėl to, kad vienas žmogus 
turi teisę juos valdyti, o todėl, kad jie paklūsta jam. Bet 
kokio tipo valstybėje išgyvendinkite paklusnumą (taigi ir 
vidaus santarvę) ir ji ne tik neklestės, bet per trumpą lai- 
ką žlugs. Tie, kurie savo nepaklusnumu nori tik refor- 
muoti valstybę, pamatys, kad ją sugriaudami pasielgė taip, 
kaip kvailos Pelėjo dukros, kurios, norėdamos atjauninti 
savo senstantį tėvą, paklausė Medėjos patarimo ir, suka- 
pojusios jį į gabalus, išvirė su nepaprastomis žolėmis, bet 
šitaip naujo žmogaus iš jo ir nepadarė. Noras keisti yra 
tarsi Dievo pirmojo įsakymo sulaužymas; Dievas sako: 
non habebis Deos alienos - neturėk kitų tautų dievų, o ki- 
toje vietoje jis sako, kad karaliai yra dievai. 

Neprisirišti prie populiarių žmonių ir neiti su jais pries 
suvereną. Antra, žmonėms reikia įteigti, kad jie pernelyg 
nesižavėtų kokio nors savo bendrapavaldinio dorybėmis, 
nors jis užimtų ir labai aukštą padėtį ir būtų labai aukš- 
tinamas valstybėje, arba taip nesusižavėtų kokiu nors su- 
sirinkimu (išskyrus aukščiausiąjį), kad parodytų jam tokį 
klusnumą ir pagarbą, kuri dera tik suverenui, kuriam jie 
(kiekvienas savo atskiroje vietoje) atstovauja, ir pasiduo- 

tų jų įtakai tik tiek, kiek jiems suteikta aukščiausiosios 
valdžios. Juk negalima įsivaizduoti suvereno, kuris mylė- 
tų savo tautą, kaip privalo ir nepavydėtų, o pakęstų, kad 
ji, populiarių žmonių meilikavimo suvedžiota, sulaužytų 
ištikimybę jam, kaip jau dažnai yra buvę, ne tik slaptai, 
bet ir taip atvirai, kad pamokslininkai skelbtų jos vestu- 
ves in facie Ecclesiae!? ir apie tai šauktų gatvėse; šitai ga- 
lima teisingai prilyginti antrojo iš dešimties įsakymų su- 
laužymui. 

Ir nesiginčyti dėl aukščiausiosios valdžios. Trečia, žmo- 
nės turi žinoti, koks didelis nusikaltimas yra blogai kal- 
bėti apie aukščiausiąjį atstovą (ar tai būtų vienas žmogus 
ar Žmonių susirinkimas) arba svarstyti ir neigti jo val- 
džią, arba vienaip ar kitaip nepagarbiai minėti jo vardą, 
nes šitaip žeminamo suvereno tauta ims negerbti ir jos pa- 
klusnumas (kuriuo remiasi valstybės saugumas) jam su- 
mažės. Ši teorija pagal panašumą atitinka trečiąjį įsakymą. 

Kad būtų išskirtos dienos mokytis savo pareigų suve- 
renui. Ketvirta, dėl to, kad liaudis negali šito išmokti, o 
jei išmoksta, negali prisiminti, ir po vienos kartos negali 
net žinoti, kam priklauso aukščiausioji valdžia, būtina kart- 
kartėmis atskirai nuo jų įprasto darbo skirti specialų lai- 
ką, kad jie galėtų pasiklausyti tų, kurie yra paskirti juos 
šviesti. Turi būti nustatyti tokie laiko tarpai, kada jie ga- 
lėtų susirinkti drauge ir (po pamaldų ir Dievo, Suverenų 
Suvereno, šlovinimo) pasiklausytų tų, kurie jiems prime- 
na jų pareigas, ir jų skaitomus ir aiškinamus pozityvius 
įstatymus, kurie apskritai liečia juos visus ir kurie pri- 
mintų apie tą valdžią, kuri leidžia įstatymus. Tuo tikslu 
žydai kas septintą dieną turėjo šabą, kai jiems buvo skai- 
tomas ir aiškinamas įstatymas ir šią iškilmingą dieną jiems 
buvo primenama, kad jų karalius yra Dievas, kuris, sukū- 
ręs pasaulį per šešias dienas, septintą dieną ilsėjosi, ir jų 
poilsis nuo visų darbų tą dieną jiems primindavo, kad 

Dievas yra jų karalius, kuris išvedė juos iš Egipto, vergiš- 
ko ir sunkaus darbo šalies, ir davė jiems laiką, kad jie, 
iškilmingai pagarbinę Dievą, galėtų ir patys pasidžiaugti 
teisėtu poilsiu. Taigi pirmoji įsakymų lentelė visa prira- 
šyta apie absoliučią Dievo valdžią, ne vien kaip Dievo, 
bet ir kaip karaliaus pagal sutartį tik su žydais; todėl ji 
gali apšviesti tuos, kurie turi jiems Žmonių sutarimu su- 
teiktą aukščiausiąją valdžią, parodyti, ko jie turėtų moky- 
ti savo pavaldinius. 

Ir gerbti savo tėvus. Kadangi pradinis vaikų mokymas 
yra tėvų rūpestis, todėl būtina, kad vaikai, kol yra tėvų 
globojami, jiems paklustų ir klausytų vėliau (kaip to rei- 
kalauja dėkingumas), pripažindami savo auklėjimo nau- 
dą išoriniais pagarbos ženklais. Todėl jiems reikia įdiegti, 
kad pradžioje kiekvieno žmogaus tėvas buvo ir jo suve- 
renus valdovas, turėjęs jo gyvybės ir mirties valdžią, ir 
nors šeimų tėvai, steigdami valstybę, atsisakė šios abso- 
liučios valdžios, tačiau niekada nebuvo manyta, kad jie 
praras pagarbą, kurią jiems privalo rodyti vaikai už rūpi- 
nimąsi jų auklėjimu. Dėl aukščiausiosios valdžios nerei- 
kėjo atsisakyti tokios teisės; ir nebūtų jokio tikslo žmogui 
turėti vaikų ir rūpintis jų auginimu ir auklėjimu, jeigu jie 
vėliau neturėtų iš jų daugiau naudos, negu iš kitų žmo- 
nių. Ir tai atitinka penktąjį įsakymą. 

Ir vengti daryti skriaudą. Kiekvienas suverenas priva- 
lo rūpintis, kad Žmonės būtų mokomi teisingumo, tai yra 
to, kad iš jokio žmogaus negalima atimti nieko, kas jam 
priklauso; vadinasi, pasakyti, jog jis turi rūpintis, kad žmo- 
nės būtų mokomi neatimti iš savo kaimynų jėga ar ap- 
gaule nieko, kas jiems priklauso aukščiausiosios valdžios 
galia. Iš daiktų, priklausančių žmogaus nuosavybei, bran- 
giausi žmogui yra jo paties gyvybė ir kūnas; toliau pagal 
brangumą (daugumai žmonių) tie dalykai, kurie susiję su 
santuokinių prieraišumu, po to turtai ir pragyvenimo prie- 

monės. Todėl Žmonėms reikia įdiegti, kad kerštaudami 
susilaikytų nuo prievartos kitam asmeniui, nuo santuoki- 
nės garbės suteršimo, nuo svetimo turto plėšimo prievar- 
ta bei pasisavinimo apgaule. Taip pat būtina žmonėms 
parodyti, kokios blogos būna pasekmės dėl neteisingo teis- 
mo nuosprendžio, kai paperkami teisėjai ar liudytojai, ku- 
riuo panaikinamas nuosavybės išskirtinumas, ir teisingu- 
mas tampa neveiksmingas; visi šie dalykai yra nurodyti 
šeštame, septintame, aštuntame ir devintame įsakymuose. 

Ir visa tai daryti geranoriškai, iš visos Širdies. Paga- 
liau Žmonėms reikia įdiegti, kad ne tik neteisingi veiks- 
mai, bet ir sumanymai bei ketinimai juos padaryti (nors 
atsitiktinai kas nors ir sutrukdė juos įgyvendinti) yra ne- 
teisėti; mat valios silpnumas yra toks pat neteisėtas, kaip 
ir nusikalstamas veiksmas. Tokia yra dešimtojo įsakymo 
ir antrosios lentelės turinio prasmė, kurią galima išreikšti 
vienu tarpusavio meilės įsakymu: mylėk savo artimą kaip 
pats save — taip kaip pirmosios lentelės turinys sutrum- 
pintai gali būti įvardytas Dievo meile, Dievo, kurį žydai ką 
tik buvo pripažinę savo karaliumi. 

Universitetų vaidmuo. Kalbant apie priemones ir bū- 
dus, kuriais žmonės gali įgyti šią nuostatą, pirmiausia 
reikia išsiaiškinti, kokiomis priemonėmis tiek daug nuo- 
monių, priešingų žmonijos taikai, pagrįstų silpnais ir klai- 
dingais principais, vis dėlto buvo taip giliai jiems įdiegta. 
Aš turiu omeny tas nuomones, kurias tiksliai apibrėžiau 
ankstesniame skyriuje; pavyzdžiui, kad Žmonės turi pa- 
tys spręsti, kas yra teisėta ir kas neteisėta, remdamiesi ne 
įstatymu, o savo pačių sąžine; t. y. remdamiesi savo pa- 
čių asmenine nuovoka; kad pavaldiniai nusideda paklus- 
dami valstybės nurodymams, jeigu jie patys iš pradžių 
nenusprendė juos esant teisėtus; kad nuosavybės teisė į 
jų turtą atima iš valstybės teisę valdyti tą turtą; kad pa- 
valdiniai turi teisę žudyti tokius žmones, kuriuos jie va- 

dina tironais; kad aukščiausioji valdžia gali būti padalyta 
ir panašias nuomones, kurios yra įteigtos Žmonėms šio- 
mis priemonėmis. Tie, kuriuos būtinybė ar savanaudiš- 
kumas verčia atsidėti savo profesijai ir darbui, antra ver- 
tus, ir tie, kuriuos perteklius ar tingumas skatina vaikytis 
juslinių malonumų (šios dvi žmonių rūšys sudaro didžiau- 
sią žmonijos dalį), neturi laiko giliems apmąstymams, ku- 
rie būtini, norint pažinti tiesą ne tik prigimtinio teisingumo 
klausimais, bet ir kitiems mokslams, apie savo pareigas 
dažniausiai sužino iš Dievo žodžio skelbėjų, o iš dalies iš 
tokių savo kaimynų ar artimų pažįstamų, kurie, turėda- 
mi sugebėjimą sklandžiai ir įtikinamai kalbėti, atrodo esą 
protingesni ir geriau nusimanantys už juos pačius teisės 
ir sąžinės klausimais. Teologai ir kiti žmonės, demonst- 
ruojantys savo mokytumą, Žinių semiasi universitetuose 
ir teisės mokyklose ar iš knygų, kurias išleido žymūs šių 
mokyklų ir universitetų vyrai. Todėl akivaizdu, kad žmo- 
nių švietimas visiškai priklauso nuo jaunimo teisingo mo- 
kymo universitetuose. Bet argi (gali paklausti kai kurie 
žmonės) Anglijos universitetai dar šito neišmoko? Ar tu 
imsi mokyti universitetus? Sunkūs klausimai. Tačiau į pir- 
mąjį aš nedvejodamas atsakysiu, kad iki pat Henriko VIII 
valdymo pabaigos popiežiaus valdžią, priešpriešinant ją 
valstybės valdžiai, dažniausiai palaikė universitetai; o tai, 
kad teorijos, nukreiptos prieš aukščiausiąją karaliaus val- 
džią, buvo skelbiamos tokios daugybės pamokslininkų, 
teisininkų ir kitų Žmonių, kurie gavo savo išsilavinimą 
universitetuose, akivaizdžiai byloja, kad nors universite- 
tai ir nesukūrė šių klaidingų teorijų, tačiau jie nežinojo, 
kaip savo auklėtiniams įdiegti teisingą teoriją. Tokios 
prieštaraujančios nuomonės universitete, be abejonės, įro- 
do, kad auklėtiniai nebuvo pakankamai išmokyti; todėl 
nėra ko stebėtis, jeigu jie tebejaučia skonį to rafinuoto 
gėrimo, kuriuo jie ten buvo girdomi prieš civilinę val- 

džią. Į antrąjį klausimą man nedera ir nėra būtina atsaky- 
ti taip ar ne, nes kiekvienas žmogus, kuris mato, ką aš 
darau, gali lengvai suprasti, ką aš galvoju. 

Žmonių saugumas reikalauja iš to ar tų, kurie turi aukš- 
čiausiąją valdžią, kad teisingumas būtų vienodas visiems 
žmonėms, t. y. kad tiek turtingi ir galingi, tiek neturtingi 
ir nežinomi Žmonės galėtų surasti teisybę ir atitaisyti jiems 
padarytas skriaudas; kad ir didžiūnai nesitikėtų būti ma- 
žiau baudžiami už žemesnio sluoksnio žmonių prievarta- 
vimą, įžeidinėjimus ar skriaudimą, nei žemesnio sluoks- 
nio žmogus, tą patį padaręs kuriam nors iš didžiūnų. Tai 
yra lygaus ir nešališko teisingumo principas, kuriam kaip 
prigimtiniam įstatymui suverenas yra tiek pat pavaldus, 
kaip ir menkiausias jo pavaldinys. Visi įstatymo pažeidi- 
mai yra nusikaltimai valstybei, tačiau kai kurie jų yra ir 
nusikaltimai privatiems asmenims. Už nusikaltimus vien 
valstybei, nepažeidžiant nešališko teisingumo, gali būti 
atleista, nes kiekvienas Žmogus gali atleisti už jam pada- 
rytą skriaudą savo paties nuožiūra. Tačiau už nusikalti- 
mą privačiam asmeniui teisingumo požiūriu negali būti 
nešališkai atleista be nuskriaustojo sutikimo arba be pri- 
valomo atlyginimo. 

Pavaldinių nelygybė atsiranda dėl aukščiausiosios val- 
džios aktų, todėl ji egzistuoja suvereno akivaizdoje, t. y. 
teisme, nė kiek ne daugiau kaip nelygybė tarp karalių ir 
jų pavaldinių Karalių Karaliaus akivaizdoje. Didžiųjų as- 
menų garbė turi būti vertinama pagal jų geradarystes ir 
pagalbą, kurią jie teikia žemesnio rango Žmonėms, arba 
ši garbė nieko neverta. O jų kaltės dėl vykdomos prievar- 
tos, priespaudos ir daromų skriaudų, aukšta padėtis ne- 
sumažina, priešingai, ją dar apsunkina, nes jiems mažiau- 
siai dera nusikalsti. Palankaus šališkumo didžiūnams 
pasekmės taip plėtojasi. Nebaudžiamumas sukelia įžūlu- 
mą, įžūlumas - neapykantą, o neapykanta - pastangas 

nuversti visokią priespaudą ir įžūlią diduomenę, nors dėl 
to ir žlugtų valstybė. 

Vienodi mokesčiai. Vienodam teisingumui privalu ir 
vienodas apmokestinimas, kurio vienodumas priklauso 
ne nuo vienodo turto, o nuo vienodos kiekvieno žmo- 
gaus prievolės valstybei už savo gynimą. Maža to, kad 
žmogus dirbtų tik savo egzistavimui palaikyti, jis turi ir 
kovoti (jei bus būtina), kad apgintų savo darbą. Žmonės 
turi arba daryti taip, kaip darė sugrįžę iš nelaisvės žydai, 
kurie atstatydami šventyklą viena ranka statė, o kitoje 
laikė kardą; arba jie turi samdyti kitus, kad šie už juos 
kovotų. Mokesčiai, kuriais žmones apmokestina aukščiau- 
sioji valdžia ir yra atlyginimai tiems, kurie savo rankose 
laiko valstybės kardą, kad apgintų privačius asmenis, dir- 
bančius įvairiausius darbus ir turinčius įvairiausias pro- 
fesijas. Atsižvelgiant į tai, kad nauda, kurią gauna kiek- 
vienas, yra gyvenimo džiaugsmas, vienodai brangus tiek 
vargšui, tiek turčiui, todėl prievolė, kurią vargšas privalo 
mokėti tiems, kurie jį gina, yra tokia pati, kurią turtuolis 
privalo mokėti už jo paties gynimą, išskyrus tuos atvejus, 
kai turtuoliai, kuriems tarnauja beturčiai, gali būti skolin- 
gi ne vien už save, bet ir už daugelį kitų. Dėl to mokesčių 
vienodumas greičiau priklauso nuo vartojimo vienodu- 
mo, o ne nuo asmenų, kurie suvartoja tiek pat, vienodo 
turto. Dėl kokios priežasties tas, kuris daug dirba ir tau- 
po savo darbo vaisius, mažai suvartodamas, turėtų būti 
daugiau apmokestinamas už tą, kuris, nerūpestingai gy- 
vendamas, mažai įgyja ir viską, ką gauna, išleidžia, tuo 
metu, kai valstybė jo labiau negina už kitą? Kai apmokes- 
tinama tai, ką Žmonės vartoja, tada kiekvienas Žmogus 
moka tiek pat už tai, kiek jis suvartoja; ir valstybė neturi 
nuostolių dėl nežaboto privačių asmenų išlaidumo. 

Valstybės labdara. Daug žmonių dėl neišvengiamų at- 
sitiktinumų negali išlaikyti savęs savo darbu, tad jie ne- 

turi priklausyti nuo privačių asmenų gailesčio ir dosnu- 
mo; būtiniausias pragyvenimo reikmes jiems privalo ga- 
rantuoti valstybės įstatymai. Juk būtų labai žiauru, jei kas 
nors nepadėtų pagalbos reikalingam žmogui, žiauru bū- 
tų ir valstybės suverenui palikti vargšus žmones priklau- 
somus nuo atsitiktinės labdaros. 

Kelio užkirtimas dykinėjimui. Visai kitaip yra su tais, 
kurie fiziškai stiprūs; juos reikia priversti dirbti. Kad jie 
negalėtų aiškintis nerandą darbo, turi būti priimti tokie 
įstatymai, kurie skatintų visokius verslus, pavyzdžiui, jū- 
reivystę, žemdirbystę, žvejybą ir visokiausias pramonės 
šakas, kurioms reikia darbo rankų. Daugėjant neturtingų, 
bet stiprių žmonių, žmones reikia perkelti į retai apgy- 
vendintas šalis; tačiau ten jie neturi išnaikinti vietinių gy- 
ventojų, tik priversti juos šiek tiek susispausti; jie patys 
neturi užimti daug žemės, griebdami viską, ką randa, o 
sumaniai ir sąžiningai apdirbti kiekvieną žemės sklypelį, 
kad šis juos išmaitintų reikiamu metų laiku. Kai visas 
pasaulis bus perpildytas gyventojų, tada vienintelis išsi- 
gelbėjimas bus karas, kuris pasirūpina kiekvienu žmogu- 
mi, siųsdamas jam pergalę arba mirtį. 

Kas yra geri įstatymai. Suvereno pareiga yra leisti ge- 
rus įstatymus. O koks įstatymas yra geras? Sakydamas 
geras įstatymas, aš turiu omeny ne teisingą įstatymą, nes 
joks įstatymas negali būti neteisingas. Įstatymą priima 
aukščiausioji valdžia, o visa, ką daro ši valdžia, patvirti- 
na, pripažįsta ir laiko sava kiekvienas tautos žmogus; ir 
tai, kas atitinka kiekvieno žmogaus valią, niekas negali 
laikyti neteisinga. Su valstybės įstatymais yra kaip su žŽai- 
dimo taisyklėmis: viskas, dėl ko susitaria visi Žaidėjai, 
nėra neteisinga nė vienam iš jų. Geras įstatymas yra tas, 
kuris reikalingas žmonių gerovei ir visiems suprantamas. 

Tie, kurie būtini. Įstatymai, kurie yra tik valdžios nu- 
statytos taisyklės, reikalingi ne tam, kad sulaikytų žmo- 

nes nuo visų jų savavališkų veiksmų, o tam, kad nukreip- 
tų jų judėjimą, ir jie nepakenktų sau savo pačių nežabo- 
tais norais, neapdairumu ir nenuovokumu, panašiai kaip 
užtvaros statomos ne tam, kad sustabdytų keliautojus, o 
tam, kad neleistų jiems išklysti iš kelio. Todėl ir įstatymas 
nėra geras, jeigu jis nebūtinas ir nereikalingas, nes neat- 
lieka savo tikrosios paskirties. Galima būtų manyti, kad 
įstatymas yra geras, jeigu jis naudingas suverenui, nors 
jis ir nėra būtinas Žmonėms, tačiau taip nėra. Mat nega- 
lima atskirti suvereno gerovės nuo tautos gerovės. Sil- 
pnas tas suverenas, kurio silpni pavaldiniai, ir silpna tau- 
ta, kurios suverenui stinga valdžios valdyti ją taip, kaip 
norėtų. Nebūtini įstatymai nėra geri įstatymai, tai tik spąs- 
tai pinigams rinkti: jie nereikalingi ten, kur suverenios 
valdžios teisės yra pripažintos, o ten, kur jos nepripažin- 
tos, jie nepakankami Žmonėms apginti. 

Tie kurie suprantami. Įstatymo suprantamumas pri- 
klauso ne tiek nuo paties įstatymo žodžių, kiek nuo nu- 
rodytų priežasčių ir motyvų, kodėl jis buvo išleistas. Kaip 
tik iš to matyti įstatymo leidėjo ketinimas, o kai leidėjo 
ketinimas žinomas, įstatymą daug lengviau suprasti iš 
kelių žodžių, negu iš jų daugybės. Juk visi žodžiai yra 
dviprasmiški, todėl, daugėjant žodžių įstatymo tekste, 
daugėja ir dviprasmiškumų. Be to, dėl įstatymo daugia- 
žodiškumo, kuris atsiranda iš noro viską išsakyti, kyla 
klaidinga mintis, kad sumaniai manipuliuojant įstatymo 
žodžiais galima išvengti įstatymo poveikio. Šitai yra dau- 
gelio nereikalingų procesų priežastis. Kai tik pagalvoju, 
kokie trumpi buvo įstatymai senovėje ir kaip jie pamažu 
vis ilgėjo, aš tarsi matau įstatymų leidėjų ir įstatymų ven- 
gėjų varžybas; pirmieji stengiasi apriboti antruosius, o pas- 
tarieji apeiti šiuos apribojimus, ir kad įstatymų vengėjai 
laimėjo. Todėl įstatymų leidėjo (toks visose valstybėse yra 
aukščiausiasis atstovas: vienas Žmogus ar susirinkimas) 

pareiga taip parengti įstatymą, kad būtų aiškus jo tikslas, 
ir suformuluoti jį kaip galima trumpiau, bet kuo tiksliau 
ir aiškiau. 

Bausmės. Suvereno pareiga yra teisingai taikyti baus- 
mes ir apdovanojimus. Turint omeny, kad bausmės tiks- 
las yra ne keršyti ir išlieti pyktį, o pataisyti patį nusikal- 
tėlį ar jo pavyzdžiu kitus, griežčiausios bausmės turi būti 
skiriamos už tuos nusikaltimus, kurie pavojingiausi vals- 
tybei; pavyzdžiui, už tuos, kurie padaryti iš pykčio įsteig- 
tai valdžiai, iš paniekos teisingumui; kurie kelia minios 
pasipiktinimą; už tokius, už kuriuos nenubaudus, atrodo, 
jog jie valdžios leisti, dažniausiai tai esančių valdžioje žmo- 
nių sūnų, tarnų ar jų numylėtinių nusikaltimai. Žmonės 
piktinasi ne tik nusikaltimo vykdytojais ir jo įgaliotojais, 
bet ir visa valdžia, nes susidaro įspūdis, kad ji juos gina, 
pavyzdžiui, taip atsitiko su Tarkvinijumi!?, kai dėl vieno 
jo sūnaus įžūlaus poelgio jis buvo išvarytas iš Romos, o 
pati monarchija nuversta. O dėl nusikaltimų, padaromų 
iš silpnumo, pavyzdžiui, kaip tie, kurie padaromi iš dide- 
lio susierzinimo ar provokacijos, iš didelės baimės, dėl 
didelio skurdo ar iš nežinojimo, kad tas poelgis yra dide- 
lis nusikaltimas, tai čia dažnai būna vietos atlaidumui be 
jokios žalos valstybei ir atlaidumui, kai to reikalauja pri- 
gimtinis įstatymas. Maišto atveju jo vadeivų ir idėjinių 
mokytojų, o ne suvedžiotų vargšų Žmonių, nubaudimas 
gali pasitarnauti valstybei kaip pavyzdys. Rūsčiai bausti 
paprastus žmones - tai bausti neišmanymą, dėl kurio di- 
delė kaltė tenka suverenui, nes jis nesirūpino, kad žmo- 
nės būtų geriau išmokyti. 

Apdovanojimai. | suvereno pareigas įeina ir teisingas 
apdovanojimų skirstymas, kad iš to būtų nauda valsty- 
bei, nes tai ir yra apdovanojimo nauda ir tikslas. Šitai 
pasiekiama tada, kai tie, kurie gerai tarnavo valstybei ne- 
iššvaistydami valstybės lėšų, taip gerai apdovanojami, kad 

atsiranda stimulas ir kitiems taip ištikimai tarnauti vals- 
tybei, kaip jie gali, ir įgyti tų Žinių, kurios jiems padėtų 
tarnauti dar geriau. Papirkti pinigais ar paaukštinimu po- 
puliarų ir garbės trokštantį pavaldinį, kad jis būtų ramus 
ir susilaikytų nuo piktų nuotaikų skleidimo tarp žmonių, 
neturi nieko bendro su tikruoju apdovanojimu (šis yra 
skiriamas ne už padarytą praeityje žalą, o už praeities 
nuopelnus) ir yra ne dėkingumo, o baimės ženklas, vals- 
tybei jis atneša ne naudą, o žalą. Tokia kova su garbėtroš- 
ka primena Herkulio kovą su pabaisa Hidra, kuri turėjo 
daug galvų, ir vietoj kiekvienos nukirstos jai išaugdavo 
trys naujos. Taip yra ir čia: kai vieno populiaraus žmo- 
gaus užsispyrimas įveikiamas apdovanojimu, dėl tokio 
pavyzdžio atsiranda daugiau tokių, kurie daro tą patį blo- 
gi, tikėdamiesi panašios naudos; kaip visos manufaktū- 
ros šakos, taip ir pikti sumanymai auga, esant paklausai. 
Nors kartais tokiais būdais ir gali būti atitolintas pilieti- 
nis karas, tačiau pavojus pamažu didėja, ir valstybės žlu- 
gimas vis labiau darosi neišvengiamas. Todėl suverenas, 
kuriam patikėtas valstybės saugumas, elgiasi priešingai 
savo pareigai, jeigu apdovanoja tuos, kurie siekia dides- 
nės valdžios, drumsdami savo šalies rimtį ir taiką, ir jei 
nesipriešina tokiems žmonėms, kai jie žengia pirmuosius 
savo nusikalstamos veiklos žingsnius, kai pavojus dar ne- 
didelis, o delsia, tada pavojus būna daug didesnis. 
Patarėjai. Dar vienas suvereno rūpestis yra pasirinkti 
gerus patarėjus, turiu omeny tokius, su kuriais jis turės 
tartis valdydamas valstybę. Mat žodis taryba (angl. coun- 
sel, lot. consilium), kilęs iš iškreipto considium, turi daug 
reikšmių ir apima įvairius Žmonių susirinkimus, kur po- 
sėdžiaujama kartu ne vien tam, kad apsvarstytų, ką rei- 
kės daryti ateityje, bet ir aptariami praeities įvykiai ir 
svarstomi dabartiniai įstatymai. Aš jį vartoju tik pirmąja 
reikšme. Šia prasme nekalbama apie renkamą tarybą nei 

esant demokratiniam, nei aristokratiniam valdymui, nes 
tokiose valstybėse patarėjai yra nariai to asmens, kuriam 
duodami patarimai. Todėl patarėjų parinkimas yra bū- 
dingas tik monarchijai, nes esant šiai valdymo formai su- 
verenas, jei neįstengia pasirinkti tų, kurie visais atžvil- 
giais yra geriausi, neatlieka savo pareigos taip, kaip turėtų 
ją atlikti. Tinkamiausi patarėjai yra tie, kurie mažiausiai 
tikisi turėti naudos, duodami blogą patarimą, ir geriau- 
siai išmano tuos dalykus, kurie pasitarnauja valstybės tai- 
kai ir saugumui. Sunku suprasti, kas tikisi sau naudos iš 
valstybėje kylančių neramumų, tačiau yra požymių pa- 
grįstam įtarimui, jei šitie Žmonės, kurie neturi tiek turto, 
kad padengtų jų įprastas išlaidas, pritaria nepagrįstiems 
liaudies skundams juos pateisindami ir užjaučia ją dėl 
tariamos skriaudos - šitai lengvai gali pastebėti kiekvie- 
nas, kam privalu tai žinoti. Tačiau dar sunkiau nuspręsti, 
kas geriausiai išmano valstybės reikalus, ir tiems, kurie 
pažįsta tokius Žmones, jau jų gerokai mažiau ir reikia. 
Juk kad suprastum, kas išmano kone visų menų taisyk- 
les, pats turi būti didelis to meno žinovas, nes kito taisyk- 
lių teisingumu gali būti įsitikinęs tik tas, kuris pirmiausia 
pats perprato šias taisykles, ir gali nuspręsti, ar kito tai- 
syklės teisingos. Tačiau geriausias kiekvieno meno paži- 
nimo požymis yra tai, kad asmuo tuo seniai užsiima ir 
nuolat gauna gerus rezultatus. Sugebėjimas gerai patarti 
neatitenka burtų keliu ir nėra paveldimas, todėl nėra di- 
desnio pagrindo tikėtis gero patarimo iš turtingo ar kil- 
mingo Žmogaus dėl valstybės reikalų, negu projektuojant 
tvirtovę, nebent manysime, kad politikos mokslui nerei- 
kia jokio metodo (kaip jo reikia mokantis geometrijos), o 
pakanka vien būti žiūrovais ir ją stebėti, tačiau taip nėra, 
nes iš šių dviejų mokslų politika yra kietesnis riešutas. 
Jeigu šioje Europos dalyje manoma, kad tam tikri asme- 
nys yra paveldėję teisę užimti vietą valstybės aukščiau- 

siojoje taryboje, tai šitai yra atėję iš senovės germanų už- 
kariavimų epochos, kai daug absoliučių valdovų susivie- 
nydavo, norėdami užkariauti kitas tautas, bet jie nebūtų 
sudarę konfederacijos, neišsireikalavę tokių privilegijų, ku- 
rios ateityje išskirtų jų palikuonis ir iš jų pavaldinių pa- 
likuonių. Tokios privilegijos nesuderinamos su aukščiau- 
siąja valdžia, todėl tik suvereno malonės dėka gali atrodyti, 
kad šie asmenys jas išlaikė; tačiau jeigu jie ima reikalauti 
privilegijų kaip savo teisės, jie būtinai turėtų jas pamažu 
prarasti ir galų gale neturėti jokių kitų išskirtinumų, iš- 
skyrus tuos, kurie natūraliai susiję su jų sugebėjimais. 

Nors ir labai gabūs ir tinkami būtų patarėjai kuriuo 
nors klausimu, jų patarimo nauda didesnė tada, kai jie 
duoda savo patarimą ir nurodo jo pagrindą kiekvienas 
atskirai, o ne susirinkime, sakydami kalbas, ir kai jie iš 
anksto būna jį apmąstę, o ne kalbėdami ekspromtu; abiem 
atvejais jie turi daugiau laiko numatyti svarstomo veiks- 
mo pasekmes ir mažiau gali nukrypti į įvairius prieštara- 
vimus, veikiami pavydo, tarpusavio lenktyniavimo ar ki- 
tos aistros, kylančios dėl nuomonių skirtumo. 

Geriausią patarimą dėl tų reikalų, kurie susiję ne su 
kitomis tautomis, o vien su patogumais ir nauda, kurią 
pavaldiniams suteikia vien vidaus įstatymai, gali duoti 
kiekvienos provincijos Žmonių pateikiamos bendros ži- 
nios ir nusiskundimai, nes vietiniai Žmonės geriausiai Ži- 
no, ko jiems stinga; todėl, jeigu jie nereikalauja nieko, kas 
menkintų suvereno teises, jų pageidavimus reikėtų labai 
rimtai apsvarstyti, nes be pagrindinių teisių (kaip jau daž- 
nai esu sakęs) valstybė apskritai negali egzistuoti. 

Vadai. Jei vyriausiasis armijos vadas neturi autoriteto, 
tai armija jo nemyli ir nebijo, vadinasi, jis negalės sėkmin- 
gai atlikti savo pareigų. Todėl jis privalo būti darbštus, 
narsus, malonus, dosnus ir jam turi sektis, kad kareiviai 
galėtų susidaryti apie jį nuomonę, kaip apie gerą ir my- 

linti savo karius vadą. Tai yra populiarumas, jis ugdo 
kareivių narsumą ir skatina troškimą užsitarnauti jo pa- 
lankumą, jie pritaria generolui dėl jo griežtumo, baudžiant 
(kai to reikia) maištaujančius ar aplaidžius kareivius. Bet 
ši kareivių meilė (jei abejojama dėl vado ištikimybės) yra 
pavojinga aukščiausiajai valdžiai, ypač jeigu ji yra nepo- 
puliaraus susirinkimo rankose. Todėl tam, kad tauta būtų 
saugi, reikia, jog tie, kuriems suverenas patiki savo armi- 
jas, būtų ne tik geri karo vadai, bet ir ištikimi pavaldiniai. 

Jei pats suverenas yra populiarus, t. y. gerbiamas ir my- 
limas savo tautos, tada nėra jokio pavojaus, jei kuris nors 
jo pavaldinys yra populiarus. Kareiviai niekada nebūna 
tokie neteisingi, kad palaikytų savo vadą, nors ir mylėtų 
ji, prieš savo suvereną, jeigu jie myli ne tik jo asmenį, bet 
ir jo reikalą. Todėl tie, kurie kada nors prievarta nuvers- 
davo teisėto savo suvereno valdžią, prieš užimdami jo 
vietą, visada stengėsi prasimanyti sau titulus, kad tautai 
nebūtų gėda juos pripažinti suverenais. Turėti pripažintą 
teisę į aukščiausiąją valdžią yra tokia populiari savybė, 
kad tam, kuris ją turi, nereikia daugiau nieko (dėl jo pa- 
ties), kad palenktų savo pavaldinių širdis, išskyrus tai, 
kad jie matytų, jog jis iš tikrųjų sugeba valdyti savo pa- 
ties šeimą, o dėl priešų - kad sugeba sutriuškinti jų armi- 
jas, nes didžiausia ir aktyviausia Žmonijos dalis niekada 
iki šiol nebuvo patenkinta esama padėtimi. 

O dėl vieno suvereno pareigų kitam, apie kurias byloja 
teisė, dažniausiai vadinama tarptautine teise, man neberei- 
kia sakyti nieko, nes tautų teisė ir prigimtinis įstatymas 
yra tas pat. Kiekvienas suverenas, rūpindamasis savo tau- 
tos saugumu, turi tą pačią teisę, kurią gali turėti kiekvie- 
nas žmogus, rūpindamasis savo paties saugumu. Ir tas 
pats įstatymas, kuris nurodo žmonėms, neturintiems pilie- 
tinės valdžios, ką jie turi daryti ir ko privalo vengti vie- 
nas kito atžvilgiu, tą patį nurodo ir valstybei, t. y. suve- 


346 


31. APIE PRIGIMTINĘ DIEVO KARALYSTĘ 


renių valdovų ir aukščiausiųjų susirinkimų sąžinėms, nes 
nėra jokios kitos prigimtinės teisės, išskyrus sąžinę, kurią 
valdo ne žmogus, o Dievas; jo įstatymai (jie privalomi 
visai žmonijai) Dievo, kaip gamtos kūrėjo, požiūriu yra 
prigimtiniai, ir to paties Dievo, kaip Karalių Karaliaus, at- 
žvilgiu, yra įstatymai. Bet apie Dievo, kaip Karalių Kara- 
liaus, taip pat ir kaip atskiros tautos karaliaus Karalystę, 
aš kalbėsiu kitoje šio veikalo dalyje. 


Trisdešimt pirmas skyrius 


APIE PRIGIMTINĘ DIEVO KARALYSTĘ 


Būsimų skyrių akiratis ir tikslas. Tai, kad prigimtinė 
būsena, t. y. absoliuti laisvė, kuria naudojasi visi nesantys 
nei suverenai, nei pavaldiniai, yra anarchija ir karo padė- 
tis; kad taisyklės, kuriomis vadovaujasi žmonės, norėda- 
mi išvengti tokios padėties, yra prigimtiniai įstatymai; kad 
valstybė be aukščiausiosios valdžios yra vien tuščias žo- 
dis be turinio, todėl negali egzistuoti; kad pavaldiniai pri- 
valo savo suverenams paprasčiausiai paklusti dėl visko, 
jei tai neprieštarauja Dievo įstatymams, - visa tai aš jau 
išsamiai paaiškinau apie tai rašydamas. Kad viską suži- 
notume apie pilietinę pareigą, turime išsiaiškinti, kokie 
yra Dievo įstatymai, nes be šito žmogus, kai valstybės 
valdžia jam ką nors įsako, nežino, ar tai neprieštarauja 
Dievo įstatymui, todėl arba pernelyg dideliu pilietiniu pa- 
klusnumu įžeidžia Dievo didybę, arba, bijodamas įžeisti 
Dievą, pažeidžia valstybės įsakymus. Norėdami išvengti 
šių povandeninių uolų, turime žinoti, kas yra Dievo įsta- 
tymai. Kadangi visų įstatymų pažinimas priklauso nuo 
supratimo, kas yra aukščiausioji valdžia, todėl kitame sky- 
relyje pasakysiu šį tą apie DIEVO KARALYSTĘ. 

Kas yra Dievo karalystės pavaldiniai. Viešpats yra Ka- 
ralius! Tesidžiaugia žemė (Ps 97, 1), - sako psalmininkas. Ir 

toliau: Viešpats yra Karalius, tad tesibaimina tautos! Kerubų 
soste jis sėdi, tad tedreba žemė (Ps 99, 1). Ar nori žmonės, ar 
nenori, jie visada bus pavaldūs Dievo valdžiai. Neigdami 
Dievo egzistavimą ar jo apvaizdą, žmonės gali prarasti 
savo vidinę ramybę, bet ne savo jungą. Bet šią Dievo val- 
džią, kuriai pavaldus ne tik žmogus, bet kuriai paklūsta 
gyvuliai, žvėrys, augalai ir negyvieji kūnai, Karalyste ga- 
lime vadinti tik metaforiškai. Juk sakyti, kad viešpatauja 
tikrąja šio žodžio prasme, galime tik apie tą, kuris valdo 
savo pavaldinius žodžiu, žadėdamas apdovanoti tuos, ku- 
rie jo klauso, ir grasindamas nubausti tuos, kurie jam ne- 
paklūsta. Todėl Dievo karalystės pavaldiniai nėra nei ne- 
gyvieji kūnai, nei neprotingos būtybės, kurie nesupranta 
jokių taisyklių; šios Karalystės pavaldiniai negali būti ateis- 
tai ir tie, kurie netiki, kad Dievas kaip nors rūpinasi žmo- 
nių darbais, nes jie nepripažįsta nė vieno jo žodžio, nesi- 
tiki jo apdovanojimų ir nebijo jo grasinimų. Todėl Dievo 
pavaldiniai yra tie, kurie tiki, kad yra Dievas, kuris valdo 
pasaulį, davė taisykles ir nustatė apdovanojimus ir baus- 
mes Žmonijai; visus kitus reikia laikyti Dievo priešais. 
Trejopas Dievo žodis: protas, apreiškimas, pranašys- 
tė. Norint valdyti žodžiu, reikia aiškiai juos pasakyti, nes 
kitaip jie nebus įstatymai. Mat įstatymų esmė yra pakan- 
kamas jų aiškumas ir viešas paskelbimas, kad nebūtų jo- 
kios galimybės aiškintis jų nežinojimu; kai kalbama apie 
žmonių įstatymus, tai vienintelis toks viešas jų paskleidi- 
mas gali būti viešas paskelbimas žmogaus balsu. Tuo tar- 
pu Dievas savo įstatymus skelbia trejopu būdu: prigimti- 
nio proto įdiegimu, apreiškimu ir kokio nors žmogaus balsu; 
šiuo žmogumi patikėti Dievas skatina kitus žmones, da- 
rydamas stebuklus. Iš čia kyla trejopas Dievo žodis: pro- 
tingas, juntamas ir pranašiškas, kurį atitinka trejopas girdė- 
jimas: teisingas supratimas, antgamtinis jausmas ir tikėjimas. 
Dėl antgamtinio jausmo, kuris remiasi apreiškimu ir įkvė- 

pimu, tai šiuo būdu nebuvo duota jokių visuotinių įsta- 
tymų, nes Dievas šitaip kalba tik atskiriems asmenims, be 
to, įvairiems žmonėms skirtingus dalykus. 

Apie dvejopą Dievo karalystę: prigimtinę ir pranasiš- 
ką. Remiantis skirtumu tarp dviejų kitų Dievo žodžio rū- 
šių - protingo ir pranašiško, - Dievui galima priskirti dve- 
jopą karalystę - prigimtinę ir pranašišką. Prigimtinė yra ta, 
kurioje jis valdo pripažįstančius jo apvaizdą žmones, natū- 
raliais teisingo proto paliepimais, o pranašiška, - kurioje 
jis, išsirinkęs vieną išskirtinę tautą (žydus) savo pavaldi- 
niais, valdo tik juos ne vien prigimtiniu protu, bet ir tei- 
singais įstatymais, kuriuos jiems davė savo šventų prana- 
šų lūpomis. Apie prigimtinę Dievo karalystę aš ketinu 
kalbėti kitame skyrelyje. 

Dievo suverenumo teisė kyla iš jo visagalybės. Pri- 
gimtinė teisė, kurios galia Dievas valdo žmones ir bau- 
džia tuos, kurie pažeidžia jo įstatymus, turi būti kildina- 
ma ne iš to, kad jis žmones sukūrė, tarsi jis reikalautų 
paklusnumo kaip dėkingumo už jo geradarystes, o iš jo 
neįveikiamos galios. Jau anksčiau parodžiau, kaip suvereno 
teisė atsiranda iš susitarimo. Norint parodyti, kaip ta pati 
teisė gali atsirasti iš prigimties, reikia tik išsiaiškinti, kada 
jos negalima panaikinti. Visi žmonės iš prigimties turėjo 
teisę į viską, kiekvienas jų turėjo teisę valdyti visus kitus. 
Kadangi ši teisė negalėjo būti įgyta jėga, tad dėl kiekvie- 
no saugumo reikėjo, kad žmonės atsisakytų šios teisės ir 
bendru sutikimu iškeltų žmones (suteikdami jiems aukš- 
čiausiąją valdžią), kurie juos valdytų ir gintų; jeigu tarp 
jų būtų buvęs koks nors neįveikiamos jėgos žmogus, tai 
nebūtų buvę jokios priežasties, kad jis savo jėga nebūtų 
valdęs ir gynęs tiek save, tiek ir juos savo paties nuožiū- 
ra. Todėl tiems, kurių jėga yra neįveikiama, visų Žmonių 
valdymas priklauso iš prigimties dėl jų viską pranokstan- 
čios jėgos, vadinasi, kaip tik ši galia lemia, kad valdyti 

žmones ir bausti juos savo nuožiūra iš prigimties priklau- 
so Visagaliui Dievui ne kaip Kūrėjui ir maloningajam, o 
kaip Visagaliui. Ir nors bausmė priklauso tik už nuodė- 
mę, nes žodis „bausmė“ suprantamas kaip vertimas ken- 
tėti už nuodėmę, tačiau teisės priversti kentėti pagrindas 
ne visada yra žmogaus nuodėmė, dažnai tai būna Dievo 
galia. 

Nuodėmė nėra visų kentėjimų priežastis. Daug ginčų 
senovėje kildavo dėl klausimo: kodel blogi žmonės dažnai 
klesti, o geri žmonės kenčia nelaimes; šis klausimas sutampa 
ir su mūsiškiu: kokia teise ir pagrindu remdamasis Dievas 
paskirsto sėkmes ir nesėkmės žemiškame gyvenime. Šis klausi- 
mas toks sunkus, kad sudrebino ne tik paprastų žmonių, 
bet ir filosofų, ir net šventųjų tikėjimą Dievo Apvaizda. Iš 
tikrųjų Dievas geras doriesiems, — sako Dovydas, — kurių 
širdis tyra. Betgi man beveik kojos buvo pradėjusios pintis, 
mano žingsniai bemaž buvo ėmę slidinėti, nes aš pavydėjau 
pagyrūnams, matydamas jų gerovę, nors jie nedori (Ps 73, 1-3). 
Ir kaip nuoširdžiai Jobas priekaištauja Dievui už gausybę 
kančių ir nelaimių, kurios jam buvo siųstos, nors jis ir 
buvo teisus. Jobo atveju šį klausimą išsprendė pats Die- 
vas, remdamasis ne Jobo nuodėme, o savo paties galia. 
Kai Jobo draugai, matydami jį kenčiantį, kalbėdavo apie 
jo nuodėmę, o jis gindavosi žinodamas esąs nekaltas, pats 
Dievas įsiterpė į ginčą, teisindamas sukeltas kančias to- 
kiais savo galios argumentais, pavyzdžiui: „Kur buvai, kai 
dėjau žemės pamatus” (Job 38, 4), ir panašiais, ir ne tik pa- 
tvirtino Jobo nekaltumą, bet ir atmetė klaidingus jo drau- 
gų išvedžiojimus. Šiuos išvedžiojimus atitinka mūsų Iš- 
ganytojo žodžiai, pasakyti apie žmogų, kuris gimė aklas: 
„Nei jis nenusidėjo, nei jo tėvai, bet jame turi apsireikšti Dievo 
darbai” (Jn 9, 3). Ir nors sakoma, kad mirtis atėjo į pasaulį 
per nuodėmę (tuo norima pasakyti, kad Adomas niekada 
nebūtų miręs, jeigu nebūtų nusidėjęs, t. y. jo siela niekada 

nebūtų atsiskyrusi nuo jo kūno), iš to negalima daryti 
išvados, kad Dievas nebūtų galėjęs teisėtai jo varginti, 
nors jis ir nebūtų nusidėjęs, kaip kad jis siunčia vargus 
kitoms gyvoms būtybėms, kurios negali nusidėti. 

Dievo įstatymai. Aptarę Dievo suverenumo teisę, kaip 
grindžiamą vien prigimtimi, mes turime toliau apsvars- 
tyti, kokie yra Dievo įstatymai arba prigimtinio proto įsa- 
kymai; šie įstatymai yra susiję arba su prigimtinėmis vie- 
no Žmogaus pareigomis kitam Žmogui, arba su pagarba, 
kurią mes iš prigimties privalome reikšti mūsų Dieviška- 
jam Suverenui. Pirmieji yra tie patys prigimtiniai įstaty- 
mai, apie kuriuos aš jau kalbėjau keturioliktame ir pen- 
kioliktame šio veikalo skyriuose, būtent nešališkumas, 
teisingumas, gailestingumas, nusižeminimas ir kitos do- 
rovinės savybės. Todėl mes dar turime apsvarstyti, ko- 
kias Dieviškosios Didenybės šlovinimo ir garbinimo tai- 
sykles diktuoja Žmonėms vien jų prigimtinis protas, be 
jokio kito Dievo žodžio. 

Kas yra Slovinimas ir garbinimas. Garbinimas - tai vi- 
dinė mintis ir nuomonė apie kito jėgą ir gerumą, todėl 
garbinti Dievą, vadinasi, būti kuo geriausios nuomonės 
apie jo jėgą ir gerumą. Šios nuomonės išoriniai ženklai, 
išreiškiami žodžiais ir veiksmais, vadinami šlovinimu; tai 
yra viena dalis to, ką romėnai turi omeny sakydami cul- 
tus, o cultus iš tikrųjų visada reiškia tą darbą, kurį žmo- 
gus įdeda į kokį nors daiktą, turėdamas tikslą iš to turėti 
naudos. Tie daiktai, iš kurių mes turime naudos, yra arba 
mums pavaldūs, ir tada iš jų nauda gaunama tuojau pat, 
kaip natūralus darbo rezultatas; arba jie mums nepaval- 
dūs, ir atlygina mums už mūsų darbą taip, kaip jiems 
patinka. Pirmąja reikšme darbas, įdėtas į žemę, vadina- 
mas kultūra, o vaikų lavinimas ir auklėjimas - jų proto 
kultūra. Antrąja reikšme, kai žmonių valios dėl mūsų tikslų 
turi būti apdorotos ne jėga, o paslaugumu, šis žodis reiš- 

kia tą patį kaip ir asistavimas, t. y. užsitarnavimą kieno 
nors, iš ko mes tikimės kokios nors naudos, palankumo 
geromis paslaugomis, pavyzdžiui, pagyrimais, pripažin- 
dami jų galią, ir viskuo, kas tik žmogui patinka. Tai ir yra 
tikrąja to žodžio reikšme garbinimas; šia reikšme publicola 
suprantamas tautos garbintojas, o cultus Dei - Dievo gar- 
binimas. 

Įvairūs garbinimo ženklai. Vidinis garbinimas, kuris 
yra nuomonė apie jėgą ir gerumą, žadina trejopus jaus- 
mus: meilę, kurios objektas yra gerumas, viltį ir baimę, ku- 
rios susijusios su jėga; iš vidinio atsiranda trys išorinio 
garbinimo rūšys: gyrimas, aukštinimas ir laiminimas. Gyri- 
mo dalykas yra gerumas, aukštinimo ir laiminimo objek- 
tas - jėga, o jų rezultatas - laimė. Gyrimas ir aukštinimas 
yra išreiškiami ir žodžiais, ir veiksmais: žodžiais, kai sa- 
kome, kad žmogus yra geras arba didis, veiksmais, kai 
dėkojame jam už jo dosnumą ir paklūstame jo galiai. Nuo- 
monė apie kito laimę gali būti išreikšta vien žodžiais. 

Prigimtinis ir sutartinis šlovinimas. Kai kurie garbini- 
mo ženklai (ir savybės, ir veiksmai) yra prigimtiniai, pa- 
vyzdžiui, tokios savybės, kaip geras, teisingas, dosnus ir 
pan., ir veiksmai — maldos, dėkojimai ir paklusnumas. Kiti 
garbinimo ženklai yra tokie pagal susitarimą arba pagal 
žmonių paprotį, ir vienu metu ir vienose vietose jie yra 
pagarbos ženklai, o kitais laikais ir kitose vietose - nepa- 
garbos, o dar kitu metu ir kitur - jie nieko nereiškia; pa- 
vyzdžiui, pasisveikinimo, maldavimo ir dėkojimo gestai 
yra įvairūs skirtingais laikais ir skirtingose vietose. Pir- 
mieji yra prigimtiniai, antrieji — sutartinės (arbitrary) šlovi- 
nimo formos. 

Privalomas ir laisvas Slovinimas. Yra dvi sutartinio gar- 
binimo rūšys: kartais jis būna privalomas, kartais - savano- 
riškas; privalomas yra tada, kai jo reikalauja tas, kuris yra 
garbinamas; laisvas, kai garbintojas jį pasirenka savo nuo- 

Žiūra. Kai yra privalomas, tada šlovinama ne žodžiais ar 
gestais, o pačiu paklusnumu. Kai šlovinimas savanoriš- 
kas, tai jo forma priklauso nuo žiūrovų nuomonės, nes jei 
žodžiai ar veiksmai, kuriais ketiname parodyti pagarbą, 
jiems atrodo juokingi ar įžeidūs, tai šie žodžiai ir veiks- 
mai nėra šlovinimas, nes jie nėra pagarbos ženklai. O jie 
nėra pagarbos ženklai, nes ženklas yra ne tam, kuris jį 
duoda, o tam, kuriam jis daromas, t. y. žiūrovui. 

Valstybinis ir privatus šlovinimas. Be to, būna valsty- 
binis ir privatus šlovinimas. Valstybinis yra tada, kai šlo- 
vina valstybė kaip vienas asmuo. Privatus, kurį parodo 
privatus asmuo. Valstybinis šlovinimas valstybės atžvil- 
giu yra laisvas, bet toks nėra atskirų Žmonių atžvilgiu. 
Privatus yra laisvas tuomet, kai atliekamas slaptai, bet 
minios akivaizdoje jis niekada nebūna be tam tikrų apri- 
bojimų ir suvaržymų dėl įstatymų arba žmonių nuomo- 
nės, o tai yra priešinga prigimtinei laisvei. 

Slovinimo tikslas. Šlovinimo tikslas yra įgyti valdžią. 
Mat kai žmogus mato garbinamą kitą žmogų, jis taria jį 
esant galingą ir lengviau jam paklūsta, dėl to padidėja to 
žmogaus valdžia. Tačiau Dievas neturi tokio tikslo. Jį gar- 
biname iš pareigos, o pasirinkdami garbinimo formą va- 
dovaujamės mūsų supratimu apie pagarbos taisykles, ku- 
rias protas diktuoja silpniems Žmonėms, gerbiantiems 
stipresnius, tikintis iš jų kokios nors naudos ar iš baimės 
patirti žalą, ar iš dėkingumo už gėrį, kuris iš jų jau gautas. 

Dievo garbinimo požymiai. Kad sužinotume, kokį Die- 
vo garbinimą mums diktuoja prigimtinis protas, aš pra- 
dėsiu nuo jo požymių. Pirmiausia, akivaizdu, mes turime 
pripažinti jo buvimą, nes joks žmogus nenorės garbinti to, 
kuris, jo manymu, neegzistuoja. 

Antra, akivaizdu, jog tie filosofai, kurie sakė, kad Die- 
vas yra pasaulis arba pasaulio siela, apie Dievą kalbėjo 
nepagarbiai ir taip neigė jo egzistavimą, nes Dievas su- 

prantamas kaip pasaulio priežastis, todėl sakyti, kad pa- 
saulis yra Dievas, vadinasi, teigti, kad nėra pasaulio prie- 
žasties, t. y. kad Dievo nėra. 

Trečia, pasakyti, kad pasaulis nebuvo sukurtas, o yra 
amžinas, žinant, kad tai, kas yra amžina, neturi jokios 
priežasties, vadinasi, neigti, kad yra Dievas. 

Ketvirta, tie, kurie priskirdami, kaip jie mano, Dievui 
ramybę, neigia jo rūpestį Žmonija, taigi neigia ir jo garbę, 
nes šitaip iš jo atimama žmonių meilė jam, ir jo baimę, o 
tai yra pagarbos šaknys. 

Penkta, tuose dalykuose, kurie reiškia didybę ir galią, 
pasakyti, kad Dievas yra baigtinis, yra tas pats kaip jo 
negerbti. Nėra mūsų valios gerbti Dievą ženklas, jei pri- 
skiriame jam mažiau, negu galime, o baigtinis yra ma- 
žiau, negu mes galime priskirti, nes prie baigtinio lengva 
pridėti daugiau. 

Todėl priskirti Dievui kokią nors formą yra nepagarba 
jam, nes visos formos yra baigtinės. 

Taip pat ir sakvti, kad mes įsivaizduojame Dievą ar 
turime jo idėją mūsų prote, taip pat yra nepagarba jam, 
nes viskas, ką mes įsivaizduojame, yra baigtina. 

Taip pat negalima kalbėti apie Dievą kaip apie dalį ar 
visumą, nes tai irgi nepagarba jam, nes visa tai yra vien 
baigtinių daiktų požymiai. 

Negalima sakyti, kad Dievas yra šioje ar kitoje vietoje, 
nes viskas, kas tik yra tam tikroje vietoje, yra ribotas ir 
baigtinis. Nepagarba ir sakyti, kad Dievas juda ar yra ra- 
mybės būsenoje, nes abu šie požymiai priskiria jam vietą. 

Negalima sakyti, kad yra ne vienas Dievas, o daugiau 
dievų, nes tai suponuoja, kad jie visi yra baigtiniai; tuo 
tarpu negali būti daugiau nei vienas nebaigtinis. 

Negalima ir priskirti jam tokių jausmų (nebent metafo- 
riškai, turint omeny ne jausmą, o jo padarinį), kaip liūde- 
sys, pavyzdžiui, atgaila, pyktis, gailestis, arba kuriems bū- 

dinga poreikis ir trūkumas, pavyzdžiui, troškimas, viltis, 
noras, ar kokia nors pasyvi galia, nes jausmas yra jėga, 
ribojama kieno nors kito. 

Todėl, kai Dievui priskiriame valią, mes turime ją su- 
prasti ne kaip Žmogaus valią — kaip protingą norą, o kaip 
jėgą, kuria jis gali paveikti kiekvieną daiktą. 

Panašiai būna, kai mes Dievui priskiriame regėjimą ir ki- 
tus juslinio suvokimo aktus, taip pat pažinimą ir supratimą, 
kurie mumyse yra vien proto jaudulys, kurį sukelia išori- 
niai daiktai, spaudžiantys žmogaus kūno organus, nes to- 
kių dalykų nėra Dieve; ir kadangi tai daiktai, kurie priklau- 
so nuo gamtinių priežasčių, negali būti jam priskiriami. 

Tas, kuris nori priskirti Dievui tik tai, ką pateisina pri- 
gimtinis protas, turi vartoti arba tokius negatyvius pažy- 
minius, kaip begalinis, amžinas, nesuprantamas, arba super- 
latyvus, kaip aukščiausias, didžiausias ir pan., arba 
neapibrėžtus požymius, kaip geras, teisingas, šventas, kūrė- 
jas; ir turi vartoti juos ne tokia prasme, tarsi jis norėtų tuo 
pareikšti, koks yra Dievas (nes tai būtų jo apribojimas 
mūsų vaizduotės galimybėmis), o taip, kad pareikštų, kaip 
labai mes juo žavimės ir kad esame pasirengę jam pa- 
klusti, o tai yra nusižeminimo ir noro jį garbinti taip, kaip 
tik galime, ženklas, nes yra tik vienas vardas išreikšti mū- 
sų supratimui apie jo prigimtį, būtent: AŠ ESU; o jo santy- 
kiui su mumis išreikšti tik vienas vardas - Dievas, kuria- 
me yra sąvokos Tėvas, Karalius ir Viešpats. 

Veiksmai, kuriais garbinamas Dievas. Dievo garbini- 
mo veiksmai (ir tai yra bendriausia proto taisyklė) turi 
būti ženklai, rodantys, kad ketiname garbinti Dievą. Pir- 
miausia, tai maldos. Juk manoma, kad ne graveriai, išrai- 
žantys dievų atvaizdus, padaro juos dievais, o Žmonės, 
kurie jiems meldžiasi. 

Antra, padėkos maldos, kurios skiriasi nuo Dievą garbi- 
namųjų maldų tik tuo, kad maldos būna prieš geradarys- 

tẹ, o dėkojimai būna po jos: ir vienų, ir kitų tikslas — 
pripažinti Dievą visų tiek buvusių, tiek būsimų gerada- 
rysčių autoriumi. 

Trečia, dovanos, t. y. aukos ir aukojimai (jei aukojama tai, 
ką geriausio Žmogus turi), yra pagarbos ženklai, nes jie 
vra padėka. 

Ketvirta, prisiekti vien Dievo vardu jau savaime yra pa- 
garbos ženklas, nes tai pripažinimas, jog tik vienas Die- 
vas žino, kas yra žmogaus širdy, ir kad joks Žmogaus 
protas ir jokia fizinė jėga negali apginti Žmogaus nuo Die- 
vo keršto už priesaikos sulaužymą. 

Penkta, protingo garbinimo dalis yra pagarbus kalbėji- 
mas apie Dievą, nes tai byloja apie Dievo baimę, o baimė 
yra galios pripažinimas. Iš čia išplaukia išvada, kad Die- 
vo vardo negalima tarti neapgalvotai ir be tikslo, nes tai 
tas pats, kaip tarti jį tuščiai. O jis tariamas ne be reikalo 
prisiekiant valstybei įsakius, kai reikia priimti teisingus 
nuosprendžius, ar priesaikose tarp valstybių, kad būtų 
išvengta karo. Ginčytis dėl Dievo prigimties ir ją aptari- 
nėti yra nesuderinama su jo gerbimu, nes šitaip daroma 
prielaida, kad šioje prigimtinėje Dievo karalystėje negali- 
ma nieko pažinti kitaip, o vien tik įgimtu protu, t. y. re- 
miantis prigimtinio žinojimo principais, kuriems yra taip 
toli iki to, kad ką nors mums paaiškintų apie Dievo pri- 
gimtį, nes jais negalima paaiškinti nei mūsų pačių, nei 
mažiausios gyvos būtybės prigimties. Todėl, kai žmonės, 
remdamiesi prigimtinio proto principais, svarsto Dievo 
požymius, jie burnoja prieš jį, nes Dievui priskiriamų po- 
žymių neturime laikyti filosofinėmis tiesomis, - juos tu- 
rime suprasti kaip mūsų dievobaimingą ketinimą paro- 
dyti jam didžiausią, kokią tik galime, pagarbą. Iš šio 
dalyko nesupratimo atsirado tomai svarstymų ir ginčų 
dėl Dievo prigimties, kuriuose stengiamasi aukštinti ne 

Dievą, o mūsų pačių protą ir mokytumą, ir tai yra tik 
neapgalvotas ir tuščias piktnaudžiavimas jo šventu vardu. 

Šešta, maldose, padėkos maldose, aukose ar aukojimuose pri- 
gimtinis protas liepia, kad kiekvienas veiksmas būtų pats 
geriausias ir labiausiai simbolizuotų Jo garbinimą. Pavyz- 
džiui, kad maldos ir padėkos maldos būtų sakomos ne 
paskubomis parinktais, lengvabūdiškais ir vulgariais žo- 
džiais ir sakiniais, o gražiais ir gerai sudėliotais žodžiais 
ir frazėmis, nes kitaip mes neparodome Dievui tokios pa- 
garbos, kokią galėtume parodyti. Todėl, nors pagonys ir 
elgėsi kvailai, garbindami atvaizdus kaip dievus, tačiau 
tai, kad juos garbino eilėmis, pritardami tiek vokaline, 
tiek instrumentine muzika, buvo protinga. Ir tai, kad jie 
aukodavo gyvulius ir dovanas dievams ir atlikdavo jų 
garbinimo veiksmus kuo nuolankiausiai ir paminėdami 
iš jų gautas geradarystes, neprieštaravo protui, o bylojo 
apie jų ketinimus garbinti Dievą. 

Septinta, protas liepia garbinti Dievą ne tik slaptai, bet 
ir ypač viešai, matant žmonėms, nes be šito (o tai svar- 
biausia garbinant) prarandama galimybė paskatinti kitus 
šlovinti Dievą. 

Pagaliau didžiausias Dievo garbinimas yra laikymasis 
jo įstatymų (t. y. šiuo atveju prigimtinių įstatymų). Mat 
kaip paklusnumas yra Dievui priimtinesnis už aukas, taip 
nepaisymas jo įstatymų yra didžiausias jo įžeidimas. To- 
kie yra Dievo garbinimo įstatymai, kuriuos prigimtinis 
protas diktuoja eiliniams asmenims. 

Valstybinis garbinimas yra vienodas. Kadangi valsty- 
bė taip pat yra vienas asmuo, ji turi taip pat Dievą gar- 
binti vienu būdu, o tai ji daro tada, kai įsako, kad tik 
šitaip viešai garbintų ir eiliniai žmonės. Tai ir yra valsty- 
binis garbinimas, kuriam būdinga, kad visi tai darytų vie- 
nodai, nes tie veiksmai, kuriuos įvairūs žmonės atlieka 
skirtingai, negali būti pavadinti valstybiniu garbinimu. 

Todėl ten, kur yra leidžiama daug kulto rūšių, nes skiria- 
si eilinių asmenų religijos, negalima sakyti, kad ten yra 
koks nors valstybinis kultas, ar kad valstybė apskritai turi 
kokią nors religiją. 

Visi požymiai priklauso nuo pilietinių įstatymų. Ka- 
dangi žodžiai, vadinasi, ir Dievo požymiai, įgyja savo 
reikšmę žmonių susitarimu ir nuostatomis, todėl reikia 
manyti, kad tie požymiai parodo pagarbą, kurią ketina 
žmonės pareikšti; viskas, ką savo valia gali padaryti eili- 
niai žmonės ten, kur nėra įstatymo, išskyrus protą, gali 
būti padaryta valstybės valia, remiantis pilietiniais įstaty- 
mais. Kadangi valstybės valia ir jos įstatymai yra tik to 
arba tų, kurie turi aukščiausiąją valdžią, valia ir jo išleisti 
įstatymai, tai iš čia išplaukia, kad tuos veiksmus, kuriuos 
nustato suverenas Dievui garbinti, kaip garbinimo žen- 
klus turi priimti eiliniai žmonės ir juos atlikti valstybinė- 
se apeigose. 

Tačiau ne visi veiksmai. Kadangi ne visi veiksmai yra 
nustatyti ženklai, bet kai kurie yra prigimtiniai pagarbos, 
o kiti - paniekos ženklai, tai pastarieji (kuriuos Žmonės 
gėdijasi daryti matant gerbiamiems Žmonėms) negali bū- 
ti žmogaus valia kulto dalis, o pirmieji (padorus, kuklus, 
nusižeminęs elgesys) apskritai negali būti nuo to kulto 
atskirti. Kadangi yra be galo daug neutralių veiksmų ir 
gestų, tie iš jų, kuriuos valstybė nustatys ir palieps viešai 
ir visuotinai naudoti kaip pagarbos Dievui ženklus ir kaip 
kulto dalį, turi būti priimti ir kaip tokie naudojami visų 
pavaldinių. Tai, kas pasakyta Šventajame Rašte, kad ge- 
riau klausyti Dievo, negu žmonių, galioja tik Dievo karalys- 
tėje, kuri remiasi sudarytąja sandora, o ne prigimtimi. 

Prigimtinės bausmės. Trumpai aptaręs prigimtinę Die- 
vo karalystę ir jos prigimtinius įstatymus, prie šio sky- 
riaus trumpai pridursiu, kokios yra prigimtinės bausmės. 
Šiame gyvenime nėra tokio žmogaus veiksmo, kuris ne- 

būtų pradžia labai ilgos padarinių grandinės, kurios pa- 
baigos joks žmogus, nors ir būdamas labai įžvalgus, ne- 
gali išvysti. Ir šioje grandinėje yra labai glaudžiai susiję 
malonūs ir nemalonūs įvykiai, todėl tas, kuris ką nors 
darys savo malonumui, turi būti pasirengęs iškęsti visus 
su tuo susijusius kentėjimus. Šie kentėjimai yra prigimti- 
nės bausmės už tuos veiksmus, kurie įvykių grandinėje 
padaro daugiau žalos nei gėrio. Taigi matome, kad nesu- 
silaikymas natūraliai baudžiamas ligomis, skubotumas - 
nesėkme, neteisingumas — priešiška agresija ir prievarta; 
išdidumas - pražūtimi; bailumas - priespauda; nerūpes- 
tingas valdovų valdymas - sukilimu; o sukilimas - sker- 
dynėmis. Kadangi bausmės eina paskui įstatymų pažei- 
dimą, tai prigimtinės bausmės savo prigimtimi turi eiti 
po prigimtinių įstatymų pažeidimo, ir todėl eina po jų 
kaip jų natūralūs, o ne atsitiktiniai padariniai. 

Antros dalies pabaiga. Šituo baigėme savo samprotavi- 
mus apie suverenų įsteigimą, prigimtį ir teises ir apie 
pavaldinių pareigas, nes jos atsiranda iš prigimtinio pro- 
to principų. Dabar, galvodamas, kuo ši doktrina skiriasi 
nuo didžiosios pasaulio dalies praktikos, ypač nuo prak- 
tikos Vakarų šalių, kurios savo moralės mokslus perėmė 
iš Romos ir Atėnų, ir kaip labai reikia išmanyti moralinę 
filosofiją tiems, kurie turi aukščiausiąją valdžią, aš imu 
manyti, kad šis mano veikalas yra toks pat nenaudingas 
kaip Platono Valstybė. Jis taip pat buvo tos nuomonės, 
kad nepavyks valstybėje įvesti tvarką ir išvengti valdžių 
pasikeitimų vykstant pilietiniams karams, kol suverenais 
nebus filosofai. Vėlgi, kai pagalvoju, kad mokslas apie 
prigimtinę teisę vra vienintelis mokslas, būtinas suvere- 
nams ir jų svarbiausiems tarnautojams, ir kad jiems ne- 
reikia išmanyti matematikos mokslų (Platonas to iš jų rei- 
kalauja) daugiau negu tiek, kad gerais įstatymais jie 
skatintų žmones juos studijuoti, ir kad nei Platonas, nei 

joks kitas filosofas iki šiol nesusiejo į sistemą bei pakan- 
kamai ir įtikinamai neįrodė visų moralės mokslo teore- 
mų, kad žmonės galėtų iš jų mokytis, kaip valdyti ir kaip 
paklusti, - aš vėl atgaunu šiokią tokią viltį, kad kada nors, 
anksčiau ar vėliau, šis mano veikalas pateks į kurio nors 
suvereno rankas, kuris jį savarankiškai apsvarstys (nes jis 
trumpas ir, man regis, aiškus) be jokio suinteresuoto ir 
pavydaus aiškintojo pagalbos, ir remdamas bei globoda- 
mas visa savo aukščiausiosios valdžios galia viešą šio vei- 
kalo studijavimą, jo teorinių apmąstymų tiesą pavers nau- 
dinga praktika. 


Trečia dalis 


APIE 
KRIKŠCIONIŠKĄJĄ 
VALSTYBĘ 


Trisdešimt antras skyrius 


APIE KRIKŠČIONIŠKOSIOS POLITIKOS 
PRINCIPUS 


Pagrindinis krikščioniškosios politikos principas yra 
pranašų perduotas Dievo žodis. Iki šiol aukščiausiosios 
valdžios teises ir pavaldinių pareigas kildinau vien iš to- 
kių prigimties principų, kuriuos patyrimas parodė esant 
teisingus arba jie tokiais tapo Žmonių susitarimu (dėl žo- 
džių vartojimo), t. y. kildinau juos iš žmonių prigimties, 
kurią mes pažįstame iš patyrimo ir iš bendrai sutartų api- 
brėžimų (iš tokių žodžių, kurie yra esminiai bet kokiam 
politiniam mąstymui). Tačiau daug kas iš to, ką aš dabar 
nagrinėsiu, o būtent KRIKŠČIONIŠKOSIOS VALSTYBĖS prigimtį 
ir teises, priklauso nuo antgamtiškų Dievo valios apreiš- 
kimų, todėl savo samprotavimuose remsiuosi ne tik pri- 
gimtiniu Dievo žodžiu, bet ir pranašais. 

Tačiau nereikia atsisakyti prigimtinio proto. Vis dėlto 
mes neturime atsižadėti mūsų pojūčių ir patyrimo, taip 
pat ir mūsų prigimtinio proto, kuris yra neabejotinas Die- 
vo žodis. Juk šiuos talentus Dievas įdavė į mūsų rankas, 
kad juos naudotume, kol vėl ateis mūsų šventasis Išgany- 
tojas; todėl nereikia jų slėpti nenaudojamoje aklo tikėjimo 
skraistėje, o reikia panaudoti teisingumui, taikai ir tikra- 
jai religijai įgyti. Ir nors Dievo žodis daug kur pranoksta 
protą, t. y. to prigimtinis protas negali nei įrodyti, nei 
paneigti, tačiau jame nėra nieko, kas prieštarautų protui, 
o jeigu atrodo, kad yra toks prieštaravimas, tai kaltas ar- 

ba mūsų nesugebėjimas paaiškinti, arba klaidingas sam- 
protavimas. 

Todėl kai koks nors dalykas Šventajame Rašte yra per- 
nelyg sunkus mums ištirti, mes privalome suprasti taip, 
kaip pasakyta, ir nesivarginti, stengiantis remiantis logi- 
ka atsijoti filosofinę tiesą iš tokių paslapčių, kurios yra 
nesuvokiamos ir nepaklūsta jokioms prigimtinio pažini- 
mo taisyklėms. Juk su mūsų religijos paslaptimis yra tas 
pats, kaip su vaistų piliulėmis, kurios nurytos gydo, o 
kramtomos dažniausiai išspjaunamos, todėl yra neveiks- 
mingos. 

Ką reiškia palenkti protą. Tačiau, kai kalbame apie mū- 
sų proto palenkimą, turime omeny ne mūsų intelekto ga- 
lių palenkimą kokio nors kito žmogaus nuomonei, o pa- 
lenkti valią paklusti, kai tai būtina. Ir ne mūsų galioje 
pakeisti savo jausmus, atmintį, supratimą, protą ir nuo- 
monę, nes jie visada ir būtinai priklauso nuo to, ką mes 
matome, girdime ir apie ką mąstome, todėl jie nėra mūsų 
valios padariniai, tai mūsų valia yra jų padarinys. Mes 
palenkiame (captivate) mūsų supratimą (understanding) 
ir protą (reason) tada, kai neprieštaraudami kalbame taip, 
kaip mums liepia teisėta valdžia, ir kai mes atitinkamai 
gyvename, trumpai tariant, kai pasitikime ir tikime tuo, 
kuris kalba, nors mūsų protas ir negalėtų nieko suvokti iš 
to, kas pasakyta. 

Kokiu būdu Dievas kalba žmonėms. Dievas kalba žmo- 
gui arba tiesiogiai, arba tarpininkaujant kitam Žmogui, su 
kuriuo jis pats anksčiau kalbėjo tiesiogiai. Kaip Dievas 
kalba Žmogui tiesiogiai, pakankamai gerai gali suprasti 
tie, kuriems jis taip kalbėjo; bet sunku ar net neįmanoma 
suprasti, kaip tuo gali patikėti kiti. Mat, jei žmogus man 
sako, kad Dievas su juo kalbėjo antgamtiškai ir tiesiogiai, 
o aš tuo abejoju, tai man sunku įsivaizduoti, kokius įro- 
dymus jis gali pateikti, kad priverstų mane tuo patikėti. 

Tiesa, jeigu jis yra mano suverenas, tai gali priversti ma- 
ne paklusti, kad aš nei veiksmu, nei žodžiu neparodyčiau 
nepasitikėjimo juo, bet negali priversti manęs galvoti ki- 
taip, nei man pataria galvoti mano protas. Tačiau jeigu 
tas, kuris man neturi tokios valdžios, sako tą patį, tada 
niekas negali priversti manęs nei tikėti, nei paklusti. 

Mat, jeigu kas nors pasakys, kad Dievas jam kalbėjo 
Šventajame Rašte, tai reiškia, kad Dievas jam kalbėjo ne 
tiesiogiai, o tik per pranašus, apaštalus ar bažnyčią taip, 
kaip jis kalba visiems kitiems krikščionims. Jeigu kas nors 
tvirtina, kad Dievas jam kalbėjo per sapną, tai reikštų ne 
daugiau, jeigu jis pasakytų, kad sapnavo tarsi su juo kal- 
bėjęs Dievas; bet tai negali priversti patikėti žmogų, kuris 
žino, kad sapnus dažniausiai sukelia natūralios priežas- 
tys, kad jie gali kilti iš ankstesnių minčių, o tokių sapnų 
kaip šis priežastis — tuščias pasipūtimas, kvailas išdidu- 
mas ir klaidinga nuomonė apie savo dievobaimingumą 
ar kokias nors kitas dorybes, kuriomis jis mano esąs nu- 
sipelnęs nepaprastojo apreiškimo malonės. Jei pasakys, 
kad jis regėjo viziją ar girdėjo balsą, tai bus tas pats, kaip 
pasakyti, jog jis tai susapnavo, būdamas tarp miegojimo 
ir būdravimo; nes Žmogus dažnai natūraliai savo sapną 
palaiko regėjimu, nepastebėjęs, kad tuo metu snūduria- 
vo. Jei sakosi kalbąs veikiamas antgamtinio įkvėpimo, tai 
yra tas pats, kaip pasakyti, kad jis turi stiprų troškimą 
kalbėti ar jaučiasi esąs taip dvasiškai pakylėtas, kad šių 
dalykų jis negalįs paaiškinti jokiomis natūraliomis ir pa- 
kankamomis priežastimis. Todėl nors Visagalis Dievas ir 
gali kalbėti žmogui per sapnus, regėjimus, balsais ir įkvė- 
pimu, tačiau jis nė vieno neįpareigoja tikėti tuo, kuris sa- 
ko, kad jis taip kalbėjęs su juo, nes būdamas Žmogus jis 
gali klysti ir (dar blogiau) gali meluoti. 

Iš kokių požymių atpažįstami pranašai. Kaipgi tada 
tas, kuriam Dievas niekada neapreiškė savo valios tiesio- 

giai, gali Žinoti, kitaip nei prigimtiniu protu, kada jis turi 
paklusti ar nepaklusti Dievo žodžiui, kurį skelbia žmo- 
gus, pasivadinęs pranašu? Iš 400 pranašų, kurių Izraelio 
karalius prašė patarimo, ar eiti kariauti į Ramot Gileadą, 
tik Michėjas buvo tikras pranašas (1 Kar 22). Pranašas, 
kuris buvo pasiųstas pranašauti prieš Jeroboamo pastaty- 
tą altorių (1 Kar 13), nors ir buvo tikras pranašas, ir dviem 
stebuklais, padarytais jam matant, įrodė tikrai esąs pra- 
našas, pasiųstas Dievo, vis dėlto buvo apgautas kito seno 
pranašo, kuris jį įtikino žodžiu, tarsi išgirstu iš Dievo lū- 
pų, valgyti ir gerti su juo. Jeigu vienas pranašas apgauna 
kitą, kaip kitaip galima įsitikinti Dievo valia, jei ne protu? 
Į tai aš atsakau, remdamasis Šventuoju Raštu, kad yra du 
požymiai, iš kurių abiejų drauge, bet ne kiekvieno atski- 
rai, galima pažinti tikrą pranašą. Vienas — tai stebuklai, 
antras - nemokyti jokios kitos religijos, išskyrus tą, kuri 
jau įvesta. Tuo tarpu atskirai nė vienas iš jų nėra pakan- 
kamas. Jei pasirodytų tarp jūsų pranašas ar sapnuotojas, duotų 
tau kokį ženklą ar padarytų stebuklą ir sakytų: Sekime kitus 
dievus, — kurių jūs nebuvote pažinę <...>, neklausyk to pranašo 
ar sapnuotojo žodžių <...> Bet anas pranašas ar sapnuotojas 
bus nubaustas mirtimi, nes skelbė išdavystę Viešpaties, jūsų 
Dievo... (Įst 13, 2-6). Šiais žodžiais paaiškinami du daly- 
kai: pirma, Dievas nenori, kad vien tik stebuklai būtų 
laikomi įrodymais, patvirtinančiais pranašo pašaukimą, 
bet (kaip sakoma trečioje eilutėje) jie yra tik mūsų ištiki- 
mybės jam išbandymas, nes Egipto žynių daromi stebuk- 
lai, nors ir ne tokie dideli, kaip Mozės padarytieji, vis 
dėlto buvo dideli stebuklai. Antra, kad nors ir labai dideli 
būtų stebuklai, bet jeigu jie skatina maištauti prieš kara- 
lių ar prieš tą, kuris valdo karaliaus įgaliotas, tai darantis 
tokius stebuklus turi būti laikomas atsiųstu išbandyti jų 
ištikimybę karaliui, nes žodžiai skelbė išdavystę Viešpaties, 

jūsų Dievo, šioje vietoje reiškia tą patį kaip išdavystę savo 
karaliaus, nes jie padarė Dievą savo karaliumi sudaryda- 
mi sandorą Sinajaus kalno papėdėje; ir Dievas juos valdė 
tik per Mozę, nes tik jis kalbėjosi su Dievu ir kartkartėmis 
paskelbdavo Dievo įsakymus tautai. Panašiai vėliau mū- 
sų Išganytojas Kristus, privertęs savo mokinius pripažinti 
jį Mesijumi (t. y. Dievo pateptuoju, kurio žydų tauta kas- 
dien laukė kaip savo karaliaus, tačiau, kai jis atėjo, jo 
nepripažino), nepamiršo perspėti dėl stebuklų pavojaus. 
Atsiras, - sakė jis, — netikrų mesijų ir netikrų pranašų, ir jie 
darys didelių ženklų bei stebuklų, mėgindami suklaidinti, jei tai 
įmanoma, net išrinktuosius (Mt 24,24). Iš to matyti, kad ne- 
tikri pranašai gali turėti stebuklų darymo galią, tačiau 
mes neturime laikyti jų pamokymų Dievo žodžiu. Šv. Pau- 
lius taip rašo galatams: bet nors ir mes patys ar angelas iš 
dangaus imtų jums skelbti kitokią Evangeliją, negu esame jumis 
paskelbę, — tebūnie prakeiktas (Gal 1,8). Tiesa buvo ta, kad 
Kristus yra karalius. Taigi šv. Paulius šiais žodžiais pra- 
keikia visokį skelbimą ir mokymą, nukreiptą prieš pripa- 
žinto karaliaus valdžią, nes šitaip jis kreipiasi į tuos, ku- 
rie, jo pamokyti, jau pripažino Jėzų Kristumi, kitaip sakant, 
Žydų karaliumi. 

Pranašo požymiai Senajame Įstatyme, stebuklai ir 
mokslas, atitinkantis Įstatymą. Tiek stebuklai be Dievo 
nustatyto mokslo skelbimo, tiek ir tikrojo mokslo skelbi- 
mas be stebuklų yra nepakankami tiesioginio apreiškimo 
įrodymai. Ir jei Žmogus, kuris skelbia neklaidingą moks- 
lą, teigia esąs pranašas, nepadarys jokio stebuklo, tai jo 
nereikia laikyti tuo, kuo jis dedasi, kaip akivaizdžiai pa- 
sakyta Pakartoto Įstatymo knygoje. Galbūt tu klausi: Kaip 
galima žinoti, kad tas pranašavimas nera Viešpaties ištartas? 
Jeigu pranašas kalba Viešpaties vardu, bet pranašavimas 
neišsipildo ar nepasitvirtina, to pranašavimo Viešpats nėra 
ištaręs. Pranašas bus kalbėjęs įžūliai savimi pasitikėdamas, to- 

dėl dėl jo nenuogąstauk (Įst 18, 21-22). Bet kas nors gali 
paklausti: jei pranašas ką nors išpranašavo įvyksiant atei- 
ty, iš kur mes galime žinoti, įvyks tai ar ne? Juk jis gali 
išpranašauti kokį nors dalyką, kuris turi įvykti po labai 
ilgo laiko, ilgesnio nei žmogaus gyvenimas; arba gali iš- 
pranašauti neapibrėžtai, kad tai įvyks kada nors; tokiu 
atveju šis pranašo požymis mums nieko nepadeda, todėl 
stebuklai, kurie verčia mus tikėti pranašu, turi būti pa- 
tvirtinti kokio nors iš karto įvyksiančio įvykio arba tokio, 
kuris įvyks netrukus. Taigi Dievo nustatytos religijos dok- 
trina ir stebuklai dabar yra vieninteliai požymiai, kuriais 
remiantis pagal Šventąjį Raštą toks žmogus turi būti pri- 
pažintas kaip tikras pranašas, t. y. žmogumi, gavusiu tie- 
sioginį apreiškimą. Vieno iš šių dviejų požymių atskirai 
per maža, kad verstų kitą žmogų gerbti ir kreipti dėmesį 
į tai, ką tas sako. 

Pasibaigus stebuklams, išnyksta ir pranašai, o jų vietą 
užima Sventasis Raštas. Kadangi stebuklai dabar baigė- 
si, vadinasi, mums nebeliko jokio ženklo, iš kurio galėtu- 
me atpažinti kokio nors privataus asmens skelbiamus ta- 
riamai jam atsitikusius apreiškimus ar įkvėpimus; ir niekas 
neverčia mūsų klausyti kokio nors mokslo, jeigu jis nesu- 
derinamas su Šventuoju Raštu, kuris nuo mūsų Išganyto- 
jo laikų pakeičia pranašystes ir pakankamai kompensuoja 
visokio kitokio pranašavimo trūkumą ir iš kurio išmin- 
tingu ir mokytu aiškinimu ir teisingomis išvadomis gali 
būti lengvai išvestos visos taisyklės ir nuorodos, būtinos 
tam, kad žinotume mūsų pareigas Dievui ir žmogui be 
jokio įkvėptumo ar antgamtinės įtaigos. Kaip tik Šventojo 
Rašto principais aš ir grįsiu savo samprotavimus apie 
krikščioniškųjų valstybių aukščiausiųjų valdovų žemėje 
teises ir apie krikščionių pavaldinių pareigas savo suve- 
renams. Todėl kitame skyriuje aš kalbėsiu apie Biblijos 
knygas, autorius, tikslą ir autoritetą. 

APIE ŠVENTOJO RAŠTO KNYGŲ SKAIČIŲ, 
SENUMĄ, TIKSLĄ, AUTORITETĄ 
IR JŲ AIŠKINTOJUS 


Apie S ventojo Rašto knygas. Šventojo Rašto knygomis 
laikomos tos, kurios yra kanoninės, t. y. pateikia krikščio- 
niško gyvenimo taisykles. Kadangi visos gyvenimo tai- 
syklės, kurių Žmonės sąžiningai privalo laikytis, yra įsta- 
tymai, tai klausimas dėl Šventojo Rašto yra klausimas, 
kas visai krikščionybei yra tiek prigimtinis, tiek pilietinis 
įstatymas. Ir nors Šventajame Rašte ir nenurodyta, kokius 
įstatymus turi leisti kiekvienas krikščionių karalius savo 
valdose, tačiau jame nurodyta, kokių įstatymų jis neturi 
leisti. Kadangi aš jau įrodžiau, kad suverenai savo valdo- 
se yra vieninteliai įstatymų leidėjai, tai kiekvienoje šalyje 
tik tos knygos yra kanoniškos, t. y. yra įstatymiškos, ku- 
rias laikyti tokiomis nustatė aukščiausioji valdžia. Tiesa, 
Dievas yra visų suverenų suverenas, todėl, jeigu jis ką 
nors paliepia kokiam nors pavaldiniui, šis privalo jam 
paklusti, nors šis nurodymas prieštarautų žemiško valdo- 
vo nutarimui. Tačiau čia kalbama ne apie paklusnumą 
Dievui, o apie tai, kada ir ką pasakė Dievas; o šitai paval- 
diniai, neturintys antgamtinio apreiškimo, gali pažinti tik 
prigimtiniu protu, kuris liepė jiems dėl taikos ir teisingu- 
mo paklusti savo valstybių valdžiai, t. y. savo teisėtų su- 
verenų valdžiai. Dėl to Šventuoju Raštu aš galiu laikyti 
tik tas Senojo Testamento knygas, kurias įsakė pripažinti 
Anglijos bažnytinė valdžia. Kadangi gerai žinoma, ko- 
kios tai knygos, todėl nebūtina jų išvardyti; tai tos pačios 
knygos, kurias pripažino šv. Jeronimas!, laikęs visas ki- 
tas, būtent, Išminties, Siracido, Juditos, Tobito, pirmąją ir 
antrąją Makabiejų knygas (nors pirmąją jis matė hebrajų 
kalba), trečiąją ir ketvirtąją Ezros knygas, apokrifais. Juo- 

zapas“, žydų mokslininkas, rašęs imperatoriaus Domicia- 
no laikais, kanoninių knygų priskaičiavo dvidešimt dvi, - 
tiek yra hebrajų abėcėlės raidžių. Šv. Jeronimas priskai- 
čiuoja irgi tiek pat, nors jis skaičiuoja kiek kitaip. Mat 
Juozapas mini penkias Mozės knygas, trylika knygų pra- 
našų, kurie rašė savo laikų istoriją (kaip tai sutampa su 
Biblijoje esančiais pranašų raštais, pamatysime vėliau) ir 
keturias himnų bei moralės taisyklių knygas. O šv. Jeroni- 
mas priskaičiuoja penkias Mozės knygas, aštuonias pranašų 
ir devynias kitas Šventojo Rašto knygas, kurias jis vadina 
&noypaga. Septuaginta, t. y. septyniasdešimt žydų moks- 
lininkų, kuriuos Ptolemajas*, Egipto karalius, pakvietė iš- 
versti Žydų įstatymą iš hebrajų į graikų kalbą, paliko 
mums graikų kalba kaip Šventąjį Raštą tik tas knygas, 
kurias pripažįsta Anglijos bažnyčia. 

Naujojo Testamento knygos yra vienodai pripažįstamos 
kanoninėmis visų krikščionių bažnyčių ir visų krikščio- 
nių sektų, kurios apskritai pripažįsta kokias nors knygas 
kanoninėmis. 

Jų senumas. Kas buvo pirmieji įvairių Šventojo Rašto 
knygų autoriai, aiškių nuorodų nepateikia jokia kita isto- 
rija, kuri yra vienintelis fakto įrodymas, ir to negali paaiš- 
kinti jokie prigimtinio proto įrodymai, nes protas tarnau- 
ja tik tam, kad įtikintų ne fakto, o išvados tiesa. Todėl, 
spręsdami šį klausimą, turime vadovautis šviesa, kuri 
mums sklinda iš pačių knygų. Ir nors ši šviesa nenurodo 
mums kiekvienos knygos autoriaus, vis dėlto ji yra nau- 
dinga nustatyti laikui, kada jos buvo parašytos. 

Penkiaknygę parašė ne Mozė. Pirmiausia dėl Penkiak- 
nygės. Kad šios knygos vadinamos penkiomis Mozės kny- 
gomis, dar nėra pakankamas įrodymas, jog jas parašė Mo- 
zę, - lygiai kaip ir pavadinimai Jozuės knyga, Teisėjų knyga, 
Rūtos knyga, ir Karalių knygos, nėra pakankami įrodymai, 
kad jas rašė Jozuė, Teisėjai, Rūta ir Karaliai, nes knygų 

pavadinimuose dažnai nurodoma tiek tema, tiek auto- 
rius. Livijaus istorija nurodo autorių, bet Skanderbego is- 
torija pažymi temą*. Paskutiniame Pakartoto Įstatymo sky- 
riuje skaitome apie Mozės kapą, kad jo kapo vietos niekas 
nežino iki šios dienos (Įst 34, 6), t. y. iki tos dienos, kai buvo 
parašyti šie žodžiai. Todėl aišku, kad šie žodžiai yra pa- 
rašyti po Mozės mirties. Nes būtų keistas aiškinimas, kad 
Mozė dar gyvas būdamas kalbėjo apie savo paties kapą 
(nors ir būtų pranašavęs), kad jis nebuvo surastas iki tos 
dienos, kai Mozė dar buvo gyvas. Tačiau galbūt galėtume 
manyti, kad tik paskutinį skyrių, o ne visą Penkiaknygę 
parašė koks nors kitas žmogus. Todėl dabar panagrinėki- 
me tai, ką randame Pradžios knygoje (12,6): Abraomas per 
Kanaano kraštą keliavo iki pat Morės ąžuolo vietovės prie 
Sichemo. (Tuomet krašte buvo kanaaniečiai.); tai neabejotinai 
yra žodžiai žmogaus, rašiusio tada, kai kanaaniečiai ne- 
gyveno toje žemėje, vadinasi, tai nebuvo Mozės žodžiai, 
nes Mozė mirė prieš įeidamas į šią žemę. Panašiai Skaičių 
knygoje (21,14) autorius cituoja kitą, senesnę, knygą, va- 
dinamą Viešpaties karų knyga, kurioje buvo aprašyti Mo- 
zės darbai prie Raudonosios jūros ir prie Arnono upės. 
Todėl visai akivaizdu, kad penkios Mozės knygos buvo 
parašytos jau po jo mirties, nors ir neaišku, kiek laiko 
buvo praėję po to. 

Tačiau, nors Mozė ir neparašė visų šių knygų ištisai ir 
tokia forma, kokias mes dabar turime, vis dėlto jis parašė 
visa tai, apie ką ten sakoma, kad jis parašė; pavyzdžiui, 
Įstatymo knygą, kuri yra, regis, Pakartoto Įstatymo knygos 
11-ame skyriuje ir kituose skyriuose iki dvidešimt septin- 
to, kurią taip pat buvo įsakyta užrašyti ant akmenų, įžen- 
gus į Kanaano žemę. Šią knygą parašė pats Mozė (Įst 31,9) 
ir atidavė ją Izraelio kunigams ir vyresniesiems, kad skai- 
tytų ją kas septyneri metai visiems Izraelio sūnums, kai 
jie susirinks į Palapinių šventę. Ir tai yra tas įstatymas, 

kurio kopiją Dievas įsakė karaliams (kai Žydai įsteigs to- 
kią valdymo formą) paimti iš kunigų ir levitų, ir kurį 
Mozė liepė kunigams ir levitams padėti Sandoros Skry- 
nios šone (Įst 31, 26); ir tai ta pati knyga, kuri buvo pames- 
ta, bet po ilgo laiko ją surado Hilkijas ir pasiuntė karaliui 
Jošijui, kuris įsakė ją perskaityti tautai, ir taip atnaujino 
sandorą tarp Dievo ir žydų tautos (2 Kar 22,8; 23, 1-3). 

Jozuės knyga parašyta po jo mirties. Kad Jozuės knyga 
taip pat parašyta daug laiko praėjus po jo mirties, galima 
padaryti išvadą iš daugelio pačios knygos vietų. Jozuė 
padėjo dvylika akmenų vidury Jordano, kaip izraeliečių 
perėjimo paminklą; apie juos autorius sako: Tenai jie tebėra 
iki šios dienos (Joz 4,9). Juk „iki šios dienos“ pasakymas reiš- 
kia praėjusį laiką, kurio nemena žmonių atmintis. Pana- 
šiai po Dievo žodžių, kad jis nutrynė nuo tautos Egipto 
gėdą, autorius sako: Todėl ta vieta iki šios dienos yra vadinama 
Gilgalu (Joz 5,9), o tai nebūtų buvę galima sakyti Jozuės 
laikais. Panašiai taip pat ir apie Achoro slėnio pavadini- 
mą, prilipusi nuo nelaimės, kurią Achanas užtraukė sto- 
vyklai, autorius sako: tebėra iki šios dienos (Joz 7,26), todėl 
tai turėjo būti pasakyta daug laiko praėjus po Jozuės mir- 
ties. Tokio pobūdžio įrodymų yra labai daug (Joz 8,29; 
13,13; 14,14; 15,63). 

Teisėjų ir Rūtos knygos parašytos daug laiko praėjus 
po nelaisvės. Remiantis panašiais įrodymais tas pat 
pasakytina ir apie Teisėjų knygą (1,21, 26; 6,24; 10,4; 15,19; 
17,6) ir apie Rūtos knygą (1,1), ypač apie Teisėjų knygą 
(18,30), kur pasakyta, kad Jehonatanas ir jo sūnūs buvo 
kunigais Dano giminei iki pat tos dienos, kai kraštas išėjo į 
tremti. 

Tas pats ir su Samuelio knygomis. Kad Samuelio kny- 
gos buvo parašytos taip pat po jo mirties, panašių įrody- 
mų galima rasti Karalių knygose (1 Sam 5,5; 7,13,15; 27,6 
ir 30, 25), kur rašoma apie tai, kaip Dovydas paskyrė ly- 

gią grobio dalį tiems, kurie saugojo ginklus, ir tiems, ku- 
rie kovojo, ir nuo tos dienos iki šiol toks yra įstatas ir įsakas 
Izraelyje. Kai Dovydas, liūdėdamas, kad Viešpats pasiun- 
tė mirtį Uzai už tai, jog šis ištiesė ranką norėdamas sulai- 
kyti Sandoros Skrynią, pavadino tą vietą Perec Uza, au- 
torius sako, kad ji vadinama taip iki šios dienos (2 Sam 6,8), 
todėl ši knyga turėjo būti parašyta daug vėliau negu tai 
atsitiko, t. y. daug vėliau negu Dovydo karaliavimo metais. 

Karalių knygos ir Metraščių knygos. Dviejose Karalių 
knygose ir dviejose Metraščių knygose taip pat yra daug 
vietų, kuriose minimi tokie paminklai, apie kuriuos auto- 
rius sako, kad jie tebėra iki jo dienų: pavyzdžiui, 1 Kar 
9,13,21; 12,12; 12,19; 2 Kar 2,22; 8,22; 10,27; 14,7; 16,6; 17,23; 
17,34; 17,41 ir 1 Met 4,41; 5,26; Pakankamas įrodymas, 
kad jos buvo parašytos po Babilono nelaisvės, yra tas, 
kad jų istorija aprašoma iki to laiko, nes užrašyti faktai 
visuomet yra senesni, negu jų užrašymo laikas, ir daug 
senesni už tas knygas, kurios mini ir cituoja metraštį, kaip 
tai daroma šios knygos įvairiose vietose, nukreipiant skai- 
tytoją į Judėjos karalių metraščius, į Izraelio karalių met- 
raščius, į pranašo Samuelio, pranašo Natano, pranašo Ahi- 
jos knygas, į Jehudos regėjimus, į pranašo Servijaus ir 
pranašo Ado knygas. 

Ezra ir Nehemijas. Ezros ir Nehemijo knygos tikrų tik- 
riausiai buvo parašytos po to, kai jie sugrįžo iš nelaisvės, 
nes jose pasakojama apie jų sugrįžimą, Jeruzalės sienų ir 
namų atstatymą, Sandoros atnaujinimą ir jų valstybės val- 
dymo sutvarkymą. 

Esteros knyga. Karalienės Esteros istorija yra nelaisvės 
laikas, todėl autorius turėjo gyventi tais laikais arba vėliau. 

Jobo knyga. Jobo knygoje nėra jokio ženklo apie tą lai- 
ką, kada ji buvo parašyta; ir nors pakankamai aišku (iš Ez 
14,14 ir Jok 5,11), kad jis neišgalvotas asmuo, tačiau pati 
knyga, matyt, yra ne istorija, o traktatas senovėje daug 

diskutuotu klausimu, kodėl blogiems žmonėms dažnai pui- 
kiai sekasi šiame pasaulyje, o geri žmonės patiria kančias. O tai 
labiau tikėtina todėl, kad nuo pradžios iki trečio skyriaus 
trečios eilutės, kur prasideda Jobo skundas, knyga para- 
šyta hebrajų proza (kaip liudija šv. Jeronimas), o nuo tos 
vietos iki paskutinio skyriaus šeštos eilutės - hegzametro 
eilėmis, o šio skyriaus pabaiga - vėl proza. Taigi visas 
disputas parašytas eilėmis, o proza yra pridėta kaip pra- 
tarmė pradžioje ir epilogas pabaigoje. Eilės nėra tokio sti- 
liaus, kaip tų, kurie patys labai kenčia, kaip Jobas, ar tų, 
kurie nori juos paguosti, kaip jo draugai, o jų stilius toks, 
koks dažnai senovėje randamas filosofijoje, ypač moralės 
filosofijoje. 

Psalmynas. Psalmės daugiausia parašytos Dovydo cho- 
riniam atlikimui. Prie jų pridėtos kai kurios Mozės ir kitų 
šventųjų giesmės, o kai kurios jų yra parašytos jiems jau 
sugrįžus iš nelaisvės, pavyzdžiui, 137 ir 126-oji psalmės, — 
akivaizdu, kad Psalmynas buvo sudarytas ir jam buvo 
suteikta tokia forma, kokios jis yra dabar, žydams sugrį- 
žus iš Babilono. 

Patarlių knyga. Patarlių knyga - tai išmintingų ir pa- 
maldžių posakių rinkinys. Šie posakiai iš dalies yra Salia- 
mono, iš dalies Agūro, Jakės sūnaus, ir iš dalies karaliaus 
Lemuelio motinos; vienodai tikėtina, kad juos surinko Sa- 
liamonas, Agūras ar Lemuelio motina, arba šių posakių ir 
sentencijų autoriai yra jie patys, bet vis dėlto juos surinko 
ar sudėjo į šią vieną knygą koks nors kitas pamaldus žmo- 
gus, kuris gyveno vėliau nei jie visi. 

Mokytojo knyga ir Giesmių giesmė. Mokytojo ir Gies- 
mių giesmės knygose viskas yra Saliamono, išskyrus ant- 
raštes ar prierašus, nes antraštės „Mokytojo, Dovydo sūnaus, 
Jeruzalės karaliaus, žodžiai“ ir „Gražiausioji Saliamono gies- 
mė“, matyt, buvo pridėtos vėliau, kai Šventojo Rašto kny- 
gos buvo surinktos į vieną įstatymų kodeksą, norint kad 
išliktų ateičiai ne tik mokslas, bet ir jo autoriai. 

Pranašų knygos. Iš pranašų patys seniausi yra Sofoni- 
jas, Jona, Amosas, Ozėjas, Izaijas ir Michėjas, kurie gyve- 
no Judėjos karalių Amacijo ir Azarijo, kitaip dar vadina- 
mo Uziju, valdymo laikais. Tačiau Jonos knyga nėra iš 
tikrųjų jo pranašystės užrašymas (nes šiam aprašymui pa- 
kanka kelių žodžių: Dar keturiasdešimt dienų, ir Ninevė bus 
sunaikinta), o jo savivaliavimo ir Dievo įsakymų ginčijimo 
istorija arba atpasakojimas, taigi mažai tikėtina, kad jis 
yra knygos autorius, nes joje kalbama apie jį. Tačiau Amo- 
so knyga yra jo pranašystė. 

Jeremijas, Abdijas, Nahumas ir Habakukas pranašavo 
Jošijo laikais. 

Ezechielis, Danielius, Agėjas ir Zacharijas - nelaisvės 
laikais. 

Kada pranašavo Joelis ir Malachijas, iš jų raštų nėra 
aišku. Bet, nagrinėjant jų knygų pavadinimus, akivaizdu, 
kad visas Senojo Testamento tekstas įgijo tą pavidalą, ko- 
kį mes jį turime, žydams sugrįžus iš Babilonijos nelais- 
vės? ir prieš valdant Ptolemajui Filadelfui, kuris pavedė 
išversti jį į graikų kalbą tiems septyniasdešimčiai žmo- 
nių, kurie jam buvo atsiųsti tuo tikslu iš Judėjos. Ir jeigu 
šiuo klausimu galima pasitikėti apokrifinėmis knygomis 
(kurias mums rekomenduoja Bažnyčia, nors jos ir ne ka- 
noninės, bet vis dėlto naudingos ir pamokančios), Šven- 
tajam Raštui tokią formą, kokia dabar yra, suteikė Ezra; 
tai matyti iš to, ką jis pats rašo antroje knygoje (14, 21-22 
ir toliau), kai, kreipdamasis į Dievą, sako: Tavo įstatymas 
sudegintas, todėl nė vienas žmogus nežino, ką Tu padarei, ar 
darbų, kuriuos jie turi pradėti. Tačiau jei aš įgijau Tavo malo- 
nę, pasiųsk į mane Šventąją Dvasią ir aš parašysiu viską, kas 
buvo padaryta pasaulyje nuo pradžios, kas buvo parašyta Tavo 
įstatyme, kad žmonės galėtų surasti Tavo taką ir kad tie, kurie 
gyvens vėlesniais laikais, galėtų gyventi. Ir 45 eilutė: Ir kai 
išsipildė keturiasdešimt dienų, atsitiko taip, kad Aukščiausiasis 

kalbėjo sakydamas: pirmąsias, kurias tu parašei, paskelbk viešai, 
kad jas galėtų skaityti nusipelnę ir nenusipelnę; bet paskutines 
septyniasdešimt išsaugok, kad galėtum jas perduot tik tokiems, 
kurie yra išminčiai tarp žmonių. Tai tiek dėl Senojo Testa- 
mento knygų parašymo laiko. 

Naujasis Testamentas. Visi Naujojo Testamento auto- 
riai gyveno trumpiau negu šimtmetis po Kristaus žengi- 
mo į dangų, bet jie visi buvo matę mūsų Išganytoją arba 
buvo jo mokiniai, išskyrus šv. Paulių ir šv. Luką; vadina- 
si, viskas, kas jų parašyta, yra taip pat sena, kaip ir apaš- 
talų laikotarpis. Bet laikas, kada Naujojo Testamento kny- 
gos buvo priimtos ir bažnyčios pripažintos tų autorių 
parašytomis, nėra toks tolimas. Panašiai kaip Senojo Tes- 
tamento knygos mus pasiekė ne iš ankstesnių laikų nei 
Ezros, kuris, vadovaujamas Dievo dvasios, atkūrė jas, kai 
jos buvo pamestos, taip ir Naujojo Testamento knygos, 
kurių nuorašų buvo nedaug ir kurios visos negalėjo būti 
kurio nors vieno privataus asmens rankose, negalėjo pa- 
siekti mus iš ankstesnių laikų nei tos, kurias bažnyčios 
valdytojai surinko, aprobavo ir rekomendavo mums kaip 
šių apaštalų ir jų mokinių, kurių vardais jos dabar vadi- 
namos, raštus. Pirmasis visų tiek Senojo, tiek Naujojo Tes- 
tamentų knygų išvardijimas yra apaštalų kanonuose, ku- 
riuos, kaip yra manoma, surinko Klemensas I, buvęs 
pirmasis Romos vyskupas (po šv. Petro). Kadangi tai tik 
spėjimas ir daugelio ginčijamas, mums tikrai žinoma tik 
tai, kad Bibliją kaip pranašų ir apaštalų raštus tuometi- 
nėms krikščionių bažnyčioms rekomendavo Laodikėjos 
susirinkimas, o šis susirinkimas įvyko 364 metais po Kris- 
taus. Nors tarp didžiųjų Bažnyčios daktarų tuo metu vy- 
ravo begalinis pasitikėjimas savimi ir garbės troškimas, 
kad jie imperatorius, net ir krikščionis, laikė ne žmonių 
ganytojais, bet avelėmis, o ne krikščionis imperatorius va- 
dino vilkais; ir nors savo mokslą jie stengėsi skelbti ne 

tam, kad patartų ir pamokytų kaip pamokslininkai, o no- 
rėjo pateikti jį kaip įstatymus tarsi absoliutūs valdovai, ir 
nors nuėjo taip toli, kad manė tokiomis apgaulėmis pada- 
rysią žmones paklusnesnius krikščionių mokslui, tačiau 
aš esu įsitikinęs, kad jie dėl šios priežasties neiškraipė 
Šventojo Rašto, nors Naujojo Testamento knygų nuorašai 
buvo tik ekleziastų rankose; mat jeigu jie būtų ketinę taip 
padaryti, jie tikrai būtų padarę jį palankesnį norėdami 
valdyti krikščionių valdovus ir pilietinę aukščiausiąją val- 
džią. Todėl nematau jokios priežasties abejoti tuo, kad 
tiek Senasis, tiek ir Naujasis Testamentai, kokius mes juos 
dabar turime, ir yra tikrieji užrašymai tų dalykų, kuriuos 
padarė ir pasakė pranašai ir apaštalai. Galbūt tokios yra 
ir kai kurios iš tų knygų, kurios vadinamos apokrifinė- 
mis, jeigu jos nebuvo įtrauktos į kanoną ne dėl to, kad 
nesutapo su visu kitu mokymu, o todėl, kad jos nebuvo 
rastos hebrajų kalba. Mat po to, kai Aziją nukariavo Alek- 
sandras Didysis, mažai tebuvo tokių žydų mokslininkų, 
kurie nebūtų puikiai mokėję graikų kalbos. Juk tie septy- 
niasdešimt vertėjų, kurie vertė Bibliją į graikų kalbą, visi 
buvo žydai; ir mes turime išlikusius dviejų žydų - Filo- 
no“ ir Juozapo - veikalus, jų parašytus išraiškinga graikų 
kalba. Tačiau ne autorius, o bažnyčios autoritetas daro 
knygas kanoninėmis. 

Jų tikslas. Ir nors šias knygas rašė skirtingi Žmonės, 
tačiau akivaizdu, kad visi autoriai buvo įkvėpti vienos 
dvasios, kad jie siekė to paties tikslo, būtent, Dievo, Tėvo, 
Sūnaus ir Šventosios Dvasios, Karalystės teisių įtvirtini- 
mo. Pradžios knyga atskleidžia Dievo tautos genealogiją 
nuo pasaulio sukūrimo iki išėjimo į Egiptą, o kitos ketu- 
rios Mozės knygos pateikia Dievo išrinkimą šios tautos 
karaliumi ir įstatymus, kuriuos Dievas numatė jiems val- 
dyti. Jozuės, Teisėjų, Rūtos ir Samuelio knygose iki Sau- 
liaus laikų aprašomi Dievo tautos darbai iki to laiko, kai 

ji nusimetė Dievo jungą ir pareikalavo sau karaliaus, pa- 
našaus į tą, kurį turėjo kaimyninės tautos. Visa kita Seno- 
jo Testamento istorija pateikia Dovydo giminės genealo- 
giją iki tremties, iš šios giminės turėjo kilti Dievo karalystės 
atkūrėjas, mūsų pagarbintasis Išganytojas, Dievas Sūnus, 
apie kurio atėjimą buvo kalbama pranašų knygose; po to 
Evangelistai aprašė jo gyvenimą ir darbus ir jo skelbiamą 
karalystę, kol jis gyveno Žemėje; ir galiausiai Apaštalų 
darbai ir Laiškai skelbia Dievo, Šventosios Dvasios, atėji- 
mą ir valdžią, kurią jis davė jiems ir jų įpėdiniams, kad jie 
valdytų žydus ir pakviestų pagonis. Trumpai tariant, Se- 
nojo Testamento istorijos ir pranašystės, Naujojo Testa- 
mento Evangelijos ir Laiškai turi vieną tikslą - paskatinti 
žmones paklusti Dievui per kitus asmenis: 1) Mozę ir 
kunigus; 2) Kristų Žmogų ir 3) apaštalus ir apaštalų val- 
džios perėmėjus. Šių trijų kategorijų Žmonės įvairiais lai- 
kais atstovavo Dievo asmeniui: Mozė ir jo įpėdiniai, vy- 
riausieji kunigai ir Judėjos karaliai Senajame Testamente; 
pats Kristus — tuo metu, kai gyveno žemėje, o apaštalai ir 
jų įpėdiniai - nuo Sekminių dienos (kai ant jų nusileido 
Šventoji Dvasia) iki šių dienų. 

Sventojo Rašto autoriteto klausimas. Įvairių krikščio- 
nių religijos sektų daug diskutuojamas klausimas: kuo pa- 
grįstas Šventojo Rašto autoritetas? Šis klausimas kartais for- 
muluojamas ir kitais žodžiais, pavyzdžiui: iš kur mes žinome, 
kad Šventasis Raštas yra Dievo žodis, arba kodėl mes tikime, 
kad jis toks yra iš tikrųjų? Į šį klausimą sunku atsakyti, nes 
pats klausimas yra suformuluotas netiksliai. Juk visi tiki, 
kad pirmasis ir tikrasis Šventojo Rašto autorius yra Die- 
vas, vadinasi, diskutuojama ne šiuo klausimu. Taip pat 
aišku, jog žinoti, kad Šventasis Raštas yra Dievo žodis, 
gali tik tie, kuriems pats Dievas tai apreiškė antgamtiniu 
būdu (nors visi tikri krikščionys tuo tiki), todėl neteisinga 
klausti, iš kur mes tai žinome. Pagaliau, jei klausiama 

apie mūsų tikėjimą, tai čia negali būti vieno visus Žmones 
patenkinančio atsakymo, nes vieni žmonės tiki dėl vieno- 
kios, kiti dėl kitokios priežasties. Teisingas klausimas yra 
toks: kieno valdžia Šventasis Raštas tapo įstatymu? 

Jo autoritetas ir aiškinimas. Tiek, kiek Šventasis Raštas 
nesiskiria nuo prigimtinių įstatymų, nėra abejonių, kad 
tai yra Dievo įstatymas ir jame įkūnytas jo autoritetas, 
aiškus visiems Žmonėms, kurie vadovaujasi prigimtiniu 
protu, bet tai nėra kitoks autoritetas nei tas, kurį turi vi- 
sos kitos moralės teorijos, neprieštaraujančios protui, o jo 
paliepimai yra ne nustatyti, o amžini įstatymai. 

Jeigu pats Dievas padarė juos įstatymais, tai jie atitinka 
rašytinius įstatymus, kurie yra įstatymai tik tiems, ku- 
riems Dievas taip aiškiai juos paskelbė, kad nė vienas iš 
jų negalėtų pasiteisinti, sakydamas, jog nežinojęs, kad jie 
ateina iš Dievo. 

Joks kitas autoritetas negali priversti paklusti to, ku- 
riam Dievas antgamtiškai neapreiškė, kad tai jo įstatymai 
ar kad jis pasiuntė juos skelbiančiuosius, išskyrus autori- 
tetą to, kurio įsakymai jau turi įstatymų galią, t. y. joks 
kitas autoritetas, išskyrus valstybės autoritetą, kurį įkūni- 
ja suverenas, vienas turintis įstatymų leidimo valdžią. Jei 
šiems paliepimams įstatymų galią suteikia ne valstybės 
įstatymų leidimo valdžia, tai turi būti koks nors kitas au- 
toritetas, įgytas iš Dievo, privatus ar visuomeninis; jeigu 
privataus asmens, tai jis gali įpareigoti tik tą, kuriam at- 
skirai Dievas malonėjo jį apreikšti. Mat jei kiekvienas žmo- 
gus privalėtų laikyti Dievo įstatymu tai, ką atskiri žmo- 
nės, įrodinėdami, kad jiems taip buvę asmeniškai įkvėpta 
ar taip jiems buvę apreikšta, norėtų primesti jam (kai tiek 
daug Žmonių, kurie iš pasipūtimo ar neišmanymo savo 
pačių sapnus, keisčiausias fantazijas ar beprotiškus klie- 
desius laiko Dievo dvasios liudijimais; ar iš garbėtroškos 
melagingai ir prieštaraudami savo pačių sąžinei teigia tu- 

rėję tokius Dievo liudijimus), tai būtų iš viso neįmanoma, 
kad bus pripažintas bent vienas Dievo įstatymas. Jei tai 
viešas autoritetas, tai yra valstybės arba bažnyčios autorite- 
tas. Bet jeigu bažnyčia yra vienas asmuo, tai ji yra tas pats 
kaip ir krikščionių valstybė, vadinama valstybe, nes ji su- 
daryta iš Žmonių, suburtų į vieną vietą savo suvereno 
asmenyje, ir vadinama bažnyčia, nes ją sudaro krikščio- 
nys, suvienyti krikščionio suvereno asmenyje. Bet jeigu 
bažnyčia nėra vienas asmuo, tada ji visai neturi jokio au- 
toriteto: ji negali nei įsakyti, nei apskritai ką nors daryti, 
ir negali turėti kokios nors valdžios kam nors ar teises į 
ką nors, neturi nei valios, nei proto, nei balso, nes visos 
šios savybės yra asmens savybės. O jeigu visi krikščionys 
neišsitelpa vienoje valstybėje, tai jie nėra vienas asmuo, ir 
nėra visuotinės bažnyčios, kuri turėtų visiems krikščio- 
nims valdžią, todėl ir Šventasis Raštas negali būti visuo- 
tinės bažnyčios įstatymas. Jeigu yra tokia visuotinė vals- 
tybė, tada visi krikščionys monarchai ir krikščioniškos 
valstybės yra privatūs asmenys ir gali būti teisiami, nu- 
verčiami nuo sosto ir baudžiami visuotinio visos krikš- 
čionijos suvereno. Taigi Šventojo Rašto autoriteto klausi- 
mas gali skambėti šitaip: ar krikščionių karaliai ir krikščioniškųjų 
valstybių aukščiausieji susirinkimai yra absoliutūs suverenai 
savo pačių teritorijose, tiesiogiai pavaldūs Dievui, ar jie yra 
pavaldūs kokiam nors Kristaus vietininkui, iškeltam virš baž- 
nyčios, kad galėtų būti teisiami, pasmerkiami, nuverčiami ir 
nubaudžiami mirties bausme, jei šis Kristaus vietininkas ma- 
nys esant naudinga ar būtina dėl bendro gėrio. 

Į šį klausimą negalima atsakyti, detaliau neaptarus Die- 
vo karalystės; tik tada mes galėsime spręsti, kas yra kom- 
petentingas interpretuoti Šventąjį Raštą. Kadangi tas, ku- 
ris turi teisėtą valdžią kokį nors raštą padaryti įstatymu, 
tas turi ir valdžią pritarti ar nepritarti jo aiškinimui. 

Trisdešimt ketvirtas skyrius 


APIE ŽODŽIŲ DVASIA, ANGELAS IR ĮKVĖPI- 
MAS REIKŠME ŠVENTOJO RAŠTO KNYGOSE 


Kaip Šventajame Rašte suprantami kūnas ir dvasia. 
Kadangi visokio teisingo samprotavimo pagrindas yra pa- 
stovi žodžių reikšmė, kuri toliau mūsų plėtojamoje teori- 
joje priklauso ne nuo autoriaus valios (kaip gamtos moks- 
luose) ir ne nuo paprastos vartosenos (kaip kasdienėje 
šnekoje), o nuo tos reikšmės, kurią jie turi Šventajame 
Rašte, tai, prieš einant toliau, turiu apibrėžti, remdamasis 
Biblija, reikšmę tokių žodžių, kurie savo dviprasmišku- 
mu gali padaryti, kad mano išvados bus neaiškios ir gin- 
čytinos. Aš pradėsiu nuo žodžių kūnas ir dvasia, kurie scho- 
lastų kalba vadinami kūniška ir nekūniška substancijomis. 

Žodis kūnas bendriausia reikšme yra tai, kas užpildo ar 
užima konkrečią erdvę ar įsivaizduojamą vietą ir nepri- 
klauso nuo vaizduotės, o yra reali dalis to, ką mes vadi- 
name visata. Kadangi visata yra visų kūnų visuma, tai 
nėra tokios realios jos dalies, kuri nebūtų kūnas; taip pat 
nėra jokio daikto, kuris iš tikrųjų būdamas kūnas nebūtų 
kūnų visumos - visatos — dalis. Kadangi kūnai yra linkę 
kisti t. y. gyvos būtybės juos gali pajusti įvairiai, tai jie 
vadinami substancija, t. y. įvairių akcidencijų pamatu; kar- 
tais jie juda, kartais būna ramybės būvyje, ir kartais mums 
atrodo, kad jie karšti, kartais šalti, kartais vienos spalvos, 
kvapo, skonio ar garso, kartais - kitos. Ir šią tariamą įvai- 
rovę, sukeltą įvairaus ir skirtingo kūnų poveikio mūsų 
jutimo organams, mes priskiriame mus veikiančių kūnų 
pokyčiams ir vadiname juos šių kūnų akcidencijonus. Ir šia 
įprasta žodžių reikšme substancija ir kūnas reiškia tą patį 
daiktą, todėl bekūnė substancija yra žodžiai, kurie vartoja- 
mi drauge, panaikina vienas kitą, tarsi žmogus sakytų: 
bekūnis kūnas. 

Tačiau paprastų Žmonių supratimu kūnu vadinama ne 
visa visata, o tik tos jos dalys, kurias jie gali išskirti savo 
lytėjimo pojūčiu, kai jie priešinasi jų jėgai, arba regėjimu, 
kai jie uždengia tolesnį reginį. Todėl, paprastai kalbant, 
oras ir oro substancijos nelaikomos kūnais, o kas kartą, kai 
žmonės junta jų poveikį, vadinamos vėju, arba kvėpavimu, 
arba (kadangi lotyniškai kvėpavimas vadinamas spiritus) 
dvasiomis; pavyzdžiui, tą orinę substanciją, kuri kiekvie- 
nos gyvos būtybės kūnui suteikia gyvybę ir judėjimą, jie 
vadina gyvybinėmis (vital) arba gyvuliškomis (animal) dva- 
siomis. O dėl tų įsivaizduojamų stabų, kurie mums vaiz- 
duoja kūnus ten, kur jų nėra, tarsi veidrodyje, sapne arba 
nesveikose smegenyse būdraujant, tai jie, kaip apaštalas 
sako apskritai apie visus vaidulius, yra niekas. Jie yra 
niekas, sakau, ten, kur jie mums atrodo esantys; ir pačio- 
se smegenyse jie yra vien jaudulys, kylantis arba dėl ob- 
jektų poveikio, arba dėl netvarkingo mūsų jutimo organų 
suerzinimo. Vieni žmonės, kurie yra labai užsiėmę kitais 
reikalais ir neturi laiko gilintis į jų priežastis, patys neži- 
no, kaip juos vadinti, todėl gali būti lengvai įtikinami tų, 
kurių Žinias jie labai vertina, vadinti kūnais ir manyti, kad 
jie padaryti iš oro, suspausto antgamtinės jėgos, nes regė- 
jimas juos laiko kūniškais; kiti imtų vadinti juos dvasio- 
mis, nes lytėjimo pojūtis neužčiuopia nieko toje vietoje, 
kur jie pasirodo, kas priešintųsi jų pirštams. Taigi tikroji 
žodžio dvasia reikšmė paprastoje šnekamojoje kalboje yra 
arba subtilus, takus ir nematomas kūnas, arba vaiduoklis, 
arba koks nors kitas vaizduotės kūrinys ar šmėkla. Bet 
metaforiškai Žodis dvasia turi daug reikšmių: kartais jis 
vartojamas proto polinkio ar nusiteikimo prasme, pavyz- 
džiui, polinkį kritikuoti kitų Žmonių pasakymus vadina- 
me prieštaravimo dvasia; polinkį į amoralumą - amoralia dva- 
sia, polinkį į užsispyrimą —- atžagarumo dvasia, į niūrumą — 
nebylumo dvasia, o polinkį į pamaldumą ir tarnavimą Dievui - 

Dievo dvasia; kartais Žodis „dvasia“ yra vartojamas api- 
brėžti kokiam nors didžiuliam sugebėjimui, nepaprastai 
aistrai ar proto ligai, pavyzdžiui, didelė išmintis vadinama 
išminties dvasia, o pamišėliai — dvasios apsestaisiais. 

Kitokių dvasios reikšmių aš niekur nebesurandu, ir ka- 
dangi nė viena iš šių reikšmių neatitinka to žodžio reikš- 
mės Šventajame Rašte, tai ši vieta neprieinama žmogaus 
protui, ir čia mūsų tikėjimas priklauso ne nuo mūsų nuo- 
monės, o nuo mūsų paklusnumo, kaip kad visos vietos, 
kur, pavyzdžiui, sakoma, kad Dievas yra dvasia, arba kur 
Dievo dvasia yra suprantama kaip pats Dievas. Juk Dievo 
prigimtis yra nesuvokiama, t. y. mes visai nesuprantame, 
kas jis yra, o vien tikime, kad jis yra; todėl atributai, ku- 
riuos mes jam suteikiame, yra skirti ne tam, kad vienas 
kitam pasakome, koks jis yra, ir išreiškiame ne savo nuo- 
monę apie jo prigimtį, o pasakome savo norą šlovinti jį 
tokiais vardais, kokius mes tarpusavyje laikome garbin- 
giausiais. 

Žodžiai „Dievo dvasia“ $ ventajame Rašte kartais var- 
tojami „vėjo“ arba „kvėpavimo“ prasme. Pradžios kny- 
goje (1,2) rašoma: Dievo dvasia sklendeno viršumi vandeni". 
Jeigu čia Dievo dvasia suprantama kaip pats Dievas, tada 
Dievui priskiriamas judėjimas, vadinasi, ir vieta, o tai yra 
suprantama tik kalbant apie kūnus, o ne apie bekūnes 
substancijas, taigi ši Šventojo Rašto vieta pranoksta mūsų 
protą, kuris negali suvokti, kad kas nors judėtų, nekeis- 
damas vietos ar neturėdamas matmenų, o viskas, kas turi 
matmenis, yra kūnas. Tačiau šių žodžių reikšmė geriau- 
siai yra suprantama, remiantis kita panašia Pradžios kny- 
gos vieta. Tada, kai žemė buvo apdengta vandenų, kaip 
buvo pradžioje, Dievas, norėdamas nuleisti vandenis ir 
vėl leisti iškilti sausai Žemei, vartoja panašius žodžius: Aš 
nuleisiu savo dvasią virš žemės, ir vandenys nuslūgs (Pr 8,1); 

šioje vietoje dvasia yra suprantama kaip vėjas (t. y. oras 
arba judanti dvasia), kuris gali būti pavadintas (kaip anks- 
čiau) Dievo dvasia, nes jis buvo Dievo darbas. 

Antra nepaprastas apdovanojimas protu. Pradžios kny- 
goje faraonas vadina Juozapo išmintį Dievo dvasia. Mat 
tada, kai Juozapas jam patarė surasti išmintingą ir protin- 
gą žmogų ir padaryti jį Egipto žemės viršininku, faraonas 
taip sako: Argi galėtume rasti kitą panašų į jį — vyrą, taip 
apdovanotą Dievo dvasia? (Pr 41,38). Ir Išėjimo knygoje pa- 
rašyta: Todel nurodyk visiems, turintiems įgūdžių, kuriems aš 
esu suteikęs išmonę, kad jie pasiūtų Aaronui drabužius, kuriais 
apsivilkęs jis bus pašventintas tarnauti man kunigu (Iš 28,3), 
kur nepaprastas protas, nors tik drabužių padarymui, bū- 
damas Dievo dovana, vadinamas Dievo dvasia. Tą patį vėl 
randame kitoje vietoje (Iš 31, 3-6; 35,31) bei Izaijo knygoje, 
kur pranašas, kalbėdamas apie Mesiją, sako: Ant jo ilsėsis 
Viešpaties dvasia: išminties ir įžvalgos dvasia, patarimo ir 
narsumo dvasia, pažinimo ir Viešpaties baimės dvasia (Iz 11, 2); 
čia akivaizdžiai turimos omenyje ne įvairios dvasios, o 
įvairios didžios malonės, kuriomis Dievas jį apdovanos. 

Trečia, nepaprasti jausmai ir susijaudinimai. Nepapras- 
tas įkarštis ir drąsa, ginant Dievo tautą, Teisėjų knygoje 
vadinami Dievo dvasia; tai ji skatino Otnielį, Gideoną, If- 
tachą ir Samsoną išlaisvinti žydus iš vergijos (Ts 3,10; 
6,34; 11,29; 13,25; 14,6,19). Ir apie Saulių, gavusį žinią apie 
amonitų įžūlumą su Jabeš Gileado žmonėmis, yra pasa- 
kyta (1 Sam 11,6), kad Saulių pagavo Viešpaties dvasia, ir jis 
užsidegė labai dideliu pykčiu (arba, kaip lotyniškai pasaky- 
ta, įniršiu). Nepanašu, kad čia būtų kalbama apie dvasią, 
tai tik pasakojimas apie nepaprastą jo užsidegimą nubausti 
amonitus už jų Žiaurumą. Panašiai Viešpaties dvasią, apė- 
musią Saulių, kai jis buvo tarp pranašų, šlovinusių Dievą 
giesmėmis ir muzika (1 Sam 19,20), reikia suprasti ne kaip 

dvasią, o kaip netikėtą ir staigų užsidegimą ir aistrą prisi- 
jungti prie jų ir drauge melstis ir šlovinti Dievą. 

Ketvirta, pranašavimo dovana, gauta per sapnus ir re- 
gėjimus. Netikras pranašas Zedekijas sako Michėjui: Ku- 
riuo keliu Viešpaties dvasia perėjo iš manęs su tavimi kalbėti? 
(1 Kar 22,24). To negalima suprasti kaip dvasios, nes Mi- 
chėjas išpranašavo Izraelio ir Judėjos karaliams kautynių 
baigtį, persakydamas savo regėjimą, o ne jame kalbančios 
dvasios žodžius. 

Taip pat akivaizdu, kad ir Pranašų knygose, nors pra- 
našai ir kalbėjo įkvėpti Dievo dvasios, t. y. turėdami ypa- 
tingą gebėjimą pranašauti, tačiau jų ateities nujautimas 
buvo gautas ne iš kokios nors juose esančios dvasios, o 
per kokį nors antgamtišką sapną ar regėjimą. 

Penkta gyvenimas. Pradžios knygoje pasakyta: Tuomet 
Viešpats Dievas padarė žmogų iš žemės dulkių ir įkvėpė jam į 
šnerves gyvybės alsavimą. Taip žmogus tapo gyva būtybe 
(Pr 2,7). Čia gyvybės alsavimas, Dievo įkvėptas, reiškia vien 
tai, kad Dievas davė žmogui gyvybę. Ir (Job 27,3) kol dar 
turiu gyvastį ir Dievo alsavimas mano šnervėse, tai tas pats, 
kas pasakyti: kol aš gyvenu. Ir ratuose buvo gyvūnų dvasia 
(Ez 1,20) yra tas pats, kaip ratai buvo gyvi. Dvasia įėjo į 
mane ir pastatė ant kojų (Ez 2,2), reiškia, jog aš atgavau savo 
gyvybines jėgas, o ne kad kokia nors dvasia ar nekūniška 
substancija įėjo į jį ir valdė jo kūną. 

Sešta, paklusimas valdžiai. Skaičių knygoje Dievas sa- 
ko: Paimsiu tave gaubiančios dvasios ir suteiksiu jos jiems. Jie 
neš žmonių naštą su tavimi (Sk 11,17), t. y. duosiu septy- 
niasdešimčiai vyresniųjų; po to sakoma, kad du iš septy- 
niasdešimties pranašavo stovykloje, ir kai kurie jais skun- 
dėsi, ir Jozuė norėjo, kad Mozė uždraustų jiems pranašauti, 
bet Mozė to nepadarė. Akivaizdu, kad Jozuė nežinojo, jog 
jie buvo įgalioti tai daryti ir pranašavo Mozės dvasia, t. y. 
dvasia ar jo valdžios galia. 

Panašiai skaitome: Jozue buvo kupinas išminties dvasios, 
nes Mozė buvo uždėjęs ant jo savo rankas (Įst 34,9); t. y. jis 
buvo Mozės paskirtas tęsti jo pradėtą darbą (būtent, atves- 
ti Dievo tautą į pažadėtąją žemę), bet, užkluptas mirties, 
negalėjo jo užbaigti. 

Panašiai, kai sakoma: O kas neturi Kristaus dvasios, tas 
nera jo (Rom 8,9), turima omeny ne Kristaus dvasia (ghost), 
o paklusnumas jo mokslui. Taip pat: Iš to pažinsite Dievo 
dvasią: kiekviena dvasia, kuri išpažįsta Jėzų Kristų kūne atėjus, 
yra iš Dievo (1 Jn 4,2). Čia turima omeny neapsimestos 
krikščionybės dvasia, arba pripažinimas pagrindinės krikš- 
čionių tikėjimo dogmos, kad Jėzus yra Kristus, o to nega- 
lima aiškinti kaip dvasios. 

Taip pat ir žodžiai (Lk 4,1) Kupinas Šventosios Dvasios 
Jėzus (kaip ir Mt 4,1 bei Mk 1,12) gali būti suprasti kaip 
užsidegimas atlikti tą darbą, dėl kurio jis buvo pasiųstas 
Dievo Tėvo; aiškinti tai kaip dvasią, reikštų, kad pats Die- 
vas (nes toks buvo mūsų Išganytojas) buvo pripildytas 
Dievo, o tai būtų visai netikslu ir beprasmiška. Kaip mes 
priėjome iki to, kad žodį spirits ėmėme versti žodžiu dva- 
sios, kuris reiškia tai, kas neegzistuoja nei danguje, nei 
žemėje, o yra vien Žmogaus vaizduotės vaisius, aš nenag- 
rinėsiu, bet tik sakau, kad žodis spirit tekste nieko pana- 
šaus nereiškia, o yra arba iš tikrųjų reali substancija, arba 
perkeltine prasme reiškia kokį nors nepaprastą proto ar 
kūno sugebėjimą ar jausmą (affection). 

Septinta, oro kūnai. Kristaus mokiniai, matydami jį ei- 
nantį ežero paviršiumi (Mt 14,26 ir Mk 6,49), pamanė, kad 
jis yra dvasia, turėdami omeny orinį kiną, o ne pasivaide- 
nimą, nes pasakyta, kad jie visi jį matė; šitai nebūtų su- 
prantama, jei tai būtų smegenų sukurta iliuzija, nes ji ne- 
būna bendra daugeliui žmonių iš karto, taip, kaip vra 
regimi kūnai, o tik atskira kiekvienam žmogui, nes skiria- 
si Žmonių vaizduotės; taip gali būti pasakyta tik apie kū- 

nus. Panašiai reikia suprasti ir ten, kur jis tų pačių apaš- 
talų (Lk 24,37) buvo palaikytas dvasia. Taip pat (Apd 12,15) 
ir tada, kai apaštalas Petras buvo išlaisvintas iš kalėjimo, 
tuo nebuvo patikėta, bet kai tarnaitė pasakė, kad jis stovi 
už durų, buvusieji name pasakė, kad tai jo angelas, kuris 
turi būti suprantamas kaip kūniška substancija, arba mes 
turime pasakyti, kad patys mokiniai laikėsi bendros žydų 
ir pagonių nuomonės, jog kai kurie tokie pasirodymai 
yra ne įsivaizduojami, o tikri, ir tokie, kuriems nereikia 
žmogaus vaizduotės. Tuos pasivaidenimus žydai vadino 
dvasiomis arba angelais, gerais ar blogais, o graikai juos 
vadino demonais. Ir kai kurie tokie pasivaidenimai gali 
būti tikri ir substanciniai, t. y. neapčiuopiami kūnai, ku- 
riuos Dievas gali sukurti ta pačia galia, kuria sukūrė vi- 
sus daiktus, ir naudotis jais kaip tarnautojais ir pasiunti- 
niais (t. y. angelais), kad apreikštų savo valią ir įvykdytų 
ją, kai jis to nori, nepaprastu ir antgamtiniu būdu. Bet jei 
jis juos taip sukūrė, tai jie yra substancijos, turinčios mat- 
menis ir užimančios erdvę, ir gali judėti iš vienos vietos 
į kitą, o tai yra būdinga kūnams, todėl ir nėra bekūnės 
dvasios, t. y. dvasios, kurių nėra jokioje vietoje, kitaip sa- 
kant, nėra niekur, arba kurios, atrodydamos kažkuo, yra 
niekas. Bet jei „kūniškas“ suprasime labiausiai įprasta šio 
žodžio reikšme, laikydami kūniškomis tokias substanci- 
jas, kurios yra suvokiamos mūsų išoriniais pojūčiais, tada 
bekūnė substancija yra ne įsivaizduojamas, o realus daik- 
tas, būtent plonutėlė nematoma substancija, bet kuri turi 
tuos pačius matmenis, kaip ir grubesni kūnai. 

Kas yra angelas. Žodis ANGELAS paprastai reiškia pa- 
siuntinys, o dažniausiai - Dievo pasiuntinys. Dievo pasiun- 
tiniu vadinamas kiekvienas, kuris praneša jo nepaprastą 
esatį, t. y. nepaprastą jo galios pasireiškimą, ypač per sapną 
ar regėjimą. 

Apie angelų sukūrimą Šventajame Rašte nėra nieko pa- 
sakyta. Dažnai kartojama, kad jie yra dvasios, tačiau žo- 
dis „dvasia“ ir Šventajame Rašte, ir šnekamojoje kalboje 
tiek žydams, tiek ir pagonims reiškia kartais lengvus kū- 
nus, kaip oras, vėjas, gyvų būtybių gyvybinė ir gyvulinė 
dvasia; kartais vaizdinius, vaizduotės sukeltus sapnuose 
ir regėjimuose, nors jie nėra realios substancijos ir netrun- 
ka ilgiau nei sapnas ar regėjimas, kuriame jie pasirodo; 
šie vaiduliai nėra realios substancijos, tai tik smegenų ak- 
cidencijos, tačiau, kai Dievas juos sukelia antgamtiškai, 
kad pareikštų savo valią, tada jie teisingai vadinami Die- 
vo pasiuntiniais, t. y. jo angelais. 

Pagonys dažniausiai smegenų sukeltus vaizdinius laikė 
realiai egzistuojančiais už jų daiktais ir nepriklausomais 
nuo vaizduotės ir iš jų susikūrė savo nuomones apie de- 
monus, gerus ir blogus, kuriuos jie vadino substancijomis, 
nes jiems atrodė, kad jie iš tikrųjų egzistuoja, o kad nega- 
lėjo jų lytėti ir apčiuopti savo rankomis, vadino nekūniš- 
komis; taip pat ir žydai dėl tos pačios priežasties (Senaja- 
me Testamente nėra nieko, kas šitam prieštarautų) 
visuotinai laikėsi nuomonės, išskyrus sadukiejų sektą, kad 
tie vaizdiniai ir regėjimai, kuriuos Dievas kartais panori 
sukelti Žmonių vaizduotėje savo tikslams ir kuriuos jie 
vadino jo angelais, yra substancijos, nepriklausomos nuo 
vaizduotės ir nuolatos egzistuojantys Dievo kūriniai. Ir 
tuos, kurie, jų manymu, buvo jiems geri, laikė Dievo an- 
gelais, o tuos, kurie, jų manymu, galėjo jiems pakenkti, 
vadino blogais angelais, arba blogomis dvasiomis; tokia 
jiems buvo Pitono dvasia ir bepročių, lunatikų, epileptikų 
dvasios, nes jie manė, kad sergantys tokiomis ligomis yra 
demoniakai. 

Tačiau išnagrinėję tas Senojo Testamento vietas, kurio- 
se minimi angelai, pamatysime, kad dažniausiai ten var- 
tojamo žodžio angelas negalima suprasti kitaip, kaip tik 

taip, kad tai yra koks nors antgamtiškai vaizduotėje su- 
keltas vaizdinys, kad apreikštų Dievo buvimą atliekant 
kokį nors antgamtišką darbą, todėl ir kitose vietose, kur 
angelų prigimtis nėra išreikšta, juos galima irgi šitaip su- 
prasti. 

Kadangi mes skaitome Pradžios knygoje, kad tas pats 
pasirodymas yra vadinamas ne vien angelu, bet ir Dievu, 
vienur (16,7) vadinamas Viešpaties angelu, kitur (16,10) 
sakoma Hagarai: padarysiu tavo palikuonis taip gausius, t. y. 
kalba Dievo asmeniu. Be to, ir šis pasirodymas nebuvo 
regimas vaizdas, o balsas. Todėl aišku, kad angelas čia 
reiškia tik patį Dievą, kuris padarė taip, kad Agara ant- 
gamtiškai išgirstų balsą iš dangaus arba greičiau, antgam- 
tinį balsą, liudijantį ypatingą Dievo buvimą. Tai kodėl gi 
tada angelų, kurie pasirodė Lotui ir yra vadinami žmonė- 
mis (Pr 19,13) ir su kuriais, nors jų buvo du, Lotas kalbasi 
(19,18) tarsi su vienu, ir su tuo vienu - kaip su Dievu (nes 
sakoma: Lotas pasakė jiems: Meldžiu, mano Viešpatie!), ne- 
galima būtų suprasti, kaip žmonių vaizdinių, antgamtiš- 
kai sukurtų jo vaizduotėje, lygiai taip pat kaip prieš tai, 
kai angelas buvo suprantamas kaip įsivaizduotas balsas? 
Kai angelas sušuko Abraomui iš dangaus sulaikyti savo 
ranką (Pr 22,11) ir nežudyti Izaoko, tai buvo ne regimasis 
pasirodymas, o balsas, kuris vis dėlto pakankamai teisin- 
gai buvo pavadintas pasiuntiniu arba Dievo angelu, nes 
jis antgamtiškai apreiškė Dievo valią ir gelbsti mus nuo 
būtinybės įsivaizduoti kokias nors nuolatos egzistuojan- 
čias dvasias. Angelai, kuriuos Jokūbas matė ant dangų 
siekiančių kopėčių (Pr 28,12), buvo jo regėjimas sapne, 
todėl tik vaizdinys ir sapnas, tačiau, būdami antgamtiniai 
ir specialūs Dievo buvimo ženklai, šie regėjimai buvo tei- 
singai vadinami angelais. Taip pat reikia suprasti ir ten, 
kur Jokūbas sako: Dievo angelas sapne man tarė (Pr 31,11), 
nes pasirodymas žmogui, įvykęs jam miegant, yra tai, ką 

visi žmonės vadina sapnu, nesvarbu, ar toks sapnas yra 
natūralus ar antgamtiškas; o tai, ką čia Jokūbas vadina 
angelu, buvo pats Dievas, nes tas pats angelas sako: Aš esu 
Dievas, kuris pasirodė tau Betelyje (Pr 31,13). 

Taip pat angelas, kuris ėjo priešakyje Izraelio armijos 
Raudonosios jūros link ir kuris vėliau ėjo už jos, yra (Iš 
14,19) pats Dievas, ir jis pasirodė ne gražaus vyro pavida- 
lu, o kaip debesies stulpas dieną ir kaip ugnies stulpas naktį 
(13,21); vis dėlto šis stulpas buvo ir pasirodymas, ir ange- 
las, pažadėtas Mozei (Iš 33,2) vadovauti armijai, nes šis 
debesies stulpas (Iš 33,9), sakoma, nusileido ir sustojo prie 
palapinės angos ir kalbėjosi su Moze. 

Čia jūs matote, kad judėjimas ir kalba, kurie paprastai 
priskiriami angelams, priskiriami debesiui, nes šis debe- 
sis čia buvo Dievo buvimo ženklas ir ne mažiau buvo 
angelas, negu tada, jeigu jis būtų turėjęs vyro ar neregėto 
grožio vaiko išvaizdą, ar būtų buvęs su sparnais, kaip 
dažniausiai piešiami angelai klaidingam paprastų žmo- 
nių mokymui, nes ne jų išvaizda, 0 jų misija daro juos 
angelais. O jų misija yra būti Dievo buvimo ženklais ant- 
gamtiniuose veiksmuose. Pavyzdžiui, kai Mozė norėjo, 
kad Dievas eitų kartu su stovykla (kaip jis darė visada, 
iki aukso veršio nuliedinimo), Dievas neatsakė: aš eisiu ar 
pasiųsiu angelą vietoj savęs, o pasakė: Aš pats eisiu su tavimi 
(Iš 33,14). 

Suminėti visas Senojo Testamento vietas, kuriose varto- 
jamas žodis angelas, truktų pernelyg ilgai. Todėl kad ap- 
rėpčiau jas visas iš karto, pasakysiu, jog toje Senojo Tes- 
tamento dalyje, kurią Anglijos bažnyčia laiko kanonine, 
nėra nė vieno teksto, iš kurio galėtume padaryti išvadą, 
kad yra ar buvo sukurta kokia nors pastovi (permanent) 
būtybė, suprantama kaip dvasia ar angelas, kuri neturėtų 
kiekybės ir kuri negalėtų būti mintyse daloma, t. y. nag- 
rinėjama dalimis taip, kad viena jos dalis galėtų būti vie- 

noje vietoje, kita dalis - kitoje, žodžiu, kuri (kūnu laikant 
tai, kas yra kas nors ir kur nors) nebūtų kūniška; bet 
kiekvienoje vietoje žodį angelas bus galima aiškinti kaip 
pasiuntinį; pavyzdžiui, Jonas Krikštytojas yra vadinamas 
angelu, o Kristus - sandoros angelu; ir (iš analogijos) ba- 
landis ir ugnies liežuviai, būdami ypatingi Dievo buvimo 
ženklai, galėtų taip pat būti pavadinti angelais. Nors Da- 
nieliaus pranašystėje randame du angelų vardus - Gab- 
rielių ir Michaelį, tačiau iš paties teksto yra aišku 
(Dan 12,1), kad Michaelis yra suprantamas kaip Kristus, ne 
kaip angelas, o kaip karalius, ir kad Gabrielius (kaip ir 
panašūs pasirodymai, šventų Žmonių susapnuoti) buvo 
vien antgamtiškas vaizdinys, regėjimas, kuriame Danie- 
liui per sapną atrodė, kad tarpusavyje šnekasi du šventie- 
ji ir vienas iš jų sako kitam: „Gabrieliau! Paaiškink tam žmogui 
regėjimą“ (Dan 8,16). Juk Dievui nėra reikalo skirti savo 
dangaus tarnus vieną nuo kito vardais, kurie reikalingi 
tik trumpai mirtingųjų atminčiai. Taip pat ir Naujajame 
Testamente nėra tokios vietos, iš kurios galėtų būti įrody- 
ta, kad angelai (išskyrus tuos atvejus, kai šis vardas sutei- 
kiamas tiems žmonėms, kuriuos Dievas padarė savo dar- 
bų ir žodžių pasiuntiniais ir tarnais) yra pastovios ir kartu 
nekūniškos būtybės. Kad jos yra pastovios būtybės, gali- 
ma padaryti išvadą iš paties mūsų Išganytojo žodžių, kai 
jis sako, kad Paskutinio teismo dieną nuodėmingiesiems 
bus pasakyta: Eikite šalin nuo manęs, prakeiktieji, į amžinąją 
ugnį, kuri prirengta velniui ir jo angelams! (Mt 25,41); iš šios 
vietos yra aišku, kad blogi angelai yra pastovios būtybės 
(nebent mes manytume, kad velnią ir jo angelus galima 
suprasti kaip bažnyčios ir jos tarnų priešus), bet tai prieš- 
tarautų jų nematerialumui, nes amžinoji ugnis nėra baus- 
mė nejaučiančioms skausmo substancijoms, o tokie yra 
visi bekūniai daiktai. Todėl iš šios vietos nematyti, kad 
angelai yra bekūniai. Panašiai ten, kur šv. Paulius sako: 

Ar nežinote, kad mes teisime angelus? (1 Kor 6,3), ir: Dievas 
nepagailėjo nusidėjusių angelų, bet nubloškė juos į tamsias pa- 
smerktųjų buveinės bedugnes (2 Pt 2,4), ir: Taip pat ir tuos 
angelus, kurie neišlaikė savo prakilnumo, bet paliko savo buvei- 
nę, jis laiko sukaustytus amžinais pančiais tamsybėje didžiosios 
dienos teismui (Jud 1,6); nors tai ir įrodo angeliškos prigim- 
ties pastovumą, taip pat ir patvirtina jų materialumą. Ir: 
Prisikėlę nei ves, nei tekės, bet bus kaip Dievo angelai danguje 
(Mt 22,30); bet iš mirusių prisikėlę Žmonės bus pastovūs 
ir nebekūniai, todėl tokie yra ir angelai. 

Yra daug kitų vietų, iš kurių galima padaryti panašią 
išvadą. Žmonėms, kurie supranta žodžių substancija ir be- 
kūnė reikšmę, jeigu bekiinė suprantama ne kaip koks nors 
subtilus kūnas, o kaip ne kūnas, šie žodžiai vienas kitam 
prieštarauja: pasakyti, kad angelas ar dvasia (šia prasme) 
yra bekūnė substancija, reiškia iš tikrųjų sakyti, kad iš 
viso nėra angelo ar dvasios. Todėl nagrinėdamas žodžio 
angelas reikšmę Senajame Testamente ir sapnų bei regėji- 
mų, kurie pasitaiko žmonėms natūraliai, prigimtį, aš bu- 
vau linkęs manyti, kad angelai yra vien antgamtiniai vaiz- 
duotės pasirodymai, sukelti specialaus ir nepaprasto Dievo 
poveikio, kad taip jais praneštų savo buvimą ir įsakymus 
žmonijai ir daugiausia savo paties tautai. Tačiau daug 
Naujojo Testamento vietų ir paties mūsų Išganytojo žo- 
džiai, ypač tokiose vietose, kur negalima nė įtarti, kad 
buvo iškreiptas Šventojo Rašto tekstas, privertė mano sil- 
pną protą pripažinti ir patikėti, kad taip pat esama ir 
substancialių, ir pastovių angelų. Bet tikėjimas, kad jie 
nėra jokioje vietoje, t. y. jų nėra niekur ir jie yra niekas, 
kaip (nors ir netiesiogiai) sako tie, kurie laiko juos bekū- 
niais, negali būti įrodytas remiantis Šventuoju Raštu. 

Kas yra įkvėpimas. Nuo žodžio dvasia reikšmės pri- 
klauso žodžio ĮKVĖPIMAS prasmė. Pažodžiui tai reikia 

suprasti kaip vien įkvėpimą į žmogų kokio nors lengvo 
oro ar vėjo taip, kaip žmogus pripildo savo kvėpavimu 
pūslę, arba jei dvasios yra bekūnės, o egzistuoja tik vaiz- 
duotėje, — tai vien vaizdinio įkvėpimas; taip sakyti netei- 
singa, nes tai neįmanoma; mat vaizdiniai nėra kas nors, o 
tik atrodo esantys kuo nors. Šis žodis Šventajame Rašte 
todėl yra vartojamas tik metaforiškai: pavyzdžiui, kai Pra- 
džios knygoje (2,7) yra sakoma, kad Dievas įkvėpė jam į 
šnerves gyvybės alsavimą, tai reiškia tik tiek, kad Dievas 
jam suteikė gyvybę. Juk mes neturime manyti, kad Die- 
vas iš pradžių sukūrė gyvybės alsavimą, o tada jį įkvėpė 
į jau sukurtąjį Adomą. Nesvarbu, ar alsavimas būtų tik- 
ras, ar atrodantis, turime suprasti tik taip, kad jis pats 
visiems duoda gyvybę, alsavimą (Apd 17,25), t. y. sukuria 
jį kaip gyvą būtybę. O ten, kur pasakyta: Visas Raštas yra 
Dievo įkvėptas (2 Tim 3,16), kalbant apie Senąjį Testamentą, 
tai vien lengva metafora, kuri reiškia, kad Dievas palenkė 
tų autorių dvasią ar protą parašyti tai, kas bus naudinga 
mokyti, barti, taisyti ir auklėti žmones tiesumui. Ten, kur 
šv. Petras sako, kad pranašystė niekuomet nėra atėjusi žmo- 
gaus valia, bet Šventosios Dvasios paakinti žmonės kalbėjo Die- 
vo vardu (2 Pt 1,21), ir čia, sakant Šventoji Dvasia, turimas 
omeny Dievo balsas sapne ar antgamtiniame regėjime, 
bet tai nėra įkvėpimas. Ir kada mūsų Išganytojas, 
kvėpdamas į savo mokinius, pasakė: Priimkite Šventąją Dva- 
sią, šis kvėpimas buvo ne dvasia, o dvasinių malonių, 
kurias jis jiems davė, ženklas. Ir nors apie daugelį žmo- 
nių ir apie patį mūsų Išganytoją sakoma, kad jie buvo 
pilni Šventosios Dvasios, tačiau šį pilnumą reikia suprasti 
ne kaip Dievo substancijos įliejimią, o kaip sukaupimą to- 
kių Dvasios dovanų, kaip gyvenimo šventumas, kalbų 
mokėjimas ir pan., nesvarbu, ar jos būtų įgytos antgam- 
tiškai, ar mokymusi ir stropumu, nes visais šiais atvejais 
jos yra Dievo dovanos. Panašiai ir ten, kur Dievas sako: 

Paskui išliesiu savo Dvasią ant visos žmonijos; jūsų sūnūs ir 
dukterys pranašaus, jūsų Seneliai sapnuos sapnus, o jūsų jau- 
nuoliai turės regėjimus (Jl 3,1), mes neturime to suprasti 
tiesiogine prasme, tarsi Dievo dvasia būtų lyg vanduo, 
kurį galima būtų išpilti ar įpilti, nes Dievas pažadėjo duoti 
jiems pranašiškus sapnus ir regėjimus. Juk tikroji žodžio 
įlieti prasmė, kalbant apie Dievo malones, būtų piktnau- 
džiavimas juo, nes šios malonės yra dorybės, o ne kūnai, 
kuriuos galima nešioti šen ir ten ir kuriuos galima įpilti 
į Žmones, kaip į statines. 

Taip pat ir suprasti įkvėpimą tikrąja žodžio reikšme arba 
sakyti, kad geros dvasios įėjo į žmones, kad jie imtų pra- 
našauti, ar blogos dvasios įėjo į tuos, kurie tapo pamišė- 
liais, lunatikais ar epileptikais, reikštų vartoti šį žodį ne 
ta reikšme, kokia jis vartojamas Šventajame Rašte, nes 
jame dvasia reiškia Dievo galią, veikiančią mums nežino- 
mais būdais. Taip pat (Apd 2,2) vėjo, kuris, kaip ten sako- 
ma, pripildė visą namą, kuriame buvo drauge visi apaš- 
talai Sekminių dieną, nereikia suprasti kaip Šventosios Dvasios, 
kuri yra pats Dievas, o reikia suprasti kaip išorinį Dievo 
ypatingo poveikio jų širdims ženklą, poveikio, kuris su- 
keltų juose vidines malones ir šventąsias dorybes, kurias 
jis manė esant būtinas jų apaštališkajai misijai atlikti. 


Trisdešimt penktas skyrius 


APIE ŽODŽIŲ DIEVO KARALYSTĖ, ŠVENTAS, 
PAŠVENTINTAS IR SAKRAMENTAS REIKŠMĘ 
ŠVENTAJAME RAŠTE 


Dievo karalystė teologų vartojama metaforiškai, o 
Šventajame Rašte - tiesiogine reikšme. Dievo karalystė 
teologų veikaluose, ypač pamoksluose ir religiniuose trak- 
tatuose, dažniausiai suprantama kaip amžinoji palaima 
po mirties dangaus aukštybėse; jie dar vadina ją Šlovės 

karalystė, o kartais kaip didžiausią palaimą šventenybę, — 
Malonės karalyste, tačiau niekada nekalba apie ją kaip mo- 
narchiją, t. y. aukščiausiąją Dievo valdžią visiems paval- 
diniams, įgytą jų pačių sutikimu, o tai yra tikroji žodžio 
karalystė reikšmė. 

Priešingai, aš matau, kad DIEVO KARALYSTĖ daugelyje 
Šventojo Rašto vietų reiškia karalystę tikrąja to žodžio reikš- 
me, įsteigtą Izraelio tautos balsavimu ypatingu būdu, kai 
jie išsirinko Dievą savo karaliumi su juo sudaryta sutar- 
timi, Dievui pažadėjus jiems atiduoti valdyti Kanaano že- 
mẹ, ir tik retai — metaforiškai; ir tada tai reiškia valdžią 
nuodėmei (ir tai tik Naujajame Testamente), nes tokią val- 
džią kiekvienas pavaldinys turės Dievo karalystėje be ža- 
los suverenui. 

Nuo pat sukūrimo Dievas ne vien valdė visus žmones 
natūraliai savo galia, bet jis taip pat turėjo ypatingus pa- 
valdinius, kuriems jis įsakinėjo balsu, kaip vienas žmo- 
gus ką nors sako kitam. Šitaip jis valdė Adomą ir įsakė 
jam neragauti gėrio ir blogio pažinimo medžio vaisiaus; 
kai šis nepakluso Dievo įsakymui, o paragavo uždrausto 
vaisiaus, ėmėsi naštos pats būti panašus į Dievą ir spręsti, 
kas yra gėris ir blogis, ne vadovaudamasis savo Kūrėjo 
įsakymais, bet savo paties protu, jis buvo nubaustas am- 
žinojo gyvenimo būsenos praradimu, o iš pradžių Dievas 
jį buvo sukūręs amžinajam gyvenimui. Vėliau Dievas nu- 
baudė jo palikuonis už jų nedorybes, išskyrus aštuonis 
žmones, pasauliniu tvanu. Ir šie aštuoni tada sudarė Die- 
vo karalystę. 

Dievo karalystės pradžia. Po to Dievas panorėjo kalbė- 
ti su Abraomu ir sudaryti su juo Sandorą šiais žodžiais: 
„Palaikysiu Sandorą tarp savęs ir tavęs bei tavo palikuonių po 
tavęs per jų kartas, kaip amžiną Sandorą — būti tavo ir tavo 
palikuonių po tavęs Dievu. Tau ir tavo palikuonims po tavęs 
duosiu kraštą, kuriame gyveni kaip ateivis, visą Kanaano kraštą 

kaip amžiną nuosavybę“ (Pr 17,7-8). Šioje sutartyje Abrao- 
mas pažada savo ir savo palikuonių vardu paklusti jam 
kaip Dievui Viešpačiui, kalbėjusiam su juo, o Dievas savo 
ruožtu pažadėjo Abraomui Kanaano žemę amžinon nuo- 
savybėn. Ir atminčiai, kaip šios Sandoros ženklą, Dievas 
nustato apipjaustymo sakramentą (Pr 17,11). Todėl tai ir va- 
dinama Senąja Sandora, arba testamentu, tai sutartis tarp 
Dievo ir Abraomo, kuria Abraomas įsipareigoja savo pa- 
ties ir savo palikuonių vardu ypatingu būdu būti paval- 
dus pozityviam Dievo įstatymui, nes moraliniam įstaty- 
mui paklusti jis buvo įsipareigojęs anksčiau, tai tarsi 
pavaldumo priesaika. Ir nors Karaliaus vardas dar tada 
nebuvo duotas Dievui, o Karalystės vardas - Abraomui ir 
jo palikuonims, tačiau tai buvo tas pats; būtent įsteigimas 
sutartimi ypatingo Dievo suverenumo Abraomo palikuo- 
nims, tą pačią Sandorą atnaujinus Mozei prie Sinajaus 
kalno, yra aiškiai pavadintas ypatinga Dievo karalyste žy- 
dams; ir kaip tik apie Abraomą (o ne apie Mozę) apašta- 
las Paulius sako, kad jis tapo tėvu visiems tikintiesiems, t. y. 
tiems, kurie yra ištikimi ir kurie nepažeidžia savo paklus- 
numo Dievui, siekto tada apipjaustant, o vėliau Naujojoje 
Sandoroje — krikštu (Rom 4,11). 

Si Dievo karalystė iš tikrųjų yra aukščiausioji sutarti- 
mi įsteigta Dievo valdžia ypatingai tautai. Ši Sandora 
Sinajaus kalno papėdėje buvo atnaujinta Mozės, kai Vieš- 
pats įsako Mozei kalbėti savo tautai: O dabar, jei paklusite 
mano balsui ir laikysitės mano Sandoros, jūs būsite mano nuo- 
savybė, brangesnė už visas kitas tautas. Iš tikrųjų man priklauso 
visa žemė, bet jūs būsite mano kunigiška karalystė ir šventa 
tauta (Iš 19,5). Vietoj brangesnė už visas kitas tautas lotyniš- 
kame vertime yra: peculium de cunctis populis; angliškasis 
vertimas, atliktas karaliaus Jokūbo valdymo pradžioje, sa- 
ko: ypatingas turtas man aukščiau visų tautų, o prancūziš- 
kas vertimas, išleistas Ženevoje, skamba taip: brangiausias 

brangakmenis iš visų tautų. Bet teisingiausias vertimas yra 
pirmasis, nes jį patvirtino pats apaštalas Paulius, turėda- 
mas omeny tą vietą, kad mūsų palaimintasis Išganytojas 
atidavė save už mus, kad išpirktų mus iš visokių nedorybių ir 
suburtų sau nuskaistintą (t. y. nepaprastą, išrinktą) tautą 
(Tit 2,14), nes graikų kalboje žodis zgp1000106 paprastai 
priešinamas žodžiui ET1OUO1OG; O šis reiškia paprastą (arba 
kaip „Tėve mūsų“) kasdienį, tad pirmasis reiškia tai, kas 
yra virš kasdienio, sukaupta atsargai ir vartojama ypatingu 
būdu, - tai romėnai vadina peculium; šios vietos reikšmę 
patvirtina priežastis, kurią Dievas tuojau pat pateikia, pri- 
durdamas: man priklauso visa žemė, tarsi sakytų: man 
priklauso visos pasaulio tautos, bet ne tik tai, kad jūs esate 
mano, 0 esate mano ypatingu būdu. Juk jos visos priklau- 
so man mano galios dėka, bet jūs būsite mano savo pačių 
sutikimu ir Sandora; tai yra priedas prie jo įprastinio visų 
tautų Dievo vardo. 

Tą patį vėl aiškiai patvirtina to paties teksto žodžiai: Jūs 
būsite mano kunigiška karalystė ir šventa tauta. Lotyniškas 
Biblijos vertimas čia sako: regnum sacerdotale, šitai atitinka 
šios vietos vertimas (1 Pt 2,9) sacerdotium regale, karališkoji 
kunigystė, taip pat ir pati institucija, kurios galia joks žmo- 
gus negali įeiti į Sanctum Sanctorum, t. y. joks žmogus 
negali sužinoti Dievo valios tiesiogiai iš paties Dievo, o 
vien tik vyriausiasis kunigas. Prieš tai minėtas angliška- 
sis vertimas, sekdamas Ženevos vertimu, vartoja kunigų 
karalystę, tai arba reiškia, kad vienas vyriausiasis kunigas 
keičia kitą, perimdamas kunigystę, arba tai nesutinka su 
šv. Petru ir su vyriausiosios kunigystės praktika, nes vi- 
sada buvo tik vienas vyriausiasis kunigas, kuris turėdavo 
pranešti tautai Dievo valią, ir niekada jokiam kunigų su- 
sirinkimui nebuvo leista įeiti į Sanctum Sanctorum. 

Be to, tą patį patvirtina ir titulas šventoji tauta, nes šven- 
tas reiškia tai, kas yra Dievo ypatinga, o ne bendrąja teise. 

Visa žemė (kaip sakoma tekste) yra Dievo, tačiau šventa 
vadinama ne visa žemė, o tik ta jos dalis, kuri yra išskirta 
ypatingai jo tarnystei, kaip išskirta buvo žydų tauta. To- 
dėl pakankamai aišku vien iš šios vietos, kad Dievo kara- 
lystė iš tikrųjų yra suprantama kaip valstybė, įsteigta (su- 
tinkant tiems, kurie turėjo būti jos pavaldiniai) jų 
pilietiniam valdymui ir tam, kad reguliuotų jų elgesį ne 
tik Dievo, jų karaliaus, atžvilgiu, bet ir dėl vienas kito 
teisingumo klausimu ir kitų tautų atžvilgiu taikos ir karo 
metu. Tokia iš tikrųjų buvo karalystė, kurios karalius bu- 
vo Dievas, o vyriausiasis kunigas (po Mozės mirties) — 
vienintelis jo vicekaralius arba vietininkas. 

Tačiau yra daug ir kitų vietų, kurios aiškiai patvirtina 
tą patį. Pirmiausia, kai Izraelio vyresnieji, pasipiktinę Sa- 
muelio sūnų paperkamumu, reikalavo karaliaus, Samue- 
lis, nepatenkintas tuo, meldėsi Viešpačiui, ir Viešpats, at- 
sakydamas jam, tarė: „Paklausyk žmonių balso, ir visko, ką 
jie tau sako, nes ne tave jie atmetė. Mane jie atmetė, kad nebūčiau 
jų karalius“ (1 Sam 8,7). Akivaizdu, kad pats Dievas tada 
buvo jų karalius, o Samuelis nevaldė tautos, bet tik per- 
duodavo jai tai, ką Dievas kartkarčiais paskirdavo. 

Kai Samuelis sako tautai: Bet matydami, kad amoniečių 
karalius Nahašas atžygiuoja prieš jus, sakėte man: ‘Ne! Kara- 
lius mus turi valdyti! — nors Viešpats, jūsų Dievas, buvo jūsų 
karalius (1 Sam 12,12). Akivaizdu, kad Dievas buvo jų ka- 
ralius ir jų valstybės pilietinė valdžia. 

Ir tada, kai izraeliečiai atmetė Dievą, pranašai pranaša- 
vo jo sugrįžimą, pavyzdžiui: Mėnulis paraus, saulė susigės, 
nes Galybių Viešpats ant Siono kalno ir Jeruzalėje viešpataus 
(Iz 24,23). Čia jis išraiškingai kalba apie Dievo karaliavi- 
mą Sione ir Jeruzalėje, t. y. žemėje. Ir: Viešpats jiems vieš- 
pataus Siono kalne (Mch 4,7). Siono kalnas yra Jeruzalėje, 
t. y. žemėje. Ir: Kaip aš gyvas, - tai Viešpaties Dievo žodis, - 
galinga ranka, ištiesta dešine ir išliedamas įniršį valdysiu jus 

kaip karalius (Ez 20,33). Ir: Pravesiu jus po savo lazda ir įves- 
dinsiu į Sandoros ryšius (Ez 20,37), t. y. aš jus valdysiu ir 
priversiu jus laikytis tos Sandoros, kurią jūs sudarėte su 
manimi per Mozę ir sulaužėte maištaudami prieš mane 
Samuelio dienomis ir išsirinkdami kitą karalių. 

Ir Naujajame Testamente angelas Gabrielius sako apie 
mūsų Išganytoją: Jisai bus didis ir vadinsis Aukščiausiojo Sū- 
nus. Viešpats Dievas duos jam jo tėvo Dovydo sostą; jis karaliaus 
Jokūbo namuose per amžius, ir jo viešpatavimui nebus galo (Lk 
1,32-33). Tai irgi karalystė žemėje; už pretendavimą į ją, 
kaip Cezario priešas, jis buvo nuteistas mirti; ir ant jo 
kryžiaus buvo užrašyta: Jėzus Nazarietis, Žydų Karalius, ir 
tyčiojantis jis buvo karūnuotas erškėčių vainiku; dėl to, 
kad buvo paskelbtas karaliumi, apie jo mokinius sakoma: 
Visi šitie laužo ciesoriaus įsakymus, tvirtindami, jog esąs kitas 
karalius, būtent Jėzus (Apd 17,7). Todėl Dievo karalystė yra 
reali, o ne metaforiška karalystė, ir taip suprantama ne 
tik Senajame, bet ir Naujajame Testamentuose. Kai sako- 
me Tavo yra karalystė, galia ir šlovė, tai čia reikia suprasti 
Dievo karalystę, paremtą mūsų Sandoros galia, o ne Die- 
vo galybės teise, nes tokią karalystę Dievas visada turi, 
taigi būtų nereikalinga sakyti mūsų maldoje: Teateinie ta- 
vo karalystė, jei tai nereikštų to, kad Kristus atkūrė Dievo 
karalystę, kurios egzistavimas buvo nutrauktas izrae- 
liečiams maištavus ir išrinkus Saulių. Ir nebūtų teisinga 
sakyti Artinasi dangaus karalystė, arba melstis: teateinie tavo 
karalystė, jei ši karalystė ir toliau egzistuotų. 

Yra tiek daug kitų vietų, kurios patvirtina šį aiškinimą, 
jog būtų galima tiesiog stebėtis, kad į jas nebuvo atkreip- 
ta daugiau dėmesio, jei ne tai, kad jis per daug aiškiai 
leidžia krikščioniškiems karaliams išvysti savo teisę val- 
dyti bažnyčią. Tai pastebėję, teologai, užuot išvertę kuni- 
giška karalystė, verčia kunigų karalystė; lygiai taip pat jie 
galėtų karališką kunigystę (kaip sako šv. Petras) versti ka- 

ralių kunigyste. Ir kai jie vietoj ypatingos tautos sako bran- 
giausias brangakmenis ar turtas, tai lygiai taip pat kas nors 
galėtų generolo ypatingą pulką ar rinktinę kuopą pava- 
dinti generolo brangiausiu brangakmeniu ar jo turtu. 

Trumpai tariant, Dievo karalystė yra pilietinė karalystė, 
ir ji pirmiausia yra Izraelio tautos įsipareigojimas laikytis 
tų įstatymų, kuriuos Mozė atnešė jiems nuo Sinajaus kal- 
no ir kuriuos po to vyriausiasis kunigas, atlikdamas savo 
pareigas, pranešdavo jiems, gavęs iš cherubinų sanctum 
sanctorum; ir šią karalystę panaikinus, išsirenkant Saulių, 
pranašai išpranašavo, kad ją atkurs Kristus, ir kurios at- 
kūrimo mes kasdien meldžiame, kai kalbėdami „Tėve mū- 
sų“ sakome: Teateinie tavo karalystė, ir teisė, kurią mes pri- 
pažįstame, pridurdami: nes tavo yra valdžia ir galybė, ir 
garbė per amžius. Amen. Šios karalystės skelbimas buvo 
apaštalų mokslas, ir jai Žmones ruošia Evangelijos moky- 
tojai. Priimti šią Evangeliją (t. y. pažadėti paklusnumą 
Dievui), tai būti Malonės karalystėje, nes Dievas suteikė 
malonę jiems būti Dievo pavaldiniais (t. y. vaikais) tada, 
kai Kristus ateis savo didybėje teisti pasaulio ir iš tikrųjų 
valdyti savosios tautos, o tai pavadinta Šlovės karalyste. 
Jeigu Dievo karalystė (dar vadinama Dangaus karalyste 
dėl šio sosto šlovingumo ir nuostabą keliančio aukščio) 
nebūtų ta karalystė, kurią Dievas per savo vietininkus ar 
padėjėjus, perduodančius jo įsakymus tautai, valdo že- 
mėje, tai nebūtų buvę tiek daug ginčų ir karų dėl to, kas 
yra tas, per kurį Dievas kalba mums; ir daugybė kunigų 
būtų nesivarginę dėl dvasinės jurisdikcijos, ir nė vienas 
karalius būtų jiems to nedraudęs. 

Kas yra „šventas“. Iš šio paraidinio Dievo karalystės aiš- 
kinimo taip pat kyla ir teisingas žodžio ŠVENTAS aiškini- 
mas, nes tai yra žodis, kuris Dievo karalystėje atitinka tai, 
ką Žmonės savo karalystėse vadina valstybiniu arba kara- 
liaus. 

Bet kurios šalies karalius yra valstybinis asmuo arba visų 
savo pavaldinių atstovas. O Dievas, Izraelio karalius, bu- 
vo Izraelio šventas asmuo. Tauta, kuri yra pavaldi vienam 
žemiškajam suverenui, yra to suvereno, t. y. valstybinio 
asmens, tauta. Taigi žydai, kurie buvo Dievo tauta, buvo 
vadinami šventąja tauta (Iš 19,6). Šventas visada yra su- 
prantamas arba kaip pats Dievas, arba tai, kas yra Dievo 
nuosavybė, kaip ir valstybinis visada suprantamas arba 
pačios valstybės asmuo, arba kas nors, kas yra valstybės, 
ir joks privatus asmuo negali niekaip pretenduoti į tą nuo- 
savybę. 

Todėl Šabas (Dievo diena) yra šventa diena; šventykla 
(Dievo namai) - šventi namai; aukos, dešimtinės ir auko- 
jimai (Dievo duoklė) - šventa duoklė; kunigai, pranašai ir 
Kristaus pateptieji karaliai (Dievo tarnai) - šventi žmonės; 
dangui tarnaujančios dvasios (Dievo pasiuntiniai) - šventi 
angelai ir pan.; ir visur, kur žodis „šventas“ vartojamas jo 
tikrąja reikšme, jis reiškia ir kokią nors nuosavybę, įgytą 
sutikimu. Sakydami Tebūnie šventas tavo vardas, mes tik 
meldžiame Dievą malonės laikytis pirmo įsakymo Netu- 
réti kitų dievų be jo. Žmonija yra Dievo tauta, kurią jis turi 
kaip savo nuosavybę; bet tik žydai yra šventa tauta. Ar ne 
dėl to, kad jie tapo jo nuosavybe Sandoros dėka? 

O žodis pasaulietiškas Šventajame Rašte paprastai reiš- 
kia tą patį kaip ir bendras, vadinasi, jų priešingybės - šven- 
tas ir nuosavas Dievo karalystėje turi reikšti irgi tą patį. 
Perkeltine prasme šventais vadinami tie žmonės, kurie gy- 
veno tokį dievobaimingą gyvenimą, kad jie tarsi atsiža- 
dėjo visų pasaulietinių tikslų bei ketinimų ir visiškai at- 
sidavė Dievui. Tiesiogine šio žodžio reikšme, apie tai, 
kas padaryta šventu, Dievui tai pasisavinus ar išskyrus 
savo naudojimui, sakoma, kad buvo Dievo pašventinta, 
kaip septintoji diena ketvirtuoju įsakymu ir kaip apie iš- 
rinktuosius Naujajame Testamente yra sakoma, kad jie 


401 


IHI. APIE KRIKŠČIONIŠKĄIĄ VALSTYBĘ 


buvo pašventinti, kai buvo apdovanoti pamaldumo dva- 
sia. Ir tai, kas padaryta šventu žmonių paskyrimu ir duota 
Dievui, kad tai būtų naudojama tik jam viešose pamaldo- 
se, taip pat yra vadinama ŠVENTU ir sakoma, kad tai yra 
pašventinta kaip šventyklos ir kiti viešų pamaldų namai ir 
jų inventorius, kunigai, tarnai, aukos ir sakramentų išori- 
niai dalykai. 

Sventumo laipsniai. Esama šventumo laipsnių, nes iš tų 
dalykų, kurie išskirti Dievo tarnybai, kai kurie gali būti 
vėl išskirti artimesniam ir ypatingesniam tarnavimui. Vi- 
sa Izraelio tauta buvo šventa Dievo tauta, tačiau Levio 
gentis tarp izraeliečių buvo šventoji gentis; o tarp levitų 
dar šventesni buvo kunigai, o tarp kunigų — vyriausiasis 
kunigas buvo švenčiausias. Taip ir Judėja buvo Šventoji 
Žemė, bet šventasis miestas, kuriame reikėjo garbinti Die- 
vą, buvo dar šventesnis, ir vėlgi šventykla buvo šventes- 
nė už miestą, o sanctum sanctorum — šventesnė už visą 
šventyklą. 

Sakramentas. SAKRAMENTAS yra kokio nors matomo 
daikto išskyrimas iš bendro naudojimo ir jo pašventimas 
Dievo tarnybai arba dėl mūsų priėmimo į Dievo karalys- 
tę, kad priklausytume jo ypatingos tautos žmonių skai- 
čiui, arba dėl to paties atminimo. Senajame Testamente 
priėmimo ženklas buvo apipjaustymas, Naujajame Testa- 
mente - krikštas. To atminimas Senajame Testamente bu- 
vo Velykų avinėlio valgymas (kiekvienais metais tam tikru 
metu, kuris buvo tos nakties metinės). Tai žydams pri- 
mindavo naktį, kurią jie buvo išlaisvinti iš Egipto nelais- 
vės, o Naujajame Testamente Paskutinės vakarienės šventi- 
mas, kuri mums primena, kad mes buvome išlaisvinti iš 
nuodėmės pančių mūsų Palaimintojo Išganytojo mirtimi 
ant kryžiaus. Priėmimo sakramentai yra atliekami tik vie- 
ną kartą, nes reikia tik vieno priėmimo; kadangi mums 
reikia dažnai priminti apie mūsų išlaisvinimą ir apie mū- 

sų atsidavimą, priminimo sakramentai turi būti kartojami. 
Tai svarbiausi sakramentai, tarsi iškilmingos priesaikos, 
kurias mes duodame dėl mūsų ištikimybės. Yra taip pat 
ir kitų pašventinimų, kurie gali būti pavadinti sakramen- 
tais, nes šis žodis reiškia tik pašventimą Dievo tarnybai; 
kadangi jis numato priesaiką arba pažadą būti ištikimiems 
ir pavaldiems Dievui, tai Senajame Testamente nebuvo 
kitų sakramentų, išskyrus apipjaustymą ir Paschą, o Nau- 
jajame Testamente nėra kitų, išskyrus Krikštą ir Paskutinę 
vakarienę. 


Trisdešimt šeštas skyrius 


APIE DIEVO ŽODĮ IR APIE PRANAŠUS 


Kas yra žodis. Kai kalbama apie Dievo ar žmogaus žodį, 
tai jis nereiškia tokios kalbos dalies, kurią gramatikai va- 
dina daiktavardžiu ar veiksmažodžiu, ar kokio nors pa- 
prasto garso, be ryšio su kitais žodžiais, suteikiančiais 
jam prasmę; jis reiškia užbaigtą kalbą ar samprotavimą, 
kuriais kalbėtojas tvirtina, neigia, įsako, žada, grasina, pagei- 
dauja ar klausia. Šia prasme tai ne vocabulum, t. y. žodis, o 
sermo (graikiškai 40x06), t. y. kokia nors kalba, diskursas ar 
pasakymas. 

Žodžiai, pasakyti Dievo, ir žodžiai apie Dievą vadina- 
mi Dievo žodžiu. Be to, kai mes sakome: Dievo žodis ar 
žmogaus žodis, tai kartais turime omeny kalbėtoją, t. y. 
žodžius, kuriuos kalbėjo Dievas ar kuriuos kalbėjo žmo- 
gus. Šia prasme, kai mes sakome Evangelija pagal Matą, tai 
suprantame, kad apaštalas Matas buvo jos autorius, o 
kartais - dalyką, temą, pavyzdžiui, kai Biblijoje skaitome: 
žodžiai apie Izraelio arba Judėjos karalių dienas, tai supranta- 
me, kad veiksmai, kurie buvo atlikti tomis dienomis, yra 
šių žodžių tema. Graikų kalba (graikiškame Biblijos ver- 
time), kuri išlaikė daug hebraizmų, Dievo žodžiu dažnai 

suprantamas ne Dievo pasakytas žodis, o žodis apie Die- 
vą ir jo karaliavimą, kitaip sakant, apie religijos mokslą. 
Kadangi yra tas pats pasakyti graikiškai Aóyoç Ogo0 ar 
teologija, t. y. Dievo mokslas, kaip aišku iš šių citatų: Tuomet 
Paulius ir Barnabas drąsiai pasake: „Pirmiausia jums turėjo 
būti skelbiamas Dievo žodis; kadangi jūs jį atmetate ir patys 
laikote save nevertais amžinojo gyvenimo, tai mes kreipiamės į 
pagonis“ (Apd 13,46). Tai, kas čia vadinama Dievo žodžiu, 
buvo krikščionių religijos mokslas; tai akivaizdžiai maty- 
ti iš to, kas buvo prieš tai. Ir kur angelas sako apaštalams: 
Eikite ir, atsistoję šventykloje, skelbkite žmonėms visus šio Gy- 
venimo žodžius (Apd 5,20), šio Gyvenimo žodžiai čia reiškia 
Evangelijos mokslą; šitai akivaizdu iš to, ką jie darė šven- 
tykloje ir kas pasakyta paskutinėje to paties skyriaus ei- 
lutėje: Jie nesiliovė kiekvieną dieną mokyti šventykloje bei na- 
muose ir skelbti gerąją naujieną apie Mesiją — Jėzų. Šioje 
vietoje aišku, kad Jėzus Kristus buvo šio Gyvenimo žodžio 
tema arba (o tai yra tas pats) tema žodžių apie tą amžiną 
gyvenimą, kurį jiems pasiūlė mūsų Išganytojas. Panašiai 
Dievo žodis yra vadinamas Evangelijos žodžiu (Apd 15,7), 
nes jame glūdi Kristaus karalystės mokslas, ir tas pats 
žodis vadinamas tikėjimo žodžiu (Rom 10,8-9), t. y., kaip 
čia pasakyta, atėjusiu ir prikeltu iš numirusių Kristaus 
mokslu. Taip pat: Pas kiekvieną, kuris girdi žodį apie karalys- 
tẹ (Mt 13,19); t. y. karalystės mokslą, skelbiamą Kristaus. 
Dar daugiau apie tą patį žodį yra pasakyta (Apd 12,24), 
kad jis vis augo ir plito; šitai lengva suprasti, jei kalbama 
apie Evangelijos mokslą, bet sunku suprasti ir būtų keista 
taip manyti, jei turime omeny Dievo balsą ar kalbą. Ta 
pačia prasme velnio mokslas reiškia ne kokio nors velnio 
pasakytus žodžius, o pagonių mokslus apie demonus ir 
apie tas vaizduotės fantazijas, kurias jie garbino kaip die- 
vus (1 Tim 4,1). 

Įsigilinus į šias dvi DIEVO ŽODŽIO reikšmes, kuriomis šis 
pasakymas yra vartojamas Šventajame Rašte, yra aišku, 
kad antrąja reikšme, kuria jis reiškia krikščionių religijos 
mokslą, visas Šventasis Raštas yra Dievo žodis, bet pir- 
mąja reikšme jis toks nėra. Pavyzdžiui, nors šiuos Žo- 
džius: Aš esu Viešpats, tavo Dievas ir t. t. iki Dešimties 
įsakymų pabaigos Mozei pasakė Dievas, tačiau įžangą: 
Dievas kalbėjo šiuos žodžius ir pasakė reikia laikyti žodžiais 
to, kuris rašė šventąją istoriją. 

Dievo žodis, vartojamas metaforiškai, pirmiausia, tu- 
rint omeny Dievo įsakymus ir jo galią. Dievo žodis, pa- 
imtas kaip Dievo pasakytas žodis, kartais yra supranta- 
mas tiesiogine jo prasme, kartais metaforiškai. Tiesiogine 
prasme, kaip žodžiai, kuriuos jis pasakė savo pranašams. 
Metaforiškai — juos suprantame kaip jo išmintį, galią ir 
amžinus įsakymus, kuriant pasaulį. Šia prasme: Tebūna 
šviesa, tebūna skliautas, padarykime žmogų ir t. t. (Pr 1,3,6,26) 
yra Dievo žodis. Ir ta pačia prasme yra sakoma: Visa per 
Jį atsirado, ir be jo neatsirado nieko, kas tik yra atsiradę (Jn 
1,3). Ir: Jis, palaikantis savo galingu žodžiu visatą (Hbr 1,3), t. 
y. savo žodžio galia arba savo galia. Ir: pasauliai buvo su- 
tverti Dievo žodžiu (Hbr 11,3). Ir daugelyje kitų vietų šie 
žodžiai yra vartojami ta pačia prasme. Taip pat ir romė- 
nai ta pačia prasme vartojo žodį likimas, kuris iš tikrųjų 
reiškia pasakytą žodįė. 

Antra, turint omeny Dievo žodžio poveikį. Antra, Die- 
vo žodis yra suprantamas kaip jo Žodžio poveikis, t. y. 
kaip pats tas dalykas, kuris jo žodžiu buvo tvirtinamas, 
įsakomas, grasinamas ar žadamas; pavyzdžiui, sakoma, 
kad Juozapas buvo laikomas kalėjime, kol išsipildė jo žodis 
(Ps 105,19), t. y. kol įvyko tai, ką jis (Pr 40,13) išpranašavo 
faraono vynpiliui dėl jo sugrąžinimo į senąsias pareigas, 
nes čia sakant: išsipildė jo žodis, turima omeny pats tas 
dalykas, kuris išsipildė. Panašiai ir Elijas sako Dievui: Aš 

padariau visus tuos tavo žodžius (I Kar 18,36), užuot sakęs: 
Aš visa tai padariau pagal tavo žodį? arba įsakymą; ir klau- 
siama: Kurgi tas Viešpaties žodis? (Jer 17,15), užuot klau- 
sus: Kur yra tas blogis, kuriuo jis grasino? Ir: Nė vienas iš 
mano žodžių nebebus daugiau atidėtas (Ez 12,28); žodžiai yra 
suprantami kaip tie dalykai, kuriuos Dievas pažadėjo savo 
tautai. Ir Naujajame Testamente: Dangus ir žemė praeis, 0 
mano žodžiai nepraeis (Mt 24,35), t. y. nėra nieko iš to, ką 
aš pažadėjau ar pranašavau, kas neišsipildytų. Ir šia pras- 
me Jonas Evangelistas ir, aš manau, vien šv. Jonas vadina 
patį mūsų Išganytoją įsikūnijusiu Dievo Žodžiu: Tas Žodis 
tapo kūnu (Jn 1,14); t. y. žodis, arba pažadas, kad Kristus 
ateis į pasaulį; kuris pradžioje buvo su Dievu, t. y. Dievo 
Tėvo tikslas buvo pasiųsti Dievą Sūnų į pasaulį, kad ap- 
šviestų Žmones ir nukreiptų juos amžinojo gyvenimo ke- 
liu, bet iki to laiko šis tikslas nebuvo įvykdytas ir iš tik- 
rųjų įkūnytas. Tad mūsų Išganytojas čia pavadintas žodžiu ne 
todėl, kad jis buvo pažadas, o todėl, kad jis buvo pažadė- 
tasis. Tie, kurie remdamiesi šia vieta, naudojasi ja kaip 
dingstimi ir paprastai vadina Išganytoją Dievo žodžiu, 
daro tekstą tik dar neaiškesnį. Jie lygiai taip pat gerai 
galėtų jį vadinti Dievo daiktavardžiu, nes daiktavardį, kaip 
ir veiksmažodį, žmonės supranta tik kaip kalbos dalį, bal- 
są, garsą, kuris nei teigia, nei neigia, nei įsako, nei žada, 
ir nėra jokia kūniška ar dvasinė substancija; todėl negali- 
ma apie jį pasakyti, kad jis yra Dievas ar žmogus, kai tuo 
tarpu mūsų Išganytojas yra ir vienas, ir kitas. Ir šis žodis, 
apie kurį Jonas evangelijoje sako, kad jis buvo su Dievu, 
jo Pirmame laiške yra pavadintas gyvenimo Žodžiu ir am- 
žinuoju gyvenimu, kuris buvo pas Tėvą (1]n 1, 1-2); taigi jis 
negali būti pavadintas žodžiu jokia kita prasme, o vien ta, 
kuria jis yra vadinamas amžinuoju gyvenimu, t. y. tuo, 
kuris savo įsikūnijimu mums suteikė amžinąjį gyvenimą. Pa- 
našiai ir Apokalipsėje apaštalas, kalbėdamas apie Kristų, 

apsirengusį krauju permirkusiu drabužiu, sako: ir jo vardas — 
Dievo Žodis (Apr 19,13); šitai reikia suprasti taip, tarsi jis 
būtų pasakęs, kad jo vardas yra tas, kuris atėjo pagal nuo 
pat pradžių turėtą Dievo tikslą ir pagal jo Žodį ir pažadus, 
paskelbtus pranašams. Taigi čia nieko nekalbama apie žo- 
džio įsikūnijimą, o kalbama apie Dievo Sūnaus įsikūniji- 
mą; Dievas Sūnus todėl buvo pavadintas žodžiu, kad jo 
įsikūnijimas buvo pažado įvykdymas (Apd 1,4). Panašiai 
Šventoji Dvasia yra vadinama pažadu (Lk 24,49). 

Trečia. Dievo žodis reiškia proto ir teisingumo žodžius. 
Taip pat Šventajame Rašte yra tokių vietų, kur Dievo žodis 
reiškia Žodžius, atitinkančius protą ir teisingumą, nors 
kartais jie pasakyti ne pranašų ir ne šventų žmonių. Nors 
faraonas Nekojas ir buvo stabmeldys, tačiau jo žodžiai, 
pasakyti gerajam karaliui Jošijui, kuriais jis jam per pa- 
siuntinius patarė nesipriešinti jo žygiui prieš Karkemišą, 
kaip pasakyta, išėjo iš Dievo lūpų. Ir Jošijas, jų nepa- 
klausęs, žuvo mūšyje, kaip apie tai galima skaityti 
2 Kr 35,21-23. Tiesa, kai ta pati istorija pasakojama pir- 
mojoje Ezros knygoje, ten sakoma, kad ne faraonas, o Je- 
remijas perdavė šiuos žodžius Jošijui iš Dievo lūpų. Ta- 
čiau mes turime tikėti kanoniškuoju Šventuoju Raštu, 
nesvarbu, kas būtų parašyta apokrifuose. 

Taigi reikia manyti, kad Dievo žodis yra ir proto bei tei- 
singumo įsakymai, kai Šventajame Rašte yra sakoma, kad 
Dievo žodis yra parašytas žmogaus širdy, kaip, pvz., Psal- 
myne (37,31), Jeremijo pranašystėje (31,33), Pakartoto Įsta- 
tymo knygoje (30,11,14) ir daugelyje kitų panašių vietų. 

Įvairios žodžio „pranašas“ reikšmės. Žodis PRANAŠAS 
Šventajame Rašte kartais reiškia pranešėją, t. y. tą, kuris 
Dievo žodžius persako žmogui, o žmogaus - Dievui; kar- 
tais reiškia pranašautoją, numatantį tai, kas įvyks ateityje; 
kartais žmogų, kuris kalba nerišliai, kaip pamišėlis. Daž- 
niausiai šis žodis vartojamas pavadinti tam žmogui, kuris 

perduoda žmonėms tai, ką sakė Dievas. Šia prasme Mo- 
zė, Samuelis, Elijas, Izaijas, Jeremijas ir kiti buvo pranašai. 
Ir šia prasme vyriausiasis kunigas buvo pranašas, nes tik 
jis vienas galėjo įeiti į sanctum sanctorum klausti Dievo ir 
pranešti jo atsakymą tautai. Todėl, kai Kajafas pasakė, jog 
būtų geriau, kad vienas žmogus mirtų už tautą, šv. Jonas 
sako: Jis tai pasakė ne iš savęs, bet, būdamas tų metų vyriau- 
siasis kunigas, pranašavo, jog Jėzui reikės mirti už tautą 
(Jn 11,51). Taip pat ir apie tuos, kurie krikščionių susirin- 
kimuose mokė žmones, yra sakoma, kad jie pranašavo 
(1 Kor 14,3). Panašiai Dievas pasakė Mozei apie Aaroną: 
jis žmonėms kalbės už tave: jis bus tau kaip lūpos, o tu jam būsi 
kaip Dievas (Iš 4,16); tai, kas čia yra kalbėtojas, kitur yra 
pavadinta pranašu. Štai, - sako Dievas, — padariau tave 
Dievu faraonui, o tavo brolis Aaronas bus tavo pranašas (Iš 7,1). 
Kaip tarpininkas tarp žmogaus ir Dievo pranašu vadina- 
mas Abraomas, kai Dievas sapne kalba Abimelechui: Da- 
bar sugrąžink vyrui žmoną; jis pranašas, todėl tave užtars 
(Pr 20,7); iš to galima irgi padaryti išvadą, kad pranašo 
vardas gali būti teisingai suteiktas tiems, kurie krikščio- 
nių bažnyčiose yra pašaukti kalbėti viešas maldas už ti- 
kinčiųjų bendruomenę. Ta pačia reikšme sakoma apie 
pranašus, kurie nusileisdavo nuo aukštumos, arba nuo 
Dievo kalvos, su psalmynu, būgneliu, dūdele ir arfa 
(1 Sam 10,5-6,10), ir Saulius buvo su jais, ir taip pranaša- 
vo, šitaip viešai šlovindami Dievą. Panašia prasme Marija 
(Iš 15,20) yra pavadinta pranaše. Taip pat reikia suprasti 
ir tai, ką sako šv. Paulius: Kiekvienas vyras, melsdamasis ar 
pranašaudamas apdengta galva, ir t. t., ir kiekviena moteris, 
kuri meldžiasi ar pranašauja neapgobta galva (1 Kor 11,45), 
nes pranašavimas šioje vietoje reiškia vien Dievo garbini- 
mą psalmėmis ir šventomis giesmėmis, o šitai moterys 
galėjo daryti bažnyčioje, nors joms nebuvo leista kalbėti 

tikinčiųjų susirinkimui. Ir būtent šia reikšme pagonių po- 
etai, kurie kūrė himnus ir kitokias poemas savo dievų 
garbei, buvo vadinami vates (pranašais), kaip šitai gerai 
žino visi, kurie yra susipažinę su pagonių knygomis, ir 
kaip tai yra akivaizdu ten, kur šv. Paulius kalba apie kre- 
tiečius (Tit 1,12), jog vienas jų pačių pranašas yra pasa- 
kęs, kad jie yra melagiai; tai nereiškia, kad šv. Paulius jų 
poetus laikė pranašais, - jis tik pripažino, kad žodžiu pra- 
našas paprastai buvo vadinami tie žmonės, kurie šlovino 
Dievą eilėmis. 

Ateities įvykių numatymas ne visada yra pranasavi- 
mas. Jei pranašavimas yra suprantamas kaip ateities įvy- 
kių numatymas ar nuspėjimas bei nusakymas, tai prana- 
šai buvo ne tik tie, kurie buvo Dievo kalbėtojai ir 
pranašavo kitiems tai, ką jiems kalbėjo Dievas, bet ir visi 
tie apgavikai, kurie pranašais dedasi, padedami palankių 
jiems dvasių ar prietaringais spėliojimais ir būrimais, grin- 
džiamais praeities įvykiais, kurie kildinami iš klaidingų 
priežasčių, numatantys panašius įvykius ateity; yra (kaip 
aš jau kalbėjau šios knygos dvyliktame skyriuje) daugy- 
bė įvairiausių tokių apgavikų, kurie paprastų žmonių aky- 
se įgyja didesnę pranašų reputaciją pasiremdami vienu 
atsitiktiniu įvykiu, kuris gali būti sumaniai paaiškintas, 
kaip jiems to reikia, nei ją gali prarasti nežinia kiek kartų 
suklydę. Pranašavimas - tai ne menas ir (kai jis supran- 
tamas kaip ateities įvykių numatymas) ne nuolatinis pa- 
šaukimas, o nepaprastas ir laikinas darbas, Dievo sutei- 
kiamas dažniausiai geriems Žmonėms, tačiau kartais taip 
pat ir blogiems. Moteris iš En Doro”, apie kurią yra sa- 
koma, kad ji turėjusi draugišką dvasią, iškvietusi iš miru- 
sių pasaulio Samuelio šmėklą ir nuspėjusi Sauliui jo mir- 
tį, vis dėlto nebuvo pranašė, nes ji neturėjo jokio žinojimo, 
kuris leistų jai iškviesti tokią šmėklą, taip pat neatrodo, 

kad ją iškviesti būtų liepęs Dievas, bet jis tiktai padarė 
taip, kad apgavystė įbaugintų Saulių ir pakirstų jo drąsą 
ir sutrikdytų jį, dėl to jis pralaimėjo [mūšį ir nusižudė]. O 
nerišli kalba pagonių buvo laikoma viena pranašystės rū- 
šių, nes jų orakulų pranašai, apsinuodiję kvapu arba ga- 
rais iš Delfų Pitijos orakulo plyšio!!, kurį laiką iš tikrųjų 
prarasdavo protą ir kalbėdavo kaip bepročiai, kurių ne- 
susijusiems žodžiams galima būdavo suteikti tokią pras- 
mẹ, kuri tiktų bet kuriam įvykiui, kaip, pavyzdžiui, yra 
sakoma, kad visi kūnai susideda iš materia prima. Šventa- 
jame Rašte aš randu taip suprantamą pranašavimą šiais 
žodžiais: pikta dvasia iš Dievo apėmė Saulių, ir Jis pradėjo 
siausti namuose (1 Sam 18,10). 

Kaip Dievas kalbėjo pranašams. Nors Šventajame Raš- 
te yra tiek daug žodžio pranašas reikšmių, tačiau dažniau- 
siai pranašu yra laikomas tas, kuriam Dievas kalba tiesio- 
giai tai, ką pranašas turi Dievo vardu persakyti kokiam 
nors kitam Žmogui ar tautai. Ir čia kas nors gali paklausti: 
kokiu būdu Dievas kalba tokiam pranašui? Ar (kas nors 
gali paklausti) teisinga sakyti, kad Dievas turi balsą ir 
kalbą, jei neteisinga sakyti, kad jis turi liežuvį ar kitus 
organus kaip žmogus? Pranašas Dovydas tai įrodinėja ši- 
taip: Nejau tas, kuris įdėjo ausis, negirdės? Nejau tas, kuris 
padarė akis, nematys? (Ps 94,9) Bet tai gali būti pasakyta ne 
pažymėti Dievo prigimčiai (dažniausiai taip ir daroma), o 
parodyti mūsų ketinimą jį pagerbti. Juk matyti ir girdėti 
yra garbingi atributai ir jie gali būti suteikti Dievui, no- 
rint apsakyti jo visagalybę tiek, kiek mes gebame ją su- 
vokti. Tačiau jei mes turėtume juos suprasti tiksliai ir tik- 
raja jų reikšme, tai remiantis tuo, kad Dievas sukūrė visas 
žmogaus kūno dalis, būtų galima įrodinėti, kad jis jomis 
ir naudojosi taip pat, kaip naudojamės mes, o daugelio jų 
atžvilgiu tai atrodytų taip nepadoru, kad būtų didžiausia 

pasauly nepagarba priskirti jas Dievui. Todėl mes turime 
Dievo kalbėjimą žmonėms tiesiogiai aiškinti taip, kad Die- 
vas kalbėjo jiems tuo būdu (kad ir koks tai būtų būdas), 
kuriuo jis leido jiems suprasti savo valią. O būdų, kuriais 
jis tai daro, yra daug, ir jų reikia ieškoti tik Šventajame 
Rašte; ir nors jame daug kartų yra pasakyta, kad Dievas 
kalbėjo vienam ar kitam asmeniui, nenurodant, kaip ir 
kokiu būdu, vis dėlto yra daug vietų, kuriose pateikti 
ženklai, kuriais tie asmenys turėjo atpažinti jo buvimą ir 
įsakymus, o iš šių vietų galima suprasti, kaip jis kalbėjo 
daugeliui. 

Nepaprastiems Senojo Testamento pranašams jis kal- 
bėjo per sapnus ir regėjimus. Kaip Dievas kalbėjo Ado- 
mui ir Ievai, Kainui ar Nojui, nepasakyta; nepasakyta ir 
kaip jis kalbėjo Abromui iki to laiko, kai šis išėjo iš savo 
šalies į Sichemą Kanaano žemėje, o tada, pasakyta, kad 
Dievas pasirodė Abromui (Pr 12,7). Taigi vienas būdas, 
kuriuo Dievas apreiškė savo buvimą, yra pasirodymas ar 
regėjimas. Ir vėl Dievo žodis Abromui atėjo regėjime 
(Pr 15,1), t. y. kažkas, kaip Dievo buvimo ženklas, pasiro- 
dė kaip Dievo pasiuntinys ir jam kalbėjo. Be to, Viešpats 
pasirode Abraomui (Pr 18,1) kaip trys angelai, o Abimele- 
chui (Pr 20,3) - sapne, Lotui (Pr 19,1) - dviejų angelų 
reginiu, Hagarai (Pr 21,17) - kaip angelas, ir vėl Abrao- 
mui (Pr 22,11) - balsu iš dangaus, Izaokui (Pr 26,24) — 
naktį, t. y. sapne, Jokūbui (Pr 28,12) - sapne, t. y., kaip 
pasakyta tekste, Jokūbas sapnavo: žiūri, stovi laiptai ant 
žemės, ir t. t., ir (Pr 32,1) angelų regėjimu, o Mozei (Iš 3, 2) 
jis pasirodė ugnies liepsna iš krūmo. Ir po Mozės mirties 
ten, kur Senajame Testamente yra nurodyta, kokiu būdu 
Dievas kalbėjo tiesiogiai žmogui, jis visada kalbėjo regė- 
jimu arba sapne, pavyzdžiui, šitaip kalbėjo Gideonui, Sa- 
mueliui, Elijui, Eliziejui, Izaijui, Ezechieliui ir kitiems 

pranašams; ir dažnai Naujajame Testamente, pavyzdžiui, 
Juozapui, šv. Petrui, šv. Pauliui ir šv. Jonui Evangelistui 
Apokalipsėje. 

Tik Mozei jis kalbėjo neįprastu būdu ant Sinajaus kalno 
ir Palapinėje, ir taip pat vyriausiajam kunigui Palapinėje 
ir Šventovės sanctum sanctorum vietoje. Bet Mozė ir po jo 
vyriausieji kunigai buvo aukštesnio rango ir didesnę Die- 
vo malonę turėję pranašai. Ir pats Dievas aiškiais žodžiais 
skelbia, kad kitiems pranašams jis kalbėjo per sapnus ir 
regėjimus, bet su savo tarnu Moze kalbėjosi taip, kaip 
žmogus kalbasi su savo draugu. Štai šie žodžiai: Jei tarp 
jūsų būtų pranašas, aš apsireikščiau jam regėjime aš kalbečiau 
jam sapne. Bet ne toks yra mano tarnas Mozė: jam patikėti visi 
mano namai. Su juo aš kalbu tiesiogiai, aiškiai, ne mįslėmis. Jis 
mato patį Viešpatį (Sk 12,6-8). Ir: Viešpats kalbėdavosi su Mo- 
ze veidas į veidą, kaip žmogus kalbasi su savo bičiuliu (Iš 33,11). 
Tačiau ir šis Dievo kalbėjimas Mozei buvo per angelą ar 
angelus, kaip aiškiai matyti iš Apd 7, 35 ir 53 ir Gal 3,19, 
todėl tai buvo regėjimas, nors ir aiškesnis už tą, kuris 
buvo duotas kitiems pranašams. Ir atitinkamai ten, kur 
Dievas sako: Jei pasirodytų tarp jūsų pranašas ar sapnuotojas 
(Ist 13,1), pastarieji žodžiai yra pirmojo paaiškinimas. Ir: 
Jūsų sūnūs ir dukterys pranašaus, jūsų seneliai sapnuos sap- 
nus, 0 jūsų jaunuoliai turės regėjimų (Jl 2,28), kur vėl žodis 
pranašystė yra aiškinamas kaip sapnas ir regėjimas. Tuo pa- 
čiu būdu Dievas kalbėjo ir Saliamonui, žadėdamas jam 
išmintį, turtus ir garbę: Tada Saliamonas pabudo ir pamatė 
kad tai buvo tik sapnas! (1 Kar 3,15). 

Taigi visi Senojo Testamento pranašai, kuriems prana- 
šavimas nebuvo nuolatinis užsiėmimas, ypatinga proga 
išgirsdavo Dievo Žodį vien per savo sapnus arba regėji- 
mus, t. y. per vaizdinius, kuriuos jie regėdavo sapne ar 
ekstazėje: kiekvieno tikro pranašo šie vaizdiniai buvo 

antgamtiški, o netikrų pranašų šie vaizdiniai buvo arba 
gamtiški, arba išgalvoti. 

Vis dėlto yra sakoma, kad tie patys pranašai kalbėjo iš 
dvasios; pavyzdžiui, pranašas, kalbėdamas apie žydus, 
sako: Savo širdis jie taip užkietino kaip kietą deimantą, kad 
negirdėtų Įstatymo ir žodžių, kuriuos Galybių Viešpats buvo 
savo dvasia siuntęs per ankstyvuosius pranašus (Zch 7,12). 
Akivaizdu, kad kalbėjimas iš dvasios arba įkvėpimo nebu- 
vo atskiras Dievo kalbėjimo būdas, skirtingas nuo regėji- 
mo, kai tie, apie kuriuos sakoma, kad jie kalbėjo iš dva- 
sios, buvo pripažinti pranašai, o tokie, kurie kiekvienai 
naujai skelbiamai Žiniai privalėjo turėti specialų pavedi- 
mą arba (o tai yra tas pats) naują sapną ar regėjimą. 

Nuolatinai pašauktiesiems ir aukščiausiesiems prana- 
sams Dievas Senajame Testamente kalbėjo iš Malonės 
sosto bet kaip - Šventajame Rašte nepaaiškinta. Iš Se- 
nojo Testamento pranašų, kurie buvo nuolatinai pašauk- 
tieji, kai kurie buvo aukščiausieji pranašai, o kai kurie — 
žemesnieji. Aukščiausiasis pranašas pirmiausia buvo Mo- 
zė, po jo ėjo vyriausieji kunigai, kiekvienas savo laiku, 
kol kunigystė drauge buvo ir karaliavimas. Kai žydų tau- 
ta atmetė Dievą, nenorėdama, kad jis toliau juos valdytų, 
tie karaliai, kurie patys pakluso Dievo valdžiai, buvo ir jo 
aukščiausieji pranašai; vyriausiųjų kunigų pareigos tapo 
tarnybinės. Kai reikėdavo gauti Dievo patarimą, jie apsi- 
rengdavo šventais drabužiais ir klausdavo ko nors Vieš- 
patį, kaip jiems buvo įsakęs karalius, ir būdavo pašalina- 
mi iš savo pareigų, kai to panorėdavo karalius. Juk karalius 
Saulius įsakė atnešti jam deginamąją auką (1 Sam 13,9) ir 
jis įsakė kunigui atnešti prie jo Sandoros skrynią (1 Sam 
14,18), ir vėliau, išvydęs savo pranašumą prieš priešus, 
įsako palikti ją vietoje (1 Sam 14,19). Ir tame pačiame sky- 
riuje (37) Saulius prašo Dievą patarimo, ir panašiai kara- 
lius Dovydas, po savo patepimo, nors jau prieš tai jis 

turėjo karalystę, klausia Viešpaties (1 Sam 23,2), ar jam reikia 
kautis su filistiečiais Keiloje, ir Dovydas įsako kunigui 
atnešti jam efodą!?, kad paklaustų Dievo, ar pasilikti jam 
Keiloje, ar ne (1 Sam 23,10). Ir karalius Saliamonas atėmė 
kunigystę iš Abjataro ir atidavė ją Cadokui (1 Kar 2,27,35). 
Todėl Mozė ir vyriausieji kunigai ir pamaldūs karaliai, 
kurie visokiomis nepaprastomis aplinkybėmis klausdavo 
Dievą, kaip jie turi elgtis ir kokio įvykio ar pasekmių 
jiems laukti, visi buvo suverenūs pranašai. Tačiau kaip, 
kokiu būdu jiems kalbėjo Dievas, neaišku. Sakyti, kad 
tada, kai Mozė įkopė pas Dievą Sinajaus kalne, tai buvo 
sapnas ar regėjimas, kokį sapnuodavo ar regėdavo kiti 
pranašai, prieštarautų tam skirtumui, kurį Dievas padarė 
tarp Mozės ir kitų pranašų (Sk 12,6-8). Pasakyti, kad Die- 
vas kalbėjo ar apsireiškė toks, koks jis yra savo prigimti- 
mi, tai neigti, kad jis yra begalinis, nematomas, nesuvo- 
kiamas. Pasakyti, kad jis kalbėjo įkvėptas ar pripildytas 
Šventosios Dvasios, turint omeny, kad Šventoji Dvasia 
reiškia dievybę, tai Mozę prilyginti Kristui, vien kuriame 
(kaip sako šv. Paulius Kol 2,9) kūniškai gyvena visa dievys- 
tės pilnatvė. Ir galiausiai pasakyti, kad jis kalbėjo per Šven- 
tąją Dvasią, turėdamas galvoje Šventosios Dvasios malo- 
nes arba jos dovanas, tai nepriskirti Mozei nieko 
antgamtiško, nes Dievas nuteikia žmones pamaldumui, 
teisingumui, gailestingumui, tiesai, tikėjimui ir visokioms 
moralinėms ir intelektualinėms dorybėms mokymu, pa- 
vyzdžiu ir įvairiomis natūraliomis ir paprastomis prie- 
monėmis. 

Kadangi šie būdai negali būti priskiriami Dievui, kai jis 
kalbėjo su Moze ant Sinajaus kalno, lygiai taip pat jų ne- 
galima jam priskirti ir tada, kai jis su vyriausiaisiais ku- 
nigais kalbėjo iš Malonės sosto. Todėl nesuprantama, ko- 
kiu būdu Dievas kalbėjo šiems aukščiausiesiems Senojo 
Testamento pranašams, kurių pareiga buvo jo klausti. 

Naujojo Testamento laikais nebuvo jokio kito aukščiau- 
siojo pranašo, išskyrus mūsų Išganytoją; jis buvo ir Die- 
vas, kuris kalbėjo, ir pranašas, kuriam Dievas kalbėjo. 

Nuolatinai pašauktiesiems, bet žemesniesiems, prana- 
sams Dievas kalbėjo per Dvasią. Aš nerandu nė vienos 
vietos, kuri liudytų, kad Dievas Žemesniesiems, paval- 
diems nuolatinai pašauktiesiems pranašams kalbėjo ant- 
gamtiniu būdu; jis kalbėjo jiems taip, kaip jis natūraliai 
savaime palenkia žmones pamaldumui, tikėjimui, teisin- 
gumui ir kitoms krikščioniškoms dorybėms. Nors šis bū- 
das priklauso nuo žmonių įgimto polinkio, mokymo, auk- 
lėjimo, progos ir paskatos puoselėti krikščioniškąsias 
dorybes, vis dėlto jis teisingai priskiriamas Dievo Dva- 
sios, arba Šventosios Dvasios, veiklai, nes nėra nė vieno 
gero polinkio, kuris nebūtų kilęs iš Dievo. Bet šie povei- 
kiai ne visada yra antgamtiški. Todėl, kai yra pasakyta, 
kad pranašas kalbėjo Dievo Dvasia ar iš Dievo Dvasios, 
mes turime suprasti tik taip, kad jis kalbėjo pagal Dievo 
valią, pagal jo valią, paskelbtą aukščiausiojo pranašo, nes 
pačia paprasčiausia žodžio dvasia reikšmė yra Žmogaus 
ketinimas, protas ar polinkis. 

Mozės laikais, be jo, dar buvo septyniasdešimt žmonių, 
kurie pranašavo izraeliečių stovykloje. Kokiu būdu Dievas 
su jais kalbėjo, pasakyta Skaičių knygoje: Tada Viešpats 
nužengė debesyje, kalbėjosi su juo, paėmė dalį ji gaubusios dva- 
sios ir suteikė jos septyniasdešimčiai seniūnų. Dvasiai ant jų 
nusileidus ilsetis, jie ėmė pranašauti. Bet vėliau jie daugiau 
nebepranašavo (sk 11,25). Iš čia, pirmiausia, aišku, kad jų 
pranašavimas žmonėms buvo padedantis ir pavaldus Mo- 
zės pranašavimui, nes Dievas paėmė iš Mozės dvasios ir 
davė jiems, taigi jie pranašavo taip, kaip to norėjo Mozė; 
kitaip jie būtų visai nepranašavę. Juk buvo (Sk 11,27) dėl 
jų skųstasi Mozei, ir Jozuė norėjo, kad Mozė jiems už- 
draustų pranašauti, bet jis to nepadarė, o pasakė Jozuei: 

Ar tu dėl manęs pavydi? (Sk 11,29). Antra, Dievo Dvasia 
šioje vietoje reiškia tik palinkimą ir nusiteikimą paklusti 
Mozei ir padėti jam valdyti. Jeigu ir turėtume tai suprasti 
taip, kad jie turėjo substancinę Dievo Dvasią, t. y. dieviš- 
kąją prigimtį, jiems įkvėptą Dievo, tada jie būtų turėję jos 
ne mažiau nei pats Kristus, kuriame tik viename Dievo 
Dvasia gyvena kūniškai. Todėl tai reikia suprasti kaip 
Dievo dovaną ir malonę, kuri kreipė juos bendradarbiau- 
ti su Moze, iš kurio jie gavo savo dvasią. Akivaizdu, kad 
jie buvo tie Žmonės, kuriuos pats Mozė paskyrė tautos 
vyresniaisiais ir viršininkais. Juk yra žodžiai: Parink man 
septyniasdešimt Izraelio seniūnų - vyrų, kuriuos laikai žmonių 
seniūnais ir apskaitininkais (Sk 11,16). Čia tu laikai yra tas 
pats, kas tu paskyrei arba paskyrei tokiais, nes prieš tai mums 
buvo pasakyta (Iš 18,24), kad Mozė, paklausęs savo uoš- 
vio Jetro patarimo, paskyrė teisėjais ir valdininkais tautai 
tokius, kurie bijojo Dievo, ir iš jų buvo tie septyniasde- 
šimt, kuriuos Dievas, davęs jiems Mozės dvasios, palenkė 
padėti Mozei valdyti karalystę; ir šia prasme yra sakoma, 
kad Dievo Dvasia nedelsiant po Dovydo patepimo galingai 
užvaldė Dovydą ir paliko Saulių (1 Sam 16,13-14); Dievas 
davė savo malonių tam, kurį jis išrinko valdyti tautai, ir 
atėmė jas iš to, kurį jis atmetė. Taigi Dvasia suprantama 
kaip polinkis tarnauti Dievui, o ne koks nors antgamtinis 
apreiškimas. 

Dievas kartais kalbėjo ir burtais. Dievas daug kartų 
kalbėjo ir burtų keliu; tuos burtus skirdavo žmonės, ku- 
riuos jis buvo pastatęs valdyti savo tautą. Mes skaitome, 
kad Dievas burtais, kuriuos Saulius liepė traukti žmo- 
nėms, atskleidė Jehonatano kaltę, kai tas paragavo me- 
daus iš korio, nusižengdamas priesaikai, kurią buvo pri- 
ėmusi tauta (1 Sam 14,43). Ir Kanaano žemę izraeliečiams 
Dievas padalijo burtais, kuriuos Jozuė mete Viešpaties aki- 
vaizdoje Silojyje (Joz 18,10). Atrodo, kad Dievas šitaip at- 

skleidė ir Achano nusikaltimą (Joz 7,16 ir toliau). Tokie 
yra būdai, kuriais Dievas skelbdavo savo valią Senajame 
Testamente. 

Visus šiuos būdus Dievas naudojo ir Naujajame Testa- 
mente. Mergelei Marijai jis kalbėjo per angelą, Juozapui — 
sapne, taip pat ir Pauliui kelyje į Damaską - mūsų Išga- 
nytojo regėjimu, Petrui — regėjimu drobės, nuleistos iš 
dangaus, su įvairiausiais švariais ir nešvariais gyvuliais, 
o kalėjime - angelo regėjimu; ir visiems apaštalams ir 
Naujojo Testamento autoriams — savo Dvasios malonė- 
mis; ir vėl apaštalams (išrenkant Matą vietoj Judo Iska- 
rijoto) — burtais. 

Kiekvienas žmogus turi įsitikinti, ar tikras yra prana- 
so pašaukimas. Kadangi visoks pranašavimas numato re- 
gėjimą ar sapną (o tai tas pats, nes jie abu yra natūralūs), 
ar kokią nors ypatingą Dievo dovaną, taip retai matomą 
žmonių giminėje, kad kelia nuostabą, kai ji pastebima; 
kadangi tokios dovanos, kaip patys nepaprasčiausi sap- 
nai ir regėjimai, gali kilti iš Dievo ne tik jo antgamtiniu ir 
tiesioginiu poveikiu, bet ir jo natūraliu veiksmu ir per 
antrines priežastis, tai reikia proto ir supratimo, norint 
atskirti natūralias dovanas nuo antgamtinių ir natūralius 
regėjimus ar sapnus nuo antgamtinių. Vadinasi, žmonės 
turi būti labai apdairūs ir atsargūs, klausydamiesi žmo- 
gaus, kuris teigia esąs pranašas ir reikalauja, kad mes 
paklustume Dievui tokiu būdu, kuris Dievo vardu rodo 
mums kelią į palaimą. Kadangi tas, kuris pretenduoja ro- 
dyti žmonėms kelią į tokią didelę palaimą, turi tikslą juos 
valdyti, t. y. jiems vadovauti ir viešpatauti, o to trokšta 
visi žmonės iš prigimties, todėl toks žmogus gali būti 
įtartas garbės troškimu ir apgaule, vadinasi, kiekvienas 
žmogus, prieš jam paklusdamas, turi jį ištirti ir išmėginti, 
jei tik nėra įsipareigojęs jam paklusti, kai buvo steigiama 
valstybė, pavyzdžiui, tada, kai pranašas yra pilietinis su- 
verenas arba pilietinio suvereno įgaliotas juo būti. Jeigu 

toks pranašų ir dvasių ištyrimas nebūtų leistas kiekvie- 
nam žmogui, nebūtų jokio reikalo nurodyti požymių, ku- 
riais remdamasis kiekvienas galėtų atskirti tuos, kurių jis 
turi klausyti, nuo tų, kurių jis neturi klausyti. Kadangi 
tokie požymiai yra nurodyti (Įst 13,1 ir kitur), ir iš jų 
galima atpažinti pranašų (1 Jn 4,1 ir toliau) dvasią, ir ka- 
dangi tiek daug pranašavimų yra Senajame Testamente ir 
tiek daug mokymų Naujajame Testamente prieš prana- 
šus, ir kadangi netikrų pranašų skaičius dažniausiai labai 
smarkiai pranoksta tikrų pranašų skaičių, tai kiekvienas 
žmogus turi saugotis paklusti jų nurodymams savo pa- 
ties rizika. Kad buvo daug daugiau netikrų pranašų nei 
tikrų, pirmiausia matyti iš to, kad kai Ahabas (1 Kar 22) 
tarėsi su keturiais šimtais pranašų, jie visi, išskyrus vieną 
Michėją, buvo netikri pranašai ir apgavikai. O beveik prieš 
pat nelaisvę kone apskritai visi pranašai buvo melagiai. 
Štai ką Jeremijui sako Viešpats: „Ką pranašai skelbia mano 
vardu, tai melas! Jų aš nesiunčiau, įgaliojimo jiems nedaviau, 
nieko jiems nekalbėjau. Prasimanytus regėjimus, tuščius būri- 
mus, savo pačių vaizduotės apgaulę jie skelbia jums!” (Jer 14,14). 
Šie pranašai taip smarkiai melavo, kad Dievas įsakė tau- 
tai pranašo Jeremijo lūpomis jiems nepaklusti. Taip kalbėjo 
Galybių Viešpats: „Neklausykite, ką tie pranašai jums prana- 
šauja! Jie jus apgaudinėja! Savo pačių vaizduotės regėjimus jie 
skelbia, o ne žodžius iš Viešpaties lūpų (Jer 23,16). 

Visus pranašavimus, išskyrus aukščiausiojo pranašo, 
turi ištirti kiekvienas pavaldinys. Matant, kad Senojo Tes- 
tamento laikais vykdavo tokie ginčai tarp pranašų regė- 
tojų, kai vienas nuginčydavo tai, ką sakė kitas, ir klausda- 
vo, kada gi apleido mane dvasia, kad į tave įeitų (kaip tai 
buvo tarp Michėjo ir kitų keturių šimtų pranašų), ir taip 
vienas kitą kaltindavo melavimu (kaip Jeremijo prana- 
šystėje 14,14); ir kai šiandien tokie ginčai vyksta dėl Nau- 
jojo Testamento tarp dvasinių pranašų, - kiekvienas žmo- 

gus privalėjo tada ir privalo dabar pasitelkti savo įgimtą 
protą ir taikyti visokiam pranašavimui tas taisykles, ku- 
rias mums davė Dievas, kad atskirtume tikrą pranašą nuo 
netikro. Viena iš šių Senojo Testamento taisyklių sako, 
kad tikro pranašo mokymas turi atitikti tai, ko žydus mo- 
kė Mozė, aukščiausiasis pranašas; o kita - tai stebuklinga 
galia išpranašauti tai, ką Dievas lems įvykti ateity, kaip 
aš jau parodžiau, remdamasis Įst 13,1 ir kt. O Naujajame 
Testamente yra tik vienas teisingumo požymis - tai mo- 
kymas, kad Jėzus yra Kristus; tai yra: žydų karalius, paža- 
dėtas Senajame Testamente. Kiekvienas, kuris neigia šią 
dogmą, yra netikras pranašas, nors ir atrodytų, kad jis 
daro kokius nors stebuklus; o tas, kuris to mokė, buvo 
tikras pranašas, nes šv. Jonas, aiškiai kalbėdamas apie 
priemones dvasioms ištirti, ar jos iš Dievo, ar ne, nes pa- 
saulyje pasklido daug netikrų pranašų, sako štai ką: Iš to 
pažinsite Dievo Dvasią; kiekviena dvasia, kuri išpažįsta Jėzų 
Kristų kūne atėjus, yra iš Dievo (1 Jn 4,2), t. y. kad pripažin- 
ta ir leista, aprobuota kaip Dievo pranašas; iš to, jog išpa- 
žįsta, skelbia ir moko, kad Jėzus yra Kristus, nematyti, 
kad jis yra pamaldus žmogus ar vienas iš išrinktųjų; tai 
liudija tik tiek, kad jis yra pripažintas pranašas. Juk Die- 
vas kartais kalba per pranašus, nors jie kaip asmenys jam 
buvo nepriimtini; šitaip, pavyzdžiui, jis kalbėjo per Ba- 
laamą ir išpranašavo Sauliui jo mirtį per En Doro burti- 
ninkę. Toliau pranašas sako: Ir kiekviena dvasia, kuri Jėzaus 
neišpažįsta, nera iš Dievo. Tokia dvasia iš Antikristo (1 Jn 4,3). 
Taigi ši taisyklė yra abipusiškai teisinga: tikras pranašas 
yra tas, kuris moko, kad Mesijas jau atėjo Jėzaus asmeny, 
o netikras pranašas, kuris neigia jį atėjus ir tikisi jo kokia- 
me nors būsimajame apsišaukėlyje, kuris apgaulingai pa- 
sisavins tą garbę ir kurį apaštalas čia teisingai vadina Anti- 
kristu. Todėl kiekvienas žmogus privalo atidžiai įsižiūrėti, 
kas yra aukščiausiasis pranašas, t. y. kas yra Dievo vice- 

karalius žemėje ir po Dievo turi valdžią valdyti krikščio- 
nis; ir vadovautis kaip taisykle tuo mokslu, kurio jis įsakė 
mokyti Dievo vardu; ir juo remdamasis patikrinti, ar tei- 
singi tie mokslai, kuriuos tariami pranašai kada nors 
skelbs, darydami stebuklus ar jų nedarydami, ir jeigu jis 
nustatys, kad šie mokslai prieštarauja šiai taisyklei, pri- 
valo daryti kaip darė tie, kurie atėjo pas Mozę skųstis, 
kad stovykloje yra tokių, kurie pranašauja, tačiau kurių 
įgaliojimu tai daryti jie abejoja, ir leisti suverenui, kaip tie 
leido Mozei, toliau pranašauti ar uždrausti, kaip jis nu- 
spręs; ir jeigu jis nepripažins jų, tai niekas neprivalo klau- 
syti jų balso, o jeigu jis pripažins juos, tada kiekvienas 
turės paklusti jiems kaip žmonėms, kuriems Dievas davė 
jų suvereno dvasios dalį. Juk jei krikščionys savo krikš- 
čioniško suvereno nelaiko Dievo pranašu, tai jie turi arba 
laikyti savo pačių sapnus pranašyste ir jais vadovauti, o 
savo pačių širdies svajones - Dievo dvasia; arba jie turi 
leisti, kad jiems vadovautų koks nors svetimas valdovas 
ar kuris nors iš bendrapiliečių, kuris gali juos apžavėti 
šmeiždami valdžią ir pastūmėti į maištą, nepateikdami 
jokio jų pašaukimą patvirtinančio stebuklo, o tik tai, kad 
kartais jiems tiesiog neįtikėtinai sekasi ir jie yra nebau- 
džiami; ir šiais būdais panaikindami visus - dieviškus ir 
žmogiškus - įstatymus, visokią tvarką, valdžią, ir visuo- 
menę įstumia atgal į pirmapradį prievartos ir pilietinio 
karo chaosą. 


Trisdešimt septintas skyrius 


APIE STEBUKLUS IR JŲ REIKŠMĘ 


Stebuklas - tai darbas, kuris kelia nuostabą. Stebuklai 
reiškia susižavėjimo ir nuostabos vertus Dievo darbus, 
todėl jie vadinami ir keistenybėmis. Kadangi jie daromi daž- 
niausiai Dievo įsakymui paliudyti tokiais atvejais, kai be 

jų Žmonės yra linkę abejoti (vadovaudamiesi savo pačių 
prigimtiniu protu) tuo, ką Dievas įsakė ir ko neliepė, Sven- 
tajame Rašte paprastai jie vadinami ženklais ta pačia reikš- 
me, kuria romėnai juos vadino ostenta ir portenta dėl to, 
kad jie parodo ir žymi tai, ką Visagalis ketina įvykdyti 
ateityje. 

Todėl jie turi būti reti ir jokia jų priežastis negali būti 
natūraliai paaiškinta. Kad suprastume, kas yra stebuk- 
las, pirmiausia turime suprasti, kokiais darbais Žmonės 
stebisi ir vadina nuostabiais. Yra tik du dalykai, kurie 
verčia žmones stebėtis kokiu nors įvykiu. Vienas - jei tas 
įvykis yra keistas, t. y. toks, kad niekada nieko panašaus 
į jį nebuvo įvykę arba įvykdavo labai retai. Antras - jeigu 
mes negalime įsivaizduoti, jog tai, kas įvyko, galėjo įvykti 
natūraliai, o galime manyti, jog tai padaryta tiesiogiai Die- 
vo rankos. Tačiau, jeigu mes matome bent menkiausią 
galimą natūralią šio įvykio priežastį, nors ir labai retai 
kas nors panašaus būtų įvykę arba jeigu panašūs dalykai 
įvykdavo dažnai, nors ir neįmanoma būtų įsivaizduoti, 
kokios galėjo būti natūralios jų priežastys, tada mes nesi- 
stebime tuo įvykiu ir nelaikome jo stebuklu. 

Būtų stebuklas, jei arklys ar karvė imtų kalbėti, nes tai 
būtų ir keista, ir sunku įsivaizduoti natūralią tokio reiški- 
nio priežastį. Būtų stebuklas ir keistas gamtos nukrypi- 
mas, jeigu būtų sukurta kokia nors nauja gyvos būtybės 
forma. Bet kai žmogus ar kitas gyvūnas pagimdo į save 
panašų, tai nors mes žinome, kaip tai įvyksta, ne daugiau 
nei pirmuoju atveju, bet tai įprasta, todėl nėra stebuklas. 
Panašus stebuklas būtų ir tada, jei Žmogus pavirstų ak- 
meniu ar stulpu, nes tai keista ir neįprasta, bet jeigu juo 
pavirstų medžio gabalėlis, tai nebūtų stebuklas, nes šitai 
mes matome dažnai, nors ne daugiau žinome, kaip tai 
Dievas padaro, nei kitu atveju. 

Pirmoji vaivorykštė pasaulyje buvo stebuklas, nes buvo 
pirmoji, todėl atrodė keista; ji buvo Dievo ženklas, paro- 

dytas danguje patikinti savo tautai, kad pasaulyje dau- 
giau niekada nebebus visuotinio tvano. Tačiau šiandien 
vaivorykštės būna dažnai, todėl jos nėra stebuklas nei 
tiems, kurie žino jų natūralias priežastis, nei tiems, kurie 
jų nežino. Be to, yra daug retų darbų, sukurtų Žmogaus 
rankomis, bet jų nelaikome stebuklais, nes žinome, kad 
jie yra Žmogaus padaryti, ir žinome, kokiais būdais jie 
buvo padaryti; jie nebuvo padaryti tiesiogiai Dievo ran- 
ka, o žmogaus darbštumu. 

Tas, kas vienam atrodo stebuklas, kitam gali taip ne- 
atrodyti. Maža to, kadangi žavėjimasis ir nuostaba pri- 
klauso nuo žinojimo ir patyrimo, kurių vieni Žmonės turi 
daugiau, kiti - mažiau, dėl to tas pats dalykas vienam 
gali atrodyti stebuklas, o kitam - ne. Dėl to tamsūs ir 
prietaringi žmonės didžiai stebisi tais dalykais, kuriais 
kiti žmonės, žinodami, kad jie yra natūralūs (ir nėra tie- 
sioginis, o įprastas Dievo darbas), jais visai nesistebi. Kai 
saulės ir mėnulio užtemimus paprasti žmonės laikė ant- 
gamtiniais reiškiniais, vis dėlto buvo ir tokių, kurie, žino- 
dami natūralias jų priežastis, galėdavo tiksliai numatyti 
net ir valandą, kada tai įvyks. Arba kai žmogus, slaptu 
susitarimu ar rinkdamas slaptą informaciją, įgyja Žinių 
apie privačius kokio nors neišmanėlio ir neatsargaus žmo- 
gaus veiksmus ir jam pasako, ką jis darė ankstesniu laiku, 
šiam tai atrodo kaip stebuklas, tačiau išmintingi ir atsar- 
gūs Žmonės tokiais stebuklais lengvai nepatiki. 

Stebuklų tikslas. Be to, stebuklo prigimčiai priklauso 
tai, kad jis daromas sužadinti pasitikėjimą Dievo pasiun- 
tiniais, tarnais ir pranašais, kad taip Žmonės žinotų, jog 
šie yra Dievo pašaukti, pasiųsti ir panaudoti, taigi būtų 
labiau linkę jiems paklusti. Todėl, nors pasaulio sukūri- 
mas ir vėliau visų gyvų būtybių sunaikinimas pasauliniu 
tvanu buvo nuostabą keliantys darbai, bet buvo padaryti 
ne tam, kad sukeltų pasitikėjimą kokiu nors Dievo prana- 

šu ar kitu jo tarnu, jie paprastai nevadinami stebuklais. 
Nors ir labai keistas atrodytų koks nors darbas, jis nuo- 
stabą kelia ne todėl, kad gali būti padarytas, nes žmonės 
iš prigimties tiki, jog Visagaliui viskas įmanoma, o todėl, 
kad jis tai daro, paprašius ar pasakius žmogui. Tačiau 
Dievo darbai Egipte, atlikti Mozės rankomis, tikrai buvo 
stebuklai, nes jie buvo daromi ketinant priversti Izraelio 
tautą patikėti, kad Mozė atėjo pas juos ne siekdamas ko- 
kių nors savo asmeninių tikslų, o pasiųstas Dievo. Todėl 
po to, kai Dievas liepė jam išlaisvinti izraeliečius iš Egip- 
to vergijos, ir Mozė pasakė: O jeigu jie netikės manimi ir 
mano balso neklausys, bet sakys: "Viešpats tau nepasirodė! 
(Iš 4,1), Dievas suteikė jam galią paversti lazdą, kurią jis 
laikė savo rankoje, žalčiu, o po to vėl žaltį paversti lazda, 
ir įkišti savo ranką į užantį, kad ji pasidarytų raupsuota, 
ir vėl ją įkišti ir ištraukti sveiką, jog Izraelio vaikai pati- 
kėtų (kaip sakoma Iš 4,5), kad jų tėvų Dievas apsireiškė 
jam. Ir jeigu šito jam neužtektų, Dievas davė jam galią 
paversti jų vandenį krauju. Ir kai Mozė padarė šiuos ste- 
buklus regint tautai, tada, kaip yra pasakyta, žmonės 
įsitikino (Iš 4,31). Vis dėlto, bijodama faraono, tauta Mozei 
nepakluso. Todėl kiti darbai, kurie užtraukė nelaimes fa- 
raonui ir egiptiečiams, turėjo tikslą priversti izraeliečius 
patikėti Moze, iš tikrųjų buvo stebuklai tikrąja šio žodžio 
reikšme. Jei mes išnagrinėsime visus stebuklus, padary- 
tus Mozės rankomis, ir visų kitų pranašų iki nelaisvės, ir 
mūsų Išganytojo, o vėliau ir jo pranašų stebuklus, pama- 
tysime, kad jų tikslas visada buvo sustiprinti ar patvirtin- 
ti tikėjimą, kad jie atėjo ne savo pačių iniciatyva, o buvo 
pasiųsti Dievo. Mes galime toliau Šventajame Rašte pa- 
matyti, kad stebuklų tikslas buvo sustiprinti tikėjimą ne 
visuotinai visų žmonių, išrinktųjų ir pasmerktųjų, o tik 
išrinktųjų, t. y. tokių, kuriuos Dievas padarė savo paval- 
diniais, nes tų stebuklingų Egipto nelaimių tikslas nebu- 

vo atversti faraoną, - juk Dievas iš anksto pasakė Mozei, 
kad jis sukietins faraono širdį, jog šis neleistų jo tautai 
išeiti. Ir kai jis pagaliau jiems leido išeiti, jį įtikino ne 
stebuklai, o privertė tai padaryti nelaimės. Taip pat apie 
mūsų Išganytoją yra parašyta (Mt 13,58), kad jis nedarė 
daug stebuklų savo šalyje dėl jų netikėjimo, o Evangeli- 
joje pagal Morkų vietoj nepadarė daug parašyta: jis ten ne- 
galėjo padaryti jokio stebuklo (6,5). Negalėjo ne todėl, kad 
būtų neturėjęs galios, jei taip sakytume, burnotume prieš 
Dievą, ir ne todėl, kad stebuklų tikslas nebūtų buvęs at- 
versti netikinčiuosius žmones į Kristų, nes juk visų Mo- 
zės, pranašų, mūsų Išganytojo ir jo pranašų stebuklų tiks- 
las buvo prijungti žmones prie bažnyčios, o todėl, kad jų 
stebuklų tikslas buvo prijungti prie bažnyčios ne visus 
žmones, o tokius, kurie turėjo būti išgelbėti, t. y. tokius, 
kuriuos išrinko Dievas. Kadangi mūsų Išganytojas buvo 
pasiųstas savo Tėvo, jis negalėjo pasinaudoti savo galia 
atversti tuos, kuriuos jo Tėvas atstūmė. Tie, kurie aiškin- 
dami šią Evangelijos pagal Morkų vietą sako, kad žodžiai 
jis negalėjo yra pavartoti vietoj jis nenorėjo, daro tai netu- 
rėdami tam jokio atitikmens ir pavyzdžio graikų kalboje 
(kurioje nenorėjo kartais vartojamas vietoje negalėjo, kal- 
bant apie negyvus daiktus, neturinčius valios, o negalėjo 
vietoj nenorėjo - nevartojamas niekada) ir taip daro kliūtį 
silpniems krikščionims, tarsi Kristus galėjo daryti stebuk- 
lus tik tarp tikinčiųjų. 

Stebuklo apibrėžimas. Remiantis tuo, ką aš čia para- 
šiau apie stebuklo prigimtį ir jo naudojimą, jį galima taip 
apibrėžti: STEBUKLAS yra Dievo darbas (šalia jo veikimo natū- 
raliu būdu, nustatytu sukuriant pasaulį), padarytas tam, kad jo 
išrinktiesiems aiškiai parodytų nepaprastojo tarno misiją, skirtą 
jiems išganyti. 

Iš šio apibrėžimo galime padaryti išvadą, pirma, kad 
visuose stebukluose padarytas darbas nėra kokios nors 

pranašo galios padarinys, nes jis yra tiesioginis Dievo ran- 
kų darbas, t. y. Dievas jį padarė, nesinaudodamas prana- 
šu, kaip pavaldžia priežastimi. 

Antra, joks velnias, angelas ar kita sukurta dvasia nega- 
li daryti stebuklų, nes jie turėtų būti jų padaryti arba ko- 
kio nors gamtos mokslo galia, arba užkeikimais, burtais, 
t. y. žodžių galia. Jeigu burtininkai ir užkalbėtojai daro 
juos savo pačių nepriklausoma galia, tada yra kažkokia 
galia, kuri nekilo iš Dievo, o tai neigia visi Žmonės; jeigu 
jie daro jį jiems duota galia, tada tai nėra tiesioginis, o 
natūralus Dievo rankų darbas, taigi ir ne stebuklas. 

Yra kai kurių Šventojo Rašto tekstų, kurie, atrodo, pri- 
skiria stebuklų (lygių kai kuriems tų tiesioginių stebuklų, 
kuriuos padarė pats Dievas) darymo galią tam tikriems 
magijos menams ir užkeikimui. Pavyzdžiui, skaitome, kad 
Mozės lazdai, mestai ant žemės, tapus žalčiu, Egipto bur- 
tininkai padarė tą pat savo kerais (Iš 7,11), o tada, kai Mozė 
pavertė Egipto srautų, upių, ežerų ir prūdų vandenį krau- 
ju, Egipto kerėtojai padarė tą pat savo kerais (7,22), o kai Mo- 
zė Dievo galia priveisė varlių Egipto žemėje, keretojai savo 
kerais padarė tą pat, - užleido varlėmis Egipto kraštą (Iš 8,3). 
Argi tai perskaitęs žmogus nebus linkęs priskirti stebuk- 
lus kerėjimams, t. y. žodžių skambesio galiai? Ir ar nebus 
jis linkęs manyti, kad tai kuo puikiausiai patvirtina ši ar 
kitos panašios vietos? Tačiau niekur Šventajame Rašte ne- 
pasakyta, kas yra kerėjimas. Jeigu kerėjimas yra, kaip dau- 
gelis mano, ne tam tikrų garsų ir žodžių padarinių povei- 
kis, o apgaulė ir iliuzija, sukeliama paprastomis 
priemonėmis, ir yra labai toli nuo kokio nors antgamtiš- 
kumo, kad apgavikai, norėdami padaryti tuos kerus, turi 
ne tiek tirti gamtines priežastis, kiek domėtis įprastu žmo- 
nių neišmanymu, bukumu ir prietaringumu, tai tie teks- 
tai, kurie, atrodytų, patvirtina magijos, burtininkavimo ir 

kerėjimų galią, privalo turėti kitą prasmę, nei ta, kurią jie 
atrodytų turi iš pirmo žvilgsnio. 

Žmonės noriai linkę būti apgaunami netikrais stebuk- 
Jais. Visiškai akivaizdu, kad žodžiai gali veikti tik tuos, 
kurie juos supranta, ir kad jie veikia tik taip, kad pažymi 
tų, kurie kalba, ketinimus ar jausmus, ir taip sukelia klau- 
sytojo viltį, baimę ir kitus jausmus ar mintis bei sąvokas. 
Todėl, kai lazda atrodo kaip žaltys, o vandenys - kaip 
kraujas, ar atrodo, kad burtais buvo padarytas koks nors 
kitas stebuklas, jeigu jis padarytas ne Dievo tautos moky- 
mui, tai ne lazda, ne vanduo ir ne koks nors kitas daiktas 
yra užburtas, t. y. pakeistas žodžiais, o žiūrovas. Taigi 
stebuklas ir yra tai, kad burtininkas apgavo Žmogų. Bet 
tai ne stebuklas, o lengvai padaromas dalykas. 

Toks jau apskritai yra visų žmonių neišmanymas ir po- 
linkis klysti, ypač tų, kurie beveik nepažįsta natūralių prie- 
žasčių ir gamtos, ir žmonių interesų, todėl juos galima 
lengvai apgauti ir jais piktnaudžiauti begale lengvų triu- 
kų. Kokia stebuklinga galia galėjo išgarsėti žmogus tada, 
kai dar nebuvo žinoma, kad egzistuoja mokslas apie 
žvaigždžių judėjimą, jeigu jis būtų pasakęs, jog tą valan- 
dą ar dieną užtems saulė? Apie fokusininką, manipuliuo- 
jantį savo taurėmis ir kitais niekučiais, jeigu tai dabar 
nebūtų atliekama dažnai, būtų manoma, kad jis daro sa- 
vo stebuklus mažų mažiausiai velnio padedamas. Žmo- 
gus, kuris išmoko kalbėti, įtraukęs savo kvėpavimą (šią 
kalbėjimo rūšį žmonės senovėje vadino ventrilogui!?) ir taip 
sudaryti regimybę, kad jo balso silpnumas kyla ne iš sil- 
pno jo kalbos organų judėjimo, o iš didelio atstumo, gali 
priversti daugelį žmonių (sakydamas tai, ką jis nori) pa- 
tikėti, kad tai balsas iš dangaus. Gudriam žmogui, išsi- 
klausinėjusiam paslaptis ir intymius prisipažinimus, ku- 
riuos vienas žmogus paprastai pasakoja kitam apie savo 

praeities poelgius ir nuotykius, nėra sunku vėl juos jam 
persakyti; vis dėlto yra daug žmonių, kurie tokiomis prie- 
monėmis įgijo būrėjų reputaciją. Beje, reikėtų pernelyg 
ilgai vardyti įvairias rūšis tų žmonių, kuriuos graikai va- 
dino Savuaroupyoi, t. y. nuostabių dalykų darytojais, vis 
dėlto šie Žmonės viską, ką jie daro, daro vien savo vikru- 
mu ir sumanumu. Jeigu pažvelgsime į apgavystes, pada- 
rytas slaptu susitarimu, tai čia nėra nieko neįmanomo, 
kuo nebūtų galima priversti patikėti. Juk du žmonės, slap- 
ta susitarę, kad vienas vaidins šlubį, o kitas burtais jį iš- 
gydys, apgaus daugelį; bet daugelis susimokę, kad vienas 
vaidins šlubį, kitas jį taip išgydys, o visi kiti tai paliudys, 
apgaus daug daugiau žmonių. 

Atsargumo priemonės nuo apgaudinėjimo tariamais 
stebuklais. Žinant žmonių polinkį pernelyg, greitai pati- 
kėti tariamais stebuklais, negali būti kitos geresnės, aš 
manau, atsargumo priemonės už tą, kurią nurodė Dievas, 
pirmiausia per Mozę (kaip aš jau sakiau prieš tai ankstes- 
niame skyriuje) Pakartoto Įstatymo knygos 13 skyriaus 
pradžioje ir 18 skyriaus pabaigoje, būtent kad mes netu- 
rime laikyti pranašu to, kuris moko kokios nors kitos re- 
ligijos, negu ta, kurią įsteigė Dievo vietininkas (tuo metu 
tai buvo Mozė), taip pat ir to, kurio pranašystės mes ne- 
matome išsipildant (nors jis ir moko tos pačios religijos). 
Todėl prieš patikint tariamu stebuklu ar pranašu, reikėjo 
klausti Mozės jo laikais, Aarono ir jo perėmėjų jų laikais, 
ir turime klausti suverenaus Dievo tautos valdytojo, kito 
po paties Dievo, t. y. bažnyčios galvos, visais laikais, kokį 
mokslą jis skelbia. O tada mes turime pamatyti padarytą 
tą dalyką, kuris skelbiamas esant stebuklu, ir panaudoti 
visas galimas priemones išsiaiškinti, ar jis iš tikrųjų yra 
padarytas; maža to, dar turime įsitikinti, ar jis yra toks, 
kad joks žmogus nieko panašaus negalėtų padaryti savo 
įgimtais sugebėjimais ir galiomis, kad tai padaryti būti- 

nas tiesioginis Dievo įsikišimas. Šitai darydami, taip pat 
turime kreiptis į Dievo vietininką, kuriam visais abejoti- 
nais atvejais patikėjome pavaldžius savo asmeninius 
sprendimus. Pavyzdžiui, jeigu Žmogus tvirtina, kad, išta- 
rus tam tikrus žodžius virš duonos gabalėlio, jį Dievas 
tuojau pat paverčia Dievu ar žmogumi, ar vienu ir kitu, 
ir vis dėlto ta duona atrodo duona kaip ir anksčiau, nėra 
jokio pagrindo tikėti, kad taip iš tikrųjų įvyko, taigi ir 
bijoti to, kuris taip teigia, kol jis nepasiklaus Dievo per jo 
vietininką, ar iš tikrųjų įvyko stebuklas, ar ne. Jei vieti- 
ninkas pasakys, kad ne, tada, kaip sakė Mozė: Pranašas 
bus kabėjęs, įžūliai savimi pasitikėdamas, todėl del jo nenuogąs- 
tauk (Įst 16,22). Jeigu jis pasakys, kad tai buvo stebuklas, 
tada nereikia jam prieštarauti. Taip pat, jei mes nemato- 
me stebuklo, bet tik girdime apie jį pasakojant, turime 
klausti patarimo tikrosios bažnyčios, t. y. teisėtos jos gal- 
vos, kiek mes galime tikėti tais pasakotojais. Šitaip daž- 
niausiai būna su tais žmonėmis, kurie šiais laikais gyvena 
valdomi krikščionių suverenų, nes šiuo metu aš nežinau 
nė vieno žmogaus, kuris kada nors matė kokį nors tokį 
stebuklingą darbą, padarytą burtais, arba pasakius ar pa- 
prašius žmogui, kad kas nors, turintis bent jau vidutiniš- 
ką protą, manytų jį esant antgamtišką. Klausimas ne tas, 
ar tai, ką mes matėme padaryta, yra stebuklas ir ar ste- 
buklas, apie kurį mes girdime ar skaitome, buvo realus 
dalykas, o ne kalbos ar plunksnos veiksmas; o klausimas 
yra tas, ar pasakojimas apie stebuklą yra tiesa ar melas. 
Šiuo klausimu visiems mums teisėju turi būti ne mūsų 
pačių asmeninis protas ar sąžinė, o viešasis protas, t. y. 
Dievo aukščiausiojo vietininko protas; ir iš tiesų mes jau 
padarėme jį teisėju, jeigu suteikėme jam aukščiausiąją val- 
džią daryti viską, kas yra būtina mūsų taikai ir saugu- 
mui. Atskiras žmogus visada turi laisvę (kadangi mintis 
yra laisva) tikėti ar netikėti savo širdyje tais veiksmais, 

kurie buvo pateikiami kaip stebuklai, žiūrėdamas nau- 
dos, kokią, jo manymu, jis gali turėti iš žmonių tikėjimo 
tais, kurie esą daro stebuklus, ar tais, kurie juos palaiko, 
ir tuo remdamasis spręsti, ar tai stebuklai, ar melas. Ta- 
čiau kai prieinama iki tikėjimo išpažinimo, tai privatus 
protas turi paklusti viešajam protui, t. y. Dievo vietinin- 
kui. O kas yra tas Dievo vietininkas ir bažnyčios galva, 
bus nagrinėjama vėliau atitinkamoje vietoje. 


Trisdešimt aštuntas skyrius 


APIE ŠVENTOJO RAŠTO ŽODŽIŲ AMŽINASIS 
GYVENIMAS, PRAGARAS, ISGANYMAS, BŪSI- 
MASIS PASAULIS IR ATPIRKIMAS REIKŠMĘ 


Kadangi pilietinės visuomenės išsaugojimas priklauso 
nuo teisingumo, o teisingumas - nuo valdžios gyvenimui 
ir mirčiai bei kitiems mažesniems apdovanojimams ir 
bausmėms, o tą valdžią turi tie, kurie turi aukščiausiąją 
valstybės valdžią, tai neįmanoma, kad išsilaikytų valsty- 
bė, kurioje kas nors kitas, o ne suverenas, turėtų valdžią 
teikti apdovanojimus, didesnius už gyvenimą, ar skirti 
didesnes bausmes už mirtį. Kadangi amžinasis gyvenimas 
yra didesnis apdovanojimas už dabartinį gyvenimą, o am- 
žinosios kančios - didesnė bausmė už natūralią mirtį, tai 
verta gerai pagalvoti visiems Žmonėms, norintiems pa- 
klūstant valdžiai išvengti sąmyšio ir pilietinio karo nelai- 
mių, kokia reikšmė Šventajame Rašte suteikiama amžina- 
jam gyvenimui ir amžinosioms kančioms, ir už kokius bei 
prieš ką įvykdytus nusikaltimus Žmonės turi amžinai ken- 
tėti, o už kokius veiksmus jie turi gauti amžinąjį gyvenimą. 

Adomo amžinojo gyvenimo vieta, jeigu jis nebūtų nu- 
sidėjęs, būtų buvęs žemiškasis rojus. Pirmiausia mes ma- 
tome, kad Adomas buvo sukurtas tokioms gyvenimo są- 
lygoms, kad, jei būtų nelaužęs Dievo įsakymo, jis būtų 

amžinai džiaugęsis Edeno rojuje. Čia augo gyvybės medis, 
kurio vaisius jam buvo leista valgyti tol, kol jis nepara- 
gaus gėrio ir blogio pažinimo medžio vaisių, kurių jam 
nebuvo leista valgyti. Todėl, vos jis paragavo pažinimo 
medžio vaisiaus, Dievas išvarė jį iš rojaus, „kad tik jis kar- 
tais neištiestų rankos, nepasiimtų ir nuo gyvybės medžio, neval- 
gytų ir negyventų amžinai“ (Pr 3,22). Tuo remdamasis, ma- 
nau (vis dėlto ir šiuo, ir visais kitais klausimais, kurių 
sprendimas priklauso nuo Šventojo Rašto, paklusdamas 
valstybės, kurios pavaldinys aš esu, autorizuotam Bibli- 
jos aiškinimui), kad jeigu Adomas nebūtų nusidėjęs, jis 
būtų turėjęs amžiną gyvenimą žemėje, ir kad mirtingu- 
mas įsiskverbė į jį patį ir į jo palikuonis su jo pirmąja 
nuodėme. Tada atėjo netikroji mirtis, nes tuomet Ado- 
mas niekada nebūtų galėjęs turėti vaikų, tuo tarpu jis dar 
ilgai gyveno ir matė gausius palikuonis prieš numirda- 
mas. Bet ten, kur pasakyta: „nes kai tik nuo jo paragausi, 
turėsi mirti”. (Pr 2,17), reikia suprasti, kad turimas omeny 
jo mirtingumas ir mirties tikrumas. Kadangi amžinąjį gy- 
venimą Adomas prarado padarydamas nuodėmę, tas, ku- 
ris panaikintų šią nuodėmę, vėl atgautų tą gyvenimą. Ir 
štai Jėzus Kristus atpirko nuodėmes visų, kurie juo tikėjo, 
todėl atgavo visiems tikintiesiems tą amžinąjį gyvenimą, 
kuris buvo prarastas dėl Adomo nuodėmės. Ir šia prasme 
teisingas yra šv. Pauliaus palyginimas: Taigi, kaip vieno 
žmogaus nusikaltimas visiems žmonėms užtraukė pasmerkimą, 
taip vieno teisus darbas visiems laimėjo nuteisinimą, kad gy- 
ventų (Rom 5,18). Tas pats aiškiau pasakyta šiais žodžiais: 
Kaip per žmogų atsirado mirtis, taip per žmogų ir mirusiųjų 
prisikėlimas. Kaip Adome visi miršta, taip Kristuje visi bus 
atgaivinti (1 Kor 15,21-22). 

Tekstai apie amžinojo gyvenimo vietą tikintiesiems. 
O dėl vietos, kurioje žmonės džiaugsis amžinuoju gyveni- 

mu, kurį jiems įgijo Kristus, tai ką tik pateikti tekstai, 
atrodo, sako, jog tai bus žemė, nes kaip Adome visi mirš- 
ta, t. y. praranda rojų ir amžinąjį gyvenimą Žemėje, taip 
Kristuje visi bus atgaivinti, todėl visi Žmonės turi gyventi 
žemėje, nes kitaip palyginimas būtų netikslus. Su tuo, 
atrodo, sutinka ir psalmininkas: Sionui Viešpats teikia savo 
palaiminimą — amžinąjį gyvenimą (Ps 133,3), nes Sionas yra 
Jeruzalėje, žemėje. Taip pat liudija ir šv. Jono žodžiai: 
Nugalėtojui aš duosiu valgyti nuo gyvybės medžio, esančio Dievo 
rojuje (Apr 2,7). Tai buvo Adomo amžinojo gyvenimo me- 
dis, bet jo gyvenimas juk buvo žemėje. Tą patį, atrodo, 
vėl patvirtina šv. Jonas, kai jis sako: Ir aš išvydau šventąjį 
miestą — naująją Jeruzalę, nužengiančią iš dangaus nuo Dievo; 
ji buvo išpuošta kaip nuotaka savo sužadetiniui (Apr 21,2); tas 
pat sakoma ir toliau (Apr 21,10), tarsi būtų norima pasa- 
kyti, kad naujoji Jeruzalė, Dievo rojus, vėl atėjus Kristui, 
nužengs Dievo tautai iš dangaus, o ne tauta pakils ten iš 
žemės. Šitai niekuo nesiskiria nuo to, ką du vyrai baltais 
drabužiais (t. y. du angelai) pasakė apaštalams, regėju- 
siems Kristaus žengimą į dangų: Tasai Jėzus, paimtas nuo 
jūsų į dangų, sugrįš taip pat, kaip esate jį matę žengiant į 
dangų (Apd 1,11). Tai skamba taip, tarsi jie būtų pasakę, 
kad jis nužengs, jog valdytų tą tautą amžinai čia, žemėje, 
savo Tėvo valdžia, o nepaims jos į dangų, kad ten ją val- 
dytų; ir tai atitinka atkurtą Dievo karalystę, įsteigtą, val- 
dant Mozei, — toji karalystė buvo politinė žydų valdžia 
žemėje. Šitai atitinka ir mūsų Išganytojo pasakymas: Pri- 
sikėlę nei ves, nei tekės, bet bus kaip Dievo angelai danguje 
(Mt 22,30) apie amžinąjį gyvenimą, primenantį tą, kurį 
mes praradome Adome. Akivaizdu, kad jei Adomas ir 
Ieva būtų nenusidėję, būtų gyvenę Žemėje amžinai kaip 
individualūs asmenys ir kad jie nebūtų nuolatos daugi- 
nęsi. Jeigu nemirtingieji būtų gimdę ir dauginęsi, kaip 
dabar tai daro Žmonija, žemė per trumpą laiką nebūtų 

įstengusi visų jų sutalpinti. Žydai, kurie uždavė mūsų 
Išganytojui klausimą, kieno žmona bus prisikėlusi mote- 
ris, kuri ištekėjo už daugelio brolių paeiliui, nežinojo, ko- 
kie bus amžinojo gyvenimo padariniai, todėl mūsų Išga- 
nytojas primena jiems šį nemirtingumo rezultatą, kad tada 
nebus jokio dauginimosi, vadinasi, jokių vedybų - taip 
pat kaip nesituokia ir nesidaugina angelai. Palyginimas 
to amžinojo gyvenimo, kurį prarado Adomas, ir to, kurį 
sugrąžino mūsų Išganytojas savo pergale prieš mirtį, taip 
pat teisingas ir tuo atžvilgiu, kad Adomas, praradęs am- 
žinąjį gyvenimą savo nuodėme, po to dar gyveno kurį 
laiką, taip pat ir tikintis krikščionis atgavo amžinąjį gy- 
venimą Kristaus kančios dėka, nors Kristus ir miršta 
natūralia mirtimi ir kurį laiką būna numiręs, būtent iki 
prisikėlimo, nes kaip mirtis prasideda nuo Adomo pa- 
smerkimo, o ne nuo jo tikrosios mirties, taip ir gyvenimas 
prasideda nuo nuodėmių išrišimo, o ne nuo Kristaus iš- 
rinktųjų prisikėlimo. 

Žengimas į dangų. Vieta, kurioje žmonės po prisikėli- 
mo turės gyventi amžinai, yra dangus, suprantant jį kaip 
tas visatos dalis, kurios labiausiai nutolusios nuo žemės, 
pavyzdžiui, žvaigždėse ar virš žvaigždžių, kitame, aukš- 
tesniame danguje, vadinamame coelum empyreum (apie ku- 
rį niekur neužsimenama Šventajame Rašte ir kuris neturi 
jokio pagrindo prote), todėl nelengva padaryti išvadą iš 
kurio nors teksto, kurį aš galėjau surasti. Dangaus kara- 
lystė yra suprantama kaip karalystė to karaliaus, kuris 
gyvena danguje; o jo karalystė buvo Izraelio tauta, kurią 
jis valdė per pranašus - savo vietininkus, iš kurių pirma- 
sis buvo Mozė, po jo ėjo Eleazaras ir vyriausieji kuni- 
gai, - kol Samuelio dienomis jie sukilo ir norėjo, kad jų, 
kaip ir kitų tautų, karalius būtų mirtingas žmogus. Ir kai 
mūsų Išganytojas Kristus savo tarnų mokymu įtikins žy- 
dus sugrįžti ir pašauks pagonis būti jam paklusnius, tada 

bus naujoji Dangaus karalystė, nes mūsų karalius tada 
bus Dievas, kurio sostas yra dangus, ir Šventajame Rašte 
nėra jokios akivaizdžios būtinybės, kad Žmogus turėtų 
pakilti į savo palaimą aukščiau nei Dievo papėdė - žemė. 
Priešingai, mes randame parašyta, kad niekas nėra pakilęs 
į dangų, kaip tik Žmogaus Sūnus, kuris nužengė iš dangaus 
(Jn 3,13). Čia, beje, pasakysiu, kad šie žodžiai jau nėra, 
kaip ką tik prieš juos pasakytieji, mūsų Išganytojo žo- 
džiai, o yra paties šv. Jono žodžiai, nes Kristus tada buvo 
ne danguje, o žemėje. Panašiai pasakyta apie Dovydą, kai 
šv. Petras, įrodinėdamas Kristaus žengimą į dangų, psal- 
mininko žodžiais, juk nepaliksi manęs Šeolui, neleisi savo 
teisiajam matyti kapo (Ps 16,10), sako, kad jie buvo pasakyti 
ne apie Dovydą, o apie Kristų, ir, kad tai įrodytų, pridu- 
ria šį argumentą: Juk ne Dovydas pakilo į dangų (Apd 2,34). 
Tačiau kas nors čia gali paprieštarauti, teigdamas, kad, 
nors teisuolių kūnai ir nepakils į dangų iki Paskutinio 
teismo dienos, bet jų sielos jau patenka į dangų, vos tik 
atsiskyrusios nuo savo kūnų, o tai, atrodytų, taip pat pa- 
tvirtina ir mūsų Išganytojo žodžiai, kai jis prisikėlimui 
įrodyti pasiremia Mozės žodžiais ir sako: O kad mirusieji 
prisikels, mini ir Mozė pasakojime apie krūmą, kur jis Viešpatį 
vadina Abraomo Dievu, Izaoko Dievu ir Jokūbo Dievu. Juk 
Dievas nėra mirusiųjų Dievas, bet gyvųjų, nes visi jam gyvena 
(Lk 20,37-38). Bet jei šiuos žodžius suprastume tik taip, 
kad jie kalba apie sielos nemirtingumą, tai jie visai neįro- 
dytų, ką mūsų Išganytojas norėjo įrodyti, - būtent kūno 
prisikėlimą, t. y. žmogaus nemirtingumą. Todėl mūsų Iš- 
ganytojas mano, kad šie patriarchai buvo nemirtingi ne 
dėl savybės, išplaukiančios iš žmonijos esmės ar prigim- 
ties, o Dievo valia, kuris teikėsi vien savo malone suteikti 
amžinąjį gyvenimą tikintiesiems. Ir nors tuo metu šie pa- 
triarchai ir daug kitų tikinčių ir ištikimų jam Žmonių bu- 
vo mirę, tačiau, kaip sakoma tekste, jie Dievui gyveno, t. y. 

jie buvo įrašyti į gyvenimo knygą drauge su tais, kuriems 
buvo atleistos jų nuodėmės ir kurie buvo paskirti amži- 
najam gyvenimui prisikėlus. Kad Žmogaus siela iš savo 
prigimties yra amžina ir gyva būtybė, nepriklausoma nuo 
kūno, ar kad bet kuris žmogus yra nemirtingas kitaip nei 
per prisikėlimą Paskutinio teismo dieną (išskyrus Enochą 
ir Eliją), - tokios doktrinos nerandame Šventajame Rašte. 
Visas keturioliktas Jobo knygos skyrius, kurį sudaro ne jo 
draugų, ojo paties kalba, yra skundimasis šiuo Žmogaus 
prigimties mirtingumu ir vis dėlto neprieštarauja nemir- 
tingumui prisikėlus. Juk medis turi vilties, - sako jis, - nu- 
kirstas jis vėl ataugs... Nors jo šaknys žemėje pasensta, ir jo 
kelmas trūnija dulkėse, vandens kvapo paliestas jis atžels ir 
išskleis šakas kaip sodinukas. Bet kai žmogus miršta, jis tampa 
bejėgis; kai mirtingasis atsikvepia paskutinį kartą, kur jis tada? 
(Job 14,7-10); ir toliau: taip žmogus atgula ir daugiau nebe- 
sikelia. Jis pabus tik kai dangaus nebebus (Job 14,12). Bet kada 
tai įvyks, kad nebebus dangaus? Šv. Petras mums sako, 
kad taip bus visiems prisikėlus iš numirusių. Savo antra- 
me laiške jis sako: O dabartiniai dangūs ir žemė tuo pačiu 
žodžiu yra palaikomi ugniai, saugomi teismo ir bedievių žmo- 
nių žuvimo dienai (2 Pt 3,7), ir (12,13) kaip laukti Dievo dienos, 
kaip skubinti jos atėjimą, kai dangūs suirs liepsnose ir stichijos 
sutirps iš karščio! Pagal jo pažadą mes laukiame naujo dangaus 
ir naujos žemės, kuriuose gyvena teisumas (2 Pt 3,12-13). To- 
dėl ten, kur Jobas sako, kad žmogus neprisikels tol, kol 
dangus nebus sunaikintas, tai tas pat, kaip jis būtų pasa- 
kęs, kad nemirtingas gyvenimas (o siela ir gyvenimas 
Šventajame Rašte dažniausiai reiškia tą patį) nepraside- 
da žmoguje iki prisikėlimo ir Paskutinio teismo dienos, ir 
jo priežastis yra ne specifinė Žmogaus prigimtis ir jo gi- 
mimas, o pažadas. Juk šv. Petras sako: Mes laukiame naujo 
dangaus ir naujos žemės ne iš gamtos, o pagal jo pažadą. 

Pagaliau, kadangi 35-ame šios knygos skyriuje, remian- 
tis skirtingomis akivaizdžiomis Šventojo Rašto vietomis, 
buvo įrodyta, kad Dievo karalystė yra pilietinė valstybė, 
kurioje pats Dievas yra suverenas pirmiausia dėl Senosios, 
o vėliau dėl Naujosios Sandoros, ir šioje karalystėje jis val- 
do per savo padėjėją arba vietininką, todėl tos pačios vie- 
tos taip pat įrodo, kad tada, kai mūsų Išganytojas vėl 
ateis visa savo didybe ir šlove valdyti pats iš tikrųjų ir 
amžinai, Dievo karalystė bus žemėje. Kadangi ši doktrina 
(nors ir įrodyta remiantis daugybe ir aiškių Šventojo Raš- 
to vietų) daug kam atrodys naujovė, todėl aš ją tik siūlau, 
kategoriškai nieko netvirtindamas dėl šio ar kurio nors 
kito religijos paradokso, o laukdamas, kada baigsis gin- 
kluota kova dėl valdžios (šis ginčas dar neišspręstas tarp 
mano tėvynainių), kuri turi nuspręsti, kurios įvairiausios 
doktrinos bus aprobuotos ar atmestos ir kurios įsakymų 
tiek žodžiu, tiek raštu (nors ir labai skirtųsi privačių žmo- 
nių nuomonės) visi žmonės, kurie nori būti saugomi įsta- 
tymų, turės klausyti. Juk mokslo apie Dievo karalystę tei- 
giniai turi tokią didelę įtaką Žmonių karalystei, kad juos 
turi nustatyti vien tie, kurie iš Dievo galios turi aukščiau- 
siąją valdžią. 

Vieta po Paskutinio teismo tų, kurie niekada nebuvo 
Dievo karalystėje arba buvo iš jos išvaryti. Tiek Dievo 
karalystės ir amžinojo gyvenimo, tiek ir Dievo priešų ir jų 
kančių po Paskutinio teismo vieta, kaip matyti iš Švento- 
jo Rašto, yra žemėje. Vieta, kurioje pasilieka iki prisikė- 
limo visi žmonės, kurie buvo palaidoti arba pasiglemžti 
žemės, Šventajame Rašte dažniausiai vadinama žodžiais, 
reiškiančiais po žeme, lotyniškai tai skaitoma kaip infernus 
ir inferi, o graikiškai — GONC, t. y. vieta, kur Žmonės negali 
matyti, ir ji suprantama kaip karstas ir kaip bet kuri giles- 
nė vieta. O pasmerktųjų po prisikėlimo vieta jos erdvinės 
padėties požiūriu nėra nurodyta nei Senajame, nei Nau- 

jajame Testamentuose, ji apibrėžta vien nurodant tą drau- 
giją, kuri ten bus, o būtent tai bus vieta, kurioje buvo 
surinkti tokie ydingi ir pagedę žmonės, kuriuos Dievas 
ankstesniais laikais nepaprastu ir stebuklingu būdu nu- 
šlavė nuo žemės paviršiaus; kaip, pavyzdžiui, tie, kurie 
yra in Inferno, in Tartarus, arba bedugnėje prarajoje, nes 
Korachą, Dataną ir Abiramą gyvus prarijo žemė!*. 
Tartaras. Tai nereiškia, jog Šventojo Rašto autoriai no- 

rėtų mus įtikinti, kad Žemės rutulyje, kuris yra ne tik 
baigtinis, bet ir (palyginti su atstumu iki žvaigždžių) men- 
ko dydžio, galėtų būti bedugnė praraja, t. y. begalinio 
gylio anga, tokia, kurią graikai savo demonologijoje (t. y. 
savo mokyme apie demonus), o po jų romėnai vadino Tar- 
taru. Vergilijus apie jį sako: 

Bis patet in praeceps tantum, tenditgąue sub umbras, 

Quantus ad aetherium coeli suspectus Olympum“; 


aišku, kad čia kalbama ne apie faktišką atstumą tarp že- 
mės ir dangaus; Šventojo Rašto autoriai tenori, kad mes 
tikėtume, jog pasmerktieji po prisikėlimo apskritai bus 
ten, kur yra žmonės, kuriuos Dievas nubaudė parodomą- 
ja bausme. 

Milžinų susirinkimas. Kadangi tie galingi žemės žmo- 
nės, kurie gyveno Nojaus laikais, prieš tvaną (kuriuos 
graikai vadino herojais, o Šventasis Raštas - milžinais, ir 
apie kuriuos ir graikai, ir Šventasis Raštas sako, kad jie 
gimė Dievo vaikams poruojantis su Žmonių vaikais) ir 
dėl savo palaido gyvenimo buvo sunaikinti visuotinio tva- 
no, tai pasmerktųjų vieta kartais dėl to yra taip pat nuro- 
doma šių išmirusių milžinų draugija, pavyzdžiui, Patar- 
lių knygoje rašoma: Žmogus, nuklydęs nuo sveikos nuovokos 
kelio, ilsėsis šešėlių sueigoje (21,16), ir Jobo knygoje: Mirusiųjų 
šešėliai dreba po žeme, vandenys ir jų gyvūnai apimti baimės 
(26,5). Čia nuteistųjų vieta yra po vandeniu. Ir Izaijo pra- 
našystėje sakoma: Šeolas po žeme ruošiasi tave (t. y. Babilo- 

nijos karalių) priimti, - žadina visų žemės valdovų šešėlius 
(14,9); ir čia vėlgi nuteistųjų vieta (jeigu suprasime tekstą 
paraidžiui) yra po vandeniu. 

Ugnies ežeras. Trečia, kadangi Sodomos ir Gomoros 
miestai dėl jų ištvirkimo buvo sunaikinti nepaprastai įpy- 
kusio Dievo ugnimi ir siera, o drauge su jais ir visos ap- 
linkinės vietovės virto dvokiančiu dervos ežeru, todėl pa- 
smerktųjų vieta kartais yra pažymima ugnimi ir ugniniu 
ežeru; pavyzdžiui, Apokalipsėje: O bailiams, neištikimiems, 
nešvankėliams, žudikams, ištvirkėliams, burtininkams, stabmel- 
džiams ir visiems melagiams skirta dalis ežere, kuris dega ug- 
nimi ir siera; tai yra antroji mirtis (Apr 21,8). Taigi akivaiz- 
du, kad pragaro ugnis, kuri čia išreikšta realios Sodomos 
ugnies metafora, reiškia ne kokią nors apibrėžtą kančių 
rūšį ar vietą, bet ją reikia suprasti neapibrėžtai, kaip su- 
naikinimą, kaip Apreiškime Jonui (20,14) pasakyta, kad 
mirtis ir mirusiųjų pasaulis buvo įmesti į ugnies ežerą, t. V. 
buvo sunaikinti ir sugriauti, nes po Paskutinio teismo die- 
nos daugiau niekas nebemirs ir neis į pragarą, t. y. neis į 
Hadą (iš šio žodžio tikriausiai kilo angl. Hell), o tai tas 
pats, jei pasakytume, kad daugiau niekas nebemirs. 

Visiška tamsa. Ketvirta, nuo tamsos nelaimės, užtrauk- 
tos egiptiečiams, apie kurią parašyta: Žmonės negalėjo vieni 
kitų matyti ir per tris dienas pasijudinti iš vietos, bet ten, kur 
gyveno izraeliečiai, buvo šviesu (Iš 10,23); nedorųjų vieta po 
Paskutinio teismo vadinama visiška tamsa, arba (kaip pa- 
sakyta originale) išorės tamsybe. Ir taip yra pasakyta ten, 
kur karalius įsako savo tarnams: Suriškite jam (t. y. žmo- 
gui, be vestuvių drabužių) rankas ir kojas ir išmeskite jį 
laukan į tamsybes (Mt 22,13), EIG TO OXOTOG TO EE0TEPOV, 
į išorinę tamsą, arba laukan į tamsybes; ir nors šie žodžiai 
verčiami visiška tamsa, jie nurodo ne kokia didelė yra tamsa, 
bet tik kur ji bus, būtent už Dievo išrinktųjų buveinės. 

Gehena ir Tofetas. Galiausiai netoli Jeruzalės buvo vie- 
ta, vadinama Ben Hinomo vaikų slėniu, o jos dalyje, vadin- 
toje Tofetu, žydai pasielgė kaip didžiausi stabmeldžiai, 
aukodami savo vaikus stabui Molechui; ir ten Dievas taip 
pat nubaudė savo priešus pačiomis rūsčiausiomis baus- 
mėmis; o karalius Jošijas sudegino Molecho žynius ant jų 
pačių altorių, kaip išsamiai papasakota Karalių antroje 
knygoje (23); ta vieta vėliau buvo paversta sąvartynu, į 
kurį iš miesto buvo vežamos atmatos ir šiukšlės, ir čia 
kartkartėmis degdavo ugnis, kad būtų išvalytas oras ir 
pašalintas puvimo kvapas. Šios pasibjaurėtinos vietos var- 
du žydai vėliau vadindavo pasmerktųjų vietą Gehena, ar- 
ba Ben Hinomo slėniu. Ir ši Gehena yra kaip tik tas žodis, 
kuris dabar dažniausiai verčiamas žodžiu PRAGARAS, O 
dėl ten kartkartėmis liepsnojusios ugnies turime amžinos 
ir negęstančios ugnies vaizdinį. 

Apie pažodinę prasmę, kuria „pragaras“ vartojamas 
Šventajame Rašte. Kadangi dabar niekas neinterpretuoja 
Šventojo Rašto taip, kad po Paskutinio teismo dienos visi 
nedorėliai bus nubausti amžinoms kančioms Ben Hino- 
mo slėnyje ar kad jie, prisikėlę iš numirusių, amžinai bū- 
tų po Žeme ar po vandeniu ar kad po prisikėlimo jie dau- 
giau nebematys vienas kito ir nejudės iš vienos vietos į 
kitą, tai iš čia, man atrodo, kuo būtiniausiai išplaukia, jog 
tai, kas čia yra pasakyta apie pragaro ugnį, pasakyta me- 
taforiškai, ir todėl reikia ieškoti tikrosios pragaro vietos ir 
pragaro kančių bei kankintojų prigimties reikšmės (mat vi- 
sos metaforos turi kokį nors realų pagrindą, kurį galima 
nusakyti tiksliais žodžiais). 

Šėtonas, velnias, tai ne tikriniai, o bendriniai vardai. 
Pirmiausia, kalbant apie kankintojus, tai jų prigimtį ir sa- 
vybes tiksliai ir teisingai apibūdina jų vardai: priešas, arba 
šėtonas; kaltintojas, arba velnias; naikintojas, arba Abadonas. 
Šie reikšmingi vardai — šėtonas, velnias, Abadonas - nenu- 

rodo mums jokio konkretaus asmens, kokie yra tikriniai 
vardai, o tik pažymi pareigas ar savybes, taigi yra bendri- 
niai vardai; todėl jų nereikėtų palikti neverstų, kaip jie 
paliekami lotyniškame Biblijos tekste ir naujųjų amžių mo- 
derniose Biblijose, nes tada jie atrodo kaip tikriniai demo- 
nų vardai, ir žmonės lengviau sugundomi tikėti velnių 
mokslu, kuris tuo metu buvo pagonių religija, priešinga 
Mozės ir Kristaus mokslui. 

Kadangi priešas, kaltintojas ir naikintojas suprantamas kaip 
priešas tų, kurie bus Dievo karalystėje, todėl jeigu Dievo 
karalystė po prisikėlimo bus žemėje (kaip aš ankstesnia- 
me skyriuje parodžiau, kad pagal Šventąjį Raštą ji ten, 
atrodo, ir bus), tai priešas ir jo karalystė turi būti taip pat 
žemėje. Kadangi taip buvo ir prieš tai, kai žydai panieki- 
no Dievą, nes Dievo karalystė tuo metu buvo Palestinoje, 
o tautos aplink ją buvo priešų karalystės, vadinasi, kai 
sakoma šėtonas, turima omeny kiekvienas žemiškas baž- 
nyčios priešas. 

Pragaro kančios. Pragaro kančios kartais nusakomos 
kaip verksmas ir dantų griežimas (Mt 8,12), kartais apibūdi- 
namos kaip sąžinės kirminas (Iz 66,24), kartais ugnimi, kaip 
ką tik cituotoje vietoje: kur jų kirminas nemiršta ir ugnis 
negęsta (Mk 9,48), ir daugybėje kitų vietų; kartais kaip 
gėda ir panieka, kaip, pvz., Danieliaus pranašystėje: Dauge- 
lis miegančiųjų žemės dulkėse atsibus: kai kurie - amžinajam 
gyvenimui, kiti - gėdai ir amžinajai negarbei (Dan 12,2). Vi- 
sos šios vietos metaforiškai išreiškia liūdesį ir dvasios ne- 
pasitenkinimą, išvydus amžiną kitų laimę, kurią jie pra- 
rado per savo netikėjimą ir nepaklusnumą. Kadangi tokia 
kitų laimė yra juntama tik lyginant su savomis tikromis 
nelaimėmis, iš čia išplaukia, kad jie turi kęsti tokius kūno 
skausmus ir patirti negandas, kurios atitenka tiems, kurie 
ne tik gyvena blogų ir žiaurių valdovų valdomi, bet taip 
pat ir turi priešą amžinąjį šventųjų karalių, Visagalį Die- 

vą. O prie šių kūno skausmų kiekvienam nedorėliui taip 
pat reikia priskaičiuoti dar ir antrąją mirtį. Nors Šventasis 
Raštas ir visiškai aiškiai kalba apie visuotinį prisikėlimą, 
tačiau mes ten nerandame, kad kuriam nors iš atstumtųjų 
būtų pažadėtas amžinasis gyvenimas. Juk ten, kur šv. Pau- 
lius į klausimą, kokiu kūnu Žmonės vėl prisikels iš numi- 
rusių, sakoma: Sėjamas gendantis kūnas, keliasi negendantis. 
Sėjamas prastas, keliasi garbingas. Sėjamas silpnas, keliasi ga- 
lingas (1 Kor 15,42—13); garbė ir galia negali būti taikomi 
nedorėlių kūnams, taip pat kaip ir negalima taikyti antro- 
sios mirties tiems, kurie miršta tik kartą. Ir nors, kalbant 
metaforiškai, galima amžiną nelaimingą gyvenimą pava- 
dinti amžina mirtimi, tačiau taip negalima suprasti antro- 
sios mirties. 

Ugnis, paruošta nedorėliams, yra amžinoji ugnis, t. y. 
būklė, kurioje joks žmogus negali būti be kūno ir sielos 
kančių, po prisikėlimo tęsis amžinai, ir šia prasme ugnis 
bus neužgesinama, o kančios amžinos, bet iš čia negalima 
daryti išvados, kad tas, kuris bus įmestas į šią ugnį ir 
kankinamas šiomis kančiomis, kęs ir priešinsis joms taip, 
kad amžinai degs ir bus kankinamas, bet niekada nebus 
sunaikintas ir nemirs. Ir nors yra daug vietų, kurios kalba 
apie amžinąją ugnį ir kančias, į kurias gali būti metami 
vienas po kito Žmonės, tačiau aš nerandu nė vienos vie- 
tos, kuri patvirtintų, kad ten koks nors individualus as- 
muo gyventų amžinai; priešingai, kalbama apie amžinąją 
mirtį, kuri yra antroji mirtis: 0 mirtis ir mirusiųjų pasaulis 
atidavė savuosius. Ir kiekvienas buvo teisiamas pagal darbus. 
Pati mirtis ir mirusiųjų pasaulis buvo įmesti į ugnies ežerą. 
Tai yra antroji mirtis — ugnies ežeras (Apr 20,13-14). Aki- 
vaizdu, kad bus antroji mirtis kiekvienam, kuris bus pa- 
smerktas Paskutinio teismo dieną, po kurios jis daugiau 
nebemirs. 

Amžinojo gyvenimo džiaugsmai ir išganymas yra tas 
pats. Išganymas nuo nuodėmės ir nuo nelaimės yra tas 

pats. Amžinojo gyvenimo džiaugsmai Šventajame Rašte 
išsakomi žodžiu IŠGANYMAS arba būti išganytam. Būti iš- 
ganytam - tai būti apsaugotam arba iš dalies nuo ypatin- 
gų nelaimių, arba absoliučiai nuo visokio blogio, apiman- 
čio ir skurdą, ligą ir pačią mirtį. Kadangi žmogus buvo 
sukurtas nemirtingas ir nesunaikinamas, vadinasi, jo ne- 
galėjo paveikti niekas, kas galėtų suardyti jo prigimtį, ir 
nupuolė iš šios savo laimės būsenos per Adomo nuodė- 
mę, tai iš čia išplaukia, kad būti išganytam nuo nuodė- 
mės - tai būti išgelbėtam nuo visokio blogio ir nelaimių, 
kurias ši nuodėmė užtraukė mums. Todėl Šventajame Raš- 
te nuodėmių atleidimas ir išganymas nuo mirties ir nelai- 
mių yra tas pats dalykas, kaip tai matyti iš mūsų Išgany- 
tojo žodžių, kai jis išgydė paralyžiuotą žmogų, tardamas: 
Nenusimink, sūnau, tavo nuodėmės atleistos! (Mt 9,2), ir ži- 
nodamas, kad Šventojo Rašto aiškintojai laiko piktžodžia- 
vimu tai, kad žmogus imasi ir tariasi galįs atleisti nuodė- 
mes, juos paklausė: Kas gi lengviau — ar pasakyti: „Tavo 
nuodėmės atleistos“, ar liepti: „Kelkis ir vaikščiok!”? (Mt 9,5) - 
tuo parodydamas, kad norint išgelbėti ligonį, pasakyti ta- 
vo nuodėmes atleistos ar kelkis ir vaikščiok, yra tas pats, ir 
kad jis pavartojo šį pasakymą vien todėl, jog parodytų, 
kad turi galią atleisti nuodėmes. Be to, akivaizdu ir pro- 
tui, kad jeigu mirtis ir nelaimės buvo bausmės už nuodė- 
mę, tai išlaisvinimas iš nuodėmės taip pat turi būti ir 
išlaisvinimas iš mirties ir nelaimių bei vargų, t. y. abso- 
liutus išganymas, kurį įgys tikintieji po Paskutinio teismo 
dienos Jėzaus Kristaus galia ir malone, kuris dėl to ir 
vadinamas mūsų IŠGANYTOJU. 

Kalbant apie dalinius išganymus, pavyzdžiui: kaip gy- 
vas Viešpats, Izraelio gelbėtojas (1 Sam 14,39), t. y. nuo jo 
laikinų priešų; Tu, mano išganytojau, gelbsti mane nuo smurto 
(2 Sam 22,3); Viešpats davė Izraeliui gelbėtoją, ir jie išsivadavo 
iš Aramo (2 Kar 13,5) ir panašiai, man nereikia nieko apie 

juos sakyti, nes čia nėra jokio sunkumo ir niekas nesuin- 
teresuotas iškreiptai aiškinti tokio pobūdžio tekstus. 

Amžinojo išganymo vieta. Tačiau dėl visuotinio išga- 
nymo, kadangi jis turi būti Dangaus karalystėje, iškyla 
didelių sunkumų nustatant jos vietą. Viena vertus, kara- 
lystė, kuri yra Žmonių nustatyta valdžia, kad nuolatos gin- 
tų nuo priešų ir skurdo, tarsi sako, kad šis išganymas 
turėtų būti žemėje. Išganymu mums skelbiamas šlovin- 
gas mūsų karaliaus viešpatavimas, įgytas pergale, o ne 
apsisaugojimas pabėgant, todėl ten, kur mes laukiame iš- 
ganymo, turime laukti ir triumfo, o dar prieš triumfą — 
pergalės, o prieš pergalę - kautynių, o jų negalima būtų 
pagrįstai tikėtis danguje. Tačiau nors ir labai geras būtų 
šis įrodymas, aš nepasitikėsiu juo tol, kol nepateiksiu jo 
naudai visiškai akivaizdžių vietų iš Šventojo Rašto. Išga- 
nymo padėtis plačiai aprašyta Izaijo pranašystėje. 

Pažvelk į Sioną, mūsų švenčių miestą! Temato tavo akys Je- 
ruzalę kaip saugią buveinę, nejudamą palapinę, kurios nei kuolai 
niekada nebus išrauti, nei nė viena virvė nenutrūks. 

Tai ten Viešpats mūsų bus Galingasis! Tai sritis upių ir 
plačių tekmių, joks irklinis laivas jomis nesiiria, nei didingi 
laivai neskleidžia burių. 

Jų laivavirvės išsivijusios neišlaiko stiebo, todėl negali burių 
pakelti. 

Taip! Viešpats mūsų teisėjas ir mūsų įstatymų davėjas, Vieš- 
pats mūsų karalius, — ir jis mus išvaduos. 

Tuomet net aklieji dalysis turtingą laimikį, net šlubiai pasiplėš 
grobio. 

Nebus ten žmogaus, kuris sakytų: „Aš ligotas!“ Žmonėms, 
kurie ten gyvena, kaltė bus atleista (Iz 33,20-24). 

Šiais žodžiais nurodyta vieta, iš kur prasidės išgany- 
mas: Jeruzalė, saugi buveinė; jos amžinybė: nejudoma palapinė 
ir t. t., jos išganytojas — Viešpats, jų teisėjas, jų įstatymų 
leidėjas, jų karalius, jis mus išgelbės; išganymas - Viešpats, 

tarsi sritis upių ir plačių tėkmių ir t. t., jų priešų būklė: jų 
laivavirvės išsivijusios neišlaiko stiebo, šlubiai pasiplėš grobio; 
Išganytųjų padėtis: nebus ten žmogaus, kuris sakytų: „Aš 
ligotas!” ir pagaliau visa tai užbaigia ir aprėpia nuodėmės 
atleidimas: žmonėms, kurie ten gyvena, kaltė bus atleista. Iš 
šių citatų akivaizdu, kad išganymas žemėje bus tada, kai 
Dievas, vėl atėjus Kristui, viešpataus Jeruzalėje, o iš Jeru- 
zalės prasidės pagonių, kurie bus priimti į Dievo karalys- 
tę, išganymas, kaip dar išraiškingiau šitai skelbia tas pats 
pranašas: Ir iš visų tautų jie (t. y. pagonys, kurie turėjo 
kokį nors žydą nelaisvėje) pargabens jūsų brolius kaip atnašą 
Viešpačiui ant arklių ir vežimais, neštuvais, ant mulų ir 
kupranugarių. Atgabens juos į Jeruzalę, mano šventąjį kalną, — 
sako Viešpats, — kaip izraeliečiai neša savo atnašą švariuose 
induose. Kai kuriuos iš jų padarysiu kunigais ir levitais, - sako 
Viešpats (Iz 66,20-21). Akivaizdu, kad pagrindinė Dievo 
karalystės sostinė, iš kur prasidės mūsų, kurie buvome 
pagonys, išganymas, bus Jeruzalė. Tą patį patvirtina ir 
mūsų Išganytojas kalbėdamasis su samariete apie vietą, 
kurioje garbinamas Dievas; jis sako jai, kad samariečiai 
garbina tai, ko jie nepažįsta, o žydai garbina, ką pažįsta, 
nes išganymas ateina iš žydų (Jn 4,22), (judaeis, t. y. praside- 
da iš žydų), tarsi norėtų pasakyti: jūs garbinate Dievą, bet 
nežinote, per ką jis jus išgelbės; mes gi garbiname, Žino- 
dami, kad tai jis padarys per vieną iš Judo giminės, o ne 
samarietį. Todėl ir moteris jam atsakė atitinkamai: Aš ži- 
nau, jog netrukus ateis Mesijas. Todėl tai, ką sako mūsų 
Išganytojas: Išganymas ateina iš žydų, yra tas pats, ką sako 
apaštalas Paulius: Evangelija yra Dievo galybė išgelbėti kiek- 
vienam tikinčiajam, pirma žydui, paskui graikui. Joje apsireiš- 
kia Dievo teisumas iš tikėjimo į tikėjimą (Rom 1,16-17); iš 
žydo tikėjimo į pagonio tikėjimą. Panašiai pranašas Joe- 
lis, aprašydamas Paskutinio teismo dieną, sako, kad 

Dievas parodys danguje ir žemėje nuostabių ženklų - krau- 
Ją, ugnį ir dūmų stulpus. Saulė bus paversta tamsa o mėnulis — 
krauju prieš ateinant didingajai ir baisiajai Viešpaties dienai 
(J! 3,3—4), ir priduria: tuomet, kas tik šauksis Viešpaties var- 
do, bus išgelbėtas, nes Siono kalne ir Jeruzalėje bus likutis (3,5). 
Ir Abdijas sako tą patį: Siono kalne prisiglaus išlikusieji, ir 
kalnas bus šventas; Jokūbo namai iškraustys tuos, kurie buvo 
juos iškraustę (Abd 1,17), t. y. pagonių valdas, kurias jis 
smulkiau išvardija kitose eilutėse: Esavo kalnus, filistiečių 
žemę, Efraimo, Samarijos, Gileado laukus ir pietų miestus, ir 
baigia šiais žodžiais: ir karalystė bus Viešpaties! Visos šios 
vietos yra apie išganymą ir Dievo karalystę po Paskutinio 
teismo dienos žemėje. Kita vertus, aš neradau jokio teks- 
to, kuriuo bent kiek tikėtinai galima būtų remtis, įrodinė- 
jant tai, kad šventieji įžengia į dangų, t. y. į kokį nors 
coelum empyreum, ar kokią kitą dangaus sferą, išskyrus 
nebent tai, kad tai yra vadinama Dangaus karalyste, o 
taip vadinama gali būti todėl, kad Dievas buvo žydų ka- 
ralius ir valdė juos įsakymais, siunčiamais Mozei per an- 
gelus iš dangaus; žydams ėmus maištauti, jis pasiuntė 
savo Sūnų iš dangaus, kad jis vėl padarytų juos paklus- 
nius, ir pasiųs jį iš ten vėl, kad jis valdytų ir juos, ir visus 
kitus ištikimus žmones nuo Paskutinio teismo dienos per 
amžius; arba gali būti taip vadinama ir dėl to, kad mūsų 
didžiojo karaliaus sostas yra danguje, o žemė yra vien jo 
papėdė. Tačiau, kad Dievo pavaldiniai turėtų kokią nors 
vietą taip aukštai, kaip yra jo sostas, ar aukščiau nei jo 
papėdė, atrodo, yra nesuderinama su karaliaus prakilnu- 
mu ir tam aš negaliu rasti jokio akivaizdaus teksto Šven- 
tajame Rašte. 

Būsimasis pasaulis. Iš to, kas buvo pasakyta apie Die- 
vo karalystę ir išganymą, nesunku suvokti, kas turima 
omeny, kai rašoma BŪSIMASIS PASAULIS. Šventajame Rašte 
vra minimi trys pasauliai: senasis pasaulis, dabartinis pasau- 

lis ir būsimasis pasaulis. Apie pirmąjį šv. Petras sako: Jis 
nepagailėjo senojo pasaulio, tik išsaugojo tiesumo šauklį Nojų 
ir dar septynetą, kai siuntė bedievių pasauliui tvaną (2 Pt 2,5) 
ir t. t. Taigi pirmasis pasaulis buvo nuo Adomo iki pasau- 
linio tvano. Apie dabartinį pasaulį mūsų Išganytojas sa- 
ko: Mano karalystė ne iš šio pasaulio (Jn 18,36). Juk jis atėjo 
tik tam, kad parodytų Žmonėms išganymo kelią ir atnau- 
jintų savo mokslu savo Tėvo karalystę. Apie būsimąjį pa- 
saulį šv. Petras sako: Pagal jo pažadą mes laukiame naujo 
dangaus ir naujos žemės (2 Pt 3,13). Tai tas PASAULIS, į kurį 
Kristus, nužengdamas iš dangaus debesyse su didžia ga- 
lia ir šlove, pasiųs savo angelus ir iš visų keturių pasaulio 
šalių ir atkampiausių žemės kampelių surinks draugėn 
savo išrinktuosius ir nuo tol valdys juos savo Tėvui vieš- 
pataujant per amžių amžius. 

Atpirkimas. Nusidėjėlio išganymas numato prieš tai 
esantį ATPIRKIMĄ, nes tas, kuris yra padaręs nuodėmę, 
privalo už tą nuodėmę patirti bausmę ir turi sumokėti jis 
ar kas nors kitas už jį tokią išpirką, kokios reikalaus tas, 
kuris buvo jo nuskriaustas ir kuris turi jį savo valdžioje. 
Kadangi čia nuskriaustas asmuo yra Visagalis Dievas, ku- 
rio valdžioje ir galioje yra visi daiktai, todėl, norint gauti 
išganymą, reikia sumokėti išpirką, kurios teiksis pareika- 
lauti Dievas. Ši išpirka nėra nuodėmės apmokėjimas, ly- 
giavertis skriaudai, nes to niekada negali padaryti nei pats 
nusidėjėlis, nei joks teisingas žmogus už jį. Padarytą ki- 
tam žalą žmogus gali atlyginti sugrąžinęs jam tai, ką šis 
prarado, arba atlygindamas nuostolius, tačiau nuodėmė 
negali būti panaikinta atlyginimu, nes tai reikštų duoti 
laisvę nusidėti, už tai atsilyginant daiktu. Tačiau nuodė- 
mės gali būti atleistos atgailaujančiajam arba dovanai, ar- 
ba už tokią bausmę, kurią Dievas panorės priimti. Tai, ką 
Dievas dažniausiai priimdavo Senajame Testamente, bu- 
vo kokia nors auka ar aukojimas. Atleisti nuodėmę nėra 

neteisingumo aktas, nors prieš tai ir buvo skirta nustatyta 
bausmė. Net ir tarp Žmonių, nors gėrio pažadas įpareigo- 
ja Žadėtoją, grasinimai, t. y. blogio pažadai, žadančiojo 
neįpareigoja; dar mažiau jie įpareigoja Dievą, kuris bega- 
liniai gailestingesnis už žmones. Todėl mūsų Išganytojas 
Kristus tam, kad mus atpirktų, ne ta prasme atlygino už 
žmonių nuodėmes, kad jo mirtis pati savaime galėtų pa- 
daryti Dievo vykdomą nusidėjėlių baudimą amžinąja mir- 
timi neteisingą, o ta, kad atėjęs pirmą kartą paaukojo tą 
savo paties auką, kurios jam antrą kartą atėjus, Dievas 
panorės pareikalauti už išganymą, tų žmonių, kurie lai- 
kotarpiu tarp šių dviejų atėjimų atgailauja ir tiki juo. Ir 
nors šis mūsų atpirkimo aktas ne visada Šventajame Rašte 
yra vadinamas auka ar aukojimu, o kartais vadinamas kai- 
na, tačiau kainos mes neturime suprasti kaip kokio nors 
dalyko, už kurį jis iš savo įžeisto Tėvo galėtų reikalauti 
sau teisės mums atleisti, o tą kainą, kurios Dievas Tėvas, 
būdamas gailestingas, teikėsi pareikalauti. 


Trisdešimt devintas skyrius 


APIE ŽODŽIO BAŽNYČIA REIKŠMĘ 
ŠVENTAJAME RAŠTE 


Bažnyčia - Viešpaties namai. Žodis bažnyčia (ecclesia) 
Šventojo Rašto knygose reiškia skirtingus dalykus. Kar- 
tais (nors ir nedažnai) ja vadinami Dievo namai, t. y. šven- 
tykla, kurioje krikščionys susirinkdavo viešai atlikti savo 
šventų pareigų: moterys tegul bažnyčiose tyli (1 Kor 14,34), 
bet čia šis Žodis pavartotas metaforiškai pažymėti ten su- 
sirinkusiai bendruomenei ir nuo tol buvo imta jį taikyti 
pačiam pastatui, norint atskirti krikščionių šventyklas nuo 
stabmeldžių. Jeruzalės šventykla buvo Dievo namai ir mal- 
dos namai; tad kiekvienas pastatas, krikščionių skirtas 
Kristui garbinti, yra Kristaus namai; graikų tėvai tokį pasta- 

tą vadino xvpiaxn Viešpaties namais, ir iš čia mūsų kalboje 
ji buvo pradėta vadinti kirke (kirk) ir bažnyčia (church). 

Ką is tikrųjų reiškia „ecclesia“. Bažnyčia (kai šis žodis 
vartojamas ne namui pavadinti) reiškia tą patį, ką ecclesia 
reiškė graikų valstybėse, t. y. piliečių susirinkimą, ar kon- 
gregaciją, sušauktą išklausyti jiems skirtai pareigūno kal- 
bai, ir toks susirinkimas Romos valstybėje buvo vadina- 
mas concio, o tas, kuris kalbėdavo, buvo vadinamas 
ecclesiastes ir concionator. Jei tokį susirinkimą sušaukdavo 
teisėta valdžia, jis būdavo ecclesia legitima, teisėta bažnyčia, 
čvvouos ExxAnoia (Apd 19,39). Tačiau, jei susirinkdavo 
susijaudinę triukšmingi ir maištingi piliečiai, tuomet bū- 
davo sumišusi bažnyčia — EXXANOIA OVYXEYVUHEVN. 

Kartais bažnyčia pavadinami Žmonės, turintys teisę da- 
lyvauti susirinkime, nors iš tikrųjų ir nėra susirinkę, t. y. 
visumai krikščionių, nesvarbu, kur jie būtų pasklidę; kaip 
sakoma, kad Saulius stengėsi išnaikinti Bažnyčią (Apd 8,3), 
ir šia prasme sakoma, kad Kristus yra Bažnyčios galva. 
Kartais žodis bažnyčia taikomas tik tam tikrai krikščionių 
daliai, pvz.: Pasveikinkite... jos namuose susirenkančią ben- 
druomenę (Kol 4,15); kartais pažymėti vien išrinktiesiems: 
kad padarytų sau garbingą Bažnyčią, neturinčią jokios dėmės, 
nei raukšlės, nei nieko tokio, bet šventą ir nesuteptą (Ef 5,27); 
čia turima omenyje triumfuojanti Bažnyčia, arba būsimoji 
Bažnyčia. Kartais šis žodis reiškia krikščionybės išpažin- 
tojų susirinkimą, nesvarbu, ar jų išpažinimas yra nuošir- 
dus ar apsimestas, kaip šitai reikia suprasti, kai sakoma: 
pranešk Bažnyčiai. O jei nepaklus nė Bažnyčiai, tebūnie jis tau 
kaip pagonis ir muitininkas (Mt 18,17). 

Kokia prasme bažnyčia yra vienas asmuo. Tik šia pas- 
kutine prasme galima kalbėti apie bažnyčią kaip vieną as- 
menį, t. y. galima pasakyti, kad ji turi galią norėti, pa- 
skelbti, įsakinėti, reikalauti jai paklusti, leisti įstatymus ar 

atlikti kokį nors kitą veiksmą. Juk be teisėto susirinkimo 
įgaliojimų kiekvienas veiksmas, atliktas žmonių sambū- 
rio, yra individualus kiekvieno jame dalyvavusio ir prisi- 
dėjusio prie jo įvykdymo Žmogaus veiksmas, o ne visų jų 
kaip visumos, kaip vieno kūno, veiksmas; ir juo labiau tai 
nėra tame sambūryje nedalyvavusių Žmonių ar dalyva- 
vusių, tačiau nenorėjusių, kad jis būtų įvykdytas, 
veiksmas. 

Bažnyčios apibrėžimas. Šia prasme aš apibrėžiu BAŽ- 
NYČIĄ kaip bendriją žmonių, išpažįstančių krikščionių religi- 
ją, suvienytų vieno suvereno asmenų, kurio įsakymu jie privalo 
susirinkti ir be kurio įgaliojimo jie neprivalo susirinkti. Ka- 
dangi visose valstybėse susirinkimas, kuris neturi pilieti- 
nės valdžios leidimo, yra neteisėtas, tai ir ta bažnyčia, 
kuri susirinko kurioje nors valstybėje, uždraudusioje jos 
susirinkimą, yra neteisėtas susirinkimas. 

Krikščionių valstybė ir bažnyčia yra tas pats. Iš čia 
išplaukia ir tai, kad čia, žemėje, nėra tokios visuotinės 
bažnyčios, kurios klausyti privalėtų visi krikščionys, nes 
nėra jokios valdžios žemėje, kuriai pavaldžios būtų visos 
valstybės. Krikščionių yra daugelio įvairių valdovų ir vals- 
tybių valdose, tačiau kiekvienas iš jų yra pavaldinys tos 
valstybės, kurios narys jis yra, vadinasi, negali paklusti 
kurio nors kito asmens įsakymams. Todėl bažnyčia, kuri 
sugeba įsakinėti, teisti, išteisinti, pasmerkti ar įvykdyti 
kokį nors kitą aktą, yra tas pats, kaip ir pilietinė valstybė, 
sudaryta iš krikščionių, ir vadinama pilietine valstybe, nes 
jos pavaldiniai yra žmonės, ir bažnyčia, nes jos pavaldiniai 
vra krikščionys. Pasaulietinė ir dvasinė valdžia yra tik du 
žodžiai, paleisti į pasaulį, kad žmonėms dvejintųsi akyse 
ir jie nesuprastų, kas yra jų teisėtas suverenas. Tiesa, kad 
teisiųjų kūnai po prisikėlimo bus ne tik dvasiniai, bet ir 
amžini, tačiau šiame gyvenime jie yra grubūs ir yrantys. 

Todėl ir nėra šiame gyvenime jokios kitos valdžios, - nei 
valstybės, nei religijos valdžios, - o vien tik pasaulietinė; 
ir joks pavaldinys negali teisėtai skelbti jokio mokslo, ku- 
rio ir valstybės, ir religijos vadovas draudžia mokyti. Ir 
toks valdovas privalo būti vienas: priešingu atveju kyla 
nesutarimai ir pilietinis karas valstybėje tarp bažnyčios ir 
valstybės, tarp dvasinės ir pasaulietinės valdžios šalininkų, 
tarp teisingumo kardo ir tikėjimo skydo, ir (o tai dar blogiau) 
tokia kova vyksta kiekvieno krikščionio širdyje tarp krikš- 
čionio ir žmogaus. Bažnyčios daktarai vadinami ganytojais, 
jais taip pat vadinami ir pilietiniai suverenai. Bet jeigu 
ganytojai nebus pavaldūs vienas kitam, kad galėtų būti 
vienas vyriausiasis ganytojas, žmonėms bus skelbiamos 
priešingos doktrinos, iš kurių abi gali būti, bet viena bus 
klaidinga. Kas yra šis vyriausiasis ganytojas pagal pri- 
gimtinį įstatymą, jau buvo parodyta, - būtent, tai yra pi- 
lietinis suverenas. O kam šias pareigas paskyrė Šventasis 
Raštas, sužinosime būsimuosiuose skyriuose. 


Keturiasdešimtas skyrius 


APIE DIEVO KARALYSTĖS TEISES, 
VALDANT ABRAOMUI, MOZEI, VYRIAUSIE- 
SIEMS KUNIGAMS IR JUDĖJOS KARALIAMS 


Aukščiausioji Abraomo valdžia. Tikinčiųjų tėvas ir pir- 
masis asmuo Dievo karalystėje, remiantis Sandora, buvo 
Abraomas, nes pirmiausia su juo buvo sudaryta Sandora, 
kuria jis pats ir jo palikuonys įsipareigojo pripažinti Die- 
vo įsakymus ir jų klausyti; ir ne tik tokius, kuriuos jis 
galėjo pažinti (kaip moralės įstatymus) prigimtinio proto 
šviesa, bet ir tokius, kuriuos Dievas ypatingu būdu per- 
davė jam per sapnus ir vizijas. O dėl moralės įstatymų, 
tai jie jau buvo privalomi ir dėl jų nereikėjo sudaryti sutar- 

ties, pažadant Kanaano žemę. Ir nebuvo jokios sutarties, 
kuri būtų galėjusi ką nors pridėti ar sustiprinti tą įparei- 
gojimą, kad visi žmonės iš prigimties privalo klausyti Vi- 
sagalio Dievo. Todėl šia Sandora, sudaryta su Dievu, Ab- 
raomas įsipareigojo laikyti Dievo įsakymu tai, kas Dievo 
vardu jam bus įsakyta per sapną ar regėjimą, ir perduoti 
tai savo šeimai ir palenkti ją to įsakymo laikytis. 

Tik vienintelis Abraomas turėjo galią nustatyti savo 
tautos religiją. Šioje Dievo sutartyje su Abraomu mes ran- 
dame tris punktus, labai svarbius dėl Dievo tautos valdy- 
mo. Pirmiausia, sudarydamas šią Sandorą, Dievas kalbė- 
jo vien Abraomui, todėl jos nesudarė nė su vienu jo šeimos 
nariu ar su palikuonimis, nes jų valios (o valia yra visų 
susitarimų esmė) dar prieš sutartį jau buvo įtrauktos į 
Abraomo valią, tad buvo laikoma, kad jis turi teisėtą ga- 
lią priversti juos įvykdyti visa tai, ką jis už juos įsiparei- 
gojo. Dėl to Dievas sako: visos žemės tautos ras jame palai- 
minimą. Juk išrinkau jį, kad galėtų pamokyti savo ir savo būsimą 
šeimą laikytisViešpaties kelio (Pr 18,18-19). Iš čia galima pa- 
daryti pirmą išvadą, kad tie, kuriems Dievas nekalbėjo 
tiesiogiai, turi gauti pozityvius Dievo įsakymus iš savo 
suvereno, panašiai kaip Abraomo šeima ir palikuonys gau- 
davo juos iš Abraomo, savo tėvo, pono ir pilietinio suve- 
reno. Vadinasi, kiekvienoje valstybėje tie, kuriems nebu- 
vo antgamtiškai apreikšta daryti priešingai, privalo 
paklusti savo pačių suvereno įsakymams dėl išorinių 
veiksmų ir religijos išpažinimo. O žmonių vidinės mintys 
ir tikėjimas, kurių Žmogiškieji valdovai negali Žinoti (nes 
tik vienas Dievas pažįsta žmogaus širdį), nėra sąmoningi, 
priklausomi nuo įstatymų, jie kyla iš neišreiškiamos Die- 
vo valios ir galios, vadinasi, nėra įpareigojantys. 

Niekas negali prieštarauti Abraomo religijai vadovau- 
damasis dvasios įkvėpimu. Iš čia išplaukia kita išvada, 

būtent, kad Abraomas turėjo teisę bausti tuos savo paval- 
dinius, kurie, tvirtindami turėję asmeninį regėjimą, dva- 
sios įkvėpimą ar kitą Dievo apreiškimą, būtų palaikę to- 
kią doktriną, kurią Abraomas uždraudė, ar tuos, kurie 
būtų prisišlieję prie taip tvirtinančiojo ir juo sekę; vadina- 
si, ir dabar suverenas turi teisę bausti bet kurį žmogų, 
kuris savo dvasios įkvėpimą priešpriešins įstatymams, nes 
suverenas užima tą pačią vietą valstybėje, kaip Abraomas 
savo šeimoje. 

Abraomas - vienintelis teisėjas ir Dievo žodžių ais- 
kintojas. Iš to paties išplaukia ir trečioji išvada: kaip nie- 
kas, išskyrus Abraomą, šeimoje, taip ir niekas, išskyrus 
suvereną, krikščioniškoje valstybėje negali žinoti, kas yra 
ir kas nėra Dievo žodis, nes Dievas kalbėjo vien tik Ab- 
raomui, ir tik jis vienas galėjo Žinoti, ką pasakė Dievas, ir 
paaiškinti savo šeimai. Todėl ir tie, kurie užima Abraomo 
vietą valstybėje, yra vieninteliai Dievo žodžių aiškintojai. 

Kuo buvo grindžiama Mozės valdžia. Ta pati Sandora 
buvo atnaujinta su Izaoku, vėliau - su Jokūbu, o dar vė- 
liau ji nebuvo atnaujinama, kol izraeliečiai nebuvo išva- 
duoti iš Egipto nelaisvės ir nepriėjo iki Sinajaus kalno; 
tada ji buvo atnaujinta Mozės (kaip jau sakiau prieš tai 35 
skyriuje) tokiu būdu, kad izraeliečiai nuo to laiko tapo 
ypatinga Dievo karalyste, kurios vietininkas buvo Mozė, 
kol gyveno, o po jo šios pareigos perėjo Aaronui ir jo 
palikuonims, kad visuomet būtų Dievui kunigiška kara- 
lyste. 

Šia sutartimi buvo įgyta karalystė Dievui. Bet kadangi 
Mozė neturėjo jokio įgaliojimo valdyti izraeliečius kaip 
Abraomo teisės perėmėjas, nes jis negalėjo pretenduoti į 
ją kaip paveldėtojas, todėl dar nematyti, kad Izraelio tau- 
ta būtų privalėjusi jį laikyti Dievo vietininku ilgiau nei 
tikėjo, kad su juo kalba Dievas. Todėl jo valdžia (nepai- 
sant Sandoros, kurią izraeliečiai sudarė su Dievu) rėmėsi 

tik ta nuomone, kurią jie turėjo apie jo šventumą ir apie 
tai, kad jis iš tikrųjų tarėsi su Dievu, ir apie jo stebuklų 
teisingumą. Šiai nuomonei pasikeitus, jie nebūtų privalė- 
ję laikyti Dievo įsakymu to, ką Mozė jiems skelbė Dievo 
vardu. Todėl mes turime apsvarstyti, koks buvo kitas pa- 
grindas, kad jie privalėjo jam paklusti. Tai negalėjo būti 
Dievo įsakymas, kuris būtų juos įpareigojęs, nes Dievas 
nekalbėjo jiems tiesiogiai, o tarpininkaujant pačiam Mo- 
zei. Ir jeigu mūsų Išganytojas sako apie save: Jei tik aš pats 
apie save liudyčiau, mano liudijimas nebūtų tikras (Jn 5,31), 
tai dar mažiau turėtų būti pripažintas kaip tikras Mozės 
liudijimas, jeigu jis liudytų apie save, ypač pretenduoda- 
mas į tai, kad jam priklauso Dievo tautos karališkoji val- 
džia. Todėl jo valdžia, kaip ir kitų vadų, turi būti grin- 
džiama tautos sutikimu ir jos pažadu jam paklusti. Taip 
ir buvo: Matydami perkūnijos griausmus ir žaibus, rago gaudesį 
ir kalną dūmuose, visi žmonės buvo baimės apimti, drebėjo ir 
stovėjo atokiai. „Tu mums kalbek, ir mes klausysime, — sakė jie 
Mozei, - tenekalba mums Dievas, kad nenumirtume“ (Iš 20,18). 
Tai buvo jų paklusnumo pažadas, ir tuo jie įsipareigojo 
klausyti visko, ką Mozė perduos jiems kaip Dievo įsa- 
kymą. 

Po Dievo, Mozė buvo žydų suverenas visą savo gyve- 
nimą, tačiau Aaronas turėjo tik kunigystę. Ir nors san- 
dora įsteigė kunigišką karalystę, t. y. karalystę, kurią tu- 
rėjo paveldėti Aaronas, tačiau tai reikia suprasti kaip 
perėmimą po Mozės mirties, nes kiekvienas, kuris valdo 
ir sukuria valdžios pagrindus kaip pirmasis valstybės įkū- 
rėjas (ar tai būtų monarchija, ar aristokratija, ar demokra- 
tija), būtinai turi turėti aukščiausiąją tautos valdžią visą 
laiką, kol jis tai daro. Kad Mozė turėjo tą valdžią visą 
savo gyvenimą, akivaizdžiai patvirtina Šventasis Raštas. 
Pirmiausia, prieš tai cituotoje vietoje, nes tauta pažadėjo 
būti paklusni ne Aaronui, o jam. Antra: Tada Mozei jis 

tarė: „Užkopkite pas Viešpatį tu ir Aaronas, Nadabas bei Abi- 
huvas ir septyniasdešimt Izraelio seniūnų... Vien Mozė teprisi- 
artina prie Viešpaties. Bet kiti nesiartins, nei žmonės lips su 
juo į kalną“ (Iš 24,1-2). Akivaizdu, kad Mozė, kurį vienin- 
telį pasišaukė pas save Dievas (o ne Aaroną, ne kitus 
kunigus, ne septyniasdešimt seniūnų, ne tautą, kuriai bu- 
vo uždrausta prisiartinti), buvo vienintelis, kuris izraelie- 
čiams atstovavo Dievo asmenį, t. y. buvo vienintelis jų 
suverenas po Dievo. Nors toliau ir yra pasakyta: Tada 
Moze ir Aaronas, Nadabas ir Abihuvas ir septyniasdešimt Iz- 
raelio seniūnų užkopė į kalną ir matė Izraelio Dievą. Po jo 
kojomis buvo tarsi safyro asla (Iš 24,9) ir t. t., tačiau tai įvyko 
jau tik po to, kai su Dievu prieš tai buvo Mozė ir atnešė 
tautai žodžius, kuriuos jam pasakė Dievas. Vien jis ėjo 
tautos reikalais, kitiems, kaip jo palydos kilmingiesiems, 
buvo suteikta garbė ir jiems buvo leista, bet nebuvo leista 
tautai, patirti ypatingą malonę, kuri buvo (kaip matyti po 
to kitoje eilutėje) išvysti Dievą ir gyventi. Dievas nepakėlė 
rankos prieš Izraelio tautos vadus; po Dievo regėjimo jie galėjo 
valgyti ir gerti (Iš 24,11), t. y. liko gyvi, bet neatnešė jokio 
įsakymo iš Dievo. Taip pat visur sakoma: Viešpats kalbėjo 
Mozei, tiek visais kitais valdymo klausimais, tiek dėl reli- 
ginių apeigų nustatymo, apie tai rašoma Išėjimo knygos 
25-31 skyriuose ir visose Kunigų knygose. Su Aaronu 
Dievas kalba retai. Aukso veršį, kurį padarė Aaronas, Mo- 
zė įmetė į ugnį. Pagaliau Aarono valdžios klausimą, kai 
Aaronas ir Mirjama maištavo prieš Mozę, pats Dievas iš- 
sprendė Mozės naudai (Sk 12). Taip pat ir ginčą tarp Mo- 
zės ir tautos, kas turi teisę valdyti tautą, kai Korachas, 
Datanas ir Abiramas ir du šimtai penkiasdešimt susirin- 
kimo vadų, sustoję prieš Mozę ir Aaroną tarė: „Per toli 
nuėjote! Juk visa bendrija, visi iki vieno yra šventi ir Viešpats 
yra tarp jų. Tad kodėl keliate save aukščiau už Viešpaties 
bendriją?“ (Sk 16,3) Dievas padarė taip, kad žemė prarijo 

gyvus Korachą, Dataną ir Abiramą su jų žmonomis ir 
vaikais, ir ugnis pasiglemžė tuos du šimtus penkiasde- 
šimt vadų. Todėl ne Aaronas, ne tauta, ne kokia nors 
tautos didžiųjų vadų aristokratija, o tik vienas Mozė tie- 
siai po Dievo turėjo aukščiausiąją valdžią izraeliečiams; ir 
ne vien pilietinio valdymo klausimais, bet ir religijos da- 
lykuose. Kadangi tik Mozė kalbėdavosi su Dievu ir todėl 
vien tik jis galėjo pasakyti tautai, ko Dievas iš jos reika- 
lauja. Nė vienas žmogus, bijodamas mirties, negalėjo iš- 
drįsti prisiartinti prie kalno, kur Dievas kalbėdavosi su 
Moze. Apie visą kalną nustatyk žmonėmis ribas, - sako Vieš- 
pats, - tardamas: „Būkite atsargūs! Nekopkite į kalną, nelieskite 
jo papėdės. Kas tik prisilies prie kalno, turės būti nubaustas 
mirtimi” (Iš 19,12). Ir toliau: „Leiskis žemyn ir įspėk žmones, 
kad nesiveržtų pas Viešpatį jo pamatyti” (Iš 19,21). Iš to ga- 
lime padaryti išvadą, kad kiekvienas, kuris krikščioniš- 
koje valstybėje užima Mozės vietą, yra vienintelis Dievo 
pasiuntinys ir jo įsakymų aiškintojas. Todėl joks žmogus 
neturi, aiškindamas Šventąjį Raštą, peržengti tų ribų, ku- 
rios yra nubrėžtos jo konkretaus suvereno, nes Šventasis 
Raštas, kadangi Dievas dabar kalba per jį, yra Sinajaus 
kalnas, kurio ribos yra įstatymai tų, kurie atstovauja Die- 
vo asmeniui žemėje. Leista skaityti Šventąjį Raštą, regėti 
jame nuostabius Dievo darbus ir mokytis jo bijoti, bet 
aiškinti Šventąjį Raštą, t. y. smalsauti, ką Dievas sako tam, 
kurį jis paskiria valdyti jam viešpataujant ir spręsti, ar jis 
valdo taip, kaip jam įsako Dievas, ar ne, - tai peržengti 
ribas, kurias mums nubrėžė Dievas, ir nepagarbiai žvelg- 
ti į Dievą. 

Visos dvasios buvo pajungtos Mozės dvasiai. Mozės 
laikais nebuvo pranašo ar to, kuris tarėsi esąs pripildytas 
Dievo dvasios, be tų, kuriuos Mozė pripažino ir įgaliojo, 
nes jo laikais buvo septyniasdešimt vyrų, apie kuriuos 
yra pasakyta, kad jie pranašavo iš Dievo dvasios, ir jie 

visi buvo Mozės išrinkti taip, kaip Dievas sakė Mozei: 
„Parink man septyniasdešimt Izraelio seniūnų - vyrų, kuriuos 
laikai žmonių seniūnais ir apskaitininkais“ (Sk 11,16). Jiems 
Dievas suteikė savo dvasios; bet ši dvasia nesiskyrė nuo 
Mozės dvasios, nes yra pasakyta: Tada Viešpats nužengė 
debesyje... paėmė dalį jį gaubusios dvasios ir suteikė jos septy- 
niasdešimčiai seniūnų (Sk 11,25). Tačiau, kaip aš jau paro- 
džiau prieš tai (36-ame skyriuje), dvasia yra suprantama 
kaip protas, taigi šios vietos prasmė yra tik tokia, kad 
Dievas apdovanojo tuos septyniasdešimt vyrų protu, su- 
derinamu su Mozės protu ir jam pajungtu, kad jie galėtų 
pranašauti, t. y. kalbėti tautai Dievo vardu taip, kad, kaip 
Mozės tarnautojai ir jo įgalioti, skelbtų tokį mokslą, kuris 
neprieštarautų paties Mozės mokslui, nes jie buvo tik tar- 
nautojai; ir kai du iš jų pranašavo stovykloje, žmonės ma- 
nė, jog tai yra naujovė ir neteisėtas elgesys, ir kaip pasa- 
kojama to paties skyriaus 27 ir 28 eilutėse, jie buvo tuo 
apkaltinti, ir Jozuė patarė Mozei uždrausti jiems prana- 
šauti, nežinodamas, kad jie pranašavo paties Mozės dva- 
sia. Akivaizdu, kad joks pavaldinys neturėtų pretenduoti 
į pranašavimą ar į dvasios įkvėpimą, prieštaraudamas mo- 
kslui, nustatytam to, kurį Dievas paskyrė į Mozės vietą. 

Po Mozės aukščiausioji valdžia priklausė vyriausia- 
jam kunigui. Kai mirė Aaronas, o netrukus ir Mozė, ka- 
ralystė, būdama kunigiška, Sandoros galia perėjo Aarono 
sūnui Eleazarui, vyriausiajam kunigui. Ir Dievas jį (arti- 
miausiu po savęs) paskelbė suverenu ir tuo pat metu jis 
paskyrė Jozuę jų armijos generolu, nes Dievas apie Jozuę 
aiškiai sako: „Jis remsis kunigu Eleazaru, kuris Urimais ieškos 
nuosprendžio jo labui Viešpaties akivaizdoje. Jo įsakymu jie 
išeis ir jo įsakymu įeis, jis ir drauge su juo visi izraeliečiai — 
visa bendrija“ (Sk 27,21). Todėl aukščiausiąją valdžią skelbti 
karą ir sudaryti taiką turėjo kunigas. Aukščiausioji teis- 
minė valdžia taip pat priklausė vyriausiajam kunigui, nes 

jis saugojo Įstatymų knygą; o kunigai ir levitai buvo vien 
subordinuoti teisėjai civilinėse bylose, kaip tai matyti 
Įst 17,5-10. Dėl Dievo garbinimo būdo nebuvo niekada 
abejota, kad čia vyriausiasis kunigas turėjo aukščiausiąją 
valdžią iki Sauliaus laikų. Todėl pilietinė ir bažnytinė val- 
džia buvo sujungtos drauge paties vyriausiojo kunigo as- 
menyje, — ir taip turėtų būti sujungtos asmenyje kiekvie- 
no, kas tik valdo, remdamasis dieviškąja teise, t. y. 
tiesioginiu Dievo įgaliojimu. 

Apie aukščiausiąją valdžią laikotarpiu nuo Jozuės iki 
Sauliaus. Po Jozuės mirties iki Sauliaus laikų buvęs lai- 
kotarpis Teisėjų knygoje dažnai apibūdinamas taip, kad 
anuo metu Izraelyje nebuvo karaliaus, o kartais priduriama, 
jog kiekvienas žmogus darė tai, kas buvo teisinga jo akimis. Tai 
reikia suprasti taip, kad kur yra pasakyta nebuvo karaliaus, 
turima omeny, kad Izraelyje nebuvo aukščiausiosios valdžios. 
Taip ir buvo, jei pažvelgsime į tokios valdžios veiksmus 
nes po Jozuės ir Eleazaro mirties iškilo kita karta, nepaty- 
rusi nei Viešpaties, nei jo darbų, kuriuos jis buvo padaręs 1z- 
raeliui. Tada izraeliečiai darė, kas nedora Viešpaties akyse ir 
garbino Baalus (Ts 2,10-11). O žydai turėjo tą savybę, kurią 
šv. Paulius apibūdina žodžiais: laukti ženklo ne tik prieš 
tai, kol jie pakluso Mozės valdymui, bet ir po to, kai jie 
įsipareigojo paklusdami jam. Tuo tarpu ženklų ir stebuk- 
lų tikslas iš tikrųjų buvo įteigti tikėjimą, o ne sulaikyti 
žmones, kad jo neatmestų, jeigu jį jau priėmė, nes tam 
žmones įpareigoja prigimtinis įstatymas. Bet jei mes žvelg- 
sime ne į valdžios vykdymą, o į teisę valdyti, tai aukš- 
čiausioji valdžia šiuo požiūriu vis dar priklausė vyriau- 
siajam kunigui. Todėl nors ir labai didelis paklusnumas 
buvo rodytas kuriam nors teisėjui, kuriuos Dievas buvo 
išrinkęs nepaprastu būdu, kad išgelbėtų jo maištingus pa- 
valdinius iš priešo rankų, tuo negalima remtis kaip argu- 
mentu, paneigiančiu tai, jog teisę į aukščiausiąją valdžią 

visais — ir valstybės, ir religijos — klausimais turėjo vy- 
riausiasis kunigas. Ir nei teisėjai, nei pats Samuelis nebu- 
vo įprastai pašaukti valdyti, o buvo tam pašaukti ypatin- 
gai, tad ir izraeliečiai jiems paklusdavo ne iš pareigos, o 
iš pagarbos dėl jiems rodomo Dievo palankumo, pasireiš- 
kiančio jų išmintimi, narsa ar laime. Todėl iki to meto 
teisė reguliuoti valstybės reikalus buvo neatskiriama nuo 
teisės spręsti religijos klausimus. 

Apie Izraelio karalių teises. Po teisėjų atėjo karaliai. 
Kaip anksčiau visa tiek religijos, tiek valstybės reikalų 
valdžia priklausė vyriausiajam kunigui, taip dabar ji visa 
priklausė karaliui. Mat aukščiausioji tautos valdžia, kuri 
anksčiau ne tik dieviškosios valdžios galia, bet ir ypatin- 
ga izraeliečių sutartimi priklausė Dievui ir tiesiogiai jam 
valdant - vyriausiajam kunigui, kaip jo vietininkui žemė- 
je, buvo panaikinta tautos pačiam Dievui sutinkant. Ir kai 
jie tarė Samueliui: „paskirk mums karalių, kad mus valdytų, 
kaip yra visose tautose“ (1 Sam 8,5), jie tuo norėjo pažymėti, 
kad nebenori daugiau būti valdomi įsakymais, kuriuos 
jiems duodavo kunigas Dievo vardu, o nori, kad juos val- 
dytų kas nors, kas jiems įsakinėtų tokiu pat būdu, kaip 
yra valdomos visos kitos tautos; vadinasi, atimdami iš 
vyriausiojo kunigo karališkąją valdžią, jie nuvertė tą ypa- 
tingą Dievo valdžią. Vis dėlto Dievas sutiko su tuo, saky- 
damas Samueliui: „Paklausyk žmonių balso ir visko, ką jie 
tau sako, nes ne tave jie atmetė. Mane, jie atmetė, kad nebūčiau 
jų karalius (1 Sam 8,7). Atstūmus Dievą, kurio suteikta 
teise valdė kunigai, kunigams jau nebuvo palikta jokios 
valdžios, išskyrus vien tą, kurią jiems malonėdavo su- 
teikti karalius, ir ta valdžia būdavo didesnė ar mažesnė, 
nelygu, kokie būdavo karaliai - geri ar blogi. O dėl vals- 
tybės reikalų valdymo, tai akivaizdu, kad jis buvo kara- 
liaus rankose. Juk tame pačiame skyriuje (1 Sam 8,20) iz- 
raeliečiai sako, kad jie bus kaip visos tautos, kad jų karalius 

bus jų teisėjas ir eis jų prieky, ir kariaus jų karus, t. y. jis 
turės visą valdžią ir taikos, ir karo metu. Tai irgi apėmė 
religijos dalykų valdymą, nes tuo metu nebuvo kito Die- 
vo žodžio, kuriuo vadovaujantis būtų vadovaujama reli- 
gijai, o vien Mozės įstatymas, kuris buvo jų pilietinis įsta- 
tymas. Be to, skaitome, kad Saliamonas pašalino Abjatarą 
iš Viešpaties kunigo tarnybos (1 Kar 2,27). Vadinasi, jis turė- 
jo valdžią vyriausiajam kunigui lygiai kaip ir kiekvienam 
kitam pavaldiniui, o tai yra didelis viršenybės religijos 
dalykuose požymis. Taip pat skaitome (3 Kar 6), kad jis 
pašventino šventyklą, kad palaimino tautą ir kad jis pats 
asmeniškai sukūrė tą nuostabią maldą, kuri kalbama šven- 
tinant visas bažnyčias ir maldos namus, o tai kitas didelis 
viršenybės religijos klausimais požymis. Vėlgi skaitome 
(2 Kar 22), kad kilusį klausimą dėl Pakartoto Įstatymo 
knygos, rastos šventykloje, išsprendė ne vyriausiasis ku- 
nigas, o Jošijas pasiuntė ir jį ir kitus, kad dėl jos paklaustų 
pranašės Huldos, - tai yra dar vienas viršenybės prieš 
religiją ženklas. Pagaliau mes skaitome, kad Dovydas pa- 
darė Hašabiją ir jo brolius hebroniečius Izraelio viršinin- 
kais anapus Jordano į vakarus visais Viešpaties ir karaliaus 
tarnybos reikalais (1 Met 26,30). Panašiai jis paskyrė kitus 
hebroniečius rubenų bei gadų ir pusės Manaso giminės (tai 
buvo dalis Izraelio tautos, kuri gyveno už Jordano) virši- 
ninkais viskam, kas siejasi su Dievo ir karaliaus reikalais 
(1 Met 26,32). Ar tai ne visiška valdžia, tiek pasaulietinė, 
tiek dvasinė, kaip šitai vadina tie, kurie ją norėtų padalyti? 
Taigi nuo pirmosios Dievo karalystės įsteigimo iki nelais- 
vės viršenybė religijos klausimais buvo tose pačiose ran- 
kose kaip ir valstybės aukščiausioji valdžia, ir kunigo pa- 
reigos po Sauliaus išrinkimo buvo ne valdančiosios, o 
tarnybinės. 

Viršenybės religijos klausimais praktika karalių lai- 
kais skyrėsi nuo teisės į ją. Nors politinė ir religinė val- 

džios buvo sujungtos pirmiausia vyriausiųjų kunigų, o 
vėliau karalių asmenyje tiek, kiek kalbama apie teisę į ją, 
bet iš tos pačios šventosios istorijos matyti, kad tauta to 
nesuprato, nes jos dauguma, o galbūt ir beveik visa tauta, 
pakankamai tikėjo Mozės šlove arba kunigų pokalbiais 
su Dievu tik tol, kol regėjo didingus stebuklus ar nepa- 
prastus sugebėjimus (o tai lygu stebuklui), ar didelę savo 
valdovų veiklos ir sumanymų sėkmę; vos tik valdovai 
jiems nepatikdavo, jie naudodavosi proga, kaltindami kar- 
tais politiką, o kartais religiją, pakeisti vyriausybę ar tapti 
nepaklusniais taip, kaip jie įsigeisdavo. Iš čia kartkartė- 
mis kildavo pilietiniai neramumai, tautos susipriešinimas 
ir nelaimės. Pavyzdžiui, po Eleazaro ir Jozuės mirties kita 
karta, kuri neregėjo Dievo stebuklų, o buvo palikta savo 
pačios silpnam protui, nežinodama esanti įpareigota ku- 
nigiškos karalystės sutarties, daugiau nebepaisė kunigų 
įsakymų ir Mozės Įstatymų - žmonės darė tai, kas buvo 
teisinga jų pačių akimis; ir pilietiniuose dalykuose jie pa- 
klusdavo tokiems žmonėms, kuriuos kartkartėmis laiky- 
davo galinčiais juos išlaisvinti iš engiančių kaimyninių 
tautų, ir tardavosi ne su Dievu, kaip jie privalėjo daryti, 
o su tokiais vyrais ar moterimis, kurie, jų manymu, buvo 
pranašai, nes numatydavo ateitį; ir nors jų šventovėje buvo 
stabas, bet jeigu jų šventikas būdavo levitas, jie manyda- 
vo, kad meldžiasi Izraelio Dievui. 

Ir vėliau, kai izraeliečiai reikalavo tokio karaliaus kaip 
ir kitų tautų, vis dėlto jie tai darė neketindami atsisakyti 
garbinti Dievą, jų karalių, tik nusivylę Samuelio sūnų tei- 
singumu jie norėjo turėti karalių, kuris būtų sprendęs jų 
pilietinius dalykus ir nebūtų leidę savo karaliui pakeisti 
religijos, kuri, jų manymu, jiems buvo prisakyta Mozės. 
Taigi jie visada turėdavo atsargoje teisingumo ar religinį 
pretekstą, atsisakyti savo paklusnumo, kai tik jie tikėda- 
vosi, kad jiems tai pavyks. Samuelis buvo nepatenkintas 

tauta, kad ji norėjo karaliaus (nes Dievas jau buvo jų ka- 
ralius, ir Samuelis tik iš jo turėjo valdžią), bet kai Saulius 
nepaklausė jo patarimo sunaikinti Agagą, kaip įsakė Die- 
vas, Samuelis patepė kitą karalių, būtent Dovydą, kad šis 
paveldėtų karalystę iš jo palikuonių. Rehabeamas nebuvo 
stabmeldys, bet kai tauta ėmė manyti, kad jis ją engia, šis 
pilietinis motyvas nuvedė nuo jo dešimt giminių pas stab- 
meldį Jeroboamą. Ir apskritai per visą Judo ir Izraelio 
karalių istoriją buvo pranašų, kurie visada kontroliavo 
karalius ir sergėdavo, kad šie nenukryptų nuo religijos, o 
kartais perspėdavo dėl valstybės valdymo klaidų. Pavyz- 
džiui, pranašas Jehuvas priekaištavo Juozapatui, kad šis 
padėjo Izraelio karaliui prieš sirus (2 Met 19,2), o prana- 
šas Izaijas priekaištavo Ezekijui, kad šis parodė savo lo- 
bius Babilono pasiuntiniams. Akivaizdu, kad nors tiek 
valstybės, tiek religinė valdžia priklausė karaliams, ta- 
čiau nė vienas iš jų ja nesinaudojo nekontroliuojami, iš- 
skyrus tuos, kurie naudojosi Žmonių malone dėl savo 
įgimtų gabumų ar dėl juos lydinčios sėkmės. Vadinasi, iš 
anų laikų praktikos negalima pateikti jokio argumento, 
kuris įrodytų, kad aukščiausiosios valdžios teisė dėl reli- 
gijos būtų priklausiusi ne karaliams, nebent manytume, 
kad ji priklausė pranašams; ir iš to, kad Ezekijas, melsda- 
masis Viešpačiui kerubų akivaizdoje, tada negavo iš ten 
atsakymo, o gavo jį tik vėliau iš pranašo Izaijo, darytume 
išvadą, kad Izaijas buvo aukščiausioji bažnyčios galva ar- 
ba dėl to, kad Jošijas kreipėsi į pranašę Huldą patarimo 
dėl Įstatymo knygos, todėl aukščiausiąją valdžią religijos 
klausimais turėjo ne jis pats ir ne vyriausiasis kunigas, o 
pranašė Hulda, - bet taip, man atrodo, nemano joks moks- 
lininkas. 

Po nelaisvės žydai neturėjo savo valstybės. Būdami 
nelaisvėje, žydai apskritai neturėjo valstybės, o iš jos su- 
grįžę, jie, nors ir atnaujino Sandorą su Dievu, tačiau ne- 

davė jokio paklusnumo įžado nei Ezrai, nei kuriam nors 
kitam. Ir vėliau, kai jie atsidūrė graikų valdžioje ir jų re- 
ligija, veikiama graikų papročių, demonologijos, taip pat 
kabalistų!* teorijos, buvo gerokai iškreipta, - dėl šios pai- 
niavos tiek valstybėje, tiek religijoje negalima suprasti, 
kam priklausė aukščiausioji valdžia. Todėl, kiek tai susiję 
su Senuoju Testamentu, mes galime padaryti išvadą, kad 
tas, kas turėjo aukščiausiąją žydų valstybės valdžią, tas 
turėjo ir aukščiausiąją valdžią dėl Dievo garbinimo apei- 
gų ir atstovavo Dievo asmeniui, t. y. Dievo Tėvo asme- 
niui, nors jis ir nebuvo vadinamas Tėvu tol, kol nepasiun- 
tė į pasaulį savo sūnaus Jėzaus Kristaus, kad šis atpirktų 
žmonijos nuodėmes, atvestų žmones į savo Amžinąją ka- 
ralystę, ir jie visi būtų išganyti amžiams. Apie tai kalbė- 
sime kitame skyriuje. 


Keturiasdešimt pirmas skyrius 


APIE MŪSŲ PALAIMINTOJO IŠGANYTOJO 
MISIJĄ 


Trys Kristaus misijos dalys. Šventajame Rašte randa- 
me tris Mesijo misijos dalis. Pirmoji — jis Atpirkėjas, arba 
Išganytojas. Antroji - ganytojas, patarėjas arba mokytojas, t. y. 
Dievo pasiųstas pranašas, kad atverstų tuos, kuriuos Die- 
vas išrinko išganyti. Trečioji — karalius, amžinasis karalius, 
bet savo Tėvo valdžioje, kaip savo laiku buvo Mozė ir 
vyriausieji kunigai. Ir šias tris jo misijos dalis atitinka trys 
laikotarpiai. Dėl mūsų atpirkimo jis darbavosi per savo 
pirmąjį atėjimą, už mūsų nuodėmes save paaukojęs ant 
kryžiaus; jis iš dalies jau tada mus atvertė savo paties 
asmeny, ir iš dalies tuo tikslu darbuojasi dabar per savo 
tarnautojus ir darbuosis toliau, iki vėl ateis. O kai vėl 
ateis, prasidės šlovingasis viešpatavimas jo išrinktiesiems 
ir jis tęsis amžinai. 

Jo, kaip Atpirkėjo, misija. Atpirkėjo, t. y. to, kuris mo- 
ka išpirką už nuodėmę (ši išpirka yra mirtis), misiją sudaro 
tai, kad jis buvo paaukotas ir prisiėmė ant savo galvos 
visas mūsų neteisybes, ir apvalė mus nuo jų taip, kaip to 
reikalavo Dievas. Tai nereiškia, kad vieno, nors ir be nuo- 
dėmės, žmogaus mirtis galėtų pagal griežtas teisingumo 
taisykles atlyginti už visų žmonių nuodėmes, ši mirtis tai 
galėjo padaryti tik Dievo malone, nes jis nustatė už nuo- 
dėmę tokias aukas, kurias jis malonėjo priimti. Senajame 
Įstatyme (kaip galime perskaityti Kunigų knygoje 16) Vieš- 
pats reikalavo, kad kartą per metus tiek kunigai, tiek žmo- 
nės aukotų apsivalomąją auką už viso Izraelio nuodėmes; 
todėl pats Aaronas už save ir kunigus turėjo aukoti veršį, 
o už kitus žmones jis turėjo gauti iš Izraelio sūnų du 
ožiukus, iš kurių vieną turėjo paaukoti, o ant kito, kuris 
buvo atpirkimo ožys, galvos Aaronas turėjo uždėti savo 
rankas ir išpažįstamas visos tautos neteisybes perdėti jas 
ant ožio galvos ir tada specialiai tam parinktam žmogui 
liepti išvesti ožį į dykumą ir ten paleisti, kad jis pabėgtų 
ir nusineštų su savimi visas tautos nuodėmes. Kadangi 
vieno ožio auka buvo pakankama (nes Dievui priimtina) 
kaina išpirkti iš nuodėmių visam Izraeliui, taip ir Mesijo 
mirtis yra pakankama kaina už visos Žmonijos nuodė- 
mes, nes Dievas didesnės nereikalavo. Mūsų Išganytojo 
Kristaus kančios pavaizduotos taip pat aiškiai tarsi Izao- 
ko aukojime ar kuriame nors kitame jo prototipe Senaja- 
me Testamente: Kristus buvo ir aukojamas ožys, ir atpir- 
kimo ožys. Nors buvo žiauriai kankinamas, jis pakluso ir burnos 
nepravėrė. Kaip tyli ėriukas, vedamas pjauti, kaip tyli avis ker- 
pama, taip jis nepratarė nė žodžio (Iz 53,7). Čia jis yra auko- 
jamas ožys. Tačiau jis mūsų negalias prisiėmė, sau užsikrovė 
mūsų skausmus (Iz 53,4). Ir vėl: Viešpats užkrovė jam mūsų 
visų kaltę (Iz 53,6); taigi jis yra atpirkimo ožys. Jis buvo 
atskirtas nuo gyvybės krašto... už mano tautos nuodėmę (53,8). 

Čia vėl jis yra aukojamas ožys. Ir vėl: prisiėmęs bausmę už jų 
kaltes (53,11); čia jis yra atpirkimo ožys. Taigi Dievo Avinė- 
lis yra lygiavertis abiem šiems ožiams: paaukotajam, nes 
mirė, ir pabėgusiajam (atpirkimo) — savo prisikėlimu iš 
mirusių prikeltam reikiamu metu savo Tėvo ir nutolintu 
nuo žmonių buveinės savuoju žengimu į dangų. 
Kristaus karalystė ne iš šio pasaulio. Kadangi tas, ku- 
ris atperka, neturi teisės į atperkamą daiktą iki atpirkimo ir 
išpirkos sumokėjimo, o ši išpirka buvo Atpirkėjo mirtis, 
akivaizdu, kad mūsų Išganytojas (kaip žmogus) nebuvo 
jo atpirktųjų karalius iki tol, kol jis nenumirė kankinio 
mirtimi, t. y. tuo laiku, kai jis įsikūnijęs gyveno Žemėje. 
Aš sakau, kad jis tada faktiškai nebuvo karalius tos sutar- 
ties, Kurią tikintieji sudarė su juo krikšto metu galia; vis 
dėlto, atnaujindami savo sutartį su Dievu per krikštą, jie 
įsipareigojo paklusti jam kaip karaliui, valdomam jo Tė- 
vo, bet kuriuo metu, kai jis panorės imtis valdyti šią ka- 
ralystę. Todėl mūsų Išganytojas pats aiškiai sako: Mano 
karalystė ne iš šio pasaulio (Jn 18,36). Kadangi Šventasis 
Raštas mini tik du pasaulius: tą, kuris yra dabar ir išliks 
iki Paskutinio teismo dienos, dar vadinamos paskutine die- 
na, ir tą, kuris bus po Paskutinio teismo dienos, kai bus 
naujas dangus ir nauja žemė, - Kristaus karalystė prasi- 
dės tik po visuotinio prisikėlimo. Šitaip ir sako mūsų Iš- 
ganytojas: Nes Žmogaus Sūnus ateis savo Tėvo šlovėje su 
savo angelais, ir tuomet jis atlygins kiekvienam pagal jo darbus 
(Mt 16,27). Atlyginti kiekvienam Žmogui pagal jo darbus — 
tai vykdyti karaliaus pareigas, ir tai jis darys tik tada, kai 
ateis savo Tėvo šlovėje su savo angelais. Kai mūsų Išga- 
nytojas sako: „Į Mozės krasę atsisėdo Rašto aiškintojai ir fa- 
riziejai. Todel visa, ką jie liepia, darykite ir laikykitės (Mt 23,2- 
3), jis aiškiai pareiškia, kad tuo laiku karališkąją valdžią 
priskiria ne sau, o jiems. Jis taip daro ir ten, kur sako: „kas 
gi mane skyrė jūsų teisėju ar dalytoju?” (Lk 12,14). Ir: atėjau 

ne teisti pasaulio, bet gelbėti (Jn 12,47). Vis dėlto mūsų Išga- 
nytojas atėjo į šį pasaulį, kad galėtų būti būsimojo pasau- 
lio karalius ir teisėjas, nes jis buvo Mesijas, t. y. Kristus, 
t. y. Dievo pateptasis kunigas ir jo aukščiausiasis prana- 
šas; t. y. jis privalėjo turėti visą tą valdžią, kurią turėjo 
pranašas Mozė ir vyriausieji kunigai, atėję po Mozės, ir 
karaliai, atėję po kunigų. Ir šv. Jonas labai aiškiai sako: Ir 
nieko Tėvas neteisia, bet visą teismą pavedė Sūnui (Jn 5,22). Ir 
tai neprieštarauja kitai vietai: Aš atėjau ne teisti pasaulio, 
nes tai sakoma apie dabartinį pasaulį, o anas pasakymas 
kalba apie pasaulį, kuris ateis; kaip ir ten, kur yra pasa- 
kyta, kad, Kristui atėjus antrą kartą: pasaulio atgimime, kai 
Žmogaus Sūnus sėdės savo šlovės soste, jūs, mano sekėjai, irgi 
sėdėsite dvylikoje sostų, teisdami dvylika Izraelio giminių 
(Mt 19,28). 

Kristaus atėjimo tikslas buvo atnaujinti Dievo kara- 
lystės Sandorą ir įtikinti išrinktuosius, kad ją sudary- 
tų, - tai buvo antroji jo misijos dalis. Kadangi Kristus, 
būdamas žemėje, neturėjo karalystės šiame pasaulyje, tai 
koks gi buvo jo pirmojo atėjimo tikslas? Jo tikslas buvo 
naująja sandora sugrąžinti Dievui karalystę, kuri priklau- 
sė jam pagal Senąją Sandorą ir kurios jis neteko, izraeli- 
ečiams sukilus ir išrinkus Saulių. Kad pasiektų tikslą, jis 
turėjo jiems skelbti, jog jis yra Mesijas, t. y. pranašų jiems 
pažadėtas karalius, ir paaukoti save už nuodėmes tų, ku- 
rie savo tikėjimu jam bus paklusnūs, o jeigu apskritai vi- 
sa tauta jį atmestų, pakviesti jam paklusti tuos, kurie iš 
pagonių juo patikės. Vadinasi, mūsų Išganytojas, būda- 
mas žemėje, turėjo dvi užduotis: vieną - pasiskelbti Kris- 
tumi, o antrą - pamokymais ir stebuklais įtikinti ir pa- 
ruošti žmones gyventi taip, kad būtų verti nemirtingumo, 
kurį įgys tikintieji tuo metu, kai jis ateis savo didybėje ir 
ims valdyti savo Tėvo karalystę. Todėl savo mokymo lai- 
ką jis pats dažnai vadina atgimimu; tačiau iš tikrųjų tai 

nebuvo karalystė ir nebuvo raginimas atsisakyti paklus- 
numo tuo metu buvusios valdžios pareigūnams (nes jis 
liepė klausyti tų, kurie tada sėdėjo Mozės krasėje, ir mo- 
kėti duoklę Ciesoriui), tai buvo tik užstatas Dievo kara- 
lystės, kuri turės ateiti tiems, kuriems Dievas suteikė ma- 
lonę būti jo mokiniais ir juo tikėti. Todėl pamaldieji, kaip 
sakoma, jau yra Malones karalystėje, kaip įvestieji į Dan- 
gaus karalystę. 

Kristaus mokslas neprieštaravo nei tuometiniams Žy- 
dy, nei imperatorių įstatymams. Todėl šiuo laiku Kristus 
nedarė ir nemokė nieko, kad silpnintų pilietines žydų ar 
imperatoriaus teises. Jei kalbėsime apie valstybę, tuomet 
egzistavusią tarp Žydų, tai ir tie, kurie valdė, ir tie, kurie 
buvo valdomi, visi laukė Mesijo ir Dievo karalystės; to jie 
nebūtų galėję daryti, jeigu jų įstatymai būtų draudę atėju- 
siam Mesijui atsiskleisti ir pasiskelbti. Kadangi jis vien 
savo mokslu ir stebuklais norėjo įrodyti, kad yra tas Me- 
sijas, tai ir nedarė nieko, kas prieštarautų jų įstatymams. 
Karalystė, į kurią jis pretendavo, turėjo būti kitame pa- 
saulyje. Jis mokė visus žmones tuo metu paklusti tiems, 
kurie sėdėjo Mozės krasėje. Jis leido jiems mokėti duoklę 
ciesoriui ir atsisakė pats būti teisėju. Kaipgi tada jo žo- 
džiai ar poelgiai galėjo būti maištingi ar skatinti nuversti 
tuometinę pilietinę valdžią? Bet Dievas, nulėmęs jo auką 
tam, kad priverstų savo išrinktuosius vėl jam paklusti, 
kaip jie buvo jam prisiekę savo anksčiau sudaryta sando- 
ra, pasinaudojo jų pykčiu ir nedėkingumu kaip priemo- 
nėmis, kuriomis jis galėtų įvykdyti šį savo sprendimą. 
Kristaus mokslas neprieštaravo ir imperatoriaus įstaty- 
mams. Ir nors pats Pilotas (kad patenkintų žydus) atida- 
vė Kristų nukryžiuoti, tačiau prieš tai jis atvirai pareiškė, 
kad nemato jo kaltės. Ir nuteisimo pagrindu jis užrašė ne 
tai, ko reikalavo žydai, kad jis skelbėsi esąs karalius, o tie- 
siog, kad jis buvo žydų karalius, ir, nepaisydamas jų garsių 

prieštaravimų, atsisakė jį pakeisti, sakydamas: ką parašiau, 
parašiau! 

Trečioji jo misijos dalis - būti išrinktųjų Karaliumi 
savo Tėvo valdžioje. Dėl trečiosios jo misijos dalies, bū- 
tent būti Karaliumi, aš jau parodžiau, kad jo karalystė tu- 
rės ateiti tik po prisikėlimo. Bet tada jis bus karalius ne 
tik kaip Dievas, šia prasme jis jau yra ir visada bus visos 
žemės Karalius savo visagalybės dėka, bet ir specialiai 
savo paties išrinktųjų karalius tos sutarties, kurią jie su- 
darė su juo per savo krikštą, galia. Todėl mūsų Išganyto- 
jas sako, kad jo apaštalai sėdės dvylikoje sostų, teisdami 
dvylika Izraelio giminių, kai Žmogaus Sūnus sėdės savo šlo- 
vės soste (Mt 19,28); tuo jis nurodė, kad tada jis karaliaus 
būdamas žmogiškos prigimties: Juk Žmogaus Sūnus ateis 
savo Tėvo šlovėje su savo angelais, ir tuomet jis atlygins kiek- 
vienam pagal jo darbus (Mt 16,27). Tą patį galime skaityti ir 
Evangelijoje pagal Morkų (13,26 ir 14,26) ir dar aiškiau 
Evangelijoje pagal Luką (22,29-30): todėl aš jums skiriu val- 
dyti karalystę, kaip ir man yra ją skyręs Tėvas. Mano karalys- 
teje jūs valgysite ir gersite už mano stalo ir sėdėsite sostuose, 
teisdami dvylika Izraelio giminių. Akivaizdu, kad Kristaus 
karalystė, jam skirta jo Tėvo, neateis anksčiau nei Žmo- 
gaus Sūnus ateis šlovėje ir padarys savo apaštalus dvyli- 
kos Izraelio giminių teisėjais. Tačiau kas nors gali pa- 
klausti: žinant, kad Dangaus karalystėje nebus vedybų, 
tai ar žmonės tada valgys ir gers, koks valgymas čia tu- 
rimas omeny? Tai paaiškina mūsų Išganytojas, sakyda- 
mas: Plušėkite ne dėl žūvančio maisto, bet dėl išliekančio am- 
žinajam gyvenimui! Jo duos jums Žmogaus Sūnus (Jn 6,27). 
Vadinasi, valgymas prie Kristaus stalo suprantamas, kaip 
valgymas nuo gyvybės medžio, t. y. džiaugimasis nemir- 
tingumu Žmogaus Sūnaus karalystėje. Iš šių ir daugelio 
kitų vietų akivaizdu, kad mūsų Išganytojo karalystė bus 
jo įgyvendinta jam esant žmogiškos prigimties. 

Kristaus valdžia Dievo karalystėje yra pavaldi jo Tėvo 
valdžiai. Be to, tada jis bus Karalius tik kaip pavaldus 
Dievui Tėvui ar kaip jo vietininkas, kaip buvo Mozė dy- 
kumoje; ir kaip vyriausieji kunigai iki Sauliaus valdymo; 
ir kaip po jo buvę karaliai. Kadangi viena iš pranašysčių 
apie Kristų buvo tokia, kad jis savo misija bus panašus į 
Mozę: Išugdysiu jiems pranašą, - sako Viešpats, - kaip tave 
iš jų giminių ir įdėsiu savo žodžius į pranašo lūpas (Įst 18,18). 
Ir šis panašumas į Mozę taip pat matomas iš paties mūsų 
Išganytojo veiksmų, kai jis gyveno žemėje, nes kaip Mozė 
išrinko dvylika giminių vadų, kad jie vadovautų jo val- 
džioje, taip ir mūsų Išganytojas pasirinko dvylika apašta- 
lų, kurie sėdės dvylikoje sostų ir teis dvylika Izraelio gi- 
minių. Ir kaip Mozė įgaliojo septynias dešimtis seniūnų, 
kad šie priimtų Dievo dvasią ir pranašautų tautai, t. v. 
(kaip jau sakiau anksčiau) kalbėtų jai Dievo vardu, taip ir 
mūsų Išganytojas paskyrė septyniasdešimt mokinių, kad 
šie skelbtų visoms tautoms jo karalystę ir išganymą. Ir 
panašiai kaip Mozei buvo pasiskųsta dėl tų septyniasde- 
šimt, kurie pranašavo Izraelio stovykloje, ir jis juos ištei- 
sino, nes jie tai darė, būdami jam pavaldūs, taip ir mūsų 
Išganytojas, kai šv. Jonas jam pasiskundė vienu žmogu- 
mi, kuris jo vardu išvarąs velnius, šį Žmogų išteisino, saky- 
damas: „Nedrauskite! Kas ne prieš jus, tas už jus!“ (Lk 9,50). 

Be to, mūsų Išganytojas panašus į Mozę sakramentų 
Įsteigimu, tiek įleidimo į Dievo karalystę, tiek ir priminimo 
apie jo išrinktųjų išlaisvinimą iš jų vargingos padėties. 
Kaip Izraelio vaikų sakramentas apie jų priėmimą į Die- 
vo karalystę iki Mozės buvo apipjaustymo apeiga, kurios 
buvo atsisakyta dykumoje, bet kuri vėl buvo atgaivinta, 
vos tik žydai įžengė į Pažadėtąją Žemę, taip pat ir žydai 
iki mūsų Išganytojo atėjimo turėjo krikšto apeigą, t. y. api- 
plovimą vandeniu visų tų, kurie, būdami pagonys, pri- 

imdavo Izraelio Dievą. Šią apeigą šv. Jonas Krikštytojas 
atlikdavo priimdamas visus tuos, kurie pripažino Kristų, 
kurį jis skelbė jau atėjusį į pasaulį, o mūsų Išganytojas 
nustatė krikštą kaip sakramentą, kurį turėjo priimti visi, 
jį įtikėję. Dėl kokios priežasties krikšto apeiga atsirado 
pirmą kartą, Šventajame Rašte tiesiogiai nepasakyta; ta- 
čiau pagrįstai galima manyti, kad tai buvo Mozės įstaty- 
mo dėl raupsuotųjų mėgdžiojimas; pagal tą įstatymą raup- 
suotasis turėjo būti laikomas už Izraelio stovyklos ribų 
tam tikrą laiką; praėjus tam laikui ir kunigui nusprendus, 
kad jis yra švarus, jis galėjo būti įleistas į stovyklą po 
iškilmingo apiplovimo. Todėl ši apeiga gali būti apiplovi- 
mo krikštijant pavyzdys, - taip žmonės, tikėjimu išgydyti 
nuo nuodėmės raupsų, yra priimami į bažnyčią po iškil- 
mingo krikšto apeigų. Yra dar kita prielaida, grindžiama 
pagonių apeigomis, atliekamomis vienu retai pasitaikan- 
čiu atveju, būtent, kai žmogus, kuris buvo laikomas mi- 
rusiu, atsitiktinai pasveikdavo, kiti žmonės bijodavo su 
juo bendrauti, panašiai kaip jie būtų baiminęsi bendrauti 
su vaiduokliu, kol tariamas numirėlis vėl nebūtų priim- 
tas į žmonių bendruomenę atlikus apiplovimo apeigas; 
šitaip vos gimę vaikai būdavo apiplaunami, kad neliktų 
gimdymo nešvarumų, ir tai buvo tarsi gimimas iš naujo. 
Visai tikėtina, kad ši apeiga, kuri graikams buvo žinoma 
tuo metu, kai Judėją valdė Aleksandras ir jo perėmėjai 
graikai, galėjo įsiskverbti ir į žydų religiją. Kadangi sunku 
patikėti, jog mūsų Išganytojas būtų palaikęs pagonišką 
apeigą, tai galima spėti, kad ji kilo iš teisinės sirgusiųjų 
raupsais apiplovimo procedūros. O dėl kito sakramen- 
to - Velykų avinėlio valgymo, - tai jį aiškiai mėgdžioja Pas- 
kutinės vakarienės sakramentas, kai duonos laužymas ir 
vyno pylimas primena mūsų išlaisvinimą iš nuodėmės 
nelaimės per Kristaus kančią, lygiai kaip Velykų avinėlio 
valgymas priminė žydų išlaisvinimą iš Egipto nelaisvės. 

Kadangi Mozės valdžia buvo tik pavaldi, o jis - tik Dievo 
įgaliotinis, tai iš to išplaukia, kad Kristus, kurio, kaip žmo- 
gaus, valdžia buvo panaši į Mozės, buvo tik pavaldus 
savo Tėvui. Tai dar aiškiau matyti iš to, kaip jis moko 
mus melstis: Teve mūsų, teateinie tavo karalystė, ir nes tavo 
yra karalystė, valdžia ir šlovė, ir tuo, kad yra pasakyta: Jis 
ateis savo Tevo šlovėje, ir tuo, ką sako šv. Paulius: paskui bus 
galas, kai jis perduos karalystę Dievui Tėvui (1 Kor 15,24), ir 
daugelyje kitų kuo aiškiausių vietų. 

Tas pats Dievas yra asmuo, atstovaujamas Mozės ir 
Kristaus. Todėl mūsų Išganytojas tiek mokydamas, tiek 
ir valdydamas, atstovauja (kaip tai darė ir Mozė) Dievo 
asmeniui; ir tik nuo to laiko, bet ne prieš tai, Dievas yra 
vadinamas Tėvu, ir būdamas ta pati substancija, yra vie- 
nas asmuo, kai jam atstovauja Mozė, ir kitas asmuo, kai 
jam atstovauja jo Sūnus Kristus, nes asmuo yra susijęs su 
atstovu, vadinasi, esant atstovų daugybei, yra asmenų dau- 
gybė, nors ir vienos substancijos. 


Keturiasdešimt antras skyrius 


APIE BAŽNYTINĘ VALDŽIĄ 


Kad suprastume, kas yra BAŽNYTINĖ VALDŽIA ir kam ji 
priklauso, turime skirti laiką nuo mūsų Išganytojo dan- 
gun žengimo į dvi dalis: vieną — iki karalių ir Žmonių, 
kuriems suteikta aukščiausioji pilietinė valdžia, atsiverti- 
mo, kitą — po jų atsivertimo. Mat praėjo daug laiko po 
įžengimo į dangų, kol karaliai ar pilietiniai suverenai pri- 
ėmė krikščionių religiją ir leido ją viešai skelbti. 

Apie apaštalams atsiųstą Sventąją Dvasią. Kalbant apie 
laikotarpį tarp jų, akivaizdu, kad bažnytinė valdžia tada 
priklausė apaštalams, o po jų tiems, kurie buvo jų paskir- 
ti skelbti Evangeliją ir atversti žmones į krikščionybę bei 
parodyti tiems, kurie buvo atversti, išganymo kelią; po 

jų valdžia vėl buvo perduota kitiems, šių paskirtiems, ir 
tai buvo padaryta rankų uždėjimu ant paskirtųjų — tai 
reiškė Šventosios Dvasios, arba Dievo dvasios, suteikimą 
tiems, kuriuos jie paskyrė Dievo tarnais, pašauktais artin- 
ti Dievo karalystę. Taigi rankų uždėjimas buvo tik ant- 
spaudas, įgaliojantis juos atlikti duotąjį pavedimą skelbti 
Kristų ir aiškinti jo mokslą; o Šventosios Dvasios suteiki- 
mas rankų uždėjimu tebuvo pakartojimas to, ką darė Mo- 
zė. Mat Mozė atliko tą pačią ceremoniją savo tarnui Jo- 
zuei, kaip rašoma Pakartoto Įstatymo knygoje: Nuno gi 
sūnus Jozue buvo kupinas išminties dvasios, nes Mozė buvo 
uždėjęs ant jo savo rankas (34,9). Todėl mūsų Išganytojas 
tarp savo prisikėlimo iš numirusių ir žengimo į dangų 
davė savo dvasią apaštalams, pirmiausia, kvėpė į juos ir 
tarė: Imkite Šventąją Dvasią (Jn 20,22). O po to, kai įžengė 
į dangų, pasiuntė jiems smarkų vėją ir ugnies liežuvius 
(Apd 2,2-3), kurie pasidaliję nusileido ant kiekvieno, o ne 
uždėdamas rankas, kaip ir Dievas neuždėjo savo rankų 
ant Mozės; vėliau jo apaštalai perduodavo tą pačią Dva- 
sią uždėdami rankas, kaip Mozė padarė Jozuei. Taigi aki- 
vaizdu, kieno rankose nuolat buvo bažnyčios valdžia pir- 
maisiais krikščionybės laikais, kol dar nebuvo jokios 
krikščioniškos valstybės; būtent rankose tų, kurie ją gavo 
iš apaštalų paeiliui uždedant rankas. 

Apie Trejybę. Mes čia turime Dievo asmenį, dabar jau 
pristatytą trečią kartą. Panašiai kaip Mozė ir vyriausieji 
kunigai buvo Dievo atstovai Senajame Testamente, o pats 
mūsų Išganytojas - kaip žmogus savo buvimo žemėje me- 
tu, taip Dievui atstovavo Šventoji Dvasia, t. y. apaštalai ir 
jų perėmėjai, kurie, gavę Šventąją Dvasią, skelbė Kristaus 
mokslą. Tačiau asmuo (kaip parodžiau anksčiau 16-ame 
skyriuje) yra tas, kuris atstovaujamas, ir tiek kartų, kiek 
jis yra atstovaujamas, todėl galima visai pagrįstai sakyti, 
kad Dievas, kuris buvo atstovaujamas (t. y. įasmenintas) 

triskart, yra trijuose asmenyse, nors Biblijoje jam nepri- 
skiriamas nei žodis asmuo, nei Trejybė. Tiesa, šv. Jonas 
sako: Mat yra trys liudytojai danguje: Tėvas, Žodis ir Šventoji 
Dvasia, ir šie trys yra viena (1 Jn 5,7). Ir tai visiškai sude- 
rinama su trimis asmenimis tikrąja žodžio asmuo reikšme: 
t. y. tas, kuriam atstovauja kitas. Taigi Dievas Tėvas, ku- 
riam atstovauja Mozė, yra vienas asmuo, o atstovaujamas 
Sūnaus, jau yra kitas asmuo, ir atstovaujamas apaštalų ir 
Bažnyčios tėvų, mokiusių, remiantis iš apaštalų gautais 
įgaliojimais, yra trečias asmuo, - ir vis dėlto kiekvienas 
asmuo čia yra to paties Dievo asmuo. Tačiau kas nors gali 
paklausti: ką šie trys liudijo? Todėl šv. Jonas mums ir 
sako, kad jie liudija, jog Dievas mums suteikė amžinąjį gy- 
venimą, ir tas gyvenimas yra jo Sūnuje (1 Jn 5,11). Vėlgi, jei 
kas nors paklaustų, kuo pasireiškia tas liudijimas, būtų 
lengva atsakyti, nes Dievas tai paliudijo stebuklais, ku- 
riuos jis padarė pirmiausia per Mozę, vėliau per savo 
paties Sūnų ir galiausiai per jo apaštalus, pripildytus Šven- 
tosios Dvasios, kurie visi savo laiku atstovavo Dievo as- 
meniui ir arba pranašavo, arba skelbė Jėzų Kristų. O kal- 
bant apie apaštalus, tai dvylikos pirmųjų ir didžiųjų 
apaštalų apaštalavimas ir buvo liudyti jo prisikėlimą, kaip 
aiškiai matyti iš šv. Petro žodžių, kai reikėjo rinkti naują 
apaštalą vietoj Judo Iskarijoto: „Taigi vienam iš vyrų, kurie 
drauge su mumis vaikščiojo visą laiką, kol Viešpats Jėzus buvo 
tarp mūsų, pradedant Jono krikštu ir baigiant Jėzaus iš mūsų 
paemimu, reikia kartu su mumis tapti jo prisikėlimo liudytoju 
(Apd 1,21-22); šie žodžiai aiškina liudijimą, apie kurį kal- 
bėjo šv. Jonas. Minėtame Jono laiške kalbama apie kitą 
Trejybės liudijimą žemėje, nes jis sako: Mat yra trys liudy- 
tojai: Dvasia, vanduo ir kraujas, ir šie trys sutaria (1 Jn 5,8); 
t. y. Dievo dvasios malonė ir du sakramentai, krikštas ir 
Paskutinė vakarienė, kurie visi sutartinai liudija viena, 
kad tikintieji tvirtai patikėtų amžinuoju gyvenimu; apie 

šį liudijimą jis sako: Kas tiki Dievo Sūnų, tas turi savyje tą 
liudijimą (1 Jn 5,10). Žemėje šios Trejybės vienovė nėra 
daikto vienovė, nes dvasia, vanduo ir kraujas nėra tos 
pačios substancijos, nors jie ir liudija tą patį. Bet dangaus 
Trejybės asmenys yra vieno Dievo asmenys, nors ir atsto- 
vaujamo trimis skirtingais laikotarpiais ir trimis skirtin- 
gomis progomis. Apibendrinant galima pasakyti, jog Tre- 
jybės doktrina tiek, kiek ji gali būti tiesiogiai paremta 
Šventuoju Raštu, iš esmės yra tokia: Dievas, kuris visada 
yra vienas ir tas pats, buvo asmuo, kuriam atstovavo Mo- 
zė, asmuo, atstovaujamas jo įsikūnijusio Sūnaus, ir as- 
muo, kuriam atstovavo apaštalai. Apaštalų atstovaujamas 
Dievas yra Šventoji Dvasia, kuria jie kalbėjo; atstovauja- 
mas savo Sūnaus, kuris buvo Dievas ir žmogus, Dievas 
yra Sūnus; atstovaujamas Mozės ir vyriausiųjų kunigų — 
Dievas yra Tėvas, t. y. mūsų Viešpaties Jėzaus Kristaus 
Tėvas. Todėl galima suprasti, kodėl vardai Tėvas, Sūnus ir 
Šventoji Dvasia niekada nevartojami Senajame Testamente 
Dievybei pažymėti, nes jie yra asmenvs, t. y. jie gavo savo 
vardus nuo atstovavimo, o to negalėjo būti tol, kol skir- 
tingi žmonės neatstovavo Dievo asmeniui valdydami ar 
vadovaudami, jam viešpataujant. 

Taigi matome, kad mūsų Išganytojas bažnytinę valdžią 
patikėjo apaštalams ir kad jie galėtų geriau panaudoti šią 
valdžią gavo Šventąją Dvasią, kuri Naujajame Testamente 
kartais vadinama paracletus, o tai reiškia pagalbininkas ar- 
ba tas, kuris yra pašauktas pagelbėti, nors dažniausiai 
verčiamas žodžiu guodėjas. Dabar apsvarstykime, kas yra 
pati valdžia ir ką ji valdo. 

Bažnytinė valdžia yra tik valdžia mokyti. Kardinolas 
Bellarmine'as'“ savo veikale nagrinėjo labai daug klausi- 
mų, susijusių su Romos popiežiaus bažnytine valdžia, ir 
pradėjo nuo šito: ar valdžia turėtų būti monarchinė, aris- 
tokratinė ar demokratinė. Visos šios valdžios formos yra 

suverenios ir prievartinės. Jei dabar paaiškėtų, kad mūsų 
Išganytojas nepaliko apaštalams jokios prievartinės val- 
džios, išskyrus vien valdžią skelbti Kristaus karalystę ir 
įtikinėti žmones, kad jie patys jai paklustų, ir taisyklėmis 
bei gerais patarimais mokyti tuos, kurie pakluso, ką jie 
privalo daryti, kad būtų priimti į Dievo karalystę, kai ji 
ateis, ir kad apaštalai ir kiti Evangelijos tarnai yra mūsų 
mokytojai, o ne mūsų įsakinėtojai, ir jų taisyklės nėra įsta- 
tymai, o išganingi patarimai, tada visas šis ginčas pasiro- 
dytų esą tuščias. 

To įrodymas yra paties Kristaus valdžia. Aš jau nuro- 
džiau (ankstesniame skyriuje), kad Kristaus karalystė yra 
ne iš šio pasaulio, todėl jo tarnai (nebent jie yra karaliai) 
negali jo vardu reikalauti paklusnumo, nes jeigu net pats 
aukščiausiasis Karalius šiame pasaulyje neturi karališkos 
valdžios, tai kokiu pagrindu gali reikalauti paklusnumo 
jo tarnautojai? Kaip mane siuntė Tėvas, - kalba mūsų Išga- 
nytojas, - taip ir aš jus siunčiu (Ju 20,21). Tačiau mūsų 
Išganytojas buvo pasiųstas, kad įtikintų žydus sugrįžti ir 
pakviestų pagonis priimti jo Tėvo karalystę, o ne tam, 
kad viešpatautų savo šlovėje, ir ne kaip savo Tėvo vieti- 
ninkas, iki Paskutinio teismo dienos. 

To įrodymas - dvasinio atgimimo vardas. Laikas tarp 
įžengimo į dangų ir visuotinio prisikėlimo yra vadina- 
mas ne karaliavimu, o atgimimu, t. y. žmonių rengimu 
antrajam ir šlovingajam Kristaus atėjimui Paskutinio teis- 
mo dieną, kaip matyti iš mūsų Išganytojo žodžių: pasaulio 
atgimime, kai Žmogaus Sūnus sėdės savo šlovės soste, jūs, ma- 
no sekėjai, irgi sėdėsite dvylikoje sostu (Mt 19,28), ir iš šv. 
Pauliaus: ir apsiavę kojas ryžtu skleisti taikos Evangeliją 
(Ef 6,15). 

Palyginimas su žvejojimu, raugu, sėkla. Mūsų Išgany- 
tojas apaštalų darbą lygina su Žvejojimu, t. y. padaryti 
žmones paklusnius ne prievarta, o įtikinėjimu; todėl jis 

nesako apaštalams, kad padarys juos nimrodais!š - žmo- 
nių medžiotojais, o sako, kad padarys žmonių žvejais. Jis 
palygina jų darbą su duonos raugu, su sėklos sėjimu ir su 
garstyčios grūdo dauginimusi; visa tai atmeta bet kokią 
prievartą; vadinasi, tuo metu negalėjo būti jokio tikro vieš- 
patavimo. Kristaus tarnų darbas yra evangelizacija, t. y. 
Kristaus skelbimas ir rengimas antrajam jo atėjimui, kaip 
Jono Krikštytojo evangelizacija buvo parengimas jo pir- 
majam atėjimui. 

To įrodymas - pati tikėjimo prigimtis. Be to, Kristaus 
tarnų užduotis šiame pasaulyje yra padaryti, kad žmonės 
tikėtų ir tikėtų būtent Kristumi. Bet tikėjimas nėra susijęs 
su prievarta, įsakymais ir priklauso ne nuo jų proto pa- 
diktuotų ar iš ko nors, kuo žmonės jau tiki, išvestų argu- 
mentų tikrumo ar tikėtinumo. Todėl Kristaus tarnai šia- 
me pasaulyje, remdamiesi savo titulu, neturi jokios 
valdžios bausti ką nors už tai, kad jis netiki ar prieštarau- 
ja jų Žodžiams; aš sakau, jie neturi jokios valdžios, rem- 
damiesi šiuo Kristaus tarnų titulu, tokius žmones nubausti; 
tačiau jeigu jie turi aukščiausiąją pilietinę valdžią remda- 
miesi politiniu įsteigimu, tada jie iš tikrųjų gali teisėtai 
nubausti žmones už visokį prieštaravimą jų įstatymams. 
Ir šv. Paulius apie save ir kitus, kurie tada skelbė Evan- 
geliją, išraiškingai sako: mes juk nesame jūsų tikėjimo vieš- 
pačiai, bet tik jūsų džiaugsmo talkininkai (2 Kor 1,24). 

To įrodymas - valdžia, kurią Kristus paliko pilieti- 
niams valdovams. Kitas įrodymas, jog Kristaus tarnai šia- 
me pasaulyje neturi teisės įsakinėti, gali būti grindžiamas 
tuo, kad Kristus teisėtą valdžią paliko visiems valdovams, 
tiek krikščionims, tiek netikintiems. Šv. Paulius sako: Jūs, 
vaikai, visuose dalykuose klausykite savo tėvų, nes taip patinka 
Viešpačiui (Kol 3,20). Ir: Jūs, vergai, visuose reikaluose klausy- 
kite savo žemiškųjų šeimininkų ne dėl akių, kad įtiktumėte žmo- 
nėms, bet neklastinga širdimi, bijodami Viešpaties (Kol 3,22). 

Šitai pasakyta tiems, kurių šeimininkai nebuvo tikintys, 
ir vis dėlto liepiama jų klausyti visuose dalykuose. Dėl pa- 
klusnumo valdovams įtikinėdamas, kad kiekvienas žmo- 
gus privalo paklusti aukščiausiajai valdžiai, apaštalas Pau- 
lius sako: Visos valdžios, kurios yra,tos, Dievo nustatytos... 
Todėl reikia jos klausyti ne tik dėl grasos, bet ir dėl sąžinės 
(Rom 13, pirmos šešios eilutės). Ir šv. Petras: Būkite klus- 
nūs kiekvienai žmonių valdžiai dél Viešpaties: tiek karaliui, kaip 
vyriausiajam, tiek valdytojams, kaip jo pasiųstiems bausti pik- 
tadarių, išaukštinti gerųjų. Mat tokia yra Dievo valia (1 Pt 
2,13-15). Ir vėl šv. Paulius: Primink jiems, kad lenktųsi ir 
būtų klusnūs valdovams bei vyresnybei (Tit 3,1). Šie valdovai 
ir valdžios, apie kuriuos kalba šv. Petras ir šv. Paulius, 
visi buvo netikintieji; todėl dar labiau mes privalome pa- 
klusti tiems krikščionims, kuriuos Dievas nustatė turėti 
mums aukščiausiąją valdžią. Kaipgi tada mes galime pri- 
valėti paklusti kokiam nors Kristaus tarnui, jeigu jis mums 
įsakytų daryti ką nors priešinga karaliaus ar kito suvere- 
naus valstybės atstovo įsakymui, jei mes esame valstybės 
nariai ir iš suvereno tikimės apsaugos ir apgynimo? To- 
dėl aišku, kad Kristus nepaliko savo tarnams šiame pa- 
saulyje jokios valdžios įsakinėti kitiems žmonėms, jei jiems 
taip pat nėra suteikta ir pilietinė valdžia. 

Ką gali padaryti krikščionys, kad išvengtų persekioji- 
mo. Tačiau kaip tada, gali kas nors paprieštarauti, jeigu 
koks nors karalius arba senatas ar kitas suverenus asmuo 
uždraus mums tikėti Kristumi? Į tai aš atsakau, kad toks 
draudimas nieko nepasieks, nes tikėjimas ir netikėjimas 
niekada neklauso žmonių įsakymų. Tikėjimas yra Dievo 
dovana, kurios Žmogus negali nei duoti, nei atimti žadė- 
damas apdovanoti ar grasindamas kankinimais. Ir jeigu 
toliau paklaustų: o kaip tada, jei mums mūsų teisėtas val- 
dovas įsakys viešai pasakyti, kad netikime, ar mes turime 

paklusti tokiam įsakymui? Išpažinimas kalba yra tik iš- 
orinis dalykas ir nėra svarbesnis už kurį nors kitą gestą, 
kuriuo mes išreiškiame savo paklusnumą, ir jo atžvilgiu 
krikščionis, tvirtai savo širdyje tikintis Kristumi, turi tą 
pačią laisvę, kurią pranašas Eliziejus suteikė sirui Naa- 
manui'?. Naamanas savo širdyje atsivertė į Izraelio Die- 
vą. Ir jis sako: tavo tarnas niekada daugiau nebedarys 
deginamosios aukos ir nebeatnašaus aukos jokiam kitam dievui, 
išskyrus Viešpatį. Bet Viešpats teatleidžia tavo tarnui šiuo 
atveju: kai mano valdovas įeina, remdamasis ant mano rankos, 
į Rimono šventyklą ten jo pagarbinti žemai nusilenkdamas, tada 
ir aš Rimono šventykloje turiu žemai nusilenkti (2 Kar 5,17- 
18). Pranašas su tuo sutiko ir liepė jam eiti ramybėje. Čia 
Naamanas tikėjo savo širdyje, tačiau, nusilenkdamas 
Rimono stabui, jis faktiškai neigė tikrąjį Dievą lygiai taip, 
kaip jis tai būtų padaręs savo lūpomis. Bet ką tada mes 
atsakysime mūsų Išganytojui, kuris sako: O kas išsigins 
manęs žmonių akivaizdoje, to ir aš išsiginsiu savo dangiškojo 
Tėvo akivaizdoje? (Mt 10,33). Į tai galime atsakyti, kad visa, 
ką pavaldinys - o toks ir buvo Naamanas - yra priverstas 
daryti iš paklusnumo savo suverenui ir daro ne iš savo 
paties dvasios paskatų, o prisitaikydamas prie savo šalies 
įstatymų, tai tas veiksmas yra ne jo, o jo suvereno; ir ne 
jis tokiu atveju išsigina Kristaus. Žmonių akivaizdoje, o jo 
valdytojas ir jo šalies įstatymas. Jeigu kas nors apkaltins 
šią teoriją kaip prieštaraujančią tikrai ir neapsimestai krikš- 
čionybei, aš jo paklausiu: jeigu kurioje nors krikščionių 
valstybėje būtų pavaldinys, kuris savo širdy išpažintų Ma- 
hometo religiją, ir jeigu jo suverenas jam įsakytų daly- 
vauti krikščionių bažnyčios pamaldose ir dar grasinda- 
mas mirties bausme, tai ar jis mano, kad musulmonas 
savo sąžinės yra verčiamas tokiu atveju veikiau pasirinkti 
mirtį, negu paklusti šiam savo teisėto valdovo įsakymui? 
Jeigu pasakys, kad jis privalo veikiau pasirinkti mirtį, ta- 

da jis sutinka, jog visi žmonės gali nepaklusti savo valdo- 
vams, kad išlaikytų savąją religiją, teisingą ar klaidingą. 
Jeigu pasakys, kad jis turėtų būti paklusnus, tada jis lei- 
džia pačiam sau tai, ką jis neigia kitam, priešingai mūsų 
Išganytojo žodžiams: Kaip norite, kad jums darytų žmonės, 
taip ir jūs darykite jiems (Lk 6,31), ir priešingai prigimti- 
niam įstatymui, kuris yra neabejotinai amžinas Dievo įsta- 
tymas: nedaryk kitam to, ko nenorėtum, kad kiti tau darytų. 

Apie kankinius. Bet ar tada mes apie visus tuos kanki- 
nius, apie kuriuos skaitome bažnyčios istorijoje, sakysi- 
me, kad jie be reikalo paaukojo savo gyvybę? Norėdami 
atsakyti į šį klausimą, turime iš tų asmenų, kurie dėl šios 
priežasties buvo nubausti mirtimi, išskirti pašauktuosius 
atvirai skelbti ir išpažinti Kristaus karalystę ir neturėju- 
sius tokio pašaukimo ir iš jų nebuvo reikalauta nieko dau- 
giau, o tik vien jų pačių tikėjimo. Pirmieji, jeigu jie buvo 
nubausti mirtimi už tai, jog liudijo, kad Jėzus Kristus pri- 
sikėlė iš numirusių, buvo tikrieji kankiniai, nes kankinys 
(martyr) yra (teisingai apibrėžiant šį žodį) Jėzaus Mesijo 
prisikėlimo liudytojas; tokiais liudytojais gali būti tik tie, 
kurie bendravo su juo žemėje ir matė jį prisikėlusį, nes 
liudytojas turi būti matęs tai, ką jis liudija, kitaip jo liudi- 
jimas nėra teisingas. lr kad iš tikrųjų Kristaus kankiniais 
gali būti pavadinti tik tie, aiškiai matyti iš šių šv. Petro 
žodžių: Taigi vienam iš vyrų, kurie drauge su mumis vaikščio- 
jo visą laiką, kol Viešpats Jėzus buvo tarp mūsų, pradedant 
Jono krikštu ir baigiant Jėzaus iš mūsų paėmimu, reikia kartu 
su mumis tapti jo prisikėlimo liudytoju (Apd 1,21-22). Čia 
galime pastebėti, kad tas, kuris bus Kristaus prisikėlimo 
teisingumo, t. y. pagrindinės krikščionių religijos dogmos, 
kad Jėzus buvo Kristus, liudytoju, turi būti vienas iš jo 
mokinių, kurie bendravo su Kristumi ir jį matė prieš mir- 
tį ir po jo prisikėlimo, — vadinasi, juo turi būti vienas iš 

jo pirmųjų mokinių; tuo tarpu tie, kurie nebuvo tokie, 
gali liudyti vien tai, ką jiems pasakojo jų pirmtakai, vadina- 
si, jie yra vien kitų žmonių liudijimo liudytojais, todėl yra 
vien antriniai kankiniai arba Kristaus liudytojų kankiniai. 

Tas, kuris palaikydamas kokį nors mokslą, kurį jis pats 
sukūrė remdamasis mūsų Išganytojo gyvenimo istorija 
arba jo Apaštalų darbais ir Laiškais, arba kuriuo jis tiki, 
pasikliaudamas kokio nors privataus asmens autoritetu, 
priešinsis ar prieštaraus pilietinės valstybės įstatymams 
ir valdžiai, labai toli iki to, kad būtų Kristaus kankiniu 
arba jo kankintojų kankiniu. Yra tik vienas teiginys, už 
kurį mirtis nusipelno tokio garbingo kankinio vardo, ir 
šis teiginys yra: Jėzus yra Kristus, t. y. tas, kuris atpirko 
mus ir ateis vėl, kad suteiktų mums išganymą ir amžinąjį 
gyvenimą savo šlovingoje karalystėje. Mirti už kiekvieną 
dogmą, kuri tarnauja dvasininkijos ambicijoms ar naudai, 
nėra reikalo; ir ne liudytojo mirtis, o pats liudijimas daro 
kankiniu, nes šis žodis reiškia vien žmogų, kuris liudija, 
nesvarbu, ar jis už savo liudijimą baudžiamas mirtimi 
ar ne. 

Taip pat ir tas, kuris nėra pasiųstas skelbti šio pagrin- 
dinio teiginio, o pats imasi to savo paties iniciatyva, nors 
ir būtų liudytojas, vadinasi, ir kankinys arba pirminis pa- 
ties Kristaus, arba antrinis jo apaštalų, mokinių ar po jų 
buvusių šalininkas, vis dėlto neprivalo mirti už šį reikalą, 
nes jis nebuvo tam pašauktas ir iš jo nebuvo to reikalauta; 
ir jis neturi skųstis, jei praras dovaną, kurios tikisi iš tų, 
kurie niekada nepatikėjo jam šio darbo. Todėl negali būti 
pirmaeilis ar antraeilis kankinys tas, kuris nebuvo įgalio- 
tas skelbti ateisiant įsikūnijusį Kristų, t. y. kankiniai gali 
būti tik tie, kurie yra pasiųsti, kad atverstų netikinčiuo- 
sius, nes joks žmogus nėra liudytojas tam, kuris jau tiki, 
ir todėl jam nebereikia jokio liudytojo, o liudytojas yra tik 
tiems, kurie neigia arba abejoja, arba to negirdėjo. Kristus 

pasiuntė savo apaštalus ir savo septyniasdešimt mokinių 
įgaliodamas juos skelbti bei mokyti, bet jis nepasiuntė 
visų tikinčiųjų. Ir jis pasiuntė juos pas netikinčiuosius: 
Štai aš siunčiu jus, - sako jis, — kaip avis tarp vilkų (Mt 10,16), 
o ne kaip avis pas kitas avis. 

Argumentas, remiantis jų pavedimo užduotimis. Pa- 
galiau jų pavedimo punktuose, kaip jie aiškiai išdėstyti 
Evangelijoje, visai nekalbama apie jokią tikinčiųjų ben- 
druomenei suteiktą valdžią. 

Skelbti. Pirmiausia mes skaitome, kad dvylika apaštalų 
buvo pasiųsti pas pražuvusias Izraelio namų avis ir jiems 
nurodyta skelbti, jog prisiartino Dangaus karalystė 
(Mt 10,6,7). Tačiau skelbimas savo pirmine reikšme yra 
tas veiksmas, kurį viešai atlieka šauklys, heroldas ar koks 
nors kitas pareigūnas, paskelbdamas karalių. Tačiau šauk- 
lys neturi teisės kam nors įsakyti. Ir septyniasdešimt mo- 
kinių yra išsiunčiami kaip pjūties darbininkai, o ne kaip 
pjūties šeimininkai (Lk 10,2), ir jiems įsakoma skelbti: Jums 
prisiartino Dievo karalystė! (10,9), ir karalystė čia yra su- 
prantama ne kaip Malonės karalystė, o kaip Šlovės kara- 
lystė, nes jiems įsakyta skelbti tiems miestams, kurie jų 
nepriims, kaip grasinimą, kad Sodomai bus lengviau negu 
anam miestui (Lk 10,12). Ir mūsų Išganytojas sako savo 
mokiniams, kurie stengėsi gauti pirmesnę vietą, kad jų 
pareiga yra tarnauti, nes Žmogaus Sūnus irgi atėjo, ne kad 
jam tarnautų, bet pats tarnauti (Mt 20,28). Todėl skelbėjai 
turi ne įsakančiąją, o tarnaujančiąją valdžią. Nesivadinkite 
mokytojais, - sako mūsų Išganytojas, — nes jūsų vienintelis 
Mokytojas yra Kristus (Mt 23,10). 

Ir mokyti. Kita jų pavedimo užduotis yra mokyti visų 
tautų žmones, kaip sakoma Mt 28,19 arba Evangelijoje pa- 
gal Morkų: Eikite į visą pasaulį ir skelbkite Evangeliją visai 
Kūrinijai (16,15). Todėl mokymas ir skelbimas yra tas pats, 

nes tie, kurie skelbia karaliaus atėjimą, turi kartu paaiš- 
kinti, kokia teise jis ateina, jeigu nori, kad Žmonės jam 
paklustų. Taip šv. Paulius darė Tesalonikos žydams, kai 
tris šabus aiškino jiems Raštus. Jis dėstė ir įrodinėjo, kad Me- 
sijas turėjo kentėti ir prisikelti iš numirusių ir kad: „Mesijas — 
tai Jėzus“ (Apd 17,2-3). Tačiau mokyti, remiantis Senuoju 
Testamentu, kad Jėzus buvo Kristus (t. y. Karalius) ir pri- 
sikėlė iš numirusių, tai ne tas pat, kas sakyti, jog Žmonės, 
tuo patikėję, privalo paklusti tiems, kurie taip sako, prie- 
šingai jų suvereno įstatymams ir įsakymams; atvirkščiai, 
jie elgsis išmintingai, laukdami ateisiančio Kristaus kant- 
riai ir tikėdami, bet paklusdami savo dabartiniams valdo- 
vams. 

Krikštyti. Dar viena jų pavedimo užduotis yra krikštyti 
Tėvo ir Sūnaus ir Šventosios Dvasios vardu. Kas yra krikš- 
tas? Panardinimas į vandenį. Bet ką reiškia panardinti 
žmogų į vandenį dėl kieno nors? Šių krikšto žodžių reikš- 
mė yra ši. Tas, kuris krikštijamas, yra panardinamas ar 
apiplaunamas, ir tai yra ženklas, kad jis tapo nauju žmo- 
gumi ir ištikimu pavaldiniu to Dievo, kurio asmeniui se- 
naisiais laikais, kai jis valdė žydus, atstovavo Mozė ir 
vyriausieji kunigai, ir pavaldiniu Jėzaus Kristaus, jo Sū- 
naus, Dievo ir Žmogaus, kuris mus atpirko ir po prisikė- 
limo savo žmogiška prigimtimi atstovaus savo Tėvo as- 
meniui jo Amžinojoje karalystėje, ir kaip ženklas to, jog 
pripažįsta apaštalų, kurie padedami Tėvo ir Sūnaus dva- 
sios buvo palikti kaip vedliai, mokslą, kad atvestų mus į 
tą karalystę ir būtų vienintelis ir tikras kelias į ją, nes tai 
mums krikštu pažadėta o, žemiškųjų suverenų valdžia 
turi išlikti iki Paskutinio teismo dienos; tai aiškiai patvir- 
tina šv. Paulius sakydamas: Kaip Adome visi miršta, taip 
Kristuje visi bus atgaivinti, tačiau kiekvienas pagal savo eilę: 
pirma Kristus, po jo — priklausantys Kristui jo atėjimo metu. 
Paskui bus galas, kai jis perduos karalystę Dievui Tėvui, sunai- 

kinęs visas valdžias, galybes ir pajėgas (1 Kor 15,22-24), todėl 
akivaizdu, kad mes krikštu neįsteigiame sau kitos val- 
džios, kuri turėtų valdyti mūsų išorinius veiksmus šiame 
gyvenime, o tik prižadame vadovautis apaštalų mokslu 
kelyje į amžinąjį gyvenimą. 

Ir atleisti, ir sulaikyti nuodėmes. Nuodėmių atleidimo ir 
kartais —- dangaus karalystės raktais, yra galios krikštyti ar 
atsisakyti krikštyti padarinys, nes krikštas yra sakramen- 
tas, rodantis ištikimybę tų, kurie turi būti priimti į Dievo 
karalystę, t. y. į amžinąjį gyvenimą, t. y. jiems turi būti 
atleistos nuodėmės. Kaip amžinasis gyvenimas buvo pra- 
rastas per nuodėmę, taip jis yra atgaunamas atleidus nuo- 
dėmes; todėl šv. Petras, kai tų, kuriuos jo pamokslas Sek- 
minių dieną atvertė, buvo paklaustas, ką jie turi daryti, 
patarė jiems atgailauti ir pasikrikštyti vardan Jėzaus Kris- 
taus, kad būtų atleistos nuodėmės (Apd 2,38). Kadangi pa- 
krikštyti - tai paskelbti, kad Žmonės yra priimti į Dievo 
karalystę, o atsakyti krikštą - tai paskelbti jų pašalinimą 
iš jos, todėl iš čia išplaukia, kad galia pašalinti juos ar 
išlaikyti buvo duota tiems patiems apaštalams ir jų padė- 
jėjams bei įpėdiniams. Todėl po to, kai mūsų Išganytojas 
kvėpė į apaštalus, tardamas: „Imkite Šventąją Dvasią“ (Jn 
20,22), jis kitoje eilutėje pridūrė: „Kam atleisite nuodėmes, 
tiems jos bus atleistos, o kam sulaikysite, - sulaikytos. „Šiais 
žodžiais nėra suteikta galia atleisti ar sulaikyti nuodėmes 
paprastai ir absoliučiai, kaip atleidžia ar sulaiko jas Die- 
vas, kuris pažįsta žmogaus širdį ir jo atgailavimo ir atsi- 
vertimo tiesą, o sąlyginai — atgailaujantiesiems. Ir šis at- 
atleista, tik apsimetė, kad atgailauja, be kokio nors kito 
atleidžiamojo akto ar nuosprendžio, nustoja galiojęs ir vi- 
sai neturi jokios įtakos išganymui, o priešingai, dar la- 
biau padidina jo nuodėmę. Todėl apaštalai ir jų įpėdiniai 

privalo nuspręsti tik iš išorinių atgailos ženklų; kai tokie 
ženklai matomi, jie neturi teisės atsisakyti atleisti, o jeigu 
tokių ženklų nėra, jie neturi teisės atleisti. Tą patį galima 
pasakyti ir apie krikštą; kadangi atsivertusiam žydui ar 
pagoniui apaštalai neturi galios atsakyti krikšto, tad jie 
neturi teisės ir suteikti krikštą tam, kuris neatgailauja. Ta- 
čiau joks žmogus negali spręsti apie kito Žmogaus atgai- 
los nuoširdumą kitaip, negu iš išorinių jos požymių, bū- 
tent iš jo žodžių ir veiksmų, kurie gali būti veidmainiški, 
todėl kyla kitas klausimas: kas yra paskirtas šių požymių 
teisėju? Ir į šį klausimą atsako pats mūsų Išganytojas: Jei 
tavo brolis tau nusikalstų, eik ir bark jį prie keturių akių. Jeigu 
jis paklausys, tu laimėjai savo brolį. O jei nepaklausytų, pasi- 
imk su savimi dar vieną ar du, kad visa byla remtųsi dviejų ar 
trijų liudytojų parodymais. Jeigu jis ir jų nepaklausytų, pra- 
nešk Bažnyčiai. O jei nepaklus nė Bažnyčiai, tebūnie jis tau 
kaip pagonis ir muitininkas (Mt 18,15-17). Akivaizdu, kad 
sprendimas apie atgailavimo nuoširdumą priklausė ne ku- 
riam nors vienam Žmogui, o bažnyčiai, t. y. tikinčiųjų 
susirinkimui arba tiems, kurie turi įgaliojimus būti jo at- 
stovais. Tačiau neužtenka sprendimo, būtina paskelbti 
nuosprendį. Tai visada priklausė apaštalui ar kokiam nors 
bažnyčios ganytojui kaip pranešėjui, ir apie tai mūsų Iš- 
ganytojas sako šitaip: ką tik jūs surišite žemėje, bus surišta 
ir danguje, ir ką tik atrišite žemėje, bus atrišta ir danguje (Mt 
18,18). Ir tai atitinka šv. Pauliaus žodžius: Bent aš, nebūda- 
mas pas jus kūnu, tačiau būdamas dvasia, jau nuteisiau, lyg 
būdamas tarp jūsų, tą nusikaltimą padariusį. Susirinkę drau- 
gėn Viešpaties Jėzaus vardu su mano dvasia ir mūsų Viešpaties 
Jėzaus galybe, atiduokite tokį šėtonui (1 Kor 5,3-5), t. y. reikia 
jį išmesti iš bažnyčios kaip žmogų, kurio nuodėmės nėra 
atleistos. Paulius čia pranešė nuosprendį, tačiau susirin- 
kimas prieš tai turėjo išklausyti bylą (nes šv. Paulius jame 
nedalyvavo), vadinasi, nusidėjėlį pasmerkti. Tačiau tame 

pačiame skyriuje teismas tokiu atveju aiškiau yra priski- 
riamas susirinkimui: Bet aš jums rašiau, kad nebendrautu- 
mete su tuo, kuris vadinasi brolis, o yra ištvirkėlis, gobšas, 
stabmeldys, keikūnas, girtuoklis ar plėšikas. Su tokiu nesėskite 
už vieno stalo! Kam man teisti svetimuosius?! Argi ir jūs ne 
savuosius teisiate? (1 Kor 5,11-12). Taigi nuosprendį, ku- 
riuo žmogus būdavo pašalinamas iš bažnyčios, pranešda- 
vo apaštalas ar ganytojas, bet sprendimas, ar kaltinama- 
sis nusipelno tokios bausmės, priklausė bažnyčiai, t. y. 
krikščionių (kadangi tai buvo laikai dar prieš karalių ir 
suverenią valdžią valstybėje turinčių Žmonių atsivertimą), 
gyvenančių tame pačiame mieste, susirinkimui, pavyz- 
džiui, Korinte - Korinto krikščionių susirinkimui. 

Ekskomunikacija. Ši dalis galios turėti Dievo karalys- 
tės raktą, kad galėtų iš jos išstumti Žmones, yra vadinama 
ekskomunikacija, o ekskomunikuoti graikiškame originale yra 
anoovvaywyov TOLEIV- išvaryti iš sinagogos, t. y. iš vietos, 
kurioje vyksta pamaldos. Šis žodis, paimtas iš žydų pa- 
pročio išvaryti iš sinagogų tuos, kurių elgesys ar mokslas 
buvo užkrečiamas, panašiai kaip raupsuotieji Mozės įsta- 
tymu buvo atskiriami nuo Izraelio susirinkimo iki to lai- 
ko, kol kunigas nepaskelbdavo, kad jie yra švarūs. 

Ekskomunikacijos taikymas be pilietinės valdžios pa- 
galbos. Ekskomunikacijos taikymas ir padariniai, kol ji 
nebuvo paremta pilietinės valdžios, buvo tik tokie, kad 
tie, kurie nebuvo ekskomunikuoti, turėjo vengti bendrau- 
ti su tais, kurie buvo ekskomunikuoti. Maža buvo laikyti 
juos tarsi pagonimis, kurie niekada nebuvo krikščioni- 
mis, nes su tais jie galėjo valgyti ir gerti, o su ekskomu- 
nikuotais asmenimis jie negalėjo taip elgtis, kaip matyti iš 
šv. Pauliaus žodžių, kai jis sako, kad anksčiau jiems už- 
draudė bendrauti su ištvirkeliais (1 Kor 5,9-10 ir toliau), bet 
kadangi to nebuvo galima įvykdyti, nepasitraukiant iš šio 
pasaulio, jis apriboja šį savo draudimą tokiais ištvirkė- 

liais ir kitais nedorais asmenimis, kurie buvo tarsi broliai: 
su tokiu, — sako jis, - nesėskite už vieno stalo. Ir tai nėra 
daugiau, negu sako mūsų Išganytojas: tebūnie jis tau kaip 
pagonis ir muitininkas (Mt 18,17). Mat muitininkų (valsty- 
bės pajamų nuomotojų ir mokesčių rinkėjų) žydai, kurie 
turėjo jiems mokėti, taip nekentė ir niekino, kad muitinin- 
kas ir nusidėjėlis jiems reiškė tą patį. Ir kai mūsų Išgany- 
tojas priėmė muitininko Zachiejaus kvietimą, tai buvo įver- 
tinta kaip nusikaltimas, nors jis tai padarė tam, kad 
Zachiejų atverstų. Todėl, kai mūsų Išganytojas prie žo- 
džio pagonis pridūrė muitininkas, tai jis uždraudė jiems 
valgyti su ekskomunikuotu žmogumi. 

O neleisti jų į sinagogas ar susirinkimų vietas jie netu- 
rėjo galios, tokią galią turėjo tik tos vietos savininkas, ir 
nesvarbu, ar jis buvo krikščionis ar pagonis. Kadangi vi- 
sos vietos iš tiesų priklauso aukščiausiajai valstybės val- 
džiai, todėl tiek tas, kuris buvo ekskomunikuotas, tiek 
lietinės valdžios pavedimu, kaip, pavyzdžiui, Paulius prieš 
savo atsivertimą vyriausiųjų kunigų pavedimu įeidavo į 
sinagogas Damaske (Apd 9,2) gaudyti krikščionių, vyrų ir 
moterų, ir surištus juos vesti į Jeruzalę. 

Ekskomunikacija neturi jokios įtakos atsimetėliui. Tai- 
gi matyti, kad krikščioniui, kuris tapo atsimetėliu, tokioje 
vietoje, kurioje pilietinė valdžia persekiojo bažnyčią ar jai 
nepadėjo, ekskomunikacija negalėjo kaip nors jam pakenk- 
ti šiame pasaulyje, jo nebaugino, nes tokie atsimetėliai 
nebetikėjo, ir negalėjo pakenkti, nes taip atsimetėliai vėl 
įgydavo pasaulio palankumą, o būsimajame pasaulyje jų 
padėtis neturėjo būti blogesnė už tų, kurie niekada neti- 
kėjo. Žalą greičiau jau patirdavo bažnyčia, skatindama 
atskirtuosius nuo jos laisviau išreikšti savo pyktį. 

Įtaką turėjo vien tikinčiajam. Taigi ekskomunikacija 
turėjo įtaką vien tiems, kurie tikėjo, kad Jėzus Kristus vėl 

ateis šlovėje, kad valdytų ir teistų gyvuosius ir mirusiuo- 
sius, todėl neįsileis į savo karalystę tų, kuriems nuodė- 
mės nebuvo atleistos, t. y. kurie buvo bažnyčios eksko- 
munikuoti. Todėl šv. Paulius ir vadina ekskomunikaciją 
ekskomunikuotojo asmens atidavimu šėtonui. Mat visos 
kitos karalystės po Paskutinio teismo dienos, išskyrus Kris- 
taus karalystę, bus vadinamos šėtono karalyste. Šito ir 
baimindavosi tikintieji, kol jie būdavo ekskomunikuoti, t. 
y. tada, kai jų nuodėmės nebūdavo atleistos. Iš to galime 
suprasti, kad ekskomunikacija tuo metu, kai krikščionių 
religija dar nebuvo pripažinta pilietinės valdžios, buvo 
naudojama vien elgesiui, o ne klaidingoms pažiūroms pa- 
taisyti, nes tai yra bausmė, juntama tik tų, kurie tikėjo ir 
laukė vėl ateisiant mūsų Išganytoją teisti pasaulio; ir tiems, 
kurie tuo tikėjo, išganyti nereikėjo jokių kitų pažiūrų, o 
vien teisingo gyvenimo. 

Už kokias kaltes laukia ekskomunikacija. Ekskomu- 
nikacija gresia už neteisingumą. Pavyzdžiui, jei tavo bro- 
lis tau nusikalstų, pasakyk jam asmeniškai, po to — prie 
liudytojų, galiausiai pranešk bažnyčiai, o jei nepaklus ir 
tada, tebūnie jis tau kaip pagonis ir muitininkas (Mt 18,17). 
Taip pat ekskomunikacija gresia už nedorovingą gyveni- 
mą, pavyzdžiui, jeigu tas, kuris vadinasi brolis, o yra ištvir- 
kelis, gobšas, stabmeldys, keikūnas, girtuoklis ar plėšikas. Su 
tokiu neseskite už vieno stalo! (1Kor 5,11). Bet ekskomuni- 
kuoti žmogų, kuris laikosi šio pamatinio principo, kad 
Jėzus yra Kristus, dėl nuomonių skirtumo kitais klausi- 
mais, jeigu jo nuomonės negriauna šio pamato, Šventaja- 
me Rašte nėra jokio įgaliojimo ar apaštalų pavyzdžio. Iš 
tiesų yra vienas šv. Pauliaus tekstas, kuris, atrodytų, šiam 
mūsų teiginiui prieštarauja: Eretiko, vieną kitą kartą įspėjęs, 
šalinkis (Tit 3,10). Juk eretikas yra tas, kuris, būdamas baž- 
nyčios narys, vis dėlto skelbia kokias nors asmeniškas 
pažiūras, kurias bažnyčia uždraudė, ir tokį šv. Paulius 

pataria Titui vieną kitą kartą įspėjus šalintis. Tačiau šalintis 
šioje vietoje — tai ne ekskomunikuoti žmogų, o liautis jam 
patarinėti, jį įspėjinėti, palikti jį vieną, nustoti su juo ginčytis, 
kaip su tokiu, kuris tik pats gali įsitikinti savo pažiūrų 
klaidingumu. Tas pats apaštalas sako: O kvailų ir nemok- 
šiškų ginčų venk (2 Tim 2,23). Žodį venk šioje vietoje ir 
šalinkis ankstesnėje originale atitinka tas pats žodis: mæ- 
pairou, bet kvailų ginčų galima išvengti ir be ekskomu- 
nikacijos. Ir vėl: O paikų klausimų venk (Tit 3,9), kur origi- 
nalo žodis zepuíoraco (šalinkis, atidėk juos) turi tą pačią 
reikšmę kaip ir ankstesnis šalinkis. Nėra kitos tokios vie- 
tos, kurią taip puikiai galima būtų pasitelkti, kai nuo baž- 
nyčios reikia atskirti tikinčius žmones, kurie pripažįsta 
pamatinę krikščionybės dogmą, vien dėl atskiro savo pa- 
čių susikurto antstato, prie kurios linksta galbūt ramios ir 
pamaldžios jų sąžinės. Tačiau, priešingai, visos tokios vie- 
tos, kuriose liepiama vengti tokių ginčų, yra parašytos 
kaip pamokymai ganytojams (tokie buvo Timotiejus ir 
Titas), kad jie nekurtų naujų tikėjimo dogmų, spręsdami 
visokius mažus ginčus, nes tai be reikalo apsunkintų žmo- 
nių sąžinę ar skatintų juos atskilti nuo bažnyčios. Patys 
apaštalai šių pamokymų griežtai laikėsi. Šv. Petras ir šv. 
Paulius, nors jų pažiūros smarkiai skyrėsi (kaip galime 
perskaityti Gal 2,11), vis dėlto vienas kito neatskyrė nuo 
bažnyčios. Tačiau apaštalų laikais būta kitų ganytojų, ku- 
rie šių nurodymų nesilaikė. Pavyzdžiui, Diotrefas (3 Jn 9 
ir toliau), kuris išmetė iš bažnyčios tokius, kuriuos pats 
šv. Jonas laikė tinkamus į ją priimti, iš pasipūtimo, kurį 
paskatino jo aukštos pareigos ir įtakingumas; taigi jau 
labai anksti į Kristaus bažnyčią ėmė skverbtis tuščiagar- 
biškumas ir ambicijos. 

Apie asmenis, kuriuos galima ekskomunikuoti. Kad 
žmogus būtų ekskomunikuotas, reikia daug sąlygų. Pir- 
miausia, jis turi būti kokios nors bendruomenės, t. y. ko- 

kio nors teisėto susirinkimo narys, kitaip sakant, kokios 
nors krikščionių bažnyčios, turinčios galią spręsti apie prie- 
žastųį, dėl kurios jis privalo būti ekskomunikuotas, nes 
ten, kur nėra bendruomenės, ten negali būti ir ekskomu- 
nikacijos, o ten, kur nėra valdžios spręsti ir teisti, ten ne- 
gali būti ir valdžios priimti nuosprendį. 

Vadinasi, vienos bažnyčios negali ekskomunikuoti kita, 
nes arba jos abi turi lygią valdžią ekskomunikuoti viena 
kitą, todėl šiuo atveju ekskomunikavimas nėra bausmė ir 
valdžios aktas, o skilimas ir artimo meilės pabaiga; arba 
viena yra tiek priklausoma nuo kitos, kad jos abi turi tik 
vieną balsą, ir tada jos abi yra tik viena bažnyčia, o eks- 
komunikuotoji jos dalis daugiau nebėra bažnyčia, tai tik 
tam tikras atskirų asmenų skaičius. 

Kadangi ekskomunikacijos nuosprendis yra ir patari- 
mas nebendrauti ir net nevalgyti su ekskomunikuotuoju, 
tada, jeigu ekskomunikuotasis bus suverenus valdovas ar 
susirinkimas, nuosprendis neturės jokios galios. Juk visi 
pavaldiniai privalo būti savo suvereno draugijoje ir kai 
jis pats to reikalauja, pagal prigimtinį įstatymą jie negali 
teisėtai jo išvaryti iš kokios nors jo valdų vietos, pasaulie- 
tiškos ar šventos, nei išeiti iš jo valdų be jo leidimo, ir juo 
labiau jie negali, jei jis jiems suteiks tą garbę, juos pa- 
kviesdamas, atsisakyti su juo valgyti. O dėl kitų valdovų 
ir valstybių, tai jie nėra to paties susirinkimo nariai, jiems 
nereikia jokio kito nuosprendžio, sulaikančio juos nuo ben- 
dravimo su ekskomunikuota valstybe, nes jau pats vals- 
tybės įsteigimas, kaip jis suvienija daugelį Žmonių į vieną 
bendruomenę, taip jis ir atsieja vieną bendruomenę nuo 
kitos, taigi nereikia ekskomunikacijos tam, kad karaliai ir 
valstybės laikytųsi atskirai; dėl to nekyla kitokių proble- 
mų, negu tos, kurios atsiranda iš pačios politikos prigim- 
ties, nebent ji kurstytų valdovus kariauti vieną su kitu. 

Ekskomunikacija neturi jokios įtakos pavaldiniui krikš- 
čioniui, kuris paklūsta savo suvereno - krikščionio ar pa- 
gonio - įstatymams. Juk jeigu jis tiki, kad Jėzus yra Kris- 
tus, jis turi Dievo dvasią (1 Jn 4,1) ir Dievas jame gyvena, 
o jis — Dieve (1 Jn 4,15). Tačiau tam, kuris turi Dievo 
dvasią, kuris gyvena Dieve ir kuriame Dievas gyvena, 
negali padaryti jokios žalos žmonių ekskomunikacija. To- 
dėl tas, kuris tiki, kad Jėzus yra Kristus, yra laisvas nuo 
visų pavojų, kurie gresia ekskomunikuotiems asmenims. 
O tas, kuris netiki, nėra krikščionis. Todėl tikram ir nuo- 
širdžiam krikščioniui ekskomunikacija negresia. Ji negre- 
sia ir tam, kuris išoriškai prisipažįsta esąs krikščionis, kol 
jo veidmainystė nepasireikš jo elgsenoje, t. y. kol jo elge- 
sys neprieštaraus suvereno įstatymams, nes jie yra jo el- 
gesio taisyklės ir jiems Kristus bei jo apaštalai įsakė pa- 
klusti. Mat bažnyčia gali spręsti apie elgesį tik iš išorinių 
veiksmų, o šie veiksmai tik tada gali būti neteisėti, jeigu 
jie prieštarauja valstybės įstatymams. 

Jeigu tėvas, motina ar šeimininkas yra ekskomunikuo- 
jami, tai vaikams negali būti draudžiama su jais bendrau- 
ti ir valgyti, nes tada dažniausiai jie būtų priversti apskri- 
tai nevalgyti, nes neturėtų lėšų maistui įsigyti, ir leistų 
jiems neklausyti savo tėvų ir šeimininkų, o tai prieštarau- 
ja apaštalų nurodymams. 

Viską susumavus, ekskomunikacijos galia negali siekti 
toliau to tikslo, kurio siekti apaštalus ir bažnyčios gany- 
tojus įpareigojo mūsų Išganytojas, o šis tikslas - tai vado- 
vauti žmonėms ne įsakymais ir prievarta, o jų mokymu ir 
kreipimu į išganymo kelią būsimojo pasaulio link. Ir kaip 
mokytojas kurioje nors mokslo šakoje gali atsisakyti savo 
mokinio, kai šis atkakliai nesilaiko jo taisyklių bei nuro- 
dymų, bet negali jo apkaltinti neteisingumu, nes anas nie- 
kada neprivalėjo jo klausyti, taip ir krikščionių tikybos 
mokytojas gali atsisakyti savo mokinių, kurie atkakliai 

priešinasi krikščioniškam gyvenimui, bet jis negali sakyti, 
kad šie daro jam bloga, nes jie neprivalo jam paklusti. 
Šitaip besiskundžiančiam mokytojui gali būti atsakyta taip, 
kaip Dievas atsakė Samueliui panašiomis aplinkybėmis: 
ne tave jie atmetė. Mane jie atmetė (1 Sam 8,7). Todėl eksko- 
munikacija, kai jos nepatvirtina valstybės valdžia, kaip 
kad būna tada, kai krikščionišką valstybę ar valdovą eks- 
komunikuoja užsienio valdžia, yra neefektyvi, nesukelia 
jokių padarinių, todėl ir neturėtų baiminti. Pavadinimas 
fulmen excommunicationis, t. y. ekskomunikacijos žaibas, kilo 
iš to, kad šį posakį pirmą kartą pavartojęs Romos vysku- 
pas įsivaizdavo esąs karalių karalius, panašiai kaip pago- 
nys Jupiterį padarė dievų karaliumi ir vaizdavo jį savo 
poemose ir paveiksluose su žaibu, kuriuo jis tramdo ir 
baudžia gigantus, kurie išdrįsta neigti jo valdžią. Šis įsi- 
vaizdavimas rėmėsi dviem klaidomis: viena, kad Kris- 
taus karalystė yra iš šio pasaulio, priešingai mūsų Išga- 
nytojo žodžiams: Mano karalystė ne iš šio pasaulio; antra, 
kad jis yra Kristaus vietininkas, turintis valdžią ne tik 
savo paties pavaldiniams, bet ir visiems pasaulio krikš- 
čionims, bet tam nėra pagrindo Šventajame Rašte, ir ati- 
tinkamoje vietoje bus įrodyta priešingai. 

Apie Šventųjų Raštų aiškintoją iki to, kai pilietiniai 
suverenai tapo krikščionimis. Šv. Paulius, atvykęs į Te- 
saloniką, kur buvo žydų sinagoga, pagal savo įprotį užėjo 
pas juos ir tris šabus aiškino jiems Raštus. Jis dėstė ir įrodinėjo, 
kad Mesijas turėjo kentėti ir prisikelti iš numirusių ir kad: 
„Mesijas — tai Jėzus, kurį aš jums skelbiu“ (Apd 17,2-3). Čia 
minimi Raštai buvo Žydų Raštai, t. y. Senasis Testamentas. 
Žmonės, kuriems jis turėjo įrodyti, kad Mesijas yra Kris- 
tus ir vėl prisikėlė iš numirusių, buvo taip pat žydai, ku- 
rie jau tikėjo, kad šie Raštai yra Dievo žodis. Po to kai 
kurie iš jų įtikėjo (17,4), o kai kurie ne (17,5). Dėl kokios 
priežasties, nors jie visi tikėjo Raštais, ne visi vienodai 

patikėjo, bet vieni pritarė, o kiti nepritarė juos citavusio 
šv. Pauliaus aiškinimui, ir kiekvienas aiškino juos savaip? 
Priežastis buvo ši: šv. Paulius atėjo pas juos be jokio tei- 
sinio įpareigojimo ir kaip tas, kuris neįsakinėja, o įtikinė- 
ja. Ojis tai turi daryti arba stebuklais, kaip Mozė tai darė 
izraeliečiams Egipte, kad jie galėtų pamatyti galią iš Die- 
vo darbų, arba samprotaudamas, remdamasis jau gautu 
Raštu, kad jie galėtų išvysti jo mokslo teisingumą, re- 
miantis Dievo žodžiu. Bet tas, kuris įtikinėja, remdamas 
savo samprotavimus rašytiniais principais, daro tą, ku- 
riam jis kalba, teisėju, sprendžiančiu tiek apie šių princi- 
pų reikšmę, tiek ir apie jo išvadų, grindžiamų šiais prin- 
cipais, galią įtikinti. Jeigu šie Tesalonikos žydai nebuvo 
teisėjai, tai kas gi buvo teisėjas to, ką šv. Paulius įrodinėjo 
jiems, remdamasis Raštais? Jeigu tai buvo šv. Paulius, tai 
kam jis turėjo cituoti kokias nors vietas, kad įrodytų savo 
mokslą? Būtų užtekę pasakyti, kad aš taip radau pasaky- 
ta Šventajame Rašte, t. y. jūsų įstatymuose, kurių aiškin- 
tojas esu aš, pasiųstas Kristaus. Todėl tokiu Rašto aiškin- 
toju, kurio aiškinimo Tesalonikos žydai būtų privalėję 
laikytis, negalėjo būti niekas: kiekvienas galėjo tikėti ar 
netikėti, nelygu, kaip jam pačiam atrodė, ar tie įrodinėji- 
mai atitinka aiškinamų vietų reikšmę ar neatitinka. Ir ap- 
skritai visais galimais šio pasaulio atvejais tas, kuris ke- 
tina ką nors įrodyti, savo įrodymo teisėju padaro tą, 
kuriam jis kalba. O konkrečiai žydų atveju, tai jie aiškiais 
žodžiais buvo įpareigoti (Įst 17) kreiptis sprendimo į Iz- 
raelio kunigus ir teisėjus, kurie bus tomis dienomis, pra- 
šydami sunkių klausimų sprendimo. Šį klausimą reikia 
taip suprasti, jei kalbėsime apie dar neatsivertusius žydus. 

Pagonių atvertimui nebuvo jokios naudos remtis Raš- 
tais, kuriais jie netikėjo. Todėl apaštalai darbavosi, steng- 
damiesi protu paneigti jų stabmeldystę, o tada įtikinti juos 


490 


42. APIE BAŽNYTINĘ VALDŽIĄ 
tikėti Kristumi, palenkti į jį savuoju jo gyvenimo ir prisi- 
kėlimo liudijimu. Taigi čia dar negalėjo kilti jokių ginčų 
dėl įgaliojimo aiškinti Raštą, nes joks netikintysis nepri- 
valėjo tikėti kieno nors vieno ar kito Rašto aiškinimu, iš- 
skyrus savo suvereno šalies įstatymų aiškinimą. 

Dabar panagrinėsime patį atsivertimą ir pasižiūrėsime, 
ką jis turėjo savyje, kad galėjo būti tokio įsipareigojimo 
priežastis. Atsiversdami Žmonės linko tik į tą tikėjimą, 
kurį skelbė apaštalai. O apaštalai skelbė vien tai, kad Jė- 
zus yra Kristus, t. y. tas karalius, kuris juos išganys ir 
amžinai jiems viešpataus būsimajame pasaulyje, ir kad jis 
nėra miręs, nes prisikėlė iš numirusių ir įžengė į dangų ir 
vieną dieną vėl ateis teisti pasaulio (kuris taip pat priva- 
lės prisikelti ir būti teisiamas) ir atlygins kiekvienam žmo- 
gui pagal jo darbus. Nė vienas iš jų nesiskelbė pats esąs 
ar koks nors kitas apaštalas yra toks Rašto aiškintojas, jog 
tapusieji krikščionimis privalėtų jų aiškinimą laikyti įsta- 
tymu, nes įstatymų aiškinimas yra esamos karalystės pri- 
valoma valdymo dalis, o jos apaštalai neturėjo. Nuo to 
laiko jie ir visi kiti ganytojai meldėsi: Teateinie Tavo kara- 
lystė, ir ragino savo atverstuosius paklusti savo etniniams 
valdovams. Naujasis Testamentas dar nebuvo paskelbtas 
kaip viena knyga. Kiekvienas evangelistas buvo savo 
Evangelijos aiškintojas, ir kiekvienas apaštalas - savo laiš- 
ko aiškintojas. O apie Senąjį Testamentą pats mūsų Išga- 
nytojas sako žydams: Jūs tyrinėjate Raštus, nes manote juose 
rasią amžinąjį gyvenimą. Tie Raštai ir liudija apie mane 
(Jn 5,39). Jeigu jis būtų manęs, kad jiems neverta jų aiš- 
kinti, nebūtų liepęs jiems imti iš ten įrodymą, kad jis yra 
Kristus, - jis arba pats būtų Raštus išaiškinęs, arba nuro- 
dęs jiems remtis kunigų aiškinimu. 

Kai iškildavo koks nors sunkumas, apaštalai ir bažny- 
čios vyresnieji susirinkdavo drauge ir nuspręsdavo, ką 
reikia skelbti ir ko mokyti, ir kaip jie turėtų aiškinti Raš- 

tus tautai, tačiau nedraudė tautai juos skaityti ir aiškinti. 
Apaštalai siuntė įvairius laiškus bažnyčioms ir kitus raš- 
tus joms pamokyti, o visa tai būtų buvę veltui, jeigu jie 
būtų draudę joms tuos raštus aiškinti, t. y. nagrinėti jų 
reikšmę. Ir kaip buvo apaštalų laikais, taip turėjo būti iki 
tol, kol atsirado ganytojų, galinčių įpareigoti aiškintoją, 
kurio aiškinimas turėtų būti visuotinai privalomas. Ta- 
čiau taip negalėjo būti tol, kol karaliai netapo ganytojais, 
o ganytojai — karaliais. 

Kas turi galią paskelbti Raštą įstatymu. Koks nors kū- 
rinys gali būti pavadintas kanoniniu dvejopa prasme, nes 
kanonas reiškia taisyklę, o taisyklė yra nurodymas, kuriuo 
žmogus turi vadovautis ką nors veikdamas. Tokie nuro- 
dymai, nors juos ir duotų mokytojas savo mokiniui arba 
patarėjas savo draugui, neturėdamas galios priversti jų 
laikytis, vis dėlto yra kanonai, nes jie yra taisyklės. Bet 
jeigu nurodymus duoda kas nors, kurio juos gaunantysis 
privalo klausyti, tada šie kanonai yra jau ne taisyklės, o 
įstatymai. Todėl čia ir kyla klausimas, kas turi galią pa- 
skelbti Raštus, kurie yra krikščionių tikėjimo taisyklės, 
įstatymais. 

Apie Dešimt įsakymų. Ta Šventojo Rašto dalis, kuri 
buvo pirmasis įstatymas, yra Dešimt įsakymų, parašytų 
ant dviejų akmens plokščių ir paties Dievo įteiktų Mozei, 
o Mozė juos paskelbė tautai. Iki tol nebuvo jokio rašyti- 
nio Dievo įstatymo, nes Dievas dar nebuvo išsirinkęs jo- 
kios tautos, kuri būtų jo ypatinga karalystė, dar nebuvo 
davęs žmonėms jokio įstatymo, išskyrus prigimtinį įsta- 
tymą, t. y. prigimtinio proto taisykles, įrašytas kiekvieno 
žmogaus širdy. Iš šių dviejų plokščių pirmąją sudaro su- 
vereniteto įstatymas: 1) kad jie neturi klausyti nei garbin- 
ti kitų tautų dievų, suformuluotas šiais žodžiais: Non ha- 
bebis Deos alienos coram me, t. y. neturėk kaip dievų tų dievų, 
kuriuos garbina kitos tautos, išskyrus mane vieną; taip žy- 

dams buvo draudžiama paklusti ar garbinti kaip karalių 
ar valdovą kokį nors kitą dievą, o tik tą, kuris jiems kal- 
bėjo per Mozę, o vėliau per vyriausiąjį kunigą; 2) kad jie 
nedarytų jokių atvaizdų, vaizduojančių Dievą, t. y. jie neturė- 
jo patys išsirinkti nei danguje, nei Žemėje jokio kito atsto- 
vo pagal savo pačių įsivaizdavimą, o paklusti Mozei ir 
Aaronui, kuriuos jis paskyrė šioms pareigoms; 3) kad jie 
neminetų Dievo vardo be reikalo, t. y. kad jie nekalbėtų at- 
sainiai apie savo karalių, neginčytų nei jo teisės, nei jo 
vietininkų Mozės ir Aarono įgaliojimų; 4) kad jie kas sep- 
tintą dieną privalo susilaikyti nuo savo įprasto darbo ir paskir- 
ti šį laiką viešam Dievo garbinimui. Antroje plokštėje iš- 
vardytos vieno žmogaus pareigos kitam: gerbti tėvus, nežudyti, 
nesvetimoteriauti, nevogti, neteisingu liudijimu neprisidėti prie 
neteisingo nuosprendžio ir galiausiai net savo širdyje nesuma- 
nyti kaip nors pakenkti kitam. Dabar kyla klausimas, kas 
suteikė šioms prirašytoms plokštėms privalomą įstatymų 
galią. Nėra abejonės, kad jas įstatymais padarė pats Die- 
vas. Kadangi įstatymas neprivalomas ir nėra įstatymas 
niekam, išskyrus tuos, kurie pripažįsta, kad jis yra suve- 
reno aktas, kaipgi tada Izraelio tauta, kuriai buvo uždraus- 
ta prisiartinti prie kalno išgirsti, ką Dievas sakė Mozei, 
galėjo būti įpareigota paklusti visiems šiems įstatymams, 
kuriuos jai paskelbė Mozė? Kai kurie iš jų iš tikrųjų buvo 
prigimtiniai įstatymai, kaip visa antroji plokštė, todėl tu- 
rėjo būti pripažinti Dievo įstatymais ne vien izraeliečių, 
bet ir visų tautų. Bet dėl tų, kurie buvo skirti specialiai 
izraeliečiams, kaip kad tie iš pirmosios plokštės, tai klau- 
simas išlieka; nebent tai paaiškina tas faktas, kad jie patys 
įsipareigojo tuoj pat juos paskelbus paklusti Mozei šiais 
žodžiais: „Tu mums kalbėk, ir mes klausysime, tenekalba mums 
Dievas, kad nenumirtume!“ (Iš 20,19). Todėl vienas Mozė, o 
po jo vyriausiasis kunigas, kurį per Mozę Dievas paskyrė 
valdyti šią ypatingą karalystę Žemėje, turėjo galią pada- 

ryti šį trumpai surašytą dekalogą įstatymu Izraelio vals- 
tybėje. Bet Mozė ir Aaronas ir po jų buvę vyriausieji ku- 
nigai buvo pilietiniai suverenai. Todėl iki šiol Rašto ka- 
nonizavimas ir jo padarymas įstatymu priklauso 
pilietiniam suverenui. 

Apie teismo ir levitų įstatymą. Teisminė teisė, t. y. įsta- 
tymai, kuriuos Dievas nurodė Izraelio teisėjams kaip tai- 
sykles, kuriomis jie turėjo vadovautis vykdydami teisin- 
gumą ir skelbdami teismo sprendimus arba nuosprendžius 
žmonių bylose, ir levitinė teisė, t. y. taisyklė, kurią Dievas 
nustatė dėl kunigų ir levitų apeigų ir ceremonijų, — visi 
šie įstatymai buvo jiems pranešti vien Mozės; vis dėlto jie 
irgi tapo įstatymais dėl to paties pažado būti paklusniems 
Mozei. Ar šie įstatymai buvo tada rašytiniai ar nerašyti- 
niai, o padiktuoti Mozės tautai (po to, kai jis išbuvo ke- 
turiasdešimt dienų kalne su Dievu) jo ištartais žodžiais, 
tekste nenurodoma, tačiau jie visi buvo pozityvūs įstaty- 
mai ir prilygsta Šventajam Raštui, o kanoniniais juos pa- 
darė pilietinis suverenas Mozė. 

Pakartotas Įstatymas. Kai izraeliečiai atėjo į Moabo ly- 
gumą priešais Jerichą ir buvo pasirengę įžengti į Pažadė- 
tąją žemę, Mozė prie ankstesnių įstatymų pridėjo dar ki- 
tų, kurie yra vadinami Deuteronomium, t. y. antraisiais 
įstatymais. Šie yra, - kaip parašyta Įst 29,1, - žodžiai Sando- 
ros, kurią Viešpats įsakė Mozei sudaryti su izraeliečiais Moabo 
krašte, pridėti prie Sandoros, kurią jis buvo sudaręs su jais prie 
Horebo. Nes išaiškinęs šiuos ankstesniuosius įstatymus Pa- 
kartoto Įstatymo knygos pradžioje, jis prideda kitus, ku- 
rie prasideda 12 skyriuje ir baigiasi tos pačios knygos 26- 
to skyriaus pabaigoje. Kaip tik šį įstatymą (Įst 27,1) jiems 
buvo įsakyta užrašyti ant didelių akmenų, apteptų kalkė- 
mis, jiems pereinant per Jordaną. Šį įstatymą pats Mozė 
taip pat surašė į knygą ir perdavė Izraelio kunigams ir 
seniūnams (Įst 31,9) ir įsakė (31,26) padėti šalia Sandoros 

Skrynios, nes pačioje Skrynioje buvo tik Dešimt įsakymų. 
Kaip tik šio įstatymo nuorašus Mozė (Įst 17,18) liepė sau- 
goti Izraelio karaliams. Ir tai yra tas pats įstatymas, kuris 
ilgą laiką buvo pamestas, vėliau surastas šventykloje Jo- 
šijo laikais ir jo valdžios galia pripažintas Dievo įstaty- 
mu. Bet Mozė, rašydamas šį įstatymą, ir Jošijas, jį vėl sura- 
dęs, turėjo aukščiausiąją valstybės valdžią. Todėl galia 
paskelbti Raštą kanoniniu priklausė pilietiniam suverenui. 
Be šios Įstatymo knygos, nuo Mozės laikų iki laikų po 
nelaisvės jokia kita knyga žydų nebuvo pripažįstama Die- 
vo įstatymu, nes pranašai (išskyrus nedaugelį) gyveno 
pačios nelaisvės laikais, o kiti gyveno dar prieš ją, ir jų 
pranašystės ne tik nebuvo visuotinai pripažįstamos įsta- 
tymais, bet nuo to jie buvo taip toli, kad ir patys buvo 
persekiojami iš dalies netikrų pranašų, iš dalies karalių, 
kurie buvo netikrų pranašų suklaidinti. Ir pati ši knyga, 
kuri buvo Jošijo patvirtinta kaip Dievo įstatymas, ir drau- 
ge suja visa Dievo darbų istorija buvo prarasta nelaisvės 
ir Jeruzalės miesto apiplėšimo metu, kaip tai matyti iš 
Ezros antros knygos 14,21: Tavo įstatymas sudegintas. Ir 
todėl niekas nežino darbų, kuriuos tu padarei, ar darbų, kurie 
prasidės. Ir prieš nelaisvę, tuo laikotarpiu, kai įstatymas 
buvo prarastas (laikas Rašte nenurodytas, bet, galima ma- 
nyti, jog tai buvo Rehabeamo laikais, kai (1 Kar 14,26) 
Egipto karalius Šišakas apiplėšė šventyklą) ir kai jis vėl 
buvo surastas Jošijo laikais, žydai neturėjo rašytinio įsta- 
tymo, o vadovavosi vien savo nuožiūra arba buvo valdo- 
mi tokių žmonių, kuriuos kiekvienas laikė pranašais. 
Kada Senasis Testamentas tapo kanoniniu. Iš čia gali- 
me padaryti išvadą, kad Senojo Testamento knygos, ku- 
rias mes turime šiandien, žydams nebuvo kanoninės ir 
nebuvo įstatymas iki jų sandoros su Dievu atnaujinimo 
jiems sugrįžus iš nelaisvės ir atkūrus savo valstybę, val- 
dant Ezrai. Nuo to laiko jos jau laikomos žydų įstatymu 

ir buvo išverstos į graikų kalbą septyniasdešimties Judė- 
jos seniūnų, padėtos į Ptolemajo biblioteką Aleksandrijoje 
ir pripažintos Dievo žodžiu. Kadangi Ezra buvo vyriau- 
siasis kunigas, o vyriausiasis kunigas buvo jų pilietinis 
suverenas, todėl aišku, kad Šventojo Rašto knygas įstaty- 
mais padarė tik aukščiausioji pilietinė valdžia. 

Naujasis Testamentas kanoniniu tapo valdant kriks- 
čionių suverenams. Iš Bažnyčios Tėvų, kurie gyveno prieš 
tai, kai krikščionių religiją priėmė ir pripažino imperato- 
rius Konstantinas, raštų mes galime sužinoti, kad tos kny- 
gos, kurios dabar sudaro Naująjį Testamentą, to meto 
krikščionių (išskyrus nedaugelį, dėl kurių negausumo vi- 
si kiti buvo vadinami Katalikų bažnyčia, o jie - eretikais) 
buvo laikomos Šventosios Dvasios padiktuotomis, taigi 
kanonu, arba tikėjimo taisyklėmis; tokia buvo pagarba 
mokytojams ir tokia apie jas nuomonė, nes dažniausiai 
mokiniai savo pirmuosius visų dalykų mokytojus didžiai 
gerbia. Todėl nėra abejonės, kad kai šv. Paulius rašė toms 
bažnyčioms, kurias jis atvertė, ar koks nors kitas apašta- 
las ar Kristaus mokinys rašė tiems, kurie tada priėmė Kris- 
tų, šie laikydavo tuos jų raštus tikru krikščionių mokslu. 
Tačiau tuo metu, kai juos tokiais laikyti vertė ne mokyto- 
jo valdžia ir autoritetas, o klausytojo tikėjimas, ne apašta- 
lai darė savo pačių raštus kanoniniais, o kiekvienas at- 
verstasis juos darė tokiais pats sau. 

Tačiau čia klausiama ne to, ką kiekvienas krikščionis 
laikė pats sau įstatymu ar kanonu (tai jis galėjo vėl atmes- 
ti, vadovaudamasis ta pačia teise, kuria priėmė), o kas 
buvo jiems pateikta kanonu taip, kad jie, elgdamiesi tei- 
sėtai, negalėjo daryti nieko, kas tam prieštarautų. Kad 
Naujasis Testamentas būtų kanoninis šia prasme, t. y. įsta- 
tymas visur, kur valstybės įstatymas jo tokiu nelaikė, prieš- 
tarauja įstatymo prigimčiai. Juk įstatymas (kaip jau buvo 
sakyta) yra įsakymas žmogaus ar susirinkimo, kuriam mes 

suteikėme suverenią valdžią kurti tokias taisykles, kurios 
jam atrodys tinkamos ir kurios vadovautų mūsų veiks- 
mams, ir bausti mus, kai mes darome ką nors joms prie- 
šinga. Todėl kai kuris nors kitas žmogus pasiūlys mums 
kitokias taisykles, kurių nepaskyrė suverenus valdovas, 
jos yra vien patarimas ir pamokymas; ar jis būtų geras ar 
blogas, tas, kuriam yra patariama, nedarydamas nieko 
neteisėto, gali atsisakyti jo laikytis arba, kai jis prieštarau- 
ja jau išleistiems įstatymams, negali jo laikytis, nes pasi- 
elgtų neteisėtai, nors ir labai geras jis atrodytų. Sakau, 
negali tuo atveju jo laikytis savo veiksmuose nei kalbose 
su kitais žmonėmis, nors ir gali be jokios kaltės tikėti 
savo asmeniniais mokytojais ir geisti, kad būtų leista pa- 
sinaudoti jų patarimu praktiškai ir kad jis viešai būtų 
pripažintas įstatymu. Juk vidinis tikėjimas savo prigimti- 
mi yra nematomas, vadinasi, atleistas nuo visokio žmo- 
giško teisiamumo, tuo tarpu iš jo kylantys žodžiai ir veiks- 
mai, kaip mūsų pilietinio paklusnumo pažeidimas, yra 
neteisėti tiek prieš Dievą, tiek ir prieš Žmogų. Kadangi 
mūsų Išganytojas neigė, kad jo karalystė yra šio pasaulio, 
sakydamas, kad jis atėjo ne teisti, o išganyti pasaulį, jis 
nevertė mūsų paklusti kokiems nors kitiems, o ne valsty- 
bės, įstatymams, t. y. žydus darė pavaldžius Mozės įsta- 
tymui, kurio jis sakė atėjęs ne panaikinti, bet įvykdyti (Mt 
5,17), kitas tautas - jų suverenų įstatymams, o visus žmo- 
nes - prigimtiniams įstatymams, kurių jis pats ir jo apaš- 
talai savo moksle mums patarė laikytis kaip būtinos sąly- 
gos, kad paskutinę dieną būtume priimti į jo Amžinąją 
karalystę, kurioje bus apsauga ir amžinas gyvenimas. Ka- 
dangi mūsų Išganytojas ir jo apaštalai nepaliko naujų įsta- 
tymų, kurių privalėtume laikytis šiame pasaulyje, o pali- 
ko tik naują mokslą, kuris mus paruoštų būsimajam 
pasauliui, tai Naujojo Testamento knygos, kuriose išdės- 
tytas šis mokslas, nebuvo privalomi kanonai, t. y. įstaty- 

mai, kol jų klausyti neįsakė tie, kuriems Dievas davė galią 
žemėje būti įstatymų leidėjais, o buvo tik geri ir patikimi 
patarimai, turintys kreipti nusidėjėlius į išganymo kelią, 
kuriuos kiekvienas Žmogus gali priimti ar atmesti savo 
paties rizika, nedarydamas nieko neteisėto. 

Be to, mūsų Išganytojo Kristaus savo apaštalams ir mo- 
kiniams patikėta misija buvo skelbti jo karalystę, ne da- 
bartinę, o ateisiančią, ir mokyti visas tautas, jas krikštyti, 
kad jos tikėtų, ir eiti į namus, kur jie bus priimti, o ten, 
kur jų nepriims, nuo savo kojų nusipurtyti dulkes, bet 
nešaukti dangaus ugnies, kad juos sunaikintų, ir neversti 
jų paklusti kardu. Čia nėra nieko apie valdžią, o kalbama 
tik apie įtikinėjimą. Jis siuntė juos kaip aveles pas vilkus, 
o ne kaip karalius pas savo pavaldinius. Jiems nebuvo 
patikėta leisti įstatymus, jie turėjo tik paklusti ir mokyti 
paklusnumo esamiems įstatymams; vadinasi, jie negalėjo 
savo raštų pateikti kaip privalomus kanonus, nepadedant 
aukščiausiajai pilietinei valdžiai. Todėl Naujojo Testa- 
mento knygos tik ten yra įstatymas, kur jas kaip tokias 
pateikė teisėta pilietinė valdžia. Karalius arba suverenas 
padaro jas įstatymu ir sau, kuriuo daro save pavaldų ne 
Bažnyčios daktarui ar apaštalui, kuris jį atvertė, o tiesio- 
giai pačiam Dievui ir jo Sūnui Jėzui Kristui, kaip ir patys 
apaštalai. 

Apie susirinkimų galią padaryti Raštus įstatymais. Gali 
pasirodyti, kad Naujajam Testamentui įstatymų galia 
tiems, kurie priėmė krikščionybę persekiojimų laiku ir 
vietose, galėjo būti suteikta nutarimais, priimtais krikš- 
čionių sinoduose. Juk matome, kad apaštalų, vyresniųjų 
ir visos Bažnyčios susirinkimas savo rašte kreipiasi tokiu 
stiliumi: Šventajai Dvasiai ir mums pasirodė teisinga neuž- 
krauti jums daugiau naštų, išskyrus tai, kas būtina (Apd 15,28), 
ir t. t, — toks stilius rodo valdžią užkrauti naštą tiems, 
kurie priėmė jų mokslą. O užkrauti naštą kitam tarsi tas 

pats kaip įpareigoti, todėl ir susirinkimo nutarimai, atro- 
dytų, buvo įstatymai tuometiniams krikščionims. Vis dėl- 
to jie nebuvo svarbesni įstatymai, negu šios kitos taisyk- 
lės: atgailauk, krikštykis, laikykis Dievo įsakymų, tikėk 
Evangelija; ateikite pas mane; parduok viską, ką turi; atiduok 
tai vargšams ir eik paskui mane. Bet tai nėra įsakymai, o 
žmonių kvietimai ir šaukimai į krikščionybę, kaip Izaijo 
kvietimas: Nagi visi, kurie trokštate, ateikite prie vandens..., 
ateikite, pirkite vyno ir pieno be pinigų ir be kainos! (Iz 55,1). 
Juk, pirmiausia, apaštalų valdžia buvo ne kita, o mūsų 
Išganytojo valdžia - kviesti žmones, kad priimtų Dievo 
karalystę, kurią jie patys pripažino ne esama, o būsima 
karalyste; o tie, kurie neturi karalystės, negali leisti įsta- 
tymų. Antra, jeigu jų susirinkimo nutarimai būtų buvę 
įstatymai, tai nebūtų buvę galima jų sulaužyti nenuside- 
dant. Tačiau mes niekur neradome, kad tie, kurie nepri- 
ėmė Kristaus mokslo, padarė nuodėmę, o tik skaitome, 
kad jie numirė savo nuodėmėse, t. y. kad jų nuodėmės 
prieš įstatymus, kuriems jie turėjo paklusti, nebuvo jiems 
atleistos. Ir šie įstatymai buvo prigimtiniai įstatymai ir 
pilietiniai įstatymai tos valstybės, kuriai kiekvienas krikš- 
čionis sutartimi įsipareigojo paklusti. Todėl naštą, kurią 
apaštalai galėjo užkrauti atsivertusiesiems, reikia supras- 
ti ne kaip įstatymus, o kaip sąlygas, pasiūlytas tiems, ku- 
rie ieškojo išganymo, jie galėjo jas priimti arba atmesti 
savo pačių rizika be naujos nuodėmės, nors ir ne be pa- 
vojaus būti pasmerktiems ir pašalintiems iš Dievo kara- 
lystės už savo praeities nuodėmes. Todėl apie netikintijį 
šv. Jonas nesako, kad jį ištiks Dievo rūstybė, o sako, kad 
virš jo kybo Dievo rūstybė (Jn 3,36), ir nekalba, kad jis bus 
nuteistas, o sako, kad jis jau yra nuteistas (Jn 3,18). Nega- 
lima manyti, kad tikėjimo nauda yra nuodėmių atleidimas, 
jei kartu nesakome, kad netikėjimo žala yra tų pačių nuo- 
dėmių išlaikymas. 

Tačiau kokiu tikslu, kas nors gali paklausti, šie apašta- 
lai ir po jų kiti bažnyčios ganytojai kartu susirinkdavo ir 
susitardavo, ko reikia mokyti žmones tiek dėl tikėjimo, 
tiek ir dėl gyvenimo būdo, jei niekas neprivalėjo laikytis 
jų nutarimų? Į tai galima atsakyti, kad apaštalai ir to su- 
sirinkimo vyresnieji privalėjo jau vien dėl to, kad jame 
dalyvavo, skelbti tą mokslą, dėl kurio jame buvo susitarta 
ir kuris turėjo būti skelbiamas taip, kad neprieštarautų 
jokiam ankstesniam įstatymui, kuriam jie privalėjo pa- 
klusti; bet kiti krikščionys neprivalėjo laikytis to, ko jie 
mokė. Ir nors jie galėjo susitarti, ko kiekvienas iš jų turi 
mokyti, tačiau jie negalėjo nuspręsti, ką turi daryti kiti, 
jeigu jų susirinkimas neturėjo įstatymų leidžiamosios val- 
džios, nes ją gali turėti vien pilietiniai suverenai. Ir nors 
Dievas yra viso pasaulio suverenas, mes neprivalome lai- 
kyti jo įstatymu visko, kas pateikiama jo vardu, taip pat 
ir jokio dalyko, priešingo pilietiniam įstatymui, kuriam 
Dievas aiškiai įsakė mums paklusti. 

Kadangi apaštalų susirinkimų nutarimai tada nebuvo 
įstatymai, o buvo tik patarimai, dar mažiau panašūs į 
įstatymus yra kokių nors kitų Bažnyčios daktarų ar susi- 
rinkimų nutarimai, jeigu tie susirinkimai vykdavo be pi- 
lietinio suvereno įgaliojimo. Vadinasi, Naujojo Testamento 
knygos, nors jos ir yra pačios tobuliausios krikščionių 
mokslo taisyklės, negali būti pateiktos kaip įstatymai ko- 
kios nors kitos valdžios, išskyrus karalių ar suverenių 
susirinkimų valdžią. 

Apie pirmąjį susirinkimą, kuriame dabar mūsų turimi 
Raštai buvo patvirtinti kaip kanonas, žinių neturime. Tas 
apaštalų kanonų rinkinys, kuris priskiriamas po šv. Petro 
pirmajam Romos vyskupui Klemensui, yra abejotinas. Ir 
nors jame išvardijamos kanoninės knygos, bet žodžiai: 
sint vobis omnibus clericis et laicis libri venerandi?! etc. skiria 
dvasininkus ir pasauliečius, o taip nebuvo daroma ir įpras- 

ta epochoje, tokiai artimai šv. Petro laikams. Pirmasis ži- 
nomas susirinkimas, nustatęs kanoninį Raštą, buvo Lao- 
dikėjos susirinkimas (59 kanonas) 
tyti bažnyčiose kitas knygas, išskyrus kanonines. Šis 
nurodymas buvo skirtas ne kiekvienam krikščioniui, o tik 


„kuris uždraudė skai- 


tiems, kurie turi įgaliojimus ką nors viešai skaityti bažny- 
čioje, t. y. vien dvasininkams. 

Apie teisę nustatyti bažnytines pareigas apaštalų lai- 
kais. Iš bažnytinių pareigūnų apaštalų laikais vieni buvo 
mokytojai (magisterial), kiti — tik patarnautojai (ministe- 
rial). Pirmieji, mokytojai, turėjo skelbti netikintiesiems Die- 
vo karalystės Evangeliją, suteikti sakramentus ir atlikti 
dieviškąją tarnybą, mokyti atsivertusius tikėjimo ir elge- 
sio taisyklių. Patarnautojų pareigas atlikdavo diakonai, 
t. y. tie, kurie buvo paskirti rūpintis pasaulietinėmis baž- 
nyčios reikmėmis tais laikais, kai jie visi gyveno iš tikin- 
čiųjų savanoriškų aukų. 

Tarp mokytojų pirmieji ir svarbiausieji buvo apaštalai; 
pradžioje jų buvo tik dvylika, kuriuos parinko ir paskyrė 
pats mūsų Išganytojas. Jų pareiga buvo ne tik skelbti, 
mokyti ir krikštyti, bet ir būti kankiniais, mūsų Išganyto- 
jo prisikėlimo iš numirusių liudytojais. Šis liudijimas bu- 
vo ypatingas ir esminis požymis, kuriuo apaštalystė sky- 
rėsi nuo kitų bažnytinių pareigų, nes buvo būtina, kad 
apaštalas arba būtų pats matęs mūsų Išganytoją po jo 
prisikėlimo, arba kalbėjęsis su juo prieš tai ir regėjęs jo 
darbus bei kitus jo dieviškumo įrodymus, todėl galėtų 
būti laikomas patikimu liudytoju. Tad, renkant naują apaš- 
talą į Judo Iskarijoto vietą, šv. Petras sako: Taigi vienam 
vyrų, kurie drauge su mumis vaikščiojo visą laiką, kol Viešpats 
Jėzus buvo tarp mūsų, pradedant Jono krikštu ir baigiant Je- 
zaus iš mūsų paėmimu, reikia kartu su mumis tapti jo prisikė- 
limo liudytoju (Apd 1,21-22); žodžiu reikia čia nurodoma 
būtina apaštalo savybė, kad jis būtų bendravęs, buvęs 

drauge su pirmaisiais ir išrinktais apaštalais tuo metu, 
kai mūsų Išganytojas rodėsi įsikūnijęs. 

Motiejus apaštalu tapo susirinkimo nutarimu. Motie- 
jus buvo pirmasis apaštalas iš tų, kurių nepaskyrė Kris- 
tus, gyvendamas žemėje, bet buvo išrinktas šitaip: Jeru- 
zalėje susirinko apie šimtą dvidešimt krikščionių 
(Apd 1,15). Jie pasiūlė du: Juozapą, pravarde Justas, ir Mo- 
tiejų, ir metė burtus; ir burtas krito Motiejui, ir jis buvo 
priskaitytas prie vienuolikos apaštalų (Apd 1,23,26). Taigi ma- 
tome, kad šis apaštalas buvo paskirtas susirinkimo, o ne 
šv. Petro aktu, ir ne vienuolikos apaštalų, kurie buvo tik 
šio susirinkimo dalyviai. 

Paulių ir Barnabą apaštalais patvirtino Antiochijos baZ- 
nyčia. Po Motiejaus daugiau nebuvo paskirtas joks kitas 
apaštalas, išskyrus Paulių ir Barnabą, ir tai įvyko šitaip 
(kaip parašyta Apd 13,1-3): Antiochijos Bažnyčioje buvo pra- 
našų ir mokytojų: Barnabas, Simeonas, pravarde Juodasis, Lu- 
cijus Kirėnietis, Manaenas, augęs kartu su tetrarchu Erodu, ir 
Saulius. Kartą, kai jie laikė pamaldas Viešpaties garbei ir pas- 
ninkavo, Šventoji Dvasia pasakė: „Išskirkite man Barnabą ir 
Saulių darbui, kuriam aš juos pašaukiau“. Tada jie pasninkavo 
ir meldėsi ir, uždėję ant jų rankas, išleido. 

Akivaizdu, kad nors jie ir buvo pašaukti Šventosios Dva- 
sios, jų pašaukimą jiems paskelbė ir jų misiją įgaliojo bū- 
tent ši Antiochijos bažnyčia. O kad buvo pašaukti apašta- 
lauti, matyti iš to, jog jie abu yra vadinami apaštalais 
(Apd 14,14). Kad jie buvo jais Antiochijos bažnyčios akto 
dėka, šv. Paulius aiškiai pareiškia (Rom 1,1) vartodamas 
tą žodį, kurį Šventoji Dvasia vartojo jį pašaukdama, nes 
jis vadina save apaštalu, išskirtu skelbti gerąją Dievo naujie- 
ną, darydamas užuominą į Šventosios Dvasios žodžius: 
Išskirkite man Barnabą ir Saulių, etc. Bet žinodamas, kad 
apaštalo darbas buvo būti Kristaus prisikėlimo iš numi- 
rusių liudytoju, kas nors gali paklausti, kaip šv. Paulius, 

kuris nebendravo su mūsų Išganytoju prieš jo kančią, ga- 
lėjo sužinoti, kad jis prisikėlė. Į tai galima lengvai atsaky- 
ti, kad mūsų Išganytojas pats jam pasirodė kelyje į Da- 
maską iš dangaus po to, kai jau buvo įžengęs į dangų, ir 
išrinko jį indu, kuris neš jo vardą pagonims, karaliams ir Izra- 
elio vaikams; kadangi regėjo Viešpatį po jo kančios, vadi- 
nasi, buvo kompetentingas jo prisikėlimo iš numirusių 
liudytojas. O Barnabas buvo jo mokinys prieš kančią. To- 
dėl akivaizdu, kad Paulius ir Barnabas buvo apaštalai, 
nors jie buvo išrinkti ir įgalioti ne vien pirmųjų apaštalų, 
bet ir Antiochijos bažnyčios, panašiai kaip Motiejus buvo 
išrinktas ir įgaliotas Jeruzalės bažnyčios. 

Kurios pareigos bažnyčioje yra mokytojiškos. Žodis 
vyskupas mūsų kalboje sudarytas iš graikiško žodžio 
ėmoxoxzoc ir reiškia kokio nors reikalo ar veiklos prižiū- 
rėtoją ar prievaizdą, taip pat ganytoją ar piemenį, nuo to 
metaforiškai imtas vartoti ne tik žydų, kurie iš pradžių 
buvo piemenys, bet ir pagonių karaliaus ar kokio nors 
kito tautos valdytojo ar vado, nesvarbu, ar jis valdė įsta- 
tymais ar mokymu, pareigoms pažymėti. Taigi apaštalai 
buvo pirmieji krikščionių vyskupai, paskirti paties Kris- 
taus; šia prasme Judo apaštalystė vadinama jo vyskupyste 
(Apd 1,20). Ir vėliau, kai krikščionių bažnyčiose buvo įsteig- 
ti vyresnieji, kuriems buvo pavesta savuoju mokslu ir pa- 
tarimu vadovauti Kristaus kaimenei, jie taip pat buvo va- 
dinami vyskupais. Timotiejus buvo vyresnysis (vyresnysis 
Naujajame Testamente reiškia tiek pareigas, tiek ir am- 
žių), bet jis buvo ir vyskupas. Ir vyskupai tuomet tenki- 
nosi vyresniųjų titulu. Maža to, pats šv. Jonas, mūsų Vieš- 
paties numylėtinis apaštalas, savo Antrąjį laišką pradeda 
šiais žodžiais: Vyresnysis išrinktajai poniai (2 Jn 1). Aki- 
vaizdu, kad vyskupas, ganytojas, vyresnysis, daktaras, t. y. 
mokytojas, buvo vien daugybė tos pačios pareigybės skir- 
tingų pavadinimų apaštalų laikais, nes tada buvo val- 

doma ne prievarta, o vien mokslu ir įtikinėjimu. Dievo 
karalystė dar tik turėjo ateiti naujajame pasaulyje, taigi 
jokioje bažnyčioje negalėjo būti jokios valdžios, kuri tai- 
kytų prievartą, kol valstybė nepriėmė krikščionių tikėji- 
mo, vadinasi, negalėjo būti ir įvairių valdžių, nors ir bu- 
vo pareigų įvairovė. 

Be šių mokytojiškų tarnysčių bažnyčioje, būtent apašta- 
lų, vyskupų, vyresniųjų, ganytojų ir daktarų, kurie buvo 
pašaukti skelbti Kristų žydams ir netikintiesiems, ir mo- 
kyti tuos, kurie tikėjo, Naujajame Testamente mes nieko 
nerandame apie kokias nors kitas pareigas. Evangelistų ir 
pranašų vardais yra vadinamos ne pareigos, o tam tikri 
sugebėjimai, kuriais įvairūs žmonės buvo naudingi baž- 
nyčiai, pavyzdžiui: evangelistai tuo, kad aprašė mūsų Iš- 
ganytojo gyvenimą ir darbus, tokie buvo apaštalai šv. Ma- 
tas ir šv. Jonas, ir mokiniai šv. Morkus ir šv. Lukas, ir visi 
tie, kurie rašė šia tema (kaip, sakoma, darė šv. Tomas ir 
šv. Barnabas, nors bažnyčia ir negavo knygų, kurios jiems 
priskiriamos); pranašai buvo vertingi savo sugebėjimu aiš- 
kinti Senąjį Testamentą ir tuo, kad kartais paskelbdavo 
bažnyčiai savo ypatingus apreiškimus. Kadangi ne šios 
dovanos, ne kalbų mokėjimo dovana, ne velnių išvarymo 
ar kitų ligų gydymo dovana ir ne dar koks nors kitas 
dalykas darė žmogų bažnyčios tarnautoju, o vien tik tin- 
kamas pašaukimas ir išrinkimas mokytojo pareigoms. 

Mokytojų paskyrimas. Panašiai kaip apaštalai Matas, 
Paulius ir Barnabas nebuvo padaryti apaštalais paties mū- 
sų Išganytojo, o buvo išrinkti bažnyčios, t. y. krikščionių 
susirinkimo, būtent, Matas - Jeruzalės bažnyčios, o Pau- 
lius ir Barnabas - Antiochijos bažnyčios, taip pat ir pres- 
biteriai ir ganytojai kituose miestuose buvo išrenkami tų 
miestų bažnyčių. Kad tuo įsitikintume, pirmiausia, pa- 
žvelkime, kaip šv. Paulius elgėsi, skirdamas presbiterius 
tuose miestuose, kuriuose jis atvertė žmones į krikščionių 

tikėjimą tuoj po to, kai jis ir Barnabas įgijo savo apaštalys- 
tę. Mes skaitome, kad jie paskyrė vyresniuosius kiekvie- 
noje bažnyčoje (Apd 14,23); iš pirmo žvilgsnio tai gali būti 
laikoma įrodymu, kad jie patys juos išrinko ir suteikė 
jiems valdžią, tačiau, jei mes pažvelgsime į originalų teks- 
tą, pamatysime, kad valdžios įgaliojimus jiems suteikė ir 
juos išrinko kiekvieno miesto krikščionių susirinkimas, 
nes čia rašoma: yEIPOTOVYOMVTEC EUTOLC TDEOBUTEDOUC 
xar ExzAnotav, t. y. kai jie paskyrė jiems vyresniuosius pa- 
keldami rankas kiekviename susirinkime. Dabar jau gerai ži- 
noma, kad šituose miestuose pareigūnai ir tarnautojai bū- 
davo išrenkami balsų dauguma; kadangi įprastas būdas, 
kuriuo balsai „už“ būdavo atskiriami nuo balsų „prieš“, 
buvo rankų pakėlimas, todėl paskirti pareigūną kuriame 
nors iš šių miestų, reiškė surinkti žmones drauge ir iš- 
rinkti tuos pareigūnus balsų dauguma, nesvarbu, ar tai 
būtų iškeltų rankų dauguma, ar pasisakiusiųjų dauguma, 
ar dauguma rutulėlių, pupų ar akmenėlių, kuriuos kiek- 
vienas žmogus dėjo į vieną iš indų, ant kurių buvo užra- 
šyta „už“ ar „prieš“, nes įvairiuose miestuose buvo įvai- 
rūs papročiai šiuo klausimu. Todėl savo vyresniuosius 
išsirinkdavo susirinkimas, o apaštalai šį susirinkimą tik 
sušaukdavo, šiame susirinkime pirmininkaudavo ir pa- 
skelbdavo juos esant išrinktus bei duodavo jiems palai- 
minimą, kuris dabar vadinamas pašventinimu. Ir dėl šios 
priežasties tie, kurie susirinkimams pirmininkaudavo, o 
kai nebūdavo apaštalų tai darydavo vyresnieji, buvo va- 
dinami zpoeorørteç, lotyniškai - antistites. Šie žodžiai reiš- 
kia svarbiausiąjį susirinkimo asmenį, kurio pareiga buvo 
skaičiuoti balsus ir paskelbti, kas yra išrinktas, o kai bal- 
sai būdavo lygūs, išspręsti svarstomą klausimą pridedant 
savo balsą, nes tai buvo susirinkimo pirmininko pareiga. 
Kadangi visos bažnyčios savo presbiterius paskyrė tuo 
pačiu būdu, ten, kur vartojamas žodis constitute, kaip ra- 

šoma Laiške Titui (17,5), Iva XQTAOTONG XATA TOAIV 
TPEOBUTEDOUG — aš palikau tave Kretoje, kad paskirtum kiek- 
vienam miestui vyresniuosius, reikia suprasti būtent taip, 
kad jis turi sušaukti tikinčiuosius drauge ir paskirti jiems 
presbiterius balsų dauguma. Būtų keista, jei mieste, kur 
žmonės galbūt niekada nematė, kad koks nors valdžios 
pareigūnas būtų išrinktas kaip nors kitaip nei susirinki- 
me, to miesto gyventojai, tapę krikščionimis, susigalvotų 
kokį nors kitą savo mokytojų ir vadovų, t. y. savo pres- 
biterių (kitaip vadinamų vyskupais), išrinkimo būdą, o 
ne balsų dauguma, kurį šv. Paulius nurodo žodžiu yei- 
potrovýoavteç (Apd 14,23). Ir niekada vyskupai nebuvo 
renkami kitaip (kol imperatoriai nepripažino esant būti- 
na reguliuoti šiuos rinkimus, kad išsaugotų tarp jų taiką), 
o tik kiekvieno miesto krikščionių susirinkime. 

Tą patį patvirtina nuolatinė, iki šios dienos besitęsianti 
Romos vyskupų rinkimo praktika, nes jeigu kokios nors 
vietos vyskupas turėtų teisę išrinkti kitą perimti ganyto- 
jiškas pareigas bet kuriame mieste tada, kai jis iš jo iš- 
vyksta, kad jas atliktų kitoje vietoje, tai juo labiau jis tu- 
rėtų teisę paskirti savo perėmėją toje vietoje, kurioje jis 
paskutiniu metu rezidavo ir mirė. Ir mes nematome, kad 
kada nors koks nors Romos vyskupas būtų paskyręs savo 
įpėdinį. Mat juos ilgą laiką rinkdavo tauta, kaip mums 
byloja maištas, kilęs dėl rinkimų, kai reikėjo pasirinkti 
tarp Damazo ir Ursicino; Amianas Marcelinas* sako, kad 
šis maištas buvęs toks didelis, jog prefektas Juvencijus, 
nepajėgdamas išsaugoti taikos, buvo priverstas išeiti iš 
miesto, ir kad per šimtą žmonių buvo rasta nužudytų 
pačioje bažnyčioje. Ir nors Romos vyskupai vėliau buvo 
renkami iš pradžių visų Romos dvasininkų, o vėliau — 
kardinolų, tačiau nė vienas iš jų niekada nebuvo paskir- 
tas savo pirmtako. Jeigu jie niekada nepretendavo į teisę 
skirti savo pačių įpėdinius, aš manau, jog galiu pagrįstai 

padaryti išvadą, kad jie neturėjo teisės skirti kitų vysku- 
pų įpėdinius, negavę kokios nors naujos valdžios. O šią 
valdžią atimti iš bažnyčios ir suteikti jiems galėjo tik tas, 
kuris turėjo teisėtą valdžią ne tik mokyti bažnyčią, bet ir 
jai įsakinėti, o tai galėjo daryti vien pilietinis suverenas. 

Kas yra bažnyčios tarnautojai. Žodis tarnautojas (mi- 
nister), originale Aiaxovoc, reiškia žmogų, kuris savano- 
riškai rūpinasi kito žmogaus reikalais ir skiriasi nuo tar- 
no (servant) vien tuo, kad tarnai dėl pačios savo padėties 
privalo daryti tai, kas jiems įsakyta, tuo tarpu tarnautojai 
privalo tik dėl to, kad jie patys laisva valia ėmėsi kokio 
nors uždavinio, todėl neprivalo nieko daryti daugiau, ne- 
gu įsipareigojo. Taigi tiek tie, kurie moko Dievo žodžio, 
tiek ir tie, kurie tvarko pasaulietinius bažnyčios reikalus, 
yra tarnautojai, tačiau jie yra skirtingų asmenų tarnauto- 
jai, mat bažnyčios ganytojai, vadinamieji žodžio tarnautojai 
(Apd 6,4), yra Kristaus tarnautojai, nes jo yra žodis. O dia- 
kono tarnyba, kuri vadinama stalų aptarnavimu (6,2), yra 
tarnavimas bažnyčiai arba susirinkimui. Taigi nei atski- 
ras Žmogus, nei visa bažnyčia niekada negalėjo apie savo 
ganytoją pasakyti, kad jis buvo jų tarnautojas, tai galima 
pasakyti apie diakoną, nesvarbu, ar pareigos, kurias jis 
apsiėmė, būtų aptarnauti stalus, ar skirstyti pragyvenimo 
priemones krikščionims, kai jie gyveno kiekviename mies- 
te bendrai iš vieno turto ar iš savanoriškų aukų, kaip 
pirmaisiais laikais, ar rūpintis maldos namais, ar pajamo- 
mis, ar kitais pasaulietiniais bažnyčios reikalais, visas su- 
sirinkimas gali teisingai jį pavadinti savo tarnautoju. 

Jų, kaip diakonų, darbas buvo tarnauti susirinkimui, 
nors jie nepraleisdavo progos skelbti Evangeliją ir palai- 
kyti Kristaus mokslą kiekvienas pagal savo sugebėjimus, 
kaip tai darė šv. Steponas, ir pamokslauti, ir krikštyti, 
kaip tai darė Pilypas, nes tas Pilypas, kuris skelbė Evan- 
geliją Samarijoje ir pakrikštijo eunuchą (Apd 8,5,38), buvo 

Pilypas diakonas, o ne Pilypas apaštalas. Akivaizdu, kad 
tuo metu, kai Pilypas skelbė Evangeliją Samarijoje (8,1), 
apaštalai buvo Jeruzalėje ir išgirdę, jog Samarija priėmė Die- 
vo žodį, nusiuntė tenai Petrą ir Joną (Apd 8,14), kurie uždėjo 
rankas ant pakrikštytųjų, ir į juos nužengė Šventoji Dva- 
sia, kuri iki tol, Pilypui pakrikštijus, ji nebuvo nužengusi 
(8,15). Kad į juos nužengtų Šventoji Dvasia, buvo būtina, 
jog jų krikštą atliktų ar patvirtintų žodžio tarnautojas, o 
ne bažnyčios tarnautojas. Todėl, kad patvirtintų tų, ku- 
riuos krikštijo diakonas Pilypas, krikštą, apaštalai nusiuntė 
iš Jeruzalės į Samariją iš savo tarpo Petrą ir Joną, kurie 
tiems prieš tai pakrikštytiesiems suteikė tas malones, ku- 
rios buvo Šventosios Dvasios ženklas, tuo metu lydėjęs 
visus tikrus tikinčiuosius; kokios tai buvo malonės, gali- 
ma suprasti iš to, ką sako šv. Morkus: Kurie įtikės, tuos 
lydės ženklai: mano vardu jie išvarinės demonus, kalbės naujo- 
mis kalbomis, ims plikomis rankomis gyvates ir, jei išgertų mirš- 
tamų nuodų, jiems nepakenks. Jie dės rankas ant ligonių, ir tie 
pasveiks (Mk 16,17-18). Šito Pilypas negalėjo jiems suteik- 
ti, o apaštalai galėjo ir, kaip matyti iš šios vietos, iš tikrųjų 
tai padarydavo kiekvienam Žmogui, kuris iš tikrųjų įtikė- 
jo ir buvo pakrikštytas paties Kristaus tarnautojo; dabar- 
tiniu laiku šios galios negali suteikti arba Kristaus tar- 
nautojai, arba yra labai mažai tikrai tikinčiųjų, arba Kristus 
turi labai mažai tarnautojų. 

Ir kaip jie išrenkami. Kad pirmieji diakonai buvo iš- 
rinkti ne apaštalų, o mokinių susirinkimo, t. y. įvairių 
krikščionių, aišku iš Apaštalų darbų, kur skaitome, jog, 
padidėjus mokinių skaičiui, Dvylika sušaukė juos ir pasa- 
kė, kad nedera apaštalams apleisti Dievo žodžio ir tar- 
nauti prie stalų, tad jiems pareiškė: Broliai, nusižiūrėkite iš 
savųjų septynis vyrus, turinčius gerą vardą, pilnus Dvasios ir 
išminties. Mes juos paskirsime tam darbui (Apd 6,3). Akivaiz- 
du, kad nors apaštalai paskelbė juos išrinktais, tačiau juos 

išrinko susirinkimas, tai irgi pasakyta aiškiai, nes rašoma, 
kad šis pasiūlymas patiko visam susirinkimui ir jie išsirinko 
septynis (Apd 6,5) ir t. t. 

Apie bažnyčios pajamas laikantis Mozės įstatymo. Se- 
nojo Testamento laikais tik Levio gentis galėjo būti kuni- 
gais ir eiti kitas žemesnes bažnytines pareigas. Žemė bu- 
vo padalyta kitoms gentims, išskyrus Levio gentį, kurių, 
padalijus Juozapo gentį į dvi - Efraimo ir Manaso - buvo 
tik dvylika. Levio genčiai buvo paskirti tam tikri miestai 
gyventi su priemiesčiais jų galvijams, ir buvo jiems pa- 
skirta kaip jų dalis viena dešimtoji jų brolių Žemės vaisių. 
Kunigai savo išlaikymui gaudavo dešimtąją šios dešimto- 
sios dalį kartu su paaukojimų dalimi, nes Dievas pasakė 
Aaronui: „Neturėsi žemės paveldo jų krašte, tarp jų neturėsi 
dalies. Aš būsiu tavo dalis ir paveldas Izraelyje“ (Sk 18,20). 
Mat Dievas tada buvo karalius ir išsirinko Levio gentį 
būti valstybės tarnautojais, o jiems išlaikyti skyrė valsty- 
binių pajamų, t. y. tą dalį, kurią Dievas pasiliko pačiam 
sau; O ši dalis buvo dešimtinės ir aukos; šia prasme reikia 
suprasti Dievo žodžius: aš būsiu tavo dalis. Todėl levitams 
visai teisingai galima taikyti klero vardą, nuo xA Ññpoç, ku- 
ris reiškia burtą arba paveldėjimą, bet ne ta prasme, kad 
jie labiau nei kiti buvo Dievo karalystės paveldėtojais, o 
ta, kad Dievo paveldėjimas buvo jų dalis. Kadangi tuo 
metu pats Dievas buvo jų karalius, o Mozė, Aaronas ir po 
jų buvę vyriausieji kunigai buvo jo vietininkai, akivaiz- 
du, kad teisę į dešimtinę ir aukas nustatė pilietinė valdžia. 

Po to, kai jie atmetė Dievą, reikalaudami sau karaliaus, 
levitai ir toliau naudojosi tomis pačiomis pajamomis; ta- 
čiau jų teisė į jas atsirado iš to, kad karaliai jos niekada iš 
jų neatėmė, nes valstybės pajamomis disponavo tas, kuris 
buvo valstybės asmuo, o toks iki nelaisvės buvo karalius. 
Sugrįžę iš nelaisvės, jie vėl mokėjo kaip ir anksčiau de- 

šimtines kunigams. Taigi iki to laiko bažnyčiai išlaikyti 
pajamas nustatydavo pilietinis suverenas. 

Mūsų Išganytojo laikais ir vėliau. Apie mūsų Išgany- 
tojo ir jo apaštalų pragyvenimo priemones mes skaitome 
vien tai, kad jie turėjo kapšą, kurį nešiojo Judas Iskarijo- 
tas, ir kad tie apaštalai, kurie buvo žvejai, kartais užsiim- 
davo savo amatu, o kai mūsų Išganytojas išsiuntė dvylika 
apaštalų pamokslauti, jis įsakė jiems štai ką: neįsigykite nei 
aukso, nei sidabro, nei variokų savo kapšams prikimšti, nes 
darbininkas vertas savo valgio (Mt 10,9-10). Iš čia tikėtina, 
kad jų įprastos pragyvenimo priemonės buvo derinamos 
su jų užsiėmimu, nes jų užsiėmimas buvo dovanai duoti, 
nes dovanai gavo (Mt 10,8), o jų išlaikymo priemonės buvo 
savanoriškos dovanos tų, kurie tikėjo ta gera Žinia, kurią jie 
skelbė apie Mesijo, jų Išganytojo, atėjimą. Prie viso šito 
dar galime pridurti tai, ką iš dėkingumo aukojo tie, ku- 
riuos mūsų Išganytojas pagydė; iš jų minimos kelios mo- 
terys, išgydytos nuo piktųjų dvasių bei ligų; tai Marija, vadi- 
nama Magdalena, iš kurios buvo išėję septyni demonai, Erodo 
prievaizdo Chūzo žmona Joana, Zuzana ir daug kitų moterų, 
kurios šelpė juos savo turtu (Lk 8,2-3). 

Mūsų Išganytojui įžengus į dangų, kiekvieno miesto 
krikščionys gyveno bendruomenėmis (Apd 4,34) iš pini- 
gų, kuriuos gaudavo, pardavę savo žemės sklypus ir val- 
das, ir sudėdavo juos prie apaštalų kojų iš geros valios, o 
ne iš pareigos; nes, kol žemę dar turejai (sako šv. Petras 
Ananijui, Apd 5,4), ar ji nebuvo tavo? o po to, kai ji buvo 
parduota, ar ji nebuvo tavo galioje?; tai rodo, kad Ananijui 
nebuvo reikalo išsaugoti savo žemės ir pinigų meluojant, 
nes jis neprivalėjo apskritai ką nors duoti, jei nenorėjo. 
Tiek apaštalų, tiek vėlesniais laikais iki pat Konstantino 
Didžiojo matome, kad krikščionių bažnyčios vyskupų ir 
ganytojų išlaikymas buvo vien laisva priėmusiųjų jų moks- 
lą duoklė. Tuo metu dar nekalbama apie dešimtines; ta- 

čiau tokia buvo krikščionių meilė savo ganytojams ir vys- 
kupams Konstantino ir jo sūnų laikais, kad Amianas Mar- 
celinas sako (aprašydamas Damazo ir Ursicino kovą dėl 
vyskupystės), jog buvo tikrai verta dėl jos kovoti, nes tų 
laikų vyskupai gyveno prabangiai, savo kaimenės ir ypač 
matronų, dosnumo dėka važinėjo karietomis, ištaigingai 
valgė ir rengėsi. 

Evangelijos skelbėjai gyveno iš savo kaimenės dos- 
numo. Bet čia kas nors gali paklausti, ar ganytojai tada 
privalėjo gyventi iš savanoriškų duoklių, kaip iš išmal- 
dos, nes kas gi, - sako šv. Paulius, - tarnauja kariuomenėje 
už savo paties pinigus?.. kas gano bandą ir neminta bandos 
pienu? (1 Kor 9,7). Ir toliau: argi nežinote, kad tie, kurie at- 
lieka šventą tarnystę, valgo iš šventyklos pajamų, kad aukuro 
tarnai gauna dalį atnašų? (9,13), t. y. gauna dalį to, kas 
paaukota ant aukuro, savo išlaikymui? Ir tada jis užbai- 
gia: taip ir Viešpats yra patvarkęs, kad Evangelijos skelbėjai 
gyventų iš Evangelijos (9,14). Iš šios vietos iš tiesų galima 
padaryti išvadą, kad bažnyčios ganytojai turėtų būti išlai- 
komi savo kaimenės, bet negali daryti išvados, kad gany- 
tojai patys turėtų nustatyti savo atlyginimo ir aprūpini- 
mo dydį ir pobūdį ir kad patys, vaizdžiai kalbant, 
atsipjautų sau mėsos tiek, kiek nori. Todėl jų atlyginimas 
ir išlaikymas turėjo priklausyti arba nuo kiekvieno jų kai- 
menės žmogaus, arba viso susirinkimo dėkingumo ir dos- 
numo. Visas susirinkimas jo nustatyti negalėjo, nes jo nu- 
tarimai tada nebuvo įstatymai; todėl ganytojų išlaikymas 
iki to laiko, kai imperatoriai ir pilietiniai suverenai išlei- 
do įstatymus, sprendžiančius jų atlyginimo klausimą, 
priklausė vien nuo savanoriškų aukų. Tie, kurie tarnavo 
prie altoriaus, gyveno iš to, kas buvo aukojama. Taigi ir 
ganytojai galėjo imti tai, ką jiems aukojo jų avelės, bet 
negalėjo reikalauti to, kas jiems nebuvo aukojama. Kokia- 
me teisme jie būtų kėlę savo ieškinį, jei neturėjo tribuno- 

lų? Arba jeigu jie būtų turėję arbitrus iš savo pačių tarpo, 
kas būtų vykdęs jų nuosprendžius, jeigu jie neturėjo val- 
džios apginkluoti savo pareigūnų? Taigi galiausiai išeina 
taip, kad tam tikras pajamas bažnyčios ganytojui išlaikyti 
gali skirti tik bendras tikinčiųjų susirinkimas ir tik tada, 
kai jo nutarimai turi ne vien kanonų, bet ir įstatymų galią; 
šiuos įstatymus gali išleisti tik imperatoriai, karaliai ar 
kiti pilietiniai suverenai. Mozės įstatymo dešimtinių teisė 
negalėjo būti taikoma Evangelijos skelbėjams, nes Mozė 
ir vyriausieji kunigai buvo Dievo valdomos tautos pilie- 
tiniai suverenai, ir jo karalystė tarp žydų tada iš tikrųjų 
egzistavo, tuo tarpu Kristaus Dievo karalystė dar tik turi 
ateiti. 

Iki šiol buvo parodyta, kas yra bažnyčios ganytojai; ko- 
kie jų misijos tikslai, o būtent, skelbti, mokyti, krikštyti, 
pirmininkauti įvairiuose susirinkimuose; kas yra bažny- 
čios bausmė, būtent, ekskomunikacija, ypač tose vietose, 
kur krikščionybė buvo uždrausta pilietinių įstatymų, krikš- 
čionys turėjo vengti bendrauti su ekskomunikuotuoju, ir 
ten, kur krikščionybė buvo įtvirtinta pilietinio įstatymo, 
išmesti ekskomunikuotąjį iš krikščionių bendruomenės; 
kas rinkdavo bažnyčios ganytojus ir tarnautojus (būtent 
susirinkimas); kas juos pašventindavo ir palaimindavo 
(būtent ganytojas); kokios jiems priklausė pajamos (jos 
buvo vien jų pačių turtas ir jų pačių darbas ir savanoriški 
atsidavusių ir dėkingų krikščionių įnašai). Dabar mes ap- 
svarstysime, kokias pareigas bažnyčioje turi tie asmenys, 
kurie, būdami pilietiniai suverenai, priėmė krikščionių ti- 
kėjimą. 

Pilietinis suverenas, būdamas krikščionis, turi teisę 
skirti ganytojus. Pirmiausia, turime atminti, kad teisė 
spręsti apie tai, kokios doktrinos yra palankios taikai ir 
turi būti skelbiamos pavaldiniams visose valstybėse, yra 
neatskiriamai susijusi (kaip jau buvo įrodyta 18 skyriuje) 

su suverenia valstybės valdžia, nesvarbu, ar ji priklauso 
vienam Žmogui ar vienam Žmonių susirinkimui. Todėl 
net ir menkiausių gabumų Žmogui yra akivaizdu, kad 
žmonių veiksmai kyla iš jų nuomonių apie gėrį ar blogį, 
kuriuos jiems suteiks šie veiksmai, vadinasi, žmonės, ku- 
rie kartą susidarė nuomonę, kad jų paklusnumas suvere- 
niai valdžiai bus jiems žalingesnis už nepaklusnumą, ne- 
paklus įstatymams ir tuo sugriaus valstybę ir sukels 
sąmyšį ir pilietinį karą; norint šito išvengti ir buvo įsteig- 
ta visokia pilietinė valdžia. Todėl visose pagonių valsty- 
bėse suverenai buvo vadinami tautos ganytojais, nes ten 
joks pavaldinys negalėjo teisėtai mokyti tautos, o vien 
jiems leidus ir įgaliojus. 

Nereikia manyti, kad pagonys karaliai neteko šios tei- 
sės, atsiversdami į Kristaus tikėjimą; Kristus niekada ne- 
liepė, kad karaliai būtų nuversti dėl to, kad į jį įtikėjo, t. 
y. padaryti pavaldžiais kam nors be jo paties, arba (o tai 
tas pat) iš jų būtų atimta valdžia, būtina išsaugoti taikai 
tarp pavaldinių ir juos apginti nuo išorės priešų. Todėl 
krikščionys karaliai ir toliau yra aukščiausieji savo tautos 
ganytojai ir turi galią paskirti kokius jie nori ganytojus, 
kad tie mokytų bažnyčią, t. y. mokytų jų rūpesčiui paves- 
tą tautą. 

Kita vertus, net jeigu tarsime, kad jų išrinkimo teisė 
(kaip ir prieš karalių atsivertimą) priklauso bažnyčiai, nes 
taip buvo pačių apaštalų laikais (kaip buvo parodyta šia- 
me skyriuje), net ir tuo atveju ši teisė taip pat priklausys 
pilietiniam suverenui, krikščioniui. Vadinasi, būdamas 
krikščionis jis įteisina šį tikėjimą, nes jis yra suverenas 
(tai lygu pasakyti — atstovaujantis bažnyčiai), tad moky- 
tojai, kuriuos jis išrenka, yra išrinkti bažnyčios. Jei krikš- 
čioniškoje valstybėje krikščionių susirinkimas išsirenka sa- 
vo ganytoją, tai ir tada jį išrenka suverenas, nes tai buvo 
padaryta jo įgaliojimu. Taip pat ir tada, kai miestas iš- 

sirenka savo merą, tai yra to, kuris turi aukščiausiąją val- 
džią, aktas, nes kiekvienas aktas yra aktas to, be kurio 
sutikimo jis yra negaliojantis. Ir nors daug pavyzdžių ga- 
lėtume pasitelkti iš istorijos, kai ganytojus išrinkdavo tauta 
ar dvasininkai, tai nėra argumentas prieš pilietinio suve- 
reno teisę, nes tie, kurie išrinko ganytojus, tai darė jo įga- 
liojimu. 

Kadangi kiekvienoje krikščionių valstybėje pilietinis su- 
verenas yra aukščiausiasis ganytojas, kurio rūpesčiui pa- 
vesta visa jo pavaldinių kaimenė, vadinasi, jo įgaliojimu 
yra paskiriami kiti ganytojai, ir turi galią mokyti ir atlikti 
visas kitas ganytojiškas pareigas, iš to išplaukia ir tai, kad 
kiti ganytojai teisę mokyti, pamokslauti ir atlikti visas ki- 
tas funkcijas, priklausančias šioms pareigoms, gauna iš 
pilietinio suvereno ir kad jie yra vien jo tarnautojai, kaip 
ir miestų pareigūnai, teisėjai teismuose ir armijų vadai 
yra tarnautojai vien to, kuris yra visos valstybės pareigū- 
nas, visų bylų teisėjas, visos kariuomenės vadas, ir kuris 
visada yra pilietinis suverenas. Ir taip yra ne dėl to, kad 
jo pavaldiniai yra tie, kurie moko, o todėl, kad jo paval- 
diniai yra tie, kuriuos reikia mokyti. Įsivaizduokite, kad 
koks nors krikščionis karalius galią skirti ganytojus savo 
valdose suteikia kitam karaliui (kaip įvairūs krikščionių 
karaliai šią valdžią patiki popiežiui), tai jis tuo aukščiau 
savęs neįsteigia ganytojo nei aukščiausiojo ganytojo savo 
tautai, nes tai būtų tas pats, kaip atsisakyti savo pilietinės 
valdžios, kuri, priklausydama nuo žmonių nuomonės apie 
savo pareigą jam ir nuo bausmės kitame pasaulyje bai- 
mės, taip pat imtų priklausyti ir nuo mokytojų sumanu- 
mo ir lojalumo, o šie ne mažiau už kitus žmones pasiduo- 
da ne tik garbės troškimui, bet neapsaugoti ir nuo 
neišmanymo. Taigi ten, kur svetimšalis turi galią skirti 
mokytojus, ši jam yra duota suvereno, kurio valdose jis 
moko. Krikščionių daktarai yra mūsų krikščionybės mo- 

kytojai; karaliai yra šeimų tėvai ir gali imti mokytojus 
savo pavaldiniams remdamiesi svetimšalio rekomendaci- 
ja, bet ne jo įsakymu, ypač tada, kai blogas pavaldinių 
mokymas gali atnešti didelę ir aiškią naudą tam, kuris 
juos rekomenduoja; ir karaliai neprivalo laikyti tuos mo- 
kytojus ilgiau, nei tai naudinga valstybės gerovei, kuria 
rūpintis jie privalo, kol išlaiko kurią nors kitą esminę 
suverenumo teisę. 

Tik suverenai turi ganytojišką valdžią „jure divino“, 
o visi kiti ganytojai turi „jure civili“. Jeigu kas nors pa- 
klaustų ganytoją, atliekantį savo pareigas taip, kaip vyriau- 
sieji kunigai ir tautos seniūnai paklausė mūsų Išganytoją: 
Kokia galia tai darai? Kas tau davė šitą galią? (Mt 21,23), 
vienintelis teisingas atsakymas, kurį galėtų duoti ganyto- 
jas, yra tas, kad jis tai daro valstybės galia, duota jam 
karaliaus ar susirinkimo, kurie jai atstovauja. Visi gany- 
tojai, išskyrus aukščiausiąjį, atlieka savo pareigas, remda- 
miesi teise, t. y. pilietinio suvereno įgaliojimu, t. y. jure 
civili. Tačiau karalius ir kiekvienas kitas suverenas atlieka 
savo kaip aukščiausiojo ganytojo pareigas tiesioginiu Die- 
vo įgaliojimu, t. y. dieviškąja teise, arba jure divino. Todėl 
vien karaliai gali pridėti prie savo titulų (kaip savo paval- 
dumo vienam Dievui ženklą) Dei gratia rex“, ir t. t. Vys- 
kupai apie savo įgaliojimus pradžioje turėtų sakyti: iš jo 
karališkosios didenybės malonės tokios ir tokios diecezijos vys- 
kupas, arba kaip valstybės tarnautojai: jo didenybės vardu. 
Kadangi sakydami Divina providentia, o tai yra tas pats 
kaip ir Dei gratia, nors ir užmaskuotai, jie neigia, kad savo 
galią jie gavo iš pilietinės valstybės, ir gudriai nusimeta 
nuo savo kaklo pilietinio pavaldumo „apykaklę“, priešta- 
raudami valstybės vienovei ir gynybai. 

Krikščionių karaliai turi galią atlikti visas ganytojis- 
kas funkcijas. Jeigu kiekvienas krikščionių suverenas yra 
aukščiausiasis savo paties pavaldinių ganytojas, tai atro- 

do, kad jis turi galią ne tik mokyti (šito turbūt niekas 
neneigia), bet ir krikštyti, ir teikti Paskutinės vakarienės 
sakramentą, ir šventinti šventyklas ir ganytojus Dievo tar- 
nybai, - o tai dauguma žmonių neigia, iš dalies dėl to, 
kad suverenai paprastai to nedaro, o iš dalies dėl to, kad 
sakramentam teikti ir asmenims bei vietoms šventinti dėl 
šventų tikslų reikia, kad uždėtų rankas tokie žmonės, ku- 
rie panašiu rankų uždėjimu paeiliui nuo apaštalų laikų 
buvo skiriami panašiai tarnystei. Todėl norėdamas įrody- 
ti, kad krikščionių karaliai turi galią krikštyti ir šventinti, 
aš turiu pateikti priežastį, dėl kurios jie paprastai to ne- 
daro, ir kaip, be įprastos rankų uždėjimo ceremonijos, jie 
gali tai daryti, kai to nori. 

Nėra jokios abejonės, kad kiekvienas karalius, jeigu jis 
yra išmanus moksluose, ta pačia savo pareigų teise, kuria 
jis leidžia kitiems skaityti paskaitas universitetuose, gali 
skaityti jas ir pats. Vis dėlto, rūpestis visais valstybės rei- 
kalais atima visą jo laiką, todėl jam būtų nepatogu asme- 
niškai atsidėti šiam specialiam dalykui. Karalius gali, jei- 
gu jis to nori, sėdėti teisme, išklausyti ir išspręsti visokio 
pobūdžio bylas lygiai taip pat, kaip ir suteikti kitiems 
teisę tai daryti jo vardu, tačiau jam užkrauta atsakomybės 
našta įsakinėti ir valdyti verčia jį nuolatos stovėti prie 
valdžios vairo ir pavesti žemesnes tarnybines pareigas 
kitiems, kurie yra jo valdomi. Panašiai mūsų Išganytojas, 
kuris neabejotinai turėjo valdžią krikštyti, nekrikštydavo 
nieko pats, o siųsdavo savo apaštalus ir mokinius krikš- 
tyti (Jn 4,2). Taip pat ir šv. Paulius dėl būtinybės mokyti 
skirtingose ir labai viena nuo kitos nutolusiose vietose 
krikštijo nedaugelį, iš visų korintiečių jis pakrikštijo tik 
Krispą, Gajų ir Steponą (1 Kor 14,16), nes jo svarbiausia 
pareiga buvo skelbti Evangeliją (1 Kor 1,17). Akivaizdu, 
kad didesnė pareiga (toks yra bažnyčios valdymas) atlei- 
džia nuo mažesnės. Todėl priežastis, dėl kurios krikščio- 

nių karaliai nekrikštija, yra akivaizdi ir ta pati, dėl kurios 
mūsų laikais nedaug yra tų, kuriuos pakrikštijo vysku- 
pai, ir dar mažiau tų, kuriuos pakrikštijo popiežius. 

Į klausimą, ar būtinas rankų uždėjimas, suteikiantis ka- 
raliui galią krikštyti ir šventinti, mes galime mąstyti taip. 

Rankų uždėjimas buvo labai senas visuotinis žydų pa- 
protys, kwis pažvmėdass ir aiškiai nurodydavo asmenį 
ar kitą daiktą. kKuiis buve Kok:5 nors Žmogaus maldos, 
palaiminimo, aukojii“, pašventinimo, pasmerkimo ar ki- 
tos kalbos objektas. Pavyzdžiui, Jokūbas, palaimindamas 
Juozapo vaikus ištiesė dešinę ranką ir uždėjo ant galvos Efrai- 
mui, kuris buvo jaunesnis, o kairę ranką — ant galvos Mana- 
sui... nors Manasas ir buvo pirmagimis (Pr 48,14); ir tai jis 
padarė sąmoningai (nors juos jam taip atvedė Juozapas, 
kad jis buvo priverstas tai daryti sukryžiuodamas savo 
rankas), kad nurodytų, kuriam jis nori suteikti didesnį 
palaiminimą. Taip pat ir Aaronui, aukojančiam sudegini- 
mo auką, įsakoma uždėti rankas jautukui ant galvos (Iš 29,10) 
ir uždėti rankas ant avinėlio galvos (29,15). Tas pats vėl 
pasakyta Kun 1.4 ir 6,14. Panašiai ir Mozė, paskirdamas 
Jozuę izraeliečių vadu, t. y. pašventino jį Dievo tarnystei, 
uždėjo ant jo rankas ir įgaliojo jį, kaip Viešpats buvo per Mozę 
kalbėjęs (Sk 27,23), tiksliai nurodydamas, kam jie turi pa- 
klusti kare. Ir pašventinant levitus Dievas sakė, kad 
izraeliečiai uždės savo ranką ant levitų (Sk 8,10). Ir pasmer- 
kdamas tą, kuris piktžodžiavo prieš Viešpatį, Dievas įsa- 
kė, kad teuždeda rankas jam ant galvos visi girdėjusieji ir 
teužmuša jį visa bendrija akmenimis (Kun 24,14). O kodėl gi 
turėjo uždėti rankas tik tie, kurie girdėjo, o ne kunigas, 
levitas ar kitas teisingumo tarnautojas, jei ne todėl, kad 
niekas kitas negalėjo pažymėti ir įtikinamai pademonst- 
ruoti susirinkimo akims, kas gi buvo tas, kuris piktžo- 
džiavo ir privalo mirti? Juk akivaizdžiai parodant Žmogų 
ar kokį nors kitą daiktą ranka, mažiau galima suklxvsti, 
negu jų vardus paminint balsu. 

Ir šito papročio buvo taip griežtai laikomasi, kad Aaro- 
nas, laimindamas iš karto visą susirinkimą, - to jis nega- 
lėjo padaryti uždėdamas rankas, - vis dėlto pakėlė rankas 
žmonių link ir palaimino juos (Kun 9,22). Mes skaitome ir 
apie panašų pagonių šventyklų pašventinimo paprotį, kad, 
pavyzdžiui, žynys uždėdavo savo rankas ant kurio nors 
šventyklos stulpo ir laikydavo jas, kol kalbėdavo pašven- 
tinimo žodžius. Taigi labiau natūralu nurodyti kurį nors 
individualų daiktą ranka, kad įtikintų akis, negu žodžiais 
informuoti ausį viešų pamaldų Dievui dalykuose. 

Todėl šis paprotys nebuvo naujas ir mūsų Išganytojo 
laikais. Šit Jayras, kurio dukrelė sirgo, maldavo mūsų Iš- 
ganytoją ne gydyti ją, o uždėti ant jos rankas, kad pagytų 
(Mk 5,23). Ir: anuomet atvesta pas jį vaikų, kad uždėtų rankas 
ant jų ir pasimelstų (Mt 19,13). 

Pagal šį seną paprotį apaštalai, presbiteriai ir visas su- 
sirinkimas dėjo rankas ant tų, kuriuos jie paskyrė gany- 
tojais, ir drauge meldėsi už juos, kad jie gautų Šventąją 
Dvasią; ir tai darė ne tik vieną kartą, bet ir dažniau, kai 
atsirasdavo nauja proga; tačiau tikslas buvo tas pats, bū- 
tent tikslus ir griežtas nurodymas asmens, paskirto arba 
apskritai ganytojiškoms pareigoms, arba kokiai nors ypa- 
tingai misijai; taip apaštalai melsdamiesi uždėjo rankas 
(Apd 6,6) ant septynių diakonų; tai buvo padaryta ne tam, 
kad jiems būtų duota Šventoji Dvasia (jie buvo pilni Šven- 
tosios Dvasios dar prieš išrinkimą, kaip matyti prieš tai iš 
Apd 8,3), o tam, kad jie būtų paskirti šiai tarnybai. Ir po 
to, kai diakonas Pilypas atvertė kai kuriuos asmenis Sa- 
marijoje, Petras ir Jonas nuvyko ten ir dėjo ant jų rankas, ir 
tie gavo Šventąją Dvasią (Apd 8,17). Ne vien apaštalas, bet 
ir presbiteris turėjo šią teisę, nes šv. Paulius pataria Timo- 
tiejui: Niekam greitomis neuždėk rankų (1 Tim 5,22), t. y. 
nieko neskirk paskubom ganytojo tarnybai. Visi presbite- 
riai uždėjo rankas ant Timotiejaus, kaip rašoma 1 Tim 

4,14, tačiau šitai reikia suprasti taip, kad tai padarė kas 
nors, paskirtas visų vyresniųjų, ir labiausiai tikėtina, kad 
jų npocoT06, arba pirmininkas, kuriuo galbūt buvo pats 
šv. Paulius, nes savo Antrame laiške Timotiejui (1,6) jis 
sako: Todėl tau primenu reikalą atgaivinti Dievo malonės do- 
vaną, suteiktą mano rankų uždėjimu; beje, čia reikia pasaky- 
ti, kad Šventąja Dvasia yra laikoma ne trečiasis Trejybės 
asmuo, o sugebėjimų dovana, būtina ganytojiškoms pa- 
reigoms. Taip pat skaitome, kad šv. Pauliui buvo uždėtos 
rankos dukart, kartą jas uždėjo Ananijas Damaske (Apd 
9,17-18) jį krikštydamas, o antrą kartą (Apd 13,3) rankos 
jam buvo uždėtos Antiochijoje, kai jis pirmą kartą buvo 
pasiųstas mokyti. Ši apeiga, skiriant ganytojus, turėjo tikslą 
nurodyti tą asmenį, kuriam buvo suteikiama tokia galia. 
Jeigu tuo metu koks nors krikščionis būtų turėjęs galią 
mokyti dar prieš tai, tai jo krikštijimas, t. y. jo pavertimas 
krikščioniu, nebūtų suteikęs jam jokios naujos galios, o 
tik būtų skatinęs jį skelbti tikrą mokslą, t. y. teisingai nau- 
doti savo galią, todėl rankų uždėjimas būtų buvęs nerei- 
kalingas, nes būtų užtekę paties krikšto. Tačiau kiekvie- 
nas suverenas dar iki krikščionybės turėjo galią mokyti ir 
skirti mokytojus, todėl krikščionybė suverenams nesutei- 
kė jokios naujos teisės, o vien nukreipė juos į tiesos mo- 
kymo kelią, vadinasi, tereikėjo, kad jiems būtų uždeda- 
mos rankos (be jų uždėjimo krikšto metu), kad leistų jiems 
atlikti kurią nors ganytojišką funkciją, būtent krikštyti ir 
šventinti. Ir Senajame Testamente, nors tik kunigas turėjo 
teisę pašventinti tuo metu, kol suverenumas priklausė vy- 
riausiajam kunigui, tačiau taip nebuvo, kai suverenumas 
priklausė karaliui. Kadangi mes skaitome (1 Kar 8), kad 
Saliamonas palaimino tautą, pašventino šventyklą ir su- 
kalbėjo tą viešą maldą, kuri dabar yra pavyzdys šventinant 
visų krikščionių bažnyčias ir koplyčias, akivaizdu, kad jis 

ne tik turėjo bažnyčios valdymo teisę, bet ir teisę atlikti 
bažnytines funkcijas. 

Pilietinis suverenas, jeigu jis krikščionis, yra bažny- 
čios galva savo paties valdose. Iš to, kad politinės ir baž- 
nytinės teisės susijungė krikščionių suverenų asmenyse, 
akivaizdu, kad jie turi visokią valdžią savo pavaldiniams, 
kokia tik gali būti duota žmogui Žmonių išoriniams veiks- 
mams tiek politikoje, tiek religijoje valdyti, ir gali išleisti 
tokius įstatymus, kuriuos patys laikys tinkamiausiais sa- 
vo pavaldiniams valdyti, kiek jie yra valstybė, ir kiek jie 
yra bažnyčia, nes ir valstybė, ir bažnyčia yra tie patys 
žmonės. 

Todėl jeigu suverenas labai nori, gali (kaip daugelis 
krikščionių karalių daro dabar) savo pavaldinių religi- 
nius reikalus patikėti popiežiui, tačiau tada popiežius šiuo- 
se dalykuose yra jiems pavaldus ir atlieka šį savo pave- 
dimą svetimoje teritorijoje jure civili, teise, gauta iš 
pilietinio suvereno, o ne jure divino, Dievo duota teise; 
todėl gali būti atleistas iš šitos tarnybos, kai suverenas 
manys, jog tai būtina jo pavaldinių gerovei. Suverenai 
gali, jeigu jie to nori, pavesti rūpintis religija vienam aukš- 
čiausiajam ganytojui arba ganytojų susirinkimui ir suteikti 
jiems tokią valdžią bažnyčiai arba vienas kitam, kokią jie 
laikys tinkamiausia, ir tokius garbės titulus, pavyzdžiui, 
vyskupų, arkivyskupų, kunigų ar presbiterių, kokius tik 
jie nori, ir išleisti įstatymus dėl jų išlaikymo, dešimtinė- 
mis ar kitaip, kaip tik jie nori, nes jie daro taip, kaip jiems 
liepia jų nuoširdi sąžinė, kurios teisėjas yra vienas Die- 
vas. Pilietinis suverenas turi skirti teisėjus ir kanoninių 
raštų aiškintojus, nes tik jis daro juos įstatymais. Jis taip 
pat suteikia galią ekskomunikacijoms, kurių būtų nepai- 
soma, jei ne įstatymai ir bausmės, kurie gali sušvelninti 
užsispyrusius laisvamanius ir priversti juos susijungti su 
kita bažnyčia. Trumpai tariant, pilietinis suverenas turi 

aukščiausiąją valdžią sprendžiant visus reikalus, tiek baž- 
nytinius, tiek pilietinius, kiek tai susiję su veiksmais ir 
žodžiais, nes jie vieni yra žinomi ir gali būti apkaltinti; 
tam, ko negalima apkaltinti, apskritai nėra teisėjo, išsky- 
rus Dievą, kuris pažįsta [Žmogaus] širdį. Ir šios teisės pri- 
klauso visiems suverenams, tiek monarchams, tiek susi- 
rinkimams, nes krikščioniškos tautos atstovai yra ir 
bažnyčios atstovai; mat bažnyčia ir krikščioniškos tautos 
valstybė yra tas pat. 

Kardinolo Bellarmine'o knygos „De Summo Pontifi- 
ce“ aptarimas. Nors tai, ką aš pasakiau čia ir kitose šios 
knygos vietose, atrodo, pakankamai aišku, jog būtų gali- 
ma teigti, jog aukščiausioji bažnytinė valdžia priklauso 
krikščionių suverenams; vis dėlto, kadangi Romos popie- 
žius visuotinai meta iššūkį šiai valdžiai ir kadangi tai iš 
esmės išreiškė taip karštai, kiek tik įmanoma, kardinolas 
Bellarmine'as savo poleminiame veikale De Summo Ponti- 
fice”, manau esant būtina kaip įmanoma trumpiau išnag- 
rinėti jo samprotavimo pagrindus ir galią. 

Pirma knyga. Iš penkių knygų, kurias jis parašė šia te- 
ma, pirmoje svarstomi trys klausimai. Pirmasis: kokia ge- 
riausia valdymo forma - monarchija, aristokratija ar demo- 
kratija, ir autorius daro išvadą, kad nė viena iš jų nėra 
geriausia ir pasisako už mišrią, sudarytą iš visų trijų. Ant- 
ras klausimas: kuri iš šių valdymo formų yra geriausia 
bažnyčiai, ir pasisako už mišrią, kuri būtų artimesnė mo- 
narchijai. Trečias klausimas: ar šioje mišrioje monarchijo- 
je šv. Petras užėmė monarcho vietą. Dėl jo pirmosios iš- 
vados, tai aš jau akivaizdžiai parodžiau (18 skyriuje), kad 
visi valdymo būdai, kuriems Žmonės privalo paklusti, yra 
neskaidomi ir absoliutūs. Monarchijoje aukščiausioji val- 
džia priklauso vienam žmogui, o visi kiti, kurie turi ko- 
kią nors valdžią valstybėje, ją turi jo pavedimu, kol jam 
patinka, ir vykdo ją jo vardu. Aristokratijoje ir demokra- 

tijoje yra tik vienas aukščiausiasis susirinkimas, turintis 
tą pačią valdžią, kuri monarchijoje priklauso monarchui, 
bet tai nėra mišri valdžia, o absoliutus suverenumas. Ku- 
ri iš šių trijų valdžių yra geriausia, nereikia diskutuoti 
ten, kur kuri nors iš jų jau yra, ir jau esamai visada turėtų 
būti suteikiama pirmenybė, ją reikia paremti ir laikyti ge- 
riausia, nes, kas ketina nuversti jau egzistuojančią val- 
džią, prieštarauja ir prigimtiniam įstatymui, ir pozityvia- 
jam Dievo įstatymui. Be to, neturi jokios reikšmės kurio 
nors ganytojo valdžiai (nebent jis turi pilietinę aukščiau- 
siąją valdžią), kokia valdymo forma yra geriausia, nes 
ganytojų pašaukimas yra ne valdyti žmones įsakymais, o 
juos mokyti, argumentuotai įtikinėti ir leisti jiems patiems 
nuspręsti, ar jie priima skelbiamą mokslą, ar jį atmeta. 
Juk monarchija, aristokratija ir demokratija mums reiškia 
tris suverenų, o ne pastorių rūšis; arba, kaip galima pasa- 
kyti, tris rūšis šeimų tėvų, o ne tris rūšis jų vaikų mo- 
kytojų. 

Todėl antroji išvada dėl geriausios bažnyčiai valdymo 
formos niekaip nesusijusi su popiežiaus valdžia už jo pa- 
ties valdų, nes kitose valstybėse jo valdžia (jeigu jis ap- 
skritai turi kokią nors) yra vien mokytojo, o ne šeimos 
tėvo valdžia. 

Trečiajai išvadai, kad šv. Petras buvo bažnyčios monar- 
chas, įrodyti, kaip svarbiausią savo argumentą jis cituoja 
tokius žodžius iš Evangelijos pagal Matą: Tu esi Petras — 
[uola]; ant tos uolos aš pastatysiu savo Bažnyčią... Tau duo- 
sių dangaus karalystės raktus; ką tu suriši žemėje, bus suriš- 
ta ir danguje, ir ką atriši žemėje, bus atrišta ir danguje 
(Mt 16,18-19). Gerai apsvarsčius, ši vieta įrodo tik tai, kad 
Kristaus bažnyčios pamatą sudaro viena dogma, būtent 
ta, kurią Petras išsakė visų apaštalų vardu, ir tai davė 
progą mūsų Išganytojui pasakyti čia cituotus žodžius; kad 
mes galėtume juos aiškiai suprasti, turime atkreipti dė- 

mesį į tai, jog mūsų Išganytojas pats per Joną Krikštytoją 
ir per savo apaštalus skelbė tik šią tikėjimo dogmą, kad jis 
yra Kristus, o visos kitos tikėjimo dogmos yra tikros tik 
tiek, kiek jos grindžiamos ja. Jonas pirmasis pradėjo skelbti 
vien tai, kad prisiartino dangaus karalystė (Mt 3,2). Po to 
mūsų Išganytojas pats skelbė tą patį (Mt 4,17). Ir savo 
dvylikai apaštalų, siųsdamas juos apaštalauti (Mt 10,7), 
davė nurodymus skelbti ne kokią nors kitą dogmą, o tik 
šitą. Tai buvo fundamentali dogma, kuri yra bažnyčios 
tikėjimo pamatas. Vėliau, kai apaštalai pas jį sugrįžo, jis 
klausė ne tik Petro, bet ir kitų: kuo žmonės laiko Žmogaus 
Sūnų? (Mt 16,13). Jie atsakė: Vieni Jonu Krikštytoju, kiti 
Eliju, kiti Jeremiju ar dar kuriuo iš pranašų (16,11). Tada jis 
vėl juos paklausė, ne vien Petrą: O kuo jūs mane laikote? 
(16,15). Todėl šv. Petras atsakė už juos visus: Tu esi Me- 
sijas, gyvojo Dievo Sūnus! O šitai, aš jau sakiau, yra visos 
bažnyčios tikėjimo pamatas; tai mūsų Išganytojui suteikė 
progą pasakyti: Ant tos uolos aš pastatysiu savo Bažnyčią. 
Akivaizdu, kad, kalbėdamas apie bažnyčios pamatinį ak- 
menį, Išganytojas turėjo omeny fundamentalią krikščio- 
nių tikėjimo dogmą. Tačiau kodėl tada, kas nors paprieš- 
taraus, mūsų Išganytojas įterpia žodžius Tu esi Petras? 
Jeigu šio teksto originalas būtų visai tiksliai išverstas, leng- 
vai išvystume priežastį. Turime pasakyti, kad apaštalas 
Simonas% buvo vadinamas uola (tokia yra sirų cephas, o 
graikų 767706 reikšmė). Todėl mūsų Išganytojas, kai [Pet- 
ras] išpažino šią pamatinę dogmą, ir pasakė, darydamas 
užuominą į jo vardą: Tu esi Uola, ir ant šios uolos aš 
pastatysiu savo Bažnyčią, o tai tas pat, kaip pasakyti, kad 
ši dogma —- aš esu Kristus — yra pamatas viso tikėjimo, 
kurio aš reikalauju iš tų, kurie turi tapti mano bažnyčios 
nariais. Tokia užuomina į vardą nėra nieko neįprasto šne- 
kamojoje kalboje. Tačiau būtų buvę keista ir neaišku, jei 
mūsų Išganytojas būtų ketinęs pastatyti savo bažnyčią 

ant šv. Petro asmens ir būtų pasakęs: tu esi uola ir ant šios 
uolos aš pastatysiu savo Bažnyčią, nors akivaizdu, kad be 
jokių dviprasmybių būtų buvę galima pasakyti: aš pasta- 
tysiu savo Bažnyčią ant tavęs; vis dėlto čia būtų ta pati 
užuomina į jo vardą. 

O dėl tolesnių žodžių: Tau duosiu dangaus karalystės rak- 
tus..., tai nė kiek ne daugiau, ką mūsų Išganytojas davė ir 
kitiems savo mokiniams: ką tik jūs surišite žemėje, bus sti- 
rišta ir danguje, ir ką tik atrišite žemėje, bus atrišta ir danguje 
(Mt 18,18). Nors ir kaip interpretuotume šiuos tekstus, 
nėra jokių abejonių, kad čia suteikta valdžia priklauso 
visiems aukščiausiesiems ganytojams, o tokie yra visi 
krikščionių pilietiniai suverenai savo valdose. Ir tai yra 
taip tikra, kad jeigu šv. Petras ar pats mūsų Išganytojas 
būtų atvertęs kurį nors suvereną, jog šis tikėtų juo ir pri- 
pažintų jo karalystę, o kadangi jo karalystė yra ne šio 
pasaulio, vis dėlto didžiausią rūpestį atversti jo pavaldi- 
nius jis būtų patikėjęs ne kam nors kitam, o tik suverenui, 
arba jis būtų turėjęs atimti iš jo aukščiausiąją valdžią, ku- 
rio neatskiriama dalis yra teisė mokyti. Tai tiek pirmos 
knygos išvadoms paneigti, kurioje autorius nori įrodyti, 
kad šv. Petras buvo visuotinės bažnyčios, t. y. visų pa- 
saulio krikščionių, monarchas. 

Antra knyga. Antroje knygoje yra dvi išvados. Viena, 
kad šv. Petras buvo Romos vyskupas ir Romoje mirė. 
Antra, kad Romos popiežiai yra jo įpėdiniai. Dėl jų abiejų 
kiti ginčijasi. Tarkime, kad jos teisingos, tačiau jei Romos 
vyskupą suprasime kaip bažnyčios monarchą arba jos 
aukščiausiąjį ganytoją, tai ne Silvestras, o Konstantinas, 
kuris buvo pirmasis krikščionių imperatorius, buvo tas 
vyskupas. Ir tiek Konstantinas, tiek kiti krikščionių impe- 
ratoriai buvo teisėti aukščiausieji Romos imperijos vys- 
kupai. Sakau, Romos imperijos, o ne visos krikščionijos, 
nes kiti krikščionių suverenai turėjo tą pačią teisę savo 

teritorijose kaip teisę į pareigas, iš esmės priklausančias 
jų aukščiausiajai valdžiai. Šitai pasitelksime kaip atsakv- 
mą į jo antrą knygą. 

Trečia knyga. Trečioje knygoje Bellarmine'as svarsto 
klausimą, ar popiežius yra Antikristas. Prisipažįstu, jog 
aš nematau jokių argumentų, kurie įrodytų, kad popie- 
žius toks būtų ta prasme, kokia Šventajame Rašte varto- 
jamas šis žodis, ir nesigriebsiu jokių argumentų iš Anti- 
kristo savybių, kad prieštaraučiau valdžiai, kuria 
naudojosi ar iki šiol naudojasi popiežius kurio nors kito 
valdovo ar valstybės valdose. 

Akivaizdu, kad Senojo Testamento pranašai kalbėjo apie 
Mesiją, žydai laukė Mesijo, t. y. Kristaus, kad jiems atkur- 
tų Dievo karalystę, kurios jie išsižadėjo Samuelio laikais, 
kai reikalavo tokio karaliaus, kaip ir kitų tautų. Dėl šio 
laukimo jie buvo neapsaugoti nuo apgaulės tokių žmo- 
nių, kurie buvo tokie garbėtroškos, kad galėjo bandyti 
įgyti šią karalystę, ir tokie miklūs apgavikai, kad galėjo 
apgauti tautą tariamais stebuklais, veidmainišku gyveni- 
mu ar kalbomis ir mokslu, kurie atrodė tikėtini. Todėl 
mūsų Išganytojas ir jo apaštalai perspėdavo Žmones dėl 
netikrų pranašų ir netikrų kristų pavojaus. Netikri kris- 
tūs yra tie, kurie laiko save Kristumi, nors tokie nėra, to- 
dėl teisingai vadinami antikristais tokia pat prasme, kai 
dėl bažnyčios schizmos išrenkami du popiežiai, tada jie 
vienas kitą vadina antipopiežiumi, arba netikru popiežiu- 
mi. Todėl Antikristas teisinga šio žodžio reikšme turi du 
esminius požymius. Vieną, kad jis neigia Jėzų esant Kris- 
tumi, ir kitą, kad jis skelbia, jog jis pats yra Kristus. Pir- 
masis požymis yra suformuluotas Pirmame Jono laiške: ir 
kiekviena dvasia, kuri Jėzaus neišpažįsta, nėra iš Dievo. Tokia 
dvasia iš Antikristo (4,3). Kitas požymis yra apibūdintas 
mūsų Išganytojo žodžiais: Daug kas ateis prisidengę mano 
vardu ir sakys: „Aš Mesijas“ (Mt 24,5); ir toliau: Jei tada kas 

nors jums sakytų: „Štai čia Mesijas“, - arba: „Jis tenai!“ — 
netikekite (Mt 24,23). Todėl Antikristas turi būti netikras 
Kristus, t. y. kuris nors iš tų, kurie skelbsis esąs Kristus. 
Iš šių dviejų požymių, neigti, kad Jėzus yra Mesijas, ir teigti, 
kad jis pats yra Kristus, išplaukia tai, kad jis taip pat turi 
būti Jėzaus, tikrojo Mesijo, priešininkas, - tai yra kita įprasta 
žodžio „antikristas“ reikšmė. Bet iš daugelio šių antikris- 
tų yra vienas ypatingas, © Avriypiorog, arba konkretus 
Antikristas, kaip tam tikras asmuo, o ne neapibrėžtas koks 
nors antikristas. Kadangi Romos popiežius nesideda esąs 
pats Kristus ir neneigia, kad Jėzus yra Kristus, aš nesu- 
prantu, kaip galima jį vadinti antikristu, juk šis žodis ne- 
reiškia to, kuris klaidingai skelbiasi esąs Kristaus vieti- 
ninkas ar apskritai jo padėjėjas, o tą, kuris skelbiasi esąs 
Kristus. Taip pat yra ir tam tikra pastaba, nurodanti lai- 
ką, kai pasirodys šis ypatingas Antikristas (Mt 24,15), kai 
tas šlykštus naikintojas, apie kurį kalbėjo Danielius 
(Dan 9,27), stovės šventoje vietoje: tuomet bus didelis su- 
spaudimas, kokio nėra buvę nuo pasaulio pradžios iki dabar ir 
kokio daugiau nebebus; ir jeigu tai tęstųsi pernelyg ilgai, 
neišsigelbėtų né vienas žmogus; bet del išrinktųjų tos dienos 
bus sutrumpintos (Mt 24,22). Bet šis suspaudimas dar ne- 
atėjo, nes netrukus po jo saulė užtems, mėnulis nebeduos 
šviesos, žvaigždės kris iš dangaus ir dangaus galybės bus su- 
krestos (Mt 24,29), ir tada debesyse ateis mūsų Išganyto- 
jas. Todėl tas Antikristas dar neatėjo, nors tuo tarpu dau- 
gybė popiežių atėjo ir išėjo. Tiesa, popiežius, duodamas 
įstatymus visiems krikščionių karaliams ir visoms krikš- 
čionių tautoms, tarsi uzurpuoja šio pasaulio karalystę, ku- 
rios neprisiėmė Kristus, bet jis tai daro ne kaip Kristus, o 
tarsi už Kristų, ir čia nėra nieko, kas būtų iš Antikristo. 
Ketvirta knyga. Ketvirtoje knygoje, norėdamas įrodyti, 
jog popiežius yra aukščiausiasis teisėjas visais tikėjimo ir 
dorovės klausimais, o tai yra tas pats, kas būti absoliučiu 

visų pasaulio krikščionių monarchu, autorius iškelia tris tei- 
ginius. Pirmasis: popiežiaus sprendimai yra neklystan- 
tys. Antrasis: jis gali leisti įstatymus ir bausti tuos, kurie 
jų nesilaiko. Trečiasis: mūsų Išganytojas perdavė visą baž- 
nytinę jurisdikciją Romos popiežiui. 

Tekstai, pateikiami popiežiaus sprendimų tikėjimo 
klausimais neklystamumui įrodyti. Popiežiaus sprendi- 
mų neklystamumui įrodyti Bellarmine'as cituoja Raštus: 
pirmiausia, Evangeliją pagal Luką:„Simonai, Simonai! Štai 
šėtonas pareikalavo persijoti jus tarsi kviečius. Bet aš meldžiau- 
si už tave, kad tavasis tikėjimas nesusvyruotų. O tu sutvirtėjęs 
stiprink brolius (Lk 22,31—32). Tai, pasak Bellarmine'o, ro- 
do, kad Kristus čia davė Simonui Petrui dvi privilegijas: 
vieną, kad nesusvyruos ne tik jo, bet ir nė vieno iš jo 
įpėdinių tikėjimas; kitą — kad nei jis, nei kuris nors iš jo 
įpėdinių niekada nespręs kurio nors tikėjimo ar dorovės 
klausimo klaidingai ar priešingai ankstesnio popiežiaus 
sprendimui. Tai keistas ir aiškiai pritemptas aiškinimas. 
Bet tas, kuris atidžiai skaitė tą skyrių, mato, kad nėra 
kitos vietos visame Rašte, kuri labiau pasisakytų prieš 
popiežiaus valdžią, kaip ši vieta. Kunigai ir Rašto aiškin- 
tojai norėjo nužudyti mūsų Išganytoją per Velykų šventę, 
o Judą užvaldė apsisprendimas jį išduoti. Atėjus Vely- 
koms, mūsų Išganytojas šventė su savo apaštalais, o to, 
kaip jis sakė, daugiau nebedarys, kol neateis Dievo kara- 
lystė; tuo pat metu jiems pasakė, kad vienas iš jų jį iš- 
duos. Čia jie ėmė teirautis, kuris iš jų tai padarysiąs, ir 
vienu metu (kadangi kitas Velykas jų mokytojas turėjo 
švęsti tada, kai jis bus karaliumi) tarp jų kilo ginčas, kuris 
iš jų galėtų būti laikomas didžiausiu (Lk 22,24). Todėl mūsų 
Išganytojas jiems pasakė, kad tautų karaliai valdo savo 
pavaldinius ir liepia vadinti juos vardu, kuris hebrajiškai 
reiškia geradarį, bet aš negaliu būti toks su jumis, jūs 
turite stengtis vienas kitam tarnauti; aš jumis skiriu valdyti 

karalystę, kaip ir man yra ją skyręs Tėvas (Lk 22,29), karalys- 
tę, kurią aš dabar turiu pirkti savo krauju ir kurios aš 
neturėsiu iki mano antrojo atėjimo; tada jūs valgysite ir 
gersite už mano stalo ir sėdėsite sostuose, teisdami dvylika Iz- 
raelio giminių (Lk 22,30). Ir tada, kreipdamasis į apaštalą 
Petrą, jis pasakė: Simonai, Simonai, šėtonas siekia susil- 
pninti tavo tikėjimą ateitimi, piršdamas mintis apie vieš- 
patavimą dabar; bet aš meldžiuosi už tave, kad tavasis tikėji- 
mas nesusvyruotų (Lk 22,32). Todėl tu (atkreipkite į tai 
dėmesį), būdamas atsivertęs ir suprasdamas, kad mano 
karalystė yra iš kito pasaulio, sustiprink tą patį tikėjimą 
savo broliuose. Į tai šv. Petras atsakė (kaip tas, kuris dau- 
giau nebesitiki jokios valdžios šiame pasaulyje): Viešpatie, 
aš pasiruošęs kartu su tavimi eiti ir į kalėjimą, ir į mirtį! 
(Lk 22,33). Akivaizdu, kad šv. Petras ne tik neturėjo jokios 
jurisdikcijos, duotos jam šiame pasaulyje, bet buvo dar 
įpareigotas aiškinti kitiems apaštalams, kad jie taip pat 
neturi jokios. O dėl šv. Petro galutinio sprendimo dėl ti- 
kėjimo dalykų, tai, remiantis šiuo tekstu, jis neturi būti 
jam priskiriamas labiau, nei ten, kur Petras ir toliau bus 
tvirtas šiuo klausimu, būtent, kad Kristus vėl ateis ir tu- 
rės karalystę Paskutinio teismo dieną; be to, tai nebuvo 
duota šiuo tekstu visiems jo įpėdiniams, nes matome, kad 
jie reikalauja jos pasaulyje, kuris yra dabar. 

Antroji vieta yra iš Evangelijos pagal Matą: Tu esi Pet- 
ras-Uola, ir ant tos uolos aš pastatysiu savo Bažnyčią, ir pra- 
garo vartai jos nenugalės (16,18). Ji (kaip aš jau parodžiau 
šiame skyriuje) įrodo tik tiek, kad pragaro vartai neįveiks 
Petro tikėjimo, kuris davė progą šiam pasakymui, būtent 
tikėjimo, kad Jezus yra Kristus, Dievo Sūnus. 

Trečiasis tekstas — tai Jn 21,16: Ganyk mano aveles, - tai 
nereiškia nieko kito, o tik tai, kad pavedama mokyti. Ir jei 
mes sutiksime, kad visi apaštalai suprantami kaip šios 
avelės, tada tai yra aukščiausioji valdžia mokyti. Tačiau ta 

valdžia buvo tik tam laikui, kol dar nebuvo krikščionių 
suverenų, turinčių šią aukščiausiąją valdžią. Bet aš jau 
įrodžiau, kad krikščionių suverenai savo pačių valdose 
yra aukščiausieji ganytojai ir jais tampa apsikrikštiję, nors 
ir be specialaus rankų uždėjimo. Kadangi šis uždėjimas 
yra asmens paskyrimo apeiga, jis nereikalingas, jei suve- 
renas jau paskirtas turėti valdžią mokyti tokio mokslo, 
kokio jis nori, ir tuo jam buvo suteikta absoliuti valdžia 
savo pavaldiniams. Aš jau prieš tai parodžiau, kad suve- 
renai apskritai yra vyriausieji mokytojai pagal savo parei- 
gas, - todėl jie patys savo krikštu įsipareigojo skelbti Kris- 
taus mokslą. Ir jeigu jie leidžia kitiems mokyti jų tautą, 
tai šitai daro, rizikuodami savo pačių siela, nes iš šeimų 
galvų Dievas reikalaus ataskaitos dėl jų vaikų ir tarnų 
mokymo. Apie patį Abraomą, o ne apie jo samdinį, Die- 
vas sako: Juk išrinkau jį, kad galėtų pamokyti savo vaikus ir 
savo būsimą šeimą laikytis Viešpaties kelio, darant kas teisu ir 
teisinga (Pr 18,19). 

Ketvirtoji vieta yra Iš 28,30: Į šį nuosprendžio dėklą ant 
krūtinės įdėsi Urimus ir Tumimus, kurie, sako Bellarmine'as, 
Septuagintoje yra verčiami kaip ėpiwo1wv xai GAnSEIAV, 
t. y. akivaizdumas ir tiesa. Iš to jis daro išvadą, kad Dievas 
suteikė akivaizdumą ir tiesą, kurie yra beveik neklysta- 
mumas, vyriausiajam kunigui. Tačiau, nors ir būtų duota 
kunigui akivaizdumas ir pati tiesa ar tik patarimas, kad 
jis turi stengtis pats aiškiai viską sužinoti ir daryti teisin- 
gą nuosprendį, tačiau jei tai buvo duota vyriausiajam ku- 
nigui, tai buvo duota ir pilietiniam suverenui, nes toks 
pilietinis suverenas, Dievui valdant, valstybėje buvo vy- 
riausiasis kunigas; ir tai yra įrodymas, kad akivaizdumą 
ir tiesą, t. y. aukščiausiąją bažnytinę valdžią savo paval- 
diniams, turi pilietiniai suverenai, priešingai popiežiaus 
pretenzijoms į tą valdžią. Tai visi tekstai, kuriuos Bellar- 
mine'as pateikė popiežiaus sprendimų tikėjimo klausimais 
neklystamumui įrodyti. 

Tekstai, kuriais norima įrodyti popiežiaus neklysta- 
mumą dėl elgesio dalykų. Norėdamas įrodyti popiežiaus 
sprendimo neklystamumą dėl elgesio dalykų, Bellarmi- 
ne'as pateikia vieną tekstą iš Jn 16,13: Kai ateis toji Tiesos 
Dvasia, ji ves jus į tiesos pilnatvę; čia, sako autorius, tiesos 
pilnatvė suprantama, mažiausiai, kaip tiesos pilnatve, būti- 
na išganymui. Bet šiuo apribojimu jis nesuteikia popiežiui 
daugiau neklaidingumo, nei bet kuriam kitam žmogui, 
išpažįstančiam krikščionių tikėjimą ir neturinčiam būti pa- 
smerktam. Juk jeigu kuris nors žmogus klys kuriuo nors 
klausimu, kuriuo neklysti yra būtina išganymui, tai ne- 
įmanoma, kad jis būtų išganytas, nes tik tai yra būtina 
išganymui ir be to neįmanoma būti išganytam. Kokie tie 
dalykai, būtini išganymui, aš, remdamasis Raštais, nuro- 
dysiu kitame skyriuje. Čia aš pasakysiu tik tiek, kad nors 
ir sutiktume su tuo, kad apskritai popiežius negali moky- 
ti ko nors klaidingo, vis dėlto tai jam nesuteikia jokios 
jurisdikcijos kito valdovo valdose, nebent tik sakytume, 
kad Žmogus sąžinės įpareigotas visais atvejais patikėti dar- 
bą geriausiam darbininkui net ir tada, kai jis anksčiau 
pažadėjo šį darbą kitam. 

Be šio teksto, Bellarmine'as įrodinėja tokiais proto argu- 
mentais. Jeigu popiežius galėtų klysti dėl tų dalykų, ku- 
rie būtini išganymui, tada Kristus nebūtų pakankamai pa- 
sirūpinęs bažnyčios išganymu, nes jis liepė jai klausyti 
popiežiaus nurodymų. Bet šis argumentas būtų įtikina- 
mas tik tada, jei Bellarmine as nurodytų, kada ir kur Kris- 
tus tai liepė ar apskritai ką nors užsiminė apie popiežių. 
Netgi jeigu sutiktume su tuo, kad viskas, kas buvo duota 
šv. Petrui, buvo duota ir popiežiui, vis dėlto Rašte nėra 
jokio paliepimo kokiam nors žmogui klausyti šv. Petro, 
todėl joks žmogus negali būti teisus paklusdamas popie- 
Žiui, jeigu jo įsakymai prieštarauja teisėto suvereno įsaky- 
mams. 

Pagaliau nei bažnyčia, nei popiežius nepaskelbė, kad jis 
yra visų pasaulio krikščionių pilietinis suverenas, todėl 
krikščionys neprivalo pripažinti jo jurisdikcijos dėl elgesio 
dalykų, nes pilietinis suverenumas ir aukščiausia kompe- 
tencija teisti ginčuose dėl elgesio yra tas pats dalykas. Ir 
pilietinių įstatymų kūrėjai ne vien tik paskelbia, bet ir 
nustato, kurie veiksmai yra teisingi ir kurie neteisingi; 
žmonių elgesys savaime nėra nei teisingas ar neteisingas; 
tai priklauso nuo to, ar jis atitinka suvereno įstatymą, ar 
jam prieštarauja. Todėl, kai popiežius ginčuose dėl elge- 
sio pretenduoja į aukščiausiąją valdžią, jis moko Žmones 
neklausyti pilietinio suvereno, o tai klaidinga doktrina, 
priešinga daugybei mūsų Išganytojo ir jo apaštalų taisyk- 
lių, perduotų mums Šventajame Rašte. 

Norėdamas įrodyti, kad popiežius turi galią leisti įsta- 
tymus, Bellarmine as cituoja daugelį vietų. Pirmiausia: Jei 
kas įžūliai savimi pasitikėdamas drįstų nepaklusti kunigui, 
paskirtam ten tarnauti Viešpačiui, tavo Dievui, ar teisėjui, tas 
žmogus mirs. Taip pašalinsi pikta iš Izraelio (Įst 17,12). Atsa- 
kydami į tai, turime prisiminti, kad vyriausiasis kunigas, 
esantis arčiausiai ir tiesiogiai po Dievo, buvo pilietinis 
suverenas, ir visi teisėjai turėjo būti jo skiriami. Todėl jo 
cituojami žodžiai turi tokią prasmę: žmogus, leidžiantis sau 
nepaklusti pilietiniam suverenui, kuris valdys tuo metu, ar ku- 
riam nors iš jo pareigūnų, vykdančių savo pareigas, tas žmogus 
turi mirti, ir t. t., t. y. aiškiai pasisako už pilietinę aukš- 
čiausiąją valdžią, priešingai pasaulinei popiežiaus valdžiai. 

Antra, autorius cituoja iš Evangelijos pagal Matą (16): 
ką tu suriši ir t. t., ir aiškina tai, kaip tokį surišimą, kuris 
yra priskiriamas Rašto aiškintojams ir fariziejams: Jie riša 
sunkias, nepakeliamas naštas ir krauna žmonėms ant pečių 
(Mt 23,4); čia turimas omeny, pasak Bellarmine'o, įstaty- 
mų kūrimas; iš to jis daro išvadą, kad popiežius gali leisti 

įstatymus. Bet tai irgi byloja apie pilietinių suverenų įsta- 
tymų leidžiamąją galią, nes Rašto aiškintojai ir fariziejai 
sėdėjo Mozės krasėj, bet Mozė tuoj pat po Dievo buvo 
Izraelio tautos suverenas, todėl mūsų Išganytojas įsakė 
daryti viską, ką jie pasakys, bet ne viską, ką jie darys, tai 
yra, paklusti jų įstatymams, bet nesekti jų pavyzdžiu. 

Trečioji vieta - tai Jn 21,16: Ganyk mano aveles, bet tai ne 
galia leisti įstatymus, o liepimas mokyti. Įstatymų kūri- 
mas priklauso šeimos galvai, kuris savo nuožiūra pasi- 
renka savo namų kapelioną ir namų mokytoją savo vai- 
kams mokyti. 

Ketvirtoji vieta (Jn 20,21) kalba prieš jį. Ten pasakyta: 
Kaip mane siuntė Tėvas, taip ir aš jus siunčiu. Bet mūsų 
Išganytojas buvo pasiųstas savo mirtimi atpirkti tuos, ku- 
rie juo tikės, ir savo bei savo apaštalų mokslu paruošti 
tuos žmones įžengti į jo karalystę, kuri, kaip jis pats sako, 
ne iš šio pasaulio; ir jis mokė mus melstis dėl jos atėjimo 
vėliau, nors ir atsisakė (Apd 1,6-7) savo apaštalams pasa- 
kyti, kada ji ateis; ir toje karalystėje, kai ji ateis, dvylika 
apaštalų sėdės dvylikoje sostų (kiekvienas galbūt bus toks 
pat aukštas kaip ir šv. Petro sostas), kad teistų dvylika 
Izraelio giminių. Kadangi Dievas Tėvas nepasiuntė mūsų 
Išganytojo, kad jis leistų įstatymus šiame pasaulyje, tai 
mes galime iš teksto padaryti išvadą, kad ir mūsų Išgany- 
tojas pasiuntė šv. Petrą ne tam, kad jis čia leistų įstaty- 
mus, o tam, kad įtikintų žmones laukti jo antrojo atėjimo 
su tvirtu tikėjimu, o iki to laiko, jeigu jie yra pavaldiniai, 
kad klausytų savo valdovų, o valdovai patys tikėtų tuo 
atėjimu ir padarytų viską, ką gali, kad jų pavaldiniai taip 
pat tuo tikėtų; tai yra vyskupo pareiga. Todėl ši vieta kuo 
aiškiausiai pasisako už aukščiausiosios bažnytinės val- 
džios sujungimą su aukščiausiąja pilietine valdžia, prie- 
šingai tam, ką ja nori įrodyti kardinolas Bellarmine'as. 

Penktoji vieta yra iš Apaštalų darbų (15,28-29): Šventa- 
jai Dvasiai ir mums pasirodė teisinga neužkrauti jums daugiau 
naštų, išskyrus tai, kas būtina: susilaikyti nuo aukų stabams, 
kraujo, pasmaugtų gyvulių mėsos ir ištvirkavimo. Čia Bellar- 
mine'as žodžius užkrauti naštą aiškina kaip įstatymų lei- 
džiamosios galios turėjimą. Tačiau kas, skaitydamas šį 
tekstą, galėtų sakyti, kad šis apaštalų kalbos stilius negali 
būti lygiai taip pat gerai pavartotas, duodant patarimą, 
kaip ir kuriant įstatymus? Įstatymų stilius: mes įsakome, 
bet manome esant teisinga yra paprastas stilius tų, kurie 
duoda tik patarimą; ir tie užkrauna naštą, kurie duoda 
patarimą, nors ji būtų ir sąlyginė, t. y. jeigu tie, kuriems 
duodamas patarimas, nori pasiekti savo tikslus. Ir tokia 
našta yra susilaikymas nuo pasmaugtų gyvulių mėsos val- 
gymo ir nuo kraujo, nors ir ne absoliuti našta, bet tik tuo 
atveju, jei tie, kuriems ji užkraunama, nenori suklysti. Aš 
jau parodžiau (25-ame skyriuje), jog įstatymas nuo pata- 
rimo skiriasi tuo, kad įstatymo pagrindas yra to, kuris jį 
nustato, ketinimas ir nauda, o patarimo pagrindas - ke- 
tinimai ir nauda to, kuriam patarimas yra duodamas. Ta- 
čiau čia apaštalai siekia tik atsivertusiųjų pagonių nau- 
dos, būtent jų išgelbėjimo, o ne savo pačių naudos, nes jų 
padėtos pastangos jau bus ir atlygintos, nesvarbu ar jų 
bus klausoma, ar ne. Todėl šio susirinkimo nutarimai bu- 
vo ne įstatymai, o patarimai. 

Šeštoji vieta yra iš Laiško romiečiams (13,1): Kiekvienas 
žmogus tebūna klusnus viešajai valdžiai, nes nėra valdžios, ku- 
ri nebūtų iš Dievo; čia, sako Bellarmine'as, turima omeny 
ne tik pasaulietiniai, bet ir bažnyčios valdovai. Į tai aš 
atsakau: pirmiausia, kad nėra bažnyčios valdovų, išsky- 
rus vien tuos, kurie taip pat yra ir pilietiniai suverenai, be 
to, jų bažnytinė valdžia ir valdos neperžengia jų pilietinio 
suverenumo ribų, o už šių ribų jie gali būti laikomi mo- 
kytojais, tačiau negali būti pripažinti valdovais. Juk jeigu 

apaštalas būtų turėjęs omeny, kad mes turime būti paval- 
dūs tiek mūsų pačių valdovams, tiek ir popiežiui, tai jis 
būtų mokęs mus mokslo, kurį Kristus pats pasakė mums 
esant neįmanomą, būtent, tarnauti dviem ponams. Ir nors 
apaštalas kitoje vietoje sako: Todėl, būdamas toli, rašau tai, 
kad, atėjęs į vietą, neturėčiau griežtai elgtis, griebdamasis val- 
džios, kurią man Viešpats suteikė, tai nereiškia, kad jis pre- 
tenduoja į galią nuteisti ką nors mirties bausme, įkalini- 
mu, tremtimi, rykštėmis ar pinigine bauda, t. y. kokiomis 
nors bausmėmis, o vien pretenduoja į galią eskomuni- 
kuoti, kuri, be pilietinės valdžios paramos, yra tik vengi- 
mas ekskomunikuotųjų draugijos ir neturėjimas su jais 
reikalų kaip su pagonimis ir muitininkais, o tai daugeliu 
atvejų gali ekskomunikuojantysis turėti daugiau vargo ne- 
gu ekskomunikuojamasis. 

Septintoji vieta yra Pirmas laiškas korintiečiams (4,21): 
Ko norite? Ar kad ateičiau pas jus su lazda, ar su meile ir 
švelnumo dvasia? Bet ir čia lazda yra suprantama ne kaip 
pareigūno galia bausti nusikaltėlius, o kaip galia eksko- 
munikuoti, o tai iš esmės yra ne bausmė, o tik tos baus- 
mės paskelbimas, kurią uždės Kristus, kai jis turės savo 
karalystę Paskutinio teismo dieną. Ir tada tai nebus iš 
tikrųjų bausmė, kuri skiriama pavaldiniui, pažeidusiam 
įstatymą, tai bus kerštas kaip priešui ar maištininkui, ku- 
ris neigia mūsų Išganytojo teisę į šią karalystę, todėl šitai 
neįrodo, kad kuris nors vyskupas turėtų įstatymų leidžia- 
mąją galią, nes jis taip pat neturi ir pilietinės valdžios. 

Aštuntoji vieta yra iš Pirmo laiško Timotiejui (3,2): O 
vyskupas turi būti nepeiktinas, tik kartą vedęs, blaivus, protin- 
gas ir t. t. Bellarmine' as sako, kad tai buvo įstatymas. Aš 
manau, kad niekas negalėjo kurti įstatymų bažnyčioje be 
bažnyčios monarcho - šv. Petro. Bet tarkime, kad ši tai- 
syklė buvo sukurta šv. Petro galia; tačiau aš nematau jo- 
kio pagrindo, kodėl ją reikėtų vadinti įstatymu, o ne pata- 

rimu, žinant, kad Timotiejus buvo ne šv. Pauliaus paval- 
dinys, o jo mokinys; ir avelės, esančios Timotiejaus prie- 
žiūroje, buvo ne jo pavaldiniai karalystėje, o jo mokiniai 
Kristaus mokykloje. Jeigu visos taisyklės, kurias Paulius 
duoda Timotiejui, būtų įstatymai, kodėl ir ši nėra įstaty- 
mas: Gerk ne vien vandenį, bet vartok ir truputį vyno dėl savo 
sveikatos? (1 Tim 5, 23). Kodėl ir gerų gydytojų taisyklės 
nėra įstatymai? Juk ne liepiamoji kalbos maniera, o abso- 
liutus pavaldumas kuriam nors asmeniui daro jo taisyk- 
les įstatymais. 

Panašiai ir devintoji vieta, paimta iš Pirmo laiško Timo- 
tiejui (5,19): Skundo prieš vyresnįjį nepriimk, nebent liudytų 
du ar trys liudytojai, yra išmintinga taisyklė, o ne įstatymas. 

Dešimtoji vieta yra iš Evangelijos pagal Luką (10,16): 
Kas jūsų klauso, manęs klauso. Kas jus niekina, mane niekina. 
Nėra abejonės, kad tas, kuris niekina Kristaus pasiųstųjų 
patarimą, niekina ir paties Kristaus patarimą. Tačiau kas 
dabar yra tie, kurie buvo siųsti Kristaus, jeigu ne tie, ku- 
riuos paskyrė ganytojais teisėta valdžia, ir kas yra teisėtai 
paskirtas, jei nėra paskirtas aukščiausiojo ganytojo, ir kas 
yra paskirtas aukščiausiojo ganytojo krikščionių valsty- 
bėje, kuris nėra paskirtas suvereno valdžios? Todėl iš šios 
vietos išplaukia, kad tas, kuris klauso savo suvereno krikš- 
čionio, klauso Kristaus, tas, kuris niekina mokslą, kurį jo 
karalius krikščionis patvirtino savo autoritetu, niekina 
Kristaus mokslą (juk ne tai nori čia įrodyti Bellarmine'as, 
o priešingą dalyką). Bet visa tai neturi nieko bendro su 
įstatymais. Maža to, krikščionis karalius, kaip savo paval- 
dinių ganytojas ir mokytojas, nepateikia savo doktrinų 
kaip įstatymų. Jis negali priversti žmones tikėti, nors, kaip 
pilietinis suverenas, jis gali leisti įstatymus, atitinkančius 
jo doktriną, kurie gali įpareigoti žmones tam tikriems 
veiksmams ir kartais net tokiems, kurių jie kitaip nedary- 

tų ir kurių jis neturėtų įsakyti; tačiau kai jie yra įsakomie- 
ji, jie yra įstatymai, o išoriniai veiksmai, padaryti jiems 
paklūstant be vidinio pritarimo, yra suvereno, o ne pa- 
valdinio veiksmai, - pavaldinys šiuo atveju yra tik įran- 
kis be jokių apskritai savo paties paskatų, nes Dievas lie- 
pė paklusti įstatymams. 

Vienuolikta yra kiekviena vieta, kur apaštalas savo pa- 
tarimą pasako kokiais nors žodžiais, kuriais žmonės pri- 
pratę reikšti įsakymą, arba kur jo patarimo laikymąsi va- 
dina paklusnumu. Todėl cituojamos vietos iš 1 Kor 11,2: 
Aš jus giriu... kad laikotės nurodymų, kokius esu jums davęs. 
Graikiškame tekste yra sakoma: Aš giriu jus, kad laikotės 
visų tų dalykų, kokius aš esu jums davęs, taip, kaip jums juos 
daviau. Tai toli gražu nereiškia, kad tie dalykai buvo įsta- 
tymai ar dar kas nors, o ne geras patarimas. Ir Pirmame 
laiške tesalonikiečiams (4,2): Jūs juk žinote, kokių nurodymų 
esame jums davę; graikiškame tekste yra žodžiai rapayæiaç 
EduxaLEv, tolygūs rapeĝwxauev, ką mes esame jums davę, 
kaip ir ką tik prieš tai cituotoje vietoje, bet tai neįrodo, 
kad apaštalų perduoti dalykai yra daugiau nei patarimai, 
nors ir pasakyta: kas tai atmeta, ne žmogų atmeta, bet Dievą 
(1 Tes 4,8). Kadangi mūsų Išganytojas pats atėjo ne teisti, 
t. y. būti pasaulio karaliumi, o paaukoti save už nusidė- 
jėlius ir palikti savo bažnyčioje mokytojus, kurie vestų 
žmones, o ne temptų juos pas Kristų, kuris niekada ne- 
pritarė priverstiniams veiksmams (kuriuos atlikti verčia 
visi įstatymai), o pripažino tik vidinį širdies atsivertimą, 
kurį skatina ne įstatymai, o patarimas ir doktrina. 

Ir iš 2 Tes 3,14: Jeigu kas neklausytų mūsų laiške surašytų 
nurodymų, tokį pasižymėkite, nebendraukite su juo, kad susi- 
gėstų, kur iš žodžio klausyti, paklusti, jis norėtų padaryti 
išvadą, kad šis laiškas tesalonikiečiams buvo įstatymas. 
Imperatorių laiškai iš tiesų buvo įstatymai. Ir jeigu šv. 

Pauliaus laiškas taip pat būtų buvęs įstatymas, tai jie bū- 
tų turėję klausyti dviejų ponų. Tačiau žodis paklusti, grai- 
kiškai Uzax0UE!, reiškia paklausymą arba įgyvendinimą ne 
vien to, kas buvo įsakyta žmogaus, turinčio teisę bausti, 
bet ir to, kas yra duota kaip patarimas dėl mūsų pačių 
gero, todėl šv. Petras neliepia nužudyti to, kuris neklau- 
so, mušti jį, įkalinti ar nubausti pinigine bauda, visa tai, 
ką gali padaryti įstatymų leidėjai, o tik liepia su juo ne- 
bendrauti, kad jis susigėstų; akivaizdu, kad ne apaštalo 
valdžia, o jo geras vardas tarp tikinčiųjų krikščionims kė- 
lė baimingą pagarbą. 

Paskutinė cituojamoji vieta yra iš Laiško hebrajams 
(13, 17): Klausykite savo vadovų ir būkite jiems atsidavę, nes 
jie budi jūsų sielų labui, būdami atsakingi už jas. Ir čia pa- 
klusnumas yra suprantamas kaip jų patarimų laikymasis. 
Ir kaip mūsų paklusnumo pagrindas nurodoma ne mūsų 
ganytojų valia ir įsakymas, o mūsų pačių nauda, - mūsų 
sielų išganymas, jie budi mūsų sielų labui, o ne savo pa- 
čių valdžiai ir galybei išaukštinti. Jeigu čia būtų turima 
omeny, kad visa, ko moko ganytojai, yra įstatymai, tada 
ne tik popiežius, bet ir kiekvienas pastorius savo parapi- 
joje turėtų įstatymų leidimo galią. Be to, tie, kurie privalo 
klausyti savo ganytojų, neturi teisės tirti jų įsakymų. Ką 
tada pasakytume šv. Jonui, kuris liepia mums: Ne kiekvie- 
na dvasia tikėkite, bet ištirkite dvasias, ar jos iš Dievo, nes 
pasklido pasaulyje daug netikrų pranašų (1 Jn 4,1)? Todėl 
aišku, kad mes galime ginčyti mūsų ganytojų mokslą, ta- 
čiau joks žmogus negali ginčyti įstatymo. Pilietinių suve- 
renų įsakymai visų yra neginčijamai pripažįstami įstaty- 
mais; jeigu dar kas nors be suvereno galėtų leisti įstatymus, 
tai turėtų išnykti visos valstybės, vadinasi, visokia taika 
ir teisingumas, o tai prieštarauja visiems įstatymams, tiek 
dieviškiesiems, tiek žŽmogiškiems. Todėl nieko negalima 

paimti nei iš šių ar kurių nors kitų Rašto vietų, kas įrody- 
tų, kad popiežiaus nutarimai yra įstatymai ten, kur jis 
neturi ir pilietinės aukščiausiosios valdžios. 

Popiežiaus viršenybės kitų vyskupų atžvilgiu klausi- 
mas. Paskutinis teiginys, kurį norėtų įrodyti Bellarmine as, 
kad mūsų Išganytojas Kristus patikėjo bažnytinę jurisdikciją 
Hesiogiai vienam popiežiui. Čia jis nagrinėja ne popiežiaus 
ir krikščionių karalių ginčą dėl viršenybės, o popiežiaus 
ir kitų vyskupų ginčą. Pirmiausia, jis sako, jog yra sutin- 
kama dėl to, kad vyskupų jurisdikcija bent jau iš esmės 
yra de jure divino, t. v. kilusi iš Dievo duotos teisės; kad tai 
įrodytų, jis cituoja šv. Pauliaus Laišką efesiečiams (4,8,11), 
kur sakoma, kad Kristus po savo įžengimo į dangų davė 
žmonėms dovanų... paskyrė vienus apaštalais, kitus pranašais, 
evangelistais, ganytojais ir mokytojais. Iš čia Bellarmine'as 
daro išvadą, kad vyskupai iš tikrųjų turi savo jusrisdikci- 
ją Dievo suteikta teise, tačiau nenori pripažinti, jog jie 
turi ją tiesiogiai iš Dievo, o mano, kad jie gauna ją per 
popiežių. Bet jei galima pasakyti, kad koks nors žmogus 
turi savo jurisdikciją de jure divino, bet ne tiesiogiai, tai 
jokia teisėta jurisdikcija, nors ir vien pilietinė, krikščionių 
valstybėje taip pat nėra de jure divino? Juk krikščionių ka- 
raliai turi savo pilietinę valdžią tiesiogiai iš Dievo, o jiems 
pavaldūs tarnautojai vykdo savo įvairias funkcijas jų pa- 
vadinimo galia; tai, ką jie daro, yra ne mažiau de jure 
divino mediato”, nei tai, ką daro vyskupai popiežiaus pa- 
skyrimo galia. Visa teisėta valdžia yra iš Dievo, tiesio- 
giai - aukščiausiojo valdovo valdžia, netiesiogiai - tų, ku- 
rie turi valdžią būdami jam pavaldūs. Taigi Bellarmine'as 
arba turi pripažinti, kad kiekvienas konsteblis valstybėje 
turi savo pareigas jam Dievo suteikta teise, arba jis neturi 
tvirtinti, kad bet kuris vyskupas turi savo pareigas tokia 
Dievo jam suteikta teise, išskyrus patį popiežių. 

Bet visas šis ginčas, ar Kristus suteikė jurisdikciją vien 
popiežiui ar ir kitiems vyskupams, kai kalbama ne apie 
tas vietas, kur popiežius turi aukščiausią pilietinę val- 
džią, yra ginčas dėl de lana caprina. Nes nė vienas iš jų 
ten, kur jie nėra suverenai, apskritai neturi jokios juris- 
dikcijos. Juk jurisdikcija — tai galia išklausyti ir spręsti 
žmonių ginčus; ji gali priklausyti tik tam, kuris turi galią 
nustatyti taisykles, kas teisinga ir kas neteisinga, t. y. leis- 
ti įstatymus ir įstatymo galia priversti Žmones paklusti jo 
sprendimams, paskelbtiems arba jo paties, arba teisėjų, 
kuriuos jis tam paskiria, o to teisėtai negali daryti niekas 
kitas, išskyrus pilietinį suvereną. 

Todėl, kai Bellarmine'as remiasi šeštuoju Evangelijos pa- 
gal Luką skyriumi, kur sakoma, kad mūsų Išganytojas 
sukvietė savo mokinius ir išsirinko iš jų dvylika, kuriuos 
jis pavadino apaštalais, tai jis šituo įrodo, kad Išganytojas 
išrinko juos (visus, išskyrus Motiejų, Paulių ir Barnabą), 
įgaliojo juos ir įsakė jiems mokyti, bet ne teisti ir spręsti 
žmonių ginčus, nes tai yra valdžia, kurios Kristus pats 
atsisakė, sakydamas: Kas mane padarė teisėju ar skyrėju tarp 
jūsų? Ir kitoje vietoje: Mano karalystė ne iš šio pasaulio. Bet 
apie tą, kuris neturi galios išklausyti žmonių ginčus ir 
juos spręsti, negalima pasakyti, kad jis apskritai turi ko- 
kią nors jurisdikciją. Tačiau tai nekliudo tam, kad mūsų 
Išganytojas įgaliojo juos mokyti ir krikštyti visame pasau- 
lyje, darydamas prielaidą, kad jiems to nedraudžia jų tei- 
sėtas suverenas, nes pats Kristus ir jo apaštalai daugelyje 
vietų aiškiai mums liepė visur kur paklusti savo suve- 
renams. 

Visi tie argumentai, kuriais Bellarmine'as norėtų įrody- 
ti, kad vyskupai gauna savo jurisdikciją iš popiežiaus (ka- 
dangi pats popiežius kitų suverenų valdose pats neturi 
jurisdikcijos), yra tušti. Tačiau kadangi jie, priešingai, įro- 
do, kad visi vyskupai gauna jurisdikciją, kai jie ją turi iš 

savo pilietinių suverenų, todėl aš jų nepraleisiu nepa- 
minėjęs. 

Pirmasis yra iš Skaičių knygos 11, kai Mozė nebeįsten- 
gė vienas nešti visos Izraelio tautos reikalų valdymo naš- 
tos, ir Dievas jam įsakė išrinkti septyniasdešimt seniūnų 
ir paėmė dalį dvasios iš Mozės, kad duotų jos tiems sep- 
tyniasdešimčiai seniūnų, bet tai reikia suprasti, ne kad 
Dievas susilpnino Mozės dvasią, nes tai nebūtų palengvi- 
nę jo naštos, o kad visi tie septyniasdešimt seniūnų turėjo 
savo valdžią iš Mozės. Ir šią vietą Bellarmine'as teisingai 
ir sumaniai aiškina. Bet kadangi Mozė turėjo visą aukš- 
čiausiąją valdžią žydų valstybėje, tai aišku, kad tuo paro- 
doma, jog tie seniūnai turėjo savo valdžią iš pilietinio 
suvereno, todėl ši vieta įrodo, kad vyskupai kiekvienoje 
krikščionių valstybėje turi savo valdžią iš pilietinio suve- 
reno, O iš popiežiaus — tik jo paties valdose, o ne kurios 
nors kitos valstybės teritorijoje. 

Antrasis argumentas yra paimtas iš monarchijos pri- 
gimties, kurioje visokia valdžia priklauso vienam žmo- 
gui, o kiti turi ją iš jo. O bažnyčios valdymas, sako Bellar- 
mine'as, yra monarchinis. Tai irgi kalba krikščionių 
monarchų naudai, nes jie iš tikrųjų yra savo tautos mo- 
narchai, t. y. savo pačių bažnyčios monarchai, nes bažny- 
čia ir krikščionių tauta yra tas pats, tuo tarpu popiežiaus 
valdžia, nors jis ir būtų šv. Petras, nėra nei monarchija, 
nei apskritai turi ką nors savy archiško ar kratiško, o yra 
vien didaktiška, nes Dievas pritaria ne priverstiniam, o sa- 
vanoriškam paklusnumui. 

Trečiasis Bellarmine' o argumentas, kad šv. Kiprijonas 
šv. Petro sostą vadina pradžia, šaltiniu, šaknimi, saule, ir iš 
čia kildinama vyskupų valdžia. Tačiau pagal prigimtinį 
įstatymą (kuris yra geresnis teisingumo ir neteisingumo 
principas už bet kurio mokytojo žodžius, nes jis yra tik 
žmogus) pilietinis suverenas kiekvienoje valstybėje yra 

pradžia, šaltinis, šaknis ir saulė, iš kurio kyla visa jurisdik- 
cija. Todėl vyskupų jurisdikcija kyla iš pilietinio suvereno. 

Ketvirtasis argumentas yra paimtas iš vyskupų juris- 
dikcijų nelygybės. Jeigu Dievas, pasak Bellarmine'o, būtų 
davęs jurisdikciją, jiems tiesiogiai, jis būtų jiems davęs ir 
lygią jurisdikciją ir lygų rangą. Bet matome, kad kai kurie 
vyskupai yra tik vieno miesto vyskupai, kai kurie - šimtų 
miestų, o dar kai kurie - daugelio ištisų provincijų, o šie 
skirtumai nebuvo apibrėžti Dievo įsakymo; todėl vysku- 
pų jurisdikcija yra ne iš Dievo, bet iš Žmogaus, ir vienas 
ją turi didesnę, kitas - mažesnę, kaip tai patinka bažny- 
čios kunigaikščiui. Šis argumentas, jeigu Bellarmine'as 
anksčiau būtų įrodęs, kad popiežius turėjo visuotinę ju- 
risdikciją visiems krikščionims, tarnautų jo tikslui. Bet ši- 
to nebuvo įrodyta ir tikrai žinoma, kad plačią jurisdikciją 
popiežiui suteikė tie, kurie ją turėjo, t. y. Romos impera- 
toriai (nes Konstantinopolio patriarchas, remdamasis tuo 
pačiu titulu, būtent, kad jis yra imperijos sostinės ir im- 
peratoriaus rezidencijos vyskupas, pretendavo būti lygus 
su popiežiumi); iš čia išplaukia, kad visi vyskupai turi 
savo jurisdikciją iš suverenų toje vietoje, kurioje jie ją įgy- 
vendina. Panašiai kaip jie dėl šios priežasties turi savo 
valdžią ne de jure divino, taip ir popiežius turi savąją ne 
de jure divino, išskyrus tą šalį, kur jis yra ir pilietinis su- 
verenas. 

Penktasis Bellarmine'o argumentas yra toks: jeigu vys- 
kupai turėtų savo jurisdikciją tiesiogiai iš Dievo, tai popiežius 
negalėtų jos iš jų atimti, nes jis negali daryti nieko, kas prieš- 
tarautų Dievo paskyrimui. Ši išvada teisinga ir gerai įrody- 
ta. Bet, pasak jo, popiežius turi teisę tai daryti ir tai daro. Tai 
irgi tiesa, kol jis tai daro savo paties valdose ar kurio nors 
kito valdovo, kuris jam davė šią valdžią, valdose, bet ne 
visuotinai, popiežiaus valdų teise. Mat ši valdžia priklau- 

so kiekvienam krikščionių suverenui jo paties valstybės 
ribose ir yra neatskiriama nuo suverenumo. Dar prieš tai, 
kai Izraelio tauta Dievo įsakymu Samueliui išrinko sau 
tokį karalių kaip ir kitose tautose, vyriausiasis kunigas 
turėjo pilietinę valdžią, ir tik jis vienas galėjo paskirti ar 
atleisti žemesnįjį kunigą. Bet vėliau ši valdžia priklausė 
karaliui, ir tai gali būti įrodyta remiantis tuo pačiu Bellar- 
mine'o argumentu. Juk jeigu kunigas (vyriausiasis ar koks 
nors kitas) turėtų savo jurisdikciją tiesiogiai iš Dievo, ta- 
da karalius negalėtų jos iš jo atimti, nes jis negalėtų daryti 
nieko, kas prieštarauja Dievo paskyrimui. Tačiau iš tikrųjų 
karalius Saliamonas (1 Kar 2,26) vyriausiąjį kunigą Abja- 
tarą pašalino iš jo pareigų ir į jo vietą paskyrė Cadoką 
(2,35). Todėl karaliai gali panašiai skirti ir pašalinti iš pa- 
reigų vyskupus, kaip jie manys esant tinkama, geram sa- 
vo pavaldinių valdymui. 

Šeštasis argumentas yra toks: jeigu vyskupai turi savo 
jurisdikciją de jure divino, t. y. tiesiogiai iš Dievo, tai tie, 
kurie laikosi tokios nuomonės, turėtų pateikti kokį nors 
Dievo žodį, kad tai įrodytų, bet jie negali to padaryti. Šis 
argumentas geras, todėl aš negaliu nieko pasakyti prieš 
jį. Bet jis ne mažiau geras įrodyti, kad pats popiežius ne- 
turi jokios jurisdikcijos kito valdovo valdose. 

Galiausiai Bellarmine'as kaip argumentą pateikia dvie- 
jų popiežių, Inocento ir Leono”, liudijimą, ir aš neabejo- 
ju, kad jis galėtų lygiai taip pat pagrįstai pateikti kone 
visų popiežių nuo šv. Petro liudijimus. Kadangi valdžios 
meilė iš prigimties yra įsišaknijusi žmonių giminėje, kiek- 
vienas, tapęs popiežiumi, susigundytų laikytis tos pačios 
nuomonės. Vis dėlto jie čia liudytų, kaip Inocentas ir Le- 
onas, tik patys apie save, todėl jų liudijimas negalėtų būti 
geras. 

Apie pasaulietinę (temporal) popiežiaus valdžią. Penk- 
toje knygoje Bellarmine'as pateikia keturias išvadas. Pir- 

moji: popiežius nėra viso pasaulio viešpats. Antroji: popiežius 
nėra viso krikščionių pasaulio viešpats. Trečioji: popiežius už 
savo paties teritorijos neturi jokios pasaulietinės jurisdikcijos 
TIESIOGIAI. Su šiomis trimis išvadomis galima lengvai su- 
tikti. Ketvirtoji byloja, kad popiežius turi kitų valdovų valdo- 
se aukščiausiąją pasaulietinę valdžią NETIESIOGIAI, ir su ja ne- 
sutinku, nebent jis netiesiogiai supranta taip, kad popiežius 
įgijo šią valdžią netiesioginėmis priemonėmis. Tada su 
tuo sutinku. Bet aš manau, kad, kai Bellarmine'as sako, 
jog popiežius turi aukščiausiąją pasaulietinę valdžią ne- 
Hiesiogiai, jis nori pasakyti, kad tokia pasaulietinė jurisdik- 
cija priklauso jam pagal teisę, bet ši teisė yra tik jo gany- 
tojiškos valdžios tiesioginė pasekmė, nes jis negalėtų jos 
įgyvendinti, jei neturėtų kartu su ja ir minėtosios. Todėl 
su ganytojiška valdžia, kurią Bellarmine'as vadina dvasi- 
ne, būtinai susijusi aukščiausioji pilietinė valdžia, ir dėl 
to popiežius turi teisę keisti karalystes, atimdamas jas iš 
vienų ir atiduodamas jas kitiems, jeigu jis manys, kad tai 
padeda išganyti sielas. 

Prieš imdamasis nagrinėti argumentus, kuriais Bellar- 
mine'as norėtų įrodyti šią savo teoriją, manau, bus teisin- 
ga, jei parodysiu jos pasekmes, kad valdovai ir valstybės, 
turintys aukščiausiąją pilietinę valdžią savo įvairiose vals- 
tybėse, galėtų patys apgalvoti, ar jiems bus naudinga ir ar 
išeis į gerą jų pavaldiniams, už kuriuos jie turės atsiskai- 
tyti Paskutinio teismo dieną, priimti šią teoriją. 

Kai Bellarmine'as sako, kad popiežius neturi kitų vals- 
tybių teritorijose aukščiausiosios pilietinės valdžios tiesto- 
giai, mes turime tai suprasti taip, kad popiežius nepreten- 
duoja į ją, kaip kiti pilietiniai suverenai, remdamasis 
pradiniu sutikimu būti valdomai tų, kurie turi būti val- 
domi. Juk akivaizdu, kad jau buvo pakankamai šiame 
traktate įrodyta, jog visų suverenų teisė pradžioje atsira- 
do visų, kurie turi būti valdomi, sutikimu, nesvarbu, ar 

tie, kurie pasirenka, daro tai bendram apsigynimui nuo 
priešo, kaip tada, kai jie susitaria tarpusavyje paskirti vie- 
ną žmogų ar žmonių susirinkimą, kad juos gintų, ar tai 
daro, kad išgelbėtų savo gyvybę pasiduodami juos užka- 
riavusio priešo valdžiai. Todėl popiežius, jeigu jis nerei- 
kalauja aukščiausiosios pilietinės valdžios kitoms valsty- 
bėms tiesiogiai, tai atsisako vien to, kad ši jo teisė atiteko 
jam šiuo būdu, tačiau dėl viso to jis neatsisako jos reika- 
lauti kitu būdu, o būtent-(be tų, kurie turi būti valdomi, 
sutikimo), remdamasis teise, jam duota Dievo (tai jis va- 
dina netiesiogiai), skiriant jį popiežiumi. Kad ir kokiu bū- 
du jis į ją pretenduotų, valdžia yra ta pati, ir jis gali, jei 
pripažinsime, kad jis turi šią teisę, nuversti valdovus ir 
valstybių valdžią tada, kai tik to reikės sieloms išganyti, 
t. y. tada, kai jis to panorės, nes jis taip pat pretenduoja 
į išimtinę valdžią spręsti, ar to reikia sieloms išganyti, ar 
ne. Tai doktrina, kurios moko ne tik Bellarmine'as, bet ir 
daugelis kitų mokytojų savo pamoksluose ir knygose, ją 
paskelbė ir kai kurie Bažnyčios susirinkimai, o popiežiai, 
susiklosčius palankioms aplinkybėms, įgyvendindavo ją 
praktiškai. Antai ketvirtasis Laterano susirinkimas, įvy- 
kęs valdant Inocentui III, De Haereticis 3 skyriuje priėmė 
šį kanoną: Jeigu karalius, popiežiui perspėjus, neapvalo savo 
karalystės nuo eretikų ir už tai yra ekskomunikuotas, neįvykdys 
įpareigojimo per metus, tai jo pavaldiniai yra atleidžiami nuo 
paklusnumo jam. Ir šis kanonas įvairiomis progomis buvo 
taikytas praktiškai, pavyzdžiui, kai buvo nuverstas nuo 
sosto Childerikas, Prancūzijos karalius, kai Romos impe- 
rija buvo perduota Karoliui Didžiajam, kai buvo daro- 
mas spaudimas Anglijos karaliui Jonui, kai buvo perduo- 
ta karaliaus valdžia Navaroje, kai paskutiniais metais buvo 
sukurta lyga prieš Prancūzijos karalių Henriką III, ir dau- 
geliu kitų atvejų. Aš manau, kad labai nedaug yra kuni- 
gaikščių, kurie nelaikys to neteisinga ir nenaudinga, ta- 

čiau aš norėčiau, kad jie visi apsispręstų būti karaliais ar 
pavaldiniais. Žmonės negali tarnauti dviem ponams: jie 
turėtų palengvinti jiems arba laikydami valdžios vadžias 
vien savo rankose, arba visiškai atiduodami jas į popie- 
žiaus rankas, kad tokiems žmonėms, kurie nori būti pa- 
klusnūs, būtų netrukdoma tai daryti, nes šis pasaulieti- 
nės ir dvasinės valdžios skyrimas yra vien žodžiai. Valdžia 
iš tikrųjų yra dalijama ir vienodai pavojingai visokiais 
tikslais, dalijantis ja su kita tiek netiesiogine valdžia, tiek 
su tiesiogine. Bet dabar pereikime prie jo argumentų. 

Pirmasis yra toks: pilietinė valdžia yra pavaldi dvasinei. 
Todėl tas, kuris turi aukščiausiąją dvasinę valdžią, turi teisę 
įsakinėti pasaulietiniams valdovams ir panaudoti jų pasaulieti- 
nius turtus ir išteklius dvasiniams tikslams. O dėl pasaulie- 
tinės ir dvasinės valdžios skyrimo, tai pažiūrėkime, kokia 
prasme galima suprantamai pasakyti, kad pasaulietinė, 
arba pilietinė, valdžia gali būti pavaldi dvasinei. Yra tik 
du būdai, kuriais šiuos žodžius galima padaryti prasmin- 
gus. Kai mes sakome, kad viena valdžia yra pavaldi kitai 
valdžiai, tai reiškia arba tai, kad tas, kuris turi vieną, yra 
pavaldus tam, kuris turi kitą, arba tai, kad viena valdžia 
kitai yra kaip priemonė tikslui pasiekti, nes mes negalime 
suprasti taip, kad viena valdžia turi valdžią kitai valdžiai 
arba kad viena valdžia gali turėti teisę kitai valdžiai ir jai 
įsakinėti. Mat pavaldumas, įsakinėjimas, teisė ir valdžia 
yra ne valdžių, o asmenų savybės. Viena valdžia gali būti 
subordinuota kitai, kaip balniaus menas subordinuotas 
raitelio menui. Netgi jeigu pripažintume, kad pilietinė val- 
džia nustatyta kaip priemonė atvesti mus į dvasinę laimę, 
vis dėlto iš to negalima daryti išvados, kad karalius, jeigu 
jis turi pilietinę valdžią, ar popiežius - dvasinę, privalo 
paklusti popiežiui labiau nei kiekvienas balnius privalo 
paklusti kiekvienam raiteliui. Todėl kaip iš kurio nors 

meno subordinuotumo negalima padaryti išvados, kad 
subordinuotas yra ir profesorius, todėl ir iš valdžios sub- 
ordinuotumo negalima daryti išvados, kad subordinuo- 
tas yra ir valdytojas. Kai Bellarmine'as sako, kad pilietinė 
valdžia yra pavaldi dvasinei, jis mano, kad pilietinis su- 
verenas yra pavaldus dvasiniam suverenui. Ir jo ankstes- 
nis argumentas turi tokią prasmę: pilietinis suverenas yra 
pavaldus dvasiniam, todėl dvasinis valdovas gali įsakinėti pa- 
saulietiniams valdovams. Čia išvada sutampa su prielaida, 
kurią jis turėjo įrodyti. Tačiau, norėdamas ją įrodyti, jis 
pirmiausia pateikia tokį samprotavimą: karaliai ir popie- 
žiai, dvasininkai ir pasauliečiai sudaro tik vieną valstybę, t. y. 
vieną bažnyčią. O visuose kūnuose jų nariai priklauso vienas 
nuo kito. Bet dvasiniai dalykai nepriklauso nuo žemiškų daly- 
kų. Taigi žemiški dalykai priklauso nuo dvasinių, todėl yra jiems 
pavaldūs. Šiame įrodinėjime yra dvi didžiulės klaidos: vie- 
na, kad visi krikščionių karaliai, popiežiai, dvasininkai ir 
visi krikščionys sudaro tik vieną valstybę. Juk akivaizdu, 
kad Prancūzija yra viena valstybė, Ispanija - kita, o Vene- 
cija — trečia ir t. t. Jas sudaro krikščionys, todėl jos yra ir 
įvairios krikščionių bendruomenės, t. y. įvairios bažny- 
čios. Ir joms atstovauja įvairūs suverenai, tad jos gali įsa- 
kinėti ir paklusti, veikti ir būti veikiamos, kaip ir natūra- 
lus Žmogus, bet tokia nėra jokia bendra ar visuotinė 
bažnyčia, kol ji neturi atstovo, o tokio atstovo žemėje ji 
neturi; jeigu turėtų, tai, be abejo, tada visa krikščionija 
būtų tik viena valstybė, kurios suverenas tuomet būtų 
atstovas tiek dvasiniuose, tiek pasaulietiniuose dalykuo- 
se. Kad taptų tokiu atstovu, popiežiui stinga trijų dalykų, 
kurių jam nedavė mūsų Išganytojas, būtent įsakinėti, teisti 
ir bausti ne tik ekskomunikacija, šalinantis nuo tų, kurie 
neklauso jo mokslo. Ir nors popiežius būtų vienintelis Kris- 
taus vietininkas, jis negalėtų pasinaudoti savo valdžia iki 

antrojo mūsų Išganytojo atėjimo. Bet ir tada ne popiežius, 
o pats šv. Petras su kitais apaštalais bus pasaulio teisėjai. 

Kita jo pirmojo argumento klaida yra ta, kad jis sako, 
jog kiekvienos valstybės nariai, kaip ir natūralaus kūno 
nariai, priklauso vienas nuo kito. Tai tiesa, kad jie tarpu- 
savyje susiję, tačiau priklauso jie tik nuo suvereno, kuris 
yra valstybės siela; jeigu jos nėra, valstybė suyra pilieti- 
niame kare, nutrūksta tarpusavio ryšiai tarp Žmonių, nes 
nebėra bendro priklausymo nuo žinomo suvereno, lygiai 
kaip natūralaus kūno nariai suyra Žemėje, nes nebėra juos 
draugėn siejančios sielos. Todėl šiame panašume nėra nie- 
ko, iš ko būtų galima padaryti išvadą, kad pasauliečiai 
priklauso nuo dvasininkų arba kad pasaulietiniai parei- 
gūnai priklauso nuo dvasinių; iš to išplaukia tik tai, kad 
ir vieni, ir kiti priklauso nuo suvereno, kuris iš tikrųjų 
privalo savo pasaulietiškus įsakymus kreipti sieloms iš- 
ganyti, tačiau dėl to jis dar nėra pavaldus niekam kitam, 
išskyrus patį Dievą. Taigi jūs matote, kur yra pirmojo 
argumento klaida, galinti suklaidinti tokius žmones, ku- 
rie neskiria veiksmų pajungtumo tikslui nuo asmenų pa- 
valdumo valdant priemones, nes priemones kiekvienam 
tikslui pasiekti yra apibrėžusi prigimtis arba pats Dievas 
antgamtiškai; bet kiekvienos tautos galia priversti žmo- 
nes naudoti šias priemones yra atiduota prigimtiniu įsta- 
tymu, kuris draudžia žmonėms sulaužyti jų duotą ištiki- 
mybės priesaiką pilietiniam suverenui. 

Antrasis Bellarmine'o argumentas yra toks: kiekviena vals- 
tybė, kadangi tariama, kad ji yra tobula ir sau pakankama, gali 
įsakyti bet kuriai kitai jai nepavaldžiai valstybei ir priversti ją 
pakeisti savo vyriausybę; maža to, gali nuversti nuo sosto jos 
valdovą ir į jo vietą pasodinti kitą, jeigu ji negali kitaip apsigin- 
ti nuo skriaudų, kurias jis ketina jai padaryti; juo labiau dva- 
sinė valstybė gali įsakyti pasaulietinei valstybei pakeisti jos vy- 

riausybę ir gali nuversti jos kunigaikščius ir paskirti kitus, kai 
ji kitaip negali apginti dvasinių vertybių. 

Kad valstybė, norėdama apsiginti nuo skriaudų, teisė- 
tai gali padaryti viską, ką čia Bellarmine'as pasakė, tai 
visiška tiesa; ir tai jau anksčiau buvo pakankamai įrody- 
ta. Ir jeigu būtų taip pat tiesa, kad dabar šiame pasaulyje 
yra dvasinė valstybė, skirtinga nuo pilietinės valstybės, 
tada jos valdovas galėtų, kai jam būtų padaryta skriauda 
ar nebūtų garantijų, kad skriauda nebus padaryta ateity, 
siekti kompensacijos ar apsisaugoti karu, kuris apskritai 
yra nuvertimas nuo sosto, žudymu, nukariavimu ar ko- 
kiu nors priešišku veiksmu. Bet dėl tos pačios priežasties 
būtų ne mažiau teisėta, jei ir pilietinis suverenas, patyręs 
panašias skriaudas ar bijodamas jų, pradėtų karą su dva- 
siniu suverenu, o tai, manau, yra daugiau, negu kardino- 
las Bellarmine'as norėtų pagrįsti savo paties teiginiu. 

Tačiau šiame pasaulyje nėra dvasinės valstybės, nes ji 
yra tas pats kaip ir Kristaus karalystė, kuri, kaip sakė 
pats Kristus, yra ne iš šio pasaulio, o bus būsimajame 
pasaulyje, prisikėlus iš numirusių, kai tie, kurie gyveno 
teisingai ir tikėjo jį esant Kristumi, prisikels kaip dvasiniai 
kūnai, nors jie ir mirė kaip gamtiniai kūnai; ir tik tada 
mūsų Išganytojas teis pasaulį, nugalės savo priešininkus 
ir sukurs dvasinę valstybę. Kadangi žemėje nėra žmonių, 
kurių kūnai būtų dvasiniai, todėl nėra dvasinės valsty- 
bės, nes Žmonės vis dėlto turi kūną, nebent mes valstybe 
pavadintume mokytojus, įgaliotus mokyti ir rengti žmo- 
nes, kad jie būtų priimti į Kristaus karalystę, kai prisikels 
iš numirusių, bet aš jau įrodžiau, jog taip nėra. 

Trečiasis argumentas yra toks: krikščionims nera teisėta 
toleruoti netikintį karalių ar eretiką tuo atveju, jeigu jis siekia 
įtraukti juos į ereziją ar į netikėjimą. Tačiau spręsti, ar karalius 
traukia savo pavaldinius į ereziją ar ne, priklauso popiežiui. 

Todel popiežius turi teisę nuspręsti, ar valdovą reikia nuversti 
nuo sosto, ar ne. 

Į tai aš atsakau, kad abu šie teiginiai klaidingi. Jeigu 
krikščionys ar kokio nors kito tikėjimo Žmonės netoleruo- 
ja savo karaliaus, nors jis ir leistų kokius nors įstatymus 
dėl religijos, jie pažeidžia savo ištikimybę ir prieštarauja 
dieviškajam įstatymui, tiek prigimtiniam, tiek ir pozity- 
viam. Ir nė vienas pavaldinys negali būti teisėjas, spren- 
džiantis apie ereziją, išskyrus jų pilietinį suvereną. Juk 
erezija yra ne kas kita, o užsispyrusiai palaikoma privati nuo- 
monè, prieštaraujanti nuomonei, kurios įsakė mokyti viešas as- 
muo, t. y. valstybės atstovas. Akivaizdu, kad nuomonė, ku- 
rios liepta viešai mokyti, negali būti erezija, o suverenūs 
valdovai, kurie ją palaiko savo autoritetu, negali būti ere- 
tikais. Eretikai yra tik privatūs asmenys, kurie atkakliai 
bei užsispyrusiai gina kokį nors mokslą, uždraustą teisė- 
tų suverenų. 

Norėdamas įrodyti, kad krikščionys privalo netoleruoti 
netikinčių ar eretikų karalių, Bellarmine'as remiasi ta vie- 
ta iš Pakartoto Įstatymo (17,15), kur Dievas uždraudžia 
žydams, kai jie turės paskirti sau karalių, išrinkti svetim- 
šalį. Iš to jis daro išvadą, kad yra neteisėta krikščioniui 
išrinkti karalių, kuris nėra krikščionis. Tiesa, kad tas, ku- 
ris yra krikščionis, t. y. tas, kuris jau įsipareigojo priimti 
karaliumi mūsų Išganytoją, kai šis ateis, pernelyg bandy- 
tų Dievo kantrybę, išsirinkdamas šiame pasaulyje kara- 
liumi tą, kuris, kaip jis Žino, sieks bauginimais ir įtikinė- 
jimais priversti jį atsisakyti savo tikėjimo. Tačiau, pasak 
Bellarmine'o, toks pat pavojus yra išrinkti karaliumi ką 
nors, kas nėra krikščionis, kaip ir nenuversti jo nuo sosto, 
kai jis jau išrinktas. Į tai aš atsakau, kad čia yra ne nuver- 
timo pavojus, o tokio nuvertimo teisingumo klausimas. 
Išrinkti jį kai kuriais atvejais gali būti neteisinga, bet nu- 
versti jį nuo sosto, kai jis jau išrinktas, jokiu atveju nėra 

teisinga, nes tai visada yra ištikimybės sulaužymas, vadi- 
nasi, tai prieštarauja prigimtiniam įstatymui, kuris yra am- 
žinas Dievo įstatymas. Ir niekur nerandame, kad kuri nors 
doktrina būtų laikyta krikščioniška apaštalų ar Romos im- 
perijos laikais, kol popiežiai įgijo pilietinę aukščiausiąją 
Romos valdžią. Bet į tai Bellarmine'as atsako, kad seno- 
vės krikščionys nenuvertė nuo sosto Nerono, Dioklecia- 
no, Juliano, arijono Valento? vien dėl tos priežasties, kad 
jiems trūko žemiškų galių. Galbūt taip. Bet argi mūsų 
Išganytojas, kuris tik pakvietęs galėjo turėti dvylika le- 
gionų nesužeidžiamų angelų, neturėjo jėgų nuversti Ce- 
zariui ar bent jau Pilotui, kuris neteisingai, neradęs jokios 
jo kaltės, atidavė jį žydams nukryžiuoti? Arba jei apašta- 
lams trūko žemiškų galių nuversti nuo sosto Neronui, ar 
dėl to jiems buvo būtina savo laiškuose naujai atsivertu- 
sius krikščionis mokyti (kaip jie tai darė) paklusti savo 
valdžioms (tuo metu Neronas buvo viena iš jų) ir kad jie 
privalėtų joms paklusti ne iš baimės dėl jų pykčio, o dėl 
sąžinės ramybės? Ar sakysime, kad jie ne tik paklusdavo, 
bet ir mokė to, apie ką jie negalvojo, nes jiems trūko jė- 
gos? Todėl ne dėl jėgos trūkumo, bet sąžinei nuraminti 
krikščionys privalo pakęsti savuosius valdovus pagonis 
arba valdovus (nes aš negaliu pavadinti eretiku nė vieno, 
kurio doktrina yra valstybinė), kurie savuoju autoritetu 
įteisina klaidingą mokslą. Ir kai popiežiaus pasaulietinei 
valdžiai įrodyti Bellarmine'as toliau remiasi tuo, kad šv. 
Paulius (1 Kor 6), valdant tų laikų pagonių valdovams, 
paskyrė tokius teisėjus, kurie nebuvo patvirtinti tų valdo- 
vų, jis klysta. Kadangi šv. Paulius jiems tik patarė paimti 
kai kuriuos iš savo brolių, kurie, kaip arbitrai, spręstų 
tarp jų iškilusius nesutarimus, kad jie neitų bylinėtis vie- 
nas su kitu pas pagonių teisėjus; tai buvo sveikas patari- 
mas, kupinas artimo meilės, kurį tiktų taikyti ir geriau- 
siose krikščionių valstybėse. O į klausimą dėl pavojaus, 

kuris gali iškilti religijai, pavaldiniams toleruojant pagonį 
ar klystantį valdovą, atsakysime taip: joks pavaldinys nė- 
ra kompetentingas teisėjas; jeigu jis toks yra, tai ir popie- 
žiaus pasauliečiai pavaldiniai gali taip pat spręsti apie 
popiežiaus mokslą, nes kiekvienas krikščionis valdovas, 
kaip jau anksčiau įrodžiau, yra toks pats aukščiausiasis 
savo pavaldinių ganytojas kaip ir popiežius savųjų. 

Ketvirtas argumentas yra paimtas iš karalių krikšto, ku- 
rio metu, kad galėtų pasidaryti krikščionimis, jie pajun- 
gia savo skeptrus Kristui ir pažada laikytis krikščionių 
tikėjimo ir jį ginti. Tai tiesa, nes krikščionių karaliai yra 
vien Kristaus pavaldiniai; tačiau dėl to jie gali būti popie- 
žiaus kolegos, nes yra aukščiausieji savo pačių pavaldi- 
nių ganytojai, o popiežius, net pačioje Romoje, yra ne 
daugiau kaip karalius ir ganytojas. 

Penktas argumentas yra paimtas iš žodžių, kuriuos pa- 
sakė mūsų Išganytojas: Ganyk mano aveles, kuriais buvo 
duota visa valdžia, būtina ganytojui, kaip valdžia išvaryti 
vilkams, o tokie yra eretikai, kaip valdžia uždaryti avi- 
nams, jeigu jie pašėls ar badys savo ragais kitas avis, o 
tokie yra blogi (nors ir krikščionys) karaliai, ir kaip val- 
džia duoti avelėms tinkamą maistą. Iš čia Bellarmine'as 
daro išvadą, kad šv. Petrui šias tris valdžias davė Kristus. 
Į tai aš atsakau, kad paskutinioji iš šių valdžių yra ne 
daugiau kaip valdžia ar, tiksliau, įsakymas, mokyti. Dėl 
pirmosios valdžios, kuri yra valdžia išvaryti vilkus, t. y. 
eretikus, Bellarmine'as cituoja šią vietą: Sergėkitės netikrų 
pranašų, kurie ateina pas jus avių kailyje, o viduje yra plėšrūs 
vilkai (Mt 7,15). Bet eretikai nėra netikri pranašai, jie ap- 
skritai nėra pranašai, ir sutikus, kad vilkai buvo supran- 
tami kaip eretikai, apaštalams nebuvo įsakyta juos žudyti 
ar, jeigu jie būtų karaliai, nuversti juos nuo sosto, o tik jų 
sergėtis, bėgti nuo jų ir jų vengti; ir Kristus šį patarimą 
sergėtis netikrų pranašų davė ne šv. Petrui ir ne kuriam 

nors iš apaštalų, o žydų minioms, kurios ėjo paskui jį į 
kalną; dauguma tų žmonių buvo dar neatsivertę; jei šie 
žodžiai suteikė valdžią išvaryti karalius, tai ši valdžia bu- 
vo duota ne tik privatiems asmenims, bet ir žmonėms, 
kurie apskritai nebuvo krikščionys. O dėl valdžios atskir- 
ti ir uždaryti šėlstančius avinus (kuriuos jis supranta kaip 
krikščionių karalius, kurie atsisako paklusti Romos gany- 
tojui), tai mūsų Išganytojas pats atsisakė tokios valdžios 
šiame pasaulyje, o patarė leisti augti grūdams ir piktžo- 
lėms kartu iki Paskutinio teismo dienos. Tuo labiau jis 
nedavė šios valdžios šv. Petrui, ir šv. Petras negalėjo jos 
duoti popiežiams. Šv. Petrui ir visiems ganytojams buvo 
įsakyta tuos krikščionis, kurie nepaklūsta bažnyčiai, t. y. 
kurie nepaklūsta krikščioniui suverenui, laikyti pagoni- 
mis ir muitininkais. Kadangi Žmonės nereikalauja popie- 
žiui valdžios pagonių valdovams, jie neturėtų jos reika- 
lauti ir tiems, kuriuos reikia laikyti pagonimis. 

Bet iš popiežiui duotos valdžios vien mokyti Bellarmi- 
ne'as taip pat daro išvadą, kad popiežius turi ir prievar- 
tinę valdžią karaliams. Ganytojas, pasak jo, turi duoti sa- 
vo avelėms tinkamą peną, todėl popiežius gali ir privalo 
priversti karalius atlikti savo pareigą. Iš to išplaukia, kad 
popiežius, kaip krikščionių ganytojas, yra karalių kara- 
lius; iš tikrųjų visi krikščionių karaliai arba privalo tai 
pripažinti, arba turi imtis patys aukščiausiojo ganytojo 
pareigos kiekvienas savo paties valdose. 

Šeštą ir paskutinį Bellarmine o argumentą sudaro pa- 
vyzdžiai. Į tai aš atsakau, kad, pirmiausia, pavyzdžiai nie- 
ko neįrodo. Antra, kad jo pateikti pavyzdžiai nesukuria 
net šios teisės tikimybės. Tai, kad Jehojada nužudė Ata- 
liją (2 Kar 11), buvo arba karaliaus Jehoašo pavedimas, 
arba tai buvo siaubingas nusikaltimas vyriausiojo kuni- 
go, kuris (bent jau išrinkus karalių Saulių) buvo tik pa- 
valdinys. O jei šv. Ambraziejus ekskomunikavo impera- 

torių Teodosijų“! (jei tiesa, kad jis taip padarė), tai buvo 
nusikaltimas, nusipelnantis didžiausios bausmės. 

O popiežių Grigaliaus I, Grigaliaus II, Zacharijo ir Leo- 
no IIP? nuosprendžiai yra nereikšmingi, nes padaryti jų 
pačių byloje, ir jų veiksmai pagal šį mokslą yra didžiausi 
nusikaltimai (ypač Zacharijo veiksmai), kokius tik gali 
įvykdyti žmogus. Tiek apie bažnytinę valdžią. Aš būčiau 
rašęs daug trumpiau ir nenagrinėjęs šių Bellarmine'o ar- 
gumentų, jeigu jie būtų jo, kaip privataus žmogaus, o ne 
kaip popiežystės gynėjo, argumentai, nukreipti prieš vi- 
sus krikščionių valdovus ir valstybes. 


Keturiasdešimt trečias skyrius 


APIE TAI, KAS BŪTINA, KAD ŽMOGUS BŪTŲ 
PRIIMTAS Į DANGAUS KARALYSTĘ 


Sunkumas vienu metu paklusti Dievui ir žmogui. Daž- 
niausia dingstis maištui ir pilietiniam karui krikščionių 
valstybėse ilgą laiką buvo dar nepakankamai įveiktas sun- 
kumas paklusti vienu metu Dievui ir žmogui, tada, kai jų 
įsakymai vienas kitam prieštarauja. Pakankamai aišku, kad 
žmogus, gaunantis du nesuderinamus įsakymus ir žinan- 
tis, kad vienas iš jų yra Dievo, privalo paklusti šitam, o 
ne kitam įsakymui, nors tas kitas ir būtų net jo teisėto 
suvereno (monarcho ar suverenaus susirinkimo) ar jo tė- 
vo įsakymas. Todėl sunkumas čia yra tas, kad žmonės, 
kai jiems įsakoma Dievo vardu, įvairiais atvejais nežino, 
ar šis įsakymas yra iš Dievo, ar tas, kuris įsako, tik pikt- 
naudžiauja Dievo vardu, siekdamas kokių nors savo pa- 
ties asmeninių tikslų. Juk tiek žydų šventykloje buvo daug 
netikrų pranašų, kurie siekdavo šlovės tarp Žmonių pra- 
simanytais sapnais ir regėjimais, tiek ir visais laikais Kris- 
taus bažnyčioje buvo netikrų mokytojų, kurie siekė išgar- 
sėti tarp Žmonių fantastiniais ir klaidingais mokslais ir 

taip išgarsėjo (tokia jau garbės troškimo prigimtis) noru 
valdyti juos dėl savo pačių asmeninės naudos. 

Sis sunkumas neegzistuoja tiems, kurie skiria, kas yra 
būtina ir kas nebūtina išganymui. Šis sunkumas paklus- 
ti Dievui ir pilietiniam suverenui žemėje neturi jokios 
reikšmės tiems, kurie sugeba atskirti, kas yra būtina ir kas 
nėra būtina jų priėmimui į Dievo karalystę. Taigi, jei pilieti- 
nio suvereno įsakymas yra toks, kad jam galima paklusti 
neprarandant amžinojo gyvenimo, jam nepaklusti būtų 
neteisinga, ir čia ima galioti apaštalų taisyklės: tarnai, vi- 
sur kur klausykite savo ponų ir, vaikai, visur kur klausykite 
savo tėvų, ir mūsų Išganytojo taisyklė: Rašto aiškintojai ir 
fariziejai sėdi Mozės krasėje, todėl visko, ką jie kalba, laikykitės 
ir viską darykite. Bet jei įsakymas yra toks, kuriam negali- 
ma paklusti, nes būsi pasmerktas amžinai mirčiai, tada 
būtų beprotystė jam paklusti ir tada taikytinas mūsų Iš- 
ganytojo patarimas: Nebijokite tų, kurie žudo kūną, bet nega- 
li užmušti sielos (Mt 10,28). Todėl visi žmonės, kurie norė- 
tų išvengti ir bausmių, kurios jiems gresia šiame pasaulyje 
už nepaklusnumą jų žemiškajam suverenui, ir bausmių, 
kurios jų laukia būsimajame pasaulyje už nepaklusnumą 
Dievui, privalo išmokti gerai skirti tai, kas yra būtina ir 
kas nebūtina amžinajam išganymui. 

Visą, kas būtina išganymui, yra tikėjimas ir paklus- 
numas. Visa, kas BŪTINA išganymui, yra dvi dorybės: tike- 
jimas Kristumi ir paklusnumas įstatymams. Antrosios iš jų, 
jeigu ji būtų tobula, mums pakaktų. Bet mes visi esame 
kalti nepaklusnumu Dievo įstatymui ne tik pirmaprade 
Adomo nuodėme, bet ir dabartiniais mūsų pačių pažeidi- 
mais, todėl iš mūsų reikalaujama ne tik paklusnumo liku- 
siu mūsų [gyvenimo] laiku, bet ir mūsų praeities nuodė- 
mių atleidimo; šis atleidimas yra apdovanojimas už mūsų 
tikėjimą Kristumi. Kad nieko kito būtinai nereikalaujama 
mūsų išganymui, aišku iš to, kad Dangaus karalystė yra 

neužverta niekam, išskyrus nusidėjėlius, t. v. tuos, kurie 
neklauso įstatymo ar jį pažeidžia; bet neužverta net ir 
jiems tuo atveju, jeigu jie atgailauja ir tiki visomis krikš- 
čionių tikėjimo dogmomis, būtinomis išganymui. 

Koks paklusnumas yra būtinas. Paklusnumas, kurio iš 
mūsų reikalauja Dievas, visų mūsų darbų valią laikantis 
veiksmu, yra rimta pastanga paklusti jam ir vadinama 
visais vardais, kurie reiškia šią pastangą. Todėl paklus- 
numas kartais vadinamas artimo meilės ir meilės vardais, 
nes juose glūdi valia paklusti, ir pats mūsų Išganytojas 
padaro mūsų meilę Dievui ir artimo meilę viso įstatymo 
išpildymu; kartais jis vadinamas teisingumu, nes teisingu- 
mas yra vien valia atiduoti kiekvienam tai, kas yra jo 
paties, t. y. valia paklusti įstatymams; kartais jis vadinamas 
atgaila, nes ji numato nusigręžimą nuo nuodėmės, o tai 
yra tas pats, kaip ir valios grįžimas paklusti. Todėl kiek- 
vienas, kuris neapsimestinai trokšta vykdyti Dievo įsaky- 
mus arba nuoširdžiai atgailauja dėl savo nusižengimų, 
arba kuris myli Dievą visa savo širdimi ir savo artimą 
kaip save patį, tas turi tą paklusnumą, kuris yra būtinas, 
kad jis būtų priimtas į Dangaus karalystę. Jeigu Dievas 
reikalautų visiško nekaltumo, tada nė vienas kūnas nebū- 
tų išgelbėtas. 

Ir kokiems įstatymams. Tačiau kokie yra tie įsakymai, 
kuriuos mums davė Dievas? Ar visi tie įstatymai, kuriuos 
žydams davė Mozė, yra Dievo įsakymai? Jeigu jie yra tie 
įstatymai, kodėl krikščionys nėra mokomi jiems paklusti? 
Jeigu jie nėra tokie, tai kokie dar yra be prigimtinio įsta- 
tymo? Juk mūsų Išganytojas Kristus nedavė mums naujų 
įstatymų, jis tik davė patarimą laikytis tų įstatymų, ku- 
riems esame pavaldūs, t. y. prigimtiniams įstatymams ir 
mūsų skirtingų suverenų įstatymams. Ir savo Kalno pa- 
moksle Kristus nesukūrė jokio naujo įstatymo žydams, jis 
tik išdėstė Mozės įstatymus, kuriems jie buvo pavaldūs ir 

iki tol. Todėl Dievo įstatymai yra tik prigimtiniai įstaty- 
mai, iš kurių svarbiausias yra tas, kad neturime sulaužyti 
savo ištikimybės, t. y. įsakymo paklusti mūsų pilietiniams 
suverenams, kuriuos mes įsteigėme tarpusavio sutartimi. 
Iš šio Dievo įstatymo, kuris įsako paklusti pilietiniam įsta- 
tymui, taip pat nuosekliai išplaukia įsakymas paklusti vi- 
siems Biblijos priesakams, kurie, kaip aš įrodžiau anks- 
tesniame skyriuje, yra įstatymas vien ten, kur juos tokius 
padarė pilietinis suverenas, o kitose vietose jie yra tik 
patarimas, kuriam Žmogus gali savo paties rizika atsisa- 
kyti paklusti, nedarydamas nieko neteisingo. 

Kokiu asmeniu mes turime tikėti krikščionių tikėji- 
me. Žinodami, koks paklusnumas yra būtinas išganymui 
ir kam jis privalus, turime išnagrinėti tikėjimo klausimą, 
kuo ir kodėl mes tikime; kokios yra dogmos ar punktai, 
kuriais būtinai turi tikėti tie, kurie bus išganyti. Pirmiau- 
sia, dėl asmens, kuriuo mes tikime, nes yra neįmanoma 
tikėti jokiu asmeniu, kol mes nežinome, ką jis sako, tai 
vra būtina, kad jis būtų tas asmuo, kurį mes girdėjome 
kalbant. Todėl asmuo, kuriuo tikėjo Abraomas, Izaokas, 
Jokūbas, Mozė ir pranašai, buvo pats Dievas, kuris kalbė- 
jo jiems antgamtiškai, o asmuo, kuriuo tikėjo apaštalai ir 
mokiniai, bendravę su Kristumi, buvo pats mūsų Išgany- 
tojas. Tačiau apie tuos, kuriems niekada nekalbėjo nei Die- 
vas Tėvas, nei mūsų Išganytojas, negalima pasakyti, kad 
asmuo, kuriuo jie tikėjo, buvo Dievas. Jie tikėjo apašta- 
lais, o po jų bažnyčios ganytojais ir mokytojais, kurie re- 
komendavo jų tikėjimui Senojo ir Naujojo Testamentų is- 
toriją; taigi krikščionių tikėjimo pagrindas po mūsų 
Išganytojo laikų buvo, pirmiausia, jų ganytojų reputacija. 
Vėliau autoritetas tų, kurie padarė, kad Senasis ir Nauja- 
sis Testamentai būtų laikomi tikėjimo statutu, o tai pada- 
ryti galėjo vien krikščionių suverenai, todėl jie yra aukš- 
čiausieji ganytojai ir vieninteliai asmenys, kuriuos 

krikščionys dabar girdi kalbant Dievo vardu, išskyrus tuos 
asmenis, kuriems Dievas šiais laikais kalba antgamtiškai. 
Kadangi pasaulyje buvo daug pasklidusių netikrų prana- 
šų, tai kiti Žmonės, kaip mums pataria šv. Jonas, turi iš- 
tirti tokias dvasias, ar jos iš Dievo, ar ne (1 Įn 4,1). Tačiau 
doktrinų ištyrimas priklauso aukščiausiajam ganytojui, as- 
meniui, kuriuo privalo tikėti visi tie, kurie neturi specia- 
laus apreiškimo, todėl kiekvienoje valstybėje yra aukš- 
čiausiasis ganytojas, t. y. pilietinis suverenas. 

Krikščionių tikėjimo priežastys. Priežastys, kodėl žmo- 
nės tiki kokia nors krikščionių doktrina, yra įvairios. Mat 
tikėjimas yra Dievo dovana, ir Dievas jį įdiegia kiekvie- 
nam atskiram žmogui tokiais būdais, kurie jam pačiam 
atrodo geri. Įprasčiausia tiesioginė mūsų tikėjimo kuria 
nors krikščionių tikėjimo dogma priežastis yra ta, kad 
mes tikime, jog Biblija yra Dievo žodis. Bet daug yra gin- 
čijamasi dėl to, kodėl mes tikime Bibliją esant Dievo žo- 
džiu, kaip neišvengiamai turi būti visais klausimais, ku- 
rie yra neteisingai iškelti. Klausimas keliamas, ne kodėl 
mes tikime tuo, o iš kur mes tai žinome, tarsi tikėjimas ir 
žinojimas būtų tas pats. Iš čia, kai vieni grindžia savo ži- 
nojimą bažnyčios neklystamumu, o kiti - privačios dva- 
sios liudijimu, nė vienas neprieina prie tos išvados, kurią 
nori prieiti, nes kaip žmogus gali žinoti, kad bažnyčia yra 
neklystanti, iš pradžių nesužinojęs apie Rašto neklysta- 
mumą? Arba kaip Žmogus gali Žinoti, kad jo paties dva- 
sia yra kas kita, nei tikėjimas, pagrįstas jo mokytojų auto- 
ritetu ir argumentais arba nekvestionuojamu pasitikėjimu 
savo paties sugebėjimais? Be to, Šventajame Rašte nėra 
nieko, iš ko galima būtų daryti išvadą apie bažnyčios ne- 
klystamumą, dar mažiau - apie kurios nors atskiros baž- 
nyčios neklystamumą, ir jau visų mažiausiai - apie kurio 
nors atskiro žmogaus neklystamumą. 

Tikėjimas ateina klausantis. Akivaizdu, kad krikščio- 
nys nežino, o tik tiki, kad Šventasis Raštas yra Dievo žo- 
dis ir kad priemonės, skatinančios juos tikėti, kurias Die- 
vas teikiasi paprastai suteikti žmonėms, atitinka natūralų 
kelią, t. y. jos — iš jų mokytojų. Šv. Pauliaus mokslas apie 
apskritai krikščionių tikėjimą byloja šitaip: Tikėjimas — iš 
klausymo (Rom 10,17), t. y. klausantis mūsų teisėtų gany- 
tojų. Jis taip pat sako: Kaipgi įtikės tą, apie kurį negirdėjo?! 
Kaip išgirs be skelbėjo?! O kas gi skelbs nesiųstas?! (10,14-15). 
Akivaizdu, kad tikėjimo, jog Šventasis Raštas yra Dievo 
žodis, priežastis yra ta pati, kaip ir tikėjimo visomis kito- 
mis mūsų tikėjimo dogmomis, būtent klausymasis tų, ku- 
riems įstatymas leidžia ir kurie įstatymo yra paskirti mus 
mokyti, pavyzdžiui, mūsų tėvai namuose ir mūsų gany- 
tojai bažnyčioje. Tai dar akivaizdžiau byloja patyrimas. 
Kokią kitą galima nurodyti priežastį, kodėl krikščioniš- 
kose valstybėse visi žmonės arba tiki, arba bent jau išpa- 
žįsta, kad Šventasis Raštas yra Dievo žodis, o kitose vals- 
tybėse retai kas tuo tiki, jei ne tą, kad krikščioniškose 
valstybėse jie yra mokomi nuo pat vaikystės, o kitose vals- 
tybėse jie mokomi kitaip? 

Jeigu mokymas yra tikėjimo priežastis, tai kodėl ne visi 
tiki? Todėl yra neabejotina, kad tikėjimas yra Dievo do- 
vana, ir jis jį duoda tam, kam nori. Kadangi tiems, ku- 
riems jis jį duoda, duoda per mokytojus, todėl tiesioginė 
tikėjimo priežastis vis dėlto yra klausymasis. Mokykloje, 
kur daugelis yra mokomi, kai kurie yra pažangūs, o kiti 
nedaro pažangos; pažangiųjų mokymosi priežastis yra mo- 
kytojas, tačiau iš čia negalima daryti išvados, kad sugebė- 
jimas mokytis nėra Dievo dovana. Visi geri dalykai kyla 
iš Dievo, tačiau negali visi tie, kuriems tai būdinga, saky- 
ti, kad jie yra įkvėpti, nes tai būtų antgamtinė dovana ir 
tiesioginis Dievo rankos poveikis, ir tas, kuris į tai pre- 

tenduoja, pretenduoja būti pranašu, ir turi būti ištirtas 
bažnyčios. 

Nesvarbu, ar žmonės žino, tiki ar sutinka, kad Šventasis 
Raštas yra Dievo žodis, todėl, remdamasis tokiomis Raš- 
to vietomis, kuriose nėra neaiškumo, jei ir parodysiu, ku- 
rios tikėjimo dogmos yra būtinos ir vienintelės būtinos 
išganymui, tai šie žmonės būtinai turės žinoti, tikėti ar 
pripažinti tą patį. 

Vienintelė būtina krikščionių tikėjimo dogma. Unum 
necessarium, vienintelė tikėjimo dogma, kuri pagal Šven- 
tąjį Raštą yra tiesiog būtina išganymui, yra ta, kad JĖZUS 
YRA KRISTUS. Kristaus vardas suprantamas kaip karalius, 
kurį Dievas anksčiau pažadėjo per Senojo Testamento pra- 
našus pasiųsti į pasaulį viešpatauti (žydams ir kitoms tau- 
toms, kurios juo tikės) amžinai paties Dievo valdžioje ir 
duoti joms tą amžinąjį gyvenimą, kuris buvo prarastas 
dėl Adomo nuodėmės. Kai aš šitai įrodysiu, remdamasis 
Šventuoju Raštu, toliau parodysiu, kada, kokia prasme ir 
kurios kitos dogmos taip pat gali būti pavadintos būtinomis. 

Įrodoma, remiantis evangelistų tikslu. Įrodymui, kad 
tikėjimas dogma Jėzus yra Kristus, yra visas tas tikėjimas, 
kurio reikalaujama išganymui, mano pirmasis argumen- 
tas bus evangelistų tikslas - mūsų Išganytojo gyvenimo 
aprašymu patvirtinti šią vieną dogmą: Jėzus yra Kristus. 
Esminis Evangelijos pagal Matą turinys: Jėzus buvo iš 
Dovydo giminės, gimė iš mergelės, ir tai yra tikrojo Kris- 
taus požymiai; išminčiai atvyko jo pagarbinti kaip Žydų 
karaliaus; Erodas dėl tos pačios priežasties norėjo jį nu- 
žudyti; Jonas Krikštytojas paskelbė jį atėjusį; jis pats ir jo 
apaštalai mokė, kad jis yra tas karalius; jis mokė įstatymo 
ne kaip Rašto aiškintojas, o kaip valdžią turintis; jis išgy- 
dydavo ligonius vien savo žodžiu; padarė daug kitų ste- 
buklų, kuriuos, kaip buvo išpranašauta, Kristus padary- 
siąs; jis buvo pasveikintas kaip karalius, kai įžengė į 

Jeruzalę; jis perspėjo Žmones, kad jie saugotųsi kiekvieno, 
kuris tvirtintų, jog esąs Kristus; jis buvo suimtas, apkal- 
tintas ir nuteistas mirti dėl to, kad sakė esąs karalius; jo 
nuteisimo priežastis buvo užrašyta ant kryžiaus: JĖZUS 
NAZARETIETIS ŽYDŲ KARALIUS. Visa tai siekia tik vieno tiks- 
lo, jog Žmonės patikėtų, kad Jėzus yra Kristus. Todėl toks 
buvo Evangelijos pagal Matą tikslas. Toks buvo ir visų 
evangelistų tikslas; tuo galima įsitikinti juos skaitant. To- 
dėl ir visos Evangelijos tikslas buvo šios vienintelės dog- 
mos įtvirtinimas. Ir šv. Jonas aiškiai išsako šią dogmą, 
kaip savo išvadą: O šitie surašyti, kad tikėtumėte, jog Jėzus 
yra Mesijas, Dievo Sūnus (Jn 20,31). 

Apaštalų pamokslais. Mano antras argumentas yra pa- 
imtas iš to, ką savo pamoksluose aiškino apaštalai, kol 
mūsų Išganytojas gyveno žemėje ir po to, kai įžengė į 
dangų. Apaštalai mūsų Išganytojo laikais buvo pasiųsti 
(Lk 9,2) skelbti Dievo karalystę, nes nei čia, nei Mato 10,7 
jis neduoda jiems jokio kito pavedimo, o tik šį: Eikite ir 
skelbkite, jog prisiartino dangaus karalystė, t. y. kad Jėzus yra 
Mesijas, Kristus, Karalius, kuris turėjo ateiti. Kad jų moky- 
mas ir po Kristaus įžengimo į dangų buvo toks pat, ma- 
tyti iš Apaštalų darbų (17,6): jie nusitempė, - sako šv. Lu- 
kas, — Jasoną ir kelis brolius pas miesto vadovus, šaukdami: 
„Tie žmonės, kurie visame pasaulyje kelia suirutę, atvyko čio- 
nai, ir Jasonas juos priglaudė. Visi šitie laužo ciesoriaus įsaky- 
mus, tvirtindami, jog esąs kitas karalius, būtent Jėzus“. Tai 
matyti ir iš to paties skyriaus antros ir trečios eil., kur yra 
pasakyta, kad: pagal savo įprotį Paulius užėjo pas juos ir tris 
šabus aiškino jiems Raštus. Jis dėstė ir įrodinėjo, kad Mesijas 
turėjo kentėti ir prisikelti iš numirusių ir kad: „Mesijas - tai 
Jėzus, kurį aš jiems skelbiu. 

Mokslo lengvumas. Trečią argumentą imu iš tų Šven- 
tojo Rašto vietų, kuriose visas tikėjimas, reikalingas išgel- 
bėjimui, yra skelbiamas kaip lengvas. Jeigu išganymui bū- 

tų būtinas vidinis proto pritarimas visiems mokslams, ku- 
rių dabar mokoma apie krikščionių tikėjimą ir kurių dau- 
guma yra ginčijami, tada nebūtų pasaulyje nieko sunkes- 
nio kaip būti krikščioniu. Vagis ant kryžiaus, nors ir 
atgailavo, nebūtų buvęs išganytas tik dėl to, kad pasakė: 
Viešpatie, prisimink mane, kai ateisi į savo karalystę, - tuo jis 
paliudijo, jog tiki šia viena dogma, kad Jėzus yra karalius. 
Ir negalėtų būti pasakyta (kaip sakoma Mt 11,30), kad 
Kristaus jungas švelnus, ir našta jo lengva, nei kad maži 
vaikai juo tiki, kaip yra pasakyta Mt 18,6. Ir nebūtų galėjęs 
šv. Paulius pasakyti: Dievas panorėjo skelbimo kvailumu iš- 
gelbėti tuos, kurie tiki (1 Kor 1,21). Ir nebūtų galėjęs būti 
išgelbėtas pats šv. Paulius, o dar mažiau jis būtų galėjęs 
taip staiga tapti tokiu dideliu Bažnyčios daktaru, kuris 
galbūt niekada nemąstė nei apie persikūnijimą, nei apie 
skaistyklą, nei apie kitas, dabar primygtinai peršamas 
dogmas. 

Formaliais ir aiškiais tekstais. Ketvirtas argumentas yra 
paimtas iš aiškių vietų ir tokių, kurių negalima kaip nors 
prieštaringai aiškinti. Pirmiausia, vieta iš Evangelijos pa- 
gal Joną: Jūs tyrinėjate Raštus, nes manote juose rasią amži- 
nąjį gyvenimą. Tie Raštai ir liudija apie mane (Jn 5,39). Mūsų 
Išganytojas čia kalba vien apie Senojo Testamento Raštus, 
mat žydai tuo metu dar negalėjo tyrinėti Naujojo Testa- 
mento Raštų, nes jie dar nebuvo parašyti. Tačiau Senasis 
Testamentas nieko nekalba apie Kristų, bet nurodo tik 
požymius, iš kurių Žmonės galėtų jį pažinti, kai jis ateis, 
pavyzdžiui, kad kils iš Dovydo giminės, gims Betliejuje iš 
mergelės, kad darys didelius stebuklus ir pan. Todėl tikė- 
ti, kad šis Jėzus buvo Kristus, užteko amžinajam gyveni- 
mui įgyti, bet tikėti daugiau negu pakanka, nėra būtina, 
vadinasi, jokia kita dogma nereikalaujama tikėti. Ir to- 
liau: Ir kiekvienas, kuris gyvena ir tiki mane, neragaus mirties 
per amžius (Jn 11,26). Todėl tikėti Kristumi yra tikėjimas, 

pakankamas amžinajam gyvenimui, vadinasi, tam nerei- 
kia daugiau tikėjimo nei šis. Bet tikėti Jėzumi ir tikėti, 
kad Jėzus yra Kristus, yra tas pats, kaip matyti iš tuoj po 
to einančių žodžių. Juk kai mūsų Išganytojas (11,26) pa- 
sakė Mortai: „Ar tai tiki?” ji atsakė: „Taip, Viešpatie! Aš 
tikiu, jog tu Mesijas, Dievo Sūnus, kuris turi ateiti į šį pasau- 
Iį“ (11,27). Todėl vien šios dogmos yra tikėjimas, pakan- 
kamas amžinajam gyvenimui, o daugiau nei pakankama, 
nėra būtina. Trečia: šitie dalykai yra surašyti, kad tikėtumė- 
te, jog Jėzus yra Mesijas, Dievo Sūnus, ir tikėdami turėtumėte 
gyvenimą per jo vardą (Jn 20,31). Čia tikėti, kad Jėzus yra 
Mesijas, yra pakankamas tikėjimas įgyti gyvenimui, todėl 
jokia kita dogma nėra būtina. Ketvirta, Pirmas Jono laiš- 
kas (4,2): Kiekviena dvasia, kuri išpažįsta Jėzų Kristų kūne 
atėjus, yra iš Dievo. Ir Pirmas Jono laiškas (5,1): Kiekvie- 
nas, kas tiki, jog Jėzus yra Mesijas, yra gimęs iš Dievo. Ir 
toliau (5,5): O kas gi nugali pasaulį, jei ne tas, kuris tiki, kad 
Jėzus yra Dievo Sūnus?! Penkta: „Štai vanduo — tarė eunu- 
chas, — kas gi kliudo man pasikrikštyti?“ Ir Pilypas tarė: „Jei 
tiki iš visos širdies, tai gali”. Tas atsakė: „Tikiu, kad Jėzus 
Kristus yra Dievo Sūnus“ (Apd 8, 36-37). Todėl tikėjimo 
dogma Jėzus yra Kristus pakanka krikštui, t. y. mūsų pri- 
ėmimui į Dievo karalystę, vadinasi, būtina vien ši dogma. 
Ir apskritai visose vietose, kur mūsų Išganytojas sako kam 
nors: Tavo tikėjimas išgelbėjo tave, priežastis, dėl kurios jis 
tai sako, yra koks nors išpažinimas, kuriame tiesiogiai ar 
kaip jo pasekmė slypi tikėjimas, kad Jėzus yra Kristus. 
Tuo, kad ši dogma yra visų kitų pamatas. Paskutinis 
argumentas yra paimtas iš tų vietų, kur ši dogma patei- 
kiama kaip tikėjimo pamatas, nes tas, kuris tiki šiuo pa- 
matu, bus išgelbėtas. Pirma, iš Evangelijos pagal Matą 
(24,23): Jei tada kas nors jums sakytų: „Štai čia Mesijas”, arba: 
„Jis tenai!”, — netikėkite. Atsiras netikrų mesijų ir netikrų pra- 
našų, ir jie darys didelių ženklų bei stebuklų, ir t. t. Čia mes 

matome, kad reikia laikytis šios dogmos: Jėzus yra Kristus, 
nors tas, kuris moko priešingai, ir darytų didelius stebuk- 
lus. Antra, iš Laiško galatams (1,8): Bet nors ir mes patys ar 
angelas iš dangaus imtų jums skelbti kitokią evangeliją, negu 
esame jums paskelbę, tebūnie prakeiktas! Tačiau Evangelija, 
kurią skelbė Paulius ir kiti apaštalai, buvo vien tik ši dog- 
ma, kad Jėzus yra Kristus. Taigi dėl tikėjimo šia dogma 
mes turime atmesti angelo iš dangaus autoritetą, o juo 
labiau bet kurio mirtingojo autoritetą, jeigu jis moko prie- 
šingai. Tai yra pamatinė krikščionių tikėjimo dogma. Tre- 
čia, iš Pirmo Jono laiško (4,1): Mylimieji, ne kiekviena dvasia 
tikėkite... Iš to pažinsite Dievo dvasią; kiekviena dvasia, kuri 
išpažįsta Jėzų Kristų kūne atėjus, yra iš Dievo. Akivaizdu, 
kad ši dogma yra matas ir taisyklė, kuriais reikia vertinti 
ir ištirti kitas dogmas, todėl ji yra vienintelė fundamentali 
dogma. Ketvirta, iš Evangelijos pagal Matą (16,18), kur 
po to, kai šv. Petras pripažino šią dogmą, sakydamas mū- 
sų Išganytojui: „Tu esi Mesijas, gyvojo Dievo sūnus“, mūsų 
Išganytojas atsakė: „Tu esi Petras-Uola; ant tos uolos aš pa- 
statysiu savo Bažnyčią“; iš to aš darau išvadą, kad ši dog- 
ma yra ta, į kurią remiasi visi bažnyčios mokslai kaip į 
savo pamatą. Penkta, iš Pirmo laiško korintiečiams: Juk 
niekas negali dėti kito pamato, kaip tik tą, kuris jau padėtas, tai 
yra Jėzus Kristus. Ar kas ant šio pamato stato iš aukso, sidabro, 
brangiųjų akmenų, medžio, šieno, šiaudų, - kiekvieno darbas 
išaiškės. Teismo diena jį iškels aikštėn, nes ji pasirodys ugnimi 
ir ugnis ištirs, koks kieno darbas. Kieno statybos darbas ant to 
pamato išliks, tas gaus užmokestį. O kieno darbas sudegs, tas 
praras užmokestį; jis pats išsigelbės, bet tartum per ugnį (1 Kor 
3,11-15). Šie žodžiai iš dalies yra aiškūs ir lengvai su- 
prantami, o iš dalies alegoriški ir sunkūs; iš to, kas aišku, 
galima suvokti, kad ganytojai, kurie moko šio pamato, 
jog Jėzus yra Kristus, nors jie ir padarytų iš jo klaidingas 

išvadas (o tai visi žmonės kartais gali padaryti), jie vis 
dėlto gali išsigelbėti; juo labiau gali būti išgelbėti tie, ku- 
rie, būdami ne ganytojai, o klausytojai, tiki tuo, ko juos 
moko jų teisėti ganytojai. Todėl tikėjimas šia dogma yra 
pakankamas, vadinasi, nėra jokios kitos tikėjimo dogmos, 
kurios būtinai reikėtų išgelbėjimui. O alegoriškoji dalis, 
kad ugnis ištirs, koks kieno darbas, ir kad jie išsigelbės, bet 
tartum ugnimi ar per ugnį (nes originale yra pasakyta dia 
zvpoç), neprieštarauja tai išvadai, kurią aš padariau iš 
kitų žodžių ir kurie yra aiškūs. Vis dėlto, kadangi šia 
vieta buvo grindžiamas argumentas, norint įrodyti esant 
skaistyklos ugnį, tai aš irgi pateiksiu jums mano spėjimą 
dėl šio mokslų ištyrimo ir žmonių išgelbėjimo tartum per 
ugnį reikšmės. Apaštalas čia, atrodo, daro užuominą į 
pranašo Zacharijo žodžius (Zch 13,8-9), kuris, kalbėda- 
mas apie Dievo karalystės atkūrimą, sako štai ką: du treč- 
daliai bus sunaikinti ir žus, o vienas trečdalis liks. Tą trečdalį 
vesiu per ugnį, apvalysiu juos, kaip apvalomas sidabras, išmė- 
ginsiu juos, kaip išmėginamas auksas. Jie šauksis mano vardo, 
ir aš juos išklausysiu. Teismo diena yra Dievo karalystės 
atkūrimo diena: ir šią dieną, kaip mums sako šv. Petras 
(2 Pt 3,7,10,12), bus pasaulio gaisras, kuriame žus nedo- 
rėliai, o likusieji, kuriuos Dievas išgelbės, pereis per ugnį 
nesužeisti ir bus joje išbandyti ir apvalyti, kaip iš sidabro 
ir aukso ugnimi išvalomas šlakas, nuo stabmeldystės ir 
bus paskatinti šauktis tikrojo Dievo vardo. Darydamas 
užuominą į tai, šv. Paulius sako, kad Diena (t. y. Teismo 
diena, didžioji diena mūsų Išgelbėtojo, ateinančio atkurti 
Dievo karalystės Izraelyje) išbandys kiekvieno žmogaus 
tikėjimą ir nuspręs, kas yra auksas, sidabras, brangūs ak- 
menys, medis, šienas, šiaudai. Ir tada tie, kurie klojo klai- 
dingas išvadas ant teisingo pamato, pamatys, kad jų moks- 
lai yra pasmerkti, ir vis dėlto jie išsigelbės ir pereis 
nepažeisti per šią pasaulinę ugnį, ir gyvens amžinai, kad 

šauktųsi tikrojo ir vienintelio Dievo vardo. Šia prasme čia 
nėra nieko, kas nesutiktų su visu Šventuoju Raštu, ir nėra 
nė blyksnio Skaistyklos ugnies. 

Kokia prasme kitos dogmos gali būti laikomos būti- 
nomis. Kas nors gali paklausti, ar išganymui nėra būtina 
tikėti, kad Dievas yra Visagalis, pasaulio Sutvėrėjas, kad 
Jėzus Kristus prisikėlė iš numirusių ir kad visi Žmonės 
vėl prisikels iš numirusių paskutinę dieną, kaip tikėti, 
kad Jėzus yra Kristus. Į tai aš atsakau, kad šios dogmos yra 
būtinos ir kad yra daug daugiau tokių dogmų, bet jas jau 
apima ši viena, ir jos gali būti sunkiau ar lengviau iš jos 
išvestos. Juk kas gi nemato, jog tie, kurie tiki, kad Jėzus 
yra Izraelio Dievo Sūnus ir kad izraeliečiai turėjo Dievą 
Visagalį, visų daiktų Kūrėją, kartu tiki, kad Dievas yra 
Visagalis visų daiktų Kūrėjas? Arba kaip Žmogus gali ti- 
kėti, kad Jėzus yra karalius, kuris viešpataus amžinai, jei- 
gu netiki, kad jis prisikėlė iš numirusių? Juk miręs žmo- 
gus negali atlikti karaliaus pareigų. Trumpai tariant, tas, 
kuris išpažįsta šį pamatą, kad Jėzus yra Kristus, tas aiškiai 
išpažįsta viską, ką jis mato teisingai iš to išvesta, ir numa- 
nomai viską, kas iš šio pamato išplaukia, nors jis ir nėra 
pakankamai įgudęs, kad galėtų pats įžvelgti šiuos sekme- 
nis. Todėl tebėra teisinga, jog tikėjimas šia viena dogma 
yra pakankamas, kad atgailaujantys gautų nuodėmių at- 
leidimą, taigi patektų į Dangaus karalystę. 

Tikėjimas ir paklusnumas yra būtini išgelbėjimui. Da- 
bar, kai jau parodžiau, kad visas paklusnumas, kurio rei- 
kia išganymui, yra valia paklusti Dievo įstatymui, t. y. 
atgailavimas, ir kad visas tikėjimas, kurio tam reikia, yra 
tikėjimas dogma, kad Jėzus yra Kristus, aš toliau pateiksiu 
tas Evangelijos vietas, kurios įrodo, jog viskas, kas būtina 
išganymui, yra juose abiejuose, sujungtuose drauge. Žmo- 
nės, kuriems šv. Petras pamokslavo Sekminių dieną, netru- 

kus po to, kai mūsų Išganytojas įžengė į dangų, jį ir kitus 
apaštalus klausinėjo: „Ką mums daryti, broliai?” (Apd 2,37). 
Šv. Petras jiems atsakė: „Atsiverskite, ir kiekvienas tepasik- 
rikštija vardan Jėzaus Kristaus, kad būtų atleistos jums nuodė- 
mės; tada gausite Šventosios Dvasios dovaną“ (2,38). Todėl 
atsivertimas ir apsikrikštijimas, t. y. tikėjimas, kad Jėzus 
yra Kristus, yra viskas, ko būtinai reikia išsigelbėjimui. 
Toliau. Mūsų Išganytojas, paklaustas vieno didiko: „Ką 
turiu daryti, kad laimėčiau amžinąjį gyvenimą? , atsakė: „Įsa- 
kymus žinai: Nesvetimauk, nežudyk, nevok, melagingai neliu- 
dyk, gerbk savo tėvą ir motiną“ (Lk 18,18,20); kai šis atsakė, 
kad jų laikėsi, mūsų Išganytojas pridūrė: „parduok, ką turi, 
ir išdalyk vargšams... Tada ateik ir sek paskui mane!“ (18,22); 
tai buvo tas pats, jei būtų pasakyta: pasikliauk manimi, 
nes aš esu karalius. Todėl vykdyti įstatymus ir tikėti, kad 
Jėzus yra karalius, yra viskas, ko reikia, kad žmogus lai- 
mėtų amžinąjį gyvenimą. Trečia, šv. Paulius sako: Teisu- 
sis gyvens tikėjimu (Rom 1,17); ne kiekvienas, o tik teisusis; 
todėl tikėjimas ir teisingumas (t. y. valia būti teisiam arba 
atsivertimas) yra viskas, ko būtinai reikia amžinajam gy- 
venimui. Mūsų Išganytojas skelbė: Atėjo metas ir prisiarti- 
no Dievo karalystė: „Atsiverskite ir tikėkite Evangelija!“ (Mk 
1,15), t. y. gerąja naujiena, kad ateis Kristus. Todėl atgai- 
lauti ir tikėti, kad Jėzus yra Kristus, yra viskas, ko reikia 
išganymui. 

Ką visi jie duoda išganymui. Kadangi būtina, kad tikė- 
jimas ir paklusnumas, įeinantis į žodį atgaila, drauge veiktų 
mūsų išganymui, tai klausimas, kuris iš jų mus išteisina, 
yra aptarinėjamas be jokio reikalo. Vis dėlto šioje vietoje 
dera išsiaiškinti, kokiu būdu kiekvienas iš jų prie to pri- 
sideda; ir kokia prasme yra sakoma, kad mes būsime iš- 
teisinti ir vieno, ir kito. Pirmiausia, jeigu teisingumą su- 
prasime kaip pačių darbų teisingumą, tai nėra nė vieno 
žmogaus, kuris galėtų būti išgelbėtas, nes neatsiras nė 

vieno, kuris nebūtų pažeidęs Dievo įstatymo. Todėl kai 
mums sakoma, kad mus išteisina mūsų darbai, šitai rei- 
kia suprasti kaip valią, kurią Dievas visada priima kaip 
patį darbą, tiek gerų, tiek ir blogų Žmonių. Vien šia pras- 
me žmogus yra vadinamas teisiu arba neteisiu, ir jo teisu- 
mas jį išteisina, t. y. jam suteikia, Dievui pripažįstant, 
teisiojo vardą ir padeda jam gyventi savuoju tikėjimu, o to 
anksčiau jis negalėjo. Taigi teisumas išteisina ta prasme, 
kuria išteisinti yra tas pats, kas vadinti žmogų teisiu, o ne 
išteisinimo pagal įstatymą reikšme, kuria jo nubaudimas 
už nuodėmes būtų neteisingas. 

Bet, sakoma, žmogus ir tada išteisinamas, kai yra pri- 
imama jo gynyba, nors pati savaime ir nepakankama; pa- 
vyzdžiui, kai mes savo gynyboje remiamės mūsų valia, 
mūsų pastangomis įvykdyti įstatymą ir atgailaujame dėl 
mūsų silpnybių, ir Dievas tai priima kaip patį įvykdymą. 
Kadangi Dievas valią priima kaip tik tikinčiojo veiksmą, 
todėl tikėjimas daro mūsų gynybą efektyvią, ir šia pras- 
me vien tikėjimas išteisina. Taigi ir tikėjimas, ir paklusnu- 
mas yra būtini išganymui, tačiau yra sakoma, kad kiek- 
vienas iš jų išteisina kitokia prasme. 

Paklusnumas Dievui ir paklusnumas pilietiniam su- 
verenui nėra nesuderinami, nesvarbu, ar tas suverenas 
krikščionis. Parodžius, kas yra būtina išganymui, nesun- 
ku suderinti mūsų paklusnumą Dievui su mūsų paklus- 
numu pilietiniam suverenui, kuris yra arba krikščionis, 
arba netikintis. Jeigu jis yra krikščionis, tai leidžia tikėti 
šia dogma, kad Jėzus yra Kristus, ir visomis dogmomis, 
kurias ji apima arba kurios akivaizdžiai iš jos išplaukia; 
tai yra visas išganymui būtinas tikėjimas. Kadangi jis yra 
suverenas, tai reikalauja paklusnumo visiems savo pa- 
ties, t. y. visiems pilietiniams, įstatymams, kurie taip pat 
apima visus prigimtinius įstatymus, t. y. visus Dievo įsta- 
tymus; nes be prigimtinių ir bažnyčios įstatymų, kurie 

vra pilietinės teisės dalis (nes bažnyčia, kuri gali leisti 
įstatvmus, yra valstybė), nėra kitų dieviškųjų įstatymų. 
Todėl visiems, kas paklūsta savo suverenui krikščioniui, 
netrukdo nei tikėti, nei paklusti Dievui. Bet tarkime, kad 
krikščionis karalius iš dogmos Jėzus yra Kristus, padarys 
kokias nors klaidingas išvadas, t. v. suręs antstatus iš šie- 
no ar šiaudų ir įsakys to mokyti. Turint omeny, ką sako 
šv. Paulius, tas karalius bus išgelbėtas, juo labiau bus iš- 
gelbėtas tas, kuris to moko jo įsakymu, o juo labiau tas, 
kuris nemoko, o vien tiki savo teisėtu mokytoju. Tuo at- 
veju, kai pavaldiniui jo pilietinis suverenas uždraudžia 
išpažinti kai kurias jo nuomones, kokiu teisėtu pagrindu 
jis gali nepaklusti? Krikščionys karaliai gali klysti dary- 
dami išvadas, bet kas bus teisėjas? Ar gali būti teisėju 
privatus Žmogus, kai kalbama apie jo paties paklusnu- 
mą? Ar teisėju negalės būti nė vienas kitas Žmogus, iš- 
skyrus tą, kurį yra paskyrusi bažnyčia, t. v. jai atstovau- 
jantis pilietinis suverenas? Arba jei teisėjas bus popiežius 
ar apaštalas, argi jis negali suklysti darydamas išvadą? 
Argi nė vienas iš jų - šv. Paulius ar šv. Petras - neklydo, 
kai šv. Paulius pasipriešino šv. Petrui? Todėl negali būti 
prieštaravimo tarp Dievo įstatymų ir krikščioniškosios 
valstybės įstatymų. 

Arnetikintis. Jei pilietinis suverenas yra netikintis, kiek- 
vienas jo pavaldinys, kuris jam priešinasi, nusideda Die- 
vo įstatymams (tokie yra prigimtiniai įstatymai) ir atmeta 
apaštalų patarimą visiems krikščionims paklusti savo val- 
dovams, o vaikams ir tarnams klausyti savo tėvų ir šei- 
mininkų visur kur. O jų tikėjimas yra vidinis ir nemato- 
mas. Jie čia turi tą laisvę, kurią turėjo Naamanas, ir 
neprivalo dėl jo rizikuoti savo gyvvbe. Bet jeigu jie tai 
daro, turi tikėtis, kad jiems bus atlyginta danguje, ir ne- 
siskųsti savo teisėtais suverenais, juo labiau su jais neka- 
riauti. Juk tas, kuris nesidžiaugia kuria nors teisinga dings- 

timi būti kankiniu, neturi to tikėjimo, kurį jis skelbiasi 
turįs, jis jį tik simuliuoja, kad savo nepaklusnumui su- 
teiktų tam tikrą jo regimybę. Bet koks gi netikintis kara- 
lius yra toks neprotingas, kad nubaustų mirtimi ar imtų 
persekioti pavaldinį, žinodamas, jog jis laukia antrojo Kris- 
taus atėjimo po to, kai šis pasaulis bus sudegintas, ir ke- 
tina tada paklusti Kristui (toks yra tikėjimo, kad Jėzus yra 
Kristus, tikslas), o šiuo metu mano, kad privalo paklusti 
netikinčio karaliaus įstatymams (tai visus krikščionis įpa- 
reigoja jų sąžinė)? 

Pabaiga. Tiek, kiek čia pasakyta, pakaks apie Dievo ka- 
ralystę ir bažnytinę politiką. Čia aš neketinau iškelti ko- 
kio nors savo požiūrio, o tik norėjau parodyti, kokios, 
man atrodo, gali būti krikščioniškosios politikos principų 
(kurie yra šventi Raštai) pasekmės, patvirtinančios pilie- 
tinių suverenų valdžią ir jų pavaldinių pareigas. Remda- 
masis Šventuoju Raštu, aš stengiausi vengti tokių tekstų, 
kurie yra neaiškūs arba dėl kurių aiškinimo diskutuoja- 
ma, ir naudojausi tik tokiais, kurie šiuo požiūriu yra labai 
aiškūs ir visiškai atitinka Biblijos dvasią ir tikslą, nes ji 
buvo parašyta Dievo karalystei Kristuje atkurti. Juk ne 
patys žodžiai, o rašytojo tikslas suteikia teisingą šviesą, 
kuria remiantis turi būti aiškinamas kiekvienas kūrinys; 
tie, kurie atkakliai laikosi atskiro teksto, nepaisydami ben- 
dro tikslo, negali nieko aiškiai pasakyti, jie tik beria Rašto 
atomus, tarsi dulkes, į Žmonių akis ir daro kiekvieną da- 
lyką dar neaiškesnį, negu jis yra iš tikrųjų, — tai įprastinė 
gudrybė tų, kurie ieško ne tiesos, o naudos sau. 


Ketvirta dalis 


APIE 
TAMSOS 
KARALYSTE 


Keturiasdešimt ketvirtas skyrius 


APIE DVASINĘ TAMSĄ, KYLANČIĄ DĖL NE- 
TEISINGAI AIŠKINAMO ŠVENTOJO RAŠTO 


Kas yra tamsos karalystė. Be aukščiausiųjų valdžių, die- 
viškosios ir žmogiškosios, apie kurias iki šiol kalbėjau, Rašte 
minima kita valdžia, būtent šių tamsybių pasaulio valdovų 
(Ef 6,12), šėtono karalystė (Mt 12,26) ir Belzebulo valdžia 
demonams (Mt 9,34), t. y. vaiduokliams, kurie pasirodo 
ore. Dėl tos priežasties šėtonas yra vadinamas kunigaikš- 
čiu, viešpataujančiu ore (Ef 2,2) ir šio pasaulio kunigaikščiu 
(Jn 16,11), nes jis valdo šio pasaulio tamsybėse. Iš to iš- 
plaukia, kad tie, kurie yra jo valdžioje, priešingai tikintie- 
siems (kurie yra šviesos vaikai), yra vadinami tamsos vai- 
kais. Kadangi Belzebulas yra oro ir tamsos gyventojų, 
vaiduoklių kunigaikštis, tamsos vaikai ir šie demonai, vai- 
duokliai arba regimybės dvasios alegoriškai reiškia tą pa- 
tį. Turint omeny visa tai, tamsos karalystė, kaip ji patei- 
kiama šiose ir kitose Rašto vietose, yra ne kas kita, o tik 
apgavikų sandrauga; kad įgytų valdžią žmonėms šiame dabar- 
tiniame pasaulyje, jie stengiasi tamsiais ir klaidingais mokslais 
užgesinti juose tiek prigimtinę šviesą, tiek ir Evangelijos šviesą 
ir taip padaryti juos neparuoštus Dievo karalystei. 

Bažnyčia dar nėra visai išsilaisvinusi is tamsos. Kaip 
žmonės, kurie iš prigimties neturi akių šviesos, visai ne- 
turi jokios šviesos idėjos, ir nė vienas žmogus negali įsi- 
vaizduoti jokios didesnės šviesos kitaip, negu jis yra vie- 

nu ar kitu metu tai suvokęs savo išoriniais pojūčiais; taip 
yra ir su Evangelijos šviesa, ir su proto šviesa: joks žmo- 
gus negali suvokti didesnio jos laipsnio už tą, kurį jis jau 
yra pasiekęs. Taip būna dėl to, kad žmonės neturi kitų 
priemonių pažinti savo pačių tamsumo, kaip apmąstyda- 
mi nenumatytas nesėkmes, kurios juos ištinka jų kelyje. 
Tamsiausia ta šėtono karalystės dalis, kuri yra už Dievo 
bažnyčios ribų, t. y. tarp tų, kurie netiki Jėzumi Kristumi. 
Tačiau mes negalime pasakyti, kad bažnyčia jau džiau- 
giasi (kaip Gošeno! žemė) visa šviesa, kuri yra būtina 
atlikti tam darbui, kuriam mus pakvietė Dievas. Kodėl 
taip yra, kad krikščionijoje kone nuo pat apaštalų laikų 
žmonės išstumdinėja vieni kitus iš jų vietų tiek išorės, 
tiek pilietiniais karais, kodėl žmonės taip klupinėja susi- 
dūrę su kiekvienu mažiausiu savo pačių likimo atšiauru- 
mu ir su kiekviena mažiausia kitų žmonių sėkme, kodėl 
tokiais skirtingais keliais bėgame į tą patį tikslą, laimę, 
jeigu mūsų negaubia naktis ar bent jau rūkas? Todėl mes 
vis dar esame tamsoje. 

Keturios dvasinės tamsos priežastys. Priešas čia buvo 
mūsų prigimtinio neišmanymo naktyje ir sėjo dvasios klai- 
dų piktžoles, pirmiausia, piktnaudžiaudamas Raštų švie- 
sa ir ją gesindamas; mes klystame, nes nesame susipažinę 
su Raštais. Antra, įvesdamas pagonių poetų demonologi- 
ją, t. y. jų pasakų mokslą apie demonus, kurie yra vien 
stabai arba neturintys jokios savo tikros prigimties, skir- 
tingos nuo Žmonių vaizduotės, smegenų vaizdiniai, to- 
kie, kaip mirusių žmonių dvasios, fėjos ir kiti senelių pa- 
sakų padarai. Trečia, priskirdamas Raštui įvairias religijos 
liekanas ir daug tuščios bei klaidingos senovės graikų, 
ypač Aristotelio, filosofijos. Ketvirta, priskirdamas jiems 
abiem klaidingas ar netikras tradicijas ir pramanytą ar 
netikrą istoriją. Ir taip mes imame klysti, kreipdami dėmesį 

į viliojančias dvasias ir demonologiją tokių, kurie veidmai- 
ningai skelbia melą, arba, kaip pasakyta originale, tų, kurių 
sąžinė paženklinta įdagu (1 Tim 4,1,2), t. y. priešingai savo 
pačių Žinojimui. Apie pirmąjį iš šių dalykų, žmonių suve- 
džiojimą piktnaudžiaujant Raštu, aš ir ketinu trumpai kal- 
bėti šiame skyriuje. 

Klaidos, atsirandančios dėl neteisingo Raštų aiškini- 
mo ten, kur kalbama apie Dievo karalystę. Didžiausias 
ir svarbiausias piktnaudžiavimas Raštu ir iš kurio arba 
išplaukia visi kiti, arba yra jam pavaldūs, - tai jo iškrai- 
pymas, siekiant įrodyti, kad Dievo karalystė, taip dažnai 
minima Rašte, yra dabartinė bažnyčia arba daugybė da- 
bar gyvenančių krikščionių, arba tų, kurie, dabar būdami 
numirę, vėl prisikels paskutinę dieną; tuo tarpu Dievo 
karalystė pirmiausia buvo įsteigta, tarpininkaujant Mo- 
zei, vien žydams, kurie todėl buvo vadinami ypatinga 
Dievo tauta, ir po to ta karalystė nustojo egzistavusi, iš- 
rinkus Saulių, kai jie atsisakė toliau būti valdomi Dievo ir 
reikalavo karaliaus, tokio kaip kitų tautų; su tuo sutiko 
pats Dievas, kaip jau išsamiai prieš tai įrodžiau 35-ame 
skyriuje. Nuo to laiko pasaulyje nebebuvo kitos Dievo 
karalystės, sudarytos kokia nors sutartimi ar kaip kitaip, 
išskyrus tai, kad jis visada buvo, yra ir bus visų Žmonių 
ir visų kūrinių karalius, valdantis pagal savo valią bega- 
line savo valdžia. Vis dėlto jis pažadėjo per savo prana- 
šus vėl atkurti tą savo valdžią jiems, kai laikas, kurį jis 
savo slaptu nutarimu tam paskyrė, bus visiškai pribren- 
dęs ir kai jie atsigręš į jį atgailaudami ir ištaisydami savo 
gyvenimą; maža to, jis pakvietė ir pagonis įeiti ir džiaug- 
tis jo viešpatavimo palaima tomis pačiomis atsivertimo ir 
atgailavimo sąlygomis; jis pažadėjo taip pat pasiųsti savo 
Sūnų į pasaulį, kad išpirktų visų Žmonių nuodėmes savo 
mirtimi ir savo mokslu paruoštų juos priimti jį, kai jis 
ateis antrą kartą. Kadangi to antrojo atėjimo dar nebuvo, 

tai dar neatėjo ir Dievo karalystė, ir mūsų dabar nevaldo 
jokie kiti karaliai, remiantis sutartimi, išskyrus mūsų pi- 
lietinius suverenus; čia būtina išlyga, kad krikščionys jau 
yra Malonės karalystėje, nes jie turi pažadą būti priimti 
antrą kartą atėjusio Kristaus. 

Pavyzdžiui, kad Dievo karalystė yra tarsi dabartinė 
bažnyčia. Iš šios klaidos, kad dabartinė bažnyčia yra tarsi 
Kristaus karalystė, išplaukia, kad privalo būti koks nors 
vienas žmogus ar susirinkimas, kurių lūpomis mūsų Iš- 
ganytojas, dabar esantis danguje, kalba, leidžia įstatymus, 
ir kuris atstovauja jo asmeniui visiems krikščionims arba 
kad turi būti įvairūs Žmonės ar įvairūs susirinkimai, ku- 
rie mato tą patį įvairiose krikščioniškose šalyse. Į šią ka- 
rališkąją Kristui pavaldžią valdžią visame pasaulyje pre- 
tenduoja popiežius, o atskirose valstybėse — vietos 
ganytojų susirinkimai (tuo tarpu Raštas šią valdžią sutei- 
kia tik pilietiniams suverenams); dėl šios karališkos val- 
džios taip karštai ginčijamasi, kad šie ginčai užtemdo pri- 
gimties šviesą ir sukelia tokią didelę tamsą Žmonių 
protuose, kad jie nebemato, kas yra tas, kuriam jie priva- 
lo paklusti. 

Kad popiežius yra tarsi vyriausiasis Kristaus vietinin- 
kas. Iš šio popiežiaus pretendavimo būti vyriausiuoju Kris- 
taus vietininku dabartinėje bažnyčioje (laikomai tarsi Kris- 
taus karalyste, į kurią mes esame kreipiami Evangelijoje) 
išplaukia teorija, kad krikščionių karalius būtinai privalo 
savo karūną gauti iš vyskupo, tarsi jis iš šios ceremonijos 
savajam titului gautų papildinį Dei gratia, ir kad tik tada 
jis tampa karaliumi iš Dievo malonės, kai yra karūnuoja- 
mas kaip vyriausiasis Dievo vietininkas žemėje, ir kad 
kiekvienas vyskupas, nesvarbu, kas būtų jo suverenas, jį 
pašventinant duoda absoliutaus paklusnumo priesaiką po- 
piežiui. Iš to išplaukia Laterano ketvirtojo susirinkimo, 
įvykusio vadovaujant popiežiui Inocentui III, doktrina (De 

Hereticis, 3 skyrius): Jeigu karalius, popiežiui įspėjus, neapva- 
lys savo karalystės nuo erezijų ir, būdamas dėl to ekskomuni- 
kuotas, neduos satisfakcijos per metus, jo pavaldiniai yra atlei- 
džiami nuo jų paklusnumo saitų. Čia erezijos yra 
suprantamos kaip visos nuomonės, kurių laikytis uždrau- 
dė Romos bažnyčia. Dėl to kai tik yra koks nors nesuta- 
rimas tarp popiežiaus politinių ketinimų ir kitų krikščio- 
nių kunigaikščių politinių ketinimų, o tai labai dažnai 
atsitinka, tų kunigaikščių pavaldinius apgaubia tokia mig- 
la, kad jie neskiria svetimo Žmogaus, kuris užgrobia jų 
teisėto Kunigaikščio sostą, nuo to, kurį jie patys į jį paso- 
dino; šioje proto tamsoje jie sukurstomi vienas su kitu 
kariauti, nes nebeskiria savo priešų nuo draugų ir yra 
valdomi kito žmogaus ambicijų. 

Ir kad ganytojai yra dvasininkai. Iš tos pačios nuomo- 
nės, jog dabartinė bažnyčia yra tarsi Dievo karalystė, iš- 
plaukia tai, kad ganytojai, diakonai ir kiti bažnyčios tar- 
nautojai pasisavino dvasininkijos vardą, kitus krikščionis 
vadindami pasauliečiais, t. y. tesiog žmonėmis, nes dvasi- 
ninkai yra tie, kurie išlaikomi iš tų pajamų, kurias Dievas 
pasiliko sau tuo metu, kai valdė izraeliečius, ir paskyrė 
Levio genčiai (kurie turėjo būti jo valstybiniai tarnautojai 
ir neturėjo jokios žemės dalies, išskirtos jiems gyventi kaip 
jų broliams) kaip jų paveldą. Todėl popiežius teigdamas, 
kad dabartinė bažnyčia, panašiai kaip Izraelio karalystė, 
yra Dievo karalystė, reikalauja sau ir jam pavaldiems tar- 
nautojams panašių pajamų, kaip Dievo paveldo, tad ir 
dvasininkijos vardas atitinka šį reikalavimą. Iš čia yra ki- 
lę tai, kad dešimtinės ir kitos duoklės, kurias izraeliečiai 
mokėjo levitams, remdamiesi Dievo teise, ilgą laiką buvo 
bažnytininkų reikalautos ir imtos iš krikščionių jure divi- 
no, t. y. remiantis Dievo teise. Todėl žmonės visur kur 
privalėjo duoti dvigubą duoklę: vieną - valstybei, kitą — 
dvasininkijai; ta duoklės dalis, kuri mokama dvasininki- 

jai, sudaro dešimtadalį jų pajamų ir yra dvigubai didesnė 
už tą, kurios Atėnų karalius (be to, dar laikomas tironu) 
reikalaudavo iš savo pavaldinių padengti visoms valsty- 
bės išlaidoms. Nors jis reikalaudavo tik dvidešimtosios 
pajamų dalies, vis dėlto jos pakakdavo puikiai išlaikyti 
valstybę. O žydų karalystėje tuo metu, kai Dievas ją val- 
dė per kunigus, dešimtinės ir aukos buvo visos valstybės 
pajamos. 

Dėl dabartinės bažnyčios klaidingo laikymo Dievo ka- 
ralyste imta skirti pilietinius ir kanoninius įstatymus: pilie- 
tiniai įstatymai yra suverenų aktai jų pačių valdose, o ka- 
noniniai įstatymai yra popiežiaus aktai tose pačiose valdose. 
Šie kanonai, nors ir buvo tik kanonai, t. y. siūlomos taisyk- 
lės, ir vien savanoriškai priimamos krikščionių valdovų 
iki imperatoriaus valdžios perėjimo Karoliui Didžiajam“, 
vėliau, popiežiaus valdžiai stiprėjant, tapo privalomomis 
taisyklėmis, ir patys imperatoriai, kad išvengtų didesnių 
nelaimių, į kurias galėjo būti įtraukti apakinti Žmonės, 
buvo priversti sutikti, kad jos būtų laikomos įstatymais. 

Taip susiklostė, kad visose valdose, kur popiežiaus baž- 
nytinė valdžia yra visiškai pripažinta, Romos bažnyčia 
toleruoja žydų, turkų ir pagonių religiją tiek, kiek ją prak- 
tikuodami ir išpažindami jie nenusikalsta pilietinei val- 
džiai; tuo tarpu krikščioniui, nors ir svetimšaliui, neišpa- 
žinti Romos katalikų religijos yra didžiausias nusikaltimas, 
nes popiežius pretenduoja į tai, kad visi krikščionys būtų 
jo pavaldiniai. Mat kitaip prieštarautų tautų teisei perse- 
kioti krikščionį-svetimšalį už tai, kad jis išpažįsta savo 
šalies religiją, kaip ir persekioti netikintį; ir net labiau 
prieštarautų, nes tie, kurie nėra prieš Kristų, yra su juo. 

Dėl to kiekvienoje krikščioniškoje valstybėje yra žmo- 
nių, remiantis bažnyčios laisve atleistų nuo duoklių ir 
pilietinės valstybės tribunolų; tokie yra pasaulietiniai dva- 
sininkai, be to, vienuoliai ir pasauliečiai vienuoliai, kurie 

daugelyje vietų sudaro tokią didelę žmonių daugumą, 
kad prireikus vien iš jų vienų būtų galima surinkti armi- 
ją, pakankamą bet kokiam karui, kuriame juos panaudo- 
tų kariaujanti bažnyčia prieš jų pačių ar kitus valdovus. 

Klydimas dėl to, kad pašventinimas neteisingai laiko- 
mas užkerėjimu. Antrasis bendras piktnaudžiavimas Raš- 
tu yra pašventinimo pavertimas užkerėjimu ar užbūrimu. 
Rašte pašventinti - tai pamaldžia ir padoria kalba bei ges- 
tais paaukoti, duoti ar paskirti Žmogų ar kokį nors kitą 
daiktą Dievui, išskiriant jį iš kitų; t. y. pašvęsti ar pada- 
ryti jį Dievo ir naudojimo objektu tik tų, kuriuos Dievas 
paskyrė būti jo viešais tarnautojais (kaip aš jau išsamiai 
parodžiau 35-ame skyriuje), ir tuo iš profaniško ir pa- 
prasto padaryti ne šventu ypatingai Dievo tarnybai pa- 
šventinamą daiktą, o tik jo vartojimą. Bet kai sakoma, jog 
tokiais žodžiais yra pakeičiama paties daikto prigimtis ar 
kokybė - tai čia jau ne pašventinimas: tai arba nepapras- 
tas Dievo darbas, arba tuščias ir bedieviškas užkerėjimas. 
Kadangi (dėl to, kad jau labai dažnai tvirtinama, jog šiais 
pašventinimais pakeičiama daikto prigimtis) tai negali būti 
laikoma nepaprastu darbu, tai yra ne kas kita, o užkerėji- 
mas arba užkalbėjimas, kuriuo norima priversti žmones pa- 
tikėti [daikto] prigimties pakeitimu, priešingai žmogaus 
regėjimo ir visų kitų pojūčių liudijimui. Pavyzdžiui, kai 
kunigas, užuot pašventinęs duoną ir vyną ypatingai Die- 
vo tarnystei Paskutinės vakarienės sakramente (tai yra 
vien jų išskyrimas iš bendro vartojimo, norint suteikti tą 
reikšmę, t. y. priminti žmonėms, kad jie buvo atpirkti 
Kristaus kančia, kai jo kūnas buvo nukryžiuotas ir jo krau- 
jas buvo pralietas už mūsų nusižengimus), tvirtina, kad 
jam pasakius mūsų Išganytojo žodžius: tai yra mano kūnas 
ir tai yra mano kraujas, čia jau yra ne duonos prigimtis, O 
pats jo kūnas, nors šio sakramento gavėjas regėjimu ar 
kitu pojūčiu ir nepastebi nieko tokio, ko nebūtų matęs 

prieš pašventinimą. Kai sakoma, kad Egipto burtininkai 
savo lazdas pavertė žalčiais, o vandenį - krauju, tai ma- 
noma, kad jie tik apgavo žiūrovus, neteisingai parodyda- 
mi daiktus, bet vis dėlto jie yra laikomi kerėtojais. Bet ką 
manytume apie juos, jeigu jų lazdos nebūtų tapusios pa- 
našios į žaltį, o užkerėtas vanduo nebūtų buvęs panašus 
į kraują ar į ką nors kita, o tik į vandenį, o jie vis dėlto 
begėdiškai žiūrėdami į akis karaliui būtų tvirtinę, jog tai, 
kas atrodo kaip lazdos, yra žalčiai, o tai, kas atrodo kaip 
vanduo, yra kraujas? Tai būtų buvę drauge ir kerėjimas, 
ir melavimas. Vis dėlto šiuo kasdieniu savo veiksmu ku- 
nigai daro visai tą patį, paversdami šventus žodžius sa- 
votiškais apžavais, kurie nesukuria nieko naujo mūsų po- 
jūčiams, bet jie vis dėlto, begėdiškai žiūrėdami mums į 
akis, tvirtina, kad tie žodžiai pavertė duoną žmogumi, 
maža to — Dievu, ir reikalauja, kad žmonės tą duoną gar- 
bintų, tarsi ji būtų pats mūsų Išganytojas, Dievas ir žmo- 
gus, o tai yra pati didžiausia stabmeldystė. Jeigu stabmel- 
dystei pateisinti pakaktų pasakyti, jog tai jau nebe duona, 
o Dievas, kodėl tas pats pateisinimas negaliotų egiptie- 
čiams, jeigu jie būtų įžūliai tvirtinę, kad porai ir svogū- 
nai, kuriuos jie garbino, buvo ne porai ir svogūnai, o die- 
vybė savaisiais pavidalais arba panašumu. Žodžiai Tai yra 
mano kinas reiškia lygiai tą patį, kaip ir tai reiškia arba 
atstovauja mano kūnui, ir yra įprasta kalbos figūra; tačiau 
suprasti ją paraidžiui yra piktnaudžiavimas ja; ir net jei- 
gu tai ir būtų suprasta paraidžiui, tai šių žodžių negalima 
taikyti plačiau, negu tai duonai, kurią Kristus savo paties 
rankomis šventino. Juk jis niekada nesakė, kad apie bet 
kurią duoną bet kuriam kunigui pasakius tai mano kūnas 
arba tai Kristaus kūnas — ši iš karto persikūnys. Ir Romos 
bažnyčia nebuvo nustačiusi šio persikūnijimo iki Inocen- 
to III laikų, o tai įvyko ne anksčiau kaip prieš penkis 
šimtus metų, kai popiežiaus valdžia pasiekė savo aukš- 

čiausią viršūnę, o to meto tamsa buvo tokia didelė, kad 
žmonės neatskirdavo duonos, kuri jiems būdavo duoda- 
ma valgyti, ypač kai į ją būdavo įspausta Kristaus ant 
kryžiaus figūra, tarsi jie būtų privertę žmones patikėti, 
kad į duoną įsikūnijo ne tik Kristaus kūnas, bet ir kry- 
žiaus medis, ir jie valgė juos abu su šiuo sakramentu. 
Būrimas krikšto apeigose. Panašus būrimas, užuot pa- 
šventinus, yra atliekamas ir suteikiant krikšto sakramen- 
tą, kur piktnaudžiavimas kiekvieno iš Dievo asmenų ir 
Trejybės vardu su kryžiaus ženklu prie kiekvieno vardo 
vra tikri kerai. Pirmiausia, kai kunigas šventina vandenį, 
jis sako: Aš užburiu tave, vandens tvariny, Dievo Tėvo Visa- 
galio ir Jėzaus Kristaus, vienintelio mūsų Viešpaties sūnaus, 
vardu ir Šventosios Dvasios galia, kad tu taptum užburtu van- 
deniu, kuris išvytų visas priešo pajėgas ir išnaikintų, ir išstum- 
tų priešą, ir t. t. Tas pats ir laiminant druską, kuri įmaišo- 
ma į vandenį: kad tu taptum užburta druska ir kad visos 
šmėklos ir gudrios velnio apgavystės pabėgtų ir išnyktų iš tos 
vietos, kurion tu esi pašlakstyta, ir kad kiekviena nešvari dvasia 
būtų užkereta to, kuris ateis teisti gyvųjų ir mirusiųjų. Tas 
pats palaiminant aliejų: kad visos priešo galios, visos velnio 
kariaunos, visi šėtono gundymai ir vaiduokliai būtų išginti lauk 
šios aliejaus būtybės. Ir kūdikis, kurį reikia pakrikštyti, pa- 
tiria daugelį būrimų. Pirmiausia, prie bažnyčios durų ku- 
nigas triskart papučia į vaiko veidą ir sako: Išeik iš jo, 
nešvari dvasia, ir užleisk vietą Šventajai Dvasiai, guodėjai. Tarsi 
visi vaikai iki kunigo papūtimo būtų dvasių apsėstieji. 
Toliau. Prieš įeidamas į bažnyčią, jis sako, kaip ir anks- 
čiau: Aš užburiu tave ir t. t. išeiti ir išnykti iš šio Dievo tarno. 
Ir vėl tas pats egzorcizmas yra pakartojamas dar kartą 
prieš vaiką pakrikštijant. Šie ir kai kurie kiti būrimai yra 
naudojami vietoj palaiminimų ir pašventinimų, suteikiant 
Krikšto ir Paskutinės vakarienės sakramentus, kuriuose 

kiekvienas daiktas, kuris tarnauja šioms šventoms apei- 
goms, išskyrus nepašventintas kunigo seiles, turi tam tik- 
rą nustatytą egzorcizmo pavidalą. 

Ir santuokose, ligonio lankyme ir šventinant vietas. Ir 
kitos apeigos, pavyzdžiui, santuoka, ligonių patepimas, 
ligonio lankymas, bažnyčių ir kapinių prie bažnyčios šven- 
tinimas ir pan., nėra laisvos nuo šių būrimų, nes ir jose 
yra vartojamas užburtas aliejus ir vanduo, piktnaudžiau- 
jama kryžiumi ir šventais Dovydo žodžiais: asperges me 
Domine hyssopo“, kaip daiktais, galinčiais išvaryti vaiduok- 
lius ir įsivaizduotas dvasias. 

Klydimai dėl amžinojo gyvenimo painiojimo su am- 
žinąja mirtimi. Dar vienas bendras klydimas, atsiradęs 
dėl to, kad neteisingai aiškinami žodžiai: amžinasis gyve- 
nimas, amžinoji mirtis ir antroji mirtis. Nors mes aiškiai 
skaitome Šventajame Rašte, kad Dievas sukūrė Adomą 
amžinajam gyvenimui, kuris buvo sąlygiškas, t. y. kol jis 
nepažeis Dievo įsakymo, bet amžinasis gyvenimas nebu- 
vo iš esmės būdingas Žmogaus prigimčiai, jis priklausė 
nuo gyvenimo medžio galių, kurio vaisius Adomui buvo 
leista valgyti, kol jis nenusidėjo; ir jis buvo išvarytas iš 
rojaus po to, kai nusidėjo, kad negalėtų valgyti to medžio 
vaisių ir amžinai negyventų; Kristaus kančia yra visų, 
kurie jį tiki, nuodėmės atpirkimas, todėl amžinasis gyve- 
nimas sugrąžinamas visiems tikintiesiems, ir tik jiems; 
tačiau mokslas dabar yra ir buvo ilgą laiką prieš tai visai 
kitoks; būtent: kiekvienas žmogus turi gyvenimo amžiny- 
bę iš prigimties, nes jo siela yra nemirtinga. Taigi liepsno- 
jantis kardas prie rojaus įėjimo, nors ir neleidžia žmogui 
prieiti prie gyvenimo medžio, bet netrukdo jo nemirtin- 
gumui, kurį Dievas atėmė iš jo už jo nuodėmę, ir nedaro 
jam reikalingos Kristaus aukos tam, kad jis atgautų tą 
nemirtingumą; vadinasi, ne tik tikintieji ir teisieji, bet ir 
nusidėjėliai, ir pagonys turės amžinąjį gyvenimą apskri- 

tai be jokios mirties, o juo labiau be antrosios ir amžino- 
sios mirties. Kad būtų išvengta tokios išvados, sakoma, 
jog antroji ir amžinoji mirtis reiškianti antrąjį ir amžinąjį 
gyvenimą, tačiau kančiose: tokia kalbos figūra niekada 
nevartojama, išskyrus šį atvejį. 

Visas šis mokslas yra grindžiamas tik kai kuriomis ne- 
aiškesnėmis Naujojo Testamento vietomis, kurios vis dėl- 
to, atsižvelgus į visą Rašto prasmę, yra pakankamai aiš- 
kios skirtinga prasme ir nebūtinos krikščionių tikėjimui. 
Jeigu ir tartume, kad iš mirusio žmogaus nelieka nieko, 
išskyrus griaučius, — tai argi Dievas, kuris negyvas dul- 
kes ir molį savo žodžiu pavertė gyva būtybe, lygiai taip 
pat negalėtų negyvus griaučius vėl prikelti gyvenimui ir 
išlaikyti juos gyvus amžinai ar priversti juos mirti kitu 
žodžiu? Siela Rašte visada reiškia arba gyvybę, arba gyvą 
būtybę, o kūnas ir siela drauge yra gyvas kūnas. Penktą 
kūrimo dieną Dievas pasakė: Tegu vanduo sukuria reptile 
animae viventis, šliaužiančią gyvą esybę, turinčią gyvą sie- 
lą (angliškame vertime: turinčią gyvybę). Dievas taip pat 
sukūrė ir banginius, ir omnem animam viventem (angliškai 
išversta: kiekvieną gyvą būtybę). Panašiai sakoma ir apie 
žmogų, Dievas padarė jį iš žemės dulkių ir įkvėpė į jo 
veidą gyvybės kvapą, et factus est homo in animam viven- 
tem, t. y. ir žmogus pasidarė gyva būtybė. Ir kai Nojus išėjo 
iš laivo, Dievas pasakė, kad jis daugiau nebenaikins om- 
nem animam viventem, t. y. visokių gyvų būtybių. Ir Pakar- 
toto Įstatymo knygoje (12, 23) sakoma: Bet pasisaugok, kad 
nevalgytum kraujo, nes kraujas yra gyvybė. Jeigu Rašte siela 
būtų suprantama kaip nekūniška substancija, turinti atskirą 
nuo kūno būtį, tai iš šių vietų būtų galima padaryti išva- 
dą, kad ją turi ne tik žmogus, bet ir kitos būtybės. Tačiau 
kad tikinčiųjų sielos ne dėl savo pačių prigimties, o ypa- 
tinga Dievo malone išliks jų kūnuose po prisikėlimo visą 
amžinybę, man regis, aš jau pakankamai įrodžiau, rem- 

damasis Raštais, trisdešimt aštuntame skyriuje. O dėl Nau- 
jojo Testamento vietų, kur yra sakoma, kad žmonės bus 
metami su kūnu ir siela į pragaro ugnį, tai reiškia ne 
daugiau kaip kūną ir gyvybę, t. y. jie bus gyvi įmesti į 
amžinąją Gehenos ugnį. 

Pavyzdžiui mokslas apie skaistyklą,. egzorcizmus ir 
šventųjų iššaukimą. Tai ir yra langas, per kurį įlenda 
tamsus mokslas, pirmiausia, apie amžinas kančias, po to 
apie skaistyklą ir galiausiai apie mirusių Žmonių vėlių 
vaikščiojimą visur kur, ypač pašventintose, atokiose ar 
tamsiose vietose; šis langas atveria kelią pretenzijoms į 
egzorcizmą ir vaiduoklių užkeikimą, taip pat į mirusių 
žmonių iššaukimą ir indulgencijų doktriną, t. y. išlaisvi- 
nimą laikinai ar visam laikui iš skaistyklos ugnies, kurio- 
je šios bekūnės substancijos, kaip tvirtinama, yra ugnimi 
apvalomos, ir jos tampa tinkamos dangui. Iki mūsų Išga- 
nytojo laikų tarp žmonių buvo plačiai paplitęs požiūris, 
kuriuo jie užsikrėtė nuo graikų demonologijos, kad žmo- 
nių sielos yra substancijos, skirtingos nuo jų kūnų; todėl, 
kai kūnas miršta, kiekvieno žmogaus, dievobaimingo ar 
nedorėlio, siela turi kažkur egzistuoti savo pačios prigim- 
ties galia, o ne dėl kokios nors antgamtinės Dievo dova- 
nos. Bažnyčios daktarai ilgą laiką abejojo dėl to, kur tos 
sielos turi būti, kol jos bus vėl sujungtos su jų kūnais 
prisikeliant, kurį laiką manydami, kad jos gul: po alto- 
riais, bet vėliau Romos bažnyčia suprato, kad jai bus daug 
naudingiau pastatyti joms šią skaistykla vadinamą vietą, 
kurią kai kurios kitos bažnyčios vėlesniais amžiais su- 
griovė. 

Tekstai, kuriais remiasi anksčiau minėtos doktrinos, 
mano buvo paaiškinti jau anksčiau. Dabar pažiūrėkime, 
kokie Rašto tekstai atrodytų labiausiai patvirtina šiuos 
tris bendrus klydimus, kuriuos aš čia paliečiau. O dėl tų 
tekstų, kuriuos pateikė kardinolas Bellarmine'as, norėda- 

mas įrodyti, kad jau dabar egzistuoja Dievo karalystė, 
valdoma popiežiaus (o nėra tekstų, kurie geriau už juos 
sudarytų įrodymo regimybę), aš jau atsakiau į juos ir aki- 
vaizdžiai parodžiau, kad Dievo karalystė, įsteigta Mozės, 
baigėsi išrinkus Saulių. Nuo to laiko kunigas savo paties 
valdžia jau niekada nenuvertė jokio karaliaus. Tai, ką vy- 
riausiasis kunigas padarė Atalijai, buvo padaryta ne jo 
paties teise, o jos sūnaus, jaunojo karaliaus Jehoašo*, tei- 
se. Tuo tarpu Saliamonas savo paties teise pašalino iš pa- 
reigų vyriausiąjį kunigą Abjatarą ir paskyrė į jo vietą kitą. 
Iš visų tų vietų, kurios gali būti pateiktos siekiant įrodyti, 
kad Dievo karalystė per Kristų jau yra šiame pasaulyje, 
sunkiausia yra atsakyti į tą tekstą, kurį pateikia ne Bellar- 
mine'as ir ne koks nors kitas Romos bažnyčios atstovas, 
o Beza’, teigiantis, kad Dievo karalystė prasidėjo nuo Kris- 
taus prisikėlimo iš numirusių. Bet aš nežinau, ar jis tuo 
ketina įgalioti presbiteriją turėti aukščiausiąją bažnytinę 
valdžią Ženevos valstybėje (vadinasi, kiekvieną presbite- 
riją kiekvienoje kitoje valstybėje), ar kunigaikščius ir kitus 
pilietinius suverenus. Presbiterija jau pretendavo į val- 
džią ekskomunikuoti savo pačių karalius ir būti vyriau- 
siasiais sprendėjais religijos klausimais tose vietose, kur 
egzistuoja ta bažnyčios valdymo forma, ne mažiau negu 
popiežius pretenduoja į tai visame pasaulyje. 
Atsakymas į tekstą, kuriuo remdamasis Beza padaro 
išvadą, jog Kristaus karalystė prasidėjo, kai jis prisikėlė 
iš numirusių. Štai tie žodžiai: „Iš tiesų sakau jums: tarp čia 
stovinčių yra tokių, kurie neragaus mirties, kol išvys Dievo 
karalystę, ateinančią su galybe“ (Mk 9,1). Šie žodžiai, su- 
prasti paraidžiui, byloja, kad arba kai kurie iš Žmonių, 
tuo metu stovėjusių šalia Kristaus, vis dar yra gyvi, arba 
kad Dievo karalystė turi būti dabar šiame pasaulyje. Be 
šitos, yra kita dar sunkesnė vieta. Kai apaštalai po mūsų 
Išganytojo prisikėlimo iš numirusių ir prieš pat jo Žžengi- 

mą į dangų paklausė jį, sakydami: „Viešpatie, gal tu šiuo 
metu atkursi Izraelio karalystę?” Jis atsakė: „Ne jums žinoti 
laiką ir metą, kuriuos Tėvas nustatė savo galia. Bet kai ant jūsų 
nužengs Šventoji Dvasia, jūs gausite jos galybės ir tapsite ma- 
no liudytojais Jeruzalėje ir visoje Judėjoje bei Samarijoje ir lig 
pat žemės pakraščių“ (Apd 1,6-8). Tai yra tas pats, kas pa- 
sakyti: mano karalystė dar neatėjo, ir jūs nežinosite iš 
anksto, kada ji ateis, nes ji ateis kaip vagis naktį. Bet aš 
jums pasiųsiu Šventąją Dvasią ir jūs iš jos gausite galybę 
liudyti visam pasauliui savo pamokslais mano prisikėli- 
mą iš numirusių ir darbus, kuriuos aš padariau, ir moks- 
lą, kurio aš mokiau, kad jie patikėtų manimi ir lauktų 
amžinojo gyvenimo, kai vėl ateisiu. Kaip šitai suderinti 
su Kristaus karalystės atėjimu, kai jis prisikėlė iš numiru- 
sių? Ir su tuo, ką sako šv. Paulius: Kaip jūs nuo stabų at- 
sivertėte prie Dievo, trokšdami tarnauti gyvajam, tikrajam Die- 
vui ir laukti iš dangaus jo Sūnaus, kurį jis prikėlė iš numirusių 
(1 Tes 1, 9-10). Vadinasi, laukti jo Sūnaus iš dangaus, tai 
laukti jo atėjimo būti karaliumi, turinčiu valdžią, o to ne- 
būtų reikėję, jeigu ši karalystė tuomet jau būtų egzistavu- 
si. Maža to, jeigu Dievo karalystė prasidėjo, kaip norėtų 
Beza, remdamasis ta vieta (Mk 9,1), Kristui prisikėlus iš 
numirusių, tai kam gi krikščionims reikėtų nuo pat prisi- 
kėlimo visą laiką savo maldose sakyti: Teateinie Tavo kara- 
lystė? Todėl aišku, kad šv. Morkaus žodžius reikia aiškin- 
ti kitaip. Tarp čia stovinčių yra tokių, sako mūsų 
Išganytojas, kurie neragaus mirties, kol išvys Dievo kara- 
lystę, ateinančią su galybe. Jeigu ši karalystė turėjo ateiti 
Kristui prisikėlus iš numirusių, kodėl tad pasakyta: yra 
tokių, o ne visi? Juk jie visi dar gyveno, kai Kristus prisi- 
kėlė. 

Žodžių iš Evangelijos pagal Morkų (9,1) paaiškinimas. 
Tie, kurie reikalauja tikslaus šio teksto išaiškinimo, tegu 
pirmiau paaiškina panašius mūsų Išganytojo žodžius, pa- 

sakytus šv. Petrui apie šv. Joną: „Jei aš noriu, kad jis pasi- 
liktų, kolei ateisiu, kas gi tau?“ (Jn 21,22) - šiais žodžiais 
rėmėsi žinia, kad Jonas nemirsiąs. Vis dėlto ši žinia nebu- 
vo nei patvirtinta kaip gerai pagrįsta, nei paneigta kaip 
blogai pagrįsta šiais žodžiais, o buvo palikta kaip nesu- 
prastas pasakymas. Tas pats keblumas yra ir šv. Morkaus 
žodžiuose. Jeigu turėtume teisę spėlioti jų reikšmę iš to, 
kas tuoj po jų eina ir čia, ir pas šv. Luką, kur tas pats vėl 
pakartojama, leistina pasakyti, kad šie žodžiai siejasi su 
Jėzaus atsimainymu (transfiguration), kuris yra aprašytas 
iškart po to einančiose eilutėse, kur sakoma, kad po šešių 
dienų Jėzus pasiėmė Petrą, Jokūbą ir Joną (ne visus, o tik kai 
kuriuos savo mokinius) ir užsivedė juos vienus nuošaliai ant 
aukšto kalno. Ten jis atsimainė jų akivaizdoje. Jo drabužiai ėmė 
taip baltai spindėti, kad jų išbalinti negalėtų joks skalbėjas že- 
mėje. Jiems pasirodė Elijas ir Moze, kuriedu kalbėjosi su Jėzumi 
(Mk 9,2—4), ir t. t. Taigi jie matė Kristų šlovėje ir didybėje, 
tokį, koks jis turės ateiti, ir jie buvo persigandę. Vadinasi, 
mūsų Išganytojo pažadas išsipildė regėjimu: kadangi tai 
buvo regėjimas, kaip tikėtinai galima padaryti išvadą iš 
šv. Luko, kuris pasakoja tą pačią istoriją (9,28) ir sako, 
kad Petras ir tie, kurie buvo su juo, kietai miegojo. O kuo 
tikriausiai tokią išvadą galima padaryti iš Mato 17,9 (kur 
vėl pasakojama ta pati istorija), nes mūsų Išganytojas lie- 
pė jiems, sakydamas: Niekam nepasakokite šio regėjimo, kol 
Žmogaus Sūnus prisikels iš numirusių. Kad ir kaip ten būtų, 
tačiau čia negalima rasti jokio argumento, norint įrodyti, 
kad Dievo karalystė prasidėjo dar prieš Teismo dieną. 
Piktnaudžiavimas kai kuriais kitais tekstais, ginant 
popiežiaus valdžią. O dėl kai kurių kitų tekstų, kuriais 
remiamasi norint įrodyti popiežiaus valdžią pilietiniams 
suverenams (be tų, kuriuos pateikia Bellarmine'as), pa- 
vyzdžiui, kad iš dviejų kardų, kuriuos turėjo Kristus ir jo 
mokiniai, vienas buvo dvasinis, kitas — pasaulietinis; jie 

sako, kad juos šv. Petrui davęs Kristus, arba kad iš dviejų 
šviesulių didesnis reiškiąs popiežių, o mažesnis — kara- 
lių; lygiai taip pat sėkmingai iš pirmosios Biblijos eilutės 
būtų galima padaryti išvadą, kad dangus reiškia popie- 
žių, o žemė —- karalių. Tai nėra įrodinėjimas, remiantis 
Raštu, o nepadorus tyčiojimasis iš valdovų, tapęs madin- 
gu nuo to laiko, kai popiežiai buvo taip įsitikinę savo 
didybe, kad ėmė niekinti visus krikščionių karalius ir lip- 
ti ant sprando imperatoriams, išjuokdami juos ir Raštą, 
kaip sakoma 91-oje psalmėje: Tu sumindžiosi liūtą ir gyvatę, 
sutrypsi liūtuką ir slibiną (Ps 91,13). 

Pašventinimo apeigos Rašte buvo be egzorcismų. O 
dėl pašventinimo apeigų, tai jos daugiausia priklauso nuo 
bažnyčios valdytojų nuožiūros ir sprendimo, o ne nuo 
Rašto, vis dėlto šie valdytojai yra įpareigoti duoti tokius 
nurodymus, kokių reikalauja paties veiksmo prigimtis; 
kad tos ceremonijos, žodžiai ir gestai būtų ir padorūs, ir 
prasmingi ar bent jau atitiktų tą veiksmą. Kai Mozė pa- 
šventino maldyklą, altorių ir jiems priklausančius indus 
(Iš 11,9), jis patepė juos aliejumi, kurį Dievas liepė tam 
tikslui paruošti, ir jie buvo šventi. Čia nebuvo jokių eg- 
zorcizmų vaiduokliams išvaryti. Tas pats Mozė, pilietinis 
Izraelio suverenas, pašventindamas Aaroną (vyriausiuo- 
ju kunigu) ir jo sūnus, juos apiplovė vandeniu (nevarė iš 
vandens dvasių), aprengė drabužiais ir patepė aliejumi, 
ir jie buvo pašventinti, kad tarnautų Viešpačiui atlikdami 
kunigų pareigas. Tai buvo paprastas ir padorus jų apva- 
lymas ir papuošimas, prieš pristatant juos Dievui kaip jo 
tarnus. Kai karalius Saliamonas, pilietinis Izraelio suvere- 
nas, pašventino jo pastatydintą šventyklą (1 Kar 8), jis 
stovėjo prieš visą izraeliečių susirinkimą ir, juos palaimi- 
nęs, dėkojo Dievui už tai, kad jis įteigė jo tėvui mintį ją 
pastatyti ir jam pačiam suteikė malonę, kad šią mintį įgy- 
vendintų; ir tada meldėsi Dievui, pirmiausia, kad jis pri- 

imtų šiuos namus, nors jie ir neatitiko begalinės jo didy- 
bės, ir išklausytų jo tarnų maldas, kurie melsis šioje šven- 
tykloje, arba, jei negalės būti joje, bus atsigręžę jos link; 
galiausiai jis paaukojo taikingą auką, ir namas buvo pa- 
šventintas. Čia nebuvo jokios procesijos: karalius ramiai 
stovėjo toje pačioje vietoje, iš vandens nebuvo išvarinėja- 
mos piktosios dvasios, nebuvo vartojami asperges me ir 
kiti netinkami žodžiai, pasakyti kita proga, o buvo tik 
tinkama ir protinga kalba, kuri labiausiai atitiko progą — 
jo pastatydintų namų dovanojimą Dievui. 

Mes niekur nerandame, kad šv. Jonas būtų vaikęs dva- 
sias iš Jordano vandens arba kad Pilypas būtų užbūręs 
vandenį tos upės, kurioje jis krikštijo eunuchą; arba kad 
koks nors ganytojas apaštalų laikais būtų ėmęs savo sei- 
lių ir dėjęs jų į to asmens, kurį krikštijo, nosį ir sakęs: in 
odorem suavitatis, t. y. kad malonus būtų kvapas Viešpačiui. 
Joks Žmonių autoritetas negali pateisinti seilių dėjimo apei- 
gos dėl jos nešvarumo nei Rašto žodžių lengvabūdiško 
taikymo. 

Raste neįrodyta, kad žmogaus siela yra nemirtinga iš 
prigimties, greičiau ji yra nemirtinga iš malonės. Norint 
įrodyti, kad sielos, ir ne tik išrinktųjų sielos, atsiskyrusios 
nuo kūno, gyvena amžinai dėl ypatingos malonės ir su- 
grąžinto amžinojo gyvenimo, kurį Adomas prarado nusi- 
dėdamas, o mūsų Išganytojas sugrąžino savąja auka ti- 
kintiesiems, bet ir pasmerktųjų sielos, — ir kad tai esanti 
prigimtinė savybė, išplaukianti iš Žmonijos esmės, ir jai 
nereikia jokios kitos Dievo malonės, išskyrus tą, kuri yra 
visuotinai duota visai žmonijai; norint tai įrodyti, gali pa- 
sitarnauti įvairūs tekstai, kurie iš pirmo žvilgsnio atrodo, 
jog tai patvirtina; bet kai aš šiuos tekstus palyginu su tais, 
kuriuos aš anksčiau (38-ame skyriuje) pateikiau iš Jobo 
knygos keturiolikto skyriaus, tai man jie atrodo labiau 
pasiduoda įvairiems aiškinimams, negu Jobo žodžiai. 

Pirmiausia, tai Saliamono žodžiai: Dulkės sugrįš į žemę, 
kur kadaise jos ir buvo, o gyvybės alsavimas - pas Dievą, kuris 
ji davė (Mok 12,7). Ši vieta visiškai gerai (jeigu nebūtų kito 
teksto, tiesiog priešingo tam) gali būti paaiškinta taip, kad 
tik vienas Dievas žino (o žmogus ne), kas darosi žmogaus 
dvasiai, kai žmogus ją išleidžia. Ir tas pats Saliamonas 
toje pačioje knygoje pateikia tą patį sakinį ta prasme, ko- 
kią aš jam suteikiau. Štai jo žodžiai: Abu (žmogus ir gy- 
vulys) eina į tą pačią vietą, abu yra iš dulkių ir abu į dulkes 
sugrįžta. Kas žino, ar žmogaus gyvybės alsavimas kyla aukštyn, 
ar gyvulio gyvybės alsavimas leidžiasi žemyn, į žemę? 
(Mok 3,20-21). Tai yra, to nežino niekas, tai žino tik vie- 
nas Dievas. Yra įprasta apie dalykus, kurių mes nesu- 
prantame, sakyti: Dievas žino kas ir Dievas žino kur. Pavyz- 
džiui: Henochas ėjo su Dievu. Paskui jo nebebuvo, nes Dievas 
ji pasiėmė (Pr 5,24). Šitai Laiške hebrajams taip paaiškinta: 
Henochas buvo perkeltas, kad neregėtų mirties, ir žmonės jo 
neberado, nes Dievas jį perkėlė. Mat prieš perkeliamas gavo 
liudijimą, jog patikęs Dievui (11,5), - tai kalba tiek apie kū- 
no, tiek apie sielos nemirtingumą ir įrodo, kad šitokio 
perkėlimo susilaukia tie, kurie patinka Dievui, o ne ap- 
skritai visi, įskaitant ir nedorėlius, ir priklauso nuo Dievo 
malonės, o ne nuo prigimties. Taip priešinga, kaip mes 
paaiškinsime, nesilaikydami paraidinės prasmės, Saliamo- 
no žodžius: Juk žmonių ir gyvulių likimas yra toks pat. Ir 
vieni, ir kiti miršta, nes turi tą patį gyvybės alsavimą (vieną 
dvasią). Žmogus nepranoksta gyvulio, nes visa tai migla 
(Mok 3,19). Paraidine prasme: nėra prigimtinio sielos 
nemirtingumo, bet tai nė kiek neprieštarauja amžinajam 
gyvenimui, kuriuo išrinktieji džiaugiasi malonės dėka. Ir 
kad laimingesnis už vienus ir kitus tas, kuris dar nėra gimęs 
(Mok 4,3), t. y. už tuos, kurie gyvena ar gyveno. Jeigu visų 
tų, kurie gyveno, siela būtų nemirtinga, tai būtų žiaurus 
pasakymas, nes tada turėti nemirtingą sielą būtų blogiau 

nei apskritai neturėti jokios sielos. Ir toliau: Juk gyvieji 
žino, kad turės mirti, o mirusieji nebežino nieko (9,5), t. y. iš 
prigimties ir prieš kūno prisikėlimą iš numirusių. 

Kitas tekstas, kuris, regis, kalba prigimtinio sielos ne- 
mirtingumo naudai, yra tas, kur mūsų Išganytojas sako, 
kad Abraomas, Izaokas ir Jokūbas gyvena; tačiau tai yra 
pasakyta apie Dievo pažadą ir apie jų užtikrinimą, kad jie 
vėl prisikels iš numirusių, o ne apie tuomet buvusį fak- 
tinį gyvenimą; ir ta pačia prasme, kuria Dievas pasakė 
Adomui, kad tą dieną, kai jis paragaus uždrausto vaisiaus, 
jis tikrai mirs; nuo to laiko ir toliau jis buvo miręs Žmogus 
pagal nuosprendį, bet ne pagal jo vykdymą, kuris buvo 
įvykdytas beveik po tūkstančio metų. Taigi Abraomas, 
Izaokas ir Jokūbas buvo gyvi pagal pažadą tada, kai Kris- 
tus kalbėjo, bet nėra iš tikrųjų gyvi iki prisikėlimo iš nu- 
mirusių. Ir istorija apie turtuolį ir Lozorių tam nepriešta- 
rauja, jei mes tai suprasime kaip parabolę, kokia ji ir yra. 

Tačiau yra kitų Naujojo Testamento vietų, kur nemir- 
tingumas, atrodo, yra tiesiai priskiriamas nusidėjėliams, 
nes akivaizdu, kad jie visi prisikels iš numirusių Teismui. 
Be to, daugelyje vietų yra sakoma; kad jie eis į amžinąją 
ugnį, amžinas kančias, amžinas bausmes ir kad sąžinės kirmi- 
nas niekada nemiršta — visa tai apima žodžiai amžinoji mir- 
tis, kuri paprastai aiškinama kaip amžinas gyvenimas kan- 
čiose. Vis dėlto aš niekur nerandu, kad koks nors žmogus 
turės gyventi kančiose per amžių amžius. Taip pat, mano 
manymu, sunku būtų pasakyti, kad Dievas, kuris yra gai- 
lestingumo Tėvas, kuris daro danguje ir žemėje viską, ką 
nori, kurio valdžioje yra visų žmonių širdys, kuris įteigia 
žmones veikti ir norėti ir be kurio savanoriškos dovanos 
žmogus neturi palinkimo nei į gėrį, nei į atgailą dėl blogų 
dalykų, kad jis baustų žmones už nusižengimus be jokios 
[bausmės] laiko pabaigos ir visomis baisiausiomis kan- 
čiomis, kokias tik gali žmonės įsivaizduoti ir dar didesnė- 

mis. Todėl mes turime išnagrinėti, ką reiškia amžinoji ug- 
nis ir kiti panašaus Rašto posakiai. 

Aš jau parodžiau, kad Kristaus Dievo karalystė prasi- 
deda Teismo dieną, t. y. tą dieną tikintieji vėl prisikels iš 
numirusių šlovingais ir dvasiniais kūnais ir bus jo paval- 
diniai toje karalystėje, kuri bus amžina. Kad jie niekados 
neves ir netekės, nevalgys ir negers, kaip jie darė turėdami 
fizinius kūnus, o gyvens amžinai kaip individualūs as- 
menys, be tos ypatingos amžinybės, priklausančios nuo 
dauginimosi per kartų kartas. Ir kad pasmerktieji taip pat 
prisikels iš numirusių, kad gautų bausmes už savo nuo- 
dėmes. Ir kad tiems iš išrinktųjų, kurie tą dieną gyvens 
savo žemiškuose kūnuose, jų kūnai staiga bus atmainyti 
ir padaryti dvasiniais ir nemirtingais. Tačiau Rašte nėra 
tokios vietos, kuri padėtų įrodyti, kad pasmerktųjų, kurie 
sudaro šėtono karalystę, kūnai taip pat būtų pakeisti šlo- 
vingais ar dvasiniais kūnais, ar kad jie būtų kaip Dievo 
angelai, kurie nei valgo, nei geria ir nesidaugina, ar kad 
jų gyvenimas bus amžinas kaip individualių asmenų, kaip 
kiekvieno tikinčio Žmogaus gyvenimas ar koks būtų bu- 
vęs Adomo gyvenimas, jeigu jis būtų nenusidėjęs, — iš- 
skyrus tas vietas, kur kalbama apie amžinas kančias, ku- 
rios gali būti paaiškintos kitaip. 

Iš to galima padaryti išvadą, kad panašiai kaip išrink- 
tieji po prisikėlimo iš numirusių bus sugrąžinti į tą būse- 
ną, kurioje buvo Adomas prieš nusidėdamas, taip ir pa- 
smerktieji bus tokios būsenos, kokios Adomas ir jo 
palikuonys buvo po to, kai jis nusidėjo, išskyrus tai, kad 
Dievas pažadėjo Atpirkėją Adomui ir tiems iš jo palikuo- 
nių, kurie tikės Dievą ir atgailaus, bet ne tiems, kurie 
mirs savo nuodėmėse kaip pasmerktieji. 

Kas yra amžinos kančios. Atsižvelgiant į šiuos daly- 
kus, tekstai, kuriuose minima amžinoji ugnis, amžinos kan- 
čios ar sąžinės kirminas, kuris niekada nemiršta, nepriešta- 

rauja antrosios ir amžinosios mirties doktrinai tikrąja ir 
įprasto žodžio mirtis reikšme. Ugnis ar kančios, paruoštos 
nusidėjėliams Gehenoje, Tofete ar kurioje nors kitoje vie- 
toje, gali trukti amžinai ir niekuomet netrūks nuodėmin- 
gųjų, kurie bus jose kankinami, nors kiekvienas nusidėjė- 
lis ar kuris nors vienas iš jų nebus kankinami amžinai. 
Kadangi nusidėjėlių padėtis liks tokia pati, kokia buvo 
po Adomo nuodėmės, po prisikėlimo iš numirusių jie ga- 
li gyventi kaip gyveno, vesti ir tekėti, turėti grubius ir 
yrančius kūnus, kokius dabar turi visi Žmonės, vadinasi, 
gali nuolatos daugintis po prisikėlimo iš numirusių, kaip 
ir anksčiau, nes Rašte nėra tokio teksto, kuris tvirtintų 
priešingai. Juk šv. Paulius, kalbėdamas apie prisikėlimą 
iš numirusių, supranta jį vien kaip prisikėlimą amžina- 
jam gyvenimui, o ne kaip prisikėlimą bausmei. Ir apie 
pirmąjį jis sako: Sėjamas gendantis kūnas, keliasi negendantis. 
Sėjamas prastas, keliasi garbingas. Sėjamas silpnas, keliasi galin- 
gas. Sėjamas juslinis kūnas, keliasi dvasinis kūnas (1 Kor 15,42- 
44). Nieko panašaus negalima pasakyti apie tuos, kurie 
prisikels bausmei. Taip pat ir mūsų Išganytojas, kai jis 
kalba apie žmogaus prigimtį po prisikėlimo iš numiru- 
sių, turi omeny prisikėlimą amžinajam gyvenimui, o ne 
bausmei. Daug apie tai kalba Evangelijos pagal Luką teks- 
tas (20,34-36): „Šio pasaulio vaikai veda ir teka, o kurie pasi- 
rodys verti dalyvauti aname pasaulyje ir mirusiųjų prisikėlime, 
tie neves ir netekes. Nebegalės jie ir mirti, nes, būdami prisikė- 
limo vaikai, bus tolygūs angelams ir bus Dievo vaikai“. Šio 
pasaulio vaikai, kurių padėtis yra tokia, kokioje juos pa- 
liko Adomas, ves ir tekės, t. y. dauginsis karta po kartos, 
tai bus Žmonių giminės, o ne žmonių asmenų nemirtin- 
gumas. Jie nėra verti būti priskirti tiems, kurie įgys kitą 
pasaulį ir absoliutų prisikėlimą iš numirusių, bet prisi- 
kels iš numirusių tik trumpam, kaip ano pasaulio gyven- 
tojai, ir tik tam, kad gautų tinkamą bausmę už savo ne- 

paklusnumą. Išrinktieji yra vieninteliai prisikėlimo vai- 
kai, t. y. vieninteliai amžinojo gyvenimo paveldėtojai; vien 
tik jie jau nebegalės mirti; tai jie tolygūs angelams ir yra 
Dievo vaikai, o ne pasmerktieji. Pasmerktiesiems po pri- 
sikėlimo iš numirusių lieka antroji ir amžinoji mirtis; tarp 
to prisikėlimo ir jų antrosios ir amžinosios mirties yra tik 
bausmės ir kančios laikas, ir tas laikas dėl nusidėjėlių 
kartų kaitos truks tol, kol Žmonių giminė dauginsis, t. y. 
amžinai. 

Atsakymas į tekstus, kurie pateikiami skaistyklos bu- 
vimui įrodyti. Šia prigimtinio atsiskyrusių nuo kūnų sie- 
lų amžinumo doktrina, kaip sakiau, remiasi skaistyklos 
doktrina. Jeigu manysime, kad amžinas gyvenimas yra 
vien iš malonės, tai nėra kito gyvenimo, o tik kūno gyve- 
nimas, ir nėra nemirtingumo iki prisikėlimo iš numiru- 
sių. Tekstai, teigiantys skaistyklos buvimą, Bellarmine'o 
cituojami iš Senojo Testamento kanoniškojo Rašto, pir- 
miausia yra Dovydo pasninkavimas dėl Sauliaus ir Jeho- 
natano mirties, minimas 2 Sam 1,12, taip pat ir (2 Sam 
3,35) dėl Abnero mirties. Šis Dovydo pasninkavimas, sa- 
ko Bellarmine as, buvo tam, kad jis jiems kažką gautų iš 
Dievo rankų po jų mirties, nes po to, kai jis pasninkavo 
dėl savo vaiko išgijimo, vos tik sužinojęs, kad vaikas mi- 
rė, paprašė mėsos. Kadangi siela turi atskirą nuo kūno 
būtį ir niekas negali būti įgyta žmonių pasninkavimu toms 
sieloms, kurios jau yra arba danguje, arba pragare, tai iš 
to išplaukia išvada, kad yra kai kurių mirusių Žmonių 
sielų, kurių nėra nei danguje, nei pragare, todėl jos turi 
būti kokioje nors trečioje vietoje, kuri turi būti skaistykla. 
Taigi su šiais baisiais pritempimais Bellarmine'as iškrei- 
pia tuos tekstus, norėdamas įrodyti, jog egzistuoja skais- 
tykla, tuo tarpu akivaizdu, kad gedėjimo ir pasninkavi- 
mo apeigos, kai jos yra atliekamos mirus žmonėms, kurių 
gyvenimas nebuvo naudingas gedėtojams, yra atliekamos 

siekiant pagerbti jų asmenis, o kai jos atliekamos mirus 
tiems, iš kurių gyvų gedėtojai turėjo naudą, jos kyla dėl 
jų pačių netekties. Taigi Dovydas pagerbė Saulių ir Abne- 
rą, o Mirus jo paties vaikui, jis vėl nusiramino, valgyda- 
mas savo įprastą maistą. 

Kituose tekstuose, kuriuos jis cituoja iš Senojo Testa- 
mento, nėra net įrodymo regimybės ar šešėlio. Jis patei- 
kia kiekvieną tekstą, kuriame yra žodis įniršis, ugnis, lieps- 
nojimas, apsivalymas ar nuskaistinimas, jeigu tik kuris nors 
iš Bažnyčios tėvų, nors ir retoriškai, pamoksle pritaikė jį 
skaistyklos, kuria jau buvo tikima, doktrinai. Štai pirmoji 
38 psalmės eilutė: Viešpatie, nebausk manęs pykdamas, neplak 
manęs niršdamas! Ką bendro tai turėtų su skaistykla, jeigu 
Augustinas nebūtų pritaikęs žodžio įniršis pragaro ugniai 
ir žodžio pyktis — skaistyklos ugniai? Ir ką bendro turi su 
skaistykla šie psalmės žodžiai: perėjome per ugnį ir vande- 
nį, ir tu išvedei mus į saugią vietą (Ps 66,12) ir kiti panašūs 
tekstai, kuriais tų laikų Daktarai ketino pagražinti ar iš- 
plėsti savo pamokslus ir komentarus, sumanumo jėga pri- 
tempti saviems tikslams. 

Atsakymas į Naujojo Testamento tekstus, pateikiamus 
siekiant įrodyti, kad egzistuoja skaistykla. Bet Bellarmi- 
ne'as pateikia kitus Naujojo Testamento tekstus, į kuriuos 
ne taip lengva atsakyti. Pirmiausia, iš Evangelijos pagal 
Matą: Jei kas tartų žodį prieš Žmogaus Sūnų, tam bus atleista, 
o kas kalbėtų prieš Šventąją Dvasią, tam nebus atleista nei 
šiame, nei būsimajame pasaulyje (12,32). Čia Bellarmine'as 
skaistyklą laiko būsimuoju pasauliu, kuriame kai kurios 
nuodėmės gali būti atleistos, kurios šiame pasaulyje ne- 
buvo atleistos; tačiau akivaizdu, kad yra tik trys pasau- 
liai: vienas nuo sukūrimo iki tvano, kuris buvo sunaikin- 
tas vandens ir Rašte vadinamas senuoju pasauliu; kitas nuo 
tvano iki Teismo dienos, tai yra dabartinis pasaulis, kuris 
bus sunaikintas ugnies, ir trečias, kuris bus po Teismo 

dienos per amžių amžius, ir yra vadinamas būsimuoju pa- 
sauliu, kuriame, kaip visi sutinka, nebus jokios skaistyk- 
los. Todėl būsimasis pasaulis ir skaistykla yra nesuderi- 
nami. Tad kokia gi tada gali būti šių mūsų Išganytojo 
žodžių reikšmė? Prisipažįstu, kad juos labai sunku sude- 
rinti su visomis dabar vieningai pripažintomis doktrino- 
mis. Ir čia nėra nieko gėdingo prisipažinti, kad Rašto gel- 
mė pernelyg didelė, kad ją būtų galima išmatuoti žmogaus 
protu. Vis dėlto aš galėčiau pasiūlyti labiau išsimokslinu- 
sių teologų dėmesiui tokius dalykus, kuriuos perša pats 
tekstas. Kadangi kalbėti prieš Šventąją Dvasią, esančią tre- 
čiuoju Trejybės asmeniu, reikštų kalbėti prieš bažnyčią, 
kurioje gyvena Šventoji Dvasia, tai atrodo, kad čia yra 
palyginamas mūsų Išganytojo romus atlaidumas, su ku- 
riuo jis pakeldavo įžeidinėjimus savo atžvilgiu tada, kai 
pats mokė pasaulį, t. y. kol jis buvo Žemėje, su po jo 
buvusių ganytojų griežtumu tiems, kurie nesiskaitydavo 
su jų autoritetu, gautu iš Šventosios Dvasios. Tarsi jis sa- 
kytų: jums, kurie neigiate mano valdžią, maža to, jums, 
kurie mane nukryžiuosite, aš atleisiu, kai tik sugrįšite pas 
mane atgailaudami. Bet jeigu neigsite valdžią tų, kurie 
jus mokys vėliau Šventosios Dvasios galia, jie bus neper- 
maldaujami ir neatleis jums, o persekios jus šiame pasau- 
mane, jeigu jūs nesugrįšite ir pas juos) būsimojo pasaulio 
bausmėms, kiek tai priklauso nuo jų. Taigi šie Žodžiai 
gali būti traktuojami kaip pranašystė arba numatymas tų 
laikų, kurie vėliau buvo krikščionių bažnyčioje. Arba jei- 
gu jų reikšmė būtų ne tokia (nes aš kategoriškai netvirti- 
nu, aiškindamas tokias sunkias vietas), tai galbūt bus su- 
teikta galimybė po prisikėlimo iš numirusių atgailauti ir 
kai kuriems nusidėjėliams. Yra ir kitas tekstas, kuris, at- 
rodo, su tuo sutinka, nes, atsižvelgdamas į šv. Pauliaus 
žodžius: Antra vertus, ką tikisi laimėti tie, kurie krikštijasi 

vietoj mirusiųjų? Jei iš viso mirusieji nebus prikelti, tai kam gi 
jie krikštijasi už juos? (1 Kor 15,29), kas nors turbūt gali 
padaryti išvadą, kaip kai kurie ir padarė, kad šv. Pau- 
liaus laikais buvo paprotys priimti krikštą už mirusiuo- 
sius (panašiai kaip žmonės, kurie dabar tiki, yra kūdikių 
tikėjimo garantai ir laiduotojai, nes tie kūdikiai dar nesu- 
geba tikėti) ir laiduoti už savo mirusius draugus, kad jie 
bus pasiruošę paklusti ir pripažinti mūsų Išganytoją savo 
karaliumi, jam vėl atėjus; tada nuodėmių atleidimui bū- 
simajame pasaulyje nereikia skaistyklos. Bet abiejuose 
šiuose aiškinimuose yra tiek daug paradoksų, kad aš jais 
nepasitikiu, ir siūlau juos tiems, kurie labai gerai pažįsta 
Raštą, kad ištirtų, ar nėra jame aiškesnio teksto, kuris jiems 
prieštarautų. Tik tiek aš akivaizdžiai matau Rašte, kad 
įsitikinčiau, jog jame nėra nei žodžio skaistykla, nei tokio 
dalyko šiame ar jokiame kitame tekste, nei nieko, kas ga- 
lėtų įrodyti, jog būtinai turi būti vieta sielai be kūno - nei 
Lozoriaus sielai tas keturias dienas, kol jis buvo miręs, 
nei sieloms tų, apie kuriuos Romos bažnyčia sako, kad jie 
dabar kenčia skaistykloje, nes Dievas, kuris gali suteikti 
gyvybę molio gabalui, turi tą pačią galią suteikti gyvybę 
mirusiam Žmogui ir atnaujinti jo negyvus suirusius griau- 
čius, paversdamas juos šlovingu, dvasiniu ir nemirtingu 
kūnu. 

Kitas tekstas yra Pirmame laiške korintiečiams, kur yra 
pasakyta, kad to, kuris stato iš šiaudų, šieno ir t. t., nors 
ir ant teisingo pamato, darbas pražus; jis pats išsigelbės, bet 
tartum per ugnį (1 Kor 3,15). Bellarmine'as norėtų, kad tai 
būtų skaistyklos ugnis. Šie žodžiai, kaip aš jau sakiau 
anksčiau, yra užuomina į Zacharijo žodžius, kur jis sako: 
Tą trečdalį vesiu per ugnį, apvalysiu juos, kaip apvalomas 
sidabras, išmėginsiu juos, kaip išmėginamas auksas (Zch 13,9). 
Šie žodžiai yra pasakyti apie Mesijo atėjimą su visa galia 
ir šlove, t. y. Teismo dieną, ir apie dabartinio pasaulio 

sudeginimą, kuriame išrinktieji nesudegs, o bus apvalyti, 
t. y. atsisakys savo klaidingų doktrinų ir tradicijų, jos tar- 
si nudegs nuo jų, ir po to jie šauksis tikrojo Dievo vardo. 
Panašiai apaštalas sako apie tuos, kurie, laikydamiesi 
pamato - Jėzus yra Kristus, statys ant jo kokias nors kitas 
klaidingas doktrinas, teigiančias, kad jie nebus sudeginti 
toje ugnyje, kuri atnaujins pasaulį, ir pereis per ją į išgel- 
bėjimą, bet taip, kad pamatys savo ankstesnes klaidas ir 
jų atsisakys. Statytojai — tai ganytojai, pamatas — tai Jėzus 
yra Kristus, šiaudai ir šienas — tai klaidingos išvados, pada- 
rytos iš nežinojimo ar silpnumo, auksas, sidabras ir brangie- 
ji akmenys - tai jų teisingos doktrinos, o valymas ar skais- 
tinimas — tai jų klaidų atsisakymas. Čia nėra nė užuominos 
apie bekūnių, t. y. nesunaikinamų, sielų deginimą. 
Kaip suprasti krikstijimąsi vietoj mirusiųjų. Trečioji 
vieta yra anksčiau minėtasis tekstas iš Pirmo laiško korin- 
tiečiams (15,29) apie krikštijimąsi vietoj mirusiųjų, iš ku- 
rios Bellarmine'as pirmiausia daro išvadą, kad maldos už 
mirusiuosius yra naudingos, o jau iš jos - kad egzistuoja 
skaistyklos ugnis. Bet nė viena iš jų nėra teisinga, nes iš 
daugelio žodžio krikštas aiškinimų jis pirmiausia pritaria 
tam, jog krikštas metaforiškai reiškia krikštijimą atgaila, 
kad šia prasme žmonės ir yra krikštijami, kai jie pasnin- 
kauja, meldžiasi ir duoda išmaldą. Vadinasi, krikštijima- 
sis vietoj mirusiojo ir malda už mirusįjį yra tas pat. Ta- 
čiau tai yra metafora, kurios pavyzdžio nėra nei Rašte, 
nei kokiame nors kitame kalbos vartojime ir kuri nedera 
su visa Rašto visuma. Žodis krikštas yra vartojamas 
(Mk 10, 38 ir Lk 12, 50) pažymėti panėrimui į savo paties 
kraują, kaip Kristus ant kryžiaus ir kaip daugelis apašta- 
lų už tai, kad apie jį liudijo. Bet sunku būtų pasakyti, kad 
malda, pasninkas, išmalda yra bent kiek panašūs į šį pa- 
nėrimą. Žodis krikštas taip pat vartojamas (atrodytų, jog 
šitai šiek tiek byloja skaistyklos ugnies buvimo naudai) 

apvalymo ugnimi prasme (Mt 3,11). Bet akivaizdu, kad 
ugnis ir apvalymas, kurie čia minimi, yra tie patys, apie 
kuriuos kalba pranašas Zacharijas: Tą trečdalį vesiu per ug- 
nį, apvalysiu juos (13, 9) t. t. Ir po jo šv. Petras sako: Taip 
jūsų nuoširdus tikėjimas, brangesnis už pragaištingą auksą, 
kuris ugnimi ištiriamas, bus pripažintas vertas pagyrimo, šlo- 
vės bei pagarbos, kai apsireikš Jėzus Kristus (1 Pt 1,7); ir šv. 
Paulius: ... ir ugnis ištirs, koks kieno darbas (1 Kor 3, 13). 
Tačiau šv. Petras ir šv. Paulius kalba apie ugnį, kuri bus 
antrą kartą apsireiškus Kristui, o pranašas Zacharijas — 
apie Teismo dieną; todėl ši vieta iš Evangelijos pagal Ma- 
tą gali būti paaiškinta tokia prasme, kad tada visai nerei- 
kės skaistyklos ugnies. 

Kitas krikštijimosi vietoj mirusiųjų paaiškinimas, kurį 
jau anksčiau minėjau ir kuris Bellarmine'ui yra antroje 
vietoje pagal jo tikėtinumą. Iš šio aiškinimo jis taip pat 
daro išvadą apie maldos už mirusiuosius naudingumą. 
Kadangi po prisikėlimo iš numirusių tie Žmonės, kurie 
negirdėjo apie Kristų ar juo netikėjo, gali būti priimti į 
Kristaus karalystę, reikalinga, kad po jų mirties draugai 
melstųsi už juos tol, kol jie prisikels. Netgi jei sutiktume, 
kad Dievas, atsižvelgdamas į tikinčiųjų maldas, gali pa- 
traukti į save kai kuriuos iš tų, kurie negirdėjo apie Kris- 
taus mokslą, vadinasi, negalėjo atmesti Kristaus, ir kad 
žmonių gerumo taip meldžiantis negalima smerkti, vis 
dėlto tai visai neįrodo, kad egzistuotų skaistykla; mat pri- 
sikelti iš numirusių gyvenimui yra viena, o prisikelti iš 
skaistyklos gyvenimui - visai kas kita, tai yra prisikelti iš 
gyvenimo gyvenimui, iš gyvenimo kančiose - gyvenimui 
džiaugsme. 

Ketvirtasis tekstas yra iš Evangelijos pagal Matą: Greitai 
susitark su savo ieškovu, dar kelyje į teismą, kad ieškovas ne- 
įduotų tavęs teisėjui, o teisėjas — teismo vykdytojui ir kad tu 
nepakliūtum į kalėjimą. Iš tiesų sakau tau: neišeisi iš ten, kol 

neatsiteisi iki paskutinio skatiko (Mt 5,25). Šioje alegorijoje 
kaltininkas yra nusidėjėlis, ieškovas ir teisėjas yra Dievas, 
kelias yra gyvenimas, kalėjimas — kapas, teismo vykdyto- 
jas - mirtis. Iš to Bellarmine'as daro išvadą, kad nusidėjė- 
lis vėl prisikels ne amžinajam gyvenimui, o antrajai mir- 
čiai, kol jis nesumokėjo iki paskutinio skatiko arba kol 
Kristus nesumokėjo už jį savo kančia, kuri yra visa išpir- 
ka už visokias nuodėmes, tiek už mažesnes, tiek ir už 
didesnius nusikaltimus, nes ir vienus, ir kitus vienodai 
išperka Kristaus kančia. 

Penktasis tekstas yra iš Evangelijos pagal Matą: Jei kas 
pyksta ant savo brolio, turi atsakyti teisme. Kas sako savo bro- 
liui: 'Pusgalvi!’ — turės stoti prieš aukščiausiojo teismo tarybą. 
O kas sako: 'Beproti! — tas smerktinas į pragaro ugnį (5,22). 
Iš šių žodžių Bellarmine'as daro išvadą, kad yra trijų rū- 
šių nuodėmės ir trijų rūšių bausmės, ir kad iš šių nuodė- 
mių tik paskutinioji bus baudžiama pragaro ugnimi, va- 
dinasi, po šio gyvenimo mažesnės nuodėmės yra 
baudžiamos skaistykla. Apie tokią išvadą neužsimenama 
nė viename ankstesniame šių žodžių aiškinime. Ar po šio 
gyvenimo bus toks pats skirtumas tarp teisingumo ins- 
tancijų, koks buvo pas žydus mūsų Išganytojo laikais, kai 
skirtingų nusikaltimų bylas klausydavo ir nuosprendį pa- 
skelbdavo skirtingos teismo institucijos, būtent teisėjai ir 
aukščiausiojo teismo taryba? Argi visa jurisdikcija nepri- 
klausys Kristui ir jo apaštalams? Kad suprastume šį teks- 
tą, mes turime jį nagrinėti ne atskirai, o drauge su prieš 
jį ir po jo einančiais žodžiais. Mūsų Išganytojas šiame 
skyriuje aiškina Mozės įstatymą, kuris, kaip manė žydai, 
būdavo įvykdomas, jeigu jie nepažeisdavo gramatinės jo 
reikšmės, nors ir prasilenktų su įstatymo esme ar prasme, 
kurią jam teikė leidėjas. Todėl jie manė, kad šeštasis įsa- 
kymas vra pažeidžiamas tik nužudžius žmogų, o septin- 
tasis tik tada, jei vyras guli su moterimi, kuri nėra jo žmo- 

na; tuo tarpu mūsų Išganytojas jiems sako, kad vidinis 
žmogaus pyktis ant savo brolio, neturintis teisėtos prie- 
žasties, yra žmogžudystė. Jūs esate girdėję, sako jis, Mo- 
zės įstatymą: Nežudyk; o kas nužudo, turės atsakyti teisme 
prieš teisėjus arba prieš septyniasdešimties susirinkimą. Bet 
aš sakau jums: pyktis ant savo brolio be priežasties arba 
sakyti jam Pusgalvi! ar Beproti! yra žmogžudystė, ir tai 
bus nubausta Teismo dieną, kai posėdžiaus Kristus ir jo 
apaštalai, pragaro ugnimi; taigi šie žodžiai buvo pavarto- 
ti ne tam, kad būtų atskirti įvairūs nusikaltimai ir įvairūs 
teismai bei įvairios bausmės, o įvertinti tam nuodėmių 
skirtumui, kurį žydai išvesdavo ne iš valios paklusti Die- 
vui skirtingumo, o iš skirtingų pasaulietiškų teismų, ir 
parodyti jiems, kad tas žmogus, kuris nori pakenkti savo 
broliui, nors ta valia pasireikštų tik užgauliojimu ar iš 
viso nepasireikštų, teisėjų ir tarybos bus įmestas į praga- 
ro ugnį, O tai tas pats, o ne skirtingi teismai Teismo dieną. 
To nepaisydamas, aš negaliu įsivaizduoti, ką galima bū- 
tų išpešti iš šio teksto, norint įrodyti, kad egzistuoja skais- 
tykla. 

Šeštasis tekstas yra iš Evangelijos pagal Luką: neteisingąja 
Mamona pasidarykite bičiulių, kad, kai jos nebeliks, priimtų jus 
į amžinąsias padangtes (16,9). Šitai pateikia Bellarmine'as, 
norėdamas įrodyti, jog turi reikšmę mirusių šventųjų šau- 
kimasis. Tačiau šios vietos prasmė yra aiški: mes turime 
savo turtais įgyti bičiulių iš neturtingųjų ir taip nusipel- 
nyti jų maldų, kol jie gyvena. Kas duoda vargšui, tas skolina 
Viešpačiui. 

Septintoji vieta yra Lk 23,42: Jėzau, prisimink mane, kai 
ateisi į savo karalystę! Todėl, sako Bellarmine'as, yra nuo- 
dėmių atleidimas ir po šio gyvenimo. Bet ši išvada yra 
neteisinga. Mūsų Išganytojas jau tada jam atleido, o kai 
vėl ateis šlovėje, tai prisimins, kad jį prikeltų amžinajam 
gyvenimui. 

Aštuntoji vieta paimta iš Apaštalų darbų (2,24), kur šv. 
Petras sako apie Kristų, kad Dievas jį prikėlė, išvaduodamas 
iš mirties kankynės, nes buvo neįmanoma, kad jis liktų mirties 
grobis. Šitai Bellarmine'as aiškina kaip Kristaus nusileidi- 
mą į skaistyklą, kad išvaduotų kai kurias sielas iš jų kan- 
čių; tuo tarpu akivaizdu, kad išvaduotas buvo Kristus, 
kad kaip tik jo negalėjo išlaikyti mirtis arba kapas, o ne 
sielų skaistykloje. Bet jei atsižvelgsime į tai, ką apie šią 
vietą savo pastabose sako Beza, tai nebus nė vieno žmo- 
gaus, kuris nematytų, kad šioje vietoje, užuot sakius kan- 
čių, reikėtų sakyti raiščių, ir tada nebus jokio kito pagrin- 
do ieškoti šiame tekste skaistyklos. 


Keturiasdešimt penktas skyrius 


APIE DEMONOLOGIJĄ IR KITAS PAGONIŲ 
RELIGIJOS LIEKANAS 


Demonologijos šaltiniai. Įspūdis, kurį regėjimo orga- 
nuose sukelia švytintys kūnai, veikiantys viena tiesia lini- 
ja arba daugeliu linijų, atspindėtas nuo nepermatomų ar 
lūžtantis, pereidamas per permatomus kūnus, suformuo- 
ja gyvose būtybėse, kurioms Dievas suteikė tokius orga- 
nus, objekto, iš kurio kyla šis įspūdis, vaizdą. Šis vaizdas 
yra vadinamas regėjimu ir atrodo ne vien kaip įsivaizda- 
vimas, o kaip pats kūnas, esantis už mūsų; lygiai tas pats 
vyksta ir tada, kai Žmogus smarkiai spaudžia savo akį, 
jam pasirodo šviesa išorėje ir prieš jį, kurios nemato nė 
vienas žmogus, išskyrus jį patį, nes iš tikrųjų už jo nėra 
jokio tokio daikto, o vien tik judėjimas vidaus organuose, 
kuris priešindamasis spaudžia išorėn, ir tai verčia jį taip 
matyti. Judėjimas, sukeltas šio spaudimo, tebetrunkantis 
ir po to, kai objektas, kuris jį sukėlė, jau pašalintas, yra 
tai, ką mes vadiname įsivaizdavimu, atmintimi ir (miegant, 
o kartais smarkiai sutrikus organams dėl ligos ar sukrė- 

timo) sapnu (dream); apie šiuos dalykus aš jau trumpai 
kalbėjau antrame ir trečiame skyriuose. 

Kadangi šio regėjimo prigimties nebuvo atradę senovės 
mokslo vyrai, pretenduojantys pažinti gamtą, o juo la- 
biau tie, kurie nagrinėja dalykus, ne taip nutolusius, kaip 
šis Žinojimas, nuo jų dabartinių reikalų, tai žmonėms bu- 
vo sunku suvokti šiuos vaizduotės ir pojūčių vaizdinius 
kitaip nei daiktus, iš tikrųjų esančius už mūsų. Tuos vaiz- 
dinius (kadangi jie išnyksta neaišku kur ir neaišku kaip) 
kai kurie nori laikyti absoliučiai bekūniais, t. y. nemate- 
rialiais, arba formomis be materijos, spalva ar figūra be 
jokio spalvoto ar pavidalą turinčio kūno, ir kad jie gali 
įgyti orinius kūnus (kaip apsirengti drabužį), kad taptų 
matomi, kai jie to nori, mūsų kūniškoms akims; kiti sako, 
kad tai kūnai ir gyvos būtybės, tačiau padarytos iš oro ar 
kitos subtilesnės ir eterinės materijos, kuri tada, kai jie 
nori būti matomi, sutankėja. Tačiau ir vieni, ir kiti sutinka 
dėl vieno bendro jų pavadinimo: DEMONAI. Tarsi numirė- 
liai, kuriuos jie sapnavo, būtų ne jų pačių smegenų, bet 
oro, dangaus ar pragaro gyventojai; ir sakyti, kad tai ne 
vaizduotės padarai, o dvasios (ghosta), yra tiek pat pa- 
grindo, kaip ir sakyti, kad regėjo savo paties dvasią veid- 
rodyje ar žvaigždžių dvasias upėje, o paprastą saulės apie 
vienos pėdos dydžio vaizdą vadinti demonu arba dvasia 
tos didžiosios Saulės, kuri apšviečia visą regimą pasaulį. 
Šitaip įsivaizduodami, žmonės bijojo jų, kaip dalykų, tu- 
rinčių nežinomą, t. y. neribotą, galią padaryti jiems gera 
ar bloga, vadinasi, davė progą pagonių valstybių valdo- 
vams pasinaudoti (regulate) šia jų baime ir sukurti DEMO- 
NOLOGIJĄ (tuo ypač užsiėmė ar išgarsėjo poetai tarsi vy- 
riausieji pagonių Žyniai) visuomenės taikai ir tam būtinam 
pavaldinių paklusnumui užsitikrinti, ir padaryti vienus 
iš jų gerais demonais, o kitus - blogais; pirmieji turėjo būti 

lyg botagas, raginantis laikytis įstatymų, antrieji - vade- 
lės sulaikyti jiems nuo įstatymų pažeidimo. 

Kokie buvo senovės demonai. Kokie tai buvo dalykai, 
kuriems jie suteikė demonų vardą, iš dalies matyti iš dievų 
genealogijos, parašytos Hesiodo, vieno iš pačių seniausių 
graikų poetų; iš dalies ir iš kitų istorijų, iš kurių kelias jau 
minėjau anksčiau dvyliktame šio traktato skyriuje. 

Kaip ši doktrina plito. Graikai savo kolonijomis ir už- 
kariavimais platino savo kalbą ir literatūrą į Aziją, Egiptą 
ir Italiją, ir akivaizdu, kad kaip neišvengiamas jų palydo- 
vas buvo ir jų demonologija, arba, kaip ją vadina šv. Pau- 
lius, jų velnių mokslas. Šiuo keliu užkratas taip pat buvo 
perduotas tiek Judėjos, tiek Aleksandrijos, tiek ir kitų pa- 
saulio šalių, po kurias jie buvo pasklidę, žydams. 

Kaip šį mokslą priėmė žydai. Tačiau demono vardo jie, 
priešingai graikams netaikė ir geroms, ir blogoms dva- 
sioms, o juo vadino tik blogas dvasias. Gerus demonus jie 
pavadino Dievo dvasia, ir tuos, į kurių kūną šios dvasios 
įeidavo, vadino pranašais. Trumpai tariant, visokį neįpras- 
tumą, jeigu jis būdavo geras, jie priskirdavo Dievo dvasiai, 
o jeigu blogas - kokiam nors demonui, bet tik zax2060110V, 
blogam demonui, t. y. velniui. Todėl jie demoniakais, t. y. 
velnio apsėstaisiais, vadino tokius žmones, kuriuos mes va- 
diname bepročiais arba lunatikais, arba tokius, kurie sir- 
go nuomariu, arba tuos, kurie kalbėjo ką nors, ko jie, ne- 
galėdami suprasti, laikė nesąmone. Taip pat ir apie 
ganėtinai nešvariai atrodantį asmenį jie paprastai sakyda- 
vo, kad turi nešvarią dvasią, o apie nebylį - kad jis apsės- 
tas nebylios dvasios. Ir Joną Krikštytoją (Mt 11,18) dėl 
neįprasto pasninkavimo vadino velnio apsėstuoju, ir apie 
mūsų Išganytoją, kadangi jis kalbėjo, kad tas, kas laikosi 
jo žodžio, neregės mirties per amžius, sakė: „Dabar mes 
žinome, kad tu velnio apsėstas. Juk numirė Abraomas ir 
pranašai“ (Jn 8,52). Ir toliau. Kadangi mūsų Išganytojas 

paklausė: „Kodėl gi norite mane nužudyti?“ Žmonės atsiliepė: 
„Ar velnias tave apsėdo? Kas gi tyko tave nužudyti?“ (Jn 7,20). 
Akivaizdu, kad žydų požiūris į vaizdinius buvo toks pat, 
būtent, kad tai ne vaiduokliai, t. y. smegenų vaizdiniai 
(idols), o realūs daiktai ir nepriklausomi nuo vaizduotės. 

Kodėl mūsų Išganytojas nepataisė tos doktrinos. Ta- 
čiau kai kas gali paklausti: jeigu ši doktrina yra neteisin- 
ga, kodėl mūsų Išganytojas jai neprieštaravo ir nemokė 
priešingai? Maža to, kodėl jis įvairiomis progomis vartojo 
tokius pasakymus, kurie, atrodytų, tokią doktriną patvir- 
tina? Į tai aš atsakau; pirmiausia, nors ten, kur Kristus 
sako, kad dvasia neturi kūno nei kaulų (Lk 24,39), jis ir 
nurodo, jog egzistuoja dvasios, tačiau jis neneigia, kad jos 
yra kūnai. Ir kur šv. Paulius sako, kad mes prisikelsime kaip 
dvasiniai kūnai (1 Kor 15, 44), jis pripažįsta dvasių prigim- 
tį, bet tik tuo požiūriu, kad jos yra kūniškos dvasios, ir tai 
nesunku suprasti. Juk oras ir daugelis kitų dalykų yra 
kūnai, nors ir ne žmogaus kūnas — ne mėsa ir kaulai ar 
koks nors kitas apčiuopiamas, juntamas kūnas, kurį gali- 
ma pamatyti akimis. Tačiau, kai mūsų Išganytojas kalba 
velniui ir jam įsako išeiti iš žmogaus, tai argi tokia kalba 
yra netinkama, jei velnią reikia suprasti kaip ligą, tokią, 
kaip pamišimas ar beprotybė, ar kaip kūnišką dvasią? Ar 
gali ligos girdėti? Ar gali būti kūniška dvasia kūne iš 
mėsos ir kaulų, jau pilname gyvybinių ir gyvūniškų dva- 
sių? Ar todėl nėra ir tokių dvasių, kurios neturi kūnų, bet 
nėra ir gryni vaizdiniai? Į pirmą aš atsakau, kad kai mūsų 
Išganytojas savo įsakymu kreipiasi į beprotybę ar pami- 
šimą, kuriuos jis gydo, yra ne daugiau netinkama, negu 
tada, kai jis priekaištavo karštligei, vėjui ar jūrai, kurie 
irgi negali išgirsti. Ir dar labiau netinkama negu Dievo 
įsakymas šviesai, dangaus skliautui, saulei ir žvaigždėms, 
kai jis įsakė jiems būti, nes jie negalėjo jo girdėti, prieš 
įgydami būtį. Tačiau šios kalbos nėra netinkamos, nes jos 

pažymi Dievo žodžio galią; todėl ne daugiau netinkama 
vra įsakyti beprotybei ar pamišimui, pavadinant juos vel- 
niais, kaip jie paprastai tada buvo suprantami, apleisti 
žmogaus kūną. Į antrąjį klausimą dėl dvasių buvimo be- 
kūnėmis, aš atsakau, kad nepastebėjau nė vienos Rašto 
vietos, iš kurios būtų galima padaryti išvadą, kad koks 
nors žmogus būtų kada nors buvęs apsėstas kokios nors 
kitos kūniškos dvasios, be jo paties, kuri iš prigimties 
judina jo kūną. 

Raštai nemoko, kad dvasios yra nekūniškos. Tuojau 
po to, kai Šventoji Dvasia nusileido ant Išganytojo balan- 
džio pavidalu, šv. Matas sako, kad jis buvo Dvasios nuves- 
tas į dykumą (4,1), ir tas pats yra pakartota šiais žodžiais: 
kupinas Šventosios Dvasios Jėzus buvo vedžiojamas po dy- 
kumą (Lk 4,1). Akivaizdu, kad Dvasia čia yra suprantama 
kaip Šventoji Dvasia. To negalima paaiškinti kaip apsėdi- 
mo, nes Kristus ir Šventoji Dvasia yra ta pati substancija, 
todėl taip nėra, kad viena substancija ar vienas kūnas 
užvaldytų kitą. Ir jeigu kitose eilutėse sakoma, kad nusi- 
vedė jį velnias į šventąjį miestą ir pastatė ant šventyklos šel- 
mens (Lk 4,9), tai ar iš to turime daryti išvadą, kad Kristus 
buvo apsėstas velnio ar atvestas ten per prievartą? Ir vėl: 
velnias, pavedėjęs jį aukščiau, viena akimirka parodė jam visas 
pasaulio karalystes (Lk 4,5). Ir čia mes neturime tikėti, kad 
Kristus buvo apsėstas ar priverstas velnio ar kad koks 
nors kalnas yra toks aukštas (pažodine prasme), kad nuo 
jo viršūnės būtų matyti visas pusrutulis. Argi gali būti 
kokia nors kita šios vietos prasmė, o ne ta, kad Kristus 
pats nuėjo į dykumą, ir kad tas jo vedžiojimas į viršų ir 
žemyn, iš dykumos į miestą, o iš ten į kalną, buvo regė- 
jimas? Tokį supratimą atitinka ir šv. Luko pasakymas, 
kad Kristus buvo nuvestas į dykumą ne dvasios, o dvasio- 
je; apie jo užvedimą ant kalno ir ant šventyklos šelmens 

šv. Lukas kalba taip pat, kaip kalbėjo šv. Matas. Tai ati- 
tinka regėjimo prigimtį. 

Toliau. Kur šv. Lukas pasakoja apie Judą Iskarijotą, kad 
šėtonas įėjo į Judą, o tas nuėjęs tarėsi su aukštaisiais kunigais 
ir sargybos viršininkais, kaip išduoti jiems Kristų (Lk 22,3- 
4); į tai galima atsakyti, kad sakant, jog į jį įėjo šėtonas, 
t. y. priešas, turima omeny priešiškas ir išdavikiškas keti- 
nimas parduoti savo Viešpatį ir Mokytoją, nes panašiai 
kaip Šventoji Dvasia Rašte suprantama kaip malonė ir 
geri ketinimai, suteikti Šventosios Dvasios, taip ir šėtono 
įėjimas gali būti suprastas kaip Kristaus ir jo mokinių 
priešų nedoros mintys ir ketinimai. Juk labai sunku pasa- 
kyti, kad velnias buvo įėjęs į Judą prieš tai, kai jis įgijo 
tokį priešišką ketinimą, taip pat neteisinga būtų pasakyti, 
kad jis buvo Kristaus priešas savo širdyje iš pat pradžių 
ir kad velnias įėjo į jį tik vėliau. Todėl šėtono įėjimas ir jo 
nedoras ketinimas buvo tas pats dalykas. 

Bet jeigu nėra jokios nematerialios dvasios ir žmonių 
kūnai nėra apsėdami jokios kūniškos dvasios, tai vėlgi 
gali būti paklausta, kodėl mūsų Išganytojas ir jo apaštalai 
taip nemokė žmonių ir, be to, tokiais aiškiais žodžiais, 
kad jie negalėtų dėl to daugiau abejoti. Bet tokie, kaip šie 
klausimai, yra smalsesni, negu tai būtina krikščionio iš- 
ganymui. Žmonės lygiai taip pat gali paklausti, kodėl Kris- 
tus, kuris galėjo suteikti visiems Žmonėms tikėjimą, kan- 
trybę ir visokiausias moralines dorybes, jas suteikė tik kai 
kuriems, o ne visiems; ir kodėl jie paliko natūralių prie- 
žasčių ieškojimą ir mokslus Žmonių įgimtam protui ir uo- 
lumui, o neatskleidė jų visiems ar kuriam nors vienam 
žmogui antgamtiškai; galima užduoti dar daug kitų tokių 
klausimų; vis dėlto čia gali būti pateiktos tikėtinos ir pa- 
maldžios priežastys. Kadangi kaip Dievas, kai jis atvedė 
izraeliečius į Pažadėtąją žemę, jų neapsaugojo, nukariau- 
damas visas tautas aplinkui, o paliko daugelį jų kaip dyg- 

lius iš visų pusių, kad pažadintų kartkartėmis izraeliečių 
pamaldumą ir darbštumą, taip ir mūsų Išganytojas, ves- 
damas mus savo Dangaus karalystės link, nepanaikino 
visų gamtos klausimų sunkumų, o paliko juos, kad lavin- 
tų mūsų išradingumą ir protą; jo pamokymų tikslas buvo 
vien parodyti mums šį aiškų ir tiesų kelią į išganymą, 
būtent tikėjimą šia dogma, kad jis buvo Kristus, gyvojo Die- 
vo Sūnus, pasiųstas į pasaulį paaukoti save už mūsų nuodė- 
mes, ir, jam vel atėjus, šlovingai valdyti savo išrinktuosius ir 
išeelbėti juos nuo jų priešų per amžių amžius. Todėl nuomo- 
nė apie dvasių apsėdimą arba vaiduoklius nėra jokia kliū- 
tis kelyje į tai, nors tai kai kuriems gali būti proga nu- 
krypti nuo kelio ir vadovautis savo pačių prasimanymais. 
Jei mes reikalaujame iš Šventojo Rašto atsakymo į visus 
klausimus, kurie gali būti iškelti, kad mums trukdytų vyk- 
dyti Dievo įsakymus, tai mes lygiai taip pat galime skųs- 
tis Moze, kad jis nenurodė tokių dvasių sukūrimo laiko, 
kaip jis nurodė Žemės, jūros, žmonių ir žvėrių sukūrimo 
laiką. Pagaliau, aš randu Rašte, kad yra angelai ir dva- 
sios, gerosios ir piktosios, tačiau nerandu, kad jos būtų 
bekūnės, kaip tie vaiduokliai, kuriuos žmonės mato tam- 
soje, sapne ar regėjime, kuriuos romėnai vadino spectra ir 
laikė demonais. Aš randu, kad yra kūniškos dvasios (nors 
subtilios ir nematomos), bet nerandu, kad kurio nors žmo- 
gaus kūnas būtų buvęs jų apsėstas ar jos būtų jame apsi- 
gyvenusios. Randu, kad šventųjų kūnai bus tokie, būtent, 
bus dvasiniai kūnai, kaip juos vadina šv. Paulius. 
Velnių isvarymo galia nėra tokia pati, kokia ji buvo 
ankstyvojoje bažnyčioje. Vis dėlto priešinga doktrina, bū- 
tent, kad egzistuoja bekūnės dvasios, taip smarkiai iki 
šiol vyravo bažnyčioje, kad ja remiasi egzorcizmai, t. y. 
velnių išvarymas užkeikimais, kurių, nors retai ir silpnai 
praktikuojamų, vis dėlto nėra visai atsisakyta. Tai, kad 

ankstyvojoje bažnyčioje būta daug velnio apsėstųjų ir ne- 
daug bepročių ir kitų, sergančių tokiomis ypatingomis 
ligomis, kai tuo tarpu šiais laikais mes dažnai girdime 
apie bepročius ir daug jų matome, ir yra labai nedaug 
velnio apsėstųjų, taip yra ne dėl dalykų esmės, o dėl pa- 
vadinimų pasikeitimo. Bet kaip gali būti, kad anksčiau 
apaštalai, o po jų kurį laiką bažnyčios ganytojai gydyda- 
vo tas ypatingas ligas, o dabar mes nematome, kad jie tai 
darytų? Ir kodėl dabar nėra kiekvieno tikrai tikinčio ga- 
lioje daryti visa tai, ką tikintieji darydavo tada, kaip kad 
skaitome: Kristaus vardu jie išvarinės demonus, kalbės nau- 
jomis kalbomis, ims plikomis rankomis gyvates ir, jei išgertų 
mirtinų nuodų, jiems nepakenks. Jie dės rankas ant ligonių, ir 
tie pasveiks (Mk 16,17) — ir kodėl visa tai be jokių kitų 
žodžių, o vien Jėzaus vardu, čia jau kitas klausimas. Tikė- 
tina, kad šios nepaprastos dovanos bažnyčiai buvo su- 
teiktos tik tam laikui, kol žmonės visiškai pasikliovė Kris- 
tumi ir tikėjosi sau laimės tik jo būsimojoje karalystėje, 
vadinasi, kai jie ėmė ieškoti valdžios ir turtų ir pasikliovė 
savo sumanumu šio pasaulio karalystėje, šios antgamti- 
nės Dievo dovanos buvo iš jų atimtos. 

Kita pagonybės liekana - atvaizdų garbinimas, palik- 
tas bažnyčioje, bet jai nepriskirtas. Kita pagonybės lie- 
kana yra atvaizdų garbinimas, neįsteigtas nei Mozės Se- 
najame, nei Kristaus Naujajame Testamente ir netgi 
neperimtas jos iš pagonių, o paliktas tarp jų po to, kai jie 
priėmė Kristų. Prieš tai, kai mūsų Išganytojas ėmė moky- 
ti, bendra pagonių religija buvo garbinti kaip dievus tuos 
pasirodymus (apparences), kurie pasilieka smegenyse po 
išorinių kūnų įspaudų jų pojūčių organuose; paprastai jie 
yra vadinami idėjomis, stabais, vaiduokliais, įsivaizdavimais, 
nes jie yra atvaizdai tų išorinių kūnų, kurie juos sukelia, 
ir ne daugiau realūs už tuos daiktus, kurie, atrodo, stovi 
prieš mus sapne. Todėl šv. Paulius sako: Mes žinome, kad 

stabas yra niekas. Bet tai, nereiškia, kad jis manė, jog at- 
vaizdas iš metalo, akmens ar medžio yra niekas, o tai 
reiškia, kad daiktas, kurį jie gerbė atvaizde ar kurio jame 
bijojo ir laikė jį Dievu, yra gryna fikcija, kuri neturi vie- 
tos, buveinės, judėjimo ar buties niekur kitur, išskyrus 
vien smegenų judesius. Ir šių dalykų garbinimas su die- 
viškąja pagarba yra tai, kas Rašte vadinama stabmeldyste 
ir maištu prieš Dievą. Kadangi Dievas buvo žydų kara- 
lius, o jo vietininkas iš pradžių buvo Mozė, o vėliau vy- 
riausiasis kunigas, todėl, jeigu tautai būtų buvę leista gar- 
binti atvaizdus ir jiems melstis (šie atvaizdai yra jų pačių 
vaizduotės reprezentacijos), tauta būtų daugiau nebepri- 
klausiusi nuo tikrojo Dievo, su kuriuo tie atvaizdai neturi 
jokio panašumo, taip pat ir nuo jo aukštųjų tarnautojų, 
Mozės ir vyriausiųjų kunigų, o kiekvienas žmogus būtų 
pats save valdęs kaip norėdamas tol, kol dėl vienybės 
stokos būtų visiškai suirusi valstybė ir susinaikinusi jų 
pačių tauta. Todėl pirmasis Dievo įstatymas buvo: jie ne- 
turi laikyti dievais ALIENOS DEOS, t. y. svetimų tautų dievų, 0 
vien tikrąjį Dievą, kuris malonėjo tartis su Moze ir per jį duoti 
žydams įstatymus ir nurodymus, skirtus jų taikai užtikrinti ir 
išgelbėti Juos nuo priešų. Antrasis įstatymas: kad jie neturi 
darytis sau jokio savo pačių susigalvoto atvaizdo garbinimui. 
Juk tai tas pats, kaip nuversti nuo sosto karalių ir tapti 
pavaldiems kitam karaliui, nesvarbu, ar tą kitą mums pri- 
mestų kaimyninė tauta, ar mes jį paskirtume patys. 
Atsakymas į kai kuriuos tekstus, kurie, atrodytų, pri- 
taria atvaizdams. Rašto tekstai, kurie tariamai pritaria at- 
vaizdų išstatymui ir jų garbinimui ar apskritai jų laiky- 
mui vietose, kuriose garbinamas Dievas, pirmiausia 
pateikia du pavyzdžius: vienas - kerubai“ virš Dievo ar- 
kos, antras — varinė gyvatė. Antra, [tai liudija] kai kurie 
tekstai, kurie mums liepia garbinti tam tikras būtybes dėl 
jų santykio su Dievu, pavyzdžiui, garbinti Dievo pasostę, 

ir galiausiai kai kurie kiti tekstai, kurie leidžia religinį 
šventų daiktų garbinimą. Bet prieš ištirdamas šių vietų 
galią įrodyti tai, kas tvirtinama, aš turiu pirmiausia paaiš- 
kinti, kaip reikia suprasti garbinimą ir kaip atvaizdus ir stabus. 
Kas yra garbinimas. Aš jau parodžiau dvidešimtame 
šios knygos skyriuje, kad gerbti bei garbinti — tai labai 
vertinti kurio nors asmens galią ir kad tokia galia yra 
matuojama lyginant tą asmenį su kitais. Kadangi nėra 
nieko, ką būtų galima galios požiūriu palyginti su Dievu, 
tai mes jo ne tik kad negarbiname, bet ir negerbiame, 
priskirdami jam mažesnę nei begalinę vertę. Taigi garbi- 
nimas pačia savo prigimtimi yra slaptas ir vidinis jaus- 
mas. Bet vidinės žmonių mintys, kurios išoriškai pasireiš- 
kia jų žodžiuose ir veiksmuose, yra mūsų pagarbos ženklai 
ir jie vadinami garbinimu, lotyniškai — cultus. Todėl mels- 
tis kam nors, prisiekinėti kuo nors, jam paklusti, rūpes- 
tingai ir paslaugiai tarnauti, trumpai tariant, visi žodžiai 
ir veiksmai, kurie reiškia baimę įžeisti ar troškimą patikti, 
yra garbinimas, nesvarbu, ar tie žodžiai ir veiksmai yra 
nuoširdūs ar apsimestiniai; kadangi jie atrodo kaip pa- 
garbos ženklai, dažniausiai vadinami pagarba. 
Skirtumas tarp dieviškojo ir pilietinio garbinimo. Pa- 
garba, kurią mes rodome tiems, kuriuos laikome tik žmo- 
nėmis, pavyzdžiui, karaliams ir žmonėms, turintiems val- 
džią, yra pilietinis garbinimas. O pagarba, kurią mes rodome 
tam, kurį mes manome esant Dievą, nesvarbu, kokiais 
žodžiais, apeigomis, gestais ar kitais veiksmais ją išreikš- 
tume, yra religinis (divine) kultas. Pulti kniūbsčiam prieš 
karalių, jeigu puolantysis laiko jį tik žmogumi, yra tik 
pilietinis garbinimas. Tuo tarpu tas, kuris nusiima skry- 
bėlę bažnyčioje, nes mano, jog tai Dievo namai, garbina 
taip, kaip garbinamas Dievas. Patys apgaudinėja save tie, 
kurie ieško skirtumo tarp Dievo ir pilietinio garbinimo ne 
garbinančiojo intencijoje, o žodžiuose dovAzia ir Aazpera, 

nes yra dvi tarnų rūšys. Vienai priklauso tie, kurie yra 
absoliučiai savo ponų valdžioje, pavyzdžiui, vergai, pa- 
imti kare, ir jų palikuonys; jie nėra savo kūno šeimininkai 
(jų gyvybė priklauso nuo jų ponų valios ir jie gali ją pra- 
rasti dėl mažiausio nepaklusnumo) ir yra perkami ir par- 
duodami kaip galvijai; jie buvo vadinami 60040!, t. y. 
tikrais vergais, o jų tarnavimas — GovAsia. Kitą rūšį suda- 
ro tie, kurie tarnauja savo valia (už užmokestį ar tikėda- 
miesi naudos, kurią jie gali gauti iš savo ponų); jie yra 
vadinami 9nrec, t. y. namų tarnais, į kurių tarnavimą po- 
nai neturi daugiau teisės, negu tai numatyta tarp jų suda- 
rytoje sutartyje. Šios dvi tarnų rūšys turi tik tiek bendro, 
kad darbas jiems skiriamas kito žmogaus. Žodis A&tpiç 
yra bendras šių abiejų rūšių pavadinimas ir reiškia žmo- 
gų, kuris dirba kitam kaip vergas arba kaip tarnas savo 
paties valia. Taigi Aazpeia reiškia apskritai visokį tarna- 
vimą, o 6ovAsia reiškia vien belaisvių tarnavimą ir vergo 
padėtį. Ir abu jie Rašte vartojami pakaitomis (pažymėti 
mūsų tarnavimą Dievui): dovieia, nes mes esame Dievo 
vergai, o Aatpeia, nes mes jam tarnaujame; visokio pobū- 
džio tarnavimas apima ne vien paklusnumą, bet ir garbi- 
nimą, t. y. tokius veiksmus, gestus ir žodžius, kurie reiš- 
kia pagarbą. 

Kas yra atvaizdas. Fantazmai. Atvaizdas tiksliausia šio 
žodžio reikšme yra kokio nors matomo daikto panašu- 
mas. Šia prasme fantastinės formos, vaiduokliai ar iliuzi- 
jos, - visa, ką matomi kūnai pateikia regėjimui, yra tik 
atvaizdai. Tokie, pavyzdžiui, yra Žmogaus ar kokio nors 
kito daikto vaizdas, atsispindėjęs ar perlūžęs vandenyje, 
arba saulės ar žvaigždžių vaizdas, tiesiogiai matomas ore; 
visi tie matomi daiktai yra visai nerealūs, kaip nereali ir 
ta vieta, kurioje jie atrodo esantys: jų dydžiai ir figūros 
nesutampa su tų objektų dydžiais ir figūromis, o kinta 
nuo regėjimo organų ar stiklų padėties, ir dažnai būna 

mūsų vaizduotėje ir mūsų sapnuose, kai paties objekto 
nėra; ir jie keičia spalvas ir pavidalą kaip daiktai, kurie 
priklauso tik nuo vaizduotės. Ir tai yra tie atvaizdai, ku- 
rie iš pradžių ir teisingiausiai buvo vadinami idėjomis ir 
idolais, nes kilę iš graikų kalbos, kurioje žodis erėw reiškia 
matyti. Jie yra taip pat vadinami fantazmais, o tai toje pa- 
čioje kalboje reiškia vaiduoklius. Ir nuo šių vaizdinių (ima- 
ges) vienas iš Žmogaus prigimties sugebėjimų vadinamas 
vaizduote (imagination). Todėl akivaizdu, kad nėra ir ne- 
gali būti jokio nematomo daikto atvaizdo. 

Taip pat akivaizdu, kad negali būti begalinio daikto 
atvaizdo, nes visi atvaizdai ir fantazmai, kuriuos sukelia 
matomų daiktų įspūdis, turi figūrą; o figūra yra visais 
atžvilgiais apribotas dydis. Todėl negali būti nei Dievo, 
nei žmogaus sielos, nei dvasių atvaizdo, o gali būti vien 
matomų kūnų atvaizdai, t. y. kūnų, kurie turi šviesą pa- 
tys savyje ir yra tokių apšviesti. 

Fikcijos. Materialūs atvaizdai. Žmogus gali įsivaizduoti 
formas, kurių jis niekada nematė, kurdamas kokią nors 
figūrą iš skirtingų būtybių dalių, kaip poetai kuria savo 
kentaurus, chimeras ir kitas niekada nematytas pabaisas. 
Taip pat jis gali suteikti medžiagą šioms formoms ir pa- 
daryti juos iš medžio, molio ar metalo. Visa tai irgi vadi- 
nama atvaizdais ne dėl jų panašumo į kokį nors kūnišką 
daiktą, bet dėl jų panašumo į kokius nors fantastinius jų 
kūrėjo smegenų gyventojus. Bet tarp šių stabų, kokie yra 
iš pradžių smegenyse, ir tų, kokie jie yra nutapyti, iš- 
pjaustyti medyje, nulipdyti iš molio ar išlieti medžiagoje, 
yra panašumas vienų į kitus, todėl apie materialų meni- 
ninko sukurtą kūną galima pasakyti, kad jis yra gamtos 
sukurto fantastinio stabo atvaizdas. 

Tačiau platesne reikšme žodis atvaizdas taip pat apima 
vieno daikto reprezentavimą kitu. Pavyzdžiui, žemiškąjį 
suvereną galima pavadinti Dievo atvaizdu, žemesnį pa- 

reigūną —- žemiškojo suvereno atvaizdu. Nors dažnai pa- 
gonių stabmeldystėje buvo mažai kreipiama dėmesio, ar 
materialus stabas panašus į jų vaizduotės stabą, vis dėlto 
pirmasis buvo vadinamas antrojo atvaizdu. Netašytas ak- 
muo buvo statomas kaip Neptūno atvaizdas, taip pat ir 
įvairūs kiti pavidalai, visiškai skirtingi nuo tų, kokius jie 
įsivaizdavo savo dievus. Ir šiandien matome daug Mer- 
gelės Marijos ir kitų šventųjų atvaizdų, nepanašių vienas 
į kitą ir visiškai neatitinkančių kokio nors Žmogaus jų 
įsivaizdavimo, ir vis dėlto jie pakankamai gerai tarnauja 
tam tikslui, kuriam buvo išstatyti. Tas tikslas buvo vien 
tik vardais reprezentuoti minimus istorijoje asmenis, O 
jau tada kiekvienas Žmogus pritaiko savo paties susikur- 
tą vaizdinį arba nepritaiko visai jokio. Vadinasi, atvaiz- 
das plačiausia prasme yra arba kokio nors matomo daik- 
to panašumas arba atstovavimas, arba ir viena, ir kita 
drauge, ir taip būna dažniausiai. 

Bet stabo vardas Rašte yra dar labiau išplečiamas ir 
žymi taip pat ir saulę, žvaigždes ar kokią nors kitą mato- 
mą ar nematomą būtybę, kai jos yra garbinamos kaip die- 
vai. 

Kas yra stabmeldystė. Parodęs, kas yra garbinimas ir 
kas yra atvaizdas, dabar sudėsiu juos drauge ir ištirsiu, 
kas yra STABMELDYSTĖ, kuri yra uždrausta antruoju įsaky- 
mu ir kitose Rašto vietose. 

Garbinti atvaizdą - tai savo noru atlikti tuos išorinius 
veiksmus, kurie yra ženklai, rodantys, kad yra garbinama 
arba atvaizdo medžiaga, pavyzdžiui, medis, akmuo, me- 
talas, arba koks nors kitas matomas kūrinys, arba sme- 
genų fantazmas, kurio panašumui atkurti arba kuriam 
atstovauti iš medžiagos buvo suformuota tam tikra figū- 
ra ar pavidalas, - arba jie abu drauge, kaip vienas gyvas 
kūnas, sudarytas iš medžiagos ir vaizdinio, kaip iš kūno 
ir sielos. 

Nusiimti galvos apdangalą prieš žmogų, turintį valdžią 
ir autoritetą, arba prieš valdovo sostą, arba kitose tokiose 
vietose, kurias jis skiria šiam tikslui tuo metu, kai jo pa- 
ties nėra, tai atiduoti tam Žmogui arba valdovui pilietinę 
pagarbą, nes tai yra ženklas, kad garbinama ne kėdė ar 
vieta, o asmuo, ir tai nėra stabmeldystė. Bet jeigu tas, 
kuris nukeldamas kepurę įsivaizduoja, kad valdovo siela 
yra šioje kėdėje, arba jeigu įteikė tai kėdei peticiją, tai jau 
būtų religinis garbinimas ir stabmeldystė. 

Prašyti karalių tokių dalykų, kuriuos jis gali mums pa- 
daryti, nors mes ir pultume prieš jį kniūbsti, yra tik pilie- 
tinis garbinimas, nes mes jam nepripažįstame jokios kitos 
galios, o vien tik žmogišką galią. Tačiau sava valia mal- 
dauti iš jo gero oro ar ko nors, ką mums gali padaryti tik 
Dievas, yra religinis garbinimas ir stabmeldystė. Antra 
vertus, jeigu karalius verčia žmogų tai daryti, grasinda- 
mas jam mirtimi ar kita sunkia kūno bausme, tai nėra 
stabmeldystė. Kadangi garbinimas, kurį suverenas įsako 
jo asmeniui daryti, grasindamas savo įstatymais, nėra 
ženklas, kad tas, kuris jam paklūsta, vidujai jį garbina 
kaip Dievą; tai tik ženklas, kad jis nori išsigelbėti nuo 
mirties ar nelaimingo gyvenimo; tai, kas nėra vidinės pa- 
garbos ženklas, nėra garbinimas, todėl nėra stabmeldys- 
tė. Negalima pasakyti, kad tas, kuris tai daro, papiktina 
savo artimą ar pakiša jam akmenį, ant kurio šis gali su- 
klupti, nes kad ir koks išmintingas, kad ir kaip mokytas 
būtų tas, kuris taip garbina, kitas Žmogus iš to negali 
padaryti išvados, jog šisai tokiam garbinimui pritaria; jis 
tik gali padaryti išvadą, kad šis tai daro iš baimės ir kad 
tai nėra jo veiksmas, kad tai yra jo suvereno veiksmas. 

Garbinti Dievą kokioje nors ypatingoje vietoje arba pa- 
sukant veidą į atvaizdo arba apibrėžtos vietos pusę, nėra 
vietos ar atvaizdo garbinimas, tai tik jų pripažinimas šven- 
tais, t. y. pripažinimas atvaizdo ar vietos išimtimi iš bend- 

ros vartosenos; tokia yra žodžio šventas reikšmė, ir tai 
nereiškia jokios naujos vietos ar atvaizdo savybės, o tik 
naują santykį priskiriant juos Dievui. Todėl tai nėra stab- 
meldystė, kaip nebuvo stabmeldystė garbinti Dievą prieš 
varinę gyvatę, ar kai žydai, būdami už savo pačių šalies 
ribų, tuomet, kai jie melsdavosi, pasukdavo savo veidus 
į Jeruzalės šventyklos pusę arba kai Mozė nusiavė savo 
batus prieš liepsnojantį krūmą žemėje, kuri priklausė Si- 
najaus kalnui, - šią vietą Dievas pasirinko, kad joje apsi- 
reikštų ir duotų savo įstatymus Izraelio tautai. Todėl tai 
buvo šventa žemė ne dėl jai pačiai būdingo šventumo, o 
dėl to, kad ją išskyrė Dievas savo naudojimui. Nebuvo 
stabmeldystė krikščionims garbinti Dievą bažnvčiose, ku- 
rios kartą iškilmingai buvo šiuo tikslu pašvęstos Dievui 
karaliaus valdžios ar kurio nors kito tikro bažnyčios at- 
stovo. Tačiau garbinti kaip Dievo įdvasintą ar apgyven- 
dintą tokį atvaizdą ar tokią vietą, t. y. begalinę substan- 
ciją baigtinėje vietoje, yra stabmeldystė, nes tokie baigtiniai 
dievai yra tik įsivaizduoti stabai, neturintys nieko rea- 
laus, ir dažniausiai Rašte jie vadinami tuštybės, melo ir 
niekio vardais. Stabmeldystė yra ir garbinti Dievą ne kaip 
įdvasinantį tam tikrą vietą ar atvaizdą, o kaip primenantį 
Dievą ar kokius nors jo darbus tuo atveju, jei vietą pasky- 
rė, o atvaizdą išstatė privačių asmenų valdžia, o ne mūsų 
aukščiausiųjų ganytojų valdžia, nes yra įsakymas: Neda- 
ryk sau jokio atvaizdo. Dievas įsakė Mozei padaryti varinę 
gyvatę, jis jos nepasidarė sau, todėl tai neprieštaravo įsa- 
kymui. Tačiau, kai Aaronas ir žmonės pasidarė sau aukso 
verši, buvo stabmeldystė (nes tai buvo padaryta be Dievo 
valdžios), ir ne tik dėl to, kad jie laikė jį Dievu, bet ir dėl 
to, kad jie pasidarė jį religiniam naudojimui be Dievo, 
savojo suvereno, be jo vietininko Mozės sutikimo. 
Pagonys kaip dievus garbindavo Jupiterį ir kitus, kurie 
gyvendami galbūt buvo Žmonės ir atliko didžius ir šlo- 

vingus darbus, ir kaip dievų vaikus įvairius vyrus ir 
moteris, manydami, kad jie gimė iš nemirtingos dievybės 
ir mirtingo Žmogaus. Tai buvo stabmeldystė, nes jie tai 
darė patys, neturėdami jokio Dievo įgaliojimo — nei jo 
amžinuoju proto dėsniu, nei jo pozityvia ir apreikšta valia. 
Ir nors mūsų Išganytojas ir buvo Žmogus, kurį mes taip 
pat tikime esant nemirtingą Dievą ir Dievo Sūnų, vis dėl- 
to tai ne stabmeldystė, nes mes nesukūrėme šio tikėjimo 
savo pačių vaizduote ar sprendimu, o remdamiesi Dievo 
žodžiu, apreikštu mums Rašte. O dėl Eucharistijos garbi- 
nimo, jeigu Kristaus žodžiai: Tai yra mano kūnas reiškia, 
kad jis pats ir ta tariama duona jo rankoje ir ne vien tai, bet ir 
visi tie tariami duonos gabalėliai, kurie kada nors veliau po to 
buvo ir kada nors bus pašventinti kunigų, bus taip pat Kristaus 
kūnai, ir vis dėlto jie visi bus tik vienas kūnas, tai nėra stab- 
meldystė, nes remiasi mūsų Išganytojo autoritetu. Bet jei- 
gu šis tekstas neturi šios reikšmės (nes nėra kito teksto, 
kurį šiuo tikslu galima pateikti), tada tai yra stabmeldys- 
tė, nes yra žmogaus įsteigtas garbinimas. Mat nepakanka 
pasakyti, kad Dievas gali pakeisti duoną Kristaus kūnu, 
nes pagonys taip pat laikė Dievą visagaliu ir galėtų, tuo 
remdamiesi, ne mažiau pateisinti savo stabmeldystę, tvir- 
tindami, kaip ir kiti, kad jų medis ir akmuo buvo perkū- 
nyti į visagalį Dievą. 

Jeigu yra žmonių, kurie sako, kad Dievo įkvėpimas yra 
antgamtinis Šventosios Dvasios įėjimas į žmogų, o ne Die- 
vo malonės įgijimas mokslu ir tyrinėjimais, aš manau, 
jiems iškyla labai pavojinga dilema. Jeigu jie negarbina tų 
žmonių, kuriuos jie tiki esant taip įkvėptais, tai elgiasi 
šventvagiškai, negarbindami antgamtiško Dievo buvimo. 
Antra vertus, jeigu jie juos garbina, tai jau stabmeldystė, 
nes apaštalai niekados nebūtų leidęsi būti garbinami. To- 
dėl teisingiausia būtų tikėti, kad balandės nusileidimas 
ant apaštalų ir Kristaus papūtimas į juos, kai jis suteikė 

jiems Šventąją Dvasią, ir Šventosios Dvasios suteikimas, 
uždedant ant jų rankas, turėtų būti suprasta kaip ženklai, 
kuriais Dievui patiko naudotis arba liepti jais naudotis 
kaip ženklais, rodančiais, kad jis pažada padėti šiems as- 
menims skelbiant Dievo karalystę ir kalbantis su žmonė- 
mis, kad jie jų neįžeistų, o ugdytų. 

Įžeidžiantis atvaizdų garbinimas. Be stabmeldiško at- 
vaizdų garbinimo, dar yra įžeidžiantis jų garbinimas, ku- 
ris taip pat yra nuodėmė, bet ne stabmeldystė. Stabmel- 
dystė yra garbinti vidinės ir tikros pagarbos ženklais, o 
įžeidžiantis garbinimas yra tik tariamas garbinimas ir kar- 
tais jis gali būti sumišęs su vidiniu nuoširdžiu pasišlykš- 
tėjimu tiek atvaizdu, tiek pačiu fantastiniu demonu arba 
stabu, kuriam jis yra skirtas; toks garbinimas kyla vien 
dėl mirties ar kitos sunkios bausmės baimės, bet vis dėlto 
jis yra nuodėmė tiems, kurie taip tariamai garbina, jeigu 
tai yra žmonės, į kurių poelgius kiti žiūri kaip į švie- 
sulius, kurie juos veda; mat eidami jų pėdomis žmonės 
būtinai suklups ir parpuls religijos kelyje. Tuo tarpu pa- 
vyzdys tų, kurių mes negerbiame, mums visai nedaro 
jokios įtakos, o palieka mus mūsų pačių pastangoms ir 
atsargumui, vadinasi, nėra mūsų nuopuolio priežastis. 

Todėl, jeigu ganytojas, teisėtai pašauktas mokyti ir ves- 
ti kitus, ar kas nors kitas, kurio Žinios yra labai vertina- 
mos, rodo išorinę pagarbą stabui iš baimės ir jeigu jis 
neparodo savo baimės ir nenoro to daryti taip akivaiz- 
džiai, kaip ir garbinimo, tai jis įžeidžia savo brolį bei ar- 
timą tariamai pritardamas stabmeldystei. Jo artimas iš sa- 
vo mokytojo ar iš to, kurio Žinias jis labai vertina, elgesio 
padarys išvadą, kad tokie veiksmai yra teisėti patys sa- 
vaime. Ir šis įžeidimas yra nuodėmė ir įžeidimo įteisinimas. 
Bet jeigu tą patį daro kas nors, kas nėra ganytojas ir nėra 
pagarsėjęs savo krikščionių mokslo išmanymu, ir kas nors 
kitas seka jo pavyzdžiu, tai nėra įžeidimas, „duotas ki- 

tam“, nes jis neturėjo jokio pagrindo vadovautis tokiu 
pavyzdžiu, o yra vien pretekstas, kuriuo jis prieš žmones 
nori pasiteisinti dėl savo skandalingo elgesio. Nemokytas 
žmogus, kuris yra savo stabmeldžio karaliaus ar stabmel- 
diškos valstybės valdžioje, jeigu jam įsakyta grasinant mir- 
timi garbinti stabą, nors savo širdyje ir neapkenčia šio 
stabo, jis daro gerai, nors, jeigu jis turėtų drąsos greičiau 
jau mirti, nei garbinti stabą, jis darytų dar geriau. Tačiau 
jeigu ganytojas, kuris, kaip Kristaus pasiuntinys, prisi- 
ėmė pareigą skelbti Kristaus mokslą visoms tautoms, 
padarytų tą patį, tai būtų ne tik nuodėmingas kitų krikš- 
čionių įžeidimas, bet ir išdavikiškas savo pareigos išsiža- 
dėjimas. 

Svarbiausia išvada iš to, ką iki šiol sakiau apie atvaizdų 
garbinimą, yra ta, kad tas, kuris garbina atvaizde ar ko- 
kiame nors kitame kūrinyje jo medžiagą arba kokį nors 
savo paties vaizduotės padarą, jo manymu, jame gyve- 
nantį, arba ir viena, ir kita drauge, ar tiki, kad tokie daik- 
tai girdi jo maldas ar mato jo pasišventimą, neturėdami 
nei ausų, nei akių, tas elgiasi kaip stabmeldys, ir kad tas, 
kuris apsimeta, jog taip garbina iš baimės būti nubaustas, 
jeigu jis yra Žmogus, kurio pavyzdys turi galią jo bro- 
liams, nusideda. Tačiau tas, kuris garbina pasaulio Kūrė- 
ją prieš tokį atvaizdą ar tokioje vietoje, kurios nepasidarė 
ar nepasirinko pats, o kuri buvo liepta Dievo žodžio, kaip 
tai padarė žydai, kurį laiką garbindami Dievą prieš keru- 
bus ir prieš varinį žaltį“, o kurį laiką taip pat Jeruzalės 
šventykloje arba atsisukdami į jos pusę, tas nenusideda 
stabmeldyste. 

O dėl šventųjų, atvaizdų ir relikvijų bei kitų daiktų gar- 
binimo, kuris šiandien praktikuojamas Romos bažnyčio- 
je, tai aš sakau, jog tai nėra leista Dievo žodžio ir nebuvo 
įdiegta į Romos bažnyčią pagal jos skelbiamą mokslą, o 

buvo palikta joje pirmą kartą atsivertus pagonims; vėliau 
Romos vyskupai tai palaikė, įtvirtino ir išplėtė. 
Atsakymas į argumentą, pagrįstą kerubų ir varinio žal- 
čio garbinimu. O dėl įrodymų, pateikiamų iš Rašto, bū- 
tent, tie pavyzdžiai apie atvaizdus, kuriuos Dievas liepė 
išstatyti, tai jie buvo išstatyti ne tam, kad žmonės ar kuris 
nors žmogus juos garbintų, o tam, kad prieš juos garbintų 
patį Dievą, pavyzdžiui, prieš kerubus ant Sandoros skry- 
nios ir prieš varinį žaltį. Mes juk nerandame vietos, kad 
kunigas ar kas nors kitas būtų garbinęs cherubinus, prie- 
šingai, skaitome (2 Kar 18,4), kad Ezekijas sulaužė varinį 
žaltį, kurį buvo padaręs Mozė, nes tauta degino jam smil- 
kalus. Be to, šie pavyzdžiai duoti mums ne tam, kad juos 
mėgdžiotume ir taip pat darytume sau atvaizdus, tvirtin- 
dami, jog prieš juos mes garbinsime Dievą, nes antrojo 
įsakymo žodžiai Nedaryk sau jokio atvaizdo ir t. t. skiria 
tuos atvaizdus, kuriuos Dievas liepė padaryti, nuo tų, 
kuriuos mes sau daromės patys. Todėl rėmimasis cheru- 
binais ar variniu žalčiu žmogaus išgalvotų atvaizdų nau- 
dai ir Dievo įsakytu garbinimu pačių žmonių valia nusta- 
tyto garbinimo naudai nėra geras argumentas. Taip pat 
reikėtų atsižvelgti ir į tai, kad kaip Ezekijas sulaužė vari- 
nį žaltį, kurį garbino žydai, kad jie daugiau to nedarytų, 
taip ir krikščionių suverenai privalo naikinti atvaizdus, 
kuriuos jų pavaldiniai įprato garbinti, kad daugiau nebe- 
būtų progos tarpti tokiai stabmeldystei. Juk šiandien tam- 
sūs žmonės ten, kur yra garbinami atvaizdai, iš tikrųjų 
tiki, kad šiuose atvaizduose yra dieviškoji galia, o jų ga- 
nytojai jiems pasakoja, kad kai kurie iš tų atvaizdų kalbė- 
ję ir kraujavę ir kad jie padarę stebuklus, ir jie mano, kad 
tuos stebuklus padaręs šventasis, kuris (kaip jie mano) 
yra arba pats atvaizdas arba šiame atvaizde gyvena. Kai 
izraeliečiai garbino veršį, jie manė, kad garbina Dievą, 
kuris juos išvedė iš Egipto, ir vis dėlto tai buvo stab- 

meldystė, nes jie manė, kad arba pats veršis yra Dievas, 
arba kad jis turi Dievą savo pilve. Kas nors gali manyti 
esant neįtikėtina, kad žmonės būtų tokie kvaili ir manytų, 
jog atvaizdas esąs Dievas arba šventasis, arba garbintų jį 
taip jį suprasdami, tačiau Raštas akivaizdžiai kalba prie- 
šingai. Kai buvo padarytas aukso veršis, žmonės sakė, 
„Izraeli, štai tavo dievas“... (Iš 32,4); ir Labano atvaizdai 
taip pat yra pavadinti dievais (Pr 31,30). Ir mes kasdien 
matome iš patyrimo, susidurdami su visokiausiais žmo- 
nėmis, kad tokie žmonės, kurie nesirūpina niekuo, išsky- 
rus savo maistą ir savo poilsį, greičiau sutinka tikėti viso- 
kia nesąmone, nei vargintis ją ištirti, laikydamiesi savojo 
tikėjimo, tarsi šis būtų nustatyta paveldėjimo tvarka iš jų 
nenusavinamas bei niekaip nuo jų neatskiriamas, nebent 
tai būtų padaryta remiantis aiškiu ir nauju įstatymu. 
Savo fantazijų tapymas nėra stabmeldystė bet jų ne- 
teisingas panaudojimas religiniam kultui yra stabmel- 
dystė. Tačiau jie iš kai kurių kitų vietų daro išvadą, kad 
yra teisėta piešti angelus, taip pat ir patį Dievą, pavyz- 
džiui, iš to, kad Dievas vaikščiojo po sodą, kad Jokūbas 
matė Dievą kopėčių viršuje, ir iš kitų regėjimų ir sapnų. 
Bet regėjimai ir sapnai, tiek gamtiniai, tiek ir antgamti- 
niai, yra tik fantazmai; ir tas, kuris nupiešia jų atvaizdą, 
regėjimą, piešia ne Dievo, o savo paties fantazmo atvaiz- 
dą, tai yra padaro stabą. Aš nesakau, kad piešti paveiks- 
lą, remiantis savo vaizduote, yra nuodėmė. Bet kai jis yra 
nupieštas, laikyti jį Dievo atvaizdu (representation) prieš- 
tarauja antrajam įsakymui, nes toks paveikslas gali būti 
naudojamas vien tik garbinimui. Tą patį galima pasakyti 
apie angelų ir mirusių žmonių atvaizdus, nebent tai būtų 
paminklai draugams ar vertiems atminti žmonėms. Toks 
atvaizdo naudojimas nėra atvaizdo garbinimas, o pilieti- 
nis pagerbimas asmens, ne dabar esančio, o buvusio. Kai 

tai daroma šventojo atvaizdui be jokios kitos priežasties, 
o tik dėl to, kad mes manome, jog jis girdi mūsų maldas 
ir patenkintas jam rodoma mūsų pagarba, nors jis jau 
miręs ir neturi pojūčių, mes priskiriame jam didesnę nei 
žmogišką galią, todėl tai yra stabmeldystė. 

Todėl nėra jokio pagrindo nei Mozės įstatyme, nei Evan- 
gelijoje religiniam atvaizdų ar kitų Dievo reprezentacijų, 
kurias žmonės susikuria sau garbinti, ar kokios nors kitos 
būtybės danguje, žemėje ar po žeme atvaizdui garbinti. 
Kadangi krikščionių karaliai, kurie yra gyvi Dievo atsto- 
vai, neturi būti savo pavaldinių garbinami jokiu veiksmu, 
kuris suteikia jiems didesnę jo galią nei tą, kurią įstengia 
įgyti mirtingo Žmogaus prigimtis. Tad ir negalima įsi- 
vaizduoti, kad dabar paplitęs religinis garbinimas buvo 
imtas naudoti bažnyčios, klaidingai supratus Raštą. To- 
dėl reikia manyti, kad jis išliko joje dėl to, kad atsiver- 
čiant pagonims į krikščionybę nebuvo sunaikinti tie at- 
vaizdai, kuriuos jie garbino. 

Kaip stabmeldystė isliko bažnyčioje. Svarbiausia prie- 
žastis — besaikis šių atvaizdų meniškumo gyrimas ir aukš- 
tos jų kainos; tai vertė jų savininkus, nors jau atsivertu- 
sius ir nustojusius juos religiškai garbinti kaip demonus, 
išsaugoti juos savo namuose, prisidengus ta dingstimi, 
kad jie tai daro Kristaus, Mergelės Marijos ir apaštalų bei 
kitų ankstyvosios bažnyčios ganytojų garbei, nes buvo 
lengva, suteikiant jiems naujus vardus, padaryti Merge- 
lės Marijos ir jos Sūnaus, mūsų Išganytojo, atvaizdu tai, 
kas anksčiau galbūt buvo vadinama Veneros ir Kupidono 
atvaizdu; panašiai iš Jupiterio lengvai buvo galima pada- 
ryti Barnabą, o iš Merkurijaus — Paulių ir pan. Pasaulie- 
tinės ambicijos pamažu skverbėsi į ganytojų sielas ir ska- 
tino juos stengtis įtikti naujai atverstiesiems krikščionims, 
taip pat ir jie patys pamėgo tokį garbinimą, kokio jie ga- 
lėjo tikėtis po savo mirties, kaip ir tie, kurie tą garbę jau 

įgijo, todėl Kristaus ir jo apaštalų atvaizdų garbinimas 
darėsi vis labiau stabmeldiškas, ir tik kurį laiką po Kon- 
stantino įvairūs imperatoriai ir vyskupai bei visuotiniai 
susirinkimai matė, kad toks garbinimas yra neteisėtas, ir 
jam priešinosi, tačiau per vėlai ir pernelyg silpnai. 

Sventųjų kanonizavimas. Dar viena pagonybės lieka- 
na yra šventųjų kanonizavimas. Tai nėra klaidingas Rašto 
supratimas ar naujas Romos bažnyčios išradimas, o pa- 
protys, toks pat senas kaip ir pati Romos valstybė. Pirma- 
sis Romoje buvo kanonizuotas Romulas, ir tai buvo pa- 
daryta remiantis tuo, ką papasakojo Julijus Prokulas, kuris 
prisiekė prieš senatą, ir kad kalbėjosi su Romulu po šio 
mirties ir kad tas jį įtikinėjo, jog gyvena danguje, ten va- 
dinamas Kvirinu, ir žadėjo globoti jų naujojo miesto vals- 
tybę. Tuo remdamasis, senatas viešai paliudijo Romulo 
šventumą. Julijus Cezaris ir kiti imperatoriai po jo taip 
pat buvo paliudyti, t. y. buvo kanonizuoti kaip šventieji, 
nes ir dabar toks paliudijimas reiškia KANONIZACIJĄ, kuri 
yra tas pat, kaip ir pagonių d709600147. 

Pontifex Maximus. Iš Romos pagonių popiežiai gavo ir 
PONTIFEX MAXIMUS? vardą ir valdžią. Tai buvo vardas to, 
kuris senovės Romos valstybėje turėjo aukščiausiąją val- 
džią, valdant senatui ir liaudžiai, reguliuoti visas apeigas 
ir doktrinas, susijusius su romėnų religija. Ir kai Augus- 
tas Cezaris valstybę pavertė monarchija, jis sau pasiėmė 
tik šias ir liaudies tribūno pareigas, t. y. aukščiausiąją 
valstybinę ir religinę valdžią; ir vėlesni imperatoriai turė- 
jo tą pačią valdžią. Tačiau kai gyveno imperatorius Kon- 
stantinas, kuris pirmasis išpažino ir įteisino krikščionių 
reguliavimą pavesti Romos vyskupui, nors ir neatrodo, 
kad jis iš karto įgijo Pontifex vardą, veikiau vėlesni vysku- 
pai patys jį prisiėmė, kad palaikytų tą valdžią, kurią jie 
turėjo Romos provincijų vyskupams. Juk ne kuri nors 

šv. Petro privilegija, o Romos miesto privilegija, kurią im- 
peratoriai visada buvo linkę noriai palaikyti, suteikė to- 
kią valdžią kitiems vyskupams; šitai akivaizdžiai galima 
pamatyti iš to, kad Konstantinopolio vyskupas, kai impe- 
ratorius padarė šį miestą imperijos sostine, pretendavo 
būti lygus su Romos vyskupu, nors galiausiai, ne be ko- 
vos, nugalėjo popiežius ir tapo Pontifex Maximus, tačiau 
vien imperatoriaus jam suteikta teise ir tik imperijoje, o 
ne už jos ribų. Kai imperatorius prarado savo valdžią 
Romoje, popiežius jau nebebuvo šis Pontifex Maximus nie- 
kur, nors jis pats ir perėmė valdžią iš jo. Tuo remdamiesi, 
mes galime prabėgomis pamatyti, kad popiežiaus virše- 
nybė kitiems vyskupams yra tik tose teritorijose, kurių 
pilietinis suverenas yra jis pats, ir tose teritorijose, kur 
imperatorius, turėdamas aukščiausiąją pilietinę valdžią, 
aiškiai išrinko popiežių aukščiausiuoju, tik jam vienam 
pavaldžiu krikščionių pavaldinių ganytoju. 

Paveikslų nešimas procesijose. Kita graikų ir romėnų 
religijos liekana yra paveikslų nešimas procesijoje. Jie irgi 
veždavo savo stabus iš vietos į vietą savotišku, specialiai 
tam skirtu vežimu, kurį romėnai vadino thensa ir vehicu- 
lum Deorum!“; paveikslas būdavo įdedamas į rėmą ar skry- 
nią, kurią jie vadino ferculum. Tai, ką romėnai vadino pom- 
pa, dabar vadinama procesija. Todėl tarp dieviškos 
pagarbos ženklų, kuriuos senatas suteikė Julijui Cezariui, 
buvo ir tas, kad pompoje, arba procesijoje, cirko numerių 
metu jis turėjo turėti thensam et ferculum, šventas vežėčias 
ir skrynią, o tai reiškė, kad jis turėjo būti apvežamas kaip 
Dievas, kaip ir mūsų laikais šveicarai neša popiežių po 
baldakimu. 

Vaskinės žvakės ir liepsnojantys fakelai. Tiek graikų, 
tiek romėnų procesijoms priklausė ir degančių žvakių bei 
fakelų nešimas prieš dievų atvaizdus. Vėliau Romos im- 

peratoriams būdavo suteikiama ta pati garbė. Skaitome, 
kad kai paskelbtas imperatoriumi Kaligula buvo veža- 
mas iš Misenės į Romą Žmonių minios centre, pakelėse 
stovėjo altoriai, laukė aukojimui skirti gyvuliai, degė fake- 
lai. Skaitome, kad Karakalas Aleksandrijoje buvo priim- 
tas su smilkalais, gėlių mėtymu ir ėadouziaig, t. y. su 
fakelais, nes dadovxo: graikams buvo tie, kurie nešė de- 
gančius fakelus jų dievų procesijose. Vėliau pamaldūs, 
tačiau tamsūs žmonės per daugelį kartų garbino savo vys- 
kupus panašiomis vaškinių žvakių procesijomis, o ir mū- 
sų Išganytojo ar šventųjų paveikslus jie visą laiką degan- 
čiomis žvakėmis garbino pačioje bažnyčioje. Šitaip tapo 
įprasta naudoti vaškines žvakes, ir tas naudojimas buvo 
nustatytas kai kurių senųjų susirinkimų. 

Pagonys turėjo ir savo agua lustralis, t. y. šventinto van- 
dens. Romos bažnyčia mėgdžioja pagonis ir šventomis die- 
noniis. Jie turėjo savo bakchanalijas, o mes turime jas atitin- 
kančias mūsų bažnytinės šventes. Jie turėjo saturnalijas, O 
mes turime karnavalus ir laisvę tarnams didžiojo pasninko 
antradienį. Jie rengė procesijas Priapo garbei, mes iškelia- 
me gegužinius stiebus ir apie juos šokame, o šokis yra vie- 
na iš garbinimo rūšių. Pagonys irgi turėjo savo procesiją, 
vadinamą Ambarvalia'!', o mes rengiame procesijas į lau- 
kus Prašymo savaitę — savaitę prieš Kristaus žengimą į 
dangų. Nemanau, kad tai jau visos ceremonijos, kurios 
išliko bažnyčioje po pirmojo pagonių atsivertimo; bet tai 
visos, kurias aš dabar galiu prisiminti, ir jeigu kas nors 
gerai įsidėmės tai, kas yra perteikta istorijos apie graikų 
ir romėnų religines apeigas, aš neabejoju, kad jis galės 
rasti daug daugiau tų senų tuščių pagonybės butelių, į 
kuriuos Romos bažnyčios daktarai per nerūpestingumą 
ar iš ambicijos vėl pripylė naujo krikščionybės vyno, ku- 
ris ilgainiui neišvengiamai juos susprogdins. 

Keturiasdešimt šeštas skyrius 


APIE TAMSYBE, KYLANČIĄ IŠ BEVAISĖS FILO- 
SOFIJOS IR PRAMANYTŲ TRADICIJŲ 


Kas yra filosofija. FILOSOFIJA yra suprantama kaip pa- 
žinimas, įgytas samprotavimų, kai iš kokio nors daikto atsira- 
dimo būdo išprotaujamos jo savybės arba iš jo savybių išprotau- 
jamas tam tikras galimas jo atsiradimo būdas tuo tikslu, kad 
galėtume sukelti, kiek leidžia dalykas ir žmogaus jėgos, tokius 
padarinius, kokių reikia žmogaus gyvenimui. Šitaip geomet- 
ras, remdamasis figūrų konstrukcijomis, samprotaudamas 
atranda daugelį jų savybių, o iš jų savybių išprotauja nau- 
jus jų konstravimo būdus tam, kad sugebėtų matuoti že- 
mę ir vandenį, ir begalybę kitų dalykų. Astronomas, rem- 
damasis saulės ir žvaigždžių patekėjimo, nusileidimo ir 
judėjimo įvairiose dangaus dalyse stebėjimais, atranda die- 
nos ir nakties bei įvairių metų laikų priežastis, ir šitaip 
apskaičiuoja laiką. Panašiai yra ir su kitais mokslais. 

Nuovokumas nėra filosofijos dalis. Iš šio apibrėžimo 
akivaizdu, kad mes neturėtume laikyti filosofijos dalimi, 
to pirminio pažinimo, vadinamo patyrimu, nuo kurio pri- 
klauso nuovokumas (prudence). Kadangi tas pažinimas 
įgyjamas ne samprotavimu, ir juo pasižymi ir gyvūnai, ir 
žmogus, jis yra tik praeities įvykių nuoseklių sekų prisi- 
minimas, ir čia net dėl mažiausios aplinkybės, pakeičian- 
čios padarinį, praleidimo žlunga paties nuovokiausio 
žmogaus puoselėjamos viltys; tuo tarpu teisingas sam- 
protavimas mums duoda visuotinę, amžiną ir nekintamą 
tiesą. 

Jokia klaidinga doktrina nėra filosofijos dalis. Filoso- 
fija mes neturime vadinti ir jokių klaidingų išvadų, nes 
tas, kuris teisingai samprotauja žodžiais, kuriuos jis su- 
pranta, niekada negali prieiti prie klaidingos išvados. 

Irantgamtinis apreiškimas nėra jos dalis. Filosofija mes 
neturime vadinti ir to, ką koks nors žmogus sužino ant- 
gamtiniu apreiškimu, nes jis įgytas ne samprotavimu. 

Nėra ir mokslas, priimtas aklai pasikliaujant autorite- 
tais. Filosofija neturime vadinti ir to, ką mes gavome sam- 
protaudami, remdamiesi knygų autoritetu, nes tai nėra 
samprotavimas nuo priežasties prie padarinio ir nuo pa- 
darinio prie priežasties; tai nėra pažinimas, o yra tikė- 
jimas. 

Apie filosofijos pradžią ir pažangą. Samprotavimo su- 
gebėjimas yra kalbos vartojimo padarinys, todėl neįma- 
noma, kad nebūtų kai kurių bendrų tiesų, atrastų sam- 
protaujant, kone tokių pat senų, kaip ir pati kalba. 
Amerikos laukiniai turi gerų moralinių taisyklių, jie tru- 
putėlį išmano ir aritmetiką, kad galėtų sudėti ir dalyti ne 
itin didelius skaičius, bet dėl to jie dar nėra filosofai. Pa- 
našiai kaip kadaise nedideliais kiekiais laukuose ir miš- 
kuose buvo išsibarstę javai ir vynuogienojai, kol žmonės 
sužinojo jų vertę ir ėmė juos vartoti maistui ar sodinti 
atskirai laukuose ir vynuogynuose, - tuo metu jie mito 
gilėmis ir gėrė vandenį, - taip ir tada nuo pat pradžių 
buvo įvairių teisingų, bendrų ir naudingų samprotavimų 
(speculations), tarsi natūralių žmogaus proto augalų. Ta- 
čiau pradžioje tokių teisingų įžvalgų buvo labai nedaug, 
ir žmonės gyveno, remdamiesi grubiu patyrimu. Nebuvo 
metodo, t. y. nebuvo sėjamas ir auginamas pats pažini- 
mas atskirai nuo piktžolių ir įprastų klaidos ir spėlionių 
augalų. Šito priežastis buvo ta, kad trūko laisvo laiko, nes 
reikėjo rūpintis būtinais gyvenimo dalykais ir gintis nuo 
kaimynų; kitaip ir negalėjo būti, nes dar nebuvo sukurtų 
didelių valstybių. Laisvalaikis yra filosofijos motina, o vals- 
tybės yra taikos ir laisvalaikio motina. Ten, kur pirmiausia 
atsirado dideli ir klestintys miestai, ten pirmiausia buvo 
imta domėtis filosofija. Indijos gimnosofistai'? ir Persijos ma- 

gai, Chaldėjos ir Egipto Žyniai yra laikomi seniausiais fi- 
losofais, o šios šalys buvo ir seniausios karalystės. Filoso- 
fijos nepažino graikai ir kitos Vakarų tautos, kurių valsty- 
bės, turbūt ne didesnės už Luką ir Ženevą, niekada 
negyveno taikoje - nebent tik tada, kai viena kitos vieno- 
dai bijodavo, - ir neturėjo laisvalaikio stebėti nieko kito, 
išskyrus savo kaimynus. Tik ilgainiui, kai karas suvienijo 
daugelį tų mažų graikų miestų į keletą didesnių valsty- 
bių, tada septyni vyrai iš įvairių Graikijos vietų ėmė įgyti 
išminčių reputaciją, kai kurie už savo moralines ir politines 
sentencijas, kiti už chaldėjų ir egiptiečių mokslo pažini- 
mą, o tas mokslas buvo astronomija ir geometrija. Bet čia 
dar nieko negirdėti apie filosofijos mokyklas. 

Apie atėniečių filosofijos mokyklas. Po to, kai atėnie- 
čiai, sunaikinę persų armiją, ėmė viešpatauti jūroje ir val- 
dyti visas salas ir archipelago miestus tiek Azijoje, tiek 
Europoje, ir kai tapo turtingi, tie, kurie neturėjo jokio dar- 
bo nei namuose, nei užsieny, mažai ką kita teturėjo veik- 
ti, o tik (kaip sako šv. Paulius Apaštalų darbuose, 17, 21) 
pasakoti naujienas ir jų klausytis arba viešai kalbėti apie 
filosofiją miesto jaunimui. Kiekvienas mokytojas tam tiks- 
lui pasirinkdavo kurią nors vietą. Platonas pasirinko vie- 
šą alėją, vadintą Akademija, nuo kažkokio Akademo. Aris- 
totelis - Pano šventyklos alėją, vadinamą Likėjumi, kiti — 
Stoją, arba dengtą alėją, kur pirkliai suveždavo savo pre- 
kes. Dar vieni pasirinkdavo kitas vietas, kuriose jie leis- 
davo laisvalaikį, mokydami arba aptarinėdami savo nuo- 
mones, o kai kurie pasirinkdavo bet kurią vietą, jei ten 
galėdavo surinkti miesto jaunimą, kuris jų klausytų. Taip 
darė ir Karneadas“? Romoje, kai ten buvo pasiuntiniu, ir 
tai paskatino Katoną'* patarti senatui skubiai jį išsiųsti iš 
Romos, kad jis nesugadintų jaunuolių elgesio, - mat jau- 
nuoliams patiko klausytis, kaip jis kalba, jų nuomone, 
apie subtilius dalykus. 

Nuo to vieta, kurioje kiekvienas iš jų mokė ir diskuta- 
vo, buvo vadinama schola, o tai graikų kalba reiškia lais- 
valaikis; jų disputai buvo vadinami diatribae, t. y. laiko pra- 
leidimu. Ir patys filosofai būdavo vadinami savo sektų 
vardais, kai kurie iš jų - savo mokyklų vardais. Pavyz- 
džiui, Platono mokslo šalininkai buvo vadinami akademi- 
kais, Aristotelio sekėjai - peripatetikais (nuo pasivaikščioji- 
mų, kurių metu jis mokė), o tie, kuriuos mokė Zenonas, 
buvo vadinami stoikais, nuo Stojos; būtų tas pats, jeigu 
žmones imtume vadinti Morfildo, šv. Pauliaus bažnyčios ir 
biržos vardais dėl to, kad ten jie dažnai susitinka pasišne- 
kučiuoti ir praleisti laiką. 

Vis dėlto šis paprotys taip smarkiai užvaldė Žmones, 
kad ilgainiui jis paplito visoje Europoje ir didelėje Afri- 
kos dalyje; beveik visose valstybėse jų valdžios lėšomis 
buvo statomos ir išlaikomos mokyklos paskaitoms ir dis- 
putams. 

Apie žydų mokyklas. Senovėje mokyklas turėjo ir žy- 
dai tiek prieš mūsų Išganytoją, tiek ir po jo; tačiau jos 
buvo jų Įstatymo mokyklos. Ir nors šios mokyklos buvo 
vadinamos sinagogomis, t. y. žmonių susirinkimais, tačiau 
jose kiekvieną šabą buvo skaitomas, dėstomas ir aptaria- 
mas įstatymas, todėl jos ne savo esme, o tik vardu skyrėsi 
nuo viešųjų mokyklų; jų buvo ne vien Jeruzalėje, bet ir 
kiekviename pagonių mieste, kuriame gyveno žydai. To- 
kia mokykla buvo Damaske, į kurią Paulius ėjo persekioti 
krikščionių!?. Kitos buvo Antiochijoje, Ikonijuje ir Tesalo- 
nikoje, į kurias šv. Paulius ėjo diskutuoti. Tokios buvo 
libertinų, kirėniečių, aleksandriečių, kilikiečių ir žydų iš Azi- 
jos sinagogos, t. y. libertinų ir žydų, kurie buvo svetim- 
šaliai Jeruzalėje, mokyklos. Ir iš šitų mokyklų buvo tie, 
kurie ginčijosi su šv. Steponu (Apd 6,9). 

Iš graikų mokyklų nebuvo jokios naudos. Kokia buvo 
šių mokyklų nauda? Kokių žinių įgyjame šiandien, 

skaitydami tų filosofų knygas ir jų disputus? Už tai, ką 
mes turime iš geometrijos, kuri yra visų gamtos mokslų 
motina, neprivalome būti dėkingi šioms mokykloms. Pla- 
tonas, kuris buvo geriausias graikų filosofas, nepriėmė į 
savo mokyklą tų, kurie jau iš dalies nebuvo geometrai. 
Buvo daug Žmonių, tyrinėjusių šį mokslą didžiulei žmo- 
nijos naudai, tačiau apie jų mokyklas niekur net neužsi- 
menama; nebuvo ir jokios geometrų sektos, ir tada jie 
nebuvo vadinami filosofų vardu. Šių mokyklų gamtos fi- 
losofija buvo greičiau sapnas, negu mokslas, ir ji buvo 
dėstoma beprasme ir neturinčia reikšmės kalba, ir to ne- 
gali išvengti tie, kurie nori mokyti filosofijos, pirmiau ne- 
įgiję svarbių geometrijos Žinių, nes gamtoje vyksta judė- 
jimas, kurio kelių ir laipsnių negalima pažinti, nežinant 
linijų ir figūrų proporcijų ir savybių. Jų moralės filosofija 
yra vien jų pačių aistrų aprašymas, nes elgesio taisyklė 
už pilietinės valstybės ribų yra prigimtinis įstatymas, o 
valstybėje - pilietinis įstatymas, kurie apibrėžia, kas yra 
sąžininga ir nesąžininga, kas teisinga ir neteisinga, ir apskri- 
tai, kas yra geris ir blogis; tuo tarpu šios filosofų mokyklos 
gėrio ir blogio taisyklėmis padaro tai, kas joms pačioms 
patinka ar nepatinka. Tai reiškia, kad labai skiriantis sko- 
niams nėra nieko, dėl ko būtų visuotinai sutariama, nes 
kiekvienas daro tiek, kiek išdrįsta, viską, kas jo paties 
akimis jam atrodo gera, o tai prisideda prie valstybės grio- 
vimo. Jų logika, kuri privalo būti samprotavimo metodas, 
yra vien žodinis priekabiavimas ir išradinėjimai, kaip su- 
painioti tuos, kurie stengsis juos sutrikdyti. Taigi nėra 
tokios nesąmonės, kurios kas nors iš senųjų filosofų, kaip 
sako Ciceronas (jis buvo vienas iš jų), nebūtų laikęsis. Ir 
aš manau, kad vargu ar galima pasakyti ką nors labiau 
absurdiško už tai, kas dabar yra vadinama Aristotelio Me- 
tafizika, ir ką nors priešiškesnio valdžiai, nei daug iš to, ką 

jis pasakė savo Politikoje, ir labiau neišmanėliškai, nei di- 
džioji jo Etikos dalis. 

Žydų mokyklos buvo nenaudingos. Žydų mokykla iš 
pradžių buvo Mozės Įstatymo mokykla; Mozė įsakė (Įst 
31,10), kad kiekvienų septintų metų pabaigoje per Palapi- 
nių šventę Įstatymas būtų skaitomas visai tautai ir ši jo 
klausytųsi ir mokytųsi. Todėl Įstatymo skaitymas, kuris 
tapo įpročiu po nelaisvės, kiekvieną šabo dieną neturėjo 
turėti jokio kito tikslo, o vien tik supažindinti tautą su 
įsakymais, kurių ji turėjo klausyti, ir išdėstyti jai pranašų 
raštus. Bet mūsų Išganytojas dažnai jiems priekaištavo, 
todėl akivaizdu, kad žydai iškraipė Įstatymo tekstą savo 
klaidingais komentarais ir beprasmiškomis tradicijomis, 
ir taip mažai suprato pranašus, kad jie nepripažino nei 
Kristaus, nei jo padarytų darbų, apie ką skelbė pranašai. 
Taigi savo paskaitomis ir disputais sinagogose jie pavertė 
savo Įstatymo mokslą fantastine filosofijos apie nesuvo- 
kiamą Dievo ir dvasių prigimtį rūšimi, sudaryta iš bevai- 
sės graikų filosofijos ir teologijos, sumišusios su jų pačių 
fantazijomis, paimtomis iš tamsiausių Rašto vietų, kurias 
jie labai lengvai galėjo pritaikyti savo tikslui, ir taip pat iš 
legendinių savo protėvių tradicijų. 

Kas yra universitetas. Tai, kas dabar vadinama univer- 
sitetu, yra daugelio viešųjų valstybinių mokyklų viename 
mieste sujungimas ir suvienijimas padarant jas pavaldžias 
vienam valdymui. Universitete buvo sukurtos trims pro- 
fesijoms, t. y. Romos religijai, romėnų teisei ir gydymo 
menui, skirtos svarbiausios mokyklos. O filosofijai jame 
skirta tik Romos religijos tarnaitės vieta. Kadangi Aristo- 
telio autoritetas ten yra vienintelis autoritetas, tai šios stu- 
dijos iš tikro buvo skirtos ne filosofijai (kurios prigimtis 
nepriklauso nuo autorių), o aristotelizmui. Geometrijai iki 
pat paskutinio meto universitetuose visai nebuvo vietos, 
nes ji tarnauja vien tikrajai tiesai ir niekam daugiau. Jeigu 


631 


IV. APIE TAMSOS KARALYSTE 


kas nors dėl savo paties įgimto talento pasiekdavo šiame 
moksle tam tikro tobulumo, tai jis dažniausiai būdavo 
laikomas magu, o jo menas - velnio menu. 

Klaidos, kurios atėjo į religiją iš Aristotelio metafizi- 
kos. Dabar pereisiu prie atskirų tezių, kurias skelbia be- 
vaisė filosofija, universitetų paveldėta, o iš jų perėjusi į 
bažnyčią, iš dalies iš Aristotelio, iš dalies iš proto aklumo, 
ir pirmiausia išnagrinėsiu jų principus. Yra tam tikra phi- 
losophia prima, nuo kurios turi priklausyti visa kita filoso- 
fija; ir ją iš esmės sudaro tokių pavadinimų arba vardų, 
kurie iš visų kitų yra visuotiniausi, reikšmių teisingas ap- 
ribojimas. Šie apribojimai padeda išvengti dviprasmišku- 
mo ir daugiareikšmiškumo samprotavime ir paprastai va- 
dinami apibrėžimais: tokie, pavyzdžiui, yra kūno, laiko, 
vietos, materijos, formos, esmės, subjekto, substancijos, 
akcidencijos, galios, veiksmo, baigtinumo, begalybės, kie- 
kybės, kokybės, judėjimo, veiklos, aistros ir įvairūs kiti 
apibrėžimai, būtini paaiškinti žmogaus sąvokoms apie kū- 
nų prigimtį ir kilmę. Šių ir panašių terminų paaiškini- 
mas, t. y. reikšmės nustatymas, mokyklose paprastai va- 
dinamas metafizika, nes tai Aristotelio filosofijos dalis, kuri 
taip ir vadinama, nors ir kita reikšme; mat ten metafizika 
reiškia vien knygas, parašytas arba einančias po jo gamtos 
filosofijos. Mokyklose šis žodis suprantamas kaip antgam- 
tinės filosofijos knygos, nes žodis metafizika gali turėti abi 
šias reikšmes. Iš tikrųjų tai, kas parašyta [Metafizikoje), 
dažniausiai yra taip toli nuo galimybės suprasti ir taip 
pasibjaurėtina prigimtiniam protui, kad jei kas nors ma- 
no, jog ten yra kas nors, ką galima protu suprasti, būtinai 
privalo manyti, kad tai yra antgamtiška. 

Klaidos, susijusios su abstrakčiomis esmėinis. Metafi- 
zika, kuri sujungta su Raštu, sudaro mokyklinę teologiją, 
mums sako, kad pasaulyje egzistuoja tam tikros esmės, 
atskirtos nuo kūnų, kurias ji vadina abstrakčiomis esmėmis 

ir substancinėmis formomis. Šiam žargonui paaiškinti šioje 
vietoje reikia ko nors daugiau negu įprastas dėmesys. To- 
dėl prašau atleisti tuos, kurie yra neįpratę prie tokio po- 
būdžio samprotavimų, kad aš taikausi prie įpratusiųjų. 
Pasaulis (aš turiu omeny ne tik žemę, kurios mylėtojai 
yra vadinami pasaulio žmonėmis, o visatą, t. y. visą daugy- 
bę visų esančių daiktų) yra kūniškas, t. y. kūnas, ir turi 
dydžio matmenis, būtent ilgį, plotį ir gylį; ir kiekviena 
kūno dalis taip pat yra kūnas, turintis panašius matme- 
nis; vadinasi, kiekviena visatos dalis yra kūnas, o tai, kas 
nėra kūnas, nėra visatos dalis. Kadangi visata yra viskas, 
todėl tai, kas nėra jos dalis, yra niekas, vadinasi, niekur 
nėra. Tačiau iš čia neišplaukia, kad dvasios yra niekas, nes 
jos turi matmenis, todėl yra realūs kūnai, nors šis pavadi- 
nimas įprastoje kalboje suteikiamas vien matomiems ar 
lytimiems kūnams, t. y. tokiems, kurie yra tam tikru mas- 
tu nepermatomi. Dvasias jie vadina bekūnėmis, o tai yra 
pagarbesnis vardas, todėl gali būti prideramiau pritaiky- 
tas pačiam Dievui, kuriame mes kreipiame dėmesį ne į 
tai, kuris atributas geriausiai išreiškia jo nesuprantamą 
prigimtį, o į tai, kuris geriausiai išreiškia mūsų norą jį 
garbinti. 

Norėdami suprasti, kuo remdamiesi, jie sako, kad eg- 
zistuoja abstrakčios esmės ar substancinės formos, turime iš- 
nagrinėti, ką šie žodžiai iš tikrųjų reiškia. Žodžiai varto- 
jami registruoti mums patiems ir paaiškinti kitiems mūsų 
proto mintis ir sąvokas. Kai kurie iš šių žodžių yra suvo- 
kiamų daiktų vardai, pavyzdžiui, visokiausių kūnų, ku- 
rie veikia mūsų jusles ir vaizduotėje palieka įspūdį, pava- 
dinimai. Kiti yra pačių įsivaizdavimų, t. y. tų idėjų arba 
proto vaizdinių, visų tų daiktų, kuriuos mes matome ar 
prisimename, pavadinimai. Dar kiti yra vardų vardai ar- 
ba įvairių kalbos formų vardai; pavyzdžiai, visuotinis, dau- 
gybinis, vienintelis - yra vardų vardai, o apibrėžimas, teigi- 

nys, neiginys, tiesa, melas, silogizmas, klausimas, pažadas, su- 
sitarimas — tai tam tikrų kalbos formų pavadinimai. Kiti 
nurodo, kad vienas vardas išplaukia iš kito arba kad vie- 
nas vardas yra su kitu nesuderinamas. Pavyzdžiui, kai 
kas nors sako: žmogus yra kūnas, jis tuo nori pasakyti, kad 
vardas kūnas būtinai išplaukia iš vardo žmogus, nes tai 
yra tik skirtingi to paties dalyko žmogus vardai; ir šis ryšys 
žymimas sujungiant abu vardus žodžiu yra. Ir kaip mes 
vartojame veiksmažodį yra visomis jo atmainomis, loty- 
nai vartojo veiksmažodį est, o graikai goti. Ar visos kitos 
pasaulio tautos įvairiose savo kalbose turi Žodį, atitin- 
kantį šį, ar neturi, aš negaliu pasakyti, bet esu įsitikinęs, 
kad jį turėti jiems nebūtina. Juk dviejų vardų iš eilės su- 
dėjimas gali išreikšti tai, kad iš vieno jų išplaukia kitas, 
jeigu taip būtų įprasta (nes įprotis žodžiams suteikia jų 
galią), taip pat gerai, kaip ir žodžiai yra, būti ir panašūs. 

Ir jeigu būtų taip, kad egzistuotų kalba be jokio veiks- 
mažodžio, kuris atitiktų est arba yra, arba būti, ja kalban- 
tys žmonės nė kiek ne mažiau negu graikai ir romėnai, 
sugebėtų daryti išvadas, išvesti pasekmes ir apie viską 
samprotauti. Bet kas tada atsitiktų terminams esybė, esmė, 
esminis, esmiškumas, kurie yra padaryti iš tų veiksmažo- 
džių, ir dar daugeliui kitų, kurie priklauso nuo jų ir kuo 
dažniausiai vartojami? Todėl jie yra ne daiktų vardai, o 
ženklai, kuriais mes parodome, kad suvokiame vieno var- 
do ar atributo išplaukimą iš kito; pavyzdžiui, kai sakome: 
žmogus yra gyvas kūnas, tai suprantame ne taip, kad žmo- 
gus yra vienas dalykas, gyvas kūnas - kitas ir būtis - tre- 
čias, o kad žmogus ir gyvas kūnas yra tas pats, nes išvada, 
jeigu jis yra žmogus, tai jis yra gyvas kūnas, yra teisinga 
seka, žymima žodžiu yra. Todėl būti kūnu, vaikščioti, būti 
kalbančiu, gyventi, matyti ir panašios bendratys, taip pat 
kūniškumas, vaikščiojimas, kalbėjimas, gyvenimas, regėjimas ir 

kiti, kurie reiškia tą patį, yra niekio vardai, kaip jau pla- 
čiau apie tai kalbėjau kitoje vietoje. 

Bet kokiam tikslui, kas nors gali paklausti, toks subtilu- 
mas reikalingas tokiame veikale, kuriame aš ketinu at- 
skleisti vien tai, kas yra būtina valdymo ir paklusnumo 
mokslui? Tai darau tam, kad Žmonės daugiau nebepakęs- 
tų, jog jais piktnaudžiautų tie, kurie šiuo nuo kūno atskirų 
esmių mokslu, besiremiančiu tuščia ir bevaise Aristotelio 
filosofija, norėtų juos atgrasinti nuo paklusnumo jų šalies 
įstatymams tuščiais vardais, kaip žmonės baido paukš- 
čius nuo javų tuščiu švarku, skrybėle ir kreiva lazda. Rem- 
damiesi būtent šiuo pagrindu, kai žmogus yra numiręs ir 
palaidotas, jie sako, kad jo siela, t. y. jo gyvenimas, gali 
vaikščioti atsiskyręs nuo savo kūno ir naktimis yra mato- 
ma kapinėse. Remdamiesi tuo pačiu pagrindu, jie sako, 
kad duonos gabalėlio pavidalas, spalva ir skonis turi būtį 
ten, kur, kaip jie sako, nėra duonos. Ir remdamiesi tuo 
pačiu pagrindu, jie skelbia, kad tikėjimas, išmintis ir kitos 
dorybės kartais yra įliejamos į žmogų, o kartais į jį įpučia- 
mos iš dangaus, tarsi dorybingąjį Žmogų ir jo dorybes 
būtų galima atskirti. Ir remdamiesi tuo pačiu pagrindu, 
jie sako labai daug kitų dalykų, kurie sumažina pavaldi- 
nių priklausomybę nuo jų šalies aukščiausiosios valdžios, 
nes kas gi stengsis paklusti įstatymams, jeigu lauks, kol 
paklusnumas bus į jį įlietas ar įkvėptas? Ir kas gi neklau- 
sys kunigo, kuris gali pavaizduoti Dievą, labiau negu sa- 
vo suvereno, maža to, labiau negu paties Dievo? Ir tas, 
kuris bijosi vaiduoklių, argi nejaus didelės pagarbos ga- 
lintiems pašventinti vandenį, kuriuo nubaidomi nuo jo 
tie vaiduokliai? Ir to pakaks parodyti klaidoms, kurias 
atneša į bažnyčią Aristotelio būtys ir esmės; jis galbūt ir 
žinojo, kad jo filosofija yra klaidinga, bet rašė ją kaip da- 
lyką, suderinamą su graikų religija ir ją stiprinančią, bijo- 
damas Sokrato likimo. 

Kartą įpuolę į šią atskirų esmių klaidą jie neišvengiamai 
įtraukiami į daugelį kitų iš jos išplaukiančių nesąmonių. 
Kadangi jie nori, kad šios formos būtų realios, todėl pri- 
versti paskirti joms kokią nors vietą. Kadangi jie laiko jas 
bekūnėmis, neturinčiomis jokių kiekybės matmenų, o visi 
žmonės žino, kad vieta yra matmuo ir kad ji gali būti 
užpildyta tik ko nors, kas yra kūniška, jie priversti, kad 
išlaikytų savo reputaciją, įvesti skirtumą, kad tos formos 
iš tikrųjų niekur neegzistuoja circumscriptivė, o tik defini- 
tivè šie terminai yra vien žodžiai, šiuo atveju neturintys 
jokios reikšmės, ir yra sakomi tik lotyniškai, norint pa- 
slėpti jų tuštumą, nes daikto apribojimas yra vien jo vie- 
tos nustatymas arba apibrėžimas. Vadinasi, abu šio išsky- 
rimo terminai reiškia tą patį. Konkrečiai apie žmogaus 
esmę, kuri, pasak jų, yra jo siela, jie teigia, jog visa ji 
esanti jo mažajame pirštelyje ir visa ji yra kiekvienoje ki- 
toje jo kūno dalyje, nors ir labai maža ji būtų, ir vis dėlto 
visame kūne sielos yra ne daugiau, negu bet kurioje iš šių 
dalių. Ar kas nors gali manyti, kad tokiomis nesąmonė- 
mis tarnaujama Dievui? Tačiau visu tuo būtina tikėti tiems, 
kurie nori tikėti nuo kūno atskirtos nekūniškos sielos eg- 
zistavimu. 

Ir kai jiems tenka paaiškinti, kaipgi bekūnė substancija 
gali justi skausmą ir būti kankinama pragaro ar skaistyk- 
los ugnyje, jie neturi ką atsakyti, tik aiškina, kad negali- 
ma sužinoti, kaip ugnis gali deginti sielas. 

Be to, kadangi judėjimas yra vietos pakeitimas, o bekū- 
nės substancijos negali užimti kokios nors vietos, jiems 
iškyla sunkumų paaiškinti, kad tai atrodytų įmanoma, 
kaip siela gali iš čia be kūno nueiti į dangų, pragarą ar 
skaistyklą, ir kaip žmonių šmėklos ar vaiduokliai (ir aš 
galiu dar pridurti ir jų drabužiai, kuriais apsirengę jie 
pasirodo) gali vaikščioti naktį bažnyčiose, kapuose ir ki- 
tose laidojimo vietose. Aš nenumanau, ką jie gali į tai 

atsakyti, nebent sakytų, kad jos vaikšto definitivė, o ne 
circumscriptivė, arba dvasiškai, o ne žemiškai, nes tokie di- 
džiuliai skirtumai yra vienodai gerai pritaikomi esant ko- 
kiam nors sunkumui. 

Nunc-stans. Amžinybė jiems nereiškia begalinės laiko 
sekos, nes tada jie negalėtų paaiškinti, kaip Dievo valia ir 
išankstinis būsimų dalykų numatymas neitų prieš jo šių 
dalykų numatymą, kaip veikianti priežastis prieš padari- 
nį arba veiksnys prieš veiksmą, nei daugelio kitų savo 
įžūlių nuomonių apie nesuprantamą Dievo prigimtį. Bet 
jie nori mus mokyti, kad amžinybė yra sustingusi dabar- 
ties akimirka, nunc-stans, kaip ją vadina scholastai, to ne- 
gali nei jie, nei kas nors kitas suprasti, lygiai taip pat, 
jeigu jie begalinį vietos dydį vadintų Aic-stans!*. 

Vienas kūnas daugelyje vietų ir daug kūnų vienoje 
vietoje iš karto. Žmonės dalija kūną savo mintyse, išskai- 
čiuodami jo dalis; išskaičiuodami šias dalis, jie taip pat 
išskaičiuoja to kūno užimamos vietos dalis, ir neišvengia- 
mai turi būti taip, kad, padaliję kūną į daugelį dalių, mes 
taip pat ir jo užimamą vietą turime padalyti į daugelį šių 
kūno dalių užimamų vietų, ir jokio Žmogaus protas nega- 
li įsivaizduoti daugiau ar mažiau dalių, negu joms yra 
vietų. Tačiau tie filosofai nori mus įtikinti, kad Visagalio 
Dievo galia vienas kūnas tuo pačiu metu gali būti dauge- 
lyje vietų ir daugelis kūnų tuo pačiu metu gali būti vie- 
noje vietoje, tarsi Dieviškosios galybės pripažinimas būtų 
pasakyti, kad tai, kas yra, to nėra, arba tai, kas buvo, to 
nebuvo. Ir tai yra tik maža dalis nesąmonių, kurias jie 
priversti sakyti dėl to, kad veliasi į filosofines diskusijas, 
užuot žavėjęsi nesuvokiama Dievo prigimtimi ir ją garbi- 
nę - jos atributai negali reikšti to, kas jis yra, o privalo 
išreikšti mūsų troškimą garbinti jį gražiausiais vardais, 
kokius tik galime sugalvoti. Bet kai jie išdrįsta, remda- 
miesi šiais garbinimo atributais, samprotauti apie jo pri- 

gimtį, praranda savo protą jau pačiu pirmuoju savo ban- 
dymu ir pakliūva iš vieno nesusipratimo į kitą be galo ir 
be skaičiaus, panašiai kaip žmogus, nežinantis rūmų ce- 
remonijų, atėjęs pas asmenį, žymesnį, negu tie, su kuriais 
jis yra įpratęs bendrauti, užkliūva prie įėjimo ir nenorė- 
damas nugriūti, išmeta savo apsiaustą, o gaudydamas ap- 
siaustą, išmeta skrybėlę, ir vienu nerangumu po kito pa- 
rodo savo sutrikimą ir neišsiauklėjimą. 

Natūrtilosofijos nesąmonės, pavyzdžiui, tvirtinimas, 
kad trauka yra sunkumo priežastis. Fizikai, t. y. paval- 
džių ir antrinių gamtos reiškinių priežasčių pažinimui, 
šie filosofai neduoda nieko, išskyrus tuščiažodžiavimą. 
Jeigu jūs norite sužinoti, kodėl vieni kūnai iš prigimties 
krinta žemėn, o kiti iš prigimties kyla nuo jos aukštyn, 
scholastai, remdamiesi Aristoteliu, pasakys jums, kad kū- 
nai, kurie krinta žemyn, yra sunkūs, ir kad sunkumas yra 
tai, kas verčia juos kristi. Tačiau jeigu jūs paklausite, kaip 
jie supranta tą sunkumą, jie apibrėš jį, kaip siekimą eiti 
Žemės centro link; vadinasi, priežastis, dėl kurios daiktai 
krinta žemyn, yra siekimas būti žemiau, tai yra tas pats, 
kaip sakyti, kad kūnai krinta ar kyla dėl to, kad jie taip 
daro. Arba jie pasakys, kad Žemės centras yra sunkių 
daiktų ramybės ir išsaugojimo vieta, todėl jie nori ten 
būti. Tarsi akmenys ir metalai turėtų norus arba galėtų 
atskirti vietą, kurioje jie norėtų būti, kaip kad Žmogus, 
arba kad jie mėgtų ramybę, kaip kad žmogus jos nemėgs- 
ta, arba kad stiklo lakštas būtų mažiau saugus lange, ne- 
gu nukritęs ant gatvės. 

Dydis įdėtas į kūną po to, kai jis jau buvo padarytas. 
Jei panorėsime sužinoti, kodėl tas pats kūnas atrodo vie- 
nu metu didesnis, nieko prie jo nepridėjus, negu kitu me- 
tu, scholastai pasakys, kad jis atrodo mažesnis, kai yra 
sutankėjęs, o kai didesnis — išretėjęs. O ką reiškia tas sutan- 
kėjęs ar išretėjęs? Sutankėjęs jis yra tada, kai ta pati me- 

džiaga yra mažesnio dydžio, negu anksčiau, o išretėjęs, - 
kai ji didesnio dydžio. Tarsi galėtų egzistuoti medžiaga, 
kuri neturėtų tam tikro apibrėžto dydžio, kai dydis yra 
nes kas kita, o medžiagos apibrėžtumas, t. y. kūno api- 
brėžtumas, kuriuo mes pasakome, kad vienas kūnas yra 
didesnis ar mažesnis už kitą būtent tiek ar šitiek. Arba 
tarsi kūnas būtų padarytas visai be jokio dydžio, ir tik jau 
po to būtų to dydžio į jį daugiau ar mažiau įdėta priklau- 
somai nuo ketinimo padaryti, kad kūnas būtų tankesnis 
ar retesnis. 

Sielų įliejimas. Apie žmogaus sielos atsiradimo prie- 
žastį scholastai sako: creatur infundendo ir creando infundi- 
tur, t. y. ji sukurta ją įliejant ir įlieta sukūrus. 

Visur esantys vaiduokliai. Juslių priežastis esanti 
apraiškų (species) visur kur buvimas, t. y. visur esą objek- 
tų atvaizdai ar vaiduokliai, kurie, kai juos pamato akis, yra 
regėjimas, kai išgirsta ausis - yra klausa, kai pajunta gomu- 
rys - skonis, kai užuodžia šnervės — kvapas, kai pajaučia 
visas kūnas — lytėjimas. 

Valia ir jos priežastis. Valios atlikti kokį nors atskirą 
veiksmą, t. y. to, kas vadinama volitio, priežastimi scho- 
lastai nurodo sugebėjimą, t. y. apskritai žmonių galėjimą 
norėti kartais vieno dalyko, o kartais kito, kuris yra vadi- 
namas voluntas, — galių padarymas veiksmo priežastimi. 
Tai būtų tas pats, jei kas nors gerų ir blogų Žmonių veiks- 
mų priežastimi nurodytų Žmonių sugebėjimą juos 
padaryti. 

Paslėpta priežastis yra nežinojimas. Daugeliu atvejų 
scholastai gamtos reiškinių priežastimi laiko savo pačių 
nežinojimą, bet užmaskuotą kitais žodžiais. Pavyzdžiui, 
kai jie sako, kad likimas yra atsitiktinumų priežastis, t. y. 
atsitiktinių dalykų, kurių priežasties jie nežino, arba kai 
jie priskiria daugelį padarinių paslėptoms kokybėms, t. y. 
jiems nežinomoms kokybėms, ir todėl, jų manymu, neži- 

nomoms nė vienam kitam žmogui, arba taip pat ir simpa- 
Hijai, antipatijai, dviejų priešingų kokybių veikimui, (antiperis- 
tasis), specifinėms kokybėms ir kitiems panašiems terminams, 
kurie nereiškia nei veiksnio, kuris sukelia tuos padari- 
nius, nei veiksmo, kuriuo jie yra sukeliami. 

Jeigu tokia metafizika ir fizika nėra tuščia filosofija, tada 
niekados nebuvo jokios tuščios filosofijos, ir šv. Pauliui 
nereikėjo mūsų perspėti, kad jos vengtume. 

Viena nesąmonė veda prie kitos nesąmonės. Scholas- 
tinė moralė ir pilietinė filosofija yra tos pačios ar dar di- 
desnės nesąmonės. Jeigu žmogus atlieka neteisėtą veiks- 
mą, t. y. veiksmą, prieštaraujantį įstatymui, tai, pasak jų, 
Dievas yra pirmoji įstatymo ir pirmoji šio ir visų kitų 
veiksmų priežastis, tačiau jis nėra neteisėtumo, kuris at- 
siranda dėl veiksmo nesuderinamumo su įstatymu, prie- 
žastis. Tai tuščia filosofija. Galima būtų lygiai taip pat 
pasakyti, kad vienas žmogus nubrėžia tiesią ir kreivą li- 
nijas, o kitas padaro jas nesuderinamas. Ir tokia yra filo- 
sofija visų žmonių, kurie padaro savo išvadas anksčiau, 
negu pažįsta jų prielaidas, tvirtindami, kad supranta tai, 
kas nesuvokiama, ir pagarbos atributus paverčia prigim- 
ties atributais, kaip tai buvo padaryta palaikyti mokslui 
apie laisvą valią, t. y. apie Žmogaus valią, nepavaldžią 
Dievo valiai. 

Asmeniniai norai daromi visuomeninio gėrio taisyk- 
le. Aristotelis ir kiti pagonių filosofai apibrėžia gėrį ir 
blogį Žmonių norais, ir daro tai teisingai tol, kol mes lai- 
kome, kad kiekvienas jų yra valdomas savo paties įstaty- 
mo. Esantys tokioje būklėje žmonės neturi jokio kito įsta- 
tymo, išskyrus savo pačių norus, todėl negali būti jokios 
bendros gerų ir blogų veiksmų taisyklės. Bet valstybėje 
šis matas yra klaidingas. Ne privačių Žmonių noras, o 
įstatymas, kuris yra valstybės valia ir noras, yra matas. 
Vis dėlto ta doktrina vis dar taikoma praktikoje, ir žmo- 

nės sprendžia apie savo pačių ir apie kitų žmonių veiks- 
mų, ir apie pačios valstybės veiksmų gerumą ar blogumą, 
vadovaudamiesi savo pačių jausmais, ir kiekvienas žmo- 
gus vadina gėriu ar blogiu tik tai, kas yra gera ar bloga 
jo paties akimis, visai nepaisydamas valstybės įstatymų; 
išimtis čia tik vienuoliai ir vienuoliai pasauliečiai, kurie 
savo įžadų yra susaistyti paklusti savo vyresniajam, kurį 
kiekvienas pavaldinys turėtų laikyti sau privalomu pri- 
gimtinio įstatymo galia pilietinio suvereno atžvilgiu. Ir 
šis asmeninis gėrio matas yra ne tik bevaisis, bet ir pra- 
žūtinga valstybei doktrina. 

Kad teisėta santuoka yra neskaisti. Taip pat tuščia ir 
klaidinga filosofija yra tvirtinti, kad santuoka prieštarau- 
ja skaistybei ar susilaikymui, ir iš to išplaukia, jog tai yra 
moralinė yda, kaip daro tie, kurie teigia, kad skaistybė ir 
susilaikymas yra pagrindas neleisti dvasininkams tuok- 
tis. Jie pripažįsta, kad šis draudimas yra vien bažnyčios 
nustatytas, kuris reikalauja iš dvasinio luomo, nuolatos 
tarnaujančio prie altoriaus ir teikiančio komuniją, nuola- 
tos susilaikyti nuo santykiavimo su moterimis dėl nuola- 
tinio skaistumo, susilaikymo ir tyrumo. Todėl jie ir va- 
dina teisėtus santykius su moterimis skaistybės ir 
susilaikymo stoka ir laiko vedybas nuodėme ar bent jau 
tokiu netyru ir nešvariu dalyku, dėl kurio Žmogus yra 
netinkamas tarnauti prie altoriaus. Jeigu šis įstatymas bu- 
vo išleistas todėl, kad gyvenimas su moterimis yra nesu- 
silaikymas ir priešingas skaistybei, tada kiekviena san- 
tuoka yra yda. Jeigu jis buvo išleistas todėl, kad gyvenimas 
su moterimis yra pernelyg netyras ir nešvarus dalykas 
žmogui, pasišventusiam Dievui, tai kiti natūralūs, būtini 
ir kasdieniai darbai, kuriuos daro visi žmones, dar labiau 
turėtų daryti juos nevertus būti kunigais, nes jie yra dar 
nešvaresni. 

Tačiau neįtikėtina, kad slaptas šio draudimo tuoktis ku- 
nigams pagrindas būtų tik tokios aplaidžios moralės filo- 

sofijos klaidos arba kad viengungio gyvenimas būtų lai- 
komas geresniu už santuokinį, kaip išmintingai manė 
šv. Paulius, supratęs, kaip būtų nepatogu tiems, kurie 
anais krikščionių persekiojimų laikais buvo Evangelijos 
skelbėjai ir būdavo priversti bėgti iš vienos šalies į kitą, 
jeigu turėtų rūpintis žmona ir vaikais; veikiau šis draudi- 
mas grindžiamas vėlesnių laikų popiežių ir kunigų keti- 
nimu pasidaryti dvasininkais, t. y. vieninteliais Dievo ka- 
ralystės šiame pasaulyje įpėdiniais, todėl buvo būtina 
atimti iš jų teisę vesti, nes mūsų Išganytojas sako, kad, 
atėjus jo karalystei, Dievo vaikai nei ves, nei tekės, o bus 
kaip angelai danguje, t. y. gyvens dvasiškai. Kadangi kuni- 
gai prisiėmė dvasininkų vardą, tai būtų buvę visai netin- 
kama, jeigu jie būtų leidę sau, kai tam nebuvo jokio rei- 
kalo, turėti po moterį. 

Ir kad visos valdymo formos, išskyrus liaudinę, yra 
tironija. Iš Aristotelio politinės filosofijos scholastai iš- 
moko visas valstybės formas, išskyrus liaudinę (kokia tuo 
metu buvo Atėnų valstybė) vadinti tironija. Visus kara- 
lius jie vadino tironais, o aristokratinę trisdešimties val- 
dovų valdžią, įvestą Atėnuose užkariautojų lakedaimo- 
niečių, vadino trisdešimčia tironų. Scholastai tautos būklę, 
valdant demokratijai, ėmė vadinti laisve. Žodis tironas iš 
pradžių reiškė tiesiog monarchą. Tačiau kai vėliau dides- 
nėje Graikijos dalyje ši valdymo forma buvo panaikinta, 
tironas ėmė reikšti ne tik tai, ką reiškė iki tol, bet drauge 
ir neapykantą, kurią liaudies valstybės jautė šiai valdymo 
formai, kaip ir karaliaus vardas tapo odioziniu po to, kai 
Romoje buvo nuversti karaliai, nes visai natūralu, kad 
žmonės įsivaizduoja, jog koks nors didelis trūkumas yra 
išreiškiamas tam tikru atributu, kuris yra suteikiamas iš 
neapykantos dideliam priešui. Ir kai tie patys žmonės bū- 
na nepatenkinti tais, kurie valdo, esant demokratijai ar 
aristokratijai, jie ilgai neieško negarbingų vardų, kad iš- 

lietų savo įniršį, ir lengvai vieną pavadins anarchija, kitą — 
oligarchija arba saujelės tironija. Žmonės jaučiasi nuskriausti 
jau vien tuo, kad yra valdomi ne taip, kaip kiekvienas iš 
jų valdytų pats, o taip, kaip mano esant tinkama valsty- 
bės atstovas, ar jis būtų vienas Žmogus, ar Žmonių susi- 
rinkimas, t. y. valdo savo valia, savavališkai; už tai žmo- 
nės savo aukščiausiuosius valdytojus vadina negražiais 
vardais, visai nesuprasdami (galbūt supranta tik trumpą 
laiką po pilietinio karo), kad be tokio savavališko valdy- 
mo toks karas turėtų būti nuolatinis ir amžinas ir kad 
žmonės ir ginklai, o ne žodžiai ir pažadai, suteikia įstaty- 
mams galią ir valdžią. 

Kad valdo ne žmonės, o įstatymai. Todėl kita Aristote- 
lio Politikos klaida yra ta, kad gerai sutvarkytoje valstybė- 
je turi valdyti ne Žmonės, o įstatymai. Koks gi sveiko 
proto žmogus, nors jis nemokėtų nei rašyti, nei skaityti, 
nesupras, kad jį valdo tie, kurių jis bijo, ir yra įsitikinęs, 
kad jie gali jį nužudyti ar kaip nors nubausti, jeigu jis jų 
nepaklausys? Ar jis tiki, kad jį nubausti gali įstatymas, 
t. y. žodžiai ir popierius, be žmonių rankų ir kalavijų? Ir 
šitai yra viena iš pražūtingų klaidų, kurios skauna žmo- 
nes kas kartą, kai jie nemėgsta savo valdovų, šlietis prie 
tų, kurie vadina juos tironais, ir manyti, kad yra teisėta 
sukelti prieš juos karą. Vis dėlto tokios klaidos dažnai vra 
palaikomos dvasininkų iš sakyklų. 

Įstatymai taikomi sąžinei. Yra dar viena echolastų po- 
litinės filosofijos klaida, kuri nepaveldėta nei iš Aristote- 
lio, nei iš Cicerono, nei iš kurio nors kito pagonio, būtent 
išplėsti įstatymo galią, nors įstatymas yra vien tik veiks- 
mų taisyklė, žmonių minčių ir sąžinės tikrinimu ir inkvi- 
zicija to, ką Žmonės mano iš tikrųjų, nors jų kalbos ir 
veiksmai visiškai sutampa. Dėl to Žmonės arba nubau- 
džiami, jei atvirai iškloja savo mintis, arba yra priversti 
sakyti netiesą, bijodami bausmės. Tiesa, valstybės parei- 

gūnas, ketindamas priimti tarnautoją ir patikėti jam mo- 
kymą, gali jo paklausti, ar jis sutiks mokyti vienokių ar 
kitokių dalykų, ir tuo atveju, jei šis atsisakytų, gali nebe- 
duoti jam šio darbo. Bet versti jį apkaltinti save dėl pažiū- 
rų, jeigu jo veiksmai nėra uždrausti įstatymo, prieštarauja 
prigimtiniam įstatymui, ir ypač iš tų pusės, kurie moko, 
kad žmogus bus pasmerktas amžinoms ir didžiausioms 
kančioms, jeigu jis mirs būdamas klaidingų pažiūrų dėl 
kurios nors krikščionių tikėjimo dogmos. Argi yra toks 
žmogus, žinantis, koks didelis pavojus jam gresia dėl klai- 
dos, kurio įgimtas rūpinimasis pačiu savimi neverstų ri- 
zikuoti savo siela veikiau savo paties sprendimu, negu 
remiantis sprendimu kurio nors kito žmogaus, kuriam 
visai nerūpi jo pasmerkimas? 

Asmeniškas įstatymo aiškinimas. Privačiam asmeniui 
be valstybės įgaliojimo, t. y. be jos atstovo leidimo, aiš- 
kinti įstatymą savo paties supratimu yra kita politikos 
klaida; tačiau ši klaida nepaimta iš Aristotelio ar iš kurio 
nors kito pagonių filosofo, nes nė vienas iš jų neneigia, 
kad galia leisti įstatymus taip pat apima ir galia juos aiš- 
kinti, kai to reikia. Argi Raštas visur, kur jis yra įstaty- 
mas, nebuvo padarytas įstatymu valstybių valdžios, tad 
ar jis nėra pilietinio įstatymo dalis? 

To paties pobūdžio klaida taip pat yra tada, jei kas nors 
kitas, o ne suverenas, apriboja kuriam nors Žmogui tą jo 
galią, kurios jam valstybė neapribojo, kaip tai daro tie, 
kurie Evangelijos mokymo teisę suteikia išimtinai kuriam 
nors vienam luomui, tuo tarpu įstatymai paliko tą moky- 
mą visiškai laisvą. Jeigu atsidursiu tarp Amerikos stab- 
meldžių, tai ar aš, būdamas krikščionis, nors ir nepriklau- 
sau jokiam ordinui, manysiu, kad yra nuodėmė skelbti 
Jėzų Kristų, nors ir negavau nurodymų iš Romos? Arba 
kai jiems jau skelbiu [Kristaus mokslą], argi aš neturiu 
atsakyti į jų abejones ir aiškinti jiems Raštą, t. v. ar aš 


644 


46. APIE TAMSYBĘ. KYLANČIĄ IŠ BEVAISĖS FILOSOFIJOS 


neturiu jų mokyti? Tačiau kas nors gali pasakyti, kad tam, 
kaip ir sakramentų jiems suteikimui, būtinybė bus laiko- 
ma pakankamu įgaliojimu. Ir tai tiesa. Bet tiesa yra ir tai, 
kad kiekvienam leidimas privalus dėl būtinybės, bet tam 
pačiam veiksmui visai nereikia jokio leidimo, jei nėra jo- 
kio įstatymo, kuris tai draustų. Todėl neleisti atlikti šių 
funkcijų tiems, kuriems pilietinis suverenas jų neuždrau- 
dė, vadinasi, atimti iš jų teisėtą laisvę, o tai prieštarauja 
pilietinės valdžios doktrinai. 

Scholastų teologų kalba. Būtų galima pateikti ir dau- 
giau tuščios filosofijos, scholastų teologijos daktarų at- 
neštos į religiją, pavyzdžių, tačiau kiti žmonės, jei tik no- 
ri, gali jų surasti ir patys. Aš tik pridursiu, kad scholastų 
teologų raštai dažniausiai yra nieko nereiškiančios gran- 
dinės keistų ir barbariškų žodžių, arba žodžių, vartojamų 
kitaip nei įprastinėje lotynų kalboje, kuria rašytų Cicero- 
nas, Varonas!“ ir kiti senovės Romos gramatikai. Jeigu 
kas nors nori, kad tai įrodyčiau, tegu jis, kaip jau kartą 
sakiau anksčiau, pažiūri, ar gali išversti bet kurį scholas- 
tų teologą į kurią nors iš moderniųjų kalbų, pavyzdžiui, 
į prancūzų, anglų ar kurią nors kitą turtingą kalbą, nes 
tai, ko negalima daugelyje iš jų padaryti suprantama, ne- 
suprantama ir lotynų kalboje. Šis kalbos beprasmiškumas, 
nors aš jo ir negaliu pavadinti klaidinga filosofija, vis dėl- 
to turi savybę ne tik paslėpti tiesą, bet ir priversti žmones 
manyti, kad jie turi ją ir liautis toliau jos ieškojus. 

Klaidos, atsiradusios iš tradicijos. Pagaliau kalbant apie 
klaidas, atsiradusias religijoje dėl klaidingos ar netikros 
istorijos, o tai yra visos legendos apie pramanytus ste- 
buklus šventųjų gyvenime ir visi pasakojimai apie pasi- 
vaidenimus ir šmėklas, kuriuos pateikia Romos bažny- 
čios daktarai, kad pateisintų savo pragaro ir skaistyklos, 
egzorcizmo galios ir kitus mokslus, kurie neturi jokio pa- 
grindo nei prote, nei Rašte, ir visi tie padavimai bei tra- 

dicijos, kuriuos jie vadina Dievo žodžiu, - kas gi tai yra, 
jei ne senučių pasakos? Ir nors kai kuriuos iš tų padavi- 
mų jie iš tikrųjų randa išbarstytus senųjų Bažnyčios tėvų 
raštuose, tačiau tie Tėvai buvo Žmonės, kurie galėjo per- 
nelyg lengvai patikėti klaidingais pranešimais. Tai, kad 
remiamasi jų pažiūromis kaip teisingumo to, kuo jie tikėjo, 
įrodymu, neturi jokios kitos įtikinamos galios tiems, ku- 
rie, šv. Jono patarimu (1 Jn 4,1), ištiria dvasias, kaip ir 
visi kiti dalykai, susiję su Romos bažnyčios valdžia (pik- 
tnaudžiavimu, kuriuo jie arba neįtarė, arba iš jo patys 
turėjo naudą), o tik diskredituoja jų liudijimą dėl perne- 
lyg greito patikėjimo pranešimais, o tai dažniausiai atsi- 
tinka patiems nuoširdžiausiems žmonėms, gerai nepažįs- 
tantiems gamtinių priežasčių (tokie ir buvo Bažnyčios 
tėvai). Visai natūralu, kad geriausi Žmonės mažiausiai įta- 
ria, jog kas nors juos ketina apgauti. Popiežius Grigalius 
ir šv. Bernardas? kalba apie kažkokius dvasių regėjimus, 
tos dvasios jiems sakiusios, jog esančios skaistykloje, ir 
tas pats atsitikę mūsų Bedai!?, bet man atrodo, kad jie tai 
pasakoja, remdamiesi kitų žmonių pranešimu. Bet jeigu 
jie ar kas nors kitas pasakoja tokias istorijas, kaip savo 
pačių patirtas, tai jie ne tik nepatvirtina tokių tuščių pra- 
nešimų, o tik parodo savo pačių netvirtumą ar apgaulę. 

Proto slopinimas. Prie klaidingos filosofijos įdiegimo 
mes dar galime pridurti teisingos filosofijos išstūmimą ir 
slopinimą, vykdomą tokių Žmonių, kurie nei savo teisi- 
niais įgaliojimais, nei savo pakankamomis žiniomis nėra 
kompetentingi tiesos teisėjai. Mūsų jūrininkystė akivaiz- 
džiai liudija ir mokslo žmonės dabar pripažįsta, kad yra 
antipodai. Ir kas dieną vis labiau darosi aišku, kad metus 
ir dienas nulemia žemės judėjimas. Vis dėlto žmonės, ku- 
rie savo veikaluose tik priėmė kaip prielaidą tokį mokslą 
ir pasinaudojo proga išdėstyti savo motyvus už jį ir prieš 
ji, buvo už tai bažnyčios valdžios nubausti. Bet už ką? Ar 

už tai, kad tokios nuomonės prieštarauja tikrajai religijai? 
To negali būti, jeigu jos teisingos. Tad tegu tiesą iš pra- 
džių ištiria kompetentingi teisėjai arba tegu ją paneigia 
tie, kurie teigia žiną, kad yra priešingai. Ar už tai, kad 
tokios nuomonės prieštarauja priimtai religijai? Tegu jas 
nutildo įstatymai tų, kuriems pavaldūs yra tokio mokslo 
mokytojai, t. y. pilietiniai įstatymai, nes už nepaklusnu- 
mą gali būti teisėtai nubausti tie, kurie prieš įstatymą mo- 
ko net ir teisingos filosofijos. Ar už tai, kad tos pažiūros 
skatina valdžios nuvertimą, palaikydamos sukilimą ar 
maištą? Tegu tada jos būna nutildytos, o jų mokytojus 
nubaudžia savo valdžios galia tas, kuriam yra patikėta 
rūpintis visuomenės ramybe, t. y. pilietinė valdžia. Ka- 
dangi visa valdžia, kurią savo pačių teise sau prisiima 
dvasininkai visur, kur jie yra pavaldūs valstybei, nors jie 
tai ir vadina Dievo teise, yra tik uzurpacija. 


Keturiasdešimt septintas skyrius 


APIE NAUDA, KYLANČIĄ IŠ TOKIOS TAMSOS, 
IR APIE TAI, KAM JI ATITENKA 


Tas, kuris gauna naudą iš veiksmo, yra įtariamas kaip 
jo kaltininkas. Ciceronas su pagarba mini vieną iš Kasi- 
jų, griežtą Romos teisėją, dėl jo įpročio baudžiamosiose 
bylose, kai liudininkų liudijimai būdavo nepakankami, 
klausti kaltintojų: cui bono, t. y. kokią naudą, garbę ar 
kitokį malonumą kaltinamasis galėjo įgyti ar tikėtis iš to 
veiksmo. Mat iš visų prielaidų ir spėliojimų nė vienas 
taip akivaizdžiai nenurodo kaltininko, kaip nauda iš to 
nusikalstamo veiksmo. Vadovaudamasis ta pačia taisyk- 
le, aš čia ketinu ištirti, kas galėjo būti tie, kurie taip ilgai 
šioje krikščioniškojo pasaulio dalyje valdė žmones, pasi- 
telkę šituos mokslus, priešingus taikiam Žmonijos egzis- 
tavimui. 

Kad kovojanti bažnyčia yra Dievo karalystė, pirmiau- 
sia mokė Romos bažnyčia. Pirmiausia, su šia klaida, kad 
dabartinė bažnyčia, kovojanti žemėje, yra Dievo karalystė (t. y. 
Šlovės karalystė arba Pažadėtoji žemė, o ne Malonės ka- 
ralystė, kuri yra tik žemės pažadas) yra susijusios šios 
žemiškos gėrybės. Pirmiausia, kad bažnyčios ganytojai ir 
mokytojai, kaip Dievo viešieji tarnautojai, tuo yra įgalioti 
įgyti teisę valdyti bažnyčią, vadinasi, būti valstybės val- 
dytojais ir valdovais, nes bažnyčia ir valstybė yra tie pa- 
tys asmenys. Dėl šio įgaliojimo ir titulo popiežius priver- 
tė visų krikščionių valdovų pavaldinius tikėti, kad 
nepaklusti jam yra tas pats, kaip nepaklusti pačiam Kris- 
tui, ir pasiekė tai, kad visuose ginčuose tarp jo ir kitų 
valdovų pavaldiniai (sužavėti žodžių dvasinė valdžia) pa- 
liktų savo teisėtus suverenus; tai galiausiai reiškia popie- 
žiaus visuotinę monarchiją visame krikščioniškajame 
pasaulyje. Nors popiežiams iš pradžių teisę būti vyriau- 
siais krikščionių mokslo mokytojais ir suteikė krikščionių 
imperatoriai, ir jie turėjo būti pavaldūs imperatoriams, o 
ši teisė galiojo vien Romos imperijos ribose (tai pripažįsta 
ir patys popiežiai), suteikiant jiems titulą: Pontifex Maxi- 
mus, kuris reiškė valdininką, pavaldų pilietinei valstybei; 
tačiau po to, kai imperija buvo padalyta ir suiro, nebuvo 
sunku primesti liaudžiai, jau pavaldžiai jiems, kitą titulą, 
būtent šv. Petro teisę, ir taip ne tik išgelbėti visą valdžią, 
į kurią jie pretendavo, bet ir išplėsti ją toms pačioms krikš- 
čionių provincijoms, nors jau ir nebepriklausiusioms Ro- 
mos imperijai. Nauda iš visuotinės monarcho valdžios 
(atsižvelgiant į žmonių troškimą turėti valdžią) yra pa- 
kankama prielaida, kad popiežiai, kurie pretendavo į šią 
valdžią ir ilgą laiką ja naudojosi buvo ir autoriai to moks- 
lo, kuriuo remdamiesi ją įgijo, būtent, kad dabar esanti 
bažnvčia žemėje yra Kristaus karalystė. Jeigu su tuo su- 
tiktume, tai reikėtų suprasti, kad Kristus tarp mūsų turi 

kokį nors vietininką, kuris mums pasako, kokie yra jo 
įsakymai. 

Tada, kai atskiros bažnyčios atmetė šią visuotinę popie- 
žiaus valdžią, galima buvo pagrįstai tikėtis, kad pilieti- 
niai suverenai visose tose bažnyčiose atgaus tiek tos val- 
džios, kiek jos turėjo savo pačių teise savo rankose, kol 
neapdairiai ją iš savo rankų išleido. Anglijoje taip ir bu- 
vo, išskyrus vien tai, kad tie, kuriems karaliai paskyrė 
religijos valdymą, tvirtindami, kad jie atlieka savo parei- 
gas Dievo jiems suteikta teise, sudarė įspūdį, kad jie uzur- 
puoja jei ne viršenybę pilietinės valdžios atžvilgiu, tai bent 
jau nepriklausomumą nuo jos; tačiau taip tik atrodė, kad 
jie uzurpuoja viršenybę, nes jie pripažino karaliaus teisę 
atimti iš jų teisę atlikti jų funkcijas taip, kaip jam patinka. 

Tą patį teigia ir presbiteriai. Tose vietose, kur bažny- 
čios valdymą paėmė į savo rankas presbiteriai, nors jie ir 
uždraudė mokyti daug kitų Romos bažnyčios doktrinų, 
tačiau išlaikė tą, kad Kristaus karalystė jau atėjo ir kad ji 
prasidėjo prisikėlus mūsų Išganytojui. Bet cui bono? Ko- 
kios naudos jie iš to tikėjosi? Tos pačios, kurios tikėjosi ir 
popiežiai: turėti aukščiausiąją valdžią tautai. Kas gi žmo- 
nėms yra ekskomunikuoti savo teisėtą karalių, jeigu ne 
uždrausti jam įeiti į visas vietas, kuriose viešai garbina- 
mas Dievas jo paties karalystėje, ir priešintis jam jėga, 
jeigu jis jėga stengiasi juos pataisyti? Arba ką gi reiškia, 
neturint tam pilietinio suvereno įgaliojimo, ekskomuni- 
kuoti kurį nors asmenį, jeigu ne atimti iš jo teisėtą laisvę, 
t. y. uzurpuoti neteisėtą valdžią savo artimiesiems? Todėl 
šios religinės tamsos kaltininkai yra Romos ir presbiterių 
dvasininkai. 

Neklystamurnas. Čia aš priskiriu taip pat ir visas tas 
doktrinas, kurios padeda dvasininkams išlaikyti šį dvasi- 
nį suverenumą po to, kai jis jau įgytas. Ir pirmiausia tą, 
kad popiežius savo visuomenine kompetencija negali klysti. 

Kas gi tikėdamas, kad tai tiesa, nebus pasirengęs klausyti 
visko, ką tik jis įsakytų? 

Vyskupų pavaldumas. Antra, kad visi kiti vyskupai bet 
kurioje valstybėje gauna savo teisę ne tiesiogiai iš Dievo 
ir ne netiesiogiai iš savo pilietinio suvereno, o iš popie- 
žiaus, - tai doktrina, kurios dėka kiekvienoje krikščionių 
valstybėje yra daug galingų Žmonių, nes tokie yra vysku- 
pai, kurie priklauso nuo popiežiaus ir privalo jam pa- 
klusti, nors jis ir būtų jiems užsienio valdovas; dėl to po- 
piežius gali (kaip jau daug kartų ir padarė) sukelti pilietinį 
karą prieš valstybę, kuri nepasiduoda jo valdymui pagal 
jo norus ir interesus. 

Dvasininkų atleidimas nuo pilietinių įstatymų. Tre- 
čia, vyskupų ir kitų kunigų, visų vienuolių ir vienuolių 
pasauliečių atleidimas nuo pilietinių įstatymų valdžios. 
Šitaip kiekvienoje valstybėje atsiranda daug žmonių, ku- 
rie naudojasi įstatymų geradaryste, yra saugomi pilieti- 
nės valstybės valdžios ir nė trupučio nepadengia valsty- 
bės išlaidų, yra nebaudžiami, kaip kiti pavaldiniai už savo 
įvykdytus nusikaltimus, vadinasi, nesibijo jokio kito žmo- 
gaus, išskyrus popiežių, ir vien jam yra ištikimi, palaiky- 
dami jo visuotinę monarchiją. 

Sacerdotes, t. y. aukotojų vardai. Ketvirta, suteikdama 
savo kunigams, kurie Naujajame Testamente vadinami 
tik presbiteriais, t. y. vyresniaisiais, sacerdotes, t. y. auko- 
tojų, vardą. Tai buvo žydų - tuo metu, kai Dievas buvo 
jų karalius, - pilietinio suvereno ir jo valstybinių tarnau- 
tojų titulas. Taip pat ir Paskutinės vakarienės pavertimas 
aukojimu tarnauja tam, kad priverstų Žmones tikėti, jog 
popiežius turi tą pačią valdžią visiems krikščionims, ko- 
kią Mozė ir Aaronas turėjo žydams, t. y. visą valdžią, ir 
pilietinę, ir bažnytinę, kokią tada turėjo vyriausiasis ku- 
nigas. 

Santuokos pavertimas sakramentu. Penkta, mokymas, 
kad santuoka yra sakramentas, suteikia dvasininkams teisę 
nutarti, ar santuokos yra teisėtos, ir šitaip spręsti, kurie 
vaikai yra teisėti, vadinasi, ir nulemti teisę paveldėti sos- 
tą paveldimose karalystėse. 

Kunigų viengungiškas gyvenimas. Šešta, draudimas 
vesti kunigams padeda užtikrinti popiežiaus valdžią ka- 
raliams. Jeigu karalius yra kunigas, tai jis negali vesti ir 
perduoti karalystę savo palikuonims. Jeigu jis ne kuni- 
gas, tada popiežius pretenduoja į bažnytinę valdžią jam 
ir jo tautai. 

Išpažintis į ausį. Septinta, išpažintis į ausį padeda dva- 
sininkams — ir tai sutvirtina jų valdžią — geriau suprasti 
valdovų ir aukštų pilietinės valstybės asmenų ketinimus, 
negu šie gali Žinoti bažnytinės valstybės ketinimus. 

Šventųjų kanonizavimas ir kankinių paskelbimas. Aš- 
tunta, šventųjų kanonizavimu ir paskelbimu, kas yra kan- 
kiniai, jie užsitikrina sau valdžią, nes paskatina paprastus 
žmones atkakliai, net ir pasitinkant mirtį, jei to reikia, 
priešintis savo pilietinių suverenų įstatymams ir įsaky- 
mams, jei popiežiaus ekskomunikavimu šie valdovai yra 
paskelbiami eretikais ar bažnyčios priešais, t. y. popie- 
žiaus priešais, kaip jie tai aiškina. 

Pakeitimas, atgaila, nuodėmių atleidimas. Devinta, jie 
užsitikrina sau valdžią, suteikdami kiekvienam kunigui 
galią pakeisti duoną Kristaus kūnu, paskirti atgailą ir at- 
leisti nuodėmes ar jų neatleisti. 

Skaistyklą, indulgencijos, išteisinimas pasaulietiškais 
darbais. Dešimta, dvasininkai praturtėja iš doktrinos apie 
skaistyklą, apie išteisinimą pasaulietiškais darbais ir apie 
indulgencijas. 

Demonologija ir egzorcizmas. Vienuolikta, savo demo- 
nologija ir egzorcizmais bei kitais su tuo susijusiais daly- 

kais dvasininkai išlaiko ar mano, kad išlaiko, liaudį la- 
biau pagarbią savo valdžiai. 

Mokyklinė teologija. Galiausiai Aristotelio Metafizika, 
Etika ir Politika yra tuščios skirtybės, barbariški terminai 
ir tamsi scholastų kalba, - viskas, ko mokoma universite- 
tuose, kurie visi buvo įkurti ir valdomi popiežiaus val- 
džios, tarnauja dvasininkams tuo, kad neleidžia išaiškinti 
šių klaidų ir verčia žmones priimti klaidingos filosofijos 
ignis fatuus“? kaip Evangelijos šviesą. 

Kas jie - dvasinės tamsos kūrėjai. Prie šių, jeigu dar 
nepakaktų, galima būtų pridėti ir kitus jų tamsius moks- 
lus, kurių nauda akivaizdi įgyjant neteisėtą valdžią teisė- 
tiems krikščionių tautų suverenams arba ją palaikant, kai 
ji jau įgyta, arba suteikiant pasaulietiškus turtus, garbę ir 
valdžią tiems, kurie tą dvasininkų valdžią palaiko. Todėl, 
vadovaudamiesi šia anksčiau aptarta taisykle cui bono?, 
galime atvirai paskelbti, kad visos šios dvasinės tamsos 
autoriai yra popiežius ir Romos dvasininkija bei visi tie, 
kurie stengiasi įskiepyti žmonėms šį klaidingą mokslą, 
kad dabar žemėje esanti bažnyčia yra ta Dievo karalystė, 
apie kurią kalbama Senajame ir Naujajame Testamentuose. 

Vis dėlto sau ir valstybei pakenkusiais jų bendrininkais 
gali būti laikomi jų imperatoriai ir kiti krikščionių suve- 
renai, kuriems valdant šios klaidos ir panašūs dvasininkų 
ketinimai užgrobti jų valdžią įsėlino pirmą kartą, jų val- 
dose sukeldami sumaištį ir sutrikdydami jų pavaldinių 
ramybę; jie leido tam atsitikti, nes nenumatė viso to pa- 
darinių ir neįžvelgė savo mokytojų ketinimų, o be jų įga- 
liojimo ir leidimo nebūtų buvę galima iš pat pradžių vie- 
šai skelbti jokio maištingo mokslo. Aš sakau, kad šie 
imperatoriai ir kiti suverenai galėjo tam sutrukdyti pačio- 
je pradžioje. Bet po to, kai jau Žmones užvaldė šie dvasi- 
ninkai, nebebuvo jokios žmogiškos priemonės, kurią bū- 
tų galėjęs išrasti ir pritaikyti koks nors žmogus. O dėl 

priemonių, kurias gali suteikti Dievas, kuris niekada ne- 
uždelsia ir tinkamu laiku sugriauna visas žmonių machi- 
nacijas prieš tiesą, mes turime laukti, kada to panorės 
Dievas, kuris dažnai kenčia, neprieštaraudamas savo prie- 
šų sėkmei ir leisdamas jų ambicijoms pasiekti tokias aukš- 
tybes, kad pagaliau jų nežabotumas atveria akis, kurias 
jų pirmtakų atsargumas buvo anksčiau uždengęs, ir pri- 
verčia Žmones, per daug grobiančius, prarasti viską, pa- 
našiai kaip suplyšo Petro tinklas, kai jame blaškėsi perne- 
lyg daug Žuvų; tuo tarpu nekantrumas tų, kurie stengiasi 
priešintis tokiam dvasininkų kėsinimuisi, kol jų pavaldi- 
nių akys neatsivėrė, tik sustiprina tą valdžią, kuriai jie 
priešinosi. Todėl aš nekaltinu imperatoriaus Frydricho?!, 
kad jis palaikė balno kilpą mūsų tėvynainiui popiežiui 


Hadrijonui?? 


„nes tada buvo tokios jo pavaldinių nuotai- 
kos; jeigu jis būtų to nepadaręs, mažai būtų buvę tikėtina, 
kad jis paveldės imperatoriaus valdžią. Bet aš kaltinu tuos, 
kurie pačioje pradžioje, kai turėjo visišką valdžią, paken- 
tė, kad tokie mokslai kalami jų pačių valdose esančiuose 
universitetuose, todėl vėliau turėjo palaikyti balnakilpes 
visiems kitiems popiežiams, kai šie ropštėsi į krikščionių 
suverenų sostus, kad savo malonumui jodytų ir vargintų 
ir pačius suverenus, ir jų tautas. 

Tačiau kaip Žmonių apgaulingi sumanymai yra supina- 
mi, taip jie ir atnarpliojami: kelias tas pats, tik atvirkščia 
tvarka. Voratinklis prasidėjo nuo pirmųjų valdžios ele- 
mentų, o tai buvo išmintis, kuklumas, nuoširdumas ir 
kitos dorybės, būdingos apaštalams, kuriems naujieji krikš- 
čionys paklusdavo iš pagarbos, o ne iš prievolės. Jų sąži- 
nė buvo laisva, jų žodžiai ir veiksmai nepavaldūs jokiai 
pilietinei valdžiai. Vėliau presbiteriai, didėjant Kristaus 
avelių skaičiui, susirinkę apsvarstyti, ko jie turi mokyti, 
įsipareigojo nemokyti nieko, kas prieštarautų jų susirin- 

kimų nutarimams, ir tuo privertė manyti, kad žmonės 
įpareigojami klausyti jų mokslo, o kai šie atsisakydavo 
jiems paklusti, tai presbiteriai atsisakydavo su tokiais ben- 
drauti (tai buvo vadinamoji ekskomunikacija) ne kaip su 
netikinčiais, o kaip su nepaklusniais. Tai buvo pirmas maz- 
gas jų laisvei. Daugėjant presbiterių, svarbiausio miesto 
ar provincijos presbiteriai patys priversdavo jiems paklusti 
parapijų presbiterius ir pasivadindavo vyskupais. Tai bu- 
vo antras krikščionių laisvės mazgas. Galiausiai Romos 
vyskupas, kadangi Roma buvo imperijos sostinė, pasisa- 
vino valdžią (iš dalies pačių imperatorių valia ir dėl Pon- 
tifex Maximus titulo, o kai imperatoriai susilpnėjo, remda- 
masis šv. Petro privilegijomis) visiems kitiems imperijos 
vyskupams. Tai buvo trečias ir paskutinis mazgas, 
užbaigęs visą popiežiaus valdžios sintezę ir statinį. 
Todėl analizė ir išskaidymas vyksta tuo pačiu keliu, bet 
prasideda nuo mazgo, kuris buvo užmegztas paskutinis, 
kaip galime matyti Anglijoje, kur išnyko ankstesnė politinė 
bažnyčios valdžia. Pirmiausia popiežiaus valdžią visiškai 
panaikino karalienė Elžbieta??, ir vyskupai, kurie anks- 
čiau vykdė savo funkcijas popiežiaus jiems suteikta teise, 
vėliau ėmė jas vykdyti karalienės ir jos įpėdinių jiems 
suteikta teise, nors jų titule išlikę žodžiai jure divino leido 
manyti, kad jie reikalauja šių savo pareigų tiesiogiai iš 
Dievo gauta teise. Šitaip buvo atmegztas pirmasis maz- 
gas. Netrukus po to presbiteriai Anglijoje pasiekė, kad 
būtų panaikinta vyskupystė. Ir taip buvo atmegztas ant- 
rasis mazgas. Ir beveik tuo pat metu valdžia buvo atimta 
ir iš pačių presbiterių. Šitaip buvome sugrąžinti į pirmųjų 
krikščionių laisvę - vadovautis Pauliumi, Kefu ar Apolo- 
nu, kaip kuriam žmogui labiausiai patinka. Tai galbūt 
yra geriausia, jei tai nesusiję su ginčais ir jei Kristaus moks- 
las nebus matuojamas mūsų prisirišimu prie jo tarno as- 

mens (dėl šios klaidos apaštalas priekaištavo korintie- 
čiams). Pirmiausia todėl, kad neturi būti jokios kitos val- 
džios žmonių sąžinėms, o tik paties žodžio galia, skiepi- 
janti tikėjimą kiekvienam žmogui ne visada taip, kaip nori 
tie, kurie sodina ir laisto, o kaip patinka Dievui, kuris jį 
augina. Antra, todėl, kad neprotingai elgiasi tie, kurie mo- 
ko, jog kiekviena klaidelė labai pavojinga, reikalaudami 
iš Žmogaus, apdovanoto protu, vadovautis kurio nors ki- 
to žmogaus protu ar daugelio kitų Žmonių balsų daugu- 
ma; tai būtų nė kiek ne geriau, negu rizikuoti savo išga- 
nymu metant monetą. Šie mokytojai turėtų būti patenkinti 
savo senosios valdžios praradimu, nes niekas kitas negali 
geriau už juos žinoti, kad valdžia išsaugoma tomis pačio- 
mis dorybėmis, kuriomis ji buvo įgyta, t. y. išmintimi, 
kuklumu, mokslo aiškumu ir kalbų nuoširdumu, o ne 
gamtos mokslų ir prigimtinio proto dorovės slopinimu, ir 
ne miglota kalba ir noru pasirodyti daugiau išmanančiu, 
negu yra iš tikrųjų, ir ne apgaulingu pamaldumu bei ki- 
tomis tokiomis klaidomis, kurios yra ne vien Dievo baž- 
nyčios ganytojų klaidos, o skandalinga nešlovė, galinti 
žmones paskatinti vienu ar kitu metu tokią jų valdžią 
užgniaužti. 

Popiežystės palyginimas su fėjų karalyste. Po to, kai 
doktrina, jog dabar kovojanti bažnyčia yra Dievo karalystė, 
apie kurią kalbama Senajame ir Naujajame Testamentuose, bu- 
vo pripažinta pasaulyje, ambicijos dėl postų šioje karalys- 
tėje ir jų siekimas, ypač to didžiojo posto - Kristaus įpė- 
dinio posto - siekimas, pasipūtimas bei pompastiškumas 
tų, kurie šioje karalystėje gavo svarbiausias valstybines 
pareigas, pamažu tapo tokie akivaizdūs, kad žmonės pra- 
rado vidinę pagarbą, prideramą ganytojiškai funkcijai, tad 
išmintingiausiems iš tų, kurie turėjo kokią nors valdžią 
pilietinėje valstybėje, reikėjo vien jų valdovų autoriteto, 

kad atsisakytų toliau paklusti tiems ganytojams. Ir nuo to 
laiko, kai Romos vyskupas tapo pripažintas visuotiniu 
vyskupu, pretenduodamas į šv. Petro įpėdinystę, visa baž- 
nyčios hierarchija, arba tamsos karalystė, gali būti, anaip- 
tol ne pramanytai, palyginta su fėjų karalyste, t. y. su 
Anglijos senučių pasakomis apie šmėklas bei dvasias ir apie 
išdaigas, kurias jos krečia naktį. Ir jeigu kas nors ims aiš- 
kintis šios didžiosios bažnytinės valdžios kilmę, lengvai 
suvoks, kad popiežystė yra ne kas kita, o mirusios Romos 
imperijos šmėkla, sėdinti karūnuota ant jos kapo, nes popie- 
Žystė staiga ir išaugo ant tos pagonių valdžios griuvėsių. 

Ir kas gi yra lotynų kalba, kurią jie vartoja bažnyčioje ir 
savo valstybiniuose aktuose, ir kurios paprastai dabar ne- 
vartoja nė viena pasaulio tauta, jei ne senovės romėnų kal- 
bos šmėkla? 

Fėjos, kad ir su kokia tauta bendrautų, turi tik vieną 
pasaulinį karalių, kurį kai kurie mūsų poetai vadina ka- 
ralium Oberonu, bet Raštas jį vadina Belzebulu, demonų 
kunigaikščiu. Panašiai ir bažnytininkai, kad ir kieno valdose 
jie būtų, pripažįsta tik vieną pasaulio karalių - popiežių. 

Bažnytininkai yra dvasios žmonės ir dvasios tėvai. Fėjos 
yra dvasios ir šmėklos. Fėjos ir šmėklos gyvena tamsoje, nuo- 
šaliose vietose ir kapuose. Bažnytininkai klaidžioja po 
doktrinų tamsą vienuolynuose, bažnyčiose ir šventoriuose. 

Bažnytininkai turi savo katedras, kurios, pastatytos bet 
kuriame mieste, šventinto vandens ir tam tikrų burtų, va- 
dinamų egzorcizmais, dėka turi galią paversti tuos mies- 
tus sostinėmis, t. y. imperijos sostinėmis. Fėjos turi savo 
užburtas pilis ir tam tikras milžiniškas šmėklas, kurios 
viešpatauja visoje apylinkėje. 

Fėjos nesugaunamos ir negali būti patrauktos atsako- 
mybėn už padarytą žalą. Taip pat ir bažnytininkai išsprūs- 
ta iš pilietinio teisingumo rankų. 

Bažnytininkai sujaukia jaunų Žmonių protą tam tikrais 
kerais, kuriuos sudaro metafizika, stebuklai, padavimai 
ir klaidingai aiškinamas Raštas, dėl to tokie jaunuoliai 
tinka tik jų paliepimams vykdyti. Pasakojama, kad fėjos 
pavagia mažus vaikus iš lopšio ir paverčia juos bepro- 
čiais iš prigimties, kuriuos paprasti žmonės vadina elfais 
ir kurie yra linkę daryti žalą. 

Kokioje dirbtuvėje fėjos gamina savo kerus, senutės ne- 
pasakoja. O dvasininkų gamyklos, kaip gerai žinoma, yra 
universitetai, kurie savo tvarką gavo iš popiežiaus val- 
džios. 

Kai fėjoms kas nors nepatinka, kaip yra pasakojama, jos 
pasiunčia savo elfus, kad jį Žžnaibytų. Bažnytininkai, kai 
jiems nepatinka kuri nors pilietinė valstybė, priverčia sa- 
vo elfus, t. y. prietaringus, apžavėtus pavaldinius, Žnai- 
byti savo valdovus maištais, ar kuriam nors vienam pa- 
žadais užkerėtam kunigaikščiui Žnaibyti kitą. 

Fejos neteka, bet tarp jų yra incubi - lytiškai santykiau- 
jančių su žmonėmis. Kunigai irgi neveda. 

Bažnytininkai nugraibo grietinėlę nuo šalies, gaudami iš 
jų bijančių neišmanėlių dovanas ir dešimtines, kaip ir pa- 
sakoje apie fėjas, kurios įeina į pienines ir vaišinasi grie- 
tinėle, kurią jos nugriebia nuo pieno. 

Kokie pinigai yra fėjų karalystės apyvartoje, pasaka ne- 
pasakoja. Tuo tarpu bažnytininkai ima tuos pačius pini- 
gus, kaip ir mes, bet kai jie už ką nors atsilygina, moka 
kanonizacijomis, indulgencijomis ir mišiomis. 

Prie šių ir kitų panašumų tarp popiežystės ir fėjų karalys- 
tės galima pridurti ir tai, kad kaip fėjos egzistuoja tik tam- 
sių, neišmanėlių Žmonių vaizduotėje ir atsiranda iš senu- 
čių ar senų poetų padavimų, taip ir popiežiaus dvasinę 
valdžią (už jo paties pasaulietinių valdų) palaiko tik bai- 
mė, kuri krečia suvedžiotus žmones dėl ekskomunikos, 

nes jie prisiklausė pasakojimų apie melagingus stebuk- 
lus, melagingų padavimų ir klaidingų Rašto aiškinimų. 

Todėl ir nebuvo labai sunku Henrikui VIII ir karalienei 
Elžbietai savo egzorcizmais išvaryti bažnytininkus. Ta- 
čiau kas žino, ar ši Romos dvasia, kuri dabar iš čia išėjo 
ir keliauja su misijomis sausomis, išdžiūvusiomis Kinijos, 
Japonijos ir Indijos dykvietėmis, turėdama iš to menką 
naudą, negali sugrįžti, arba, dar greičiau, gali atsitikti, 
kad dar blogesnės už ją dvasios įeis ir apsigyvens šiame 
švariai išvalytame name ir nepadarys jo galo dar bloges- 
nio, negu buvo jo pradžia? Mat ne vien Romos dvasinin- 
kai teigia, kad Dievo karalystė yra šiame pasaulyje ir pri- 
valo jame turėti valdžią kitokią, negu pilietinė valstybės 
valdžia. Ir tai viskas, ką ketinau pasakyti, apie POLITIKOS 
mokslą. Apžvelgęs šį savo traktatą, aš noriai jį pateiksiu 
savo šalies teismui. 


APŽVALGA IR IŠVADOS 


Tai, kad kai kurie prigimtiniai proto sugebėjimai yra 
priešingi vieni kitiems ir kad vieni jausmai yra priešingi 
kitiems, ir kad jie daro įtaką bendravimui, buvo naudo- 
jama kaip argumentas, norint įrodyti, kad neįmanoma, 
jog nors vienas Žmogus būtų pakankamai linkęs atlikti 
visokiausias pilietines pareigas. Jie sako, kad dėl griežtų 
sprendimų žmonės darosi priekabūs ir negalintys atleisti 
kitiems Žmonėms jų klaidas ir silpnybes; kita vertus, dėl 
greitos vaizdų kaitos mintys darosi nepastovios negu 
turėtų būti, ir jos negali tiksliai atskirti teisingą nuo netei- 
singo. Be to, visuose svarstymuose ir visuose bylų nagri- 
nėjimuose yra būtinas sugebėjimas sveikai samprotauti, 
nes be jo Žmonių sprendimai yra skuboti, o nuospren- 
džiai neteisingi; vis dėlto, jei nebus geros iškalbos, kuri 
prikausto dėmesį ar verčia sutikti, proto poveikis bus men- 
kas. Bet tai juk yra priešingi sugebėjimai; pirmieji grin- 
džiami tiesos principais, antrieji — jau priimtomis teisin- 
gomis ar klaidingomis nuomonėmis ir žmonių jausmais 
bei interesais, kurie yra skirtingi ir kintantys. 

Iš jausmų drąsa, kurią aš suprantu kaip panieką Žaiz- 
doms ir prievartinei mirčiai, nuteikia žmones asmeniniam 
kerštui ir kartais skatina pažeisti taiką valstybėje. Bailu- 
mas dažnai nuteikia taip, kad žmogus bando išsisukti nuo 

valstybės gynimo. Jie sako, kad abu šie jausmai negali 
būti suderinami tame pačiame asmeny. 

Jeigu atsižvelgsime, sako jie, į žmonių nuomonių ir ap- 
skritai į papročių priešingumą, tai bus neįmanoma palai- 
kyti nuolatinę draugystę su tais žmonėmis, su kuriais pa- 
saulio reikalai verčia mus bendrauti. Tie reikalai yra beveik 
išimtinai vien nuolatinė kova dėl garbės, turtų ir valdžios. 

Į tai aš atsakau, kad iš tikrųjų yra didelių sunkumų, bet 
ne neįmanomybių, nes kadangi auklėjimu ir disciplina 
šios priešingybės gali būti sutaikytos ir kartais yra sutai- 
komos. Sprendimas ir vaizduotė gali būti tame pačiame 
žmoguje, bet paeiliui, nelygu, ko reikalauja tikslas, kurio 
jis siekia. Izraeliečiai Egipte kartais būdavo verčiami nuo- 
latos gaminti plytas, o kitais kartais vaikštinėti aplinkui ir 
rinkti šiaudus. Taip ir sprendimas kartais gali būti sutelk- 
tas prie kurio nors vieno svarstymo, o vaizduotė kitu me- 
tu klajoti po pasaulį. Taip pat protas ir iškalba (nors gal- 
būt ne gamtos, o moralės moksluose) gali labai gerai 
sugyventi drauge. Juk visur, kur tik yra vietos pagražinti 
klaidai ir suteikti jai pirmenybę, ten daug daugiau yra 
vietos pagražinti tiesai ir suteikti jai pirmenybę, jeigu tą 
tiesą reikia pagražinti. Ir nėra jokio nesuderinamumo tarp 
įstatymų baimės ir valstybės priešo nebijojimo, tarp susi- 
laikymo daryti kam nors žalą ir atleisti už ją kitiems. To- 
dėl ir nėra tokio Žmogaus prigimties nesuderinamumo su 
pilietinėmis pareigomis, kaip kai kurie mano. Aš pažino- 
jau Žmogų, pasižymintį sprendimo aiškumu ir vaizduo- 
tės platumu, proto galia ir dailia iškalba, drąsa, karo ir 
įstatymų baime; tas žmogus buvo mano kilniausias ir ger- 
biamiausias draugas p. Sidney Godolphinas, kurį, nors jis 
ir nieko neapkentė ir nebuvo niekieno nekenčiamas, deja, 
nužudė praėjusio pilietinio karo pradžioje viešame susi- 
dūrime nežinoma ir nežinanti ką daro ranka. 

Prie prigimtinių įstatymų, išdėstytų penkioliktame sky- 
riuje, norėčiau dar pridurti šitai: kiekvienas žmogus iš pri- 
gimties privalo tiek, kiek pajėgia, ginti kare tą valdžią, kurios jis 
pats yra ginamas taikos metu. Tas, kuris pretenduoja į pri- 
gimtinę teisę išsaugoti savo kūną, negali pretenduoti į 
prigimtinę teisę sunaikinti tą, kurio galia jį apsaugo. Tai 
vra akivaizdus prieštaravimas pačiam sau. Nors šis įsta- 
tymas gali būti nuosekliai samprotaujant pagrįstas kai ku- 
riais kitais jau minėtais dėsniais, vis dėlto laikai reikalau- 
ja, kad jis būtų įdiegtas į protus ir įsimintas. 

Kadangi iš įvairių angliškų knygų, išspausdintų pasta- 
ruoju metu, aš matau, kad pilietiniai karai dar nepakan- 
kamai išmokė žmones pajusti tą laiko momentą, nuo kada 
pavaldinys privalo paklusti užkariautojui, nei to, kas yra 
užkariavimas, nei kaip tai įvyksta, kad užkariavimas įpa- 
reigoja žmones paklusti užkariautojo įstatymams, todėl, 
kad toliau patenkinčiau Žmones šiuo klausimu, aš sakau, 
kad laiko momentas, kuriuo Žmogus tampa pavaldus už- 
kariautojui, yra tas, kai, turėdamas laisvę jam tapti paval- 
dus, jis sutinka aiškiais žodžiais arba kitais pakankamais 
ženklais būti jo pavaldiniu. 

Kada žmogus turi laisvę paklusti, aš jau parodžiau dvi- 
dešimt pirmo skyriaus pabaigoje, būtent, kad tas, kuris 
savo ankstesniajam suverenui neturi jokių kitų pareigų, 
išskyrus vien paprasto pavaldumo pareigas, tas momen- 
tas yra tada, kai jo gyvenimo priemonės yra priešo garni- 
zonų apsaugoje, nes tai yra kaip tik tada, kai jis jau nebė- 
ra savo ankstesniojo suvereno saugomas, tai yra saugomas 
priešingos pusės už kontribuciją. Kadangi tokia kontribu- 
cija yra visur laikoma įstatymiška kaip neišvengiamas da- 
lykas, nors tai ir yra pagalba priešui, tai ir visiškas pasi- 
davimas, kuris yra tik pagalba priešui, negali būti laikomas 
neįstatymišku ir neteisėtu. Be to, jeigu atsižvelgsime į tai, 
kad tie, kurie paklūsta priešo valdžiai, padeda priešui tik 


661 


APŽVALGA IR IŠVADOS 


dalimi savo turtų, tuo tarpu tie, kurie atsisako paklusti, 
padeda jam visu savo turtu, tai nėra pagrindo vadinti jų 
pasidavimą priešui ar susitarimą su juo pagalba priešui, 
veikiau tai reikia vadinti kenkimu priešui. Bet jeigu kas 
nors be pavaldinio pareigos prisiėmė sau naują - karei- 
vio - įsipareigojimą, tada jis neturi laisvės paklusti naujai 
valdžiai, kol senoji išlaiko savo pozicijas ir duoda jam 
egzistavimo priemones savo armijoje ar garnizone, nes 
šiuo atveju jis negali skųstis apsaugos ir priemonių pra- 
gyventi kaip kareiviui stoka. Tačiau, jeigu to irgi nebūtų, 
kareivis taip pat gali ieškoti apsaugos visur, kur jis la- 
biausiai tikisi ją gauti, ir gali teisėtai tapti savo naujojo 
pono pavaldiniu. Tiek dėl laiko, kada jis gali šitai pada- 
ryti teisėtai, jeigu to nori. Jeigu jis tai padarys, be abejo, 
privalės būti geru pavaldiniu, nes teisėtai sudarytos su- 
tarties negalima teisėtai sulaužyti. 

Iš to nesunku suprasti, kada galima pasakyti, jog žmo- 
nės buvo užkariauti, kas sudaro užkariavimo prigimtį ir 
užkariautojo teisę, nes šis pasidavimas valdžiai apima vi- 
sa tai. Užkariavimas yra ne pati pergalė, o teisės į žmones 
įgijimas pergale. Todėl tas, kuris nužudytas, yra įveiktas, 
bet ne užkariautas. Tas, kuris paimtas į nelaisvę ir užda- 
rytas į kalėjimą ar sukaustytas grandinėmis, nėra užka- 
riautas, nors ir įveiktas, nes jis vis dar yra priešas ir gali 
išsigelbėti, jei pasitaikys proga. Tik tas, kuris pažadėjo 
paklusti ir už tai jam buvo dovanota gyvybė ir laisvė, bet 
ne anksčiau, tas yra užkariautas ir yra pavaldinys. Romė- 
nai buvo įpratę sakyti, kad jų generolas nuramdė kokią 
nors provinciją, t. y. sakant angliškai, ją nukariavo; ir šalis 
laikoma nuramdyta pergale, jeigu gyventojai prižadėjo 
imperata facere, t. y. daryti viską, ką jiems įsakys Romos liau- 
dis. Tai reiškė būti užkariautam. Bet šis pažadas gali būti 
arba garsus, arba tylus. Garsus - žodžiais išsakant paža- 
dą, tylus - parodant jį kitais ženklais. Pavyzdžiui, jei žmo- 

gus, kuris nebuvo iškviestas duoti tokio aiškaus pažado 
(nes jo galia galbūt nėra didelė), tačiau jeigu jis atvirai 
gyvena ginamas užkariautojo, tai reikia suprasti, kad jis 
pakluso jo valdžiai. Jeigu jis gyvena čia slaptai, tai jam 
gresia viskas, kas gali nutikti šnipui ir valstybės priešui. 
Aš nesakau, kad jis daro ką nors neteisėtai, nes atviro 
priešiškumo veiksmai taip nevadinami, tik sakau, kad jis 
gali būti teisingai nubaustas mirties bausme. Ir jei žmo- 
gus, kai jo šalis užkariauta, yra už jos ribų, jis nėra užka- 
riautas ir nėra užkariautojo pavaldinys; bet jeigu jis su- 
griš, jis taps pavaldus užkariautojui ir privalės jam 
paklusti. Vadinasi, užkariavimas, jeigu jį apibrėšime, yra 
suverenumo teisės įgijimas pergale. Ši teisė yra įgyjama 
žmonių pasidavimu valdžiai, šiuo savo pasidavimu jie 
sudaro sutartį su užkariautoju, pažadėdami jam paklus- 
numą už savo gyvybę ir laisvę“*. 

Dvidešimt devintame skyriuje nustačiau, kad viena iš 
valstybių suirimo priežasčių yra netobulas jų atsiradimas, 
jose nėra absoliučios ir arbitražinės įstatymų leidimo val- 
džios, o kai jos nėra, pilietinis suverenas ne visada trokš- 
ta pasinaudoti teisingumo kardu, tarsi jis būtų jam per 
karštas, kad jį galėtų išlaikyti. Viena iš priežasčių, kurios 
ten nepaminėjau, yra ta, kad visi pilietiniai suverenai no- 
ri pateisinti karą, kuriuo pradžioje buvo įgyta jų valdžia, 
ir, kaip jie mano, juo, o ne valdžios turėjimu, grindžiama 
jų teisė. Pavyzdžiui, tarsi Anglijos karalių teisė priklausė 
nuo Vilhelmo Užkariautojo reikalo teisumo ir nuo to, kad 
jie save iš jo kildina tiesiogiai; tuo remiantis, šiandien 
visame pasaulyje, ko gero, nebūtų jokių paklusnumo sai- 
tų, pavaldinį privalomai siejančių su savo suverenu; kai 
jie be reikalo mano, kad šitaip jie pasiteisina, tai iš tikrųjų 
jie taip pateisina visus sėkmingus maištus, kuriuos gar- 
bėtroška kada nors sukels prieš juos ir jų įpėdinius. Todėl 

viena iš pražūtingiausių valstybės mirties sėklų aš laikau 
tai, kad užkariautojai reikalauja ne tik Žmonių veiksmų 
pavaldumo jiems ateity, bet ir visų jų praeities veiksmų 
aprobavimo, kai vargu ar yra tokia valstybė pasaulyje, 
kurios pradžia galėtų būti pateisinta prieš sąžinę. 
Kadangi tironijos vardas nereiškia nieko kito, o vien 
suverenumo vardą, nesvarbu, ar vieno, ar daugelio žmo- 
nių suverenumas, išskyrus vien tai, kad tie, kurie vartoja 
pirmąjį pavadinimą, vra, kaip atrodo, pikti ant tų, ku- 
riuos jie vadina tironais, tai aš manau, kad toleravimas 
aiškios neapykantos tironijai, yra apskritai neapykantos 
valstybei toleravimas, ir tai yra kita blogio sėkla, kuri ma- 
žai skiriasi nuo ankstesnės. Juk užkariautojo reikalui pa- 
teisinti būtina daugeliu atvejų suniekinti nukariautųjų rei- 
kalą: bet nei viena, nei kita nėra būtina nugalėtųjų 
įpareigojimui. Tad tiek maniau esant reikalinga pasakyti, 
peržvelgdamas pirmąją ir antrąją šio traktato dalį. 
Trisdešimt penktame skyriuje, remdamasis Raštu, pa- 
kankamai paaiškinau, kad žydų valstybėje pats Dievas 
tapo suverenu sutartimi su tauta, kuri dėl to buvo vadi- 
nama jo išrinktąja tauta, visiškai kitaip, negu kitos pasau- 
lio tautos, kurias Dievas valdė ne jų sutikimu, o savo 
paties galia, kad šioje karalystėje Mozė buvo Dievo vieti- 
ninkas žemėje ir kad būtent jis pranešdavo tautai, kokius 
įstatymus Dievas jiems paskyrė, kuriais jie gali vadovau- 
tis. Tik aš ten nenurodžiau, kokie valdininkai buvo pa- 
skirti vykdyti įstatvmus, ypač skirti bausmes už krimina- 
linius nusikaltimus, nes tada nemaniau, kad šis dalvkas 
vra būtinas nagrinėti, kaip man atrodo dabar. Žinome, 
kad apskritai visose valstybėse fizinių bausmių vykdy- 
mas būdavo patikimas sargvbiniams arba kitiems suvere- 
mos valdžios kareiviams. arba atiduodamas tiems, ku- 
riuos pinigų stoka, panieka garbei ir kieta širdis skatindavo 
siekti tokių pareigų. Tačiau izraeliečiai turėjo jų suvereno 

Dievo nustatytą pozityvųjį įstatymą, kad tas, kuris buvo 
pripažintas padaręs nusikaltimą, už kurį baudžiama mir- 
ties bausme, turi būti užmuštas akmenimis visos tautos, 
ir kad pirmąjį akmenį privalo mesti liudytojai, po jų visi 
kiti. Tai buvo įstatymas, nurodantis, kas turi būti baus- 
mės vykdytojai, bet ne tai, kad kas nori gali mesti akmenį 
į žmogų, kol susirinkimas, atlikdamas teisėjo funkcijas, 
neįrodė jo kaltės ir nepaskelbė nuosprendžio. Vis dėlto 
liudytojai turėjo būti išklausyti, prieš pradedant vykdyti 
egzekuciją, nebent nusikaltimas būtų įvykdytas paties su- 
sirinkimo arba įstatyminių teisėjų akivaizdoje; tada nebe- 
reikėjo kitų liudytojų, išskyrus pačius teisėjus. Kadangi ši 
procesinė tvarka nebuvo visiškai suprasta, tai leido pa- 
plisti pavojingai nuomonei, kad kai kuriais atvejais kiek- 
vienas savo įkarščio teise gali užmušti kitą, tarsi senais 
laikais egzekucijos nusikaltėliams Dievo karalystėje buvo 
vykdomos remiantis ne suvereno įsakymu, o asmeniniu 
įkarščiu; jeigu mes apmąstysime tekstus, kurie, atrodytų, 
patvirtina šią prielaidą, tai pamatysime, kad yra visai 
priešingai. 

Pirmiausia, levitai užpuolė tą tautą, kuri pasidirbdino 
ir garbino aukso veršį ir išžudė tris tūkstančius žmonių 
Mozės įsakymu, kurį jis gavo iš Dievo lūpų; šitai aiškiai 
liudija Išėjimo knyga (32,27). Ir kai Izraelyje moters sūnus 
piktžodžiavo prieš Dievą, tie, kurie tai girdėjo, jo nenužu- 
dė, o atvedė pas Mozę, kuris atidavė jį saugoti sargybai, 
kol Dievas nepaskelbs savo nuosprendžio, kaip matyti iš 
Kunigų knygos (24,11-12). Be to (Sk 25,6-7), akivaizdu, 
kad Finehas, nužudydamas Zimrį ir Kozbę, nesivadova- 
vo asmeniško įkarščio teise. Savo nusikaltimą jie įvykdė 
matant susirinkimui, todėl nereikėjo jokių liudytojų, įsta- 
tymas buvo žinomas, o Finehas buvo aiškus suvereno įpė- 
dinis. Svarbiausia, kad jo veiksmo teisėtumas visiškai pri- 
klausė nuo Mozės pritarimo, o Moze abejoti jis neturėjo 

jokio pagrindo. Ši būsimo pripažinimo ir patvirtinimo prie- 
laida kartais yra būtina valstybės saugumui, pavyzdžiui, 
staiga kilus maištui, kiekvienas Žmogus, kuris gali jį nu- 
slopinti savo paties galia toje šalyje, kur jis prasideda, ir, 
neturėdamas aiškaus įstatymo ar pavedimo, gali tai pa- 
daryti teisėtai ir pasirūpinti, kad jo veiksmams būtų pri- 
tarta arba už juos atleista, kol jis tai daro arba jau po to, 
kai tai padarė. Taip pat Sk 35,30 aiškiai pasakyta: Jei kas 
užmuša žmogų, gali būti nubaustas mirtimi tik liudytojų 
parodymu, bet liudytojai laikosi formalios teisėtvarkos, va- 
dinasi, pasmerkia tuos, kurie pretenduoja į jus zelotarum“?. 
O Mozės įstatymas draudžia slėpti tą, kuris gundo stab- 
meldyste, t. y. Dievo karalystėje išsižadėti paklusnumo 
Dievui (Įst 13,8), ir įsako kaltintojui pasistengti, kad jis 
būtų nubaustas mirtimi, ir sviesti į jį pirmąjį akmenį, ta- 
čiau neužmušti jo, kol jis nebus nuteistas. Ir Įst 17,4—7 yra 
tiksliai aprašomas stabmeldystės teismo procesas. Dievas 
čia kalba tautai kaip teisėjas ir įsako jai faktą dėl žmogaus 
kaltinimo stabmeldyste kruopščiai ištirti ir tik nustačius, 
jog tai tiesa, šį Žmogų užmušti akmenimis, bet ir šiuo 
atveju liudytojas meta pirmąjį akmenį. Tai ne asmeninis 
įkarštis, o viešas nuteisimas. Panašiai įstatymas (Įst 21,18) 
numato, kad tėvas maištaujantį sūnų turi atvesti pas mies- 
to teisėjus, ir visi miesto Žmonės turi užmušti jį akmeni- 
mis. Kaip tik šiais įstatymais ir remtasi, kai buvo užmuš- 
tas akmenimis šv. Steponas““, o ne iš asmeniško įkarščio, 
nes prieš tai, kol buvo nuvestas į bausmės vietą, jis gynė 
savo reikalą prieš vyriausiąjį kunigą. Nėra nieko nei ten, 
nei kurioje nors kitoje Biblijos vietoje, kas palaikytų egze- 
kucijas, remiantis asmeniniu įkarščiu; tai dažniausiai yra 
neišmanymo ir aistros junginys, prieštaraujantis teisingu- 
mui ir valstybės taikai. 

Trisdešimt šeštame skyriuje aš aiškinau, kad nėra pasa- 
kyta, kaip Dievas antgamtiškai kalbėjo Mozei. Tai nereiš- 

kia, jog jis kartais kalbėjo Mozei per sapnus ir regėjimus 
ar antgamtišku balsu, panašiai kaip ir kitiems pranašams. 
Būdas, kuriuo Dievas kalbėjo Mozei iš Malonės sosto, yra 
aiškiai aprašytas Skaičių knygoje šiais žodžiais: Kada tik 
Mozė įeidavo į Susitikimo Palapinę kalbėtis su Viešpačiu, jis 
girdėdavo jam kalbantį balsą nuo malonės sosto, kuris buvo ant 
Sandoros Skrynios tarp dviejų kerubų. Taip jis kalbėdavo jam 
(Sk 7,89). Tačiau nėra pasakyta, kuo pranašesnis buvo tas 
būdas, kuriuo Dievas kalbėjo Mozei, už tą, kuriuo jis kal- 
bėjo kitiems pranašams, pavyzdžiui, Samueliui ir Abrao- 
mui, nes jis irgi kalbėjo balsu (t. y. per regėjimą). Nebent 
skyrėsi tik vizijos aiškumas. Mat žodžių akis į akį ir lūpo- 
mis į lūpas negalima suprasti paraidžiui, kai kalbama apie 
dieviškosios prigimties begalybę ir nesuvokiamumą. 

O dėl viso mano mokslo, tai kol kas matau, kad jo prin- 
cipai yra teisingi ir tikri, o samprotavimas pagrįstas. Aš 
pagrindžiu pilietinę suverenų teisę ir pavaldinių pareigą 
ir laisvę žinomais įgimtais Žmonių polinkiais ir prigimti- 
nio įstatymo punktais, kuriuos privalo Žinoti kiekvienas 
žmogus, kai sako, kad turi pakankamai proto valdyti sa- 
vo paties šeimą. Tų pačių suverenų bažnytinę valdžią aš 
grindžiu tokiais tekstais, kurie ir patys savaime yra aki- 
vaizdūs ir atitinka viso Rašto tikslą. Todėl esu įsitikinęs, 
kad tas, kuris skaitys mano veikalą vien turėdamas tikslą 
sužinoti, sužinos iš jo. Tie, kurie savo raštais ar viešais 
pasisakymais ar savo matomais veiksmais jau užsianga- 
žavo laikytis priešingų pažiūrų, nebus taip lengvai pa- 
tenkinti. Tokiais atvejais yra natūralu, kad Žmonės, toliau 
skaitydami darosi neatidūs, ieškodami prieštaravimų tam, 
ką prieš tai perskaitė. O daugybės tokių prieštaravimų 
negalima išvengti laikais, kai pasikeitė žmonių interesai, 
nes daug kas iš to mokslo, kuris tarnauja naujam valdy- 
mo būdui nustatyti, neišvengiamai prieštarauja tam, kas 
padėjo sugriauti senąjį. 

Toje dalyje, kurioje kalbama apie krikščioniškąją valsty- 
bę, kai kurios idėjos yra naujos, ir galbūt valstybėje, ku- 
rioje įsigaliojusios priešingos idėjos, būtų pavaldinio klai- 
da be leidimo jas skleisti, nes tai būtų mokytojo vietos 
uzurpavimas. Šiais laikais, kai žmonės ieško ne tik taikos, 
bet ir tiesos, pateikti tokius mokslus, kuriuos aš manau 
esant teisingus ir kurie akivaizdžiai siekia taikos ir lojalu- 
mo, apmąstymui tų, kurie dar svarsto, yra tik pasiūlymas 
naują vyną supilti į naujas statines, kad ir vynas, ir stati- 
nė galėtų išsilaikyti. Manau, kad tada, kai naujovė negali 
sukelti jokių neramumų ir jokios netvarkos valstybėje, 
žmonės nėra visuotinai linkę gerbti senovę, kad verčiau 
rinktųsi senas klaidas, nei naują ir gerai įrodytą tiesą. 

Niekuo aš labiau nepasitikiu kaip savo dėstymu, kuris 
vis dėlto, esu įsitikinęs, nėra miglotas. Tai, kad aš ven- 
giau savo dėstymą puošti senovės poetų, oratorių ir filo- 
sofų citatomis, priešingai pastarųjų laikų papročiui (ar tai 
padariau gerai ar blogai), yra mano apsisprendimas dėl 
daugelio priežasčių. Pirmiausia, visa mokslo tiesa remia- 
si arba protu, arba Raštu; ir vienas, ir kitas suteikia pati- 
kimumą daugeliui rašytojų, bet nei vienam, nei kitam to 
nesuteikia nė vienas rašytojas. Antra, mano nagrinėjami 
klausimai yra ne fakto, o teisės klausimai, kuriuose nėra 
vietos liudytojams. Trečia, turbūt nerasime nė vieno iš se- 
nųjų rašytojų, kurie kartais neprieštarautų sau ir kitiems, 
todėl jų liudijimai yra nepakankami. Ketvirta, tokios nuo- 
monės, kurios be atrankos perimamos iš senovės, nėra 
vidinis sprendimas tų, kurie jas cituoja, o tik žodžiai, ku- 
rie pereina iš lūpų į lūpas kaip žiovulys. Penkta, žmonės 
dažnai, norėdami apgauti, apsmaigsto savo netikusį moks- 
lą kitų žmonių sąmojo gvazdikais. Šešta, aš nematau, kad 
senovės rašytojai, kuriuos jie cituoja, papuošimui būtų 
citavę autorius, rašiusius iki jų. Septinta, tai nesuvirškini- 
mo įrodymas, kai graikų ir lotynų sentencijos vėl išeina iš 

burnų nesukramtytos ir nepakeistos. Galiausiai, nors aš ir 
gerbiu tuos senovės laikų žmones, kurie arba parašė įžval- 
gią tiesą, arba nurodė mums geresnį kelią, kad mes ją 
surastume patys, tačiau pačiai senovei, aš manau, mes 
neprivalome rodyti pagarbos. Juk jeigu gerbsime amžių, 
tai dabartinis amžius yra seniausias. Jeigu turima galvoje 
rašytojo amžių, tai aš nesu įsitikinęs, kad apskritai tie, 
kuriems suteikiama tokia garbė, tada, kai rašė, buvo se- 
nesni už mane, rašantį dabar. Jeigu gerai apmąstysime, 
tai senovės autoriai išaukštinami ne iš pagarbos miru- 
siems, o dėl gyvųjų lenktyniavimo ir tarpusavio pavydo. 

Baigdamas turiu pasakyti, kad nei šiame traktate, nei 
ten, kur rašiau ta pačia tema lotyniškai, tiek kiek galiu 
matyti, nėra nieko priešingo nei Dievo žodžiui, nei geram 
elgesiui, ar tam, kas galėtų sutrikdyti visuomenės rimtį. 
Todėl manau, kad naudinga būtų šį traktatą išspausdinti 
ir dar naudingiau dėstyti universitetuose tuo atveju, jei 
taip pat mano ir tie, kuriems priklauso tai spręsti. Kadan- 
gi universitetai yra pilietinių ir moralinių mokslų šaltinis, 
iš kurio pamokslininkai ir dvarininkija semiasi tokio van- 
dens, kokį jie randa, kad juo apšlakstytų (tiek iš katedros, 
tiek ir savo pokalbiuose) Žmones, iš tikrųjų turi būti labai 
rūpinimasi, kad jis būtų švarus ir grynas, neturintis nei 
pagonių politikų nuodų, nei melagingų dvasių burtų. Ta- 
da dauguma žmonių, žinodami savo pareigas, bus ma- 
žiau linkę tarnauti nedaugelio nepatenkintų asmenų am- 
bicijoms, įgyvendinant jų planus, nukreiptus prieš 
valstybę, ir ne taip sunkiai pakels duokles, būtinas jų tai- 
kai ir gynybai, o patys valdovai turės mažiau priežasčių 
išlaikyti bendra visų sąskaita didesnę armiją, negu tai bū- 
tina apginti valstybei nuo užsienio priešų įsiveržimų ir 
pasikėsinimų į jos laisvę. 

Tad ir baigiau savo traktatą apie pilietinę ir bažnytinę 
valdžią; dingstis jam parašyti buvo dabartinių laikų nera- 

mumai; parašiau jį be šališkumo, be pataikavimo ir netu- 
rėdamas jokio kito tikslo, o tik norėdamas akivaizdžiai 
pateikti žmonėms tarpusavio santykį tarp apsaugos ir pa- 
klusnumo, kurio nepažeidžiamai laikytis reikalauja ir žmo- 
gaus prigimtis, ir dieviškieji - prigimtiniai ir pozityvieji — 
įstatymai. Ir nors valstybėse, vykstant revoliucijoms, ne- 
gali būti labai geros [dangaus šviesulių] konsteliacijos, 
palankios gimti tokio pobūdžio tiesoms (matant piktus 
valdžios griovėjų veidus, o tie, kurie kuria naują, matomi 
tik iš nugaros), vis dėlto nemanau, kad šį traktatą dabar- 
tiniu laiku pasmerktų valstybinis mokslo teisėjas ar kas 
nors kitas, kuris trokšta išsaugoti taiką valstybėje. Ir su 
šia viltimi aš grįžtu prie savo nutrauktų apmąstymų apie 
natūralius kūnus, kurių naujovės (jei Dievas duos man 
sveikatos juos pabaigti), aš tikiuosi, patiks, lygiai taip pat, 
kaip kad įžeidžia šio dirbtinio kūno mokslo naujovės, nes 
tokia tiesa, kuri neprieštarauja jokio žmogaus naudai ir 
malonumui, visų žmonių yra mielai priimama. 


PAAIŠKINIMAI 


Pagrindinį savo veikalą Leviatanas Th. Hobbesas sumanė kaip 
absoliutinės valdžios apologiją. Jame ne tik visapusiškai išana- 
lizuota socialinė ir politinė visuomenės organizacija, bet ir išsa- 
miai išdėstyti filosofiniai jos pagrindai. Veikalas susideda iš ke- 
turių dalių: pirmoje aiškinamas Žmogaus pažintinių galių 
mechanizmas, antroje — aptariama valstybės kilmė ir esmė re- 
miantis visuomenės sutarties idėja, trečioje ir ketvirtoje dalyse 
išdėstytas požiūris į krikščionių bažnyčios santykį su valstybe 
pateikiant racionalistinę Biblijos interpretaciją. 

Leviatanas buvo parašytas anglų kalba ir išleistas 1651 m. Vė- 
liau Hobbesas jį pats išvertė į lotynų kalbą ir kartu su kitais 
savo raštais 1668 m. išleido Amsterdame pavadinimu Leviathan, 
sive de materia, forma et potestate civitatis ecclesiastice et civilis. Nuo 
angliškojo leidimo jis skiriasi tuo, kad vietoje baigiamojo sky- 
relio „Apžvalga ir išvados“ Hobbesas, matyt, norėdamas atsa- 
kyti savo kritikams, pridėjo tris naujus skyrius „Apie Nikėjos 
tikėjimo simbolį“, „Apie ereziją“ ir „Apie kai kuriuos pasisakv- 
mus prieš Leviataną“, parašytus dialogo forma. Lotyniškajame 
vertime taip pat buvo pakoreguotos kai kurios sąvokos. Pavyz- 
džiui, sąvoka „commonwelth“ ne visada verčiama žodžiais „ci- 
vitas“ arba „civitas popularis“, paprastai reiškiančiais „valsty- 
bė“, bet dažniau „monarchia“. Matyt, tuo Hobbesas norėjo 


pabrėžti aukščiausiosios valdžios absoliutinį, monarchinį pobūdį. 

Į lietuvių kalbą Leviatanas išverstas iš angliškojo leidimo. Kur- 
syvo pusjuodžiu šriftu spausdinamos paantraštėlės priklauso 
angliškojo Hobbeso raštų redaktoriui Williamu: Mollesworthui. 
Biblijos citatos pateikiamos iš naujausio prof. Antano Rubšio 
versto Senojo Testamento ir prof. Česlovo Kavaliausko versto 
Naujojo Testamento leidimo, redaguoto Petro Kimbrio (Biblija 
arba Šventasis Raštas. Ekumeninis leidimas. — Vilnius: Lietuvos Bib- 
lijos draugija, 1999). 


Pirma dalis 
Apie žmogų 


! Francis Godolphin - šiame paskyrime minimo anglų poeto 
Sidney'aus Godolphino, parlamento nario, karališkosios parti- 
jos šalininko, 1643 m. žuvusio pilietiniame kare, brolis. Broliai 
Godolphinai draugavo ne tik su Hobbesu, bet ir kitais žymiais 
XVII a. anglų kultūros veikėjais. 


? Turimas galvoje žinomas senovės Romos istorijos epizodas, 
kai galų kariai naktį (apie 390 m. pr. Kr.) vos neužėmė Kapito- 
lijaus. Tuo metu ten esantys romėnų kariai kietai miegojo, ta- 
čiau deivei Junonai paaukotos žąsys, pajutusios besėlinančius 
galų karius, ėmė klegėti, plakti sparnais ir taip pažadino Kapi- 
tolijaus gynėjus. Nuo to laiko paplito posakis: „Žąsys išgelbėjo 
Romą”. 


3 Apie tai Hobbesas rašo savo traktato Filosofijos pamatai pir- 
moje dalyje „Apie kūną“ („De corpore“, 25 sk.). 


* Markas Junijus Brutas (85—42 m. pr. Kr.) - Romos demokra- 
tinės santvarkos šalininkas. Įsitikinęs, kad Gajus Julijus Cezaris 
(100—44 m. pr. Kr.) nėra demokratijos gynėjas, su Gajumi Kasi- 
jumi Longinu surengė sąmokslą ir nužudė Cezarį. Po sąmokslo 
Brutas pabėgo iš Romos, surinko savo kariuomenę, tačiau 42 m. 
mūšyje ties Filipais pralaimėjęs Antonijaus ir Augusto Cezario 


Oktaviano kariuomenei nusižudė kartu su Kasijumi. Kaip pasa- 

koja legenda, Brutas naktį prieš Filipų mūšį susapnavo nužudy- 
tąjį Julijų Cezarį. 


* Kalbama apie Anglijos pilietinį karą XVII a. revoliucijos 
įkarštyje, prasidėjusį 1642 m. Parlamentą remianti armija, lai- 
mėjusi svarbius mūšius prieš rojalistus, privertė karalių pasi- 
duoti škotams, kurie 1647 m. už 400 tūkstančių svarų sterlingų 
išdavė karalių parlamentui, kurio sudaryta komisija nuteisė ka- 


ralių mirties bausme, ir 1649 m. nuosprendis buvo įvykdytas. 


e Hobbesas čia turi galvoje vieną iš septyniems senovės grai- 
kų išminčiams priskiriamą posakį, kuris visas lotyniškai skam- 
ba taip: „Ouidguid agis prudenter agas et respice finem“ („Ką 
darai, daryk protingai ir žiūrėk galo“). 

" Kadmas - sen. graikų mitologijos personažas. Kaip byloja 
mitas, Dzeusui pagrobus deivę Europą, tėvas išsiuntė savo tris 
sūnus, tarp jų ir Kadmą, ieškoti sesers, įsakęs negrįžti tol, kol jos 
neras. Kadmas, neradęs sesers, pasiliko Graikijoje, ten įkūrė Tė- 


bus, pastatė Kadmijos tvirtovę ir įvedė raidžių raštą. 


8 Tokią sentenciją randame Marko Tulijaus Cicerono (106- 
43 m. pr. Kr.) traktate Apie numatymą (De divinatione, II, 119). 


? Klajojančios ugnys (Iot.) 


10 Šį žodį galima būtų versti „aukštinimas“, „garbinimas“, 


„liaupsinimas“ ir pan. 


" Titas Livijus (59 m. pr. Kr. - 17 m. po Kr.) - senovės Romos 
istorikas, parašęs 142 knygų Romos istoriją, kurios išliko tik 
35 knygos. 


12 Bedlamas - pamišėlių ligoninė Londone. 


13 Andromeda - senovės graikų dramaturgo Euripido (V a. pr. 
Kr.) tragedija. 


l4 Eumenidės - senovės graikų mitinės būtybės, gyvenusios 


požemio karalystėje ir baudusios žmones už blogus darbus. Iš 

pradžių jos buvo vadinamos erinijomis. Jų vardai: Alekto, Me- 
gaira, Tisifonė. Po to, kai jas numaldė deivės Atėnės nuospren- 
dis Orestui, nužudžiusiam savo motiną, jos buvo pramintos eu- 


menidėmis, t.y. geranorėmis. 
5 Eurijos - erinijų atitikmuo romėnų mitologijoje. 
16 Cerera - romėnų žemdirbystės ir derlumo deivė. 


17 Foibas - senovės graikų dievo Apolono pravardė, reiškianti 
„šviesusis“, „tyrasis“ ar „baisusis“. 


18 Belzebulas - Naujojo Testamento personažas, įkūnijantis pik- 
tąjį demoną, filistiečių dievas (Baal Zebulas). 


1? Francisko Suarez (1548-1617) - ispanų teologas ir filosofas, 
vadinamosios antrosios scholastikos atstovas. 


20 Šis epizodas paimtas iš Senojo Testamento Esteros knygos 
(žr. 6 skyrių). Persijos karalius — tai Artakserksas I (465—424 m. 
pr. Kr.) iš Achemenidų dinastijos, Kserkso I (Ahasveras, 486- 
465 m. pr. Kr.) sūnus, o Mordechajas - Esteros, Kserkso I žmo- 
nos, pusbrolis ir auklėtojas. 


21 Konstantinas Didysis (apie 285-337) - Romos imperatorius, 
perkėlęs sostinę iš Romos į Konstantinopolį ir 313 m. Milano 
ediktu paskelbęs laisvą krikščionybės išpažinimą visoje imperi- 
joje. 

22 John Selden (1584-1654) - žymus anglų juristas, bendruo- 
menių rūmų narys, parlamentinės opozicijos šalininkas. Šioje 
vietoje Hobbesas turi galvoje Seldeno traktatą Anglijos baronų 
privilegijos (Privilieges of the Baronage of England). 


23 Lucijus Sergijus Katilina (108-62 m. pr. Kr.) - romėnų poli- 
tikas, 68 m. pr. Kr. pretorius. Keletą kartų neišrinktas konsulu, 
63 m. pr. Kr. surengė sąmokslą prieš tuo metu konsulavusį Ci- 
ceroną ir kitus politikus. Tačiau Ciceronas sąmokslą atskleidė, 


Katilinos bendrininkai buvo nubausti mirtimi, o pats Katilina 

žuvo mūšyje, jo kariuomenei susirėmus su konsulų armija. Zr. 
dar 4 paaiškinimą. 


2 T. y. „atvaizdais“ ir „šešėliais“ (Iot.). 


3 Čia Hobbesas primena Peloponeso karo (431—404 m. pr. 
Kr.) pradžios epizodą, kurį yra aprašęs graikų istorikas Tukidi- 
das (apie 455 - tarp 399 ir 396 m. pr. Kr.). Formionas (bopuiov) - 
Atėnų karvedys, Peloponeso karo dalyvis. 


26 Gnėjus Pompėjus Didysis (106—-48 m. pr. Kr.) ir jo sūnus 
Sekstas Pompėjus Didysis (73-35 m. pr. Kr.) - romėnų karvedžiai, 


Cezario priešininkai. 


7 Yra žinomi du Scipionai: vyresnysis Publijus Kornelijus (apie 
235 - apie 183 m. pr. Kr.) - romėnų karvedys, mūšyje prie Za- 
mos (202 m. pr. Kr.) galutinai sutriuškinęs Hanibalo (247-183 m. 
pr. Kr.) vadovaujamą kartaginiečių kariuomenę; ir jaunesnysis — 
Publijus Kornelijus Emilianas (apie 185-129 m. pr. Kr.) - kitas 
romėnų karvedys, 146 m. pr. Kr. sugriovęs Kartaginą ir tuo 
užbaigęs Trečiąjį pūnų karą (149-146 m. pr. Kr.). Čia ir turimas 
galvoje jaunesnysis Scipionas, kuris buvo vyresniojo Scipiono 
įvaikis. 

383 Charonas - sen. graikų mitinis personažas, keltininkas, val- 
tele perkeldavęs mirusiuosius į požemio karalystę Hadą; už tai 
jam kiekvienas turėdavo duoti smulkią monetą. Cerberis (arba 
Kerberas) - daugiagalvis šuo su gyvačių pavidalo gaurais, sau- 
gantis įėjimą į požemio karalystę. Larai — gerosios romėnų die- 
vybės, namų ir šeimos globėjai; larvai - mirusiųjų romėnų dva- 
sios, kurios klaidžioja be ramybės dėl savo kaltės arba persekioja 
savo skriaudikus; lemurai - larvų atmaina, klaidžiojančios netin- 


kamai palaidotų mirusiųjų (daugiausia piktadarių), dvasios. 


2 Sibilės — mitinės sen. graikų ir romėnų pranašės, kurių 
ištarmės daugelio kartų buvo surinktos ir surašytos į knygas, iki 


V a. po Kr. saugomas Romos Kapitolijuje. Jas prižiūrėjo speciali 

žynių kolegija. Vėliau jos buvo suromanėjusio germano Flavi- 
jaus Stilichono nurodymu sunaikintos. Išlikusios sibilių knygos — 
tai II a. pr. Kr. ir II a. po Kr. žydų ir krikščionių kūriniai, iš 
kurių V a. buvo sudarytas jų rinkinys (Corpus). Nostradamas 
(lot. Nostradamus, orig. Michel de Notredame, 1503-1566) - 
prancūzų gydytojas ir astrologas, išgarsėjęs savo knyga Šimtme- 
tis (1555 m.), kurioje eiliuota forma „išpranašavo“ būsimus Eu- 
ropos istorijos įvykius. 


30 T. y. pranašingi ženklai, stebuklai (lot.). 


31 Numa Pompilijus (715-673/672 m. pr. Kr.) - sabinas, antra- 
sis senovės Romos karalius, esą įsteigęs religijos ir kulto institu- 
cijas (žynių kolegiją), amatininkų kolegiją. 


32 Turima galvoje inkų valstybė Pietų Amerikoje. 


33 Čia turimos galvoje kalvinistų (arba hugenotų) kovos prieš 
katalikus Prancūzijoje XVI a. antroje pusėje, taip pat buržuazinė 
revoliucija Nyderlanduose prieš ispanų valdymą ir katalikybę 
bei anglų reformacija XVI a. pirmoje pusėje, kuri buvo susijusi 
su karaliaus Henriko VIII (1491-1547) veikla, įtvirtinusia abso- 
liutizmą. Henrikas VIII 1533 m. panaikino teisminę popiežiaus 
valdžią Anglijoje, popiežiaus valdžios viršenybę prieš Anglijos 
bažnyčią. Aukščiausioji bažnyčios valdžia perėjo į karaliaus ran- 
kas. Reformuota Anglijos bažnyčia buvo pamažu sekuliarizuo- 
jama, atimamos jos Žemės, įvestos pamaldos anglų kalba. 


* Čia Hobbesas remiasi žinomu istoriniu faktu: Romos po- 
piežius Zacharijas (741-752) pašalino iš sosto paskutinį merovin- 
gų dinastijos frankų karalių Childeriką III (743-751) ir padėjo 
įsigalėti pirmajam Karolingų dinastijos karaliui Pipinui Trum- 
pajam (lot. Pippinus Brevis, 714 ar 715-768). 


35 Čia Hobbesas pateikia auksinę visų laikų visos žmonijos 
elgesio taisyklę „Nedaryk kitam tai, ko nenori, kad tau darytų“. 


Ją jau formulavo vienas iš vadinamųjų septynių graikų išminčių 

(atrodo, Talis Miletietis, OaAnę, 640-585 m. pr. Kr.), senovės 
kinų filosofas Konfucijus (552/551—479 m. pr. Kr.), panašios pras- 
mės posakių aptinkame ir Biblijoje (pvz., Tob 4,15, Mt 7,12, Lk 
6,31 ir kt.). 


3 T. y. „be teisės“ (Iot.). 


3 T. y. skirti „atlygį pagal susitarimą“ nuo „atlygio pagal 
nuopelnus“ (Iot.). 


8 Edward Coke (1552-1634) - anglų teisininkas, didelio veika- 
lo Anglijos įstatymų priėmimo pirma dalis, arba Littletono komenta- 
rai; ne tik autoriaus, bet ir pačių įstatymų vardu (The First Part of the 
Laws of England or a Commentary upon Littleton; not the Name of 
the Author only, but the Law itself, 1628) autorius. Thomas Littleton 
— anglų valstybės veikėjas, įstatymų leidėjas. 


39 T. y. „tuoj pat“, „iš karto“ (lot.). 


* T. y. „garantai“ (lot.). 


Antra dalis 
Apie valstybę 


1 Hobbeso nuomone, sutartis formuoja bendrą valią, kuri tam- 
pa daugumos valia. Šią demokratinę nuostatą vėliau plėtojo 
J.-J. Rousseau (1712-1778) ir kiti prigimtinės teisės mokyklos 
šalininkai. Tačiau Hobbesas nepripažįsta sutarties tarp liaudies 
ir suvereno, jo atsakomybės prieš liaudį idėjos. Hobbesas įsiti- 
kinęs, kad liaudis neturi teisės nutraukti sutartį, t. y., pavyz- 
džiui, sukilti. 

* Tokią valstybės valdymo formų klasifikaciją Hobbesas per- 
ėmė iš Aristotelio (žr. Politika, 1279 a 26-1281 a 10), skirtumas 
tik tas, kad politėją Hobbesas vadina demokratija, o demokra- 


tiją — anarchija. 

3 Čia Hobbesas turi galvoje Oliverį Cromwellį (1599-1658), 
kuris 1653 m. likvidavo Anglijos parlamentą ir įvedė asmeninę 
diktatūrą — protektoratą. 


tT. y. „gyvu žodžiu“ (lot.). 


5 Jokūbas I (James I, 1566-1625) - Škotijos, o vėliau ir Anglijos 
karalius. Būdamas jėzuitų auklėtinis, jis laikėsi prokatalikiškos 
orientacijos, bet tai nesukėlė konflikto tarp karaliaus ir parla- 
mento. Tačiau vėliau, kai karalius sustiprino absoliutinę val- 
džią, parlamentas perėjo į opoziciją karaliui. 


6 Čia turimas omeny epizodas, aprašytas Biblijos Teisėjų kny- 
goje (11, 30-39 ir kt.). Iftachas - žydų teisėjas. Prieš mūšį su 
amoniečiais jis pažadėjo pergalės atveju paaukoti Viešpačiui tą, 
kuris pirmasis pasitiks jį iš namų. Pergalė buvo iškovota, ir na- 
mo grįžtantį Iftachą pasitiko jo duktė su draugėmis. Iš sielvarto 
jis persiplėšė drabužius ir pasiuntė dukrą su draugėmis dviem 
mėnesiams į kalnus apraudoti savo dalios. Kai ji grįžo, Iftachas 
įvykdė savo pažadą Dievui. 


7 Ūrija - Izraelio ir Judėjos karaliaus Dovydo vienas iš karve- 
džių. Samuelio antroje knygoje (11, 14-26) pasakojama, kaip Do- 
vydas, išvydęs savo karvedžio Ūrijos žmoną ir susižavėjęs jos 
grožiu, nusprendė atsikratyti jos vyru. Dovydas per Ūrijos ran- 
kas pasiuntė laišką savo giminaičiui Joabui, kad šis pastatytų 
Uriją į pavojingiausią vietą mūšyje su amoniečiais. Kai Ūrija 
buvo užmuštas, Dovydas vedė jo žmoną, kuri pagimdė jam sū- 
nų Saliamoną, Izraelio valdovą. 


8 Aristeidas (Apiotetšnę, apie 540 — apie 467 m. pr. Kr.) - 
konservatyvus persų karų laikotarpio Atėnų politikas, 482 m. 
pr. Kr. ištremtas iš šalies. Vėliau sugrįžęs buvo išrinktas strate- 
gu, pagarsėjo kaip teisingas, griežtos moralės ir sąžiningas žmo- 
gus. Hiperbolas ( YrėpBo2o6, m. 411 m. pr. Kr.) - Atėnų politi- 
kas, pagarsėjęs įvairiais išpuoliais ir netinkamu elgesiu. 


* „Dievo ir karaliaus malone“ arba „Dievo numatymu ir ka- 
raliaus valia“ (Iot.). 

10 Vilhelmas I Užkariautojas (William I the Conqueror, 1027 ar 
1028-1087) - Normandijos kunigaikštis. 1066 m. su kariuomene 
išsilaipinęs Anglijoje, jis sumušė anglosaksų karaliaus Haroldo 
II armiją ir tapo Anglijos karaliumi, atėmė anglosaksų didikų 
žemes ir išdalijo jas savo šalininkams. Hobbesas nepritaria to- 
kiai karaliaus teisei. 


1l Pažodžiui „išmintingas teisės traktavimas“ (Iot.). 


12 Gordijas - mitinis Frigijos valdovas, buvęs paprastas žem- 
dirbys. Kaip byloja mitas, jam buvo išpranašauta, kad jis bus 
karaliumi: kai mirė frigų valdovas, orakulas frigiečiams patarė 
išsirinkti valdovu tą, kuris sutiks pirmąjį važiuojantį Dzeuso 
šventyklos link. Laimė lėmė Gordijui, kuris savo laimingąjį ve- 
žimą pastatė mieste ir pririšo jį sunkiai atmezgamu mazgu. Ora- 
kulas paskelbė, kad tas, kas jį atnarplios, tas taps Azijos valdo- 
vu. Aleksandras Makedonietis (356-323 m. pr. Kr.), žygio į Rytus 
metu aplankęs Gordijo miestą 334/333 m. pr. Kr., taip pat ne- 
sugebėjo atrišti šio mazgo ir perkirto jį kardu. 


B Justinianas I (apie 482-565) - Rytų Romos imperijos (Bizan- 
tijos) imperatorius (nuo 527 m.). Jo nurodymu buvo sudarytas 
didžiulis teisynas Corpus iuris civilis, kuris apėmė ir kodifikavo 
visą romėnų teisę. Teisyną sudarė trys dalys: 1) Pamokymai (Ins- 
titutiones), trumpas vadovėlis, glaustai apibendrinantis visą tei- 
syno turinį; 2) Digestai, arba Pandektos (Digesta seu Pandectae), 
kur susistemintos daugiau kaip 40 Romos teisininkų veikalų 
ištraukos; šią dalį sudaro 50 knygų; 3) Justiniano kodeksas (Codex 
Justinianus) — tai imperatorių, pradedant Hadrianu (76-138) ir 
baigiant Justinianu, įsakų rinkinys, kurį sudaro 12 knygų. Vė- 
liau buvo pridėta ketvirta dalis - Naujovės (Novellae), - kurią 
sudaro Justiniano ir vėlesnių imperatorių išleisti įstatymai (iš 
viso 168 novelos graikų kalba). 


14 „Nusikaltimas susijęs su didenybės įžeidimu“ (Iot.). 


15 Čia Hobbesas remiasi Anglijos istorijos faktais, susijusiais 
su karaliaus ir bažnyčios kova dėl investitūros (teisės skirti 

aukštuosius bažnyčios pareigūnus). Valdant Vilhelmui I Užka- 
riautojui (žr. šios dalies 10 paaiškinimą) tarp karaliaus ir bažny- 
čios buvo nusistovėjusi pusiausvyra, nes karalius prisiekė nesi- 
kišti į dvasininkų teises. Tačiau valdant Vilhelmui II Rudajam 
(William Rufus, 1056-1100) bažnyčia kartu su maištingaisiais 
baronais pradėjo puolimą prieš aukščiausiąją valdžią. Valdant 
Henrikui I (Henry I, 1068-1135) karalius išsikovojo teisę skirti 
naujus vyskupus, kurie po to buvo bažnyčių kapitulų renkami 
ir popiežiaus formaliai tvirtinami. Tačiau valdant karaliui Hen- 
rikui II Plantagenetui (1133-1189) kova tarp bažnyčios ir valsty- 
bės labai sustiprėjo. Pagrindinė šios kovos figūra buvo Kenter- 
berio arkivyskupas Thomas Becketas (1118-1170), kuris buvo 
užmuštas, o karalius padarė kai kurių nuolaidų dvasininkijai 
(pvz., dvasininkija buvo nepavaldi civiliniam teismui). Becketas 
buvo bažnyčios kanonizuotas. Valdant Jonui Bežemiui (John 
Lackland, 1167-1216) vėl kilo nauja karaliaus ir bažnyčios ko- 
vos banga. Prieš karalių sukilo anglų ir prancūzų vasalai, ku- 
riuos palaikė popiežius Inocentas III (apie 1160-1216), arkivys- 
kupu paskyręs savo statytinį. 


lé Kalbama apie II a. pr. Kr. įvykius Romos imperijoje, kai 
valstiečiai sukilo dėl žemės reformos. Tiberijus Sempronijus Grak- 
chas (162-133 m. pr. Kr.) ir Gajus Sempronijus Grakchas (153— 
121 m. pr. Kr.) - liaudies tribūnai; Gajus Marijus (156-86 m. 
pr. Kr.) - romėnų karvedys; Lucijus Kornelijus Sula (138-78 m. 
pr. Kr.) - Romos valstybės veikėjas, pirmasis Romos diktato- 
rius; Lucijus Apulėjus Saturninas — liaudies tribūnas (103-100 m. 
pr. Kr.). 


17 Solonas (Zolav, 640-561 m. pr. Kr.) - Atėnų valstybės vei- 
kėjas, įvykdęs reikšmingas socialines reformas, vienas iš septy- 
nių išminčių, poetas, filosofas. Čia kalbama apie tuos laikus, kai 
Solonas dar buvo vienas iš Atėnų karvedžių, kovojusių su me- 
gariečiais dėl Salamino salos. 


I8 T. y, „bažnyčios akivaizdoje“ (Iot.). 

1? Tarkvinijus Išdidusis (534/533-510/507 m. pr. Kr.) - septin- 
tas ir paskutinis romėnų karalius, garsėjęs žiaurumu. Čia turi- 
mas galvoje legendinis epizodas, bylojantis apie tai, kaip liau- 
dis, pasipiktinusi tuo, kad karaliaus sūnus Sekstas išprievartavo 
dorą ir ištikimą kilmingo romėno Lucijaus Tarkvinijaus Kolati- 
no žmoną Lukreciją (kuri, parašiusi laišką apie tai savo vyrui, 
nusižudė), sukilo prieš karalių, išvijo jį ir įkūrė demokratinę 


santvarką - respubliką. 


Trečia dalis 


Apie krikščioniškąją valstybę 


! Jeronimas (Hieronymus, apie 347—420) - vienas žymiausių 
Bažnyčios tėvų, šventasis. Jo Biblijos vertimas iš originalo kal- 
bos į lotynų kalbą (vadinamoji Vulgata) Tridento susirinkimo 
(1546 m.) buvo pripažintas autentišku ir iki šiolei tebelaikomas 
kanoninių Katalikų bažnyčios vertimu. Jis taip pat yra parašęs 
komentarus daugeliui Biblijos knygų. 


? Juozapas Flavijus (apie 37 - apie 100/95) - senovės žydų 
istorikas, romėnų pilietis, rašęs graikų kalba. Svarbiausi jo vei- 
kalai: Žydų karas ir Judėjų senybės. 


3 Ptolemajas II Filadelfas (285-246 m. pr. Kr.) - helėnistinio 
Egipto valdovas, garsus kaip menų ir mokslo globėjas. 


* Žr. pirmos dalies 11 paaiškinimą. Skanderbegas (tikr. Jurgis 
Kastriotis, apie 1405-1468) - nacionalinis albanų didvyris, vado- 
vavęs kovai dėl išsivadavimo iš Turkijos valdžios (osmanų 


jungo). 


> Naujausiame Antano Rubšio Senojo Testamento vertime šis 
sakinys išverstas taip: „Ir dvasia iš Dievo dvelkė viršum vande- 
nų“ (Pr 1, 2). Ir toliau: „Dievas pasiuntė vėją pūsti virš žemės, 


ir vandenys atslūgo“ (Pr 8, 1). 

é Babilonijos nelaisvė - senovės žydų istorijos laikotarpis (597- 
538 m. pr. Kr.), kai didesnė tautos dalis Izraelį užkariavus Ba- 
bilonijos karaliui Nabuchodonosarui II (hebr. Nebukadnecaras) 
buvo išvaryta į Babiloniją. 


7 Filonas Aleksandrietis (biov, apie 25 m. pr. Kr. - 50 m. 
po Kr.) - senovės žydų ir graikų filosofas ir teologas, rašęs grai- 
kų kalba. Svarbesni veikalai: Apie pasaulio sukūrimą, Apie tai, kad 
kiekvienas dorovingas žmogus yra laisvas, Apie apreiškimą, Apie tei- 
singumą ir kt. 


8 Lotyniškai likimas yra fatum - tai vedinys iš veiksmažodžio 
fari, reiškiančio „kalbėti“, „pranešti“, „pranašauti“. Todėl ir lot. 
fatum iš pradžių reiškė ne tik „likimą“, bet ir „Dievo žodį“, 
„Ištarą“. 


* Naujausiame lietuviškajame Senojo Testamento vertime šią 
vietą A. Rubšys panašiai ir verčia: „... visus tuos dalykus pada- 
riau tavo įsakymu“ (1 Kar 18, 36). 


10 Apie tokią moterį pasakojama Samuelio pirmoje knygoje 
(1 Sam 28, 7-25). 


1! Pitija - mitinė senovės graikų pranašė, dirbusi Apolono 
šventykloje Delfuose. Mitai pasakoja, kad šventykla buvo pasta- 
tyta ant žemės plyšio, iš kurio veržėsi svaiginantys garai. Ant 
šito plyšio buvo pastatyta trikojė kėdė, ant kurios sėdėjo Pitija 
ir apsvaigusi nuo garų skelbdavo orakulo pranašystes, kurias 
iškilminga forma kartodavo šalia jos stovintis žynys. 


12 Efodas - viršutinis vyriausiojo šventiko drabužis. 
5 T. y. pilvakalbė (nuo lot. venter - „pilvas“ ir logui - „kalbėti“ ). 


+ Datanas ir Abiramas — bibliniai maištininkai prieš Mozę, 
kaip tautos valdovą, žuvę per žemės drebėjimą. Korachas maiš- 
tavo prieš Mozę ir Aaroną, kaip religinius Sandoros bendruo- 
menės vadovus, ir buvo sunaikintas ugnimi su visais savo ben- 
drininkais (žr. Sk 16--17). 

I5 „Už jos į bedugnę / Tartaras dvigubai tiek šaly šešėlių 
nugrimzta, / Kiek aukštasis Olimpas žydron padangėn iškilęs“ 
(Vergilijus. Eneida, VI, 577-579; Antano Dambrausko vertimas). 


'6 Kabalistai - teosofinė judaizmo srovė, pagrįsta neoplatoniz- 
mo emanacijos koncepcija. Kabalistai skelbė tikėjimą Biblijos teks- 
to raidžių magiška galia, propagavo sielų persikūnijimo idėją, 
greitesnį Mesijo atėjimą. Svarbiausias jų veikalas Zohar (XIII a.). 


V Roberto Francesco Bellarmine (1542-1621) - žymus italų te- 
ologas, aktyvus jėzuitų ordino veikėjas. Svarbiausias jo veika- 
las - Ginčytinų krikščionių tikėjimo klausimų svarstymas prieš mūsų 
laikų eretikus (Disputationes de controversiis fidei adversus hujus tem- 
poris haereticos, 1581-1593 m.), kurį sudaro keturios knygos. Ta- 
čiau šiame skyriuje Hobbesas kritikuoja kitą Bellarmine'o veika- 
lą - Traktatas apie aukščiausiojo pontifiko valdžią pasauliniuose 
reikaluose (Tractatus de potestate summis pontificis in rebus tempora- 
libus), kuriame autorius gina viduramžiais paplitusią nuomonę, 
jog pirmiausia reikia paklusti popiežiui, o tik paskui žemiška- 
jam valdovui. 


15 Nimrodai — pavadinimas kilęs nuo Babilonijos karaliaus, 
itin sumanaus medžiotojo, Nimrodo vardo (žr. Pr 10, 8-10). 


19 Naamanas - drąsus ir garbingas sirų karaliaus kariuomenės 
vadas, kuris pranašo Eliziejaus patarimu septynis kartus nusi- 
maudęs Jordano upėje išsigydė nuo raupsų (žr. 2 Kar 5, 1-15). 


20 Iš pradžių graikų kalbos žodis „udprvpoç reiškė „kraujo 
liudytojas“. Šia prasme jį vartojo ir evangelistai, taip vadindami 
Kristaus kančių ir prisikėlimo iš numirusių liudytojus. Vėliau 
šiuo žodžiu pradėjo vadinti krikščionių kankinius. 

2 „Tebūna mums visiems, ir dvasininkams, ir pasauliečiams, 
vertos pagarbos knygos“ (Iot.). 

22 Laodikėjos susirinkimas - vienas iš pirmųjų vietinių bažny- 
čios susirinkimų, vykusių svarbiausiame Frigijos mieste Lao- 

dikėjoje (dabartinės Turkijos teritorijoje) 364 m. Susirinkimas 
patvirtino 60 tikėjimo kanonų (taisyklių), vėliau įėjusių į krikš- 
čionių religijos kanoninę doktriną. 


3 Renkant popiežių Damazą I (366-384) kilo konfliktas, ir 
dalis dvasininkų išrinko antipopiežių Ursiną (kitaip - Ursicinas), 
kuris buvo išvytas iš Romos. Apie tai ir rašo romėnų pagonių 
istorikas Amianas Marcelinas (Ammianus Marcellinus, apie 330- 
400) savo 31 knygos veikale Darbai (Res gestae), kurio išliko tik 
18 paskutinių knygų. 


24 „Karalius iš Dievo malonės“ (Iot.). 
23 „Apie aukščiausiąjį dvasininką“ (lot.), t. y. apie popiežių. 


26 Simonas — ankstesnis apaštalo Petro (iki jis tapo Kristaus 
mokiniu) vardas. 


7 „Dieviškąja teise per tarpininką“ (lot.). 


28 Pažodžiui „dėl ožkos vilnų“ (Iot.), t. y. ginčas dėl menknie- 
kių (Horacijaus posakis). 


? Turimi galvoje popiežiai Inocentas III (tikr. Lotarijus di Sėn- 
jis, apie 1160-1216, popiežius 1198-1216) ir Leonas III (popiežius 
795-816). Inocento III pontifikato laikais popiežiaus valdžia bu- 
vo pasiekusi didžiausią bažnyčios istorijoje pasaulietinę galią. 
Europos valstybių karaliai buvo tiesiog popiežiaus vasalai. Ino- 
centas III 1202 m. patvirtino Kalavijuočių ordino įkūrimą, orga- 
nizavo kryžiaus žygius prieš Bizantiją ir prūsus, jo metu buvo 
įsteigta inkvizicija. Leonas III, priešingai, pripažino savo paval- 
dumą Frankų karaliui Karoliui Didžiajam (742-814), kurį 800 m. 
vainikavo Romos imperatoriumi. 


* Romos imperatoriai: Neronas (tikr. Klaudijus Druzas Ger- 
manikas Cezaris, 37-68) po Romos gaisro, kurį tikriausiai sukė- 
lė pats, apkaltino krikščionis padegimu ir pradėjo juos žiauriai 
persekioti; Gajus Valerijus Aurelijus Dioklecianas (243-313/316) 
išleido paskutiniuosius ediktus prieš krikščionis; Julianas Apo- 
stata (331 ar 332-363) iš pradžių buvo auklėjamas griežtai krikš- 

čioniškai, vėliau, paveiktas graikų filosofijos studijų, atitolo nuo 
krikščionybės, mėgino reformuoti senovės romėnų religiją, pa- 
versti ją valstybine religija, atėmė iš krikščionių dvasininkų pri- 
vilegijas, uždraudė jiems dėstyti mokyklose, užimti valstybines 
pareigas, todėl jis buvo pramintas Atskalūnu (nuo krikščiony- 
bės); Flavijus Valentas (apie 328-378) užėmė eretiko iš Aleksan- 
drijos Arijaus (apie 256-336) poziciją Švč. Trejybės atžvilgiu (Kris- 
tų nors ir laikė Dievo sūnumi, bet nepripažino jį esant lygų savo 
esme Dievui Tėvui). Pirmasis Nikėjos (325 m.) ir Pirmasis Kon- 
stantinopolio (381 m.) bažnyčios susirinkimai pasmerkė Arijaus 
koncepciją kaip ereziją. 


31 Flavijus Teodosijus (347-395) - Romos imperatorius (nuo 
379 m.), leidęs galutinai įsivyrauti ortodoksinei (stačiatikių) krikš- 
čionybei, persekiojo arijonus, uždraudė stabmeldžių šventyklas, 
391 m. sunaikino Serapio šventyklą, kurioje buvo didesnioji Alek- 
sandrijos bibliotekos dalis, 394 m. uždraudė olimpines žaidy- 
nes, tačiau konfliktavo su Romos popiežiaus kurija. Krikščionių 
bažnyčios pramintas Didžiuoju. Ambraziejus (apie 337-397) - Va- 
karų krikščionių (katalikų) teologas, vienas iš Bažnyčios tėvų, 
Milano vyskupas, parašęs nemaža Biblijos egzegezės, etikos, dog- 
matikos, katechetikos traktatų. 


32 Grigalius I Didysis (apie 540—604) - savo pontifikato laikais 
(590-604) popiežiaus valdžią padarė nepriklausomą nuo pasau- 
lietinės valdžios, pirmasis ėmė siekti popiežių pasaulinio vieš- 
patavimo, siuntė misionierius į Vakarų Europos šalis platinti 
krikščionybės, labai konsolidavo katalikybę, priešpriešindamas 
ją stačiatikybei; Grigalius II (popiežiavo 715-731) tęsė savo pirm- 
tako Grigaliaus I politiką; Zacharijas (popiežiavo 741-752) - grai- 
kas, paskutinis iš „Rytų“ popiežių. 


Ketvirta dalis 
Apie tamsos karalystę 
! Gošenas - Judėjos kalnuotosios vietovės sritis (žr. Joz 11, 6). 

? Karolis Didysis (pranc. Charlemagne, 742-814) - Frankų vals- 
tybės karalius (nuo 768 m.) ir pirmasis Šventosios Romos impe- 
rijos imperatorius (nuo 800 m.). Iš jo vardo kilo Karolingų di- 
nastijos pavadinimas. Centralizuodamas valstybės valdymą jis 
suartėjo su popiežiaus kurija, stiprino vyskupų valdžią, įteisino 
vadinamąją bažnytinę dešimtinę, iš popiežiaus Leono III gavo 
imperatoriaus karūną. (Žr. III dalies 29 paaiškinimą.) 


3 „Apšlakstyk mane, Viešpatie, hysopu“ (Iot.). Hysopas - au- 
galas, kurio nuoviras buvo vartojamas apvalymo apeigose. 


t Jehoašas - biblinis Judėjos karalius (878-838 m. pr. Kr.). 


? Theodor Beza (1519-1605) - Jono Kalvino (1509-1564) padė- 
jėjas, o po jo mirties tapo kalvinistų vadu. Traktate Magistratų 
teisė pavaldiniams kėlė kovos prieš tironiją idėją. 


6 Kerubai, arba cherubinai - angelai sargai, angelų hierarchijo- 
je užimantys antrą vietą po serafimų. Nuo Renesanso laikų jie 
vaizduojami kaip šešiasparnės būtybės su daugeliu akių. 


" Senajame Testamente pasakojama (Sk 21, 6-9; 2 Kar 18, 4), 
jog Mozė žydams išeinant iš Egipto jų stovykloje ant smaigo 
gyvačių, kurias žydams pasiuntė Dievas už tai, kad jie burnojo 
prieš Dievą ir savo vadą Mozę. Izraeliečiai ilgą laiką garbino 
varinį žaltį kaip šventą padarą, kol jo nesunaikino Judėjos kara- 
lius Ezekijas (726—697 m. pr. Kr.). 


5 Išvertus iš sen. graikų kalbos tai reiškia sudievinimą. Apo- 
teozė — tai oficialus asmens pripažinimas dievišku. Katalikų baž- 
nyčios praktikoje tai atitinka kanonizaciją ir beatifikaciją. 


* „Didysis Pontifikas“ (Iot.) — titulas, kurį iš pradžių turėjo 
Romos imperatoriai, o nuo V a. jį perėmė popiežiai. 


10 „Dievų vežimas“ (lot.). 


" Ambarzvalia - senovės romėnų pavasario šventė augmenijos 
ir požemio pasaulio deivės Cereros garbei. 

12 Gimnosofistai - pažodžiui išvertus iš sen. graikų kalbos 

A S es a g z / gi 
reiškia „nuogi išminčiai“ (yvu voç — nuogas, oopioTĘ - žinovas, 
kūrėjas, meistras). Taip senovės graikai vadino indų žynius (brah- 


manus). 


13 Karneadas (Kapveašnę, 214-129 m. pr. Kr.) - senovės grai- 
kų filosofas skeptikas, Platono akademijos vadovas, vadinamo- 


sios Naujosios (Trečiosios) akademijos įkūrėjas. 


14 Markas Porcijus Katonas Vyresnysis (234-149 m. pr. Kr.) - 
įtakingas Romos politikas, karvedys, rašytojas, romėnų prozos 
pradininkas, taip pat jis garsėjo kaip puikus oratorius ir griežtas 
dorovės sergėtojas. Jis pareikalavo išvyti iš Romos graikų filo- 


sofus kaip jaunimo tvirkintojus. 


I5 Apaštalas Paulius iki atsivertimo į krikščionybę buvo fari- 
ziejus ir negailestingas krikščionių persekiotojas. Tuo metu jo 
vardas buvo Saulius. 


16 „Sustingęs čia“ (lot.). 


V Markas Terencijus Varonas (116-27 m. pr. Kr.) - romėnų 
poetas ir mokslininkas enciklopedistas, parašęs 41 knygos en- 
ciklopedinį veikalą Žmogiškųjų ir dieviškųjų dalykų senovė apie 


romėnų papročius, apeigas, religiją. 


18 Turimas galvoje popiežius Grigalius I Didysis (žr. III da- 
lies 32 paaiškinimą). Bernardas Klervietis (Bernard de Clairvaux, 
1090-1153) - prancūzų filosofas, vienas iš mistinės viduramžių 
teologijos krypties pradininkų, žymus Katalikų bažnyčios vei- 
kėjas. 

9 Beda Garbingasis (lot. Baeda Venerabilis, 672/673-735) - 
žymus anglosaksų vienuolis mokslininkas, metraštininkas, pir- 
masis Anglijos istorikas. Parašė darbų iš filosofijos, gramatikos, 
gamtos mokslų. Žymiausias jo veikalas - Bažnytinė anglų tautos 


istorija. 

2 „Klajojanti ugnis“ (lot.). 


21 Frydrichas I Barbarosa, Rudabarzdis (Friedrich I Barbarossa, 
apie 1125-1190) — Vokietijos karalius (nuo 1152 m.), Šventosios 
Romos imperijos imperatorius (nuo 1155 m.), vienas iš Trečiojo 
kryžiaus žygio vadų. 


22 Hadrijonas IV - anglų kilmės popiežius (1154-1159), kovoje 
su savo priešininkais rėmėsi imperatoriaus Frydricho I palanku- 


mu. 


> Elžbieta I (Elizabeth I, 1533-1603) - Anglijos karalienė, kuri 
savo aktais paskelbusi monarchą vyriausiuoju bažnyčios vado- 
vu ir įvedusi vienodas anglikonų apeigas galutinai įtvirtino an- 
glikonų bažnyčią Anglijoje. 


24 Hobbeso amžininkai šią pastraipą vertino kaip raginimą 
paklusti revoliucijos metu atsiradusiai naujai valdžiai, t. y. krom- 
veliškojo parlamento valdžiai. Todėl leisdamas lotyniškąjį Levia- 
tano variantą Hobbesas neįtraukė į jį viso šio baigiamojo skyre- 
lio. 


25 „Įkarščio teisė“ (lot.). 


*6 Steponas (m. 35 m. po Kr.) - pirmasis krikščionis kankinys. 
Apaštalų išrinktas vienu iš septynių Jeruzalės diakonų, savo 
pamoksluose jis skelbė, jog Kristaus mokslas yra Mozės religijos 
tąsa; tuo papiktinęs žydus sinagogos vadų jis buvo apkaltintas 
piktžodžiavimu prieš Dievą. Atvestas į sinedrioną jis pasakė 
įspūdingą kalbą (Apd 7, 2-53), po kurios įniršę Žydai jį nurengė 


ir užmušė akmenimis. 


Parengė Antanas Rybelis 


VARDŲ 

